
INTRODUCERE 


Maiorescu a fost — recunosc toţi comentatorii săi — un mare 
orator. Au recunoscut chiar și unii dintre contemporanii săi, 
dacă ne luăm după ce notează în Însemnări zilnice autorul, 
atent cu semnele de succes sau de ostilitate ce i se arată în viața 
publică. Faptul se confirmă de cei care i-au audiat cursurile 
de logică sau filosofie la Universitatea din ași și, mai târziu, 
la Universitatea din București. De altminteri, practicând multă 
vreme profesiunea de avocat, Maiorescu utiliza oratoria 
aproape zilnic, iar din 1871, când a intrat în Parlament, ca 
deputat de Severin și Pitești, intervine des în dezbateri și de 
cele mai multe ori discursurile sale sunt răsunătoare. După câte 
se pare, îi plăcea să vorbească și, începând cu Prelecţiunile 
populare de la „Junimea“, își organiza meticulos discursurile, 
după un scenariu pe care îl folosește până la sfârșitul carierei 
sale publice. Epoca este propice oratoriei, schimbările rapide 
petrecute în societatea românească, după 1859, încurajează 
oratorii, retorii și limbuţii, viaţa parlamentară promovează 
oameni care știu să vorbească, să acuze guvernul asasin și să 
apere legea şi Constituțiunea. Este suficient să citim articolul 
lui Maiorescu din Convorbiri literare (1902-1903) (cu titlul 
amintit mai sus), pentru a ne face o idee de ravagiile limbutiei, 
vizibile şi în gazetele vremii... În astfel de circumstanțe, spiritul 
organizat și cultura solidă a profesorului de filosofie și logică, 


VI INTRODUCERE 


vorbirea lui coerentă și concisă, lasă o impresie puternică. 
G. Călinescu este de părere că Maiorescu își scria dinainte 
discursurile și, ca un actor care își pregăteşte succesul, le 
„învăţa“ pe de rost. S-ar putea să fie așa, nu putem ști sigur dacă 
le redacta dinainte sau doar își făcea, cum fac de regulă marii 
oratori, un punctaj pe care, apoi, îl dezvolta în faţa publicului, 
sprijinit de ușurința lui de a lega bine propoziţiile și, de bună 
seamă, de fantezia lui de om cu multe lecturi în domenii 
variate. Sigur este că, răspunzând în Cameră unor atacuri sau, 
ca ministru, unor interpelări, Maiorescu nu are timp să-și 
pregătească replica. Răspunde spontan, în același stil strâns, 
la obiect, căutând să înlăture acuzaţia și să doboare pe 
adversar printr-un raționament coerent și credibil. 

Este drept că aceste discursuri, replici, preciziuni — cum le 
zice el adesea — ajung la noi după ce ele au fost corectate, 
uneori, probabil, reformulate de autor înainte de a fi publicare 
în Monitorul Oficial. De această strategie ne avertizează 
într-un rând chiar Maiorescu, atunci când laudă pe liberalul 
C. A. Rosetti pentru grija și preocuparea lui de a publica la 
vreme discursurile din Cameră. Lauda este cu atât mai 
onorantă pentru un adversar politic cu cât acesta dispăruse de 
mult. 

Erau necesare aceste discursuri pentru un mare intelectual 
ca Maiorescu? G. Călinescu este din nou sceptic, întrebând, 
malitios, ce are de-a face oratoria cu filosofia?! Tot el sugerează 
că activitatea oratorică a filosofului și a criticului literar încearcă 
să justifice sterilitatea lui în domeniile în care este, indiscutabil, 
un specialist. Reproș numai în parte justificat. Oratoria, gen 
vechi, poate avea de-a face cu filosofia, dovadă că filosofii au 
recurs deseori, profesori sau nu, la acest tip de comunicare. 
Problema este ca filosoful să nu se dovedească a fi un simplu 
limbut și ca discursul lui să aibă idei și să pună în mișcare idei. 
Cealaltă temă — sterilitatea lui Maiorescu — poate fi reală, dar 

nu se explică, după opinia mea, prin faptul că omul de carte, 
vorbind prea mult și despre chestiuni diferite, nu mai are nici 
timp, nici poftă de a scrie. Ar fi, cred, o motivaţie prea simplă. 
Maiorescu n-a fost niciodată, nici chiar înainte de a intra în 
viața publică, un cronicar literar sârguincios şi nici nu voia să 
devină. E] sesizează probleme și se mulțumește, de regulă, să 
dea direcții în cultură. Dacă scrie, totuși, despre un ridicol 
autor ploieştean, o face pentru a demonstra limbajul aberant 
și prostul-gust al versificatorului. Dacă parcurge ziarele 
românești din Transilvania, o face pentru a combate limbajul 
latinizant și ortografia apocaliptică a înaintaşilor săi ardeleni. 

Dintr-un motiv sau altul, Maiorescu intră în politică și, 
ca deputat și în mai multe rânduri ministru și chiar 
prim-ministru, ține discursuri și caută să le publice în volum 
chiar în timpul vieții (1897), deși este conștient de dificultatea 
de a alcătui „o istorie a timpurilor noastre“ (zice el în 1903). 
Este, totuși, de părerea lui Lessing, și anume aceea că cineva 
nu poate scrie bine decât istoria propriului său timp. Ideea că 
trebuie să lași timpul să treacă pentru a fi obiectiv este, astfel, 
amendată cu argumentul că, trăind martorii oculari, aceștia 
pot verifica exactitatea faptelor relatate. „Tocmai acest folos 
creşte cu apropierea evenimentelor“ — zice Maiorescu — cu 
precizarea că a încercat dintotdeauna să fie nepărtinitor. 
„Nepărtinitor“ este un cuvânt care se repetă des în oratoria lui, 
ca și în articolele de critică literară. Nepărtinire — adică 
obiectivitate — „pe cât este omenește cu putinţă“ — adaugă el. O 
formulă care, iarăși, revine des în scris și în vorbire. O formulă 
dreaptă și o promisiune pe care, de regulă, Maiorescu o respectă. 

Când o reia, în 1903, parlamentarul Maiorescu privește 
în urmă și, cu melancolie, recunoaște că, fiind ministru al 
Instrucțiunii Publice, n-a reușit să treacă în Cameră nici o 
reformă („nu a rămas după urma sa nici o reformă legislativă; 
încercările sale s-au izbit de rezistența unor majorităţi 

variabile“). Se consolează cu ideea că ideile sale au fost drepte 
și că unele dintre ele au fost preluare de alţii. Autorul 
discursurilor a renunţat — zice ei mutând confesiunea la 
persoana a treia singular — la orice gând de legiferare în 
domeniul școlii după experienţa avută. Luciditate, melancolie, 
sentimentul că în spațiul daco-roman reformele merg cu viteză 
de melc? Puțin din toate acestea deducem în pasajul ce 
urmează. În plus, de reținut convingerea ministrului că a 
încercat să învingă inerția parlamentară și că încercările sale 
au intrat deja în istorie: „Ideile, de care a fost inspirat, le-a 
crezut și le crede drepte; unele din ele s-au și realizat prin legile 
altora, căci ideile nu erau personale, ci culese și adaptate din 
tezaurul comun al culturei europene; altele se vor realiza poate 
într-un viitor mai îndepărtat, în care putinţa participării sale 
personale va fi încetat de mult. Puţinul ce l-a putut face în acest 
departament ministerial (aducerea documentelor Hurmuzaki, 
restaurarea bisericei de la Curtea de Argeș, introducerea 
studiului limbei române în licee și alte câteva măsuri) l-a făcut 
pe cale administrativă, iar nu legislativă. Astfel autorul scrierii 
de față, cu respectul ce-l are pentru realităţile date și cu 
recunoașterea dreptului majorităților de a fi cum sunt, a 
renunțat la orce gând de legiferare în materie de școli și așteaptă 
aici progresul de la îndreptarea metoadelor și a personalului 
profesoral, fără nici o privire la vicisitudinile parlamentare. Cu 
atât mai dezinteresat se știe în expunerea lor și cu atât mai 
întărit în dorinţa celei mai impersonale apreţieri. Dacă totuș 
a reprodus în acest volum printre discursurile sale parlamentare 
și pe cele relative la reforma învățământului, a făcut-o din 
datoria de a publica discursurile în totalitatea lor. Numai astfel 
o asemenea publicare poate contribui la caracterizarea exactă 
a oamenilor și a epocei. Suprimări, știrbiri, modificări 
alterează imaginea realităţii. Ceea ce a fost, trebuie să rămâe 

așa cum a fost și nu se poate face parcă n-ar fi fost; legea 
timpului e inexorabilă: facta infecta fieri non possunt. “ 

Ceea ce a fost... Când scria aceste propoziții resemnate, 
Maiorescu era deja dezgustat de politică. De altfel, n-a fost 
niciodată înclinat să creadă că activitatea politică este esenţială 
pentru el. N-a crezut, probabil, în sinea lui că po/iticul este 
destinul omului modern. În jurnalul intim aflăm mereu fraze 
pline de scepticism când e vorba de viaţa politică de la noi și de 
lumea parlamentară. „Mi-e greață“, scria el într-un rând. „Nu 
uita doară — îi spune Maiorescu lui Petre Carp într-o scrisoare 
din 1870 — că eu nu sunt un om politic ca tine; eu suni un 
simplu particular a cărei avocatură și ocupație de scriitor umplu 
cercul său de activitate“. Este și nu este așa. Este pentru că, 
judecând după notele din jurnal, nu se simte bine printre 
amicii politici. De altminteri, nici nu prea crede în ei. Le face 
portrete destul de defavorabile. Nu crede defel în amiciţia 
politică şi în loialitatea politică. În genere, Maiorescu e de 
părere că trei sferturi dintre oameni nu sunt loiali, iar din 
sfertul rămas numai în 10% trebuie să te încrezi. Scepticism 
aproape total. Cu toate acestea, omul ocupat cu avocatura și 
cu literatura a intrat în politică și, în fapt, n-a părăsit-o 
niciodată, chiar dacă n-a avut totdeauna numai succese de pe 
urmele ei. A fost, adevărat, ministru de mai multe ori 
(ministrul Cultelor, ministrul de Justiţie, ministrul de 
Externe), a demisionat, a fost tras în judecată împreună cu tot 
cabinetul L. Catargi, a fost acuzat de imoralitate, de plagiat, 
a fost 14 ani dat afară din învățământ, pe scurt, ca om public, 
Maiorescu n-a avut deloc o viață ușoară. În 1881, liberalul Ion 
C. Brătianu a oprit urmărirea penală a conservatorilor şi 
Maiorescu a putut să-și reia o parte din atribuţiile sale. 

Sentimentul pe care îl avem când citim confesiunile lui 
Maiorescu este acela că el a fost, în politică, totdeauna pe locul 
doi. În ierarhiile pe care singur le face, vine după Carp, 

Pogor şi Theodor Rosetti. Greu de acceptat, când ești un om 
atât de orgolios ca Maiorescu, această poziție subalternă. 
Acceptă, totuși, pentru că destinul lui, repet, nu este politicul. 
Succesul lui, ca om public, este acela ca orator în Cameră. Aici 
îi întrece pe mulți dintre amicii săi politici și pe adversari. Cu 
acest sentiment compensator și cu convingerea că trebuie să 
lase o mărturie despre rolul său în istoria contemporană a 
României, Maiorescu începe să strângă în volum discursurile 
sale parlamentare întinse pe o perioadă de aproximativ 50 de 
ani. Unele au rămas în Monitorul Oficial și apar acum prima 
oară într-o carte, graţie priceperii şi devotamentului Dlui 
Dimitrie Vatamaniuc și a Danei Elisabeta Simion, redactoarea 
eminentă a seriei de „Opere fundamentale“. 

O editie, așadar, integrală a discursurilor parlamentare ale 
lui Maiorescu. Ele au, înainte de orice, o valoare de document 
şi, cine le consultă, poate să afle ce s-a întâmplat în viaţa 
politică românească între 1866 şi 1917. Mai important este 
faprul că discursurile completează, într-un mod semnificativ, 
opera lui Maiorescu și luminează, iarăși, într-un mod revelator, 
personalitatea criticului literar și a filosofului. Aflăm, aici, nu 
numai ideile politice ale lui Maiorescu, dar și spectacolul 
inteligenței sale, talentul de a construi o teorie şi de a o transmite 
unui public în bună măsură dinainte ostil, în fine, oratoria 
pune în valoare stilul maiorescian, modul lui de a fi și modul 
lui de a comunica într-o comunitate turbulentă, „frac- 
ţionistă“ prin definiție, cum este Camera Deputaţilor într-o 
epocă de tranziție. Românii abia descopereau atunci democrația 
parlamentară sau, cum se spune în epocă, democrația 
„constituțională“ și, dezlănțuiți, conservatorii şi rosti (liberalii) 
se confruntă în Cameră cu o pasiune și o incoerență care-l fac 
pe profesorul de logică să intervină şi să încerce să pună 
lucrurile în ordine. O ordine raţională și morală. Nu reușește 
totdeauna, la drept vorbind: reușește rar să îndrepte 

„aberaţiunile“ colegilor săi, dar ceva, totuși, rămâne de pe urma 
acestei lupte: rămâne acest lung exercițiu oratoric, unic, într-un 
anumit sens, în istoria românească modernă. Românii au avut 
şi alți mari oratori (Delavrancea, Take Ionescu, Iorga, 
Titulescu), dar niciunul n-a vorbit atât de mult (aproape 50 
de ani) în Parlament și, mai ales, n-a vorbit într-un mod atât 
de coerent, cu o pasiune atât de bine controlată (o pasiune rece, 
de-i putem spune astfel) și cu o ironie așa de bine ascunsă și 
de eficientă ca autorul Directiei noi. 


x 


A fost politica o pierdere de timp pentru criticiul junimist, 
cum cred Lovinescu și G. Călinescu și cum credem, în fond, 
și noi, azi, când urmărim biografia omului public?! A fost, 
probabil, o pierdere pentru critica literarăîntrucât, mergând 
zilnic în Cameră, la Academia Română (unde a fost șapte ani — 
1880-1887 — vicepreşedinte), la tribunal pentru a susține 
procesele care-i aduceau cele mai bune venituri confortabile, 
Maiorescu și-a risipit energiile spiritului în „lucruri caricate“, 
vorba lui, împiedicând, astfel, ivirea creaţiei fundamentale. 
Trupul zeiței din blocul de marmoră pe care îl invocă 
moralistul într-un memorabil aforism. Și, totuși, în 1871, la 
îndemnul lui Lascar Catargi, Maiorescu și alți câțiva junimiști 
intră în politică. Argumentul care-l decide pe criticiul literar 
să renunţe la principiile sale (acelea ce ţineau Junimea „cu 
desăvârșire depărtată de orice preocupare politică“) este acela, 
deseori invocat, al datoriei faţă de naţiune. Motivaţie nu 
totdeauna credibilă în viaţa politică. Este cazul să-l credem, 
totuşi, pe Maiorescu. lată cum explică el lucrurile la 3 aprilie 
1912, când este prim-ministru şi ministru de externe: 

„Domnilor, niciodată vorba «junimisw n-a fost între- 
buinţată de vreunul din noi în înţeles politic. Junimea este o 
amintire literară, de care nu este locul, nici trebuinta de a vorbi 
aici. Din întâmplare, unii membri din acea întrunire literară 

care și-a avut rostul pe vremea ei şi de la care a rămas o revistă 
redactată de unul din membrii aici prezenți în mijlocul nostru 
Convorbiri literare, zic unii membri din acea societate literară, 
după invitarea lui Lascar Catargi, la 1871, în momente grele 
pentru viața conservatoare, s-a hotărât să intre în politică. Între 
noi literaţii de atunci unul singur făcea politică mai de mult, 
d. Carp. Noi ceilalți, eu, d. Teodor Rosetti, Pogor, Negruţeștii 
şi alții, făceam literatură, şi unii din noi eram profesori. Ca 
profesori aveam regula: să nu ne amestecăm în tribulațiunile 
politice. Aşa era Junimea literară, o societate cu desăvârșire 
depărtată de orice preocupare politică. Dar atunci, la 1871, 
după îndemnul lui Lascar Catargi şi după o convorbire a lui 
Costa-Foru, ministrul său de atunci, cu noi, cu mine 
indeosebi, ne-am hotărât să intrăm în luptele politice. Și am 
intrat ca susţinători ai guvernului conservator. De atunci, noi 
toţi cei ce i-am citat cu numele am fost, suntem şi am rămas 
conservatori, și au trecut peste 40 de ani de la acel început.“ 
Maiorescu mai are un motiv: tinerimea română era, la 
1870, aproape în totalitate „liberală“ și „suflarea liberală“ se 
identifica, zice criticul, cu „suflarea naţională“. Rar găseai un 
tânăr profesor sau scriitor să fie conservator pentru că, din nou, 
conservatorismul politic se identifica în aceste minţi tinere cu 
boieria, iar boieria cu mentalitatea fanariotă veche. Analogie 
falsă, spune oratorul, identificare greşită pentru că adevărata 
boierie românească este formată de „vechile familii românești, 
cari au susținut trăinicia acestei ţări...“ Disociere importantă, 
disociere corectă. O face și Eminescu ori de câte ori este vorba 
să definească forţele sociale sănătoase ale naţiunii. Boierii de 
țară, clasa de mijloc (negustorii, meșteșugarii etc.) Și țăranii 
sunt, după el, clasele productive. Maiorescu face, în 1912, un 
examen sociologic și descoperă că existau, într-adevăr, la 1870, 
vechile familii boierești și găseai țărănimea („amândouă 
fundamentul de existentă a țării“), dar nu era clasa de mijloc 

(la tiers état) și, dacă nu era, ea trebuia creată, dezvoltată. lată 
o misiune importantă pentru un om politic și pentru un partid 
politic. Mai este ceva ce determină pe Maiorescu să se 
angajeze de partea Partidului Conservator: primejdia formelor 
fără fond, primejdia imitație necugetate și nefolositoare unei 
societăţi fără fundamente solide. Este tema lui predilectă în 
această epocă, în scris și în discursurile publice. O amintește 
și acum, după 40 de ani: 

„O mare primejdie era atunci pentru ţara noastră: perpetua 
imitare a străinătăţii în frământările ei contimporane, înainte 
de a fi lăsat țării noastre răgazul de a-și însuși noua Constituţie 
monarhică. Soarta să ne ferească și cuminţenia noastră de a 
merge în val-vârtejul imitărilor prea departe, a tututor acelor 
schimbări cari se mai petrec în Europa occidentală, și pentru 
care noi nu avem încă pregătirea și adaptarea cerută. (Aplauze 
prelungite.) Să păstrăm acum, să ne însușim capitalul de cultură 
cât ni s-a dat intelectual, să deșteptăm școalele noastre, să 
deșteptăm literatura noastră, să deșteptăm istoria noastră, să 
însufleţim religia noastră și cu ele împreună să deșteptăm 
poporul ca să priceapă situaţia cea nouă așa cum ne-a fost 
dată.“ 

Este punctul din proiectul politic al lui Maiorescu în care 
tinerii maiorescieni (printre ei E. Lovinescu!) se vor despărți 
de modelul lor spiritual și moral. Ei cred, dimpotrivă, că 
imitarea formelor dezvoltate din Occident va duce la spargerea 
inerţiilor răsăritene și la sincronizarea României cu mișcarea 
de idei a timpului. Acum, spre sfârşitul vieţii, Maiorescu se 
arată încă nestrămutat în convingerile sale că trebuie să se 
opună „veleităților imitative“, fantasmagoriilor (cum le zice 
Eminescu), frazeologiei, pe scurt: formelor fără fond. Și este 
bucuros să constate că Eminescu, Alecsandri, Creangă, 
Caragiale („scriitori însemnați şi caracteristici ai renașterii 
noastre literare“) au îmbrățișat acest punct de vedere. „Au ieșit 

cu noi din însufleţirea conservatoare a României constitu- 
ţionaliste“ — precizează el în faţa unui Parlament în care liberalii 
erau numeroși și puternici, iar conservatorii — despărțiți în 
fracțiuni — abia se regăsiseră. Maiorescu laudă pe „marele om 
de stat“ Ion C. Brătianu și ironizează neastâmpărul reformist 
al liberalilor: „Asta e deprinderea liberală, veșnica imitare a 
frământărilor străine, ba o reformă a Constituţiei, ba idei 
socialiste, ba vot universal... 

Maiorescu consideră că el și amicii săi junimiști au fost și 
au rămas „teoreticieni“ conservatori şi, în accepţia lor, conser- 
vatorismul își asumă, organic, dimensiunea democratică şi 
dimensiunea națională. „Dar eu sunt în chiar ființa mea 
democrat“, spune el făcând aluzie la Partidul Conservator-Democrat 
al lui Take Ionescu, desprins din Partidul Conservator şi 
regăsit, acum, în 1912, în aceeași formulă guvernamentală. La 
această fracțiune aderase, să nu uităm, și I. L. Caragiale, spre 
supărarea lui Maiorescu care, în diverse ocazii, sancţiona 
asemenea inconsecvențe morale. 

Rezumând: justificarea pe care o aduce Maiorescu este, în 
esenţă, corectă: pentru ca un sistem constituțional să 
funcţioneze trebuie să existe mai multe forțe politice care să 
asigure alternanța la putere. Aceasta a fost, la 1870, misia 
istorică a noii generații conservatoare, în circumstanțele în care 
cele două clase fundamentale (boierimea de țară și țărănimea) 
nu puteau face faţă procesului de înnoire bazat pe imitarea 
grăbită a formelor străine, proces susținut de partidul „roșilor“ 
(partidul liberal). Tinerii români aveau nevoie de un alt model 
şi, pentru a-l crea și a-l impune, junimiștii coboară în arena 
politică: „Dar noi teoreticii, eu îndeosebi, fiul unui profesor, 
profesor eu însumi, care nu aveam cu aristocrația socială nimic 
a-face, ne-am întrebat de la început: ce însemnează într-un stat 
constituţional — și stat constituţional eram acum — ce poate 

însemna ideea conservatoare în deosebire de ideea liberală în 
România ca stat constituțional?“ 

Acestea sunt principiile, să vedem cum le aplică omul politic 
junimist, profesor și fiu de profesor, nepot de țăran — „un terian“ 
— îi zice G. Călinescu voind să sugereze atitudinea lui Maiorescu 
faţă de femei și ambiția lui de a pătrunde în rândurile aristocrației. 
Păreri ce pot fi discutate. Dacă prin aristocrație înțelegem o 
aristocrație a spiritului, atunci definiția dată de G. Călinescu este 
exactă. Altminteri, socialmente vorbind, Maiorescu are ambiţii 
mai mari. El se crede superior amicilor lui proveniţi din marea 
boierime și, pe drept cuvânt, le este superior prin cultura, 
inteligența și talentul său. Ca om politic n-a vrut să strălucească, 
repet, decât prin discursurile sale. Și a reușit. 


Când citim, azi, aceste discursuri observăm că puţine 
dintre temele sale mai sunt actuale. Timpul a trecut peste ele, 
societatea românească a evoluat, mai puțin, se pare, actorii 
vieţii politice. Ei au, ieri și azi, cam aceleași mmerehne (un termen 
pe care, într-un rând, Maiorescu este silit să-l explice unui 
deputat indignat de limbajul oratorului). Din acest punct de 
vedere, „bizantinii“ noștri nu s-au schimbat prea mult. Nici 
epidemia „fracţionismului“ nu s-a stins. Nici dorinţa 
politicienilor de a trage profituri de pe urma funcțiilor 
publice. S-au modificat doar mijloacele. Rămân, desigur, 
actuale din oratoria lui Maiorescu alte opinii, de ordin 
general, cum ar fi aceea că nu poate exista o democrație reală, 
productivă, fără un sistem bun de învățământ care să cuprindă 
toate categoriile societăţii. Este, apoi, lupta lui Maiorescu 
pentru adevăr („principii nestrămutate de justiţie și echitate“), 
este de reținut ostilitatea lui față de frazeologie, grija lui pentru 
ceea ce el numește „fundamentul acestui stat“, adică unitatea, 
coeziunea, stabilitatea naţiunii. 

Alte subiecte maioresciene produc, azi, nedumerirea cea 
mai mare. Ca ministru al Instrucțiunii Publice, el cere 
suprimarea catedrelor de drept roman, de economie politică 
şi filosofie pe motiv că sunt prea multe și profesorii se încurcă 
unii pe alții. În plus, ei vegetează intelectualicește predând doar 
trei ore pe săptămână. Propunerea stârnește un protest 
energic în Cameră unde se află multi profesori de drept și 
avocaţi. Aceștia iau cuvântul, îl acuză pe ministrul Maiorescu 
că vrea să desființeze învățământul românesc. El se apără zicând 
că sunt prea mulți avocaţi în țară şi că tinerii români trebuie 
să înveţe metalurgia, exploatarea minelor, modul în care se 
construiește drumul de fier (1876). lată o preocupare 
interesantă la un ministru conservator. Când profesorii din 
lași, agitaţi de Nicolae Ionescu și alţii, protestează și se 
organizează într-o fracțiune, Maiorescu ia din nou cuvântul 
în Cameră și combate ideile lor „ răsturnătoare“. Un termen 
ce se repetă foarte des în oratoria sa. Ori de câte ori o idee, o 
acţiune, un program politic îi par primejdioase pentru 
„fundamentul statului“, el le numește „răsturnătoare“, ceea ce 
îi aduce din partea, „roșilor“ și fracţioniștilor, învinuirea că ar 
fi un spirit reacționar, legalist, prea legalist. Maiorescu este, 
adevărat, un conservator, dar nu spirit reacţionar, legat de 
vechile structuri. El vrea ordine şi o evoluţie organică, fără mari 
traume sociale. De aceea este în contra „ideilor răsturnătoare “ 
de proprietate, de monarhie și de ortodoxie. Vrea, apoi, 
echitate, corectitudine în administrarea bugetului. Membru 
al Academiei Române, reduce, ca ministru, în 1871 bugetul 
Academiei de la 20 000 lei la 10 000 lei și taie celelalte 
subvenţii acordate societăților de cultură din țară. Motivul este 
că membrii Academiei nu s-au întrunit la timp și în număr 
legal, iar societățile de cultură din ţară sunt inutile. Nicolae 
Ionescu, adversarul de serviciu, protestează și cere grabnica 
retragere a proiectului, acuzând pe Maiorescu de „rancune 

personale“. Maiorescu răspunde calm că nu-i vorba de 
rancune personale și dovedește de ce. De aici aflăm că și-a dat 
demisia din Academia Română întrucât Academia tinde să 
devină un fel de „Institut de Franţa“... În aceste condiții, zice 
cu ironie Maiorescu, a voit să se retragă din înalta instituțiune 
considerându-se nepregătit pentru marea societate. lată cu ce 
cuvinte usturătoare explică nemăsuratele ambiţii academice și 
inutilitatea protestului fracționistului de la lași: 

„Când însă societatea și-a dat aerul de a fi Institut de 
Franţa, mi s-a părut, că sub forma aceasta a trecut peste fondul 
ei intelectual, şi necrezându-mă destul de învăţat într-o 
asemenea societate, mi-am dat demisiunea pe acest motiv. 
(Demisiunea însă n-a fost primită, s-a declarat că un membru 
al Academiei este pe viață.) Scuzaţi-mă, d-lor, dacă v-am 
întreținut un moment cu o cestiune personală; dar nu 
puteam face alfel, fiindcă în faţa unui vechiu parlamentar, ca 
d. Nicolae Ionescu, credeam de cuviință a releva procederea 
d-sale. Las la apreţiarea onor. Adunări dacă este just și 
cuviincios ca la fiecare propunere ce face cineva, să se scruteze 
biografia sa și pretinsele intențiuni ascunse ale sale.“ 

Venind vorba de „fracţionişti“ (sau reprezentanţii „direc- 
ţiunii opoziţioniste“) este bine de știut că Maiorescu îi 
combate cu un argument de bun-simţ: în loc ca ei să se ocupe 
într-un chip dominant de activitatea științifică, fac politică în 
şcoli și universități, agită familiile, provoacă ură de partide între 
părinții de familie și profesori. Agitatorii, fracționiștii, în fine, 
partizanii ideilor răsturnătoare sunt, toți, elevii lui Bărnuţiu, 
prilej pentru Maiorescu de a mai combate o dată această şcoală 
juridică. Este pentru libertatea de idei în școală, dar nu pentru 
transformarea școlii românești într-un teren de agitaţiuni 
politice care „să surpe“ autoritatea statului. Maiorescu este, se 
vede limpede, un om al legii, nu vrea revoluții pentru orice 

fleac, vrea ca profesorul să se ducă la cursuri Și să-i înveţe pe 
tineri ce este folositor și să-i pregătească pentru nevoile tării. 
Când este încolţit de adversarii politici, știe și să se apere. 
Aduce exemplul Franţei, Germaniei și Engliterei, este bine 
informat (Franţa n-a schimbat o structură de învățământ timp 
de 63 de ani!), ironizează „creațiunile de lux“, formele 
parazitare în învățământ, cum ar fi trei catedre paralele de drept 
roman la aceeași universitate. Până ce vor apărea profesorii care 
să inspire încredere, să desființăm catedrele vegetative, 
propune el. Sunt prea multe facultăți în țară și prea puţine școli 
sătești. Sunt prea mulți profesori de drept și prea puţini 
profesori la Şcoala Politehnică. Nu-i bună „Fixitatea în 
instrucțiune“ (inamovibilitatea profesorilor) pentru că nu mai 
poţi înlocui niciodată pe profesorii care sunt ca și când n-ar 
fi în facultăţi, nu-i deloc bine ca statul să încurajeze învățământul 
juridic și să neglijeze catedrele de cultură naţională... susţine în 
Cameră Maiorescu, provocând o mare furtună. 

În ianuarie 1876, vine cu un proiect de reformă în 
învățământ și proiectul cade, ducând, până la urmă, la 
demisia ministrului și la căderea guvernului. Noul proiect vrea 
să introducă învăţământ elementar obligatoriu „numai acolo 
unde sunt școli“, iar la sate obligă pe copii să vină la școală 
numai în timpul iernii. Propune, apoi, suprimarea internatelor 
statului pe lângă licee, limitarea limbilor clasice în şcoli și 
extinderea disciplinelor care să pregătească pe elevi pentru 
trebuinţele societății. Maiorescu este interesat de ceea ce el 
numește „învățământul real“, o formulă pe care o repetă, 
Învățământul real înseamnă, între altele, suprimarea catedrelor 
fără profesori competenți, frânarea procesului de „creaţiuni de 
ocaziune importate cu grămada din țări străine și cu care îi era 
imposibil poporului de a se deprinde, de a şi le însuși“. Vrea, 
într-un cuvânt, democratizarea învățământului și, totodată, 
protejarea lui de formele rele importate din afară. Aduce 

exemple într-un stil oratoric care ar fi a suspectat de 
populism. Maiorescu vrea însă în mod sincer să schimbe ceva 
în sistemul discriminaroriu și pentru a încuraja ceea ce el 
numeşte „cultura maselor“. O formulă care are azi o conotație 
suspectă din pricina demagogiei ce s-a făcut în jurul ei. La 
1876, formula avea un sens. Învățământul real propus de 
ministrul conservator voia să facă în așa fel încât „să 
prepondereze lumina în clasele poporului“. S Deocamdată nu 
se spune cum. Este doar buna intenție a unui ministru care 
se revendică el însuşi din popor: „Și; dlor deputați, eu 
puteam să zic aceasta, fiindcă eu însumi sunt un fiu ieșit din 
popor; aparțin și eu acelei clase a treia; sunt însumi din aceia, 
care au beneficiat de răsturnarea formei celei vechi aristocratice, 
unde nu era decât poporul care plătea impozite, iar boierii nu 
plăteau nimic. Sunt unul din acei care am profitat şi pot profita 
de legile actuale; și dacă d-voastră nu veți primi legea ce piopui 
şi veți lăsa să continue modul cum au mers lucrurile până 
acum, aș deplânge aceasta ca om de stat, ca om public, dar aș 
beneficia ca om privat de legea vechie, fiindcă m-aș face şi eu 
advocat ca ceilalți şi aș avea și eu beneficiile mele ca și ceilalți 
din viața publică. Prin urmare dacă eu am venit în gonag 
acestei ordine de lucruri, lăsând foloasele mele ca persoană 
privată la o parte; dacă viu eu și ridic această choinne şi cer 
ca guvernul să aibă o acțiune hotărâtoare în stat; dacă i so 
ca noi burghezii să merităm a trăi ca stat al treilea și să dăm 
poporului român legitima sa satisfacțiune, ainai trebuie să 
credeţi că prin aceasta nu pot avea alt scop decât întărirea 
naturală a ordinei sociale în această ţară și a statului întemeiat 
pe ea.“ e D 
S-a discutat mult și încă se discută și azi despre opoziția 
lui Maiorescu și Eminescu față de introducerea formelor noi 
într-o epocă în care societatea românească făcea efortul de a 
se sincroniza cu Europa. Ea a avut și are partizani importanți 

(linia tradiționalistă în cultura noastră), a avut și are adversari 
printre moderniștii, sincroniștii din a doua Și a treia generaţie 
postmaioresciană, cu E. Lovinescu în frunte. G. Călinescu 
ocupă o poziţie specială în această chestiune. E] nu discută 
problema formelor fără fond sau tema sincronizării din punct 
de vedere sociologic, el judecă fenomenul influențelor din 
unghi estetic şi, din această perspectivă, lucrurile se văd mai 
clar... Este de remarcat faptul că Maiorescu nu-i un spirit care 
se opune, automat, procesului de sincronizare a societății 
românești. Dovadă este încercarea lui, ca ministru al 
instrucţiunii, de a reforma școala românească, dând extensie, 
s-a văzut, învățământului real, legat de nevoile lumii românești, 
Că n-a reușit este o altă chestiune. Că vrea să desființeze catedra 
de economie politică sau să lase numai o catedră de drept 
roman, pentru a înființa mai multe catedre de cultură 
națională, este un subiect ce se poate discuta. E. Lovinescu, 
îmi vine să cred, a simplificat enorm proiectul politic al lui 
Maiorescu pentru a-l combate mai ușor. Citindu-i, acum, 
intervenţiile în Cameră, observăm că teoreticianul conservator 
nu-i atât de fanatizat în convingerile lui încât să nu-și dea 
seama că România nu poate evolua izolată de restul lumii şi 
că evoluţia nu-i posibilă fără a urma anumite modele. E însuși 
se referă în mai multe rânduri la modelele franceze sau 
germane și, când este vorba să se introducă discipline noi în 
şcoli, întreabă dacă „sunt ştiinţe folositoare acestea pentru 
şcolari?“ (11 februarie 1876). A introdus deja un curs de 
agricultură și unul de drenagiu, un altul de exploatarea de mine 
și a căilor ferate... Semn că ministrul nu-i ostil, cum susțin 
adversarii, schimbărilor. Ministrul vrea doar ca, în toate 
deciziile sale, să meargă, repet, pe calea adevărului. lată cum 
explică el în 1876 necesitatea de a diminua „ştiinţa de 
advocatură“ şi a spori, în universităţile românești, științele 
tehnice: „Este totdeauna bine să ne punem pe calea adevărului 

şi nu este bine să ne deprindem a combate un lucru prin 
MESE SERI trebuie să vedem ce susţine o parte şi ce susține 
ceailaltă parte și pe urmă să combatem în cunoștință de cauză 
şi în sinceritate. Așadar încă o dată: Adevărul este, 
matematicește vorbind, fiindcă puteți număra catedrele, că acest 
proiect înmulțește suma de știință ce se propune în şcoli, însă 
în loc să dea mai multă știință de advocatură și știință de politică 
primejdioasă, acest proiect caută a înmulți suma de stiinte 
tehnice, de care cred că are mai multă trebuință ţara aceasta. 
Nu-i nimic de obiectat aici. Adevărul pare a fi de partea 
sa, nu de partea lui Boerescu care-} combate. Unde punctul 
lui de vedere este șubred e atunci când justifică desfiintarea 
catedrei de economie politică prin faptul că ea dă „o direcțiune 
primejdioasă“ tinerilor. Aici logica maioresciană nu mai 
functionează cum trebuie. De ce ar da, în chip fatal, economia 
politică „idei necoapte“ tinerilor şi, dacă le-ar da, este o regulă 
ca tinerii să le primească fără a le judeca critic? Este limpede, 
Maiorescu nu găseşte acum argumentul cel mai bun pentru 
a-și apăra proiectul. Nu-i convingător nici când propune ca 
statul să nu-i mai plătească pe profesorii care /ăresc idei 
distructive şi, lăţindu-le, surpă fundamentele existentei statului. 
Nu-i, oricum, o idee bună pentru un filosof al culturii. Nici 
chiar pentru un om politic speriat, cum pare a fi acum 
Maiorescu, de agitațiile fractioniștilor de la lași. 


* 


S-a pus de multe ori problema stilului oratoric al lui 
Maiorescu și mai toţi comentatorii săi au remarcat umorul rece 
și modul imperceptibil persiflanr în care polemizează el. 
G. Călinescu e de părere că Maiorescu este, ca orator, „un 
formalist parlamentar“, invocă și explică mai totdeauna 
principiile, regulile, Constitutțiunea, iar când nu sunt reguli 
potrivite în țară, citează reguli din tările cu sisteme politice şi 

parlamentare evoluate. Oratorul face mereu aceste învăluiri 
tactice care aduc adversarul pe un teren favorabil discuţiei. 
Discuţia începe, de regulă, cu eliminarea subiectelor care nu 
sunt „în chestie“, Când Nicolae Ionescu îi aduce patru sau 
cinci acuzaţii, Maiorescu scoate din discuție primele trei pentru 
că sunt de prisos, nu sunt „în chestie“. Când G. Mârzescu 
apără onoarea pătată a nu ştiu cărui ministru liberal, 
acuzându-l pe ministrul Maiorescu că nu are autoritate 
morală să judece pe alții pentru că el însuși a fost contestat („Ei, 
dle ministru de culte și instrucțiune publică, d-ta care ai 
debutat la Iași prin conferinte publice, d-ta, care ai fost acuzat 
de mai multe ori că propagi idei în contra religiunii creștine, 
d-ta, cel acuzat că propagi și susții ideile lui Darwin, acuzat 
de pe chiar banca prelaţilor, tocmai d-ta să vii astăzi ca ministru 
de culte și instrucțiune publică și să declari acestea în Senat, 
fără ca în acest Senat, în majoritatea sa eminamente 
conservator, să nu se găsească nimeni să-ţi răspundă? Eu cred 
că prin tăcerea noastră noi nu numai că am fi legitimat 
declaraţiunile d-voastră, dar am fi insultat chiar raţiunea 
noastră de oameni.“), Maiorescu nu-şi pierde cumpătul și, 
răspunzăndu-i, calm și relativ politicos, începe prin a înlătura 
temele care nu sunt în chestie. În chestie nu-i, acum, relatia 
personală a ministrului Maiorescu cu problema ce se dezbate 
în Cameră. Cu alte vorbe, dl Mârzescu nu-i în chestie, retorica 
lui cade, dar, alături, dl Mârzescu face „o discuţiune de cuvinte“, 
Nu sunt în chestie nici părerile filosofice ale lui Schopenhauer 
pe care le citează acuzativ dl Mârzescu și, în genere, dl 
Mârzescu amestecă lucrurile și nu ştie unde să se oprească. 
„Este o chestie delicată de a ști unde sfârşeşte libertatea 
cugetării“ — încheie autoritar Maiorescu, dând adversarului o 
lecţie de logică și de bună-cuviinţă. Când altcineva face o 
relaţie între niște fapte vechi („ororile de la Rucăr“) și 
acordarea unei decorațiuni, Maiorescu, care este acum 

(3 decembrie 1911) ministru de externe, își ridiculizează 
preopinentul întrebându-l insidios: „Adică aceasta ar fi 
legătura, îmi dă voie fostul coleg cu mine (în profesorat), să 
zic — legătura logică între interpelare și așa-numitele orori de 
la Rucăr, panglica unei decorațiuni?“ Nu este, evident, nici o 
legătură logică între decorațiune și „ororile“ reclamate de 
gălăgiosul deputat. Profesorul de logică îl lichidează scurt. 
Asemenea execuţii sunt frecvente în retorica maioresciană. 
Lui Maiorescu îi place să scoată o lege morală dintr-o victorie 
oarecare şi recomandă, de regulă, în exercițiul public cuviința 
şi corectitudinea constituțională. Este, repet, un legalist 
luminat, nu acceptă improvizaţia și haosul, este un spirit 
permisiv când e vorba de libertatea de exprimare, dar nu 
primeşte, s-a observat, deja, /ăzirea ideilor răsturnătoare. Crede 
că un conducător politic nu trebuie „să-și facă sieși parte“, adică 
să folosească funcția publică pentru a căpăta foloase. „Dacă se 
întâmplă acest fapt regretabil, zice el la 21 decembrie 1913, 
s-a pierdut idealul, s-a pierdut și folosul public“. Iată o propoziție 
ce ar trebui să fie ținută minte de oamenii politici. Maiorescu a 
respectat această lege, bunurile pe care le-a putut strânge le-a 
dobândit nu din politică, ci din practicarea avocaturii. 
Ultimul lui act, ca om politic, este studiul pe care l-a scris 
la 15 febr. 1917, cu puțin timp înainte de a muri, intitulat 
România şi politica de neutralitate în conflictul european din 
1914-1917. Studiul a fost publicat postum și încheie, în ediția 
integrală de acum, seria aceasta de discursuri rostite 
timp de aproape o jumătate de secol în Parlamentul României. 
Se vede, de aici, că Maiorescu este pentru „o neutralitate 
onestă“. Înţelege dificultatea oamenilor de stat de a alege și este 
trist când vede că, în momente hotărâtoare pentru soarta ţării, 
oamenii politici români dau dovadă de lipsă de caracter și de 
pricepere diplomatică. O pagină profetică, o pagină de o 
copleșitoare melancolie, scrisă de un mare intelectual care a 

slujit țara, ca om public, și a slujit cultura română ca puţini 
alții în epoca lui. Doborât de melancolie, el găseşte totuși tăria 
de cuget de a prevesti o renaştere morală care să înlăture 
bizantinismul și ceea ce el numeşte „rămășițele decadentei 
fanariote“ din lumea românească. Chiar și pe patul mori, 
Maiorescu continuă să traseze frontiere și să pună pietre de 
hotar. Rămâne până la sfârşit un spirit întemeietor: 
„Schimbarea sufletelor, premenirea cugetelor în noua 
generație, după groaznica experienţă prin care a trecut: iată 
adevăratul element, care va hotărî despre viitorul României. 
Conștiinta publică trebuie revizuită, scepticismul, înaintea 
căruia cinste sau necinste, adevăr sau înșelăciune, capacitate 
sau mediocritate erau privite şi primite cu aceeaș indiferență, 
trebuie să dispară, judecata ageră și nepărtinitoare trebuie să 
se înființeze, și odată cu înlăturarea frazcologiei, a necinstei şi 
a neadevărului, să se deștepre și să se întărească regenerarea 
cugetelor în toate păturile poporului românesc. Dacă se va 
întâmpla așa, atunci nepilduita suferință nu va fi pătruns în 
zadar inimile românilor, amarul învățământ ne va putea fi de 
folos, și se va adeveri și pentru noi vechea vorbă venită de la 
țărmurile cele mai îndepărtate ale Asiei: Lasă anii să treacă peste 
o nefericire și se va schimba în binefacere.“ 
Aceste pagini străbătute de o durere profundă și de 
credința, totuși, în posibilitatea unei renașteri a spiritului 
românesc, greu încolțit de circumstanţe ostile și de dileme 


imposibil de evitat, reprezintă, neîndoios, testamentul politic 
al lui Maiorescu. 


A fost Maiorescu un mare om politic? E. Lovinescu, 
monografistul său, spune la sfărșitul studiului publicat în 1940, 
că nu, cu hotărâre: nu. N-ar fi fost pentru că n-a avut ambiția 
de a ajunge și, când a ajuns, n-a pus nici o pasiune în 2 dia vita 

politică și n-a voit cu niciun chip să-și facă o carieră 
strălucitoare prin politică. Este adevărată remarca lui 
Lovinescu, totuşi: Maiorescu a stat aproape o jumătate de secol 
în Parlamentul României, a tinut discursuri în Cameră și în 
Senat, a fost de cinci ori ministru și și-a încheiat cariera ca 
prim-ministru. N-a reușit, recunoaște chiar el, să impună o lege 
a instrucţiunii publice, cum ar fi dorit, și, în genere, n-a reușit 
cu niciun proiect legislativ, dar, dincolo de acest eșec repetat 
și dincolo de scepticismul său din ce în ce mai adânc faţă de 
eficacitatea acţiunii politice, cum se explică, totuși, faptul că 
n-a simţit nevoia să părăsească viața politică, în ciuda atâtor 
inconveniente, vexațiuni, deziluzii? Lovinescu îl compară cu 
Petre Carp și spune hotărât că Petre Carp a avut un mai mare 
instinct politic decât Maiorescu și era, iarăși, cu hotărâre, un 
mai bun parlamentar decât Maiorescu: avea un spirit mai puțin 
împăciuitorist, punea mai multă ardoare în discursul său, era mai 
direct, mai comunicativ, mai imprevizibil decât echilibratul, bine 
stăpânitul profesor de logică și filosofie care, în intervenţiile lui, 
nu depășea pragul bunei-cuviinte şi nu ridica niciodată tonul, 
voind să strălucească prin inteligența raționamentului concludent, 
nu prin culoarea şi văpaia cuvântului turbulent... Poate să fie 
adevărat și acest lucru, totuși (din nou, totuși!) de pe urma lui 
Petre Carp și de pe urma atâtor mari oratori din Parlamentul 
României n-a rămas decât legenda lor, și, eventual, a rămas 
un număr de discursuri risipite în Monitorul Oficial. Citite azi, 
rareori mai produc emoție: şi-au pierdut culoarea, văpaia 
cuvintelor s-a stins, ardoarea frazelor s-a pierdut, în timp ce 
discursurile lui Maiorescu constituie o operă în sine, o pagină 
strălucită de literatură oratorică. Ele plac, azi, la lectură tocmai 
prin logica lor impecabilă, prin buna lor construcție, prin stilul 
lor subtil ironic, prin analogiile și micile lor digresiuni 
inteligente. Este de închipuit că, într-o adunare în care, de 
regulă, discursul este lățit, cum zice el, ca să nu zică /ăbărtat 

și incoerent, pasional, învolburat, Maiorescu vine cu spiritul 
său de rigoare, cu știința solidă de carte, cu educaţia lui 
nemțească și cu convingerea lui, nu lipsită de un uşor 
scepticism, că un raționament care restabilește adevărul este 
mai eficace decât o propoziţie colorată care intimidează sau 
înveselește pe cei care o ascultă... 

Revenim: a fost Maiorescu un om politic? Răspunsul meu 
este: da, a fost, din moment ce politica l-a ținut timp de atâtea 
decenii legat de viața parlamentară și guvernamentală şi, mai 
ales, politica i-a inspirat aceste superbe discursuri în care logica 
și bunul-simq încearcă să răpună aberația, pasionalitatea 
zgomotoasă, insulta colorată, „fracționismele“ de tot felul, 
abaterea de la lege și, înaintea tuturor relelor, neadevărul. Lupta 
pentru adevăr în cultură, dusă de criticul junimist în 
Convorbiri literare, este continută şi, uneori, dublată de lupta 
pentru adevăr în viaţa publică. O luptă care, poate, n-a 
înregistrat succesele răsunătoare pe care le-a avut în spaţiul 
culturii, dar nici n-a fost nefolositoare. 

Altă întrebare: a fost Maiorescu un mare orator? Lovinescu 
este, și aici, reţinut, zicând că Maiorescu a avut succese mai 
mari în faţa amfiteatrului universitar, decât în Cameră. Așa se 
pare, despre acest fapt au vorbit cei care l-au audiat, de la Panu 
la Rădulescu-Motru. Numai că aceste discursuri impecabile 
și repetitive (Maiorescu, se spune, repeta același curs ani de-a 
rândul și repeta chiar aceleași anecdote!) n-au rămas decât în 
câteva pagini de memorii scrise de alţii, în timp ce discursurile 
parlamentare constituie, cum am spus deja, o operă în sine, 
o operă de o uriașă importanță: ca document istoric, ca 
document politic și, cu precădere, ca document al unei 
convingeri și al unui mod de a fi, într-o lume colorată şi 
turbulentă, gata oricând să se sfâşie și, apoi, să se îmbrăţișeze. 
Maiorescu intră în această lume cu mintea lui bine mobilată 
și cu spiritul lui tăios, cu morala lui plină de urbanitate, în fine, 

cu credinţa lui nestrămutată că omul politic trebuie să fie un 
apostol al adevărului și, totodată, un critic al aberaţiilor ce 
înfloresc în numele adevărului. N-a fost, în mod sigur, un bun 
practician politic, a fost mai mult — cum și recunoaște — un 
teoretician politic, un spirit ideologic destul de consecvent 
într-o lume în care inconsecvenţa morală este aproape o regulă, 
o inteligență elastică, niciodată coborât însă în compromisuri 
majore. A vrut să impună, și aici (aici în sfera politicului), ceca 
ce reuşise să impună în literatură: o ierarhie corectă de valori, 
o directie nouă bazată pe respectul adevărului, pe legi bune, 
în cadrul unui sistem constituțional pe care oratorul îl invocă 
aproape în toate discursurile sale. „Un formalist“ cum s-a zis. 
Da, dar unul care înţelege că, fără forme ce trebuie respectate, 
fundamentele unei naţiuni se năruie. Este aproape sigur că 
Maiorescu n-a fost, decât puţin timp, un om politic de prim- 
plan, altele au fost vedetele politicii din vremea lui, dar, atât 
cât a fost, pe locul doi, în urma lui Carp şi Brătianu, el a 
reprezentat o înălțime a spiritului și o voință dârză de euro- 
penizare a spiritului public românesc. 

Întrunind în publicarea de faţa discursurile parlamentare 
ținute în timpul de 25 de ani, de când am intrat în Cameră, 
şi adăogându-le câteva priviri asupra Istoriei noastre contim- 
porane, nu pot justifica o asemenea lucrare decât prin 
interesul covârșitor ce-l are dezvoltarea politică a României de 
la 1866 încoace. 

Deosebirele faze ale acestei dezvoltări petrecute într-un stat 
constituţional au avut neapărat răsunetul lor în dezbaterile 
parlamentului, şi dacă se reproduc aici discursurile, cu care am 
participat la acele dezbateri, ele vor să servească numai ca niște 
documente vii pentru caracterizarea mai exactă a unei întregi 
transformări a opiniei publice. 

Ceea ce în adevăr trebuie să ne atragă o deosebită luare 
aminte, este tranziția țării noastre de la starea precară a unor 
Principate elective, spre consolidarea unui Regat hereditar, și 
mai ales îndrumarea spiritelor conducătoare în politică de la 
ușurința răsturnării lui Cuza-Vodă şi de la pornirile 
antidinastice din întâia parte a domniei lui Carol I, spre 
deplina recunoaștere a autorităţii Regelui de către toți bărbaţii 
politici din ziua de astăzi. 

Ce deosebire între 1866 și 1896, ce schimbare a cugetelor 
în decursul a 30 de ani, și ce îndreptăţire a încrederii în viitor! 

A urmări această evoluţiune internă a stării noastre 
politice la sfârșitul secolului al 19-lea este o problemă de mare 
interes, și tot ce e în stare să contribuie la lămurirea ei, fie și 
indirect şi numai pentru o mică parte, va găsi poate câțiva 
cititori, cărora să nu le pară de prisos. 

De altminteri, dacă este greu a scrie o istorie contimporană 
fără părtinire, nu este totuși cu neputinţă; și în orice caz, 
exactitatea faptelor se poate controla mai ușor, când autorii lor 
sau martorii oculari sunt încă în viaţă. 


I 


O SCURTĂ PRIVIRE 
ASUPRA SITUATIEI POLITICE A ROMÂNIEI 


De la 11 fevruarie 1866 până la 11 martie 1871 


În urma abdicării silite a lui Alexandru loan I (Cuza) la 11/23 
fevruarie 1866, guvernul trece de fapt asupra Locotenentei 
Domnești Lascar Catargi — general N. Golescu — colonel N. 
Haralambie, iar ministerul numit în aceeaș zi este astfel compus: 

Ion Ghica, prezident și externe, 

Dimitrie Ghica, interne, 

Ion C. Cantacuzino, justiție, 

Petru Mavrogeni, finante, 

C. A. Rosetti, culte, 

Maior Dimitrie Lecca, răsboi, 

Dimitrie A. Sturdza, lucrări publice. 

Numirea maiorului Lecca la departamentul răsboiului este 
semnul caracteristic al noului minister și tordeodată cel mai 
periculos precedent. 

Însăş răsturnarea lui Cuza-Vodă a fost un fapt greu de 
justificat. Liber ales de națiunea din cele două Principate, Cuza 
merita o soartă mai bună, și nu era lucru cuminte ca să arătăm 
Marilor Puteri, sub a căror garanţie ne aflam puși prin tractatul 
de la Paris din 30 martie 1856, că națiunea se înșelase în 
persoana alesului ci. Unirea Principatelor cu înlăturarea 
Comisiei centrale din Focşani, legea rurală, chiar dobândită 

1866, cârma guvernului în mâna unei locoteninţi domnești și a 
Ministerului ales de popor. 
ALEXANDRU IOAN.“ 


Cine va fi redactat acest act silnic cu frazeologia „Minis- 
terului ales de popor“, e indiferent. Ministerul a fost așa de 
puţin ales de popor, că în acelaș număr al Monitorului se 
publică decretul, prin care noua Locotenenţă Domnească 
„ordonă și numește“ ministerul lon Ghica. 

În acest minister, precum am arătat, maiorul Lecca, 
comandantul batalionului de vânători, căruia îi era încredinţată 
în acea noapte garda Domnului Ţării, era numit ministru de 
răsboi. 

O asemenea numire însemna nesiguranța armatei și 
nesiguranța tronului. 

Și pentru ca să nu rămâie îndoială asupra acestei însemnări, 
ziarul autorizat al partidului, care de acum înainte era chemat 
să aibă un rol mult mai pronunţat în conducerea politicei 
române, se grăbea să publice chiar a doua zi, într-un articol 
de fond plin de laude pentru ofițerii conspiratori și mai ales 
pentru maiorul Lecca „acest brav și patriot oștean, căruia îi 
datorăm recunoștință“, următoarea profesiune de credinţă 
asupra armatei: „Opiniunea acestei foi în privinţa datoriilor 
unui militar se ştie că este cu totul opusă aceleia ce este în 
genere admisă în oștirile permanente. Nu înţelegem și nu știm 
cine poate înţelege, cum un militar poate fi îndatorat a-și ţine 
jurământul său către un guvern, care ar călca el jurământul său 
și când acea călcare ar fi recunoscută prin o aclamare generală“. 

Iar maiorul Lecca publica în acelaș număr al Românul; 
o scrisoare către un căpitan din batalionul de vânători, în care 
zicea: „Actul ce am făcut este un fapt istoric, și vânătorilor le 


va rămânea o glorie eternă pentru devotamentul ce au avut 

către patrie, iar eu mă voi făli pururea că am fost instrumentul 
patriotismului lor“ , 

Si ce este tot aşa de semnificativ, Românul din ziua 
următoare (numărul de la 14 și 15 fevruarie 1866) se arată 
solicitat de ofiţerii conspiratori ca să nu-i treacă sub tăcere, cel 
puţin pe cei „care au dat adesiunea lor mai nainte de 
11 fevruarie“, și astfel laudă în prima linie pe colonelii 
Crezzulescu și Tănase Călinescu, pe căpitanul de artilerie 
Alexandru Candiano, și pe mai mulți alții, al căror nume se 
vede publicat acolo?. 


* 
* x 


Sub asemenea auspicii guvernul de la 11 fevruarie, după 
o încercare neizbutită cu Contele Pilip de Flandra, procede în 
zilele de la 2 pănă la 8 aprilie 1866 la plebiscitul, care cu 
685 969 de voturi pentru şi 224 contra consacră alegerea 
Principelui Carol din Casa suverană de Hohenzollern. La 1%, 
mai noul Principe, de-abia în vârstă de 27 ani, prin o 
spontană hotărâre, sosește în capitala ţării și înaintea Adunării 
constituante, prezidate de Manolache Kostake (lepureanu), 


! Chiar peste 22 de ani, într-o scrisoare de la | fevruarie 1888, fiul 
lui Vodă-Cuza explica astfel alegătorilor săi din colegiul III de Mehedinți, 
pentru ce nu poate primi mandatul de deputat, ce i l-au încredințat: 
„Nu-mi este permis să fac parte dintr-o Adunare, care desigur va fi iarăș 
prezidată de acel nelegiuit, care a trădat pe Domnitorul încredinţat pazei 
sale“. Scrisoarea a fost publicată în Epoca. 

2 O scrisoare a răposatului Dimitrie Cariagdi, datată din Neapol de 
la 12 ianuarie 1872 şi adresată detronatului Domnitor Cuza la Florenta, 
cuprinde următoarele rânduri: „Aici am găsit o colonie de rumâni, 
Sc. Sihleanu, N. Rosetti, N. Negri, Candiano, care zice că face studii de 
drept. Candiano mi-a arătat că a venit la Florenta să implore iertarea 
Miăriei Voastre“. 

depune jurământul, iar noua Constituţiune, sancționată la 30 
iunie, e promulgată la | iulie 1866. 

Cel dintâi minister al Principelui Carol I (11 mai 1866) 
este astfel compus: 

Lascar Catargi, prezident și interne, 

P. Mavrogeni, externe, 

General lon Gr. Ghica, răsboi, 

Ion C. Cantacuzin, justiție, 

Ion C. Brătianu, finanţe, 

C. A. Rosetti, culte, 

Dimitrie A. Sturdza, lucrări publice. 

Dar după 2 luni L. Catargi, Brătianu și Rosetti părăsesc 
ministerul. La 15 iulie se formează cabinetul lon Ghica cu 
Mavrogeni la finanțe, apoi la 2 martie 1867 cabinetul 
C. Krezzulescu, și așa mai departe în mai puţin de 5 ani se 
schimbă 10 cabinete și se fac vro 30 de modificări ministeriale 
parţiale, pănă când de la 11 martie 1871 înainte, de la al doilea 
cabinet L. Catargi, începe era ministerelor serioase cu o mai 
lungă durată. 

Situația, totdeauna grea la începutul domniei unui 
Principe străin, devenise în cazul nostru excepțional de grea 
prin întâmplările arătate mai sus. 

Relativ ușoară era admiterea faptului îndeplinit din partea 
celor 7 Puteri garantate, cu toată opoziţia formală a reprezen- 
tanţilor lor, care în conferenta de la 2 mai 1866, convocată 
ad hoc, declaraseră alegerea plebiscitară nevalabilă. Fiindcă, 
după articolele 22 și 27 ale tractatului de la Paris, nici una din 
puteri nu avea dreptul să intervie singură în contra noastră, 
ci trebuia să dobândească încuviințarea celorlalte, în chiar 
această multiplicitate și divergență de interese sta putinta liberei 
noastre dezvoltări. Principele Carol, la sosirea sa în ţară, avea 
aprobarea lui Napoleon III și nu mai puțin importanta 
aprobare a lui Bismarck, dacă nu direct a Regelui Prusiei. Și, 
printr-o fericită coincidență istorică, pe când tocmai de pe la 

1866 prestigiul lui Napoleon începea să scadă și a scăzur treptat 
până la desăvârșita lui pierdere la Sedan, prestigiul regelui 
Prusiei și al marelui său cancelar creșteau și deveneau prepon- 
derante în Europa, iar o parte a acestui prestigiu se resfrângea 
fireşte şi asupra Principelui nostru din casa Hohenzollern. 

Prin urmare relaţiile externe ale nouei Domnii, orcât de 
grea a fost dobândirea recunoașterii ei din partea Înaltei Porti 
în octomvrie 1866, aveau să se consolideze din an în an, și 
astfel una din prevederile divanului ad-hoc, când își formulase 
cerința principelui străin, se dovedea pe deplin îndreptățită. 

Și raportul între Carol I și Constituţiunea noastră de la 
1866, cu prematurul ei liberalism, nu putea pricinui mari 
greutăți. Principele Carol, deși până atunci ofițer în armata 
prusiană și trăind în atmosfera Curţii de la Berlin, unde 
democratia liberală era foarte rău văzută, rămăsese independent 
în judecata sa politică, se afla în relaţii mai intime cu 
moștenitorul tronului Prusiei, ale cărui aspirări constituționale 
erau cunoscute, și nu se sfiise a se pune în contact cu socie- 
tatea burgheză din Berlin, duşmana naturală a reacționaris- 
mului aristocratic. În iarna 1865-1866, cercurile bine 
informate de acolo vorbeau chiar de întârzierea intenţionată 
a înaintării Prințului Carol la rangul de căpitan, tocmai din 
cauza înclinărilor sale liberale. — În asemenea împrejurări este 
lesne de explicat, că Ion Brătianu, cel dintâi bărbat politic din 
România, cu care s-a întâlnit Principele Carol (19/ 3, martie 
1866, la Düsseldorf) și care i-a vorbit despre chemarea sa la 
tron, să-i fi lăsat o impresie așa de simpatică. — Prin urmare 
noua noastră Constituţiune se putea aștepta la o sinceră 
aplicare a ei, în marginile puterilor dare tânărului Domnitor, 
şi de altminteri ea însăș prevedea putinţa reformării, tot pe cale 
constituţională, dacă o asemenea necesitate se ivea. 

Nici vreo accentuare a spiritului separatist între munteni 
şi moldoveni nu era de temut, cu toată ocrotirea ce ar fi aflat-o 
din partea Rusiei. Răscoala de la 3 aprilie 1866 fusese energic 

năbușită de Locotenentul Domnesc Lascar Catargi, sosit cu 
o zi mai nainte în Iaşi; și chiar faptul că acea mișcare a fost 
înscenată, cu ajutorul Cneazului Moruzi, de niște oameni fără 
însemnătate, ca N. Roznovanu, Teodor Boldur-Lăţescu și 
N. Ceaur-Aslan, cărora li se asociase uşorul la minte mitropolit 
Calinic Miclesu, dovedea că epoca deosebirii exploatate între 
moldoveni și munteni ajunsese acum pe sfârșite. În toată 
liniștea Principele Carol, înainte chiar de intrarea sa în 
capitală, de la moșia Goleştilor, unde a fost găzduit în sara de 
9 mai 1866, a putut să facă din grațiarea mitropolitului Calinic 
primul act al domnirii sale. 

Dar greutatea cea mare, adevărata greutate a situaţiei 
interne, era lipsa orcărui simțimânt dinastic în poporul 
român, deprins de atâtea generaţii cu domniile efemere, 
indiferent la desele schimbări ale indivizilor de pe tron, mai 
indiferent acum în urma răsturnării lui Cuza-Vodă, şi în care 
popor totuş, dacă noua monarhie constituţională avea să-i 
garanteze viitorul, trebuia înrădăcinat acel cuget trainic de 
credință în persoana Domnitorului și în perspectiva succesiunii 
hereditare la tron. Și cum să se nască și de unde să crească acest 
cuget, când una din cele mai manifeste reprezentări ale lui, 
armata, fusese izbită tocmai în simţimintele de fidelitate și de 
disciplină prin cele petrecute la 11 fevruarie 1866? 

Dacă o regenerare a spiritului public avea să se producă în 
această privinţă, ea nu era de închipuit decât printr-o înde- 
lungată şi stăruitoare acțiune. Ea presupunea din partea 
tânărului Domnitor o rară împreunare de calităţi: multă 
prudență, și mai multă îngăduință, o răbdare dusă până la 
limitele sufletului omenesc și cunoașterea de oameni. lar din 
partea bărbaţilor politici ai țării, ea presupunea hotărârea de 
a sprijini dinastia ce și-o aleseseră și de a avea totdeauna luarea- 
aminte ațintită asupra acestui punct cardinal. 

Căci situaţia creată țării prin înălțarea pe tron a unui 
principe dintr-o casă suverană a Europei cuprindea — ce e 

drept — o mare garanţie pentru existenţa statului, însă putea 
fi în altă privință şi un mare pericol. Tocmai faptul, că acea 
casă suverană ajunsese în scurt timp la atâta prestigiu în 
Europa, deschidea perspectiva întăririi noastre în viitor, dacă 
ştiam să respectăm pe noul Ales, dar ne putea periclita chiar 
existența, dacă prin depărtarea lui loveam în acel prestigiu. Cu 
un Principe de Hohenzollern după 1866, necum după 1870, 
noi nu puteam face nepedepsiţi ceea ce au făcut grecii la 1862 
cu un Principe de Wittelsbach. Nu pentru prima oară în al 
19-lea secol ţara noastră s-ar fi înfățișat în gândul celor ce 
conduceau politica Marilor Puteri ca un simplu obiect de 
compensație teritorialăl. 

Însă toate aceste griji erau mai mult ale viitorului, precum 
nici nu se puteau înlătura decât în viitor, și, pentru o parte din 
ele, numai cu ajutorul soartei. Deșteptarea și întărirea 
simţimântului dinastic atârna, în afară de însușirile personale 
ale Principelui, de la o acţiune îndelungată a partidelor noastre 
politice, de la direcţia luptelor parlamentare, de la lucrarea prin 
presă și prin întruniri publice, și nu mai puţin, deși mai latent, 
de la învăţătura dată tinerimii prin profesorii şcoalelor 
statului. Și cât pentru îndreptarea spiritului armatei, aceasta 
nu se putea prevedea cu oarecare temei decât în urma unui 
viitor răsboi, în care ofițerii noștri să primească adânca 
impresie a misiunii lor hotărâtoare și să simtă atunci de la sine 
necesitatea elementară a disciplinei și a credinţei neclintite; iar 
provocarea răsboiului nu putea să vie de la noi, ci trebuia 
așteptată de la alte complicaţii europene. 

Ce vădită acţiune caracteristică avea să întreprindă acum 
noul Principe la începutul domniei — iacă întrebarea cea mai 
apropiată, marele interes al momentului. În acest înţeles starea 


1 Încă la octomvrie 1869, cu prilejul călătoriei împăratului Francisc 
Iosif la Constantinopol, Ali Pașa propune lui Beust cedarea 
„Principatelor“ către Austro-Ungaria. 

economică a țării se impunea atenţiei pe planul dintâi. Și nu 
era aici vorba de obișnuita regulare a finanțelor statului, orcât 
de anevoioasă ar fi fost pănă când s-a statornicit prin 
destoinicia lui P. Mavrogeni, dar era vorba de puternica 
impulsiune ce trebuia dată activităţii economice generale, prin 
o mult mai energă circulare a cunoscutei bogății din agricul- 
tură, prin descoperirea de bogății încă necunoscute, prin 
formarea elementelor unei viitoare industrii. 

În călătoria sa prin Moldova (august 1866) Carol I dă o 
primă dovadă de tact politic, căutând să se întâlnească mai ales 
cu C. Negri și cu V. Alecsandri, amicii intimi ai lui Cuza-Vodă, 
aceia care ştiau mai bine ce făcuse şi ce nu fusese în stare să 
facă fostul Domnitor. În convorbirile cu ei Principele Carol 
îşi arată gândul de a-și inaugura domnia prin înfiinţarea unei 
întinse rețele de drumuri de fier!, gând de mare însemnătate, 
greu de realizat în starea înapoiată a ţării de atunci, fără 
industrie proprie, fără ingineri, fără lucrători, fără credit pe 
piețele Europei. 

Îndrăzneaţa întreprindere, precum era menită să fie de cel 
mai mare folos pentru deșteptarea economică a țării, a şi fost 
una din ocaziile pentru izbucnirea inevitabilei crize a tinerei 
domnii. Căci astfel se întâmplă totdeauna: tocmai de fapta cea 
însemnată, care în cuget se înfățișază sub aspectul cel mai 
ademenitor, e aninată cumpăna soartei. 

Nu intră în cadrul acestor notițe, al căror scop este 
înțelegerea atmosferei intelectuale în mișcarea noastră politică, 
de a stărui cu amănuntul asupra chestiilor economice. Atât 
numai trebuie să fie zis, că ideea căilor ferate, odată concepută 
în așa mari dimensiuni, era mai lesne de realizat în anul 1868 
cu ajutorul capitalului german și cu cel mai cutezător 
concesionar prusian — Strousberg. Parisul, în urma izbândei 
prusienilor de la Sadova și în perspectiva răsboiului contra 


1 Notiţă de la V. Alecsandri. 


DISCURSURI PARLAMENTARE 19 


Germaniei, se înstrăinase de noi; iar de celelalte piețe ale 
Europei nu se putea aștepta o primire favorabilă pentru 
finanţiarea unei asemenea întreprinderi. Austriacului Ofenheim 
i s-a încredinţat, de altminteri în condiții prea grele, numai 
construirea fragmentului Iași-Roman-lțcani. Preferința 
acordată propunerii prusiene pentru rețeaua principală se 
explică de la sine în modul cel mai firesc. 

Tot așa de explicabil este, că Principele Carol a început 
executarea planului său prin ministerul liberal de la 27 octomvrie 
1867 cu Ion Brătianu la finanțe. În astfel de momente partidul 
liberal e mai comod la guvern decât în opoziţie. 

Dar mobilitatea noastră parlamentară din acea epocă nu 
îngăduie nici unui guvern o durată suficientă. Ministerul 
liberal se modifică în parte prin demisionarea lui Ștefan 
Golescu și înlocuirea sa cu generalul Nicolae Golescu la 1 mai 
1868. Partidul liberal din Muntenia, la început lipsit de 
aderenţi în Moldova, se vede silit a se uni cu așa-numita 
„fracțiune liberă şi independentă“ din Iași, care însă nu se 
menţine în efemera sa existență decât prin ura în contra 
străinilor, mai ales în contra evreilor; şi astfel guvernul liberal 
de la 1867 tolerează (o contradictio in adjecto) izgonirea 
administrativă a câtorva familii israelite prin prefectul Lecca 
din Bacău, măsură izolată și cu atât mai nechibzuită, cu cât, 
fără nici un folos, devine în ochii Europei Apusene o provocare 
tocmai în momentul când tara are trebuinţă de creditul din 
străinătate pentru drumurile ei de fier. Încercarea minis- 
trului-prezident Ștefan Golescu de a-și apăra administraţia din 
Bacău este făcută cu atâta nedibăcie, încât îl silește să se retragă, 
după ce a expus țara la primele scuze faţă de Austrial. Însă nici 


! Vezi Cartea roșie austriacă Correspondenzen des K. K. gemeinsamen 
Ministeriums des Aeusseren 1868 No. 2, pag. 47—65. La pag. 61 nota de 
la 21 mai 1868, cu scuzele generalului Golescu; la pag. 64 nota de la 25 
iunie 1868 cu asigurarea lui Ion Brătianu pentru despăgubirea isracliților. 

sub prezidenţa generalului Golescu liberalii nu pot sta mai mult 
timp la putere, și în 16 noemvrie 1868 se formează cabinetul 
Dimitrie Ghica, mai apropiat de „centru“; apoi, după o scurtă 
funcționare a unui minister Al. G. Golescu, spiritualul 
Manolache Kostake încearcă la 20 aprilie 1870 guvernul cu 
„juna dreaptă“ (G. Manu, G. Gr. Cantacuzin, A. Lahovari, 
C. Grădişteanu, P. P. Carp), „cloșca cu pui“ — cum i-a rămas 
numele după o vorbă glumeaţă a deputatului I. Negură. 

În vremea guvernului junei drepte izbucnește în Furopa 
Centrală cea mai crâncenă luptă a secolului nostru, răsboiul 
franco-german de la 1870. 

Printre aceste evenimente, întreprinderea Strousberg 
înaintează cu vicisitudinile obișnuite în asemenea cazuri. 
Liberalii, trecuţi la sfârșitul anului 1868 în opoziţie, se folosesc 
de toate incidentele pentru a ataca guvernul și în curând, fără 
nici un scrupul constituțional, tronul. De prin august 1869 
ziarul Românul ia o pronunţată atitudine antidinastică; pănă 
şi d. Hâjdeu, în curând Bogdan Petriceicu Hasdeu, cu foaia 
d-sale Traian, se amestecă în acest soi de agitare. Traian este 
și cel dintâi ziar, care (11 octomvrie 1869) vorbind de 
răposatul profesor al Universităţii din Iaşi Simeon Barnuţiu, 
„adevăratul părinte al fracțiunii libere și independente“, 
caută să răspândească dincoace de Milcov ideile lui în contra 
principelui străin, idei despre care se vorbește mai pe larg în 
primul discurs parlamentar reprodus în volumul de farăl. În 
ianuarie 1870 fostul Domnitor Cuza este ales deputat de 
Mehedinti, însă refuză mandatul. 


l Micile criterii personale pot adeseori servi de măsură pentru 
constatarea unor evoluţiuni, d. e. a progresării dinasticismului la noi în 
tară. D. Hasdeu, antidinasticul de la 1869, este astăzi (1898) stipendiatul 
Regelui Carol pentru Magnum Etymologicum şi, fireşte, cel mai fervent 
dinastic, 

Cu câtva timp mai nainte ducele de Grammont, neno- 
rocitul ministru francez de la 1870, care a declarat răsboiul 
Prusiei, pe atunci însă ambasador la Viena, provoacă o 
întâlnire cu Principele Cuza și caută să-l sondeze asupra unei 
reinstalări pe tronul Românieil. 

Toate aceste permit să se Întrevadă o întreagă acțiune 
combinată pentru răsturnarea Domnitorului Carol |. 

Când la sfârsitul lui iulie 1870, în asemenea stare a 
spiritelor, sosește ştirea despre începerea efectivă a răsboiului 
franco-german, agitarea creşte la culme. Nu atât comunitatea 
de rasă, cât faptul că cei mai mulți oameni politici ai noștri 
şi-au făcut studiile în Franţa și de această ţară leagă fericita 
aducere-aminre a tinereţei lor, produce un curent puternic de 
simpatie în favoarea francezilor. Prea puţin experimentați, 
precum erau, uitând că în politica internațională nu 
sentimentalitatea, ci reflectia cea mai rece trebuie să dicteze, 
mai toți deputaţii și ziariștii noștri doreau armelor franceze o 
victorie strălucită, pe când evidentul interes al țării, care își 
alesese un domnitor din Casa Hohenzollern, era din contră 
izbânda Germaniei asupra Franței. 


l Din notele luate de Balligot de Bayne, secretarul lui Cuza, sub 
dictatul acestuia. (Scena se petrece la Doebling lângă Viena): 

Grammont. La guerre, nous l'aurons avec la Prusse, elle est inévitable. 
Le moment est, peut-être plus proche que vous ne le croyez... Nous aurons 
besoin d'avoir un point d'appui en Orient. Nous avons déjà un dans les 
Hongrois qui voient de fort mauvais oeil les encouragements donnés par le 
gouvernement roumain aux Transilvains et certaines paroles imprudentes du 
Prince Charles pour la réunion de tous les Roumains sous son sceptre... Nous 
en avons assez du Prince Charles, bien assez, 

Couza. Mais enfin, quel est votre but? Avez-vous un projet arrêté? 
Voulez-vous provoquer un changement? 

Grammont. Ce ne serait pas difficile... 

Couza. Quoiqu'il puisse arriver, je ne consentirais jamais à rentrer en 
Roumanie par une intervention étrangère. 

Dar în mișcarea, în care se afla atunci opinia publică la noi, 
ea nu putea fi accesibilă la asemenea reflecții. Entuziasmul 
pentru Franţa creștea din ce în ce mai mult, și în aceeaș măsură 
se exagera aversiunea în contra a tot ce venea din Germania. 
Ca un simptom al acestei stări sufletești trebuie înregistrată 
acţiunea fostului căpitan de artilerie, [a] d-lui Candiano-Popescu, 
care în ziua de 8, august 1870, pune mâna pe prefectura, pe 
cazarma, pe telegraful din Ploiești și proclamă detronarea 
Principelui Carol. Nechibzuita revoltă, ce de altminteri nu se 
poate închipui fără o înţelegere cu șefii partidului liberal, a fost 
îndată reprimată de guvernul junei drepte; iar d. 
Candiano-Popescu, tradus împreună cu complicii săi Radu 
Stanian, C. T. Grigorescu, Carada etc., înaintea juraților din 
Târgovişte, a fost achitat. 

Nu putem vorbi de acest curios incident, fără a releva și 
circumstanţele lui atenuante. Acţiunea din Ploiești, ca idee 
politică, pornea de la presupunerea că Franţa va sfârși prin a 
fi biruitoare, și dacă această presupunere se realiza, Prusia ar 
fi fost așa de crunt lovită, așa de redusă în valoarea ei ca putere 
europeană, încât atunci prezența unui Principe de 
Hohenzollern pe tronul României putea să pară în opoziţie 
cu interesele țării. Simțimântul dinastic nu se formase încă, 
de-abia de 4 ani fusese răsturnat popularul Cuza-Vodă, o 
schimbare de domnie mai mult sau mai puţin nu părea mare 
lucru. Adevărata absurditate a revoltei de la 8/ 29 august 1870 
stă însă în presupunerea, de la care pornise. Fără nici o 
cunoștință a armatei prusiane și a conducătorilor ei, fără nici 
o altă informare autentică, liberalii de la 1870, luând dorința 
simpatiilor lor drept realitate și încrezându-se în știrile false 
răspândite de crâmpeiul de guvern terorizat în Paris, 
escomptau izbânda francezilor tocmai în momentul, în care — 
după împrăștierea armatei lui Mac-Mahon la Woerth 27 iulie 
(6 august), și după bătăliile de la Colombey, Vionville și 
Gravelotte (2/ 147 6/ 1g august) armata lui Bazaine era aruncată 

şi izolată în Metz, și prin urmare trista soartă a Franţei 
inevitabil hotărâră. 

Cu atât mai caracteristică pentru starea spiritelor la noi 
rămâne însă fapta d-lui Candiano, cu achitarea sa cu tot, și 
acest semn al timpurilor ne poate servi spre orientare în 
mișcarea politică din țară până la 11 martie 18711. 

Din nefericire răsboiul franco-german de la 1870 se 
repercutează asupra afacerilor noastre și în altă direcţie: în enorma 
„druncinare a tutulor relațiilor comerciale — o urmare neapărată 
a orcărui răsboi — marea întreprindere a lui Strousberg, este 
periclitată; Strousberg însuș suspendă plățile, culpabila înstrăinare 
a titlurilor noastre din depozitul lui Ambron nu-i foloseşte, 
drepturile e silit să le cedeze societăţii acţionarilor, şi temerarul 
întreprinzător, căzut în faliment, își sfârșește viaţa câţiva ani după 
ce a ieșit din temnița de la Moscova. 

Cercurile noastre politice se cuvenea mai ales acum să 
încunjure tronul și să scape creditul țării; mai ales acum, când 
Germania era biruitoare şi când importanta lucrare a 
drumurilor noastre de fier, al cărei substrat finanţiar era pe 
piața Berlinului, trebuia cu orce preț să fie scoasă din impas. 

La noi din contra! În ziua de 18 decemvrie 1870 se formează 
cabinetul Ion Ghica, slab compus cu niște membri ca: 

Dimitrie A. Sturdza, la finante, 

Dimitrie Cariagdi, la justiţie, 

Nicolaus Racoviţă, la culte, 

N. Calimachi-Catargi, la externe, 

Dimitrie Berendei, la lucrări publice și 

Colonel Pencovici, la răsboi, 


1 În înţelesul notelor precedente, de la pag. 9 și 21 (ed n. — p. 13 și 
20), se cuvine să adăogăm că acelaș d. Alexandru Candiano-Popescu, cu 
prilejul răsboiului de la 1877 împotriva Turciei, a fost reprimit în armată, 
ş-a spălat trecutul pe câmpul de bătaie, a slujit 12 ani la Palat ca adjutant, 
este astăzi general și, firește, prea credinciosul supus al Regelui Carol. 

toţi þomines novi, afară de d. Dimitrie Sturdza, pe atunci 
numai umbra d-lui lon Ghica, conduși de un ministru-prezi- 
dent anume cunoscut pentru politica sa șovăitoare. Cum să 
poată stăpâni un asemenea minister luptele din parlament, 
agitația din țară? și cum să voiască a le stăpâni presupuind că 
putea? 

Sesiunea Camerei din iarna 1870-71 se deosebește prin 
cea mai mare confuzie și cea mai neînfrânată violență a 
dezbaterilor. Și în această stare de lucruri vine ministerul însuș 
și depune pe biuroul Camerei (12 ianuarie 1871) întregul 
dosar al afacerii Strousberg, cu raporturile confidentiale cu 
tot — „spre uimirea tutulor“, cum nu se poate opri de a constata 
chiar raportorul acestei afaceri, d. Alexandru Holban, pe atunci 
fracţionist. Camera alege o comisie de 7 membri pentru a 
studia dosarul şi a-i face raport, iar compunerea comisiei dă 
nota situației și descopere pe d. Ion Ghica: pe lângă un singur 
om de legi nepărtinitor, C. Bozianu, se aleg fracționiștii și 
liberalii I. Codrescu, A. Holban, N. Ionescu, C. F. Robescu, 
St. Sihleanu și fățișul antidinastic N. Blaremberg. 

La această fierbere a pasiunilor politice, pe când comisia 
era la începutul lucrării sale, iar prin culisele Camerei se 
răspândeau tot felul de revelări exagerate și de comentarii false, 
se mai adaogă acum iritația produsă prin o scrisoare a 
Principelui Carol, publicată în Augsburger Allgemeine Zeitung 
de la 15/ 27 ianuarie 1871, îndată tradusă și răstălmăcită în ţară. 


Iată cuprinsul acestei scrisori!: 


l care de altminteri nu a fost adresată lui Auerbach, precum se credea 
la noi, ci poate unei persoane fictive. Publicarea în Allgemeine Zeitung 
trebuie să fi fost intenţionată de însuș Principele Carol. Confuzia cu 
Auerbach provine din faptul că o altă scrisoare relativă la România, 
adresată în adevăr lui Auerbach, însă de Principele Anton de 
Hohenzollern tatăl, fusese publicată pe la mai 1868 în Neue Freie Presse 
din Viena prin indiscreția acelui cunoscut novelist german. 

„Prea stimate amice, 


De mult nu ţi-am mai dat semn de viață. Dar aș vrea să fii măcar 
un ceas în locul meu, ca să te încredinţezi cât mi-e vremea de 
îmbucătățită și plină de muncă, de griji și de dezamăgiri. 

Au trecut aproape cinci ani de când am luat îndrăzneața 
hotărâre de a mă pune în capul țării acesteia, așa de bogat înzestrată 
de natură şi totuș aşa de săracă sub alte raporturi. 

Aruncând o privire asupra epocei trecute, scurtă în viaţa unui 
popor, dar lungă în viaţa unui om care tinde spre progres, trebuie 
să-mi zic că puţin folos am putut aduce acestei frumoase țări. 

Adesea mă întreb: A cui este vina? A mea, care nu am cunoscut 
caracterul poporului, sau a poporului, care nu vrea să fie condus și 
totuș nu e în stare să se conducă singur? Prin numeroasele mele 
călătorii în toate regiunile celor două Principate şi prin feluritele 
atingeri cu toate păturile societății, am dobândit încredințarea că vina 
nu este nici a mea, nici a poporului în întregimea lui, ci mai ales a 
celor ce şi-au însușit dreptul de a conduce Țara în care s-au născut. 
Aceşti oameni, care și-au făcut educaţia lor politică și socială mai mult 
în străinătate, uitând cu desăvârșire împrejurările patriei lor, nu caută 
alta decât a aplica aici ideile de care s-au adăpat acolo, îmbrăcându-le 
în niște forme utopice, fără a cerceta dacă se potrivesc sau nu. Astfel 
nefericita ţară, care a fost totdeauna îngenunchiată sub jugul cel mai 
aspru, a trecut deodată și fără mijlocire de la un regim despotic la cea 
mai liberală Constituţiune, precum nu o are nici un popor din 
Europa. 

După experiența făcută, cred că aceasta e o nenorocire cu atât mai 
mare, cu cât românii nu se pot lăuda cu virtuțile cetățenești ce se cer 
pentru o formă de Stat quasi-republicană. 

De nu mi-aş fi legat tot sufletul de această ţară binecuvântată, 
care în alte împrejurări se putea aștepta la un viitor strălucit, de mult 
m-ar fi părăsit răbdarea. Acum însă m-am hotărât la o ultimă 
încercare, ce probabil mă va face să trec în ochii partidelor de aici și 
ai conducătorilor lor ultra-soviniști ca lipsit de iubire pentru ţară; dar 
eu am lăsat la o parte orice consideraţie personală, cu risicul de a-mi 
perde poate toată popularitatea. Căci ar fi o neiertată lipsă de la 
datorie, de a mai ascunde adevărata cauză a răului și de a lăsa fără 
împotrivire viitorul țării pradă intrigilor de partid. 

Știu bine că cel ce în unele împrejurări are curajul adevărului şi 
spune lucrurile pe nume, este adeseori biruit, și așa mi se poate 
întâmpla și mie, cu deosebirea însă, pe care o simt cu recunoştinţă, 
că eu sunt liber de a mă întoarce la o viață neatârnată şi lipsită de griji, 
plină de fericire în mijlocul familiei, și să reintru în scumpa țară, unde 
m-am născut și al cărei magnet puternic n-a încetat de-a mă atrage 
în momentele cele grele, prin care a trebuit să trec. 

Îmi pare numai rău din toată inima, că bunele mele intenţii au 
fost aşa de puţin înţelese și cu ingratitudine răsplătite. Dar fiindcă 
împărtășesc aceasta soartă cu cei mai mulți muritori, voi ști să mai 
aflu mângăiere, și în societatea unor oameni inteligenţi, mai ales în 
cercul animat al D-tale, voi uita încetul cu încetul aspirările mele din 
trecut. 


CAROL“ 


Astăzi, când putem judeca acele evenimente cu oarecare 
nepărtinire, tocmai fiindcă prin progresele înfăptuite de 
atunci încoace ne-au devenit așa de îndepărtate, astăzi 
scrisoarea ne va părea explicabilă, ne va părea îndreptățită. 

Principele Carol cunoștea starea spiritelor din ţară și vedea 
cum i se surpă tronul. Cele mai bune intenţii ale sale erau 
denaturate; marea conceptie a deșteptării economice prin căile 
ferate, față de care micile greșeli (ca numirea lui Ambron) 
trebuiau să dispară, era anume obiectul celor mai înveninate 
atacuri; armata nu oferea destulă garanție, slabele și nu 
totdeauna nemeritele încercări de îndreptare (locotenent-colo- 
nelul prusian Krenski fusese silit să plece din țară) nu 
izbutiseră și nu puteau izbuti; chiar viața în familie, căsătoria 
cu Prinţesa Elisabeta de Wied (3/ 15 noemvrie 1869), care 
tocmai pe vremea aceea promitea să asigure directa succesiune 
la tron, nu era respectată în ziarele opoziţiei: gândul de abdicare 
se prezenta de la sine. Ce lucru mai firesc atunci, decât ca 
Principele să-şi apere demnitatea personală și să arete cauzele, 
care zădărniceau misiunea ce i-o încredințase ţara? — Era în 
dreptul sau omenesc de a o face. 

Dar unde se ţin în samă drepturile omenești, când 
pasiunile sunt deslănțuite! — Scrisoarea Principelui înveninează 
și mai mult polemica ziarelor și discuţiile parlamentare. În 
şedinţa Camerei de la 30 ianuarie 1871 Nicolae Blaremberg 
face o lungă interpelare asupra ei, în care amintește soartă lui 
Maximilian la Mexico, și propune o moţiune echivocă, 
semnată de Radu Mihai, Al. Sihleanu, Anton Arion, 
N. R. Locusteanu şi bizarul antidinastic Eugen Ghica-Comăneşti. 
Motiunea, deși slab combătută de ministrul-prezident Ion 
Ghica, este înlăturată de Cameră, dar Românul |de la 
11 fevruarie 1871 provoacă țara să serbeze ziua de 11 feyruarie 
ca „o zi sfântă și o adevărată serbătoare națională“, (fiindcă 
aminteşte răsturnarea unui Domn călcător de Constituţiune, 
„risipitor al averii publice“ — cu aluzii la afacerea Strousberg. 

În vremea acestor frământări ale politicei noastre locale, 
marile evenimente din Occidentul Europei se desfășura pe 
deplin. Napoleon III e detronat după Sedan, Bazaine 
capitulează la Metz, febrila încercare a lui Gambetta cu 
armatele improvizate se sfârșește prin catastrofa de la 
Pontarlier, Parisul cade, după ce a impus Frantei forma 
republicană, iar regele Prusiei Wilhelm e proclamat la 
Versailles împărat al Germaniei, 6J ¡g ianuarie 1871. 

Aceste evenimente, în loc să trezească prudenta reflecţie a 
oamenilor politici din România, îi exasperează; cei mai mulți 
dintre ei simt înfrângerile franceze ca și când ar fi lovituri 
îndreptate în contra lor. Românul de la 17 fevruarie (1 martie) 
1871 apare încadrat în negru, fiindcă în acea zi întră armata 
prusiană în Paris, „ordele teutone calcă sacrul pământ adăpat 
cu sângele atâtor luptători ai libertății”. (Pe frontispiciul 
Românului figurează pe atunci și până la 1 aprilie 1871 
d. Eugeniu Carada ca redactor.) Însuș loan Brătianu, în lungul 
său discurs din ședința Camerei de la 4 martie asupra afacerii 
Strousberg, (căci această discuție publică începuse în Cameră 
la 24 fevruarie şi s-a prelungit timp de unsprezece şedinţe, cu 

toate violențele, incriminările și confusiile, cu propuneri de 
dare în judecată a miniștrilor etc.), însuș loan Brătianu nu se 
reţine de a exclama: 


„Dacă din nenorocire puterea guvernului din Berlin va fi mai mare 
și ne va impune cu forța să plătim cuponul, atunci să se ştie, că nu 
plătim o datorie, ci plătim rechizițiunea simpatiilor ce am avut și avem 
pentru națiunea franceză. (Aplauze.) Vom plăti, d-lor. Însă chiar în 
sărăcie, chiar în zdrențe, chiar zdrobiti, simpatiile noastre pentru Franţa 


nu vor slăbi, din contră, ele vor crește mai mult. (Aplauze.)“ 


Cu atâta nechibzuință se împleticise la noi discutarea 
chestiei căilor ferate, care reclama cea mai prudentă cumpănire 
juridică și finanţiară, cu aprinderea simpatiilor și antipatiilor 
față de evenimentele din Franta, și când după câteva zile, în 
sara de 19, martie 1871, colonia germană din București 
serbează ca în toţi anii, și cu atât mai mult în acest an, ziua 
nașterii gloriosului ei Împărat printr-un banchet privat în sala 
Slătineanu (astăzi Capşa), o ceată de pe uliţă, condusă de 
studenți, pregătită cu îngăduirea poliției d-lui prefect Simion 
Mibălescu (deși d. Ion Ghica, la o întrebare prealabilă a 
consulului general al Germaniei, garantase anume liniștea), 
încunjură localul, stinse lămpile de pe stradă, și pe când unii 
trag clopotele de la Sărindar, alții aruncă cu pietre în ferestre 
strigând „trăiască republica“ și se urcă pe scară pentru a năvăli 
în sala serbării, unde însă se văd respinși de oaspetii 
banchetului, cu reprezentantul Germaniei d. de Radowitz în 
frunte. D. Radowitz însuș este luat din mijlocul acestor 
brutalităţi și condus la palat de ministrul de externe 
Calimachi-Catargi, sosit în grabă la fața locului. 

La palat Principele Carol, pe când o companie de soldați 
sub ordinile generalului Solomon împrăștie mulțimea de pe 
strade, convoacă noaptea târziu consiliul de miniștri și 
exprimă d-lui Ion Ghica în termini aspri părerea sa de rău de 
a fi avut un asemenea minister, exceptând numai pe d-nii 


DISCURSURI PARLAMENTARE 29 


Sturdza și Calimachi-Catargi. În aceeaș noapte de 10 spre 11 
martie Principele, față cu suprema insultă adusă lui și originii 
lui, se hotărăște să părăsească ţara chiar a doua zi și în mij locul 
pregătirilor pentru plecare cheamă la palat pe foștii Locotenenti 
Domnești Lascar Catargi și general Golescu (d. Haralambie 
era absent din București) pentru a remite în mânile, de la care 
primise stăpânirea cu 5 ani în urmă, actul de abdicare. 


Actul de abdicare! Abdicarea Principelui Carol de 
Hohenzollern la a martie 1871, provocată de noi! 

Dar unde ajunsesem noi? Mai exista o cugetare politică în 
România? Dispăruse orce patriotism luminat din ţara noastră? 

Pentru cea mai simplă pricepere a relațiilor politice era 
evident, că înfrângerea Franţei avea să producă o contralovitură 
în Orient, avea să deștepte în Rusia elementara pornire spre 
Constantinopol și să așeze un alt echilibru între puterile 
europene. Încă la %/,; noemvrie 1870, în mijlocul răsboiului 
franco-german, apăruse în jurnalul oficial din St. Petersburg 
circulara către Puterile semnate în tractatul de la Paris, prin 
care Rusia declara nulă și neavenită clausa relativă la Marea 
Neagră, faimoasa clausă, care, sub eufemismul de neutralitate, 
restrângea până la paralizare puterea navală a Imperiului de la 
Nord; iar protocolul din Londra de la Tig martie 1871 
consfințise și din partea Marilor Puteri această dezlegare 
unilaterală. Criza Orientului era dar reîncepută, noul răsboi 
al ortodoxiei rusești împotriva islamului își prevestea apropiata 
izbucnire. 

Şi în acel moment al frământărilor istorice noi ne întreceam 
în declamări de simpatie pentru slăbita Republică franceză, 
insultam pe reprezentantul german, tindeam la abdicarea 
Domnitorului și provocam răzbunarea atotputernicei Prusii! 

Dar ce soartă voiam noi să ne pregătim în mijlocul luptei 
celor două state, între care suntem intercalaţi? Nu ne luaseră 
rușii la 1812 Basarabia prin pacea de la București? Nu-și 

stipulaseră atunci și Valachia și Moldova, pe care de-abia 
consimt a le „ceda și restitui“ Turciei? Nu erau districtele 
Bolgrad, Ismail și Cahul, puse în tractatul de la Paris sub 
administraţia noastră, a doua umilire, pe care trebuia să o 
şteargă Rusia prin noul răsboi? Soarta Basarabiei era idealul, 
la care aspiram? 

Asemenea gânduri, indiferent dacă prin analiză clară sau 
printr-un fel de simțimânt instinctiv, trebuie să fi trecut prin 
conştiinţa d-lui Lascar Catargi în acea memorabilă zi de 11 
martie 1871, când dinaintea Principelui Carol şi în prezența 
generalului Golescu, a lui Calimachi-Catargi și a d-lui 
Dimitrie A. Sturdza, izbuteşte să îndepărteze ideea de abdicare 
şi inspiră destulă încredere Principelui pentru a-l face să 
continue îndeplinirea misiunii ce o primise. 

D. Lascar Catargi este însărcinat cu formarea ministerului, 
şi de la această zi datează o nouă epocă în dezvoltarea politică 
a statului român. 


II 
SUB MINISTERUL LASCAR CATARGI 
11 martie 1871 — 3 aprilie 1876 


Ministerul de la 11 martie 1871 este format de: 

Lascar Catargi, prezident şi interne, 

General I. Em. Florescu, răsboi, 

General Christian Tell, culte și instrucţiune publică, 

Nic. Krezzulescu, justiţie și lucrări publice, 

P. Mavrogeni, finanțe, 

G. Costaforu, externe. 

Astfel compus, ministerul era cea mai tare expresie a ideei 
conservatoare în limitele Constituţiunii de la 1866. 

Modificările parţiale ale cabinetului introduse în decursul 
duratei sale de 5 ani (Manolache Kostake și apoi Al. Lahovari 
la justiţie, B. Boerescu și apoi I. Bălăceanu la externe, 
G. Cantacuzin și apoi I. Strat la finanţe, Teodor Rosetti la 
lucrări publice, T. Maiorescu și apoi P. Carp la culte) nu 
schimbă nimic în această direcţie, care în împrejurările date 
era singura indicată de interesul țării. 

Datoria dintâi ce se impunea guvernului era liniștirea 
spiritelor și, după trebuinţă, înfrânarea agitatorilor. Turcia 
ameninta cu ocuparea, la caz de revoltă. Atât Lascar Catargi 
cu Costaforu, cât și generalii Tell și Florescu prezentau în 
această privință garanții de energie. Pentru a înlătura însă cauza 
sau pretextul de căpetenie al agitării, se cerea o regulare cât mai 

grăbită, fie deocamdată și numai provizorie, a afacerii 
Strousberg. Regularea definitivă, la care trebuia să tindă orce 
guvern prevăzător, era răscumpărarea căilor ferate pe sama 
statului. 

Dar pentru aceasta se cerea o adevărată echilibrare a 
budgetului și stabilirea creditului statului, care presupunea ca 
o condiţie prealabilă iarăș liniștea internă, siguranţa tronului 
şi o politică externă bine cumpănită. Aici Mavrogeni, cu 
experiența sa finanţiară și cu fineţa inteligenței sale, era omul 
situaţiei, și dacă ar fi rămas pănă la sfârșit în minister, 
cabinetul L. Catargi de la 1871 ar fi avut poate destulă 
cohesiune și putere pentru a îndeplini mai toate cerinţele aici 
arătate. — Așa cum a fost de la început și în urma modificărilor 
sale parțiale, a izbutit totuș să scape ţara din pericolele 
imediate, să menţie tronul, să micșoreze bolnăvicioasa agitație 
a momentului, să consolideze finanţele, să dea chestiei 
Strousberg o soluţie prealabilă; și — solicitând în acelaș timp 
elementele sănătoase ale ţării — a deschis cel puţin drumul 
politicei în viitor și a făcut posibilă acţiunea mai hotărâtoare 
a urmașilor săi din partidul opus. 

La Cameră apariţia unui asemenea minister trebuia să 
iriteze și mai mult pe deputaţii agitatori. Încă în şedinţa secretă 
de la 11 martie se ridică glasuri în contra Dinastiei. Îndeosebi 
junele deputat Ion Câmpineanu salută abdicarea Principelui 
Carol, a cărui domnie ar fi o nenorocire pentru Românial. În 
ședințele de la 12, 13 şi 15 martie interpelări violente asupra 
formării noului cabinet, asupra scopurilor sale ascunse, asupra 
prezenței armatei în curtea mitropoliei etc. În Românul 
excitare la revoltă. În zadar d. Lascar Catargi declară Camerei 


l Asupra acelei şedinţe secrete a Camerei se află reprodusă, în 
Românul de la 2 octomvre 1871 o indiscretă dare de samă. Cuvântarea 
lui I. Câmpineanu, așa cum este relatată aici, este confirmată de el însuș 
printr-o scrisoare din Românul de la 7 octomvrie acelaș an. 

de la început (12 martie): „Vom aplica Constituţiunea cu toată 
sinceritatea în litera și spiritul ei“, dar, ce e drept, adaogă în 
ședința de la 13 martie „eu nu voi permite ca uliţa să ne facă 
legi“; opoziţia răspunde prin obișnuitele acuzări, că s-a violat 
Constituţiunea, că se pregăteşte o lovitură de stat etc. 

Pentru a limpezi situaţia, ministerul face din închiderea 
nefolositoarei discuţii o chestie de încredere și, rămâind în 
minoritate, dizolvă Camera (16 martie 1871). Acum are ceva 
răgaz ca să-şi dea seamă de toată greutatea sarcinei primite. 
Tezaurul public sleit; din Berlin depeşa d-lui Teodor Rosetti, 
comisarul guvernului, că în depozitul căilor ferate a aflat o 
hârtie fără valoare în locul obligaţiunilor statului; în ţară 
coaliția opoziţiei pentru alegeri. Dar pe de altă parte 
turburătorii încep a fi descurajați; la alegerile municipale din 
București nu iese nici un liberal; izbucnirea comunei de la Paris 
potoleşte entuziasmul republican, și C. A. Rosetti anunță prin 
Românul, că vrea să părăsească țara și să deschidă în Franța un 
pensionat de băieţi. 

Se putea prin urmare prevedea, că și alegerile parlamentare 
vor da, ca de obicei, o majoritate în favoarea guvernului, și că 
P. Mavrogeni, totdeauna fertil în idei finanţiare, va găsi 
mijlocul de a scăpa tezaurul din penibila strâmtorare a 
momentului. Nu mai puţin chestia Strousberg, în mâna unui 
guvern tare, trebuia să ajungă la o soluţie acceptabilă. 

Dar greutatea cea mare, vechia greutate rămânea 
consolidarea tronului, fără de care nu era cu putință o 
direcţie mai sigură a politicei generale; şi probabil că dintre 
miniștrii de atunci d. Catargi simţea greutatea, Mavrogeni își 
da samă de ea și Costaforu avea o concepţie teoretică asupra 
niscaiva remedii legislative în contra el. 

Înainte însă de a se lua vreo hotărâre în această privință, 
Principele cu Elisabeta Doamna întreprinde, după stăruința 
ministerului, o călătorie prin Moldova spre a se încredința de 

starea spiritelor în țara de peste Milcov și a vedea pe ce 
elemente se putea sprijini ordinea monarhică. De altminteri 
tocmai în urma scrisorii din Allgemeine Zeitung și în timpul 
zbuciumărilor din Cameră, Principele primise de la lași o 
adresă de devotament, care îl conjura să nu părăsească ţara. 

La 15 aprilie 1871 Curtea, însoţită de ministrul Costaforu, 
sosește în laşi, unde stă zece zile, găzduită în casa 
N. Rosnovanu. Singur acest fapt dovedea că cel puţin de 
tendenţe separatiste nu mai era vorba. Primirea a fost caldă. 
Vechiul „leagăn al unirii“ voia să dovedească în contra 
Bucureştilor, că în Moldova predomnește alt cuget, cu toată 
agitarea „fracţionistă“. 

În chiar zioa sosirii, Costaforu, după indicaţiile amicilor 
săi politici, se adresează la un grup de bărbaţi mai tineri, care 
se aflau întruniţi într-un fel de societate fără statute, numită 
„Junimea“, unde se ocupau de literatură și publicau o revistă, 
Convorbiri literare, dar se abţineau cu desăvârșire de la orce 
acţiune politică. Având o întrevedere cu scriitorul acestor 
rânduri, Costaforu îndeamnă la intrarea în Cameră, în politica 
militantă. Lunga lui stăruinţă se rezumă în cuvintele: „La ce 
folos literatura, dacă prin pasivitatea oamenilor de ordine se 
periclitează tronul și prin urmare țara“. 

În prima întrunire a prietenilor „junimiști“ din acea 
săptămână li se împărtășește propunerea ministrului, și asupra 
ei se încinge cea mai curioasă discuţie. 

Cei ce pe atunci veneau regulat la adunările literare, erau — 
în afară de d. B. Pogor şi de autorul acestei scrieri, la care se 
ţineau alternativ întrunirile — d-nii Iacob și Leon Negruzzi, 
Nicu Gane, Dimitrie Rosetti, N. Mandrea, |. lanov, colonelul 
N. Skelitti, G. Racoviţă, colonelul Milută Cerchez, M. Korne, 
Gr. M. Buiucliu, T. Cerchez, G. Roiu, profesorii Culianu, 
Melik, St. Vârgolici, Naum, A. D. Xenonol, Creangă, și din 
când în când asistau V. Alexandri, I. A. (Zizin) Cantacuzin, 

C. Şuţu, A. Balş, N. Calimachi-Catargi etc.! Și d. Dimitrie 
A. Sturdza a luat parte la câteva ședințe ale „Junimii“ și a 
publicat în Convorbiri cercetări numismatice și studii asupra 
unei psaltiri. Doi din membrii fundatori ai societăţii lipseau 
la acea epocă din Iași: d. P. Carp, singurul dintre noi, care pe 
lângă literatură (traduceri din Shakespeare) se ocupa 
permanent de politică, și d. Teodor Rosetti. Domnul Carp era 
agent diplomatic la Viena, Berlin și St. Petersburg, iar d. T. 
Rosetti comisar al guvernului la Berlin. 

Ce spirit domnea în întrunirile „Junimii“, am încercat să 
arăt altădată într-o schiţă biografică asupra lui Leon Negruzzi 
(Critice, vol. II, p. 329). După ce în anii precedenţi citiserăm 
şi criticaserăm împreună o mare parte a lireraturei române, 
tocmai în acel an 1871 erau din întâmplare la ordinea zilei 
studii istorice şi sociale. Istoria civilizațiunii de Buckle, în 
legătură cu cercetări asupra vechilor culturi indice 
(Buddhaismul) și egiptene, părerea lui Schopenhauer asupra 
istoriei, noua carte a lui I. St. Mill în contra subjugării femeilor, 
erau mult comentate în „Junimea“. Discuţiile, totdeauna vesele 
în formă și adeseori serioase în fond, ajungeau de regulă la o 
înțelegere asupra principiilor, din care să se judece materia 
literară și istorică, și deprindeau pe toți la un fel de privire mai 
sistematică a chestiilor dezbătute. 

Cine e în stare să-și dea samă de asemenea întruniri libere 
ale unor oameni iubitori de artă și de știință, dar și accesibili 
la ceea ce s-ar numi esprit de bohème, își va putea închipui 


1 Membri mai erau căpit. T. Șerbănescu, N. Burghele, Al. Farra, 
Cataiani, Paicu, Burla, Bodnărescu, Miron Pompiliu. Ceva mai târziu 
vin Eminescu, Slavici, Tasu, G. Panu, Lambrior, B. Conta, T. Nica, 
P. Missir, Al. I. Philippide, G. Vârnav-Liteanu, B. Bossy, colonelul 
Bengescu-Dabija, Chibici-Râvneanu, C. Leonardescu, Meissner, Volenti, 
A. C. Cuza, Strajan, T. Istrati, Ollănescu-Ascanio, Dr. Christea 
Buiucliu, Duiliu Zamfirescu, I. L. Caragiale. 

efectul produs prin o gravă propunere politică. Primită la 
început cu un hohot de râs, însoțită de un cântec în cor, al 
cărui refren îl da d. Pogor, care la rândul său (după regula 
junimistă „anecdota primează“) era întrerupt de povestirea lui 
Creangă, cum profesorul fracționist Suciu justifica la o 
întrunire electorală taxa asupra „burlăcăritului“, — propunerea 
a ajuns cu încetul la o discuţie serioasă, luându-se în 
considerare, nu ca un fapt izolat, ci în legătură cu întreaga 
mișcare a ţării, mai ales de la 1848 încoace. 

În ce direcţie era îndreptată România de conducătorii ei 
cei mai luminaţi? De când și de unde începea acea îndreptare? 
Puteam noi merge spre republică? — Cu modul de judecată 
istorică ce predomnea între noi, mai mult englezeşte 
evoluţionar, decât franțuzește revoluţionar, așa-numita 
regenerare de la 1848 nu ne părea să aibă gradul de importanță 
ce i-l atribuiau liberalii din Muntenia. Fără îndoială, mișcarea 
de la '48 avusese însemnătatea ei, întrucât manifestase, cu 
oarecare răsunet în Europa, deşteptarea conștiinței naționale 
în românii din Principate și voinţa lor de a se dezvolta în 
conexitate cu civilizaţia occidentală. Dar ca organizare politică, 
înlăuntrul acestei tendente generale, oamenii de la '48 nu au 
lăsat şi nu au avut nici o concepţie reală. Constituţiunea din 
15 iunie 1848, de pe „câmpul libertăţii“ de la Filaret, cu cele 
22 articole ale ei, era o operă de fantasie, fără valoare 
practică. A impune unei țări, care pănă atunci fusese în 
neputinţă de a progresa tocmai din pricina deselor schimbări 
de Domn, un Principe ales pe cinci ani (art. 5); a da unei ţări, 
geograficește intercalate între trei monarhii absolute, care îi 
amenințau existenţa, o formă, quasi-republicană, declarând pe 
acel Principe de 5 ani încă și responsabil: a acorda (art. 10) 
„dreptul fiecărui judeţ de a-și alege dregătorii săi, drept care 
purcede din dreptul popolului întreg de a-și alege Domnul“; 
a decreta „emancipaţia israeliților și drepturi politice pentru 
orce compatrioți de altă credință“ (art. 21); toate aceste erau 


DISCURSURI PARLAMENTARE 37 


numai naiva așternere pe hârtie a unui amalgam de idei 
nebuloase, cum mișuiau pe atunci în broșurele frazeologilor din 
alte țări. — Și în contra frazeologiei era mare despreț în „ unimea“. 

Nu, aici nu putea fi izvorul politicei române. Adevăratul 
îndreprar al dezvoltării interne și externe, în direcţia căruia 
începuse regenerarea noastră și care trebuia acum urmat până 
la sfârșit, erau cele 5 puncte fundamentale, formulate de 
divanurile ad-hoc din Iași și din București la 7 şi la 9 octomvrie 
1857: respectarea capitulatiunilor, unirea, dinastia hereditară 
dintr-o familie suverană a Europei, neutralitatea garantată de 
Puteri și sistemul constituţional. 

Aici era expresia reală a cerințelor ţării, conform cu faza 
vremelnică a evoluțiunii sale istorice, programul izvorât din 
toată experienţa trecutului și care trebuia păstrat cu sfinţenie 
pănă la deplina lui înfăptuire, după care venea apoi timpul unei 
noue hotărâri şi formulări pentru regularea mersului în 
viitor. 

Şi cum stăm în această privință la anul 1871? Unirea se 
realizase, Constituţiunea era promulgată, Domnitorul dintr-o 
Casă suverană a Europei se afla pe tron: dar punctul principal, 
cheia bolții, care se ascundea sub cerința heredității dinastice, 
a respectării capitulațiunilor și a neutralității garantate, adecă 
independenţa României recunoscute ca stat liber în concertul 
Puterilor europene — aceasta mai rămânea de dobândit, și, până 
nu se dobândea, programul divanului ad-hoc reclama încă 
toate opintirile noastre, și orce șovăire de la el era o renegare 
a trecutului și cea mai funestă eroare. 

Fiind privită situația în această legătură cu trecutul și cu 
viitorul, atitudinea opoziției liberale și fracționiste din Camera 
dizolvată (făcând chiar abstracţie de pericolul ei imediat fată 
cu preponderanța Germaniei și cu pretențiile Rusiei) trebuia 
să apară condamnabilă și prin urmare, guvernul Lascar 
Catargi îndreptăţit. Și dacă pe de altă parte într-o țară mică, 
precum e a noastră, şi încă așa de puțin înaintată, lipsa de 

oameni cu oarecare pricepere silea pe mulți la o felurime de 
activitate şi nu le permitea o specializare de predilecție: apelul 
ce ni-l adresa guvernul de a sprijini singura politică rațională 
din acel moment, nu se putea respinge. 

Astfel (şi pentru unii din noi cu părere de rău) ne-am văzut 
constrânși să limităm exclusiva noastră ocupare de păn-acum 
şi să facem partea politicei militante. DD. Pogor, Negruzzi, 
Gane, Racoviţă, cu ei împreună autorul acestor rânduri, mai 
pe urmă firește și dd. Carp şi T. Rosetti au intrat în Camera 
conservatoare de la 1871-1875. 

Eram noi deodată conservatori? — Noi eram în prima linie 
susţiitorii programului hărăzit de la divanul ad-hoc. Și fiindcă 
politica liberalilor din primăvara anului 1871 periclita 
realizarea lui, iar guvernul conservatorului Lascar Catargi lucra 
în sensul acestei realizări, noi eram datori din princip să 
susţinem guvernul conservator. — Ce avea să se întâmple după 
îndeplinirea cerințelor de la 1857, rămânea o chestie deschisă 
ŞI nu avea interes pentru moment. 

Dar și în afară de aceasta, între fracționiști și junimiști se 
stabilise un fel de înstrăinare, nu din cauza politicei (devreme 
ce junimiștii pănă atunci nu se amestecau în politică), ci din 
cauza diferenţei de cultură; iar liberalii din București fiind uniti 
cu fracţioniștii, înstrăinarea s-a întins pănă la ei. Junimiştii, cu 
predilecția lor pentru literatură și știință, cu iubirea lor de artă, 
mai ales de arta antică, orcât de simpli diletanți ar fi fost de 
altminteri, nu puteau fi bine priviţi de niște oameni, ale căror 
preocupări erau cu totul în altă direcţie. Cei mai mulți 
fracționiști se îndeletniceau mai ales cu ale vieţei practice, și 
profesorii dintre ei, cum erau răposaţii Suciu, Micle, 
Gheorghiu, Lateș, pe lângă caietul lor de curs nu mai ceteau 
decât poate Tribuna d-lui N. Ionescu (el însuș profesor 
fracţionist, dar fără caiet) și „Dreptul public al Românilor“ de 
Simeon Barnutiu, o carte remarcabilă prin lipsa totală de știință 
juridică. În ura lor împotriva străinilor, ei înglobau și 

literatura și arta străină și simțeau o firească aversiune în contra 
celor ce se ocupau cu atâta stăruinţă de ele; pe aceștia îi tratau, 
fără nici un temei, de cosmopoliți și își atribuiau sieși 
exclusivul privilegiu al patriotismului național, semănând întru 
aceasta liberalilor din Muntenia. E caracteristică întâmplarea 
cu acel fracționist, profesor universitar, care, auzind că a apărut 
partea I din Faust în traducerea română a d-lor Pogor și 
Skelitti, a răspuns că nu intră în deprinderea d-sale să se ocupe 
de aberaţiunile străinilor cu dreptul pumnului (Faustrecht), 
crezând că acesta este obiectul lui Faust. 

Ce legătură putea să existe între asemenea oameni și junimiștii? 

Și fiindcă înrolarea sub diferitele steaguri ale partidelor 
politice se face adeseori prin raporturile sociale, era de la sine 
indicat ca junimiștii să se găsească și în politică apropiaţi de 
Partidul Conservator, ai cărui membri erau fireşte mai 
deprinşi cel puţin cu suprafața elegantă a culturei occidentale. 

De aici o nedreaptă îngreuiare a situaţiei junimiștilor în 
opinia publică, primitivă cum este încă la noi. În ochii multor 
oameni Partidul Conservator se confundă cu vechia boierime, 
şi adversarii săi, unii din neştiință, altii ca manoperă de luptă, 
caută să întreţie această confuzie. Cu toate că principiile 
conservatoare în statul nostru constituțional nu au absolut 
nimic a face cu deosebirea socială între boieri și burghezi, în 
țară la noi înţelegerea unui principiu politic ca principiu politic 
se întâlnește foarte rar și se răspândește foarte cu anevoie; 
judecata celor mai mulţi e stăpânită numai de simţimintele de 
clasă socială, și ura (poate și invidia) democratică în contra 
vechei boierimi este încă o grea rămășiță a trecutului. 

Dar ce înțeles mai poate avea boierimea în România de 
astăzi? — Lasă că și în trecut o boierime vremelnică, legată de 
înalrele funcții ale statului (cel puţin în Muntenia), nu se putea 
asemăna cu nobilimea statornică din alte țări; dar în fapt 
Constituţiunea noastră actuală a înlăturat aristocrația 

hereditară, și nici nu există la noi partid politic, care să tindă 
a o introduce în viitor. 

Iar dacă e vorba de originea socială a celor ce compun 
partidele noastre actuale, e probabil că am găsi în Partidul 
numit Naţional-Liberal tot atâţia descendenţi din familiile 
boiereşti și mai mulți fanarioți decât în Partidul Conservator, 
care la rândul său cuprinde în aceeaș proporție elemente 
burgheze și țărănești. 

În orce caz, și ca o urmare neapărată a întregei aspirări 
naţionale de la 1857 încoace, junimiştii au fost, de la intrarea 
lor în acţiunea politică, monarhici și dinastici fără șovăire. În 
această privinţă toți aceia, care din vechile întruniri ale 
„Junimii“ au rămas grupaţi în jurul fundatorilor ei și în viaţa 
politică (unii, ca dd. G. Panu, N. Gane, A. D. Xenopol, s-au 
despărțit), ca și cei ce mai târziu s-au apropiat de noi, au fost 
şi sunt credincioşi acestui princip şi nu s-au abătut niciodată 
de la el, nici în fapte, nici în vorbe, nici la guvern, nici în 
opoziţie. Îndeosebi în opoziţie au susținut orce act menit a 
întări monarhia hereditară, deși actul venea de la un guvern 
adversar, și — părăsind obiceiul opoziţiilor de la noi de-a zice 
orbește nu, simplu numai fiindcă guvernul zice da, și nepuind 
nici un preţ pe o eftină popularitate — s-au ferit de orce 
manifestare în contra prestigiului Dinastiei, fie cu prilejul 
domeniului Coroanei, fie cu prilejul acelor doleanțe electorale, 
care direct sau indirect tind a arunca răspunderea mai presus 
de capetele miniștrilor. 

Căci, în enorma complexitate a problemelor politice, la 
orce chestie mai însemnată sunt felurite principii în joc, care 
nu se pot împăca toate deodată; și aici se impune omului de 
stat datoria — nu de a face paradă cu multiplicitatea 
principiilor, ci de a stabili hierarchia lor după împrejurările de 
fapt, de a-şi da samă care este ideea dominantă, căreia celelalre 
trebuie să i se subordoneze fără hezitare. Și ideea dominantă 
întru conducerea statului român spre îndeplinirea marei sale 

misiuni în Orient, este înrădăcinarea simțimântului dinastic 
În toate păturile poporului. 

Că o asemenea observare scrupuloasă a unei linii de 
conduită politică, în toată consecința ei, avea să fie la început 
rău înţeleasă de opinia publică și atacată după vremuri și din 
stânga și din dreapta, era din capul locului de prevăzut. Dar 
cu atât mai mult se impunea junimiștilor datoria de a persista 
şi de a contribui astfel, după puterile lor, ca viaţa noastră 
publică să treacă odată peste periculoasa fază a copilăriei. 

Aşadar în Camera conservatoare de la 1871 junimiştii erau 
deputaţi guvernamentali, și principala rațiune de a fi a 
guvernului de atunci era menţinerea Domnitorului Carol I. 

În această privinţă întrebarea importantă, care preocupa 
spiritele înainte chiar de deschiderea parlamentului, era: 
dacă după cele petrecute în vremea din urmă, Constituţiunea 
de la 1866 mai trebuia păstrată fără modificare, cu acelaș mod 
de alegere a deputatilor și cu aceeaș libertate a presei 
degenerată în licenţă. De altminteri întrebarea fusese pusă și 
printr-o aluzie din mult citata scrisoare a Principelui Carol. 

Că nu putea fi vorba de o lovitură de stat, era evidenr. D. 
Lascar Catargi declarase în Cameră, că va respecta 
Constituţiunea în litera și în spiritul ei; și exemplele recente 
cu soarta lui Cuza-Vodă și a lui Napoleon HI erau de natură 
a îndepărta orce asemenea gând. Dar însăș Constituţiunea 
prevedea procedura modificării ci, şi o reformă constituțională 
putea fi prin urmare concepută de orce partizan al ordinei 
legale. 

În Iași conservatorii erau pe atunci conduşi de Manolache 
Kostake și de „Beizadea“ Grigorie Sturdza; iar practica 
politică cerând un fel de disciplină de partid, junimiștii la 
intrarea lor în noua acţiune s-au aflat cu necesitate puși în mai 
de-aproape contact cu acești conducători locali ai partidului 
puvernamental. 

La ordinea zilei a primelor întruniri, convocate de 
Beizadea Grigorie, era chestia constituțională. O propunere 
de modificare a pactului fundamental a fost adusă sub forma 
concretă a unei adrese către Adunările legislative, care avea să 
fie subscrisă de cât mai mulți alegători. Întreaga adresă, 
cunoscută sub numele „petiția de la Iași“, este opera personală 
a lui Beizadea Grigorie Sturdza. Scrisă în stil lapidar, strâns 
legată în idei, curajoasă în exprimarea lor, ea constituie o 
dovadă de marea capacitate (ce e drept, intermitentă) a acestei 
caracteristice figuri politice. 

Iată cuprinsul adresei: 


„Domnilor Senatori și Domnilor Deputaţi, 


Noi subscrișii, alegătorii Domniilor Voastre, aflăm de a noastră 
datorie să vă propunem câteva măsuri, a căror neapărată trebuinţă 
este simțită de toată lumea. 

Mai întâi credem, că veţi găsi foarte legitim pasul nostru; căci ca unia 
ce sunteți mandatarii noștri, aveţi de datorie a ţinea samă de nevoile țărei 
și a lua măsurile legislative neapărate pentru vindecarea suferințelor ei. 

Sunt acuma cinci ani, de când se aplică noua Constituţiune. 
Acesta este un timp foarte scurt în teorie; iar în practică, când lucrurile 
merg rău, cinci ani de anarchie sunt în destul pentru a desorganiza 
și a perde o ţară întreagă. 

Cine ar putea zice, că aceasta este o exagerare? Oare nu am văzut 
momentul, unde Principele Domnitor era să părăsească tronul, 
fiindcă licenţa şi anarchia domneau în ţară? 

Oare Puterile mari garante, care au dat patriei noastre atâtea 
probe de bunăvoință, și ne-au încuviinţat toate cererile noastre, oare 
aceste Puteri nu vor perde în fine răbdarea, văzând reaua întrebuințare 
făcură de drepturile ce ni le-au consacrat, și nu vor hotărî ocuparea 
tărei cu armate străine la cea întâi turburare care ar mai urma la noi? 

Oare o asemenea stare de lucruri nu pune în pericol chiar 
existența noastră națională? Ar trebui cineva să fie orbit de patimi sau 
trădător țărei, ca să o tăgăduiască. 

Noi, care nu avem altă ambiţiune decât de a trăi liberi ca cetățeni 
români în patria noastră şi a vedea onoarea, viața și averea fiecăruia 

garantată prin instituţiunile țărei: noi, care ne-am săturat de a vedea, 
că datoriile statului sporesc în aceeaș porporțiune, în care sporesc și 
dările ce ne sunt impuse, suntem nu numai în tot dreptul a vă cere 
vindecarea răului, dar suntem totodată în posiţiunea cea mai 
favorabilă, pentru a vedea şi a judeca lucrurile cu nepărtinire, şi aceasta 
pentru următoarele cuvinte: 

Adunările noastre legiuitoare pănă acuma au consumat cea mai 
mare parte a puterilor lor cu lupte de partizi și cu țintiri personale, 
care în adunarea din urmă și sub ministerul, care avea încrederea 
majorităţii ei, au fost ajuns la un așa grad de înverșunare, încât dacă 
nu urma disolvarea ei și depărtarea acelui minister, se făcea în țara 
noastră o răsturnare, a cărei consecuente ar fi fost în București 
copiarea comunei din Paris, ear în lassi separatismul. 

În faţa unor împrejurări atât de grave, avem nu numai dreptul, 
dar și datoria, de a vă propune, Domnilor Deputaţi și Domnilor 
Senatori, noi alegătorii Domniilor Voastre, măsurile, care le judecăm 
neapărate pentru vindecarea răului, și cerem de la Domnia Voastră 
să vă însușiți aceste propuneri și să le prefaceţi în legi, dacă voiți a 
avea și pe viitor încrederea noastră. 

Pentru a propune remediul, trebuie mai întâi a constata răul. Să 
vedem dar, Domnilor, care sunt relele cele mai mari, care rod pănă 
la oase țara noastră. 

Mai întâi ne aflăm față cu un fapt foarte grav, care trebuie să facă 
obiectul celei întâi a noastre propuneri. Vocea publică bănuiește, că unii 
din foştii deputați au luat mită de la concesiunea drumului ferat al d-lui 
Strousberg. O asemene inculpare lovește în modul cel mai grav 
caracterul și demnitatea representațiunii noastre naţionale. Noi cerem 
dar de la Domnia Voastră să orânduiţi o anchetă parlamentară, care 
să cerceteze cu pătrundere, dacă în adevăr vreunul din foștii deputați 
a înjosit pănă la așa grad caracterul de mandatar al țărei. Căci înaintea 
unei bănuieli atât de grele, sau trebuiește dovedit că ea este neîntemeiată, 
sau dacă sunt culpabili, să fie supuși la toată asprimea legii. 

Să venim acum la răul cel mai mare, care desorganisează cu totul 
țara noastră: acest rău este lipsa de dreptate. Orcare societate 
civilisată, pentru a trăi, are neapărată trebuință mai întâi de toate de 
două lucruri: de libertate, căci fără ea nu se poate desvolta, și de 
dreptate, căci fără ea se disolvă. Egalitatea este o ramură a dreptății, 

de aceea ea este bună numai întrucât este dreaptă, precum egalitatea 
înaintea legii; îndată însă ce este nedreaptă, este rea. Astfel este 
nedrept, ca cel ce nu are nimica, să voteze impozite pe spinarea aceluia 
care are ceva, şi de aceea această egalitate este rea. 

Așadară nu ne trebuie faimoasa trilogie revoluţionară: libertatea, 
egalitatea și fraternitatea, cu atât mai vârtos că atunci când s-a 
proclamat frarernitatea, s-au făcut despoierile cele mai nerușinate și 
măcelurile cele mai crunte; ci ne trebuie mai presus de toate liber- 
tatea şi dreptatea. Acolo, unde dreptatea nu există, libertatea 
degeneră în licenţă. Acesta este cazul la noi. Dreptatea înfrânătoare 
lipseşte și impunitarea este garantată tuturor delictelor și tuturor 
crimelor. 

Astfel a ajuns la noi licenţa presei pănă a fi un adevărat scandal. 
Noi nu zicem aceasta pentru a cere în contra presei vreo măsură 
preventivă, căci noi suntem pentru libertatea absolută a rostirii ideilor; 
dară o zicem pentru că voim, ca injuriile personale, defăimările, 
calomniile și batjocurile făcute prin presă, să fie judecate nu de juriu, 
care le achitează totdeauna și agravează prin aceasta încă injuria făcută 
persoanei atacate, ci să fie judecate de tribunalele corecționale, ca în 
ţările civilizate. 

Pentru ca să adoptați această măsură binefăcătoare, este îndestul 
să vă amintiți atacurile infame făcute de o parte a presei noastre nu 
numai în contra persoanei Domnitorului, dar și în contra familiei sale, 
pănă și în contra copilului din fașă. Prin urmare propunem, ca aliniatul 
al 2-lea din articolul 24 al Constituţiunii, care rostește: „Delicrele de 
presă sunt judecate de juriu“, să fie interpretat în acest înţeles. 

Să trecem acuma la delicte și crime de o altă natură. Din 96 de 
delapidatori de bani publici, 92 s-au achitat de juriu. Prin urmare 
propunem, ca functionarii prevaricatori să fie judecaţi de Curtea de 
casaţiune. 

Uciderile cele mai crunte, asasinatele cele mai sumeţe s-au 
înmulţit la noi într-un grad ameninţător pentru societate, de când 
s-a ridicat pedeapsa mortii și de când juriul prin indulgența sa le 
asigură impunitatea. Astfel am văzut într-un sat aproape de Iassi o 
familie întreagă, tatăl, mama și trei copii, între cari și un copil de trei 
sau patru ani, uciși cu toporul. Traupmann nu a făcut mai mult, însă 
la noi crima a rămas nepedepsită. 

Un membru al Clerului mai înalt, un archimandrit, vine la capul 
său spiritual, la Mitropolitul, cu un revolver în buzunar și descarcă 
patru focuri în Preasfinţia Sa cu premeditația cea mai sumeaţă. Juriul 
achitează pe acest paricid, căci osânda la închisoare corecțională de 
doi ani nu se poate privi ca o pedeapsă serioasă pentru o așa crimă; 
şi pentru a pune vârf inichității, îl achitează după ce asasinul a fost 
apărat în faţa juriului și a publicului cu calomnii aruncate asupra 
victimei sale. Conștiinta publică se revoltă în contra unor nedreptăți 
atât de monstruoase. 

Un fapt de o însemnătate foarte gravă şi care vădește simptome 
foarte periculoase pentru Tara noastră, este următorul: Un revoltant 
încearcă cu arma în mână a face o lovire de stat și proclamă la noi 
republica, pe când forma legală a statului nostru este monarhia 
constituţională. Acel criminal este achitat de juriu și în urmă nu 
numai primit în sânul său de fosta Adunare, dar încă îngăduit de a 
o representa înaintea Domnitorului, ca membru al comisiunii 
însărcinate cu răspunsul la mesagiul Tronului. Ni se pare că 
impunitatea și nerușinarea nu pot să meargă mai departe. 

Pentru asemenea cazuri siguranța statului şi a Constituţiunii 
reclamă neapărat de a se proclama „Starea de asediu“. De aceea cerem 
ca să se introducă în Constituţiune un asemenea articol, care să 
răspundă la această mare trebuinţă a orcării societăți constituite. 

De când s-a introdus juriul și s-a ridicat pedeapsa morții pentru 
asasini, prădăciunile şi omorurile au luat la noi o întindere 
înspăimântătoare și se produc cu o sumeţie neauzită. Astfel am văzut 
formându-se bande de douăzeci, treizeci de hoti chiar prin rezidențele 
ținutale, și ceea ce este încă mai grav, acele bande s-au recrutat în parte 
chiar printre agenţii puterii publice, care sunt chemaţi a apăra 
societatea în contra făcătorilor de rele. 

În timpul principelui Mihail Sturdza, după ce s-au spânzurat 
câtiva hoti, securitatea persoanelor a devenit absolută și nu s-au mai 
produs nici o prădăciune, nici un omor. Experienta este aci mai presus 
decât niște teorii, a cărora consecuente la noi au fost omorârea celor 
buni şi asigurarea impunităței celor răi. 

Şi apoi oare toate statele civilizate, Englitera, Franta, Germania, 
Italia, Belgia nu au astăzi pedeapsa morții? 

Şi dacă în viitor națiunea română va cunoaște că poate ridica cu 
totul pedeapsa morții fără pericol pentru societate, oare nu poate să 
o ridice prin o anume lege, orcând va voi? — Însă până atunci 
propunem să se modifice art. 18 din Constituțiune în chipul 
următor: „Pedeapsa morţii nu se va putea reînfiinţa, afară de 
cazurile prevăzute în Codul penal militar și pentru asasinat“. 

Cât pentru juriu, având în vedere răul ce l-a produs la noi pănă 
acuma, măsura cea mai rațională este de a-l suspenda, pănă când se 
va forma la noi un spirit public mai conștiinţios. Atuncea va fi ușor 
Adunărilor a reînființa juriul prin o anume lege. far dacă nu s-ar 
hotărî acuma Adunarea la desființarea timporară a juriului, apoi 
trebuie să adopte pentru îndreptarea lui cel puţin următorul corectiv: 
„Când Procurorul general apelează la Curtea de casaţiune în contra 
verdicrului juriului, atunci această Curte are facultatea, sau de a casa 
verdictul numai în interesul legii, sau de a trimite causa spre o nouă 
judecare înaintea secţiilor unite a unei Curți de apel“. 

Să trecem acuma, Domnilor Deputaţi și Domnilor Senatori, la 
legea electorală înscrisă în Constituţiune. Acea lege, după ce 
sancţionează un principiu salutar, adică acela de a fi representate în 
Adunare toate interesele legitime şi vitale ale Țărei, pentru care sfârșit 
împărţește corpul electoral în patru colegiuri, apoi în disposiţiunile 
sale falsifică acest principiu. 

ÎI falsifică, fiindcă în colegiul întâi, care trebuie să întrunească 
pe marii proprietari, pune și pe acei cu venit de trei sute galbeni, când 
este cunoscut de orcine, că la noi o moșie, care dându-se în posesie 
aduce un venit de şapte sute galbeni, este o proprietate abia de mijloc. 

Legea electorală mai falsifică încă acel principiu, fiindcă sub 
cuvânt de venit fonciar vâră între proprietarii de moşii și pe acei, cari 
au un venit de la o bină sau de la o întreprindere industrială, când 
locul cuvenit al acestora nu este nicidecum între proprietarii de moșii. 
Pe de altă parte pe posesori, ale căror interese sunt strâns legate cu 
proprietatea, îi pune să voteze în colegiul orașelor. 

Pe urmă dă legea electorală din Constituţiune colegiului al treilea 
al oraşelor un drept abusiv, fiindcă, nesocotind cu totul pe proprietarii 
și industriali mari și de mijloc de prin orașe, lasă toată alegerea în 
mâna celor mai puţin impușşi. Pentru a face o justă reparațiune a 
drepturilor electorale de prin orașe, ar trebui ca aceste trei clase de 

contribuabili să aibă o deopotrivă înrâurire asupra alegerii deputaților 
orașelor. Pentru acest sfârșit vă propunem mai jos măsuri, care le 
cunoaștem cu toţii că vor fi foarte eficace. 

Vom mai observa, în ceea ce privește numărul de deputaţi ai 
oraşelor, că el este prea mare în proporțiune cu interesele ce le 
represintă. Astfel ar fi destul ca București să dea patru deputați, Iașii 
trei, Craiova, Galaţii, Focsanii, Bârladul și Botoșanii câte doi; iar 
celelalte orașe câte unul. 

Pentru aceste cuvinte vă propunem următoarele modificaţiuni 
la legea electorală înscrisă în Constituţiune: 

«Articolul 59. Fac parte din întâiul colegiu proprietarii de moșii, 
al cărora câșt anual este de la șapte sute galbeni în sus. 

Articolul 60. Fac parte din al doilea colegiu proprietarii de moșii, 
al cărora câșt anual este de la șapte sute galbeni în jos până la două 
sute galbeni inclusiv. 

Fac parte din acest colegiu și toţi posesorii pământeni care, fără 
a avea vreo proprietate, ţin în posesie moşii, al cărora câșt anual este 
de la cinci sute galbeni în sus. 

Articolul 61. Colegiul al treilea al oraşelor este alcătuit de trei clase 
de alegători. 

Fac parte din clasa întâia toți proprietarii de case, a cărora chirie 
ar fi de la una sută galbeni în sus. Asemene fac parte din această clasă 
şi toţi comersanţii și industrialii, care plătesc patentă de clasa întâia. 

Fac parte din clasa a doua toti proprietarii de case, a cărora chirie 
este de la una sută galbeni în jos până la 20 inclusiv, În această clasă intră 
și toţi industrialii şi comersanţii, cari plătesc patentă de clasa a doua. 

Fac parte din a treia clasă comersanţii și industriali, cari plătesc 
către stat o dare de 30 lei noi cel putin. Sunt scutiţi de cens în această 
clasă toate profesiunile liberale, oficerii în retragere, preoții, profesorii 
şi pensionarii statului. 

La orașele, unde are a se alege numai un deputat sau doi, aceste 
trei clase de alegători ale colegiului al treilea aleg fiecare câte un 
candidat; aceşti trei candidați convin în unanimitate, care din ei să 
fie deputatul colegiului acela; iar dacă nu se unesc, sorțul decide, 

La orașele, unde sunt de ales trei deputaţi, fiecare clasă din 
colegiul al treilea își alege deputatul său. Iar unde sunt patru deputaţi 

de ales, a treia clasă alege doi deputati și celelalte două clase fiecare 
câte unul. 

Articolul 62. Aceste trei colegiuri aleg direct: 

Cele două dintâi câte un deputat fiecare, iar cel de al treilea, precum 
urmează: 

Bucureștii patru; Iașii trei; Craiova, Galaţii, Ploieştii, Focșanii, 
Bârladul, Botoșanii câte doi; iar celelalte câte unul; peste tot patruzeci 
ŞI patru. 

Toate orașele unui district formează un singur colegiu cu orașul 
de residenţă.» 

Să trecem acum la alcătuirea Senatului. În toare ţările 
constituţionale, Senatul trebuie să fie un corp conservator și ponderator 
între Tron și Adunare. Pentru a răspunde la acest scop, trebuie ca atât 
alegătorii, cât și aleşii să aibă o avere teritorială însemnată, și un număr 
oarecare de senatori trebuie să fie numiți cu anume condițiuni de 
admisibilitate direct de cătră Domnul. Acest drept îl au și suveranii din 
Englitera, care este țara cea mai constituțională. 

Pentru aceste cuvinte Vă propunem, Domnilor, următoarele 
modificațiuni la secțiunea II din Constituţiune, care tratează despre Senat: 

«Articolul 68. Membrii Senatului se aleg câte unul de fiecare judeţ 
de proprietarii de moșii, al cărora câșt anual este cel puţin de la una 
mie galbeni în sus“. 

Venitul se dovedește prin rolurile de contributiune.» 

Articolul 69, 70 şi 71 să se suprime ca unele ce nu mai 
înseamnă nimic, dar se modifică articolul 68, după cum îl propunem. 

Articolele 73 și 72 trebuie să rămâie cum sunt, iar la articolul 74 
punctul al 5-lea, care hotărăşte ce avere să aibă cineva spre a putea 
fi ales la Senat, trebuie modificat în chipul următor: 

«5) a fi proprietar de moșie cu câșt anual cel putin de una mie galbeni. 

Art. 75. Domnul are dreptul de a numi direct șasesprezece senatori 
dintre persoanele care întrunesc însușirile arătate la articolul precedent sau 
şi dintre persoanele mai jos însemnate, care sunt dispensate de acel cens: 

a) Preşedinţii sau vicepreședinţii vreunei Adunări legislative. 

b) Deputaţii cari au făcut parte din trei sesiuni. 

c) Generalii. 

4) Colonelii, cari au o vechime de trei ani. 

e) Cei ce au fost miniștri sau agenţi diplomatici ai Ţărei. 

f Cei ce vor fi ocupat în timp de un an funcțiunile de 
președinte de Curte, de procurori generali, de consilieri la Curtea de 
casațiune.» 

Să vă vorbim acuma, Domnilor, de un articol interesant pentru 
desvoltarea noastră agricolă. 

Articolul 3 ar trebui modificat în chipul următor: «Nu se poate 
face nici o colonizare cu populațiuni străine în teritoriul României, 
decât în puterea unei anume legi.» 

Noi socotim că ar fi foarte de folos pentru sătenii noştri români, 
să aibe sub ochii lor exemplul salutar, ce l-ar da câteva colonii germane, 
precum sunt în Basarabia. Asemenea colonii laborioase şi iscusite în 
cultivarea pământului și în căutarea vitelor, dacă ar fi așezare pe unele 
din moșiile sterpe ale statului, ar produce un mare bine la noi. 

Iar cât pentru pericolul de a se înmulți prea tare la noi asemenea 
colonii cu populaţiuni de ginte străină, el nu există deloc, de vreme 
ce Adunarea şi Senatul au deciziunea în mâna lor la fiecare caz de 
colonizare. 

Articolul 131, care desfiinţează Consiliul de stat, ar trebui 
suprimat. Experiența ne-a dovedit, că nici miniștrii nici Adunarea nu 
au liniștea trebuitoare pentru a elabora, după cum se cuvine, 
proiectele de legi. Prin aceasta noi nu voim a zice, ca să li se ia inițiativa 
legislativă, ci din contră acel mare drept trebuie să le rămâie în toată 
întregimea sa; dar un Consiliu de stat compus din oameni capabili, 
cu misiunea specială de a elabora proiecte de legi presentate de guvern, 
ar înlesni mult lucrările legislative și ar produce un adevărat bine. 

Acuma ne rămâne, Domnilor, să vă mai facem încă o propunere. 

După legea comunală în vigoare, alegerile consiliilor comunale 
sunt date cu totul în mâna mulţimii. Acest sistem rău și nedrepr a 
produs la noi cele mai rele resultate. Consiliile comunale de prin orașe 
au devenit privilegiul unei clice și au tras după sine demoralizarea și 
feluri de abusuri. Iar consiliile rurale de prin sate, compuse numai 
din săteni fără învățătură și fără o posițiune socială mai înaltă, sau 
sunt inerte, sau dacă voiesc a exercita o acţiune proprie, atuncea caută 
a lovi interesele cele mai legitime ale proprietății mari. Această rea 
stare de lucruri decurge de la o nedreptate flagrantă. 

Principiul equitabil, care cere ca toate interesele vitale ale Ţărei 
să fie representate, acest principiu salutar, care s-a respectat în 

compunerea Corpurilor legiuitoare, este încălcat în compunerea 
consiliilor comunale. 

Pentru aceste cuvinte vă propunem, Domnilor Deputati și 
Domnilor Senatori, următoarea disposiţiune legislativă: 

«Consiliul comunal se compune în următorul mod: O treime se 
alege de către proprietarii de case, care ar justifica o chirie de cel puţin 
una sută galbeni. În această clasă intră și comersanţii și industriali, 
care plătesc o patentă de clasa întâia. A doua treime se alege de către 
proprietarii de case, cari justifică o chirie de la 99 galbeni până la 20 
inclusiv. În această clasă intră și comersanţii și industriali, cari plătesc 
patentă de clasa a doua. A treia treime se alege de către proprietarii, 
comersanţii și industrialii, care plătesc statului o dare de 30 lei noi 
cel puţin. Sunt scutiţi de cens în această clasă toare profesiile liberale, 
ofiţerii în retragere, preoţii, profesorii și pensionarii statului.» 

În acest chip toate elementele vitale vor fi representate în consiliile 
comunale ca și în Adunare. 

Primarii trebuie să fie numiţi de-a dreptul de Domn, pentru ca 
să aibă și guvernul representantul sau în acest Consiliu, de la care 
atârnă atât de mult liniștea și prosperitatea orașelor. 

Cât pentru comunele rurale, ca să fie representată în ele și 
proprietatea mare, trebuie a se adopta următoarea disposițiune. 

«În comunele rurale acela, care are singur în proprietatea sa atât 
pământ, cât toți ceilalți locuitori ai comunei împreună, acela este de 
drept membru al Consiliului comunal. El se poate representa prin 
delegaţiune.» 

Domnilor Senatori şi Domnilor Deputaţi, noi Vă facem aceste 
propuneri cu deplina încredere, că le veți lua în serioasă 
consideraţiune și le veţi introduce în instituţiunile și legile noastre. 
Dacă însă ele nu s-ar admite, noi alegătorii vom face o propagandă 
activă pentru a nu mai fi rcaleși pe viitorime acei deputați, care nu 
vor fi susținut propunerile noastre. În acest chip sperăm, că vom 
dobândi în fine o Adunare care să răspundă la trebuinţele Țărei. 

lar dacă veţi adopta aceste măsuri legislative, care singure pot 
scăpa Ţara noastră de anarhie și de peire, atunci veţi dobândi 
recunoştinţa publică pentru binele ce veţi fi făcut patriei noastre“. 

Am reprodus aici textual întreaga petiție de la Iași, fiindcă 
ca a avut oarecare răsunet în discuțiile din presă și din 
parlament. Cu ușurința, cu care se fabrică și se lăţesc la noi 
legendele false, faimoasa adresă a fost atribuită junimiștilor, 
în special d-lui P. Carp, mai ales din partea numeroșilor 
politiciani, care nici nu o cetiseră sau nu-și mai aduceau aminte 
de cuprinsul ei. În fapr, d. P. Carp a fost cu totul străin de 
chestie. Absent din Iași, precum era, d-sa nu a cunoscut adresa 
decât după prezentarea ei la Cameră și, îndată ce a cunoscut-o, 
s-a pronunţat cu desăvârșire în contra ei, având convingerea, 
că nu prin reforme constituţionale se puteau îndrepta relele 
de care suferea ţara. 

Dar și printre câţiva din junimiștii, care au luat parte la 
discutarea petiţiei în şedinţele de la Beizadea Grigorie, era 
împotrivire. Unii nu primeau ideea colonizării străine, alții 
(îndeosebi d-nii Pogor şi Negruzzi) erau absolut în contra 
pedepsei cu moartea. Disensiunea ameninţa să producă o 
ruptură, când, pentru a o evita, autorul acestor rânduri a 
propus compromisul, care s-a și adoptat: ca acei membri, care 
primeau toate ideile adresei, să o subscrie; iar deputaţii 
partidului (căci în răstimp alegerile pentru Cameră se 
terminaseră), care nu voiau să o subscrie în întregul ei, să se 
declare cel puțin uniți cu tendența ei generală și să se 
însărcineze a o prezenta Camerei. 

Făcându-se această deosebire, adresa a fost direct subscrisă 
«de: „Gr. M. Sturdza, D. Korne, P. Rosetti-Bălănescu, L. 
Cantacuzin, C. D. Sturdza, general G. Ghyka, I. Străjescu, 
general N. Mavrocordat, St. Mavrodi, C. Carp, Gr. Carp“ ete., 
etc. Nici un junimist nu se află printre semnatarii adresei. Dar 
în josul semnăturilor urmează fraza: „subscrișii deputaţi, 
unindu-ne cu tendența acestei petiţii, o vom prezenta Adunării 
legislative“, și numai aici figurează iscăliturile: „C. D. Sturdza, 
B. Pogor, M. Kostaki, general N. Mavrocordat, Iacob C. 
Negruzzi, (colonel) G. Sturdza, G. Racoviţă, T. Maiorescu“. 

Astfel a fost depusă „petiția de la Iași“ în una din primele 
şedinţe ale Camerei de la 1871 şi — zace încă în cartoanele 
arhivei. Căci n-a avut nici măcar soarta de a fi cetită în 
parlament. Îndată după sosirea noastră în capitală, am avut la 
„Beizadea“ Dimitrie Ghica, prezidentul Camerei conser- 
vatoare, o consfătuire cu unii membri marcanți ai partidului 
guvernamental din București, printre care și B. Boerescu. 
Aceștia, în contact mai intim cu ministerul, au fost de părere 
să se lase chestia n suspenso. Hotărârea guvernului, preocupat 
mai cu samă de afacerea Strousberg și de situaţia finanţiară, era 
de a căuta îndreptarea lucrurilor fără revizuirea Constituțiunii. 

Înţeleaptă hotărâre — se poate! Dar ea reclama o cu atât mai 
chibzuită actiune pe căile ordinare și presupunea o lungă 
durată a cabinetului. Prin o mai strânsă disciplină trebuia să 
dispară relaxarea organelor administrative, ce se simțea 
pretutindeni în urma efemerelor ministere de pân-atunci; prin 
o energică combatere a opoziţiei în parlament și prin 
modificări parțiale în legile existente trebuia întrodusă 
înfrânarea agitărilor sterile. Era de temut, că după vechiul 
obicei al partidelor dominante încercarea de reformă va 
începe cu înăsprirea codului penal în materie politicăl; era de 
dorit, că se va alege calea mai înceată, dar mai sigură, a 
îndreptării economice și a unei mai bune direcții în 
învățământul public?. 


Așa se înfățișa starea spiritelor la începutul primei sesiuni 


a legislaturei de la 1871-1875. Și după ce în paginele 


1 Vezi mai jos discursurile 9 și 13 asupra libertăţii presei și a reformei 
codului penal. 

2 Vezi discursul 10 asupra creditului fonciar și discursurile 1, 3 şi 7 
asupra şcoalelor. 

precedente am căutat să ne dăm samă de mișcarea noastră 
politică de la fevruarie 1866 pănă la iunie 1871, în paginele 
următoare ne vom mărgini în reproducerea discursurilor 
parlamentare, ţinute de autorul acestei publicări sub ministerul 
Lascar Catargi pănă la căderea lui în primăvara anului 1876, 
însoţindu-le numai de câteva note explicative. 

În această mărginire reproducerea nu poate avea decât o 
valoare foarte modestă, presupuind că are vreuna. Discursurile 
ținute se refer, firește, la chestii izolate, și numai din când în 
când apare legătura lor cu starea generală a țării. Așa cum sunt, 
cle rămân însă cel puţin mărturii imediate despre momentele 
politice, în care au fost rostite, și pot servi drept elemente 
pentru înţelegerea mai exactă a unei interesante epoci de 
tranziţie. 

După terminarea acestei prime serii și înainte de 
reproducerea discursurilor ulterioare, vom încerca să dăm o 
privire generală asupra situaţiei politice la începutul 
ministerului Ion Brătianu de la 1876. 


DISCURSURI PARLAMENIARE 
1871-1876 


1 


Contra agitării politice la Universitatea din Iași. 
Pentru întinderea învățământului primar. 
(Budgetul școalelor pe 1872) 


(Sedinta Camerei de la 27 iunie 1871) 


Budgetul prezentat de ministrul cultelor şi al 
instrucţiunii publice, generalul Tell, cuprindea pentru 
anul 1872 la chelrueli 8 milioane lei noi. Anul budgetar 
începea pe atunci la 1 ianuarie. În budgerul votat de 
Cameră, înainte de punerea lui în lucrare, se mai 
introduceau apoi, sub titlul de budget rectificativ, 
modificări supuse unei nouă discuţii (vezi mai jos 
discursul 15). De aceea prima dezbatere și votare a 
budgetului se făcea cu mai multe luni înaintea începerii 
anului budgetar. 


D-lor, în privinţa direcţiunii, în care este conceput acest 
budget pe anul 1872, aș avea două obiecţiuni de făcut, și fiindcă 
nu cred că este misiunea noastră de a face opozițiune, voi avea 
totdeodată onoare să propun și mijloacele de îndreptare. 

Prima objecțiune este aceasta: 

Nu văd pentru anul 1872 ce măsuri s-au luat, în limitele 
în care se puteau lua într-un budget, pentru stăvilirea unuia 
din cele mai mari rele care bântuie școalele de dincolo de 

Milcov: înrâurirea ce fracțiunea liberă și independentă cu 
tendenţele sale politice câștigă asupra acestor școale, şi prin 
care, după apreţiarea mea, viţiază în mod radical spiritul 
tinerimii de acolo. (Aplauze.) Din contra, ni se cer și pentru 
anul 1872 banii, cu care să se alimenteze izvorul, de unde 
porneşte această direcţiune. Ni se cere să votăm și pentru 1872 
suma, prin care să se susţie câteva catedre special politice de 
la Universitatea din lași. (Aplauze.) 

A doua objecţiune este aceasta: 

Mi-a părut a vedea că prin o direcțiune, pe care nu o cred 
justă, în budgetul actual s-au suprimat sume afectate pentru 
învățământul elementar și s-au sporit sumele afectate pentru 
învățământul superior, şi voi avea onoare a mă încerca să 
dovedesc onorabilei Camere, că în interesul unei Camere 
conservatoare este astăzi de a face tocmai contrarul, de a 
suprima de la învățământul superior și de a susţinea 
fundamentul, învățământul elementar. (Aplauze.) 

În privința direcțiunii politice a şcoalelor din Iași. D-lor, 
nu voi fi eu acela care să contest deplina libertate a unui 
profesor în stat să-şi emită teoriile sale câte i se vor părea juste 
pe o lărgime de oscilație foarte întinsă, de la conservatismui 
cel mai mare până la cea mai mare libertate compatibile cu 
statul constituit după modul constituţiunilor din Europa 
civilizată; dar nu cred că trebuie să admitem a se introduce 
teorii, a căror tendenţă manifestă este surparea orcării ordine 
de lucruri constituite în stat şi provocarea cestiunilor sociale 
într-un mod cum nu a venit încă timpul, și cum poate nu va 
veni niciodată a se rezolvi. (Aplauze.) 

Susţin însă, că fracțiunea liberă şi independentă prin 
acţiunea ce are în Universitatea din lași, introduce principii 
răscurnătoare într-un mod manifest. (Aplauze.) 

Vă pun înainte, D-lor, în scurt, trei din ideile principale 
ce le introduce acest partid, de la înălțimea catedrei, la 

Universitatea din Iași, şi pe care le insinue în mintea tinerilor 
studenţi ai acelei universităţi. 

La 1867 s-a publicat manualul, evangelia, acestei școale. 
Este ieșit din manuscriptele eminentului răposat profesor 
Barnuţiu și poartă titlul: „Dereptulu publicu al Româniloru'. 

Este liber orcine să susţie orce teorie va voi și orce 
principiu îi va plăcea, ca om privat; dar a le introduce în 
şcoalele noastre ca profesor salariat de stat, aceasta este 
inadmisibil. 

Eată ce se zice aici. Prima teorie: 

„Orce vot ce s-ar da de o Cameră constituantă în privinţa 
unui Principe străin, așa ar fi de nul, încât un singur vot contra 
ar fi destul pentru a declara pe Principe de nul și imposibil.“ 

Această teorie, care excită cu drept cuvânt surâsul tutulor 
oamenilor cu minte (aplauze), este însă periculoasă când se 
introduce de pe catedră, ca teorie de drept public, cu 
autoritatea unui nume celebru ca al lui Barnuţiu, și se 
înculcă în mintea tinerilor, care nu pot să-și însușească din 
asemenea teorii decât o inimiciţie fanatică. (Aplauze.) 

Şi dacă ați auzit d-voastră vorbindu-se de direcţiune 
antidinastică, să știți că izvorul este în această școală. 

E. Ghica-Comănești. Eu n-am citit pe Barnuţiu, și cu toate 
astea sunt antidinastic. 

T. Maiorescu. Întru căt sunteţi d-voastră antidinastic și 
întru căt aţi dobândit această credință, aceasta este o afacere 
cu totul privată, și meritul ca și răspunderea vă priveşte 
personal pe d-voastră; dar întru căt niște profesori plătiţi de 
stat introduc în capul tinerimii asemenea teorii, întru atât este 
o afacere publică, și statul constituit sub dinastia Măriei Sale 
nu poate tolera o asemenea tendenţă. (Aplauze prelungite.) 

A doua teorie: 

Toţi străinii trebuiesc daţi afară din stat, dacă par 
periculoși, așa reclamă suveranitatea poporului român. Și dacă 
auziti câteodată, că în şcoalele din lași se persecută ovreii, că 

școlarii își maltratează pe conscolarii de rit israelit, care se 
preumblă în grădina publică, să știți că aceste apucături barbare 
provin din această teorie, teorie cu atât mai periculoasă cu cât, 
necunoscută încă pănă acum la noi, s-a învestit cu cuvântul 
prea frumos de românism, pentru a masca sub el idei 
anticivilizatoare, nedemne de secolul al 19-lea, un chinesism 
la marginea Europei. 

A treia teorie este, că proprietăţile actuale sunt rău 
împărţite, că statul român nu va face nici un pas de cultură 
înainte până când nu va lua toate moșiile din mâna 
proprietarilor actuali şi va institui tribuni plebeiani traianenzi, 
care să facă împărțirea pământului între toţi locuitorii; și 
devenind astfel fiecare locuitor român proprietar, să fie el oprit 
de a transmite sau a vinde mai departe proprietatea. 

Vedeţi, domnii mei, că aceasta este o teorie comunistă sui 
generis, pusă înainte ca o idee de regenerare a României. 

Ce nechibzuinţă de a deștepta într-o țară, unde sunt așa 
de puţini locuitori în comparare cu teritoriul, unde 
proletariatul din norocire nu există, ce nechibzuință de a 
deștepta luptele acelora care nu au nimica, contra acelora care 
au ceva, și a prejudeca într-un mod nefericit soarta viitorului, 
care poate niciodată sau abia până peste 200 ani, ne-ar duce 
acolo! Dar nu ne preocupăm de aceasta; ne preocupă faptul 
că o astfel de teorie comunistă se susţine într-o universitate ca 
mod de regenerare a statului român! 

Domnii mei, o mai repet: libertatea de a-și spune ideile în 
școală este în limitele statului constituit garantată; nu cred însă, 
că este de tolerat ca să se surpe chiar fundamentul acestui stat 
prin o instrucţiune rău dirigiată în școalele lui. 

Eu sunt convins că domnii aceia din fracțiune sunt de bună- 
credinţă; sunt sigur, că în capul d-lor acesta e idealul viitor al 
României, că lucrează după cum pot spre acest ideal. Dar ce 
facem noi cu buna-credinţă a d-lor? Cu buna-credinţă ce au 
să publice cărţi în deplină libertate, să publice jurnale în 

deplină libertate, să facă asociaţiuni private câte vor pofti, dară 
ca statul să aibă naivitatea a-și plăti funcţionari cari să-i surpe 
temeliile, aceasta nu o înţeleg. (Aplauze.) 

Ce aţi zice d-voastre, când guvernul francez ar numi dintre 
membrii comunei de la Paris, ca Assy, Cluseret, Bergeret și 
alții, prefecți la Marsilia, la Lyon și aiurea, sau profesori la 
Universitatea din Paris? Între fracțiune sub această formă și 
între stat, așa cum este constituit, nu încape tranzacţiune, și 
e cea mai mare greșală care se poate face de a tolera un moment 
mai mult această direcțiune. 

Închipuiţi-vă, d-lor deputați, că la 1867, când a apărut sub 
forma de sistem al dreptului public această tendență, chiar la 
1867, când s-au ivit oameni, care își cunoşteau datoria de a 
denunta răul, când eu însumi în „Convorbiri literare“, în 
„Gazeta de ași“ și prin o broșură, aparte am arătat unde merg 
lucrurile; în 1867, sub ministerul Brătianu, după ce s-a pus 
de acei domni această teorie antidinastică și anticonstituțională 
înainte, domnii aceștia erau partidul guvernamental al 
Principelui Carol, și astfel, precum partidul fracţionist a fost 
inventat în teorie la universitatea din ași, a fost patentat în 
practică de d. lon Brătianu. 

Cred, domnii mei, că este timpul să sfârșim cu această 
periculoasă teorie, și nu ne este permis, dacă vedem cu ce 
otravă se adapă şcolari la noi, să mai remânem indiferenți la 
această cestinne. (Aplauze.) 

Voi avea dar onoarea a propune câteva măsuri, pe care le 
cred practice și care vor face să se înblânzească isvorul, de unde 
emanează această teorie, universitatea din Iași. (Aplauze.) 

A doua objecțiune, și vă rog să fiţi indulgenți pentru 
aceasta, este relativă la urcarea ce o cred neproporţională, a 
salarielor corpului profesoral superior și mai ales la coborârea 
nemotivată a cifrelor alocate pentru școalele elementare. 

Dacă a fost, domnii mei, un fel de regulă de conduită a 
partidului roșu, când era la putere, de a lovi în interesul clasei 

de sus, cred că regula noastră de conduită va fi de a susținea 
interesul claselor de jos. (Aplauze prelungire.) 

Și această Cameră conservatoare, care după apreţiarea mea 
este în momentul de față singurul partid liberal, va trebui să 
dovedească liberalismul său mai ales în această cestiune, căci 
ceea ce pe noi, tineri cu totul liberali, care în orce alte 
parlamente apusene am fi la extrema stângă (aplauze), ne-a 
făcut să fim la dreapta cu d-voastră, este convingerea că ceea 
ce la noi este stânga, iese afară din stat, și prin urmare trebuie 
eliminat din stat (aplauze prelungite). Dar dacă este așa, 
domnii mei, vă rog să susțineţi elementul de jos; să arătăm 
solicitudinea noastră mai ales pentru învățământul elementar. 

Voi avea dar onoare a face un șir de propuneri în privinţa 
aceasta, și terminând, mă grăbesc a zice numai, că toate 
propunerile ce fac, deși unele sunt cereri de augmentări, se 
compensează cu altele care sunt cereri de reduceri, încăt nici 
un ban nu vi se cere mai mult decât ceea ce era alocat, și astfel 
vă rog să binevoiţi a le acorda favoarea d-voastră. (Aplauze 
prelungite.) 


În contra celor zise în discursul precedent vorbesc 
în aceeaș ședință a Camerei d. Nic. Ionescu, Cesar Boliac 
și N. Blaremberg, cu aluzii la petiția de la Iaşi. La sfârşitul 
şedinţei mai adaogă: 


T. Maiorescu. D-lor, voi fi foarte scurt. Regret numai că 
o cestiune de princip a putut să provoace o cestiune personală. 
Eu declar că nu am avut intenţiune să fac nici o critică acelor 
persoane, despre care onor. d. Nicolae Ionescu a vorbit așa de 
mult, și prin urmare, apărarea d-sale, adică trei părrimi ale 
discursului, era de prisos. 

În cât priveşte celealte spuse de d-sa, mă voi abţine de a-i 
răspunde, fiindcă vă mărturisesc că din parte-mi mi-am făcut 
obiceiul încă de mai nainte, pe când aveam a face cu d-sa, de 

a nu-i lua în serios cuvintele, cari mi s-au părut întotdeauna 
că nu sunt decât simple figuri de retorică fără valoare reală. 

Singura observaţiune de relevat cred că este aceea a onor. 
d-lui Blaremberg, şi sunt dator să explic zisele mele. 

D-lor, intenţiunea mea este ca să se lovească, atât aceia cari 
ar propune în școale răsturnarea unei ordine de lucruri 
stabilită, cât și aceia cari ar face orce fel de politică militantă 
în şcoală, adică să se lovească toţi acei cari s-au obișnuit să facă 
o arenă politică din instrucțiunea poporului. În contra acestei 
direcţiuni în general voi să mă ridic. Și vă rog pentru un 
moment să vă puneţi în pozițiunea unui om, care vede că pe 
această cale toate şcolile noastre devin nişte cuiburi de intrigi 
politice, spre ruinarea instrucţiunii publice, și atunci veți 
înțelege, că mi-aș fi călcat datoria de deputat, dacă aș fi tăcut. 

Este incontestabil că la noi în ţară s-a produs un fenomen 
ce nu s-a produs nicăieri în lume, adică de a vedea corpul 
profesoral de la noi, de exemplu, la Iași, la Roman, la Bârlad, 
formând focarul pasiunilor politice. 

Eraclide. Nu e exact, protestez în numele gimnasiului din 
Roman. 

T. Maiorescu. Nicăieri, nici în Franţa, nici în Englitera, nici 
în Germania, nu este permis ca în activitatea unui corp 
profesoral să predomnească agitaţiunile politice. 

Această direcţiune falsă este intolerabilă. Fără să fac 
discuțiuni personale, pentru că ni se cerea prin acest budget 
de a vota salarii pentru niște catedre, care cred că sunt izvorul 
agitațiunilor politice la noi, am făcut un act de conștiință 
denunţând onorabilei Adunări o direcțiune periculoasă. 

Nu era aci nici o cestiune de persoane, şi d. reprezentant 
de Roman să aștepte propunerea ce am anunţat, ca să se 
convingă de aceasta (aplauze). 

Pentru reducerea subversiunilor la societățile 
de cultură din budgetul pe 1872 


(Sedinta Camerei de la 28 iunie 1871) 


Amandament la budget: Să se reducă subvențiunea 
acordată Societăţii academice române de la 20 000 la 
10 000 lei pe an; iar celelalte subventiuni, acordate 
societăților de cultură din țară, să se suprime. 


Semnaţi: T. Maiorescu, I. Negruzzi, A. Bals, C. D. Sturdza etc. 


D-lor deputati, am avut onoare a vă propune ca 
subvențiunea de 20 000 lei, acordată Societăţii academice 
române, să fie redusă la 10 000 lei, iar celelalte subvenţiuni, 
acordate societăților de cultură din ţară, să fie cu totul tăiate 
din budget. 

Iată motivele: 

Societatea academică română este o societate înființată în 
anul 1866, pentru ca, după regulamentul ei, să se ocupe numai 
și numai de gramatica și dicţionarul român. 

Această societate, din care fac și eu parte, în loc de a se 
ocupa, conform regulamentului înființării sale, de aceste două 
cestiuni, a crezut de cuviință, și era în libertatea ei să o facă, 
de a lua alte dispoziţiuni și a-şi da o întindere mai mare, și 
imitând Institutul din Franţa, a făcut trei secțiuni foarte 
savante, secţiunea istorică, secțiunea științifică și secțiunea 

literară, cu hotărâre ca elaboratele ei asupra acestor materii, 
unde, cum știți, la noi sunt grozav de multe lucrări de 
asemenea natură rămase needitate, a decis, zic, ca aceste 
elaborate să se tipărească și să se trimită la celelalte academii 
din străinătate. La această tendenţă a societăţii nu este treaba 
noastră să ne opunem, nici să o controlăm; tot ceea ce trebuie 
să facem noi, este să constatăm, pentru ce 20 000 lei se dau 
acestei societăți. Regulamentul de înfiinţare a fixat la art. 12 
despăgubiri de drum considerabile, jetoane de prezență etc. 
În acest regulament însă s-a zis, că sesiunea d-lor va dura cel 
mult pentru prima dată două luni, dar cum are să se urmeze 
de aci nainte, nu s-a zis. De aceea d-lor și-au fixat ținerea 
şedinţelor anuale la o lună și jumătate, și astfel, dacă ar şedea 
toţi membrii acestei societăți în București după cum se fixează 
prin regulament, apoi cifra n-ar fi de ajuns; însă în fapt nu se 
urmează așa. Numai la prima întrunire din întâiul an 
societatea a fost completă, și de atunci și pănă astăzi nu s-a mai 
tinut nici o ședință a societăţii în completul membrilor ei, ci 
numai cu majoritatea membrilor prezenţi. Dacă ar fi vorba să 
controlam regularitatea d-lor, n-am avea nimic de zis; însă 
fiindcă ni se cer mijloace finanţiare, este trebuinţa să spunem, 
că nici una din lucrările acestei societăți, întru cât erau supuse 
la votul unei Adunări generale, n-au putut să întrunească acest 
vot, fiindcă prin nevenirea membrilor la societate, ea n-a putut 
să ţină o ședință generală completă. De aceea, d-lor, pentru 
că această samă a fost prevăzută având în vedere completul 
membrilor societăţii, eu cred că prin necompletarea ce s-a 
urmat în cursul mai multor ani, ea este suficientă, chiar dacă 
va fi redusă de la 20 000 lei numai la 10 000. 

În privinţa celorlalte societăţi din țară, este de considerat că 
societăţile de cultură fac totdeauna bine de a se înfiinţa și 
susține cu propriele lor mijloace, și că din contra, de câte ori 
printr-un mijloc direct sau indirect vin a cere subvenţiuni de 
la stat, această subvenţiune atacă independenţa lor. Când aţi 

vedea, cum multe din aceste societăți sunt constituite, v-aţi 
convinge și mai mult de necesitatea de a li se șterge din budget 
subvențiunea. Nu vorbesc, d-lor, de timpul de astăzi; din 
contră, sunt dator să declar pentru onoarea actualului director 
al Ministerului Cultelor, că d-sa n-a intrat niciodată pe această 
cale; dar închipuiți-vă, d-lor, un alt director al ministerului, 
care ar avea o predilecțiune fantastică de a fi inventator și care 
ar descoperi, când o societate de arme și gimnastică, când un 
ateneu român, când mai știu ce, împodobindu-le cu cuvinte 
foarte frumoase, cari însă, ca să existe, trebuie să stea în legătură 
cu punga statului; un asemenea director, care este la izvorul 
alocaţiunilor budgetare, va lua dispoziţiuni ca, pentru o 
societate ce d-sa și-a propus, să-i prevadă și un paragraf în 
budget, din care să se susţină. Dară cu aceasta se introduce o 
procedere, pe care d-voastră n-o puteţi aproba; și pentru aceste 
consideraţiuni, cred că ar fi un vot foarte raţional când 
d-voastră, cu ocaziunea acestui budget, ați declara, o dată 
pentru totdeauna: că asemenea societăţi pentru darea la 
semn, atencul român, Transilvania etc., foarte onorabile ca 
instituţiuni private, nu trebuiesc subvenţionate de stat. 


În contra acestei propuneri de reducere vorbește d. 
Nicolae Ionescu, însuș membru al Academiei; îi mai 


răspunde în acecaș ședință: 


T. Maiorescu. D-lor, pentru societatea academică este 
destinat fondul Zappa; acest fond fireşte că nu s-a atacat întru 


nimic prin amandamentul propus și nici nu se poate ataca. lar 
cei 20 000 lei în chestie se dau din budgetul statului pentru 
diurne şi călătoria membrilor societăţii. Această cifră este 
exagerată; nu se distribuie niciodată în total, fiindcă membrii 
nu vin, și de aceea este o simplă măsură de economie raţională 
ca să fie suprimată pe jumătate și redusă la 10.000 lei. 

Cât pentru rancunele personali ce am în contra societăţii, 
după cum zice d. N. Ionescu, ca cestiune personală am onoare 
a vă spune, că atunci când am lucrat ca membru al societăţii 
academice, o singură propunere ce am făcut a fost primită de 
noi toți. Când însă societatea și-a dat aerul de a fi Institut de 
Franţa, mi s-a părut, că sub forma aceasta a trecut peste fondul 
ei intelectual, şi necrezându-mă destul de învăţat într-o 
asemenea societate, mi-am dat demisiunea pe acest motiv. 
(Demisiunea însă n-a fost primită, s-a declarat că un membru 
al Academiei este pe viaţă.) 

Scuzaţi-mă, d-lor, dacă v-am întreținut un moment cu o 
cestiune personală; dar nu puteam face altfel, fiindcă în faţa 
unui vechiu parlamentar, ca d. Nicolae Ionescu, credeam de 
cuviință a releva procederea d-sale. 

Las la apreţiarea onor. Adunări dacă este just și cuviincios 
ca la fiecare propunere ce face cineva, să se scruteze biografia 
sa şi pretinsele intenţiuni ascunse ale sale. (Aplauze.) 

Contra reducerii învățământului primar 


(Sedinta Camerei de la 28 iunie 1871) 


Ministrul cultelor general Tell propune reducerea 
numărului învăţătorilor și institutorilor, cerând pentru 
tratamentul lor pe 1872 numai 1 300 000 lei, în loc de 
1 413 377 câți erau alocati încă din anul 1870. Aici se 
aduce în discuţie amendamentul: „Tratamentul personalului 
învăţătorilor și institutorilor se menţine ca în anul 1870“. 

Semnaţi: T. Maiorescu, I. Negruzzi, C. D, Sturdza, 
G. Racoviţă, A. Balş, C. Suţu etc. 


D-lor deputaţi, în discuţiunea generală de ieri am avut 
onoare a vă pune în vedere cauzele, pentru care rog, ca această 
onorab. Adunare, în majoritate conservatoare, să nu încuviin- 
teze în primul budget pe care-l votează, o suprimare făcută la 
învățământul elementar. Dacă e vorba să facem suprimări, 
acele le putem face mai curând la învățământul superior; dar 
nu ni se cuvine nouă să atingem bazele elementare, pe care este 
clădit acest edificiu. (Aplauze.) Vă rog dar ca, atât din 
considerări politice, cât și pentru interesul scoalelor, să 
binevoiţi a menţine cifra învățământului primar. 

Dacă este vorba de a organiza, să binevoiască d. ministru 
să ne prezinte o lege; dar pe câtă vreme vor rămânea lucrurile 
în statu-quo, să nu ne atingem de învățământul elementar. 

Dacă voiţi să faceți reduceri, le veţi face de la cei ce au mijloace, 
iară nu să atingeţi pe cei ce nu le au. Mai adaog pe lângă acest 
considerant, că în proiectul de budget se zice, că pentru a da 
o nouă organizare şcolilor primare se cere această sumă; și legea 
pentru noua organizare nefiind discutată în secţiuni, am avea 
aerul de a lovi învățământul elementar, și din această cauză s-ar 
arunca o lumină rea asupra acestei Camere când ar vota 
reducerea. De aceea vă rog să nu admiteţi această reducere, și 
să rămânem în rezerva de a vota reducerile ce voi avea onoare 
a propune pentru învăţământul superior, reduceri cari vor 
acoperi acest spor. 

D. presedinte al consiliului, L. Catargi. D-lor, d. Maiorescu 
cere 1 400 000, noi cerem numai 1 300 000, atât cât s-a 
cheltuit; aceasta o cerem până se va face legea. 

Se pune la vot amendamentul d-lui Maiorescu şi se respinge. 


T. Maiorescu. Cer cuvântul pentru a retrage amenda- 
mentele. După acest vot, prin care Camera a binevoit a admite 
o restrângere la învățământul primar, eu din parte-mi nu voi 
mai propune augmentări sau reduceri, nici pentru Învăţă- 
mântul secundar, nici pentru internatele statului, pentru că 
s-au făcut reduceri acolo unde nu trebuia, s-a lovit 
învăţământul primar. 


Contra profesorilor fracţioniști 


(Sedinta Camerei de la 29 iunie 1871) 


Se citește capitolul X şi următorul amendament: 

„Propunem suprimarea catedrelor: a) de dreptul 
public constituţional; b) de economia politică și finanţe, 
și înlocuirea lor prin o catedră de dreptul civil și o catedră 
de dreptul roman, pentru care se va publica concurs. 

Propunem suprimarea catedrei de geometria 
analitică și trigonometria sferică, ale cărei obiecte se 
împreunează cu catedra de agronomie, ca la facultatea 
din București. 

Se suprimă catedra de literatura română și se 
înfiinţează o catedră de istoria universală, cu privire 
specială la cea română, și o altă catedră de gramatică 
comparativă a limbelor romane, pentru care se vor 
publica concursuri. 

Aceste modificări se vor pune în lucrare la 
1 septemvrie al anului curent.“ 

Semnati: T. Maiorescu, T. Negruzzi, A. Bak, C. D. 

Sturdza etc. 


Domnilor deputați, propunerea mea se reduce la 
suprimarea a patru catedre, și la înlocuirea lor prin altele patru. 
Nu vi se cere nici o sumă mai mare decât acea fixată; se cere 

însă o remaniare a sumei fixate. Ne preocupă întâi întrebarea: 
dacă legal este admisă o asemenea propunere, dacă se poate face 
de d-voastră printr-un vot cu ocaziunea budgetului, sau ar fi 
trebuit o reformă a legii. Sustin, domnii mei, că se poate face 
printr-un vot al d-voastră acum. 

Prin legea instrucţiunii publice se stabilesc obiectele, care 
trebuie să se aibă în vedere la formarea facultăților, dar nu se face 
o organizare sistematică pentru specificarea catedrelor și a 
numărului lor; se lasă o latitudine prudentă, ca după „mijloacele 
şi trebuinrele țărei“ să se adaoge sau să scadă câteva catedre. Dacă 
cu sunt în contra unor catedre și dacă d-voastră veţi binevoi a 
aproba propunerea mea, le puteți suprima și le veti înlocui cu 
altele din acele prevăzute în spiritul acestei legi, fără a o viola. 

Care este motivul propunerii? Am avut onoarea a spune 
în discuţiunea generală, că motivul este a se lovi direcțiunea 
politică, care se dă școalelor de dincolo de Milcov. Am avut 
onoarea a vă spune atunci că sunt principii periculoase, după 
părerea mea, cari se expun în aceste scoale. Voi veni acum a 
vă dovedi că aceste principii se lăţesc, și dacă veţi recunoaște 
d-voastră ca si mine, că această lăţire nu se mai poate tolera, 
atunci veţi vota împreună cu mine îndreptarea în modul arătat. 

Nu viu, domnii mei, pentru a face dintr-o cestiune de 
princip ca aceasta o cestiune personală, cum m-ar fi îndemnat 
a face onorabilul reprezentant de la Roman, d. Nicolae 
lonescu. Nu viu să propun mijloace iritante de anchete, cari 
să constate prin confruntări nedemne de studenți și de 
profesori ceea ce s-a vorbit. Am un mijloc sigur de a vă dovedi 
că acest spirit fals domnește, şi d-voastră veți aprecia dovada. 

Am zis, domnii mei, că şcoala fracţionistă întru cât este la 
Universitate, se bazează pe teoria dreptului public al lui Barnuţ. 
Acest drept public al lui Barnuţ, rămas în manuscrisele 
răposatului magistru, a fost publicat la 1867 de către şcolarii 
săi. Aceşti școlari, în marea lor majoritate, sunt astăzi profesori 
ai învățământului public plătiţi de stat. 

Iată ce zic acești profesori, în parte citați cu numele în 
prefata dreptului public al lui Barnuț, pe care-l publică ei: 


„Provocăm mai ales pe profesorii români ca să îmbrăţișeze cu 
toată inima această întreprindere. 

Putem asigura pe orișicine că în scrierile lui Barnur generațiunea 
noastră şi cea venitoare vor afla tablele dreptului național al românilor, 
din care vor învăța a trăi ca naţiune liberă (pag. VI a prefatiunii). 


O voce. De cine e iscălită prefaţiunea? 

T. Maiorescu. Nu este iscălită de nimeni. 

Voci. A! a! 

T. Maiorescu. N-am terminat, d-lor, dovada. Numele sunt 
cunoscute în lași. Aceiași domni zic: 


„Barnuţ în scurt timp își formă școală sa, din care ieşiră mai mulţi 
tineri luminaţi, cari astăzi fac onoarea institutului gimnasial și 
universitar, propagând ca profesori principiile și ideile naționali și 
liberali ale maestrului dascăl“ (pag. XXV). 


Se zice în fine de către profesorul actual de economie 
politică’, care a făcut panegericul lui Barnut, precum şi mai 
toţi cari sunt numiţi acolo sunt profesori actuali, se zice că: 


„Prelegerile însă, pe care eminentele nostru profesore le făcea cu 
mai mare măestrie și abilitate, erau mai ales acele de dreptul public 
și constituțional al românilor. Aci era excelent magistrul ca în 
adevăratul său element. Claritatea și preciziunea ideilor sale ete., știa 
să ne captive atenţiunea, să ne deştepte simţimintele cele amorţite și 
să se furişeze pănă în adâncul inimelor noastre, imprimând acolo 
convicțiunile cele mai firme şi mai nedestructibili“ (pag. XXXI). 


Convicţiuni, domnii mei, cari tind a răsturna bazele 
proprietății, a declara nulă și neavenită ideea unui principe 
străin, a propaga gonirea tutulor străinilor din România. 

Aceste idei s-au susținut de Barnuţ, s-au publicat la 1867 
de către discipolii săi, profesori actuali, cari le profesează ca un 


Creditului urban din lași. 

fundament unic de regenerare a României și provoacă 
tinerimea română să meargă înainte pe calea lor. 

Iată, domnilor, o dovadă directă că așa e lucrul. Mă grăbesc 
însă a vă zice că acestor domni ca oameni privaţi, ca discipoli 
ai răposatului profesor Barnuţ, le face onoare că susţin 
teoriele profesorului lor. 

Tot ce am voit să zic și ce voi dovedi îndată, e că statul nu 
poate să tolereze pe acești profesori în această privință ca 
funcţionari retribuți ai săi. 

Ai văzut pănă aci, pe ce întemeiez arătările mele. Vă voi da 
o a doua probă, prin care voi dovedi, că nu e numai o discuţiune 
de teorii În această carte, ci că ele au avut rezultate practice. 

Ideile arătate s-au explicat și s-au predat la facultatea din 
lași, și d-voastră știți că o facultate este menită a da buni 
profesori de licee, de gimnasii, și buni magistrați. 

Ei bine, junii profesori de licee și gimnasii cari au ieșit din 
învățământul universitar din lași, au dat dovezi că lucrează în 
această direcţiune opoziţională și, după părerea mea, 
răsturnătoare pentru starea de lucruri actuală. 

Corpul profesoral al gimnasiului din Botoșani, fiind 
compus în parte din asemenea juni studenți, cu asemenea idei, 
aţi văzut că d. ministru al cultelor a fost silit să destituie câțiva 
dintr-înșii, și toţi ceialți și-au dat demisiunea. 

S-a zis că acolo, și era dreptul formal al d-lui ministru să 
o constate, este indisciplină și agitare politică; s-a zis că 
profesorii, și aci constat că profesorii cei destituiti sunt în parte 
dintre elevii cei mai eminenți și cei mai silitori ce a produs 
școala din Iași, s-a zis că acei profesori, câteva luni după 
numirea lor în funcțiunile statului, s-a dovedit că sunt 
opozanți şi că fac o agitare politică necompatibilă cu poziţiunea 
lor de profesori. Prin urmare, domnii mei, vedeți îndată, ce 
rezultat au adus ţării teoriile predate în Universitatea din lași. 

Fac apel la onor. deputați respectivi să ateste, dacă 
profesorii liceului din lași, în marea lor majoritate, dacă 

profesorii din Bârlad, în mare majoritate, asemenea profesorii 
de la seminarul de Roman, dacă acești profesori nu fac politică 
militantă, dacă nu sunt agitatorii și diriguitorii politicei. 
Constat dar faptul. 

G. Vernescu. Pe ce vă bazati când afirmaţi aceasta? 

G. Cantili. Acestea sunt numai aserțiuni. 

O voce. Loja francmazonă. 

T. Maiorescu. De aceea conchid că acest învățământ 
teoretic, astfel cum s-a expus în școalele din Iași, a dobândit 
un rezultat practic în învățământul nostru. Domnii mei, 
această direcţiune e primejdioasă pentru învățământ. Nu e cu 
putinţă în nici o ţară, care aspiră la cultură, ca majoritatea 
corpului profesoral, în loc să se ocupe într-un mod dominant 
de activitatea științifică, să se ocupe de activitatea politică. 

Lipsesc în ţara noastră cărţile școlare; eu n-am văzut o 
majoritate de cărţi ieșit de la acești domni, dar am văzut 
majoritatea acestor domni participând la agitări politice, la 
jurnale politice şi la adunări. (Aplauze.) 

S-a întâmplat, domnii mei, să aud, și fac iarăș apel 
pentru aceasta la colegii mei din Iași, s-a întâmplat să aud și 
să văd venind părinţi de familie, alegători, și să roage pe 
deputaţi: Scăpaţi-ne de profesorii de politică. Așa este? 

O voce. Așa este. 

T. Maiorescu. Apoi unde aţi mai văzut d-voastră ca într-o 
țară, care aspiră spre bine, să se nască această ură și răsvrătire 
între părinţii de familie și profesori? În orce ţară din lume 
părinții de familie și profesorii lucrează împreună în aceeaș 
direcţiune, și sunt iubiţi profesorii din această cauză, şi unde 
această iubire nu există, învăţământul nu poate prospera. La 
noi s-a făcut ură de partide între părinții de familie și 
profesori, și această stare de lucruri nu poate să fie continuată. 
Și când vorbesc așa, d-lor, vorbesc în interesul învățământului 
public, și cred că vom consolida acest învățământ public în țara 

noastră, când vom scuti școalele de aceste idei primejdioase, 
cari dau o falșă direcțiune tinerimii (aplauze). 

Așadară, d-lor, fiindcă țara noastră, așa cum a fost pănă 
acum ţinută în școale, s-a arătat în privința profesorilor 
(vorbesc pentru România de dincolo de Milcov, nu știu ce este 
aci) într-o falsă direcţiune, am propus suprimarea catedrelor 
politice de la universitatea de acolo, fiindcă cred că acolo este 
izvorul, unde se prepară această reţea de profesori şi directori 
de licee și gimnasii, cari au o atitudine incompatibilă cu 
misiunea tor, şi fiindcă în locul acestor suprimări am avut 
onoare a propune alte catedre (căci nu sunt eu acela, care să 
cer împuţinarea sumei alocată în budget pentru învăţământul 
public), am totdeodară onoare a ruga pe d. ministru, și am 
încredere că d-sa o va face, că la toate numirile cele noui după 
concursul ce se va depune, să binevoiască a se informa mai bine 
dacă persoanele, cari i se prezintă la confirmare pentru o 
catedră, sunt coprinse sau nu de idei aplicate spre agitări 
politice (murmure). 

Această teorie a fost deja cualificată de eresie liberală de d. 
reprezentant de Roman; o susțin că este o teorie necesară, mai 
ales într-un stat liberal. 

Nu voi să fac apel la circulara d-lui Jules Simon, care este 
o persoană foarte liberală, al cărui liberalism nu poate fi pus 
la îndoială, care în Franța sub imperiu era la extrema stângă 
și a cărui reputaţiune europeană sc poate oarecum egala cu 
aceea a onor. reprezentant de Roman, d. Nicolae Ionescu 
(ilaritate). D. Jules Simon a sustinut în circulara sa, că nu poate 
tolera discuţiuni politice în corpul profesorilor. (Aplauze.) Dar 
nu apelez la acea autoritate, voiesc să argumentez, căci 
cestiunea este evidentă. S-a vorbit despre libertatea învăţă- 
mântului de d. reprezentant de Roman. Libertatea învăţă- 
mâncului este absolută, o recunosc și eu; cu cât însă ea este mai 
mare, cu cât se dă facultatea fiecăruia din d-lor să-și fundeze 
şcoli private, să-și formeze societăţi, să deschidă jurnale și să 

scrie cărți în cari au absoluta libertate să-și profeseze ideile, cu 
atât mai mult, când e vorba ca statul să-și plătească funcţionari, 
se cere ca statul să şi aibă ca putere executivă o garanţie în 
funcţionarii plătiți de el în contra direcţiunilor ce nu-i 
convin. Căci, în momentul în care daţi toate libertăţile 
cetățenilor, nu puteți să refuzati şi statului libertatea de a-și 
plăti numai pe acei funcţionari, cari lucrează în sensul 
existenței sale. (Aplauze.) 

Sustin, d-lor, că, mai ales într-un stat, unde toate libertăţile 
sunt garantate, statul însuș are dreptul de a se garanta în contra 
direcțiunilor cari sunt răsturnătoare, și cred că ideile şcoalei 
Barnut sunt răsturnătoare; prin urmare, că statul are dreptul 
a nu-și plăti funcţionari cari le susţin; căci ar fi o adevărată 
ironie ca asemenea funcționari pe de o parte să poată lucra 
sistematic la dărâmarea temeliilor statului așa cum este 
constituit, și pe de alta să se adreseze la acelaș stat pentru a-i 
cere mijloace pecuniare, parantându-se încă în contra acțiunii 
lui prin pretenţiuni de inamovibilitate. 

Dar cred asemenea, că d-lor au dreptul să exprime 
principiile ce le au, unde vor voi şi cum vor voi, în afară de 
funcțiunile statului, și le face onoare convicțiunea și buna- 
credință cu care lucrează. Apreţiarea mea însă este, d-lor, că 
în momentul în care s-ar face o încercare a se pune în practică 
aceste idei, statul ar avea dreptul și datoria să intervină chiar 
cu forța publică, fiindcă atunci ar fi o luptă de viață și de 
moarte pentru el. 

Voiţi o comparare? Este înscris în Constituţiunea noastră 
principiul admirabil: libertatea absolută a conștiinței. Este 
foarte frumoasă această libertate. Dar ar rezulta de aci, că un 
mitropolit al ţărei, presupunând că este sub autoritatea 
guvernului, poate veni să zică: fiindcă eu cred că nu este bună 
religiunea ortodoxă, ci cea catolică, voi face o propagandă la 
toţi preoții să se facă catolici (aplauze)? Ar fi admisibilă această 
direcțiune, d-lor? Cred că nu. Niciodată nu se poate lua 

libertatea unui om privat, să se facă catolic cât îi va plăcea, dar 
mitropolitul religiunii dominante în stat nu poate să propage 
asemenea idei fără voia statului. 

Așadar, d-lor, iată teoria constituțională foarte lămurită. 

Dacă propunerea mea ar avea fericirea de a fi aprobată de 
majoritatea d-voastră, statul ar avea dreptul necontestat și 
necontestabil de a zice: de la un funcţionar plătit, profesor al 
meu, nu voiesc politică în școală; statul, prin urmare, va avea 
dreptul a refuza alocarea budgetară pentru catedrele cu 
direcţiuni politice. 

Astfel fiind, d-lor, cred că mi-am îndeplinit amândouă 
datoriile ce le aveam, de a vă dovedi direcțiunea periculoasă 
și de a vă dovedi legalitatea propunerii mele. 

Cestiunea a fost o cestiune simplă, de princip. 

Eu din parte-mi nu primesc și trimit la adresa lor 
cuvintele cu totul afară din cestiunea de princip ce mi le-a 
adresat d. reprezentant de Roman — nu e vorba de pasiuni, de 
incendieri, de uri personale etc.; asemenea lucruri, după 
aprețiarea mea, trebuie să fie depărtate cu totul dintr-o 
discuţiune de idei. 

Dacă d-sa crede că cestiunile de princip trebuiesc rezolvate 
și restălmăcite în cestiuni personale și discutate pe acest tărâm, 
cu cred din contra că aceasta tactică merge așa de departe spre 
ultimele limite ale unei bune-cuviinţe parlamentare, încât 
ne-am osteni cu toţii de a-l urmări pănă acolo; de altminteri 
pe mine nu mă supără dacă d-sa vrea să-și păstreze rolul de a 
face cestiuni personale unde eu îmi voi păstra rolul de a 
rămânea în cestiunea de princip. (Aplauze.) 


Rezultatul discuţiunii este că, după un discurs al 
d-lui N. C. Aslan în contra amendamentului propus și 


câteva cuvinte ale ministrului cultelor, declară: 

D. A. Lahovari, raportorul comisiunii budgetare: „D-lor, 
comisiunea în unanimitate a respins propunerea făcută de d. 
Maiorescu, la capitolul Universităţii din Iaşi. Comisiunea 
budgetară în această privință a considerat că are mai mult 
misiunea de a stabili cifrele, cu cari se plăteşte învățământul 
la acea facultate, decât a intra pentru moment în aceste cestiuni 
foarte delicate a organizării chiar a acestor catedre; ele în orice 
caz trebuiesc studiate cu maturitate și cer o discuţiune mai 
lungă şi mai cugetată. De aceea a respins propunerea d-lui 
Maiorescu. Însă majoritatea comisiunii n-a putut sta 
indiferentă în faţa faptelor foarte grave denunţate de d. 
Maiorescu, şi a adoptat următoarea propunere, pe care avem 
onoare a o supune deliberării și votului d-voastră: „Faptele 
denunţate se recomandă serioasei atenţiuni a d-lui ministru 
al instrucţiunii publice“. 

T. Maiorescu. Mulţumit cu rezultatul dobândit, îmi 
retrag amendamentul. 


NOTA 


Nu este poate fără interes pentru caracterizarea ziaristicei 
noastre de atunci (mult nu s-a schimbat nici astăzi), dacă 
reproducem din Curierul de Iași de la 13 august 1871 
următoarea scrisoare, publicată ca răspuns la nenumăratele 
articole apărute în ziarele de dincoace și de dincolo de 
Carpaţi în contra discursurilor de mai sus. 


„Domnule Redactor, 


De la 27 iunie, de când am propus în Cameră câteva 
amendamente la budgetul pe 1872, foile române în majoritate îmi 
fac deosebita onoare a mă ataca unele după altele. «Defăimarea 


l Vezi mai jos discursul 10. 

culturei române, lovirea naționalismului și a școalelor, cosmo- 
politism, suprimarea subventiunii şcoalelor din Brașov, stârpirea a 
tot ce este românesc și înlocuirea românilor prin străini şi evrei», este 
o parte din lucrurile ce mi se impută. 

Aceste imputări nu sunt întemeiate și sunt lipsite de buna- 
credinţă, fiindcă îmi atribuiesc lucruri ce nu le-am susţinut (şi nu le 
voi sustinea niciodată) și mi le atribuiesc în împrejurări, în care 
adevărul era uşor de aflat. 

Epiretele personale, cu care la această ocazie mă văd înzestrat, 
trebuiesc trecute sub tăcere, fiindcă în asemenea chestii persoanele 
sunt indiferente. Nu este însă indiferentă în nici o chestie constatarea 
adevărului, și de aceea vă rog să publicaţi după Monitorul oficial 
discursurile din Cameră, la care se refer jurnalele menţionate. 

Cum se vede din această publicare, amendamentele propuse 
urmăreau trei scopuri: 1) Susținerea și îmbunătățirea învățământului 
clementar și secundar; 2) Suprimarea cheltuielelor de lux; 
3) Combaterea agitărilor politice din sfera instrucţiunii publice, mai 
ales lovirea așa-numitei «fracțiuni libere şi independente», întru cât 
se lățește prin şcoale sub forma teoriei lui Barnuţiu. 

Pănă când nu va fi dovedit că «cheltuielele de lux și fracțiunea» 
sunt identice cu naționalitatea noastră, pănă atunci lovirea lor nu 
poate fi răstălmacită ca o lovire a națiunii; din contra chiar interesul 
naţional al românilor, dacă vor să existe constituiți într-un stat liber, 
mi-a părut a reclama lăţirea învățământului elementar, suprimarea 
budgerului de lux şi combaterea fracțiunii cu fanatismul ei şi cu 
primejdiosul ei comunism teritorial și federalist. 


Titu Maiorescu, deputat“ 
lași, 10 august 1871 


5 


Contra amestecului unui stat străin 


(Sedinta Camerei de la 18 noemvrie 1871) 


Deputatul Dimitrie Văsescu dezvoltă o interpelare 
asupra veniturilor neîncasare de la moșiile noastre din 
Basarabia rusească, proprietăți secularizate ale 
Mitropoliei din lași, Episcopiei din Huși, monăstirilor 
Neamţul, Văraticul, Pângăraţii etc., pe al căror 
procurator Rusia nu vrea să-l recunoască sub cuvânt că 
mitropolitul din lași, care a dat procura, nu e ales după 
canoane. Cu această ocazie interpelatorul propune 
moţiunea, ca guvernul, faţă de împotrivirea ortodoxei 
Rusii, să prezinte cât mai curând o lege pentru întronarea 
mitropoliților şi episcopilor conform canoanelor. 
D. Nicolae Ionescu susţine moţiunea. Camera însă 
trece la ordinea zilei după următoarele cuvinte, întărite 


și prin asentimentul d-lui G. Vernescu. 


Domnule președinte, în deosebire de d-nii preopinenţi, 
sunt de opinie, că moţiunea prezentată de onorab. d. D. 
Văsescu nu trebuie votată, și că este de demnitatea Camerei 
să treacă pur şi simplu la ordinea zilei. 

Este controversat, dacă un stat poate sau nu să puie în 
discuţie secularizarea făcută de alt stat; dar ceea ce nu este 
controversat după dreptul internaţional, este că Rusia nu a avut 

dreprul a contesta procura dată de mitropolitul nostru. 
(Aplauze.) 

Nu este de demnitatea noastră de a face o moțiune, în 
care — cu ocazia acestui refuz nedrept al Rusiei — să ne 
preocupăm de chestia alegerii prelaţilor noştri. (Aplauze.) 

Dacă principiile dreptului internațional sunt în teorie bine 
stabilire, în practică însă ele variază după mijloacele ce are un 
stat faţă cu altul de a le pune în aplicare. 

Noi, fiind mai slabi decât Rusia, n-o putem sili să 
recunoască o procură, cum ar trebui să o recunoască după 
drept. Dar, precum a zis onorab. ministru de finanţe, ceea ce 
ni se cuvenea nouă să facem, am făcut. Agentul nostru 
diplomatic va fi accentuat totdeauna acest punct hotărât al 
dreptului internaţional, va fi zis Rusiei că procura dată de 
mitropolitul nostru este bine dată și că nu este dreptul Rusiei 
de a examina cu această ocazie, dacă mitropolitul nostru a fost 
ales după canoane. 

Acum, dacă afară de chestia acestor moșii din Basarabia, 
pentru alte trebuinţe ale țării ministrul prezintă un proiect de 
lege pentru modificarea alegerii mitropoliţilor și episcopilor 
şi dacă în urma votării acestei legi se va aplana în Rusia în mod 
întâmplător și chestia moșiilor din Basarabia, cu atât mai bine. 
Dar noi nu putem, din cauza refuzului Rusiei, să ne ocupăm 
acum de chestia alegerii mitropoliţilor. (Aplauze.) 


În fapt ministrul cultelor, generalul Tell, a propus 
curând după aceasta „legea pentru alegerea mitropoliților 
și episcopilor eparchioţi, precum și a constituirii sfântului 
Sinod al sfintei Biserici autocefale ortodoxe române“, 
care s-a votat și s-a sancționat în decemvrie 1872. Legea 
este o copie a organizării sinodale rusești, cu mica 
deosebire, că procurorul Sinodului din Rusia este un 
înalt funcţionar laic numit numai pentru aceasta (astăzi 
încă, d. Pobiedonoszef), pe când la noi ministrul 
cultelor după vremuri îndeplinește rolul de procuror; și 

cu marea deosebire, că în Rusia absolutistă țarul este și 
capul Sinodului, pe când Domnul nostru constituțional 
nu este și nu poate fi capul unei instituţii neresponsabile. 
Astfel Sinodul nostru, exclusiv călugăresc și lipsit de orce 
însufleţire populară, nu are destul contact cu statul civil, 
o anomalie, al carei pericol s-a simţit mai ales cu ocazia 
judecării mitropolitului primat Ghenadie (mai 1896). 


6 
Asupra profesorilor deputaţi 


(Sedinta Camerei de la 30 noemvrie 1871) 


Generalul Tell, ministrul cultelor, refuzase tutulor 
profesorilor din districte, care erau deputaţi, congediul 
cerut de ci pentru a veni la Cameră; iar pe cei ce au venit 
fără congediu, i-a considerat după o lună de zile 
demisionati, le-a publicat catedrele la concurs și i-a 
înlocuit. În acest caz s-au aflat numai doi profesori ai 
Universităţii din lași: d. Nicolae Ionescu (înlocuit prin 
d. Bonifaciu Florescu) și autorul acestei scrieri (înlocuit 
prin d. C. Leonardescu). 

În privința acestei curioase măsuri administrative, 
deputatul I. Boldur-Lăţescu, care o aproba, face o 
interpelare spre a o vedea încuviinţată şi de majoritatea 
Camerei. Ministrul Tell răspunde, justificându-și 
procedarea. Vorbește apoi: 


T. Maiorescu. Domnule preşedinte, eu găsesc procedarea 
ce a urmat-o onor. ministru al cultelor și instrucţiunii publice 
inconștituțională și incorectă; o găsesc primejdioasă, pentru 
chiar învățământul public; și, deoarece este încă timp a preveni 
răul, am cerut voia de a vorbi și de a pune înaintea onor. 
Camere un alt punct de vedere în cestiune. 

Dar mai întâi să terminăm cu relaţia personală, care mă 
privește. Cum v-a spus d. ministru al cultelor, eu nu mai fac 
astăzi parte din corpul profesoral. Zice d-sa, că i-am cerut 

congediu. Să-mi dea voie să rectific aceasta. Eu am refuzat a-i 
cere congediu, fiindcă prin aceasta aș fi lipsit, cred eu, 
demnităţii de deputat, când Constituţiunea îmi dă dreptul de 
deputat și nu pronunță incompatibilitatea. Ce fel puteam eu 
ca deputat chemat a exercita controlul asupra actelor puterii 
executive să cer puterii executive favoarea de a fi aci! (Aplauze.) 
Aceasta mi-a părut atât de monstruos, încât nu mi-am 
permis nici a mă gândi un moment de a o face, și nu am 
făcut-o, pentru demnitatea mandatului de reprezentant al țărei. 
Înainte de a veni aci, am trimis d-lui ministru o adresă 
respectuoasă, în care i-am spus că d-sa, împreună cu ceilalți 
miniștri, au convocat parlamentul și au zis tutulor deputaţilor, 
şi mie, Maiorescu: Veniti la Cameră. Chemându-mă d-voastră 
dar la București, ştiind că voiu lipsi de la catedră, am onoare 
a vă pune la dispoziţiune salariul meu întreg, pentru a mă 
înlocui prin un suplinitor, şi opiniunea mea este a fi înlocuit 
prin cutare persoană. — D-sa a refuzat și mi-a zis că nu acordă 
congediul. I-am făcut atunci un răspuns și am zis că nu i-am 
cerut congediu, fiindcă ministrul nu e în pozițiune nici a-l da 
nici a-l refuza unui deputat. Mă mărginesc a vă ruga încă o 
dată ca să numiţi d-voastră un suplinitor. D-sa mi-a răspuns 
că a doua a mea adresă este necuviincioasă, — a accentua 
dreptul de deputat nu este cuviincios! — și mi-a zis că mă 
consideră demisionat. Aşa am și rămas. Prin urmare, d-lor, 
vedeţi că persoana mea nu mai este acum în cestiune. 
Trebuie însă să vorbim pentru ceialți profesori. Cred, d-nii 
mei, deși îmi pare că majoritatea acestei Camere împărtășește 
opiniunea că ar fi primejdios pentru învățământul public ca 
să fie cineva profesor și deputat, cred cu toate acestea, că această 
părere nu este justă, și că din contră este în interesul 
învățământului public ca să fie din profesorii actuali şi 
deputaţi. Nu vorbesc din punctul de vedere constituțional, 
fiindcă niciodată, corect vorbind, dacă incompatibilitatea nu 
este pronunțată în Constituţiune, nu s-ar putea aplica vreo 
măsură oarecare contra unui funcţionar care vine în Cameră 

părăsind postul său; și, după lămuririle date de d-nii 
Blaremberg și Agarici cu ocaziunea demisiunii d-lui Beloescu, 
cred că e de prisos a vorbi mai mult asupra acestui punct. 

Voi vorbi dar numai de interesul Camerii și al instrucţiunii. 

În sistemul constituţional, interesul unei Camere este de 
a fi compusă din reprezentanţii tutulor ramurelor vieţei 
publice, şi pe cât vor fi acestea mai exact reprezentate, cu atât 
este mai bine pentru o Cameră. De aceea toate Camerile, unde 
a fost sistem constituțional, au căutat să deschidă cât se poate 
mai mult porţile lor ca să intre în sânu-le reprezentanții vieței 
publice actuale or de unde ar fi; căci, cum voiţi să se exercite 
control viu asupra actelor guvernului, cum voiţi să se prepare 
legile, cum voiți ca ele să se poată îndrepta, când în Cameră 
nu vor fi reprezentanți ai vieţei actuale, cari să aducă luminile 
lor în cunoștința de cauză? 

lată, domnii mei, motivele pentru care s-a admis în unele 
Camere chiar şi judecătorii, necum profesorii, și orice reprezentanţi 
ai vieţei publice, destul că aceşti reprezentanți să nu fie din ramura 
administrativă, ca să nu fie direct la ordinile ministrului. 

Dar se face întrebarea: nu este un inconvenient, că lipsesc 
câțiva profesori de la catedrele lor? Fără îndoială este un 
inconvenient, nimeni nu o contestă; însă remarcaţi că sunt 
3000 de profesori în ţară, și între d-voastră nu sunt decât 
vreo 7. Acum ce este mai bine? ca acești șase, șapte profesori 
să lipsească pentru câteva luni de la posturile lor fiind 
înlocuiți și suferind câtva învățământul, și Adunarea să nu fie 
lipsită de lămuririle, de luminile ce i-ar putea da ei pentru 
specialitatea lor? sau este mai bine ca ei să fie înscriși în 
catalogul de prezenţă al școalei, fără a putea veni în Adunare 
la dezbaterile legilor, în special la lămuririle necesare într-o sferă 
aşa de importantă ca aceea a învățământului public? A pune 
o asemenea întrebare este a o și rezolvi, şi toate Camerile au 
zis că este mai mic răul de a lipsi câteva luni profesorul de la 


= eatedra sa decât de a lipsi Adunarea de luminile lor. Acesta a 


fost răspunsul celorlalte Camere din Europa. 


84 TITU MAIORESCU 


Acum, dacă pe malul Dâmboviţei voim noi să introducem 
o teorie cu totul nouă; dacă, văzând cum celelalte Camere au 
recunoscut că ele nu sunt suficient luminate, că le mai trebuie 
şi profesori, noi vom zice că suntem pe deplin luminaţi și fără 
concursul lor, și d. Boldur-Lăţescu, care a binevoit a face această 
interpelare, va fi competent ca, în lipsa profesorilor, d-sa să 
tranșeze cestiunile relative la instrucțiunea publică: atunci, 
domnii mei, nu am să zic nimic; noi suntem toţi născuți geniuri 
şi putem să rezolvim fără cunoștință de cauză toate cestiunile, 
şi vom avea în favoarea acestei teorii, în lipsă de alt merit, cel 
puţin meritul originalității. Va veni mâine, poimâine legea 
instrucţiunii publice; ei bine, să dăm afară pe toţi profesorii și 
să rămână militarii și proprietarii ca să lămurească cestiunea 
instrucţiunii, și desigur că va ieși o lege admirabilă. 

Nu se poate răspunde, d-lor, că nu ne trebuiesc profesorii 
actuali, căci ar fi din profesorii vechi care pot vorbi. Ne 
trebuiesc profesorii actuali, fiindcă d-voastră voiţi să modificaţi 
legea de astăzi a instrucţiunii publice; voiţi să știți cum este ea 
în aplicaţiunea ei zilnică de astăzi, voiţi să vedeţi care sunt 
lacunele ei, adică voiți să îndreptați, nu istoria legislaţiunii 
trecute, ci legislatiunea actuală, și prin urmare nu încape 
îndoială, că interesul Camerei este de a avea profesori actuali 
în sânul ei. Așa de adevărat este aceasta din punctul de vedere 
constituţional, încât la Senat, unde, fiindcă este de regulă ca 
să intre acolo oameni în poziţiune alta decât aceea de 
profesori, fiindcă nu s-ar fi putut presupune că vor intra și 
profesorii pe calea regulară, la Senat, zic, s-a cerut anume 
obligatoriu ca să fie și doi reprezentanti ai universităților, doi 
reprezentanţi dintre profesorii actuali, pentru a nu lipsi nici 
pe Senat de luminile lor la dezbaterile legilor, și mai ales a legii 
instrucţiunii publice. Pentru Cameră nu s-a făcut aceasta, 
fiindcă în toată lumea s-a presupus că profesorii vor putea în 
colegiul al 3-lea sau în alt colegiu să fie aleși prin o acțiune regulară 
a lor, şi nici un sistem constituţional nu a putut presupune 
ingenioasa teorie a actualului d. ministru de culte, care zice: Da, 

poţi să fii deputat și profesor, dar dacă vii ca deputat, te distitui. 
Aceasta este aplicațiunea practică a teoriei d-sale. 

Acum, domnii mei, permiteţi să accentuăm noi, cari nu 
avem acelaș motiv de rezervă pe care l-a avut d. Lăţescu și d. 
ministru de a nu numi persoane, dati-mi voie de a vă întreba, 
care este scopul nouei procedări? De ce, după ce atât timp a 
funcționat Camera aceasta și cu profesori, de ce deodată să ne 
vină acest interes arzător pentru instrucțiunea publică? De ce 
să vedem pe d. Boldur-Lăţescu reprezentând acest interes şi 
crezând că, după ce toate merg așa de bine în învățământul 
public, a rămas numai cestiunea de tranșat, dacă profesorii 
actuali pot sau nu să fie deputaţi, și de aci încolo toate vor 
merge bine, numai să lămurim aceasta? 

D-nii mei, mi-a părut a vedea aci intențiunea de a lovi cu 
această măsură în o opozițiune incomodă, nu a mea, ci a altuia. 

Dacă aceasta este intenţiunea, atunci daţi-mi voie a nu 
califica procedarea întrebuințată pentru a ajunge la acest scop, 
căci o găsesc prea mică pentru a o califica mai de aproape, și 
lexiconul parlamentar nu ne dă termini suficienţi pentru 
această calificare. Dacă este cineva, d-lor, de exemplu d. 
reprezentant de Roman, profesorul Nicolae Ionescu, care se 
află într-o opoziţiune cam neplăcută pentru guvern, atunci 
d-sa, în ceea ce privește poziţiunea sa din Cameră, este 
reprezentant al unui colegiu și are dreptul de a susține ideile 
sale în această Cameră, liberă fiind Camera de a le respinge 
sau a le primi. Dacă însă d. ministru îl găsește pe d-sa periculos 
în instrucțiunea publică, atunci legea instrucţiunii va da 
măsurile necesare pentru a preveni asemenea pericol. Dacă ea 
nu le dă, atunci să se modifice legea. În nici un caz însă nu se 
poate, prin o cale deturnată, prin o falsă interpretare a 
principiilor constituţionale, prin o procedură, care ne aduce 
aminte că nu este destul de largă Dunărea care ne desparte de 
Bizanţ, nu se poate, zic, să procedem în asemenea mod contra 
oamenilor, cari în parlament ne sunt incomozi; nu găsesc, 
domnilor, că este demn de un guvern de a procede în 

asemenea mod în contra cuiva, care, conform cu sistemul 
constituţional, vine a-și exercita mandatul său de deputat, așa 
cum el crede că trebuie să o facă. 

Şi când vorbesc astfel, d-lor, ştiţi că nu vorbesc în favoarea 
unei persoane, cu care sunt legat prin amiciție, ci în favoarea 
unui adversar, nu pentru persoana d-sale, dar pentru justiția 
şi demnitatea procedărilor noastre. 

Sunt dar cu totul în contra măsurei luate de d. ministru 
şi cred că Adunarea va face bine să decidă, că un profesor poate 
să-și exercite mandatul de deputat şi că niciodată ministrul nu 
este în stare și în drept, nu de a-i refuza pentru aceasta 
congediu, căci congediul nu e de trebuinţă, dar de a-i zice că 
este destituit, fiindcă a venit să-și îndeplinească datoria de 
reprezentant al țării. (Aplauze.) 


După terminarea discuţiei, la care au mai luat parte 
Manolache Kostake (pentru măsura ministerială), d.G. 
Vernescu şi N. Blaremberg (contra), Adunarea primește 
o moțiune a d-lor M. Kostake, A. Lahovari, C. Văleanu 
etc., pentru simpla trecere la ordinea zilei, şi cei doi 
profesori rămân depărtați de la catedrele lor. — În aprilie 
1874 autorul acestei scrieri, de curând numit ministru 
al cultelor, a reintegrat pe d. Nicolae Ionescu în 
profesura sa, anulând numirea d-lui Bonifaciu Florescu. 
Pentru sine personal nu a luat, fireşte, nici o măsură, nici 
că a reclamat vreodată în contra eliminării sale de la 
Universitate. De-abia după 13 ani, în octomvrie 1884, 
ministrul cultelor de atunci, d. G. Chițu, găsind în 
dosarele ministerului acea deciziune a generalului Tell, 
a revocat-o ca nelegală și a rechemat și totodată transferat 
pe vechiul profesor de filosofie din Iași la Universitatea 
din București. 


7 


Pentru restabilirea școalelor normale. — Asupra budgetului 


instrucţiunii publice pe 1873 


(Sedinta Camerei de la 12 martie 1873) 


În proiectul de budget prezentat Camerei de 
ministrul cultelor generalul Tell se propunea sporirea 
salariului câtorva profesori universitari și suprimarea 
alocaţiunii pentru școalele normale. Comisia budgetară 
refuză sporirea salarielor universitare și primește 
suprimarea școalelor normale. 


D-lor deputați, budgetul Ministerului Cultelor şi Instruc- 
ţiunii Publice ni se prezentă astă dată în niște împrejurări, care 
sunt mai favorabile unei discuțiuni serioase, decât erau 
împrejurările din anul trecut; atunci erați preocupaţi de o 
cestiune mai urgentă, astăzi acea cestiune a dispărut, și avem 
locul liber pentru o discuțiune matură, cu atât mai mult, cu 
cât se pare tocmai că budgetul instrucţiunii publice, atât în 
conștiința d-voastră, cât și în opiniunea publică, este obiectul 
unei preocupări serioase. 

Ştiţi ce mişcare s-a produs în opiniunea publică prin 
măsura luată de a se suprima școalele normale, și prin urmare 
veţi apreţia necesitatea de a discuta mai pe larg materiile 
budgetului instrucţiunii publice; căci atât în proiectul 

guvernului, cât și în elaboratul comisiunii acea suprimare este 
menţinută și pentru anul 1873. 

La o privire generală, domnii mei, asupra acestui budget, 
aş avea de relevat, ca și în anul trecut, mai întâi direcţiunea 
greșită în care este conceput acesta ca și cel precedent, 
direcțiunea de a nu prevedea îndestul nici ceea ce ar trebui să 
facem pentru învățământul elementar prin sate și orașe, nici 
ceea ce ar trebui să facem pentru învăţământul real și de 
meserii. Toată direcţiunea de pănă acum în această privință 
a fost primejdioasă și a avut de efect a hrăni din veniturile 
statului ceea ce s-ar putea numi pentru noi o trebuință de lux, 
și a lăsa la o parte ceea ce era neapărat necesar. 

Deși școalele reali sunt prevăzute prin legea instrucţiunii 
publice, nu vedem nici o sumă afectată pentru ele în acest 
budget; vedem însă din contră, că ni se cer credite pentru a 
augmenta cifrele de salarii ale profesorilor de universități, licee 
și gimnazii. Într-un budget, în care școalele sătești nu sunt 
îndestul prevăzute, vedem că vi se cer să susţineţi școalele de 
muzică, de bele arte, expunerea artiștilor în viată etc., și cred 
că este totdeauna datoria noastră de a releva acest inconvenient, 
pănă când se va forma odată o opiniune publică așa de 
puternică, încât să fie silit ministerul de a prezenta un budget care 
să răstoarne acest sistem de a prevede și — pentru a mă servi de 
expresiunile d-lui raportator — să aducă piramida pe baza ei 
normală. Astăzi este pusă piramida pe vârf și partea cea mai 
dezvoltată a ei este acea de sus; pe când lucrul trebuie să fie invers. 

Nu este vorba de a zice că nu sunt bune institutele de 
cultură mai înalte, că nu merită profesorii de la universități, 
licee și gimnazii, dacă au făcut un serviciu mai îndelungat, să 
fie plătiți după vârsta lor; dar este vorba de a ne întreba, dacă 
asemenea cestiuni se prezentă ca o teorie platonică de 
predilecţiuni, sau ca o trebuință practică a ţărei întregi. 
Cestiunea nu este, dacă nouă ne plac artele; căci cine ar 
îndrăzni a zice: nu? Cestiunea este așa: Într-un budget 

mărginit de 8 milioane franci este mai bine ca să se prevadă 
o sumă mai mare pentru licee, pentru universităţi sau pentru 
instituțiuni de o cultură de lux, și să lăsăm să se lipsească ţara 
de şcoale reale și sătești; sau e mai bine, dacă cifra e mărginită, 
ca aceste mijloace mici să le destinăm în prima linie pentru 
învățământul elementar, real și de meserii? Și astfel pusă 
întrebarea, lucrul ia cu totul altă faţă. Căci, domnii mei, pentru 
ce statul regulează învățământul public? Înţeleg să se zică, cu 
sistemul englez, că este treaba comunei sau a inițiativei 
private; dar când vine guvernul și zice: lau direcțiunea 
instrucţiunii publice în mână, eu destinez sumele pentru ea, 
atunci avem dreptul să facem pe guvern responsabil pentru 
direcțiunea în care dă acești bani. 

Ne plângem cu toţii, că avem prea mulți funcționari și că 
ne lipsește cu desăvârșire burgesia, acea clasă a treia care e 
sprijinul sistemului constituțional; ne plângem că se mărește 
ceata de aspiranţi la budget; dar nu v-aţi întrebat vreodată, dacă 
statul prin budgetul său nu vine tocmai în favoarea acestui rău 
social, acestor primejdii a vietei publice? Noi am înființat 
gimnasii și licee multe, comparativ cu lipsa de şcoale reale și 
de meserii; și nu se face nimic pentru a ne abate de la această 
direcțiune, care tinde a face pe toată lumea aspiranți la 
funcțiuni. Dacă găsiți că e primejdios să se mărească acest 
bizantinism al funcțiilor, această pânză de păianjen care 
amenință de a năbuși vitalitatea din statul nostru — atunci, 
domnii mei, trebuie să încetăm de a hrăni păiajenul, care țese 
această pânză tot mai departe. Avem atâtea institute în cari se 
învață latinește și grecește, muzica și pictura, și elevii cari le 
frequentă nu pot decât să aspire a fi susținuți de stat; — și nu 
avem mai deloc şcoale, unde să se înveţe așa încât elevii ieşiţi 
din ele să poată îndeplini lacunele vieţei sociale, fără să mai 
aibă necesitatea de a se adresa la stat. (Aplauze.) 

În asemenea împrejurări, când văd că se măresc lefile 
profesorilor de la universităţi și licee, când văd oratori 

eminenţi și simpatici Camerei, cum sunt dd. Boerescu și 
Vernescu, când văd și pe d. ministru al instrucţiunii publice 
susținând acum ca și în anul trecut aceasta: atunci cred de 
datoria mea să mă opun în contra acestei direcțiuni, și să 
accentuez încă o dată, că nu este vorba de a ne întreba, dacă 
este bine ca profesorii de sus să fie mai bine plătiţi, ci e vorba 
de a ne întreba dacă, în marginile date ale unui budget închis, 
e bine să rămânem nepăsători la foametea intelectuală ce 
bântuie cele mai multe sate ale României, și să le luăm acestora 
resursele budgetare pentru a le întrebuința la mărirea salarielor 
profesorilor superiori? (Aplauze.) 

Puind chestia pe acest tărâm, punctul important este de 
a vedea odată cu rigoare suprimate toate acele cheltuieli de lux 
şi susținut învățământul elementar, școalele reale și școalele de 
meserii. (Aplauze.) 

Aceasta însă nu s-a făcut în budgetul de față. Dar nu se 
poate imputa anume ministrului actual; căci d-sa a continuat 
numai tradiţiunile și a primit moștenirea, fără beneficiu de 
inventar însă, a ministerelor vechi. 

Când s-ar fi mărginit aci, discuțiunea ar fi foarte 
simplificată; dar a mers mai departe într-o direcţiune preparată 
cu mult timp înainte. Budgetul prezent lasă că nu a îndreptat 
piramida, nu a pus-o pe baza ei, ci a lăsat-o pe vârf încât se 
clatină, dar a lovit în ea și a ştirbit-o, și budgetul pentru 1873 
vă cere, precum v-a cerut și cel rectificat pe 1872, suprimarea 
școalelor normale. Când se cheltuiește averea statului pentru 
şcoalele de muzică și de arte, când se cere augmentarea salarului 
profesorilor de la școalele înalte, atunci negreșit putem zice, 
cel puţin, că se fac cheltuieli pentru cultura poporului, deși 
într-o direcţiune greșită. Însă când vine acelaș budget și şterge 
o cheltuială de cultură utilă fără a pune ceva bun în loc, atunci 
este timpul a ne întreba cu mai multă îngrijare, ce necesitate 
era de a se face aceasta? Și nu știu, domnilor, dacă după o mai 
matură chibzuinţă nu va fi bine ca onor. Cameră să revie 

asupra votului dat pentru suprimarea școalelor normale și să 
voteze suma de bani necesară pentru reînființarea lor şi pentru 
1872, precum asemenea să înscrie suma de bani trebuincioasă 
pentru menţinerea lor pentru anul 1873 și mai departe. 

D-lor deputaţi, aceste școli normale, când vi s-a prezentat 
budgetul rectificativ pentru anul 1872, au avut o nefericire: 
nefericirea de a fi fost apărate de onor. domn Nicolae Ionescu. 
(Aplauze.) Eu cel puţin privesc aceasta ca o nefericire pentru 
ele; căci dacă ar fi fost altfel apărare, poate că Adunarea nu ar 
fi dat votul pentru suprimarea lor, poate că ar fi scăpat; fiindcă, 
domnilor, acei cari sunt obișnuiți — și este rareori folositor 
obiceiul — de a face opoziţiune sistematică, adică opoziţiune pe 
drept și pe nedrept, pierd prin chiar aceasta încrederea, când 
vin și fac opoziţiune unde se cuvine. Știţi istoria omului din 
fabulă, care strigase de atâtea ori „vine lupul, vine lupul“, fără 
ca să fi fost adevărat, încât odată când lupul a venit în adevăr, 
nu a mai fost crezut, și atunci a păţit-o. (Aplauze.) Așa s-a 
întâmplat și d-lui Ionescu cu școalele normale. 

Dar, d-lor, afară de poziţiunea îndoioasă, în care au intrat 
aceste școli prin faptul că au fost apărate numai de opoziţiunea 
sistematică, mai era şi altceva. Era chiar punctul de vedere, din 
care onor. domn Ionescu a susţinut școalele normale, care le-a 
periclitat. Eu, domnilor, acel punct de vedere îl cred greșit, și 
dacă nu aș vedea altă cauză, din care să pot susţinea aceste școli, 
atunci aș zice că foarte bine a făcut Adunarea de le-a suprimat. 

Înainte însă de a combate tendența domnului reprezentant 
al fracțiunii libere și independente, sunt dator, pentru 
întărirea opiniunii contrare ce voi avea onoare a susținea, să 
relevez lipsa de cunoștință de cauză, ce a arătat-o d. Ionescu 
în apărarea ce a făcut școalelor normale, ca în mai toate tezele 
susţinute de d-sa, deși poate aici inexactităţile de fapt îi erau 
mai puţin îngăduite. 

Vă aduceţi aminte, că o oră întreagă a Camerei a fost 
ocupată prin eroarea, în care se afla domnia-sa în privinţa 

propunerii de desființare, arătând. contrazicerea, în care 
căzuse ministrul desfiinţând, după cum credea domnul 
Ionescu, și seminarele clericale. Degeaba îl întrerupea domnul 
ministru, rectificându-l întru aceasta. D. Ionescu combătea 
mereu o desființare clericală, pe care nici nu-i trecuse prin gând 
guvernului să o propuie. Era cu putință a cunoaște chestiunea 
mai puțin? 

Chestiunea nu e nouă pentru Cameră. Deja la 1870 s-a 
prezentat şi s-a primit, tot cu ocaziunea unei discuţiuni 
budgetare, amendamentul d-lui general Florescu de a face 
numai pe preoţi învăţători rurali. E dar o vechie tendență 
reacționară — căci numai reacționară pot numi încercarea făcută 
de dd. generali Florescu și Tell, care se formulează așa: 
Seminarele de preoți, departe de a fi atacate, trebuiesc din 
contra menținute, și numai prin ele să se alimenteze 
învățământul din comune; numai preotul să fie învăţător sătesc, 
şi nu laicul; şi fiind trebuinţă de a se înmulți salarul atât al 
preoților, cât și al învăţătorilor sătești, aceste două funcțiuni 
trebuiesc contopite în una, pentru a se putea face sporirea cerută 
într-un mod mai îndestulător, și în acest caz laicii trebuiesc 
jertfiți clericilor. Era dar stranie imputarea ce d. Ionescu făcea 
d-lui Tell, că ar fi încercat să desființeze seminarele preoțești. 

Tot așa de neexactă a fost afirmarea, că școalele normale 
în chestiune sunt prevăzute în legea instrucţiunii publice, care 
este în vigoare. Cu asemenea combateri i se face prea ușoară 
pozițiunea d-lui ministru, care la replică are astfel ocaziunea 
de a dovedi că este mai exact decât adversarul său. Nu așa se 
poate combate d. Tell. Trebuie să-i admitem d-sale tot ce este 
exact în propunerile ce face, pentru a i le resturna apoi, dacă 
au un punct de plecare greșit, din chiar acest punct de plecare 
nefalsificat. Are dar drept d. Tell să zică: în legea instrucţiunii 
publice nu sunt prevăzute aceste şcoli. Școalele, care sunt 
numite acolo „normali“, tind numai a da profesori pentru licee 
și universităţi. Pe lângă aceste școli legea instrucţiunii publice 

în vigoare a prevăzut școalele normale primare în acest mod: 
În fiecare oraș o școală elementară cu cele trei sau patru clase 
primare se va declara de școală elementară model sau şcoală 
normală. 

Aceste școli nu sunt de confundat cu școalele normale 
propriu-zise, de care vorbim în budget; acestea sunt o creațiune 
alăturea cu legea, deşi nu în contra legii, sunt creaţiune pentru 
a suplini lacunele legii, o alocare budgetară pentru o instituţiune 
de cultură, pe care legea, dacă n-o excludea, dar nici nu o 
admitea pănă acum în organismul său, și necesitatea de a 
prezenta un proiect pentru revizuirea legii instrucţiunii s-a 
simţit în această parte tocmai pentru ca școalele normale să fie 
mai bine ţesute în organismul învățământului public. 

Pe lângă aceste ncexactități însă se adaogă o alta, care e mai 
gravă. S-a zis atunci de către domnul lonescu: 

„Îmi pare foarte bine că din partea aceea a Adunării 
(dreapta), la cuvântul politică s-au făcut oarecari crispaţiuni de 
nervi. Zic dar, domnilor, singura educaţiune, care este 
adevărata expresiune a sentimentelor naţionale și bine 
făcătoare, nu este decât acea care va fi insuflată de principiele 
cele sănătoase ale politicei naţionale... 

Voci. Aceasta e totul. 

N. Ionescu. Da, de principiele politicei sănătoase... 

O voce. Nu de cele revoluționare. 

N. Ionescu. Voi avea onoare de a spune, că în Belgia frageda 
tinerime Învață a citi pe Constituţiunea ţărel, și că în toate 
țările unde este un învățământ popular, tot aşa se urmează.“ 

Ei bine, domnilor, această afirmare a d-lui Ionescu nu este 
exactă. D-voastră cunoasteti, cât este de puternică organizațiunea 
Prusiei în învățământul elementar, o cunoaşteţi cel puţin din 
rezultatele puternice ce le-a avut pentru mărirea acestui stat. 

Nu este exact, că acolo copiii învaţă a citi pe Constituţiune. 
O asemenea afirmare, domnilor deputați, a trecut peste 
sublim, a trecut cu un pas peste sublim, și acel pas știți unde 

conduce. Încă o dată, în Prusia nu se învaţă a citi pe 
Constituţiune! Și voi avea onoare a susţinea, că nici nu trebuie 
în școalele normale să fie această direcţiune. Scoalele normale 
trebuie să existe, însă în alt sens. Că vor coprinde în întregime 
elementul naţional, această se înțelege de la sine. Dar 
politicește scopul lor este ca să prepare învățători, cari să dea 
clasei de jos oarecari cunoștințe elementare, pentru ca în 
organizaţiunea mai ales a unui stat reprezentativ să nu fie lipsită 
reprezentarea de opiniunea alegătorilor dată în cunoștință de 
cauză, cel puţin de o opiniune pe cât se poate de dezvoltată 
prin dezvoltarea inteligenței în genere. 

Însă dacă, pentru a avea într-o stațiune centrală telegrafică, 
știri sigure despre toate întâmplările din diferitele locuri de la 
periferie, am stabilit stațiuni telegrafice pretutindeni și am 
trimis fire de inteligenţă pănă la periferie, n-am trebuit să 
prejudecăm și însuși coprinsu/ depeșelor. Tot firul telegrafic e 
bine stabilit și aparatul e fidel atunci când îmi transmite cu 
fidelitate ceea ce spune cineva din periferie: dar nu vreau ca 
cu această ocaziune să impun eu celui din periferie ce să spună. 
Prin urmare învățământul elementar are să dea un șir de 
cunoștințe, mai ales reale, prin cari să se dezvolte agerimea 
inteligenței țăranilor; iar aplicarea acestei inteligențe la politica 
dată este treaba liberă a ţăranului ajuns la majoritate, și nu face 
deloc obiectul unei preocupări în școală. 

Cu această ocaziune, a face pe copii ca să primească 
nemistuite încă idei fie de orce politică, nu vorbesc numai de 
a d-lui lonescu, fie şi reacționară și liberală, aceasta este o 
tendență lipsită de conștiință. Căci, domnii mei, în școală este 
o primă datorie: de a prezenta băieţilor numai ceea ce ei 
înțeleg, și orce sistem, care tinde a prejudeca în capul copiilor 
chestiunile de politică, întroducându-le de timpuriu în 
această privinţă lucruri pe care nu le înțeleg, pentru ca astfel, 
când ajung în vârstă, să le găsească ca o rețea formată gata în 
mintea lor fără să fi fost mai întâi controlate de judecata lor, 

orce sistem zic, care bate acolo, este o politică jesuiră. Căci ce 
fac jesuiţii? Pun mâna pe instrucțiunea publică și vor să inculce 
în capul tinerimii mecanicește, prin memorizare, într-un timp, 
unde judecata liberă nu este încă dezvelită, ceea ce le convine 
lor să găsească mai pe urmă de-a gata în capul oamenilor 
majori. Nu judec coprinsul politicei lor; sistemul este greșit, 
şi dacă este greșit, puțin îmi pasă dacă este teoria jesuitică sau 
fracţionistă, sau altă teorie, care se predă tinerimii; greșala este 
de a se întroduce în genere o idee politică în capul unor fiinţe 
care nu sunt încă în stare să o judece. Prin urmare nu voiesc 
să fie nici una din teoriile politice obiect de învățământ sau 
de lectură în școalele sătești, căci nu e nimeni care să poată zice 
cu drept, că un sistem politic, d. e. Constituţiunea de astăzi, 
este cel mai perfect pentru tot timpul şi astfel trebuie să se 
introducă gata, chiar și cu memorizare din obicei, în mintea 
copiilor; căci atunci s-ar prejudeca toată viitorimea şi S-ar 
împedeca orce progres. 

Domnilor, dati-mi voie a spune că un asemenea sistem este 
chinezesc. Chinezismul consistă în a menţine statul în statu 
quo, şi de aceea nici nu se mișcă chinezii mai departe; în 
educațiunea lor ideile li se întroduc în cap fără judecata liberă, 
într-un mod prematur, şi astfel se împedecă viața intelectuală. 
Noi râdem de mandarinii chinezi, când cred că statul lor este 
cel mai perfect; dar alții râd de noi, când avem aceeaș 
credintă pentru statul nostru. Greșala lor este că ideea lor de 
astăzi voiesc s-o întroducă ca o bază neschimbătoare de viitor, 
și greșala noastră ar fi aceeaș, când am voi să prejudecăm ca 
o regulă a viitorimii tot ce ne pare regulat acum. Nu este iertat 
ca actualitatea să monopolizeze viitorimea, și cine știe, dacă 
poporul ajungând la majoritate, la o cugetare independentă, 
nu ne va cere samă de ceea ce am făcut acum și nu va voi să-și 
facă altfel idealul statului său? 

Rolul învăţământului în ceea ce privește asemenea 
chestiuni, este dar rolul unui tutor care administrează averea 

ce i s-a încredințat pentru pupilii săi; administrarea lui 
trebuie să fie așa încât, când vor ajunge pupilii la majoritate, 
să poată ei dispune de averea lor cum gândesc. Este oprit 
tutorului de a aliena imobilul minorilor, chiar într-un sens care 
îi pare lui mai bun, chiar când alienează de bună-credintă... 
(Aplauze.) Tot aşa e de oprit, şi mai oprit încă, a propune 
copiilor teorii pe cari la vârsta lor nu le pot fireşte întelege; căci 
atunci am dispune într-un mod adese definitiv de inteligenţa 
minorilor, am prejudeca idealul, am prejudeca viitorul 
copiilor noștri. La tutori aveam o alienare materială, aci avem 
o alienare... mentală. 

Pe această cale ar fi primejdios a susţine şcoalele normale; 
din contra, tocmai aci vedem direcţiunea care a făcut din 
cestiunea școalelor, așa de populară odinioară, o cestiune foarte 
grea şi neplăcută pentru acei oameni, înaintați în vârstă mai 
ales, de a cărora autoritate și simpatică încurajare nu e bine a 
se lipsi generaţiunea tânără. 

Era mai nainte, pănă la 1858, un titlu de onoare pentru 
oamenii înaintați în vârstă, boieri din cei mai boieri, dacă voiti, 
din rangurile cele mai înalte ale societăţii, ca și pentru noi 
cestilalți burgezi, era un titlu de onoare de a lua parte la 
administrarea școalelor, în eforie; știți că eforia școalelor noastre 
era susținută mai ales de bărbaţii cei în vârstă, în rang și cu 
merite. De ce a dispărut aceasta? Pentru ce vedeţi că tocmai 
oamenii de cea mai bună credință din aceşti bătrâni s-au 
descurajat în privinţa învățământului public? Tocmai fiindcă 
s-a întrodus politica în învățământul public (Aplauze); fiindcă 
nu s-a înţeles că singura politică a instrucţiunii publice la noi 
este ca să nu fie politică în instrucțiunea publică, să nu se facă 
din școală un instrument de partid, de orce coloare ar fi. 

În această privință dar, în opozițiunea ce trebuie făcută în 
contra teoriilor fracțiunii, cel puțin ale d-lui Ionescu, despre 
şcoli, mă aflu cu majoritatea acestei Camere de aceeaș opiniune. 

Să vedem dacă, odată admis aceasta, nu se poate dobândi 
pentru susținerea școalelor normale alt punct de vedere. 

Oare rezultă numaidecât că din extremul d-lui Ionescu, 
orator al fracțiunii, să ajungem la extremul d-lui Tell, 
ministru al cultelor? Trebuie oare să zicem: fiindcă e greșită 
direcțiunea, după care vor unii să meargă și poate au și mers 
pănă acum școalele normale și învăţământul primar, trebuie 
să le suprimăm? 

Neapărat, domnilor, că pe cât de fals este extremul cel 
dintâi, tot așa de puţin admisibil este cel de al doilea. 

Dacă sunt şcoalele normale rele, precum este adevărat, 
necesitatea este simțită de toţi de a le îmbunătăţi. Răul, ce e 
drept, nu se poate tăgădui. Nu se învaţă destul în aceste școli; 
nu se învaţă destul de bine; tinerii cari ies de acolo, în loc să 
fie, cum s-au numit, preoții și apostolii învățământului, sunt 
adese răsvrătitorii și perturbatorii satelor, sau nu sunt nimic, 
nevoind să se ducă acolo. Aceasta o recunoaștem cu totii. 

Admitând răul, să vedem cum se poate îndrepta. 

S-a zis: mai este un rău pe lângă şcoli: lipsesc preoții; și d. 
M. Kostaki a constatat că 1000 de biserice, îmi pare, din cele 
ce aveau preoți sunt astăzi lipsite de ei. Foarte mare rău în 
adevăr, fiindcă țăranii nu vor putea ajunge niciodată la 
gradul acela de cultură de a rezolvi cestiunile de cari se ocupă 
religiunea, într-un mod filosofic, — religiunea le ţine loc de 
această filosofie, de care în certe limite nu se poate lipsi o fiinţă 
cugetătoare. Este dar o preocupare legitimă de a se menţine 
această instituțiune la înălțimea ei. Dar nu rezultă de aci că 
putem să confundăm în ea instituţiunea școalelor. 

Arta de a propune în școalele elementare este astăzi o 
specialitate. Nu se poate zice că, orcine a învăţat a scrie și a citi, 
precum și geografia și istoria, este prin aceasta capabil de a le 
şi propune altora. Dacă este un merit pe care l-a avut Prusia, 
şi ştiţi cât de departe a ajuns cu acest merit, este acela de a fi 
înţeles la timp, că dezvoltarea inteligenţei în cetățenii de jos 

trebuie să fie cultivată și tratată ca o specialitate, pentru care 
s-au întrodus la ea mai întâi acele școli normale menite mai 
cu samă de a da învăţătura necesară, care să fie în stare a ageri, 
a deștepta și a face independentă judecata altora. În Prusia 
învățătorii se ocupă un timp foarte îndelungat cu această 
preparare. La noi însă mijloacele nu ne iartă, și corpul 
didactic nu se va putea ocupa un timp atât de întins ca acolo, 
dar va trebui și la noi să se ocupe un timp oarecare cu aceasta. 
A da o asemenea specialitate grea, mai grea decât credeți, în 
mâna seminariilor preoțești, vasăzică a le impune o sarcină ce 
nu o pot lua asupră-le. Este foarte greu de a susţine 
învăţământul clerical în aceste seminarii; este o sarcină poate 
mai grea decât de a forma învățători, aceea de a forma 
predicatori cari să însufle entuziasmul binelui și al moralității 
în clasele de jos. A mai impune pe deasupra în seminarii sarcina 
artei de a ageri inteligența lumească, este imposibil. Pentru 
această imposibilitate s-a pronunțat toată practica pănă acum 
în Prusia și în statele care au primit școalele normale. Și nu 
uitaţi că în Prusia, ca și la noi, preotul protestant e tată de 
familie și tată al satului său, și dar se aseamănă protestanții mai 
mult decât catolicii cu preoțimea noastră în privinţa vieței 
sociale a lor, și cu toate aceste n-a trecut prin capul nimărui 
în Prusia de a zice că acestui preot care are sarcina grea de a 
înălța simțimentele religioase, să i se dea și sarcina exclusivă 
de a ageri inteligența lumească. 

Ar fi a face o disertaţiune, când m-aș încerca a demonstra 
că este poate o incompatibilitate sufletească între aceste două 
lucruri, și că dacă puneţi pe preot să-și dezvolte mai cu samă 
inteligenţa lui în cestiuni reale, care interesează statul lumesc, 
pentru a le putea propune în şcoalele primare, aveți să-l stricaţi 
pentru biserică și să faceţi din el ceea ce vă plângeti că sunt 
astăzi învățătorii din sate. Teama aceasta e legitimă, fiindcă 
simţirea religioasă și inteligenţa pozitivă se separ radical una 
de alta. Dacă însă nu se primește această teorie și alergăm 

numai la practică, vom recunoaște că tendența practică a 
statelor moderne este de a separa biserica de școală. Nu se poate 
om mai conservator decât principele Bismarck, și toți ați citit, 
cu câtă energie s-a luptat acest geniu politic, nu mai departe 
decât în anul acesta, pentru separarea teritoriului laic de 
teritoriul eclesiastic în stat, înțelegând el ce primejdie ar aduce 
pentru statul prusian încercarea numai de a confunda aceste 
două sfere. 

A! dar mi se va zice: Prusia este un stat înaintat în cultură, 
noi suntem înapoiaţi. Ar fi bine, d-lor deputați, să ne 
lămurim odată pănă unde merge înapoirea noastră. Înapoirea 
noastră are o epocă pentru comparare Și imitare. Suntem atât 
de înapoiați, cât este un stat care pentru prima oară a primit 
sistemul reprezentativ. Din momentul însă în care ați zis în 
statul nostru: Eu, stat, dau puterea legislativă în mâna 
oamenilor aleși de mine, popor, ca ei să mă guverne, din acel 
moment nu mai este admisibil a zice că suntem așa de 
înapoiaţi, încât să imităm statele europene dinnaintea epocei 
lor parlamentare; din ziua, când s-a dat cârma statului în mâna 
poporului, nu mai putem să ne sustragem în cestiuni de detaliu 
de la consecintele unui sistem admis ca princip, nu mai putem 
refuza cea mai independentă cultură ce se poate da claselor de 
jos, căci altfel se dă în fapt cârma ţărei în mâna unor oameni, 
care prin ignoranţa lor sunt expuși la fanatizm și la toate 
manoperele celor ce ştiu să-i exploateze. (Aplauze.) Suntem dar 
siliți a trage această limită. Nu admitem comparare de 
înapoiere cu timpurile vreunui alt stat, în care nu era încă 
sistem reprezentativ. Și acum vă puteţi asigura, că îndată ce 
s-a întrodus sistemul reprezentativ într-un stat, s-a întrodus 
şi cultura laică în şcoale. Un exemplu, pe care nu-l veți recuza, 
tl avem în Serbia. Iată un stat, cu care ne putem compara, dar 
care s-a dezvoltat natural, și o spun cu invidie, mai natural 
decât noi, fiindcă s-au scos instituțiunile din inima și 
înţelegerea poporului său și nu s-au improvizat, ca la noi, din 

idei și din compromise teoretice. În acest stat sârbesc, care sub 
Cara-George ș-a dobândit independența sa, la începutul 
secolului nostru, ştiţi ce s-a făcut mai întâi? La 1806, 7 şi 8 
după răsboiul crâncen al independenţei de Turcia, când s-a 
format Scupcina legislativă care și-a ales deasupra sa un fel de 
sfat administrativ, unul din primele acte de regulare a 
administrării intereselor publice din partea acestui sfat a fost 
de a lua învățământul din mâna preoţilor și de a institui şcoli 
laice prin sate, pentru că la ei era sistemul reprezentativ acum, 
şi nu se putea lăsa interesele statului în mâna cetățenilor, fără 
ca cetățenii să aibă o cultură pământeană, independentă de 
credinţa transcendentală. Acestea, domnilor deputaţi, sunt 
câteva exemple de comparare istorică în această materie. 

Nu pot însă spera ca prin o discutiune de o jumătate de 
oră să fi convins pe acei din dv., care au votat contra şcoalelor 
normale, că nu au făcut bine. Nu merge pretenţiunea mea așa 
de departe. Un singur lucru doresc să fi produs prin cuvintele 
mele, să vă fi produs cel puţin convingerea că cestiunea este 
controversată, așa de controversată, încât sunt atâţia oameni, 
care împărtășesc în alte cestiuni fundamentale punctul de 
vedere al dv. și care se unesc totuş cu cei ce împărtășesc 
opiniunea contrarie a minorităţii opozante pentru a vă zice, 
că nu este bine să suprimaţi școalele normale, nu este bine să 
puneti principiul: numai preoțimea să conducă școalele 
sătești. Şi dacă este aşa de controversată cestiunea, atunci 
trebuie să ne întrebăm: era necesar, era oportun de a hotări 
acum, mai ales prin o votare budgetară, o asemenea întrebare 
fundamentală a învățământului public? D-voastră știți ce zice 
legea instrucţiunii în vigoare; ea mi-a părut mai prudentă decât 
extremele enunțate aici, ea nu zice ca d. lonescu, să nu fie 
preoții deloc învăţători, nici nu zice, ca d. ministru de culte, 
numai preoţii să fie învăţători, ea zice: săteanul român are 
trebuință de învățământ; primesc dar să fie învățător în sate 
orcine este pregătit; primesc să fie învăţător în sate atât preoții 

cât şi laici. Dacă aceasta era poziţiunea făcută de legea noastră, 
vă întreb, ce necesitate era de a schimba această poziţiune? De 
a zice, cum se zice acum: nu sunt suficienți laici, să vină numai 
preoţii, sau de a zice: nu vreau să vină deloc preoţii; aceasta este 
o procedere pe care cu toată bunavoință nu o veţi putea califica 
nici de folositoare, nici de bine chibzuită, nici de oportună. 
Care a fost tradițiunea la noi în această privinţă? A fost de 
a se menţine şcoalele /zice în sate. Începeți cu principele 
Urigorie Ghica, tatăl onor. nostru preşedinte, el a făcut primii 
paşi în această privinţă. Vedeţi un alt principe, care era un mare 
talent de administraţiune, spre fericirea acestei țări, și pentru 
gare economia finanţiară ocupa cu drept cuvânt primul rang 
în gândirile sale de stat, principele Stirbei; și el a susținut 
direcțiunea învățământului laic. Voiţi o altă dovadă? Priviţi la 
mişcarea ce a produs-o ștergerea din budget a școalelor 
normale, nu numai la noi cei tineri care ne ziceți că suntem 
teoretici, dar la oameni în vârstă, la cei din timpul lui Ghica 
şi Ştirbei. Toţi aţi văzut, cum un venerabil bărbat bătrân, d. 
Petre Poenaru, a venit şi a depus pe biuroul Camerei o 
petițiune, prin care atâţia cetăţeni de onoare, cu dd. Poenaru 
şi Arsachi în fruntea lor, vă roagă să restabiliți aceste școli! Și 
dacă a fost un bărbat venerabil în această ţară, dacă a fost 
bătrâneţe înconjurată de stima și iubirea tutulor, dar mai ales 
a oamenilor de şcoală, este aceea a d-lui Poenaru, care şi-a 
consacrat toată viaţa sa învățământului public în România și 
rezumă în sine tradiţiunile statului nostru în această privință. 
Şi când asemenea bărbaţi vin și ridică glasul lor în mijlocul 
nostru, vă întreb încă o dată, care este prudenţa, care este 
folosul de a depărta pe laici din școalele sătești? (Aplauze.) 
Dar de ce vorbim de tradițiunile trecutului? Să vorbim de 
tradiţiunile de acum 5 sau 6 ani câte sunt pentru aceste școli. 
Cum s-a înfiinţat și s-a susținut școala normală din București? 
Vă aduceţi aminte că avem un decret publicat în Monitor, în 
care se coprind cuvintele Principe ui nostru domnitor cu ocazia 

darului a 12.000 galbeni pentru școală normală. Aici se arată 
menirea școalei normale „de a îmbunătăți şcoalele sătești, care 
să ducă lumina, iubirea de patrie și cunoștința datoriilor în cele 
mai îndepărtate unghiuri ale țărei.“ Și un institut, creat sub 
aceste auspicii, susținut prin aceste tradițiuni, l-am putea noi 
lovi cu ocaziunea unui budget? Judecaţi d-voastră dacă este cu 
putință. 

Acum, în faţa acestor lucrări, recitind ceea ce s-a zis cu 
ocaziunea discutării budgetului rectificativ pe 1872, întâlnesc 
următoarele cuvinte ale d-lui ministru al instrucţiunii publice, 
care au fost punctul de plecare pentru suprimarea școalelor 
normale: 


„Am spus şi spun opiniunea mea clar și categoric, că sunt în 
contra acestor școli și voiesc ca învățătorii sătești să fie preoţi. lată o 
declaraţiune clară, îmi pare. Eu susțin și mă pronunţ categoric, — și 
binevoiţi a observa un lucru, că atunci când un ministru se pronunță 
categoric în asemenea cestiuni, bravând toată popularitatea, toate 
criticele jurnalelor, toată opiniunea care o numiţi publică, când acel 
ministru ştie că are să fie sfâşiat ca un persecutor al instrucţiunii 
publice, după cum mi s-a imputat pe toate tonurile, înaintea 
d-voastră am să dau eu samă de ceea ce fac și disprețuiesc toate 
calomniile și bănuielele; când, repet, vin și declar acestea, când susțin 
înaintea d-voastră că aceasta este părerea mea, că astfel trebuie să fie 
şcoalele sătești: apoi binevoiţi, domnilor, a lua în considerațiune ceea 
ce susţin. Puteţi, d-lor, să mă combateţi cât veți pofti, acestea sunt 
ideile mele, și am curagiul să le susţin înaintea reprezentaţiunii 


naționale. Rămâne ca să hotărască cum va voi.“ 


Când cetesc aceste cuvinte, când le aflu pronunţate în 
aceste împrejurări, atunci din parte-mi nu pot decât a ruga pe 
d. ministru al instrucţiunii publice: să nu persiste în asemenea 
afirmări. Căci, d-lor deputaţi, nu este în mijlocul nostru locul 
de susceptibilitate personală pentru d. Tell. Toţi cred că aţi 
avut în trecut, ca și mine, aceleași simpatii pentru actualul 

ministru şi aceeaș admiraţiune pentru energia, cu care 
lucrează, și pentru virilitatea tânără, cu care a luat sarcine grele 
asupra sa. Toți, ca și mine, veţi fi admirat în trecut un nume 


= ça al d-sale, preţios naţiunii române. Dar este cu atât mai mult 


o datorie ca să împedicăm, ca nu cumva sub bandiera acestor 
merite bine dobândite să se întroducă fără drept o măsură, care 
n-are a face cu ele, și să se prejudece astfel o cestiune, pentru 
care — orcât de mare este autoritatea ministerului actual și orcât 
de categorică este afirmarea d-sale — autoritatea nu-i este 
suficientă pentru a hotărî. Când vine un ministru și spune: vă 
declar ceva categoric și categoria mea de declarare trebuie s-o 
luaţi de autoritate, se cade să ne întrebăm: pe ce se razemă 
această autoritate? Aci nu este vorba de autoritatea disciplinară, 
regulamentară, prevăzută în legea instrucţiunii față cu cei ce 
sunt supuși administraţiunii d-sale; această autoritate este mare 
și întinsă. În Cameră este vorba de autoritatea specială 
pentru cestiunea tratată, și când în Cameră se întreabă 
despre un ministru: care este autoritatea sa în această privinţă? 
cu răspund: atârnă, depinde, dacă în această materie, afară de 
pozițiunea de ministru, are o autoritate dobândită; și când nu 
o are dobândită, atunci simpla funcţionare ca ministru nu i-o 
poate da: şi atunci aș ruga, ca acei care știu foarte multe, 
precum știe multe actualul d. ministru al cultelor, să aibă și 
ştiinţa despre limitele ştiinţei d-lor, pentru care în starea foarte 
Înaintată a culturei de astăzi este uneori onoare a se pronunța. 

În cazul de faţă cu atât mai mult, cu cât, d-lor deputati, 
În toată această cestiune, cum s-a prezentat ea de pe banca 
ministerială, au fost hesitațiuni şi contraziceri. În anul trecut, 
În iunie, primul cuvânt ce ni s-a pronunţat de chiar actualul 
ministru al cultelor și instrucţiunei publice în proiectul de 
budget ce l-a prezentat, era de a cere o sumă pentru 
Îmbunătăţirea școalei normale laice din București, vro șase mii 
şi atâtea sute de franci. Pe urmă vi s-a cerut d-voastră prin un 
proiect de decret, să autorizați a se cumpăra case pentru şcoala 


104 TITU MAIORESCU 


normală din București; aceasta, d-lor, în iunie anul trecut. Și 
în martie anul acesta să ni se zică: tot ce s-a făcut atunci, era 
alt sistem, şi în vreme de opt luni vă prezint alt sistem: sunt 
rele toate aceste școli. Aceasta nu este o procedare, ce o putem 
noi sancţiona printr-un vot. 

Dar, ni s-a spus, este un inconvenient: nu sunt bani destui 
pentru ca să plătim pe tinerii ce ies din şcoalele normale; sunt 
vro treizeci, patruzeci, ni s-a arătat, care nu vor să meargă în 
sate decât dacă li se va întregi leafa până la 111 franci, și nu 
avem de unde. 

D-lor deputați, cifra totală a acestor întregiri pentru 
30-40 de învățători ieşiţi din acea şcoală este de 1500 sau 1600 
de galbeni pe an. Acum vă aduceţi aminte, că în iunie anul 
trecut, când era prevăzută în budgerul anului 1871 suma de 
peste 1 400 000 lei pentru învățământul primar, ce este drept 
în orașe, a venit ministrul actual și ne-a cerut ca să suprimăm 
114000 şi să lăsăm numai 1 300 000, fiindcă după 
declaraţiunea d-sale făcută în comisiunea budgetară, la 
întrebarea d-lui col. Manu, ministerul va putea îndeplini 
serviciul cu această sumă. M-am opus atunci și v-am cerut să 
nu loviti în învăţământul elementar; să nu admiteți ca să zică 
un ministru în această materie: am destui bani; țara nu vrea 
să aibă destui, când se mărginește cu prea puțin. În materie 
de şcoale sătești nu încap modestii ministeriale la budget; căci 
şi dacă mai este un prisos, trebuie să-l întrebuinţăm tot pentru 
a lărgi serviciul acesta. Au fost degeaba toate ce am zis; aţi votat 
şi d-voastră sub presiunea aceasta. Acum, după ce la școalele 
elementare primare, în iunie, zicea d. ministru: nu am 
trebuintă de 114 000, ștergeți-i, vine tot d-sa și zice: desfiinţati 
şcoală normală, fiindcă n-am 1500 de galbeni ca să plătesc pe 
învărători. Aceasta fiind o contrazicere ce sper că vă frapează 
și pe d-voastră ca și pe mine, ea nu poate servi de motiv pentru 
a susţine o asemenea suprimare, și cred că trebuie să ne unim 

cu toţii pentru a ruga pe d. ministru să părăsească rezistența 
ce face contra acestei înființări și să ne admită cererea. 
Remarcaţi, d-lor deputați, că este în interesul unui partid 
= gonservator de a nu lovi, nici măcar de a avea aerul de a lovi, 
în învățământul din sate. Am avut onoare de a spune în anul 
trecut, a vă spune de atunci, că aduceți pagubă învățământului 
cu votul ce suprimă cifra din budget; mi s-a asigurat, că nu se 
loveşte interesul instrucţiunii, și acum vedeți din agitarea 
produsă că s-a lovit. Rolul Partidului Conservator îmi pare a 
fi, permiteţi să v-o spun, de a coprinde în sine elementele 
liberale, ce nu știau pănă acuma ce să facă în viata publică a 
acestei ţări; toate le aveam, numai partid liberal nu; căci nu 
sunt liberali, și aci este răul, nu sunt liberale partidele ce se dau 
de liberale pănă acuma, nu sunt încă liberali roșii, și niciodată 
fracţioniștii n-au fost liberali (aplauze). Prin urmare Partidul 
Conservator, având misiunea acum de a aduna spre sine 
elementele în adevăr liberale, care nu și-au putut găsi locul în 
partidele vechi, face prudent de a evita și aparența măcar de 
a lovi în interese, pe care un partid liberal cu drept cuvânt și 
ca titlu de onoare le înscrie pe drapelul său. De aceea, d-lor, 
nu este bine să lovim în învăţătura elementară, nici măcar să 
“avem aparenta de a lovi în acest învățământ. 


Așa fiind, d-lor deputați, am onoare a vă propune la 
3 discuțiunea generală ca o cestiune prealabilă (și a vă ruga să 
-mederi, dacă este cu putinţă ca să votaţi aceasta acuma) ca 
“ evalcle normale să rămână în fiinţă și să se invite d. ministru 
“al inscrucțiunii publice a cere Camerei creditul necesar pentru 
testabilirea în budget a acestor școale normale și pe întregul 
an 1872, cum au fost pe anul 1871, bine înțelegându-se că va 
rămânea definitivă aceasta (aplauze). La discuțiunea specială 
A budgerului pe 1873, când vor veni şcoalele normale, este greu 
q se cere restabilirea şi pe anul 1872; de aceea am propus de 
mai nainte aceasta, și dacă d. ministru declară, că primește 
propunerea și că va veni d-sa să ne ceară creditul pentru 
gatabilirea acestor școale pe 1872, atunci nu mai este 

trebuinţă să mai votăm partea I, căci se va face de la sine. Dacă 
însă d. ministru va persista în opozițiunea sa, atunci nu rămâne 
alt mijloc decât a provoca Camera, ca să invite ea pe ministrul 
cultelor de a veni cu un asemenea proiect în Cameră pentru 
anul 1872, şi atunci rog să se voteze moţiunea mea ca o 
cestiune prealabilă. Este o afacere de conștiință; sunt mulți 
deputați, sau cel puţin câţiva, dintre care şi eu, care ar avea 
dificultate de a vota luarea în consideraţiune a unui budget, 
unde cu ocaziunea înscrierii unei cifre se prejudecă o cestiune 
așa de gravă, cum este aceea de a ști dacă laicii sau preoţii să 
aibă învăţătura satelor în mâna lor. Ceea ce va facilita, d-lor 
deputaţi, revenirea asupra votului d-voastră este 
consideraţiunea că s-a prezentat, după ce deteserăţi votul, un 
proiect de reformare a întregei legi a instrucţiunii publice și 
prin urmare, când aţi dat votul budgetar în contra școalelor, 
nu puteaţi să ştiţi ce se va face cu aceasta reformă organică. În 
asemenea împrejurări, când aveți un proiect întreg de 
reorganizare, nu puteți prejudeca, cu ocaziunea budgetului, 
o cestiune de princip, care trebuie să rămâie la matura și 
întreaga dv. apreţiare atunci când veţi lua în cercetare însuș 
proiectul de reformă. Iată, d-lor, considerările, pentru care vă 
rog să primiți moţiunea mea. (Aplauze prelungire.) 


I. Văcărescu dă citire următoarei propuneri a d-lui 
Maiorescu: 

„1. Şcoalele normale rămân în ființă. 

2. Se invită d. ministru a cere Camerei creditul necesar 
pentru restabilirea în budget a școalelor normale pe întregul 
an 1872, precum au fost în 1871. 

T. Maiorescu, I. Văcărescu, C. Grădisteanu, G. Gr. 
Cantacuzin, A. Lahovar), I. Agarici, P. Milo, Gr. N. Lahovary, 


A. Pascal, C. Blaremberg, G. Argetoianu, M. Kogălniceanu.“ 


Ministrul cultelor general Tell. D. Maiorescu, terminând 
frumosul său discurs, a făcut apel la mine și mi-a zis să nu fiu 

susceptibil. Eu cedez invitării d-sale și declar că nu sunt 
nicidecum susceptibil. Dorinţa ce o are d-sa o am și eu cel 
puțin tot atât cât o are d-sa. Sunt gata să fac ce a zis d. 
Maiorescu; votaţi propunerea d-sale, și nu sunt deloc 


susceptibil. (Aplauze.) Voiţi să vin eu cu o propunere? Voi 
veni, Cum veți voi, așa votaţi; însă dați-mi numai mijloace ca 


să execut votul d-voastră; aceasta vă cer. (Aplauze.) 

- Şedinţa se suspendă pentru zece minute spre a se consulta 
omisiunea budgetară asupra propunerii d-lui Maiorescu. 

La redeschiderea şedinţei se dă din nou citire acestei 
propuneri. 

D. președinte. D-lor, fiindcă fac și eu parte din comisiunea 


„budgetară, pot să vă comunic că comisiunea budgetară 


primește propunerea d-lui Maiorescu, la care și d. ministru a 
aderat, şi prin urmare nefiind nimeni în contra, cred că ar fi 
o pierdere de timp a mai asculta lungile și frumoasele 
discursuri ale acelor 15 d-ni deputați cari s-au înscris spre a 
susține această propunere. 

— Se pune la vot amendamentul d-lui Maiorescu, și se 
primește. 


Contra sporirii salariului câtorva profesori universitari 


(Sedinta Camerei de la 13 martie 1872) 


Se discută cifra de 16 848 lei propusă de ministrul 
cultelor Tell sub numele de gradatie în favoarea numai 
a câtorva profesori universitari și suprimată de comisia 
budgetară. 

D. G. Cantili vorbește pentru menţinerea acestei 


sume. Urmează: 


Titu Maiorescu. D-lor deputați, îmi pare bine că pot avea 
ocaziunea de a restabili adevăratul înţeles al celor ce am avut 
onoarea a zice ieri, fiindcă din cuvintele d-lui Cantilli se vede 
că n-am fost bine înţeles. Fără îndoială aceasta este vina mea: 
nu m-am exprimat destul de bine pentru a fi bine înţeles. 

D-lor, nu este opiniunea mea, că trebuie să se suprime 
învățământul superior, cel din universități. Recunosc cu d. 
Cantilli că învățământul superior din universități este 
indispensabil; dar noi nu suntem chemaţi aci să facem teorii 
platonice despre frumusetea învățământului, ci ne aflăm față 
în faţă cu o cestiune de budget. 

În budget se prevăd aproape 5 l, milioane pentru 
instrucțiunea publică, din care trebuie să se susțină toate 
ramurile instrucţiunii publice, şi din care universitățile nu 
trebuie să lipsească cu nici un preț. Dar în ce proporțiune se 

va distribui această cifră? Iacă întrebarea practică. Este just ca, 
fiind necesar învățământul superior, să aibă o întindere 
proporționată cu starea noastră budgetară. Vă rog dar să nu 
presupuneri că aș fi în contra învățământului superior, când 
sunt în contra exageratei poziţiuni ce ocupă în budget. Căci 
ce folos am putea trage dintr-o discuţiune, când ne-am 
răstălmăci unii altora înţelesul adevărat al cuvintelor! 

Aşa pusă cestiunea, d-lor, să analizăm acum cele ce ne-a 
spus d. raportor în privința relaţiunii proporţionale a cifrelor 
alocate în budgetul instrucţiunii publice, o relevare statistică 
foarte importantă din toare punctele de vedere, și mai cu seamă 
pentru că ne arată care este acum raportul diferitelor grade ale 
învățământului public la noi. 

Tată acest raport: numărul școlarilor la școalele rurale este 
în cifră rotundă 20 mii, fondul alocat pentru aceste şcoale un 
milion; numărul studenţilor la universități şi școala de arte este 
500, şi fondul alocat 750 000, adică 3/4 de milion. 

Cu privire însă la populațiunea noastră raportul ar trebui 
să fie altul; am trebui să avem la școalele rurale 200 000 de 
şcolari, adică de zece ori mai mult decât avem, și să cheltuim 
pentru ei aproape 2 !/ „ milioane; iar la universităţi și la școalele 
de cultură estetică am trebui să avem numai de patru ori mai 
mulți studenți și chiar atunci să cheltuim cu 150 000 mai 
puţin decât cheltuim acum. Cu alte cuvinte, cheltuiala 
pentru universități este astăzi de cinci ori mai mare decât ar 
trebui să fie fară cu frequentarea, adecă cu folosul lor. 

lată proporțiunea, în care stă învăţământul primar cu 
învățământul superior astăzi la noi. De aci rezultă că o 
direcţiune mai normală nu se poate da budgetului instrucţiunii 
publice decât căutând a întinde din an în an învățământul 
elementar și reducând sau lăsând cel puțin în sfaru-quo 
alocaţiunea budgetară pentru învăţământul superior, pănă 
când vom ajunge la adevărata proporțiune, în care trebuie să 
fie aceste două ramure ale învățământului public. 

Pe acest tărâm punându-mă, d-lor, nu cred că este necesar și 
util pentru moment de a da în budgetul statului o întindere și mai 
mare învățământului superior decât aceea pe care o are astăzi. 

Mai vine însă o a doua considerare. E vorba aci ca să se 
înființeze ceva catedre noue? Nu. Nu este vorba nici de aceasta 
măcar, ci de a se mări lefurile profesorilor astăzi în ființă. 

B. Boerescu. Nu este aşa. 

T. Maiorescu. E vorba de gradaţiune. 

B. Boerescu. Nu cunoasteti cestiunea. 

T. Maiorescu. Spuneti-mi atunci ce este, ca să pot continua. 

B. Boerescu. Vorbiti d-voastră; eu voi vorbi la rândul meu. 

T. Maiorescu. Atunci or nu mă întrerupeţi în zadar, or dacă 
mă întrerupeti, arătaţi-mi în ce sunt greşit, pentru ca să nu 
pierdem vremea Adunării cu o discuţie nefundată. 

După luminele pe care le am însă, aci nu este vorba decât de 
a se aplica gradaţiunea la profesorii universitari, ale căror nume 
sunt citate în budget, adică de a se mări leafa d-lor Boerescu, 
Aristid Pascal, Stefănescu etc., pentru vechimea d-lor în serviciu. 

Acum nu uitaţi, d-lor, că în privinţa liceelor ați refuzat 
gradațiunea. Apoi dacă pentru licee aţi refuzat, nu cred că veţi 
admite pentru universități; căci profesorii liceelor sunt mai 
lipsiţi de mijloace decât cei de la universități. Și dacă este 
principiul de gradaţiune, atunci vă întreb, de ce nu întroduceţi 
acest princip și pentru învățătorii școalelor elementare? A venit 
cineva vreodată să ne zică: fiindcă învățătorii din sate sau aceia 
din orașe au servit 10 sau 20 ani tot cu aceeaș leafa, să li se 
mărească și leafa lor? De ce nu veniţi să cereți și pentru aceștia, 
ci veniţi să cereţi numai pentru cursurile superioare? Oare 
fiindcă învățătorii satelor sunt mai departe de locul unde se 
face budgetul, și ceilalți sunt mai aproape? 

Spre neplăcerea mea am fost silit să iau cuvântul, pentru 
ca să motivez, de ce sunt în contra propunerii ce se face. D-lor, 
cred că dacă a discreditat ceva simpatiile ce le întâlneau pănă 
acum profesorii în ţară, este tocmai tendența manifestă a 

hudgetului instrucţiunii publice, de a urca salariele celor de 
la universitate; această tendenţă nu se manifestă în toate 
celealte budgete ale statului. Vă întreb, de ce nu s-au 
augmentat și lefile în magistratură? De ce un supleant în 
magistratură primește tot aceeaș leafă care i s-a acordat acum 
10 ani? Numai la profesorii universităţilor să se sporească? De 
ce? Dacă s-a scumpit viata, încât se simte necesitatea de a se 
îmbunătăți lefile functionarilor, de ce să fie numai o certă 
categorie de funcţionari mai protegiată încât să alergaţi a-i 
augmenta lefile? Aceasta mi se pare că este o nedreptate; mi 
se pare că o asemenea măsură nu vine în favoarea unui corp, 
de la care așteptăm mult pentru înaintarea naţiunii, care s-a 
bucurat pănă aci așa de mult de simpatiile ţărei întregi și a 
căruia chemare trebuie să fie mai ideală decât o arată budgetul. 

Dacă cerem îmbunătăţirea lefilor profesorilor de univer- 
sități, aceasta nu o putem face în virtutea legii instrucţiunii, 
căci în ceea ce privește poziţiunca legală a acestei cereri, ea nu 
există în lege. Legea instrucţiunii publice are un articol, care 
zice că după 12 ani de serviciu învăţătorilor li se îndoiește leafa. 
Legea așa zice. Dar este alăturea cu legea un regulament, care 
e pus în practică și elaborat de eforia școalelor înaintea legii 
actuale a instrucţiunii publice, în care s-a admis gradaţiunea 
de lefi. Nu uitaţi însă, d-lor, că atunci când s-a promulgat legea 
instrucţiunii, prin articolul final s-a zis că toate regulamentele 
anterioare sunt și rămân abrogate. Prin urmare și acel 
regulament este abrogat. Vasăzică legea instrucţiunii abrogând 
acel regulament, a admis în princip augmentarea lefilor 
tutulor învăţătorilor numai după doisprezece ani de serviciu. 
Este dar lipsit de temei acest amendament și mai ales este lipsit 
de proporțiune în fata trebuințelor învățământului nostru. 

Așadar, fără a fi în contra profesorilor de la universități, 
sunt numai în contra augmentării unilaterale a lefilor lor. 


(Aplauze.) 


Pentru libertatea presei 


(Sedinta Camerei de la 23 ianuarie 1873) 


G. Costaforu, ministru titular la externe, fusese de 
la 8 iunie pănă la 28 octomvrie 1872 și ministru 
ad-interim la justiţie, unde a fost înlocuit de Manolache 
Kostake. În timpul menționatului interimat, Costaforu 
elaborase un proiect de lege pentru modificarea mai 
multor articole din codul și din procedura penală, pe care 
le-a şi sustinut din partea guvernului în lungile dezbateri 
ale Camerei din ianuarie 1873, deși pe atunci Manolache 
Kostake era ministrul justiției. Între modificările 
propuse, alineatul din urmă al art. 58 prevedea dreptul 
judecătorului de instrucție de a sequestra ziarele şi teascul 
lor din tipografie, iar § 5 al art. 96 investea pe judecător 
cu dreptul de a da preventiv mandat de depunere în 
contra ziariştilor. 

Spre înlăturarea acestor dispoziţii s-a prezentat 
următorul amendament: 


l Spre întelegerea încercării ministrului Costaforu e drept să 
amintim, că încă de pe atunci o parte a ziarelor noastre ajunsese cu 
„libertatea“ presei la excesul, pe care îl vedem și astăzi. Adevărul d-lui A. 
Beldiman ataca Dinastia cu o violență şi o trivialitate de stil 
nemaipomenită în vreun alt stat monarhic. Trimis în judecata curții cu 
jurați din Roman, d. Beldiman a fost achitat — 18 martie 1872 —, deși 
(sau fiindcă?) printre jurați se afla şi d. Dimitrie A. Sturdza. 

„Să se șteargă alineatul din urmă al art. 58. 

Art. 96, $ 5, să se modifice așa: nu se va da 
niciodată mandat de arestare nici de depunere contra 
unei persoane prevenite de delict de presă. 

Semnati: T. Maiorescu, M. Korne“. 


Se citeşte art. 58. 

T. Maiorescu. Fu aș propune, d-lor, ca odată cu discutarea 
articolului 58 să se împreune și articolul 96, fiindcă amândouă 
aceste articole sunt relative la presă; unul privește sequestrele 
şi altul arestările. 

Voci. Nu se poate! 

D. președinte. Pentru a sprijini ideile d-sale, d. Maiorescu 
este liber a face menţiune și de alte articole. 

T. Maiorescu. D-lor deputaţi, voi avea onoarea de a vorbi 

în contra articolului 58 din proiectul de față, fiindcă 
dispozițiunea cea nouă, care admite ca măsură preventivă 
sequestrarea jurnalelor de judecătorul de instrucțiune, îmi pare 
"că este o lovire adusă libertăţii presei, și, libertatea presei fiind 
înscrisă în Constituţiunea noastră, este prin urmare o lovire 
indirectă adusă Constituţiunii. 
D-lor deputaţi, în Constituţiunea noastră este înscrisă 
“libertatea presei. Cuvântul libertate a presei nu e un cuvânt, 
care să fi luat naștere în această latitudine geografică, ci a luat 
naştere în statele civilizate ale Apusului; și prin urmare, când 
voim să ne întrebăm ce însemnează libertatea presei pe care 
o avem în Constituţiune, trebuie să vedem ce se înţelege în 
acele state, unde ea a luat naștere; şi nu este lăsat la arbitrul 
fiecărui din noi să zică „așa înțeleg eu libertatea presei“; pentru 
că libertatea presei e una. 

La început, presa era sub autoritatea disciplinară a 
guvernului; dar cu timpul s-a văzut că nu totdeauna când se 
pedepseau jurnaliștii, avea guvernul dreptate, ci dimpotrivă; 

și astfel s-a adoptat principiul de a se lăsa presa liberă, orcât 

de mare ar fi primejdia acestei libertăţi. Libertatea presei va să 
zică dar mai întâi: liberarea ei de sub autoritatea disciplinară 
a guvernului, a puterii executive, dar nu va să zică niciodată 
şi nicăiri licența presei și impunitatea ei. 

Pretutindeni, în orce stat european constituit, sunt legi care 
pedepsesc ziarele care comit un delict; însă organele, care sunt 
chemate a recunoaște dacă este un delict de presă, aceste organe 
sunt luate, când vorbim de libertatea presei, de sub autoritatea 
puterii executive. Acum, dacă judecă și aprețiază tribunalele 
sau juraţii, aceasta este o cestiune secundară; atât numai ca să 
fie o autoritate, care să nu atârne de puterea executivă. Când 
însă prin Constituţiunea noastră s-a mai zis: avem libertatea 
presei, și presa va trebui judecată pentru delictele sale de către 
juraţi, s-a zis prin aceasta: nu am încredere în nici un alt organ 
al statului pentru a recunoaște care sunt delictele de presă, decâr 
în jurați; nu voi nici poliţie, nici judecătorii obișnuiți ca să 
judece, voi numai curțile cu jurați. 

Înreleg că acest sistem să nu pară rațional, și aș găsi atunci 
consequent ca să vină cineva să zică: toată această idee este 
primejdioasă pentru noi, să o schimbăm. Aceasta va fi o 
schimbare a Constituţiunii, pe care Constituţiunea o permite 
pe calea indicată de dânsa pentru revizuire. Dar a veni ȘI a zice: 
deși în Constituţiune este înscrisă libertatea presei și 
jurisdicțiunea juratilor, totuș voi să introduc prin judecătorul 
de instrucţie o măsură preventivă contra ei, aceasta nu O înțeleg 
şi este o contrazicere. Pentru ce este contrazicere? Pentru că 
măsura, cum este prevăzută în articolul acesta 58 și în art. 96, 
este o adevărată aplicare de pedeapsă din partea unor organe 
neprevăzute în constituțiune mai nainte de a se constata și 
judeca delictul din partea organelor prevăzute în constituțiune. 
Căci iată ce s-ar întâmpla în practică: Un ziarist ar publica un 
articol, şi acel articol ar coprinde ceva, care după părerea 
judecătorului de instrucţie este un delict, de exemplu o 
incriminare mala fide contra guvernului; şi judecătorul de 

instrucţie este atunci în drept să sequestreze teascul întreg, să 
oprească publicarea ziarului și să aresteze pe jurnalist în mod 
preventiv. Ce drept se dă jurnalistului în privinţa acestei 
măsuri? Se zice: Jurnalistul poate imediat să facă opoziţiune 
la camera de punere sub acuzare. Jurnalistul va face opoziţiune 
imediat. Dar camera de punere sub acuzare nu este ţinută să 
judece imediat, și este foarte cu putință ca ea să ia cestiunea 
în cercetare mai târziu, și astfel să dureze arestul preventiv 
două, trei luni și mai departe. 

D-lor, este adaos mai pe urmă că acest sequestru va putea 
fi ridicat, orcând judecătorul de instrucţiune va obține 
convingerea că acuzarea nu este fundată. Acest aliniat mi se 
pare cu totul de prisos. Dacă judecătorul de instrucție, 
bunăoară astăzi, citeşte un jurnal oarecare și vede că acest jurnal 
coprinde un delict de presă și-l sequestrează, iar a doua zi 
dimineaţa, fiind mai treaz, zice: a! ieri am dobândit 
convingerea că în acest articol este un delict, astăzi văd că nu 
este nici un delict de presă: atunci aceasta ar trebui să dea loc 
la o măsură disciplinară în contra judecătorului, iar nu la un 
drept al judecătorului în contra jurnalistului. Dar de obicei şi 
în mod normal este evident, că judecătorul de instrucţiune, 
care a sequestrat un jurnal, are să-l ţie sequestrat și are să-l ţie 
şi camera de acuzare, instituită pe aceeaș cale, pe care este 
instituit și judecătorul de instrucţiune. 

Dar în cazul art. 96 se dă chiar dreptul de a se aresta 
jurnalistul; și deși în proiectul guvernului se zicea că nu este 
mandat de arestare în contra jurnalistului, însă văd că s-a 
modificat de comisiune și a rămas ca să se poată da mandat 
de arestare. Însă si guvernul, care zicea că nu este mandat de 
atestare, am văzut că lasă mai jos un mandat mai primejdios, 
un mandat de depunere. Este mai primejdios, d-lor, pentru 
că el se face fără a se asculta procurorul, iar liberarea 
jurnalistului arestat nu se poate face decât sub concluziunile 

procurorului, concluziuni care, dacă nu vor fi conforme, atunci 
jurnalistul se va ţine sub arest orcât de mult timp. 

Vasăzică sistemul este acesta: este vorba întâi de a se obține 
sequestrarea jurnalului din capul locului, și dacă al doilea 
număr aduce acelaș fel de articol, se va sequestra și acela, și așa 
mai departe, și a treia și a patra oară, încât este cu putință ca 
sequestrarea să se facă într-un mod continuu, și astfel, înainte 
de a fi ajuns cazul la curtea cu juraţi, să se aducă jurnalistului 
o pagubă nereparabilă. Și este vorba al doilea ca să se aresteze 
jurnalistul și să fie ţinut arestat trei luni, pănă la sesiunea curţii 
cu juraţi, şi după aceste trei luni se poate să se caute un defect 
de formă, lipsa vreunui martur sau alte lipsuri, și astfel să se 
mai amâne pentru altă curte cu jurati, așa încât jurnalistul să 
se țină arestat 6 și 9 luni de zile. De aci înainte judecătorul de 
instrucţiune, după facultatea ce are, sau curtea cu juraţi pot 
să-l libereze, dar el a șezut în arest 9 luni de zile. 

Cum vedeţi, d-lor, deși în Constituţiune este scrisă 
libertatea presei, cu alte cuvinte, că jurnalistul nu va putea fi 
pedepsit și nici judecat decât de curtea cu juraţi, prin legea de 
faţă se dau mijloace să se închidă, adecă în fapt să se 
pedepsească jurnalistul în mod preventiv, și să i se sequestreze 
jurnalul, ceea ce nu poate fi decât o violare a Constituţiunii. 

Acum, d-lor deputați, mărturisesc că nu aparţin acelei 
opoziţiuni dintre d-voastră, care îndată ce găsește o asemenea 
măsură pusă în lege, admite intenţiuni rele guvernului, ci sunt 
convins că guvernul a propus și comisiunea a înăsprit măsurile 
represive din cele mai patriotice intenţii. Eu recunosc că presa 
a ajuns la noi într-o stare deplorabilă, deși sunt câteva excepții; 
recunosc că, de regulă, jurnaliștii nu observă măsura pentru 
ceea ce este de respectat și pentru ceea ce este de atacat; 
recunosc că dacă a fost cineva în tara aceasta, care a pus în 
pericol Constituţiunea, au fost acei care au trecut peste limitele 
unui atac admisibil, și au mers atât de departe încât au atacat 
instituţiuni ce sunt inviolabile, declarate astfel de 

C-onstituțiune, și care trebuie să fie puse mai presus de orce 
(aplauze). Așa, când vine un jurnal şi atacă persoana 
Domnitorului țărei, violează pactul constituţional. Recunosc 
aceasta. 

Vasăzică este interesul nostru, nu al unui partid, ci 
interesul tutulor, ca să scăpăm de acest defect al presei. Dar, 
d-lor deputati, totul este cum să procedem; căci nu trebuie ca 
remediul să fie mai rău decât răul ce voim să vindecăm 
(aplauze). Răul care există, se poate măsura și prin disprețul 
universal ce l-au deșteptat asemenea organe de publicitate, și 
nimeni nu va putea zice, că presa noastră de astăzi este mai 
respectată decât acea de acum 30 ani, care era lăsată la 
represiunea guvernului; vina este a presei, care prin defectele 
ei a comis atâtea greșeli. 

Recunosc aceasta. 

Sunt dar cuvinte în contra presei. Dar când va veni 
guvernul și va zice: iată un jurnalist care a insultat dinastia, a 
comis un delict, judecătorul de instrucțiune îl va închide, îi 
va sequestra jurnalul și, după ce l-a ţinut închis câteva luni de 
zile, îl va trimite înaintea juraţilor, și apoi juraţii îl achită: 
atunci jurnalistul va veni cu mai multă gravitate să arunce 
aceleaşi insulte, și eu unul, care sunt dinastic şi conservator, 
n-aş voi să văd guvernul și dinastia tratate așa și amestecate cu 
idei de injustiţie și de arbitrar (aplauze). 

De aceea zic că ar fi mult mai primejdios a se aduce lucrul 
acolo, decât calomnia de acum. Dar este ceva mai mult: de câte 
ori între ceea ce stă în constituțiunea generală și între ceea ce 
se face într-o lege specială se vede o contrazicere, de atâtea ori 
acesta este unul din cele mai mari rele ce se poate produce 
într-o societate, și nu este iertat cuiva, nepedepsit, să atace 
constituţiunea prin modificări indirecte. Ar fi mai bine să vie 
și să zică: voi să modific câteva dispoziţii din constituțiune; căci 
constituțiunea însăş prevede cum se poate modifica, și atunci 
ar fi un act legal din partea aceluia, care ar cere astfel 

modificarea constituțiunii. Reformarea constituţiei pe calea 
constituțională este afirmarea ei. Totul este să nu fie procedura 
despotică. Prin urmare aș fi înțeles să se ceară o modificare la 
cutare dispoziție din constituţiune, d. e. la judecarea presei prin 
juraţi; însă aceasta prin mecanismul constituțional. Dar ceea 
ce nu pot admite niciodată este, că întrucât cineva nu are 
curagiul sau nu găsește oportun de a reforma ceva în 
constituțiune și lasă să existe într-însa principiul general, apoi 
să vină prin legi deturnate și să surpe acel principiu general, 
acel fundament pus în constituţiune. Orce lege deocamdată 
este o hârtie albă pe care sunt scrise litere negre; ceea ce face 
din această hârtie albă un fapt cetăţenesc este întipărirea ei, nu 
prin teascul Monitorului, ci intipărirea ei morală în sufletul 
cetăţenilor; și este cu neputinţă ca atunci, când ai întipărit în 
sufletul cetățeanului libertatea presei, să pui alături o măsură 
prin care să ucizi acea libertate, fiindcă ai produs atunci în 
sufletul cetăţenilor acea disarmonie, de care cu drept cuvânt 
se fereşte actualul d. ministru al trebilor străine, disarmonia 
juridică, și ai făcut pe om indiferent pentru ceea ce este drept 
şi l-ai făcut să nu mai înțeleagă ce va să zică libertatea; prin 
urmare ai şters din inima lui unul din puternicele elemente de 
cultură ce le avea. Aceasta nu este iertat, şi nici un om de stat, 
care procede pe o cale organică, nu poate să îngăduie a se 
introduce această contrazicere în spiritul cetățenilor. Poate 
pentru un moment să se pară că este bine, poate ca cineva, 
exasperat de atitudinea ostilă a presei, să ia și această măsură 
momentană, dar desigur comite o greșală pentru viitor, 
fiindcă este cu neputinţă ca să se admită asemenea conflicte 
în conştiinţele oamenilor (aplauze). 

Vine însă ceva mai mult, d-lor deputaţi; aceasta ar fi o 
măsură inadmisibilă chiar atunci când magistratura la noi ar 
fi inamovibilă și independentă de guvern. La noi însă, unde 
magistratura este amovibilă și dependentă de guvern, această 
măsură mi se pare în orce caz de condamnat, chiar atunci când 

în constituțiune nu ar fi scrisă libertatea presei. Și dacă voiţi 
să traducem aceasta cu un cuvânt străin, fiindcă la mulți dintre 
noi, din nenorocire, cuvintele străine le sunt mai clare decât 
gele de aici, această măsură, pe care o vedem pusă la articolele 


58 şi 96, s-ar traduce în Franța așa: politțaiului îi dau dreptul 
„de a sequestra jurnalul (aplauze), polițaiului îi dau dreptul de 


A aresta pe jurnalist și de a-l ține arestat cât va voi (aplauze), 
fiindcă eu nu văd ce osebire este la noi în starea de astăzi între 
un politai și un judecător de instrucţiune (aplauze). Pănă când 
într-un stat constituţional, și pe aceste baze noi existăm, nu 
avem o lege de inamovibilitate și o lege de admisibilitate, care 
să facă independentă magistratura de puterea executivă, pănă 
atunci judecătorul de instrucțiune este mai rău decât poliţaiul, 
și știți pentru ce? Mai întâi la noi poliţai poate să fie orcine și 
să aibă calificațiunea de a deveni mai târziu judecător de 
instrucțiune, după cum am și văzut comisari de poliţie 
devenind judecători de instrucţiune. Am văzut: sunt în lași, 
există și acum. Și tot asemenea se poate ca un judecător de 
instrucțiune să devie comisar de poliție; căci în alte ţări se cere 
de la judecătorul de instrucţiune să aibă cunoștințe juridice 
speciale, să-l recomande alte autorităţi decât guvernul, și apoi 
să fie inamovibil. Aceasta, în alte părți distinge pe judecătorul 
de instrucțiune de comisarul de poliție. Dar la noi necesitatea 
a adus-o așa, și toate guvernele au făcut-o, nu numai cel de faţă, 
ministrul justiţiei numește pe cineva ce i se prezintă ca un 
cunoscut sau i se recomandă prin o epistolă pentru un post, 
şi dacă postul este vacant la poliţie, îl numește acolo; dacă este 
În magistratură, îl numește în magistratură, fără ca persoana 
numită în postul de judecător de instrucţiune să aibă 
cunoștințele speciale, fără să fi fost introdus și recomandat 
printr-un alt organ și apoi să fie inamovibil. Acolo, unde se 
numește cu modul acesta, acolo acest judecător de instrucţiune 
este cu totul la dispoziţia guvernului. Acolo, unde printr-o 
simplă adresă se numește și printr-o simplă adresă se depărtează 

judecătorii de instrucțiune, care nu ar voi să intre pe o cale ce 
li se indică, și printr-o simplă adresă se pun alții în loc, acolo 
judecătorul de instrucțiune este mai rău decât polițaiul; 
pentru că în contra polițaiului legea penală îmi dă dreptul de 
a-l acţiona la tribunalele ordinare, şi pot să-i zic: ești 
răspunzător pentru ceea ce mi-ai făcut, te chem la secțiunea 
a 4, cum se zice în ași; pe când în contra judecătorului de 
instrucțiune nu am această măsură. (Aplauze.) Vasăzică 
garanţia ce-mi este dată mie în contra autorității 
administrative, este reală; dar în privința judecătorului de 
instrucțiune nu am nici această garanţie, nici garanția morală 
care îl face pe el vrednic de această pozițiune. Prin urmare am 
un judecător de instrucţiune în teoria poliției administrative, 
dar fără nici o răspundere faţă de mine. Dacă majoritatea lor 
face excepțiune la aceasta, dacă magistratura noastră este mult 
mai bună decât ar putea să fie după modul numirii, aceasta 
îi face onoare ei, dar nu sistemului (aplauze). Ea este în mare 
parte bună, deși acest sistem este așa de pernicios precum este, 
şi e o dovadă mai mult, că acolo unde este un element bun, 
el persistă chiar în mijlocul unui mecanism foarte pernicios, 
precum este acela de a lăsa să se numească magistrații numai 
de puterea executivă (aplauze). Avem dar după dispoziţiunea 
acestei legi să dăm sechestrarea jurnalelor și arestarea 
jurnaliştilor în mâna unei autorităţi, care se numește autoritate 
judiciară de drept, dar a cărei numire, înlocuire și destituire 
atârnă în fapt de la arbitrul guvernului. 

Acum recunosc că guvernul de azi, de exemplu, nu ar 
abuza prea mult de aceste dispoziţii (ilaritare). Dar cine mă 
garantează pentru guvernele viitoare? Poate să nu fie partidul 
acesta mult timp la guvern, poate să mai fie încă, dar în fine 
va veni altul; și cine va fi acela? Legea nu se face pentru anume 
persoane. Când ar veni la guvern niște oameni exageraţi în 
pasiunile lor, atunci ce armă am eu în contra unei exagerări 

pasionate? Și cine mă garantează că nu vor zice ei atunci: Al... 
acuma am să exploatez eu mașina guvernamentală! (Aplauze.) 

De aceea, onorată Cameră, când s-a zis libertatea presei, 
s-a înțeles independența presei de puterea executivă. Nu se 
poate ca să dați presa sub puterea executivă. S-au comis multe 
rele de către presă (aplauze); să se îndrepteze. Este în proiectul 
acesta de reforme și reforma curților cu juraţi. Camera 
întreagă să se ocupe şi să vază ce este de legiferat, pentru ca o 
curtea cu jurați să facă dreptate unde trebuie să fie făcută 
dreptate, și sunt convins că liberalii, chiar cei ultra-liberali, acei 
inteligenți și cu bun-simţ, vor fi cei dintâi, care în interesul 
presei chiar vor dori ca excesele de presă, calomniile, injuriile, 
să fie pedepsite. Care om cuminte s-ar opune la aceasta? Și dacă 
în constituțiunea noastră se zice că juraţii trebuie să judece și 
să pedepsească pe acești jurnaliști, atunci instituțiunea juraților 
să fie reformată, juraţii se fie instituiți astfel încât pedeapsa să 
fic o realitate, dar nu această instituţiune să fie un refugiu, în 
care culpabilii să scape de severitatea legilor, de pedeapsa ce 


* merită. 


La noi, d-lor, guvernul, după modul cum administrează, 
are în aparență mai multă putere decât oriunde. Să vă 
numesc statul cel mai disciplinat, cel mai milităreşte sever din 
Europa cultă... toți vă gândiţi de îndată la Prusia. Fără îndoială, 
d-lor, că în Prusia un ministru are mult mai puţină putere 
legală decât la noi; credeți că unui ministru de justiție din 


- Prusia i-a trecut or îi trece vreodată prin cap, ca de la sine, 


deodată, să trimită o hârtie unui judecător prin care să-i zică: 
de la 20 ale curentei luni ești destituit or demisionat din 
funcţiune? Credeţi că în Prusia este iertat unui ministru 
vreodată de a depărta un judecător după simpla sa voință, fără 
ta acel judecător să fi fost supus mai întâi cercetărilor 
disciplinare ale unei curți speciale instituite pentru aceasta? 
Niciodată. Cu toate acestea, moraliceşte vorbind, guvernul 
prusian este foarte tare și guvernul nostru, cu mai puternice 

măsuri în mână, este foarte slab. De unde provine aceasta? Din 
faptul că la noi, în loc de măsuri generale, armonice, în loc de 
o constituțiune potrivită cu legi speciale, și în loc de legi 
speciale potrivite cu constituțiunea, se iau măsuri de alături, 
care lasă la arbitriul guvernului schimbător ceea ce trebuie lăsat 
în paza legilor permanente. Căci astăzi, dacă ar fi un guvern 
care ar îndrăzni să aresteze prin judecătorii de instrucțiune pe 
toți jurnaliștii ostili, peste câțiva ani va veni un alt guvern opus 
acestuia, care va face la rândul său să se aresteze toți jurnaliștii 
favorabili guvernului trecut și contrarii lui; astfel că am vedea, 
în timpul de 4 ani de exemplu, cum s-a văzut mai nainte, un 
şir de jurnaliști închiși și de funcţionari persecutați de o parte 
și susținuți de alta, și apoi peste acelaș timp pe cei persecutați 
devenind puternici persecutând pe ceilalți. Și rezultatul care 
este? O perturbare completă în conștiința publică; și 
funcţionarii pe care astăzi îi dați afară într-un mod arbitrar, 
şi jurnaliștii pe care îi închideţi astăzi printr-o presiune pe care 
o exercitați asupra judecătorilor de instrucțiune, în loc să simtă 
puterea guvernului, să se umilească și să zică: altă dată nu mai 
fac, căci voi păţi mai rău, ei își zic: apoi aceștia nu au să ţie 
mult, mă duc să sporesc cifra opoziției, să strig mai tare decât 
toți pentru ca să mă pun bine cu opoziţia; și astfel peste 4 ani 
persecutaţii vin la putere, nu cu sentimente de cetățeni 
chemaţi să facă cât mai mult bine, ci cu sentimente de 
răzbunare. (Aplauze.) Dar e evident, d-lor deputați, că statul 
român nu e nici alb nici roșu, statul român este alb și roșu 
împreună, şi opoziţia ce se face de către un partid sau 
celălalt, este iertată pănă la un punct, pănă acolo unde nu se 
atacă chiar fundamentul existenţei statului. Prin urmare nu este 
iertat să se persecute un partid de către celălalt într-un mod 
arbitrar, fiindcă trebuie ca existența românilor să meargă 
laolaltă, și nu înțeleg, care român poate să aibă dreptul să zică 
altui român: eu să exist în stat, dar tu să nu exiști. Aşadar ne 
trebuie o măsură egală pentru toți, ne trebuie o lege care să fie 

armonică în toate dispoziţiile ei, şi găsesc din partea mea, că 
cea mai primejdioasă armă, o sabie cu două tăișuri, ce poate 
întrebuința un guvern, este de a lăsa guvernului dreptul să 
desciplineze el presa prin asemenea dispoziţii; fiindcă atunci 
tocmai ceea ce voiește guvernul, prestigiul dinastiei și 
autoritatea guvernului, tocmai aceasta se periclitează; și este 
mai presus autoritatea dinastică şi mai presus autoritatea 
guvernului în stat, încât să fie expuse la arbitrar, la măsuri 
prealabile și în definitiv la un verdict al juraţilor care să zică: 
voi v-aţi înșelat, acuzaţii au dreptate. 

Pentru aceste cuvinte, d-lor, conservator constituțional 
fiind, n-am putut să iau asupră-mi de a mă uni cu propunerea 
făcută de guvern în aceasta privință, fiindcă o cred pernicioasă 
pentru orcare guvern și prin urmare și pentru un guvern 
conservator. În sensul acesta am onoare de a vă propune 
amendamentul, după care să se şteargă aliniatul din urmă de 
la art. 58, iar la art. 96 să se zică: în această ţară eminent 
constituţională nu se va da niciodată un mandat de arestare 
nici de depunere în contra unui jurnalist. (Aplauze prelungite.) 


După reproducerea lungei discuţii, la care iau parte 
ministrul Costaforu, M. Kogălniceanu, d.d. Alexandru 
Lahovari, G. Brătianu, G. Cantili și M. Korne, 
procesul-verbal al acelei ședințe a Camerei sfârșește astfel: 

„Se pune la vot amendamentul d-lui Maiorescu, și 


rezultatul este cel următor: 


Votanţi. „cc, 75 
Maj. regulamentară . .... 40 
Bile albe pentru ........ 42 
Bile negre contra ....... 33 


D. preşedinte. Adunarea a primit amendamentul 
d-lui Maiorescu. (Aplauze.) 

D. preşedinte al consiliului. Atunci, d-le președinte, 
noi retragem proiectul. (Aplauze.) 

D. președinte. Constataţi, d-lor, cum unii aplaudă și 
se bucură că am pierdut 12 zile de muncă, și între aceștia 
d. Vernescu se distinge. (Zgomot.) 

D. Vernescu. Nu puteam să admitem ceea ce călca 
Constituţiunea. (Zgomot.) 

Şedinţa se ridică la 5 ore și 10 minute, și cea 


următoare se anunţă pe a doua zi 24 ianuarie“, 


10 
Asupra creditului fonciar român 


(Sedinta Camerei de la 2 martie 1873) 


Se discută legea pentru înfiinţarea creditului fonciar. 
Guvernul, mai ales după stăruința ministrului de justiţie 
Manolache Kostake, voia la început să-l înființeze cu 
ajutorul capitaliștilor străini, care aveau în favoarea lor 
și o parte din deputaţi. În ședința de la 1 martie 1873 
ministrul de culte general Tell părea că face din aceasta 
chiar o chestie ministerială. Alri deputați, sub conducerea 
d-lui B. Boerescu, cereau însă un credit fonciar pe baza 
asociațiunii şi garantiei proprietarilor teritoriali români 
cu oprirea pe cel puţin zece ani a asociațiunii de simpli 
capitaliști. Faţă cu această propunere, primită și de 
comitetul delegaților și formulată la art. I al legii, 
guvernul în ședința de la 2 martie renunță formal la 
chestia ministerială (cu toată împotrivirea lui Manolache 
Kostake), susține însă prin ministrul de externe 
G. Costaforu un subamendament, prezentat de George 
Brătianu, col. Gr. Sturdza, N. şi A. Mavrocordat, care 
zicea că numai „în timp de doi ani să nu poată a se mai 
înființa nici o societate de credit fonciar de capitaliști“, 
ceea ce — cu o mică întârziere — revenea iarăș la capitalul 
străin. 

Subamendamentul a fost apărat în Cameră de G. 
Brătianu, de ministrul de externe G. Costaforu, de d. N. 
Ciaur-Aslan. În contra lui se pronunţă discursul următor: 

Voci. Închiderea discuțiunii. 

T. Maiorescu. Dacă onorata Cameră este dispusă a închide 
discuţiunea, în favoarea închiderii discuţiunii renunţ 
numaidecât la cuvânt... 

Voci. Nu, nu. 

T. Maiorescu. D-lor, dacă îmi acordati cuvântul, îndrăznesc 
a vorbi câteva minute în contra acestui amendament. Fără nici 
o altă autoritate, decât aceea a unui deputat nepărtinitor, să-mi 
permiteţi, domnilor, la cuvintele d-lui Brătianu, că nu este 
patriotism în cestiune de credit fonciar, să răspund prin 
convingerea că această întreprindere este și trebuie să fie 
patriotică. (Aplauze.) 

Cu această ocaziune, numai din întâmplarea că sunt cel 
dintâi care vorbesc pentru amendamentul d-lui Boerescu și 
contra amendamentului d-lui Brătianu, îmi iau libertatea să 
relev cuvintele zise de d. Aslan: că nu ar trebui să voteze câţiva 
deputaţi în această cestiune. Trebuie să dorim toţi ca să nu 
planeze nici o bănuială măcar; și să se știe că noi nu facem decât 
o lege tipică, astfel cum credem că este mai bine pentru creditul 
fonciar român; dar nu dăm o concesiune. Prin urmare, nici 
un deputat nu poate fi pus în suspiciune și nu se poate zice 
că ar trebui să fie împedicat a vota. 

Pentru ce, d-lor deputați, trebuie să fie patriotică o 
asemenea încercare? În teorie o voi spune în cuvinte foarte 
scurte, contra celor zise de o autoritate atât de mare cum este 
d. A. G. Golescu... 

D. președinte. În discuţiune este numai amendamentul, 
prin care se propune terminul de doui ani. 

L. Eraclide. D. Brătianu a atins cestiunea. 

T. Maiorescu. D-le preşedinte, fiindcă aţi permis d-lui 
Brătianu de a vorbi contra ideei întregi, mi s-a părut că cei ce 
sunt contra ideei întregi a acestui credit, se ascund sub 
amendamentul de doi ani. Acest amendament, prin care se 
propune terminul de doi ani, mi s-a părut că are sensul 
următor; și fiindcă m-aţi făcut atent, permiteți-mi în apărarea 

mea să spun un cuvânt cam popular: amendamentul are 
aparenţa de a implanta un arbore național, însă toarnă apă 
fierbinte la rădăcina lui ca să se usuce. Aceasta, pe cât voi putea, 
voi căuta să o împedic și eu. 

D-lor, este foarte adevărat că banii sunt cosmopoliți; dar 
cine a susținut vrodată că munca este cosmopolită? Munca este 
naţională. Dacă este vorba ca printr-un institut de credit să se 
aducă bani, ca prin ei să se irigeze, să se redeștepte munca 
națională aplicată la pământ, atunci intermediarul între 
munca națională și între bani, cine să fie: străinii sau 
proprietarii naționali? Aceasta este întrebarea. 

Într-o ţară unde nu este teamă, că atunci când se vorbeşte 
de capitaliști, se înţeleg străini, în acea ţară cestiunea nu este 
ardentă ca la noi; dar când s-ar prezenta în Germania sau în 
Franţa cestiunea astfel, de exemplu când în Franta s-ar 
institui un credit fonciar și germanii ar veni cu capitalul și ar 
avea administraţiunea, va fi oare vreun frances care ar vota 
pentru formarea acelui institut de capitaliști? Nici unul! 

Așadar, în Germania și în Franţa se prezentă cestiunea cu 
oarecare indiferență dacă trebuie să fie capitaliștii sau 
proprietarii; dar un moment dacă ar fi fost bănuiala că vor fi 
mai toți capitaliștii străini, niciodată un frances sau un 
german nu ar fi votat un credit străin. Căci dacă, pentru a 
solicita cu banii cosmopoliți munca naţională, este vorba de 
a da unui consiliu de administraţiune străin dreptul de a 
apreţia cărui proprietar să-i dea credit și căruia nu; dacă este 
vorba de a-i da lui dreptul ca să recunoască, care imobil trebuie 
să fie expropriat și care nu, să-i dăm lui dreptul ca să 
recunoască pe care imobil să-l cumpere și pe care nu, atunci 
este totdeodată vorba, onor. Cameră, de o întrebare eminent 
naţională și care trebuie în România să fie rezervată românilor. 
(Aplauze.) Căci, fiind eminent națională, trebuie ca noi din 
capul locului să venim și să arătăm că avem încredere în aceste 
asociațiuni românești. Și ceea ce îmi este teamă cu cei doi ani, 


este că, din contra, din capul locului aruncăm un văl de 

neîncredere asupra acestei încercări, şi nu cred că este bine să 
se facă aceasta. Eu din parte-mi am fost fericit, când am auzit 
guvernul că nu face cestiune ministerială pentru acești 10 ani, 
și regretam incorecta deciaraţiune a d-lui ministru de culte, 
făcută ieri, Astfel dar, dacă cestiune ministerială nu este, și dacă 
ministerul primește, nu înțeleg cum reprezentanța națională 
a României poate să zică în prima încercare solidă de 
economie politică: nu am încredere că toţi proprietarii 
români vor putea constitui o bancă de credit fonciar naţional! 
D-lor, este o lege tip care o facem noi acum, și dacă nu vă 
convine dobânda de 8 la sută, nu aveţi decât să o lăsați mai 
jos. Dacă nu vă convin 80 centime cheltuielile de 
administraţiune, reduceţi-le la 40 sau la cât veţi voi. Dar în 
fine, reprezentanța națională a României când face o lege tip, 
nu este bine să zică că nu are încredere nici în ea, nici în 
guvern, nici în proprietari că vor putea să aşterne bazele unui 
credit fonciar, care să ţină 10 ani. (Aplauze.) 


Efectul lungei discuţii este următorul: 
Se pune la vot prin bile amendamentul d-lui 
G. Brătianu, și rezultatul scrutinului este cel următor: 


Votanti aes cc... 104 
Maj. absolută ......... 53 
Bile albe. ............ 38 
Bile negre ............ 66 


D. președinte. Adunarea a respins amendamentul. 

Şi astfel s-a putut înființa creditul fonciar al 
proprietarilor români, cum există și astăzi; iar ministrul 
de justiţie Manolache Kostake, când a văzut că și la Senat 
a trecut legea în această formă și că dintre colegii săi mai 
ales ministrul de finanţe Mavrogeni nu a stăruit în 
favoarea capitaliștilor străini, s-a retras la 30 martie 1873 
din cabinet și a trecut în opoziţie, intrând după câtva 
timp chiar în așa-numita coaliție de la Mazar-Pașa, — 
curios exemplu de felul politicei din generația trecută. 

În favoarea școalelor române din Brașov. — Budgetul 
instrucţiunii publice pe 1874 


(Sedinta Camerei de la 10 martie 1873) 


Cer voie onor. Adunări să fac o singură relevare la 
discuțiunea generală în privința budgetului instrucţiunii 
publice. — Cu acest budget, așa cum e prezentat, cred că foarte 
puţini deputati sunt mulțumiți. Unii din noi ar voi să vază 
remaniat întregul budget; alţii ar voi să vază nouă creațiuni. 
Însă, d-lor deputaţi, trebuie să ne înțelegem bine în privința 
aceasta: așa cum s-a prezentat budgetul, cred că nu se poate 
face nimic fundamental și radical pentru îmbunătăţirea 
instrucţiunii publice. 

D. ministru al instrucţiunii are o procedare corectă de astă 
dată; d-sa zice: nu sunteţi mulţumiţi cu starea instrucţiunii 
publice de astăzi și aţi voi să se facă îmbunătățiri. Nici eu nu 
sunt multumit; şi eu aș voi să o îmbunătăţim. Și pentru această 
îmbunătăţire, în sensul cum crede d. ministru, d-sa ne-a 
prezentat încă de doi ani un proiect de reformă a legii 
instrucţiunii publice. 

Ceea ce trebuie să cerem noi acum este dar ca acele secțiuni 
ale noastre, care încă nu s-au ocupat de acel proiect, să 
bincvoiască a-și numi delegaţii d-lor pentru ca cu o zi mai 
înainte, și poate în timpul de vară, să vedem ce avem de făcut 
în privința aceasta. Altminteri toată dorința noastră, și cea 

exprimată de d. Leon Ghica pentru grădinele de copii şi alte 
dorinţe, ar rămânea fără nici un efect, cerând legi, iar nu numai 
voturi budgetare. 

Dacă este un moment liber înainte de închiderea sesiunii, 
dacă ar mai trece Camera în secțiuni, aș ruga-o să binevoiască 
în acele secțiuni, unde nu s-a luat încă în cercetare proiectul 
de lege în privinţa modificării legii instrucţiunii publice, să 
numească delegaţii, ca, împreună cu cei ce sunt deja numiţi, 
să ne ocupăm de această importantă cestiune. 

— Se pune la vot închiderea discuţiunii, și se primește. 

— Se pune la vot lucrarea comisiunii, şi se adoptă fără 
discuţiune pănă la paragraful privitor la școala St. Nicolae din 
Brașov. 

T. Maiorescu. D-lor, aş voi să atrag atențiunea d-voastră 
asupra însemnătății acestui vot. Cifra de sporire, care vi se 
propune să binevoiţi a o acorda, este foarte mică, adecă 15 000 
franci, în loc de 10 000; însă însemnătatea votului cred că va 
fi mare. 

Școalele din Brașov sunt de la înființarea lor susținute prin 
ajutorul dat din țara noastră; cine a avut ocaziune să treacă prin 
Brașov, ştie în ce stare înfloritoare se prezentă şi gimnaziul și 
școalele celelalte române de acolo; cine a avut ocaziune de a 
cunoaște de aproape cum se studiază în ele, știe asemenea că 
învățământul este foarte solid și că a devenit un adevărat focar 
pentru luminele și inteligența românilor din toate părtile țării. 

Pănă la un timp acele școli au fost subvenţionate și de 
guvernul austro-maghiar. În timpul din urmă însă li s-au pus 
din partea acestui guvern oarecare condițiuni pentru 
continuarea acelei subvenţiuni, pe care eforia școalelor de acolo 
a crezut de onoarea ei și în interesul național a nu le primi. 
Astfel școalele în cestiune, formate din iniţiativă privată, au 
preferit să renunţe la subvențiunea austro-maghiară pentru a-și 
păstra neatins caracterul lor propriu de a fi școale române. Cu 
această dreaptă preferire însă institutul este astăzi ameninţat 

de-a nu-și mai putea continua studiile cele înalte, fiindcă nu 


are destule mijloace. 
Este departe de la noi, fără îndoială, de a voi să ne 


'amestecăm în ceea ce privește administrarea or modul de a 


guverna şcoalele într-un stat vecin. Dar nu este mai puţin 
adevărat că interesul orcării politice române, de orce coloare 
ar fi, este ca acele institute de cultură solidă care există între 
români, chiar în interesul omenirii întregi, fără nici o nuanță 
politică, să continue de a prospera și de a forma între noi toți 
adevărata legătură de înfrățire. 

D-lor, în tot timpul subvenţiunea aceasta a fost acordată; 
de acum doi ani a fost redusă cu o neînsemnată sumă de 
aproape 100 de galbeni. În împrejurările de astăzi rugăciunea 
este ca să acordati vreo 300 galbeni mai mult pe an decât la 
1871 şi să dovediți prin aceasta că interesele de cultură ale 
românilor, orunde s-ar afla ei, au în d-voastră sprijinitori 


` puternici. 


Voci. Prea bine. 
Se pune la vot cifra de 15 000, și se primește. 


! Despre şcoalele române din Brașov vezi mai jos și discursul 21 cu 
o notă asupra încercării ministrului Orăscu de a le tăia subvenţia. 


12 
Pentru Adresă 


(Sedinta Camerei de la 22 noemvrie 1873) 


Ministerul din acel timp: 

Lascar Catargi, prezident şi interne, 
General Chr. Tell, culte, 
General I. E. Florescu, răsboi, 
N. Krezzulescu, lucrări publice, 
P. Mavrogeni, finanţe, 
B. Boerescu, externe, 
A. Lahovari, justiţie. 

(G. Costaforu trimis ca agent diplomatic la Viena pentru 
încheierea convenţiunii comerciale cu Austro-Ungaria.) 

Adresa cu răspunsul Camerei la mesagiul Tronului 
pentru sesiunea ordinară 1873-1874 a fost redactată de 
autorul acestei scrieri, ales raportor. Adresa era scurtă. 
Ea releva mai întâi faptul că pentru prima oară aceeaș 
Cameră își începea a treia sesiune în bună întelegere cu 
acelaș minister; accentua punerea în lucrare a 
convențiunii poștale cu Rusia și dreptul nostru străvechiu 
de a încheia și alte convenţiuni cu statele străine (se 
pregătea convenţiunea comercială cu Austria, deși 
“Turcia contesta acest drept al „vasalilor“ săi); mentiona 
în fine participarea României la expoziţia din Viena. 

Discursul următor este o întâmpinare la obiecţiunile 
făcute de Mihail Kogălniceanu în contra proiectului 
adresei. 

D-lor deputaţi, mă voi încerca să apăr proiectul de 
țâspuns în contra observaţiunilor d-lui Kogălniceanu. 

Eminentul bărbat de stat, care a venit să atace acest proiect, 
4 început printr-o observare ce a numit-o filosofică și mai mult 
platonică, în contra formei în care adresa este concepută. În 
naterie de filosofie platonică mă declar necompetent de a 
urma discuţiunea cu d-sa, şi de aceea nu voi vorbi nimic în 
privinţa aceasta, ci voi trece la celelalte observări, cu care s-a 
combătut lucrarea comisiunii. 

S-a relevat întâi că nu ar fi just a accentua armonia și 


+ atabilitatea de pănă acum, fiindcă numai atunci ne-am putea 


felicita de aceasta, când un ministru foarte distins ar fi 
„eontinuat un îndelungat timp administraţiunea sa, atunci 
ne-am putea felicita când am avea în mijlocul nostru un 
Bismarck sau un Cavour, dar nu cu miniștrii de faţă. 

Mai întâi, d-lor, proiectul de răspuns la discursul Tronului 
nu se felicită numai pentru continuarea aceluiaș minister de 
atâta timp. El nu relevează aceasta, ci relevează că înțelegerea 
“Între această Cameră și minister, că armonia între puterile 
“statului, care a domnit astăzi pentru întâia oară în țara noastră 
“atâta timp, a fost salutară pentru noi, pentru prosperitatea ţărei. 
Şi noi și ţara trebuie să ne felicităm cu atât mai mult de această 
armonie, cu cât ea nu s-a dobândit numai prin acte ale 
ministerului aprobate de Adunare fără nici o rezervă; căci 
d-voastră știți, d-lor, că s-au agitat în sânul acestei Adunări 
estiuni foarte însemnate, în care Camera a dat probe de 
independentă, găsindu-se în sânul său o majoritate hotărâtă, 
o majoritate care s-a declarat uneori în contra intenţiunilor 
“guvernului. Dar, d-lor, ceea ce a fost mai îmbucurător în toate 


acestea, și ceea ce ne-a făcut pe noi a aminti această armonie, 
este că guvernul, în faţa rezistenţei Adunării la proiectele sale, 
nu a dizolvar-o, după cum au făcut alte guverne, ci s-a plecat 
Înaintea voinţei independente a majorități sale. Vă întreb, 
lor, dacă în această împrejurare nu este pentru noi, 

majoritate, un motiv de mulţumire, dacă noi nu avem 
dreptul de a ne bucura că a domnit această armonie între 
guvern şi puterea legiuitoare. Numai atunci, d-lor, când 
majoritatea acestei Camere s-ar fi purtat cu o servilitate, de care 
au fost exemple în analele noastre parlamentare... (Aplauze), 
numai atunci când în această Adunare s-ar fi găsit, ca 
altădată, o majoritate compusă din oameni cari s-ar fi sculat 
şi ar fi șezut după comandă... (Ilaritate, aplauze), numai atunci 
d-voastră aţi fi putut să ne imputaţi că vorbim de armonie, 
pentru că ea ar fi fost mai mult sau mai puţin bănuită. 

D-lor, vă încredinţez că comisiunea d-voastră, când a 
redactat acest proiect de răspuns, a căutat să fie, după cum și 
trebuia, plină de respect pentru minoritate, a căutat să evite 
într-însul tot ce ar fi jignit fie cât de puţin opozițiunea. De 
aceea când a vorbit de armonia ce a domnit între puterile 
statului, a zis că această armonie a existat, pentru că Adunarea 
și guvernul au găsit un tărâm pe care s-au înţeles, și-au fixat 
niște principii care au format pentru amândouă părțile baza 
înțelegerii. Astfel, dacă oposițiunea poate să-și găsească alte 
principii asupra cărora să se înțeleagă, și pe baza acelor principii 
să formeze o majoritare, atunci noi ne vom felicita din inimă 
că în fine vor fi în țară două partide, care să lupte în mod egal 
pentru binele și prosperitatea țărei. Aceasta nu s-a văzut să fi 
existat pănă astăzi, și noi avem tot dreptul să zicem că, uniți 
în principiele constituţionale pe cari ni le-am ales, sperăm că 
vom putea lucra și de acum înainte în armonie. 

Vin acum la o altă obiecţiune a d-lui Kogălniceanu. Este 
adevărat, d-lor, ceea ce a zis d-sa, că noi nu avem nici Bismarci, 
nici Cavouri; nu este mai puțin adevărat însă că în raport cu 
modestele noastre puteri, cu micul nostru cerc, am avut și 
avem și noi eminenți bărbați de stat. Între aceștia, unul al cărui 
nume în ţara noastră este unit cu actele cele mai mari 
îndeplinite de câtva timp, este d. Kogălniceanu însuşi, pe care 
noi ca tineri am fost deprinș de a-l admira mai întotdeauna. 

„Dar este o deosebire de făcut, păstrând toată proporțiunea 
cerută, între ce poate fi un Bismarck și Cavour cu modestele 
noastre mijloace, și un Bismarck și un Cavour din străinătate. 
Deosebirea îmi pare că este aceasta: un Bismarck și Cavour din 
jtrăinătare nu cred că numai pentru că ar fi în opoziţiune, ar 
“lovi guvernul ţărei într-un moment în care este de interesul 
țărei ca să fie menținut și sprijinit de reprezentațiunea 
naţională. (Aplauze.) Nu cred că Bismarck și Cavour, chiar în 
“0 cestiune de mai mică importanță, dacă ţara lor ar fi fost 
o reprezentată în străinătate, fie și numai la o expozitiune, ar fi 
găsit momentul oportun atunci când tronul prin o simplă 
politeță se arată măgulit de medaliele ce a primit ţara, să vină 
“A zică, că pentru noi aceasta nu este o măgulire, că țara nu 
merită aceste medalii. 

Nu cred mai ales că atunci, când ni se citează o circulară 
4 Sublimei Porti, în care prin un termen incorect noi suntem 
humiţi vasali ai Porții și prin care într-un mod tot asemenea 
de incorect, după dreptul internaţional, ni se contestă nouă 
dreptul de a trata cu puterile străine; nu cred, zic, că un 
Bismarck sau un Cavonr din străinătate ar fi găsit tocmai 
atunci momentul oportun ca să laude scutul Porții. (Aplauze.) 
Scutul Porții a putut, istoriceşte vorbind, să aibă valoarea sa; 
dar când vedem că ni se contestă drepturile noastre, nu ne 
rămâne alta de făcut decât să ni le accentuăm și să ne felicităm 
de relațiunile satisfăcătoare ce avem de-altmintrelea cu puterile 
garante. 

Prin urmare voi avea onoare să susțin, răzimat pe aceste 
argumente, și pasagiul care vorbeşte de relațiunile noastre 
fnbucurătoare, și să cred că noi suntem totdeauna tari atunci 
când în mod independent ne dezvoltăm instituţiunile interne 
și le aplicăm. Numai în această încredere ne-am felicitat de 
relaţiunile externe. (Aplauze.) 


13 


Asupra reformei codului penal 


(Şedinta Camerei de la 15 decemvrie 1873) 


D-lor deputaţi, proiectul de reformă a codicelui penal, cum 
se prezentă de astă dată, și rațiunea lui de a fi s-au expus de 
către d. ministru de justiţie. Ni s-a arătat, și din parte-mi ţin 
a o constata, că anul trecut acest proiect de reformă a codicelui 
penal era împreunat cu proiectul de reformă a procedurei 
penale; dar acum ni se propune votarea unui proiect de lege 
de reformă a codicelui penal fără procedura penală. 

Acele dispozițiuni din proiectul anului trecut, care priveau 
regulamentarea presei prin arest preventiv, sequestrare de 
teascuri şi jurnale etc., astăzi nu mai sunt în dezbaterea 
domniilor voastre, și din partea mea sper că nu vor mai veni 
niciodată asemenea proiecte și idei din nou în dezbaterea 
domniilor-voastre, fiindcă nu cred că este nici de demnitatea 
guvernului, nici de demnitatea Camerei ca, după ce s-a luat 
o hotărâre solemnă în o cestiune, să revină din nou în dezbatere 
după zece luni. 

Tot ce a zis onor. d. N. Blaremberg în privința presei și a 
pericolului ce s-ar aduce cu toate aceste și prin actualul proiect 
de lege, îmi pare că este exagerat și greşit. Presa are drept să 
ceară, în statul nostru liber două lucruri: să fie judecată de 
jurati ȘI să nu existe în contra ei nici o măsură preventivă, fie 
din partea poliției, fie din partea judecătorului de instructiune. 

Dar odată ce acestea îi sunt garantate, presa nu se poate 
plânge dacă sunt prevăzute mai multe articole de lege, care 
cuprind cazurile de delicte ce ar putea comite ea, dacă sunt 
penalități urcate sau scăzute; fiindcă judecarea lor atârnă acum 
de la jurati, și presa are în instituţiunea aceasta a juraților cea 
mai mare garanţie ce ar putea dori. Din contra, după desfa- 
cerea codicelui penal de procedură penală, eu din parte-mi sunt 
recunoscător guvernului, că ne-a prezentat cestiunea reformelor 
penale despărțită de orce preocupare de partid şi ne-a lăsat să 
discutăm cestiunea fără spirit de partizani absoluti ai lui într-un 
sens, sau de opoziţiune sistematică în alt sens. 

Din acest punct de vedere vă cer voie, d-lor, a examina 
întrucâtva unele din obiecţiunile aduse de onor. d. Blaremberg 
acum, și de altii în anul trecut. 

D. Blaremberg, vorbind contra acestui proiect, zice că el 
nu ține seamă de progresul doctrinei; că ştiinţa modernă, care 
a făcut un alt fel de raţionament în această privinţă, nu este 
respectată în proiect. 

Dacă am înţeles bine aceste cuvinte, ele însemnează că, pe 
când știința modernă în materie de drept ar dori să vază 
poporul participând pe cât se poate mai mult la distribuțiunea 
justiției, să vază că nu este o clasă de „ortodoxie socială“ care 
distribuie justiția, ci că națiunea întreagă ia parte la dânsa; 
proiectul guvernului din contra vine în cazul de față și sustrage 
de la competența juraților un şir de delicte, pe care le dă în 
judecata tribunalelor ordinare. 

D-lor deputaţi, partea principală a acestui proiect îmi pare 
a fi în adevăr, că mai ales delapidatorii de bani publici și 
bancrutarii frauduloși să fie de acum înainte judecaţi de 
tribunalele ordinare, iar nu de curtea juraţilor. Să examinăm 
întrebarea. Fără îndoială principiul, ca pe cât se poate mai mult 
poporul întreg, sub formă de curte cu juraţi, să ia parte la 
distribuirea justiţiei, este un princip din cele mai salutare și mai 
frumoase. Însă fiecare din d-voastră, care din viaţa teoretică 


138 TITU MAIORESCU 


a trecut în viaţa practică, va fi făcut ca şi mine experiența 
următoare: că nu este în viața statelor, tocmai fiindcă viaţa lor 
este așa de felurită, nici un obiect, care să se poată vreodată 
rezolvi cu ajutorul unui singur princip, ci că la rezolvirea orcărei 
probleme reale concurg mai multe principii. Tocmai aci se vede 
aptitudinea omului de stat de a înțelege, nu aplicarea unilaterală 
a unui princip, ci complicațiunile principiilor şi mai ales 
subordonarea unui princip inferior la alt princip superior. 
(Aplauze.) 

Domnilor, admițând principiul acela ca un princip de 
progres, îmi cer voie a întreba pe domnii din opoziţiune, dacă 
este singurul și unicul princip în această materie? dacă nu este 
încă un principiu, și mai fundamental decât el? Când s-a 
format statul, când s-a luat fiecărui individ dreptul de a-și face 
însuși dreptate și i s-a zis: Nu tu ai să-ți cauţi ceea ce crezi că 
e drept, ci eu statul voi hotărî dreptul tău, tu trebuie să-ți impui 
această abnegaţiune în folosul tutulor, numai statul distribuie 
justiţia; când s-a zis aceasta individului, statul a luat 
obligatiunea, atât de elementară încât fără dânsa nici nu există, 
obligațiunea de a face ca justiția să fie o realitate, ca viata și 
averea cetățenilor să fie sigură, mai presus de orce îndoială 
sigură în administrațiunea justiţiei sale. Acesta fiind principiul 
fundamental al orcărei întrebări ce se atinge de siguranța şi 
averea cetăţenilor, eu îmi zic: instituțiunea aceea, care îmi 
îndeplinește cu mai multă certitudine misiunea justiţiei 
statului, aceea este cea mai bună. Dacă este cu putință cu acelaș 
certitudine ca națiunea întreagă să colaboreze la distribuirea 
justiției, să pedepsească pe făcărorii de rele, atunci voi fi cel 
dintâi a mă felicita de un asemenea progres la o naţiune. Dar 
când nu ajungem aci, când vedem statistica răspunzând cu cifre 
indiscutabile, că imensa majoritate a dilapidarorilor de bani 
publici sunt achitați de jurați, atunci îmi zic cu cea mai adâncă 
părere de rău, că în conflictul a două principii contrare, acela 
de a admite națiunea să distribuie justiţia și acela ca justiție să 

se facă în realitate, trebuie să prefer pe cel din urmă, și fiindcă 
justiția s-a refuzat de o parte, mă adresez atunci la altă parte, 
la tribunalele constituite. (Aplauze.) Au existat multe state fără 
jurați și au existat state cu o competență limitată de jurati, dar 
nu a existat nici un stat fără siguranța justiției, Şi unde 
siguranţa justiţiei lipsește, acolo nici o teorie nu poate să o 
îndeplinească şi să-i ţină loc de realitate, ci trebuie schimbată. 
(Aplauze.) 

Este o a doua obiectiune ce merită să fie examinată. Se zice: 
juraţii reprezentă conștiința publică. Dacă conștiința poporului 
nostru a achitat atâţia oameni, pe care noi dintr-un simţ tocmai 
prea ortodox îi credem vinovați, între ortodoxie şi popor cine 
are dreptate? Poate națiunea recunoaşte că dilapidatorii de 
bani publici nu trebuie pedepsiţi în statul acesta. Nu putem 
noi să fim mai fini în sentimentele de justiţie decât e 
totalitatea națiunii. lată un princip republican democratic! 
Dar, d-nii mei, din partea mea cred această argumenraţiune 
radical greșită în statul nostru, din următoarele motive: Dacă 
s-ar fi dat poporului român o dezvoltare reorganizatoare 
normală, așa încât orce progres al lui să fie făcut din jos în sus, 
prin conlucrarea noastră a tutulor la realizarea lui, atunci aș 
fi în drept să aştept de la acest popor ca să înțeleagă cât mai 
iute și la fiecare pas problema fie și mai complicată a vietei 
publice; și dacă s-ar da în judecata lui dilapidatorii de bani 
publici, atunci verdictul lui de justiţie să fie obligator pentru 
mine, fie achitător fie condemnator. Din nenorocire însă la 
noi nu este aceasta condiţiunea vieței publice. Noi, d-lor, din 
contra ne-am dezvoltat din sus în jos, şi în poporul nostru s-a 
încercat experimentul foarte extraordinar de a ne da, prin 
conferența de la Paris mai întâi și prin încercările noastre mai 
pe urmă, o formă publică de stat, fără a ne fi întrebat dacă 
majoritatea poporului este aptă sau nu pentru dânsa. Ni s-a 
zis: vă dăm un ideal de civilizaţiune europeană apusană. Voi, 
care sunteţi o coloană de cultură în Orient, o coloană de 

cultură, nu orientală ci apusană, veţi întroduce pe cât se poate 
mai degrabă formele cele nouă ale civilizatiunii. Ei bine, d-lor, 
în acest chip s-a făcut unirea politică a tărilor noastre, în acest 
chip s-au făcut legile noastre civile și penale, s-a reformat 
administrarea, s-a făcut Constitutiunea noastră. Eu n-am găsit 
în asemenea împrejurări drepte observările onor. d. Blaremberg, 
care ă propos de o lege specială întreabă pe d. ministru al 
justiţiei, de ce vine cu un proiect de lege abstract, tradus din 
alte țări; fiindcă d. Blaremberg nu s-a întrebat acelaș lucru, 
când s-a făcut Constituţiunea noastră. (Aplauze.) Această 
Constituţiune, fiind primită abstractă în țară, toate legile 
următoare, prin o fatalitate grea, dar necesară, nu se pot face 
decât pe aceiaș cale abstractă, și acum cerinţele adresate 
poporului nostru sunt: de a înțelege cât se poate mai iute, ce 
voiesc aceste legi. 

Aşadar, când s-a introdus viaţa publică a statului din sus 
în jos, când mai toate formele noastre de viaţă sunt 
împrumutate din legile statelor de altă cultură, când la "48 am 
ars Regulamentul organic și n-am voit să-l amendăm, să dăm 
la o parte principiile cele rele și să păstrăm pe cele bune, ci am 
voit să primim în totul formele culturei apusene, atunci nu-mi 
rămâne decât a zice acestui popor: Tu trebuie să îndeplineşti 
certe condițiuni elementare ale acestei culturi, și dacă nu ești 
în stare să pedepseşti pe dilapidatorii de bani publici, fiindcă 
nu ştii încă pe deplin ce va să zică manipulare de bani publici 
şi functionari publici, atunci eu stat modern, care nu pot exista 
când dilapidatorii de bani publici nu sunt pedepsiți, trebuie 
să-ți ridic acest drept și să-l dau juriștilor speciali. (Aplauze.) 

Terminând, d-lor, mă grăbesc a declara că argumentațiunea 
ce am încercat a o face înaintea d-voastră şi pe care o supun 
discutării opozițiunii, este o argumentare lipsită de orce spirit 
de partid și întemeiată numai pe raţiunea generală de stat. Pe 
baza ei voi vota pentru luarea în considerațiune a acestui 
proiect. (Aplauze prelungite.) 


14 
Asupra reformei legii comunale 


(Sedinta Camerei de la 31 ianuarie 1874) 


D-lor, nu por să încep a combate pe onor. d. Ionescu fără 
a exprima părerea mea de rău, că a fost silit să-și termine 
argumentațiunea sa şi că nu s-a Încuviințat legitima d-sale 
cerere de câteva minute de repaos. 

Acest omagiu adus adversarului meu, de alimintrelea așa 
de neobosit în sustinerea puncturilor d-sale de vedere, îmi iau 
curajul a-l combate și a arăta ceca ce cred că este greșit în 
discursul d-sale. 

D-lor deputaţi, sunt dator mai întâi, ca membru al 
majorității, să relev nepotrivitele atacuri ce d. Ionescu a adus 
şi cu această ocaziune onestității administraţiunii d-lui 
ministru de interne. Nu este potrivit ca într-o materie așa de 
importantă ca aceea a instituirii colegielor electorale să se 
amestece blamuri generale în contra ministerului actual, 
într-un mod așa de ușor și de vag. Și dacă onor. d. lonescu a 
citat pe lordul Brougham, care zice că în momentul când 
schimbăm o lege trebuie să o înconjurăm cu tot respectul, 
negreșit acelaș lord ar fi zis că pe când se discută asemenea legi 
de modificare, pe lângă respectul datorit lor, se datoreze respect 
şi autorității, reprezentanta actuală a legii, și această autoritate 
legală în cazul nostru este guvernul. (Aplauze.) 

Prin urmare este a viola într-un mod neiertat acel respect, 
când se tratează cestiunea cum a tratat-o d. Ionescu, și eu sunt 
dator a întâmpina că dacă este vreun prestigiu, care înconjoară 
numele primului-ministru actual, care reprezentă și majoritatea 
noastră, este prestigiul unei onestități neatinse. (Aplauze.) 

Aceste zise, d-lor deputați, fără a intra în multe și lungi 
discuțiuni asupra teoriilor politice, fiindcă timpul este înaintat, 
îmi cer voie a lua în discutare singurul punct practic din 
observaţiunile d-lui N. Ionescu. Întrebarea d-sale este aceasta: 
ce necesitate ne sileşte pe noi să schimbăm legea de astăzi? Și 
cu această ocaziune d-sa se întreabă: ce este instituțiunea 
comunală? Și ne spune că prin art. 2 din legea vechie institu- 
tiunea comunală este o persoană juridică, care se administrează 
de sine etc.; iar d. Cantilli ne-a zis ieri că instituțiunea 
comunală este o persoană juridică cu unitate de vederi și 
simpatii etc. Deja d. ministru de externe a relevat vagul acestor 
idei. Eu voi insista asupra nehotărârii lor și mă voi încerca a 
le substitui adevăratul fond real. Așadar, d-lor, ce este 
comuna? Care este rațiunea, de la care plecând se poate judeca 
aptitudinea ei? Care este criteriul bunătăţii unui consiliu 
comunal? Și atunci să vedem, dacă legea elaborată la 1864 de 
d. Kogălniceanu și pusă în lucrare în timp de 10 ani, trebuie 
să fie schimbată sau nu. 

Aci mă unesc cu d. Vernescu pentru a recunoaște că nu 
este destul să se pună înainte ca argument neîndeplinirea 
tocmelelor agricole, pentru ca să se ceară schimbarea unei legi 
comunale; căci nu execuţiunea sau neexecuțiunea tocmelelor 
agricole face esența autorităţii comunale. 

Ce este dar, d-lor, comuna? Unde este punctul de 
distincţiune practic? În legea actuală comunală, la capitul II, 
menţinut și de proiectul modificator, se specifică anume, care 
sunt objectele de administrațiune ale comunelor. În privinţa 
lor dar am să examinez valoarea comunei cum a existat pănă 

astăzi. Pe acest teren nou pusă cestiunea, ea primește 
următoarea faţă: 

Datoriile comunelor sunt: întâi, ca fiecare să-și păstreze și 
să-și susţie biserica; al doilea, ca fiecare comună să-și sustie 
şcoala; al treilea, ca fiecare comună să îngrijească de bolnavii 
şi invalizi ei; al patrulea, ca fiecare comună să se administreze 
conform trebuințelor și aspirațiunilor ei. Mă mărginesc la 
aceste patru obligaţiuni mai însemnate. 

Ei bine, ce a făcut comuna de la 1864 pănă astăzi pentru 
biserică? 

N. Ionescu. Dar ce a făcut statul pentru biserică? 

T. Maiorescu. Nu era chemat statul să îngrijască de 
biserică; și d-voastră, care sunteţi oameni democrati, partizani 
de self-government, nu aveţi dreptul să cereţi de la puterea 
centrală să întretie biserica unei comune. (Aplauze.) 

Repet dar întrebarea, d-nii mei: comuna cu legea de la 
1864 în ce stare ne-a adus biserica în timp de 10 ani de zile? 
Această comună menţinut-a biserica cel puţin în acecaș stare 
ca mai nainte, în timp de 10 ani de zile? Nu! Prin multe sate 
astăzi nu mai sunt bisericile ce erau înainte, și chiar acolo unde 
sunt, se află în starea cea mai deplorabilă. Deplorabile sunt, 
d-lor, şi cimitirile, și aspectul lor prezentă înfățișarea unor 
locuri pentru animale, iar nu pentru rămășițele persoanelor 
iubite, care zac în pământ. lacă starea a două lucruri lăsate în 
îngrijirea comunei de astăzi! 

Şi să nu se zică că aceasta provine dintr-o cauză de 
scepticism al locuitorilor noştri către religiune. Înţeleg ca un 
asemenea scepticism, ca o asemenea indiferență pentru 
religiune să se producă în câţiva indivizi ai unui popor cu o 
inteligență mai dezvoltată, cu o forţă de argumentațiune 
ştiinţifică, dar la noi, unde nu s-au arătat asemenea forte de 
științe, lipsa de simţimânt religios este nemotivată, este un 
semn de slăbire, o amorţire continuată în mijlocul stagnațiunii 
deja primejdioase a sătenilor noștri. 

Comuna de la 1864 și pănă astăzi n-a făcut nimic pentru 
a dezvolta biserica, nu a făcut nimic pentru a redeștepta 
simțirea religioasă, și prin urmare a lăsat în decadenţă unul din 
cele mai importante fundamente ale moralității poporului 
nostru și orcărui popor. 

Trec acum la punctul al doilea. 

Ce s-a făcut pentru şcoalele comunale de la 1864 și pănă 
astăzi... Nu vorbesc pentru școli în privința sistemului de 
învățământ, acesta e rezervat statului; dar comunei i s-a dat prin 
legea instrucţiunii publice îngrijirea edificiului școalei, îngrijirea 
de cretă, de burete, de lucruri materiale, care intră sub 
domeniul pumnului. Întreb: pentru aceste lucruri materiale, 
palpabile ce a făcut comuna cu „vederile unite“ ale d-lui Cantilli? 
Sunt astăzi școalele îngrijite? Nu, unele şcoli s-au prefăcut în 
grajduri, și astfel s-a arătat în ce mod procede acea multime 
democratică pentru îngrijirea ei sufletească. (Aplauze, zgomot.) 

N. Ionescu. Comuna plătește împrumuturi și dări. 
(Zgomot.) 

T. Maiorescu. Trebuia să plătească și dări, să facă şi împru- 
muturi, dar trebuia să îngrijască și de elementul intelectual, 
fără de care nu există comună. 

Ce a făcut, d-lor, de la 1864 pănă astăzi comuna şi acei 
reprezentanţi ai colegiilor comunale cu un alt ram de îngrijire, 
salubritatea publică, higiena? 

D. Kogălniceanu, cu experiența sa cunoscută şi cu auto- 
ritatea numelui său, când cu discuţiunea adresei la discursul 
Tronului, a zis: că populațiunea la noi se împuţinează, că este 
teribilă starea în care au ajuns clasele de jos. Nu înţeleg numai, 
de ce d. Kogălniceanu a adresat guvernului această imputare; 
căci guvernul în doi ani nu putea să schimbe starea populațiunii. 
Guvernul este dator să dea un ajutor pentru a împedica 
epidemiile şi să ia măsuri privitoare la interesele generale. Dar 
era de datoria proprie a comunei să ia măsuri cât mai practice 
locale, să se ocupe cu tot dinadinsul ca să stăvilească pierderea 

crescândă a populaţiunii, întinderea boalelor contagioase, ma- 
rasmul, malaria, hrana cea neîndestulătoare. Nimic însă nu a 
făcut comuna pentru toate acestea; nu s-a încercat măcar a face. 

A patra întrebare: administraţiunea finanţelor în comună 
este bună astăzi? Este mai onorabilă astăzi reprezentaţiunea 
comunală decât înainte de 1864? Înaintea aplicării acestei legi 
era lucrul știut că acei reprezentanţi vechi, fie și ignoranți, buni, 
răi, cum erau, erau cel puţin oameni cinstiţi, în vreme ce astăzi 
este lucru tot aşa de știut că prin formale complicate 
majoritatea autorităților comunale și-a format din instituțiunile 
democratice ale d-voastră numai o cheie pentru a deschide pe 
furiș lăzile contribuabililor. (Aplauze.) 

Iată, d-lor, în puţine cuvinte, criteriele pentru judecarea 
comunei de astăzi. 

Si onor. d. Ionescu mai întreabă: care este necesitatea să 
schimbăm legea comunală? Necesitatea este că toate interesele 
comunale încredințare consiliului comunal și primarului de 
pănă acum, au fost omorâte de acești reprezentanți și că trebuie 
neapărat să ne îngrijim a le da o altă reprezentare. 

Acum, dacă sub forma electivă mai democratică nu s-a 
făcut nimic în această privință, dacă nu este adevărată propozi- 
tiunea zisă de d. Stolojan, că oamenii care sufer sunt și cei 
dintâi chemaţi a se îndrepta înșii, și dacă se vede din contra, 
că țăranul nostru este în stare de a suferi, dar nu ştie nici de 
ce sufere, nici nu știe leacul cu care să se îndrepteze, atunci este 
dovedit pentru mine, că modul de a înăbuși voturile celor 
inteligenți din comună prin voturile mulțimii este modul cel 
mai greșit pentru a susţinea interesele comunale în România, 
şi nu putem face alta decât a schimba sistemul: în locul 
voturilor mulțimii să primim o preponderanţă a voturilor 
celuilalt element, pe care ni-l dă constituțiunea, stabilind 
colegiile după cens: să primim pe proprietatea cea mare, să 
sporim pentru o parte a voturilor condiţiunea censului atât, 
încât să avem speranţă că se vor îndrepta lucrurile și că vom 

găsi în proprietarii mari mai multă îngrijire și inteligență decât 
am găsit-o în mulţimea ignorantă, 

Onor. d. Vernescu întreabă: dar proprietarii cei mari vor 
face oare acesta? Este sigur că ei se vor îngriji mai bine de 
comună? Am onoare a răspunde d-lui Vernescu că întrebarea 
îmi pare prea capțioasă. Un lucru este sigur: multimea de pănă 
acuma nu s-a îngrijit de comună. În momentul în care 
d-voastră, proprietarii mari, veniţi şi ziceți: cerem noi în locul 
ei preponderanța în comună, luați responsabilitatea asupra 
d-voastră să faceţi de acum înainte ceea ce nu a știut să facă 
mulțimea. Între siguranţa că nu s-a făcut nimica de cei care 
sunt acum, şi între posibilitatea că se va face ceva de cei ce se 
creează de acum înainte, trebuie să mă adresez la această nouă 
creaţiune. lar dacă nici d-voastră nu veti face nimic, atunci nu 
vor mai exista comune în România ȘI va veni timpul 
despotismului cesarian să ne regulamenteze pe toți. Înainte însă 
de a ajunge la acest exces, este o datorie a noastră liberalilor 
(liberali, nu însă democraţi-radicali) să chemăm un ale 
element de reprezentare a adevăratelor trebuinte ale țărei și să-i 
dăm lui preponderanta în comune. o 

ȘI în această privință aș dori să combat un alt argument 
al d-lor Vernescu și Ionescu, care au zis că nu se poate lua de 
bază experiența făcută în timp de 10 ani, căci alegerile nu s-au 
făcut libere; dacă s-ar fi lăsat alegerile libere, poate că ar fi dat 
consiliului comunal alte persoane. Să examinăm obiecțumea; 
ea merită un examen serios și exprimarea sinceră a rezultatului. 
Declar mai întâi, că mă unesc cu d. Vernescu în a stigmatiza 
forța brutală în alegeri. Însă, d-lor, sunt o mică excepţiune 
cazurile, unde forța brutală să fi dictat alegerile, poate din o 
mie de alegeri individuale făcute, să se fi întâmplat de-abia 30 
cazuri, unde să fi domnit adevărata forță brutală. Rămâne dar, 
d-lor, influența guvernului indirectă, înrâurirea morală — 
imorală. (Râsete.) 

Sunteţi d-voastră oameni politici, când faceţi asemenea 
imputări generale? D-lor, nu puteţi cere de la un organism al 

statului, fie cât de parțial și de mic, cu atât mai puţin de la 
guvern sau de la Cameră, nu puteți cere ca princip de 
politică abnegațiunea. Acesta este un princip negativ; pentru 
orce organism constituit în stat se cere din contră să se afirme, 
să se scoată afară din sine, să-și întinză cercul său de acţiune. 
Este dar un impuls activ, o creștere a competentei, care reșade 
şi trebuie să reşază în fiece organism; de aceea se și vorbește 
de puteri în stat: puterea executivă, puterea legiuitoare etc. 

Întinzându-se acum mai multe puteri în cercurile lor de 
lucru, se întâlnesc, intră în coliziune, şi atunci se stabilește linia 
de demarcațiune a legalității. Ba este dar rezultanta unui 
concurs de puteri puse în mișcare reală. Acum, d-lor, 
rezultanta aceasta se îndreptează, nu după frazeologii, ci după 
tăria de fapt a organismelor. Și orce putere a statului, 
îndeosebi guvernul în orce ţară din lume, are atâta înrâurire 
morală, cât îl lasă să aibă celelalte puteri. 

Nu dar prin prescripțiuni de abnegare se întemeiază 
politica. Căci atunci în loc de constituțiune, ar fi de ajuns să 
avem catechismul creștinesc. Politica şi echilibrul puterilor se 
întemeiază prin actuala lucrare a tutulor, spre menţinerea 
limitelor de competenţă. 

D. Vernescu a zis că atunci când un ministru sau un 
subprefect va ingera în alegeri și va îndemna pe un alegător 
să voteze după placul său, să se trimită acel ministru sau 
subprefect înaintea justiţiei ca să se pedepsească. Eu din contră 
aș zice: să se cenzureze acel alegător, pentru că s-a lăsat a fi 
influenţat. (Aplauze.) 

Numai din această întărire a conștiinței drepturilor celor 
chemați la alegere naşte putinţa unui sistem liberal; căci de 
alrminrrelea orce stat a început prin cucerirea de sus în jos și 
tinde la absolutism. Și pănă când nu vor şti a uza de dreptul 
lor alegătorii și nu vor ști a face să li se respecte acest drept, 
pănă atunci, cu toate teoriile, vor rămâne slabi, vor fi anulați 
prin puterea centrală a guvernului și vor merita să fie anulați. 

Dacă dar recunosc și eu, d-lor, cu d. Vernescu, că în țara 
noastră mai toate guvernele câte au trecut și câte au avut alegeri 
în timpul lor, au făcut cel puțin cu alegerile comunale ce au 
voit, aceasta ce dovedește? Dovedeşte că sistemul d-voastră 
electoral n-a fost în stare a sustine voința comunei în fata 
ingerinței administrării centrale. Apoi, d-lor, eu întreb: 
comuna, această putere fundamentală în stat, este şi trebuie 
ea să fie o ființă hibridă, o ființă atât de slabă încât cel dintâi 
subprefect, pe care d. Ionescu l-a calificat cu o expresiune ce 
nu-mi pare destul de cuviincioasă, pentru a o repeta, să zic dar 
cel dintâi subprefect neonest, să fie în stare să strice tot 
eșafodagiul d-voastră, pe care voiţi să o întemeiați, să o urcați, 
să faceți democraţie și selfgovernment? Cu aceasta d-voastră nu 
faceţi decât afirmati însuș incapacitatea mulțimii la noi 
pentru ideile democratice, pentru practicarea independenţei 
individuale. De aici ar rezulta însă condamnarea la moarte a 
comunei. Ei bine, eu fac ca d-voastră, eu nu cred aceasta în 
mod absolut; pot încă spera, că sunt în țara noastră elemente 
ce au încă independenţa trebuitoare alegătorului; și fiindcă 
experiența a dovedit, că această independenţă nu se găsește în 
mulțime, trebuie să o căutăm în un alt element, în proprietarii 
cei mari, și eu sunt încredinţat că ei vor ști să rezolve mai bine 
problema comunei, pe care mulțimea nu a rezolvit-o. 

Este dar bine, că s-au găsit în sânul acestei onor. Adunări 
membri care și-au arătat cu francheță opiniunea lor şi au propus 
într-un mod radical preponderanța proprietarilor mari în 
autoritatea comunală. Dacă d-voastră credeți că amendamentul 
propus de d. Greceanu împlinește această condiţiune, eu voi 
fi pentru dânsul. Și de mi se va zice, ceea ce s-a mai zis de unii 
din oratorii ce m-au precedat, că ar fi ceva feudal de a da 
proprietarilor atâta autoritate și chiar drept de delegațiune, voi 
răspunde că prin orce cuvinte s-ar califica aceasta, lucrul nu 
se schimbă în sine și cuvântul rămâne indiferent. Căci cu 
cuvintele frumoase de egalitate, democraţie, pe care le-aţi 

aplaudat acum 10 ani, au ajuns comunele unde sunt; poate 
că cuvântul de feudalitate, care sună mai puţin frumos, să 
schimbe lucrurile și să le facă a merge mai bine. 

De este într-adevăr, d-lor, ceva ce caracterizează pe 
majoritatea de astăzi a Camerei, este lipsa de frazeologic. Așa 
chiar în discuțiunea de faţă, pe când opoziţiunea ne-a ținut ore 
întregi cu citaţiuni din Montesquieu, din Machiavel, Stein, 
Molinari, Prevost-Paradol, chiar și din bietul Lamennais, noi 
le-am răspuns și le răspundem cu obiectele reale de biserică, 
şcoală, higienă, finante oneste în comună. Acesta, domnilor, 
este și singurul tărâm, pe care trebuie pusă chestiunea, și în 
considerațiunea aceasta eu vă rog ca să votaţi franc și leal pentru 
noua şi adevărata încercare de a constitui comuna la noi cu 
preponderanţa celuilalt element de self-government liberal ce 
ne mai rămâne, cu preponderanța proprietății celei mari. 
(Aplauze prelungite.) 


15 


Asupra budgetului rectificativ al Instrucțiunii publice pe 
1875. Internatele statului 


(Sedinta Camerei de la 18 decemvrie 1874) 


Ministerul din acel timp: 


Lascar Catargi, prezident și interne, 

General I. E. Florescu, răsboi, 

P. Mavrogeni, finanțe, 

B. Boerescu, externe, 

Al. Lahovari, justiţie, 

G. Gr. Cantacuzin, agricultură, comert și lucrări 
publice, 

T. Maiorescu, culte şi instrucție publică (numit la 


7 aprilie 1874). 


D-lor deputați, când am intrat în minister, ştiţi că am găsit 
votat atât budgetul pe 1874, cât și acela pe 1875, şi cred că 
nu lipsesc întru nimic datoriei mele de colegialitate 
declarându-vă că de eram eu chemat a face budgetul pe 1875, 
îl făceam altfel de cum este, și îndeosebi ceream un spor. Însă 
budgetul l-am găsit făcut, dar v-am prezentat legea instruc- 
țiunii publice, unde se prevede tot ce a crezut guvernul că va 
fi necesar pentru învățământ și unde d-voastră veți putea hotărî 
deodată cu chestiunile de princip și budgetul normal al 
instrucţiunii, d. e. pentru anul 1876. În această pozițiune 
aflându-mă faţă cu budgetul pe 1875 votat deja, și înaintea 

unei legi, pe care o veți vota și în urma căreia se va alcătui 
budgetul organic, m-am văzut totdeodată față și cu cerinţele 
finanţiare ale țărei pentru anul 1875. În princip, d-lor, după 
convicţiunea mea constituţională, de la care nu mă pot abate, 
un budget rectificativ nu este în drept de a vă cere alte 
schimbări la budgetul deja votat decât acelea care prin 
forţa-majoră au intervenit de la data când s-a votat budgetul — 
martie 1874 — pănă la ziua când se va pune în lucrare — 
l ianuarie 1875 —, precum și acelea, în privința cărora s-au 
strecurat, ca în toate lucrurile omeneşti, scăpări din vedere. 

Tinându-mă cu stricteță de aceasta regulă, v-am prezentat 
budgetul rectificativ, de care vă ocupați astăzi. 

Prin urmare locul pentru îmbunătăţiri fundamentale va fi 
la budgerul pentru 1876, dar nu la un budget rectificativ pe 
1875. Cu această ocazie daţi-mi voie a zice de pe acum, că 
odată cu punerea în lucrare a legii asupra învățământului, care 
prevede mai multe augmentări la școli, va trebui să mai sporiți 
îndată cu un milion și jumătate pănă la două milioane 
budgerul instrucţiunii, căci în legea nouă se cere înființarea de 
mai multe școli normale, de şcoli reale, augmentarea şcoalelor 
secundare pentru fete și sporirea învățământului universitar, 
acestea însă nu se pot face fără mijloace băneşti; și atunci va 
fi momentul să discutăm principii generale și să votaţi 
sporiri. Pentru astăzi nu este cestiunea astfel, și acum viu la cele 
trei puncte atinse de d. Boliac. 

D. Boliac, deși este membru în comisiunea budgetară, v-a 
pus înainte câteva argumente, care sunt tocmai contrare 
împrejurărilor de fapt. D-lor, nu s-a tăiat nici un stipendiu, 
ci din contra se cere un spor de 37 sau 39 mii franci la bursele 
elevilor săraci. Vasăzică nu este exact ceea ce a zis d-sa. În 
internatele liceelor din București, laşi și Craiova de mai multi 
ani, după direcţiunea dată de comisiunea budgetară cu 
aprobarea predecesorului meu d. Tell, nu s-au primit deloc 
elevi noi. Legea instrucţiunii zice că se vor primi în internate 

elevi, însă numărul lor nu este prevăzut în lege, şi ministrul 
avea dreptul să primească în internat 100 de elevi sau 40, după 
cum se va vota suma și se vor găsi elevi. De vreo doi ani dar 
nu s-au primit în internate elevi noi, şi astăzi găsesc starea de 
lucruri astfel că, în internatul liceului din Iași d. e., nu se află 
decât 40 elevi. D-lor, cestiunea de princip, dacă trebuie să fie 
sau nu internate, o veţi dezlega cu ocaziunea votării legii celei 
nouă. Astăzi însă cestiunea stă așa, că se găsesc în realitate 
numai ațâța elevi în internatele statului, câți am prevăzut în 
budget, și suma scăzută ce o vedeți, este o cifră, care 
corespunde actualități, fără a se împuţina numărul internilor 
din ceea ce sunt. Nu eu dar am depărtat vreun elev din 
internat. Numai că în budget era trecută o cifră mai mare decât 
se cere și eu o reduc la adevărata cifră reală. Cifra, cu care se 
scad astfel cheltuielile, ar fi rămas de la sine la economii. Eu 
o relev în budgetul rectificativ numai pentru a ne apropia mai 
mult — fie și cu o cifră foarte mică — de echilibrarea budgetului 
real. 

Frumoasa declarațiune ce a făcut dar d. Boliac, mi-ar fi 
produs o mai adâncă impresie, dacă nu eram mai dinainte 
convins despre justeţea celor ce susţine d-sa. Și eu m-am găsit 
în fara acestei greutăți de a vedea atâția elevi săraci care, nefiind 
internați și neavând mijloace, rămâneau expuși la mizerie; şi 
de aceea în proporţie cu scăderea sumei alocate pentru 
internate și neîntrebuinţate, vă cer ajutoare bănești pentru 
elevii săraci. Se înțelege că aceste ajutoare se vor da celor mai 
silitori. Vasăzică nu este exact că s-au redus stipendiele celor 
săraci, din contra s-au sporit mijloacele pentru ei. 

Un alt punct relevat de d. Boliac este: de ce nu s-au făcut 
sporiri la arhivă și de ce s-au făcut la călugări? D-lor deputaţi, 
nu voi fi eu acela care voi face sporiri la călugări, dacă este 
vorba, cum se putea înţelege din cuvintele d-lui Boliac, de 
câștiguri materiale pentru persoanele lor. Nu cred că va fi vreun 
ministru în România, care să facă îmbunătățiri pe această cale. 

Dar mari îmbunătăţiri vor fi de făcut pentru starea morală a 
călugărilor, pentru respectarea poziţiei lor și mai ales pentru 
restaurarea monastirilor mai importante, care cuprind în sine 
o parte din istoria țării și sunt dovada simțimântului religios, 
ce trebuie menţinut în România, mai ales în timpul de faţă. 

Dar de toate aceste nu e cestiune în budgetul rectificativ 
pe 1875. Ceea ce s-a făcut în budget, este altceva; s-a scăpat 
din vedere a se trece diurnele membrilor Sfântului Sinod 
pentru anii 1874 și 1875, căci s-au pus numai 10 mii de franci 
și ceva pe an; în fapt însă a trebuit să se cheltuiască mai mult, 
fiindcă Sinodul ţine două sesiuni pe an. Legea este de a li se 
plăti diurnă; scăpându-se din vedere cifra totală, la budgerul 
rectificativ vedeți că era locul de a vă cere îndreptarea 
conform legii. 

În cât privește arhiva, răspund, ca nu v-am putut cere 
îmbunătățirea ei în acest budget rectificativ. Căci de la martie 
1874 pănă astăzi nu ştiu să se fi întâmplat ceva în privinţa arhivei, 
ce să reclame schimbarea votului d-voastră dat deja pentru anul 
1875. Dar dacă voiţi sporiri la arhive, vă rog să le propuneti și 
să le votaţi în primăvara viitoare, cu ocazia budgetului pe 1876. 
Numai așa cred că vom procede în mod corect. 


În contra ministrului și în favoarea tutulor internatelor 
statului vorbește în aceeaș ședință d. Nicolae lonescu, căruia 
îi răspunde ministrul cultelor T. Maiorescu: 


D-lor deputați, în fața unui discurs ţinut de un deputat 
cu o lungă experiență de parlamentarism ca d. Nicolae 
Ionescu, îmi vine greu să zic ceea ce am de zis, dar trebuie să 
o zic: Oare parlamentarismul la noi nu este altceva decât arta 
de a interverti lucrurile? de a trece alăturea de adevăr? de a 
întrebuința timpul și cuvintele pompoase pentru a ajunge la 
alt rezultat decât lămurirea și dezlegarea exactă a chestiunilor? 
— Dacă ar fi așa, domnilor, atunci după părerea mea orcine 


154 TITU MAIORESCU 


întrebuințează talentul său la asemenea lucruri, strică sistemul 
constituțional. 

l Nu este bine ca prin budgete rectificative să desfiintăm 
internate, iacă rezumatul lungului și violentului discurs al d-lui 
Ionescu. Dar de ce a mai tinut acest discurs? Căci tot 
discursul d-sale este afară din chestie. 

Nu se desființează, domnii mei, nici un internat, nu a 
trecut prin capul guvernului niciodată a le desființa cu 
ocaziunea budgetelor rectificative. Nu este exact că, dacă se va 
vota acest budget rectificativ, la 1 ianuarie, cum zice domnul 


Ionescu, se vor da elevii afară din internate. Nu se ia nici unuia 
bursa ce o are. 


N. Ionescu. Cer cuvântul. 

D. ministru cultelor. Declar încă o dată, că nu se dă afară 
absolut nimeni. Astăzi starea internatelor o prezent în budget 
așa cum există și nu schimb nimic din ceea ce găsesc astăzi; prin 
urmare orce argumente înfrumusețare despre importanța 
internatelor trebuie să nu le ținem în seamă pentru acum, 
fiindcă nu ating punctul în discuțiune. Alta ar fi dacă voiţi să 
sporiți acum numărul elevilor în internate; atunci puteți vota 
în modul cum zice d. lonescu, adică să se menţie cifra. Cu alte 
cuvinte: cifra din budgetul pe 1875 nu corespunde realităţii; 
aţi prevăzut pentru internatul din Iaşi d. e. o sură elevi, dar 
astăzi nu sunt decât 40, şi prin urmare 8 luni din anul 1875 
vor fi tot numai 40, căci a trecut începutul anului şcolar, unde 
se mai pot primi bursieri în internate. Voiţi însă să fie mai 
mulți elevi? atunci menţineţi cifra din budget. Aceasta va 
însemna: Camera doreşte cu ocazia budgetului recrificativ să 
se primească, prin derogare la lege, mai mulți elevi în internat 
cu începere de la 1 ianuar 1875 și să nu se treacă suma la 
economii, nici să se distribuie în burse fie în țară, fie în 
străinătate. Astfel prezentată chestiunea, mă sileşte a vă face 
declararea de princip, pe care nu din vreo temere nu o făcusem 
la început, ci nu o făcusem, fiindcă atunci nu era în chestie, 

declararea: că sunt contra internatelor la liceele statului și mă 
opun să se primească mai mulţi decât sunt astăzi. 

Citaţiunea făcută de d. Ionescu din Englitera nu se potri- 
vește aci, căci Englitera, dacă a revenit de la ideea „laissez faire, 
laissez aller“, nu a făcut-o pentru școalele secundare, d. e. 
pentru licee, ci pentru învățământul elementar. În învăţă- 
mântul elementar, da, acolo statul are datoria de a impune 
instrucţiunea, de a sancţiona obligativitatea și prin urmare de 
a veni în ajutorul acestui învățământ. Pentru licee, unde este 
un învățământ care prepară pentru studiile mai înalte de la 
universitate şi de unde ies funcţionarii statului, pentru licee 
nu recunosc altă obligațiune pentru stat decât acea de a da 
numai acest învățământ. Căci luând statul şi obligariunea de 
a da educaţiunea liceenilor în internate, veţi admite că statul 
ia cu alte cuvinte îndatorirea următoare: Eu am să cresc în 
internatele mele pe elevii din licee mai bine decâr este 
probabil că sunt crescuţi în familie. Dar atunci întrebarea 
aceasta vine de la sine: liceele, cum au fost cu internatele lor, 
au produs o majoritate de elevi bine crescuţi? Poate lua statul 
responsabilitate asupră-și de a ridica copii din sânul familiei 
lor și de a-i crește mai bine? După știința mea, răspund că 
statul a produs o majoritate de elevi rău crescuţi (aplauze). Și 
eu nu pot să primesc asupra mea ca stat, ca să iau această 
răspundere, sau mai bine zis această culpabilitate. — Am fost 
director al internatului din laşi, şi știu ce se petrece acolo. Și 
aluziunea ce făcea d-nul Ionescu la timpurile cele vechi, făcând 
şi o citare, care fără îndoială a trebuit să aibă un răsunet în 
inima mea, citând chiar pe răposatul meu tată, această 
aluziune şi această citare cred că nu sunt potrivite.... 

N. Ionescu. Nimic nu e potrivit astăzi. 

Ministrul cultelor și instructiuni publice. În adevăr cele mai 
multe lucruri ce le spuneți d-voastră, nu sunt potrivite 
(râsete). În vremea când era tatăl meu în internat, corpul 
profesoral era mai liniștit decât astăzi... (Aplauze.) Atunci nu 

pătrundeau în interiorul internatelor preocupările politice, ci 
numai instrucţiunea. Tatăl meu s-ar fi crezut degradat în 
profesiunea sa de profesor, dacă în școală ar fi făcut politică 
militantă (aplauze). Prin urmare dacă internatele atunci au 
produs oameni buni, cu care țara cu drept cuvânt se poate făli, 
cauza a fost că erau conduse de oameni, care aveau spiritul 
îndreptat mai ales spre școală și numai spre școală, care, dacă 
scriau ceva, scriau cărți pentru școală, iar nu jurnale de politică 
militantă, și aveam atunci 20 de volume scrise pentru școală, 
pe când astăzi avem 20 de folianre de jurnale politice scrise de 
profesori (aplauze). Eu unul nu am făcut un mister din această 
părere a mea, și pentru prima oară, când am avut onoarea a 
vorbi în această Cameră, sunt acum aproape 4 ani, am spus 
sincer și O mai repet şi astăzi, că direcțţiunea unei părți a 
corpului profesoral de astăzi este periculoasă; nu voiesc ca 
profesorii să facă politică militantă nici într-un fel, nici în altul; 
treaba lor în şcoală nu este politica, treaba lor este creșterea și 
educaţiunea copiilor. În starea de astăzi, în care este societatea, 
și cu aceasta nu fac imputare nici unui profesor, ei sunt de 
bună-credinţă, decât în starea de astăzi lucrurile merg rău, 
pentru că sunt prea mulţi profesori care, în loc de a se ocupa 
de creşterea copiilor, se ocupă de alte interese. 

lacă pentru ce cred că astăzi nu este în stare statul, având 
acest material, să crească în internatele de licee elevii așa încât 
să nu aibă dreptul familia a-i zice înaintea țărei: mi-ai luat 
copilul ca să-l creşti mai bine, şi l-ai crescut mai rău decât eu, 
familia. 

Pentru aceste motive v-aş ruga, domnilor, să lăsaţi aceste 
internate așa cum sunt, și puteți cu inima liniștită să votaţi cifra 
cum este pusă aci, fiindcă, încă o dată repet, nu se dă afară nici 
un elev, se menţine starea cum este astăzi. 

Dar veţi voi să se înmulțească elevii, or să se tranșeze 
Chestiunea în alt mod? atunci negreșit aceasta va fi cu 

ocaziunea discutării legii instrucţiunii publice, iar nu acum, 
căci budgetul rectificativ nu schimbă legea. l 
În privinta seminarelor nu a fost intențjunea mea de a zice 
că elevii să fie externi, iar nu interni; căci sumele acelea, care 
se prevăd în budget, sunt pentru interni. Dacă se taie însă din 
seminare o sută de burse, aceasta corespunde iarăș stării de 
astăzi, fără să se dea vreunul afară. l 
În princip, este folositor de a fi numărul burselor mai 
restrâns în seminare. Avem astăzi 1200 bursieri în seminare, 
ceea ce întrece numărul tutulor bursierilor de la scoalele 
normale și din internatele liceelor împreună; și din aceștia nu 
ies ca să se popească decât o minimă parte, încât cei mai multi 
dintre internii seminarelor își greşesc vocatiunea lor şi 
îmbrățișează alte cariere. Înţelegeţi bine, că statul trebuie să se 
preocupe de acest fapt și să spuie acelora care voiesc să intre 
în seminare, că trebuie neapărat să se consacre la misiunea 
preoţiei. Astfel dar este mai bine să aibă mai puţini interni, dar 
să fie sigur că aceia se vor face preoți. lată, d-lor, lămuririle ce 
aveam să vă dau în această chestiune. (Aplauze.) 


16 
à . FE 
Despre încurajarea premiilor școlare. -Jurnalul instrucţiunii 


(Sedinta Camerei de la 18 decemvrie | 874) 


Ministrul cultelor, T. Maiorescu. D-lor deputaţi, mai întâi 
mulțumesc d-lui Kogălniceanu pentru tărâmul pe care a pus 
cestiunea, făcând apel la guvern și la Cameră de a nu se Pes 
luptă de partid, când e vorba de instrucțiunea publică 
Primesc cu plăcere observările făcute de d-sa și patriotica 
exortațiune pentru înălţarea și încuragiarea picturei la noi. 

f D-lor deputaţi, dezvoltarea culturei artistice la noi trebuie 
să o avem toți ca o dorință, și cu totii să lucrăm pe cât vom 
putea mai mult spre a ei încuragiare. Dacă prin dezvoltarea 
culturei naţionale este vorba să descoperim şi să așezăm 
rămășițele istorice și arheologice din ţara noastră; dacă este 
vorba să lățim pe cât se va putea mai mult literatura AREA 
proprie, pentru aceasta cred că vom fi de acord cu toţii; și în 
ceea ce priveşte muzeul nostru, acel muzeu, care este asezat la 
universitate şi care este deschis și se poate vedea de două ori 
pe săptămână, iar nu o dată precum a spus-o d. Kogălniceanu 
și chiar în toate zilele, fiindcă directorul lui se găsește la patul 
său în toate zilele, de la orele 10 pănă la 3; dacă este vorba de 
acel muzeu și de antichitătile lui, atunci pentru acestea este 
prevăzută în budget suma de 15 000 lei, care nu s-a atins nici 
s-a redus cu ceva prin acest budget rectificativ. Pe acest tărâm 
dar primesc toate observările aduse de d. Kogălniceanu. Dar 

în ceea ce se atinge de galeria de tablouri, aci este altă chestiune. 
Eu nu am îndrăznit în privința aceasta, ca prin un budget 
rectificativ să proced într-un mod mai radical suprimând 
întreaga sumă, fără ca mai întâi să am asentimentul d-voastră: 
dar când trebuinţele tării sunt așa de mari, când este un deficit 
însemnat în budget, am crezut că nu este momentul de a ne 
întinde mai departe la cumpăraturi sau încărcări de tablouri 
străine, căci tablouri naționale găsim foarte puţine pentru 
această galerie, fiindcă dezvoltarea artistică naţională cred că 
nu este încă ajunsă la momentul acela, unde ar trebui să ne 
gândim la dânsa în budgetul statului. Rămâne ca societatea și 
particularii să o încurageze. Deocamdată nu poate fi vorba de 
o adevărată artă națională, ci de cea străină, și dacă este vorba 
de a cumpăra picturi străine pentru ca să facem un muzeu la 
noi în țară, apoi poate că finanţele țării, precum și ţara întreagă 
nu ar permite aceasta. 

Eu nu cred că aș putea fi aprobat ca ministru de 
contribuabilii noștri, mai cu seamă de cei de la țară, care-și 
plătesc cu atâta anevoinţă dările, când aș zice unui asemenea 
contribuabil: din dajdie, din munca ta zilnică, îti iau bani 
pentru ca să cumpăr tablouri. Înţeleg când gradul de cultură 
artistică ar fi la noi îndestul de dezvoltat, ca statul atunci să 
fie dator a încuragia pe artiști; dar deocamdată nu este așa, şi 
pănă când nu vom avea mai multe școli elementare prin sate 
şi mai multe drumuri, pănă atunci dezvoltarea culturei 
artistice trebuie să aștepte. Pentru aceste considerațiuni dar, 
iar nu că și eu nu aș privi artele cu acelaș interes ca orșicare 
altul, dar zic pentru aceste considerațiuni din punct de 
vedere al statului am crezut că tifra de 3000 destinată pentru 
cumpărătoare de tablouri în anul 1875 este suficientă, iar 
pentru anul viitor puteți da mai mult. 

Eu aș primi cu bucurie orce tifră veţi voi să votaţi, pentru 
că nimic nu este mai plăcut unui ministru decât să aibă de 
unde cheltui; dar pentru ca să nu alunecăm pe calea de 

cheltuieli de lux în statul nostru, unde pânea de toate zilele în 
instrucțiune nu este de ajuns, m-am ferit de a cere mai mult. 

În privinta premielor s-a pus cifra de 10 000 lei și 10 000 
s-au şters, pentru că pănă acum s-a exagerat darea acestor 
premii. În țara noastră sunt atâția oameni premiaţi, încât nici 
o altă ţară din lume nu este unde s-ar putea găsi mai mulţi; 
când ați vedea listele de premiaţi în România, v-aţi mira de 
suma lor cea mare; aţi rămânea încântați de câte străluciri 
intelectuale și materiale avem în țara noastră, căci aproape a 
treia parte din toți scolarii vor fi primit cu vremea premii 
pentru meritul lor. Însă prin această cantitate se depreţiază 
premiul. Pentru ca să fie un stimulant, trebuie să se dea cu mai 
multă discreţiune. Am crezut dar că numărul acestor premii 
să se reducă și să se lase numai pentru aceia, care în adevăr îl 
vor fi meritat, și astfel să devină un adevărat mijloc de 
încuragiare. 

În privinta jurnalului instrucţiunii, tot ce am a răspunde 
este că acest jurnal nu există, deși tifra este pusă în budget. 
Dacă d-voastră voiţi să-l înfiinţez în cursul anului 1875, atunci 
trebuie să urcați țifra, căci suma de 4000 lei nu este de ajuns. 
Cu această țifră nu se poate înființa un jurnal, care să aibă 
demnitatea unui jurnal literar și de instrucțiune, căci trebuie 
să plătim un redactor, să renumerăm corespondenți, și dacă 
nu-mi veți mai înmulți banii, cu ţifra pusă în budget nu am 
ce face. 

Pentru P. Mavrogeni 


(Sedinta Camerei de la 16 ianuarie 1875) 


În fruntea Monitorului oficial de la 9 ianuarie 1875 
y $ si TA E 
apăruse următoarea scrisoare către ministrul-prezid 


d. L. Catargi, datată de la 6 ianuarie 1875: 


„Domnule președinte, 


Am onoare a vă ruga să binevoiți a supune la 
SE ; 3 ae ala 
aprobarea Măriei Sale Domnitorului demisiunea me 


la Ministerul de Finanţe. : 
P. Mavrogeni . 


Urma imediat decretul de la 7 ianuarie 1875, prin care 
demisiunea era primită și se numea d. George Gr. 
Cantacuzin ministru de finanțe, iar în locul acestuia d. 
Teodor Rosetti ministru al agriculturei, comerțului și 
lucrărilor publice. — Într-un proces de înșelăciune, ce se 
judeca înaintea curţii cu juraţi din Viena în contra lui 
Ofenheim relativ la construirea drumului de fier 
Lemberg-Cernăuţi-lași, se citiseră și erau reproduse în ii 
vieneze câteva rânduri dintr-o corespondenţă privată între 
de Hertz si acuzatul, în care era vorba de banii cheltuiţi în 
România şi de o sumă dată d-lui Mavrogeni. Sosind în 
Bucureşti ziarele cu aceste notițe, Mavrogeni și-a prezentat 


demisia de mai sus. 

La redeschiderea parlamentului după vacanţa 
Crăciunului, în ședința de la 11 ianuarie 1875, d. 
N. Ionescu anunță o interpelare asupra acelei demisii și o 
dezvoltă în ședința de la 14 ianuarie, vorbind de corupţiune, 
de darea în judecată a d-lui Mavrogeni și conchizând 
deocamdată la numirea unei anchete parlamentare. 

După răspunsul ministrului-prezident vorbește 
însuș Mavrogeni și arată Camerei, cum încă de la 1859, 
sprijinit de capitaliști din străinătate și dorind a vedea 
înființându-se în România cât mai curând primul drum 
de fier, a căutat pe faţă să obtie o asemenea concesie, că 
de-abia la 1868 (fiind ministru de finante I. Brătianu) 
s-a dat simultan concesia Strousberg pentru linia 
Roman-Vârciorova și concesia Ofenheim pentru linia 
Ițcani-lași-Roman, că însă la 1868 el se retrăsese din 
consorțiu, că la dezbaterea și votarea concesiunii era 
deputat, dar că s-a abținut, spuind tutulor că era 
interesat în chestie și că, firește, după acordarea concesiei 

a fost desdăunat pentru munca sa de mai nainte Și pentru 
sacrificiile făcute. 

l Vorbește apoi d. Al. Lahovari, ministrul justiției, și 
zice între altele: „D. Mavrogeni nu a luat parte nici la 
discuțiune, nici la vot, fac apel la suvenirea tutulor 
acelora care au fäcut parte din acea Adunare. Prin 
urmare, cred că susceptibilitatea cea mai delicată nu 
poate să se ofense pentru partea ce a luat în întreprin- 
derea Ofenhaim, cu atât mai mult că asociațiunea 
d-sale era anterioară și neascunsă nimănui. Nu tot așa 
însă se poate zice de deputaţii care au precupețit votul 
lor!, de funcţionarii care au vândut serviciile lor. În 
asemenea situațiune datoria guvernului era clară, precisă. 
Guvernul a constituit o anchetă pe calea judiciară. D. 
Hertz a fost chemat înaintea justiţiei pentru a da 
explicațiune asupra scrisorii, ce a apărut sub numele său 


l! Vezi mai sus petiția de la Iaşi, pag. 54 (ed. n. — p. 42). 

în jurnalele din Viena. Pot, domnilor, să vă cetesc, deși 
instrucțiunea e secretă, partea din declarațiunea d-sale, 
care priveşte pe d. Mavrogeni: „În acea scrisoare îmi aduc 
aminte că se vorbeşte de d. Mavrogeni, însă expresiunile 
întrebuințate de mine cu acea ocasie au fost rău traduse 
de jurnalul Românul. Eu ziceam: afacerea Maurogeni este 
de notorietate publică (weltkundig), iar nu «s-a dat pe 
fată», cum traduce Românul. Adaog, că întrebuințând 
cuvintele de notorietate publică, făceam alusiune la 
împrejurarea obşteşte cunoscută, că d. Mavrogeni spera 
o recompensă că fost concesionar asociat pentru 
cheltuielele, ostenelele şi lucrările sale. Prin cuvântul 
recompensă înţeleg, rambursare, desdăunare.“ Aceasta 
este, domnilor, declararea d-lui Hertz în faţa justiţiei. 
Acum sunt câteva nume de alte persoane aici, însă 
ancheta se urmează, și instrucțiunea fiind încă secretă, 
nu le pot divulga. Tot ce vă pot încredința, este că 
guvernul a dat toate ordinile spre a ajunge la descoperirea 
adevărului, și cred că această afacere trebuie judecată nu 
de justiția rătăcită a pasiunilor politice, ci de justiția 
legilor și de justiția istoriei. 

Vorbeşte apoi d. N. Blaremberg în contra 
cabinetului întreg; d. P. Carp pentru Mavrogeni; d. 
G. Brătianu pentru propunerea d-lui N. Ionescu; d-nii 
G. Manu și M. Korne pentru respectarea cercetării 
juditiare; iar Manolache Kostake, fără nici o concluzie 
ad rem, pentru necesitatea liberelor alegeri, cu observări 
maliţioase la adresa fostului ministru de finanțe. (Vezi 
mai sus, pag. 192; ed. n. — p. 128). Urmează: 


Ministrul cultelor T. Maiorescu. D-lor deputati, deși foarte 
străin de dezbaterea aceasta, observările d-lui M. Kostaki mă 
silesc a spune câteva cuvinte; vă rog însă, dacă-mi este 
permis, să mă considerați nu vorbind ca ministru, căci mi-e 
încă puţin familiară această formă, ci ca deputat, și nici ca 
deputat, ci ca simplu cetățean al statului român. 

Am auzit pe d. M. Kostaki vorbind, cu ocaziunea inter- 
pelării d-lui N. Ionescu, de răul sau de imperfecţiunile 
României, făcând aluziune la relele Constituţiunii şi 
intervenind pentru liberile alegeri. Dar, d-lor deputați, de ce 
e vorba? Un deputat, d. Ionescu, interpelează guvernul, 
pentru ce s-a retras d. Mavrogeni de la Ministerul de Finante. 
La aceasta se răspunde, că d. Mavrogeni s-a retras dintr-un 
sentiment de delicateță față cu colegii săi și fată cu tara, fiindcă 
numele său a fost citat într-un proces scandalos, care se tratează 
la Viena. lată dar de ce s-a retras d. Mavrogeni. Însă cu această 
ocaziune violenta limbagiului d-lui Blaremberg, cuvinrele d-lui 
Ionescu și teoriile constituţionale și de alegeri libere ale d-lui 
M. Kostaki au venit a îngreuia cestiunea, și-mi pare că au dat 
o lovire grea demnității statului nostru. 

D-lor deputați, ce este această emoţiune teribilă, care 
provoacă din partea d-lui Manolache Kostaki un apel la 
constituțiune și la lege? și care-l face pe d-sa, om cu atâta 
autoritate, să ne citeze în această Cameră cuvintele unui străin: 
„că în România orce pas se plătește cu bani, şi noi avem destui 
bani“? De unde această deșteprare a întrebărilor celor mai 
intime ale unei ţări, și în parte a celor mai înalte? 

Vă mărturisesc că-mi lipsește termenul parlamentar pentru 
a califica o asemenea procedare. Ce a stârnit furtuna? Este o notă 
diplomatică? A venit un bărbat de stat al vreunei puteri mari din 
Europa să spuie ceva în contra țării noastre şi să ne amenințe? 
Suntem la discursul ţinut cu vreo recepțiune solemnă din partea 
vreunui împărat, care ne periclitează? Ne aflăm înaintea unei 
hotărâri judiciare ce ne condamnă? Nimic din toate acestea! Este 
o frază a unui domn Ofenheim într-o scrisoare privată a d-sale 
către un alt domn de la o bancă, amic al d-sale. Şi aceasta pune 
România în mișcare? Aceasta face pc d. lepureanu să vorbească 
de libertatea alegerilor? — Dar cine este d. Ofenheim, d-lor? 
Departe de la mine ideea de a zice un cuvânt în greutatea unui 
om, care se află astăzi înaintea tribunalelor penale. Dar atât îmi 

este cel puțin permis a zice că afacerea, pentru care se află 

înaintea justiției din Viena, este o afacere de înșelăciune, comisă 
în administrarea drumului de fier. 

Apoi dacă este așa, atunci cred că nu este iertat — mă rog să 
mă scuze vârsta înaintată a d-lui Manolaki Kostaki, dacă i-o 
spun — nu este iertat ca cu acest Ofenheim să se implice teoriele 
constituţionale ale României, și să se trateze despre libertatea în 
alegeri într-o interpelare, în care este vorba de expectoratiile 
intime ale unui om, al cărui nume nici nu trebuia să fie adus astăzi 
în Camera României (aplauze). Şi fiindcă mă ascultați cu atâta 
bunăvoință, permiteți-mi, vă rog, să adaug încă un cuvânt. 

D. Mavrogeni, orce opiniune aţi avea despre d-sa, este un 
bărbat de stat din cei mai însemnați ai României. În timpul 
din urmă mai ales a adus în privirea finanţiară servicii foarte 
mari acestei țări. Și chiar dacă nu aţi recunoaște aceasta, 
d-voastră cei din opoziţie, rămâne totuș un fapt vederat: d. 
Mavrogeni a fost acum ministrul României în timp aproape 
de 4 ani, a fost ministrul României de atâtea alte ori; a fost 
bărbat de încredere trimis la Londra, la Berlin ca să apere 
interesele acestei țări; este unul din bărbații aceia, al cărui talent 
eminent este recunoscut și în străinătate şi al cărui nume este 
poate cel mai bine cunoscut în străinătate. 

În contra acestui bărbat vine d. Ofenheim și publică o 
scrisoare către un d. cutare și domnul cutare răspunde către d. 
Ofenheim. Și simțimântul României care este? Este vorba de 
bărbatul său de stat, de un om încărunțit în servicii publice și care 
era ministrul țărei pănă acum. Şi vine — cine? Vine d. de 
Ofenheim, cavalerul de Pont-Euxin, și vorbește de el. Și 
d-voastră ce faceţi? Şi ţara ce simte? Vă mărturisesc că am fost 
adânc mâhnit de lipsa de tact naţional a unora din compatrioții 
noştri. Din parte-mi aș fi crezut că foile române, și anume și foile 
opoziţiunii, jurnale ca Românul și Telegraful, ar fi trebuit sau să 
tacă, sau să apere pe ministrul României, dar să nu ne insulte mai 
mult și să vie à /a remorque de Mr. Offenheim, acelui străin, care 
vrea să cucerească România întreagă prin drumurile de fier. 

Citaţiunea d-lui G. Brătianu nu se potrivește aci. Procesul 
Lobia era o afacere de discuţiuni interne în Italia, şi aici italienii — 
permiteți-mi expresiunea familiară — puteau să-și spele rufele lor 
în familie. Dar aci, când străinătatea vine să acuze pe un membru 
al ţărei, lucrurile se schimbă — și de aceea toate atacurile ce s-au 
făcut aci, toate implicările de alte cestiuni decât cele relative la 
întrebarea pentru ce s-a retras d. Mavrogeni, mi-au părut o lipsă 
de patriotism. Aceasta tocmai arată că nu suntem la înălțimea 
maturității politice, iar nu greutățile drumului de fier de la 1868. 
Căci drumul de fier este o cestiune brută, materială; dar simtul 
de onoare naţională, simțul moral este mai presus decât orce. 
Cine nu-l are pe acesta, poate să fie orcât de dibaci în drumuri 
de fier, tot nu va înainta tara lui. 

Acum noi ne întrebăm, ce trebuie să facă guvernul și ţara 
sau Adunarea, și dacă este una sau ceailaltă mai bună din cele 
trei propuneri? D-lor deputaţi, faceți d-voastră orșice anchetă 
voii, primiţi orce moţiune, atâta numai să reiasă din hotărârea 
d-voastră, că este vorba de un bărbat de stat chiar în patria lui; 
și dacă cuvântul „satisfăcuţi“ din motiunea d-lui Carp nu ar 
avea alt înțeles decât acesta de a zice: iată puntul de legătură, 
care aduce aminte d-lui Mavrogeni că este în ţara sa, care aduce 
aminte că această țară nu-și părăsește un om de stat în ultimul 
moment al său fată cu străinii, și atunci acel cuvânt ar avea 
meritul său şi ar rezuma situaţiunea. 

D-lor, iertaţi-mă că am spus aceste cuvinte: dar vă 
mărturisesc că poate sunt prea tânăr spre a avea credinţa ce par 
a o avea alții, că politica este un câmp, unde toate procedeurile 
sunt permise. Cred, din contra, că sunt momente, unde cineva 
are datoria de a lăsa frâu liber simţimintelor sale, fie și de 
indignaţiune. (Aplauze prelungire.) 


Vorbește apoi ministrul-prezident Lascar Catargi în contra lui 
Manolache Kostake. Însă ceea ce caracterizează mai ales această tristă 
ședinră, este un discurs al generalului Chr. Tell, acum în opoziţie, care 

atacă și el pe Mavrogeni, vorbind încă și de niște cheltuieli preliminare 
la darea monopolului tutunului şi la administrarea băuturilor spirtoase. 
În sfârșit dintre multele motiuni prezentate, Camera primește pe aceea 
a d-lui Carp, care cere o anchetă parlamentară asupra bănuielelor de 
mituire. A doua zi Camera alege în comisiunca de anchetă pe d-nii 
G. Brătianu, P. Carp, Al. Ştirbei, G. Manu şi în prima linie, după chiar 
cererea ministrului-prezident, pe Chr. Tell. 

În ședința Camerei de la 6 fevruarie 1875 se cetește și se discută 
rezultatul anchetei (raportor Al. Știrbei), care arată desăvârșita lipsă 
de temei a bănuielelor ridicate. D. G. Vernescu se încearcă să apere 
pe generalul Tell și să menţie bănuielele, propuind simpla trecere la 
ordinea zilei (pe care o susține și d. Nicolae Ionescu), iar d. P. Carp 
răspunde explicând înţelesul antic al cuvântului „sicofant“, și 
Camera primeşte (cu 72 voturi contra 31, Mavrogeni și Tell se abtin 
de la vot) moţiunea d-lor V. Pogor, P. Carp, N. Gane, M. Korne, 
A. Balș, N. Calimachi-Catargi, M. Germani etc., prin care se admit 
concluziunile raportului și se constată că „alegaţiunile aduse sunt 
lipsite de orce fundament și nu pot fi atribuite decât unei neiertate 


ușurinţe“. 


În urma acestui vot s-ar fi cuvenit ca P. Mavrogeni să reintre în 
minister; însă d. Lascar Catargi nu i-a propus reintrarea (vezi pag. 38; 
ed. n. — p. 32). 


În orce caz, după cele relatate aici, se va înţelege că între P. 
Mavrogeni, pe de o parte, și d. G. Vernescu, Chr. Tell și M. Kostaki, 
pe de alta, nu mai era posibilă o împreună-lucrare politică în viitor. 
Vom reaminti acest incident în expunerea celor petrecute în sânul 
Partidului Conservator pe timpul ministerului I. Brătianu, când M. 
Kostalke — după Mazar-Pașa — reintră în partid, iar generalii Florescu 
și Tell împing pe conservatori spre opoziția-unită cu d. Vernescu. 


18 
Restaurarea Bisericei Episcopale de la Curtea de Argeș 


(Sedinta Camerei de la 16 ianuarie 1875) 


Răspuns la o interpelare a d-lui G. Brătianu în 
privința acelei restaurări 


Ministrul cultelor, T. Maiorescu. D-lor deputaţi, în privința 
ideilor generale exprimate de d. Brătianu relative la respectul 
ce statul datorește sentimentelor religioase și la ocrotirea ce 
trebuie să dea bisericei, sunt cu totul de părerea d-sale, cu 
deosebire numai că eu cred că d-sa nu trebuia să vorbească 
astfel cum a vorbit despre un prelat al ţărei, fostul episcop de 
Argeș. 

Acum în cestiune vă rog să vă aduceți aminte că contractul 
cu d. Montaureanu nu este făcut de guvernul acesta, este făcut 
de guvernul de la 1870, care și el găsise relaţiile cu d. 
Montaureanu legate de mai nainte. Din norocire lumea 
începuse să se neliniștească în privinţa stării acestui monument, 
și trebuie să ne felicităm că guvernul acela s-a preocupat și el 
și a înscris o ţifră în budget. Atunci însă nu se prevedea destul 
de bine, ce era de făcut la monastirea de Argeș, şi astfel ne 
putem explica cum s-a încheiat contractul cu d. Montaureanu. 
D. Montaureanu era un arhitect șezător aci în țară, și s-a crezut 
că e bine a se adresa mai întâi la puterile din țară pentru 
restaurațiunea monumentului și aceasta din cauză poate că nu 

se apreția atunci îndestul însemnătatea lucrărilor. S-a încheiat 
dar un contract, prin care se stipula un salariu regulat d-lui 
Montaureanu încredinţându-i-se direcțiunea lucrării, fără să 
se prevadă în contract terminul, în care trebuia să se isprăvească 
această reparaţiune. Așa în anul 1870 s-a înscris în budget o 
sumă de 40 000 lei, în 1871 tot atâta, în 1872 o sumă de peste 
100 000, în 1873 peste 150 000 și în 1874 iarăș o sumă de 
150 000, peste tot o sumă de peste 400 000 lei. De atunci au 
trecut patru ani Și jumătate şi d. Montaureanu nu făcuse nimic 
alta decât o schelă foarte masivă, cu care a cheltuit 163 000 
de lei noi, dar bisericei nu i s-a făcut nici o reparaţie. Atunci 
cu prilejul dezbaterii unei cestiunt de budget a venit, dacă nu 
mă înșel, onor. d. Ionescu, care printr-un discurs foarte 
elocvent, cum le face totdeauna d-sa, a atras atenţiunea asupra 
acestui punct, ceea ce a îndemnat pe guvern să cerceteze, dacă 
d. Montaureanu a făcut ceva în timp de patru ani. La această 
epocă nu mai era d. Tell la minister, era d. B. Boerescu. D-sa 
s-a grăbit a numi o comisiune din oamenii cei mai competenţi 
ce avem în ţară în această materie, cu îndatorire de a cerceta 
starea lucrărilor. Această comisiune era compusă din d-nii 
Orăscu, Berendei, Odobescu și alții, care mergând la fața 
locului au văzut că era foarte puţin făcut, și mai cu seamă au 
văzut cu surprindere, ceea ce trebuie să ne surprindă și pe noi, 
că în interval de patru ani d. Montaureanu nu găsise timpul 
să facă cel putin o schiță de plan asupra modului cum își 
închipuiește d-sa că trebuie să fie restaurat acest monument 
unic. De atunci i s-a impus îndatorirea d-lui Montaureanu ca 
în cel mai scurt timp să aducă acel plan, pentru ca să știm 
despre ce este vorba; și pe urmă s-a văzut, și aci era punctul 
cel greu, că după ideea d-lui Montaureanu, împărtășită poate 
şi de câțiva din membrii comisiunii, trebuia spre a se repara 
turnul din mijloc, cel octogonal, să se dărâme în întregimea 
lui și să se reconstruiască; căci la un cutremur s-a întâmplat 
deslocarea îmbrăcămintei turnului, și nu se știe bine dacă chiar 

sâmburile dinlăuntru, care e de cărămidă, nu va fi crăpat, încât 
să nu mai poată rezista altor accidente. Întelegeti, d-lor, că dacă 
ajungea repararea pănă acolo încât să se distrugă partea din 
mijloc a bisericei spre a face o reconstruire, responsabilitatea 
devenea cu mult mai grea, și din toată lucrarea comisiunii foarte 
conștiințioasă, pe care o am aci, dacă voiţi a o consulta, se vede 
multă îndoială în privința capacității d-lui Montaureanu de a 
putea duce această reparare la un sfârșit bun. 

Când am intrat eu în minister, am găsit lucrarea aci: o 
deciziune a d-lui Boerescu, făcută pe baza raportului comisiunii 
technice (care există și astăzi), deciziune care prescrie d-lui 
architect Montaureanu să facă planul în termin de două luni. 
D. Montaureanu ne făcea dificultăți; zicea că nu poate în două 
luni să prezinte acel plan; zicea că-i mai trebuie alte ajutoare, 
şi ne-a cerut în loc de 500 franci leafă, cum avea pănă atunci, 
1000 de franci, și să se schimbe și contractul, căci numai astfel 
consimte a reîncepe să lucreze. 

Vă mărturisesc, d-lor, că această cerere mi-a părut că trece 
peste răbdarea ce trebuie s-o aibă un om față cu d. 
Montaureanu, şi atunci luând avizul comisiunii l-am rugat să 
ne cruţe de aci înainte cu serviciile d-sale. Am făcut mai mult; 
văzând că s-au cheltuit sume mari fără a se face nimic şi că era 
şi un contract de angajament, i-am intentat proces pentru 
reziliarea contractului și pentru despăgubiri. 

După un aviz al unuia din membrii comisiunii, d. 
Odobescu, care zicea că lucrarea unei restaurări este o lucrare 
prea specială ca să poată fi încredinţată unui architect fie cât 
de bun, dacă acela n-a lucrat în astfel de specialitate; după acel 
aviz eu am crezut că este bine să ne adresăm, nu la o 
reputațiune începătoare, ci la o reputațiune stabilită prin 
operile sale de merit, și atunci m-am adresat de-a dreptul la 
acel architect renumit, căruia Parisul i-a încredinţat restaurarea 
bisericei Notre-Dame-de-Paris, adică la d. Viollet Le Duc, care 
a avut amabilitatea de a răspunde că se simte fericit de 

încrederea ce-i arătăm, dar că, neavând timp, ne trimite pe d. 
de Baudot, cel care l-a ajutat în lucrarea ce făcuse și care este 
architect al ministerului din Franţa, distins și deprins cu 
asemenea restaurări. D. de Baudot a venit în septemvrie şi a 
mers să vază monumentul; am fost și eu acolo, ca să am mai 
multă cunoștință de cauză. După întoarcerea d-sale la Paris, d. 
de Baudot a și trimis planul general în timp de două luni, plan 
pe care d. Montaureanu nu-l făcuse în patru ani și jumătate; 
ni l-a trimis ilustrat cu frumoase desemnuri, atât pentru biserică 
cât și pentru portale, și a trimis totdeodată un deviz şi de toate 
cheltuielile ce ar fi necesare. După acest deviz s-ar cere 
170 000 franci pentru repararea bisericei, însă în această sumă 
nu intră onorarul architectului; dar să presupunem că cu onorar 
cu tot are să se urce suma la 200 000 franci. Ei bine, după cum 
s-a cheltuit pănă acum, vedem că, fără a se repara biserica, s-au 
cheltuit 187 000. Va să zică aproape cât se cere acum pentru 
reparațiunea întreagă. Cum vedeți, aci este una din deosebirile, 
și negreșit mai sunt și altele, între d. Montaureanu şi d-nii 
Viollet Le Duc și de Baudot. D. de Baudot ne-a promis, sub 
auspiciele d-lui Viollet Le Duc, să vină d-sa sau să ne trimită 
pe alt architect competent aci la primăvară, și salarul ce-l cere 
este tot acela ca al d-lui Montaureanu. (Aplauze.) 

Este evident că d. de Baudot, cum a și zis-o, este împins 
numai de sentimentul ce i-a insuflat vederea acestui mo- 
nument, care trebuie să inspire pe orce architect în adevăr 
artist, de a contribui la restaurarea unui edificiu, care umple 
inima de admiraţiune, care dă o idee despre urmele de artă ce 
sunt în România și care constituie un model original și propriu 
ţărei noastre. Eu socotesc, d-lor, că şi comisiunea archeologică 
şi noi toţi vom fi mulțumiți de aceasta, și dacă se va completa 
şi ceea ce trebuie să se mai facă și ne vom gândi și la palatul 
episcopal alăturea cu biserica, cred că restaurarea va fi perfectă 
și vom ajunge la o combinaţiune, care să fie mai conformă cu 
vechile tradiţiuni ale ţărei. 

În ceea ce privește cestiunea budgetară, pentru anul 
1875 sunt suficienți cei 50 000 franci prevăzuţi. Pentru anul 
1876 mi-am permis a înscrie 100 000 mai mult. Pănă în 
toamna anului 1876 însă lucrul va fi săvârșit ca reparațiune 
exterioară, și în orice caz cred că țara va fi de acum liniștită 
despre soarta acestui prețios monument. (Aplauze.) 


NOTA 


Viollet le Duc a trimis, ca în adevăr competent 
pentru acea restaurate, pe d. Andre Lecomte du Nouy, 
eminentul architect-archeolog, ocupat pănă atunci în 
misiunea archeologică a d-lui Clermont-Ganaux prin 
Siria și Palestina. D. Lecomte du Nouy a și venit în 1875 
şi s-a instalat la Curtea de Argeș, fiind formal însărcinat 
de ministrul cultelor cu repararea Bisericei. Odată 
lucrarea începută în aceste condiţii, s-a întins însă pănă 
la o restaurare desăvârșită atât a interiorului, cât şi a 
baptisteriului şi a împrejmuirii, şi astfel cu mare 
întârziere, după biruirea a tot soiul de greutăţi și cu 
alocaţiuni budgetare mult mai considerabile, s-a putut 
sfinţi reînfiinţata Biserică la 12 octomvrie 1886, 
mulțumită talentului, energiei și răbdării d-lui Lecomte 
du Nouy. Căci, din norocire, d-sa și-a continuat 
lucrarea pănă la sfârșit, văzându-se menţinut și sub 
ministerul I. Brătianu, mai ales prin stăruința d-lui 
Dimitrie A. Sturdza. 

Importanţa acestui unic monument artistic al ţării 
noastre va justifica reproducerea notiţei istorice, cu care 
Alexandru Odobescu, în competenţa sa recunoscută, a 
anunțat în Epoca (13 septemvrie 1887) publicarea 
volumului oficial asupra restaurării şi sfințirii Bisericei: 


»Toată lumea ştie că numai din deasa-i încercare a scornit românul 


zicătoarea sa: Nu e pentru cine se găteşte, ci pentru cine se nimereste! 

Noi, atât pentru limpezirea frazei, cât și pentru mai buna potrivire 
a înțelesului, propunem să o scurtăm și să zicem: Nu e pentru cine 
gătește, ci pentru cine nimereşte.“ 

Această îndreptare sintactică mi-a venit în gând răsfoind cartea 
luxoasă, ce cu ocaziunea sfințirii Bisericei episcopale a monastirei Curtea 
de Argeş, în zioa de 12 octomvrie 1886, s-a tipărit în stabilimentul 
grafic al d-lor Socecu şi Teclu și pe care ministrul cultelor (d. Dimitrie 
A. Sturdza) a împărţit-o numai la aleşii săi, dând exemplare de mâna 
întâia și splendid legate celor ce stau azi în capul mesei, iar altele mai 
de rând plevuștei. 

Acea carte nu s-a pus în comerţ, deși ca conține multe însemnări 
istorice curioase, multe gravuri și fotolitografii interesante, ce n-ar 
displace poate publicului. Se pretinde că ea s-a redactat și s-a tipărit 
din poruncă ministerială cu o așa nespusă pripă încât numai 
acesteia — zice-se încă — trebuiesc imputate și oarecare omisiuni sau 
lacune în text și oarecare imperfecțiuni tecnice în reproducerea 
ilustrațiunilor. 

Uisările de fapte despre care e vorba ne-au făcut să ne gândim 
la proverbul românesc cel de la început, și fiindcă după a noastră 
părere nu este nici rușine, nici păcat să-și facă omul dreptate sie și 
alor săi, atunci când în folosul altora alții le fac nedreptate, am găsit 
aci prilej, semnalând publicului acea tipărire oficială, de a-i spune 
totdeodată unele lucruri, care privindu-mă pe mine personal în parte 
şi poate mai mult încă pe un stimat al meu prieten, nu știu, zău, cum 
s-a întâmplat de au rămas cu totul uitate și afară din cartea 
guvernului. 

Dar mai nainte de toate, ierte-mi-se a mă depărta cu vreo 32 de 
ani înapoi, spre a împărtăși pe cât se poate publicului adânca întipărire 
ce a produs asupră-mi, încă de la prima vedere, minunatul nostru 
monument bisericesc de la mănăstirea de Argeş. 

Când l-am zărit pentru întâia oară, pe la 1854, de pe un deal al 
șoselei, la cinci sau șase kilometri departe de episcopie, țiu minte că 
cele patru turnuri ale bisericei mi-au apărut profilându-se fine și 
elegante pe albăstreala cerului și pe fundul mai întunecos al munţilor 

din valea Argeșului. Acele graioase şi cochete turnuri, deși înnegrite 
de timp, prezentau un contrast nespus cu înalta și greoaia clopotniță 
pătrată ce sta pe atunci în fața lor și cu monotoanele ziduri de meterez 
ale clădirilor împrejmuitoare. 

Curios lucru! S-ar zice că biserica de la Curtea de Argeș este 
menită a fi pururea, ca product al artei naţionale, cu multe graduri 
mai presus de tot ce există în acest cerc de activitate intelectuală peste 
tot întinsul țării noastre. 

În 32 de ani negreşit că gustul estetic s-a dezvoltat și a dat oarecare 
roduri în sânul României. Dar și biserica de la Curtea de Argeş s-a 
restaurat! Și, când am revăzut-o pe deplin refăcută la 1887, ea mi s-a 
părut încă a sta mai presus de actualele producte artistice ale României 
tot cu atât, cu cât învechită și în multe punturi alterată din 
primitivul ei caracter mi se păruse la 1854 mai presus de tot ce se afla 
pe atunci la noi. 

Și cu toate acestea, câte stricăciuni nu încercase dânsa! Timpul 
ștersese și ofelise strălucitoarea înfățișare a podoabelor ei de aur și de 
colori; un giulgiu întinat de bătrânețe cernise lespezile alburii cu care 
ea sta acoperită; crestată de cutremure și zdrelită pe alocurea de vifore 
şi de trăsnete, ea fusese mânjită și pătată cu schiloade meremeturi de 
mânile grosolane ale unor meșteri nepriceputți; alteori i se retezase cu 
totul serii întregi de ornamente, care întocmeau chiar perfecţiunile 
stilului ei. 

Astfel, cântarul sau baptisteriul din faţa bisericei — un grațios 
accesoriu al tuturor vechilor catedrale bizantine de la muntele Athos — 
abia se mai ţinea pe stâlpii lui zdrobiți şi cufundaţi; astfel, scara și ușa 
templului ajunseseră a semăna cu intrarea unei mori sau a unui 
ambar; astfel, galeria sau balustrada de piatră de împrejur se răsese 
cu totul din fața pământului; astfel, prin unele locuri de unde picase 
rosatele și brânele așa de fin sculptate se înfipsese niște grosolane 
cioplituri de piatră vânătă; astfel, în jurul învelitorii, deasupra aticului, 
se așternuse nişte hidoase tenechele puse pieziș; astfel, ambele 
rurnulețe spirale din fațadă se despuiase cu totul de coronamentul 


lor compus din flori de peatră; astfel,.... nu putem înșira aci toate câte 

lipseau și toate câte se pocise din vechile forme și amărunte ale 
minunatului monument. 

Despre interiorul bisericei nici nu prea voim acum să ne 
atingem. Este bine știut că Neagoe Basarab n-a avut zile îndestule ca 
să pună a-l lucra cu aceiaș îngrijire, cu aceiaș perfecțiune, cu acelaş 
bogăţie ca exteriorul. Este învederar că după moartea Voevodului 
artist, urmasii lui l-au ornat în pripă și care cum a putut. Se cuvine 
dar să zicem că acum pentru prima oară, după mai mult de trei secoli 
și jumătate de existență, biserica episcopală de la Curtea de Argeș s-a 
văzut înzestrată cu O podoabă interioară ceva mai completă și mai 
armonioasă. Dar şi întru aceasta fatalitatea primitivă s-a arătat 
stăruitoare. Când a fost acum a se decora biserica pe dinăuntru, 
condițiuni extraordinare de economie şi de iuțeală au fost impuse 
artistului. Avi această biserică este, fără îndoială, edificiul eclesiastic 
din tara noastră cel mai bine decorat și mobilat, atât sub raportul 
stilului cât și al materialului, și cu toate acestea el este departe de ceea 
ce ar trebui să fie, ca să armonizeze perfect cu exteriorul. Desigur, 
biserica de la Curtea de Argeș merita să i se acorde pe dinăuntru mai 
multă sumptuositate: îi trebuia o decorațiune mai adânc studiată întru 
toate amănuntele ei, pentru ca să corespunză pe deplin cu corecțiunea 
planului și a ornamentaţiunilor de pe din afară. 

Care este însă causa de nu s-a făcut împodobirii sale dinlăuntru 
aceiaş parte ca restaurărilor exterioare? Cartea oficială nu ne spune 
nimic despre acestea. Nouă însă causa ni se arată învederat. Și iat-o: 

Proiectul de restaurare pentru exterior a fost mai întâi studiat sub 
toate fasele necesarii; apoi el a fost pus în aplicare fără de nici o reservă, 
fără de nici o restrictiune. Acestea le pot spune în cunoștință de cauză, 
și mă cred chiar dator a le spune, deoarece, publicatiunea ministerului 
a uitat a le declara. 

Într-însa se zice numai şi se repetă neîncetat că lucrarea 
restauraţiunii s-a făcut sub președinţa d-lui Ion Brătianu şi sub 
ministerul d-lui Dimitrie Sturdza. Acesta chiar declară la un banchet 
solemn al târnosirii, că adresează ultima sa urare preşedintelui 


consiliului de miniștri, iubitului săz loan Brătianu, a cărui muncă 

neobosită şi cumpăneală neasemuită, a cărui devotament către țară 
şi către Rege au dat în toate direcţiunile o impulsiune viguroasă 
activității noastre naţionale!.... Să trăiască, loan Brătianu!“ 

Deci, pănă la d. loan Brătianu, nimeni în țară la noi n-a dat nici 
o bună impulsiune, nimeni n-a făcut nimic, nici măcar pentru 
restaurarea bisericei de la Curtea de Argeș. D-sale mai întâi i-a dat 
în gând şi aceasta; d-lui a dispus toate ca să se atingă scopul dorit. 
Și într-adevăr, d-lui este citat chiar în inscripţiunea comemorativă 
din faţadă, aceea care stă de-a rândul cu a fundatorului Neagoe 
Voevod Basarab din 1517, unde se pomenesc numai Domnul și 
Doamna; de-a rândul cu a primului restaurator Şerban Voevod 
Cantacuzino din 1682, în care stă scris că Domnitorul a trimis 
ispraunic pe boiariul d-sale Marco Pepano, împreună cu meșteri, de 
au dres toată stricăciunea. 

În a treia şi cea mai nouă pisanie, în a Regelui Carol I din 1886, 
mester şi ispravnic sunt architectul și președintele consiliului. 

Oare a lor numai a fost toată acea ispravă? Oare, pe când d. 
Lecomte du Nouy meșterea, numai d. I. Brătianu l-a isprawnicit? 

Cartea ministeriului zice doară că: «încă de pe la anul 1863 s-a 
simţit trebuința unei restaurări radicale a bisericei şi s-a însărcinat un 
architect a studia și a pregăti planuri». 

Dar la minister pare a nu se mai ţine minte acum, cine a simțit 
această trebuinţă pe la 1863. Să-mi dea mie voie a mă lepăda de orce 
falsă modestie, spre a-i aduce aceasta aminte. 

Ca tot românul, am trecut si eu o zi prin minister, — suntem cel 
puţin vro sută în cazul acesta, de treizeci ant încoace. Pentru acea 
trecere efemeră eu nu reclam a mi se recunoaşte alt merit decât acela 
de a fi luat eu mai întâi această inițiativă. Şi am luat-o fără de a fi 
isprăvnicit de nimeni. 

Tor cartea ministerului mai zice, că pe la 1874 se începu a se 
cugeta serios la monumentul de Argeş, și se consultă asupra 


restaurării lui ilustrul architect francez Viollet Le Duc. 

Dar la minister pare a nu se mai şti cine a cugetat serios și cine 
a consultat pe vestitul restaurator din Franţa. Să le mai împlinesc, și 
de astădată, lipsa de memorie. 

La 1874 era ministru de culte d. Titu Maiorescu; d-lui, fără de 
a fi isprăvnicit de nimeni, a întocmit o comisiune ca să se ocupe serios 
de această cestiune, Raportul acelei comisiuni, care este un studiu 
complet, atât istoric cât și architectonic, asupra bisericei de la Argeș, 
a fost compus şi redactat de subscrisul, cu ajutorul, pentru părţile 
tecnice, al răposatului meu amic, architectul Dimitrie Berindei. 
Raportul acela a stabilit toate basele restaurării. Drept conclusiune 
a lui — osebindu-mă de colegii mei din comisiune — am propus ca 
să ne adresăm către Viollet le Duc, pentru ca el să ne recomande un 
executor capabil și pe deplin devotat unei asemenea sarcine. D. 
Maiorescu a aprobat această părere și a pus-o îndată în aplicațiune. 

Raportul citat a servit pururea ca dreptar al întregei operaţiuni 
întru ceea ce priveşte prenoirile şi completările exterioare. Distinsul 
architect, pe care Viollet le Duc ni l-a recomandat, n-a simţit 
niciodată necesitatea de a se abate de la indicaţiunile conținute în 
raport. El numai le-a dezvoltat cu un talent şi cu o scrupulositate 
admirabilă. Dintr-aceasta — o spui nu fără de oarecare mândrie, — a 
rezultat lucrarea pe care, dreptul lui Dumnezeu, nu a fost dat nici 
d-lui Maiorescu, nici mie a o îspravnici. 

Când a fost însă vorba de a închipui și de a executa ornamentarea 
și mobilarea interioară a bisericei, atunci nu s-a mai consultat nimeni 
din cei cari ar fi putut să dea idei competente întru ceea ce privește 
archeologia eclesiastică a bisericei răsăritene. Architectul, om 
conștiințios, plin de gust și de bune intenţiuni, dar mereu înstrunat 
în avânturile sale artistice, s-a aflat numai singur faţă cu ministrul, 
carele, după obiceiul practicat acum de autoritățile noastre, i-a tot 
măsurat inspirațiunele cu rupul și i-a cântărit arta cu merticul, Deci, 
ceea ce ar fi trebuit să fie cu totul demn de exterior, abia cu puţin a 
fost înălțat mai presus de o mediocră instalaţiune eclesiastică, cu 
caracter cam ambiguu, cam curcit. Astfel cade acum sub ochi causa 
pentru ce nu s-a putut da ordonantei și amănuntelor din interior toată 

dezvoltarea artistică, toată corecţiunea de stil, toate perfectiunile 
corespunzătoare cu ale conceputului general al monumentului și cu 
ale execuţiunii sale exterioare. 

Ne resumăm constatând, că mai cu seamă restauraţiunea de pe 
dinafară s-a lucrat în deplină libertate; că aceasta s-a făcut după rostul 
așezat de ministrul din 1874, și că ea s-a lucrat pe temeiuri la a căror 
întocmire au concurs tot felul de cercetări în documentele locale și 
străine, tot felul de comparațiuni cu edificii de pe aiurea, întrucâtva 
asemănate în stil cu monumentul nostru. 

Această lucrare era temeinic înjghebată pe asemenea baze, când d. 
Maiorescu a părăsit ministerul. Unora din miniștrii ce i-au urmat, le 
revine meritul — de alimintrelea cu totul secundar și pasiv — de a nu fi 
împedecat lucrarea. Întru atâta și întru nimic mai mult ei au isprzonicit-o. 

Cu toate acestea, publicațiunea oficială, pe care o lăudăm aci, nu 
pomenește în toată țesătura și ordonanța ei solemnă decât despre cei 
care au tras turta gata după vatră. E o sistemă comodă de a se glorifica 
pe sieși; ea este cunoscută de când cu pupăza fabulistului Lafontaine. 

Deci după ce, sub formele cele mai apoteotice, cartea d-lor 
miniștri le atribuie tot meritul iniţiativei şi al execuțiunii, când este 
a termina, dânsa proclamă următoarele idei: 

Monumentul de la Curtea de Argeș rămâne pentru toţi timpii 
izvor de cuvinte și de idei. Istoria lui se oglindește în însăși istoria 
poporului român, și precum bătrânii cronicari rămâneau în uimire 
înaintea lui și strigau: 

«Fericit cel ce a făcut-o, fericit cel ce a lucrat-o! Vrednici sunt de laudă!» 

Trebuie și noi să zicem: 

«Fericiţi cei ce din nou au restaurat-o, din nou au sfintit-o! Mărire 
si Glorie lort» 

Cât despre sfinţirea ei, rămână-le pentru vecie toată Gloria și toată 
Mărirea, actualilor președinte de consiliu şi ministru de culte! Să le 
fie pentru iertarea păcatelor! Folosească-se în pace de această onoare, 
deoarece au emerit, acolo unde n-au gătit. 

Iar când este vorba despre restaurare, — osebit de Regele, care 


pururea a ocrotit această lucrare artistică și națională, şi osebit de 


DISCURSURI PARLAMENTARE 179 


meritosul architect d. Lecomte du Nouy, care cu inteligentă pasiune 
s-a devotat operei, — apoi cată să spunem curat: că s-ar fi cuvenit 
publicaţiunii oficiale a ministerului ca ea să nu nesocotească cu așa 
presumpțioasă împăunare și să nu tacă cu tot dinadinsul numele celor 
cărora le revine cea mai bună parte din acest merit, și adică numele 
fostului ministru Titu Maiorescu și acela al celui care, revendicând în 
cazul de față un drept al său, subscrie fără sfială rândurile de pănă aci. 


Odobescu. “ 


Dacă Odobescu ar fi așteptat vro 4 ani, și-ar fi modificat 
imputarea de mai sus. După căderea ministerului Brătianu a început 
o luptă pe atât de violentă pe cât de nedreaptă în contra modului 
artistic al restaurării d-lui Lecomte du Nouy și în contra cheltuielelor 
încuviinţate sub ministerul liberal. Atunci, la 1890, s-a publicat cu 
ajutorul d-lui Dimitrie A. Sturdza o dare de samă amănunțită asupra 
restaurării, în care se arată cine l-a adus pe d. Lecomte du Nouy în 
țară, şi se cuprinde și lucrarea comisiunii, din care făcea parte 
Odobescu. 

În entuziasmul serbărilor uitarea se explică ușor; dar la vreme de 
nevoie și de răspundere, memoria devine mai exactă. 


19 


Repararea teatrului din Bucureşti. 


Încurajarea artelor din partea statului 


(Sedinta Camerei de la 18 fevruarie 1875) 


B. Boerescu, fiind ministru de culte ad-interim de la 9 
ianuarie pănă la 6 aprilie 1874, a prezentat un proiect de lege 
pentru repararea edificiului teatrului național din București 
cu 700 000 franci plătiți de star. Comitetul delegaților 
Camerei l-a modificat în sensul ca să se acorde numai un 
împrumut de 300 000 franci, garantat de stat, care să se 
achite treptat din sporul de prevăzut la încasările teatrului. 
Astfel vine proiectul în dezbaterea Camerei. 


Ministrul cultelor T, Maiorescu. D-lor, proiectul de lege în 
chestiune, prin care s-a cerut țifra de 700 000 lei, s-a prezentat 
de predecesorul meu. Atunci era gândul de a se face la teatru 
o reparațiune radicală, de a se preschimba rândurile lojilor etc. 
Pe urmă s-a părăsit această idee și s-a mărginit lucrarea la suma 
de 300 000 pentru a se face o reparaţiune completă, dar 
păstrându-se forma actuală. 

La început propunerea era bazată pe ideea că guvernul să 
se împrumute cu această sumă de bani de la casa de depuneri 
Și consemnațiuni și să o plătească prin anuităţi, iar anuitățile 
se spera că se vor putea acoperi din sporul de venituri ce însuș 
teatrul ar produce. 

La întrebarea d-lui Văsescu: dar care este acest venit? nu 
se poate răspunde într-un mod exact, fiindcă venitul este 
variabil. Dacă teatrul va fi vizitat de un numeros public în toate 
serile, arunci venitul va ajunge, iar dacă publicul va fi puțin 
numeros, atunci venitul va fi prea mic. 

Cu toate acestea, precum am văzut din comptul ce mi s-a 
dat de către comitet, venitul ar fi de 39 000 lei pe an. Cu această 
sumă s-ar putea plăti anuitatea pe fiecare an când s-ar lua de 
la casa de depuneri o sumă de 300 000 lei, și s-ar putea achita 
în timp de 12 ani. lată pe ce se bazează guvernul a crede că 
această sumă s-ar putea achita din sporul ce ar da teatrul reparat. 

În ceea ce privește reparațiunile, devizul este făcut, și orcine 
ar dori să-l vază împreună cu toate detaliele, îl poate găsi la 
minister. 

La întrebarea d-lui Văsescu: dacă nu ar fi mai bine ca 
municipalitatea capitalei să se însărcineze cu facerea acestor 
reparațiuni, îi voi răspunde că teatrul este al statului, și pentru 
ca să facă cineva o donaţiune, după legile noastre se cer două 
fiinţe, una care să ofere și ceailaltă care să primească 
donațiunea, și eu în baza acestui princip am întrebat pe d. 
primar al capitalei, dacă primește, dar d-sa mi-a răspuns că nu 
primește, fiindcă sarcina ar fi foarte mare. Dacă d-voastră 
credeţi că Adunarea ar putea sili pe municipalitate să primească 
teatrul, atunci este altceva; eu însă nu cred aceasta. Deci nu 
ne rămâne decât să lămurim ceea ce este de făcut cu această 
proprietate a statului. 

D. Văsescu. Se poate obliga municipalitatea. 

Ministrul cultelor. După mine nu se poate obliga o 
municipalitate ca să iea un edificiu, care nu este al ei, nici zidit 
de dânsa, și rog pe onor. d. Văsescu să întrebe și pe alți domni 
membri din partidul d-sale liberal, dacă aceasta ar fi o faptă 
liberală, când Adunarea ar obliga municipalitatea capitalei să 
întreţie un edificiu, care este proprietatea statului. Eu cred că 
este foarte natural, ca acest edificiu fiind proprietate a statului, 

statul să-l și întreţie cu din mijloacele sale proprii. Iar când 
venitul teatrului nu ar ajunge pentru acoperirea acelor anuităţi, 
iarăș crez că statul urmează să iea asupră-şi partea ce va lipsi. 

Acum, după ce am vorbit în ceea ce privește chestiunea 
materială a acestui edificiu, îmi voi permite să vă spui câteva 
cuvinte şi în privinţa chestiunii morale. 

Teatrul s-a zis că este o şcoală, în care se cultivă arta și se 
dezvoltă talentele artiştilor. Aceasta poate fi adevărar pănă la un 
punct, dar iacă unde începe divergenta de opiniune între d. 
Bolliac și mine în privinţa teatrului. Onor. d. Bolliac este din 
acel timp, în care Principele Știrbei a clădit teatrul ce-l avem, 
și bine a făcut de l-a clădit, căci în el a început dezvoltarea 
artistică la noi. Pe atunci, și mai de mult încă, începuse cu mult 
entuziasm a se interesa societatea la dezvoltarea artelor. Îmi aduc 
aminte, că la lași dd. Kogălniceanu, Vasile Alecsandri și 
răposatul Constantin Negruzzi se interesau foarte mult și cu un 
vădit succes pentru teatru. 

Aci în București era răposatul Heliade și dd. Bolliac, fraţii 
Florescu, frații Golescu, răposatul Câmpineanu și alții, care 
puneau asemenea un mare interes pentru dezvoltarea artei 
dramatice în România și erau gata a face sacrificii. Pe arunci 
se vedea și un personal, care începea a fi atras de acel curent 
pentru dezvoltarea artelor, și erau și piese dramatice, care se 
lucrau sau se prelucrau. 

Aș întreba pe onor. d. Bolliac, ce s-a făcut din toată această 
mișcare? Un singur actor s-a produs, n-am nevoie să-l 
numesc; dar care sunt școlarii, urmașii lui astăzi? Unde sunt 
urmașii lui Alecsandri, care ar putea da drept guvernului să se 
intereseze la dezvoltarea unor anumite talente? 

Nici în tinerimea de astăzi nu există o mișcare artistică, nici 
societatea nu contribuie la încurajarea dezvoltării unei mișcări 
artistice, pentru ca statul să se creadă dator a veni în ajutorul 
acestei mișcări. Asupra acestui punct trebuie să fim lămuriţi. 
Statul nu poate prin o inscripţiune în budget să facă un actor, 

când nu sunt talente probabile. Statul asemenea nu poate prin 
budget să producă piese dramatice. Și dacă nu s-a înscris o țifră 
în budget pentru arta dramatică, într-un timp când această artă 
începea a se dezvolta, se poate întâmpla ca înscriind-o astăzi, 
să vie exploatatori, care nu merită să poarte numele de scriitori 
dramatici, și să profite de budgetul statului. După aprețierea 
mea, astăzi nu ar fi justificată nici o înscriere în budget pentru 
încurajarea artei dramatice, care nu există, nici pentru orce 
dezvoltare artistică, care mi se pare că lipseşte. 

Dacă însă teatrul poate singur să-și creeze atâtea fonduri 
încât să se înfrumuseţeze această clădire devenită naţională, și 
dacă el ar aduna aţâți bani încât să poată trimite câţiva tineri 
în străinătate, ca să înveţe mai bine arta dramatică, decât ar 
putea-o învăța astăzi la noi; dacă societatea va da concursul ei 
pentru înflorirea artelor la noi, vom da şi noi ajutorul cât vom 
putea; dar ca să încriem în budgetul statului o cifră pentru arta 
dramatică, în starea în care este astăzi, cred că nu este 
necesitate. Dacă societatea înaltă din București voiește să aibă 
o operă italiană, numai pentru că nu poate călători iarna în 
străinătate, pe unde se duc mai toţi vara de cheltuiesc sume 
însemnate pentru a se distrage și a admira operele de artă etc., 
nu are decât să contribuie singură pentru a avea un local și 
artiști mai buni (aplauze). Nu este interesul statului să 
încurajeze o operă străină în România. 

Pe aceste considerante dar și cu rezerva ce am făcut, vă rog, 
d-lor deputati, să primiţi acest proiect de lege cum l-am 
prezentat, căci e vorba numai de reparațiunea teatrului, pe care 
nu-l puteți lăsa în derăpănare; și cu mijloacele propuse în acest 
proiect cred că nu va fi în greutatea statului. 


! Repararea edificiului și noua decorare a interiorului teatrului s-au 
făcut după indicările lui Al. Odobescu, dar cu toată sporirea stalurilor 
şi a venitului, teatrul n-a fost în stare să restituie împrumutul, care mai 
pe urmă s-a achitat din budgetul statului. 

Asupra budgetului pe 1876. — Internatele liceelor. — Notă 
despre documentele Hurmuzaki 


(Sedinta Camerei de la 5 martie 1875) 


T Se discută budgetul prealabil al Ministerului 
Instrucțiunii Publice pe 1876, care este de 8 229 223 lei 
şi — faţă cu greutățile finanţiare de care vorbește mai jos 
discursul 24 — prezentă un plus numai de 88 941 lei 
peste budgetul precedent. 

Acest spor e în favoarea școalelor normale, a unor 
burse pentru viitorii medici de plasă, a restaurării 
Bisericei episcopale de la Curtea de Argeș şi a publicării 
documentelor istorice Hurmuzaki. În discuția generală 
vorbeşte d. Nicolae Ionescu în favoarea internatelor de 
la liceele statului, îi răspunde: 


Ministrul cultelor T. Maiorescu. D-lor deputaţi, îmi pare 
rău să repet iarăș observaţiunea ce avui onoare a o mai face, 
că d. deputat Nicolae Ionescu a vorbit şi de astă dată în 
necunoștintă de cauză, sau cel puţin numai în jumătate 
cunoştinţă de cauză, și nu știu ce este mai rău, deplina 
necunoștintă sau jumătatea necunoștintță. Nu mă miră aceasta 
cât pentru Englitera, dar sunt în drept a mă mira de 
necunoștinţa d-sale cât pentru noi aci. 

La St. Sava, d-lor, în budgetul pe 1876 aţi mentinut cifra 
de 60 elevi; vasăzică nu s-a redus nici o bursă, și de aceea 

chestiunea rămâne în statu quo de la sine. Prin urmare dacă 
nu veţi schimba legea și nu veți desființa printr-un vot 
internatele liceelor, cum vă propune proiectul meu, atunci la 
septemvrie 1875 se va publica concurs pentru locurile vacante 
după cum făceam mai înainte; și chestiunea va rămânea dar 
deschisă pentru 1876, nefiind astăzi pusă deloc în discuțiune 
existenţa sau neexistența internatelor. Ceea ce a spus d. Ionescu 
era mai mult o replică la ceea ce s-a tranșat de d-voastră prin 
un vot ce l-aţi dat la budgetul rectificativ pe 1875. 

D. Ionescu mi-a adus acuzarea, că la septemvrie 1874 când 
eram ministru, nu am ţinut concurs pentru locurile vacante. 
Aceasta îmi dă drept a-i spune că aci are numai o jumătate de 
cunoştinţă. În adevăr, d-lor, în luna aprilie 1874 pe la 
mijlocul anului școlar, când am avut onoarea să intru în 
minister, am găsit în budget aceeaș cifră care se prevedea în 
toţi anii, d. e. pentru liceul din Iași 105 interni, dar în realitate 
în internatul din laşi nu erau decât vro 40 de elevi. 

Prin urmare acea cifră era numai în budget, însă în realitate 
la aprilie 1874 erau 40 interni, și comisiunea budgetară, pe care 
am întrebat-o, a răspuns că nu voiește să dea internatelor o 
întindere mai mare, ci voiește să menţie cifra minimală pănă 
când se va tranșa chestiunea prin lege. Așadar cifra în ființă 
de 40 elevi rămâne intactă; şi dacă din acest număr de 40 se 
va afla un loc vacant, atunci se va publica concurs; iar dacă în 
cursul anului școlar nu se va face nici o vacanţă, atunci nu se 
va publica concurs; căci se poate întâmpla ca în clasa 7-a să 
nu fie nici un elev intern, și astfel să nu se poată face nici un 
loc vacant, și atunci va rămânea tot cifra de 40, însă fără nouă 
primiri prin concurs la sepremvrie 1875. 

D. Ionescu a voit să ne aducă la chestiunea de princip, care 
este a se tranșa prin lege. Ei bine, și aci voi spune că d-sa are 
numai jumătate de cunoștință, și dezminţirea, de care se 
plânge, i-o dau încă o dată. 

În Englitera nu este nici un internat întreţinut de stat 
pentru licee. Prin urmare rău a citat d. Ionescu Englitera în 
cazul de faţă, și în cele mai multe cazuri o citează fără a şti ce 
vorbeşte. Aceasta o ştim toți, că și în Englitera sunt internare, 
ca în toate țările, întrebarea era, dacă sunt internatele în 
budgetul statului. Şi aci îi dau cea mai formală dezmintire: în 
Englitera nu există nici o livră sterling în budgetul statului 
pentru întreţinerea de internate corespunzătoare liceelor 
noastre. D. Ionescu a zis că eu am fost unul din aceia care au 
căutat să fundeze un internat privat, pentru ca să nu ne mai 
adresăm la stat în orce moment. Așa este, am fundat îm preună 
cu mai mulți amici un internat în Iaşi, m-am retras însă de 
mult din asociațiune. Mă mir numai, cum din școala liberală 
modernă, la care aparține d. Ionescu, cum să iasă tocmai de 
aci combaterea contra tendenţei de a se face societatea cât se 
poate mai independentă de guvern. Dar, d-lor, închipuiți-vă 
că mai mulți dintre noi ne-am constitui într-o societate privată 
pentru o casă de pensiuni, rente și ajutoare mutuale, pentru 
ca să nu mai venim cu cereri de pensiuni și rente la stat: și când 
un ministru, văzând această lăudabilă întreprindere, ar zice: 
e bine să încurajăm această societate privată, d-voastră liberalii 
ați putea să vă opuneți? Și eu recunosc datoria pentru stat de 
a menţine obligaţiunea învățământului primar, recunosc 
asemenea datoria statului pentru școalele normale pedagogice 
cu internatele lor, dar nu recunosc datoria statului pentru 
internatele liceelor; și întru aceasta mă sprijin chiar pe 
exemplul Engliterei, unde nu se cheltuiește nici un ban pentru 
ținerea în internate a elevilor din licee, din partea statului. 


Elevilor săraci din licee să li se dea subvenţiuni, dar nu cazarma 
internatelor. 

NOTA 


Publicarea documentelor Hurmuzaki, care s-a 
început în urma primei subvențiuni înscrise în budgecul 
pe 1876 (vezi pag. 283; ed. n. — p. 184), merită câteva 
deslușiri. l 

Documentele relative la istoria română, copiate 
printr-o favoare excepțională și cu o neobosită stăruință 
de Eudoxiu Hurmuzaki din archiva imperială de la 
Viena, se aflau după moartea acestuia (29 ianuarie | 874) 
în păstrarea fratelui său Gheorghe la Cernăuţi. Fiind de 
temut că guvernul din Viena le va lua înapoi precum se 
zvonea (cu atât mai mult, cu cât se apropia aniversara 
seculară a incorporării Bucovinei în Austria — 1775 > 
şi tocmai asupra acestei încorporări colecția Hurmuzaki 
cuprindea cele mai curioase documente), autorul scrierii 
de fată, de-abia numit ministru al cultelor la 7 aprilie 

1874, s-a dus fără de veste la Cernăuţi, s-a înțeles 
personal cu Gheorghe Hurmuzaki și a pus să se trimită 
imediat Jăzile cu prețioasele manuscripte la București în 
primirea d-lui Dimitrie A. Sturdza, pe care — în 
înţelegere cu Gh. Hurmuzaki — l-a numit membru în 
comisiunea creată ad-hoc, împreună cu Mihail 
Kogălniceanu, Al. Odobescu și d. T. Rosetti, dând 
acestei comisiuni ca secretar pentru îngrijirea şi cercetarea 
imprimatelor pe d. Ion Slavici, care ocupă și astăzi acest 
post. Si d. B. P. Hasdeu fusese numit membru al 
comisiunii, însă a refuzat; comisiunea era onorifică, fără 
diurne; numai secretarul primea și primește și astăzi o 
retribuţiune. (D. Slavici ne fusese semnalat, de pe când 
era soldat în Viena și suferea de o crudă boală, ca un 
tânăr de talent şi foarte muncitor. „Junimiștii“ i-au venit 
firește în ajutor.) — De la 1880 publicarea documentelor 
Hurmuzaki a trecut sub auspiciile Academiei Române, 
care a luat buna dispoziție de a intercala și documente 
culese de alţii, în cea mai mare parte după însărcinarea 

Academiei. Cu această întindere, publicarea se urmează 
şi acum, fiind mereu subvenționată de minister, și a ajuns 
la al 25-lea volum cu o cheltuială de peste 400 000 lei. 
D. Dimitrie A. Sturdza, în calitatea sa de secretar general 
al Academiei Române, are meritul de a fi urmărit cu o 
deosebită îngrijire continuarea acestei opere de cea mai 
mare însemnătate pentru istoriografia română. 

Mica parte ce a avut-o autorul scrierii de fată întru 
dobândirea documentelor Hurmuzaki și înlesnirea 
publicării lor, a fost trecută sub tăcere în câteva dări de 
seamă de pe timpul ministerului I. Brătianu; dar a fost 
cu prisosință relevată mai pe urmă, la 1890 şi la 1894, 
când unii miniștri conservatori, bănuind că d. secretar 
general al Academiei Române introduce şi aici interese 
de partid (printre colaboratorii remunerati la publicarea 
documentelor se află d. e. și d. 1. Skupiewski), voiau să 
reducă subvenţia acordată de guvern. (Vezi pag. 275. 


ed. n. — p. 179). 

Asupra legii pentru subvenţionarea școalelor române 


din Braşov! 


(Sedinta Senatului de la 6 martie 1875) 


După stăruința autorului acestei publicări se adusese 
la 1872 în Cameră din iniţiativă parlamentară un proiect 
de lege pentru a se da gimnaziului și Bisericei române din 
Brașov o subvenţiune anuală de 15 000 lei (peste cei 
23 500 lei, care se dau în virtutea unei legi anterioare). Cu 
oarecare greutate proiectul a trecut prin secțiunile Camerei; 
dintre cei 7 delegaţi au fost 3 — N. Blaremberg, C. Văleanu 
şi Popovici — contra proiectului, iar majoritatea de 4 
pentru — d-nii Greceanu, Chițu, Boliac și T. Maiorescu. 
Acest din urmă a fost ales raportor; dar proiectul n-a putut 
străbate la ordinea zilei decât la 31 ianuarie 1875, după ce 
raportorul fusese numit ministru a] cultelor și a insistat în 
favoarea proiectului. În acea ședinră legea a fost combătută 
de D. Văsescu, C. Văleanu, P. Tufelcică, Gr. Balș, dar 
susținută de M. Kogălniceanu, G. Chițu și firește de 
ministrul cultelor, și a trecut cu 70 voturi contra 26. 
Ajungând astfel în dezbaterea publică a Senatului la 6 
martie 1875, ea este violent combătută de d. Deșliu, căruia 
îi răspunde: 


l Vezi mai sus și discursul 11. 


oz O H AA OM AU NZI NLS O U 


Ministrul cultelor, T. Maiorescu. D-lor senatori, provocarea 
ce a făcut-o d. Deșliu la jurnalele din străinătate și invitarea 
adresată guvernului de a retrage acest proiect de lege, mă sileşte 
să zic câteva cuvinte. Vă spun dinainte că voi fi scurt, și las la 
oratorii mai competenţi să vorbească în această materie. Zic 
mai competenți, căci această lege este ieșită din inițiativa 
Camerei, iar nu a guvernului, şi prin urmare este în propria 
competenţă a d-voastră să o susţineți sau să o respingeți. Este 
în adevăr ieșită din inițiativa Camerei, iar nu, cum lasă a crede 
d. Deșliu, numai ca un mijloc de procedare. Este așa de 
adevărat că este din iniţiativa Camerei, încât a fost chiar contra 
voinţei ministrului, care era atunci, d-lui general Tell; nu aveti 
decât să vedeți cine este subscris în propunerea primitivă, şi 
vă veţi convinge. Propunerea este făcută în 1872, și este 
subscrisă între alţii de d-nii Kogălniceanu, Manu, Bals, 
Vernescu, Vladimir Ghica, eu eram raportor, și nu veti 
presupune, că acești deputați erau la discrețiunea d-lui Tell. 
Era dar în toată esenta lui un proiect ieşit din initiativa 
Camerei. Prin urmare tot ce adresează d. senator, care a vorbit 
înaintea mea, guvernului în această privință, guvernul nu o 
poate primi, căci nu el a făcut propunerea. Acum dati-mi voie 
a vă spune pentru ce guvernul nu s-a opus, căci tot rolul 
guvernului se mărginește în a nu se opune. D-lor senatori, 
biserica Sf. Nicolae din Braşov o vedem totdeauna 
subvenţionată în budgetul României de când s-a început a se 
face budget la noi, şi totdeodată se mai prevede în budget o 
sumă și pentru gimnaziul din Braşov. V-as ruga mai întâi, 
d-lor, să nu confundați această sumă ce vi se cere prin proiectul 
ce este astăzi în discuţiune, cu suma ce este deja prin o altă lege 
înscrisă în budget pentru gimnaziul din Braşov, sumă de 
23 500 lei. Căci biserica Sf. Nicolae avea o moşie în România, 
şi o parte din ea era afectată pentru întreținerea unei monasti ri, 
și altă parte pentru biserica sau școală din Brașov. 

I. Deşliu. Cum se numeşte moșia aceea? 

Ministrul cultelor și instrucţiunii publice. Nu-mi aduc 
aminte numele moșiei, și m-aș fi pregătit de aceasta dacă aș 
fi știut că onor. d. Deșliu cu ocazia unei legi ce se discută, cere 
detaliuri asupra altei legi ce e de mult votată. Îmi va face însă 
onoare onor. d. Deşliu a nu se îndoi un moment de ceea ce 
îi spun, pănă la probă contrară. Afirm dar, că între altele și din 
motivul relațiunilor pecuniare, ce derivau de la o moșie 
pretinsă de biserica Sf. Nicolae din Brașov și situată în 
România, Camera Română de mult timp s-a văzut datoare a 
înscrie o sumă pentru gimnaziul şi biserica Sf. Nicolae din 
Braşov, şi s-a regulat prin urmare a se prevedea în budgerul 
fiecărui an două mii galbeni. Ceailaltă subvenţiune ce s-a 
prevăzut iarăș în budgetul ţării pentru gimnaziul St. Nicolae 
din Braşov, a fost dată tot din acele motive, însă adeseori 
variabilă; a fost și 13 000 lei şi 10 000 lei, în budgetul pe '74 
s-a prevăzut 15 000 lei şi această cifră s-a mentinut și în 
budgetul pe'75 şi '76. Să vedem acum ce a făcut pe onor. d-ni 
deputaţi, care au luat iniţiativa în Cameră, să ceară ca acest 
ajutor să nu mai fie numai o inscripțiune budgerară, ci să fie 
rezultatul unei legi. Cel dintâi motiv, după câte s-a zis în 
Cameră, a fost că dacă s-a acordat această subvențiune acestui 
gimnaziu, a fost consideraţiunea că este un gimnaziu pur 
românesc ortodox. Astăzi el se vede în poziţie că cheltuielile 
necesarii să le aibă numai din modestele contribuţiuni ale 
locuitorilor comunei, care nu sunt îndeajuns, și prin urmare 
este ameninţat acest institut de a cădea, dacă nu ar avea și 
această subvenţiune din partea României. România însă 
păstrează o deosebită recunoștință orașului Braşov; căci în 
vremile trecute, şi chiar la începutul secolului acesta, de câte 
ori ţara era bântuită de jafurile și de măcelul turcilor, de câte 

ori Augustul nostru suzeran permitea să se facă peste Dunăre 
zavera cu sabie și foc, familiele române găseau un refugiu în 
Brașov, frumosul oraș al unui stat vecin, cult și creștinesc; al 
2-lea motiv al Camerii a fost că prin budgetul pe 73 

d. ministru de atunci, generalul Tell, a şters această subvențiune 
și numai comisia budgetară și Camera au înscris-o la loc; şi 
pentru ca pe viitor să nu mai fie expus acest gimnaziu la 
asemenea întâmplări prea ușoare, Camera a hotărât să facă 
acest proiect de lege. Subvenţiunea se înţelege că se va da 
numai pe cât timp veţi avea mijloace, căci la caz contrar puteți 
face un proiect de lege, sau din partea guvernului, sau din 
inițiativa Corpurilor Legiuitoare, prin care puteți retrage 
subvenţiunea. 
lată dar motivele pentru care s-a făcut acest proiect de lege. 
Onor. d. Deșliu, cu această ocaziune, ne zice: propriele noastre 
școli sunt igrasioase, Ei bine, d-lor senatori, să ne înțelegem 
asupra acestui lucru; știm că este încă mult de făcut în 
administrațiunea și învăţătura noastră; sunt școli care sunt 
igrasioasc, aceasta este trist, sunt contracte de închiriere ale 
acelor şcoli, care nu se pot nimici din cauză că terminele nu 
sunt încă expirate; dar bine, dacă sunt case igrasioase în unele 
din şcolile noastre, astăzi când se cere a se da o subventiune 
şcoalei din Braşov de 15 000 lei, prin aceasta oare s-ar putea 
opri acel rău? Dacă nu s-ar vota această sumă, am ajunge oare 
la scopul nostru de a face să dispară igrasia? Vă cere Camera 
să ştergeţi 15 000 de la stârpirea igrasiei și să le înscrieţi la şcoala 
din Brașov? Cum se pot întâlni aceste două elemente? 
Acum, d-lor, să viu la cele zise despre unele foi străine, și 
mai cu seamă de foile ungare. Le-am citit și eu; dar dați-mi 
voie, d-lor senatori, a vă spune, că guvernul este convins că nu 
este cea mai mică umbră de politică în acest proiect de lege. 
Sunt lucruri elementare de cultură, de instrucțiune și de artă, 
în privirea cărora din fericire se pot întâlni toate statele și toate 
popoarele fără altă gelozie decât gelozia de a se întrece unele 
pe altele în lupta pașnică a civilizațiunii. 
Cu prilejul discuţiunii făcute la Viena despre noua 
universitate din Cernăuţi s-a propus a se introduce și limba 
şi Literatura română. Au fost deputaţi eminenţi, care au dat o 

frumoasă expresie acelor simţiminte umanitare, care sunt cu 
totul depărtare de orce politică agresivă. Au fost, ce e drept, 
și alți deputaţi, care vorbeau de germanizarea Orientului, 
precum sunt astăzi foi ungare care vorbesc de daco-români cu 
ocazia subvenţiunii noastre pentru Brașov. Dar aceste sunt 
visuri izolate şi incoherente, de care nu pot fi răspunzătoare 
guvernele în politica lor prudentă. O repet: dacă noi, stat tânăr, 
am învățat un mare adevăr de la civilizația apuseană, a fost 
iubirea absolută a culturei, tendența de a o lăți pretutindeni 
şi desprețul spiritului de cucerire brutală. 
lacă pentru ce cred că nu este ceva rău sau neobișnuit, ca 
un stat să subvenţioneze o şcoală privată confesională în alt stat, 
întru cât rămâne exclusiv în marginile culturei. Nu știu ce face 
Austria în această privinţă, din întâmplare însă știu că pentru 
biserica și școala protestantă din Iaşi vine regulat subvențiunea 
de la Împăratul Germaniei. Este o școală franceză la Atena, la 
Roma etc. Cine se poate împotrivi la aceasta? — Cum se dau 
acești bani? Ca o inscripțiune în budget; și budgetul îl 
prezentă guvernul. Dar iată o iniţiativă a Camerei carc zice, 
de ce să fie aceasta numai o inscripţiune budgetară făcută de 
guvern? Să se facă prin lege! Este adevărat că budgetul se 
votează de noi, Camera deputatilor, dar să nu fie numai în 
atributul ministrului, ca să şi șteargă suma dacă ar voi, ci să 
fie guvernul obligat de a o menține cât noi Corpurile 
Legiuitoare vom voi, să nu fim numai noi, Camera, ci să fie 
și Senatul consultat, şi el să spună că așa să fie. Si tocmai un 
d. senator, după ce guvernul primește lucrul din considerările 
arătate, se miră de ce vine chestiunea și în Senat? Apoi vine 
în Senat, deși cum v-am spus este trecută atât în budgetul pe 
1875, cât și în acel pe 1876, tocmai ca să vă pronunțați și 
d-voastră. Nu vă va conveni? Din inițiativa d-voastră propuneţi 
o lege ca să se șteargă, dar nu lăsaţi ca să se șteargă fără să știți 
şi d-voastră. Mărturisesc că pe această cale constituţională 
găsesc foarte straniu ca un senator să se mire de ce se face un 

proiect de lege. Ar fi consecvent d. Deșliu când ar zice: 
recunosc că este bine să se facă un proiect de lege în această 
privință, însă fiindcă sunt contra, cer să se respingă; dar să 
recunoască că e bine să se dea, însă nu prin proiect de lege, 
adecă să nu fie întrebat şi Senatul, este o procedare 
constituţională atât de înaltă, încât eu unul nu o mai înțeleg. 


Mai vorbeşte în contra proiectului Dr. Turnescu, 
dar îl apără C. Bozianu, și în sfârşit legea se votează și 
de Senat cu 31 bile contra 9. De atunci noua 
subvențiune s-a asigurat și este alocată în budgetul 
fiecărui an. După retragerea ministerului L. Catargi, 
ajungând Al. Orăscu ministru de culte pentru câteva zile 
(4-26 aprilie 1876), efemerul ministru se grăbeşte să 
ceară anularea acestei legi, și prin raportul No. 3334 din 
22 aprilie 1876 (dosarul No. 220 din 1876 al divisiunii 
școalelor) propune chiar suspendarea vechiei subvenţiuni 
de 23 500 lei, voind astfel să suprime școalelor române 
din Brașov orce ajutor. Din norocire Al. Orăscu după 
3 săptămâni cade din minister, iar succesorul său d. G. 
Chițu menţine subvențiunea din amândouă legile. — 
Ceea ce nu a împedecat pe „un bătrân“ liberal să scrie 
în Voința Naţională de la 8 octomvrie 1894: „Ministrul 
sub conservatori, care a şters din budget subvenţiunea 
școalelor române din Brașov, a fost d. T. Maiorescu, 
actualul rector al Universităţii din București“! 

Asupra examenului de liberă practică a medicilor 


și asupra unor stipendii 


(Sedinta Senatului de la 6 martie 1875) 


Ministrul cultelor T. Maiorescu modificase, prin 
consiliul de miniștri şi decret domnesc, art. 63 al 
Regulamentului Facultăţii de Medicină în sensul de a 
permite examenul de liberă practică al medicilor cu 
diplome străine nu numai în limba română, ci și în limba 
latină, franceză sau germană. Acelaş ministru trimisese în 
străinătate pentru studii istorice și limbistice pe bursierii 
Gr. Tocilescu, Al. Lambrior, G. Panu și G. Dem. 
Teodorescu fără concurs. La o interpelare dezvoltată de 
senatorul I. Deșliu în contra acestor două dispoziţii, 


răspunde: 


Ministrul cultelor T. Maiorescu. D-lor senatori, d. 
interpelant a început prin declararea, că d-sa nu a făcut aceste 
interpelări din spirit de ostilitate, ci numai pentru că s-a crezut 
dator a veghea să nu se comită nici o ilegalitate din partea 
vreunui ministru. Îi mulțumesc de spiritul ce-l animează și cu 
atât mai mult îi mulţumesc cu cât mi se dă ocaziune de a 
răspunde la câteva cuvinte și agitări, care s-au aruncat și prin 
unele gazete. Guvernul, d-lor, nu poate totdeauna să răspundă 
la jurnale, dar e datoria sa de a răspunde Corpurilor legiuitoare. 

Mă întreabă d. interpelant, mai întâi, dacă s-a făcut 
modificarea art. 63 din regulamentul Facultăţii de Medicină 
din București după consultarea facultăţii, și dacă aceasta s-a 
făcut și cu avizul consiliului superior de instrucţiune, sau 
numai prin consiliul de miniștri și cu sancţiunea Dom- 
nitorului. — Răspund: modificarea art. 63 din regulamentul 
în chestiune am făcut-o numai prin consiliul de miniștri şi cu 
sancţionarea Domnitorului fără a aștepta o propunere formală 
a facultății și fără avizul consiliului permanent al instrucţiunii. 

D-lor, voi avea onoare a vă arăta justeţa acestei procedări, 
pe care o menţin în întregul ei. La Facultatea de Medicină din 
București, ca la toate facultățile, există un regulament pentru 
chestiile proprii ale facultăţii, pentru admiterea studenţilor la 
examene, pentru programa studiilor, împărțirea în ani etc. 

Acest regulament trebuie să fie elaborat de facultate și 
trebuie să fie aprobat de ministru luând și avizul consiliului 
permanent. Iată ce zice în această privință art. 288 din legea 
instrucţiunii publice: 

„Consiliul facultății formează regulamentele sale. Măsurile 
regulamentare nu pot avea putere, pănă nu se vor aproba de 
minister, după formele prescrise de legi“. 

Dar știți d-voastră totodată că sunt și regulamente, care nu 
se fac de corpul facultăţii, ci trebuie să se facă prin consiliul 
de miniștri, adică regulamente care nu prevăd însăș organizarea 
facultăţei înlăuntrul ei, ci regulamente care regulamentează un 
articol special din lege în putinţa lui de a se aplica în general 
la viata publică. Aceste două feluri de regulamente sunt foarte 
deosebite; ele au numai numele în comun. 

În regulamentul Facultății de Medicină, așa cum îl văd 
tipărit, s-a strecurat, după părerea mea, următoarea greșală de 
competenţă. 

Pănă la art. 56 din regulamentul facultății se prevăd 
afacerile interioare ale ei, examinarea studenţilor și altele; însă 
de la art. 57 înainte pănă la 80, și în acest spaţiu intră și art. 63 

pe care l-am schimbat, în aceste articole, zic, este un apendice 
la acel regulament, care vorbește despre examenile pentru 
admiterea la libera practică. 

Ce este aceasta? Ce însemnează libera practică permisă de 
o facultate? Este vorba despre o diplomă a chiar facultății, 
intrând în dezbatere facultatea proprie? Este dreptul de a practica 
o profesiune în facultate însăș? Nu, d-lor, este regulamentarea, 
nu a facultăţii, ci a art. 273 din legea instrucţiunii, care zice: 

„Diplomele câștigate la universitățile străine nu vor 
conferi nici un drept în România, fără un examen prealabil”. 

Este dar vorba de echivalenta actelor dobândite în alte 
state, afacere a administraţiei generale, și de dreptul de liberă 
practică în țară, în afară de facultate. 

Acum vă întreb pe d-voastră, acest examen prealabil pentru 
diplomele străine cine voiti să-l regulamenteze? Căci în tot 
modul trebuie să se regulamenteze. Fiindcă e vorba pentru 
medicina practică, ar putea să vină ministrul de interne, care 
are serviciul sanitar, și fără privire necesară la legea instrucţiunii 
să-l regulamenteze prin consiliul de miniștri. Căci dacă nu este 
vorba de un regulament al facultății în sine, ci de 
regulamentarea unui art. general din legea instrucţiunii (art. 
273), aceasta nu se poate face decât prin consiliul de miniștri 
și fără avizul consiliului permanent de instrucțiune. Acest aviz 
se cere numai pentru chiar aplicarea unei norme legale, stabilite 
sau prin lege sau prin regulament de administraţie publică, dar 
nu pentru însăş crearea legii sau a regulamentului general. 

Dacă este să vorbim un cuvânt mai mult în această materie, 
cred că este o călcare de competență de a se pune în 
apendicele unui regulament de facultate și dreptul de liberă 
practică. Să vedem, cum se face la alte facultăți. Facultatea 
juridică dă diplome de licenţiați sau doctori în drept; dar 
dreptul de a practica jurisprudența, de a fi advocat, îl dă 
facultatea juridică? Cine înscrie în lista avocatilor, facultatea 
juridică? Niciodată și nicăeri! Ci consiliul de advocaţi; căci alta 

este a dobândi diplome și alta este a exercita în practică o 
profesiune. Prin urmare dacă într-un apendice al 
regulamentului unei facultăţi se vorbește despre libera practică, 
aceasta nu este în virtutea însuș a dreptului facultății, ci este 
o delegaţiune ce o dă consiliul miniștrilor cui vrea. 

Riguros vorbind, cred că nu trebuia dată facultăţii, era mai 
bine să se dea serviciului sanitar, fiindcă, d-lor, nu stă bine ca 
un înalt corp de învățătură să-şi piardă acest caracter și să aibă 
aerul de a monopoliza practica. Cum se poate ca profesorii 
Facultății de Medicină, a unei facultăţi tinere ca a noastră, care 
de-abia în timpul din urmă a scos câțiva doctori, ai cărei 
profesori înșii și-au dobândit diplomele cei mai multi în Paris 
şi altii în Germania, să vie să zică: noi suntem și profesori și 
medici practici, dar dacă ar mai veni cineva să practice 
medicina în această țara, nu-l admitem decât trecând examenul 
în românește înaintea noastră, încât dacă ar voi un bolnav să 
cheme un oculist din Franța sau vreun alt medic însemnat ca 
Andral, nu ar putea să-l aibă, pentru că s-ar cere să se 
examineze în românește? Cum se poate să vie o facultate de 
ștunță să apreţieze dreptul de liberă practică! 

Aceasta mi se pare că poate ajunge a degrada un institut 
de știință, atingându-i caracterul de ştiinţă curată şi 
coborându-l pe tărâmul speculațiunii. Alta este a face stiintă 
și alta este a face liberă practică! Da 

Art. 273, care este în lege și care vorbeşte de diplome 
străine, în proiectul cel nou al instrucţiunii publice, care va 
ajunge sper în dezbaterea d-voastră așa cum sunteţi compuși, 
l-am regulamentar astfel încât am revocat tot apendicele, 
făcând dintr-acesta un articol deosebit de lege, spre a lua 
facultății ceea ce-i era atribuit pănă acum, dreptul de a admite 
libera practică. 

Răspunsul meu dar este acesta: de câte ori un regulament 
nu este regulament al facultății însăș, ci este regulamentarea 
unui articol general din lege, d. e. de liberă practică cu diplome 


DISCURSURI PARLAMENTARE 199 


străine, de atâtea ori numai prin un raport către consiliul 
miniştrilor și prin deciziunea lui cu aprobarea prin decret 
Domnesc se poate stabili o procedare corectă, și dacă s-a 
amestecat consiliul facultăţii întru aceasta, atunci a făcut-o prin 
o procedare necorectă în privința competenţei, și eu m-am ferit 
să cad în aceeaș greșeală şi să consult facultatea formal acolo 
unde numai consiliul de miniștri are competenţă. 

D-lor, dacă întru acum în fond, după ce în formă cred că 
am justificat procedarea, vă întreb: este cu putință ca într-un 
stat, în care profesiunile sunt libere, să legăm exercitarea 
profesiunii private de limbă? Dar puteți d-voastră justifica 
măsura aceasta? Când s. e. o facultate, unde se vor pregăti 
ingineri și architecţi, ar veni să facă regulament și să zică: nu 
primesc architecți și ingineri străini nici pentru trebuinţele 
private, ci orcare să depună examen în limba română, ați 
admite d-voastră aceasta? Oare ce însemnează acest monopol 
alta decâr a specula chestiunile înalte, care nu trebuiesc 
speculate? Atunci ați face să se omoare prin un sistem 
prohibitiv orce concurență și să se anuleze dreptul profesiunilor 
libere! Este de onoarea noastră aceasta? Nu este o procedare 
nedemnă într-o facultate chemată de a da înaltă știință? Dacă 
suntem noi încă tineri în științe, trebuie să lăsăm pentru libera 
practică privată porţile deschise pentru orce este solid în 
cunoștințe! Nu putem să legăm libera practică de cunoștința 
limbei române! Funcţionarii statului, ce e drept, nu pot să fie 
străini în regulă generală, dar să fie ingineri, doctori ai 
oamenilor privaţi, dacă diploma este justă, aceasta mi-a 
părut așa de elementar, așa de indicat prin spiritul celui mai 
simplu liberalism economic și social, mai ales într-un stat, care 
de-abia a început a păși pe calea culturei, încât m-am grăbit 
a ridica acea prohibițiune (aplauze). 

Am să trec la al doilea punct al interpelării. D. interpelanr 
mă întreabă de ce n-am păzit legea instrucţiunii cum o înţelege 

d-sa, când am trimes 4 tineri în străinătate ca stipendiști ai 
statului? 

| D-lor senatori, legea instrucţiunii, în art. citat de d. 
interpelant, nu se potriveşte aci. Ce zice ea? 


„Art, 330, Statul nu va mai stipendia sub nici un alt cuvânt 
pentru învățătura în şcoale din străinătate decât numai în interesul 
instrucţiunii publice naționale și sub următoarele condițiuni: 

4) Ca aspirantele să fie născut român, să fie recunoscut fără 
mijloace proprii; 

6) Ca din suma destinată prin budget pentru stipendii, să se 


afecteze două treimi în favoarea studenţilor ieşiţi din școala normală 
şi în lipsă etc...“ 


Dar unde este şcoala normală? Școala normală, în 
prevederea căreia s-au făcut toate art. citate de d. interpelant, 
nu s-a creat. Căci nu confundați: sunt așa-numite școli 
normale pentru prepararea de institutori, acestea sunt o 
creaţiune Budgetară, alăcurea cu legea și afară din lege, deși nu 
în contra legii. Iar școalele normale, de care se vorbește aci, sunt 
cele prevăzute la art. 311 și următori care zic: se vor institui 
în Bucureşti şi Iași şcoli normale pentru formarea de profesori 
de licee şi de facultăţi, internate înalte, unde să se trateze 
filosofia metoadelor și a procedărilor, și care să fie pepiniere 
pentru profesori. 

i Era natural, ca din momentul în care legea prevedea 
înființarea în chiar ţara noastră a unui înalt internat pentru 
prepararea profesorilor, adică așa-numitele școli normale 
superioare, nu mai puteam trimite studenți în străinătate cu 
stipendâi, şi trebuia să se populeze întâi toate școalele normale 
şi numai pentru lacunele ce va simți statul, să mai trimiţă pe 
cineva în străinătate. Ei bine, aceste şcoli normale n-au existat 
încă, nu s-au înființat, această prescripțiune a legii nu s-a 
aplicat și nu se aplică. Nefiind dar realizată condiția legii, ce 
rămâne? Ce fel de fonduri și stipendii sunt aceste? Vedeţi, acești 
tineri n-au fost trimiși decât după ce a votat Camera budgetul 


DISCURSURI PARLAMENTARE 201 


rectificativ pe 1875, şi în acest budget rectificativ s-a adăogat 
şi cifra de 38 000 franci, cu următorul titlu: „stipendii 
studenţilor din străinătate și din ţară“. Legea instrucţiunii nu 
prevede aceste stipendii în ţară; ea prevede burse în străinătate 
pentru aceia numai, care au absolvit școalele normale și 
facultăţile, și nu simplu pentru studentii din ţară și din 
străinătate. Eu interpretez dar legea așa: câtă vreme nu sunt 
școli normale superioare, nu este obligațiune absolută de 
concurs impusă prin lege pentru bursierii din străinătate. 

Cu toate acestea ministerul face bine, deși nu este ținut 
legal — răspund acuzării de nelegalitate — face bine, ca în multe 
asemenea chestiuni să publice concurs și să ia avizul consiliului 
permanent, cel puţin de câte ori este vorba exclusiv numai de 
instrucțiunea în școalele publice. Dar aici chestiunea stă altfel. 

Dacă d. interpelant îmi făcea onoarea să mă întrebe mai 
înainte într-un mod privat, îi spuncam împrejurările si vedea 
că nu se potrivesc deloc acuzările ce-mi aduce. 

D-lor, sub administraţia Ministerului de Culte și 
Instrucţiune Publică sunt multe alte instituțiuni, nu numai 
şcoli. Sunt archivele statului; este teatrul; sunt muzeele, sunt 
monastirile etc. De unde știe d. interpelant, pentru care din 
aceste deosebite ramuri de administrare a ministerului meu au 
fost destinate aceste stipendii? Trebuie să-i spun d-sale, că de 
câte ori este vorba de archivă și de cheltuielile pentru arhivă, 
nu se ia avizul consiliului permanent, care este exclusiv 
mărginit Ja chestii școlare. De câte ori este vorba de teatru, 
asemenea; de câte ori este vorba de biserică, pot lua părerea 
sinodului, dar nu a consiliului permanent. Așadar ce stipendii 
sunt acestea? Nu sunt stipendii, care intră în categoria 
exclusivă a şcoalelor, pentru care se cere avizul consiliului 
instrucţiunii publice; ele se rapoartă mai mult la arhive sau la 
alte trebuințe geneșalezși âsenienea ştipendii se dau după libera 


deciziune a guvepițiții. Vedeţi'achnă; d-lor senatori, motivul 

care m-a autorizat a procede așa, cum am făcut, și așa aş 
procede și de acum înainte la orce ocazie analoagă. 

Dar permiteţi-mi, terminând cu chestiunea de formă, să 
vă adaog, câteva cuvinte despre chiar interesul științific al 
stipendiilor astfel decise de minister. 

D-voastră, d-lor senatori, care sunteți mai în vârstă decât 
mine, veţi fi remarcat mai bine decât mine, că de la o vreme 
încoace s-a răcit o foarte puternică, o foarte importantă 
activitate literară ce era înainte vie și înflorită în ţara noastră. 
Ştiţi cu ce zel se interesau toţi din d-voastră la cercetările istorice 
naționale. Era pe vremea, când Bălcescu publica împreună cu 
Laurian magazinul istoric al patriei noastre, când lucrau 
Heliade, Aron, când apărea „archiva“ d-lui Kogălniceanu 
dincolo de Milcov, când din toate părţile se înmulteau 
cunoștințele istorice și ne deşteptau pe toți din acel fel de 
letargie, în care eram căzuţi. Era așa de frumoasă, aşa de 
însemnată viața pe acest tărâm în vremea de atunci, încât numai 
cu cea mai mare părere de rău putem constata acum, Că nu știm 
din ce motive, poate din schimbările repezi ale politicei, 
tinerimea de astăzi nu mai continuă tradiţiunile de atunci; s-a 
pus să scrie jurnale, dar nu mai scrie şi nici nu mai citește cărți 
istorice, nici de alt fel. S-a perdut zelul tinerimii române pentru 
adevărata știință natională. 

Avem o archivă a statului, comori de documente sunt 
într-însa; s-a publicat oare ceva fundamental de când există ea? 
Și zicem că aspirăm la cultură cu formele cele noue politice! 
Dar există oare cultură națională fără tradiţiune istorică, bine 
întreținută în toată activitatea literară și ştiinţifică? — Biete 2 
volume de archivă s-au publicat acum vro 6 ani de d. 
Hăsdeu, și aicea s-a încheiat totul. — În monastiri sunt 
documente; este Prea S. S. Episcopul Melhisedec, care a 
început să facă pe această cale un drum nou și a publicat 
documentele relative la episcopia de Huși și de Roman; dar 
cine l-a mai urmat? 

Letopiseţii publicați odată de d. Kogălniceanu, au rămas 
neterminați; dar sunt în archivele din Viena o mulțime de acte 
importante pentru noi, sunt în Petersburg, în Venetia, sunt 
comori din istoria noastră cea veche. Avem facultăţi de 
litere, sunt doi profesori însemnați de istorie — nu-i numesc =: 
ce face profesorul de istorie de la Iași? Aţi văzut măcar o foiţă 
de carte istorică naționala publicată de el? Eu n-am văzut. Ce 
face cel de aicea de atâta vreme? Ce fac alții din licee? Unde 
sunt documentele istoriei naţionale? Unde este cel puţin 
începutul încercării de a continua opera lui Kogălniceanu? Un 
singur om se mai ocupă din nou de istoria țării, d. Hăsdeu, și 
nu critic dacă scrierile sale sunt bune sau rele, dar și acesta este 
un om afară din facultate și din cercul oficial; de altmintrelea 
pretutindeni a amortit această parte a vieței noastre naţionale. 

Apoi, d-lor senatori, un lucru îmi pare vederat, deși foarte 
trist: dacă n-avem sentimente de istorie în tinerimea noastră, 
suntem pierduti; căci nu poate să trăiască un popor când își 
uită mâine ceea ce a făcut ieri! (Aplauze.) 

Din nenorocire am ajuns așa de departe, încât azi cei mai 
mulți tineri cu greu înțeleg documentele numai de acum vreo 
40 ani, scrise cu slove vechi și în limba veche, și cred că poate 
nici unul sau de-abia vreunul de prin curți şi tribunale este în 
stare a înţelege vreun document slavon, care se refere la un 
timp în care limba slavonă era limba oficială. 

Credeti acum că trebuie acuzat un ministru, dacă se 
preocupă de această cestiune? și dacă, neliniștit de lipsa de 
interes, de zel, de cunoștințe pe acest tărâm al archivei, al 
diplomaticei slavone, al manuscriptelor vechi, al comoarelor 
păstrate în bibliotecele și archivele străine, a trimis 4 tineri cu 
misiunea specială de a se ocupa de archive, de archeologie, de 
anticități slavone, de limba veche, în care sunt scrise o 
mulțime de documente de ale noastre istorice? Dacă credeți, 
atunci luaţi asupra d-voastră de a zice: nu voim a merge pe 
această cale; rău a făcut ministrul; să-i dăm un vot de blam, 

primind moţiunea d-lui Deșliu, și să lăsăm pe d. Deșliu să 
îndrepteze tinerimea română după chipul și asemănarea 
d-sale. 

Eu, d-lor, am spus Senatului, pentru ce am lucrat așa cum 
am lucrat, și iau toată răspunderea; dacă d-voastră dezaprobaţi, 
o puteți face; dar procedarea în formă și în fond eu unul o cred 
corectă. (Aprobări, aplauze.) 

Cine sunt acei 4 tineri, care s-au trimis? Am ales amici, 
rude? oameni de acelaș partid politic cu mine? sau puteam, pe 
de altă parte, alege așa din întâmplare? Se putea publica 
concurs pentru studiul arhivelor și limba slavonă? Dar cine să 
examineze pe concurenti? După părerea mea, nu se putea. 
Forma ar fi fost păzită fără îndoială, prescriptele verbale ar fi 
fost în regulă, și pe hârtie era ușor lucru, dar ca rezultat practic 
nu ar fi ieșit nimic. Am luat din parte-mi, și permiteți-mi a 
spune că, din când în când, mă ocup și eu cu puţină 
literatură, am luat, zic, ceea ce s-a lucrat în timp de 10 ani 
încoace, și am găsit 4 tineri ocupându-se cu istoria și limba țării 
lor în publicitate. 

Permiteţi-mi a-i numi: E întâi d. Grigorie Tocilescu, care 
a scris între altele o carte despre doi istorici români. D. Hăsdeu 
scrisese istoria sa; un altul, d. G. Panu, l-a combătut. D. 
Tocilescu l-a apărat, și cu aceasta s-a arătat, că deși a învăţat 
dreptul, nu s-a făcut advocat (ceea ce știți, că este o profesie 
mai productivă), ci s-a făcut istoric. Atunci mi-am zis: iată un 
tânăr, care s-a ocupat de istorie, deși putea să ia o meserie mai 
lucrativă, a preferit istoria; bine a făcut, trebuieşte încurajat. 
A fost în laşi un altul, d. Panu, care a scris asupra istoriei d-lui 
Hăsdeu, și d-sa om de talent și cu un zel vizibil pentru istoria 
națională. Mai este d. Lambrior, care a scris o diseraţie foarte 
instructivă. Poate cunoaşteţi pe răposatul Iordache Golescu 
(afirmări). De la acesta au rămas multe lucrări interesante 
pentru noi; cu atât mai interesante, cu cât limba și felul de a 
vedea erau altele pe atunci. Vă mărturisesc că mie unuia îmi 

pare rău că am părăsit așa de iute felul de atunci și că am 
primit, fără nici o tranziție, o haină nouă, despre care nu știu 
dacă e mai bună pentru noi. Din aceste scrieri nepublicare ale 
răposatului Golescu, d. Lambrior a avut una la îndemână, a 
cercetat-o, a făcut un studiu limbistic asupră-i și a dovedit cu 
această ocazie o predilecțiune așa de mare pentru limba noastră 
veche și pentru tot trecutul nostru istoric, încât mi-a părut și 
d-sa demn de a fi încuragiat din partea statului român. Este 
în fine un al patrulea tânăr, d. G. Dem. Teodorescu; acesta a 
scris o carte asemenea interesantă despre datinele și moravurile 
române; cartea este scrisă cu silință şi cu desvălirea întregului 
aparat științific, de care a putut dispune d. Teodorescu în ţara 
noastră, Trebuie să vă spun, că acest tânăr era unul din 
colaboratorii Românu/ui, foaia opoziţională în contra noastră. 
Poate că neavend cu ce să trăiască, trăia cu jurnalistica; îl 
vedeam la Cameră scriind importantele dezbateri politice, 
tachigrafiindu-le. Nu mă îndoiesc că aceasta l-a înaintat foarte 
mult, numai desigur nu în știință. Oare era bine, fiindcă noi 
suntem de altă coloare politică și d-lui de alta, cel puţin așa 
pare a fi (căci eu unul colorile politice ale celor prea tineri nu 
le cam iau în serios), era bine, zic, să rămână la o parte fără 
încercare de a fi încurajat tânărul literat? Eu cred că nu, și 
mi-am zis: iată un om, care a scris şi el o carte istorică; dacă 
va merge să facă studiul archivelor şi universităților străine, 
când va fi mai în vârstă şi va avea mai multă ştiinţă, va fi poate 
de folos istoriei patriei sale, și chiar dacă va mai face politică, 
o va face cu mai bogate cunoștințe şi spre onoarea ţărei lui. 
lacă, d-lor, acei patru tineri, care au fost trimiși de minister 
cu cheltuiala statului în străinătate, și iacă tot ce aveam să 
răspund la interpelarea d-lui Deșliu. (Aplauze prelungite.) 


Mai vorbeşte în contra ministrului în acea ședință 
Dr. Turnescu, profesor la Facultatea de Medicină. 
(„Medicul străin trebuie să dea examenul în limba 

română, dacă vine să mănânce pâine la noi. — D. 
ministru ne-a vorbit de capacităţile ce ne pot veni din 
străinătate. Capacităţile cele mari, d-le ministru, sunt 
românii, compatrioţii d-voastră. (Aplauze.) Aceasta 
este cunoscut de toţi. — Limba latinească nu O știe nimeni 
afară de câțiva transilvăneni“). lar d. Deșliu propune o 
moţiune de blam, care însă e respinsă de Senat. 

Ideea susţinută aici de ministru, că nu se cuvine ca 
examenele de liberă practică să fie în atributiile facultății 
de medicină, s-a realizat în sfârșit prin regulamentul 
serviciului sanitar de la 1 iulie 1893, care atribuie 
încuviințarea liberei practice pentru doctori, farmacişti 
şi veterinari în competența Ministerului de Interne. 


23 
Asupra liberelor alegeri 
(Sedinta Camerei de la 4 iunie 1875) 


Camera aleasă la 1871 îşi terminase legislatura de 
á ani, şi în mai 1875 s-a ales o Cameră nouă. Cu prilejul 
dezbaterilor adresei de răspuns la mesagiul Tronului, 
opoziţia coalizată (de la „Mazar-Pașa“), din care făcea 
acum parte şi Manolache Kostake, atacă guvernul cu 
violență, mai ales în privinţa alegerilor. La aceste atacuri 
răspunde între alţii şi 


T. Maiorescu, ministrul cultelor. D-lor deputaţi, de către 
doi din cei mai însemnați membri ai opozițiunii, d. Ion 
Brătianu și d. G. Vernescu, am fost tras în discuţie; de d. 
Brătianu am fost pus în chestie ca reprezentant al „junimii“ 
sau, cum zice d-sa, cu un termen pentru mine mai putin 
lămurit, al junei drepte; de d. Vernescu pentru ceea ce 
vorbisem ca deputat și ca ministru în chestiunea presei. Sunt 
dator dar pentru poziţiunea ce am şi pentru respectul ce 
datoresc Camerei şi îndeosebi minorităţii, orcare ar fi, să 
răspund câteva cuvinte. 

D-lor, în chestia presei vă aduceţi aminte că stă lucrul așa: 
s-a adus de d. Costa-Foru împreună cu d. M. Kostake 
lepureanu, pe atunci ministru al justiției, un proiect de lege, 
prin care se introducea sechestrarea prealabilă a foilor și 

teascurilor și arestul preventiv al jurnaliștilor. Ca deputat m-am 
opus, amendamentul meu s-a primit, proiectul de lege s-a 
retras. Am și astăzi aceeaș părere; cred că după Constituţiunea 
noastră nu este admisibil arestul preventiv contra jurnaliștilor, 
nici sechestrarea jurnalelor. Am spus-o ca deputat, o repet ca 
ministru. Poate că vreunul sau altul din d-nii deputați sau din 
colegii mei de la minister să fic de altă părere, aceasta nu-mi 
importă, întru cât părerea rămâne teoretică și nu se traduce 
în fapt prin un proiect de lege. 

Este vederat însă că nu aș mai sta pe această bancă, îndată 
ce un proiect legislativ s-ar face din partea consiliului 
miniștrilor, în care mi s-ar cere și iscălitura mea și care ar fi 
în contrazicere cu convingerea ce am în această cestiune de 
princip. Acest act însă nu s-a făcut; căci procedura penală, așa 
cum o prezentase d. Costa-Foru, nu s-a mai prezentat 
înaintea dv. lar ceea ce crede colegul meu de la justiție în 
privința aplicării legii de procedură penală oarecum în simplă 
teorie, aceasta nu mă privește; fiindcă nici d-sa, nici eu nu 
suntem chemaţi a aplica și a interpreta legile penale, ci numai 
tribunalele. Dacă însă tribunalele, dacă şi camera de punere 
sub acuzare, precum și curtea de casaţiune au interpretat că 
arestul preventiv este admisibil în materie de presă cu toată 
Constituţiunea noastră, întreb pe liberalul d. Vernescu: ce să 
fac eu, ministru cultelor? Voiţi d-voastră ca d. ministru al 
justiţiei, or eu, or guvernul în genere să invalideze hotărârile 
camerilor de punere sub acuzare și a curților de casațiune? 
Aceasta nu o puteţi cere. Prin urmare vă răspund la ceea ce aţi 
zis, că dacă d-voastră vă pare că nu este dreaptă acea 
interpretare, aveţi inițiativa legilor, faceţi un proiect de lege, 
interpretaţi în sensul cel mai nemerit, dar vă rog scutiţi-mă de 
acuzări nedrepte. Sunt şi rămân răspunzător de orce act, care 
nu se poate face decât prin concursul meu, de orce proiect de 
lege prezentat de guvern de când am onoare a face parte din 
el, de orce deciziune a consiliului de miniștri de atunci încoace; 

dar nu sunt răspunzător de interpretările legale în afară din 
resortul consiliului de miniștri. Acesta este adevărul, d-lor 
deputaţi, și m-am grăbit a-l spune, pentru a trece pe cât se 
poate de iute peste această chestiune prea individuală și prin 
urmare prea puţin importantă. 

Important este în discuțiunea noastră, după părerea mea, 
un singur lucru: starea spiritului public în urma alegerilor, 
atitudinea maiorităţii, direcţiunea opoziţiunii. Poate nu vor fi 
pierdute acele câteva minute, în care vă rog, să-mi daţi atenţiunea 
d-voastră pentru o observare generală asupra acestui lucru 
important. Aţi venit adineaori, d-le Vernescu, și vorbind de 
colegiul III, ca și d. lepureanu — și aceasta mă interesează, fiindcă 
eu sunt singurul dintre miniștri, care sunt ales de colegiul III 
și aș vrea să știu dacă sunt valid sau nu — vorbind de acest colegiu, 
ziceaţi că s-au falsificat alegerile, că nu este Camera expresiunea 
sinceră a ţărei, că nu avem regim constituţional, ci numai forma 
lui. Aţi adăogat prin program, cu violența obișnuită a 
limbagiului d-voastră, ca am adus ţara la prăpastie. 

D-lor, eu sunt tânăr între d-voastră și vă mărturisesc că 
voiesc cu cea mai deplină bună-credinţă ca să învăţ de la aceia, 
pe care din copilărie am fost deprins să-i privesc ca pe înainte 
mergătorii și luptătorii țărei mele pe calea ei de cultură, precum 
sunt d-nii Kogălniceanu, M. Kostaki, Goleștii, Brătienii şi alții. 
Ce lecţiune însă îmi daţi mie, membru al tinerimii, care vine 
după d-voastră și are fericirea de a fi încă împreună cu 
d-voastră, cu dorința de a se asocia, fie cu puteri cât de slabe, 
la continuarea operei de cultură ce aţi început-o? Ce povăţuire, 
ce exemplu îmi dați? Voiţi oare să ziceţi că d-voastră, după ce 
aţi încoronat la 1866 lucrarea d-voastră tradiţională, după ce 
dorinţa divanului ad-hoc a fost îndeplinită, după ce am 
dobândit Principele străin și o dinastie din cele dintâi ale 
Europei, după ce d-voastră, floarea României, la 1866 nu ați 
primit, ca în tractatul de Paris, o organizare de pe masa verde 
a diplomaţiei străine, ci înșivă ați elaborat în deplină libertate 


210 TITU MAIORESCU 


Constituţiunea ce avem, voiţi să ziceţi că astăzi am ajuns cu 
lucrarea dv. la prăpastia peirii? De ce, d-lor? 

S-au falsificat alegerile, afirmati d-voastră. Nu este exact, 
afirmă alții. Daţi-mi voie a atinge punctul de căpetenie și a face 
legistului Vernescu şi tutulor oamenilor mai deosebiți din 
opoziţiune următoarea întrebare decisivă pentru orce stat 
constituit: cine să judece această contestaţiune? Aţi introdus 
sistemul constituţional cu Camera care validează alegerile. Ei 
bine, alegerile s-au validat de Cameră. Nu admiteți instanța? 
Foarte bine. Dar atunci spuneţi-ne: ce altă instanţă admitetți 
ca să valideze alegerile făcute după legea electorală, lucrată de 
d-voastră? (Aplauze.) Aţi zis la 1866: fundamentul libertăților 
publice este întâi libertatea întrunirilor, ați avut-o; este al 
doilea: libertatea presei, ati avut și pe aceasta. Eu, care citesc 
cu multă arenţiune Românul, mă vedeam tratat în vremea 
alegerilor de bandit; eram bandiți toţi miniștrii, trădători ai 
ţărei. Să fie şi aşa; căci libertatea presei aţi avut-o, aţi avut-o 
cum nu o are nici o ţară a Europei într-un grad așa de întins. 
Garanţie pentru confecţionarea listelor electorale ați avut după 
Constituţiunea dv., pentru că ele s-au făcut de primar, iar nu 
de guvern. Garanţie pentru dreptul de înscriere în listele 
electorale ari avut; erau după Constituţiunea d-voastră 
tribunalele și curtea de casatiune; unde v-aţi crezut nedreptăriți, 
ați apelat sau ați putut apela (și dacă nu ați făcut-o, este vina 
d-voastră şi denotă lipsă de spirit cetăţenesc) la tribunale și apoi 
la curtea de casațiune, instanţa judecătorească cea mai înaltă, 
inamovibilă, pe care guvernul nu o poate schimba. Aud că sub 
ministerul d-lui Brătianu s-a schimbat chiar și ea, o secţiune 
întreagă a curţii de casaţiune a fost suprimată. Noi însă nu am 
atins acest înalt institut judecătoresc (aplauze). Această 
instanță cuprinde într-însa floarea magistraturei române și este 
felurită, oarecum un mozaic de colori politice, după cum s-a 
completat vacanțele sub deosebitele ministere. Aţi recurs dar 

şi la dânsa, și cu toate acestea ziceți că actuala Cameră nu este 
expresiunea ţărei. Ce însemnează aceasta? (aplauze). 

Dacă este astfel, atunci permiteţi-mi a spune că eu nu sunt 
așa de slab în expresiuni, precum este chiar programul 
d-voastră. Căci dacă declarați d-voastră, cu toată libertatea 
presei, cu toată libertatea întrunirilor, cu toate tribunalele țărei, 
cu toată curtea de casaţiune independentă, cu toate primăriile, 
care toate acestea constituiesc garanţii constituţionale pentru 
alegeri, că reprezentațiunea naţională tot este falsificată, 
atunci declaraţi că ţara noastră este incapabilă de a avea o 
Constituţiune liberală ca aceasta. 

Voci. Bravo, bravo (aplauze prelungite). 

Ministrul cultelor. Încă o dată, d. Vernescu să-mi răspunză, 
cine judecă afirmaţiunile d-voastră? Aţi prevăzut că se validează 
alegerile de Cameră; s-au validat — de ce le invalidaţi a doua zi? 
Din momentul când alegerile s-au validat de Cameră, singura 
autoritate competentă conform legii, nu mai este permis 
nimănui să vie a le contesta; și, dacă totuș o face, atunci trece 
din statul normal constituit în statul anarhic și devine un 
revoluţionar (aplauze prelungite). 

I. Brătianu. Trimiteți-ne la pușcărie. 

Ministrul cultelor. Noi nu trimitem la pușcărie pe nimeni 
dintre deputați, fiindcă avem libertatea cuvântului, 
inviolabilitatea deputaţilor. Dar ironica întrerupere a d-lui loan 
Brătianu și apelul d-sale la intoleranţă le găsesc puţin potrivite. 
N-am fost în Camera aleasă când erati d-voastră la minister, 
d-le Brătianu, dar mi se spune că era atunci o stranie ne- 
toleranță, că oratorii de altă părere decât d-voastră nici nu 
puteau să vorbească aci; pe când în Camera aceasta s-a văzut 
Chiar ieri un domn, al căruia nume nu-l mai citez, care, 
vorbindu-se de încercarea de la Ploiești, a întrerupt și în toată 
libertatea, a zis: Nu, n-am voit să fac republică, am voit să fac 
guvern provizoriu. Nu ne imputaţi dar tocmai toleranta 
noastră pentru vorbele d-voastră. Toleranta este un adevărat 
merit parlamentar. 


212 TITU MAIORESCU 


Dar mărturisesc că un alt fapt de necrezut m-a surprins mai 
mult: Am văzut pe d. Manolache Kostake și pe d. Kogălniceanu, 
foşti prezidenti de consiliu, iscăliți astăzi în programul de prin 
jurnale alături cu acel domn de la Ploiești (aplauze prelungite), 
încă o dată: ce lecţiune îmi daţi mie tânărul? 

Este adevărat, da sau nu, că în ţara aceasta, ca în orce stat 
constituit, trebuie să fie câteva lucruri, în privinţa cărora să fim 
cu toţii de aceeaș părere, pe care în comun să le aprobăm sau 
în comun să le despreţuim? Dar cum se poate ca d-voastră, 
oameni care voiţi ordinea constituită în statul acesta, să veniți 
și să ne daţi exemplu de răsturnare și dezordine? D-voastră, 
d-le Vernescu, care ziceați adineaori că legea nu se interpretă 
după temperament şi după cum îi vine bine cuiva, ci că 
respectul ei se arată mai ales când o păzim chiar în contra 
arbitriului nostru individual, cum veniţi acum să ziceti că 
această Cameră, care este aleasă pe toate căile legale, așa cum 
este prevăzut în Constituţiunea de la 1866, dar nu v-a dat 
majoritatea d-voastră, este o Cameră ilegală? Cine vă dă dreptul 
s-o judecați? (aplauze prelungite). Or manifestul d-voastră nu 
arc nici un înţeles, or este o provocare la revoltă, și așteptați 
momentul favorabil (aplauze). Nu mai respectaţi ordinea 
legală; pentru d-voastră nu mai este Cameră, nu mai este 
primărie, nu mai sunt liste electorale, nu mai e nimic: este o 
stare de anarhie (aplauze prelungite). 

Pentru a termina, permiteți-mi a face și eu o relevare din 
micul meu trecut politic. Când, în urma regretabilului 
incident de la martie 1871, se vorbea pe la noi, provincialii din 
lași, despre efectele acelui fapt și părea că s-au zdruncinat 
lucrurile așa încât chiar chestiunea dinastică era pusă pe tapet 
şi se zicea că poate să ne aflăm iarăș înaintea unei alegeri de 
Domn: aceasta ne-a neliniștit foarte mult, şi astfel noi mai juni, 
care pănă atunci nu intrasem în politică decât o singură dată 
pe câteva luni, la 1866, când era vorba a apăra unirea în contra 
separatiştilor, am zis: poate este momentul venit ca să dăm și 

noi slabul nostru glas în concertul comun al României. 
Atunci văzând că Constituţiunea, elaborată de d-voastră la 
1866, adusese lucrurile din schimbare de minister în schimbare 
de minister, așa încât, după cinci ani de funcţionare a ei, iarăș 
stam înaintea chestiunii dinastice, atunci, zic, noi provinciali, 
și eu unul, în cercul mărginit al unui provincial, ne-am zis: 
trebuie să schimbăm Constituţiunea și să dăm mai multă 
stabilitate mersului lucrărilor de stat în această ţară. Și ne-am 
zis, să schimbăm Constituţiunea, dar nu prin o lovitură de stat, 
ci tot prin calea constituțională; și d-voastră ştiţi că schimbarea 
Constituțiunii prin canalul constituțional, departe de a fi o 
lovitură, este o afirmare a sistemului constituțional. Ne 
ziceam, noi burgezii liberali, să facem această Constituţiune, 
dacă se poate, în câteva dispoziţiuni ale ei fundamentale mai 
puţin democratică, mai mult protectoare pentru clasa avută, 
ca prin aceasta să garantăm independenţa și liniștea votului 
electoral. Această programă a noastră cu aceste principii, 
elaborată de prinţul Grigorie Sturdza, am avut onoarea a o iscăli 
alăturea cu d. Manolache Costache — ce e drept nu alăturea cu 
d. Candiano Popescu — și am prezintat-o onor. Camere. 
Am venit apoi în București şi, se întelege, am încercat să 
vorbesc despre ea cu d. Catargi, preşedintele consiliului, pe care 
de-abia îl cunosteam, nu-l văzusem decât de două ori în viața 
mea. D. Lascar Catargi însă mi-a răspuns că nu crede că trebuie 
schimbată Constituţiunea, că şi cu Constituţiunea așa liberală, 
cum este, poate să meargă țara înainte. Tara este blândă, bună 
şi vrea o bună administraţiune. Lumea este sătulă de teorii și 
frazeologii, voiește Justiţie și o bună administrare în toate 
ramurile publice. Eu, d-lor, care ştiu, că ace] care a apărat 
Constituţiunea și s-a opus celor ce propuneau schimbarea ei, 
este d. Catargi, sunt în drept a respinge acuzaţiunile actuale ce 
i se aduc de călcaea Constituţiunii. Așadar spuindu-ni-se nouă, 


l Vezi mai sus pag. 69 şi 70 (ed. n. — p. 51). 

celor tineri, de oameni bătrâni și cu experiență, că tara poate 
să meargă cu Constituţiunea așa cum este, că însă după ce-am 
făcut Constitutiunea, după ce libertățile publice sunt dobândite, 
apoi nu mai încap lupte așa de înverșunate între liberali şi 
reacționari, Că în țara aceasta nu mai există aristocrație, că fiecare 
e considerat după talentul şi drepturile sale; că ţara astăzi n-are 
trebuință decât de o bună administrare, că fiecare ministru de 
resort să fie la locul său și să facă încercarea administrativă; 
spuindu-ni-se, zic, nouă celor tineri toate acestea de oameni cu 
experienţă în afacerile statului, am primit, am lăsat reforma 
constituțională și ne-am pus la lucru în cadrul vechei 
Constituţiuni. Atunci, d-lor, eram deputat din maioritate, și 
poate îmi veţi face onoarea a mă crede că eram independent 
ȘI ţineam cu sinceritate hotărârea astfel luată. 

De aceia, când am văzut pe d. Costa-Foru că vine cu o 
procedură penală, prin care mi se părea că răstoarnă un princip 
stabilit de Constituţiunea noastră, m-am ridicat, am combătut 
proiectul și am zis că nu primesc să se restoarne un princip 
stabilit de Constituţiune prin o lege de alăturea. Dacă 
mergem cu Constituţiunea înainte, să mergem cu dânsa așa 
cum este, dar nu să venim prin legi a o atinge într-un mod 
pieziş. Primindu-se amendamentul meu, proiectul a căzut și 
d. Costa-Foru s-a retras mai târziu din minister. 

Ce vedeţi d-voastră în aceasta de neconstituțional? 

Tot în Camera trecută a venit un proiect de lege asupra 
creditului fonciar străin susținut de d. Emanoil Kostaki 
lepureanu, Camera nu l-a primit, și proiectul s-a retras 
împreună cu d. lepureanu. 

Astfel vedeți că s-a păzit Constituţiunea, și din contră 
totdeauna, când un ministru a fost în dizarmonie cu Camera, 
el s-a retras. 

Ei bine, întru ce vedeți d-voastră că ministerul nu a fost 
constituţional, nu este parlamentar? 

Chestiunea este tot așa astăzi ca și atunci. În privinţa 
chestiunilor de princip puse în programul d-voastră, noi ne 

declarăm uniţi; voim tot ceia ce voiți și d-voastră, voim alegeri 
libere, voim legalitate întru toate, voim confecționarea listelor 
electorale de către primari, voim dreptul de contestaţiune la 
consiliul comunal, la tribunale și recursul în casațiune. Voim 
toate acestea. Întinderea instrucţiunii publice o dorim din 
inimă. Voiţi finante bune, voiți justiţie, le voim și noi. Într-un 
cuvânt: voiți administraţiune bună și constituțională în toate 
ramurile publice, o voim și noi; și dacă credeţi d-voastră că este 
cineva din noi incapabil pentru aceasta, că eu sunt incapabil 
pentru a vă face școli bune, că d. Lahovari este incapabil pentru 
a vă face bună justiţie, și așa mai departe cu ceialţi, atunci aveţi 
precedentele din Camera trecută în curs de patru ant: când unul 
din miniștri nu avea încrederea d-voastră, primea un refuz 
asupra unui proiect important și însuș se retrăgea. Tot astfel 
şi acum. lată eu v-am prezentat legea pentru reorganizarea 
instrucţiunii publice, d-voastră o veţi discuta, și dacă nu voi avea 
asentimentul d-voastră relativ la dânsa în chestiunile de 
princip, atunci voi înţelege că nu sunt la locul meu după părerea 
d-voastră şi mă voi retrage. 

Ei bine, ce vedeți d-voastră nelegal în toate acestea? Pentru 
ce dar acest apel înverșunar? Pentru ce această programă? 
Pentru ce strigaţi că ţara a ajuns la prăpastie, la ruină? Tara a 
ajuns acolo, unde a dus-o regimul constituțional votat de 
d-voastră la 1866. De ce vă grăbiţi chiar d-voastră, 
penerațiunea care aţi produs, ca rodul cel copt al muncii 
d-voastră, Constituţiunea de la 1866 şi aveţi să ne-o arătaţi 
nouă ca model, de ce vă grăbiţi a arunca piatra în contra 
d-voastră înșivă și a declara țara în prăpastie? fiindcă aparatul 
d-voastră constituţional nu v-a procurat majoritatea? 

Vă rog, mai păstraţi României o iluziune fericită, nu vă 
osândiți d-voastră cei bătrâni înaintea noastră celor tineri, că 
aţi fost necopţi când aţi făcut legea fundamentală din 1866. 
(Aplauze prelungite.) 

La discutarea adresei Senatului pe 1875-1876 
(Sedinta Senatului de la 26 noemvrie 1875) 


Budgerul rectificativ pe 1876 se prezenta echilibrat 
prin însemnate reduceri la cheltuieli, și mesagiul 
Tronului pentru deschiderea sesiunii parlamentare, pe 
1875-1876 accentua acest fapt, mai ales important în 
împrejurările, de care vorbește discursul următor. Adresa 
Senatului, într-un anume alineat, aproba procedarea 
guvernului de a fi echilibrat budgetul prin economii. La 
acest alineat C. Bozianu și Al. Zisu propun amanda- 
mentul „pe cât va permite demnitatea naţiunii“, iar 
I. Deşliu subamandamentul, ca să nu se reducă apunta- 
mentele funcţionarilor și să nu sufere serviciile statului, 
În contra acestor amandamente, care în urmă s-au ŞI 
respins de Senat, vorbeşte: 


Ministrul cultelor T. Maiorescu. D-lor, şi amandamentul 
şi subamandamentul propus au aceeaș nuanţă, este vorba de 
a arăta un fel de neîncredere în contra guvernului, adică în 
contra reducerilor ce guvernul le propune Corpurilor 
Legiuitoare. Amandamentul face în privinţa reducerilor 
rezerva „demnităţii naţionale“, pare că guvernul ar 
ameninţa-o; — subamandamentul mai face rezerva funcționării 
regulate a administraţiei, pare că noi am voi să o distrugem, 

pare că ar fi vorba, că d. general Florescu spre exemplu ar fi 
propus economii, care ar distruge armata, sau că eu să fi propus 
economii, care să distrugă instrucția publică etc. Ce felurite — 
și uneori ce surprinzătoare sunt căile opoziţiunii! Vă aduceţi 
aminte că anume când s-au deschis Corpurile Legiuiroare, cu 
o zi înainte, la 14 noemvrie, toată preocuparea publică era 
starea finanţiară a ţărei; pănă chiar în străinătate se arăta 
amenințătoare starea finanţiară a țărei; şi chiar la Paris, unde 
avem cursul unei rente române de susținut, se zicea, în urma 
unor răuvoitoare inspiraţiuni, că la 1876 deficitul budgerului 
va fi de 20 milioane. Ei bine, guvernul s-a preocupat în prima 
linie de aceasta, am căutat să acoperim prin economii golul 
budgetar și v-am prezentat un budget fără deficit, spre marea 
supărare a acelor prooroci neadevărați. Altfel, de am fi venit 
cu budgetul neechilibrat sau echilibrat numai prin sarcini 
nouă, s-ar fi zis: lată ce administraţie aveţi, ruinați puterea 
economică a ţării! Nu sunteţi guvern conservator! și altele 
asemenea. Şi tocmai pentru că preocuparea generală și aici și 
în străinătate era aceasta (căci sunt în străinătate oameni care 
prin toate căile dau alarma) tocmai pentru accasta, zic, 
guvernul a avut și el preocuparea de a face economii și de a 
regula starea finanțiară fără să se pună impozite nouă. Am tăiat 
cheltuielile, care se puteau tăia pentru moment, şi am amânat 
îmbunătățirile, care se puteau amâna, fără a distruge însă 
nimic. Și când răspundem la un simțimânt general al națiunii, 
restrângem cheltuielile administrative după putință şi facem 
act de adevărat guvern constituțional, acum ni se zice: 
economii bine, dar să nu distrugeti, să nu compromiteți 
demnitatea ţărei, să nu loviți în funcţionari! Acum este mare 
grije pentru armată, pentru școli, pentru serviciile publice, 
pentru funcționari, pentru tot. Ei bine, d-lor, daţi-mi voie a 
întoarce foaia și a întreba: Dacă nu făceam economii, ce era 
să ni se zică? Era să ni se zică: aţi ruinat țara, i-aţi sleit puterile 
vitale, i-aţi secat creditul, și alte asemenea fraze stereotipe. 

Atunci ce trebuie să facem pentru a vă mulţumi? Nici măcar 
economii nu voiţi să facem? (aplauze). 

Însă pentru a nu mai vorbi de argumentele d-lui Deşliu, 
se cuvine a reveni la amendamentul mai serios al d-lui 
Bozianu. Într-însul este vorba de demnitatea țărei, şi preo- 
cupările d-sale sunt pentru situația internațională a României. 
D-lor senatori, un punct era cel mai important tocmai 
pentru demnitatea internatională a României în împrejurările 
de față; acesta era creditul ei! Ştiţi că avem acum pe piaţa 
Parisului renta, — şi dați-mi voie a spune, că și aici este 
demnitatea naţiunii în joc. După încrederea ce au aceste pieţe 
străine pentru noi, se poate măsura în parte valoarea statului 
nostru în criza orientală ce se prepară; căci încrederea nu se 
măsoară după ideea ce are fiecare de sine însuș, ci după aceea 
ce o au alții de el. 

S-a întâmplat însă în timpul din urmă un fapt de mult 
așteptat de politicii prevăzători. Înalta Poartă, puterea noastră 
suzerană, cu felul său de a administra finanţele, a adus situația 
finanţelor sale la catastrofă. Ştiţi ce lovitură a dat acest eveniment 
în poziția internaţională a Turciei și cât de mult Turcia, ca stat, 
a fost atinsă în demnitatea sa, fiindcă era chiar vorba de a i se 
trimite o administraţiune străină care să-i reguleze afacerile. În 
acel moment era întrebarea cea importantă pentru creditul 
României: Cum suntem noi faţă cu această putere? Suntem noi 
un stat care, deși după capitulatiuni are unele legături cu Înalta 
Poartă, dar în privirea administraţiunii sale este independent? 
Suntem noi un stat, pe care îl zdruncină zdruncinarea Turciei 
sau nu? La această întrebare nouă ne era de datorie, de 
demnitatea națională de a dovedi că finanţele noastre nu au să 

sufere nimic de vicisitudinile Turciei, deși acestea sunt un semn 
greu și prevestitor de alte complicațiuni în viitor. La această 
întrebare noi am răspuns prin echilibrarea budgerului, şi 
guvernul a dat astfel un semn de tătic și crede a fi păzit demnitatea 
națională (aplauze). Iată pentru ce nu înțeleg, ca tocmai de la 
onor. d. Bozianu, care știu cu ce căldură simte pentru binele rărei, 

să se ceară intercalarea frazei de „demnitatea naţională“ într-un 
sens pare că ea ar fi periclitată prin budgetul nostru. 

D. Bozianu mai zice că nu poate fi român cel care în 
asemenea momente importante atacă creditul nostru; că 
aceasta nu se poate întâmpla. l 

Apoi s-a întâmplat, d-lor senatori! s-a întâmplat, şi 

negările noastre nu pot desfiinţa acest fapt rușinos. S-au găsit 
unii patrioți din opozitie, care împinși de ură și de pasiune au 
lovit creditul țărei noastre în străinătate. Aceste necalificabile 
fapte s-au petrecut la Paris prin jurnalul Tablettes dun 
spectateur, s-au petrecut la Praga prin jurnalul Politik „S-a 
atacat întregul credit al ţării, pentru ca să se ajungă la ce? 
Pentru ca să lovească în noi, șeapte persoane, care suntem azi, 
dar mâine putem ceda locul acelor care s-ar bucura mai mult 
de încrederea Domnitorului și a Corpurilor Legiuitoare 
(aplauze), și nouă celor șeapte miniștri ni s-a fäcut trista onoare 
de a se lovi creditul țărei pentru a ni se da o lovitură nouă! Ce 
nefericită putere trebuie să aibă ura partidelor politice pentru 
a fi în stare să covârșească iubirea de patrie! Oare aici nu era 
demnitatea naţiunii în joc? Și nu era locul ca să răspundă 
budgetul prin o adevărată salvare a demnității ţărei? Așadar, 
d-lor, pe când vedem cu toţii cum Turcia nu și-a îndeplinit 
angajamentele sale; pe de altă parte pe când vedem cum unii 
patrioți din opoziţia română s-au încercat a arunca discreditul 
pe pietele Europei în contra finanţelor patriei lor, noi v-am 
prezentat un budget echilibrat. Senatul, accentuând acest fapt 
fără comentariele îndoioase ale d-lor Bozianu şi Deşliu, cred 
că este în adevăratul său rol constituțional. De aceea, d-lor, 
guvernul vă roagă să respingeți aceste amendamente. 


1 Articolele din Politik de la Praga, scrise de d. Dimitrie A. Sturdza 
sub pseudonimul „Erdmann von Hahn“, au fost traduse și publicate în 
Românul de la 8 şi 9 octomvrie 1875. Vom reveni asupra lor la începutul 
volumului al doilea. 


Pentru suprimarea unor catedre universitare 


(Sedintele Camerei de la 12 și 18 dec. 1875) 


În budgetul rectificativ pe 1876 ministrul 
instrucţiunii publice T. Maiorescu propune suprimarea 
uneia din cele două catedre de dreptul roman de la 
Universitatea din București şi a catedrei de economia 
politică și de filosofia dreptului de la Universitatea din 
Iaşi și înființarea unei catedre de limba română, care pănă 
atunci nu exista în învățământul superior. 

Contra acestei dispoziţii se prezentă în Cameră 
următorul amendament: 

„Propunem a nu se desființa prin budgetul 
rectificativ catedra de economie politică din Iași și 
catedra de dreptul roman de la Universitatea din 
București și a nu se înființa altele noui.“ 

Semnaţi: A. Pascal, I. N. Soimescu, G. G. Meitani, 
D. Economu 

Amendamentul e mai întâi susținut de B. Boerescu, 
a cărui demisie din Ministerul de Externe fusese primită 
la 7 noemvrie 1875. Îi răspunde: 


T. Maiorescu, ministru de culte. D-le preşedinte și d-lor 
deputați, voi avea mai întăi onoarea a apăra guvernul în baza 
legii asupra instrucţiunii publice și a vă dovedi că economia 
ce vi se propune de 21 000 lei nu violează legea, ci este o 

economie permisă şi, dacă împărtășiţi modul meu de a 
înțelege învățământul statului, o economie necesară. 

Legea instrucţiunii de astăzi nu prevede deloc numărul 
catedrelor care trebuie să existe la fiecare facultate. Ea, fără a 
prejudeca chestiunea cantităţii catedrelor şi a numărului 
profesorilor, nu are în vedere decât studiile ce trebuie să se facă 
la facultăţi. 

Vă voi citi articolele din legea instrucţiunii, care privesc 
discuțiunea de față: 


„Art. 251. Facultatea de drept va coprinde: 1) dreptul roman, 
2) dreptul privat român, 3) dreptul penal“, și aşa mai departe. 

„Art. 259. Facultatea de filosofie și litere va coprinde: 1) Filosofia, 
Logica şi Merafizica, 2) Filosofia morală și estetica“, și așa mai 
departe. 


În fine articolul hotărâtor: 


„Art. 260. Fiecare facultate se va organiza prin regulamente 
speciali date în forma regulamentelor de administraţiune publică; 
aceste regulamente vor avea de obiect: 

1. Înființarea gradruală după meziele țărei a catedrelor necesare 
pentru cursurile menţionate în precedenţii articoli. 

2. Înfiinţarea de alte cursuri necesare pe lângă fiecare facultate 
după trebuinţele ce s-ar ivi, în urma înfiinţării celor din precedentul 


paragraf“. 


Vasazică nu sunt prevăzute prin lege numărul catedrelor 
şi al profesorilor ce trebuie să existe, ci aceste se fixează prin 
regulamente speciale date în formă de regulamente de 
administraţie publică. Aceste regulamente se fac de ministerul 
întreg ca o lucrare a puterii executive, și se promulgă de 
Domnitor. Prin urmare s-a putut înființa o catedră la o 
facultate în asemenea mod, şi tot așa cred că se poate 
desființa o catedră de la facultate, rămânând numai ca o 
asemenea dizpoziție budgetară Camera să o primească sau nu. 

Chiar cu legea cea nouă, numărul catedrelor nu este anume 
prevăzut, sunt numai științele sau cursurile prevăzute. Este dar 
o deosebire fundamentală de făcut în spiritul legii actuale între 
științe sau cursuri şi între catedre sau numărul profesorilor. 
Științele le fixează legea, dar când pentru aceste ştiinţe să se 
înființeze catedre și câte catedre și câți profesori să fie, dacă să 
fie un singur profesor însărcinat cu două științe sau doi și trei 
profesori însărcinaţi cu o singură știință, aceasta nu se 
regulează prin legea organică, ci prin regulament „după 
meziele țării“, și prin regulament și cu votul Camerei după 
mijloacele tării se pot aici înființa și desființa catedrele şi un 
număr oarecare de profesori. 

Apoi, d-lor, vorbind în special de Facultatea de Drept din 
București, cred nejustificată aflarea a două și trei catedre, adică 
a doi şi trei profesori pentru acelaş curs, pe când nu se 
îndeplinește măcar numărul de cursuri sau ştiinţe, care 
trebuie să se afle la celelalte facultăți. Nu vedeţi că există astăzi 
trei catedre numai pentru dreptul civil și două pentru cel 
roman înființate toate prin regulament și prin budget? Și nu 
se poate ca tot prin regulament și prin budget să se și 
desființeze? Ce contrazicere ar fi aceasta? 

Cred dar a vă fi dovedit că primul argument al d-lui 
Boerescu în contra propunerii guvernului nu este valabil şi că 
propunerea noastră în ceea ce privește numărul catedrelor sau 
al personalului profesoral este în deplină legalitate după litera 
și spiritul legii asupra instrucţiunii publice. 

D. Boerescu aduce un al doilea argument, că profesorii 
universitari sunt inamovibili, și că profesorii inamovibili nu 
se pot destitui decât prin o sentență. Dar este aici vorba de o 
destituire a vreunui profesor? 

Știţi ce însemnează destituire? Ea însemnează, d-lor, o 
sentență penală și luarea dreptului acelui om de a mai ocupa 
vreodată în toată viața lui vreo funcţiune în ramul învăță- 
mântului public. 

Este o pedeapsă, care ca toate asemenea pedepse nu se 
poate înflige decât în virtutea unei sentenţe, fiindcă dânsa 
loveşte pe acel om în tot cursul existenței sale civile în stat. Însă, 
d-lor, aci e vorba nu de pedeapsă, nu de a li se lua celor trei 
sau patru profesori drepturile de a mai fi profesori, ci de a se 
reduce numărul catedrelor, de a se pune persoanele în 
disponibilitate, fiindcă serviciul lor personal este sau de 
prisos sau prea costisitor, rămâind ca d-lor să ocupe alte 
funcțiuni în ramura învățământului orcând trebuinta va 
cere şi mijloacele țării vor permite. 

La curtea de casaţiune, pentru a răspunde la exemplul adus 
de d. Boerescu, lucrurile erau și sunt altfel. Acolo legea prevede 
anume numărul membrilor și prin urmare prin un vot 
budgetar nu se poate desființa un membru. Dar dacă legea 
curții aceleia ar fi zis: curtea de casaţiune va avea un număr 
oarecare nefixat de membri câţi vor fi trebuitori, atunci vă 
întreb: la votarea budgetelor nu ar putea să vină colegul meu 
de la justiţie şi să zică: nu-mi trebuie mai mulți şi mijloacele 
țării nu permit de a plăti mai mulți? Desigur, da! 

D-lor, este un princip constituţional care-mi părea sigur. 
Dar dacă oameni de talentul și experienţa d-lui Boerescu îl 
combat, atunci chestiunea pare a fi deschisă şi contraversată, 
iar Camera se va pronunta. 

Este principiul constituţional, că orcât ar sta un lucru în 
lege, el e pus în teorie, dar în privința banilor, Camera are 
dreptul de a da sau refuza alocaţiunea bugetară, afară numai 
în statele, unde budgetul e despărțit în două: în budgetul fix, 
nesupus fluctuațiunii anuale a votului budgetar, şi în budgerul 

mobil, supus pentru fiecare articol aprobării sau refuzării 
Camerii din an în an. 

D-voastră ați votat o propunere a d-lui ministru de 
justiţie, ca să se egaleze salarul procurorilor cu al președinților 
de secțiuni; ați votat-o, şi când a venit cu cererea de înscriere 
în budget, nu aţi primit-o. Aceasta este legal? 

Voci. Nu e încă promulgată legea. 

Ministrul de instrucțiune. Chiar de ar fi promulgată 
totdeauna Camera poate amâna alocaţiuni budgetare pentru 
cutare serviciu, se înțelege nu pentru totdeauna, ci pentru 
fiecare an budgetar dat, pănă când se va face un budget 
nediscutabil alături cu un budget discutabil. Dar atunci când 
se cere să depuneţi în urnă bilă albă şi neagră, atunci îmi pare — 
iertaţi-mi expresiunea — că se face un simplu joc mecanic, dacă 
vi s-ar refuza dreptul de a pune bilă albă ȘI neagră unde voiţi. 

l Dar această controversă nu am trebuinţă a o mai întinde, 
și recunosc chiar că este o întindere prea mare ce s-ar da votului 
budgetar, când s-ar pune cu rigoare în practică un asemenea 
sistem. Nu am trebuinţă de dânsul pentru suprimarea ce v-o 
propun. Căci, vă repet, aici însăș legea instrucţiunii ne spune 
anume, că nu este legal fixat numărul catedrelor si al 
profesorilor, ci că aceasta este o afacere regulamentară și 
budgetară. | 

D-lor, atât pentru a vă justifica legalitatea acestei măsuri, 
Mă voi încerca acum a vă justifica oportunitatea și chiar 
necesitatea ei. 

Să ne întrebăm însă: ce însemnează budgetul statului 
pentru învățământul public? 
| Sunt state, de exemplu Englitera, chiar pănă după 
începutul secolului nostru, unde n-a fost un ban înscris în 
budgetul statului pentru instrucțiunea publică. Acolo se 
zicea şi se zice: comunele, particulari, acei care înțeleg lucrul, 
își vor face școli după cum vor crede că sunt mai bune. Aşa 
este, de exemplu, în mare parte și în America. Chiar la noi 
în timpul când era eforia şcoalelor, se poate zice, că era un 
fond, dacă nu tocmai privat, dar totuș nu al statului, care 
întreținea școalele, și atunci administratorii fondurilor, cu care 
s-au înfiinţat atâtea școli, le dau și le-au dat directiunea care 
au crezut-o administratorii că este mai bună. Dar când 
d-voastră votaţi un budget public pentru instrucțiunea 

publică a statului și-l dați în mâna guvernului în sistemul 
reprezentativ, atunci guvernul împreună cu d-voastră este 
responsabil de direcţiunea ce o apucă instrucțiunea publică, 
fie în folosul fie în periclitarea statului. Onor d. Boerescu ne-a 
arătat care este numărul studenţilor de la facultăţile de aici. 
D-sa ne-a spus că sunt 116 studenţi la facultatea juridică, 21 
de studenţi la facultatea de litere și 40 la facultatea de științe. 

Permiteţi-mi, d-lor, să completez notițele arătate de onor. 
d. Boerescu. La facultatea de litere sunt, ce e drept, înscriși în 
numărul acesta studenții, însă numai pentru că se dau atâtea 
burse la această facultate și nici una la drept; dar marea 
majoritate a acestor 21 de studenți de a litere iau numai 
inscripțiunile la facultatea de litere, pentru ca să se folosească 
de bursele ce li se dau de minister, și urmează în fapt şi cu 
seriozitate la facultatea juridică, așa încâr, de când s-au 
înființat facultățile la noi, numai facultatea juridică a scos un 
număr mai însemnat de licenţiaţi (vro 70); cea de litere de-abia 
a produs câțiva (6); în ași îmi pare nici unul și cea de ştiinţe 
asemenea nici unul în laşi. 

Vasăzică propensiunea în cultura tinerilor noștri este în o 
desproporţie așa de mare în favoarea jurisprudentei și în contra 
celorlalte științe, încât putem zice că direcţiunea de fapt a 
studiilor de astăzi este spre funcţionarism, magistratură și 
advocatură, și nu spre litere sau științe exacte. 

Este bine ca statul să încurageze această direcțiune? Este 
bine să înmulţim cifra nu atât a magistraţilor, cât mai ales a 
advocațilon Căci, d-lor, este un lucru, pe care cred că și colegul 
meu de la justiție îl va confirma: din nenorocire și magistratura 
pentru cei mai mulți din acești tineri este numai o altă școală, 
prin care trec câtăva vreme pentru a ajunge apoi, când se vor 
face mai cunoscuți publicului și vor cunoaște și ei legile mai 
bine prin practică, a fi advocaţi, și cu cea mai mare nepăsare 
vedem pe unii tineri dându-și demisiunea, uneori ca 
manifestare și sub aer de sacrificiu, însă — permiteţi-mi a 

zice — cu o generozitate cam ieftină, pentru a trece de la 
jurisprudenţa practică a magistraturei la resursele mai bune de 
câștig ale advocaturei. Așa direcțiunea, care a luat-o tinerimea 
aceasta în majoritate, este de a-și face practica sa pe spinarea 
justițiabililor, privind tribunalul ca o a doua parte a învățăturei 
dumnealor, și știm că învățătura experienţei practice este — ce 
e drept — o școală bună, dar taxele de inscripțiune ale acestui 
fel de școli sunt cam scumpe și se plătesc din nenorocire de 
publicul, care se judecă la tribunale. 

D-lor, mă veţi întreba, din ce cauză provine acest îndemn 
către drept, îndeosebi către advocatură? Cauzele sunt multe şi 
unele foarte grave. Este o cauză socială, cste o altă cauză a 
statului însuș, care prin cea mai bruscă reformă a introdus 
deodată o codificaţiune străină, tradusă din franţuzeşte. Dar 
este și o altă cauză: încurajarea ce această propensitate 
periculoasă a aflat-o neîntrerupt din partea guvernelor şi a 
Camerelor succesive. Și aici eu unul mă cred dator a mă 
împotrivi, întru cât atârnă de la administrarea instrucţiunii 
publice, și a vă propune să aprobaţi împotrivirea și prin votul 
dv. deocamdată bugetar. Daţi-mi voie a mă explica mai de 
aproape. 

D-lor, este o onoare pentru universitatea noastră că a avut 
o facultate juridică așa cum a fost şi este ca încă astăzi, a fost 
o onoare pentru dezvoltarea noastră juridică de a fi avut în 
această facultate oameni ca d. Brăiloiu, care este aici, ca d. 
Bozianu, ca d. Vasilie Boerescu și fratele d-sale Constantin 
Boerescu, ca d. Costa-Foru, eminentul profesor de drept civil, 
ca d. Cantili și ca d. Vioreanu. Dar această onoare a adus și 
un pericol, însemnătatea profesorilor de la facultatea juridică 
a stat în prea mare disproporţiune cu aceea a profesorilor de 
la celelalte facultăţi, nu vorbesc de însemnătatea științifică, ci 
de însemnătatea lor ca oameni publici, ca oameni de stat, înalţi 
funcționari, mulți foşti miniștri, unul chiar prezident de 
consiliu. Aceasta a dat profesorilor facultății juridice multă 

influență în stat. Influenţa lor a atras pe de o parte în mod 
legitim mulțimea studenților, pe de altă parte însă s-a tradus, 
într-un mod mai puţin legitim, prin budgetul statului, în 
cantitatea catedrelor ce și le-au creat, în disproporțiunea 
numărului lor faţă cu numărul altor profesori de facultăți. Vă 
întreb acum: este oare chemarea budgetului statului de a 
încuraja mai mult această disproportțiune? sau e de datoria 
noastră de a slăbi această propensitate pănă va fi redusă la 
proportiunea dreaptă cu celelalte facultăți și mai ales cu 
învățământul elementar? 

Eu unul sunt dator a vă declara din nou, precum am 
făcut-o şi mai nainte ca deputat, că direcțiunea, în care caut 
a administra instrucţiunea publică, este de a restrânge, pe cât 
o poate statul, curentul aproape exclusiv spre facultatea 
juridică şi de a întări mai ales învățământul primar și 
secundar, îndeosebi pe cel real. 

Cu aceasta sper că va renaşte în România vechia încredere 
în scoalele ei, încrederea ce o avea când exista încă acea 
instituițiuAe a bătrânilor boieri ce se numia eforia şcoalelor. 
Căci nu știu prin ce nefericită întâmplare tocmai când 
poporul român a fost chemat a-și da o reprezentațiune 
constituțională, care s-ar fi presupus că are să reprezente mai 
bine interesele clasei de jos ca fiind mai drept ieșită din sânul 
poporului, nu știu prin ce nefericită întâmplare tocmai 
Camerele noastre, de când avem sistemul constituțional 
liberal, au redus cifra învățământului primar mai jos, chiar cu 
jumătate mal jos, de ceea ce era sub vechii boieri ai eforiei 
şcoalelor. Aici avem un fapt, contra căruia tot omul de stat 
trebuie să se revolte în conștiința lui. Căci dacă este ceva trist 
în o societate, este de a vedea o clasă prea încurajată 
întărindu-și tot mereu mijloacele de cultură și de putere, și 
lăsând clasele de jos în ignoranță și în mizerie. Am scăpat de 

privilegiul boierilor vechi, dar tindem spre crearea acelei clase 
periculoase de oameni, care, deși ieşiţi înșiși din clasa 

poporului, devin exploatatori de ruinare ai aceluiaș popor 
(aplauze prelungite). 

Văzând acest pericol, să încercăm a da studiilor statului, 
precum și budgetului instrucţiunii o altă direcțiune, și prin 
măsura ce vă propun și care face obiectul lungei discuțiuni de 
fară, eu am redus 21 000 franci de la facultătile de drept și am 
adăogat 96 000 franci la învățământul de prin sate (aplauze). 

D-lor deputaţi, m-am întins poate prea mult asupra 
direcţiunii generale în întrebarea de fată. Numai așa însă am 
crezut că este de demnitatea Camerei a trata cestiunea 
oportunității, pe care a atins-o d. Boerescu. 

Dati-mi acum voie să restrâng tărâmul discuțiunii și să mă 
cobor la propunerea noastră rectificativă în amănunte. 

Este vorba a se suprima, nu științele, ci numai catedrele 
de profesori deosebiți pentru un al doilea titular de dreptul 
roman la Bucureşti, cea de economie politică și de filosofia 
dreptului la Iaşi. 

În Bucureşti cel dintâi profesor de dreptul roman a fost, 
după cum îmi arată d. Brăiloiu, Moroiu ŞI apoi a venit d. 
Bozianu. În vremea lor fiecare era singurul profesor de 
dreptul roman, dar făceau cât zece tineri profesori de astăzi, 
când aceștia nu au vocaţiunea și zelul lui Moroiu şi Bozianu. 

Astăzi pentru dreptul roman sunt doi profesori, care predau 
trei ore fiecare pe săptămână această știință, astfel că tinerilor 
studenți li se predă, în fiecare din cei doi ani câte trei ore pe 
săptămână dreptul roman de câte un alt profesor. Apoi suntem 
noi într-o situațiune financiară care să permită astăzi un lux 
al profesorilor de la drept așa încât unul să predea numai trei 
ore pe săptămână, iar pentru celelalte trei ore să fim siliți a plăti 
un alt profesor? Nu, d-lor; eu cer de la profesorul dreptului 
roman ca un ceas pe fiecare zi să-l consacre pentru cursul 
d-sale. Este oare aceasta prea mult? Nu are el timp să dea o 
singură oră pe zi? Dar ca să facă pe advocat are timp? Eu 
contest profesorului dreptul preponderant al advocaturei, și-i 

cer ca, nu numai trei ore, ci șase ore pe săptămână să le 
consacre Universităţii, și numai în restul timpului, care este 
încă foarte mare, să se ocupe de trebile d-sale private. Cer dar, 
d-lor, de la un singur profesor de dreptul roman să facă ambele 
cursuri și în toate zilele câte o oră, adecă: 3 ore pe săptămână 
în anul I și 3 ore în anul al II-lea. Dacă însă pe d-voastră vă 
lasă inima a ţine acest lux de profesori juridici pentru a face 
d-lor cursul numai de trei ori pe săptămână, făceţi-o! Dar eu 
cred că v-aţi atrage o gravă răspundere în situaţiunea finanțiară 
actuală și în privirea direcțiunii învățământului. 

Acum, d-lor, încât priveşte Facultatea de Drept din Iași, 
cu toate că ea nu dă doctoratul în drept, ci numai licența, s-au 
făcut alocaţiuni în budget pentru catedra de filosofia dreptului 
și pentru aceea de economie politică. 

În Franţa, de la 1801 și pănă la 1864, în curs de 63 ani, 
n-au existat la facultatea juridică pentru licență catedra de 
economie politică şi cea de filosofia dreptului. Eu, d-lor, când 
am luat licența în Franţa la 1861, am făcut-o fără să fie vorba 
de economia politică. Dacă în Franţa a existat și a putut să se 
dezvolte facultatea juridică în curs de 63 ani fără a avea o 
catedră de economia politică și de filosofia dreptului pentru 
licenţă, apoi noi, care de abia putem imita mersul prudent spre 
progres al altor popoare, putem avea pretenţiunea să facem lux 
în dezvoltarea știențifică a noastră, creând programe pentru 
licenţă, care n-au existat în alte țări mult mai înaintate decât 
noi? Eu cred, o mai repet, că acestea sunt creaţiuni de lux. Dar 
e mai mult decât atât, eu cred, că mai ales la facultatea juridică 
din lași ne lipsesc oamenii, care să ne inspire încrederea că vor 
da o bună direcţiune științei economiei politice și filosofiei 

dreptului. l 

Acum, d-lor, să-mi permiteți a face o mică digresiune și, 
fără a pronunta nume de persoane, a vorbi numai de actele 
oficiale ale unor profesori de la noi. 

Domnul, care ocupă actualmente catedra de economie 
politică la Universitatea de lași, a studiat câţiva ani în liceul 
de acolo fără a-l termina, pe urmă a stat vreo doi ani în 
facultate, și apoi, fără a avea bacalaureatul, fără a poseda măcar 
elementele culturei clasice, s-a dus în Italia și după câtva timp 
a venit doctor în jurisprudentă. Cum dar, așa deodată, să i se 
încredințeze într-un mod definitiv direcțiunea tinerimii în 
privința unei părți de ştiinţă juridică, care este cea mai grea, 
a economiei politice? Sunt unii, care contesta chiar însuşirea 
de știință sigură economiei politice, și aceasta, d-lor, pentru 
că sunt în ea chestiuni atât de mult controversate, încât trebuie 
ca profesorul să fie un om cu o maturitate ştiinţifică consu- 
mată, cu o autoritate puternică, pentru a expune junimei 
știința sa cel puţin cu atâta prudenţă, încât să nu facă mai mult 
rău decât bine. Sunteţi d-voastră siguri că direcţiunea, sub care 
e pusă inteligența tinerimii române în privinţa economiei 
politice, e bună la facultatea din Iași? Eu unul nu sunt sigur, 
și de aceea cer la onor. Cameră să suprime această catedră ca 
o alocaţiune special destinată numai economiei politice. Și tot 
cam așa este și cu filosofia dreptului. Eu cred că a fost nefericită 
instituirea acelor catedre la Universitatea din Iași, și că este în 
genere o nefericire pentru tincrimea noastră de câte ori 
urmează un curs, care nu poate să-i dea decât cunoștințe 

superficiale, uneori false, totdeauna rău mistuite. 
Terminând, domnilor deputaţi, sunt surprins de a vedea 


atâta preocupare pentru persoana profesorilor, zicându-se că 
ce are să se facă din ei? 


B. Boerescu, E vorba de princip. 

Ministrul instructiuni publice. Da, de princip, dar în 
vederea persoanelor. Ce are să se facă profesorul, când i se va 
tăia acea cracă budgetară de sub picioare? Apoi n-are decât să-și 
continue profesiunea lui de advocat (aplauze). 

Dar o altă întrebare: D-lor, profesorul este partea 
interesantă, or studenţii? (aplauze). Dar ce vă tot gândiţi la 

profesori și nu vă gândiţi odată și la școlari? (aplauze). 
Profesorul are mai multă putere în mijloacele sale private din 
care poate trăi, și daca statul îl plăteşte, îl plătește numai pentru 
studenti. Așadar interesul studenţilor și nu al profesorilor 
trebuie să fie obiectul preocupării noastre. l 
Iată pentru ce guvernul vă cere să suprimaţi această cifră 
(aplauze). 
Vorbesc apoi pentru propunerea ministrului d. Al. 
Catargi, contra ei și pentru amendament dd. Aristid 
Pascal și Î. Agarici. 
Acestora le răspunde: 


Ministrul de culte T. Maiorescu. D-lor deputaţi, vă rog să 
nu ne facem noi înșine, prin cuvintele noastre, iluziuni asupra 
împrejurărilor de fapt; ci să hotărâm chestiunea aceasta În 
deplină şi sinceră cunoștință de cauză. D. Pascal revine din nou 
la cererea d-lui Boerescu de a se face prin lege, și nu prin 
budget, propunerea de faţă. Contest că s-ar putea numa prin 
lege face propunerea guvernului. Cred că este corectă și prin 
budget, înființarea catedrelor conform art. 260 din legea 
instrucţiunii e făcută prin regulamentare și budget, și tot prin 
regulamentare și prin budget se pot desființa. În cazul de față 
se desfiinţează de exemplu o catedră de dreptul roman de la 
facultatea din București din două ce erau, și d-voastră, care ați 
citit legea instrucţiunii publice, vă rog să-mi arătați un 
articol din acea lege, care ar prevedea că pentru catedra 
dreptului roman să fie doi profesori și pentru catedra dreptului 
civil să fie trei profesori, adică mai multe persoane pentru unul 
şi acelaș obiect. Este oare o singură dispozițiune în lege, care 
vă face să admiteţi această duplicitate și triplicitate pentru 
aceste obiecte? Eu vă afirm că nu este niciuna. Legea vorbește 

de științele necesare, dar nicidecum de numărul catedrelor. 
Prin urmare nu primesc mângâerea ce-mi lăsaţi, că la 
ocaziunea legii instrucţiunii viitoare are să se modifice 

numărul personalului. Cum are să se modifice, când nici în 
legea de astăzi, nici în cea viitoare nu se prevede să fie unul, doi 
sau trei profesori pentru o catedră de la o facultate, ci se prevăd 
numai cursurile? Eu nu ating în privinta facultăţilor din 
Bucureşti obiectele de studiu, dar vă zic: catedra de dreptul 
roman la București se ocupă de doi profesori; cu ce drept se 
face aceasta, când s-ar putea foarte bine tine acelaș curs de o 
singură persoană, predând o oră pe zi, iar nu numai 3 ore pe 
săptămână ca astăzi? Aci nu este vorba a se aștepta votarea 
nouei legi a instrucţiunii. Chestiunea celei de a doua catedre 
este o chestiune budgetară, și amânarea care s-ar face nu 
semnifică altceva decât respingerea propunerii. 

Dar, d-lor deputați, daca îndoirea catedrei a fost o 
creaţiune numai budgetară, întreb: sunt valabile argumentele 
aduse de d. Pascal pentru sustinerea catedrei? D. Pascal a spus 
că profesorii au o muncă foarte mare, încât 3 ore pe săptămână 
chiar sunt prea mult; căci ei trebuie să se prepare, au 
conferințe şi examene așa încât de abia îi iartă timpul să se 
ocupe la două zile odată de cursul lor. Eu aș răspunde d-lui 
Pascal, că la Iași aceeaș catedră se ocupă de un singur 
profesor, şi încă două ore pe fiecare zi. În Germania celebrul 
profesor Gneist predă câte două ore pe fiecare zi, și la noi un 
profesor să nu poată preda o oră pe zi? Dar ce face în tot timpul 
liber? Ari văzut vreo publicațiune științifică din partea d-lui 
Daniileanu, de când este profesor? În genere, afară de d-nii 
Boerescu, Costa-Foru și Strat, a publicat vreunul din d-lor 
cursurile ce le țin, ca să se ia de pretext „munca“ d-lor științifică 
în afară de orele prelegerilor publice? Degeaba se sileşte d. 
Pascal a îmbrobodi adevărul, el nu se poate ascunde. Și 
adevărul este că interesele d-lor private le consumă prea mult 
timp în comparare cu datoria oficială de profesori. 

Nu primesc aluziunea d-lui Pascal la adresa unui membru 
din curtea de casaţiune, care ar fi periclitat prin această 
suprimare a unei catedre de drept roman. Nu știe d-sa, dacă 

va fi acela sau celălalt. Din momentul ce Camera va primi 
suprimarea, rămâne la guvern să aleagă între cei doi. Iar în 
alegerea sa guvernul se va îndrepta numai după interesul 
studentilor, după cerinta unui curs regulat pentru dreptul 
roman, căci, d-lor, din nenorocire, sunt şi neregule foarte mari 
uneori în frecventarea cursului universitar din partea 
profesorilor. Sunt profesori, care, oricât de eminente ar fi de 
altmintrelea cunoştintele domniei lor, urmează cu atâta 
negligență în îndeplinirea datoriei lor oficiale, încât aceasta 
periclitează toată valoarea învățământului care se predă. Este, 
d-or, de notorietate publică între toți studenții Facultății de 
Drept din București, şi când o spun aceasta, este evident, că 
iau răspunderea pentru ce afirm. E ştiut, d-lor, și în capitală 
şi poate în toată țara, că nu € cu putinţă la Facultatea de Drept 
din București să se ţină totdeauna examenele şi în zilele 
determinate, când e vorba de dreptul roman; de câte şeapte 
ori se amână uneori examenele din cauză că nu vine profesorul 
respectiv, ca să Je ţină. Ei bine, d-lor, ce însemnează aceasta? 
Studenţii se pregătesc și dv. știți că este un moment însemnat 
în viața studentului, când își trece examenul; studenţii se 
pregătesc pentru ziua determinată, vin la școală și cu inima 
neliniștită așteaptă să-și treacă examenul; profesorul nici 
nu-şi dă osteneala de a fi exact, nici nu se gândeşte să vie la 
şcoală. Atunci se amână pentru altă zi. Se grăbesc din nou 
studentii şi vin iarăși d. e. peste 5 zile; profesorul nu vine, şi 
nu este unul, d-lor, ci sunt și câte 10 studenti; ei bine, nici în 
ziua aceea profesorul nu vine, pentru că or pledează la 
tribunal, or dă consultații clienților (aplauze). Se amănă, d-lor, 
pentru alte 5 sau 7 zile; profesorul nu vine, se amână din nou. 
Si după ce se amână aşa uneori pănă la 7 ori şi poate şi mai 
mult examenul, spuneţi-ne ce concluzie morală se mai 
produce în inimile studenţilor? (Aplauze.) 

Nu credeți, d-lor, că un studiu de universitate este 
important numai prin ceea ce ne expune ca ştiinţă; el este mai 

ales important prin direcțiunea, ce dă spiritului studenţilor. 
În şcoală nu învăţăm ceva definitiv, învăţăm mai ales pentru 
ca să putem invăța mai departe în viața practică. Și când am 
spus ieri, ceea ce v-a părut poate exagerat, că un profesor ca 
Bozianu și ca Brăiloiu erau mai buni decât 10 din cei noi de 
astăzi, aceasta nu însemnează că cunoștințele profesorilor de 
astăzi sunt mai slabe decât acelora de atunci. Nu, d-lor. Se 
poate ca cunoștințele profesorilor de astăzi să fie mai întinse, 
mai felurite. Dar nu e chestiunea de cunoștințe, și puţin 
importă, daca un profesor este erudit, când el își expune 
studenții la neregularităţile de care am vorbit. Dacă am zis că 
învățătura profesorilor de mai înainte era mai folositoare decât 
cea de astăzi, este pentru că cei vechi o fäceau cu inima mai 
caldă, ei erau mai pătrunși de îndeplinirea datoriei și tocmai 
prin aceasta dau acea direcțiune morală, care prin 
punctualitate, prin iubirea de studiu și prin zelul îndeplinirii 
datoriei ridica nivelul culturei și moraliza tinerimea întreagă 
(aplauze). Ministrul, când vede că astăzi unii profesori, de la 
o facultate de drept de exemplu, nu-și îndeplinesc cu exactitate 
îndatorirea lor, ce poate să le facă? Să le dăm avertismente ca 
la băieții din şcoală? Să mă expun astfel poate la un răspuns 
nepoliticos? Căci legea nu dă guvernului alte mijloace pentru 
a sili pe acei profesori la îndeplinirea datoriilor (aplauze). Toate 
pedepsele mai simţitoare sunt lăsate unui juriu de pairi, tras 
la sorți tot dintre profesori. 
Pentru aceste motive, d-lor, pentru a curma luxul de prisos 
a 2 catedre de dreptul roman, când unul din titularii acestor 
catedre este ca și cum n-ar fi, ba este chiar stricăcios prin lipsa 
sa de zel la îndeplinirea datoriilor, vă rog să primiţi propunerea 
budgetară a guvernului, primită și de comisiune, și să nu vă 
încredeți iluziunilor produse de d. Pascal în privința 


profesorilor de dreptul roman de la Universitatea din 
București. 

În contra celor zise aici tine B. Boerescu un al doilea 


discurs, la care mai răspunde: 


Ministrul instrucțiunii publice T. Maiorescu. D-lor deputaţi. 
Sesiunea de față este pentru Camera aceasta cea dintâi sesiune 
ordinară a legislaturei ei. 

După înălțimea discuţiunii, la care trebuie să recunosc că 
a adus chestiunea d. Boerescu, aţi înțeles, sper, cu toţii că 
discuţiunea aceasta are o însemnătate; ea este hotărâtoare 
pentru direcțiunea învățământului public și va fi o manifestare 
a modului cum această Cameră, în majoritate, întelege să fie 
administrată instrucțiunea publică în România. 

Din acest punct de vedere discuţiunea are o însemnătate 
specială și pentru poziţiunea guvernului, cel puţin pentru aceea 
a ministrului cultelor. Vă rog dar să nu regretați puținele 
momente ce vă mai iau în continuarea acestei controverse între 
sistemul d-lui Boerescu și sistemul nostru. 

D-lor deputaţi, sunt de aceeaş părere cu d. Boerescu, că 
nu se poate niciodată prin budget schimba o lege; sunt de 
aceeaş părere cu d-sa, că nu se poate niciodată prin arbitriul 
guvernului să se lovească un profesor inamovibil. l l 

Unde mă deosebesc de d-sa, este însă aci: Eu susțin tocmai 
că nu se atinge deloc legea, că nu se schimbă nici un articol 
din lege prin propunerea guvernului. Unde mă deosebesc al 
doilea, este aci: eu susțin că din momentul când pentru 
propunerea guvernului se cere consimțimântul d-voastră, nu 
mai poate fi vorba de arbitriul ministerului în lovirea unui 
profesor inamovibil, ci de toată garanţia sistemului 
constituțional prin Cameră. 

Regret că d. Boerescu a întrebuințat aci chiar cuvântul de 
capriţiu ministerial. Nu poate fi caprițiu acolo, unde va fi votul 
d-voastră, și fiindcă votul d-voastră hotărește, iar nu ministrul, 

aş întreba pe adversarul meu, dacă primește ca cuvintele pe care 
le-a zis d-sa la adresa guvernului să se substituie la adresa 
Camerei? Atunci d-sa ar fi zis că soarta profesorilor atârnă de 

la arbitriul și de la capriţiul reprezentațiunii naționale! O 
primește aceasta d. Boerescu? Ar trebui să o primească, căci 
instanța decisivă în propunerea mea este tocmai Camera. 
Profesorii însă nu pot fi decât mulţumiţi, dacă vor vedea că 
soarta lor este pusă în mâna cui? în mâna a chiar 
reprezentaţiunii ţărei. 

Reviu dar la chestiunea legalității, pusă pentru a doua oară 
de d. Boerescu. 

D-lor deputați, legea instrucţiunii publice — și în privinţa 
aceasta remarcaţi, că d. Boerescu îi dorește modificarea, va să 
zică simte că este o lacună — nu prevede numărul catedrelor, 
şi nu prevede nicăiri nici numărul persoanelor, care au să fie 
însărcinate a preda cursurile. Ce zice ea? Zice că studiile, ce vor 
fi la universitate, vor fi acestea, și că înfiintarea catedrelor pentru 
aceste studii se va face prin regulamente ale puterii executive, 
după mijloacele țării. Însă ministerul face regulamente, dar nu 
este numai în arbitriul său îndată ce regulamentele se leagă cu 
o cerere finanțiară, cu un vot budgetar al Camerei. 

Eu, d-lor, răspund la apelul d-lui Boerescu, primesc 
discutiunea pe tărâmul pe care a pus-o d-sa. Când o lege fixează 
ceva ca princip şi apoi lasă la „meziele ţării“, la mijloacele sale 
de a se aplica treptat și după împrejurări acel princip, poate fi 
ceva mai clar decât aceasta? Principul este hotărâr, este fix; 
aplicarea e mobilă după împrejurări. Acele împrejurări prin ce 
mijloace se pot apreţia, cine poate să le apreţieze? Le apreţiază 
pe de o parte guvernul prin regulamentele ce i se dă dreptul a 
le face, le apreţiază pe de alta Camera, reprezentaţiunea 
națională, cu ocaziunea votării budgetelor. (Aplauze.) Iată 
mijloacele legale, prin care se poate lăți sau restrânge o ramură 
universitară a instrucţiunii publice la noi. 

B. Boerescu. Nu s-a dat niciodată de nimeni legii o 
asemenea interpretare. 

T. Maiorescu. Atât mai rău, d-lor. Eu regret că nu s-a făcut 
aceasta, după cum nu s-a făcut multe altele ce trebuiau să se 

facă; eu regret că astfel s-a lăsat în părăsire învățământul public 
la noi de mai mult timp, și găsesc că este momentul de a se 
schimba această stare de lucruri, de a se da odată o direcţie 
sigură politicei învățământului, care să fie supusă judecării 
Camerei și să se știe pe ce bază se dă sau nu se dă încredere 
unui ministru al Cultelor. 

Ştiţi că mai nainte la noi în ţară era o Eforie a şcoalelor 
însărcinată cu îngrijirea învățământului public, un consiliu de 
vreo 5 oameni, care înfiinţau și desfiinţau catedre după 
împrejurări, o autoritate care da o direcţie instrucţiunii 
publice în ţara noastră. După aceasta, la confecționarea legii 
de faţă — care preschimba starea de lucruri de mai nainte — s-a 
văzut de legiuitor că noi nu eram încă un popor în care cultura 
să fie foarte răspândită, un popor cu experienţă în ceea ce 
priveşte învățământul public; s-a văzut că noi eram un popor 
care de-abia de vreo 20 sau 30 de ani începuse a avea în ţara 
sa lumina ştiinţei și că, astfel fiind, nu puteam să avem un 
sistem complet şi sigur asupra instructiunii publice, nu 
puteam să introducem prin urmare deodată o fixitare în 
instrucțiune, lucru pentru care trebuie mult studiu, multă 
experienţă, ceea ce noi nu avem. Așadar legiuitorul cu multă 
înțelepciune a zis prin legea azi în vigoare: eu cred că studiile, 
că cursurile care trebuie să se predea în facultăţi și în celelalte 
școli publice să fie acestea, dar rămâne la mijloacele ţării și la 
chibzuinta acelora, pe care îi însărcinez să regulamenteze legea, 
de a modifica într-un sens restrictiv sau extensiv ceea ce pun 
eu aci ca princip; rămâne ca guvernul țărei, prin regulamente, 
și Corpul Legiuitor prin bugete să compună organizarea 
catedrelor pentru acele studii. Legiuitorul astfel a introdus o 
mobilitate oarecare pe lângă principiul fix coprins în lege. Și 
bine a făcut legiuitorul; căci dacă poate fi permis unui popor 
ca după mai multe silinţe, după experienţe nenumărate, să 
fixeze un sistem de învățământ public, de la care să nu se mai 
poată depărta un timp mai mult sau mai puţin îndelungat, 

aceasta nu poate fi permis unui popor așa de începător în ceea 
ce privește cultura. Este permis Englierei să fixeze pentru un 
period de 40 sau 50 de ani un sistem de învățământ public, 
de la care să nu se depărteze nimeni, este permis Germaniei, 
este permis Franţei de a face așa, pentru că acolo au fost lupte 
crâncene pănă să se ajungă la realizarea unui princip, au fost 
discuțiuni publice timp îndelungat, au fost martiri pentru o 
idee de cultură, s-au văzut oameni murind pe eşafod pentru 
că au sustinut o opiniune de știintă. Înteleg fixitatea relativă 
Într-o asemenea tară, în asemenea condițiuni; dar la noi, unde 
nu avem Încă nici o experiență în materia aceasta, la noi, unde 
nu s-a întâmplat nimic din câte s-au petrecut în acele țări culte, 
la noi fixitatea prea mare ar fi un princip vătămător din toate 
punctele de vedere, căci el nu ne-ar conduce la altceva decât 
la retrogradarea învățământului prin retrogradarea profesorilor. 

Însă o repet, fixitatea nici nu rezultă din actuala lege, 
legiuitorul ei din contră a lăsat — după ce a prevăzut oarecare 
studii — a lăsat ca după mijloacele țărei și după chibzuinţa 
guvernului să se înfiinţeze şi altele sau să se desființeze unele. 
Acest princip a fost admis cu multă prudenţă, el este 
binefăcător, și nu cred că ar fi în avantagiul instrucţiunii ca 
ea să fie înlănțuită într-un mod prea tare de un personal fix 
Și că țara să nu poată schimba după împrejurări, fie chiar 
budgetare, direcțiunea ce ar voi să dea învățământului public. 

Ce poate împiedica pe această Adunare de a hotărî ca astfel 
să se urmeze, iar nu altfel? 

Cine poate opri pe Cameră de a zice, când astfel înțelege 
ea legea, cutare și cutare catedră să fie suprimată? Dv., d-lor 
deputați, sunteți legiuitori în această materie, suverani de a 
apreția și a decide cum credeți că e mai bine. Și când legea zice 
în art. 260: regulamentele date în forma regulamentelor de 
administraţiune publică vor avea de obiect înfiinţarea „după 
meziele țărei“ a catedrelor necesare pentru stiintele enumărate 

mai nainte, ea lasă întinderea numărulul profesorilor la 
apreţierea Camerei și a guvernului. 

B. Boerescu. Şi dv. îi destituiți? 

Ministrul de instructiune. D-le Boerescu, sunt mai tânăr 
decât dv. 

B. Boerescu. De aceea nu aplicaţi bine legea. 

Ministrul de instructiune. Sunt mai tânăr decât dv., nu 
faceri, vă rog, prin întreruperile dv. continue ca să apar eu mai 
răbdător decât dv. a. l 

B. Boerescu. Avem experienţa instrucţiunii, pe care nu o ai 
d-ta, şi vă asigur, d-le Maiorescu, că de când există legea 
instrucţiunii, nici unul nu a aplicat această lege așa cum ceri d-ta. 

Ministrul de instrucțiune. Îmi permiteti, d-le Boerescu, să 
continuu? (Ilaritate.) Așadar cantitatea profesorilor este 
dispozițiune numai regulamentară și budgetară; si nici că putea 
fi altfel, d-lor. Dacă ar veni astăzi d. Bozianu și s-ar oferi de 
a reprimi catedra de drept roman (eu l-am rugat la vreme, d-sa 
nu a primit) eu aș fi cel dintâi a vă ruga să reînființați orce 
catedră în budget, pe care ar voi d-sa să o ocupe, fiindcă am 
încrederea că va fi în folosul învățământului. 

Trec acum la celălalt argument. Inamovibilitatea unui 
profesor este dreptul său după lege de a nu fi pedepsit cu 
destituire prin arbitriul ministrului și cu oprirea de a mai putea 
ocupa În toată viața sa funcțiune în instrucțiunea publică. Dar 

ceea ce vă propune guvernul prin budgetul rectificativ nu Sie 
nici pedeapsă, nici suspensiune, ci este numai punerea în 
disponibilitate, declararea că nu este după mijloacele tărei de 
trebuintă de a mai avea un cutare număr de personal didactic 
pentru cutare științe. Cine însă are o idee de dreptul statului, 
ştie deosebirea totală ce există între destituire și o asemenea 
disponibilitate. E 

Ca să vedeți că această interpretare e dreaptă, duceti și 
interpretarea adversarului pănă la capăt și veţi vedea că 
această ducere pănă la capăt este o ducere ad absurdum. 

Profesorii inamovibili nu se pot destitui decât cu formele 
prevăzute în legea instrucţiunii, adică prin tragere la sorți a 
cinci dintre dânșii, care să chibzuiască daca e bine sau rău a 
se destitui persoana. 

Apoi eu vin cu o lege organică şi desfiiinţez, d. e. un şir 
de științe și introduc altele. Dv. discutaţi. Atunci ar veni d. 
Boerescu și ar zice: nici prin legea organică nu se pot atinge 
persoanele profesorilor, căci numai un juriu de 5 profesori trași 
la sorţi se poate pronunţa. l 

B. Boerescu. Aceasta e altceva, și vom vedea când vom 
discuta acea lege. 

Ministru de culte. Ce scumpă îngrijire pentru interesele 
personale ale profesorilor! 

Nu e vorba, onorabile adversar, pentru a discuta acum 
ultimul punct, de economia făcută cu această mică sumă de 
21 000 fr. Oportunitatea măsurei propuse este cu totul 
altundeva. Am avut onoarea a vă spune că de când cu 
sistemul constituțional, s-a produs faptul foarte straniu, care 
ar arăta — dacă s-ar continua — că nu-l realizăm în adevăratul 
său sens; faptul foarte straniu de a vedea că atunci când 
națiunea a zis că nu mai vrea să fie guvernată în mod 
despotic, prin Domnitorii şi prin boierii vechi, ci prin 
reprezentanţi scoși din sânul poporului, că de atunci de când 
se votează bugetele de către reprezentanţii ei și cu sistemul 
constituțional, tocmai de atunci şcoalele sătești s-au înjumătățit 
din ceea ce erau când erau administrate de boieri (aplauze); 
adică sunt mai puţine școli sătești și mai multe facultăti. 
(Aplauze.) Eu cred primejdioasă această direcțiune şi este 
timpul ca odată să se oprească (aplauze). l 

În vara aceasta ați votat un credit extraordinar, cu care să 
se întindă învățământul rural, şi eu am înfiin țat în septemvrie 
al acestui an 177 scoli nouă prin sate. Trebuie acum să dati 
dar mijloace pentru întreținerea acestor şcoli. După cum stiti, 
este un timp de restrângere, este deficit în buget, şi într-o astfel 

de restrângere mare finanțiară, vroiţi să continuăm ca pănă 
acum, voiţi să avem pentru aceeaș învăţătură, pentru acelaș 
obiect câte doi profesori, şi să nu dați mijloace necesare pentru 
întreținerea învățământului de jos? Eu cred, că nu! În tot cursul 
vieţei noastre parlamentare, de câte ori era vorba de școalele 
din sate, de îmbunătăţirea învăţătorilor inferiori și chiar 
secundari nu se ridica nici un glas (aplauze). Cum venea însă 
vorba de profesorii de pe la universităţi, și mai cu seamă pentru 
facultățile juridice, glasuri puternice se ridicau, nu pentru 
catedrele de cultură națională (limba română nu există 
nicăieri ca o catedră specială în organizațiunea sistemului 
nostru de învățământ), ci pentru catedrele de jurisprudență. 

În decursul legislaturei trecute, s-a văzut cazul extraordinar 
cu ocaziunca votării budgetului, că, atunci când a venit 
budgetul pentru profesorii primari, pentru profesorii 
gimnaziilor şi ai liceelor, au tăcut toți în privirea sporirii lefilor 
lor, şi cum a venit budgetul la profesorii de la Universităţi, s-a 
cerut să li se sporească lefurile. S-a respins de Cameră, dar 
cererea s-a făcut, şi această cerere era caracteristică. 

Este acum chestiunea aci: voiţi dv. să se continue aceeaș 
disproporţiune budgetară la cheltuielile instrucţiunii publice 
ca pănă acum? Atunci veţi respinge propunerea guvernului; 
va fi atunci bine știut, că deși suntem în greutăţi finanțiare, 
deși este vorba să creăm aceste 177 şcoli nouă elementare, 
pentru care v-am cerut alocaţiunea în budget, deși vedem cu 
toţii că este o prea mare preponderanţă în partea juridică și prea 
mică în partea cealaltă, totuș se menţin catedrele de lux de la 
facultăți juridice şi se suprimă școalele sătești. Atunci voi ști 
şi eu ce-mi rămâne de făcut. 

Vă pare însă, precum e convins guvernul, că această 
direcţiune este primejdioasă, atunci vă rog să primiți 
alocaţiunea pentru școalele rurale așa cum vi s-a propus și să 
primiţi și suprimarea la facultăţile juridice. Cu modul acesta 
țara se va pronunţa odată în sistemul constituțional contra 

luxului claselor de sus, care, sub aparența de cultură, este 
contrar învățământului în popor (aplauze prelungite). 


Se pune la vot amendamentul d-lui Pascal și rezulta- 
tul scrutinului este cel următor: 


Votanţi. i, 98 
Majotitate absolută ...... 50 
Bile albe pentru........, 26 
Bile negre contra ........ 72 


D. vicepreședinte. Adunarea a respins amendamentul 
d-lui Pascal, și prin aceasta a încuviințat articolul din budget, 


26 


Răspuns la o interpelare personală a d-lui Aristid Pascal” 
(Sedinta Camerei de la 17 ianuarie 1876) 


Propunerea ministrului cultelor, dezvoltată în 
discursul precedent și primită de Cameră cu așa mare 
majoritate, prin care se izbește negligenţa la cursuri și 
examene a unor profesori universitari și luxul creațiunilor 
de personal didactic la facultăţile de drept în dauna 
celorlalte facultăți și mai ales în dauna învăţământului 
elementar și real, deşteaptă firește o mare animozitate la 
unii profesori și advocati din parlament. Îndată după 
vacanța Crăciunului începe un șir de atacuri combinate 
şi susţinute în Cameră de d-nii Aristid Pascal, 
B. Boerescu și G. Meitani, iar în Senat de Al. Orăscu, 
I. Bozianu și I. Deșliu, cărora li se asociază deputatul 
George Brătianu. În scurtul timp de 12 zile, se fac 
alternativ în contra ministrului patru interpelări, trei 
propuneri de neîncredere și o moţiune de blam. Cea din 
urmă izbuteşte în Senat la 28 ianuarie 1876, având ca 
urmare demisia ministrului cultelor și a întregului 
cabinet, care însă se reconstituie și se modifică a doua 
zi tot sub prezidenta d-lui Lascar Catargi, mai trăind 
astfel vro două luni, pănă la definitiva retragere în 
3 aprilie 1876. 

În acea luptă parlamentară de 12 zile chestia 
personală a ministrului cultelor, întru cât este simplă 

chestie personală, nu are nici o însemnătate. Ea merită 
să fie relevată numai întru cât este un simptom al situaţiei 
parlamentare și precursorul căderii întregului regim 
conservator din acel timp. În paginele următoare vom 
reproduce dar numai acele părţi ale discursurilor 
ministrului atacat, care pot prezenta un interes mai 
general. 

Atacul începe în mod caracteristic. La ordinea zilei 
a Camerei este înscris noul proiect de lege asupra 
învățământului public. Cu 5 zile înainte de discuţia 
generală d. Aristid Pascal, în ședința de la 17 ianuarie 
1876, sub cuvântul unei interpelări, face ministrului 
cultelor o chestie personală, cetind o lungă sentență a 
juriului profesoral din Bucureşti, dată în contra lui în 
anul 1870, pe când ocupa catedra de filosofie la 
Universitatea din Iaşi. Urmează în aceeaș ședință d. 
Meitani cu moţiunea „Camera, declarând că d. 
Maiorescu nu are încrederea ei, trece la ordinea zilei. 
Semnaţi: G. I. Meitani, A. Pascal, N. Filodor, 
T. Marioţeanu, Cezianu“, pe care însă Camera o 
respinge, fără ca să fi răspuns cineva d-lui Meitani. 
Numai la interpelarea d-lui Pascal răspunde ministrul, 
şi nu putea altfel. Iată răspunsul: 


Ministrul de culte T. Maiorescu. D-le preşedinte, 
interpelarea d-lui deputat Pascal a avut două puncte: unul era 
de a mă întreba pentru ce nu pedepsesc, conform cu legea 
instrucţiunii, pe profesorii negligenti, și altul de a da câteva 
notițe biografice asupra mea. 

Voi răspunde la punctul întâi: 

D-lor deputaţi, în orce discuțiune este mai nainte de toate 
important să se precizeze exact punctele discuțiunii, căci altfel 
ar fi cu neputinţă a da un rezultat dezbaterilor noastre. 

D. Pascal a zis că într-o discuţiune a Camerei ministrul 
instrucţiunii publice a aruncat asupra profesorilor în general 
bănuiala, acuzarea, că nu-și îndeplinesc îndatoririle lor. 

Aceasta, d-lor deputați, nu este exact! Dezbaterile Camerei sunt 
aci în Monitor în întregul lor. 

Discuţiunea în Cameră și afirmarea mea a fost aceasta: pe 
când mai înainte la facultatea juridică din București era un 
singur profesor de dreptul roman și acel singur profesor era 
în stare să-și îndeplinească misiunea foarte bine, în timpurile 
din urmă s-au introdus doi profesori, sub pretext că este o jertfă 
prea mare să se facă acel curs numai de un profesor; însă unul 
din acești doi profesori urma așa de neregulat, încât parcă nici 
nu ar fi fost. Prin urmare faptul de a avea doi profesori pentru 
dreptul roman era numai un lux, şi nu era nici un rău, dacă 
s-ar fi desființat. 

D-lor, acestea le-am spus atunci pentru ca să motivez 
suprimarea unei catedre, care era de prisos. 

Fără îndoială d. interpelant Pascal are dreptul să întrebe 
pe un ministru: „Bine, când auzi d-ta că un profesor de dreptul 
roman, d. Daniileanu, căci de d-lui era vorba, nu urmează 
regulat, pentru ce nu ai luat măsurile ce ți le dă legea?“ 

Într-adevăr, d-lor, puteam să iau și alte măsuri, puteam să-i 
dau un avertisment, puteam să-l trimit în judecată; dar tot- 
deodată puteam să viu înaintea Camerei să zic: catedra 
aceasta este de prisos și este mai bine s-o desfiinţăm. 

Din aceste trei diferite căi, care erau deschise pentru 
îndreptarea răului, eu am ales pe cea din urmă și d-voastră aţi 
aprobat această măsură prin votul d-voastră asupra budgetului 
rectificativ. 

Era în drept d. Pascal să mă întrebe: ce se întâmpla cu d. 
Daniileanu, când Camera neprimind măsura propusă de mine, 
d. Daniileanu ar fi continuat mai departe în funcțiunea sa. Dar 
Camera a primit această propunere și astăzi chestiunea d-lui 
Daniileanu este stinsă. D-lui nu mai face parte activă din 
corpul profesoral, și eu pot afirma d-lui Pascal că ceilalți 
profesori de la facultatea juridică din București vor continua 
cu regularitate. Este oare teamă d-lui Pascal că ministrul va fi 

prea slab în privința profesorilor celor răi? Mai are această 
teamă și după măsurile ce-am luat în timpul din urmă? Crede 
că nu este destulă energie din partea aceasta? În această privință 
aș ruga pe d. Pascal să se liniştească. Energia este cea din urmă 
calitate care va lipsi guvernului. 

lată în ceea ce privește întrebarea privitoare la ministru. 

Însă d. deputat Pascal a făcut o a doua parte în interpelarea 
sa și a introdus în deplină lectură înaintea Camerei o sentenţă, 
casată pe urmă, dată în lipsa mea, în contra mea ca profesor 
de filosofie de la Universitatea din laşi, care eram profesor nu 
în timpul ministerului meu, căci de când sunt eu numit 
ministru, profesorul de la facultatea din lași nu mai era în 
funcțiunea de profesor. 

Acum ce voiește d. interpelant? Și aci aș ruga să-mi vie în 
ajutor autoritatea d-lui președinte, autoritatea sa parlamentară; 
voiește d-sa ca eu, de pe banca de ministru, reprezentant al 
puterii executive, susținut aci cu încrederea majorității 
parlamentului; aci, unde nu am persoana mea privată în joc, 
nici funcțiunea mea ca profesor, nici biografia mea trecută, ci 
unde sunt în chestiune numai faptele mele ca ministru, voiţi 
ca de pe această bancă de ministru să mă cobor în discuțiunea 
detaiurilor biografice ale persoanei mele? Mi s-ar cuveni 
aceasta? (Aplauze.) Ar fi de demnitatea ministrului să facă 
aceasta? O pot face? Și dacă nu o pot, dacă nu-mi e permis ca 
ministru aci să vă dau detaiuri biografice, atunci în ce 
poziţiune pune un deputat chiar Camera aceasta, când 
interpelează pe un ministru al ei într-un mod în care-i face cu 
neputinţă de a răspunde? Este asta procedură parlamentară? 
Ce folos poate să nască în discuţiunile noastre cu un asemenea 
mod? 

Ce? Oare vă puteți închipui d-voastră că la ceea ce a citit 
d. Pascal nu aș fi putut să răspund şi eu ceva? Poate va fi 
vreunul sau altul din d-voastră, care va gândi că dacă mi se zice 
că nu merit de a mai ocupa vreodată o funcţiune în 

învățământul român, că aș avea și eu să zic ceva în apărarea 
mek Dar pot să o fac? Faţă cu acuzarea cetită de d. Pascal, nu 
rămâne ministrului decât să deplângă situaţia în care este pusă 
toată chestia, şi nu o deplâng pentru mine, ci pentru 
demnitatea întregului parlamentarism de-abia întemeiat în țara 


noastră. (Aplauze.) 


Aceeaş sentență profesorală s-a mai cetit după 
câţiva ani de d. Meitani în Senat și de d. Emil Costinescu 
în Cameră. Atacul d-lui Meitani în Senat s-a făcut în 
absenta atacatului, care nu era pe atunci nici senator, nici 
ministru. Dar la atacul d-lui Costinescu în Cameră a 
putut răspunde autorul acestei publicări, fiind deputat 
al opozitiei. Răspunsul se va publica în volumul II. Toată 
chestia nu merită atenţie decât pentru caracterizarea 
mijloacelor de luptă întrebuințate uneori în politica 


noastră internă. 

d-sale poate, ca liber cugetător, ca darvinian și ca 
mason. 

Aceasta o zic, d-lor, căci în această calitate d-v. știți 
că principiele școalei, la care d. Maiorescu aparține, fiind 
materialiste,  d-sa tinde a înlocui spiritul 
religios-dogmatic cu acela al liberului examen, al moralei 
independente. Totul fiind materie, religiunea e 


27 indiferentă, precum şi partea psihică a naturei umane. 

Pentru d-sa virtuțile și viţiurile sunt fapte materiale, 

Parlamentul și Sf. Sinod. Răspuns la interpelarea tendințe particolare ale organismului. Ceea ce noi 
d-lui G. Brătianu asupra adunării religioase de la Bonn numim amor de patrie, virtuţi sociale, credințe religioase, 


: . ; f toate acestea sunt chestiuni de mai mult sau mai puțin 
(Sedinta Camerei de la 19 ianuarie 1876) ra E 

sânge în vinele noastre, de mai multe sau mai puține 
umori în ficatul nostru, de mai multe sau mai puține 


Două zile după dezbaterea precedentă d. G. atome de fosfor în oasele noastre. Ceea ce noi credem 


Brătianu adresează ministrului cultelor o nouă imortalitate, suflet etc., e iluziune după d. Maiorescu şi 


interpelare și prezentă o nouă moţiune indirectă de școala la care aparține. Singurul lucru, care e real și 


neîncredere. Era vorba de participarea a doi prelați 
români la adunarea religioasă, ţinută în vara anului 1875 
la Bonn în urma initiativei celebrului profesor de 
teologie Dăllinger din München, care, combărtând 
dogma infalibilității papale, voia să răspundă la această 


acțiune a jesuiţilor prin împăcarea tutulor Bisericelor 


pozitiv, e moartea. De aceea istoria umanităţii nu e decât 

o lungă procesiune de umbre, cari trec între ziuă și 

noapte, pentru a cădea toate succesivamente în acel abis 

obscur, vag, insondabil care se numește noian, singura 

atmosferă a universului". 

L.a aceste și alte asemenea cuvinte răspunde: 

creștine și se adresase la ortodoxii ruși, greci și români. 
Ministrul de culte T. Maiorescu. D-lor deputaţi, vă rog, 

să-mi permiteți a restabili faptele așa cum au fost, nu însă 

într-un mod așa de larg cum a făcut-o d. interpelant. Pe urmă 


(Scrisoarea lui Dăllinger către noi este datată din 
Miinchen, 20 iulie 1875.) Asupra acestei participări a 
prelailor noștri, d. „Geogio“ Brătianu, cunoscut pentru 


predilecţiunile sale catolico-papale, dezvoltă în contra voi avea onoarea a vă atrage atențiunea asupra unui punct de 

ministrului culrelor interpelarea menţionată mai sus, în drept constituțional al Camerei fată cu Sinodul, care cred că 

care zice între altele următoarele cuvinte, pe care le cităm e cel mai greu în discuţiunea de fată. 

textual ca o curiozitate specială a dezbaterilor noastre La Bonn s-a ţinut în vara aceasta o adunare fără nici un 

parlamentare din acel timp: caracter oficial, compusă din persoane atât laice, cât și 
„Cât pentru d. ministru de culte, putin îi importă bisericești, ortodoxe și catolice. Această adunare a dezbătut 

d-sale dacă religiunea noastră se slăbește; d-sale nu-i == asupra modului cum s-ar putea îndeplini una din rugăciunile 


importă chiar dacă ca se distruge, aceasta îi e chiar scopul = vilnice ale bisericei creştine, adecă împreunarea bisericelor de 


250 TITU MAIORESCU 


credință creştină, și n-a fost nicidecum vorbă de a se trece de 
la biserica ortodoxă la cea catolică, sau de la cea catolică la cea 
ortodoxă. Au luat parte la adunare un archiepiscop grec, 
Licurg, delegaţi din partea Patriarhiei din Constantinopol, mai 
multe persoane laice și clerice din partea Rusiei, și anume din 
partea unei societăți pentru mentinerea spiritului 
religios — societatea este, dacă nu mă înșel, prezidată de Marele 
Duce Constantin, care se interesează mai ales de chestiunile 
bisericești. Din partea noastră, înainte de a se trimite cineva, 
s-a dezbătut chestiunea trimiterii de către Sf. Sinod al Bisericei 
Române, și Sf. Sinod în şedinţa de la 27 iulie 1875 a hotărât, 
precum vedeți din prescriptul verbal ce vi-l prezent, să 
trimită pe P. S. S. episcopul Melchisedek și pe arhiereul 
Ghenadie-Argeșiul, spre a lua parte și a referi apoi Sinodului 
despre cele petrecute acolo, fără însă a lua vreun angajament 
de orce natură ar fi. 

După aceea, precum îmi comunică oficial președintele Sf. 
Sinod, Înalt Prea S. S. Mitropolitul Moldovei în absenţa 
mitropolicului-primat, arhiereii trimişi din partea Sf. Sinod 
şi-au dat relațiunea către el. Raportul arhiereilor noștri s-a 
publicat în Monitorul oficial, la 23 decemvrie, și s-a intitulat 
astfel: „Raport către Sf. Sinod“ etc. 

Acești arhierei n-au luat nici o hotărâre în privința 
chestiunilor discutate în acea adunare, ŞI nici erau chemaţi să 
ia vro hotărâre, pentru că acea adunare n-avea nicidecum un 
caracter special, ci era o simplă întrunire de credincioși 
creștini pentru a discuta oarecare chestiuni religioase. 

Asupra celor zise de onorabilul interpelant mă cred dator 
să mai rectific ceva. Am cetit și eu o carte despre cele ce s-au 
discutat în adunarea de la Bonn, şi am văzut că P. S. S. 
părintele arhiereu Ghenadie a luat parte la discuţiuni, dar o 
mai repet: n-a luat nici o hotărâre, ci s-a înțeles numai, ca în 


! Încetat din viaţă în noemvrie 1876. 

viitor şi în alți ani să se întrunească pentru ca să se sfătuiască 
mai departe. Aceşti arhierei n-au fost trimiși cu vreo 
retribuțiune deosebită pe socoteala statului, ci cu simplele 
diurne de membri ai Sinodului. Prin urmare vedeți că luxul, 
ce pretinde d. Brătianu că am desfășurat, n-a fost. — lată, d-lor, 
cum e chestiunea întemeiată pe actele oficiale, ce am avut 
onoare a vă citi. 

Acum naște întrebarea mult mai importantă: Ce rol joacă 
în această chestiune Camera, și ce însemnează interpelarea 
adresată ministrului de culte făcându-l responsabil de păstrarea 
dogmelor religioase, întrebându-l dacă e creștin, dacă e liber- 
cugetător sau nu? Cu această întrebare mie-mi faceţi pozițiunea 
foarte frumoasă, căci, d-lor, când într-un parlament modern 
s-ar da în contra unui ministru asupra unor asemenea Între- 
bări filosofice vreun vor, ar fi mândru de acel vor, fie și în 
contra lui. 

Dar, d-lor, să examinăm lucrul din punctul de vedere legal. 
D-voastră în 1872 aţi votat legea constituitoare „a Sf. Sinod 
al sfintei biserici autocefale române.“ 

Această lege la art. 8 zice: 


„Sfântul Sinod al Bisericei autocefale ortodoxe române, fiind 
membru al Sfintei Biserici a Răsăritului, al căruia cap este Domnul 
nostru Lisus-Christos, păstrează și va păstra unitatea în privința 
dogmelor și canoanelor ecumenice cu biserica din Constantinopole 


şi cu toate bisericele ortodoxe“. 


Vasăzică păstrarea unității canonice e o sarcină principală 
a Sfântului Sinod. 

Şi în art. 11 al acestei legi se zice: 

„Ministrul cultelor va asista la deliberările Sfântului Sinod numai 


cu voce consultativă. 
ii A 
La caz ca ministrul cultelor să fie de o altă religiune decât cea 


. Zo a 
ortodoxă, el va fi înlocuit cu un altul dintre colegii săi ortodoxi“. 

Astfel la intrarea mea în minister prima întrebare ce a 
trebuit să mi se pună, a fost dacă sunt de religiune ortodoxă, 
şi fără să mi se ceară, eu singur am prezentat actul meu de 
naștere, actul meu de botez în religia ortodoxă, săvârșit la 
biserica S-ta Troiță din Craiova, şi s-a liniștit conștiințele 
tutulor asupra ortodoxiei mele, și prin urmare puteam să asist 
la deliberările Sf. Sinod, fără a vătăma nici măcar gingașa inimă 
drept-credincioasă a d-lui Brătianu. (Ilaritate.) 

Acum, d-lor deputați, când prin legea constitutivă a Sf. 
Sinod ați zis d-voastră, adecă ţara: unitatea dogmelor o despart 
de laici, o despart de constituţiunea statului laic și o dau în 
mâincle Sf. Sinod, ministrului cultelor îi iau dreptul de a vota 
în Sf. Sinod, el are acolo numai vot consultativ; când aţi admis 
d-voastră, țara, că ministrul cultelor poate să fie chiar 
heterodox și atunci să meargă un alt coleg să-i ţie locul în Sf, 
Sinod; când este vorba de monastiri și chinovii, unde nu are 
nici dreptul să se amestece ministrul cultelor pentru cele 
spirituale etc., ce înțeles mai are această interpelare? Voiţi 
d-voastră Camera să răsturnați drepturile Sf. Sinod? Voiţi să 
discutati Pidalionul? Voiţi ca noi să venim să întrebăm „dacă 
Sf. Sa episcopul Melchisedek şi S£. Sa arhiereul Ghenadie erau 
drept-credincioși, când au mers la Bonn?“ Voiţi d-voastră să 
daţi un vot că, deși mitropolitul, episcopii și arhiereii, 
întruniţi în Sf. Sinod, au găsit de cuviință să trimeaţă o 
delegațiune, care să ia parte la consiliul de la Bonn, noi Camera 
nu voim să recunoaștem aceasta și voim altfel? (Aplauze.) Apoi 
unde mergem pe această cale? Ce cereti de la mine? (Aplauze.) 

Termin, d-lor, protestând ca ministru al cultelor, care 
formez între guvern și Sinod o linie de tranzițiune, protestez 
într-un mod formal în contra unor expresiuni aduse aci de d. 
interpelant. 

Declar formal că nu-i recunosc dreptul de a vă vorbi, cum 
a făcut, de Sf. lor Părinţii Melchisedek şi Ghenadie. Dacă a 
cetit ceva fragmente din Pidalion, unde a găsit că episcopul 


DISCURSURI PARLAMENTARE 253 


Melchisedek și arhiereul Ghenadie s-au făcut culpabili de 
Afurisenie fiindcă au mers de au luat parte la consiliul de la 
Bonn, nu este locul aci de a o spune (aplauze), cu atât mai mult 
că aceşti membri ai înaltului cler sunt și membri ai Senatului 
şi nu este bine, nu se cuvine ca aci în Cameră să se arunce 
asemenia cuvinte asupra unor membri din celălalt înalt corp 


al statului. (Aplauze.) 


Ca o concluziune a acestei dezbateri se prezentă Camerei 


următoarea moțiune: 


„Camera aprețiind marea importanţă a consolidării 
bisericei noastre, roagă pe d. ministru al cultelor a chema 
atențiunea Sf. Sinod asupra gravelor inconveniente ce 
rezultă din participațiunea clerului nostru la adunările 
sectelor disidente și trece la ordinea zilei. 

Semnaţi: G. Brătianu, G. Exarhu, Popovici, C. 
Racotă, D. Panteli, C. Ciornei“. 


Însă după ce mai vorbesc I. Strat, ministrul lucrărilor 
publice, d. Teodor Rosetti şi d. Carp, cei mai mulți 
subscriitori ai moţiunii declară că-și retrag semnătura, 
și astfel motiunea, nemaifiind susținută de numărul cerut 
dle regulament, este înlăturată fără vot. 


28 şi 29 


Asupra reformei legii pentru instrucțiunea publică 


(Sedinta Camerei de la 21 şi 22 ianuarie 1 876) 


În sfârșit, după, dezbaterea celor 2 interpelări şi 
înlăturarea celor 2 motiuni de neîncredere menţionate 
în paginele precedente, proiectul de lege asupra 
învățământului public ajunge în dezbaterea publică a 
Camerei, și discuţia lui generală ocupă ședințele de la 21 
şi 22 ianuarie 1876, iar discuţia pe articole mai multe 
şedinţe următoare. Nu ne vom opri în publicarea de fară 
la toate discursurile de amănunte ţinute cu prilejul 
dezbaterii pe articole, fiindcă, după căderea ministerului 
L. Catargi întreaga dezbatere a rămas fără rezultat imediat 
şi nu mai prezentă destul interes, Reproducem însă 
expunerea de motive şi cele două discursuri ţinute de 
autorul legii în discuția generală, precum și trei alte 
discursuri ținute la dezbaterea pe articole, fiindcă unele din 
ideile dezvoltate acolo au fost în parte realizate, iar 
celelalte s-au mai dezbătut și se vor mai dezbate la orce 
încercare de reformă a instrucţiunii publice în țara noastră. 


„EXPUNERE DE MOTIVE 


„la proiectul de lege asupra învățământului public 


„Constituţiunea prescrie în art. său 23 că o lege 
specială va regula tot ce priveşte învățământul public. 

Deși legea asupra instrucţiunii, care este astăzi încă în 
putere, fusese decretată la 25 noemvrie 1864, i s-a cerut 
totuș schimbarea de-abia un an după punerea ei în 
lucrare, de către chiar Constituanta Ţării. 

Au trecut însă alti opt ani de atunci, și în acest timp 
ministerul și organele administraţiei subalterne, aplicând 
vechia lege în deosebirele ramuri ale învățământului 
public, au putut constata la mai toate articolele ei, ce 
rezultate au produs, dacă au fost lesne de aplicat sau prea 
complicate în forme, dacă a fost lămurite sau dacă au dat 
loc la neînțelegeri, dacă au înaintat instrucțiunea sau 
poate au împedicat-o. Experienţa astfel dobândită 
asupra fiecărui articol mai important se află depusă în 
archiva ministerului în numeroase acte, care cuprind 
oarecum istoria administrării învățământului de la 
1865 încoace şi rezultatele acestei administrări. 

Venind momentul de a îndeplini prescrierea 
Constituţiunii și de a prezenta un nou proiect de lege 
asupra învățământului public, subscrisul am luat mai 
întâi cunoștință de acele acte ale administrării școalelor 
și am căutat a înţelege valoarea practică a legii din chiar 
aplicarea ei în ţara noastră. Pătruns de convingerea că 
orce lege este cu atât mai bună cu cât este mai mult 
întocmită după trebuințele țării, în care se face, și că nici 
o lege străină nu se poate aplica într-un stat fără a cauza 
o perturbare în dezvoltarea lui normală, am preferit a mă 
conduce după o experiență, fie cât de mărginită, însă 
dobândită în chiar țara noastră, decât a alerga la 
compilări din legislațiile străine. 

Întemeiat pe aceeaș convingere am dezbătut fiecare 
articol al noului proiect cu membrii consiliului 
permanent de instrucțiune, alăturați pe lângă minister; 
iar asupra reformelor principale privitoare la prepararea 
învăţătorilor rurali, la organizarea gimnasiilor reale și la 
prefacerea a două facultăți în şcoli pregătitoare pentru 
profesorii secundari, m-am crezut dator a cere părerea 

consiliului general de instrucţiune, ca representant al 
întregului corp învăţător din România. 

Astfel lucrat, noul proiect de lege cuprinde în 
rezumat următoarele modificări mai însemnate: 


I. Învățământul în sate 


Legea din 1864 a introdus instrucțiunea obligatorie 
pentru copii de la 8 pănă la 12 ani, a prescris amendele 
pentru părinţii contravenienţi, a pus învățământul rural 
sub paza întregului consiliu comunal și a introdus pentru 
fiecare judeţ o inspecţie administrativă prin revisori. Cu 
toate aceste după 9 ani de aplicare instrucțiunea este mai 
putin răspândită în sate decât era mai nainte, amendele 
nu s-au executat mai niciodată, consiliele comunale au 
rămas nepăsătoare și revisorii nu au avut destulă 
autoritate pentru a-și îndeplini chemarea lor. 

Noul proiect, ferindu-se a face din prescrierea legii 
o literă moartă, declară învățământul elementar obligator 
numai acolo unde sunt școli (art. 31), mărginește 
pentru sate cursul obligatoriu la timpul iernei, lăsând 
ţăranului pentru timp de vară ajutorul copiilor săi (art. 
64), însă în aceste margini sancţionează păzirea legii prin 
amende cu executare sigură (art. 36-40). O parte a îngri- 
jirii şcoalelor o încredinţează câte unui patron alegător 
al colegiului I în fiecare comună, cu drept de inspectare 
şi cu obligația de a-și da avisul asupra budgetului școlar 
(art. 82-87). Iar inspectarea întregului organism o dă în 
mâna a 11 revisori alipiți pe lângă prefecturele principale 
şi lucrând în numele și cu autoritatea prefectului 
(art. 71-74). În fine pentru a interesa pe înşii țărani la 
lăţirea învățământului, art. 32 acordă celor ce au urmat 
la şcoală o scurtare de un an a serviciului militar. 

Prepararea învăţătorilor se încredinţează școalelor 
normale anume destinate la acest scop (art. 212-225 şi 
art. 248). 

II. Învățământul secundar 


În locul gimnasiilor vechi, care erau numai licee cu 
o învăţătură clasică pe jumătate (art. leg. v. 93 — 95), se 
introduc gimnasii reale cu predarea cunoştinţelor 
complete trebuincioase vieţii practice (art. 136 — 143). 
lar la liceele, care rămân, se întind studiile literare şi 
ştiinţifice prin programa votată de consiliul general al 
instrucţiunii în septemvrie al acestui an, și se sporesc prin 
lege anii de studiu (art. 91, 93, 113). 

În marginile restrânse, în care o lege poate înrâuri 
asupra unei stări sociale, aplicarea acestor îndoite măsuri 
va contribui a pune o stavilă în contra funcţionarismului 
şi a da aspirărilor tinerimii o direcție mai reală și mai 
independentă. 

Internatele statului pe lângă licee se suprimă; 
experienţa dobândită cu cei mai multi elevi crescuţi în 
asemenea institute nu încurajază a continua sistema mai 
departe. Lăsând dar părinţilor sarcina educatiunii în 
familie, statul vine totuș prin creare de burse în ajutorul 
celor scăpătaţi (art. 132 și 142). 

Internatele se rezervă numai pentru cei ce sunt 
hotărâți să fie învăţători rurali (art. 216). 

În instrucțiunea fetelor se înmulțesc externatele secun- 
dare (art. 144-152); iar internatele așa-numitelor «şcoli 
centrale» de pân-acum rămân exclusiv destinate la creșterea 
institutricelor cerute de şcoalele elementare (art. 232). 

Spre a înălta gradul de cunoștințe în corpul 
învățător, noul proiect, în deosebire de legea vechic, cere 
de la toţi profesorii titluri academice (art. 271). 

Totdeodată se introduce pentru şcoalele secundare o 
inspecțiune regulată (art. 153-157), care lipsea până acum. 


II. Învățământul superior 


În starea de astăzi a învățământului superior trebuie 
constatat mai întâi un fapt regretabil: lipsa de frecventare 


258 


TITU MAIORESCU 


a facultăților filosofice și de științele exacte alăturea cu 
frecventarea comparativ foarte însemnată a facultăţii de 
drept. Numărul advocaţilor creşte pe fiecare zi, iar 
numărul aspiranților la profesură cu preparare academică 
suficientă scade. 

Una din cauzele acestui fapt este chiar legea 
instrucţiunii, care, după ce înființează facultăţile 
filosofice și de științele exacte, le face oarecum inutile 
pentru organismul școalelor, necerând pentru nici una 
din catedrele învățământului public titluri academice; 
din contră, prin art. 367 cere d. e. de la profesorii 
școalelor secundare numai absolvirea a chiar acestor școli, 
aşa încât un elev de-abia ieșit din liceu are astăzi dreptul 
de a sc prezenta la concurs pentru a fi profesor de liceu. 

Noul proiect de lege încearcă două mijloace de 
îndreptare: pe de o parte pretinde de la toți profesorii 
secundari titluri academice și-i obligă astfel a frecventa 
facultățile filosofice și de științele exacte, organizate 
potrivit cu acest scop (art. 162,164, 165, 271); pe de altă 
parte mărește durata studiilor la facultatea de drept și 
încearcă a le da o direcţie mai înaltă, adăogând la 
facultatea din Bucureşti pe lângă cursurile special 
juridice un curs de științele de stat, a cărui absolvire este 
impusă celor ce vor să dobândească doctoratul în drept 
(art. 159, 174, 183). 

Pentru a pune facultătile filosofice şi de științele 
exacte în stare de a răspunde la acea chemare a lor, 
proiectul de lege prevede întâi o singură facultate de 
filosofie şi litere şi anume în București. Țara nu are astăzi 
destui profesori cu înaltă cultură cerută pentru a ocupa 
catedrele a două facultăți de filosofie şi litere organizate 
într-un mod suficient (art. 164, 174). Proiectul prevede 

însă totodată, spre compensare, o întindere a facultății 
de științele exacte la Universitatea din Iaşi spre a o 
transforma în înaltă școală politechnică (art. 162, 2, 175) 
și creează, tot la Universitatea din lași, noua facultate 
teologică (art. 157, 175). 

IV. Drepturile şi datoriile corpului învățător 


Inamovibilitatea începută prin vechia lege cu 
profesorii definitivi de facultăți, se întinde prin noul 
proiect și la profesorii definitivi ai școalelor secundare 
(arc. 318). Dar în acelaș timp prescrierile disciplinare se 
fac mai sigure în aplicarea și efectul lor (art. 323, 324, 
331, 340, 341); iar privilegiul profesorilor de a fi jude- 
caţi de «pairi» se suprimă și se instituie o anume curte 
disciplinară, precizându-i-se și procedura (art. 343—361). 

Retribuirea corpului învățător se fixează prin un stat 
normal anexat proiectului. lar dreptul la sporirea 
salarului după vechime se hotărăște prin aplicarea unei 


gradațiuni moderate (art. 336). 


V. Administrarea 


Noul proiect de lege, aplicând principiul cuprins în 
art. 332, 1 al Constituțiunii, introduce în administrarea 
învățământului public o deplină decentralizare. 
Trimiterea candidaților la școalele normale (art. 220, 
221), numirea învăţătorilor rurali (art. 250), publicarea 
şi ţinerea concursului pentru ei (art. 256, 258), proce- 
dura la ocuparea catedrelor vacante în școalele primare 
urbane, precum și în şcoalele secundare (art. 266, 267, 
279), procedură mijlocită prin comitetele scolare 
(art. 280-291), încuviințarea celor mai multe congedii 
(art. 317), toate aceste lucrări se fac prin autorități locale, 


fără intervenirea administrației centrale. 


VI. Învățământul privat 


Se aplică aici libertatea învăţământului proclamată 
de Constituţiune, rezervându-se Ministerului numai 
dreptul de inspectare și de păzirea intereselor de ordine 


publică (art. 365, 367). 

Aceste sunt principalele reforme ale învățământului, 
ce prin noul proiect de lege se supun deliberării 
Corpurilor Legiuitoare. 

Ministrul Cultelor 
şi al Instrucțiunii publice 
Titu Maiorescu“. 

Discuţia generală asupra acestui proiect de lege începe 
în şedinţa Camerei de la 21 ianuarie 1876 prin discursul 
tinut în contra lui de d. Aristid Pascal. Îi răspunde: 


T. Maiorescu, ministrul cultelor şi instructiunii publice. D-lor 
deputaţi, concluziunea d-lui deputat, care a vorbit acum în 
contra proiectului guvernului, este că era mai bine să nu se 
aducă deloc un proiect de reformă al învățământului public. 

Mai înainte însă să-mi permiteti a desluși o chestiune, care 
m-ar împedeca în cursul răspunsului meu, chestiunea 
cuvântului învățământ. D. Pascal a zis că eu numesc învăță- 
mânt ceea ce s-ar numi în vechia lege instrucțiune, și că era 
mai bine să fi zis instrucțiune, căci predilecţiune de gust nu 
încape aci. 

D-lor, Constituţiunea de la 1866 la art. 33 zice: 


„Învăţământul este liber. Libertatea învățământului este 
garantată“. 


Apoi, d-lor, când Constituţiunea, care prescrie ce să facem 
pentru instrucțiunea publică, introduce terminul technic și 
legal de învățământ, nu este permis ministrului, care vine cu 
o lege conform Constituţiunii, să schimbe terminul. 

lată, d-lor, pentru ce am zis învățământ și nu instrucțiune. 

Acum, după ce am rectificat aceasta fată cu d. Pascal 
deputatul, permiteţi-mi să regret ca ministru, că d. Pascal 
profesorul la Facultatea de Drept nu o știa de mai nainte. (Aplauze.) 

O altă întrebare a d-lui Pascal, profesor al Facultăţii de 
Drept, este: ce face pe toți miniștrii ca să vină cu modificarea 
legii instrucţiunii publice? 

La această întrebare a d-sale, d-sa își răspunde singur, că toți 
miniştri trecuți, d. Strat, d. Carp, d. Tell, au cerut modificarea 
acestei legi — din amor-propriu, din deșertăciune! Generalul 
Tell, în vârsta în care se afla, a venit cu legea instrucţiunii 
publice pentru vanitate?! D-lor, eu găsesc nepotrivită procedura 
de a scruta sentimentele intime, intenţiunile private, care 
îndeamnă pe un om public de a face un act public. 

Poate că este vanitate; dar poate că nu este vanitate, ci alt 
sentiment mai bun. 

Ce fel de amor-propriu ar fi pentru un ministru ca să se 
expună la câte vedeți că am fost expus eu? Dacă ar fi vorba 
numai de vanitate, orce ministru ar trebui să stea liniștit pe 
banca aceasta, să nu vie cu legi nouă, care au o direcțiune 
hotărâtă. Atunci ar trăi în bună înţelegere cu mai toți, și, în 
faptul că este ministru, ar găsi satisfacţiunea amorului-propriu. 
Cred că aceasta mi-o va confirma și d. Pascal. Însă, d-lor, aici 
este chestiunea? Dar chiar din stăruirea tutulor miniștrilor de 
a aduce o lege modificatoare a învățământului trebuie să vedeți 
că au fost alte motive puternice care să îndemne pe fiecare să 
ceară modificarea legii instrucţiunii publice. 

Şi știți care e motivul? E Constituţiunea; căci vedeţi ce zice 
acelaș art. 23 din Constituţiune: „O lege specială va regula tot 
ce privește învățământul public“. 

Ei bine, legea instrucţiunii este de la 1864, şi Constituţiunea 
noastră este din 1866; ea ne impune dar datoria de a prezenta 
o lege specială asupra învățământului public, modificând pe 
cea actuală de la 1864. Atunci pentru ce mă mai întreabă onor. 
legist și deputat Pascal pentru ce prezent această lege, și 
scrutează vanitatea și amorul-propriu al meu, pe care poate nu 
le am în actele publice? Pentru ce se miră, de ce generalul Tell 
a fost așa de deşert? A fost datoria constituțională, care a silit 
pe fiece ministru de culte de a prezenta o asemenea lege, și dacă 
mai vorbim de deșertăciune, atunci deșert nu a fost ministrul 
care a propus legea, ci deșert este argumentul d-lui Pascal. 

Astfel, d-lor deputați, chestiunea hotărâtoare în această 
discuţiune generală este aproape deslegată; nici nu mai poate fi 
controversă, dacă trebuie sau nu trebuie să viu cu proiectul de 
lege, despre care vorbim astăzi. Eram dator să vin cu el; însăși 
Constituțiunea noastră ne silește ca să modificăm legea veche și 
să venim cu un nou proiect de lege pentru învățământul public. 

Onor. d. Pascal mai găsește apoi câteva puncte de detai, 
pe care se bazează spre a combate acest proiect de lege. Punctele 
însă, pe care se sprijineşte d. Pascal, nu prea au greutatea lor. 
Cel dintâi punct este că prin legea nouă se cere ca toți 
profesorii de gimnazii să fie numai doctori în filosofie, și că 
cu, care am o prea mare predilecţiune pentru filosofie, dacă 
nu voi găsi în ţară destui doctori în filosofie, atunci am să fiu 
silit ca să-i aduc de la Blaj. 

Aceste din urmă cuvinte le-a zis d-sa cu oarecare ironie. 
Eu unul găsesc ironia deplasată, când vorbim de români și de 
școalele lor din alte țări. Dar lasă că la Blaj nici nu se dă titlul 
de doctor în filosofie, dar toată critica d-lui Pascal asupra 
acestui punct are un alt defect: ea nu este exactă. Nu este 
adevărat că cer de la profesorii de liceu numai titlul de doctor 
în filosofie. Vedeţi art. 272 din proiect. El zice: 

Nu poate fi numit profesor de liceu decât cel ce are gradul 
academic de licențiat sau doctor, cu alte cuvinte un grad 
academic. După țara și după specialitatea studiilor acest grad 
va fi sau de licenţiat în științele exacte, sau în litere, sau de 
doctor în litere, în filosofie, unele universități dau și doctoratul 
în matematici. 

Vederi dar că nu vom fi siliți să aducem profesori de la Blaj, 
ci ne vom restrânge numai de a cere mai multă garanţie de la 
aspiranţii la profesură prin titluri academice. 

Oare este o măsură rea, dacă am cerut ca să aibă un 
profesor de liceu un mai mare grad de învăţătură decât astăzi? 
Eu cred că nu, și în orce caz, îmi pare lucru neobișnuit, ca 
tocmai un profesor să combată o propunere, a cărui scop 

vederat este înălțarea gradului de cunoștințe cerute pentru 
corpul profesoral. 

Cum vedeţi, d-lor deputaţi, primul argument al combaterii 
făcute de d. Pascal, cel cu „instrucțiunea“ în loc de „învățământ“ 
era abătut de la regula formulării legale a terminilor tehnici; al doilea 
argument despre motivul propunerii legii de faţă era în contra unei 
dispoziţiuni formale a Constituţiunii; al treilea argument era în 
contra exactității. În asemenea stare de lucruri nu-mi veţi lua în 
nume de rău, dacă las pe d. Pascal cu argumentele d-sale la o parte 
şi, luând chestiunea mai de sus, mă voi încerca să vă arăt care este 
esența proiectului de lege, ce am avut onoare a-l supune 
deliberărilor d-voastră, care este oportunitatea lui și, mai înainte 
de toate, care sunt principiile noului proiect, la care trebuie să ţin 
și fără a căror aprobare eu, în ceea ce mă privește, nu aș putea primi 
răspunderea nouei legi asupra învățământului. 

Chestiunile de princip, d-lor, sunt următoarele trei: este 
întâi introducerea școalelor normale în organismul 
învățămânrului primar și corpului didactic destinat pentru 
aceasta. Este al doilea introducerea școalelor reale şi a Înaltei 
Școale Politehnice în învățământul secundar și superior. 
Este al treilea cererea condițiunilor mai înalte pentru admiterea 
aspiranților la profesură. 

Asupra punctului dintâi am puţine de zis, căci nu cred că 
voi avea a învinge vreo greutate în privinţa aceasta aci în sânul 
Adunării. 

Îmi aduc aminte că predecesorul meu, d. general Tell, când 
a propus și a obținut suprimarea acestor școli, a fost prin al doilea 
vot combătut de marea majoritate a Camerei conservatoare 

precedente, care a primit atunci propunerea mea de a se restabili 
şcoalele normale în toată întinderea lor și a primit-o în urma 
unei lungi expuneri și în deplină cunoștință de cauză. 

Cu cât sunt dar de însemnate școalele normale, prin care 
se pregătesc în special învăţători din sate și institutorii 
primari din orașe și care pentru sate trebuiesc astfel organizate, 

încât fii de săteni potriviţi pentru această misiune să intre ușor 
în acea școală și după terminarea studiilor să reintre tot așa de 
ușor în satul lor ca învățători, cu atât era mai neapărat 
trebuincioasă îndeplinirea lacunei neiertate ce legea veche a 
instrucţiunii publice o lasă în această privire. 

Al doilea princip al noului proiect de reformă, la care ţine 
guvernul, este introducerea școalelor reale sau, cum se exprimă 
proiectul pentru a se acomoda mai mult nomenclaturei deja 
existente la noi, a gimnaziilor reale. 

Domnul deputat, care a vorbit întâi, a zis aici că şi în legea 
vechie sunt școalele reale, și de ce nu ne-am conformat acelei 
legi pentru ca să le introducem, fără a veni pentru aceasta cu 
o modificare în parte. 

Așa este, d-lor, şi în legea veche există numele de școli reale, 
pe care se înţelege că nu eu le-am descoperit. Dar observarea 
d-lui Pascal, că legea veche era îndestulătoare pentru aceasta, 
dovedește că d-sa nu şi-a dat nici o seamă despre înţelesul şi 
aplicarea practică a legii vechi, nici despre deosebirea radicală 
ce o introduce aici noul proiect. 

În legea vechie se zice așa: art. 199 „școalele reali au de scop 
etc.“ Şi apoi, când ne aşteptăm la fundarea și introducerea lor 
în organismul învăţământului statului, ne spune articolul 
următor 200: „Municipalităţile sau orce altă persoană pot 
funda şcoalele reali“. 

Ba bine că nu! Atât ar mai fi lipsit, să se și oprească 
persoanele private sau publice de a funda și de a subvenționa 
școli reale. Dar aceasta însemnează oare a introduce școli reale 
în stat? Sau numai a arunca un cuvânt fără folos practic? — 
Vedeţi din contră ce se zice pentru gimnaziile latine și grecești: 


„Art. 93. Se vor institui gradat și cât se vor putea mai repede 
gimnazii și licee, în următoarele orașe și în numărul ce aci mai jos 
se arată, adică: 

În Bucureşti două licee și trei gimnazii. 


În Iași și în Craiova câte un liceu și două gimnazii. 


DISCURSURI PARLAMENTARE 265 


În Botoșani, Buzău, Focșani, Ismail și Bârlad câte un liceu. 
În Ploiești două gimnazii. 


În toate celealte capitale de judeţe câte un gimnaziu.“ 


Vasăzică legea vechie cere în prima linie înființarea a vreo 
40 de gimnazii latine și greceşti prin toate districtele, în unele 
capitale chiar câte două, trei şi cinci; ea voiește mai întâi să vază 
aceste gimnazii și licee fundate, și apoi după fundarea lor, să se 
vază dacă mai trebuie şi mai poate să se fundeze și școalcle reale. 

Cu alte cuvinte legea cea vechie împedecă introducerea de 
şcoli reale; căci, dând toate mijloacele pentru gimnazii latine 
şi greceşti, ea nu lasă nimic pentru scoalele reale. Din cele 40 
gimnazii cerute nu sunt astăzi nici măcar pe jumătate 
înfiinţate, deși au trecut 1] ani de atunci. După acest sistem 
ar trebui dar să mai pierdem vreo 20 de ani, să îndoim și să 
întreim personalul didactic secundar și să îndoim mijloacele 
budgetare, şi încă nu am ajunge prin aceasta la o singură școală 
reală, ci deocamdată numai la prescrierea legii pentru școalele 
latinești și grecești. 

Aici însă este un adevărat pericol, și acum, d-lor, îmi veți 
permite să examinăm împreună cu d-voastră pentru ce 
trebuie, care este scopul și care sunt foloasele pe care le poate 
trage societatea din fundarea școalelor reale. 

Voi combina această expunere cu al treilea punct și al treilea 
princip, la care ţine guvernul în proiectul de fată, cu înăsprirea 
condiţiilor de admitere pentru aspiranţii la profesorat. 

Domnilor deputați, noi, precum știți, pănă acum douăzeci 
de ani eram sub regimul Regulamentului organic și mai nainte 
sub un regim și mai oligarchic, dacă nu mai absolut. 

Sub Regulamentul organic era, cum știți, clasa privilegiată 
a boierilor și clasa țăranilor. Aceasta din urmă plătea impozitul 
statului, pe cât timp cea dintâi era scutită de această plată; iacă 
primul semn caracteristic al privilegiului boierilor vechi în 
statul nostru. 

Această nedreptate pe de o parte, pe de alta suflarea 
întreagă a timpului de la 1830 încoace au adus și la noi — 
îndată ce am fost puși în contact cu ideile civilizațiunii 
apusene — schimbarea statului vechi şi prefacerea în starea ce 
o avem astăzi. Și dacă îmi e permis să zic un cuvânt, nu ca 
ministru, ci ca simplu cetățean, ca om care judecă asupra 
lucrurilor petrecute în ţara sa, vă spun sincer că eu regret că 
s-a făcut schimbarea Regulamentului organic așa de grăbită, 
așa de bruscă și nu s-au modificat numai acele principii 
vărămătoare, care nu puteau să existe alăturea cu cerinţele unui 
stat modern, dar lăsându-se ţărei obiceiurile ei, lăsându-i-se 
beneficiul schimbărilor treptate și timpul de a se deprinde cu 
libertatea. Dar în fine aceste păreri de rău acum sunt prea 
târzie. Acea schimbare bruscă s-a făcut, şi prin forma de stat 
ce am adoptat, ne-am dezbrăcat de vestmântul public de mai 
nainte, am rupt, am ars haina sub care ne înfățișam în statul 
nostru mai nainte și, ca să nu rămânem goi, am luat alta de 
împrumut, vestmântul constituțional. Domnilor deputaţi, a 
spus-o un bărbat de stat al nostru (d. Ion Ghica) de la tribuna 
aceasta: dacă am avut fericirea sau nefericirea de a ne da o 
constituţiune liberală fără vărsare de sânge și fără lupte 
sociale ca în alte ţări, apoi avem să plătim această ușurință cu 
multe suferinţe. 

Întrebaţi-vă odată, d-lor, ce înţeles are sistemul 
constituțional modern la orce popor și trebuie să-l aibă și la 
poporul nostru? Între boierii vechi, numiţi-i cum veti voi, 
aristocrați, feudali etc., şi între țărani s-a introdus o altă clasă 
de mijloc care, venind mai pe urmă, în al treilea rând la puterea 
statului, s-a numit tiers état. Această mișcare socială, care s-a 
tradus apoi în o preponderanță în stat, o puteți urmări în 
Germania, dar mai ales în Franța spre sfârșitul secolului trecut. 

Acest tiers état se compune din comercianţi, din mari 
fabricanți, manufacturieri, din industriali, din literati, care prin 
mișcarea lor puternică, prin cultura, prin știința, dar mai ales 

ca rezultat al acestora prin avuţia lor, câștigaseră o putere 
efectivă așa de mare, încât statele moderne au trebuit să je dea 
în chiar constituțiunea lor de stat o formă expresivă de viaţă 
publică. Se introduse astfel, alăturea cu mulțimea de mai nainte 
şi cu aristocrația de naştere, acea clasă influentă a burghezimii, 
oarecum o aristocrație a talentului, a muncei oneste și a averii. 
Rezultatul acestei mișcări a fost forma constituţională. S-a dar 
dreptul tutulor claselor, însă după censul averii, de a-și alege 
reprezentanți, care să controleze budgetul statului și să facă legi. 

La noi însă, d-lor, s-au copiat, s-au introdus reforme 
constituționale în viața publică fără să se întrebe, fără să se dea 
bine seama, dacă la noi există un adevărat ziers état, care să 
simtă necesitatea unei asemenea reforme și să aibă 
preponderanta meritată în stat. Dacă sunt unele lucruri în 
reformele acelor state care s-ar putea aplica și la noi, nu e mai 
puţin adevărat că nouă ne lipseşte în numărul suficient, ba în 
parte ne lipsește încă de tot acea clasă a comercianților avuți 
și luminaţi, a industriașilor independenti, a fabricanţitor celor 
mari, a căror preponderantă să fie simțită în societate și a căror 
avere, prudent agonisită, să fie o garanție a stabilității neapărat 
trebuincioase unui stat. 

Din cadrurile astfel goale ale lui z7ezs état, la noi s-au găsit 
în număr proporțional cu al altor state numai liceraţii și 
profesorii. 

Să vedem acum în politica practică, ce rezultat a avut acel 
gol. Locul natural pentru cei ce reprezentă tiers état ar fi în legea 
noastră electorală colegiul al 2-lea și al 3-lea, preponderanra 
numerică însă o are la noi — după exemplul altor state — 
colegiul al 3-lea. În alte state aceste colegii sunt deschise în 
esenţă avuţiei de mijloc dobândite prin o muncă economicește 
productivă, și numai alăturea, în rând secundar, în număr mai 
mic intră aici și profesiunile libere, literaţii și profesorii. 

La noi n-a fost așa și s-a deschis în fapt colegiul al 3-lea — 
cui? Oare industriaşilor, comerciului, fabricanților, 

manufacturilor celor mari? Dar nefiind toate aceste, nici indus- 
triași, nici meseriași mari, nici fabricanți, nici destui comer- 
cianţi bogaţi, în golul, ce era în mijlocul societăţii noastre, s-a 
umflat corpul profesoral și l-a îndeplinit cu o preponderanță 
artificială, nenaturală. Așadar din momentul în care a venit 
constituțiunea cea nouă, ați văzut deodată lupte politice 
militante iscate, provocate şi susținute de corpul profesoral. 

Și când mă încerc a explica acest fapt, o fac pentru că și 
eu am fost profesor și vreau să scuz pănă la un punct corpul 
profesoral, arătând împrejurările, care l-au împins fatal în acea 
poziţie falsă, dar totodată să vă rog, dacă înțelegeți și d-voastră 
ca şi mine răul, să chibzuim împreună cum trebuie să-l 
îndreptăm. 

Un semn caracteristic al împrejurărilor acelora a fost că 
profesorii nu din iniţiativa lor singură s-au aruncat în 
agitațiuni politice, ci ei au fost provocaţi la aceasta de chiar 
guvernele de mai nainte. 

Și pentru ca să cunoaşteţi cum s-au petrecut aceste 
lucruri, cum s-a întins acest sistem viţios, despre care eu cred 
că suntem cu toţii datori să-l stăvilim, să-mi permiteți a vă ceti 
aici câteva acte ministeriale, și încep mai întâi cu circulara de 
la 1864 a d-lui ministru de culte Bolintineanu — fericită este 
memoria acestui bărbat ca om de litere, dar ca om de stat îl 
veţi judeca îndată. De la d. Bolintineanu păstrez caracteristicul 
apel către corpul profesoral făcut la 1864. Iacă ce zice: 


„Către profesori 


Domnule! Camera s-a dizolvat etc. Noua lege electorală vă este 
cunoscută etc., etc. (Pănă acum) instrucţiunea publică a trebuit ea 
însăș să sufere în desvoltarea ei progresivă și binefăcătoare ca toate 
celelalte instituțiuni. Astfel inima voastră, chiemată a se vărsa în 
inimele cele tinere, a trebuit să aibă momente de amare încercări, 
văzând că sămânța divină a instrucţiunii, ce semănați neîncetat pe 
tărâmul patriei, este îndată spulberată. 

Guvernul a fost neîncetat acuzat de amicii oligarchiei, că nu 
îmbunătățește soarta şcoalelor, și aceasta pe când acest guvern, în 
budgetele prezentate în toți anii Adunării, prevedea neîncetat sume 
pentru școalele poporului, pe când aceste budgete putrezeau nevotate 
de Adunare. 

Instrucţiunea este un templu şi profesorii sunt preoții lui. Acest 
templu nu este încă terminat și preoții lui sunt încă risipiţi 
împrejurul său. Acest templu trebuie să se înalțe în toată strălucirea 
sa. 

Noua eră, în care intrăm, este o garanție pentru desvoltarea 
instrucţiunii publice. 

Cu noua lege electorală, ce chiamă în Adunarea ţărei toate 
interesele, învățământul nu va mai fi în societatea română un oaspete 
indiscret, când era cea nouă celor ce posed cunoștințele le-a 
însemnat cu mândrie scaunele lor în Adunarea naţională. 

Acum orce vorbă cată să se schimbe îndată în faptă.“ 


Aceasta la 1864, de d. Bolintineanu. 

La 1866 vine d. C. A. Rosetti și printr-o circulară se 
adresează către revizorii școalelor elementare, adecă celor puși 
de a inspecta mai ales pe învățătorii din sate, și le spune: 


„Apostoli ai luminei, ai adevărului și ai naţionalităţi, profesori, 
institutori şi învățători! O ocaziune mai mult decât orcând a 
exercita marile misiuni, inițiind pe delegații alegători direcți veniți 
astăzi în capitală la drepturile și datoriile lor mari. Adunați tot corpul 


profesoral, invitaţi-l în numele nație și al patriei...“ şi așa mai departe. 


Și într-o altă circulară către corpul profesoral zice acelaș 
ministru de culte C. A. Rosetti: 


„Fiind învăţători publici, simtiți și știți că mai cu seamă în epocile 
de regenerare aveti dreptul și datoria să fiţi inițiatorii nu numai ai 
junimii, ci ai națiunii întregi. Vă invit și vă conjur în numele iubitei 
şi frumoasei noastre Patrie, a ține adesea conferinţe publice, în care 


să tratați despre drepturile naţiunii noastre, despre starea de cădere 

în care am fost, fără negreșit a lovi anume pe cei căzuți, ci numai 
sistema, și despre datoria imperioasă ce avem toți a lucra şi a nu cruța 
nici un sacrificiu pentru a dobândi din nou stima națiunilor 
civilizate.“ 


Europa ne privește, o știți“ etc., etc. 


Asa de bine a privit Europa pe acești d-ni, încât atunci când 
s-a auzit ca o sumă de greutăți, ce se făceau ordinei în stat, 
proveneau din partea a chiar corpului profesoral; când s-a auzit 
agitațiunea contra evreilor, pornită dintr-o adunare a pro- 
fesorilor la Universitatea din lași şi terminată cu așa-numita 
„noyada“ din Galaţi, când s-au auzit aceste despre corpul 
profesoral, câțiva români cu minte care se aflau pe atunci în 
străinătate, se întrebau uimiţi: dar bine unde am ajuns? Ce sunt 
toate acestea? Acesta era întâiul semn al inaugurării ce se face 
Constituţiunii din partea corpului profesoral ca reprezentant 
al burghezimii din tiers état? 

D-lor, o repet, ca să scuz corpul profesoral am citit 
circulările ce le-aţi auzit, şi vedeti că ei au fost provocaţi în 
parte, au fost îndemnați la asemenea actiuni de politică 
militantă. Dar în fine, îndemnați sau nu, destul că această stare 
de lucruri corumpăndu-le propriul lor spirit pedagogic, a adus 
și în spiritul tinerimii o agitațiune deșartă, o pornire spre 
lucruri, care sunt mult mai presus decât să le poată pricepe 
mintea lor necoaptă, și în loc de a vedea pe băieţi în băncile 
lor de școală și de a-i vedea învățând odată a scrie limba 
română și a ști latinește, socoteala, istoria și geografia măcar 
a țărei lor, îi vedeți în mare parte, mai ales în capitală, pe la 
adunări electorale ocupați a se chibzui despre drepturile 
națiunii, despre misiunea lor viitoare de cetățeni, despre pactul 
fundamental al statului etc. 

Și astfel unii din profesori, în loc de învățătură solidă, au 
vărsat În inima tinerimii veninul lor colorat cu coloarea partidei 
de care se ţineau, și cu modul acesta majoritatea tinerimii 

noastre este crescută în simțiminre de anarchie. lată rezultatele 
acestei mișcări politice. (Aplauze.) 

Dar acum să facem un pas mai departe și, intrând de-a 
dreptul în chestiunea școalelor reale, să urmărim tinerimea 
aceasta în chiar direcțiunea studiilor ei. Când anarchia spiri- 
telor tinerimii s-ar îndrepta, d-lor, numai la gândirile lor 
private, la activitatea privată, după ce vor fi intrat în viața 
practică, pericolul ar fi totdeauna mare, dar totuș am putea să 
stăm mai indiferenți, așteptând îndreptarea de la efectul salutar 
al muncei productive. Dar nefericirea alături cu aceasta este, 
că prin fondarea numai de gimnazii latine și grecești și prin 
neglijarea completă a școalelor reale, noi creștem tinerimea de 
la 1864 încoa într-un astfel de sistem, încât ea, neavând 
mijloace de a putea îmbrățișa mai pe urmă o activitate 
independentă, ca meseriași, ca fabricanți, ca posesori, ca 
amploiaţi la o societate privată de drum de fier sau de bancă, 
ea se adresează la stat, vine la minister și cere funcţiune, și 
atunci, d-lor, se produce o presiune așa de puternică într-o 
societate întreagă, încât mai ales într-un stat constituţional nu 
i se poate rezista și se produce funcționarismul ca boală socială 
şi a statului. 

Apoi dacă de la 1864 pănă la 1876 am crescut această 
tinerime astfel încât să nu fi învăţat decât latinește și grecește 
şi ceva jurisprudență, încât nu poate exista ca burghezi 
independenți în afară de budgetul statului, dacă i-am învățat 
numai să traducă pe Omer și pe Tacit şi apoi să intre într-o 
facultate, unde învaţă a traduce institutele lui Iustinian, vă 
puteţi mira că pe urmă vin părinții lor, rudele lor, toți alegători, 
ca să ne ceară să le dăm vreo funcţie că mor de foame, că noi 
trebuie să ajutăm tinerimea, că români sunt şi ei, și așa mal 
departe? Și așa se face o atmosferă complexă, compusă din 
toată tinerimea și toți părinţii acestor tineri, din toate rudele 
şi toți amicii lor, care împinge pe un stat constituţional pe de 
o parte la creare de funcțiuni, la exagerare de pensiuni, și pe 

de altă parte îl expune la lipsa completă de activitate 
individuală independentă, la lipsa de industriași, de arendasi 
sau posesori, de fabricanți, de comercianţi; şi apoi vă mai 
plângeți că vin ovreii în Moldova, bulgarii și grecii în 
România și pun mâna pe activitatea economică a acestei țări? 
(Aplauze.) Nu vedeți că prin acest sistem statul nostru nu se 
poate ridica la înălțimea unui stat modern și că tot edificiul 
constituțional este fictiv, lipsit de sprijinul său natural? 

D-lor deputati, în asemenea stare de lucruri orce om de 
stat serios trebuie să caute în resortul administrării sale, 
mijloace de îndreptare și toți împreună să conlucreze la acelaș 
scop. Eu unul, în ceea ce priveşte învățământul, sunt două 
remedii ce vi le propun. Nu vă convine? Credeti că sunt altele 
mai bune? Vă rog să le propuneţi; căci nimeni, în chestiuni 
de învățământ, nu se va da îndărăt să nu adopte o măsură mai 
bună. Deocamdată eu vă propun următoarele măsuri: să 
îngreuiem studiile latinești și grecești pe de o parte; pe de alta 
să deschidem școli reale adevărate și să înlesnim o activitate 
mai independentă, să dăm cel puţin cunoștințele care trebuiesc 
pentru viața reală, să nu facem prin instrucțiune un stat 
incapabil de a putea exista cu proprie activitate economică. 

D. Pascal a zis că nici aceste măsuri nu vor fi destul de 
eficace. Mă tem și eu de aceasta; dar cel putin va fi un început 
de îndreptare prin introducerea tinerimii pe o cale mai 
sănătoasă, și statul nu va avea să-și impute crima intelectuală 
de a fi împedecat prin legislaţiunea sa chiar și în materie de 
învățământ dezvoltarea firească a naţiunii. 

V-am arătat, d-lor, pe cât am putut de scurt și de lămurit, 
care este deosebirea radicală între proiectul ce am onoare a-l 
propune și legea de la 1864, şi ce însemnează cele trei 
principii ale noului proiect. Toate celealte chestiuni, care par 
mai ales a preocupa pe unii din d-voastră, sunt pentru 
guvern chestiuni secundare. Să fie facultatea de litere admisă 
la București sau la Iași, să fie internatul, care l-am admis în 

principiu, și la licee sau numai la școalele normale, acestea sunt 
chestiuni de a doua ordine, a căror rezolvire guvernul o 
primește după hotărârea majorității. 

Mă mir, permiteţi-mi a adaoga aceasta la adresa celor ce 
m-au combătut pănă acum, cum s-a putut ca într-o materie 
așa de însemnată să se ia lucrurile — iertaţi-mi expresiunea — 
așa de Jos, să se vorbească de intentiuni ascunse, de scopuri 
personale etc. Apoi se poate să presupuneţi d-voastră că 
întregul cabinet, în care aveţi încredere, se gândește la 
asemenea mici manopere? Dar cine v-a autorizat să credeţi că 
tocmai în o lege organică să se coboare un guvern pănă la atâta? 

Mi s-a aruncat de atâtea ori cuvântul de personalitate, de 
pasiuni etc. Dar dacă vorbim de pasiuni în discuţiunile urmate 
de trei zile încoace, vă întreb pe d-voastră, care aţi asistat la 
ele, cine era pasionat? Cine a atacat personal pe cineva? Cine 
a uitat lucrul pentru a nu ținti decât la o persoană, și încă prin 
ce mijloace? Eu sau adversarii mei? . 

D-lor, este o dreptate în lumea aceasta. În viața publică 
rezultă totdauna un fapt mijlociu din toate discuțiunile, se 
formează o atmosferă rezultantă, ca să zic aşa, în afară din cei 
care se combat, atmosferă compusă din simțimântul și din 
judecata fiecărui deputat nepărtinitor, care pănă în sfârșit simte 
unde este curatul adevăr şi unde nu este. Căci dacă, d-lor, nu 
ar fi așa, dacă nu ar fi asemenea oameni nepărtinitori, care să 
judece adevărul și dreptatea, atunci ar trebui cineva să despere 
de a mai intra vreodată cu intenţii curate în viața constitu- 
țională a unui stat. Eu, d-lor, sunt însă încredinţat, și această 
încredere am avut-o totdeauna, că adevărul nu se poate 
ascunde. Timpul îl scoate totdeauna la lumină. Iar în ceea ce 
priveşte atacurile personale, este evident că cineva nu piere și 
nu poate pieri prin ceea ce zic alții despre dânsul, ci numai prin 
ceea ce zice şi ce face el însuș. Eu pot fi atins de vorbele și de 

faptele mele, dar niciodată de vorbele altora asupra mea, şi cu 
cât acestea sunt mai violente, cu atât mai puţin. 

Pentru aceste motive şi în aceste împrejurări v-am 


prezentat proiectul de lege asupra învățământului public. 
(Aplauze prelungite.) 


După ministrul instructiunii publice vorbeşte d. G. 
Meitani, care face cu acest prilej a treia propunere de 
neîncredere în contra ministrului. 

Discursul d-lui Meitani se rezumă în propriele d-sale 
cuvinte: „prin acest proiect de lege, prezentat de d. 
ministru Maiorescu, se corupe spiritul tinerimii în 
general și în parte spiritul fiilor noștri. De aceea vă 
conjur, domnilor deputați, cu ocaziunea acestui proiect 
de lege să arătați ţării o dară mai mult, că d. Maiorescu 
nu are încrederea d-voastră“. 

D-lui Meitani nu-i răspunde ministrul. Discuţia 
generală continuă a doua zi. Vorbesc pentru proiect dd. 
G. Exarhu (Bacău), raportor, ministrul lucrărilor publice 
Teodor Rosetti, I. Lahovari și I. Strat, iar contra 

proiectului dd. Aristid Pascal (pentru a doua oară), G. 
Mihăilescu (Galaţi) și, într-un lung și remarcabil discurs, 
B. Boerescu. Acestui din urmă îi mai răspunde: 


T. Maiorescu, ministru de culte Și instructiune publică. D-lor 
deputați, mulţumesc d-lui deputat Boerescu, precum am avut 
onoarea și plăcerea a-i mulțumi și cu ocaziunea dezbaterii 
budgetului meu rectificativ în decemvrie trecut, pentru 
înălțimea la care a știut întotdeauna să menţie discuţiunea; îi 
mulțumesc asemenea pentru sprijinul ce l-a adus tendenzelor 
proiectului meu. Are dreptate onor. deputat d. Boerescu. N-a 
putut Partidul Conservator să aibă aparenţa măcar de a lovi 
în vreo parte a instrucţiunii publice şi de a împuţina școalele 
în această țară. Are dreptate, și mă unesc cu d-sa, că nu trebuie 
să se atingă nici ideea universităților, nici altera întru ceva 
fundamentul învățământului elementar și secundar. Nu 
trebuie învățământul superior să fie jignit de dv. ceea ce nici 

nu este prin proiectul de față; și cu atât mai puţin ar fi drept 
de a se bănui că dv. voiţi răul şcoalelor, cu cât sub Camera 
conservatoare de cinci ani încoace s-a făcut o adevărată întin- 
dere şi o îmbunătăţire văzută în învățământul public, menţi- 
nându-se şcoalele normale printr-un vot al d-voastră, 
sporindu-se învățământul elementar cu 200 de școli prin sate 
peste cele ce erau. Acesta este titlul de onoare pentru Partidul 
Conservator în privinţa şcoalelor. Mulţumesc d-lui deputat 
Boerescu și nu mă îndoiam că d-sa va veni în sprijinul 
proiectului meu pentru luarea lui în considerațiune, căci d-sa, 
fiind coleg cu mine, a iscălit, alături cu mine, jurnalul prin care 
s-a propus acest proiect de lege în dezbaterea Camerei 
(aplauze, senzaţiune). 

Prin urmare pozițiunea mea este foarte ușoară față cu d. 
Boerescu. Suntem pe acelas tărâm în discuţia generală și 
contribuim împreună pentru reușita acestui proiect (ilaritare). 

D-lor deputați, un lucru numai mi-a părut cam în 
contrazicere în ceea ce zice d. Boerescu, D-lui zice că în timpul 
în care d-sa, cu cea mai mare activitate şi cu mult succes, era 
director al școalelor, în timpul Eforiei, când l-am văzut și eu, 
îmi aduc aminte — era pe la 1859 sau 1860; în acel timp, zice 
d-lui, și pănă la 1864 școalele prin sate erau mult mai 
numeroase decât astăzi, adică de când s-a pus în lucrare legea 
cea nouă a instrucţiunii publice, legea actuală. 

Apoi, d-lor, mai voiţi d-voastră o critică mai energică în 
contra legii actuale a instrucţiunii publice și o dovadă mai tare 
că îi trebuie o modificare? (Aplauze.) 

Cum, d-lor! sub regulamentul vechiu, sub Eforia vechie, 
poporul nostru de jos avea mai multe școli care deschideau 

mintea lui spre cultură, și de la 1864, de când cu lovitura de stat, 
care ne-a dotat cu atâtea legi aduse prin concursul d-lui 
Boerescu, care era vicepreşedinte la Consiliul de Stat... (aplauze). 

B. Boerescu, Nu eram atunci, ci după ce au intrat Camerele 
în lucrare; eu fără Camere n-am lucrat. 


Ministrul de culte şi instrucțiune publică. Fără îndoială, sub 
Camerele după lovitura de stat. Acest detai poate fi important 
pentru dv. personal, dar nu are importanţă în discuțiunea de 
față. Așadar, d-lor deputați, de la 1864 încoace sub legea cea 
nouă ne-am împuţinat cultura poporului și ne-am înmulţit... 
unde? În facultăți, în oamenii cu cultură juridică, în advocaţi. 
Ei bine, d-lor, iată direcțiunea ce voim să o combatem. lată 
pentru ce vă rog să chibzuim, să îndreptăm lucrurile așa încât 
să se simtă de ţară că încrederea ce o pune în Partidul Con- 
servator, că siguranţa ce o pune în Camera aceasta, are efectul 
de a face să prepondereze lumina în clasele poporului; să se ştie 
de către țară că în sistemul constituţional în care trăiește ea, 
a dobândit cultura maselor pe o scară mai înaintată, de aci 
mergând mai departe cu sistemul nostru să dobândim prin 
școalele reale o clasă socială care prin industrie, prin comert, 
prin fabrici, prin muncă onestă să susție edificiul, deocamdată 
artificial, al sistemului nostru constituțional. Și, d-lor deputaţi, 
eu puteam să zic aceasta, fiindcă eu însumi sunt un fiu ieșit 
din popor; aparţin şi eu acelei clase a treia; sunt însumi din 
aceia, care au beneficiat de răsturnarea formei celei vechi 
aristocratice, unde nu era decât poporul care plătea impozite, 
iar boierii nu plăteau nimic. Sunt unul din acei care am profitat 
şi pot profita de legile actuale; și dacă d-voastră nu veți primi 
legea ce propui și veți lăsa să continue modul cum au mers 
lucrurile pănă acum, aș deplânge aceasta ca om de stat, ca om 
public, dar aș beneficia ca om privat de legea vechie, fiindcă 
m-aș face și eu advocat ca ceilalți și aș avea și eu beneficiile mele 
ca și ceilalți din viața publică. Prin urmare dacă cu am venit 
în contra acestei ordine de lucruri, lăsând foloasele mele ca 
persoană privată la o parte; dacă viu eu și ridic această chestiune 
şi cer ca guvernul să aibă o acțiune hotărâtoare în stat; dacă 
voiesc ca noi burghezii să merităm a trăi ca stat al treilea și să 
dăm poporului român legitima sa sarisfacțiune, atunci trebuie 
să credeţi că prin aceasta nu pot avea alt scop decât întărirea 

naturală a ordinei sociale în această ţară și a statului întemeiat 
pe ea. 

Dar cum, o lege de instrucțiune poate ea singură să facă 
aceasta? Desigur nu. Este numai legea instrucţiunii cauza care 
a menţinut confuziunea vechie? Este ea aceea care a făcut de 
nu s-a format acea clasă? Desigur, nu este numai ea. Dar este 
în parte și ea. Căci orce lege, cât de izolată ar fi în organiza- 
ţiunea unui stat, tot contribuie pentru partea ei la ceva, și prin 
urmare și legea instrucţiunii a contribuit la ceva în acel înțeles. 
De aceea la cele ce mi-a spus onorabilul meu fost coleg, d. 
Boerescu, îi răspund că legea de astăzi care trebuie reformată, 
prin faptul că cere de la guvern să înființeze în fiecare 
capitală a României școli de literatură latinească şi grecească, 
consumă putinta finanțiară a României în aşa grad, dacă va 
rămânea în vigoare, încât nici peste 20 sau 30 de ani de aci 
înainte nu vom putea înfiinţa școli reale, de care ţara noastră 
are lipsă, din motivele arătate ieri. 

Acum, d-lor, dacă vorbim despre îndreptarea stării sociale, 
apoi eu cred că ea în adevăr nu se va putea îndrepta decât prin 
o altă direcţiune a culturei ce se va da poporului. Vă rog să 
priviţi, dacă mai există în Europa vreun stat, care să prezente 
astă formă de cultură, astă formă de școli ce o avem noi în 
momentul de față. Apoi unde a fost stat constituțional în 
Europa, a fost și o avere, și o avere foarte însemnată câștigată 
în industrie şi în comerț, pentru ca să se plătească cu dânsa 
luxul de a participa, într-un mod real la afacerile publice, luxul 
de a putea dirige într-un sens sau altul mersul vieţii publice. 
Fabricanţii cei bogaţi, comercianții cei mari, industriașii 
culti aveau destulă avere, destulă putere și autoritate în ţară 
pentru ca ei să ţină balanţa între puterile publice din stat. Noi, 
fără a avea asemenea oameni, care să fi ajuns prin munca lor, 
prin inteligența lor, la acea importanţă în stat încât să poată 
controla cu folos afacerile publice, am introdus în ţara 
noastră sistemul constituţional cel mai înaintat. Care a fost 


278 TITU MAIORESCU 


rezultatul? Să-l controlăm un moment fată cu schimbarea 
averilor particulare. O observare generală ce se poate face 
asupra averilor particulare în toate statele europene, este, că 
avuţia din zi ce merge se acumulează la clasa de mijloc, adecă 
la fabricanți, comercianți, industriali, iar averea teritorială a 
clasei aristocratice scade, dacă cei ce fac parte din aristocrație 
nu sunt prinși de acelaș curent de muncă, fără de care astăzi 
nu se mai poate dobândi nici susţine averea. Acesta este 
curentul timpului. La noi ce s-a întâmplat? La noi a scăzut 
averea boierilor, și a crescut averea... cui? Averea ţăranului? 
Aceea a dascălului? Aceea a comerciantului? Nu; clasa cea mai 
favorizată a actualei stări de lucruri, clasa care a prosperat pe 
seama ţărei întregi, clasă a cărei avere a crescut într-o 
proporție surprinzătoare în câțiva ani, este clasa advocatilor. 
(Aplauze prelungite.) l 
B. Boerescu, Și d-ta eşti advocat. 
T. Maiorescu, ministru instructiunii publice. Da, şi tocmai 
de aceea am dreptul de a vorbi de advocaţi. (Ilaritate, 
aplauze.) De advocaţi în general; căci nu am nicidecum aci 
intenţia de a vorbi personal de nimeni, după cum sunt convins 
că nici d. Boerescu nu are o asemenea intenţie personală. Viind 
la chestie, voi întreba: ce au făcut aceşti, nu voi zice advocati, 
dar oameni special devotați la legiferare... Ce au făcut ME 
oameni? Au răsturnat în țara noastră deodată toate formele de 
stat ale vieții publice, toate legile sale, și au înfiinţat faimoasa — 
iertați-mi expresia — fabrică de legi, care numai în decursul 
unui an de zile, de la 1864 la 1865, ne-a inundat cu codul civil, 
cu procedura civilă, cu codul penal, cu procedura penală și cu 
o sumă de alte legi. A schimbat totul deodată; a făcut a se 
schimba toți terminii obişnuiţi din legile noastre, a făcut ca 
nimic din acest nomol de legi să nu mai fie înteles de poporul 
nostru. A participat clasa noastră de jos la această nouă stare 
de lucruri? Nu; numai d-voastră ați venit deodată și i-aţi vorbit 
de fel de fel de lucruri necunoscute pentru el, i-ati vorbit de 

portărei, de somaţiuni, de institutori, de institutrice, de 
inspectori, de prefecţi, de subprefecţi, mai ales de perceptori 
şi de subperceptori, toate aceste cuvinte nouă, fiinţe nouă, 
instituțiuni nouă, care au ameţit poporul, creațiuni de 
ocaziune importate cu grămada din ţări străine și cu care îi era 
imposibil poporului de a se deprinde, de a și le însuși. 

D-lor, în această stare de lucruri, schimbându-ne Consti- 
tuţia, codul civil, codul penal și toate relaţiunile publice, și 
imitându-le după regimul francez, în care și-au făcut mulți 
dintre noi studiile, și eu însumi am făcut studiile de drept la 
Paris, am adus societatea noastră în această stare, încât a fost silită 
să se adreseze pentru toate trebuinţele sale la noi cei cu cultura 
franceză ca să le explicăm, ce însemnează notarul și perceptorul 
în comună, ce însemnează testamentul olograf și mistic, cum 
să-și facă un act sinalagmatic, cum să facă o tocmeală agricolă 
și altele; așa încât s-a întâmplat ca noi, această clasă care facem 
legile, să fim răspunzători în toată puterea cuvântului și 
moralicește și în fapt de toată viața românului de azi. 

După ce i-am luat legile vechi și le-am înlocuit cu cele nouă 


„şi l-am silit să se adreseze la noi pentru a-i le explica, i-am pus 


şi condiţii grele de plată pentru această explicare, un bir 
meșteșugit, cu care ne-am îmbogăţit noi şi l-am sărăcit pe el. 
Am închis poporul într-o ladă întunecată, l-am lăsat fără 
lumina instrucţiunii și nu i-am deschis decât o fereastră, care 
ne convenea nouă, și acea fereastră a fost școalele latinești şi 
grecești, care apoi au umplut facultățile de drept și cifra 
advocaţilor şi postulanților de funcțiuni. (Aplauze.) 

D-lor, după ce am făcut aceasta, după ce am devenit 
exploatatorii ţăranului (bravo!) sub forma culturei, a ţăranului 
care și azi trăiește fără a beneficia de adevărata cultură, apoi 
voiţi să respingeți și această primă încercare de a modifica acest 
sistem, de a face învățământul independent, de a îndemna să 
primească clasa de mijloc o cultură reală și o existenţă în afară 
de budgetul statului? Faceţi aceasta, dacă voiţi; sunteți liberi 

să o faceţi; însă eu aș deplânge-o pentru statul nostru, deși 
pentru mine nu. 

D-voastră, care vă împotriviţi într-un mod atât de violent, 
trebuia să veniţi, conform prescripţiunilor Constituţiunii pe 
care eu am păzit-o, să veniți și dacă vedeaţi că încercarea mea 
era slabă și că eu eram neputincios de a concepe o asemenea 
lucrare, dacă aveati temerea că eu sunt animat de personalități, 
trebuia să veniți cu un contraproicct, în care să prevedeți toate 
interesele şcoalelor elementare, toate interesele școalelor reale 
şi apoi să respingeți proiectul meu de lege. Însă când viu eu 
și vă declar că guvernul ţine numai la cele trei puncte principale 
ce le-am arătat ieri, iar că restul îl puteți modifica, atunci nu 
înțeleg pentru ce motiv sincer voiți să respingeţi proiectul. 

Încă o dată, respingeţi dacă voiţi proiectul meu, dar 
răspunderea va fi a d-voastră. Cât pentru mine, sunt fericit că 
am putut, în această Cameră și înaintea ţărei, să spui ceea ce 
am spus. (Aplauze prelungite.) 


Rezultatul îndelungatei discuţii generale este 
următorul: 
Se pune la vot luarea în considerare a proiectului de 


lege asupra învățământului public. 


Votanţi. cc. 87 
Majoritate absolută ...... 44 
Bile albe pentru ......... 55 
Bile negre contra ........ 32 


Adunarea a luat în considerare proiectul de lege. 


30 


Răspuns la interpelarea din Senat în contra 
suprimării unei catedre. — Vot de blam 


(Sedinta Senatului de la 28 ianuarie 1876) 


Pe când în Cameră dd. Pascal, G. Brătianu și 
Meitani, susținuți de B. Boerescu, își dezvoltau în 
contra ministrului școalelor cele 2 interpelări și pro- 
puneau cele 3 moţiuni de neîncredere, despre care s-a 
vorbit în paginele precedente, dar care n-au ajuns la 
rezultatul așteptat de opoziție, în Senat le vin în ajutor 
alte 2 interpelări ale lui I. Deșliu și o moțiune de blam 
propusă de Al. Orăscu și sprijinită de C. Bozianu (vezi 
pag. 378 și 379; ed. n. — p. 243-244). 

În ziua de 22 ianuarie, în care ministrul școalelor este 
ocupat la Cameră cu discuţia generală asupra reformei 
învățământului public, I. Deșliu anunţă în Senat 
următoarea interpelare: 

„Interpelez pe d. prim-ministru, dacă colegul d-sale 
de la culte şi instrucțiune publică, d. Titu Maiorescu, fiul 
răposatului loan Maiorescu, supus austriac, a respectat 
la rândul d-sale institutțiunile ţărei cerând exercitarea 
drepturilor politice prin formele prescrise într-însele, 
singura conditiune, care i-ar fi putut deschide ușa la 
minister, conform art. 97 din Constituţiune.“ 

Această interpelare însă n-a mai fost dezvoltată, 
fiindcă i-a trecut înainte o altă interpelare a lui Deșliu, 

despre care tratează paginele următoare și care a avut în 
fine efectul dorit, 

Curioasa încercare a răposatului Deșliu de a pune 
la îndoială calitatea de cetăţean român a autorului acestei 
publicări și a tatălui său (care, întors în țară din exilul 
de la 1848, fusese director al Eforiei școalelor și murise 
la 5 septemvrie 1865 ca profesor de istorie la 
Universitatea din Bucureşti) stă în legătură cu o încercare 
anterioară, făcută de câțiva profesori „fracționiști“. 

În fevruarie 1867, sub guvernul Golescu-Brătianu, 
când „fracțiunea“ era în Iași partid guvernamental (vezi 
pag. 19 și 80; ed. n. — p. 21 și 61), consiliul comunal din 
lași primește contestarea adusă de profesorii universitari 
Petru Suciu, G. A. Urechia și Gr. Cobolcescu şi şterge 
din listele electorale pe colegul lor T. Maiorescu ca 
nefiind cetățean român. Însă tribunalul din Iaşi sect. 1 
prin sentenţa din 28 fevruarie 1867 reformează 
încheierea consiliului comunal și ordonă înscrierea 
contestatului în listele electorale, întemeindu-se pe 
faptele, că cel contestat este născut la Craiova în 15 fevr. 
1840, când tatăl sau era recunoscut cetățean român, și 
că a ajuns la majoritate într-un timp în care tatăl său era 
asemenea recunoscut cetățean român, că prin urmare nu 
este drept de a-i tăgădui cetăţenia. În contra acestei 
sentențe dd. G. A. Urechia, P. Suciu și Gr. Cobolceacu 
au mai făcut recurs în casaţie cu 8 motive lung 
dezvoltate, însă curtea de casaţie le-a respins recursul prin 
decisiunea de la 27 octomvrie 1867. 

De așa ceva va fi auzit vorbindu-se fără deplină 
cunoștință de cauză d. Deșliu, când și-a anuntat 
interpelarea. Și ce să ne mirăm de fostul senator Deșliu, 
când chiar niște profesori-colegi, ca cei citați mai sus, 
dintre care unul, P. Suciu, era însuș născut în 
Transilvania, se trudiseră în 1867 pe la toate trei 
instanţele cu o asemenea contestare! 

Ceailaltă interpelare a lui I. Deşliu este relativă la 
suprimarea budgetară a uneia din cele 2 catedre de 

dreptul roman de la facultatea juridică din București și 
se dezvoltă în ședința Senatului de la 28 ianuarie 1876, 
fiind susținută prin atacul combinat al tutulor 
elementelor opoziţiei din Senat, care vedeau că la 
Cameră legea învăţământului public se luase în 
considerare cu relativ mare majoritate și se dezbătea pe 
articole cu acelaș succes pentru guvern. Înterpelantului 
îi răspunde: 


Ministrul cultelor T. Maiorescu. D-lor senatori, îmi veţi da 
voie mai întâi de a vorbi despre un punct de înalt 
constituționalism, care cred că trebuie să vă preocupe în prima 
linie, și a lăsa în orce caz la o parte câteva aluziuni personale 
făcute de d. interpelator. Numai în acest mod cred că pot 
corespunde demnităţii dezbaterilor, ce trebuie să domnească 
într-un parlament. 

D-lor senatori, toate chestiunile pe care le-a atins onor. d. 
interpelator înaintea d-voastră, au fost discutate și în Adunarea 
Deputaţilor. Așadar, Adunarea Deputaților nu a fost surprinsă 
în votul său; eu am propus chestiunea completă înaintea ei și 
ea mi-a dat votul său. În budgetul rectificativ pe 1876 am cerut 
Camerei în adevăr suprimarea catedrelor de economie politică 
şi de filosofia dreptului de la facultatea de drept din lași și 
suprimarea uneia din catedrele de drept roman de la facultatea 
de drept din București; însă aceste suprimări nu le ceream 
pentru a face oarecare reducțiuni definitive în budget, fiindcă 
nu se ștergea din suma totală nimic, ci pentru a schimba 
destinarea acelor cheltuieli într-o direcție mai folositoare. Vă 
voi ceti Monitorul cu dezbaterile Camerei, ca să vedeţi ce s-a 
zis în Cameră asupra chestiunii. 

La aceste propuneri ale mele, a venit un amendament din 
partea d-lor deputaţi Pascal, Șoimescu, Meitani (toți advocați), 
prin care ziceau: „propunem a nu se desființa prin budgetul 
rectificativ catedra de economia politică de la Facultatea de 

Drept din Iași și aceea de drept roman de la Facultatea de 
Drept din București“. 

A venit d. Pascal, jurist însemnat, cel puțin așa mi se spune, 
și a susținut că ar fi a se viola legea instrucţiunii publice; a venit 
un alt jurist și mai eminent, d. B. Boerescu, și a sustinut tot 
astfel că s-ar viola legea. Atunci într-un răspuns ce am dat, în 
Cameră, ziceam: D-lor deputaţi, sunt de aceeaş părere cu d. 
Boerescu, și aici sunt de aceeaș părere cu d. Deșliu senatorul, 
că adică nu se poate niciodată, prin budget, schimba o lege. 
Sunt de aceeaș părere și cu d. Boerescu și cu d. Desșliu, că nu 
se poate niciodată prin arbitrarul guvernului să se destituie un 
profesor inamovibil. Ce declaraţiune mai lămurită voiţi? Dar 
iată unde este diferența cea mare dintre mine și d. interpelant: 
cu am susținut în Cameră și susţin și aci, că nu se loveşte legea 
instrucţiunii publice prin aceste dispoziţiuni budgetare. 
Susțineam în Cameră și susţin și aici, că nu este exact că se 
prevede prin legea instrucţiunii publice numărul catedrelor la 
universitățile noastre, și desfid pe orcine să găsească vreun vot 
al Senatului sau al Camerei, prin care să se fi înființat vreo 
catedră prin o anume lege, încât să fie un ministru obligat să 
n-o desființeze decât tot prin o anume lege. Iată ce susțineam 
atunci înaintea Camerei și mă întemeiam pe art. 260 din legea 
instrucţiunii publice, pe care l-a citit și d. Deșliu. Să cităm dar 
mai întâi articolele legii instrucţiunii: „Facultatea de drept va 
coprinde: dreptul roman, dreptul civil etc.“ Arată științele sau 
cursurile, fără a fixa numărul catedrelor, și tot așa la celelalte 
facultăţi. Art. 260 apoi zice: „Fiecare facultate se va organiza 
prin regulament“. 

Mai întâi să fac o întrebare: ce sunt regulamentele dare în 
forma regulamentelor de administrațiune publică? Cum se dau 
regulamentele de administraţiune publică? Se consultă 
consiliul permanent pentru aceasta? Regulamentele de 
administraţie publică se dau numai de consiliul de miniștri și 
se sancţionează de Domn. Apoi dacă este așa, trebuia oare ca 

pentru aplicarea legii instrucţiunii publice să consult consiliul 
permanent? Dar când se consultă însuș consiliul de miniștri, 
pentru ce să se mai consulte un consiliu subaltern lui? 
Vasăzică, regulamentele de administrațiune publică se fac prin 
consiliul de miniștri și prin sancţiunea domnească! 

În adevăr, d-lor senatori, la facultatea din București sunt 
trei catedre pentru dreptul civil și două pentru dreprul 
roman, și la facultatea din lași sunt catedre introduse fără a 
fi chiar prevăzute în lege, cum e de exemplu catedra de 
medicină legală. Niciodată, d-lor, nu s-a discutat în Senatul 
acesta vreun proiect de lege pentru înființare de catedre. 
Cursurile științelor sunt determinate prin lege; iar catedrele 
se înființează de consiliul de miniștri, înfiintarea catedrelor este 
o alocațiune budgetară și numai astfel este de resortul 
Camerei și numai al Camerei. Acum, fiindcă dreptul roman 
avea două catedre, la care profesorii dau numai câte trei ore 
pe săptămână, am zis că se poate însărcina numai unul, ca să 
predea încă alte trei ore și să se desființeze alocațiunea 
budgetară. Aceasta era ideea mea. 

D-lor senatori, poate că această idee a mea a fost bună, 
poate că a fost greșită; însă eu, în bună-credință, așa am 
interpretat legea, că dacă înființarea catedrelor este de 
competența regulamentelor de administraţie şi de resortul 
budgetar, apoi și desființarea lor nu poate atârna decât tot de 
guvern și de un vot budgetar. 

Apoi s-a mai pomenit, d-lor, ca să se facă o interpelare sau 
o moțiune în contra unui ministru pentru ceea ce gândește el, 
pentru părerea lui? Nu, niciodată pentru părere, şi ori de câte 
ori a voit opozițiunea, a făcut-o pentru fapte. Dar faptul meu 
este că, având o apreţiare, am venit şi am supus-o înaintea 
Camerei, și acum dacă a aprețiat Camera ca și mine, în ce sunt 
eu responsabil? 

Şi apoi, d-lor, dacă eu am propus aceasta, nu am făcut-o 
pentru a desființa o alocaţiune budgetară, care era afectată 

pentru instrucţiunea publică spre a-i da o altă destinare, ci am 
propus-o pentru ca s-o întrebuințez tot în dezvoltarea 
instrucţiunii publice; însă în dezvoltarea unei ramure mai 
esenţiale, aceea a învățământului elementar, pe care trebuie să-l 
dezvoltăm în proporțiune cu avântul facultăţilor. Aceasta a fost 
părerea mea pe care am supus-o Camerei, și deşi este anevoie 
a se măsura cineva cu elocuenţa d-lui Deșliu, totuși în Cameră 
s-a desfășurat multă elocuentă din partea d-lui Boerescu şi a 
d-lui Pascal, și după ce s-a făcut discuţiune suficientă, pro şi 
contra, Camera a aprobat cu o majoritate de 72 voturi 
contra 27, adecă aproape cu trei pătrimi, opiniunea mea, şi 
numai după ce Camera și-a dat votul, eu l-am executat. 

Am vorbit anume și de d. Daniileanu în Cameră şi iată ce 
ziceam: 

„Fără îndoială, d. interpelator Pascal are dreprul să întrebe 
pe un ministru: «Bine, când auzi d-ta că un profesor de dreptul 
roman, d. Daniileanu, căci de d-lui era vorba, nu urmează 
regulat, pentru ce nu ai luat măsurile ce ţi le dă legea?» 

Într-adevăr, d-lor, puteam să iau și alte măsuri, puteam să-i 
dau un avertisment, puteam să-l trimit în judecată; dar tot- 
deodată puteam să viu înaintea Camerei să zic că această 
catedră este de prisos şi este mai bine s-o desființăm. 

Din aceste trei diferite căi, care erau deschise pentru 
îndreptarea răului, eu am ales pe cea din urmă și d-voastră aţi 
aprobat această măsură prin votul d-voastră asupra budgetului 
rectificativ.“ 

Acum chestiunea constituţională este: ce vrea Senatul să 
facă cu mine? Să-mi voteze o moțiune pentru că am avut o 
părere? Apoi persoana mea a dispărut sub votul Camerei, și 
din momentul, în care marea majoritare a acestei Camere 
conservative m-a autorizat să fac așa, eu meritam acuzaţiunea 
d-voastră din contră numai dacă nu executam votul Camerei. 

Dar nu pot primi acuzaţiunea pentru că l-am executat, 
pentru că atunci loviți, după părerea mea, în Cameră. 

Chestiunea este foarte lămurită. Rămâne acum ca d-voastră 
să chibzuiți dacă este bine ca Senatul să producă un conflict 
de competenţă și să dea contra ministrului un vot care se 
restrânge și lovește în majoritatea Camerei; dacă aceasta este 
misiunea corpului celui mai înalt, care trebuie să mănţină cu 
prudenţă echilibrul între puterile statului. 

Cum vedeţi, d-lor senatori, cred că tărâmul ce ș-a ales d. 
interpelator nu a fost fericit. 

Se face prea multă onoare persoanei mele, dacă pentru a 
lovi în ea, se lovește un princip mult mai înalt decât persoana 
mea, principiul puterilor constituționale în stat. Atât este 
răspunsul meu oficial la interpelarea d-lui Deşliu. 

Dar, d-lor, daţi-mi voie să răspund în fapt, în apreţiarea 
lucrurilor, în motivarea măsurilor ce le-am propus Camerei. 

D. senator Deșliu a venit și ne-a spus că înainte vreme, 
când eraţi d-voastră și din dv. la Eforie, boieri vechi, mergeau 
şcoalele mult mai bine decât acum, că era mult mai mare 
îngrijire decât este astăzi, și ca să dovedească d-sa că este în 
interesul acelei tradițiuni vechi, vine azi și mă acuză pe mine 
că am suprimat trei catedre de la facultățile de drept. 

Dar era vorba de a face economii în detrimentul școalelor 
prin aceste măsuri? Dar se cuvine să se arate numai o parte a 
chestiunii și nu chestiunea în total? 

Tărâmul, pe care a fost pusă chestiunea înaintea Camerei 
și pe care o pun și înaintea d-voastră, este că a trebuit să se 
întindă, cu toată restrângerea mijloacelor noastre bănești, a 
trebuit să se întindă şi în anul acesta, precum a început să se 
întindă și în anul trecut, învățământul din sate. Era atâta 
greutate finanţiară, și criza de astăzi vă dovedeşte că a fost atât 
de împovărate finanţele, încât, după ce ne amenințau cu un 
deficit de 7 milioane aproape, guvernul a luat hotărârea nu 
numai de a nu înfiinţa cheltuieli nouă, dar a luat hotârârea a 
desfiinţa din cheltuieli pănă se va putea încât va echilibra 
budgetul. În această poziţiune mai toţi colegii mei au trebuit 

să reducă din cheltuieli. În ceea ce mă priveşte pe mine, eu 
m-am împotrivit a reduce din cheltuielile esențiale școalelor 
și am voit din contră să întind învățământul din sate ceva mai 
mult. 

Se cereau 96.000 lei pentru a se introduce 200 şcoli nouă 
prin sate; și când cineva mă acuză că voiesc a lovi în 
instrucțiune, să binevoiască a nu uita acest fapt, ca sub acest 
minister s-au înfiinţat 200 școli elementare nouă. Acum, d-lor 
senatori, vine întrebarea, în ce proporții trebuie să fie 
răspândită instrucțiunea? 

Mai nainte erau sub boierii cei vechi, cum zice d. Deșliu, 
numai în România de dincoace de Milcov vro 2000 şcoli 
sătești şi dincolo 1300, împreună aproape 4000; de când cu 
libertățile constituţionale, de când cu legea din '64, care 
încântă pe d. Deșliu, cifra scoalelor la venirea mea în minister 
nu era decât de 1900. Oare acesta era numărul normal al 
școalelor elementare din România întreagă, care avea să dea 
unui popor începător cultura modernă? (aplauze.) 

Împuţinându-se pe de o parte de la 1865 încoace într-un 
mod neiertat școalele sătești, s-a înmultit din contră numărul 
facultăţilor, mai cu seamă al catedrelor facultății de drept, a 
căror profesori mai toţi sunt și advocati, și unii își dau mai 
puțină osteneală la catedrele ce ocupă. 

Oare ar trebui lăsat să se continue această cale? Dar atunci 
ce ar însemna un ministru de instrucțiune publică, dacă el nu 
ar căuta să dea o direcție hotărâtă întregului organism al școalelor 
și să fixeze importanța relativă a fiecărei părți din învățământ? 

Pentru mine unul, vă spun sincer, opinia este de mult 
formată, că chiar întinderea facultăţilor, mai ales a celor de 
drept în paralelă cu descreșterea învăţământului claselor de jos 
de prin sate și orașe poate fi primejdioasă. Ea ar fi numai atunci 
bună, când vom avea în aceeaș proporţie relativă școli destule 

prin sate, apoi la învățământul secundar și superior școli 
politehnice mai cu seamă, mecanice şi industriale. Căci nu este 

bine a înființa numai școli de științe înalte teoretice fără a ne 
ocupa dacă ele sunt în paralel cu celelalte ramuri mai reale ale 
instrucţiunii. (Aprobări.) 

De aceia am crezut că era o datorie pentru mine de a veni 
să întind mai întâi școalele din sate şi de a acoperi golul 
budgetar pentru înființarea lor, restrângând acel număr 
exagerat din catedrele facultăţilor de drept, care în proporție 
cu scoalele elementare se pot numi un prea mare lux. 
(Aplauze și aprobări dintr-o parte.) 

D-lor, viu acum la o chestiune personală a unuia din 
profesori, d. Daniileanu; și aci aș putea să nu zic nimic alta 
decât că și asupra chestiunii d-lui Daniileanu, cum am mai 
spus, s-a vorbit în Cameră, și că în deplină cunoștință de cauză 
Camera a dat un vot în acelaş sens cu ministrul. Dar de ce să 
nu vă spun cum s-au petrecut lucrurile în detai? Erau două 
catedre de drept, una era ocupată de un suplinitor, d. 
Mândrea, și ceialalră de d. Daniileanu, care, ca mai toți 
profesorii facultății de drept, era profesor definitiv. Trebuie 
să ştiţi că mulți profesori de la alte facultăți sunt încă 
profesori provizorii, la facultatea de drept însă, unde știu a 
interpreta legile, sunt definitivi și au căutat să fie inamovibili. 

Era inamovibil si d. Daniileanu. Acum când era vorba a 
se desfiinţa din cele două catedre una, am cerut avizul 
facultăţii, ca să-mi spună: este oare bun profesor d. Mândrea, 
ca să știu dacă ar putea d-sa să rămână pe urmă și să ţie locul 
d-lui profesor Daniileanu când catedra d-sale ar fi desființată; 
nu când d. Daniileanu ar fi destituit, căci nu era vorba de 
aceasta. Atunci facultatea — sunt subscriși domnii: Boerescu 
Vasile, Pascal, Vioreanu, C. Boerescu, Vericeanu — și-au dat 

părerea, că este în folosul instrucţiunii numirea d-lui Mândrea 
ca profesor provizor, a dat sfatul d-lor ca să trec peste 
concurs și să numesc pe d. Mândrea, căci d. Mândrea făcuse 
deja un concurs, fusese mult timp profesor la Universitatea de 
lași și este și membru la curtea de casaţiune. Această părere a 

profesorilor facultății de drept, în privința d-lui Mândrea, am 
supus-o consiliului permanent, subalternul meu, și consiliul 
permanent, care lucrează sub prezidenta mea, și care are 
vicepreședinte pe d. Orăscu... 
Orăscu. Vicepreşedinte, însă nu subalternul d-tale niciodată. 
l Ministru de instructiune publică. D. Orăscu, nu subaltern, 
ci vicepreşedinte al comitetului permanent, însă sub prezi- 
denția și autoritatea ministrului. D. Orăscu în consiliu a fost 
de o părere cu alți doi din 5 membri, şi d. Zalomit a fost de 
o altă părere cu un alt membru; d. Zalomit a fost de părere 
că pe baza opiniunii celor mai competenţi oameni din 
facultatea de drept, să numesc pe d. Mândrea, fără alt 
concurs. D. Orăscu însă s-a împotrivit la aceasta, cerând stricta 
aplicare a legii, că deși d. Mândrea a concurat o dată, însă acum 
trebuie să se facă un nou concurs orcât ar fi de favorabilă 
părerea în privinţa d-lui Mândrea. 

Eu, ministru constituţional obișnuit a respecta mai mult 
majoritățile, m-am unit cu majoritatea consiliului permanent, 
am aprobat părerea emisă de d. Orăscu și ceilalti doi membri 
și am lăsat ca regularea poziţiunii profesorului de dreptul 
roman să se facă la concurs. Vasăzică este încă deschis 
concursul, nu s-a făcut nici o numire nici provizorie, nici 
definitivă, deși d. Mândrea putea avea drept la aceasta ca vechi 
profesor de facultate. 

Dar de ce ținea ministerul să fie d. Mândrea şi să nu fie 
mai bine d. Daniileanu? | 

Pentru următoarele motive: eu cred că profesorii facultăţii 
de drept este mult mai bine să fie dintre magistrați decât să 
fie dintre advocati. | 

l S-a vorbit de intențiunile mele personale. Iertați dacă cobor 
discuțiunea și vă zic, fiind vorba de interes personal, că este 
mai mult interesul meu personal ca profesorii să fie şi 
advocaţi, căci eu am fost advocat și poate să mai fiu, poate să 
mai fiu şi profesor, și așadar m-aş găsi foarte bine să pot 

exploata o pozițiune privată și totodată și un paragrat din 
budget, cum fac d-lor, dacă așa voiți d-voastră. 

Prin urmare nu pentru interes personal, ci pentru binele 
lucrului credeam că ar fi mai nemerit, ca să se spună odată din 
partea ministrului de culte și instrucțiune publică în 
direcţiunea ce trebuie să dea resortului său, că este mai bine 
să fie un înalt magistrat profesor decât un advocat. ȘI știți de 
ce? Dar se poate ceva mai grav care să turbure mintea 
tinerimii mai mult, decât de a vedea, cum s-a întâmplat de 
atâtea ori la noi, ca într-un proces înaintea tribunalelor un 
profesor de drept să fie de o parte cu o teorie și altul să fie de 
altă parte cu altă teorie contrară, de a vedea chiar unul și acelaş 
profesor de drept că susține o teorie în cursul său de la 
facultate, și apoi teoria contrară înaintea tribunalelor în 
cauzele private! (Aplauze din o parte.) 

Vă întreb: unde este moralitatea lucrului? Dar ce rol 
trebuie să joace facultatea de drept într-un stat? Trebuie să dea 
tinerimii principii nestrămutare de justiţie și echitate. Și dacă 
din nenorocire sunt multe controverse în știința dreptului, 
datoria profesorului însă este să le reducă pe cât se poate, astfel 
încât să dea siguranța învățământului de drept în inima 
tinerimii! (Aplauze.) Sunt atâtea lucruri nesigure la noi! Nu 
vedeți în ce stare este opiniunea publică! Citiţi jurnalele noastre 
şi vă sfidez să vază cineva numai din ele, unde este dreptatea 
şi adevărul! 

În această stare de lucruri noi, care voim să învăţăm 
tinerimea, care este rolul nostru? Ce trebuie să predea şcoala, 
care tocmai are să înveţe tinerimea de a cunoaște și aplica 
justiția? Știința bazată pe principiele cele mai nestrămutate, 
încât să le serve în toată viaţa lor la cele ce vor face. Ce învață 
un băiat ieşit de pe băncile școalei juridice și care din 
norocire se află membru la tribunal sau curte, când vede pe 
respectabilii săi profesori unul susțiind un lucru, și celalt cu 
o sumă de autori susțiind alt lucru şi vede că știința juridică 

este redusă la o frazeologie de ocaziune și nu la principiile 
eterne de dreptate! Pentru aceea am crezut că este mai bine ca 
un magistrat să fie și profesor, fiindcă profesorul explică teoria 
dreptului și magistratul aplică aceiaș teorie, și nu se produce 
confuziune în mintea tinerimii. (Aplauze din o parte.) 

lată ce aveam de răspuns la interpelarea d-lui Deșliu. 


Mai vorbește în contra ministrului senatorul 
C. Bozianu, căruia îi răspunde ministrul lucrărilor 
publice d. T. Rosetti; apoi Al. Orăscu propune și 
susține moţiunea: „Senatul, ascultând pe d. ministru și 
având în vedere abarerile și călcarea legii instrucţiunii 
publice, declară neîncrederea sa în d. ministru al 
instrucţiunii publice și trece la ordinea zilei“. 
Ministrul-prezident d. L. Catargi combate motiu- 
nea, însă rezultatul final este astfel consemnat în 
Monitorul oficial: 
„Se pune la vot moţiunea cu bile prin apel nominal. 
D-nii senatori proced la vot, şi apoi se dispoaie 
scrutinul. 
Prea S. S. Părintele Mitropolit primat, presedinte. 
Rezultatul votului este: 
Votanţi.... i. 52 
Bile albe pentru . . .. 31 
Bile negre contra . . . 21 
Prin urmare motiunea s-a adoptat. (Aplauze! Bravo! 
Bravo!)“ 


Fireşte că în aceeaș zi ministrul şcoalelor si-a dat 
demisia și împreună cu el cabinetul întreg, care însă s-a 
reconstituit la 30 ianuarie 1876 în modul arătat pe 
pagina următoare. Asupra acestei soluțiuni vezi 
observarea de la sfârșitul volumului de faţă. 


31 


Pentru desfiinţarea internatelor liceale. — Pretinsul 


cosmopolitism 


(Sedinta Camerei de la 5 fevruarie 1876) 


Ministerul din acel timp: 
Lascar Catargi, prezident și externe, 
General I. E. Florescu, răsboi, 

Al. Lahovari, justiţie, 

T. Rosetti, lucrări publice, 
P. Carp, culte, 

I. Bălăceanu, externe, 

I. Strat, finante. 


În Cameră se continua discuția pe articole a 
proiectului de lege asupra învățământului public cu toată 
căderea din minister a autorului ei. Căci ministrul 
următor d. P. Carp declarase că-și însușește proiectul și 
că va continua direcția predecesorului său. 

Ajungând discuția la art. 132, care prevedea 
desfiintarea internatelor liceale, deputatul I. I. Pală vor- 
beşte în contra articolului, menționează „direcția nouă“ 
şi „cosmopolitismul“ autorului legii, citește o protestare 
a vreo 150 de persoane din Iași, care în numele „opiniunii 
publice ieșane, dureros mișcare de cele mai multe din 
măsurile propuse prin noul proiect, dar în particular de 
suprimarea. internatelor“ cere respingerea proiectului 

(d. profesor N. Quintescu scrisese o întreagă broșură în 

contra lui) și conchide la suprimarea articolului. 
Acestor objecţiuni le răspunde discursul următor al 

autorului publicării de faţă, acum simplu deputat: 


D-lor deputați, cea dintâi combatere a ideii de a se desfiinţa 
internatele de la licee a venit aici în Cameră din partea onor. 
d. Pală. 

Noi, care împărtășim ideea că trebuie suprimate internatele 
de la liceele statului, trebuie mai întâi să exprimăm 
recunoştinţa noastră d-lui Pală pentru tonul moderat, cu care 
a tratat chestiunea. 

Într-adevăr, d-lor, din toate dezbaterile noastre ce folos 
poate ieși? Dacă sunt convicțiuni deja formate între câţiva 
dintre d-voastră, atunci orce discutiune s-ar face, ea nu mai 
poate schimba părerea, atunci este vederat că vorbele sunt de 
prisos. Dar din modul cum a început d. Pală discutiunea, eu 
am câștigat speranţa că se vor putea lămuri toate întrebările 
fără prejudecare, că vom putea ajunge a ne înţelege între noi 
după cuvintele ce se vor preschimba fără nici un spirit 
pasionat, așa încât să ieșim cu toții din aceste discuțiuni 

într-adevăr mai luminați decât cum intrasem în ele, și pe urmă 
să hotărâm așa cum vom crede că este mai bine pentru școli. 

Onor. d. Pală s-a referit la o declarare a mea când eram 
ministru. Daţi-mi voie a o repeta (ea a fost făcută tot așa și de 
d. Carp, actualul ministru al instrucţiunii publice): Principiile 
actualului proiect de reformă sunt cele trei, ce am avut onoare 
a vi le spune atunci (pag. 408). Fără adoptarea lor proiectul 
este denaturat. Dar după încuviințarea lor, noi primim orce 
hotărâre a majorității Camerei asupra celorlalte dispozițiuni. 
De aci nu este drept a se induce, cum părea a o face d. Pală, 
că noi renunțăm de a combate ideile, care ni se par greşite 
pentru instrucțiunea publică. Totul este ca aceste combateri 
să nu fie așa de decisive încât, dacă nu ar avea favoarea să fie 

primite de majoritatea Camerei, să zicem că noi nu mai 
recunoaștem acest proiect de lege. 

Între asemenea puncte de a doua mână sunt și internarele 
la licee. Într-adevăr chestiunea internatelor la licee este departe 
de a avea însemnătatea ce pare că i s-a dat în discuţiunile publice. 

D-lor, la internatul central din lași, adecă în toată 
România de dincolo de Milcov, căci numai un singur internat 
de liceu există acolo, sunt astăzi 40 de elevi interni, iar în genere 
în şcoalele secundare de gimnazii și licee sunt dincolo de 
Milcov vreo 900 de elevi externi; vasăzică toată discuţiunea 
noastră cea mare este că, dacă 900 elevi secundari sunt crescuți 
acolo ca externi, vreo 40 alţii care sunt astăzi interni, să mai 
fie sau să nu mai fie crescuți în internatul statului. 

Pentru România de dincoace de Milcov chestiunea stă cam 
tot așa. În toate internatele liceale ale statului astăzi sunt vreo 
100 elevi interni, iar în gimnazii și licee vreo 2000 elevi externi. 
Vasăzică este chestiunea de a se ști, dacă în această parte a țărei, 
când avem 2000 de elevi externi, mai trebuie sau nu ca statul 
să crească cu cheltuiala sa pe acei 100 elevi interni? 

În această proporție înțelegeți bine că guvernul nu putea 
să facă altceva decât să vă zică: D-lor, chestiunea este mai puţin 
importantă decât pare. Credeţi să mai fie 40 elevi interni 
dincolo de Milcov și 100 dincoace tot pe seama statului, pe 
când sunt 2700 elevi externi? Aceasta nu va schimba în mod 
radical direcțiunea învățământului, și poate să fie bine așa. Prin 
urmare vedeţi că suntem, cum am zice, în largul nostru și 
putem trata chestiunea foarte liniștit. 

În ceea ce privește o adresă de la lași, pe care a citit-o d. 
Pală, să-mi dea voie să-i spun că nu pui mult temei pe ea. Mai 
întâi se zice acolo că sunt 150 de semnături şi că acele 150 de 
persoane reprezentă opiniunea publică din lași. D-lor, 
opiniunea publică este un lucru greu de analizat. În această 
privință aș fi și eu tot atât de autorizat ca și cei 150 ca să zic 
că eu reprezent opiniunea publică în Iași, căci aș găsi alți 150 


296 TITU MAIORESCU 


alăturea cu mine. Dar acestea sunt numai fraze populare. În 
drept, opiniunea publică a unui stat constituţional o reprezintă 
numai un singur corp: este Parlamentul electiv, d-voastră 
sunteți opiniunea publică, sunteţi reprezentaţiunea legitimă 
a țărei. Dacă majoritatea d-voastră va hotărî lucrul în un înțeles 
sau în altul, aceasta va fi întărirea ţărei, iar acele 150 de 
iscălituri din lași reprezentă numai părerea lor individuală. 

În tot cazul, noi trebuie să depărtăm din discuţia de faţă 
tot ce nu se ţine de ea, și nu cred că era în chestie, când d. Pală 
a venit şi v-a vorbit de așa-numita „noua direcție“, făcându-mi 
onoarea de a zice că eu sunt șeful ei etc. Cuvântul „noua 
direcţie“ s-a întrebuințat odată de mine într-o chestie exclusiv 
literară și ştiinţifică, care nu privește întru nimic discuţiile 
politice. lar în ceea ce priveşte cosmopolitismul, fiindcă l-a 
atins d. Pală, rog pe Adunare să-mi permită a răspunde aci 
câteva cuvinte. 

Dacă sub cosmopolitism se înțelege dezvoltarea unui popor 
fără înfăptuirea ideii naționalităţii, o dezvoltare comună a 
popoarelor așa încât naționalitatea lor să nu fie un element 
integrant, un substrat esenţial al acestei dezvoltări, atunci din 
partea mea și din partea tutulor amicilor mei politici declar 
că nu am fost niciodată, că nu suntem și că nu vom fi 
cosmopoliţi; că nu a ieșit niciodată nici din gura, nici din pana 
mea și nici din gura, nici din pana vreunuia dintre amicii mei 
un singur cuvânt măcar, care să autorize pe cineva a zice că 
suntem cosmopoliţi; că toți, fără excepţiune, am fost și 
suntem partizani ai ideii naţionalităţii, și orcine a susținut că 
noi am fi contrari acestei idei, a susținut o inexactitate. 

Şi d-lui Pala, care în vorbele d-sale moderate și prudente 
a avut tactul de a atinge acest lucru nu ca din partea d-sale, 
ci ca auzit de la alții, îmi fac o datorie a-i afirma: că cei ce au 
întrebuințat în contra noastră pentru prima oară strigătul de 
cosmopolitism, au mistificat opiniunea publică spunând un 
neadevăr. 

Iată o declaraţie, care sper că este destul de lămurită pentru 
a mă autoriza de a nu mă mai opri la asemenea lucruri, ci a 
reveni la obiectul propriu al dezbaterilor noastre. 

Internatele sustinute de stat au fost introduse în acele state, 
în care guvernul a voit să răpească tinerimii și părinților dez- 
voltarea liberă și să le impună direcțiunea lor guvernamentală. 

Dacă aș fi eu cosmopolit și aș voi să cresc tinerimea în 
ideiele cosmopolitismului, nu vă pare natural că tocmai eu aș 
cere internate, în care să se pună pedagogi din direcţiunea mea 
și să impun astfel societăţii direcţiunea ce-mi convine mie? 
(Aplauze.) Este evident, că atunci când cu propun ca statul să 
nu crească tinerimea în internate, ci să o lase să crească în sânul 
familiei, este evident, zic, că atunci mi s-ar putea imputa o 
sumă de alte intențiuni, dar numai intenţiunea de a impune 
tinerimii o anume direcțiune a mea pentru cosmopolitism sau 
absolutism sau cum veţi voi, numai această intenţiune nu mi 
se poate imputa. (Aplauze.) 

Vă rog dar încă o dată să nu complicăm chestiunea de faţă 
cu lucruri ce nu au a face cu dânsa, ci să o analizăm în un mod 
mai simplu și mai de-a dreptul în legătură cu obiectul. 

Analizată chestiunea în mod simplu și fără preocupaţiuni 
de lucruri străine, iată cum să prezentă. 

D-lor, vorbeam la discuţiunea generală, că în statul 
nostru este mai bine ca să împuţinăm întrucâtva direcțiunea 
spre şcoalele latinești și grecești și spre funcţionarisma, și să ne 
silim a înlesni cât mai mult producerea unei clase de cetățeni 
independenți, care cu munca lor, cu economia lor să-și câștige 
înşii existenţa fără a se adresa la budgetul statului, și că de aceea 
trebuie ca școalele reale să fie fondate și înmulțite. Liceele fără 
îndoială trebuie păstrate ca o instrucţiune de înalta cultură; dar 
trebuie să fie rezervate numai pentru aceia, care vor să se 
destine la acea înaltă cultură clasică, și mai ales spre a 
îmbrăţișa funcțiunile statului în limitele cerute de el. 

Este dar aici o proporțiune de stabilit, şi în starea noastră 
de astăzi nu pot decât să dau sfatul: nu lăţiţi peste măsură 
liceele pănă când nu veți avea mai multe şcoli reale. 

Acum, dacă statul ar veni și ar zice: la gimnaziile reale, la 
şcoalele reale creșteți cum voiți tinerimea, dar pentru şcoalele 
latinești și grecești să viu eu anume în ajutor cu internate, vă 
dau burse ca să fiţi crescuți gratuit de mine, nu vedeţi d-lor, 
că ar continua eroarea primitivă? Adecă noi am scoate din 
sânul familiilor un număr de copii și le-am zice: Vi-i ţin în 
internate pentru ca să înveţe latineşte și grecește, iar pentru alte 
trebuințe ale statului faceți voi cum știți. 

Pentru ce aceasta? Are obligațiune statul ca numaidecât să 
crească în internate pe elevi pentru latinește și grecește? Nu are 
nicăieri şi niciodată această datorie. 

În Franţa, precum a arătat foarte bine d. ministru al 
instrucţiunii, s-au introdus din partea statului, sub Napoleon I, 
internatele liceale cu intenţiunea foarte pronunţată, fiindcă 
murea cu 30, cu 40 de mii floarea tinerimii burgheze în 
răsboaiele nesfârșite, de a crește pe seama statului pe nefericițiă 
copii rămași orfani de tată, şi totdeodată cu intentțiunea de a 
imprima acestei tinerimi o direcţiune absolutistă guverna- 
mentală cu idei napoleoniane. 

Dar tocmai experiența dobândită în Franţa cu acest 
sistem al statului nu ne încurajază ca să mergem mai departe, 
căci s-a întâmplat ca tocmai acolo, unde statul a întins mai 
mult coarda, să se producă cea mai turbulentă tinerime, în 
comparare cu cea din Germania, din Anglia și poate chiar și 
din Italia. Iată, d-lor, rezultatul internarelor de acolo. 

În Germania și Anglia sunt internate, dar sunt de regulă 
fundațiunii private, și numai așa se pot susține bine. Este mai 
bună autoritatea privată în asemenea lucruri, cum merge mai 
bine Eforia spitalelor aici și Eforia Sf. Spiridon din Iași, în 
privința averii ce o administrează, decât poate ar merge când 
ar fi sub autoritatea statului, și tot așa mergea mai bine Eforia 

şcoalelor cu administraţia ei de mai nainte decât poate să 
meargă sub ministerul cultelor de astăzi. Căci este ştiut că statul 
administrează în general mult mai rău decât administrează un 
particular. 

Așadar, d-lor, în loc de a cere întreţinerea internatelor din 
partea statului, prezentul proiect de lege cere acordarea 
burselor; și iată cum se prevede aceasta în art. 132: 


„Elevii sărmani și silitori vor fi ajutați prin burse. 
Bursele se dau de minister prin concurs conform unui anume 
regulament“. 


În realitate lucrurile se vor petrece așa: Vom avea școli reale 
în Fălticeni, în Roman, în Botoșani, în Bacău, în Piatra etc., 
încât priveşte România de dincolo de Milcov; iar dincoace au 
să fie în Giurgiu, Ploiești, Slatina, Târgu-Jiului etc. Cu 
înfiinţarea acestor școli reale, poate că 4 din 5 cazuri de 
trebuință pentru internate se vor împutina. Căci dacă astăzi 
sunt ațâți părinți, care voiesc ca copii lor să studieze în liceele 
din Bucureşti, lași, Craiova, şi solicită un loc în internatul 
statului, cauza este că în orașul de unde este acel părinte nu 
sunt încă introduse școli secundare, și prin urmare părinții sunt 
siliți a cere asemenea ajutor. Dar în ziua, în care vor fi şcoalele 
secundare înfiinţate în toate capitalele mai însemnate din 
district, în acea zi trebuinţele părinţilor de a alerga la 
București, lași şi Craiova vor fi mai mici; prin urmare din acest 
fapt numărul trebuitor de interni liceali se va reduce poate la 
o pătrime din ceea ce este astăzi. Vasăzică, dacă trebuinţa 
internatelor va fi redusă la această proporțiune, atunci rămâne 
statului a dezlega numai întrebarea acelor tineri săraci, care au 
un talent deosebit pentru studiile clasice, și care voiesc să 
urmeze mai departe aceste studii. Răspunsul este, că acestora 
li se vor da burse. 

Dar se zice: dacă li se vor da burse, cine are să-i crească? 
Oare nu se vor duce în alte internate particulare? Poate! Dar 
eu, d-lor, sunt din parte-mi în contra şi a acestor internate 

particulare, deși aceasta nu mai privește pe stat, ci rămâne 
treaba părinţilor de a le apreţia. Sunt cu atât mai mult autorizat 
de a vorbi aici, cu cât eu însumi am contribuit a funda un 
asemenea institut privat la lași pentru internii liceali. Această 
experienţă însă și altele făcute pe urmă mi-au arătat că 
instrucţiunea este fără îndoială mai bună în aceste școli, dar 
grămădirea prea multor elevi în ele are multe inconveniente, 
educaţiunea nu este la înălțimea cerinţelor, și în fine sunt 
expuse pericolului unui spirit exagerat de speculaţiune. Acest 
pericol l-am constatat mai ales la internatele private din 
Craiova. 

Așadar nu aceste internate sunt idealul meu. Eu sper din 
contra, că lucrurile se vor putea face și la noi așa precum se 
fac în Englitera, în Germania și în parte chiar în Franta, adecă 
părinţii elevilor bursieri sau stipendiști, dacă nu sunt din 
localitate, se vor duce și vor căuta să găsească la locul liceului 
o familie, şi mai înainte de toate se vor duce la familiile a chiar 
profesorilor de licee, care nu mă îndoiesc că vor primi cu 
mulțumire în casele lor câțiva din tinerii eminenti, care au 
stipendii, nu prea multi, dar 3 până la 4. 

V-am spus, d-lor, că în toată România de dincolo de 
Milcov sunt astăzi 40 de elevi interni la licee, apoi dacă vor 
lua unele familii de profesori câte 4 sau 5 elevi ca să-i crească 
în mijlocul lor, nu credeţi oare că această creștere în familia 
unui profesor de liceu va fi o creștere mai bună și mai morală 
pentru tineri decât creșterea lor în cazarmele internatelor celor 
mari? Dar chiar și pentru profesori va fi mult mai bine; căci 
un profesor, care va avea elevi bursieri acasă la sine, pe lângă 
plata ce va primi de la dânșii și care-i va uşura poziţia materială, 
va fi silit să ducă o viaţă mai casnică, va câștiga însuș mai multă 
demnitate în chiar viaţa sa familiară; în loc să se ducă la o 
cafenea, la ciub, la discuţiuni politice, se va gândi la familia 
cea sporită din casa lui, pentru care va simţi mai mult, mai 
imediat răspunderea morală; cu elevii săi din familie va repeta 

lecţiunile și va deveni un pedagog mai bun decât era până 
atunci din simplă teorie. 

Așa se petrec lucrurile în Englitera, în parte în Franța, 
foarte adesea şi mai regulat în Germania. Cred dar că această 
viaţă introducându-se și la noi, va da rezultate bune. Nu mă 
îndoiesc că şi d-voastră veţi împărtăși această opiniune. 

Ce întâmpinare mai aveţi în contra acestei încercări, care — 
după cele zise — trebuie să vă pară şi d-voastră așa de folositoare 
pentru societate, încât desigur merită din capul locului o 
primire mai binevoitoare? 

Am ascultat în această privinţă cu mare atențiune 
coprinderea protestării din lași, pe care ne-a citit-o d. Pală, și 
am auzit între alte argumente contrarie și pe acesta, că la noi 
înainte vreme așa era, cu internate, și că din internate au ieșit 
toţi oamenii noștri cei mari. Așa este! Dar ce poate dovedi 
aceasta? Să vă dau un exemplu. Acum, când am introdus în 
țara noastră drumurile de fier și telegraful, mai putem veni să 
zicem: de ce nu trimiteţi și acum ștafere și nu ţineţi releuri 
poștale? Căci înainte vreme așa era. Toți cei ce au călătorit 
înainte vreme În această ţară, și oamenii cei mai însemnați, au 
călătorit cu posta; și cea mai grabnică și mai importantă ştire 
se trimitea cu ștafeta. Fără îndoială; dar astăzi călătoresc cu 
drumul de fier și se trimit știrile prin telegraf. Și nu este mai 
bine așa? (ilarite, aplauze). Când nu era decât poșta și ștafeta, 
întebuințai poșta și ștafeta. Dar când ai ceva mai bun? Poți oare 
aduce argumentul în contra drumului de fier și a telegrafelor 
că mai nainte toată lumea întrebuința numai poșta şi ștafeta? 

Este evident, d-lor, că într-o ţară care tinde a se civiliza, 
totul progresează, se preface. Într-o ţară, unde instrucțiunea 
liceală se făcea mai nainte mai ales prin internate, era neapărat 
ca toţi oamenii eminenți trebuia se iasă din internate. Dar 
întrebarea noastră este: oare dacă în țară nu ar fi fost aceste 
internate, ci ar fi fost-sistemul: propus acum, ar fi ieșit toți acei 
bărbaţi pe care, Poseda î.țâra? Eu cred că da, și încă mai 

mulți și mai bine crescuți. Prin urmare din toate câte se zic, 
că așa a fost în vechime, nu se poate trage consecința că și 
pentru viitor ar trebui să fie tot așa; căci atunci ar înceta orice 
progres. 

Dar să intrăm puţin mai de-aproape în starea internatelor 
statului nostru. 

Am fost și eu câtva timp director al internatului central din 
lași, și vă pot vorbi în cunoștință de cauză. D-lor, înainte de 
toate la noi ne lipsesc acei pedagogi, care ar trebui să dea o 
creștere bună elevilor din internat. 

Este foarte uşor a zice, precum a spus-o d. Pală, că 
ministrul instrucţiunii, când va vedea că disciplina într-un 
internat nu este bună, să o îndrepteze; dar este greu de făcut, 
cred chiar că este aproape cu neputinţă în starea de astăzi a 
şcoalelor noastre. Căci nu trebuie să pierdeţi din vedere, cât 
de putin poate să facă un ministru. El poate să facă o adresă 
directorului acelui internat, prin care adresă să-i zică: strânge 
disciplina; și cu toate acestea directorul nu va face mai 
nimic, pentru că nici el nu are prin cine, nu are pedagogi. 
Directorul are administraţiunea internatului, are grija şcoalei 
în genere, nu este el acela care poate fi în contact perpetuu, 
neîntrerupt cu elevii; în acest contact cu elevii sunt numai 
pedagogii. Şi aici este cheia lucrului: la noi toti pedagogii sunt 
niște tineri, care-și fac studiile lor și cari sunt numai de nevoie 
și deocamdată într-un internat ca pedagogi; sunt acolo fără nici 
o tragere de inimă, lucrează mai mult de silă, așteptând ora ca 
să termine repetițiile lor cu elevii, pe care de regulă nici nu le 
fac, ci-şi caută de alte studii ale lor, și sunt fericiti când pot să 
iasă din acel internat. 

Vă încredințez că nu veţi găsi nici un pedagog care să fi 
stat zece ani de zile într-un internat de al statului; ci stau trei 
sau patru ani ș-apoi ies. Tinerimea însă nu se poate creşte de 
niște pedagogi fără tragere de inimă, care se grăbesc numai să 
facă orele de asistență lângă elevi cu cea mai mare răceală, fără 

nici un interes, ocupându-se nu de a le face explicaţiuni asupra 
obiectelor lor, asupra temelor lor, dar ocupându-se cu cetirea 
institutelor lui Iustinian sau altă carte. Astfel totul se petrece 
într-un mod mecanic, lipsit de orce spirit de afecţiune pentru 
buna-creştere ce trebuie să se dea tinerimii. 

Această stare de lucruri se petrece zilnic în internatele 
noastre. Pe de altă parte băieții, ce] dintâi lucru care-l fac în 
urma acestei lipse de creşteri, este de a studia paragrafele 
reglementului de disciplină; și când pedagogul observă unuia 
vr'o incorectitudine în purtare, cum de exemplu, că nu s-a 
purtat cuviincios în clasă sau în dormitor, că a vorbit prea tare 
la masă, sau că a iesit din institut fără permisie, şi-i dă o 
pedeapsă, de exemplu un arest, atunci directorul se pomenește 
cu o petiţiune din partea elevului, prin care se plânge: că 
pedagogul l-a pedepsit pentru cutare faptă cu cutare pedeapsă, 
în vreme ce regulamentul la articolul cutare zice: că pedeapsa 
pentru cutare faptă nu este aceea, ci este alta, și că el 
protestează. (Ilaritate.) Iată, d-lor, cum se petrec lucrurile zilnic 
în internatele statului. Cu toate acestea nu vă miraţi, dacă și 
din acești elevi au ieșit câțiva eminenți. Ar fi fost ceva 
fenomenal, dacă n-ar fi fost așa. Însă aceasta nu vrea să zică 
cum că nemaifiind internate de ale statului, nu poate să iasă 
și în alt mod asemenea oameni eminenti, precum de exemplu 
din sânul familiilor de profesori, care s-ar însărcina cu 
creșterea acestor copii. 

În starea actuală, după cum v-am spus, lipsindu-ne 
personalul pedagogic, va fi imposibil de a putea da tinerilor 
o bună-creştere în internatele statului. Eu cred, d-lor, că 
desfiinţându-se internatele, tinerimea noastră nu va fi lipsită 
de educațiune, pentru că nu cu „pretinsele“ burse, cum zice 
protestarea de la Iași, dar cu bursele efective ce sunt aici în lege 
prevăzute ca obligatorii, tinerimea noastră, care astăzi este prin 
internate, va găsi în familiile profesorilor mult mai bună- 
creștere, mai mult interes pentru dezvoltarea simţimintelor lor 

decât găsesc astăzi din partea pedagogilor în internatele 
statului. 

lată în ce mod, d-lor, acel ce a făcut această lege ș-a 
închipuit că se pot concilia lucrurile. l 

Acum, dacă d-voastră credeti, cu toate acestea, că 
internatele statului trebuie să rămâie așa cum sunt și să creșteți 
pe tineri ca și pănă acum, negreșit că în contra majorităţii 
Camerei nu este nimic de făcut. Aceasta va fi atunci o dovadă 
că reforma ce vi se propune astăzi este prematură. Însă mai 
târziu, eu unul nu mă îndoiesc, vă veți convinge, că ea era 
salutară și că era mai bine, atât pentru stat cât şi pentru 
societate, ca tinerimea să se crească în familie, iar nu Cazarmată 
în internatele statului ca pănă astăzi. 

lată, d-lor, care a fost motivul acestei dispozițiuni din 
proiectul de lege. 


După mai multe alte discursuri pentru și contra, 
Camera respinge toate amendamentele și votează 
suprimarea internatelor liceale cu 51 voturi contra a 24. 


32 
Pentru înființarea Facultăţii de Teologie 


(Sedinta Camerei de la 6 fevruarie 1876) 


Continuând discutarea proiectului de lege asupra 
învățământului public, Camera ajunge la art. 157, care 
prevede înființarea Facultăţii de Teologie la Universitatea 
din laşi. 


D-lor, am auzit pe unii din d-voastră zicând: pentru ce 
trebuie să fie facultate de teologie? Motivul, care m-a 
îndemnat să introduc facultatea de teologie, este următorul: 

Prin legea constitutivă a Sf. Sinod s-a prevăzut ca după 
20 ani de la promulgarea ei, care s-a făcut la 1872, să nu poată 
să se numească archiereu în România decât cel ce va avea titlul 
de doctor sau licenţiat în teologie. Aceasta este o lege votată 
de d-voastră și ați pus fundamentul, pe care este clădită astăzi 
organizarea și ierarchia noastră bisericească. 

Au trecut de atunci 4 ani, mai rămân încă 16 ani, când va 
veni timpul ca nici un archiereu, nici un episcop, nici un 
mitropolit nu va mai putea fi numit fără de a avea titlul 
academic în teologie. Acum dacă vă închipuiţi că s-ar face 
facultatea de teologie peste un an, cursul ei fiind de 4 ani, 
atunci tocmai peste 5 ani ar putea să dea primii doctori în 
teologie, și tinerii, care ar fi avut această aplicare, ar ajunge cu 
titlul lor academic la vârsta cerută pentru a putea să aibă 

înaltele demnități eclesiastice citate mai sus. Afară numai dacă 
sunteţi de părere că este bine ca, nefiind în ţară facultăţi de 
teologie, toți prelații noștri să-și facă studiile în străinătate. În 
cazul acesta, se înțelege că ei ar fi siliți să se ducă în Rusia sau 
în Grecia, de regulă, însă în Rusia. 

Eu, d-lor, cred că nu este bine ca o ţară să silească pe 
prelații săi, pe întregul său cler înalt, să meargă să-și facă 
studiile numaidecât în ţări străine, mai ales în Rusia. Aceasta 
o cred chiar primejdios. De aceea, ca un corolar necesar la legea 
Sfântului Sinod, am fost dator să propui înfiinţarea unei 
facultăţi de teologie; și toate criticele ce le-am auzit în contra 
înființării acestei facultăţi, mi se par foarte nefundate și lipsite 
chiar de sentimentul național. (Aplauze.) 


Articolul 157 se primeşte. Dar prin căderea cabinetului 
Catargi se zădărnicește toată reforma învățământului, iar 
facultatea de teologie se deschide de-abia după 8 ani (4 noemvrie 
1884), prin deciziune ministerială, însă nu la Iaşi — cum 
propusese autorul acestei scrieri și cum era mai nemerit —, ci la 
Bucureşti. După alți 6 ani se întemeiază definitiv această 
importantă facultate prin legea specială de la 3 iulie 1890, fiind 


d. Teodor Rosetti interimar ministru al cultelor. 

Pentru susținerea ministerului L. Catargi 


în contra unei moțiuni de blam 


(Sedinta Camerei de la 9 fevruarie 1876) 


Ministerul L. Catargi, reconstituit la 30 ianuarie 
1876 în urma celor relatate la pag. 457 (ed. n. — p. 294), 
provoacă în aceeaș zi o ședință secretă a Camerei, în care 
primeşte cu mare majoritate un vot de încredere, 
anunțat apoi în şedinţă publică de prezidentul Camerei 
conservatoare d. Dimitrie Ghica. Cu toate aceste d. 
George Brătianu, care se asociase la acel vot de încredere, 
atacă chiar de a doua zi guvernul asupra numirii noilor 
miniştri. lar în şedinta Camerei de la 6 fevruarie 1876 
d. Grigorie Ventura anunță o nouă interpelare în 
contra guvernului „asupra situatiunii sale anormale și 
neconstituţionale faţă cu Adunarea“, pe care și-o 
dezvoltă în sedinta de la 9 fevruarie, fiind ajutat în atacul 
său de dd. G. Brătianu şi Ar. Pascal. 

Acești deputaţi prezentă după o lungă discuţie 
moţiunea de blam, în contra căreia se îndreptează 


discursul următor: 


D-lor, moţiunea, asupra căreia dezbatem, este următoarea: 
„Camera, nemaiputând avea încredere în noua directiune 
politică, ce urmează ministerul, trece la ordinea zilei“. 

Subscriși sunt dd. Ventura, Pascal, Meitani, G. Brătianu, 


mai este subscris și d. Moruzi, adecă d. Moruzi de la Dorohoi, 
apoi d. Vericeanu, 


Voci. Mai este și d. Monteor. 


T. Maiorescu. Ah, pardon! Uitasem pe d. Monteor. 
(Ilaritate.) 


Voci. Mai e și d. Marioteanu. 

T. Maiorescu. De două ori pardon. Uitasem și pe d. 
Marioţeanu. (Ilaritate.) 

Meitani. Deputaţi sunt și d-lor. 

T. Maiorescu. Incontestabil. Fiindcă au subscris o asemenea 
moțiune depusă pe biuroul Camerei, este o dovadă sigură că 
trebuie să fie deputați. (Mare ilaritate.) 

În această moţiune este un singur cuvânt, care o accentuează 
și o justifică înaintea d-voastră, este cuvântul: noua direcțiune 
politică. Și nu poate fi vorba, domnilor, de direcțiunea 
guvernului dinainte de zece zile, căci guvernul atuncea avea 
încrederea majorității, care s-a votat cu 68 bile contra 11. 

Această încredere s-a manifestat nu numai în persoana 
prezidentului consiliului, ci pentru întregul minister așa 
cum e compus din acei 7 miniștri, care astăzi stau pe acea 
bancă. Așadar tendenșa acestei motiuni este de a zice: că 
guvernul de 10 zile încoace a apucat o nouă direcţiune. Căci 
negreșit nu pot să imput acelor domni, care au iscălit 
moţiunea, că au vroit să facă acestei Camere insulta de a zice: 
trebuie să te răzgândeşti după 9 zile. De aceea au și introdus 
cuvântul: noua direcțiune. Nu puteau d-lor, în urma 
cuvintelor autorizate ale d-lui D. Ghica, prezidentul acestei 
Camere, care a zis în ședință publică: să susţinem acest guvern, 
nu putea, chiar având nemulțumiri în contra lui, să vie peste 
câteva zile și să mai propună simplu o moţiune de neîncredere 
şi noi să o discutăm. Pentru onoarea Camerei dar a trebuit să 
se caute un nou motiv pentru a se justifica această schimbare 
peste 9 zile, și astfel s-au introdus în moţiune cuvintele: noua 

direcţiune. D. Ventura, autorul sau coautorul acestei moţiuni, 
ne-a explicat ce vrea să zică noua direcţiune. A zis: D. preşedinte 
al consiliului s-a inspirat de o nouă direcțiune susținută de d. 
Maiorescu, dar fiindcă eu nu mai sunt astăzi în minister, acea 
nouă direcțiune e susținută de d. Carp și d. Rosetti. A zis d. 
Ventura că noua direcțiune reprezentă: nihilismul, 
cosmopolitismul, combaterea ideilor de naţionalitate, de religiune 
şi de familie; aceasta mai ales de 9 zile încoace. (Ilaritate.) 

Domnilor, să lăsăm dar chestiunea de 9 zile la o parte, 
fiindcă este ca și judecată prin râsul d-voastră. Am onoare însă, 
trecând la lucruri mai serioase, a vă da o explicare şi a vă face 
o declarațiune: cuvântul noua direcțiune căruia i se face 
onoarea de a figura într-o moţiune parlamentară, este un 
cuvânt literar, introdus de mine într-un articol literar, 
publicat în Convorbiri literare, și se refere numai la chestiuni 
literare. Dacă însă unui cuvânt literar i se face onoare a i se da 
o semnificațiune politică, vă declar: că noua direcţiune n-a 
susținut niciodată oral, n-a scris niciodată nici un cuvânt nici 
în favoarea nihilismului, nici în favoarea cosmopolitismului, 
nici în contra familiei, că toţi membrii acestei direcțiuni nouă 
sunt partizani ai naționalităţii, şi că nu este adevărat că ar fi 
susținut dânsa nenaţionalitătea, cosmopolitismul și căderea 
religiunii noastre. Desfid dar pe orcine de a-mi arăta sau în 
graiu, sau în scrierile din partea vreunuia din direcțiunea nouă, 
vreun cuvânt care să-l autorize a spune asemenea neadevăruri. 
lată chestiunea nouei direcțiuni foarte lămurit pusă înaintea 
d-voastră. Dacă este cineva din d-voastră, care să poată cita în 
acest sens un singur cuvânt din partea vreunuia din noi, îl rog 
să-l spună, și atunci voi fi dezminţit. (Pauză.) Dacă tăceți toți, 
atunci n-am decât o rugăminte să fac, aceea că pentru 
demnitatea fiecăruia din noi să nu afirmați lucruri neexacte 
dinaintea țărei. (Aplauze.) 

Atâta pentru direcţiunea nouă. 

Să venim acuma la direcţiunea veche a dezbaterilor 
noastre obișnuite. Ce voiește, d-lor, grupul cel tânăr din lași, 
reprezintat acum prin dd. Carp și Rosetti, și mai înainte prin 
mine? E] voiește întemeierea ordinei monarhice sub dinastia 
ce avem astăzi, menţinerea libertăţilor așa cum sunt înscrise 
în Constituţiune, pănă când avem această Constituţiune, şi 
conștiincioasa lor practicare în organizarea internă a statului. 

Acum, fiindcă este vorba de resturnarea acestui guvern, să 
cercetăm din nou cu toţii, sub ce împrejurări a venit la putere 
şi ce a făcut pănă acuma. D-lor, la 1871 când ministerul actual 
a venit la putere, știți ce zdruncinare era în toată țara; știți cum 
umbla vorba că nu se mai poate menţine stabilitatea; ştiţi, 
d-lor, cum se credea că dinastia actuală nu mai poate să dureze, 
și se vorbea că șeful statului voiește să părăsească ţara. Era vorba 
că, după ce țara prin o luptă continuă de 20 de ani ajunsese 
a realiza dorinţa ca să avem un Principe străin dintr-o familie 
domnitoare din Europa; că după ce noi prin propriile noastre 
mijloace ne-am dat la 1866 o Constituțiune, în care am Înscris 
ca articul fundamental menţinerea dinastiei actuale, era 
vorba zic, după 5 ani de: joc parlamentar sub o Constituţiune 
dată de noi înșine ţărei, să declarăm că această ţară este 
incapabilă de a-și păstra dinastia ce şi-a ales-o. Întelegeți bine 
ce primejdie era pentru țară la martie 1871. 

Veţi găsi dar natural, că în asemenea momente toti 
oamenii politici cu bun-simt, chiar cei mai liberali, să-și zică: 
acesta este un moment suprem; și cu toate că după 
temperamentul nostru unii suntem mai liberali, totuș aceste 
dezbinări trebuie să dispară, să ne unim cu toții și să sustinem 
ordinea stabilită prin Constituţiunea de la 1866. Să sustinem 
dinastia, ce din fericire o avem astăzi, și prin urmare să 
susţinem onoarea și siguranța acestui stat. (Aplauze.) 

Acest sens, d-lor, l-a avut susținerea d-lui L. Catargi din 
partea noastră la 187]. 


zi 

Acum, ceva mai în detai, împrejurările erau următoarele. 
Ne amenința mai nainte de toate o ruină finanţiară prin 


- nepilduita ușurință, cu care s-a dat concesiunea Strousberg din 


partea ministerului I. Brătianu. Și orcât s-ar vorbi, d-lor, de 
partidul ultra-democratic, eu nu cred că țara aceasta a putut 
să uite lovitura cea mare ce i s-a dat de partidul democratic prin 
afacerea Strousberg. 

Criza finanţiară de unde provenea? D-lor, budgetul 
nostru în vechime se alcătuia de 40, de 50, de 70 milioane 
franci. lacă deodată o afacere de 240 000 000 franci, care se 
contractă pe spatele țărei. Uşurinţa, cu care s-a contractat, a 
trebuit să zdruncine toată starea finanțelor noastre. 
D. L. Catargi, venind la minister, a introdus pe de o parte 
ordinea în finanţe prin chemarea d-lui Mavrogeni și pe de altă 
parte liniștea în ţara, prin chemarea d-lui general Florescu, care 
a fost salutară pentru acel minister în acele împrejurări. Întâi 
dar a fost regularea finanțelor: s-a regulat prealabil chestiunea 
Strousberg într-un mod, care va rămâne totdeauna un titlu de 
recunoștință pentru membrii cabinetului de atunci, s-a 
regulat într-un mod așa de prudent, încât recitind cineva astăzi 
dezbaterea chestiunii, trebuie să se mire și să admire buna 
soartă ce a avut România în această privinţă pentru acel 
moment. 

Când vorbește d. G. Brătianu de opiniunea publică, de 
acele foi albe cu litere negre, care se numesc la noi ziare, și 
dintre care cea mai mare parte se hrănește din mistificarea 
cetitorilor lor, aduceţi-vă aminte că mai unanimitatea acestui 
fel de opiniune publică de atunci zicea că trădăm ţara. S-au 
înşelat, ca mai totdeauna, sau au înșelat pe altii și au vorbit în 
necunoștință de cauză și prin rea-voință; căci, d-lor, nu era ușor 
lucru de a pune pe ţară o sarcină de 18 milioane anuitate 


=. numai de la Strousberg şi de a echilibra apoi un budget, care 


aproape pe jumătate era afectat la plată de anuităţi, și numai 
ceailaltă jumătate conta la lucrările administrării interne. 

Greutatea finanţiară a fost întâmpinată grație d-lui Mavrogeni, 
orce s-ar zice de acea opiniune publică în contra d-sale. Acest 
merit va rămânea neșters în memoria generaţiunii noastre 
pentru ministrul de finanțe Mavrogeni. Meritul avea si o altă 
însemnătate: el da semnul caracteristic ce trebuie să-l aibă 
totdeauna Partidul Conservator la noi. Căci acesta este rolul 
Partidului Conservator, de a menţine ordinea şi de a regula 
finanţele. Prin operaţiuni finanţiare serioase s-a îndreptat starea 
generală a țărei. Aceasta nu este o frază goală. Vă voi dovedi 
adevărul și coprinsul ei în mod foarte elementar, dar cu atât 
mai sigur. 

Am trăit toți în această țară și înainte de acum cinci ani, 
de la Vodă-Cuza încoace. În teorie se zice că în 24 ore, orce 
mandat al statului se plăteşte la casieriele lui, căci este ca o 
poliţă; însă te duceai la casierie și nu ți se plătea mandatul nici 
în o zi, nici în două, nici în douăzeci, nici în două luni, nici 
în trei, și uneori chiar nici în şase luni. Era o bancrută 
deghizată, în care se afla administrațiunea publică atunci. 
Pentru prima oară, sub acest guvern, când mergi cu mandatul 
care poartă semnătura ministrului, i se face onoare la casieria 
statului și se plătește imediat. (Aplauze.) 

lacă ce însemnează, fără frazeologie, că a început ordinea 
a domni în finanţe, adecă acum este gospodăria elementară, 
ȘI orce minister va veni pe acele bănci, fie din orce partid, nu 
va mai putea sta nici șase luni acolo fără a păstra cel puţin 
această bună gospodărie a plăţilor regulate. lacă importanta 
lucrului și pentru viitor. 

Așadar înlăuntru acest minister a mai regulat finanţele și 
a păstrat liniștea în ţară. 

În privinta politicei exterioare a fost d. B. Boerescu, coleg 
cu d. Catargi, și a ştiut să înalțe demnitatea tărei mai sus decât 
era înainte. Orce părere ați avea despre convenţia de comert, 
atât se poate admite ca sigur, că prin el România a putut să 
se introducă pentru prima oară în astfel de relatiuni 


pi 
fd 

internaționale cu Europa apuseană, încât ne apropie de 
egalitatea recunoscută cu statele suverane. (Aplauze.) 

Fără îndoială, retragerea d-lui Boerescu a fost o mare 
pierdere din acest punct de vedere și nu pot decât să regret și 
astăzi, ca și în ziua retragerii d-sale, că niște considerări de altă 
natură l-au putut face să părăsească în asemenea momente un 
minister de atâta însemnătate dobândită tocmai în timpul din 
urmă. 

D-lor, d-voastră voiţi să răsturnați acum acel minister, 
Oare numai pentru că d. Aristid Pascal se neliniștește așa de 
mult, când vede câte un ministru nou pe acele bănci? Apoi, 
d-le Pascal, nu e greu să ajungă cineva la minister; adecă pentru 
unii nu e greu, pentru alţii pare a fi cam greu. Lucrul de 
căpetenie este acesta: chestiunile ministeriale nu sunt chestiuni 
de persoane, ci sunt chestiuni de sistem. Așa fiind, suntem în 
drept a vă întreba, dacă răsturnaţi guvernul de astăzi, ce alt 
sistem voiţi să introduceți? D-voastră, unii din cei subscriși în 
moţiune, v-aţi afirmat în acest parlament prin următoarele: 
întâi aţi venit cu ocaziunea răspunsului la discursul Tronului 
și în număr de 17 aţi cerut ca să fâlfâie drapelul desfășurat al 
României în contra Turciei şi, când a vorbit ministerul 
conservator de economii, d-voastră strigaţi că putem să dăm 
chiar 30 000 000 când e vorba despre armarea ţărei, și 
aceasta cu o profusiune care ne-a pus în mirare... 

Meitani. 20 milioane. 

T. Maiorescu. Pardon, 20 sau 10 dacă voiți. (Ilaritate.) 
Destul că nu voiaţi economii. 

Apoi, d. Pascal spune chiar acum acelaș fel de lucru când 
vine și face o imputare d-lui Rosetti că nu ne face drum de fier 
la Marea-Neagră; adecă zice d-sa că nu voim să mai cheltuim 
încă 200 milioane (aplauze), adecă o bagatelă, o cheltuială de 
vro 200 de milioane pentru a avea un port pe Marea-Neagră! 
Foarte frumos, foarte important lucru în viitor; dar de unde 
să luăm banii în acest moment? D. Meitani apoi la rândul său 

venea să ne ceară ca școalele reale să fie răspândite deodată în 
toate capitalele districtelor fără excepțiune, adecă să mai 
cheltuim și pentru acestea vro 3 sau 4 milioane mai mult pe 
an. Admirabil și aceasta, foarte bine: dar de unde parale? lată, 
d-lor, partidul sau mai bine oamenii ce se ofer a înlocui 
ministerul actual. 

Meitani. Voi fi totdeauna mândru, că am propus aceste 
milioane. 

T. Maiorescu. Mândrie pe fraze goale! E uşor a propune 
milioane din punga altora. 

Dar, d-lor, ce ne ocupăm de acești d-ni? Noi toti am auzit 
o voce autorizată, vocea onor. președinte al acestei Adunări, 
care a declarat că d-sa susține guvernul actual, și aceasta ne-a 
liniștit pe noi toți; fiindcă în adevăr, dacă în momentele de faţă 
ar fi putut fi chemată la minister vro persoană, desigur că acea 
persoană ar fi fost onor. nostru președinte, prinţul Dimitrie 
Ghica, și aci mă voi feri de a urma exemplul d-lui Aristid Pascal 
și de a raporta cele ce s-au petrecut în ședința secretă, de a 
divulga ceea ce trebuia să rămână secret între noi. 

O voce. Dar cele 66 de voturi de încredere, despre care aţi 
vorbit, nu au fost date în ședință secretă? 

T. Maiorescu. Cele 66 de voturi au fost chiar a doua zi 
declarare în ședință publică de către prințul Dimitrie Ghica, 
după cum a fost declarată și încrederea președintelui Adunării 
în guvernul actual. Cetiţi Monitorul. Vasăzică eu eram şi sunt 
în drept a vorbi de aceasta; pe când lucrurile, despre care a 
vorbit d. Pascal, au fost zise numai în şedinţă secretă. Însă 
şedinţa secretă este ca o scrisoare pecetluită adresată unuia, şi 
pe care altul vine de o rupe, o cetește și o divulgă, fapt pe care 
eu nu am trebuinţă să-l mai calific. (Aplauze.) 

Așadar, d-lor, onor. nostru președinte, care este în fruntea 
Adunării de atâția ani și care la caz de căderea acestui guvern 
ar fi venit natural chemat ca președinte al ministerului 

următor, a declarat cu vocea sa autorizată că are încredere în 
acest guvern. 

Astfel fiind, cei care sunt oameni puţin mai serioşi decât 
d. Ventura, ne zicem: când avem această declaraţiune 
categorică a președintelui nostru, când știm apoi că orcare ar 
fi opiniunea adversarilor săi în ţară — fie și chiar opiniunea 
publică a d-lui G. Brătianu — un lucru este știut și recunoscut 
de toti, și de adversari: acela că onor. nostru președinte este 
un om de o neîndoioasă lealitare: nu suntem oare în drept a 
întreba pe d. Ventura, pe d. Moruzi de la Dorohoi, pe d. 
Pascal, pe d. Meitani: nu cumva vor dumnealor să compună 
cabinetul în locul prințului Dimitrie Ghica? E ușor a răsturna; 
dar ce va fi la urmă? Puteți să ne spuneți? 

Dar oare în ce pozițiunea cabinetului actual nu este 
regulată? S-a dat în adevăr un vot de blam de către Senat... 
cui? Îmi veti permite ca să ştiu și eu ceva despre aceasta. 
(Ilaritate, aplauze.) S-a dat acel vot de blam pentru legea 
instrucţiunii publice? S-a dat pentru direcţia nouă? Nu; aceasta 
a stat numai în capul d-lui Ventura, care se ocupă mult de artă 
şi literatură. S-a dat votul de blam în contra suprimării din 
budget a unor catedre? Dar această propunere a mea a fost 
primită de această Cameră cu o maioritate de 3/4, din 100 de 
voturi, și nu ne este iertat a presupune că un Corp așa de 
matur, precum trebuie să fie Senatul, a vrut, pentru a lovi în 
mine, să lovească în Cameră — lucru nepomenit în analele 
constituționale — și să producă un conflict constituțional în 
chiar reprezentanța țării. Nu ne rămâne pentru a fi corecți 
decât altă interpretare: după ce și-a dat Camera votul pentru 
suprimarea câtorva catedre de prisos, între altele şi a uneia din 
cele 2 catedre de dreptul roman de la facultatea din București, 
era vorba acum a se aplica acest vot de către mine ca 
ministru. Eu am suprimat catedra d-lui Daniileanu și am lăsat 
pe ceailaltă să se ocupe prin concurs, nefiind mulțumit de d. 
Daniileanu. Este evident, d-lor, că eu unul nu retrag nimic din 

ceea ce am făcut și, dacă aș mai fi ministru, tot așa aș face. 
Senatul însă s-a mișcat de aceasta, ŞI pentru a menţine o 
catedră, a atacat un fotoliu. Mi-a făcut onoarea de a se ocupa 
numai de persoana mea ministerială, nu de ceilalți miniștri, 
și mi-a zis: ai călcat legea instrucţiunii publice, trebuie să te 
duci. Prea bine. Eu, ministru constituţional, mi-am dat 
demisiunea. A doua zi însă după venirea d-lui Carp la 
minister, d-sa a reintegrat pe acel d. profesor în locul de unde-l 
scosesem eu. Și bine a făcut că a lucrat aşa: d. Carp a probat 
că este și d-sa ministru constituțional. (Ilaritate.) 

Acum pentru această procedere corectă voiţi d-voastră să 
răsturnaţi ministerul actual? În acest partid conservator sunt, 
după cum vedeţi, mai multe grupuri. Voiți să răsturnați acest 
cabinet pentru a aduce alt grup la putere, presupuind că are 
mai întâi de toate și încrederea Domnitorului, poate grupul 
d-lor Ventura, Pascal, Meitani și Moruzi? Stiti d-voastră că 
ministerul Catargi s-a arătat mai econom în privinţa 
cheltuielelor. Dd. Meitani și Pascal, din contra, s-au pronunţat 
pentru nişte cheltuieli, care ating — ca să nu exagerez — cifra 
de 300 milioane lei. Dumnealor vor drumuri de fier la 
Mărășești și port la Marea-Neagră; și d. Meitani mai cu seamă 
dorește să ducă militarismul foarte departe la noi. Serios 
vorbind, dacă e cu putință a lua în serios pe acești domni: un 
asemenea partid conservator, pe lângă că ar fi ruina sa 
proprie, dar ar fi încă ruina desăvârșită a acestei țări! (Aplauze.) 

Dar nu este vorba de acel grup, ziceți d-voastră. Noi ne 
preocupăm de poziţiunea constituţional corectă, ce trebuie să 
o aibă cabinetul reconstruit. Să vedem și aceasta. De unde 
afirmaţi d-voastră că nu este foarte corectă reconstruirea 
cabinetului? El s-a completat prin dd. Carp, Bălăceanu și Strat. 

Despre d. Carp cred că am vorbit destul; despre d. Rosetti, 
dacă-l mai puneţi în chestie și pe d-sa prin cuvântul „noua 
direcţie“, a vorbit d-sa însuș spuindu-vă că nu primește 
drumuri de fier, care costă așa de mult. Ne rămâne dar să 

vedem acum și poziţiunea constituţională a d-lui Bălăceanu, 
la care s-a referit onor. d. Pascal. 

Domnilor, vă întreb mai întâi: este ori nu este adevărat, 
cu Constituţiunea noastră în mână, că Domnitorul și numai 
Domnitorul are dreptul de a numi pe miniștri? Negreşit că nici 
un om de star nu poate fi în contra acestei păreri. 
Constituţiunea este aici categorică. Apoi odată că este aşa, 
odată ce Domnitorul are prerogativa de a numi miniștrii, 
pentru ce dd. Pascal, Meitani, G. Brătianu, vin și pun în 
discuţiune acest drept al Coroanei în privinţa d-lui Bălăceanu? 

„Dar, zic dumnealor, este criză în Orient și noi, deputaţi 
ai țării, voim ca la afacerile externe să se găsească un bărbat, 
care să fie la înălțimea poziţiunii și în stare de a face faţă unei 
situațiuni critice“. 

Foarte bine, d-lor, ia să cercetăm puţin și acest lucru. 
Admitând dar îngrijirile sincere ale d-lui Pascal etc., vă 
întreb: nu se cuvine să se felicite dumnealor pentru venirea la 
Ministerul de Externe a unei persoane diplomatice? Apoi n-au 
cetit dumnealor decretul de numirea d-lui Bălăceanu, unde se 
zice curat: fost agent politic la Constantinopol și la Paris? Nu 
văd dumnealor că tocmai un asemenea bărbat poate înlătura 
pe deplin preocupaţiunile ce au? 

În momente de criză la cele externe voiţi să se ocupe 
ministerul numai cu satisfacerea celor ce fac complicaţii în 
interne? Cred că nici d. Pascal n-ar face mai mari servicii țărei 
la Constantinopol și nici d. George Brătianu la Paris. 

O voce. Ba ar face, vă înşelați. (Mare ilaritate.) 

T. Maiorescu. Llaritatea d-voastră este răspunsul adevărat 
la adresa celor subscriși în moțiune. 

Așadar cred că alegerea făcută în persoana d-lui Bălăceanu 
a fost din cele mai fericite, și declar că din parte-mi îi voi da 
tot concursul meu ca deputat și ca membru al majorității. 

Dar d. Strat, zice încă d. Pascal, totdeauna preocupat de 
fotoliurile ministeriale, ce caută? A! Vedeti, d-lor. Dacă ar fi 

permis să dăm astăzi o numire cabinetului actual, desigur că 
l-am numi: cabinetul Catargi-Strat. D. Strat este un 
conservator pronunțat; d. Strat s-a declarat franc în contra 
militarismului exagerat, — și foarte bine a făcut d-sa, că a primit 
Ministerul Finanţelor în împrejurările de astăzi. Pentru mine 
ca membru al majorităţii este o liniștire venirea d-sale la 
minister, liniștire în ceea ce priveşte finanțele țărei; ştiu că nu 
va fi cheltuitor, şi aceasta este important în situațiunea grea 
în care suntem. 

D. general Florescu, bărbat cu multă experiență, om de stat 
cunoscut, militar înainte de toate, când a primit colegialitatea 
cu d. Strat, a făcut un act de abnegaţiune patriotică în ceea ce 
privește militarismul foarte ligitim în d-sa; şi acest spirit 
conciliator al generalului Florescu cată să liniştească Partidul 
Conservator. (Aplauze.) — Credeţi d-voastră că d-nii Pascal și 
Meitani au dreptul astăzi să fie mai Florești decât însuș 
generalul Florescu? (Ilaritate.) 

Încă o dată dar, d-lor, vă întreb: de ce am răsturna guvernul 
actual? 

Un ultim cuvânt, și am terminat, 

Dacă vor veni alţi bărbaţi la putere, ei vor trebui neapărat 
să dizolve această Cameră, și ati auzit pe d. Ventura zicând că 
d-nealui ar fi mai bucuros ca d. Lascar Catargi, dacă este să 
cadă, să cadă în picioare și nu pe.... brânci. Ce îngrijire are d. 
Ventura pentru d. Catargi! Mai vorbea d-sa, să nu aveţi teamă 
de acea... ştiţi cum o numea, dar mie terminul îmi pare prea 
puțin parlamentar pentru a-l repeta (ilaritate), să zicem dar: 
de acea fantasmagorie a d-lui Catargi despre dizolvarea 
Camerei și nouele alegeri (mare ilaritate). 

Dar să ne înțelegem bine. După părerea mea acei care 
vorbesc mai mult la noi de libertatea alegerilor, întrebuinţează 
niște cuvinte străine — fie-mi permis a zice — fără ca să le 

înțeleagă. Căci ce însemnează cuvintele: fbertatea alegerilor şi 
din contră candidații oficiali, candidaţii guvernamentali în ţara 

noastră? Cine a studiat ţările, de unde am împrumutat aceste 
numiri, trebuie să știe că, d. e., ultimele alegeri făcute la noi 
în 1875 au fost ceea ce se numește acolo alegeri libere și că la 
noi nu au fost candidati oficiali. Sau atunci răstălmăcesc d-lor 
cuvintele. 

Însă d. G. Brătianu vine și zice: majoritatea Camerei, da, 
o aveţi; dar nu aveţi majoritatea țărei! 

Ei, d-lor, asemenea afirmări nu se fac într-un parlament 
serios! Tara sunteti d-voastră și nu recunosc altei instanțe 
dreptul de a constitui o opiniune publică legală afară din 
această Cameră. (Aplauze.) 

Ziceti că această Cameră nu este adevărata reprezentare a 
tărei? Atunci răsturnați Constituţiunea țărei. Verificarea 
ciclurilor este lăsată la Cameră; Camera le-a verificat; altă 
instanță de apel nu mai este, și d-voastră ziceți că această 
constituționalitate este afară din lege? D-voastră ați avut aici 
pe dd. Manolache Kostaki, loan Brătianu, Kogălniceanu, 
Vernescu și alţii, care au contribuit la verificarea titlurilor 
acestei Camere şi au lucrat multe ședințe după aceea cu ea 
împreună; pe urmă însă, când s-au văzut fără speranță de a 
sparge majoritatea, au ieșit din Cameră, după voinţa 
dumnealor de care sunt liberi, şi acum veniţi d-voastră și 
tăgăduiți legitimitatea acestei Camere?! lată un act de anarchie! 
(Aplauze.) 

Dar nu vedeți ce căi a apucat opoziţiunea sistematică afară 
din Cameră? Nu cetiţi, nu vedeţi încercările, care merg cu lipsa 
de parriotism pănă a întrebuința foi străine precum: l Les 
Tablettes d'un spectateur si Prager Politik spre a răsturna ordinea 
publică de aici, insultând în străinătate țara în guvernul şi 
dinastia ei? Şi ceea ce întristează mai mult, este că în faţa unor 
articole atât de injurioase, publicate de acele foi străine, foile 
de la noi în loc de a le combate, se grăbesc de a le reproduce... 
lucru nemaipomenit. (Aplauze.) 

Era, de exemplu, în vara aceasta d. Boerescu ministru de 
externe pe la Londra și pe la Paris, și se zicea atunci prin unele 
foi că ar fi voit să se ducă la un ministru din Anglia sau din 
Franta, și că acel ministru l-ar fi dat afară. Orcine are o idee 
de relațiunile oamenilor de stat întreolaltă, ştie că aceasta nu 
putea să fie adevărat. Dar adevărat sau nu, să fi văzut bucuria 
jurnalului Românul că un ministru al țărei, care în acel 
moment reprezenta România în străinătate, fusese insultat. 
(Aplauze, râsete.) 

La astfel de opiniune publică și la astfel de patrioti voiţi 
să încredintaţi soarta țărei în momentul de faţă? (Aplauze.) 

Ceea ce face greutatea situaţiunii este că din momentul în 
care aceşti d-ni s-au pus în stare de anarchie, din acel 
moment jocul constituțional al partidelor a devenit unilateral 
şi nu se mai poate spre binele unei țări constituite să se 
încredințeze unei coalițiuni anarchice guvernul țărei. D-nii 
aceia vor fi în drept, şi poate va fi chiar bine, să caute puterea 
numai din ziua în care vor recunoaște forma legală a tărei și 
vor intra în Cameră și Senat pe cale normală. Partidul 
Conservator va trebui să-și facă datoria pănă la sfârșit; va trebui 
ca şi această Cameră să-și sfârșească zilele legislaturei sale. Și 
numai atunci, după ce Camera va înceta conform 
Constituţiunii, numai atunci va fi bine să ne gândim la 
opoziţiune; ne vom întâlni atunci cu dd. Kogălniceanu, 
lepureanu, Brătianu și ceilalți pe tărâm legal, și atunci 
dumnealor să ajungă la putere pe căile constituționale. 

Pănă atunci însă tocmai Partidul Conservator nu trebuie 
să dea exemplu că cineva poate să ajungă pe calea anarchiei la 
cârma statului, zicând opoziţiunii din afară de Cameră: 
lăsăm puterea pentru că ne e frică s-o ducem. mai departe. 

Ce e drept, când Camera a rămas fără opozițiune, atunci 
majoritatea a început a se despărți. Dar cine ne-o impută 
aceasta? Vine d. Pascal și zice: vedeţi că v-aţi despărțit... Și d. 
Meitani zice tot așa!... (Râsete, aplauze.) 

Cred că lucrul s-a lămurit, și am onoare a vă propune să 
trecem simplu la ordinea zilei, votând în contra moţiunii acelor 


domni. (Aplauze prelungite.) 


După acest discurs se închide discuțiunea, iar 
rezultatul final este astfel însemnat în Monitorul oficial: 

„D. presedinte. Motiunea se pune la vot: 

D. preşedinte al consiliului. D-le preşedinte» declar 
că întregul cabinet se abtine de la vot. (Aplauze.) 

Al Catargiu. Şi eu mă abtiu. 

Se pune la vot moţiunea d-lui Pascal, și rezultatul 


este cel următor: 


Votanți eee 89 
Majoritate absolută .....-- 45 
Bile albe... „25 
Bile negre... cc. 64 


D. președinte. Adunarea a respins moţiunea d-lui 


Pascal. (Aplauze prelungite.) 


34 


Pentru desfiinţarea catedrei de economia politică, 


Ín contra profesorilor agitatori 


(Sedinta Camerei de la 11 fevruarie 1876) 


În continuarea discuţiei asupra învățământului public 

A x bi j i 

se produce în Cameră o întinsă dezbatere asupra art. 158 din 

proiectul guvernului, care prevedea obiectele de studiu la 

acultatea i supri i 

are de drept și suprima de la licenţă economia 

politică și dreptul politic și administrativ, 

se redeșteaptă controversa asu 
şcoală. 


Cu această ocazie 
pra agitărilor politice în 


l D-lor, mă voi încerca să reviu în scurte cuvinte la obiectul 
discuțiunii. Obiectul discuțiunii a fost formulat în două 
amendamente: în amendamentul d-lui Boerescu şi în 
amendamentul d-lui ministru al cultelor, subscris de d 
Korne. Cât pentru critica făcută de d. Meitani, dati-mi voie 
să o consider de mai puţină importanță și să o trec sub tăcere 

Chestiunea este aceasta: în proiectul guvernului se propune 
pentru licența în drept un șir de stiinte, din care este lăsată afară 


economia poiras ai OPOPA 
nomia politică și dreptul politic şi administrativ; 


r dar ace 
sunt lăsate ] da 


s a o parte numai pentru cursul de licenţă, fiindcă 
art. 159 ele sunt obligatorii la doctorat. Pentru ce aceste 
Șuunțe se mențin la facultatea din București și se lasă | 


a o parte 
pentru facultatea din Iași, am spus în o altă ședinră 


„A venit 

să d. ministru al justiției și a zis că orice inconveniente ar avea 
reptul administrativ, el este necesar pentru licență. 

Din aceste păreri deosebite asupra dreptului administrativ 
į ieşit amendamentul mijlociu propus de d. ministru al cultelor 
i formular de d. Korne, pe care voi avea onoare a-l susține, 
“combărând pe acela al d-lui Boerescu. Amendamentul este că 
:ue introduce şi dreptul administrativ la licenţă, însă nu și 
“economia politică, rămânând aceasta numai pentru doctorat. 
Este, în ceea ce mă privește pe mine, o concesiune ce mă 
văd silit a face, primind acel amendament. Dacă chiar d. 
ministru al justiției mă combate și susține ideea d-lui 
* Boerescu, înţelegeţi îngreuiarea poziţiei noastre și necesitatea 
unui compromis. Eu nu pot pretinde că posed singur 
- adevărul, eu nu pot decât să fac încercări pentru a produce 
convingerea unei majorităţi. 

D-lor, motivul este şi rămâne totdeauna acesta: sunt științe, 
„care oricât de importante vor părea, uneori dau loc la 
 exagerări, la interpretări false, la o falsă înţelegere în aprețierile 
lor, atât din partea profesorilor, cât și mai ales din partea 
şcolarilor. 

Onor. d. Boerescu a întâmpinat două lucruri: întâi a zis 
că pericolul nu este așa de mare, fiindcă partidul fracționist, 
care susține de pe catedră aceste teorii, este îndestul de 
neînsemnat, și al doilea că dacă am admite lucrul așa, atunci 
o mulțime de lucruri ar trebui să le dăm la o parte de prin școli, 
de exemplu istoria. 

Încep cu combaterea celui din urmă argument. D-lor, 
istoria universală prezentă în adevăr și la licee și la universități 
multe inconveniente, și ar fi o imprudenţă din partea 
oamenilor de stat, care ar lăsa, în ceea ce priveşte învățământul 
public al statului, frâul liber în această privinţă. De aceea sunt 
și mijloace ce le-a luat statul totdeauna de a preveni acest rău. 
Ce se întâmplă de ex. în Austria cu predarea istoriei universale? 
Acolo în toate liceele nu este permis a se preda istoria decât 

pănă la anul 1815; și nu este permis a se preda prin licee acea 
parte a istoriei moderne, care vorbește mai mult de politică. 
Statul nu vrea și nu poate să lase în mâna unui profesor de liceu 
ca să explice școlarilor săi niște lucruri, pe care poate profesorul 
nu este destul de competent și de imparţial a le explica, și nici 
şcolarii nu sunt în stare de a le înţelege cu maturitate 
ştiinţifică. Vă mai citez alt mijloc chiar în proiectul nostru. Aţi 
văzut un articol mai nainte, care zice că pentru cărțile de şcoală 
și de ştiinţele secundare va trebui să fie obligatorie aprobarea 
lor de către comisiunea instituită de guvern; mai mult: aţi 
aprobat amendamentul onor. d. colonel Manu, care zice că 
trebuie să fie o singură carte pentru toate școalele din țară, cel 
puţin la învățământul primar. Vă întreb, ce înțeles au aceste 
dispoziţiuni? Au între altele și acest înţeles, că nu poate să 
rămână ţara indiferentă la modul cum se predă învățământul 
public în şcoalele sale, nici pedagogicește, nici politicește. 

Este dar constant că fiind în propunerile unor obiecte 
pericole, statul caută a le împuţina prin toate mijloacele legale 
şi prudente. Prin urmare argumentul tras de d. Boerescu din 
predarea istoriei nu dovedește ceea ce voia d. Boerescu să 
dovedească prin el. 

Apoi, vă întreb pe d-voastră, însemnează oare prudența 
statului, cum au spus onor. dd. Boerescu și G. Brătianu, o 
restrângere a libertăţii cugetări? Libertatea cugetări este și 
rămâne deplină. Pentru cărțile de exemplu, pe care vrea să le 
publice cineva în această ţară, este deplină; nu se va plânge 
asemenea nimeni că se opreşte jurnalismul; vor scrie tot ceea 
ce vor voi, bine sau rău, adevărate sau neadevărate; aceeaș 
libertate și pentru învățământul oral, nu însă în şcoalele 
statului. Apoi aceasta însemnează ceea ce zicea d. Brătianu, a 
înăbuşi libertatea? Nu! Din momentul, în care aveți 
învățământul liber, este liber pentru orcine a face cărți și a scrie 
prin jurnale expuindu-și opiniunile cum va voi. Ce rămâne 
însă? Rămâne că, atunci când este vorba de budgetul statului, 

de școalele ce le plătește statul, de funcţionarii profesori ai 
statului, acolo tocmai într-un stat, care are toate celelalte 
libertăţi, nu se poate ca să aibă profesorii libertatea să profeseze 
teorii răsturnătoare, în contra statului pe care-l servesc..... 

B. Boerescu. Sunt de acord. Observaţi, controlaţi, dar nu 
opriţi cele bune din cauza celor rele. 

T. Maiorescu. Este adevărat că trebuie și control; dar pot 
să fie și științe și lucruri, care orcât de folositoare ar fi a se 
discuta într-un stat, totuș trebuie bine cercetate înainte de orce 
control, dacă este mai folositor să le pui într-un program, ori 
este mai folositor să nu le pui deloc? Este, de exemplu, folositor 
să spui tinerimii ce a fost revoluțiunea de la 1848, și ce 
însemnează partidul democratic-liberal sau altul? Și apoi să 
controlaţi aceste lucruri? Sau este mai bine de a nu le expune 
nesiguranței unui control totdeauna îndoios în asemenea 
materii, și a nu le propune deloc, dacă nu sunt de o absolută 
necesitate? Am văzut că este o istorie română în școli, care 
merge pănă la anul 1866 și spune băieților ce a fost lovitura 
de stat, ce a fost răsturnarea lui Cuza etc. Sunt științe 
folositoare acestea pentru școlari? Ș-apoi, d-lor, atârnă şi de la 
modul cum se tratează aceste cursuri în școală. 

Eu cred că aceste științe în starea noastră de astăzi sunt mai 
mult primejdioase pentru stat decât folositoare, și pe de altă parte 
pentru școlari nici nu sunt atât de importante. Ceea ce este 
important pentru școlari este direcțiunea ce li se dă ca să înveţe 
ştiinţele, la care au a se aplica; cu cât această direcțiune li se dă 
mai curată, mai neamestecată cu pasiunile zilei, cu atât mai bine 
pentru ei. Poate școlarul mai pe urmă, intrând în viaţa matură, 
să-și completeze singur din cărți ceea ce mai voiește să ştie. 

Proiectul dar a căutat să desființeze predarea acelor 
cunoștințe, care prin o prea falsă interpretare dau mai mult 
ocaziune la preocupări stricăcioase tinerimii, decât la o 
adevărată utilitare intelectuală. Însemnează aceasta a împuţina 
ştiinţele? Nu este exact a se zice. Căci proiectul de față vă dă, 

nu mai departe decât la art. 163, un șir mult mai numeros de 
științe decât era mai înainte chiar la învățământul superior, însă 
științele acestea nu sunt științe politice de partid. 

Este pentru prima oară introdus la facultate un curs de 
agricultură și de drenagiu; este apoi cursul de construcțiunea 
și exploatarea căilor ferate; este exploatarea de mine, și altele, 
și altele, cursuri care nu erau până acum. Dacă s-ar primi acest 
proiect așa cum este, atunci suma de științe în acest învăţământ 
ar fi mult mai mare decât era înainte; aceasta o puteți constata 
imediat. Prin urmare resping acuzaţiunea că acest proiect 
voiește să împutineze știința. 

Este totdeauna bine să ne punem pe calea adevărului și nu 
este bine să ne deprindem a combate un lucru prin neadevăr; 
trebuie să vedem ce susţine o parte şi ce susține ceailaltă parte 
şi pe urmă să combatem în cunoștință de cauză și în 
sinceritate. Așadar încă o dată: Adevărul este, matematicește 
vorbind, fiindcă puteţi număra catedrele, că acest proiect 
înmulțește suma de știință ce se propune în școli, însă în loc 
să dea mai multă știință de advocatură şi ştiinţă de politică 
primejdioasă, acest proiect caută a înmulți suma de științe 
tehnice, de care cred că are mai multă trebuință ţara aceasta. 

Acum, d-lor, întrebarea care preocupă atât pe d. Boerescu, 
să fie sau să nu ne economia politică! Am sustinut să nu fie, 
fiindcă este unul din acele cursuri care, oricât de folositor ar 
fi, a expus deja tara la o direcțiune primejdioasă și mi-e teamă 
că o va expune și de aci înainte, tot așa precum d. e. nu aș primi 
să se propuie istoria noastră politică de la 1848 pănă astăzi în 
licee, fiindcă nu numai că nu ar fi folositoare, dar ar fi chiar 
primejdioasă și ar da tinerimii idei necoapte, ce ea nu le-ar 
putea pricepe. Așadar nu cred că este bine a se lăsa să existe 
mai departe la facultatea din Iaşi catedra de economie 
politică. 

D. B. Boerescu a răspuns: apoi deși ai arătat d-ta că sunt 
idei antidinastice, idei răsturnătoare de proprietate şi de 

stabilitate, idei pe care și eu, a zis d. B. Boerescu, le combat, 


" totuş ceea ce a fost în partea de dincolo de Milcov, este de 


puţină primejdie, fiindcă acest partid nu se lăţeşte. 

Vederi, d-le Boerescu, este cu neputinţă să judece cineva 
numai din centrul Bucureştilor ceea ce se petrece în provincie, 
și fiecare dintre noi, dacă voim să fim oameni politici practici, 
am trebui să fim câtva timp prin Craiova și prin Iași, ca să știm 
ce se petrece în spiritul public de acolo. 

Eu nu primesc afirmarea ce o faceți dv. în privința fracțiunii 
din lași. Eu, care sunt din Iași, vă voi dovedi, dacă îmi veti 
permite, că acest spirit fracționist s-a lățit și se lățește prin școli. 

V-am arătat că prima carte ce a ieșit de la acel curs de drept 
public și de economia politică al Universităţii lași este cu toată 
sinceritatea plin de idei răsturnătoare de proprietate, de 
monarhie și de ortodoxie. 

D. G. Brătianu a răspuns că aceasta este o convicţiune 
intimă a unui profesor și că nu prezentă greutăți, fiindcă nu 
s-a manifestat în public. Dar apoi ce publicitate mai mare 
voiește d-sa decât o carte de școală, unde se spune că acesta este 
cursul ce s-a profesat şi unde se îndeamnă tinerimea și 
corpul profesoral a lări mai departe aceste idei, zicându-se că 
numai ele sunt în stare să scape țara românească? Dar apoi se 
poate să fie un profesor mai franc, mai leal, mai sincer și mai 
public? Primesc sinceritatea d-lor, recunosc că este foarte bine, 
dacă așa, cum au făcut, proced dintr-o sinceră convicțiune, dar 
cer de la stat să nu aibă naivitatea de a sustine el, cu mijloa- 
cele sale, un curs care să-i surpe propriile sale fundamente. 

Poate vă este mai lămurit un exemplu din altă ţară. 
Daţi-mi voie să-l iau din Franța. 

Între teoriile lui Thiers și ale lui Buffet este multă deose- 
bire; dar în ordinea constitutivă a statului sunt amândoi în 
parlament și pot merge alăturea în stat. Și s-ar putea să fie de 
la o universitate a statului și d. Jules Simon cu ideile sale, și 
d. Duruy cu ale sale, și pe de altă parte Littré și Renan. Dar 

în ziua când un ministru la Paris ar permite a se încredința 
catedra de economie politică și de drept public la o facultate 
de drept a statului francez d-lui Cluseret sau Delecluse sau lui 
Felix Pyat, vă întreb: stat ar mai fi acela? Cu cât mai greu este 
lucrul la noi! 

Un stat care are învățământul liber, care dă voie presei şi 
adunărilor publice să insulte totul, care dă voie de a se publica 
cărți, prin care să se lăţească orce idei, fie antidinastice, fie 
republicane, fie destructive cum voiţi și pe cât voiţi, acestui stat 
îi mai cereţi să-și plătească profesori când îi surpă propria sa 
existență? Unde mergem cu acest stat? 

Toti ziceți că învățământul merge greu; că tinerimea este 
adăpată de idei răsturnătoare a stării de lucruri existente; că 
nu mai este disciplină; că este greutate de profesori. Dar bine, 
cum vă închipuiți că se pot îndrepta asemenea lucruri, când 
cineva vă arată răul, arată cum se poate îndrepta, iar d-voastră 
ziceţi: da! însă să nu se schimbe nici o catedră. Apoi dacă nu 
schimbaţi nimic, cum să se facă mai bine? Dacă în adevăr nu 
schimbaţi nimic, dacă lăsăm direcțiunea aceasta să meargă ca 
pănă acum, vă rog atunci nu vă mai plângeţi în contra tine- 
rimil; nu vă mai miraţi, de ce tinerimea vine cu idei răsturnă- 
toare; nu mai ziceți că în loc să se întărească la noi ordinea 
statului, este mai mult anarhie în spirite. Dv. aţi văzut-o, însă 
nu aţi primit să combatetți direcţiunea primejdioasă „laissez 
faire, laissez aller“, și atunci Dumnezeu să ne păzească de tot 
ce vor face generaţiunile viitoare! (Aplauze.) 

Reviu la dovedirea pericolului în fapt. Am zis că 
direcțiunea fracţionistă din Iași se lățește prin școli. Nu este 
exact, a afirmat d. Boerescu. 

Vă voi pune în poziţiune de a controla dv. înșivă, care din 
aceste două afirmări vă pare mai fundată. 

La 1867 era d. loan Brătianu la putere şi în lași erau 
candidaţi guvernamentali, cei dintâi de asemenea candidați sub 
domnia Principelui Carol, erau d. Suciu, d. Gheorghiu, 


E aia. 

D. Lateș, d. Tacu, în fine de aceia care publicaseră cartea lui 


- Barnut, și care prin un singur vot al d-lor declarau nulitatea 


dinastiei ce o avem azi și aspirau la republică. 

Ce stranie aberaţiune! Ce lipsă de cugetare și de maturitate 
politică! Dar pedeapsa pentru d. loan Brătianu a venit 
curând. Cel dintâi efect al alianței cu acești domni 
antidinastici, antimonarhici și antisociali a fost, că ei au silit 
pe ministrul loan Brătianu, în contra voinței sale, să înceapă 
persecuțiunea în contra ovreilor într-un mod așa de fals, încât 
să strice în restul Europei parte din simpatiile ce le puteam 
avea. Desigur încercarea făcută în contra ovreilor era cea mai 


= mare greşală ce putea face Partidul Liberal. Asemenea încercări 
-= ori se fac şi atunci trebuie să reușească, ori dacă nu reușesc, este 


cea mai mare nedibăcie de a încerca să le faci. A da 12 ovrei 
peste Dunăre a fost o copilărie criminală, care din nenorocire 
a produs zgomotul ce s-a răspândit în toată Europa. Și țara 
noastră cea mai ospitalieră, cea mai tolerantă, s-a aruncat în 
rangul unor naţiuni, printre care nu merităm să fim. Vasăzică 
la 1867 această direcțiune nepricepută era direcțiunea 
guvernamentală de dincolo de Milcov; iacă primul semn al 
lăţirii ei în lași. Venise pe atunci în Cameră și d. Lates, despre 
care d. Pascal într-o ședință trecută își bătea joc, crezând că 
prin aceasta mă combate pe mine. 

Aţi văzut, a zis d. Pascal, că în constituantă aţi avut doi 
filosofi: Cel dintâi a fost Lateș, care propunea ca fiecare 
comună să fie independentă de stat, să fie oarecum o mie de 
state în stat. 

Ei bine, d. Lateș face parte din acea fracțiune școlară, pe 
care noi o combatem. 

Pascal. D. Lateş s-a făcut ridicol cu opiniile sale. 

T. Maiorescu. Ridicol pentru noi, dar periculos pentru 
şcolari. Ș-apoi numai ridicol fiind, voiţi un corp profesoral cu 


-direcţiune spre ridicol? (Aplauze.) 

Dar să mergem mai departe. Dacă m-am oprit poate prea 
mult la atitudinea acelor domni sub ministerul Brătianu, am 
făcut-o din următoarea cauză: am crezut că este foarte 
important pentru toată înțelegerea noastră despre obiectul 
discutiunilor de faţă, dacă vă veţi convinge din acel exemplu 
al politicei practice, așa cum s-a petrecut în țara noastră, în ce 
strânsă legătură stau prelegerile universitare, în genere școalele, 
cu direcţiunile politice ale unei țări. Este bine să nu fie nici o 
politică în şcoale; dar este neapărat ca să fie o politică 
hotărâtă în privinţa școalelor pentru orce partid prevăzător. 

Continuu dar, d-lor, cu dovezile despre lucrarea 
Barnuţianilor în școale și în public. 

Vă aduceţi aminte că d. Lascar Catargi ca președinte al 
consiliului de miniștri și ministru de interne a adresat în vara 
trecută o circulară prefecţilor săi, prin care a crezut că e bine 
să le explice vederile guvernului asupra situaţiunii interne, după 
terminarea sesiunii extraordinare a Camerei din vara trecută. 
Nu se vorbea în acea circulară nici un cuvânt despre 
învățământ; era numai vorba despre alte legi, despre drumuri 
de fier, despre convenţia de comerț etc. Îndată după aceea am 
avut ocaziunea să citim în toate jurnalele opozitiunii un fel de 
protestaţiune în contra acelei circulări a ministrului de 
interne. În acele protestațiuni se zice între altele: 


PROTESTATȚIUNE 


„În Monitorul oficial al statului No. 150, d. L. Catargi 
publică o circulară cu data de 10 iulie, însemnată atât 
prin formă cât şi prin fond, fiindcă în ea tratează 
chestiuni și afirmă doctrine menite să aibă înrâurire 
asupra intereselor ţării. 

D. Prim-ministru al Măriei Sale Carol de Hohenzollern 
se adresează prefecților administraţiunii statului și le 
vorbește de cele trei legi, care au deșteptat atâtea îngrijiri 


PER n 

în spiritul public, și se fäleşte zicând că ele sunt titlurile 
cele mai legitime la încrederea și recunoştinţa ţărei. 

D. prim-ministru nu înțelege se vede opozițiune la 
actele sale, nu voiește să citească critici prin ziare şi să 
audă discuţiuni politice în întrunirile publice; d-sa caută 
să obțină prin intimidare pasivitatea poporului, năbușirea 
tutor reclamațiunilor, paralizarea controlului politic. 

Dacă această stranie circulară nu ar coprinde nimic 
mai mult decât atât, ar fi de ajuns ca să alarmeze pe toți 
oamenii de bine, pentru că guvernul aruncă ţărei legale 
o cutezătoare sfidare în numele forţei și al arbitrariului! 

Ah! dacă guvernul d-lui Lascar Catargi n-ar fi suprimat 
toate garanţiile constituţionale în alegeri, ar avea cuvânt 
să se întemeieze pe voturile parlamentului. Dar când 
jumătate din ţară s-a abținut d-a participa la această 
parodie a Constituţiunii noastre, și când... etc., etc.“ 


Subscriși, între alții, sunt: d. Gheorghiu, profesor de 
economie politică la Universitatea din Iași, d-nii lony, 
Cobolcescu, profesori, d. Brăndză, fost profesor la liceu etc. 
Citiţi în Românul din 27 iulie 1875. 

Apoi ce însemnează aceasta, d-lor? Oare nu poate 
primul-ministru să facă o circulară la adresa prefectilor fără ca 
să se provoace din partea acestor d-ni profesori asemenea 
protestațiuni scrise într-un mod așa de necuviincios; de 
provocator și, în orce caz, de necompatibil cu pozițiunea d-lor 
de profesori? 

G. Meitani. Să-i fi dat în judecată. 

T. Maiorescu. Înţeleg, trebuia să-i fi dat în judecată. Dar 
ce naivitate presupune d. Meitani guvernului; să ia un 
profesor de aici și să-l dea în judecata altor cinci domni tot 
profesori, trași la sorți, din lași. După cum este astăzi încă 
spiritul majorității corpului, acel profesor dat în judecată va 
fi disculpat și va profita din contra de un asemenea fapt pentru 
a-și face un triumf. Dumnealor se află bine; cine sufere, sunt 
şcolarii şi părinţii. 

Dar acum merg mai departe în darea probelor. D-lor, să 
vă citesc şi o demisiune dată de un d. profesor de la Senat. Era 
d. Cobolcescu, chiar reprezentantul Universității Iași, profesor 
de ştiinţe naturale, dar afectat de aceeaș atmosferă 
bolnăvicioasă, 


D-lui presedinte al Senatului, 


Domnule preşedinte, 

În urma votului dat de către Senat, în ședinta sa din 
2 iulie, prin care vot el recunoaște convenţiunea de 
comerț și navigaţiune cu Guvernul Imperial al 
Austro-Ungariei, care transformă România într-o ade- 
vărată colonie a acestui imperiu subscrisul, reprezintante 
al naţiunii în Senat, pierzând orce încredere în 
simţimintele naţionale ale maiorității Senatului. și 
neputând păstra mai mult nici cea mai mică ilusiune 
asupra patriotismului, de care ar trebui să se inspire 
maioritatea acestui înalt Corp Legiuitor, vin cu onoare 
a vă declara că conștiința nu-mi poate tolera d-a face 
parte un singur moment mai mult dintr-un corp, care 
a sacrificat cu atâta înlesnire cele mai sacre interese ale 
naţiunii. 

Cobolcescu 

Iasi, 2 iulie 1875 


Vedeţi în ce mod își da demisiunea un profesor de la 
Universitatea din lași și o da tocmai în acel moment, pe când 
şi-au dat demisiunile de deputaţi din Cameră şi d-nii 
lepureanu, Brătianu, Vernescu, Kogălniceanu și altii. Pănă 
acum poate lucrul vă pare destul de indiferent. Dar iacă un 
simptom al efectului acestor procedări profesorale asupra 
tinerimii, şi aci cred că indiferența va înceta. În acelaș timp 
apărea prin jurnale și o telegramă a clubului studenţilor 
Universităţii din lași și care iată cum sună (v-o cetesc din 


Românul de la 4 iulie 1875): 

„D-lui Manolache Kostaki lepureanu 
Bucureşti 
Actul patriotic ce aţi făcut în sustinerea intereselor 
celor mai vitali ale României a pătruns adânc în inimile 
studenţilor Universităţii din lași, cari nu vă vor pierde 
niciodată din recunoştinţă. În numele comitetului 
clubului studentilor, viu a vă felicita, spunându-vă 
totodată că junimea va da mâna celor ce luptă pentru 
tară. Vă rugăm, fiti interpretul multămirilor noastre și 
colegilor d-voastră ce v-au întovărășit în această luptă 
natională contra străinismului. 
Trăiască România! 


Nicolae Leonescu “ 


Eu vă mărturisesc că din parte-mi înțeleg simpatiile 
tinerimii pentru d. Ion Brătianu. Pretutindeni studenţii în 
mare parte sunt cam roşii și iubesc oamenii publici de felul 
d-lui loan Brătianu. Dar pe d. lepureanu? pe cel care îl numea 
d. Boerescu dușmanul şcolilor? lacă un act din partea acelor 
studenți pe cât rău în sine, pe atât puţin inteligent și leal. 

Iată, d-lor, cum se formează noua generaţiune de către acel 
corp profesoral. Dar trebuie să înţelegem bine efectul tututor 
măsurilor și să nu ne facem iluziuni. Asemenea tendente au 
fost și vor fi totdeauna, și niciodată statele n-au fost și nu vor 
fi în stare a le scârpi cu totul. Dar dacă au fost și sunt în toate 
tările asemenea tendențe, urmează de aci ca statul nostru să 
nu facă nimic pentru a le opri şi a le slăbi pe cât e cu putință? 
Din aceea că în tara noastră vor fi totdeauna oameni care să 
dorească republica, urmează ca d-voastră să încurajați prin 
însuși sacrificiele ţărei și mai cu seamă prin şcoli întreținute 
prin budgerul statului acea tendență? 

Dacă d-voastră credeţi că budgetul statului e făcut pentru 
a plăti profesori care să dea tinerimii prin învățământul ce 
predau direcțiunea ce v-am arătat, făceti-o. Dar atunci se va 
zice cu drept cuvânt, că nici această Cameră nu voiește prin 

învățământul public să consolideze stabilitatea și ordinea în 
stat, și aceasta va fi un criteriu mai mult pentru a judeca 
sistemul constituțional la noi. 

Mi s-a zis, d-lor, că combaterea mea provine din pasiuni 
personale. Ori nu înțeleg eu cuvintele, or cuvântul este aici rău 
aplicat. Personalităţi comite acela care întrebuințează 
pozițiunea sa publică și oficială pentru interesul său individual 
ca persoană privată. Dar ce personalitate fac eu? Sunt eu 
monarhia? (Ilaritate.) Sunt eu proprietar? Dar n-am nici un 
petic de proprietate! Din contra, când s-ar împărți proprietățile 
d-voastră după comunismul teritorial al școalei Barnuţiu, aș 
fi și eu unul care aș primi o avere mai mare decât ceea ce am 
astăzi. Si dacă s-ar face chiar republică, oare eu nu aș putea trăi 
și în republică? N-aș putea vorbi și în Camera republicană? De 
personalități dar nu poate fi vorba aici în ceea ce priveşte 
opozițiunea mea în contra fracțiunii în şcoalele statului. Dar 
voiţi să ziceţi că între oamenii monarhici, dinastici şi liberali 
și între socialiștii și republicanii de felul acelor câțiva profesori 
există o adversitate? O, da, fără îndoială; însă nu o adversitate 
personală, ci o adversitate neîmpăcată de principii, de teorii 
sociale. 

Eu cred acel soi de profesori periculoși pentru siguranta 
statului, pentru ordinea și respectul dreptului fiecăruia, și cât 
voi trăi și voi lucra ca om public, îi voi combate precum i-am 
combătut. 

lată pentru ce cred că și în ocaziunea de faţă nu e bine ca 
statul să întretie prin budgetul său niște oameni, care prin 
mijlocul învățământului ce predau, propagă idei primejdioase 
ordinei și siguranței sociale, insuflă tinerimii idei necoapte, care 
nu le pot fi folositoare în nici o privire. Eu aș dori ca tinerimea 
de dincolo de Milcov, în loc să se ocupe de cluburi politice și 
să trimită depeși de felicitare d-lui lepureanu, să meargă la 
înalta școală politehnică și să învețe metalurgia, exploatarea 
minelor, modul cum se construiesc drumurile de fier. Astfel 


piete pe 

ei vor fi folositori lor înșile și statului; iar noi nu vom avea pe 
conștiință faptul ca am încurajat prin școli cu banii țărei ideile 
cele mai nepotrivite cu starea României de astăzi. 

I. Agarici. Nu desființati școala. 

T. Maiorescu. Onor. d-nu Agarici, cu competenţa d-sale 
în materie de universitate, mă întrerupe..... 

I. Agarici. Când e vorba de ceea ce trebuie să se învețe în 
universitățile noastre, sunt competent mai mult decât d-ta, în 
aceea că nu voi închide eu o școală sub pretext că ies 
republicani dintr-însa. 

T. Maiorescu. Fie şcoli cât de multe și mai cu seamă 
secundare şi de sate, ceea ce și face această lege, dar nu profesori 
primejdioși ca aceștia cari, sub masca de învățătură, propagă 
fanatismul politic și prin urmare ignoranța în științe. 

lată sensul amendamentului meu: că la Universitatea de 
lași, unde se dă numai licenţa, poate să fie dreptul public și 
administrativ, de care vorbeşte amendamentul d-lui Korne, dar 
economia politică să nu fie. 

La Paris, în curs de 63 ani, nu s-a propus pentru licență 
economia politică, de ce voiți s-o predăm noi când mai cu 
seamă vă arăt inconvenientele, la care a dat loc? Apoi nu dv. 
aţi primit prin budgetul rectificativ să nu fie aceste catedre la 
facultatea din lași şi acum veniţi să le reînființaţi? Când s-a 
suprimat aceste catedre, d. Boerescu zicea: nu la budget, ci la 
lege cereţi suprimarea, acuma vă zice... 

B. Boerescu. Şi cu drept cuvânt am zis așa, pentru că d-ta 
ai venit să modifici legi prin budget. Atunci te-am combătut 
pentru că modificai legea instrucţiunii pe o cale neregulată; 
acum te combat pentru că suprimi din învăţământul 
universitar o ştiinţă folositoare și indispensabilă... 

T. Maiorescu. Fu nu suprim nimic, eu supun numai 
părerea mea majorității Camerei. 

B. Boerescu. Negreşit, fiindcă la majoritate ne adresăm. 

T. Maiorescu. Atunci îmi faceţi prea mare onoare, dacă, sub 
pretext de a mă combate pe mine, combateți majoritatea 
Camerei. (Aplauze.) 

Acum, d-lor, ce se zice? se zice, să revenim asupra votului 
ce am dat, și, după ce am recunoscut cu toții că mijloacele de 
învățământ ce trebuie să le dăm acestei țări e mai bine să le dăm 
în altă direcțiune decât a facultăților de drept, să zicem acum: 
faceţi ce veti voi cu ţara, numai de facultăţile de drept nu vă 
atingeţi. 

Apoi binevoiţi a vedea, d-lor, că dacă e vreo greutate în 
toate chestiunile de star, e greutatea financiară, și când vin 
acești d-ni și ne vorbesc de atâtea lucruri frumoase, nu uitaţi 
că o catedră se ţine cu sacrificii budgetare, și când e vorba să 
facem sacrificii budgetare cu o catedră, trebuie să vedem dacă 
această catedră e mai folositoare şi nu alta. lată cesuiunea cea 
mare! 

Când dai o sumă de 100 000 fr. pori să zici să facem o 
şcoală; dar chestiunea este: care este mai folositoare decât toate? 
În strâmtoarea noastră financiară e mai bine să prevedem mai 
mult pentru facultăți exacte, ca acele cari se prevăd în această 
lege, pentru școala politehnică. Dacă avem mijloace, să le dăm 
pentru învățământul real, pentru lățirea învățământului prin 
sate. Şi ca să nu fie o singură îndoială, în această privință, veți 
vedea la dispoziţiunile tranzitorii, unde are loc un asemenea 
amendament, acolo voi propune însumi ca să nu se împuţineze 
numărul școalelor de azi. Dar să nu se zică atât la facultățile 
de drept; căci, orcâtă însemnătate ar avea, au chiar prea mult 
prevăzut în budget. 

lată pentru ce vă rog să primiți amendamentul d-lui Korne, 
care nu admire catedra de economie politică, dar admite 
catedra de dreptul public şi administrativ ca o concesiune de 
compromis. (Aplauze.) 


35 
Asupra legilor finanțiare propuse de ministrul I. Strat 


(Sedinta Camerei de la 26 fevruarie 1 876) 


Reaua recoltă de la 1875 produsese un deficit de peste 
5 milioane asupra budgetului acelui an. Pentru 1876 
ministrul de finanţe I. Strat prevedea un deficit de peste 
10 milioane. Totdeodată trebuia să se facă împrumutul de 
42 milioane pentru plata drumului de fier Ploiești-Predeal, 
care se construia conform odiosului contract încheiat cu 
Crawley. Sub aceste grele auspicii Ministerul de Finanţe 
fusese părăsit de d. George Gr. Cantacuzin şi primit de d. 
Strat. Noul ministru, de-abia orientat asupra situaţiei, o 
expune Camerei fără crutare și cere mijloacele pentru a face 
faţă necesităţilor urgente. În acelaş moment însă (16 
fevruarie 1876) d. Dimitrie Ghica își dă demisia din 
prezidenţa Camerei şi trece împreună cu d. G. Gr. 
Cantacuzin în opoziţie, deși nu în coaliția de la Mazar-Pașa; 


iar Camera îşi alege prezident pe d. C. N. Brăiloiu. 


D-lor deputaţi, din discuţiunile ce se urmează de patru zile, 
veti fi remarcat fără îndoială două discursuri ca cele mai 
însemnate: discursul d-lui Mavrogeni și acela al d-lui B. 
Boerescu. 

D. Mavrogeni, ca totdeauna, a vorbit cu liniștea unui 
bărbat de stat și cu deosebita competenţă ce o are mai mult 

decât orcare altul din Camera noastră în această materie. D-sa 
totdeodată a tratat chestiunea ferindu-se de orce personalitate. 

Vă aduceţi aminte, cum, după dezbaterile prea violente de 
mai nainte, tocmai această demnitate a cuvintelor d-lui 
Mavrogeni a contribuit a le da și mai multă atragere pentru 
dv. Căci este evident, că mai ales în materii ca ceea ce ne 
preocupă acum, personalităţile sunt lipsite de orce interes. 

D. Boerescu pe de altă parte a fost ca totdeauna foarte viu, 
foarte inteligent, şi discursul d-sale a fost în cele mai multe 
părți ale lui de multă finetă, nu însă în totalitate. În totalitatea 
lui discursul d-lui Boerescu a fost așa de lipsit de prudență, 
încât nu a luat nici măcar precauțiunea elementară a fiecărui 
discurs de valoare: aceea de a-și alege o bază necontestată sau 
puţin contestată. Din contra, cea mai mare parte a discursului 
d-sale s-a întemeiat pe o eroare radicală de procedare 
parlamentară, care, dacă voi fi în stare a v-o arăta și dv. cu 
aceeaș claritate cu care o simt eu, va răsturna tot ce a vorbit 
d. Boerescu și va face anume din discursul d-sale cea mai mare 
întărire a poziţiunii guvernului în această Adunare. 

D-lor, d. Mavrogeni ieri ne-a spus că după o discuțiune 
de câteva zile chestiunea s-a epuizat și s-a lămurit. Desigur este 
lămurit pentru d-sa, care este cel întâi finanţiar între noi. 

Dar pentru noi ceialți, cărora chestiunile finantiare le sunt 
grele şi complicate, cred că lucrurile nu s-au lămurit deloc. Din 
contra, mi s-a părut uneori în parlamentul nostru, că în 
proporţia în care se continuă discuţiile, lucrul de care e vorba 
se întunecă tot mai mult (ilaritate), poate fiindcă una din 
armele parlamentare a câtorva deputaţi din opoziție este tocmai 
negura ce o grămădesc pentru a împedeca vederea curată a 
obiectului. Așa încât cel ce intră mai târziu în discuţie, precum 
sunt eu astăzi, trebuie să întrebuinţeze o parte a cuvintelor lui 
numai și numai spre a împrăștia negura grămădită de altii. 

Daţi-mi voie, d-lor, să mă încerc întâi a ajunge împreună 
cu dv. la înţelegerea obiectului prin combaterea adversarilor 

majorităţii. Acești adversari, câți au vorbit pănă acum, 
trebuiesc și combătuti în două grupuri, care au aerul de a nu 
se amesteca întreolaltă, deşi în fapt dau acelaș rezultat. 

Aţi văzut, d-lor, că a vorbit mai întăi un deputat, care face 
guvernului o opoziţie sistematică, și care nici că a intrat mai 
de amănuntul în chestia specială ce ne ocupă, ci s-a mulţumit 
a veni să spuie că d-lor nu au încredere în ministerul de astăzi 
și că în orce mod s-ar acoperi deficitul și s-ar face împrumutul, 
d-lor nu vor vota mijloace acestui guvern. 

Acest grup a fost reprezentat de d-nii Pascal, G. Brătianu 
şi Meitani, fără ca să ştim câti altii sunt îndărătul d-lor. 

Este apoi un alt grup, compus de un număr de deputați 
oratori, care în aparență nu au aceasta intenţiune de 
neîncredere fățişă în guvern. 

Acest al doilea grup este reprezentat de prinţul Dimitrie 
Ghica, d. Grigore Cantacuzino şi d. Vasilie Boerescu. Nici că 
ar fi putut să facă d-lor aceeaș francă opoziţie, pe care au 
arătat-o dd. Pascal, G. Brătianu și Meitani, căci principele 
Dimitrie Ghica a fost preşedintele Camerei conservatoare în 
timp de 5 ani; d-sa împreună cu guvernul a lucrat toate legile 
şi, prin urmare, este egal răspunzător împreună cu guvernul 
îndeosebi de situaţiunea finanţiară de astăzi. 

D. Vasilie Boerescu era chiar membru al acestui minister 
pănă mai acum câteva luni, și d. Grigore Cantacuzino era pănă 
mai acum câteva săptămâni. Este evident că nu puteau să zică 
nici unul din d-lor că nu au încredere în acest guvern. D-lor 
au ales altă cale, au întrebuințat o procedare parlamentară mai 
fină; de intrat au intrat în dezbaterea propunerilor finanţiare, 
în loc însă de a se uni cu propunerea maiorităţei comitetului 
delegaților, d-lor au făcut o minoritate, care face poziția 
guvernului imposibilă. 

Îmi veţi permite acum să vorbesc despre argumentele 
acestor două diferite grupuri de opoziţie; să vedem ce au spus 
ele în discuţiunea aceasta, și apoi să vedem noi, maioritatea 

deputaţilor, care nu voim să facem greutăți guvernelor, ci să 
întocmim pe cât se poate mai bine situația finanţiară a ţărei, 
să vedem și noi ce trebuie să alegem din lunga discuţiune de 
4 zile. Voi începe, d-lor, prin grupul compus de prințul 
Dimitrie Ghica, d-nii Grigore Cantacuzino și Vasilie Boerescu, 
din cauza importanţei lui în sine şi din cauza modului 
eminent, cu care părerile sale au fost susținute ieri prin 
discursul d-lui B. Boerescu. 

D. B. Boerescu, în cele ce ne-a spus în ședința de ieri, a 
comis următoarea eroare fundamentală pentru orce discuție 
folositoare într-o Cameră. D-sa ne-a vorbit o întreagă oră de 
împrumutul de 30 milioane, propus de d. ministru de 
finante, şi ne-a arătat care este defectul acestui împrumut, apoi 
a făcut câteva laude d-lui L. Catargi și a conchis că la 
discuţiunea ce va urma asupra celuilalt proiect de lege pentru 
42 milioane pentru plata construcțiunii drumului de fier 
Ploieşti-Predeal va propune și d-sa un amendament, prin care 
afacerea împrumutului Crawley să fie iarăș hotărâtă de Cameră. 

Dar ia să vedem, d-lor, este corectă procedarea aceasta? 

Sunt 4 zile de când discutăm două proiecte de lege, unul 
propus de maioritatea membrilor comitetului delegaților, și 
care zice să dăm guvernului 16 milioane bonuri de tezaur 
pentru deficitul momentan și să facem împrumutul de 
24 milioane în condițiuni posibile, și altul al minorităţii, care 
zice să dăm numai 12 milioane bonuri de tezaur și să facem 
împrumut de 42 milioane după legea veche nemodificată, 
adecă în condițiuni deocamdată imposibile, pe care însă 
guvernul să le încerce mai întăi pentru a avea o „experiență“. 

Este oare vorba în discuţiunea noastră de 4 zile de vreun 
împrumut consolidat de 30 milioane, pe care L-a combătut d. 
Boerescu timp de o oră? Nu uitaţi, d-lor, că ministrul de 
finanţe, care a avut această părere la început, după ce a discutat 
cu maioritatea delegaților în comisiune, l-a scos însuș afară din 
discuţiunea noastră, unindu-se cu opiniunea acelei maiorități, 

şi chestiunea de care ne ocupăm este împrumutul de 16 
milioane cu bonuri de tezaur; sau, după opiniunea minorității, 
împrumutul de 12 milioane tot prin emisiune de bonuri de 
tezaur. Vă rog dar, d-lor deputați, să-mi spuneți acum: este 
unul din dv., care să-și fi însuşit teoria împrumutului de 30 
milioane consolidat? Sau insistat-a guvernul asupra primei 
propuneri de împrumut consolidat? Nu. Guvernul s-a unit cu 
opiniunea maiorității, care propune a i se acorda 16 milioane 
prin emitere de bonuri de tezaur. Dacă lucrul este astfel, de 
ce se mai combate împrumutul consolidat de 30 milioane, care 
nu mai este în chestiune? Și ce trebuie să vedem noi în această 
procedare a d-lui Boerescu? Pentru ce faceți o imputare 
guvernului, că a avut numai o altă părere acum 6 zile, din 
moment ce s-a unit cu proiectul de lege al maiorității? 

Dar oare noi discutăm aci intenţiimile și părerile platonice, 
sau discutăm proiectele de legi, supuse în realitate dezbaterii 
parlamentare? Cum? Voiţi se atacați pe ministrul de finante, 
pentru că nu persistă în părerea sa de mai nainte? Apoi atunci 
cum rămâne cu titlul de onoare ce de 5 ani aţi dat acestui 
minister: că este ministerul maiorităţii dv.; că acești bărbaţi în 
cele mai multe cazuri nu tin absolut la ideile lor decât întru 
atâta întru cât acele idei sunt și ale majorității? Că ei discută 
cu noi împreună, în deplină libertate, se conving de adevăr și 
când văd că maioritatea are dreptate, primesc părerea ei? Apoi, 
d-lor, iată d. Strat care a venit la minister cu ideile d-sale, a 
propus un proiect de lege, și iată o maioritate care i-a zis: nu 
c bine să primim împrumutul consolidat așa cum ni-l 
propune d. ministru și nu credem deocamdată că guvernul are 
trebuință de 30 milioane pentru a face față necesităților țărei; 
noi credem că este de ajuns a-i acorda 16 milioane, și aceasta 
nu printr-un împrumut consolidat, ci prin emisiune de 
bonuri de tezaur. Atunci d. Strat, ca și întregul minister, s-a 
unit cu această opiniune a maiorităţii. De ce dar mai urmăriți 

stafia unui împrumut consolidat, a cărui realizare a dispărut 
sub proiectul maiorităţii? 

Așadar, d-lor, nu mai este vorba de un împrumut 
consolidat, ci de părerea primită de d-voastră, de a se acorda 
ministerului împrumutul de 16 milioane prin emisiune de 
bonuri de tezaur, care datorie se va acoperi prin rămășițele ce 
se vor încasa. Mai este apoi în al doilea proiect vorba de 
împrumutul de 42 milioane pentru plata construcțiunii 
drumului de fier de la Ploiești la Predeal, și acest împrumut 
trebuie în orice caz să se efectueze pentru că Starul este angajat 
prin însăș legea drumurilor de fier. Chestiunea cea nouă este 
dar redusă la simpla acoperire a greutăţii momentane de 
16 milioane provenite din anul cel nefavorabil 1875, pănă 
când se vor redeschide resursele venitului. 

Ei bine, de ce atunci d. Boerescu a făcut această combatere 
învierșunată a discreditului prin împrumuturi consolidare, 
lucru neașteptat de la un parlamentar vechi și abil ca d-sa? De 
ce a vorbit o oră afară din chestie? — Stiti de ce, d-lor? Veti fi 
observat cu toții un lucru: toată discuțiunea noastră 
parlamentară, când e vorba de a se face opoziție guvernului, 
urmează așa: întâi se caută a se produce o atmosferă dusmană 
contra persoanei ministrului, de care e vorba, şi dacă oratorul 
crede că a izbutit a indispune o parte din Cameră în contra 
ministrului, revine apoi și la chestiunea de care ne ocupăm, 
aceasta însă se tratează mai de-alărurea şi se rezolvă cum d-lui 
vrea. Lucru principal pare a fi persoana ministerială. 

Piramida pe care a clădit-o d. Boerescu a fost așa: cinci 
carturi de oră a vorbit de ideile d-lui Strat, care nu mai erau 
deloc în discuţiune, și după ce a indispus lumea prin 
primejdiile presupuse aduse de d. Strat, pe urmă a adus câteva 
laude d-lui L. Catargi, ca să nu se crează de maioritate că 
oratorul aspiră la minister prin răsturnarea cabinetului actual. 
(Aplauze.) Nu, ci d. Boerescu a voit să crează maioritatea că 

d-sa continuă adevăratul sistem al d-lui Catargi, că d-sa e astăzi 

mai Catargi decât d. Catargi, lăsând a se înțelege că buni sunt 
toti ceilalți miniștri, dar rău e acum d. Strat. lar vârful 
piramidei era: împrumutul Crawley să se hotărască tot în 


= Cameră, ca şi afacerea din vara trecută. 


Ei bine, d-lor, să vedem ce a făcut d. Strat, pentru ca să 
merite acest atac de neîncredere? S-a zis că d. Strat a fost prea 
mult timp în străinătate — și-mi pare rău că principele D. 
Ghica nu este în acest moment aci, căci trebuie să relevez 
câteva cuvinte zise de d-sa la adresa d-lui Strat. Principele D. 
Ghica a zis d-lui Strat: ai fost în străinătate, te-ai plimbat, ai 
venit acuma între noi ca să ne turburi, şi te poti duce iarăș în 
străinătate ca să te plimbi. 

D-lor, trebuie să vă mărturisesc un lucru: un bărbat ca 
principele D. Ghica, consumat în parlamentarism, vechi 
președinte al acestei Camere și al atâtor alte Camere, a fost 
pentru noi, tinerii, un fel de conducător în viața parlamentară. 
Când noi cei tineri, viind în Cameră, precum am venit şi eu 
acum 5 ani, am văzut ca președinte al ei și al Partidului 
Conservator pe principele D. Ghica, ne ziceam: de la d-lui 
trebuie să învăţăm parlamentarismul pentru că noi suntem 
nedeprinși, însă el este recunoscut ca un înaintemergător al 
partidului nostru. D-sa va fi maestrul nostru, noi suntem 
simpli ucenici. Dar acum mă întreb: oare mai trebuie să 
urmăm exemplul aceluia în care ne-am deprins să vedem un 
conducător? Ce însemnează, d-lor, de a zice d. e. d-lui Strat: 
te-ai plimbat în străinătate, te-ai întors între noi și poţi să te 
duci iarăş să te plimbi? Oare asemenea cuvinte sunt un 
exemplu bun de parlamentarism? Eu pui numai întrebarea, 
nu-mi permit a o rezolvi. Tot ce-mi permit este de a vă 
mărturisi: că maeștrii fac uneori prea grea poziţia ucenicilor. 
(Ilaritate, aplauze.) 

Să venim acum la d. ministru Strat și să vedem, cum d. 
Strat s-a plimbat în străinătate. Onor. d. Strat a fost trimis prin 
încrederea Domnitorului ca reprezentant al țărei la Paris. Vă 

aduceţi aminte că cel din urmă semn de deosebită favoare ce 
l-a dat împăratul Napoleon al III-lea cuiva, înainte de căderea 
sa, a fost dat d-lui Strat, agentul României la Paris. Şi deși astăzi 
este poate comod a lua ușor autoritatea lui Napoleon al III-lea, 
care acum e mort, dar vă aduceţi aminte că era un timp când 
țara aceasta îl respecta și îi era recunoscătoare. Ei bine, când 
agentul României la Paris se bucura de distinsa favoare a lui 
Napoleon al III-lea, aceasta însemna că acel agent a făcut cele 
mai reale servicii țărei sale în poziţia, în care se afla. Se poate 
dar zice astăzi d-lui Strat: du-te și te mai plimbă în străinătate? 
Aceasta este primirea ce trebuie să facem unui om, care din 
străinătate, unde a făcut servicii importante țărei, revine în 
mijlocul nostru? D. Strat și după căderea împăratului 
Napoleon a continuat a fi agent la Paris, după aceea a fost 
trimis agent la Constantinopol, apoi iarăș la Paris, şi când a 
demisionat din această poziţiune, guvernul, din care făceam 
atunci și eu parte, l-a însărcinat să meargă din nou la Paris 
pentru a negoţia renta. 

Această rentă era combinată ca proiect de lege de d. 
Mavrogeni, a fost negoțiată de d. Strat și a fost subscrisă de 
d. Cantacuzino. Mai suntem noi în drept să zicem d-lui Strat: 
te-ai plimbat în străinătate, du-te și te plimbă încă? D. Strat 
după ce a ocupat servicii importante în străinătate, s-a 
reîntors în timpul nostru, și în împrejurările grele în care ne 
aflăm, era natural să ocupe astăzi locul, la care îi dau dreptul 
luminile şi experiența sa, 

D. Strat îmi pare și mie că a comis o imprudență. D-sa, 
venind la minister, când era câteva zile pănă să se închiză 
Camera, a fost silit a se orienta cu toată iuţeala în ministerul 
său și, după raportul predecesorului său d. Cantacuzino, a 
constatat acest deficit. Asupra deficitului d. Strat, fără să vază 
poate bine care este și atmosfera Camerei întregi, s-a grăbit a 
vă prezenta modul de a-l acoperi. 

Dar suntem noi, Camera, în drept de a ne plânge așa de 
tare de un ministru de finanţe, care vine cu o sinceritate cam 
neliniștită a da pe faţă situația momentană a finanţelor? Colegii 
săi înțeleg să se plângă, fiindcă a lor poziție devine mai grea. 
Dar noi, ţara plătitoare? D-lor, ia să nu răstălmăcim lucrurile! 
Care om produce neliniște? Acela care voiește să plătească 
datoriile sale?... — D-voastră toți vorbii pare că d. Strat vine 
azi să vă zică: haide să facem de exemplu o nouă armatură, hai 
să adăogăm câteva regimente, haide să facem un nou drum de 
fier de la Buzău la Mărăseşti, or la Marea-Neagră, și de aceea 
vă cer să faceţi o nouă datorie. Aceasta vă zice d. Strat? D-sa 
vă zice din contră: există un deficit, acest deficit (voi vorbi 
d-lor, cum s-a născut), acest deficit este recunoscut de d-nii 
Mavrogeni, Cantacuzin, Boerescu și de toţi d-voastră, acest 
deficit trebuie să-l plătim cât mai curând; iar de aci înainte să 
nu mai facem datorii, ci să restrângem budgetul cheltuielelor. 
Apoi omul, care voiește să-și plătească datoriile, neliniștește el 
așa de mult? Și dacă pentru această grabă d. Strat vă propune 
un mijloc și d-voastră propuneti altul şi d-sa îl primește, este 
acesta un motiv de a i se face o imputare? Dar d. Dimitrie 
Ghica a zis că d. Strat a aruncat o bombă între noi și că a 
zdruncinat prin aceasta creditul statului. 

D-lor deputaţi, să facem o deosebire: toate cestiunile în 
viața publică sunt așa de complicate încât au mai multe însușiri 
și nu se poate ști uneori, dacă un fapt produs vine din una din 
acele însușiri sau din alta. Cine vrea însă să judece trebile 
publice, trebuie să le deosebească cu toată stricteța. Și tocmai 
aci este una din greutăţile politicei în genere. În ceea ce a făcut 
d. Strat, sunt două elemente: întâi d-sa a arătat un deficit și 
al doilea s-a grăbit a voi să-l acopere. Oare, din aceste două 
elemente, care să fi înspăimântat țara? Graba de a acoperi o 
datorie sau descoperirea unui deficit, la care mulți nu se 
gândeau mai nainte? Mi se pare că dacă neliniște s-a produs, 

a fost prin descoperirea deficitului, și dacă în această neliniște 

ceva a putut să ne asigure pe noi și piețele străine, a fost din 
contră graba ministerului, care v-a descoperit deficitul, de a-l 
și acoperi. Și fiindcă aţi comparat de atâtea ori pe d. Strat cu 
un proprietar, apoi permiteţi-mi să completez comparațiunea. 
Un proprietar, care are să facă o plată la martie, îl vedeți 
alergând în dreapta și în stânga cu multă neliniste. De ce? Ca 
să facă nouă cheltuieli? Nu; ca să-și plătească cu stricteţe 
datoriile. Apoi aceasta poate să neliniștească pe creditorii săi? 
Nu; ci, toți au să zică: iată un om, care voiește să facă onoare 
angajamentelor sale. Și în cazul nostru se va zice: iată un 
ministru de finanţe, care vede că există o datorie în tară și se 
grăbeşte a o plăti. Şi aceasta aduce discreditul asupra noastră? 
În ceea ce mă privește sunt de o altă părere și cred că acei, care 
au vorbit aşa, au confundat printre multele elemente 
complicate cauza adevărată a neliniștei. 

Și acum viu la o parte, care mi-a părut neexactă, care mi-a 
părut numai o fineță, însă nu prea fină în ceea ce spunea d. 
Boerescu. Căci vedeţi, d-lor deputaţi, și asemenea fineţe 
parlamentare au uneori soarta lor stranie. Ele sunt foarte bune, 
pănă când nu se descoper! Dar odată fineţea descoperită, ea 
este o armă, care se sparge așa de rău în mâna aceluia care a 
întrebuintat-o, încât îl nimicește și întărește pe adversarii săi. 
(Mare ilaritate.) 

Sistemul cel vechi al d-lui Catargi era de a face economii, 
așa zicea d. Boerescu, și sistemul cel nou, cela în contra căruia 
se opune d-sa, este de a face împrumuturi drept mijloc normal 
de a echilibra budgetul. Sper că am reprodus exact zisele d-sale. 
Dar bine, d-lor, este oare adevărat, că acesta este sistemul cel 
nou al d-lui Strat? Mai întâi d. Strat a primit părerea 
majorităţii, vasăzică nu era sistemul d-sale de a face numai 
decât împrumuturi consolidate pentru echilibrarea normală 
a budgetului. Căci dacă era acesta adevăratul d-sale sistem, d. 
Strat nu primea propunerea maiorității. O părere momentană 
nu e încă un sistem, sau atunci nu înţelegeți ce însemnează 

cuvântul sistem. Dar iată unde vine adevăratul sistem. D. Strat 
vă zice: avem un budget, care la venituri are înscrise 96 
; milioane, ţara nu are însă regulat aceste venituri, reduceți dar 
budgetul la 85 milioane, nu faceți cheltuieli decât pentru 


adevăratele venituri; şi aci vine teoria unui bun finanţiar, care 


vă zice că pentru cheltuielile ordinare nu poate să recurgă în 


mod regulat la mijloace extraordinare, și că din contra, 
pentru a nu face împrumuturi pentru echilibrarea budgetului, 
vă propune două lucruri: 1. să stingem orce umbră de datorie 
flotantă, căci aceasta este începutul unui împrumut consolidat, 
şi al 2-lea, şi aceasta este partea importantă pentru care noi 
trebuie să susţinem pe d. Strat, să reducem budgetul nostru 
normal la cifra veniturilor reale, pentru că nu putem merge 
mai departe cu 96 milioane. Dar s-a zis: apoi sistemul vechiu 
al d-lui Catargi? Sistemul vechi al d-lui Catargi, și aci nu cred 
să fiu contrazis, este reprezentat prin d. Mavrogeni; d-sa însă 
ca finanţiar cunoscut al Partidului Conservator și al ministrului 
Catargi v-a zis de ieri: deși nu primesc cifra evaluării d-lui Strat 
şi cred că deficitul pe amândoi anii nu este cum l-a arătat d-sa, 
ci numai de 20 sau 19 şi jumătate milioane aproape, sunt totuș 
ca și d. Strat de părere să nu-l acoperim cu bonuri de tezaur, 
ci să-l acoperim cu un împrumut consolidat făcând în loc de 
42 000 000, 62 000 000 împrumut; iar de aci încolo să ne 
mărginim la cheltuieli, mai ales armata să nu coste mai mult 
de 15 milioane. Este aceasta părerea d-lui Mavrogeni exprimată 
prin grai și exprimată și în raportul ce l-a făcut onor. nostru 
raportor? Da! Prin urmare, dacă asupra modului de a acoperi 
deficitul d. Mavrogeni și d. Strat sunt de aceeaș părere, ce 
înseamnă toată fraza d-lui Boerescu, că direcţia veche a d-lui 
Mavrogeni era alta și că direcţia nouă a d-lui Strat este alta? 
Înseamnă, cum v-am spus, o fineță parlamentară, și a devenit 
acum o fineţă din cele descoperite. 
S-a mai imputat d-lui Strat de ce nu a venit cu budgetul 
pe 1877 de pe acuma în Cameră. S-a zis că daca nu veţi avea 

budgetul de pe acum, nu va fi administraţie bună în finante. 
Bine, d-lor, budgetul pe 1876 este votat; și dacă este vorba de 
budgetul pe 1877 și voiţi ca el să nu fie decât numai o 
formalitate constituțională, atunci priviţi-l deja ca făcut şi 
iscălit, însă din timpul când era d. Cantacuzino la minister. 
Se luase atunci hotărârea, ca să vă dăm prealabil budgetul pe 
1877 în cuprinderea celui rectificat pe 1876 şi rămânea ca la 
toamnă să-l îndreptăm după starea adevărată. D. Strat însă nu 
vă face această formalitate de a depune budgetul pe 1877 aşa 
cum este cel rectificat pe 1876. Și oare pentru noi deputaţii 
din maioritate, noi care nu suntem finanţiari mari, care nu 
voim să răsturnăm guvernele și care nu avem pretenţiuni de 
ministere, noi care reprezentăm țara plătitoare, pentru noi ce 
trebuie să însemneze aceasta, dacă judecăm cu mintea 
naturală? lată un ministru de finanţe, care vine şi zice: 
evaluările noastre de pănă acum, întemeiate pe anul 1872, au 
fost exagerate. D-voastră nu puteți să cheltuiţi 96 milioane pe 
an, fiindcă nu aveţi atâta, ci numai 85 milioane, și budgetul 
d-voastră, chiar cel redus, fiind de 96 milioane, vă rog să mă 
așteptați cu prezentarea lui pentru anul viitor pănă la toamnă. 
Apoi ce poate însemna aceasta alta decât că ministrul de finanţe 
cu colegii săi va trebui să chibzuiască, cum să reducă budgetul 
normal de la 96 milioane la cifra reală a veniturilor constatate? 
Și din aceasta faceţi o imputare d-lui Strat, şi aceasta este o lipsă 
de constituționalism sau de procedură regulată constituțională 
din partea unui ministru de finanțe? lată acuzările nedrepte, 
care ne fac să nu avem încredere în opoziţiunea ce le 
întrebuințează. (Aplauze.) 

Atât, d-lor, încât priveşte atacurile ce s-au încercat a se face 
în contra d-lui ministru de finanţe. Dati-mi voie acum să reviu 
la însăș chestiunea, cum se prezentă înaintea noastră. 

Avem două proiecte. Avem întâi proiectul majorităţii, cu 
care s-a unit guvernul, pentru care voi vota și eu și care zice: 
să facem împrumutul pentru drumul de fier Ploieşti-Predeal, 

de 42 000 000 în condițiuni posibile, dar pentru greutățile 
finanțiare de acuma să ne înlesnim cu bonuri de tezaur în cifra 
de 16 000 000, prezentându-ni-se la toamnă, bineînțeles, 
budgetul normal pentru anul 1877, și pe lângă acest budget 
şi legile organizatoare și modificatoare; căci fără asemenea legi 
organizatoare nu se poate echilibra în definitiv situaţiunea 
noastră finanțiară. Ce aveţi de zis în contra acestor două 
propuneri? Nu voiţi să daţi 42 000 000? Dar aceasta e 
hotărât de doi ani, şi trebuie făcut. Nu voiţi ca să înlesniţi 
guvernul, dacă este un deficit momentan în budget, cu 
16 000 000 bonuri de tezaur? Dar aceasta trebuie s-o faceti și 
apoi să așteptați pănă la toamnă ca să regulăm în mod definitiv 
situațiunea. Însuș acest minister este obligat să prezente 
atunci budgetul echilibrat în mod real. 

Este însă, al doilea, părerea minorităţii, şi atât d. D. Ghica, 
cât şi dd. Cantacuzino și Boerescu au vorbit în favoarea ei. lată 
ce zice această părere: 


Art. 1. Pentru a face față la plătile cele mai urgente ce sunt a se 
efectua în primele luni ale anului 1876, Ministerul Finantelor este 
autorizat a emite bonuri de tezaur pănă la suma de 12 000 000 
(douăsprezece milioane). 

Art, 2. Cheltuielele anului 1876 nu se vor angaja, nici efectua 
decât în limitele împlinirilor, spre a nu rezulta deficit la finele acestui 
an. Spre acest sfârșit guvernul este însărcinat a face reducerile necesarii 
în budgerele votate și a mărgini completarea armaturei numai în 


comen zile contractate. 


Ce însemnează aceasta? 

Daţi-mi voie a vă releva o impresiune defavorabilă, ce o 
face din capul locului un fel de opoziţiune. Când opoziţiunea 
vine din partea unor deputați, despre care se știe de mai înainte 
că sunt în contra guvernului, despre care se ştie că în sistemul 
d-lor, de-altmintrelea foarte legitim de a vedea lucrurile, ar fi 
mai bine ca d-lor să vie la guvern și nu cei care sunt astăzi, 
atunci toate propunerile d-lor trebuie să fie întâmpinate din 

partea noastră a majorităţii, care nu voim răsturnarea 
guvernului, cu oarecare neîncredere și trebuie să nu uităm de 
a cerceta, dacă propunerea d-lor este un lucru bun în sine sau 
numai un mijloc de a face greutăți guvernului? Dacă lucrul e 
bun în sine, n-avem să zicem nimic; dacă însă este numai un 
mijloc de a face greutăţi, atunci să ne daţi voie a-l respinge, 
oricare ar fi autoritatea celor ce-l propun. D-lor, 4 milioane 
pentru armată — iacă prima chestiune, unde domnii cu 
opinia minorității... 
D. Ghica. Vasăzică noi suntem opozițiune sistematică şi 
doritori de minister? | 
T. Maiorescu. Nu cred că sunteţi opozant sistematic, şi dacă 
este ceva ce nu doriţi, este ministerul... (Ilaritate.) Reviu dar 
la cele patru milioane pentru armată. Dar ce sunt aceste patru 
milioane? În anul trecut aţi votat o lege prin care dați cinci 
milioane ministrului de război pentru cumpărare de arme. Din 
aceste 5 milioane au mai rămas ca la 3 milioane, iar două sunt 
angajate pentru arme. În anul acesta s-a simțit trebuintă de 
muniţiuni și alte înzestrări pentru armată și s-a cerut 5 700 000 
franci. Aţi auzit ieri, cu câtă demnitate, cu cât adevărat 
parlamentarism fostul ministru de finanţe, d. Cantacuzino, v-a 
vorbit. Însă, un singur lucru n-a fost atins de d-sa în vorbirea 
d-sale și eu mă aflu tocmai în privința acestui punct în cea mai 
mare nedomirire. D. Cantacuzino, fiind încă ministru de 
finanțe, a cerut de la d-voastră să autorizați a se emite bonuri 
de tezaur în sumă de 5 700 000 franci pentru muniţiunile și 
remonta armatei și tocmai asupra acestei propuneri a d-lui 
Cantacuzino, d-voastră maioritate ați zis: „nu dăm atăra pentru 
militarism“; din contră ați mers pănă a zice, că chiar din acele 
5 milioane votate anul trecut și din care mai sunt disponibile 
trei milioane, să se cumpere așa-numitele harnaşamente și 
muniţiuni, și aţi mai adăogat numai 900 000 franci ca să se 
facă 4 milioane. Cererea creditului de 5 milioane și 700 000 
franci a făcut-o însuși d. Cantacuzino fiind ministru de finanţe. 

Vasăzică aceste 5 700 000 franci, sumă nouă, și cele peste 3 
milioane de mai nainte disponibile de la arme făceau aproape 
9 milioane cerute pentru armată de d. Cantacuzino, în locul 
celor 900 000, adecă de zece ori mai puţin, încuviinţare de 
d-voastră. Iacă lucrul înainte cu 3 săptămâni, când era d. 
Cantacuzino încă ministru și colegul d-lui Lascar Catargi. 
Astăzi însă văz aci o hârtie albă, pe care este tipărită opinia 
minorităţii. Vedeţi, hârtia are puţine litere; dar între ele sunt 
vro câteva, care au o mare greutate pentru d-voastră și 
pentru mine și care îi dau propria ei valoare. Aceste litere 
coprind numele principelui Dimitrie Ghica și al d-lui George 
Cantacuzino. Eu m-am uitat de două, de trei, de patru ori pe 
această hârtie, și când am văzut aceste două nume pe ea, am 
cătat să mă lămuresc, ca fiecare din d-voastră, pentru ca să știm 
cum să ne hotărâm între cele două propuneri. Am găsit că d. 
Cantacuzino, în minoritate cu prințul D. Ghica, difere astăzi 
de părerea maiorității comitetului delegaților, care zice: să se 
dea acele 4 milioane pentru armată, pe când d-nii Ghica și 
Cantacuzino vor să se mărginească numai la comenzile deja 
contractate în momentul de fată, și fiindcă aceste, după 
declararea guvernului, sunt numai de aproape 200 000 franci, 
vor cu alte cuvinte să se suprime cele patru milioane. 

Vă rog, d-lor, să-mi explicaţi acum d-voastră acest lucru, 
fiindcă eu singur nu mă pot domiri. D. Cantacuzino cerea 
acum patru săptămâni 9 milioane, d-lui şedea atunci pe acea 
bancă ministerială. Astăzi d. Cantacuzino, care stă aci pe banca 
deputatilor, zice, nu numai să nu dati nimic din cele şease 
milioane cerute de d-sa, dar şi din cele trei milioane votate anul 
trecut să mai tăiați. 

G. Cantacuzino. Evenimentele politice îmi impunea 
aceasta atunci. 

T. Maiorescu, Evenimentele? Care evenimente politice? 
Dar în ce s-au schimbat evenimentele politice? În adevăr o 
parte a politicei noastre s-a schimbat: d. Cantacuzino, în loc 

de a fi pe acel fotoliu, stă pe această bancă. Dar evenimentele 
politice externe unde vedeți d-voastră că s-au schimbat? 

Faceţi aluziuni la criza orientală? Da ia să vedem, dacă acest 

paravan nu e prea transparent. Vă aduceţi aminte, că a venit 
acum 4 săptămâni d. președinte al consiliului şi ne-a declarat, 
a venit asemenea d. ministru de resbel și ne a spus: România 
nu poate să se gândească a juca un rol agresiv în politica 
Orientului; dacă s-au cerut patru milioane, era numai pentru 
cea mai neapărată înzestrare a armatei cu harnașamente și 
muniţiuni trebuincioase în timp de pace, ca şi în timp de 
resbel, furnituri, fără care nici nu poate să existe o armată. Cel 
mult la ce ne-am putut gândi, a fost; întăi, menţinerea ordinei 
înlăuntru, al doilea, dacă am avea nenorocirea să fim călcaţi 
de vreo putere străină pe teritoriul nostru, atunci, în virtutea 
tratatului de Paris, care vorbeşte anume de armata noastră, de 
drapelul nostru și ne recunoaște neutralitatea, am trebuit să 
ne gândim a ne apăra onoarea teritoriului. 

Oare s-a schimbat ceva din aceste lucruri astăzi? Cum voiţi, 
d-le Cantacuzino, să insinuați că noi, guvernul de atunci, am 
avut idei ascunse? Voiţi să ziceți astăzi: A! s-a pacificat 
Orientul, nu mai avem nevoie de munițiuni? Prin urmare, 
voiți să arătaţi Europei, că noi am mistificat atunci opiniunea 
publică și făceam o armatură de resbel sub forma unei 
armaturi de pace? că noi, și d-ta împreună, voiam să înșelăm 
pe acei care aveau să voteze armatura? D-lor, sau eu nu mai 
înțeleg nimic, sau acela, care a fost acolo pe acele bănci, nu 
trebuia să iscălească acest proiect de lege al minorităţii. 

Căci ce va să zică: s-au schimbat împrejurările? Va să zică: 
complicațiunile orientale au diminuat? Ce pretext puțin 
chibzuit mai este și acesta! Lasă că împrejurările orientale nu 
s-au schimbat în aceste 3 săptămâni așa, încât dacă atunci era 
din cauza lor necesară noua înzestrare a armatei, astăzi să nu 
mai fie; lasă că este ştiut că lupta continuă încă în Orient, și 
nici un om de stat cu oarecare prudență nu poate zice astăzi 

cu siguranţă ce se va întâmpla în decursul acestei veri în Turcia, 
cu toate silințele de pacificare. Dar lucrul principal este că 
guvernul cu d. Cantacuzino împreună a declarat că armatura 
noastră nu era decât o armatură pentru starea de pace. l l 
Si această declarare era cu atât mai adevărată și mai 
naturală, cu cât a fost explicată prin cuvintele d-lui general 
Florescu, că de era vorba pentru o preparare de război, apoi 
nu 4 milioane, ci 40 de milioane ar fi fost cerute. Este evident! 
Şi acum d. Cantacuzino vrea să ne facă să credem că 
intenţiunile guvernului erau altele? $i admițând că ar fi fost 
așa (eu însă vă afirm că guvernul nu a avut alte întențiuni cu 
A ai decât cele declarare în public), dar admițând că a 
fost, cum pare a zice d. Cantacuzino, era rolul d-sale de a veni, 
trei săptămâni după ieșirea din minister, și a face asemenea 
licări? 
i Cum numiti d-voastră o asemenea procedare? Eu nu am 
trebuință să o numesc, dar, mărginindu-mă în discuția 
proiectelor finanţiare de faţă, mă crez autorizat de a şterge de 
pe această hârtie, dacă nu numele d-lui Cantacuzino, cel puţin 
efectul ce putea produce acest nume asupra vreunuia din 
d-voastră. (Senzaţiune, aplauze.) 

Cum rămânem acum cu cele 4 milioane acordate pentru 
înzestrările armatei? Vă rog, în hotărârea noastră să fim 
prudenţi și să chibzuim lucrul cu multă maturitate. B 

D-lor deputați, ați dat acum un an armatei 5 milioane; 
după aceea ați luat 2 din ele și le-aţi ; afectat pentru altă 
destinaţiune tot a armatei și acum veniţi Şi ziceti: le luăm 
înapoi şi acele 3. Apoi ia puneţi-vă un moment în pozițiunea 
ofiterilor armatei. Este uşor de a zice: suntem partidul 
ordinei; însă trebuie să recunoaştem că armata este un 
element de ordine în stat. Ce? Vă pare d-voastră că noi suntem 
așa de liniștiți încât nu mai avem trebuință de armată deloc? 
Vă pare oare că teritorul nostru este de o absolută siguranță 
când criza Orientului continuă? Apoi nu vă pare d-voastră că 

ar fi ceva greu, ar fi un fel de sentiment de neordine, ca să nu 
zic dezordine, ce ați produce în armată, când această Cameră 
ar avea aerul — permiteţi-mi a o spune, aș vrea să întrebuinţez 
un cuvânt mai parlamentar, dar fiindcă s-a zis și altă dată, să-mi 
fie permis a-l zice și eu — ar avea aerul de a nu fi destul de 
serioasă, când votează o armată de 42 000 oameni, și apoi să 
refuze a-i da echipamentul necesar. Ce fel? ați votat anul trecut 
5 milioane pentru arme şi apoi veniți și ziceri: A! Nu-ti dau 
decât cele 2 milioane care le-ai cheltuit pentru arme, iar trei 
milioane ţi le dau pentru munițiuni și înzestrări, și apoi acum 
veniti și ziceti iar: m-am răzgândit, vă iau și aceste 3 milioane 
pentru munițiuni? Dar, bine, ofițerii aceştia ce o să gândească? 
Luaţi d-voastră răspunderea lucrului? Eu cred că nu poate 
Camera face una ca aceasta; căci ea este datoare să înconjoare 
armata română cu tot prestigiul ce i se cuvine. (Aplauze.) 

Când veţi crede că această tară nu poate suporta 42 000 
oameni, atunci veţi reduce armata la 20 000 sau la altă cifră, 
însă pe calea legală, pe calea unor dezbateri serioase la 
modificarea legii organice din 1872. 

Însă a avea o armată de 42 000, a vota 5 milioane pentru 
trebuințele ei, a veni apoi și a reduce 3 milioane la altă 
destinație și apoi a reveni acum și asupra acestora, în faţa unor 
asemenea propuneri, vă rog să vă aduceți aminte că sunt 
români și acei oameni și trebuie să respectaţi demnitatea 
fiecărei instituțiuni în tară, (Aplauze.) 

Acum s-a zis că guvernul să nu facă toate achizițiunile de 
4 milioane. Aceasta s-a exprimat de unanimitatea comisiunii 
ca dorință. Foarte bine, Votaţi propunerea majorităței şi aveţi 
încredere că guvernul va face tot ce va fi posibil pentru 
economiile cerute. 

Tot pe această hârtie a maiorității alăturea cu d. 
Cantacuzino, văd subscris numele principelui Dimitrie Ghica; 
și d-sa cere a se mărgini completarea armaturei numai în 
comenzile făcute. Nu ştiu dacă fac o eroare, n-aş voi s-o comit, 


DISCURSURI PARLAMENTARE 355 


şi în orce caz sunt gata a o rectifica, dar mi se pare că atunci 
când venise din partea d-lui ministru Cantacuzino cererea 
bonurilor de tezaur de aproape 6 milioane pentru acel scop, 
era și principele Ghica unul din cei 7 delegați. l l 
Acum să vă mărturisesc ceva, la care ne aşteptam mai mulți 
dintre noi. Noi puneam multă speranță că se va reduce această 
: cifră la 3 milioane. Această speranţă nu o puneam nici în onor. 
d. Boerescu, nici în onor. d. Meitani, care cu drept cu nedrept 
trec pintre noi ca cheltuitori. (laritate.) E l 
Noi puneam speranţa mai ales în prințul Dimitrie Ghica; 
noi credeam ca autoritatea d-sale fiind așa de mare era 
suficientă de a reduce cifra la trei milioane. Prințul Ghica, dacă 
nu mă înșel, a propus deodată în comisiune ca să se dea 4 și 
jumătate milioane. 
D. Ghica. Nu este exact. 
T. Maiorescu. Nu este exact? Dacă nu este exact, vă rog să 
mă scuzati, retrag afirmarea. 
D. Ghica. Îmi daţi voie să vă întrerup? 
T. Maiorescu. Îmi faceţi totdeauna onoare când mă 
întrerupeţi. l 
D. Ghica. Când a venit mesagiul cu proiectul de lege al 
Ministerului de Resbel pentru acest credit, vă aduceți aminte 
că am zis d-lui general Florescu: În ce pozițiune ați pus această 
Cameră? Să vă acordăm acest credit? știți strâmtorarea 
tezaurului; să vă refuzăm? este a vă lăsa mai cu seamă în ochii 
Europei să treceţi ca un guvern cu veleitări belicoase și 
turburătoare, în vreme ce noi Camera am privit lucrurile mai 
cu sânge rece, și de aceea v-am refuzat cererea. În faţa acestor 
împrejurări ne-am întrunit la Ministerul de Interne și am 
discutat proiectul și atunci am găsit, am născocit, pot zice, pe 
de o parte un mijloc ca să nu refuzăm cele trebuitoare armatei, 
iar pe de alta să nu împovărăm budgetul, și acel mijloc știți 
că consista în combinațiunea ce am făcut de a nu acorda în 
realitate decât un credit de 950 000 lei, iar pentru restul de 

3 000 000 să autorizăm un simplu viriment, deoarece acei bani 
erau încă disponibili, din cauza necesităţii ce era de a se căuta 
o armă mai perfecționată. 

T. Maiorescu. Mulţumesc prințului Dimitrie Ghica de 
explicaţiunile ce a binevoit a-mi da. Dar lucrul tot nu este pe 
deplin lămurit. Aceasta o ştim cu toţii, că în definitiv din 
dezbaterile acelui comitet de delegaţi a ieşit propunerea 
numai de 4 milioane, pe care le-am și votat împreună cu 
Senatul. Dar printre părerile delegaților mi s-a afirmat că aceea 
a prințului Ghica era de 4 și jumătate milioane, adecă ceva mai 
urcată (pauză)... Fiindcă nu am favoarea de a primi un răspuns 
mai lămurit asupra acestui punct, mă mărginesc a zice în mod 
dubitativ, dacă ar fi fost 4 și jumătate milioane care se 
propuneau atunci de prințul Dimitrie Ghica, înţelegeți că m-aș 
fi rugat să mi se explice nedomirirea, cum după trei săptămâni 
veniţi și refuzaţi cifra cea redusă de 4 milioane? 

Viu acum la al doilea articol al proiectului minorităţii, și 
pe acela să-l studiem putin împreună. 

Minoritatea zice ca guvernul pentru exerciţiul 1876 să nu 
plătească decât în limitele împlinirilor, și totodată să facă 
reducerile necesare în budgetul ce este votat de dv. pentru 
acest an. 

D-lor, v-aţi dat bine seama d-voastră, ce însemnează o 
asemenea propunere? Și aci mi-ar părea bine ca d. Boerescu, 
care este o autoritate în materie de constituţionalism, să-mi 
vie puţin în ajutor. Apoi Camera a votat budgetul pe 1876, 
în care a înscris cheltuelele și veniturile. Acum minoritatea cere 
ca guvernul fără d-voastră să facă din cheltuelele votate, nu 
numai câteva, ci pănă la 7-8 milioane reducere. Dar d-voastră 
știți cât este de greu în Cameră de a face o reducere; 
iertaţi-mă să o spui, dar noi suntem cam așa deputații. Îmi 
aduc aminte de d. Cezianu adineoară când zicea: vorbe, vorbe, 
dar ne trebuie fapte! 

Apoi la fapte, d-le Cezianu, la fapte! Când a venit acum 
două luni d. Lahovari, ministru de justiţie, şt v-a spus că sunt 
de prisos vreo patru membri la curțile de apel, d. Boerescu, 
partizanul d-voastră, zicea ba nu, sunt necesarii, și au rămas! 
Când ziceam eu în legea învăţământului, că sunt de prisos 
câteva catedre la facultatea de legi, a venit iar d. Boerescu și 
alţii și au zis: ba nu, sunt necesare, și au rămas. A venit d. 
ministru Rosetti şi a zis: este de prisos să se dea subvențiunea 
orașelor București şi Iași; ba nu, este necesar ziceau dd. Ganea 
şi Manu, și a rămas. (Ilaritate.) 

Voi numai să vă spui că a zice „Şterge“ este ușor, dar a face 
este foarte greu. Ministerul acesta a venit cu oarecare ștergeri 
în budgetul rectificativ pe 1876, și d-voastră în loc să primiţi 
aţi mai adăogat, şi budgetul din Cameră a ieșit ceva mai mare 
decât cum ieșise din mâna guvernului. (Dezaprobări.) 

D. Ghica. A ieşit mal mic. 

T. Maiorescu. Ba vă Înșelaţi, mai mare cu o sumă 
neînsemnată, dar în fine mai mare. Nu înţeleg cum puteți 
contesta asemenea lucruri autentice. 

Aşadar când vine minoritatea şi zice guvernului: fă tu 
guvern reducerile necesare în budgetul votat, ce însemnează 
aceasta? Însemnează oare că renunță Camera la fundamentalul 
drept ce-l are orce Camera de a vota budgetul? Spuneți dar că 
abdicari d-voastră de la Constituţiune? Abdicați de la dreptul 
de a vota budgetul și-l dați în mâna guvernului? 

Dar o să răspunză d. Boerescu poate: a! nu este o abdicare 
normală; noi care am făcut legea budgetară, tot noi venim și 
facem lege, în care punem budgetul numai pentru acest singur 
an afară din lege și dăm guvernului dreptul de a face 
reducerile ce le va crede necesare. 

B. Boerescu. Dacă mi-aţi da voie să vă răspunz. 


T. Maiorescu. Vă rog. 

V. Boerescu. Când aș zice una ca asta, aș face un ce absurd. 
Eu zic să se facă aceea ce a făcut ministerul Catargi în timp 
de cinci ani. 

T. Maiorescu. Numai aceasta? Dar atunci de ce dati un 
anume vot? Dacă guvernul Catargi a făcut timp de 5 ani de 
la sine reducerile posibile, credeati că mai ales într-un așa de 
greu moment nu le va face? 

D-lor, ce însemnează aceasta? Pe de o parte Însemnează, 
cum zice d. Manu, că ministerul, văzând că i se refuză 
mijloacele votate mai nainte, o să strângă veniturile cu mai 
multă asprime și o să împlinească, mai mult decât implinise 
pănă acum. 

Dar i s-a răspuns d-sale, că dacă era o imputare de făcut 
pentru slabele încasări, nu se putea adresa d-lui Strat, care este 
numai de trei săptămâni la minister, ci altui ministru, 
amicului d-sale domnului George Cantacuzino, dar eu crez că 
s-a urmat cu încasările destul de bine. 

G. Manu. Este solidaritate între miniștri. 

T. Maiorescu. Este solidaritate? 

Adică eu, care eram la culte, să fiu responsabil pentru 
detaiurile administrării finanţiare a amicului d-tale, d-lui 
Cantacuzino? 

Fie și aşa, căci eu cred că s-au făcut încasările pe cât se putea 
de bine într-un an așa de greu. 

Dar este altă obiecţiune în contra d-lui Manu, ca să 
lămurim plângerile, ce se lovesc unele cu altele. Ati auzit, cum 
se zicea din altă parte a opoziţiunii în Cameră: ţăranului i-a 
ajuns cuțitul la os, cum se zice. Execuţiuni, numai executiuni! 

Apoi dacă cu împlinirile așa de slabe precum pretinde d. 
Manu, totuș strigați în contra execuţiunilor, credeţi, că dacă 
îi veți mai lua ţăranului pănă și elementele de hrană, veri 


înainta mult statul acesta? Credeţi, că aceasta ar fi un mijloc 
nemerit? 

Faceţi economii, zice d. Boerescu. Economii s-au făcut de 
5 milioane; prin budgetul rectificativ să se mai facă în 
limitele încasărilor? V-aţi dat seamă de aceasta? Eu mi-am dat 
seama și am luat budgetul rectificat pe 1876 și m-am întrebat: 
ce însemnează cererea susținută de d. Dimitrie Ghica, de d. 
Cantacuzino și d. Boerescu? Să vă spui ce însemnează: Dacă 
iai toate budgetele, găseşti mai întâi cheltuieli care sunt 
prevăzute de legi anume, cheltuieli pe care nu le puteți atinge 
fără a schimba legea. 

Găseşti apoi cheltuieli, care nu sunt prevăzute prin legi 

speciale, ci sunt numai înscrieri budgetare. 

Însă din discuțiunea ce s-a urmat ați aflat că pe anul 1875 
a fost un deficit real de 5 milioane, anul fiind greu. Apoi pe 
1876, ca în toţi anii, din suma votată se încasează pănă la 
l ianuarie 1877 cu 17 milioane mai puţin, iar pănă la 1 iulie 
1877, când se termină exerciţiul anului 1876, când adecă nu 
se mai ordonanţează nici o plată din 1876, pănă la acel 1 iulie 
1877 se mai încasează 10 milioane, dar rămâne un deficit 
neîncasat din exercițiul anului 1876 de 7 milioane. Așadar sunt 
autorizat a vă zice că veniturile, ce desigur vor rămâne 
neîncasate, vor fi pentru acest an 1876 de cel puţin 6 milioane, 
iar adăogând la aceasta ceea ce s-a întâmplat în 1874, 
diferenta între evaluări și constatări, această lipsă în împliniri 
se poate urca pănă la 10 și 12 milioane. 

Luaţi acum budgetul pe 1876 şi veţi vedea că nu găsiți 
decât cel mult 5 și jumătate milioane, care nu sunt prevăzute 
prin anume legi și pe care aveți cel puţin dreptul formal de a 
le tăia. 'Tăindu-le însă aceste 5 şi jumătate, dezorganizați cu 
desăvârșire serviciile, ați trebui d. e. să reduceti peste jumătate 
şcoalele elementare, tăiaţi școalele normale, să nu daţi un ban 
pentru remontă, să împuţinați numărul sergenților și siguranța 
publică. Dar chiar așa fiind, o repet, dezorganizând serviciile, 
nu ajungeţi decât la 5 și jumătate milioane reducere; este cu 
neputinţă, și regret că s-a afirmat contrarul în părerea unor 

minorități așa de autorizate, este cu neputinţă a se tăia 7, 8, 
10 sau 12 milioane din budget, fără a ataca legi organice, ceea 
ce nu se poate. 

Aș fi fericit ca d. Boerescu, care este înscris după mine, 
să-mi dea un răspuns lămurit la această obiecţiune a mea. 

Așadar încă o dată: eu am cetit budgetul pe 1876 și sustin 
că este o imposibilitate ceea ce cereți d-voastră, și că prin 
urmare nu se poate privi decât ca un mijloc parlamentar de 
a pune pe guvern în neputinţă de a administra. 

Vă rog să dovediţi contrarul, dacă puteţi. Sunt cifrele faţă! 

Din toate aceste mă cred în drept a conchide că proiectul 
minorității este o eroare parlamentară. 

Stiţi pentru ce? Pentru că orice procedură parlamentară 
poate fi permisă, dar nu este permis în politică sănătoasă a 
întrebuința un mijloc, care, dacă l-ar întrebuința adversarii tăi 
în contră-ți, te-ar pune în neputinţă de a guverna. Nu este 
permis să ataci un guvern astfel, încât, dacă tu, care ataci, ai 
fi acolo pe băncile ministeriale, ar trebui să renunti la putere, 
pentru că nu te poți susține cu mijloacele ce ţi se propun. 
(Aplauze.) 

Ce suntem noi? Suntem oameni, care întrebuinţăm fineţe 
spre a ne ascunde unii altora intenţiunile? Voim să răsturnăm 
un guvern acuzându-l de niște fapte, pe care, venind noi în 
locul lui, le-am face îndoit? Or voim să îndreptăm finanţele 
țărei, rămâind a hotărî chestiunile ministeriale mai pe urmă, 
la timpul lor? 

Am terminat, d-lor deputaţi, ceea ce voiam să zic în contra 
unuia din cele două grupuri de adversari ai proiectului 
majorităţii și, prin urmare, de adversari ai guvernului. Sunt 
acum dator a vorbi și de celalt grup de adversari, dar o voi face 
foarte pe scurt, căci v-am obosit prea mult. Sunt însă silit să 
o fac și nu pot lăsa pe guvern, pe Partidul Conservator, din 
care am avut onoare a face parte, sub acuzarea ce i s-a adus de 
acești domni, că este guvernul impozitelor și al risipirilor. 

Cine sunt deputații din al doilea grup și prin ce s-au 
deosebit ei în această lungă dezbatere? Deputaţii sunt d. Aristid 
Pascal, d. Meitani și d. George Brătianu, și ei formează acel 
grup neîmpăcat în contra guvernului, grupul care refuză 
acestui minister orce mijloace de a lichida sițuaţiunea 
momentană a finantelor țărei, sub cuvânt că nu are încredere 
în ministerul L. Catargi. 

Este și un semn exterior, care a deosebit acest teribil grup 
în mijlocul celorlalți câţi au luat parte la dezbatere: pe când 
ceilalţi mulţi vorbeau ca niște simpli muritori de pe băncile 
lor, cum venea rândul d-lui Pascal, îl vedeai mișcându-se 
printre noi și urcându-se sus pe tribună! Și d. George 
Brătianu la rândul d-sale sus pe tribună! Și d. Meitani sus pe 
tribună! (Aplauze, ilaritate.) 

St. Cezianu. Dar nu au d-lor voie să vorbească de pe tribună? 

T. Maiorescu. Ba din contra, aceasta este o deosebită 
favoare ce ni se face nouă, și din parte-mi le sunt foarte 
recunoscător de solemnitatea cu care se îngrijesc de a ne rosti 
discursurile d-lor sus de pe tribună, pentru ca nici unul din 
gravele d-lor cuvinte să nu scape auzului nostru. (Mare 
ilaritate.) Iar daca vorbesc de acești importanţi d-ni de-abia la 
sfârşit, este numai fiindcă între noi sunt alţii ceva mai 
importanţi decât d-lor, ca de exemplu d. Dimitrie Ghica, d. 
Boerescu și d. Cantacuzino. Sper că nu fac ceva rău dacă zic 
că fată cu acești d-ni ceilalți trei d-ni sunt ceva mai mici. 
(Llaritate.) 

Aceşti trei d-ni mai mici dar sunt opozanți sistematici; 
ne-au declarat-o înşii, ne-au declarat-o chiar cam des. Căci, 
vedeţi, asemenea declarări slăbesc uneori efectul atacurilor: aci 
este chiar punctul cel mai greu pentru eficacitatea d-lor. Căci 
acum patru săptămâni, d-lor au început a declara în public, 
totdeauna sus de pe tribună, că n-au încredere în guvern, 
zicând: retrage-te, d-le Catargi. Sunt acum de-abia două 
săptămâni, când aceiași d-ni au prezentat, tot sus de pe tribună, 

o moţiune de blam și au zis: retrage-te, d-le Catargi! Și acum 
vin iarăși și zic: retrage-te, d-le Catargi. (Ilaritate.) 

Înţelegeți că dacă asemenea cuvinte amabile se repetă prea 
des în așa scurte intervaluri, ele slăbesc oarecum forta 
argumentelor d-lor, așa încât pentru noi poate că nu ar nai 
fi necesitate să vorbim serios de opoziţiunea acestor domni. 
(Mare ilaritate.) 

Căci Camera a votat încrederea în guvern cu atâta 
majoritate tocmai cu ocaziunea moțiunei de blam, ce se 
prezentase de d-lor acum două săptămâni; i-a votat asemenea 
încredere, când acum 8 zile s-a retras d. Dimitrie Ghica de la 
președința Adunării tocmai asupra acestor legi finantiare, a 
votat încrederea prin nealegerea d-sale, ci prin alegerea d-lui 
Brăiloiu de președinte al Camerei, din care alegere ministerul 
făcuse chestie de cabinet. Așa fiind, această majoritate a 
Camerei după 8 zile nu se poate schimba. (Aplauze.) 

Dacă dar totuș vă mai cer indulgența d-voastră și vă mai 
răpesc 2-3 momente, o fac pentru următoarea cauză: 
dezbaterea finanţiară de astăzi va fi poate comentată şi 
reprodusă în străinătate. Căci este vorba de creditul ţărei și va 
trebui poate pentru cele 42 milioane împrumut al liniei 
Ploieşti-Predeal să ne prezentăm pe piețele străine, dacă nu 
vom găsi o combinaţie mai fericită, ca să ne procutăm banii 
aici în țară. Ceea ce se zice în asemenea împrejurări de deputații 
țărei, are importanţa sa în străinătate. În străinătate nu știu 
oamenii cine sunt d-nii cu opozițiunea sistematică şi ce 
greutate relativă au? Ce-o fi acest d. Meitani? Numele Pascal 

sună frumos la urechia franceză (ilaritate), iar cât pentru d. 
Brătianu, este un celebru Brătianu, cunoscut în străinătate, și 
acolo poate nu se ştie, ce deosebire mare este uneori între 
numele de botez și că nu e indiferent la noi, dacă se numește 
cineva George sau loan. (Mare ilaritate.) Așadar se poate ca 
în străinătate aceste cuvinte să aibă mai mult efect decât între 

noi. De aceea cred că un membru din majoritate este dator să 
susțină opiniunea contrară, dacă o crede mai întemeiată. 

G. Meitani. Vă rog, să nu mă susțineți pe mine. 

Maiorescu. Singurul omagiu ce vă pot face, este de a mă 
încerca să susțin opiniunea contrară. 

„Ministerul acesta a înecat ţara în datorii“, a zis d. Pascal, „și 
după acestea a venit cu noi cereri. Aţi înecat țara în impozite şi 
veniţi cu altele! Ari ruinat puterea finanțiară a țărei“. Și d. Pascal 
ca d. Pascal, dar ce este mai grav, este că am văzut în jurnalul 
Românul de ieri citate cam aceleași cuvinte şi atribuite principelui 
Dimitrie Ghica cu ocaziunea demisiunii d-sale. N-am fost la acea 
şedinţă, însă sunt convins că d-sa n-a putut să pronunţe aceste 
cuvinte de ruină, de înecare în datorii și altele reproduse în 
Românul. D-sa, preşedintele de cinci ani al acestui parlament, care 
împreună cu guvernul a făcut toate legile finanţiare, încă o dată 
nu cred să le fi zis, dar acele cuvinte stau acolo. 

Dimitrie Ghica. Am spus eu cuvintele acestea? 

Maiorescu. Tocmai aceasta o cred, că nu le-aţi spus. 

Dar asemenea vorbe s-au zis de d. Pascal și Brătianu și se 
repetă și de alții în țară. De aceea este bine a lămuri încă o dată 
chestiunea. 

În ziua când a venit maioritatea Partidului Conservator în 
Cameră și d. Lascar Catargi la minister, sunt acum 5 ani, a 
găsit situaţiunea astfel: drumul de fier Strousberg contractat 
pentru 240 000 000 şi prin urmare înscriși în budget 18 
milioane pe fiecare an ce trebuia să plătim d-lor de la Berlin 
pentru el. A găsit asemenea o datorie flotantă, care a trebuit 

să o soldeze cu împrumutul domenial de 78 milioane, pentru 
care s-a înscris iarăș în budget dobândă și amortizare de 
8 milioane pe fiecare an; aceste chiar în ziua intrării d-lui Lascar 
Catargi la minister și a venirii majorităţii conservatoare în 
Cameră. Cum vedeți, numai aceste 2 sume înscrise pe fiecare 
an în budget fac împreună 26 milioane franci pe an. Eu nu 
examinez acum, dacă acești bani s-au cerut pentru lucrări 

D. președinte al consiliului. 34 milioane erau anuităţi de 
plătit și 22 milioane noile dări. 

T. Maiorescu. Așa este în adevăr. Prin urmare, acest guvern 
şi această Cameră, aflându-se atunci în fața unei situațiuni atât 
de încurcate, nu putea decât să avizeze la resurse nouă pentru 
ca să plătească situaţiunea moștenită de la alții. De ce dar 
spuneți că acest guvern a înecat tara în datorii? Aceasta nu este 
adevărat, nu este adevărat, și încă o dată: nu este adevărat! 
(Aplauze.) 

Guvernul acesta a fost nevoit să plătească anuitățile și 
datoriile contractate de predecesorii săi; și acesta este rolul care 
face onoare Partidului Conservator în România. 

Acum dacă guvernul actual se află în fața unei nouă 
greutăți finanţiare, voiţi să-i faceţi o imputare? Dar el chiar cu 
nouele impozite ar fi trebuit să aibă încă pe fiecare an un deficit 
de 12 milioane, deosebirea între sarcina moştenită de 
34 milioane şi resursele create numai de 22 milioane. Dacă 
deficitul anilor trecuți a fost mai mic, este meritul unei 
administrări mai bune și al stabilităţii. Și în ceea ce priveşte 
jena momentană, ea este în mare parte vina împrejurărilor, este 
vina că anul 1875 a fost rău, că nu s-au putut încasa 
veniturile prevăzute prin budget. Cu atât mai bine face un 
ministru de finanţe leal, care vine și vă spune că, având în 
vedere dificultăţile întâmpinate în anii din urmă și mai cu 
seamă în 1875, nu crede că venitul normal al statului putem 
să-l evaluăm la 96 milioane cât e înscris în budget, după 
exemplul anului 1873, și în consecvență vă propune reducerea 
lor la mai puţin pentru a produce o reală echilibrare în viitor. 

Acum, d-lor, d-voastră maioritatea, care sustineti acest 
guvern, vă rog să nu uitaţi că votul ce-l veţi da nu se 
mărginește numai la chestiunea de faţă. Negreșit, orce deputat 
înlăuntru unui partid are libertate de a vota cum va voi; însă, 
d-lor, nu uitaţi că un partid trebuie să fie disciplinar, şi un 
partid disciplinat înseamnă tocmai că, atunci când are să dea 

un vot, se întreabă mai întâi ce efect va avea acel vot în privința 
intereselor generale ale țării și ale partidului, nu numai în 
privinţa unui obiect individual. Astfel se poate întâmpla ca unii 
din noi să aibă păreri deosebite în privința utilității vreunui 
proiect şi totuș în interesul general al maiorităţii, care astăzi 
este şi al țărei, să voteze într-un singur mod disciplinar. 

Nu uitati că votând părerea minorităţii, faceți situațiunea 
guvernului imposibilă, și făcându-i-o imposibilă, îl răsturnati. 
Ei bine, o dată răsturnat guvernul d-lui L. Catargi, cine credeti, 
că ar fi mai mult în interesul țărei să vie la guvern, dacă va avea 
încrederea Măriei Sale Domnului? Va veni guvernul 
răsturnător, al căruia orator principal e d. Boerescu? Dacă 
sunteți convinși că d. Boerescu și ceilalți, cu care lucrează 
împreună, sunt mai economi decât d. Strat, atunci votaţi 
opiniunea minorităţii. Dar poate aceștia nu vor veni la 
putere. Ia să facem conjecturi mai departe, căci cunoaștem toţi 
țara și elementele ei de guvern, și la asemenea voturi 
importante e bine să prevedem toate posibilitățile. 

Se poate ca Domnitorul să se adreseze la un alt grup 
reprezentat în Senat prin d. Bozianu. Apoi nu uitaţi d-lor, că 
la ocaziunea discuţiunii la adresa Tronului, raportorul d. 
Turnescu a voit să accentueze numai economiile relevate în 
Mesagiul Domnesc. Atunci d. Bozianu s-a sculat, a combătut 
pe d. 'Turnescu și a introdus un amendament, prin care se cere 
completarea mijloacelor de apărare, adecă în realitate o 
întindere a cheltuelelor militare. Fi bine, dacă Partidul 
Conservator crede că mai este astăzi în interesul țărei ca acel 
grup să vie la putere, voteze în contra guvernului actual. Sau 
d-lor, dacă, în fine, nu va veni nici unul din aceste grupuri, 
este permis în ipotezele noastre să gândim că va veni poate d. 
Brătianu. 

Voci. Care Brătianu? 

T. Maiorescu. D. loan Brătianu, se înţelege. (Ilaritate.) 

Crede Partidul Conservator că este în interesul său și în 
interesul ţărei să vie la putere în circumstanţele actuale un 
partid, care cu atâta nedrept s-a declarat contra legalității 
acestei Camere și acestui guvern? Care fiind în minoritate, nu 
a avut prudenta de a respecta forma constituţională, la care ar 
trebui să se deprinză o dată această ţară, fiindcă nu are alta? 

Eu cred, d-lor, că în toate aceste trei cazuri e de datoria și 
de onoarea Partidului Conservator a menține guvernul actual, 
a-i acorda mijloacele, cu care să facă faţă trebuinţelor 
momentului. 

Ceea ce mă întăreşte în această propunere este poziţiunea 
în care s-a pus guvernul însuș prin declarările sale, adecă 
necesitatea în care se află de a veni la toamnă cu toate acele 
legi organice reformatoare, care să ne pună în stare a reduce 
cheltuelele statului, a face o administraţiune mai modestă, 
după puterile noastre, și a avea un budget echilibrat în realitate 
și cu toată prudența. Dacă este aceasta noua direcțiune, apoi 
o primesc din toată inima. (Aplauze prelungire.) 


În sfârşit, după 6 zile de dezbateri aprinse, Camera 
respinge propunerea opozitiunii şi primește proiectele 
majorităţii delegaților, la care consimţise guvernul, cu 78 
de voturi contra a 32. 

Când vin însă proiectele la Senat, urgenţa cerută de 
ministrul de finanţe pentru discutarea lor se respinge cu 
29 voturi contra a 25. În urma acestui vot, guvernul 
dizolvă Senatul și închide sesiunea Camerei (3 martie 
1876). 

Noi credem că dizolvarea Senatului se făcea mai 
corect la 30 ianuarie, asupra votului de blam în contra 
ministrului şcoalelor (vezi mai sus discursul 30 cu nota 
sa finală). Căci Senatul își dase votul în contra 
ministrului anume pentru faptul desființării unei catedre 
prin budget; însă această desființare propusă de ministru 
fusese aprobată de marea majoritate a Camerei, după o 

lungă discuţie asupra dreptului budgetar al Camerei faţă 
cu legea instrucţiunii publice. Prin urmare Senatul, în 
a cărui competenţă nici nu intră budgetul, se pusese în 
conflict cu un vot budgetar al Camerei. Blamul dat 
ministrului s-a rezolvit ușor prin demisia acestuia; dar 
cum remânea cu blamul dat Camerei? 

Dinaintea unui asemenea conflict inadmisibil, sau 
trebuia să se retragă ministerul. L. Catargi și să se formeze 
un alt minister, care — întemeiat pe majoritatea 
Senatului — să dizolve Camera; sau dacă la 30 ianuarie 
s-a reconstituit cabinetul tot sub prezidența d-lui 
L. Catargi — întemeiat pe majoritatea Camerei și având 
ca ministru al școalelor pe d. Carp, identic în direcţie cu 
predecesorul său — trebuia dizolvat Senatul în aceeaș zi. 
Fată de Cameră Cabinctul era în regulă, de aceea s-au 
şi respins în Cameră toate moțiunile de neîncredere; însă 
fată de Senat Cabinetul nu era în regulă, de aceea s-a și 
primit în Senar după de-abia patru săptămâni a doua 
expresie de neîncredere, prin respingerea urgenței. Și 
acum ministerul tot s-a văzut silit să dizolve Senatul; 
numai că, în loc să-l fi dizolvat asupra unui exces de 
putere al Senatului și a unei chestii de instrucție publică, 
ceea ce ar fi dar guvernului o mai bună platformă 
electorală, l-a dizolvat asupra unei chestii finanţiare și a 
unei cereri de împrumut, cea mai nefavorabilă situație 
pentru alegeri. 

Orcum ar fi, dizolvarea unuia din Corpurile 
legiuitoare și provocarea manifestării colegiilor electorale 
erau bine-venite. Membrii coaliției (sau mai exact: 
conspirației) de la Mazar-Pașa, despre care vom vorbi 
ceva mai pe larg în volumul următor, părăsiseră 
ostentativ Parlamentul și începuseră o agitație 
nesănătoasă atât în ţară, cât și în străinătate. Era dar 
cuminte să li se dea prilejul de a reintra în legalitate prin 
participarea la alegeri. 

Alegerea pentru Senat s-a săvârșit în ultimele zile din 
martie 1876. Pe atunci colegiile I erau ceva mai 

independente; nu se făcuse încă revizuirea pretinsă 
„liberală“ a Constituţiunii. Membrii mai importanţi ai 
coaliției, C. A. Rosetti, fraţii Brătianu, Kogălniceanu, 
Manolache Kostaki, D. A. Sturdza, au fost pretutindeni 
aleși. 

Lămurindu-se astfel situaţia politică, ministerul 
Lascar Catargi demisionează la 4 aprilie 1876. 

CĂDEREA ȘI DAREA ÎN JUDECATĂ 
A MINISTERULUI LASCAR CATARGI 
LA 1876 


În ultimele pagine ale volumului precedent s-a arătat, sub, 
ce împrejurări d. L. Catargi a fost adus la dizolvarea Senatului 
şi la alegerile din martie 1876, în urma cărora a trebuit să se 
retragă de la guvern. 

A fost căderea ministerului conservator justificată și spre 
folosul ţărei în acel moment? 

Noi credem că da. 

A provenit ea din acţiunea opoziţiei crescânde în parlament 
şi a opoziției coalizate în afară de parlament? 

Noi credem că nu. 

Cercetarea adevăratelor cauze ale acestei schimbări de 
guvern se impune oricui vrea să-şi dea seama de mersul 
politicei noastre contimporane. 

Ministerul de la 11 martie 1871, în guvernarea sa de 5 ani, 
îşi îndeplinise cu succes prima misiune de a menţine ordinea 
monarhică şi de a inaugura epoca unei stabilitări relative în 
afacerile publice. La meritele relevate mai nainte (vol. I, pag. 
36-38) se adaogă crearea și sporirea veniturilor din monopolul 

tutunurilor, din licenţe și din timbre spre a răspunde 
trebuinţelor militare și întinderii căilor ferate, precum și 
importanta întroducere a rentei române pe piețele occiden- 
tale — semnul creditului nostru în afară. Această bună politică 
financiară este opera lui P. Mavrogeni. (Emisiunea efectivă a 
primei rente de 29 milioane se face însă în aprilie 1875 de 
succesorul său d. G. Gr. Cantacuzin. Vezi vol. I, pag. 5411. 

Nu mai puţin efectiva juncționare a drumului de fier la 
Vârciorova și pregătirea juncţionării la Predeal dovedesc 
energia cu care ministerul L. Catargi știa să mai susție 
avântul economic al țării. Ce e drept, concesia dată lui Crawley 
în 1875 pentru linia Ploiești-Predeal a aruncat o pată asupra 
majorităţii conservatoare, înjghebate atunci sub conducerea 
lui Vasile Alecsandri, și a format trista paralelă a concesiei 
Strousberg dată la 1868 de majoritatea liberală în urma 
aceloraș manopere condamnabile. Dar cel puţin la 1875 
ministerul s-a împotrivit cât a putut în contra lui Crawley și 
a majorităţii sale, și din chiar sânul Partidului Conservator s-a 
format sub conducerea d-lui P. Carp opoziţia celor 44 deputaţi 
în contra acestui soi de concesii: vorba de Sultan-Mezat, cu care 
au fost stigmatizate în ședința de la 21 iunie 1875, ea d-lui loan 
Lahovari. De atunci încoace s-a și părăsit sistemul 
întreprinderilor concesionate direct de parlament. 

La activul ministerului L. Catargi (mărginindu-ne în 
politica lui generală și fără a intra în resorturile speciale, unde 


1 Menţionatele impozite indirecte sunt de mult obișnuite în alte state. 
Meritul regimului conservator stă în curajul de a le fi întrodus în contra 
curentului de impopularitate, creat prin agitarea opoziţiei liberale, care 
promitea alegătorilor abrogarea lor şi acuza monopolul tutunurilor chiar 
de violarea art. 12 din Constituţiune, confundându-l cu monopolul de 
clasă socială. Se înţelege că după venirea liberalilor la guvern nu a mai 
fost vorbă de abrogare; din contră, toată administrarea de aproape 12 ani 
a ministerului Brătianu, în ceea ce privește finanţele, s-a întemeiat mai 
ales pe creşterea succesivă a acelor venituri ale statului. 

s-au fäcut unele îmbunătăţiri durabile) se cuvine să mai 
adăogăm convenția comercială cu Austro-Ungaria, negociată 
sub ministerul de externe al lui B. Boerescu și semnată la 10/3 
iunie 1875 de G. Costaforu, agentul diplomatic la Viena, și 
de contele Andrassy, ministrul de externe al Austro-Ungariei. Or 
care ar fi fost valoarea economică a acestei conventii, de altminteri 
limitată la 10 ani și denuntată înăuntrul acestui termin, valoarea 
ei politică a fost din cele mai semnificative. Pentru a o înțelege, 
trebuie să ne aducem aminte că în chiar firmanul pentru 
învestitura principelui Carol din 23 oct. 1866 Înalta Poartă pune 
anume condiţia ca statul nostru să nu încheie nici o convenție 
directă cu vreo putere străină, şi că prin art. 7 şi 19 ale tractatului 
de comert din Constantinopol de la 3 februarie 1862 Turcia 
stipulase un drept vamal de 8% ad valorem de la toate articolele 
importate „în Principatele Unite Moldova şi Valahia“, dispunând 
astfel de noi fără a ne întreba. Iar acum o mare putere occidentală, 
sub inspirarea unui adevărat om de stat, recunoștea în mod 
ostentativ emanciparea economică a României de sub suzeranitatea 
Porții și prevestea recunoașterea deplinei independențe. l 
Fată cu un asemenea pas făcut întru realizarea ultimei 
aspirări naționale din programul divanului ad-hoc, împotrivirea 
opoziției coalizate și demisionarea din Cameră a membrilor ei 
(M. Kostaki, Kogălniceanu, I. Brătianu, Vernescu, A. G. Golescu, 
Chitu, Stolojian, Candiano-Popescu, Fusea și Furculescu); la 
30 iunie 1875, nu a putut însemna nimic, precum nimic nu au 
însemnat nici violentele expresii ale ziarului Româna din aceeaș 
zi („30 Cireşar-12 Cuptor“): „leri 29 iunie s-a înfipt cuțitul pănă 
la mâner în pântecele României: cornul ei palpitând încă fu 
îmbrâncit la picioarele contelui Andrássy. Contele Andrâssy este 


Ze d A se] 
domn, suveran absolut al robitei Românii. 


1 Si acest număr al Românului este încadrat în negru, ca și numărul 
de la 17 fevruarie 1871 când cu intrarea armatei germane în Paris (vol. 1, 
pag, 32); amândouă datele se cuvine în adevăr să poarte doliul vechiului 
organ liberal ca semn a două mari erori politice ale partidului său. 

După menționarele merite ale cabinetului L. Catargi, 
părăsirea lui succesivă din partea unor foști aderenţi pe 
motive nevalabile! nu l-a putut zdruncina. Ieşirea lui 
Manolache Kostaki din minister și trecerea sa la liberali, fiindcă 
nu se primise ideea unui credit fonciar cu capitaliști străini, 
a rămas în defavoarea demisionarului și nu a ministerului. 
Atacul generalului Tel] în contra d-lui Lascar Catargi pentru 
chestia Mavrogeni când cu procesul Offenheim s-a resfrânt 
asemenea asupra celui ce a atacat. Demisia lui Mavrogeni a 
slăbit — ce e drept — cabinetul în acțiunea sa de guvern, dar 
Mavrogeni, consecvent în politică cum era, orcâte motive 
legitime de nemulțumire personală ar fi avut, a rămas un 
susțiitor credincios al ministerului pănă la sfârşit. Nici 
trecerea în opoziţie a lui B. Boerescu nu putea fi o zdruncinare 
pentru guvern. Boerescu, pricepând foarte istet noua situaţie 
economică, precum stăruise la înființarea legii creditelor 
fonciare, își îndreptase acum activitatea și spre alte 
întreprinderi (societatea de asigurare „Dacia”) și tindea să 
creeze „Banca de Bucureşti“, din al cărei comitet dirigent voia 
să facă parte ca membru fundator împreună cu d. G. Gr. 
Cantacuzino, pe când amândoi erau încă miniștri. În contra 
acestei participări incompatibile s-au opus ceilalți colegi din 
minister, D). Cantacuzin a avut atunci tactul de a părăsi banca 
de comerț și nu banca ministerială; dar B. Boerescu, în 
congediu la Paris, şi-a dat asupra acestui incident demisia din 
minister, iar decretul pentru funcționarea „Băncei de 
București“ cu membrii fundatori principele Dimitrie Ghica, 
B. Boerescu, Stefan Ioanid, Salomon Ascher etc., s-a publicat 
în Monitorul de la 25 noemwrie 1875. Fireşte că așa ceva nu 
putea să fie în defavoarea unui guvern. Cu atât mai puţin îl 
puteau slăbi atacurile unor deputati, ca dd. Aristid Pascal, 
Meitani, G. Brătianu, Gr. Ventura, care nu aveau nici o 


l Vezi vol. I, pag. 186, 256, 568 (ed. n. — p. 125, 167, 364-365). 

greutate. Și dovadă pentru cele zise mai sus este că după 
demisionarea pro forma a cabinetului Catargi la 29 ianuarie 
1876, în urma votului de blam în contra ministrului școalelor, 
„Beizadea“ Dimitrie Ghica, prezidentul Camerei, nu a fost în 
stare să formeze un cabinet cu B. Boerescu, mai ales din pricina 
refuzului lui Mavrogeni de a participa, și tot d. Lascar 
Catargi a mai continuat vro două luni. Iar când au trecut și 
Beizadea Dimitrie Ghica şi d. G. Gr. Cantacuzin în opoziţie, 
fapta lor a fost numai semnul exterior că guvernul era ca și 
căzut — din alte cauze, a căror cercetare rămâne să o facem 
îndată ce ne vom fi dat seamă de acţiunea opoziţiei 
extra-parlamentare. 

Opoziția extra-parlamentară, numită coaliția „de la 
Mazar-Pașa“, după locul unde se aduna (o casă din strada Biserica 
leni, pe atunci a englezului Lakeman, fost în serviciul turcesc sub 
numele de Mazar-Pașa și căsătorit cu o româncă), se compunea 
în 1875-76 din C. A. Rosetti, M. Kogălniceanu, frații Brătianu, 
Man. Kostaki, I. Ghica, D. A. Sturdza, G. Vernescu, colonel 
Lecca, colonel Dabija, P. Grădișteanu, G. Mârzescu, E. Stătescu, 
I. Câmpineanu, A. Candiano-Popescu etc., etc. 

Toate manifestările ei politice, întru cât nu s-au sfiit a se 
arăta în public, n-au avut vreo însemnătate reală. Plângerile 
în contra pretinselor violări de Constituţiune și în contra 
falsificării alegerilor erau încă de pe atunci armele tocite ele 
orcării opoziții bogate în dorințe şi sărace în idei. Combaterea 
convenției comerciale cu Austro-Ungaria nu avea mai multă 
valoare, și agitarea nechibzuită în contra a chiar promulgării 
convenției votate de Corpurile legiuitoare din amândouă 
statele s-a răzbunat îndată prin faptul că membrii coaliției 
ajunşi la guvern au promulgat-o ei înșii. Demisionarea 
colectivă din parlament a fost și de astă dată, ca totdeauna, o 

greşală de procedare politică și s-a răzbunat și ea prin faptul 
că aceiași membri ai coaliţiei s-au văzut siliți de împrejurări 

să ia parte la alegerile din martie 1876 sub acelaș guvern și să 
reintre în legalitatea constituțională. 

Dar ieșirea din parlament era poate numai simptomul 
exterior al unei alte acţiuni, care trebuia să rămâie mai secretă 
și care schimba coaliția de la Mazar-Pașa în conspirație. 
Acțiunea aceasta avea de scop răsturnarea principelui Carol și 
înlocuirea sa printr-un domnitor indigen. Se pare chiar că 
bietul colonel Dabija era designatul succesor și că d. Dimitrie 
A. Sturdza, prin anticipație, se şi purta înaintea lui ca un supus 
înaintea Suveranuluil. 

Rolul de a face plauzibilă această tendentă prin publicitatea 
din țară și din Austria (căci în Germania ar fi fost în zadar şi în 
Franţa nu mai avea pe atunci importanţă, deși se strecurau şi acolo 
articole antidinastice prin tablettes d'un spectateur şi prin alte ziare) 
și l-au luat d-nii Dimitrie A. Sturdza și Gheorghe Mârzescu, alături 
cu ziarele Românul, Alegătorul Liber, Ghimpele etc. Iar rolul 
declarărilor „sincere“ pare a-l fi avut Ioan Câmpineanu, care într-o 
ședință a Camerei (vezi și vol. I, pag. 39; ed. n. — p. ) rostise 
cunoscutele cuvinte: „între Ţară și Tron este un abis“?, 

D. Sturdza scria în Politik de la Praga, organul important 
al feudalilor din Bohemia, sub pseudonimul Erdmann von 
Hahn, își traducea cele scrise acolo și le republica prin 
Românul (8 şi 9 octombre 1875), le scotea apoi în broșură sub 


titlul Germania, România şi Principele Carol de Hohenzollern. 
Aicea zicea între altele: 


! În casa colonelului Nicolae lamandi la Iași, în prezenta a vro 20 
de coalizați, îl întitula cu „Măria Ta“. 

? Abisul lui Câmpineanu a fost destul de mic pentru a se acoperi cu 
cel dintâi portofoliu ministerial, atribuit d-sale la 27 ianuarie 1877. În 
sensul notelor din vol. I, pag. 9, 21 şi 25 (ed. n. — p. 8, 16, 19 ) se cuvine 
să adăogăm că de atunci loan Câmpineanu și-a schimbat simtiminrele 
și a fost pănă la sfârșitul vieței sale cel mai dinastic ministru, primar al 
Capitalei și guvernator al Băncii Naţionale. 


Un exemplu analog ni-l va da mai târziu Nicolae Blaremberg. 

„Când Principele Carol de Hohenzollern se urcă pe tronul 
României, orcine era convins că de aci Înainte va prinde rădăcini în tară 
cultura germană, sinceritatea germană și simțul german pentru datoria, 
ştiinţa și arta germană... Orcine va observa cu inteligență cele ce se 
„petrec în România, trebuie să mărturisească că din acele speranţe nici 
măcar una nu s-a împlinit și că influența germană asupra poporului 


român s-a nimicit cu desăvârșire“. 


Fireşte, în Austria de atunci d. Sturdza trebuia să bată în 
struna germană pentru a ataca pe principele Carol, pe când 
în ţară Românul (26 noemvrie 1875) îl ataca prin acuzarea că 
imbrâncește România „în prada lacomului vultur german“ — 
două linii diferite, convergente spre acelaș scop. 

Și d-nul Sturdza continua: 


„De s-ar imputa românilor cât de mult pe drept sau nedrept, 

i ` 
trebuie să li se recunoască că nu ei singuri sunt vinovați de trista lor 
situatiune, ci că mai mult sunt responsabile relele apucături ale 


principelui Carol în prima linie“. 


Şi apoi vorbeşte e reaoa administrare a finanțelor de la 
1871 încoace, de menținerea la guvern a ministerului Lascar 
Catargi cu ajutorul oamenilor „celor mai necinstiți și mai 
pătați“, deși „Principele Carol ar putea găsi în România 
bărbaţi, a căror onestitate și spirit de dreptate etc.“, și 
menţionează îndeosebi cu laudă pe ministrul de finanțe de la 
sfârșitul anului 1870, care era însuș d. Dimitrie A. Sturdza în 
cabinetul Ion Ghica. Apoi impută Domnitorului de a se fi 
înconjurat de o „camarilă nedemnă“ și sfârșește prin a declara: 
„Așadar românii n-au găsit în Principele de Hohenzollern pe 


omul ce căutau“!. 


l În contra d-lui Sturdza-Erdmann von Hahn au apărut atunci 
paginele intitulate Asupra brosurei Germania, România și Principele Carol 
de Hohenzollern (lasi, 1875), scrise de autorul publicării de față. 

Paralel cu d. Sturdza în atacul contra Domnitorului Şi 
contra „oamenilor necinstiți și pătați“, scria d. Mârzescu pentru 
țară cele 42 de pagine ale broșurei sale Spionul prusian sau 
Principele Carol de Hohenzollern, domn al României. Cruţăm 
pe cetitori cu extrase din aceasta broșură; titlul ei o 
caracterizează îndestul.. 

Alături cu broșurile de calibru mai gros agitau în ţară micile 
articole din ziarele partidului. Românul combătea orce 
încercare de a regula chestia din nou pendentă a căilor ferate 
Strousberg, și pe de altă parte, prevăzând izbucnirea crizei 
orientale, reproducea și scria (2 și 15 noemvrie 1875): 


„În Europa nu mai este un secret pentru nimeni că principele 
Carol are veleități de glorie militară, de mărire politică, și în aceste 
veleităţi Basarabia ar fi sacrificată în schimbul altor prețioase 
avantagii... Se înțelege ce „sorginte de reardicare ni s-a redat prin 
Basarabia, ce bine imens este pentru noi această Basarabie. Basarabia 


Mazar-Pașa, scrisă în întregul ei de d. Mârzescu, broşura a fost adusă cu 
precauţiune în București și de aici pretutindeni împrăștiată, mai ales prin 
activitatea, întru toate neobosită, a d-lui Dimitrie A. Sturdza. — Deci 
paternitate nu, însă connivență da. 

În sensul notei de la pag. 9 (ed. n. — p. 8) suntem datori să 
menţionăm că același d. Dimitrie A. Sturdza, mai ales de la reintrarea sa 
în ministerul I. Brătianu la noemvrie 1878, s-a distins prin dinasticismul 
său manifestant, s-a folosit și se foloseşte de orce ocazie, la minister și la 
Academic, spre a-și arăta venerațiunea pentru regele Carol și regina 
Elisabeta Carmen-Sylva, și — având fericita însușire de a uita trecutul — 
declară în parlament: „Dinasticismul meu e foarte solid, dinasticismul 
meu este ca religiunea mea și nu-mi este rușine nici de Christos, nici de 
dinasticismul meu“ (ședința Camerei din 30 noemvrie 1887). 

Pe o treaptă mai jos şi d Mârzescu, astăzi ministru (martie 1897), a 
devenit credinciosul supus al regelui Carol, pe care îl recunoaşte acum 
ca pe cel mai înțelept domnitor al Europei. 


a... 

este cheia propășirii şi puterii României. Ce este aspirațiunea de a ne 
emancipa de darul anual ce facem Turciei; ce sunt vanitoasele preo- 
cupări ca şeful statului român să se înticuleze prin niatie 
străină Majestatea Sa Regele în loc de a-l numi pe româneşte Mär ia 
Sa Vodă; ce sunt acestea! Deșertăciune — pe lângă măreața aspirațiune 


ERE, 
de a păstra Basarabia!“ 


Si la 10 ian. 1876, vorbind de-a dreptul de schimbul 
Basarabiei pentru Dobrogea cu Constanţa — port la Marea 
Neagă, zice că dacă ar primi principele Carol aceasta, el „ar 
subscrie propria sa detronare“. l l i 

Iar Alegătorul Liber, noul organ inspirat de liberali ca d-nii 
E. Stătescu, M. Pherekide, I. Câmpineanu, scria (23 și 27 fevr. 
1876): 


„De la 1870 mai ales nu este demers în întru și chiar în afară, 
care să nu se fi făcut spre a aduce de nu resturnarea, cel puțin 
prefacerea Constituţiunii, cerută chiar sub ameninţare de abdicare... 

i iţii, vina ţării ă i iministerială se 
Vina oposiţii, vina țării este dar, dacă lupta din Pii 
preface din zi în zi mai mult în luptă antidinastică? 


Și pentru cei mai de rând o foaie zisă umoristică, Ghimpele, 
sub redacţia lui Orășeanu și cu colaborarea vremelnică a d-lui 
G. Dem. Teodorescu, publica poezii de batjocură în contra 
dinastiei și da ilustrații ca cea din numărul de la 9 noemvrie 
1875, unde se insulta viaţa privată a Domnitoruluil. 

Din cele arătate mai sus se înțelege pe deplin programul politic 
al partidului liberal, coalizat la Mazar-Pașa cu alte elemente. 

Primul punct al programului era așadar răsturnarea 
principelui Carol și înlocuirea sa cu un domn indigen, adecă 
iarăş surparea unuia din fundamentele politicei naţionale 
hărăzite de la divanurile ad-hoc. 


! Orăşeanu a primit şi purtat mai pe urmă Medalia Bene-Merenti, 
dată lui din inițiativa Principelui. Iar d. G. Dem. Teodorescu este astăzi 


tie e pb a Asu , 
directorul „Fundațiunii Universitare“ a Regelui Carol 1. 

Dar dacă ideea acestei răsturnări era absurdă la august 1870 
când cu revolta de la Ploieşti, și la martie 1871 când cu 
mișcarea de la sala Slătineanu, ea era şi mai absurdă, era 
politicește imposibilă în iarna 1875-1876. După dovada de 
stabilitate dată în tară prin guvernul conservator de 5 ani, iar 
în privința situaţiei externe după înțelegerea dintre Rusia, 
Germania și Austria (| Drei-Kaiserbund) asupra chestiei orientale 
faţă cu revolta Bosniei şi Herzegovinei din vara anului 1875, 
soarta României era identificată cu domnia lui Carol I. Nici 
un om cu minte nu putea avea îndoială asupra acestui punct, 
și de altminteri, în urma unei călătorii de informaţii a lui 
M. Kogălniceanu prin străinătate, însuși capii coaliţiei de la 
Mazar-Pașa părăsiseră orce asemenea gând, și d-nii Dimitrie 
A. Sturdza și Gheorghe Mârzescu cu broşurele d-lor, precum 
și cei ce mai scriau articole antidinastice prin ziarele 
menționate, erau întrebuințați numai ca niște sperietori 
lipsiţi de conștiința scopului urmărit de adevărații conducători. 
De aceea coaliția și-a luat drept șef în acel moment pe 
Manolache Kostaki, semnul și garanţia atitudinii schimbate, 
prin mijlocul căruia putea să ajungă la guvern. 

Celelalte puncte din manifestările opoziției de la Mazar-Pașa 
erau tot așa de puțin valabile. Si combaterea promulgării 
convenției comerciale cu Austria, ȘI împotrivirea la noua 
soluțiune a chestiei drumurilor de fler, și opunerea la ideea 
generală a unei revizuiri a Constituţiunii, și repudiarea gloriei 
militare și a Regatului pentru risicul de a pierde Basarabia... 
toate aceste idei, denunțate de coalizaţii de la Mazar-Paşa încă 
în primăvara anului 1876 ca trădare naţională, au fost realizate 
sub însuș Partidul Naţional-Liberal după ce a ajuns la guvern. 

Este dar vederat că nu prin acea acțiune a opoziţiei din 
iarna 1875-1876 a putut să cadă ministerul Lascar Catargi. 
Un guvern cade de regulă prin propriile sale greşeli, dar nu prin 
greșelile adversarilor. Acţiunea opoziției în genere, necum 
acțiunea rătăcită a coaliției de la Mazar-Pașa cu toate articolele 

din ziare, cu toată violenţa expresiilor, cu toate neadevărurile 
răspândite, cu toate întrunirile zgomotoase, nu ajunge la nici 
un rezultat practic, câtă vreme guvernul nu comite însuș erori 
sau nu dovedeşte însuș insuficiență în chestiile mai importante 
ale politicei momentului. o l 
Revenind acum la adevărata cauză a căderii ministerului 
Catargi în aprilie 1876, vom şti după cele zise mai sus că avem 
să o căutăm în vreo insuficienţă sau în vreo eroare a lui în 
privinţa unor chestii de însemnătate, a căror rezolvire era 
neapărat cerută de situaţia politică de atunci. 
Aceste chestii erau două: l 
Era mai întâi noua complicație a vechei greutăți cu 
drumul de fier Roman-Verciorova. După insolvabilitatea 
concesionarului Strousberg, administrarea marei întreprinderi 
trecuse asupra societății acţionarilor din Berlin reprezentată 
mai ales prin Bleichroeder şi Hansemann. Pentru terminarea 
construcțiilor și darea întregei linii în circulare (ianuarie 1875), 
societatea era silită să facă un nou împrumut de 78 milioane 
franci, și spre garantarea obligațiilor cu prioritate voia să obţie 
dreptul de inscripţie hipotecară asupra liniei. Acest drept nu 
i se putea concede, cu toată stăruința consiliarului intim Reinhard 
trimis la București. Din partea guvernului nostru s-a dus la 
Berlin ministrul lucrărilor publice, d. Teodor Rosetti, pentru 
a discuta alte soluţiuni, precum şi modalitățile răscumpărării 
cel puţin parțiale a liniei ferate (a trunchiului Roman-Galaţi 
sau Galazi-Verciorova). Deocamdată era vorba să înainteze 
statul român suma de 78 milioane, scăzând-o din capitalul de 
248 milioane. D. Teodor Rosetti ajunsese în Berlin la o 
înţelegere cu societatea, însă mandatul d-sale era numai ad 
referendum, și când s-a întors în București, majoritatea consiliului 
de miniștri nu s-a putut hotărî pentru nici o soluțiune. 
Chestia se trăgănea într-un mod intolerabil. După o 
convorbire cu d-nii de Bülow și de Radowitz în 
Reichs-Kanzleramt din Berlin, autorul acestei publicări face 

d-lui Catargi o dare de seamă asupra necesității politice a unei 
grabnice dezlegări (scrisoare de la 5 august 1875, citită mai pe 
sa în aria, de ministrul de externe al cabinetului 

răuanu, ședința de la 12 ianuarie 1880). De | i 
înainte numeroase discuții în consiliul de NA a 
această afacere. La 12 decemvrie 1875 agentul nostru diplomatic 
de la Berlin ne telegrafiază că în Reichs-Kanzleramt se vorbeste 
aa TEk relațiilor diplomatice, dacă nu ajungem la o 

ecizie. Toate în zadar: mai ales ministrul de fin 3. G 
Cantacuzin, stă la îndoială, şi toată chestia ai ea del 
amenințătoarel. Această lipsă de hotărâre dovedeşte insuficienta 
guvernului de a face faţă situației în una din cele mai im portante 
cerințe ale ei. 

Un amănunt caracteristic: când cu citata misiune a d-lui 
Teodor Rosetti la Berlin, principele Bismarck, în decursul 
convorbirii asupra acelei afaceri, îl întrebă deodată dacă este 
înrudit cu C. A. Rosetti, relevând însemnătatea acestui om 
politic. Indiciul era clar, și aici nu era vorba de presiune, ci de 
prevedere: dacă partidul d-lui Teodor Rosetti nu furca să 
rezolve chestia, rămânea să o rezolve partidul lui C. A. Rosetti 
Căci rezolvită trebuia să fie. | 

Și principele Bismarck avea dreptate în stăruința sa, atăt 
pentru interesul țării sale, cât și pentru interesul tării noastre. 
Nu numai marile angajări ale unor persoane influente din 
aristocrația germană, ci şi micile capitaluri ale multor burghezi 
din Berlin erau prinse în acțiile căilor ferate, tot creditul 
statului nostru era în joc, și bunele raporturi dintre Germania 
și România atârnau de la o convenabilă lichidare a afacerii 
tocmai în momentul în care se aştepta izbucnirea crizei 


orientale ȘI În care sprijinul puternicei Germanii era de cea mai 
mare importanţă pentru noi. 


1 pok 
Vezi și memoarele Regelui, Aus dem Leben König Karls von 
Rumänien, vol. II. pag. 484. 

Și astfel chestia drumurilor de fier se complicase iarăș cu 
altă chestie, mult mai gravă, care apăsa asupra situației 
politice din iarna 1875-1876: cu atitudinea statului nostru în 
războiul inevitabil dintre Rusia și Turcia. Luptele din Bosnia 
și Herzegovina, întreținute cu mijloacele panslaviștilor, nu se 
mai potoleau. Concentrarea trupelor rusești la granița 
Basarabiei în noemvrie și decemvrie 1875 nu era un secret 
pentru nimeni. Ignatiev îndrăznea să spuie agentului nostru 
la Constantinopol că Rusia după împrejurări va putea fi silită 
să ocupe România ca zălog. Și cu toată dușmănia cunoscută 
între Lgnatiev și cancelarul Gorciacov (cazuri analoage sunt 
frecvente în diplomația rusească), direcția reprezentată prin 
lgnatiev era pe atunci evident predomnitoare. Domnitorul 
nostru era în curent cu multiplele incidente în perspectiva 
resboiului, care însă nu avea să izbucnească decât mai târziu, 
în primăvara anului 1877, anul 1876 fiind ocupat cu 
zadarnicele tratative diplomatice, cu mișcarea Softalelor 
pentru detronarea sultanului Abdul Aziz și înlocuirea lui cu 
alienatul Murad II, căruia îi urmează în curând fratele său 
Abdul Hamid etc. 

Numai agentul nostru din Sr. Petersburg, 
d. G. Philippescu, pe la noemvrie 1875 în congediu la 
Bucureşti, era de părere că deocamdată Rusia nu voia răsboiul. 

De altminteri d. Zinoviev, consulul general al Rusiei, 
întorcându-se de la o întrevedere cu Ignatiev din Constantinopol 
(tot în noemvrie 1875), ne-a pus de-a dreptul întrebarea: ce 
atitudine va avea România în viitoarea criză orientală? În multe 
consilii de miniştri din ultimele săptămâni ale anului 1875 am 
discutat asupra gravei întrebări și asupra gravei răspunderi. Ar 
fi de prisos să arătăm aici părerile individuale ale fiecărui 
ministru; pentru înțelegerea mersului politicei noastre și a 
schimbării de guvern intervenite în curând, este de ajuns să 
consemnăm rezultatul discuţiilor: rezultatul a fost inacţiunea. 
A predominat vechea idee a neutralității. 

Dar ce sens mai putea avea neutralitatea noastră în anul 
1876? Neutralitatea garantată de cine? Și cum respectată în 
poziția noastră geografică? Cele trei imperii erau înţelese în 
contra Turciei, Franţa nu conta încă, Italia nu conta destul, 
Anglia sub isteața conducere a lui Disraeli se asigurase pănă 
la oarecare punct prin cumpărarea majorității acțiilor Canalului 
de Suez (noemvrie 1875), şi energica agitare în contra Turciei 
din partea opoziţiei liberale sub impulsiunea lui Gladstone nu 
putea rămâne fără efect asupra politicei engleze. Și apoi nu 
eram noi un stat cu aspirări de independență? Și care alt 
moment ni le putea îndeplini, dacă nu tocmai izbucnirea crizei 
orientale? Iar dacă independenţa trebuia să o dobândim, se 
cuvenea junelui stat să o aștepte în pasivitate smerită de la vreo 
combinare viitoare a diplomaţiei străine, care cine ştie cum ar 
fi ieşit, sau era datoria, onoarea şi dovada sa de vitalitate de a 
şi-o cuceri cu sângele armatei sale? 

Evident, singura politică indicată de interesul nostru 
naţional în anul 1876 era: ca — întemeiați pe sprijinul 
Germaniei şi al Austro-Ungariei — să ne înțelegem din vreme 
cu Rusia asupra participării noastre la răsboi. 

Dar majoritatea ministerului Lascar Catargi nu se gândea 
decât la neutralitate; și această eroare politică a fost al doilea 
fapt care a justificat căderea cabinetului conservator. 

Și poate a fost bine că s-a întâmplat așa. Nu e vorbă, un 
minister conservator ar fi răscumpărat căile ferate probabil în 
condiţii financiare mai bune; ȘI cât pentru participarea la 
răsboi, armata condusă de domnitorul Carol ar fi fost tot așa 
de biruitoare sub ministerul Catargi, ca și sub ministerul 
Brătianu. Dar dacă Și cu un guvern conservator se putea lua 
Plevna, numai cu un guvern liberal se putea pierde Basarabia 
fără o adâncă zdruncinare înăuntrul ţărei. 

Și aici se vede odată mai mult folosul alternării guvernelor 
într-o monarchie reprezentativă. 

În orce caz, retragerea ministerului Catargi s-a produs 
constituțional corect în urma alegerilor senatoriale de la 


pote 

sfârșitul lui martie 1876, la care s-a prezentat cu succes opoziţia 
coalizată, și după un scurt minister de tranziţie (curios compus 
de generalul I. Em. Florescu cu Dim. Korne la Externe, 
generalul Tell la Finante, generalul Tobias Ghergheli la Lucrări 
Publice, P. Vioreanu la Justiţie și Al. Orăscu la Culte), în zioa 
de 27 aprilie 1876, în urma alegerii lui Manolache Kostali n 
viceprezidența noului Senat, al cărui prezident era mitropolitu. 
primat, vine ministerul opoziției coalizate, astfel format: 


Manolache Kostaki, prezident și lucrări publice, 
M. Kogălniceanu, externe, 

I. C. Brătianu, finante, 

G. Vernescu, interne, 

Colonel G. Slăniceanu, răsboi, 

G. Chițu, culte, 

M. Pherekyde, justiţiel. 


Noul minister dizolvă Camera la 3 mai 1876, și din alegerile 
de la începutul lui iunie iese o covârșitoare majoritate, aproape 
unanimitate liberală. Prezident al Camerei devine C. A. Rosetti. 

Care era să fie cel dintâi act al partidului liberal ajuns astfel 
la stăpânire? l l 

Lunga durată de peste 5 ani a ministerului conservator — 
fapt unic pănă atunci în tinerele noastre anale parlamentare — 
în loc să fi fost primită de toți oamenii politici ca o dovadă de 


1 D. Mihail Pherekyde, care la 27 iunie 1875, într-o adunare de la 
Alegătorul liber, propusese şi apoi prezentase Domnitorului o petiție cu 
multe iscălituri în contra chiar promulgării convenției comerciale cu 
Austro-Ungaria, nu se sfiește de a contrasemna însuș această promulgare 
în decretul de la 20 mai 1876. Să fi luat măcar congediu pe câteva zile! — 
Acelaș d. Pherekyde ca deputat, când cu răscumpărarea drumurilor de 
fier, prezentă importantul amandament ca sediul incerimarei direcții a 
căilor ferate să fie de îndată la București, şi după 3 săptămâni, în sedinta 
Camerei de la 12 ianuarie 1880, tot d-sa susține respingerea 
amandamentului său. — Dar vezi şi nota de la pag. 28 (ed. n. — p. 20). 

progres, nu făcuse decât să aprindă în majoritatea liberalilor 
setea de răzbunare, deșteprată încă din august 1870 și din 
martie 1871, de când cu năbușirea turburărilor și a veleităților 
republicane. 

Dar setea de răzbunare este un rău sfătuitor: ea a îndemnat 
Camera la darea în judecată a tutulor miniștrilor de la 11 martie 
1871 pănă la 3 aprilie 1876, cu excepţia d-lor I. Bălăceanu și 
|. Strat, și firește a lui Manolache Kostaki. În primul nomene 
se exceptase și d. Teodor Rosetti, numit de la 31 martie 1876 
membru al Curţii de Casatie. Dar după o scrisoare a d-sale către 
prezidentul Adunării Legiuitoare, prin care reclama „dreptul 
și onoarea de a figura în acest proces“ (scrisoarea e publicată 
în Timpul de la 23 iulie 1876), Camera are naivitatea de a-i face 
pe plac și de a hotări și acuzarea d-sale. 

Astfel prin voturile de la 20, 21 şi 22 iulie 1876, după o 
propunere semnată de 80 deputați, în cap cu d. Eugenie 
Stătescu, citită de d. Stolojian în ședința de la 10 iulie, Camera 
liberală dă în judecată pe foștii miniștri în număr de unsprezece: 
Lascar Catargi, I. Em. Florescu, P. Mavrogeni, Al. Lahovari, 
B. Boerescu, N. Krezzulescu, G. Costaforu, P. Carp, Teodor 
Rosetti, G. Gr. Cantacuzin și T. Maiorescu, iar pe al 
doisprezecelea, pe generalul Tell, deși cuprins în propunerea 
de la 10 iulie, îl scoate din proces... Prea era de la 48! 

Și cu toate aceste, programul ministerului liberal cetit la 
25 aprilie 1876 în Cameră și Senat declarase anume: 

„Venim la guvern fără recriminaţiuni, fără spirit de răzbunare, 
venim cu via dorință de a potoli patimele şi urile din tară“. 


Și chiar în Mesagiul de deschidere al Camerei nou alese, cetit 
în prima ședință de la 20 iulie 1876, se zicea: 


i ; na : 

„Fac cu atât mai mult apel la patriotismul și la moderaţiunea 
d-voastră în momentele actuale, cu cât la hotarele noastre agitaţiunile 
durează și orizontul politic este departe de a fi senin“. 

Şi în asemenea momente și de-abia 20 de zile după 


= asemenea declarare solemnă a guvernului susținut de Cameră, 


aproape unanimitatea Camerei cere și apoi votează darea în 
judecată a miniștrilor partidului advers. 

În comitetul de acuzare se aleg (24 şi 25 iulie 1876), şapte 
membri, dd. Dimitrie Brătianu (prezident), N. Voinov 
(viceprezident), A. Stolojian, N. Fleva, D. Giani, Emil Costinescu 
şi G. Misail (secretar). 

Asupra atribuţiilor acestui comitet parlamentar se nasc cele 
mai grele discuţii. Articolele 101 și 102 din Constituţie 
prescriu că fiecare din ambele Adunări, precum și regele au 
dreptul de a acuza pe miniștri și a-i trimite dinaintea Curții 
de Casaţie și Justiţie, însă cer o lege specială, care să determine 
cazurile de responsabilitate și modul de urmărire; iar pănă 
atunci, tot Curtea de Casaţie să aibă şi puterea de a caracteriza 
delictul şi de a hotărî pedepsele. 

Legea specială asupra responsabilirăţii ministeriale și a 
modului de urmărire nu era încă făcută (ea a fost promulgată 
de-abia la 2 mai 1879), deși Papiu-llarianu în calitate de procuror 
general al Curţii de Casaţie o ceruse formal încă de la 16 august 

1866, sub ministerul Ion Ghica, ce e drept cu adaosul cuvintelor: 


„Eu cred că simţul legalităţii peste puţin va deveni simțul 
României întregi în guvern și în popor, și nu voi să am cea mai mică 
îndoială, că sub domnia lui Carol I, Alesul Românilor, sabia lui 
Goliath va sta suspensă în templul justiției române spre a fi de-a 
pururea în vederea și aducerea aminte a tuturor acelor ce se cuvine, 
dar că niciodată nu se va simţi nevoie de a o întrebuința“. 


Se vede că răposatul Papiu-llarianu nu-și cunoștea 
partizanii, precum pare a nu fi cunoscut nici unele date 
istorice, când în citatul de mai sus confundă pe grecul 
Damocles cu filisteanul Goliat din Testamentul Vechi. 

În starea legislaţiei de la 1876 un Comitet de acuzare 
ministerială, ales de Cameră, avea fără îndoială dreptul și 
datoria de a culege toate informaţiile, precum le poate culege 

secretă a fostului guvern, primeşte 600 comunicări de la autoritățile 
publice și persoane private“ etc. (pag. 2). 


Ce emoție, ce teroare răspândită prin toate districtele! Căci 
mulți erau adânc impresionați de procedura Comitetului de 
acuzare și nu puteau împărtăși ironica indiferenţă a unora din 
miniștrii dați în judecată, care aveau destulă cunoștință de 
oameni și de împrejurări pentru a prevedea rezultatul lucrării 
d-lui Misail și celor deopotrivă cu d-sa. 


În decursul acestei lungi instrucţii comitetul trebuie să se 
hotărască în sfârșit a da cu ochii și de înșii miniștrii acuzati, 
şi la 7 decemvrie 1876, după 6 luni de la acuzare, le trimite 
„mandate de înfățișare“ pentru terminul de 16 decemvrie, Spre 
ilustrarea acestui curios episod al Istoriei noastre contimporane, 
reproducem mandatul în facsimile. 


ministru al lucrărilor publice, unde aveţi totdeauna o odaie care vă 
aşteaptă și un tacâm la dejun și masă. Vi se face totodată aspră luare- 
aminte la necuviinţa de a vă duce la crâșmă, în loc de a veni după datorie 
la superiorul d-voastră, care vă sărută dulce. 


Ministru secretar de stat 
la departamentul Ticăloşiilor publice. 
T. Rosetti 


Această glumă prietinească se vede publicată la pag. 207 a marelui 
raport al d-lui Misail printre „actele“ de acuzare cu titlul pompos de „ideea 
ce avea d. Teodor Rosetti de înalta poziţiune ce i se încredinţase ca 
ministru al țărei“! 


Despre percheziția neizbutită la fostul prefect de Neamţ d. colonel 
Roznovanu, vezi mai jos. 


eee rarena 

ADUNAREA DEPUTATILOR 


COMITETUL DE ACUZARE A FOSTILOR MINISTRI DATI IN JUDECATA 


MANDAT DẸ INFACISIARE 


în basa resoluțiunilor Adunări şi a art 107 din Constitufiune. aubscrișă membri ai co 
| Imre cada 


sitetului, chiămăm pe D — ce d 
LO m pre eine fanta, Aeeb dE em- de profesiune die 
domiciliat -edur „Conan ame a. precar adire 3 compare inainta năstră pentru diua de 
m looglu? Adutără Deputaților . spre a fi îmerogal. asupra faptelor i se impui și pen 
tra cară este dat ta judecată prin colul Adunără de la LA Iulie, cunosctad că la cas de 


areg 


neurmare se va da in contră! mandai de aducere. 


Păcul in pretoriul nostru din localul Adunâră, astă-fli la Păi Megane y LE 


în Bucureici. 

Se-nţelege, că niciunul din noi nu s-a înfățișat, pentru 
motivele cuprinse în următoarea adresă, trimisă comitetului 
la 12 decemvrie 1876: 


Domnilor, 


La chemarea ce-mi adresaţi de a mă înfățișa înaintea 
d-voastră în ziua de 16 ale curentei, mă grăbesc a întâm- 
pina, că — în lipsa unei legi — nu vă pot recunoaște drep- 
urile şi atribuţiunile de judecători de instrucțiune şi că 
prin urmare sunt hotărât a nu răspunde la nici un fel de 
interogatoriu ce mi-ai face. 

advocat, domiciliat în comuna București, pentru a fi 
interogat asupra faptelor ce i se impută ca fost ministru 
de Culte. 

Cerem de la toți deposirarii puterii publice de a da 
mână de ajutor la cas de necesitate, spre esecutarea 
mandatului de fară. l 

Făcut în pretoriul nostru din localul Adunărei 
astăzi la 16 decemvrie 1876, ora 3 p.m. în București. 

Vicepreşedinte (semnat) N. Voinov 
Membrii (semnaţi) N. Fleva, D. Giani 
Secretar (semnat) G, Misail 


Pentru conformitate cu originalu: 


Astfel fiind, este de prisos de a veni înaintea d-voastră. 
Voi răspunde și mă voi apăra numai înaintea judecătorilor 
mei legali, adică înaintea Înaltei Curți de Casatiune şi 
Justiţie. 


Primiti, d-lor, încredințarea deosebitei mele considerări. 


L.S. Com. coloarea roșie, C. P. Vasilescu. 


No. 527. 


'T'otdeodată se cere subscrierea unei dovezi de primire astfel 


concepute: 


T. MAIORESCU, 
fost ministru 


Asemenea adrese au fost trimise și de ceilalți acuzaţi. 

După câteva zile, la 21 decemvrie dimineaţa, se prezentă 
la autorul acestei scrieri comisarul „colorii de roşu“, 
C. Vasilescu, însotit de d. locotenent de gendarmi Fănuţă, şi-i 
dă următorul „mandat de aducere“, adăogând în termini 
politicoși invitarea de a se înfățișa de bunăvoie, căci altfel ar 
fi obligat să întrebuinţeze forța. 


ADUNAREA DEPUTAŢILOR 
Comitetul de acuzare a foștilor miniștri dați în judecată 


MANDAT DE ADUCERE 
În baza resoluțiunilor Adunărei și a articolului 101 
din Constituţiune, mandăm și ordonăm tutor agenţilor 
pucerei publice, că în temeiul acestui mandat, să aducă 
înaintea noastră pe d-nul Titu Maiorescu, de profesiune 


Dovadă 


Am primit copie după mandatul de aducere al 
Comitetului de acuzare a fostilor Miniștrii daţi în 
judecată a adunării Deputaţilor sub no. 527 din 16 dec. 
anul 1876 de Ja d. Comisar al Culorii roșie, atestată că 
este conformă cu originalul, și mă oblig ca astăzi 
21 dec. a. c. până la ora 3 după amiazi fix să mă present 
înaintea Comitetului adunării Deputatilor din Curtea 
Mitropoliei, conform textului mandatului făcut pe 
persoana mea. 


1876, Dec. 21. 


Bucuresci. 


Dar subsemnarea acestei dovezi se refuză de cel citat şi se 
înlocuieşte cu următorul text, scris pe aceeaș pagină: 


Am primit copia, despre care se vorbeşte mai sus, iar 
obligaţia de a mă presenta înaintea sus-citatului 


396 TITU MAIORESCU 


„Comitet“ o iau numai faţă cu agenţii forței publice, d. 
Comisar de roșu și d. Locotenent de gendarmi Fănută, 
cedând puterii unei autorităţi constituite, de la care și 
d-lor au primit ordin, adică Prefecturei Poliţiei Capitalei. 


T. Maiorescu 


21 decemvrie 18 76 
2 ianuarie 1877. 


Prefect al poliţiei d-lui G. Vernescu era pe atunci răposatul 
Protopopescu Pake. 

Tor pentru acea zi și cu forme identice a fost citat d. Lascar 
Catargi, și pe la 3 ore ne-am dus împreună în aceeaș trăsură la 
Cameră. Acolo ne-a întâmpinat deputatul locotenent-colonel 
Ghergheli, care, vestind pe membrii Comitetului despre sosirea 
noastră, a poftit întâi pe d. Lascar Catargi la Comitet. (Comitetul 
lucra într-un mic cabinet al prezidentului Camerei, în fundul sălii 
la stânga. Nu se făcuseră încă reparaţiile d-lui Dimancea.) 

După o jumătate de oră plecând d. Catargi, a fost întrodus 
autorul acestei publicări înaintea Comitetului. A găsit prezenți 
în odăiță pe dd. Fleva, Giani, Costinescu și Misail, șezând în 
jurul unei mese. 


Scurta scenă, ce se petrece acum, o reproducem după o 
consemnare făcută în aceeaș zi: 


N. Fleva (foarte politicos). Binevoiti a sedea, dom- 
nule Maiorescu. 

T. Maiorescu (salută în tăcere și face un gest de refuz). 

N. Fleva. Sunteţi dat în judecată de Adunarea 
Deputatilor pentru mai multe fapte ce vi se impută împreună 
cu colegii d-voastră, și mai întâi că ați falsificat alegerile, 
lipsind pe cetăţeni de la liberul exercițiu al dreptului lor 
electoral. Ce aveți de răpuns? 

T. Maiorescu. Precum am avut onoare a vă declara 
în scris, nu vă pot recunoaște atribuţiunile unor judecători 

de instrucţiune, fiindcă nu vi le-a dat nici o lege. Prin 
urmare nu voi răspunde la întrebările d-voastră. 

N. Fleva. Acesta este tot răspunsul d-voastră și 
pentru celelalte capete de acuzare? 

T. Maiorescu. Da. 

N. Fleva. Atunci binevoiţi a scrie răspunsul pe 
această coală (îi prezentă un formular tipărit ca al 
judecătorilor de instrucție). 

T. Maiorescu. Scrieţi d-voastră, dacă vă interesează. 
Eu nu scriu. 

N. Fleva (după ce a scris). Vă rog iscăliți, dacă vă 
pare exact. 

T. Maiorescu. Nu pot iscăli un act, a cărui legalitate 


o contest. 
N. Fleva. Atunci se va face menţiune că aţi refuzat 


iscălitura. 
T. Maiorescu. Faceti cum credeţi. Pe mine nu mă 
privește. 
N. Fleva. Vă puteţi retrage, domnule Maiorescu. 
T. Maiorescu (salută în tăcere şi iese). 


Cam în acelaş mod se vor fi petrecut lucrurile și cu dd. 
general Florescu și Al. Lahovari, chemaţi cu trei zile înainte, 
şi cu d. Mavrogeni, chemat la 22 ian. 1877. 

De-abia în ziua de 10 martie 1877 (oare fiindcă era tocmai 
aniversara turburărilor de la sala Slătineanu?) se depun în sfârșit 
pe biuroul Camerei 3 volume din raportul final al Comitetului 
de acuzare şi la 15 martie se depune al 4-lea și cel din urmă volum. 
Cu redactarea întregului raport a fost însărcinat d. G. Misail’. 

Cine a citit vreodată ceva de d. Misail (căci multe scrieri 
au ieșit din călimările acestui autor) își poate închipui stilul 
şi mai ales lungimea raportului. 


* Bună alegere, când era vorba de acuzarea d-lor Lascar Catargi și 
Petru Mavrogeni, de vreme ce d. Misail fusese în copilărie adăpostir la 
curtea d-lui Costin Catargi din Mărășești, tatăl d-nei Olga Mavrogeni! 

»Vin astăzi“, zice d. Misail, cu aceeaș impartialitate, de care a fost 
dominat Comitetul în lucrările sale, 
noastre de 6 luni“... 


a vă supune rezultatul laboarei 


Mandatul comi i însă i 
> i comitetului dv. a fost onorator, însă greu și plin de 
au . Pi ierti E Rat 
ăspundere..... Punând în practică niște principii, nişte aforisme cu 
totul noi pentru noi“ etc. 
Înainte rc iteți ă 
„Ina de orce, permiteţi-ne a ne da seamă despre înalta idee 
de stat și de conservare, care a dominat la dare 


ui a în judecată a acestui 
minister” (pag. 3). 


Cu „înalea idee de stat“ și cu „aforismele cu totul noi 
le noi“ ale d-lui Misail, Comitetul de acuzare, după 
« . . i 
„laboarea“ de 6 luni, ajunge la următorul rezultat: 
Din cei E N aa : A 
cei 11 miniștri dați în judecată, comitetul scoate de 
sub acuzare: 


pe d. P. Carp, fiindcă în contra d-sale „nu a găsit nici un 
cap de acuzare“ 


; 
pe G. Costaforu, fiindcă a murit, 

pe N. Krezzulescu, fiindcă „descoperirile făcute în povara 
sa nu sunt de natură a provoca un verdict de condamnare“ 
| Cât pentru d. G. Gr. Cantacuzino, pe care îl acuză de 
ingerințe în alegeri, de călcarea Constituțiunii, de falsificarea 
budgetului și de risipa banilor pubilici, 

d. Teodor Rosetti, pe care îl acuză de ingerinţe în alegeri, 
de violarea Constituţiunii, de modificarea traseului drumului 
ferat Ploiești-Predeal și de acordarea unor subventiuni 
nepermise de lege, și | 

B. Boerescu, pe care îl acuză de complicitate cu colegii săi 
„la crimele, delictele și risipele enumerate“; 

Comitetul se refere la apreţiarea suverană a Adunării. 

Definitiv se menține acuzarea numai în contra celorlalti 
5 miniştri în ordinea următoare: L. Catargi, Al. Lahovari 
I. Em. Florescu, T. Maiorescu, P. Mavrogeni, pentru culcă 
de Constituţiune, ingerinţe și corupere în alegeri, vărsare de 

sânge „al cetătenilor bivolari din Giurgiu“, risipa banilor 
publici etc., etc. (pag. 246, 247). 

Camera în şedinţele de la 19 și 21 martie mentine 
acuzarea acestor 5 miniștri, admite scoaterea celorlalți, afară 
de a d-lui B. Boerescu, în privinţa căruia, după două votări 
nule, decide la al treilea scrutin cu 49 voturi contra 17 să 
rămâie sub acuzare. 

Iar Românul de la 13 martie 1877 laudă lucrarea partidului 
liberal ca făcută „cu lealitate, cu dreptate și cu cea mai rară și 
nobilă moderaţiune“. 

Dar de aci mai departe întreaga acțiune lâncezește. Actele 
instrucției terminate nu se înaintează Curţii de Casaţie, deși 
însuș prezidentul Camerei C. A. Rosetti o cere încă în 
ședinta de la 16 martie. Însă în locul procedurei regulate se 
aplică pe cale administrativă o altă procedură, o manoperă, 
pentru a cărei calificare nici un cuvânt nu este prea tare. După 
propunerea d-lui N. Dimancea, rezumatul punctelor de 
acuzare, fără să se fi comunicat vreodată celor daţi în judecată, 
se afișază pretutindeni pe la comunele din ţară, pentru ca 
militarii, școlarii, sătenii să afle învinuirile aduse în contra 
guvernului conservator, 

Și cu toate aceste înscenări de imitație jacobină, țara, de 
câte ori se poate manifesta în mod legal, se pronunță fără 
şovăire în contra pornirilor de răzbunare ale partidului 
liberal. Căci pe lângă foștii miniștri se văd daţi în judecată și 
unii din funcționarii lor administrativi, aceștia în procedură 
regulată la tribunale și la curţi. Însă toti fără excepţie sunt 
dezvinovățiți. 

Relevăm cazul d-lui colonel Roznovanu, fost prefect la 
Piatra-Neamţ, care, văzându-și domiciliul călcat de deputatul 
Şoarec pentru perchiziția ordonată de Comitetul de acuzare, 
a dat afară pe acel deputat „liberal“ și apoi, fiind acuzat pentru 
această rezistenţă, a fost achitat de Curtea de Apel din Iași prin 

deciziunea de la 17 septembrie 1876, care a recunoscut 
perchisiţia nelegală și prin urmare rezistența îndreptățită. 

Mai relevăm pe cei trei foști prefecţi, dd. Iacovaki, 
Nicolaide și Popescu, achitați în 1877 de curțile cu jurați, și 
pe fostul director al Imprimeriei Statului, d. I. A. (Zizin) 
Cantacusin, în favoarea căruia chiar judecătorul de instrucţie 
din București, cu toată intimidarea magjstraturei amovibile din 
acel timp, nu a putut decât să dea o ordonanță de neurmărire 
(4 august 1877). Toţi patru au fost apăraţi de autorul scrierii 
de față, el însuș fiind încă sub acuzare (pentru d. lacovaki a 
pledat și d. Cantilli). 

Cazul d-lui I. A. Cantacuzin merită să fie menționat și în 
altă privință. D-sa fusese dat în judecată de d. G. Vernescu, 
ministru de interne, sub grava acuzare de „delapidare de bani 
publici“, fiindcă tipărise în Imprimeria Statului ziarele 
Curierul Bucureştilor şi Economiste Roumain, deși d. Vernescu 
văzuse din chiar dosarul ministrului său, că această tipărire era 
executată din ordinul expres al ministrului de interne (jurnalul 
consiliului de miniștri no. 2 din 1875) și deși era evident că 
directorul Imprimeriei Statului nu avea cădere să examineze 
și să refuze manuscriptele trimise la tipar de ministrul său. 
Fapta d-lui Vernescu era așa de abuzivă, încât d. Cantacuzin, 
îndată ce a primit ordonanta de neurmărire, a acționat la 
rândul său pe d. Vernescu dinaintea Tribunalului Ilfov pe 
temeiul art. 298 din Codul Penal, care pedepseşte pe cel ce 
aduce o „acuzare mincinoasă“. 


! Unul din judecătorii Curţii de Apel, N. Casimir, precum și 
prezidentul Tribunalului de Roman, d. G. Balş, care se pronunţase pentru 
condamnarea deputatului Soarec, au fost îndată depărtati din funcţie de 
d. ministru Stăcescu. Celălalt judecător de la Curte, E. Filipescu-Dubău, 
a dimisionat. Acelaș ministru a mai destituit pe judecătorul de instrucție 
de la Tribunalul Piatra-Neamv, Iuliano, care refuzase să facă împreună 
cu deputatul Șoarec perchisiția la d. colonel Roznovanu. 


ete e TE e a e o mpi 

Plângerea a fost primită de primul-prezident al Tribunalului 
Ilfov (dosar no. 1544 din 1876), trimisă spre judecare la 
secţia II și sorocită pe ziua de 15 aprilie 1877, pentru care d. 
Cantacuzin a și primit citaţia no. 8973. La ziua sorocită, d. 
Cantacuzin, însoțit de autorul acestei publicări, se prezintă la 
tribunal. Spre marea noastră mirare de pe rolul proceselor din 
acea zi lipseşte procesul Cantacuzin-Vernescu. La intrarea 
tribunalului în ședința publică, prezidentul ne spune că 
procesul este „scos din rol“ după o adresă a primului-prezident 
(pe temeiul jurnalului no. 5432, încheiat de Trib. secţia I la 
24 noemvrie 1876, în camera de consiliu, fără citirea părților 
şi cu toate că procesul aparținea secției II). Protestarea 
noastră e întreruptă de prezident cu sunarea clopoțelului și cu 
vorbele: „nu admit nici o discuţie“. l 

Pentru orce cunoscător de legi acest nepilduit incident nu mai 
are trebuintă de comentar; el dovedește starea în care ajunsese 
tânăra magistratură încurajată de partidul liberal din acele 
vremuri, după ce în aprilie şi mai 1875 — ca demonstrație în contra 
alegerilor fäcute sub ministerul L. Catargi cu d. Al. Lahovari la 
justiţie — vro 23 de magistrați, în cap cu prezidenții Tribunalului 
Ilfov I. Pretor şi M. Poenaru-Bordea, cu procurorii Ciru 
Economu și I. Vilacros și cu asociații de la Curtea de Apel C. Nacu 
şi B. Arvenesso, își daseră demisia, fuseseră sărbătorii la un 
banchet public prin discursurile d-lor lon Ghica, I. Brătianu, G. 
Vernescu, N. Blaremberg și E. Stătescu, și apoi toți câți au găsit 

de folosul lor să reintre în magistratură la venirea regimului liberal 
din 1876, înaintați de acest regim, deşi chiar faptul demisionării 
lor sub forma unei manifestări politice dovedea că le lipsește una 
din calităţile indispensabile ale magistratului. (Câţiva din ei, dd. 
Ciru Economu, M. Zenide, B. Arvenesso, M. Poenaru-Bordea 
sunt şi cei dintâi martori ascultați de Comitetul de acuzare ai 
foștilor miniştri conservatori.) Se 

Firește, dacă întreaga magistratură ar fi fost amovibilă și 
la dispoziţia Erayluj, uni usese în cazul d-lui 


L pa “H 


402 TITU MAIORESCU 


|. A. Cantacuzin, s-ar fi continuat și procedura în contra celor 
6 miniștri rămași sub acuzare. Dar Curtea de Casaţie, în 
judecata căreia trebuiau să fie trimiși, era inamovibilă, şi 
guvernul liberal, cu toată presiunea ce a încercat-o, nu era sigur 
de verdictul ei. Ideea de a desfiinta câtiva judecători, propusă 
în comisia budgetară a Camerei, sau de a alcătui o majoritate 
ad boc prin adăogarea unei întregi secţii la Curtea de Casaţie, 
se părăsise ca prea greu de realizat, și de altminteri d. Eugenie 
Stătescu, capabil de așa ceva, fusese înlocuir la justiţie cu 
d. Câmpineanu (27 ianuarie 1877). 

De aceea, după faimoasa afișare prin comune, nu se mai 
face nimic. În zadar stăruiesc acuzaţii să fie în sfârșit trimiși 
înaintea judecătorilor lor naturali, în zadar se adresează 
pentru aceasta chiar la Domnitor prin petiția colectivă de la 
21 mai 1877: partidul liberal nu îndrăznește să urmărească 
procesul mai departe. Din contră, membrii Comitetului de 
acuzare demisionează unii după alții. Încetează întâi mandatul 
d-lui Voinov, fiindcă nu mai e deputat, demisionează apoi 
formal dd. D. Brătianu, E. Costinescu, Fleva și Misail, acest 
din urmă cu motivarea interesantă, că mai curând își dă 
demisia din Cameră decât să susție acuzarea înaintea Curţii 
de Casaţie „având convingerea că nu e bine privit de unii 
membri de la Înalta Curte“ (ședinta de la 21 martie 1877). 
Asupra acestor demisii Camera alege și realege pe dd. 
E. Stătescu, G. Vernescu (amândoi acum simpli deputaţi), 
N. Fleva, G. Misail și G. Danielopolu. Dar toți (afară de d. 
Fleva) declară că nu primesc, și atunci demisionează şi d. D. 
Giani. Camera nu-și mai dă osteneala să aleagă pe alţii în locul 
lor, ci le respinge numai demisiile. Însă ei de fapt refuză de a 
participa la o lucrare pe care declaraseră că nu vor să o ia 
asupră-le. Numai d. Anastasie Stolojian rămâne neturburat 
membru al comitetului știrbit. 

Astfel foștii miniștri daţi în judecată, după o instrucţie de 
9 luni, mai rămân alte 10 luni în situația fantastică a unor 

oameni definitiv acuzaţi, dar indefinit nejudecați. Nu acuzaţii, 
ci acuzatorii dosesc de la judecată, și toată acțiunea, precum 
fusese începută în mod nechibzuit, se termină în mod ridicol. 
Guvernul liberal pândește cu nerăbdare prilejul de a scăpa din 
impas, nerăbdare cu atât mai explicabilă, cu cât la începutul 
anului 1878, precum vom vedea din capitolul următor, situaţia 
internațională a țării devenise îngrijitoarea și răspunderea 
guvernului foarte grea. 

Acest prileji i se dă în sfârșit, dar i se dă cum nu se aștepta: 
sub forma unei noue manifestări semnificative a opiniei 
publice. În ziua de 2 ianuarie 1878 aveau să se facă mai multe 
alegeri parţiale de deputati, printre care una la colegiul I din Iași 
şi alta la colegiul 1 din Romanați. În amândouă colegiile se aleg 
iarăș doi din foștii miniștri rămași sub judecată: la Romanați 
generalul Florescu, la Iași autorul acestei scrieri, după ce încă 
în aprilie 1877 dd. Lascar Catargi și B. Boerescu (împreună cu 
dd. P. Carp și G. Gr. Cantacuzin) fuseseră aleși la Senat. 

Dacă în spiritul și litera Constituţiei, deputatul ales nu 
reprezentă numai colegiul său electoral, ci întreaga pară, 
verdictul țării era acum pronuntat; și imediat ministrul-pre- 
zident I. Brătianu, în şedinţa de la 26 ianuarie 1878, cere 
Camerei „să sfârșească odată cu această nenorocită cestiune“, 
iar Camera, cu toată împotrivirea lui Pantazi Ghica, votează 
fără discuţie retragerea acuzării miniștrilor conservatori. 
Votul se dă cu 55 bile contra 6, Monitorul constată aplauzele 
deputaţilor, aceloraș deputaţi, care cu un an și jumătate în 

urmă aplaudaseră darea în judecată. 


IV 


j SUB MINISTERUL IOAN BRĂTIANU 
RASBOIUL ȘI PROCLAMAREA REGATULUI 


24 iulie 1876—14 martie 1881 


Pe când înăuntrul țării Camera liberală îşi pierde vremea 
cu incidentele acuzării ministeriale, în urma cărora Manolache 
Kostaki, prezidentul Cabinetului de la 27 aprilie 1876, după 
de-abia trei luni de slabă guvernare, cedează locul ministerului 
mai omogen format de I. C. Brătianu: evenimentele istorice 
din Orient se desfășură cu necesitatea prevăzută. 

Răscoala din Boznia și Herzegovina se repercutează în 
primăvara anului 1876 pănă în Bulgaria, unde se lăţeşte, cu 
toate sălbaticele încercări de năbuşire din partea turcilor 
(Gladstone: bulgarian atrocities). Marile Puteri, în scop de a 
preveni sau cel puţin de a localiza un eventual răsboi regulat, 
încearcă acum obișnuita acțiune diplomatică asupra Turciei, 
uneori cu aparența deplinei înțelegeri între ele, adeseori însă 
cu transparența diversității intereselor. După o primă 
intervenire formală, prezentată Înaltei Porţi de contele 
Andrássy în numele Austro-Ungariei, al Germaniei și al Rusiei 
(ian. 1876), conferenţa celor „trei cancelari“ Bismarck, 
Andrassy şi Gorciacov, adunată în Berlin, stabileşte la 1/ 13 mai 
1876 așa-numitul memorandum de la Berlin, primit și de Italia 

şi de Franța, nu însă de Anglia, din cauza căreia se zădărnicesc 
cele 5 puncte de reforme împăciuitoarel. 

În iulie 1876 Serbia şi Montenegrul, ajutate cu arme și 
voluntari (generalul Cernaiev) trecuți din Rusia prin România, 
încep și răsboiul în contra Turcilor. Montenegrinii rămân 
biruitori, dar sârbii sunt îndată bătuți la Timoc (24 iulie). 
Puterile propun un simplu armistițiu, Turcia îl refuză, luptele 
continuă; însă în momentul pericolului unei desăvârșite 
nimiciri a Sârbiei, Rusia intervine la 1€/ 2g Octomvrie cu un 
ultimatum, în care cere Turciei armistițiul necondiţionat pe 
6 săptămâni. Guvernul englez, sub conducerea lordului 
Beaconsfield (Disraeli), ia o atitudine amenințătoare în contra 
Rusiei; pentru a preveni conflagrația generală, ambasadorii 
Puterilor se adună în conferență la Constantinopol, 
Na decemvrie. De astă dată Puterile Europene ajung la o 
înţelegere, şi la 3/5 ianuarie 1877 lordul Salisbury, al doilea 
trimis al Angliei, citeşte propunerile convenite în privința 
Montenegrului, a Sârbiei, Bosniei, Herzegovinei și Bulgariei. 

Dar Înalta Poartă, sub noul sultan Abdul-Hamid, 
înscenează în acelaș timp curioasa Constituţie a lui 
Midhat-Pașa cu libertatea presei, a religiei, a întrunirilor (o 
ironie în contra Rusiei), cu un fel de Camera (Marele Sfat), 
compusă din 225 membri etc. și o promulgă în chiar zioa 
deschiderii conferenței ambasadorilor; iar propunerile 


1 Autorul acestei scrieri (trimis de ministerul L. Catargi în martie 
1876 pentru negoţiarea convenției comerciale cu Germania, după a cărei 
încheiere prealabilă a demisionat la 2 iulie față cu situația schimbată în 
țară) se afla în timpul memorandului ca agent diplomatic la Berlin. Felul 
primirii sale, în deosebire de primirea puțin simpatică făcută noului 
ambasador turcesc Edhem Pasa, era un simptom al bunelor dispoziții 
pentru România în contra turcilor și a fost și astfel semnalat într-o 
scrisoare către ministrul de externe ca o prevestire a rolului nostru în 


răsboiul viitor. 

diplomatice le supune acum „Marelui Sfat“, care le respinge. 
Turcia acoardă numai Sârbiei și Montenegrului un armistițiu 
până la 19 fevruarie, în răstimpul căruia încheie pacea cu 
Sârbia, dar nu cu Montenegru. 

Calculul politic al Înaltei Porti se arată greșit, fiindcă se 
bizuie prea mult pe antagonismul dintre Anglia, Rusia și Austria, 
care tocmai în acest moment este îmblânzit, aproape înlăturat. 
Anglia, dezaprobând rezistența Turciei în contra diplomaţiei 
Puterilor, așteaptă acum mai mari foloase de la slăbirea Rusiei 
și a Turciei în urma unui răsboi între ele; iar Rusia, încredinţată 
de amiciția Germaniei (Bismarck în ședința Reichstagului de la 
5 decemvrie 1876: „câtă vreme vom sta noi la acest loc, nimic 
nu va putea atinge amiciția noastră seculară cu Rusia“), își 
asigurase și binevoitoarea neutralitate a Austriei prin înțelegerea 
secretă de la Reichstadt (8 iulie 1876), care încuviința viitoarea 
ocupare a Bosniei și Herzegovinei de către Austria’, 

Puterile Europene mai fac o ultimă încercare pentru a evita 
Turciei izbucnirea conflictului cu Imperiul de la Nord. Toti 


ap 


robabil şi reluarea Basarabiei noastre de către Busia. — Este de 
mirare, cum un diplomat consumat ca Benedetti, cu toată dubioasa 
reputație ce i-a rămas din timpul funcționării sale ca ambasador la Berlin 
1864-1870, a mai putut să scrie în Revue des deux mondes de la 1 ianuarie 
1897 (ce e drept, la vârsta de 79 de ani): Au congrès de Berlin on se concerta 
pour limiter d'une façon dérisoire les avantages stipulés par la Russie à 
San-Stefano... On a ravi à la Porte la Bosnie etl Herzégovine, dont on confia 
l'administration temporaire à l'Autriche... M. de Bismarck a été, dans une 
pensée intéressée, le promoteur des avantages faits à l'Autriche qui, pour prix 
de ses bienfaits, noua l'année suivante une étroite alliance avec | Allemagne. 
Bismarck a fost aşa de putin promotorul acestui avantage, că din contră, 
prealabila întelegere directă între Rusia și Austria la Reichstadt trebuia, 
în intenția Rusiei, să rămâie ascunsă Germaniei și nu i-a fost descoperită 
decât ceva mai târziu, printr-o confidenţă din partea Austriei, provocată 
de alte descoperiri curioase asupra planurilor rusești. (Vezi între altele și 
Neues zur Bismarck schen Politik, în N. Fr. Presse de la 4 noemvrie 1896.) 

reprezentanții lor, afară de cel otoman, se adună într-o nouă 
conferență la Londra, și semnează acolo la 19/ 3, Martie 1877 
un „protocol“, ale cărui condiții însă Turcia le refuză iarăș, și 
acum Rusia declară formal răsboiul. 

Care este, în mijlocul acestor peripeții diplomatice, 
atitudinea statului român? l 

Ministrul-prezident Ioan Brătianu, înălțat la guvern în 
fruntea unui partid numeros și bine disciplinat, începe a-și 
simti și a-și dezvolta încetul cu încetul calitățile omului de stat, 
pe Zar în tot partidul său el singur le avea. Părăsind în curând 
frazele şi apucăturile revoluționare, cu care se deprinsese în 
tinereţea sa turbulentă, marele său simţ politic, care adeseori 
i-a putut acoperi lacuna unei culturi mai aprofundate, fi 
înlesnește înțelegerea situaţiei reale: el devine mai accesibil 
sfaturilor principelui Carol în chestiile internaționale și poate 
pentru prima oară își dă seamă de toată importanța domnului 
hereditar dintr-o casă suverană a Europei. 

Principele Carol, după 10 ani de domnie, ajunsese a 
cunoaște oamenii și lucrurile din țară, și precum își însușise 
înţelesul istoric al limbei noastre în contra neologismelor 
pripite, se pătrunsese de toată aspirarea naţională a generației 
divanului ad-hoc, și în această privință devenise, a rămas şi este 
recunoscut ca cel mai Român dintre Români. 

Pricepător al politicei europene, în poziție de a afla 
amănuntele ei mai intime, el a avut din capul locului simți- 
mântul, că în această criză orientală România era chemată să-și 
manifeste puterea ei militară și valoarea ei de stat, prin care să-și 


; i M 
dobândească adevărata suveranitate a independenței’. 


1 Această atitudine a Domnitorului merită cu atât mai mult recunoştinţa 
țării, cu cât era în contrazicere cu sfaturile ce i le da însuși taal său, principele 
Anton, din Sigmaringen și marele strateg Moltke din Berlin. (Vezi Deutsche 
Revue, aprilie 1897, Zur Vorgeschichte des Krieges von 1877, pag. 49 și 51.) 

Însă domn constituțional precum era, el nu putea să impuie 
politica sa ca un autocrat, ci trebuia să caute a o inspira miniștrilor 
săi. În deosebire de prea prudentul cabinet Lascar Catargi, la care 
întâmpinase credinţa în neutralitatea absolută, găsește în ministerul 
liberal un guvern mai mlădios, și loan Brătianu se identifică 
treptat-treptat cu noua și curajoasa concepțiune. 

Numai treptat, şi nu de îndată, și nu cu toată energia. În 
primele 6 luni politica externă a lui loan Brătianu e prea 
șovăitoare, încă în decemvrie 1876, la conferenta ambasa- 
dorilor din Constantinopol, trimisul tării, Dimitrie Brătianu, 
insistă cu tot dinadinsul asupra garantării neutralității noastre, 
pe care o ceruse în noemvrie și memoriul lui lon Ghica către 
guvernul englez. Precum era de așteptat, cererea României 
întâmpina refuzul Puterilor. 

Poate loan Brătianu sta la îndoială și din cauza părerilor 
d-lor Ion Ghica și Dimitrie A. Sturdza. lon Ghica, fiindcă 
fusese câtva timp bey de Samos, trecea de cel mai bun 
cunoscător al intrigilor orientale, iar d. Dimitrie A. Sturdza 
era pe atunci simplul său adept, amândoi partizani hotărâți ai 
neutralității și văzând numai în această atitudine scăparea. 

Poate era în defavoarea cabinetului liberal și faptul că avea ca 
ministru de externe pe d. Nicolae Ionescu, care fusese primit cu 
gândul prea ușor că, deocamdată, nu vor fi interese mai grave de 
îngrijit. Locul era aici și atunci indicat pentru Mihail Kogălniceanu, 
care Însă nu reintră în cabinet decât la 3 aprilie 1877. 

Cu asemenea dispoziţii nehotărâte, călătoria lui loan 
Brătianu la Livadia, în octomvrie 1876, nu pare a fi avut tot 
succesul ce poate l-ar fi avut în alte împrejurări. 

La Livadia împăratul Alexandru al II era însoțit de 
cancelarul său Gorciacov, de ministrul de răsboi Miliutin şi de 
ambasadorul din Constantinopol Ignatiev. Pe loan Brătianu 
îl însoțește numai ministrul de răsboi, colonelul Slăniceanu, 
fireşte nu și ministrul de externe d. Nicolae Ionescu. 

Totuș faptul acestei întâlniri a lui Brătianu cu împăratul 
Rusiei dovedeşte începutul unei mai bune înţelegeri a 
necesităţii politicei române în fața crizei orientale. 

Ce se va fi dezbătut la Livadia este greu de constatat în 
toate amănuntele. Ioan Brătianu nu era om de condei; 
raporturi scrise, necum memoare personale, nu a lăsat din 
timpul ministerului său. Suntem dar reduși la simple 
conjecturi!. Că s-a stabilit un fel de înțelegere prealabilă asupra 
trecerii armatelor rusești prin teritoriul nostru, ne pare sigur: 
ieșirea la iveală a convenției formale de la 4 aprilie 1877 o 
mărturiseşte. Dar care a fost contravaloarea cerută de Brătianu? 
A insistat el asupra unei alianțe întru deplina cooperare a 
armatei noastre alături cu cea rusească în contra Turciei? Sau 
o asemenea politică energică nu era încă hotărâtă în propriul 
lui cuget și în orce caz nu fusese diplomaticește destul de 
pregătită pentru a avea și sprijinul Germaniei şi al Austriei pe 
lângă tarul Alexandru? S-a preocupat îndestul de soarta 
Basarabiei, a cărei pierdere o prevedea Românul încă din 
15 noemvrie 1875? Sau — ceea ce ar fi mai grav — Brătianu s-a 
întors de la Livadia cu impresia că Basarabia tot era pierdută 


l De când am scris aceste rânduri, au apărut în Deutsche Revue (aprilie 
și mai 1897), câteva revelări asupra tratativelor premergătoare răsboiului 
de la 1877. Ele nu sunt de natură a modifica textul de mai sus. 
Extragem din ele următoarele: „La 16 oct. se întoarce Brătianu din Livadia 
şi raportează că răsboiul trece de inevitabil... Contele Ignatiev i-a 
explicat necesitatea neapărată a unei convenţii pentru tiecerea armatei 
ruseşti prin România, el însă a răspuns evasiv... La plecare i-a zis prințul 
Gorciacov: Dacă e răsboi, ne vom înţelege noi cumva, România nu poate 
decât să câștige, și Brătianu i-a răspuns, că o înțelegere este desigur în 
interesul amândoror state și că el este dispus a cerceta chestia mai 
de-aproape... În ministerul român d. Sturdza susținea neutralitatea 
absolută ca cea mai bună politică, pe când Brătianu vedea din contră în 
înțelegerea cu Rusia cea mai înteleaptă măsură. Principele Carol 
împărtășea părerea ministrului-prezident“. 

pentru noi, și redactarea cam vagă a convenției de la 4 aprilie 
1877, despre care vom vorbi mai jos, și declararea ulterioară 
a Parlamentului, că nu cedează Basarabia şi nu admite nici un 
schimb de teritoriu, erau numai niște înscenări de ocazie pentru 
a scăpa aparențele și a-și păstra popularitatea fară cu periculoasa 
atitudine, ce o luase coaliția de la Mazar-Pașa tocmai asupra 
acestei chestii (vezi mai sus pag, 13) (ed. n. — p. 10-11) 

După răspunsul ce un om nepărtinitor, cunoscând odată 
exact toate amănuntele, îl va da la aceste întrebări, va atârna 
judecata asupra meritului sau demeritului acţiunii politice a 
guvernului liberal din acest timp. 

Orcum ar fi, realitatea evenimentelor, care este mai 
puternică decât închipuirile individuale, impune în curând lui 
Ioan Brătianu linia de conduită și însăş Turcia se însărcinează 
să-i grăbească hotărârea, cel puţin în ceea ce privește relaţiile 
noastre cu Puterea suzerană. 

Căci faimoasa Constitutie, plăsmuită de Midhat-Pașa și 
promulgată la 11 decemvrie 1876, neţiind seamă de capitula- 
țiunile, la a căror respectare Înalta Poartă se angajase și prin 
Convenţia de la Paris, vorbește în art. 1, 7 şi 8 de „provinciile“ 
privilegiate ale Imperiului otoman și, după cum declară 
ministrul de externe Savfer Pașa guvernului nostru, înțelege 
să supuie și România sub această denumire. 

Acum era destul! Pe de o parte sfaturile stăruitoare ale 
principelui Carol, pe de alta nevoinţa Marilor Puteri de a ne 
garanta neutralitatea și în sfârșit nechibzuita vătămare a 
drepturilor noastre prin Constitutia lui Midhat produc în 
cugetul lui Brătianu hotărârea definitivă, şi de la 21 fevruarie 
1877 înainte, politica guvernului liberal tinde spre ruperea 
relaţiilor cu Turcia și spre cucerirea independenței prin arme. 

Fixăm data de 21 fevruarie 1877 după un termometru 
caracteristic pentru şovăirile anterioare ale lui Brătianu: acest 
termometru este d. Dimitrie A. Sturdza. D. Sturdza se 
apropia sau se depărta de guvernul liberal, după cum acesta 

se apropia sau se depărta de Turcia. Intrat în cabinetul lui Ioan 
Brătianu la 24 iulie 1876, d. Sturdza îl părăseşte la 7 ianuarie 
1877, reintră în cabinet după 20 de zile, dar îl părăseşte iarăș 
după alte 24 de zile, adecă tocmai la 21 fevruarie 1877, şi 
rămâne adversar al politicei partidului liberal în tot timpul 
răsboiului și pănă târziu după încheierea păcii de la Berlin. 

D-sa, ca şi Ion Ghica sunt și rămân partizani absoluți ai 
neutralității, şi chiar pe la martie 1877, cu o lună înaintea 
începerii răsboiului, d. lon Ghica în broşura sa De cugetare 
politică, 1877 ne dă sfatul: 


„Ideea, care ni s-ar părea mai nemerită, ar fi de a nu încuraja prin 
atitudinea și prin cuvintele noastre nici pe turci nici pe ruși, a nu arăta 
nici unuia nici altuia nici simpatii nici antipatie. A păstra, cum s-au 
rostit Corpurile legiuitoare, neutralitatea noastră, o neutralitate 
adevărată, iar nu o neutralitate cu meșteșuguri, a nu înlesni nici 
impedica trecerea, iar în caz de trecere fie a unuia fie a celuilalt să 
protestam sus și tare înaintea Europei în contra violării teritoriului 
nostru şi să ne rezervăm acţiunea pe viitor, retrăgând armata noastră 
din ochii trupelor străine; să ne manifestăm dorințele şi speranțele 
ca să obligăm pe Europa să ne garanteze pe viitor acea neutralitate, 
de care avem atâta trebuinţă, și care îi este chiar ei atât de necesară. 
Dar aci se deşteaptă un sentiment de cavalerism rău înţeles. Și apoi 
să te mai ţii cuvintele cele mari! «Nu voiu să las ţara mea să fie 
umilită», zice unul. «Nu eu voiu consimţi ca după atâtea sacrificii ce 
am făcut cu brava şi iubita noastră armată să las pe străin»... zice altul. 
«Să protestăm cu sânge», strigă mulți; și o mie de alte cuvinte 
frumoase pe care le-ar invidia Racine și Corneille, care atrag, aplaude 
şi strângeri de mână patriotice, dar care din nenorocire nu pot fi decât 


cuvinte“. 


Și apoi mai adaogă — parcă în rândurile de mai sus nu era 
destulă smerenie: 


„Cât pentru onoarea armatei, le răspundem că nu credem că 


onoarea unei armate, care se retrage dinaintea altei armate, cu care nu 

se poate măsura în luptă, să fie compromisă, nici că ar fi mai umilitor 


de inai ă i â 
a se retrage dinaintea numărului decât de a fi bătută sau silită a 
depune armele dinaintea inamicului“. 


Ce slab sfătuitor, ce rău prooroc a fost lon Ghica! Și această 
„cugetare politică“ era pe atunci evanghelia d-lui Dimitrie A. 
Sturdza; și așa de înrădăcinat era d. Sturdza în credința sa, încât 
chiar mai târziu, pe timpul discuţiilor parlamentare pentru 
aplicarea Tractatului de la Berlin, rostește în sedinta Senatului 
de la 28 septemvrie 1878 un discurs de opoziţie în contra 
guvernului lui loan Brătianu și atribuie acestui act politic al 
d-sale destulă importanță pentru a-l scoate şi a-l răspândi în 
broșură deosebită sub titlul Basarabia sí Dobrogea (București 
1878). i 

Din norocire, loan Brătianu de pe la sfârșitul lui fevruarie 
1877 își hotărăște atitudinea politică în contra părerii d-lor lon 
Ghica si Dimitrie Sturdza, şi pentru a avea față de gravitatea 
situației externe un parlament mai mlădios, dizolvă Senatul, 
ales încă sub ministerul Lascar Catargi, şi convoacă pentru 

zilele 21-26 aprilie colegiile electorale. Însă evenimentele se 


! Un om public de însemnătatea d-lui Dimitrie A. Sturdza se cuvine 
să fie judecat după exacta constatare a diferitelor sale faze. De la 1 august 
1882, când a părăsit pe Ion Ghica şi a reintrat în cabinetul lui Ioan 
Brătianu, sub a cărui influență a rămas, și mai ales de la 1894, de când a 
ajuns în capul Partidului Naţional-Liberal, d. Sturdza vorbeşte mereu de 
credinţa sa în loan Brătianu şi de scumpătatea, cu care îi păstrează tradiția. 
Dar pentru respectul adevărului, fără a insista asupra vechiei scrisori cea 
publicat-o d-sa împreună cu d. Bălăceanu în contra lui Brătianu la 15 mare 
1869 (vezi Indépendance Roumaine de la 4 ian. 1887), este necesară 
amintirea că în una din acțiunile principale ale lui Brătianu, în care s-a 
manifestat valoarea acestuia ca om de stat, adecă în participarea la răsboiul 
ruso-turc, d. Dimitrie Sturdza i-a fost adversar hotărât și că poate această 
ostilitate a d-sale și a lui Ion Ghica a împiedicat partidul liberal de a apuca 
mai de timpuriu calea cea dreaptă în criza orientală și de a dobândi pentru 
țară mai multe foloase decât s-au dobândit după atâta șovăire. 

precipită peste aşteptarea guvernului rău informat. De-abia se 
dizolvase Senatul la 23 martie, și începerea răsboiului 
ruso-turcesc, prin urmare necesitatea trecerii armatei rusești 
peste teritoriul nostru, se anunță ca iminentă. În toată pripa 
guvernul trebuie să dea acum o formă legală înțelegerii 
asupra intrării trupelor de la Nord în România, despre care se 
vorbise la Livadia cu 6 luni înainte și a cărei redacție se stabilise 
(la spatele titularului de la externe, d-lui Nicolae Ionescu) încă 
pe la sfârșitul lui noemvrie între Joan Brătianu și Nelidov. 
(Nelidov sosise în secret de la Constantinopol și rămăsese 
ascuns la baronul Stuart în consulatul rusesc din București.) 

La 4 aprilie 1877 se subscrie formal convenţia cu Rusia de 


baronul Dimitri Stuart şi de Mihail Kogălniceanu, numit în 


ajun ministru de externel. 


l Spre a-şi ușura răspunderea, loan Brătianu îndeamnă pe principele 
Carol la consultarea mai multor oameni politici din diferite partide, care 
însă constată numai predomnirea părerii d-lor lon Ghica şi Dimitrie A. 
Sturdza pentru neutralitate (2 apr. 1877). 

Caracteristică este recenta polemică iscată în ziarele noastre (mai 
1897) asupra participării conservatorilor și îndeosebi a d-lui Lascar Catargi 
la această consultare. Ea dovedește o slabă cunoaștere a celor petrecute 
în ţară și prea putina judecată. D. Lascar Catargi nu a fost chemat la acea 
consultare, şi nici nu putea să fie chemat. De-abia cu 12 zile înainte 
Camera liberală votase acuzarea definitivă a celor şase miniștri conservatori 
pentru „crime şi delicte“. Ar fi fost o monstruozitate constituțională ca 
în acelaș timp să fie chemati de guvern la o consultare politică! Dacă ar 
fi fost chemati, unii din ei, deși nu d. Lascar Catargi, s-ar fi arătat desigur 
partizani ai răsboiului în contra turcilor. Este ştiut că generalul Florescu 
a făcut toate încercările putincioase ca să ia parte la acţiunea armatei, dar — 
cu o rară cruzime — s-a refuzat vechiului militar îndeplinirea acestei 
supreme datorii patriotice. — Uitat-au publiciștii noștri strigătul de 
indignare ce poetul naţional al românilor, Vasilie Alecsandi, l-a adresat 
generalului Florescu? 

„Din sânul Țării noastre o mândră oaste-apare! 


Menită ca să-ntreacă a lumii așteptare 
Prin fapte glorioase din timpi de alrădată, 

Reproducem aici textul oficial al memorabilului act: 


„Lucrând în înţelegere cu celelalte Mari Puteri 
pentru a ameliora condiţiunile de existenţă ale creștinilor 
supuși dominaţiunei sultanului, guvernul imperial al 
Rusiei a atras atențiunea cabinetelor garante asupra 
necesităţei de a asigura într-un chip eficace executarea 
reformelor cerute de la Poartă. 

Deoarece întărâtarea musulmanilor și slăbiciunea 
învederată a guvernului otoman nu lasă a se spera măsuri 
serioase de executare din partea autorităţilor turce, o 
intervenţiune militară din afară poate deveni necesară. 
În cazul când dezvoltarea ulterioară a afacerilor politice 
în Orient ar sili pe Rusia să ica asupră-și această sarcină 
şi a dirige armata sa spre Turcia din Europa, guvernul 
imperial, dorind a respecta inviolabilitarea teritorială a 

Statului Român, s-a înţeles de a încheia cu guvernul 
Alteţei Sale Domnitorul Carol I o convenţiune specială 
relativă la trecerea trupelor ruse prin România. 


Ea sboară-n foc și iese cu fruntea-ncoronată! 

Și însă tu, victimă de-o oarbă prigonire, 

Ai fost ca un netrebnic lăsat în părăsire! 

Netrebnic, tu, netrebnic!... De când, o! Doamne-n lume 
Lumina zilei poartă al noptii negru nume? 

De când netrebnic este acel ce cu iubire 

Consacră-o viață-ntreagă l-a patriei mărire? 


A . $. 
De când netrebnic omul cu inimă măreață 
Ce-n lupta pentru tară oferă braț și viaţă? 
A . i 
De când netrebnic șeful ce, orcum bate vântul, 


Acum, în loc de arme curate, lucitoare, 

Eu văd că se preferă hulirea mânjitoare. 
Orcine stă-n arenă, de tină are parte. 

Eu, nedeprins cu tina, mă ţin de ea departe 
S-aștept se văd sub trăsnet hidoasa pocitură 
Care-au sădit în țară invidie și ură.“ 


DISCURSURI PARLAMENTARE 415 


Prin urmare au fost desemnaţi ca pleniporenţiari: 

Din partea Majestătei Sale Imperatorul tutulor 
Rusilor, baronul Dimitri Stuart, consilier de stat, agent 
diplomatic și consul general al Rusiei în România, 
cavaler al Ordinului St. Vladimir clasa INI, al St. Anei 
clasa UI, al St. Stanislas clasa I și al ordinelor streine: Leul 
și Soarele clasa II cu placă, Medgidie, clasa III, 
Muntenegru clasa H cu placă, și al Crucei de ofiţer al 
Mântuitorului; 

Din partea Alreei Sale Domnitorul României, d. M. 
Kogălniceanu, ministrul său al afacerilor streine, mare 
Cruce al Ordinului St. Ana clasa I, al Vulturului roșu 
clasa I, al Medgidiei clasa J, al Coroanei de fier clasa I. 

Cari, după ce și-au preschimbat deplinele lor puteri, 
găsite în bună şi regulată formă, s-au învoit asupra 
articolelor următoare: 

Art. 1. Guvernul Alreţei Sale Domnitorul României 
Carol | asigură armatei ruse, care va fi chemată a merge 
în Turcia, libera trecere prin teritoriul României Și 
tractarea eservată armatelor amice, 

Toate chelruelele, care ar putea fi ocazionate de 
trebuințele armatei ruse, de transportul său precum şi 
pentru satisfacerea tutulor trebuinţelor sale, cad 
bineînteles în sarcina guvernului imperial. 

Art. 2. Pentru ca nici un inconvenient sau pericol 
să nu rezulte pentru România din faptul trecere; 
trupelor ruse pe teritoriul său, Guvernul Majestărei Sale 
Imperatorul tutulor Rusiilor se obligă a menţine şi a face 
a se respectă drepturile politice ale Statului român, astfel 
cum rezultă din legile interioare şi tractatele existente, 
precum şi a menţine și a apăra integritatea actuală a 
României. 

Art, 3. Toate amănuntele relative la trecerea trupelor 
ruse, la relațiunile lor cu autorităţile locale, precum și 
toate învoielile, cari ar trebui să fie făcute pentru acest 
sfârşit, vor fi consemnate într-o convenţiune specială, 
care va fi încheiată de delegații ambelor guverne, și 

ratificată în acelaș timp ca și cea de faţă, și va intra în 
lucrare deodată. 

Art. 4. Guvernul Alteței Sale Domnitorul României 
se îndatorează a obţine pentru Convenţiunea de fată, 
precum şi cea menționată la art. precedent, ratificarea 
cerută de legile române, și a face imediat executorie 
stipulațiunile cuprinse într-însele. 

Drept aceea pleniporențiarii respectivi au pus pe 
convențiunea din față semnăturile lor și sigiliul armelor 
lor. 

Făcută în Bucureşti la 4 (16) aprilie anul mântuirei 
una mie opt sute șaptezeci și șapte.“ 


Pentru deosebita importanță a articolului 2 de mai sus, 
dăm și textul oficial al redacției franceze: 


„Art. 2. Afin qu'aucun inconvenient ou danger ne 
resulte pour la Roumanie du fait du passage des troupes 
russes sur son territoire, le Gouvernement de Sa Majesté 
l Empereur de toute les Russies s'engage à maintenir et 
à faire respecter les droits politiques de PEtat Roumain 
tels qu'ils resultent des lois intérieures et traités existants, 
ainsi qu’à maintenir et à défendre l'intégrité actuelle de 
la Roumanie.“ 


Când recitim astăzi acest act și ne aducem aminte de 
mărturisirea fäcută de Kogălniceanu în şedinţa Camerei din 
30 sept. 1878, că încă la iunie 1877, putin după încheierea 
convenției și înainte de trecerea armatei noastre peste Dunăre 
în ajutorul Rusiei, cancelarul Gorciacov îi spusese la Ploieşti 
că ne cere Basarabia!: ne revin asupra acțiunii diplomatice a 
guvernului liberal toate îndoielile, de care am vorbit mai sus. 

l Prea este curioasă redactarea convenției de la 4 aprilie. 
Faimosul articol 2 zicea, că Rusia „S engage a maintenir les droits 


i An A 
Vezi discursul 40 din acest volum. 

politiques de l'Etat Roumain tels qu'ils résultent des traités 
existants (aşadar supunerea sub suzeranitatea Turciei?), ginsi 
qu'a maintenir l'intégrité actuelle de la Roumanie. 

Acest text cuprindea pericolul unei reservatio mentalis din 
partea Rusiei și putea da loc la o interpretare contrară celei 
presupuse de români. Căci Rusia, prin tractatul Pontului, 
semnat în Londra la 1/3 martie 1871 (vezi vol. I, pag. 35; 
ed. n. — p. ) obținuse anularea Tractatului de la Paris din 1856 
în ceea ce privea Marea Neagră. Și pe de altă parte noi înșine 
îl şcirbisem prin Unirea de la 1859 și prin instituirea 
domnului hereditar străin de la 1866, amândouă aceste acte 
fiind admise de Puteri în fapt, dar nu recunoscute în drept. 
În așa stare de lucruri, mai era oare Tractatul de la Paris, pentru 
Rusia faţă de noi, un traité existant? Şi l'intégrité actuelle de la 
Roumanie, interpretată cu oarecare șiretenie, mai era 
integritatea cea de la 1856 până la 1870, adecă cea conformă 
cu T'ractatul de la Paris, care ne dase Basarabia? — De altminteri 
chiar art. 21 al Tractatului de la Paris zicea: Le territoire (en 
Bassarabie) cédé par la Russie sera annexé à la Principauté de 
Moldavie, sous la suzeraineté de la Sublime Porte. E semnificativă 
relevarea suzeranității în acest articol. Care e puterea 
suzeranului asupra teritoriului? Cuvântul, ca termin de drept 
internațional, nu are înţeles precis. Ca precedent istoric, 
Austria ne luase la 1775 Bucovina și Rusia la 1812 Basarabia 
prin întelegere directă cu Turcia. Gorciacov ne va aduce 
aminte de aceasta la 1878. 

Dacă era vorba să se previc o aşa interpretare ingrată din 
partea Rusiei, atunci textul articolului 2 trebuia să cuprindă 
anume garantarea Basarabiei. 

Iar dacă era vorba să rămâie redacţia aşa de vagă, fiindcă 
tot nu mai puteam păstra Basarabia faţă de pretențiile 
puternicei Rusii, atunci trebuia din vreme pregătită 
compensația de bunăvoie, care ar fi fost incomparabil mai 

mare, decât partea rău limitată din Dobrogea, pe care am 
primit-o mai la urmă cu de-a sila. 

Și un asemenea act guvernul lui loan Brătianu se vede 
nevoit să-l încheie și să-l publice în lipsa Parlamentului; iar 
după 7 zile, la 11 aprilie, primele trupe rusești trec peste Prut 
si intră în ţară. 

Art. 123 din Constituţie prescrie că „nici o trupă străină 
nu va putea trece pe teritoriul României decât în puterea unei 
anume legi“. Cum să îndeplinească guvernul liberal această 
prescriere constituţională, când din lipsă de prevedere tocmai 
în acest moment Senatul era dizolvat și epoca alegerilor fixată 
de abia la 21-26 aprilie ? 

Pentru a reintra mai curând în legalitate, cel puţin în 
această privință, ministerul comite o nouă violare de lege și, 
scurtând terminul minimal de 21 zile prevăzut de art. 46 din 
legea electorală, modifică prin decretul de la 3 aprilie 1877 
convocarea colegiilor și o fixează între 9 și 13 aprilie. 

Alegerile dau o mare majoritate guvernamentală, însă din 
foştii miniștri conservatori intră în noul Senat dd. Lascar 
Catargi, P. Carp, B. Boerescu și G. Gr. Cantacuzin. 

Parlamentul se deschide la 14 aprilie 1877, și la 16 și 
17 aprilie amândouă Corpurile legiuitoare primesc convenția 
cu Rusia și dau ministerului un bil de indemnitate pentru 
violările de lege comise. 

Atitudinea opoziţiei conservatoare în acest moment 
important al istoriei noastre contimporane merită să fie 
relevată. În organul lor recunoscut, Timpul, conservatorii 
publică la 26 aprilie următoarea declarare demnă: 


„Împregiurările sunt de o gravitate excepțională. 
Armatele rusești ocupă teritoriul nostru. O convenție 
iscălită de guvernul român şi aprobată de majoritatea 
Corpurilor legiuitoare, a fixat rolul, ce România este 
chemată a juca în situaţia actuală. Constatăm, că această 
convenţie a fost supusă Camerei şi Senatului, după ce 

armata imperială a Rusiei trecuse Prutul și ocupase o 
parte a țării. 

În faţa acestor fapte împlinite, în fata unor 
împregiurări, de la care poate atârna viitorul statului 
nostru, noi conservatorii credem că 47 fi și nepatriotic și 
inoportun de a crea guvernului, căruia evenimentele i-au 
încredintat soarta tării, dificultăți în chestiile exterioare. 

Opinia noastră despre acest guvern este cunoscută; 
ea nu s-a schimbat întru nimic. Pentru moment însă, 
credem că o polemică în contra politicei sale din afară 


nu este la locul ei“. 


Cu toată convenţia de la 4 aprilie, relaţiile noastre cu Rusia 
sunt foarte precare. l 

Fratele împăratului Alexandru Il, Marele Duce Nicolae, 
căruia îi era încredințat comandamentul suprem al armatei, 
îşi permite a adresa la 11 aprilie un manifest către „locuitorii 


români“, în care le zice între altele: 


„Prin porunca Majestății Sale Împăratului tutulor 
Rusiilor, armata Sa ce am sub a mea comandă, 
însărcinată a combate în contra turcilor, intra astăzi în 
tara voastră, care nu pentru întâiaș dată a întâmpinat cu 
bucurie oştirile ruseşti. 

Vestindu-vă aceasta, vă declar că venim la Voi ca 
vechi prieteni și voitori de bine; nădăjduiesc să găsesc la 
Voi aceia sufletească primire care au arătat străbunii 
Voştri oştirilor noastre în trecutele resbele ce le-am avut 
cu turcii... 

Vă invit dar prin aceasta a vă urma în pace 
îndeletnicirile și a ușura armatei chipul de a satisface 


nevoile și trebuinţele sale“ etc. 


Parcă suntem încă sub protectoratul de la Akierman și 
Balta-Liman! Rusia și de astă dată consideră Tractatul de la Paris 
din 1856 ca nemaiavând ființă. 

Pe de altă parte Turcia vede acum în statul român un 
dușman, sileşte pe reprezentantul nostru să plece din 
Constantinopol și la 26 aprilie începe din Vidin bombardarea 
Calafatului, căreia îi urmează pănă la 14 mai și bombardarea 
Giurgiului, Oltenitei, Islazului, Bechetului și Corabiei. 

In astfel de situație, Parlamentul nostru ia act de începerea 
ostilităților efective din partea Turciei și, după o discuţie 
prealabilă în ședința Camerei de la 29 aprilie care se termină 
cu primirea unei moțjuni de încredere, propuse de d. P. 
Grădișteanu (votează contra dd. Nicolae Ionescu, Pantazi 
Ghica, A. Vizanti), Adunarea legiuitoare hotărăște la 9 Mai 
1877 cu unanimitatea voturilor exprimate (se abtin dd. 
Nicolae Ionescu si N. B. Locusteanu): i 


„Camera ia act că resbelul între România și Turcia, că ruperea 


X vi m~ Poz i 
legăturilor noastre cu Poarta și Independenta absolută a României 
au primit consacrarea lor oficială“. 


În aceeași zi Senatul votează legea pentru instituirea 
Ordinului Stezoa României ca semn al suveranităţii, care lege 
se primește și de Cameră și se sancţionează a doua zi, 10 mai. 
La această serbare națională (marți în 10 Mai 1877) o deose- 
bită solemnitate accentuează actul săvârșit: ministrul-prezident 
loan Brătianu, mitropolitul Moldovei şi Sucevei Iosif 
Naniescu, viceprezidentul Senatului Dimitrie Brătianu, 
prezidentul Camerei C. A. Rosetti, primul-prezidenc al Curtii 
de Casaţie Al. Crețescu şi prezidentul Curţii de Conturi Em. 
Grădişteanu țin discursuri înaintea domnitorului şi-l felicită 
pentru independenta declarată. 

E de notat că această (cam acoperită) declarare a 
independenţei provoacă în prima linie nemulţumirea Rusiei, 
care se și grăbeşte a o exprima prin o notă a d-lui de Nelidov. 
e rusească faţă cu micile state era vederată: țarul voia să 
e aibă în decursul răsboiului la dispoziția sa și, după izbândă 
să le procure oarecare foloase ca ie al dia ga a 

La vreun ajutor din partea armatelor acestor state (adecă a 


României și a Greciei, căci sârbii erau bătuți, și montenegrinii 


prea puţini la număr) nu se gândea Rusia: încercările 
guvernului român de a face să se admită cooperarea regulată 
a armatei noastre le respinge cu trufie. 

Dar în curând soarta armelor aduce situaţia la expresia 
adevărată a valorilor reale. Căci Rusia se arată rău pregătită 
pentru un asemenea răsboi. Influenţată poate de iluziile lui 
Ignatiev, care față cu pretinsa decadenţă a Turciei vorbea de 
o simplă plimbare militară, Rusia trimite la început pe 
câmpul de răsboi european, unde efectivul turcesc este de 
aproape 400 000 luptători, numai 150 000, care cu vro 10 000 
cazaci din așa-numitul corp combinat (svodny) și cu personalul 
technic însumează de-abia un efectiv de 170 000 oameni); iar 
intendenta este concesionată unor întreprinderi private: pentru 
transporturi lui Warschawsky, pentru aprovizionări consorțiului 
Horwitz, Gregr şi Kohan, a căror exploatare ajunge după 
sfârșitul răsboiului în cercetarea instanțelor criminale. 

Cu mișcarea întârziată prin ploile torențiale din primăvara 
anului 1877 armata rusească își face trecerea peste Dunăre 
de-abia între 10 și 15 iunie, iar la 16 iunie trece și împăratul 
Alexandru cu Marele Duce Nicolae. Centrul armatei, sub 
generalul Gurco, ocupă Târnova la 25 iunie, străbate cu o 
surprinzătoare repeziciune Balcanii prin pasul Hainkioi și 
ajunge la 5 iulie până la Cazanlâc. Însă turcii se reculeg după 

! Aus dem Leben König Karls von Rumänien (vol. IL, pag. 156; ed. n. — 
p- ). Statul-major român dă cifra „de 135 la 140 mii oameni“ (vol. I, pag. 54; 
ed. n. — p. ). — Cartea statului nostru major este intitulată Îstoriculu Răsboiului 
din 1877-1878. Participarea României la acestu răsboiu. Lucrare făcută de mai 
mulți ofiteri. Partea I (București, 1887). — Lucrarea cuprinde atâtea 
neajunsuri de tot felul, încât se înțelege, pentru ce se prezentă sub o formă 
anonimă și oarecum neoficială. Totuş este de regretat că, după 20 de ani de 
la răsboi şi 10 ani de la publicarea volumului întâi, n-a apărut încă volumul 
al doilea și cel mai important, în care a rămas să se descrie luarea Plevnei. 

prima ameţeală, Suleiman-Pașa bate pe ruși la Eski-Zagra 
(18 iulie), și la 23 iulie trupele lui Gurco se întorc iarăș la Târnova. 
l Dar îndrăzneata înaintare era şi fără de aceasta periclitată 
prin evenimentele întâmplate în acelaş timp la baza de 
operație lângă Dunăre. Spre a lărgi această bază, aripa dreaptă 
a armatei sub generalul Krüdener, lăsând deocamdată Plevna 
la o parte (deși principele Carol, într-un consiliu de răsboi tinut 
la Marele Duce Nicolae în Ploieşti, arătase încă de la 20 mai 
necesitatea de a pune cât mai curând mâna pe acest punct de 
încrucișare — ușor lucru pe la sfârșitul lui iunie, când era 
reocupat numai de puţine batalioane turceşti), se îndreptase 
spre Nicopoli și după o scurtă bombardare, dar cu relativ mari 
pierderi, intrase la 3 iulie seara în această cetătue. Însă în 
răstimp Osman-Pașa, nemaiputând sosi de la Vidin în 
ajutorul Nicopolii și înțelegând pe de altă parte marea 
importanță strategică a Plevnei, concentrase aici toate trupele 
disponibile (de la început peste 15 000 oameni) şi în câteva 
zile de o activitate febrilă izbutise să facă din această poziţie 
de la sine favorizată prin dealurile dimprejur și prin văile 
laterale, cea mai strașnică întăritură. Statul-major rusesc 
ordonă generalului Schilder-Schuldner să plece de la Nicopoli 
și să ia Plevna. Nefericitul general o atacă la 8 iulie cu de-abia 
8 000 oameni, fără recunoașteri prealabile, fără trupe de 
rezervă, și este respins cu pierderea unei treimi din soldatii săi. 
Pentru a restabili cât mai curând prestigiul armelor 
ruseşti, generalii Krüdener, Şahovscoi şi Scobelev atacă la 
18 iulie Plevna pentru a doua oară, de astă dată cu vreo 32 000 
oameni infanterie, 3 brigade de cavalerie și 186 tunuri; dar și 
Osman-Paşa adunase pănă atunci în întăriturile sale cam 
același număr de combatanți cu 54 tunuri. Rușii sufăr o a doua 
și mult mai crudă înfrângere și au să deplângă pierderea 
exorbitantă a vro 7 000 oameni cu aproape 200 ofiteri. 
Situația lor devine din cele mai critice; în aceeaș zi este 
bătut şi Gurco la Eski-Zagra în Balcani, toată soarta räsboiülui 
e pusă la îndoială, 

Acum încetează orce trufie. Marele Duce Nicolae intervine 
de-a dreptul pe lângă Domnitorul nostru și-i cere ajutor prin 


- memorabila depeșe de la 19 iulie 1877, al cărei text îl vom 
“reproduce mai jos. Totdeodată se ordonă chemarea unui spor 
“de peste 100 000 oameni din Rusia, și ministrul rusesc la Atena 


primește însărcinarea de a provoca și intrarea grecilor în răsboi. 
Chiar și sârbilor, cu toată înfrângerea din anul precedent, li se 
adresează pe la sfârșitul lui octomvrie aceeași cerere. lar 
montenegrinii reîncep de la sine lupta de-abia întreruptă. 


Ce făcuse pănă atunci armata română? 
Mobilizată în luna lui aprilie 1877, cu un efectiv de 50 000 
oameni și 180 tunuri (după ce în decursul iernei se construiseră 


! În contra grecilor Turcia așezase un corp de observare la granita 
din Tesalia. În cazul unui atac efectiv din partea Greciei, acest corp trebuia 
întărit prin detașarea de trupe din Sudul Balcanilor, și astfel s-ar fi slăbit 
rezistența contra rușilor din pasurile Șipca și Hainkioi, Dar Saburov, pe 
atunci ministrul Rusiei la Arena, cunoscând starea deplorabilă a armatei 
grecești și temându-se ca aceasta să nu fie îndată nimicită și atunci din 
contră trupele turceşti din Tesalia să poată spori contingentul din Balcani, 
a luat asupră-și de a nu executa ordinul primit, ci de a sfătui pe greci să 
rămâie în pace. Inteligenta nesupunere, mărturisită mai târziu țarului de 
însuș Saburov, i-a procurat înaintarea la ambasada din Berlin. — De-abia 
după încheierea armistițiului de la 19 ianuarie 1878 între ruși și turci, 
când se stabiliseră şi bazele păcii, Grecia declară răsboiul și intră cu 12 000 
oameni în Tesalia, pentru a-și da aerul de beligerant şi a putea reclama 
o sporire de teritoriu. 

În ce priveşte Serbia, principele Milan (spre marea nemulțumire a 
împăratului Alexandru) nu se poate hotărî la acţiune. Tocmai pe la decemvrie 
(6 zile după căderea Plevnei!) își pune armata în mișcare spre Sofia și spre 
Vidin, ocupă la 11 decemvrie Adlie şi Mramor, la 16 Pirot etc. 

Cât pentru montenegrini, ei continuă cu vechiul curaj micile atacuri 
locale în munţii greu accesibili de la granița lor şi silesc cetățuia 
Antivari să capituleze (27 decemvrie). Antivari se și anexează 


Montenegrului prin Tractatul de la Berlin. 

cu bună prevedere întăririle de la Bărboi şi Calafat), armata 
noastră este împărțită prin ordinea de bătaie din 26 aprilie în 
două corpuri, fiecare cu câte două diviziuni, sub comanda 
supremă a domnitorului Carol, având ca șef al statului-major 
general pe colonelul G. Slăniceanul. Primul corp de armată este 
comandat de generalul G. Lupu, al doilea de generalul 
Al. Radovici, iar comandanții celor 4 divizii sunt colonelii 
M. (Christodulo) Cerchez, I. Logadi, G. Angelescu și generalul 
G. Manu (numit general cu câteva zile mai nainte, împreună 
cu N. Haralambie, căruia i se încredinţează comanda milițiilor). 

Intr-o consfătuire ținută la Ploiești (7 mai), Marele Duce 
Nicolae își exprimă personal dorinţa unei cooperări a armatei 
române; principele Carol se arată animat de aceeaș dorință, 
cere însă prealabila stabilire a condiţiilor militare pentru o 
asemenea acțiune și în orce caz o bază proprie de operaţie în 
Bulgaria; deocamdată promite în princip ajutorul trupelor 
române la trecerea armatei ruseşti peste Dunăre. 

Insă între dorinţa Marelui Duce Nicolae, milităreşte 
foarte justificată, și atitudinea diplomaţiei rusești este o mare 
deosebire, precum este, în dauna noastră, o deosebire și între 
cuvintele mai rezervate ale Domnitorului și actiunea petulantă 
a ministerului său. Acesta insistă prea mult asupra cooperării 
armatei române și se expune la nota d-lui de Nelidov de la 
16 mai, care zice între altele: 


! Cifrele de 50.000 oameni și 180 tunuri le luăm din cartea citată 
Aus dem Leben König Karls (vol. IIl, pag. 149), care evaluează întreaga 
putere armată a țării din acel moment, cu miliții, cu garda naţională cu 
tot, la 70 000. Publicarea statului nostru major (partea I, pag. 75) vorbeşte 
de un efectiv mobilizat de 58 700 oameni cu 190 tunuri, plus 14 000 
oameni din contingentul anului 1877, plus 33 000 din batalioanele de 
miliții, afară de garda orășenească și de depozitele trupelor de linie. 
Probabil cifrele statului-major erau pe hârtie, pe când relația asupra vierei 
Regelui ne dă realitatea. 

Le Gouvernement Roumain avait fait des démarches auprès 
du cabinet Impérial pour témoigner de son désir de coopérer à 
l'action de Carmée Russe au delà du Danube, et poser les 
conditions, auxquelles cette cooperation serait possible. La 
Russie n'a pas besoin du concours de armée Roumaine. 
Les forces qu elle a mises en mouvement pour combattre 
la Turquie, sont plus que suffisantes pour atteindre ce but 
élevé que Empereur s'est posé en commençant la guerre actuelle. 
D'autre part la sécurité extérieure de la Roumanie ne oblige guère 
d attaquer la Turquie. Si donc, par des considérations personnelles 
dune nature diffërente, et que le Gouvernement Roumain tient 
à ne pas dévoiler, mais qui ressortent assez clairement du 
langage de la presse locale, il se croit tenu d'honneur à entreprendre 


“une action offensive contre l Empire Ottoman, cette action ne doit 


en aucun cas gêner l'éxécution du plan généra des grandes 
opérations de l'armée Russe, à l'ombre desquelles 
exclusivement ont pu &tre jetées les bases des distinées 
futures de [Etat Roumain!. 


Cu toate aceste, ajutorul făgăduit de noi pentru trecerea 


armatei rusești peste Dunăre se dă cu prisosință. În acel 


moment armata română este astfel așezată: divizia întâi la Calafat, 
a doua la Cetate, a treia la Băilești, a patra la Corabia-lzlaz. După 
înştiințarea despre timpul și locul trecerii (pănă atunci ţinute 
secrete), bateriile române de la Islaz pănă la Calafat întrețin în 
zilele de 14—16 iunie un foc viu și neîntrerupt, și, ocupând astfel 
trupele turcești, apără transportarea materialului de pod (150 
pontoane și 60 plute) din gura Oltului pe Dunăre în jos de 
Nicopoli spre Zimnicea-Siștov, Cu acest material sosit intact la 


! Când, unde și cu cine? La Livadia cu loan Brătianu? Dar Basarabia? 
Şi dacă acolo, sau poate la București, în timpul tratărilor cu Nelidov pentru 
convenția de la 4 aprilie, s-au așternut „bazele destinelor viitoare ale statului 
tomân“, nu era atunci, înainte de a fi intrat rușii pe teritoriul nostru, 
momentul de a hotărî și cooperarea armatei române, pentru ca să nu se poată 
zice acum că viitorul României este pus exclusiv la umbra operațiilor rusești? 

destinaţie și în asemenea împrejurări întregul Corp VIII al 
armatei ruseşti începe să treacă Dunărea chiar în noaptea de 14 
spre 15 iunie și poate să ocupe Siștovul în seara de 15, iar a doua 
zi trece și împăratul Alexandru H în Bulgaria. 

Dar în lungul raport, ce Marele Duce Nicolae îl adresează 
împăratului asupra întâmplărilor de la începutul răsboiului pănă 
la 15 iunie, nu se zice nici un cuvânt despre armata română, 
ci se aduc numai plângeri în contra căilor noastre ferate! 

Când și Corpul IX al armatei rusești, părăsind Turnu-Măgurele, 
trece Dunărea, regimente române din divizia a patra se așază 
aici, și paza bateriilor rusești din această parte a malului stâng 
al Dunării le este încredintată. Astfel armata română formează 
în fapt continuarea aripei drepte a armatei ruseşti, După 
înțelegerea avută la Măgurele între generalul rus Stolypin și 
generalul Manu, trupele noastre urmează cu bombardarea 
Nicopolii încă pănă la 30 iunie, pentru apărarea altor plute 
ruseşti, care trec din gura Oltului spre Zimnicea. 

Și la 3 iulie, atacul generalului Krüdener asupra Nicopolii 
este puternic ajutat din partea noastră prin neîntreruptă 
bombardare de la bateriile din Flămânda, Măgurele și Islaz și 
prin focul de puști al infanteriei române asupra celei turcești 
dinspre râul Osma. 

Însă când Kriidener după cucerirea Nicopolii, spre a-și 
putea îndrepta toate trupele spre Plevna, cere de la generalul 
Manu să ocupe Nicopoli și să îngrijească de transportul celor 
7 000 de prizonieri turci, generalul român cu drept cuvânt 
refuză, neavând de la Principele nostru autorizarea de a intra 
în Bulgaria. La intervenirea Marelui Duce Nicolae și chiar a 
împăratului Alexandru, principele Carol răspunde că, fără 

stabilirea unei baze proprii de operaţie pentru armata română, 
aceasta nu va trece Dunărea, 

Astfel generalul Krüdener e silit să reție o parte a trupelor 
sale la Nicopoli și nu poate trimite în contra Plevnei decât acei 


ati anima 

8000 oameni sub comanda lui Schildner-Schuldner, care sufăr 
înfrângerea de la 8 iulie, despre care am vorbit. 

Marele Duce Nicolae aruncă vina asupra noastră și se face 
că uită atitudinea diplomaţiei rusești. Dar după o nouă inter- 
venire a sa și a împăratului Alexandru și după ce și cancelarul 
Gorciacov recunoaște acum trebuinta neapărată a cooperării 
armatei române în Bulgaria, generalul Manu primește la 
12 iulie ordinul de a ocupa Nicopoli, şi la 17 iulie steagul 
român se înalță deasupra acestei cetăţui turcești, 

Cu toată considerabila sporire a trupelor de atac în contra 
Plevnei, Kriidener mai cere de la generalul Manu trimiterea a 
patru regimente române în ajutorul lor, ceea ce — în lipsa 
autorizării Domnitorului — se refuză iarăş. Rușii sunt pentru 
a doua oară bătuți la Plevna (18 iulie), și în sfârşit Marele Duce 
Nicolae adresează principelui Carol depeșa hotărâtoare pentru 
chemarea în ajutor. Depeșa este astfel concepută: 


„Mardi, Wiri Juillet 1877 


PRINCE CHARLES DE ROUMANIE 
A Lendroit où se trouve le Quartier-Général Roumain 


Les Turcs ayant amassé les plus grandes masses à 
Plevna, nous abîment. Prie de faire fusion, démonstration 
et, si possible, passage du Danube que Tu désires faire. Entre 
le Jiul et Corabia cette démonstration est indispensable pour 


faciliter mes mouvements. 
` ce 
NICOLAS“! 


Un nou moment de grea cumpănă pentru politica 
română! Chiar acum, prin inoportuna insistență anterioară a 


1 E mare deosebire între acest text autentic și cuvintele apocrife traduse 
în publicarea statului major român, în cartea dlui T. G Văcărescu şi în 
prelegerile d-lui general Fălcoianu asupra răsboiului. Expresiile exagerate, 
atribuite acolo Marelui Duce Nicolae („Treci Dunărea sub ce condițiuni 


vei voi“ „Cauza creştină este pierdută”) erau din capul locului suspecte. 

guvernului nostru întru cooperarea armatei române (insistență 
tardiva după încheierea convenției de la 4 aprilie și prematură 
înaintea înfrângerilor de la Plevna), situaţia Romanii fară de 
Rusia nu era atât de favorabilă, pe cât ar fi putut fi, și depeșa 
Marelui Duce Nicolae către Principele Carol vorbeste de 
passage du Danube que Tu désires faire, parcă ajutorul invocat 
ar fi mai ales o împlinire a dorintelor noastre. Dar orcum ar 
fi redactată depeşa Marelui Duce, rămâne totuș constatat că 
rușii cer acum formal conlucrarea armatei noastre în Bulgaria 
și că, fiind zdrobiți (abfmés) la Plevna, această demonstratie este 
indispensabilă pentru a facilita mişcările lor. | 
Acţiunea militară ce ni se cerea era pentru noi din toate 
punctele de vedere de o importanță supremă. Fa se cuvenea 
să fie însoțită de cea mai prevăzătoare acţiune politică, mai ales 
după declararea cancelarului Gorciacov din luna trecută în 
privința Basarabiei şi după nota d-lui de Nedilov cu destinées 
futures de l'Etat Roumain. Dar pe când principele Carol vrea 
să garanteze soarta ţării printr-un nou tractat cu Rusia, înainte 
de a intra cu toată armata în Bulgaria, loan Brătianu stăruie 
să le dăm „simplu și franc“ ajutorul putincios, fiindcă România, 
la o respingere a rușilor peste Dunăre, ar fi în pericol de a 
deveni teatrul răsboiului și fiindcă un nou tractat ar desfiinta 
garanţiile și foloasele (!) convenției de la 4 aprilie!. | 
Domnitorul cedează ministrului său, dar cel puţin asigură 
armatei române o situație cuviincioasă în contra multiplelor 
încercări ale generalilor ruși de a dispune de ea ca de propriele 
lor trupe. Cu o întârziere intenționată și cu neclintita hotărâre 
de a păstra comanda deosebită asupra armatei sale, principele 
Carol mai aşteaptă câteva interveniri în partea Marelui Duce 
Nicolae, care i se și adresează, și răspunde în sfârșit la 10 august: 


1 i 
| Aus dem Leben König Karls (vol. II, pag. 213). — Vezi și discursul 40 
din volumul de faţă. | 

Dans ses rapports avec LĽarmée Impériale, l'armée 
Roumaine devra conserver, ainsi que Votre Altesse Impériale 
a bien voulu le reconnaître Elle-même dans Sa dernière 
lettre, son individualité et son unité de commandement, tout 
en opérant bien entendu d'après le plan général et les 
dispositions de VAL. — A cet effèt je serai très heureux de 
pouvoir me rencontrer avec V.A.T. à Nicopoli ou ailleurs, 
afin de régler à titre définitif la marche de nos opérations 
contre Plevna. Je prie V.A.. de vouloir bien fixer le jour 


et Lendroit de cette entrevue. 


Întrevederea se hotăreşte pentru 16 august. În acea zi, spre 

8 ore seara, Principele sosește în cartierul imperial la 
Gornia-Studena, unde este întâmpinat de împăratul Alexandru 
II şi de Marele Duce Nicolae. Pe faţa celui dintâi e întipărită 
durerea pentru pierderile suferite și grija de viitor. Cu mare 
cordialitate împăratul își exprimă multumirea de a vedea pe 
Principele nostru în Bulgaria și speranţa că, de acum înainte, 
toate greutățile vor fi înlăturate. lar Marele Duce întreabă 
îndată, dacă“ Principele are intenția de a comanda armata 
română în persoană. La răspunsul Principelui, că aceasta pse 
înţelege de la sine“, Marele Duce întâmpină, că s-ar produce 
prea multe greutăți, fiindcă principele Carol nu ar putea fi pus 
sub ordinele unui general rus. — „Firește că nu“, răspunde 
Domnitorul nostru, „însă zece generali ruși ar putea fi puşi sub 
ordinile mele“. — Împăratul Alexandru ascultă discuția în 
tăcere, apoi conduce pe principele Carol la cortul ce-i era 
pregătit, el însuși se retrage în simpla casă bulgărească, în care 
locuia. Peste puţine minute sosește Marele Duce Nicolae în 
cort şi, în numele împăratului, oferă Principelui nostru 
comandamentul superior asupra tutulor trupelor rusești dinaintea 

Plevnei. — Mare onoare, şi mai mare răspundere! 

După un timp de reflecţie, Principele primește, deși 
numărul soldatilor ruși concentrați la Plevna nu trece peste 
30 000 și din trupele române nu poate fi deocamdată adus în 

ajutor decât acelaș număr de oameni — slab contingent faţă cu 
armata și cu poziţia lui Osman. 

A doua zi principele Carol pleacă înapoi și, putând 
de-abia să se strecoare spre Șiștov prin nesfârșita mulțime de 
căruțe cu răniții de la Șipca și prin coloanele de tren, sosește 
seara la Zimnicea, găzduit în aceeaș casă din care — cu puţine 
săptămâni înainte — împăratul Alexandru pornise peste 
Dunăre plin de încrederea într-o grabnică izbândă. 

În Corabia, la 19 august, Principele ține un consiliu de 
răsboi, la care iau parte loan Brătianu, generalul Cernat, 
colonelii Arion, Cerchez, Barozzi, Dabija, Slăniceanu și maiorul 
J. Lahovari. Conform părerii maiorului Lahovari și a lui loan 
Brătianu, și în contra părerii celorlalți, Principele hotărăște 
trecerea trupelor române peste Dunăre chiar pentru a doua zi. 

Trecerea avea să se facă pe podul cel mare de 800 metri, 
care cu învingerea atâtor greutăți de-abia se construise de 
colonelul Eraclie Arion și loc.-colonelul Anton Berendei la 
Siliștioara-Măgura lângă Corabia și care acum, în înțelesul celor 
convenite la Gornia-Studena, trebuia desfăcut şi reconstruit la 
Nicopoli, precum și toate căile de etape şi proviant trebuiau 
altfel stabilire conform nouei baze de operaţie. 

O ordine de zi de la 23 iulie modificase organizarea armatei 
active prin împărțirea în armata de operaţiuni și armata de 
observațiune. Remâind intact Corpul II sub generalul 
A. Radovici (numai generalul Manu se numește comandant 
al artileriei armatei de operațiuni și este înlocuit la divizia a 4-a 
prin colonelul A. Angelescu), cele două divizii ale Corpului I, 
formând armata de observațiune sub generalul Lupu, sunt 
încredințate colonelilor Pencovici și M. Holban, și din 
trupele lor se mai formează o rezervă generală, având aici 
colonelul Cerchez comanda infanteriei, colonelul Creţeanu a 
cavaleriei şi colonelul E. Arion a artileriei. 

În zioa de 20 august pe la amiaz, după serviciul divin 
celebrat sub cerul liber de episcopul Râmnicului, divizia de 

iviziei î năre 
rezervă și o brigadă a diviziei a 3-a încep trecerea peste Du 


pe la Siliştioara. La capul podului, în mijlocul emoție 
generale, sub arșița tropicală a soarelui, principele Carol, însotit 
de ministrul-prezident I. Brătianu și de prezidentul Camerei 
C. A. Rosetti, asistă ore întregi la marele eveniment. 
Trupele au ordin să continue toată noaptea marșul lor spre 
) 
! S aceeaș zi generalul Cernat părăsește Ministerul de 
Răsboi, înlocuit ad-interim de loan Brătianu, și este numit 
comandantul armatei române de operațiune sub ordinile 
imediate ale principelui Carol. d 
La 21 august Domnitorul nostru pleacă | in 
Turnu-Măgurele prin Nicopoli şi sosește după-amiază i 
sătulețul bulgar Poradim (40 kilom. spre sud de la Nopo i 
7 spre răsărit de la șanțurile turcești din Plevna), un e me 
casă părăginită, fără uși, cu hârtie lipită la ferestre, în ae u i 
putreziciune, ce-l răspândesc nenumăratele cadavre in ii 
Plevnei pănă la Gornia-Studena, își stabileşte cartierul general. 
Pe tot drumul este însoțit de bubuitul tunurilor în urma 
vigurosului atac de trei zile al lui Osman-Pașa în contra 
Pelișarului, la care însă rușii pot rezista, l | 
În aceeaş seară și a doua zi primeşte raporturile generalilor 
Sotov, acum șeful statului său major, Kriidener, comandancul 
Corpului IX rusesc, Krylov, comandantul Corpul . r 
curând i se prezentă și generalii Imeritinski și Scobelev, sosi j 
de la Lovcea, pe care o luaseră la 22 august, întrerupând astte 
comunicațiile lui Osman-Pașa spre sud. l derabil 
După sosirea armatei române, situația este COnsi lera il 
îmbunătăţită. Cel puţin în contra celor 65 000 soldați mardi 
din Plevna (pe care însă rușii îi evaluau greşit numai la 0 - 
50 000) stă acum un efectiv de tot aţâţi oameni at armatei 
aliate ruso-române, dintre care 35 000 (cu 108 tunuri) sun 
români și 30 000 (cu 182 tunuri) ruși, astfel aşezaţi în juru 


Plevnei: 

OT.MÂGURELE 


Z 


Z ENicopoli 


oBrisian 


OCalișovaț 
O Bivolar OCojuloveea 
OVrbita O7rstenic 
Opanez 
sa i: 
Plevna Griviţa OPoradim 
ORadișova 
oPelişat, 
oTucenila 
OBogot 
Olovcea 


În Vrbira, pe un platou dinaintea Griviței, divizia 4 
română; la spatele ei, în Calișovat, divizia 3; în Brislan, divizia 
de rezervă; cavaleria acestor divizii le acoperea la dreapta spre 
Vid. — În Pelișat Corpul IX rus, divizia de cavalerie Loșcarev 
stabilea legătura cu divizia 4 română; între Pelişat și Radișova 


Corpul IV; la spatele lui, în Tucenița, detașamentul Imeritinski. 

Din primul moment al sosirii trupelor române, statul- 
major al Marelui Duce Nicolae, în cap cu Nepocoicitzki, 
insistă asupra unui nou atac în contra Plevnei. Principele Carol 
se împotrivește. I faut attaquer absolument, întâmpină însă 
Marele Duce, înainte ca armata lui Suleiman-Pașa să poată sosi 
de la sud-vest în ajutorul lui Osman. Și astfel reîncepe la 26 
august bombardarea întăriturilor turcești, bine întreținută de 
artileria româna. (Iks sont crânes, les petits Roumains, exclamă 
colonelul Gaillard, atașatul militar francez’). A doua zi, 27 august, 
bombardarea e deosebit de vie, 400 guri de foc cutremură cerul. 
În partea românilor artileria diviziei 4 este împiedicată în 
acţiunea ei prin focul infanteriei turcești dintr-un redan de lângă 
tabia Abdul-Kerim (numită de noi reduta Griviţa), numai la 900 
metri distanţă de poziția noastră. Regimentul 13 de dorobanţi 
(Vaslui și lași), condus de loc.-colonelul Sergie Voinescu, 
pornește la asalt sub ploaia de şrapnele din tabia Abdul-Kerim 
şi, luptându-se piept la piept cu dușmanul oțărit, izbutește să intre 
şi să se menţie în acel redan, ilustrând astfel botezul de foc al 
armelor române?. — Pentru 30 august (ziua Împăratului!) se 
hotăreşte atacul general, cu toată părerea contrară a principelui 


"7, C. Văcărescu, Luptele Românilor în răsbelul din 1877-1878. 
(Edir. II, pag. 291 și 292). 
2 Vasilie Alecsandri, Peneș Curcanul: 
„Plecat-am nouă din Vaslui 
Şi cu sergentul zece... 
Toti dorobanţi, toți căciulari, 
Români de viță veche, 
Purtând opinci, suman, iţari 
Şi cuşma pe-o ureche. 
Ne dase nume de Curcani 
Un hâtru bun de glume, 
Noi am schimbat lângă Balcani 
Porecla în Renume!“ 
Precum Alecsandri în poezie, așa Grigorescu în pictură au făcut din 
dorobant tipul cel mai popular al ostașilor noștri. 

Carol, care arată putinul efect al bombardării de patru zile şi 
găsește armata aliată încă prea slabă pentru o asemenea acţiune; 
dar rămâind singur de părerea sa, trebuie să cedeze, pentru a 
nu face să se creadă că-i este teamă de valoarea tinerelor trupe 
române. 

La 30 august se dă așadar a treia bătălie înaintea Plevnei. 
Noaptea precedentă ploase şi dimineata mai ploa, toată 
încunjurimea Plevnei era în ceață. Atacul fusese hotărât 
pentru ora 3 după-amiazi. Dar cu mult înainte, pe la 11 ore, 
încep a se auzi de la aripa stângă dinspre Radișova violente 
împușcături și o canonadă, care ţine câteva ore. După felul 
nedisciplinat al generalilor ruși, trupele lui Scobelev atacaseră 
înaintea orei hotărâte și atrăseseră în luptă și batalioane din 
corpul lui Krylov. Pripita încercare este respinsă cu mari 
pierderi pentru ruși. 

l Din punctul de observare deasupra satului Grivita 
principele Carol dă la ora 3 ordinul pentru asaltul general. 
Ceața se împrăștiase, dar reîncepuse ploaia. De unde se află, 
Principele poate vedea o mare parte a câmpului de bătaie; însă 
pănă la extrema stângă rusească sunt 16 kilometri. La dreapta, 
în partea română, obiectul de atac este reduta Grivita. Cu cel 
mai mare avânt diviziile 3 şi 4 năvălesc asupra șanțurilor, dar 
focul turcilor le nimicește, granatele plesnesc în pământul de 
lângă Principe; de două ori trupele înaintează pănă la sant, de 
două ori sunt respinse, lăsând drumul lor acoperit de morti, 
printre care maiorul Șonțu și căpitanul Valter Mărăcineanu, 
ale căror cadavre sunt înfipre de turci pe parapetul redutei ca 
trofee! — Pe Principe nu-l mai rabdă la locul de observare; el 
se repede în mijlocul trupelor sale și le îmbărbărează la un al 
treilea atac. Acum se înțelesese cauza neizbândei şi a marilor 
pierderi: nu o singură redută avea Griviţa, cum se părea și cum 
arăta harta rusească, ci două, legate între ele printr-un şanţ 
formând un fel de cortină, dar a doua, mai spre răsărit, nu se 
putea zări decât după trecerea unei văi, de pe o înălțime 

dinainte-i. — Sunt 5 ore trecute; Principele se îndreptează spre 
primele ambulante, încă sub focul turcesc; aici primeşte știrea 
că atacul este respins pe toată linia! O singură speranță mai 
rămânea pentru un succes parțial: rezultatul ultimului atac al 
românilor asupra redutei no. 1 de la Griviţa. Pentru a patra 
oară, în amurgul serii, trupele rămase din divizia 4, sub 
conducerea locot.-colonelului Voinescu și a căpitanului Groza, 
se aruncă asupra teribilei redute, dinaintea căreia rușii pierduseră 
a doua lor bătălie de la 18 iulie. După cea mai crâncenă luptă 
batalionul 2 de vânători (maior Al. Candiano-Popescu), 
regimentele 14 și 16 de dorobanţi şi 5 de linie izbutesc să intre 
în redută, de unde turcii se retrag pas cu pas în reduta a doua, 
încercând în zadar să câștige pozitia pierdută. Un steag, turcesc 
şi trei tunuri cad în mânile românilor!. 

Onoarea zilei este scăpată, valoarea armatei române este 
de acum înainte dovedită în ochii tutulor; dar pierderile 
aliaţilor sunt enorme — peste 16 000 morţi și răniți, dintre care 
în partea noastră 2600 cu 59 ofiţeri; mai ales brigada 1 a 
colonelului Ipătescu și îndeosebi regimentul 8 (loc.-colonel 
Poenaru) sunt decimate. 

Împăratul Alexandru e cuprins de descurajare. Dintr-un 
extrem în altul, şi Marele Duce Nicolae cu statul său major, 
generalii Nepocoicitzki și Levitzki, propun retragerea tutulor 
trupelor dinaintea Plevnei pănă dincolo de valea Osmei. Dar 
ministrul de răsboi Miliutin se împotrivește, și principele Carol 
stăruie cu energie, ca armata aliată să rămâie în poziţiile 
ocupate și să le întărească prin șanțuri sistematice, pentru care 
cel puțin armata română este înzestrată cu sape Liman și le 
poate împrumuta și soldaţilor ruși. Altfel sunt acum ascultate 
sfaturile Principelui nostru; părerea lui prevalează, și în 
consiliul de răsboi de la 1 septemvrie se decide în sfârșit, ca 


1 Două din aceste tunuri sunt acum așezate lângă statua lui Mihai 
Viteazul și unul la garda Palatului din București. 

Plevna să fie învestită prin blocare regulată, să se aștepte cu 
atacul final pănă la sosirea trupelor din Rusia şi să a cheme 
îndată din Petersburg generalul Todleben, celebrul apărător 
al Sevastopolului de la 1854, pentru a dirige lucrările în contra 
noului Sevastopol turcesc de la 1877. 

Luptele parțiale continuă neîntrerupt în jurul Plevnei. 
Turcii încearcă de mai multe ori să ne ia înapoi reduta Grivita, 
dar totdeauna în zadar. Reduta ocupată de noi fiind însă sub 
focurile turcești din reduta no. 2, Principele ordonă pentru 
6 septemvrie un nou asalt asupra celei din urmă, sub comanda 
colonelului Sachelarie; de patru ori trupele române (din 
regimentele 9 și 15 de dorobanţi, 1 și 7 de linie) năvălesc pănă 
la glasiul redutei, dar sunt în definitiv respinse cu pierderea a 
583 soldaţi și 20 ofiteri, morti și răniți. 

Timpul trece cu greu; armatele rusești din celelalte 
câmpuri de răsboi stau pe loc: toate privirile sunt ațintite 
asupra Plevnei. Aici, spre calamitatea trupelor aliate, plouă 
mereu și pe la sfârșitul lui septemvrie începe să și ningă. Tru- 
pele au mulți bolnavi. Cel puţin aprovizionarea armatei noastre 
este destul de bine îngrijită prin activitatea interimarului 
ministru de răsboi loan Brătianu, dar şi Osman-Pașa primeşte 
dinspre apus coloane de muniţiuni și de proviant. Spre a-i tăia 
comunicările în această parte, Principele trimite pe Krylov cu 

cavaleria ruso-română peste Vid; dar generalul rus se arată 
incapabil și, după propunerea Principelui, este depărtat de la 
comanda sa. 

La 15 septemvrie soseşte în sfârșit generalul 'Todleben și 
este numit adlatus al principelui Carol, spre marea mulktümire 
a amândora, iar prințul Imeritinski șef al statului-major în locul 
lui Sotov. Acum începe blocarea întregei Plevne prin întărituri 
de pământ jur-împrejur, ceea ce însă, îndeosebi pentru a 
închide cercul spre Vid, mai reclamă sosirea mult așteptatelor 
trupe din Rusia. 


i 

La 26 septemvrie încep a sosi și aceste. Trupele puse sub 
comanda principelui Carol se sporesc pănă aproape la 
100 000 oameni, de-abia de ajuns pentru blocarea și cucerirea 
Plevnei, cu toate iluziile Marelui Duce Nicolae. 

De la 1 octomvrie vreme frumoasă, dar și frig neobişnuit. 
La îmbolnăvirile de păn-acum se adaogă degerările. 
Ambulanţele noastre sunt însă relativ bine ţinute, mulțumită 
energiei lui Davila şi a medicilor militari de sub ordinile lui. 
Răniţii şi bolnavii transportabili sunt evacuati peste Dunăre, 
unde întâmpină deosebita îngrijire organizată de Elisabeta 
Doamna, despre care vom vorbi mai târziu. 

În ziua de 7 octomvrie regimentul 7 de linie, batalionul 
1 de vânători și câte un batalion din regimentele 5 și 13 de 
dorobanţi încearcă un nou atac în contra redutei a doua de la 
Grivita, dar atacul este din nou respins cu pierderea a o mie 
soldati și 22 ofiteri, mai ales în urma nechibzuinței colonelului 
Al. Angelescu, care și este înlăturat de la comanda diviziei 4 
şi trimis îndărăt la corpul de observaţie din Calafat!. 

Spre închiderea cercului de blocadă la apus, se arată 
necesară luarea marei redute turcesti de la Gorni-Dubnic, de-a 
stânga Vidului. Principele Carol ordonă această acțiune im- 
portantă pentru 12 octomvrie și, spre a o masca, O combină 
cu o bombardare generală în jurul Plevnei. Atacul principal 
este încredințat gardei rusești sub conducerea lui Gurco; 
românii participă la bombardare (colonelul C. Budişteanu e 

rănit în tranșee); rușii se luptă învierșunat și izbutesc seara 
târziu să puie mâna pe Gorni-Dubnic prin surprindere, 
făcând pe Ahmed Hifzi Pașa prizonier cu 2 300 oameni şi 53 
ofițeri. Însă pierderile ruşilor sunt iarăș excesiv de mari, din 


1 Ceea ce nu împiedică înaintarea lui la gradul de general și chiar 

P g g $ 
numirea de ministru al răsboiului în cabinetul loan Brătianu la 21 fevr. 
1886! Culpabila lui administrare ministerială și devine una din ocaziile 


căderii lui Brătianu la 1888. 

pricina obiceiului de a înainta fără lucrări simultane de 
acoperire și îndeobște din pricina lipsei de cruţare a trupelor 
din partea comandanților. | 

Dar orcât de mari ar fi fost pierderile, rezultatul câștigat 
le covârșeşte; căci acum Plevna este în adevăr blocată, iar de 
la soarta Plevnei atârnă soarta întregului răsboi. 

Românii își întind liniile fortificate de dinaintea redutelor 
turcești de la Opanez pănă la Bivolar (unde comandează 
colonelul Roznovanu), iar ruşii de la Etropol pănă peste 
Gorni-Dubnic. Vreo 30 de întărituri, lunete, redane și redute se 
construiesc de trupele noastre de geniu, sub conducerea 
colonelului Berendei și a maiorului Gheorghiu, în trei linii 
succesive de apărare între Grivita și Riben. Și dincolo de Vid, pănă 
aproape de Gorni-Dubnic, lucrează românii câteva întărituri în 
care se adăpostesc apoi grenadirii rusești. Generalul Manu 
comandantul artileriei, recunoaște mereu pozițiile bateriilor. ' 

Deprimatul împărat Alexandru se mută la Poradim, în casa 
de-abia reparată a principelui Carol, pe care i-o oferise acesta. 
Principele se instalează într-o colibă sub acoperiş de paie, având 
numai o odaie cu vatră şi o cămăruță umedă, lipită cu pământ 
Zilele de 21-22 octomvrie le întrebuințează pentru inspecții 
dincolo de Vid, sub focurile reducelor turcești, pe șoseaua 
dinspre Sofia, de unde se vestește că o partea armatei lui Suleiman 
sub Mehemed Ali Pașa vrea să încerce deblocarea Plevnei, Între 
aceste griji mai are să se ocupe și cu aplanarea neînțelegerilor dintre 
Marele Duce Nicolae și generalul 'Todleben. | 

In acelaș timp Gurco dezvoltă planul pentru a doua trecere 
peste Balcani; însă Marele Duce Nicolae amână tot pănă după 
căderea Plevnei. Deocamdată se formează, sub conducerea lu 
Gurco, un mare detașament, căruia i se alipește brigada Cansilli 
din divizia 4, pentru a împiedica dincolo de Vid apropierea 
turcilor de la Orhanie sau o eventuală ieşire a lui Osman-Pașa, 


ȘI se pregătesc în acelaș scop instrucţiile către trupele române 
pentru luarea Rahovei. 

La 7 noemvrie trupele române (6000 oameni: regimentul 10 
de dorobanţi, câte un batalion din regimentele 1, 4 şi 15, o 
companie din regimentul 6, o companie de geniu și 
regimentele 2, 7 şi 9 de călărași cu 22 tunuri) sub comanda 
colonelului Slăniceanu încep acţiunea în contra Rahovei, 
> ajutate dinspre apus și sud de vreo 600 ruși sub generalul 
-~ Meyendorf, care comanda și un regiment de ulani, o brigadă 
de roșiori şi câte o baterie română și rusească, iar de pe malul 
stâng al Dunării de generalul Lupu cu regimentul 3 de 
-© + dorobanţi şi 2 baterii postate la Bechet. La 9 ore dimineaţa 
"toate bateriile dimprejur încep un foc concentrat asupra 
=e întăriturilor Rahovei, care tine trei ore; turcii răspund cu 
vioiciune; regimentul 10 de dorobanţi după mari pierderi ia 
cu asalt o mică redută înaintată, și apoi reîncepe violenta 
' canonadă, urmată de asaltul asupra celorlalte redute. Trupele 
înaintează pănă la şanţuri, dar nu pot rezista ploaei de 
proiectile. Colonelul Stăniceanu ordonă retragerea și o execută 
aşa de precipitat, încât lasă poziţiile turcilor fără observare. 
Generalul Meyendorf, întărit de un batalion din regimentul 1 
de dorobanţi, se menţine însă în bună poziţie la râul Ogost, 
şi maiorul de marină N. Dimitrescu-Maican scufundă 
monitorul turcesc din faţa Canapei. (Un alt monitor, lângă 
„Măcin, îl scufundase maiorul Murgescu la începutul 
răsboiului.) A doua zi ceața împiedecă reluarea operaţiilor. Dar 
la 9 noemvrie, încă de cu noapte, turcii încearcă ieșirea 
năvălind în contra dorobanţilor de la Ogost. Aceștia rezistă cu 
tărie, și după energica ofensivă a căpitanului Merișescu, care 
înlocuiește pe rănitul maior Mateescu, turcii sunt siliți să se 
abată în josul podului de la Skit, unde pierd jumătate din 
soldaţii lor; cealaltă jumătate scapă, neputând fi urmărită din 
pricina negurei. La amiazi românii intră în Rahova, primiţi cu 
entuziasm de populatia bulgară. 
Românii au pierdut înaintea Rahovei 200 soldați și 
5 ofițeri, printre aceștia maiorii lene și Giurăscu. Colonelul 

Slăniceanu, care se arătase nedestoinic, e înlocuit prin 
colonelul Lecca. De altminteri luarea Rahovei consfinţește în 
ochii rușilor prestigiul armatei române. Cu deosebită laudă 
sunt amintiți în raportul generalului Meyendorf colonelul 
Creţeanu, maiorul Mateescu, „eroicul“ căpitan Merişescu (pe 
care principele Carol îl înaintează îndată la gradul de maior), 
căpitanul de artilerie Hepires și locotenentul de stat-major 
Lambrino, „la care activitatea, aperimea și bravura sunt trecute 
în obicei“. lar Marele Duce Nicolae scrie Principelui Carol 


Jai toujours été heureux de reconnaître la bravoure et les solides 
qualités militaires de laymée Roumaine. Le succis de Rahova appartient 
tout entier aux armes Roumaines. 


Într-un consiliu de răsboi, ţinut la împăratul, se hotărește 
(13 noemvrie) ca trupele noastre să continue operaţiile în 
Bulgaria apuseană, și Rahova cu Nicopoli să rămâie ocupate 
tot de noi pănă la încheierea păcii. (Administratia civilă o 
păstrează rușii.) Dar încercările lui Brătianu de a ne asigura 
participarea la viitoarele tratări de pace nu primesc de la 
împăratul Alexandru nici un răspuns lămurit. 

În urma acelui consiliu de răsboi se face o nouă împărțire 
a armatei române: diviziile 2, 3 și 4 formează Corpul I sub 
generalul Cernat înaintea Plevnei, divizia 1 și divizia de rezervă 
din Calafat Corpul II sub generalul Haralambie cu menirea de 
a opera în Bulgaria de la apus. Colonelul St. Falcoianu fusese 
numit încă din octomvrie şef al statului-major general în locul 
colonelului C. Barozzi, trecut ca director la Ministerul de Răsboi. 

Cu sosirea iernii comunicaţia spre România devine 
nesigură, podul de la Nicopoli e zilnic amenințat de ghețuri, 
cel de fier (de mult comandat în Rusia) se întârzie prin 
obișnuita negligenţă a administrației rusești; trupele sufăr de 
lipsa lemnelor de foc. Pe de altă parte însă mijloacele de 


Im . p < ` - Clue 
Ceea ce nu împiedecă înaintarea lui Slăniceanu la rangul de general 
şi revenirea sa la Ministerul de Răsboi în cabinetul loan Brătianu. 


ce impmeaa piceit esere: 

- rezistență ale lui Osman-Pașa, de când i s-a tăiat orce legătură 


cu lumea din afară, sunt sleite și predarea Plevnei sau o 
încercare de ieșire nu mai pot întârzia. 

De la 26 noemvrie tunurile turcești își slăbiseră focul; la 
27 îl încetară cu totul. 

În sfârșit, în memorabila memorabila zi de 28 noemvrie 
(10 decemvrie 1877, la TI, ore dimineaţa, prin negura 
deasă care împedeca vederea, bubuitul tunurilor din bateriile 
turcești de pe înălţimele de lângă Vid semnalează începutul 
actiunii finale. În curând coloane de trupe din armata lui 
Osman trec peste cele două poduri de lângă Opanez și năvălesc 
asupra redutei de la Gorni-Etropol. Odată cu ieșirea din 
Plevna, turcii părăsesc tabiile de la nord și faimoasa redută 
no. 2 de lângă Griviţa în care intră românii. Principele Carol 
dase dis-de-dimineaţă ordin generalului Cernat de a trimite 
4 batalioane cu 3 barerii ale brigadei Schelarie spre întărirea 
diviziei 4 peste Vid. Acum aleargă în a doua redută a Griviței 
și aflând aici că și Bucova e evacuată (locot.-colonelul Algiu 
intrase acolo), poruncește diviziei 2 să înainteze pe toată linia. 

În acest timp grenadirii rusești de la Erropol nu pot rezista 
surprinzătorului atac al turcilor și pierd reduta cu 8 tunuri. 
Reduta următoare este de asemenea luată de asaltul turcesc. 
Dar peste puţin cele două divizii de grenadiri se reculeg, 
artileria începe a lucra cu putere, năvala turcilor este oprită. 
Însă desperatele lor încercări de a-și sparge drumul înainte aduc 
diviziile ruseşti în cea mai critică situaţie. Se făcuseră 10 ore. 
În acest moment sosesc trupele române în flancul drept al 
dușmanului, pe când o brigadă a diviziei a doua de grenadiri 
îl atacă de la stânga. Turcii sunt siliți să se apere din trei părti, 

iar alte cete ale lor, vro 12 000 oameni, coborându-se cu 
grămada din redute, îi înghesuie de la spate și le împiedecă 
întoarcerea înapoi. Bătălia se învârtește în loc și acopere câmpul 
înghețat cu mii de morți și de răniți. Măcelul continuă pănă 
la amiazi. Trupele române din divizia 3 luaseră două redute 

de la Opanez cu asalt (brigadele Borănescu-Sachelarie. și 
coloanele conduse de colonelii Sachelarie și Dona și de 
maiorul C. Pruncu, artileria comandată de generalul Manu); 
a treia redută de la Opanez se predă cu 7 000 oameni și 
6 tunuri. Iar divizia noastră 4, înaintând spre Vid, se întâlnește 
cu brigada rusească de grenadiri, care încunjurase flancul stâng, 
Astfel armata turcească se vede pretutindeni împresurată. Să 
înainteze nu mai poate, şi drumul spre Plevna înapoi îi este 
tăiat. Osman-Pașa, sărind de pe calul împușcat sub el, e rănit 
la piciorul stâng și transportat într-o căsuță lângă podul de 
piatră peste Vid. La ora 1 după-amiazi apărătorul Plevnei, 
pierzând orce nădejde de scăpare, poruncește să se ridice 
steagul alb și trimite un sol la cel mai apropiat comandant al 
trupelor protivnice. 

Acesta e colonelul Cerchez, care prin focurile turceşti 
înaintase de la Bucova spre Vid. Colonelul Cerchez, însoţit de 
colonelii Arion și Berendei, urmează pe trimisul turcesc şi 
împreună intră în căsuţa de lângă pod, unde dau de Osman. 
Cu respect salută ofițerii români pe marele ostaș; acesta le 
declară predarea sa şi a armatei, și, oferindu-și sabia, 
încredințează mărinimiei biruitorilor pe soldaţii săi și pe 
locuitorii din oraș. Colonelul Cerchez, adânc mișcat, refuză 
sabia eroului de la Plevna pănă va hotărî principele Carol; dar 
sosind generalul Ganetzki împreună cu adjutanrul împăratului, 
generalul Strucov, acesta cere lui Osman-Pașa sabia și 
necondiționata predare a întregei armate. În starea desperată 
în care se află, Osman stă câtva timp pe gânduri, apoi, fără a 
zice un cuvânt, își descinge sabia împodobită cu pietre 
scumpe — un dar al sultanului — și o predă în mânile rusești. 

Principele Carol, la știrea predării lui Osman, trece prin 
Opanez, unde e primit cu entuziasm de divizia a treia, şi 
îndreptându-se spre Vid, de-abia poate înainta prin învălmășala 
neînchipuită a coloanelor de prizonieri cu escortele lor, a 
transporturilor de răniți, a miilor de care cu locuitorii fugari 


Ei 
i 
i. 
i 
i 
ă 
i 


DISCURSURI PARLAMENTARE 443 


din Plevna. Aproape de pod se întâlnește cu trăsura păzită de 
călărași din regimentul 3, care ducea pe Osman spre orașul 
pustiit; lângă el se afla Tevfic Pașa, iscusitul inginer-constructor 
al întăriturilor de pământ din jurul Plevnei. Osman, 
sprijinindu-se de coșul trăsurii, se ridică în picioare, iar 
Principele îi întinde mâna și-i exprimă cu căldură admirarea 
sa pentru eroica apărare. 

A doua zi, 29 noemvrie, Domnul României însoțește pe 
împăratul Alexandru II și pe Marele Duce Nicolae la intrarea 
solemnă în Plevna și primește din toate părţile felicitări pentru 
partea ce a luat-o armata română la mult așteptata cucerire. 
Osman-Pașa este adus înaintea lor. Împăratul îi restituie sabia, 
şi numeroșii ofițeri ruși şi români, care umpleau curtea, îi fac 
ovaţiuni. llustrul prizonier este apoi escortat până la București 
şi de aici spre Kiev în Rusia, unde rămâne pe timpul cât mai 
tine răsboiul. La întoarcerea în Constantinopol (martie 
1878), Padișahul, hărăzindu-i numele de Gaz), îi încinge sabia 
vechiului sultan Abdul-Hamid I, „biruitor ca tine“. 


Cu luarea Plevnei soarta răsboiului este ca și hotărâtă, iar 
participarea armatei române se apropie de sfârșit. La 
1 decemvrie 1877 principele Carol, printr-un ordin de zi cetit 
de prințul Imeritinski, depune comanda peste armata rusească 
de la Vest, și la 5 decemvrie împăratul Alexandru sosește în 
Bucureşti, de unde își continuă drumul spre Petersburg. În 
ultimele două consilii de răsboi, ținute la împăratul între 
principele Carol și Marele Duce Nicolae cu generalii 
'Todleben, Miliutin, Obrucev și Nepocoicitzki, se dispune pe 
de o parte reînceperea acțiunii lui Gurco şi a lui Radetzki în 
Balcani, lăsându-se în observarea Corpului Zimmermann din 
Dobrogea cvadrilaterul Rusciuc-Silistria-Șumla-Varna; pe de 
alta se menţine planul ca trupele române, care încă de la 
17 noemvrie ocupaseră Lom-Palanca, să atace Vidinul spre a 
curăți țărmul drept al Dunării de rămășițele armatei turcești. 

Totdeodată se iau măsurile necesare pentru prizonierii de la 
Plevna: 40 000 de soldaţi cu 10 paşale și 2128 ofiteri căzuseră 
aici în mânile aliaților. Dintre ei, 15 000 de oameni aveau să 
fie internaţi în România, ceilalți să fie escortați de una din 
diviziile noastre pănă la granița rusească. 

Conform acestor dispoziţii principele Carol, după ce a 
înaintat generali pe colonelii M. Cerchez şi G. Anghelescu și 
a distins pe generalul Manu şi pe multi alți ofiteri pentru 
meritele lor în răsboi, ordonă la 7 decemvrie ultima împărţire 
a armatei române. Corpul de Vest, sub comanda generalului 
Haralambie, cu diviziile 1 şi 4 (colonel Lecca și general 
G. Anghelescu, șefi de stat-major Baicoianu și Argetoianu, 
artileria sub Horbaţchi), ceva mai târziu şi cu divizia 2 (general 
Cerchez), e destinat să opereze spre Vidin; o divizie de rezervă 
sub colonelul Slăniceanu rămâne în Calafat; iar divizia 3 sub 
generalul Racoviţă e întrebuințată la escortarea prizonierilor 
până la Prut. 

Acum în sfârșit Domnitorul se poate întoarce la București. 
De 6 luni lipsea din capitala țării. Dar tocmai în zilele de 7, 
8 și 9 decemvrie un nemaipomenit viscol acopere întreagă vale 
a Dunării, din Balcani pănă în Carpaţi, cu dealuri de zăpadă. 
Gerul ajunge la 22 grade, și precum aduce tutulor trupelor 
active cele mai grele suferințe, pricinuiește moartea multor 
răniţi și prizonieri. Liniile de etape de la Plevna spre București 
sunt însemnate cu cadavrele celor degerați. 

De-abia la 10 decemvrie Principele poate porni din 
Poradim și spre noapte ajunge pănă la Nicopoli. Cu primej- 
duirea vieţei trece a doua zi Dunărea într-o șalupă (sloiurile 
de gheață rupseseră podul) și nu sosește decât târziu în sara de 
14 decemvrie la Pitești. Aici primeşte adresele Parlamentului, 
deschis de la 15 noemvrie (adresele erau să-i fie aduse pe 
câmpul de răsboi, dar delegațiunea parlamentară se troienise 
în Caracal), și la 15 decemvrie își face cea mai sărbătorită 
intrare în capitală. 

Între aceste, pe țărmul drept al Dunării, armata română 
înaintează spre Vidin. Divizia 1 ocupă la 10 decemvrie 
Arcer-Palanca, și la 12 decemvrie recunoașterile regimentului 2 
de călărași se întind pănă la Vitbol, aproape de Vidin. În aceea 
zi generalul Gurco cu 80 000 oameni soseşte la Orhanie: în 
timp de 9 zile, după grozave opintiri şi cu pierderea a mii de 
“ soldaţi, îşi termină faimoasa a doua trecere peste Balcani în 
mijlocul iernei şi ocupă Sofia. Și generalul Radetzki sträbate 
pasul Şipca, silind pe Vezel-Paşa cu 25 009 oameni să 
capituleze, şi la 29 decemvrie intra în Cazanlâc. f 

Tot la 29 decemvrie colonelul Lecca, după o luptă de două 
ore, alungă pe turci din Nazir-Mahala și Vitbol şi încinge astfel 
blocarea Vidinului, desăvârșită spre sud-vest prin ocuparea 
Adliei de către sârbi. Cetăţuia Belgradjic, la 50 kilometri în 
sudul Vidinului, inatacabilă în vârfurile ei de stâncă, rămâne 
sub observarea brigadei Cantilli. a 

În ziua de 12 ianuarie 1878, pentru a mai strânge 
împresurarea Vidinului, apărat de 12 000 turci sub Izet- Paşa, 
se face un atac general asupra redurelor înaintate. Era iarăș o 
zi de ceată. Divizia | izbuteşte în curând să ia Rupcea și 
Rainovcea. Divizia 4 operează în contra Tatargicului si 
Novoselei, dar brigada Cruţescu fiind slab condusă, nisme 
Tatargicul se poate lua, Novosela rămâne în mânile tuscilor ) 
Însă cele mai importante obiecte ale atacului erau Smârdanul 
și Hinova. Aceste poziții, întărite prin 3 redute impreunare cu 
transee, alcătuiau cheia Vidinului. După-amiazi, în „urma 
achun diviziilor 1 și 4, generalul Haralambie dă ordin diviziei 2, 
sub generalul Cerchez, să înceapă asaltul. Dintre trupele de 

atac, comandate de locot.-colonelul Cotruţ, regimentul 4 de 
linie, în cap cu maiorul Stoilov, năvălește la centru asupra celor 
două redute de la Smârdan, pe când maiorul Teleman din 


1 Ceea ce nu împiedică mai târziu înaintarea colonelului Cruţescu 


la rangul de general. 

regimentul 6 de linie ocolește poziţia și sosește în momentul cel 
mai critic pentru a întări lupta crâncenă a regimentului 4; atunci 
și regimentul 8 de dorobanţi, dat de divizia 1 și condus de 
locot.colonelul Holban cu maiorul Stroja, se repede prin apa 
și gheţurile pârâului Delena și cu mari pierderi ocupă reduta 
Hinova. — La 6 ore seara succesul însemnatului atac este asigurat. 


Aceasta a fost cea din urmă izbândă a armatei române. Căci 
deși mai ales acum bombardarea Vidinului reîncepe cu energie, 
toată acţiunea este întreruptă prin încheierea armistiţiului. 
Luptele încetează la 19 ianuarie pretutindeni. După o convenție 
încheiată între generalul Manu și Izet-Pașa, trupele române intră 
la 12 fevruarie în Vidin; la 13 fevruarie Suleiman-Efendi cedează 
colonelului Cantilli garnizoana Belgradjicului. 


În contrast cu glorioasele fapte de răsboi, povestite în 
paginele precedente, acţiunea diplomatică, de care trebuie să 
ne ocupăm acum, aruncă o altă lumină asupra politicei 
guvernului nostru liberal. 

Încă de la 27 decemvrie ministrul de răsboi turcesc deschisese 
cu rușii vorba de armistițiu. Dar Marele Duce Nicolae răspunde 
că fără stabilirea simultană a condiţiilor de pace nu poate trata. 
După ce la 8 ianuarie și Adrianopolul cade în mânile rușilor, 
Turcia nu mai rezistă, și în ziua de iu ianuarie 1878 se 
semnează la Adrianopol protocolul „constatând acceptarea 
bazelor prealabile de pace și convenţia de armistițiu“. 

Guvernul român, neliniștit îndată ce află despre începerea 
tratărilor, stăruie din nou să participe la ele. Pentru aceasta 
trimite la 2 ianuarie pe colonelul E. Arion în cartierul general 
rusesc de peste Balcani, a cărui cancelarie diplomatică se afla 
sub directia d-lui de Nelidov. Dar la notificarea misiunii 
colonelului Arion, Nelidov răspunde (9 ianuarie) că dorinţele 
noastre trebuiesc adresate direct la Petersburg. Din Petersburg 
însă ne telegrafiază agentul nostru diplomatic, generalul 

|. Ghica că, după vederile rusești, România nu poate figura la 
tratările de pace, nefiindu-i încă recunoscută independenţa din 


“ partea Puterilor europene, şi că pănă atunci datoria de a-i 


reprezenta interesele cade în sarcina Rusiei. PE 

Şi în adevăr, protocolul de la Adrianopol se semnează fără 
ştirea, necum participarea noastră, şi tot astfel se încheie între 
Rusia și Turcia tractatul „preliminar“ de la San Stefano 
(19 fevruarie 1878), care la art. 2 stipulează recunoaşterea inde- 
pendentei României din partea Înaltei Porţi, însă la art. 18 
atribuie Rusiei „sandjacul Tulcea“, cu rezerva facultăţii de a-l 
schimba contra Basarabiei noastre. 

În zadar mai intervine guvernul român pe lângă diplomația 
rusească și pe lângă reprezentantii celorlalte Puteri. Nelidov 
răspunde colonelului Arion, cu oarecare ironie, că — după 
presupunerea sa — toate condițiile românilor trebuiau să fi fost 
stabilite de ministrul Brătianu în întrevederile cu împăratul 
Alexandru la Poradim! lar Gorciacov întâmpină, că 
redobândirea Basarabiei e o chestie de demnitate pentru Rusia, 
că dealrminteri acel teritoriu nu fusese dat „României“, ci 
„Moldovei“, şi că — în lipsa unei bune înțelegeri cu noi = 
stipularea definitivă o va face cu Puterea suzerand. (Vezi mai 
sus, pag. 68.; ed. n. — p. 47.) l 

Fată cu atitudinea hotărâtă a Rusiei în această chestie, ce 
ne puteau folosi guvernele statelor mai îndepărtate? Austria se 
gândea la interesul său imediat şi aștepta îndeplinirea celor 
convenite la Reichstadt (Bosnia și Herzegovina); principele 
Bismarck se rezerva pentru rolul de „samsar cinstit“ în 
viitorul congres; ambasadorul Angliei din Viena explica d-lui 
Bălăceanu că Puterile nu au obiceiul să intervie în certele dintre 
„aliati“, și Lordul Lyons spunea d-lui Calimah-Catargj la Paris 
că retrocedarea Basarabiei o crezuse de mai nainte aprobată de 
guvernul român. 

Fireşte! Cine să-şi fi închipuit că, după cunoaşterea 
pretențiilor rusești asupra Basarabiei, armata română trecuse 

Dunărea în ajutorul celor „abimaţi“ la Plevna, fără o prealabilă 
înţelegere precisă asupra condițiilor politice și teritoriale? 

Aşa fiind lucrurile, nici rezoluția unanimă a Parlamentului 
nostru de la 26 ianuarie 1878 în contra orcării înstrăinări și 
compensări teritoriale, nici platonica ameninţare cu rezistența 
armată nu schimbă situaţia. Atât numai, că ne învrăjbeşte 
raporturile cu Rusia și înlătură de la sine interesanta încercare 
făcută prin Ignatiev de a ne ademeni cu propunerea tronului 
Bulgariei pentru Domnitorul României. 

Dar și cu alte Puteri raporturile Rusiei ajung, la oarecare 
tensiune. Partea ce și-o făcuse Imperiul de la Nord în 
tractatul de la San Stefano era excesivă și atingea interesele 
generale ale Europei. Crearea unui Principat Bulgar de o așa 
mare întindere da puterea asupra peninsulei balcanice în 
mânile panslavismului; iar îndărătul cedării Dobrogei şi a 
retrocedării Basarabiei se ridica întreaga chestie a Dunării. 

În Austria crește rezistența în contra tendenţelor rusești, și 
ungurii se dedau la manifestări zgomotoase în favoarea Turciei. 
Anglia încurajază protestul grecilor în contra proiectatei 
preponderanţe bulgare, și o notă a Lordului Salisbury (numit 
ministru de externe în cabinetul Beaconsfield) dă tutulor 
nemulțumirilor cea mai energică expresie (1 aprilie 1878). 

Ruşii se văd siliți să admită întrunirea unui congres al 
Marilor Puteri, în care să se revizuiască stipulările numai 
bilaterale de la San Stefano și să se încheie pacea printr-un 
tractat european. De altminteri Rusia prevăzuse însăș această 
eventualitate și calificase actul de la San Stefano din capul 


locului de preliminar. Astfel se deschide la 2/ „4 iunie 1878 
congresul de la Berlin. 


Înainte însă de a vorbi, în acest scurt rezumat istoric, despre 
cele petrecute la congresul din Berlin, trebuie să ne coborâm 
privirile spre Camera noastră din București, pe care la 
sfârșitul capitolului precedent o lăsasem în momentul când își 

retrăgea acuzarea în contra miniștrilor conservatori după 
alegerca de deputat a generalului Florescu și a autorului acestei 
scrieri. 

Ce soartă au avut cele două alegeri în Camera liberală, ar 
fi de prisos să mai spunem, dacă incidentul nu ar fi cu 
deosebire caracteristic pentru nivelul intelectual al majorității 
guvernamentale de atunci: iar cunoașterea acelei majorități 
chemată să reprezente „tara legală“ în una din cele mai grele 
situaţii istorice, este necesară pentru explicarea celor întâmplate 
la noi în timpul Tractatului de la Berlin și a aplicării lui. 

Generalul Florescu fusese ales la 24 ianuarie 1878 de 
colegiul I din Romanați. În şedinta Camerei de la 13 februarie 
comisia de verificare propune proclamarea deputatului; dar 
majoritatea, cu toată împotrivirea d-lor Costinescu, Chițu și 
Vernescu, numeşte un comitet judiciar pentru cercetarea 
alegerii contestate. De-abia la 16 martie se prezentă raportul 
comitetului. Si atunci Camera liberală, în acele excepţionale 
împrejurări politice, când Tara după terminarea răsboiului se 
afla în fata complicațiilor premergătoare congresului de la 
Berlin și când, în urma retragerii acuzării ministeriale, era în 
drept să se aștepte anume la conlucrarea tutulor bărbaţilor ei 
de valoare, invalidează cu 57 voturi contra 17 alegerea 
generalului Florescu pe temeiul discursurilor unor deputați ca 
dd. Andrei Vizanti, Pantazi Ghica și Fliodor Vergati. 

Ce însemnătate mai putea avea Camera, dacă nici acele 
grave împrejurări generale nu fuseseră în stare să-i dea un 
grăunte de simț politic! 

Alegerea deputatului colegiului I din lași ajunge în 
dezbaterea Camerei la 6 fevruarie. Comisia de verificare pro- 
pune şi aici proclamarea deputatului; însă Camera primește, 
cu 47 voturi contra 36, o propunere a d-lui Al. Holban (pe 
atunci tot fracționist), care, începând cu fraza „contestez 
alegerea“, sfârșește cu fraza „conchid la invalidare“. În zadar 
dd. G. Vernescu și P. Grădișteanu, în corect parlamentarism, 

cer conform acestui vot proclamarea deputatului, deoarece 
invalidarea propusă nu întrunise cele două treimi regulamentare. 
D-nii Holban, Dimancea și Pantazi Ghica, în urma anunțării 
votului, schimbă sensul propunerii, și Camera numește iarăș un 
„comitet judiţiar“, compus din dd. Locusteanu, Pătărlăgeanu, 
Dimancea, Pantazi Ghica și Eraclide. Comitetul trăgănează 
lucrarea; de-abia pe la martie se duce să facă „ancheta judițiară“ 
asupra alegătorilor din lași. Rezultatul e un raport final, care se 
pronunță firește pentru invalidare. La noua discuţie, în ședința 
de la 1 aprilie 1878, d. Holban atacă iarăș alegerea ieșană și 
vorbește, ca și în rândul trecut, în contra unor pretinse teorii 
filosofice ale candidatului ales. Atunci însă intervine prezidentul 
Camerei, C. A. Rosetti, și sfârşitul fenomenalei discuții merită 
să fie reprodus din Monitorul oficial: 


A. Holban. Domnilor, nu voi să trec nici de filosof, 
nici de învăţat universal, dar tiu să constat că tot ceea ce 
zic este exact, țiu să probez că am dat o interpretare justă, 
veridică înaintea dv. în privința doctrinei acestei scoale 
funeste, care în Moldova se numeşte noua direcție şi al 
căria d. Maiorescu este și fundatorele și marele profet. 
Eacă am aci evanghelia acestei scoale, „Convorbiri 
literare“, unde sunt traduse și propagate de d. Maiorescu 
principiile lui Schopenhauer... 

D. presedinte. Să-mi dea voie d. oratore a-i atrage 
atențiunea că, dacă ne vom pune pe tărâmul acesta, 
ne-am putea pe toată ziua exclude unii pe alţii sub 
pretextul opiniunilor ce profesăm. (Zgomot.) 

Voci. Prea bine. 

D. președinte. Nu este permis, mai cu seamă unui 
partid democratic, să atace o alegere pentru opiniunile 
filosofice ale candidatului, şi protestez din parte-mi. 

A. Holban. Înainte de toate, partidul naţional 
democratic și liberal are de cea întâi datorie să apere 

proprietatea, onoarea și castitatea familiei, patria... are de 
datorie să propage în popor onoarea, moralitatea, 

virtutea, iar nu materialismul abjectului Schopenhauer, 
care propagă concubinatul, dreptul bătăii cu biciul, 
disprețul amorului de patrie și sentimentelor de onoare... 
Aceste lucrări sunt bune la selbatrici, nu la noi... 

D. președinte. Şi noi am fost acuzaţi că suntem contra 
proprietăţii, contra familiei, și de multe altele, și cu toate 
acestea faptele noastre au dezminţit acele acuzări. Eu 
protestez contra acestei discuţiuni, protestez pentru că 
se aduce la bara acestei Adunări opiniunile filosofice ale 
aleşilor! Cu toate acestea, dacă Adunarea primește 
discuţiunea pe acest tărâm, nu am decât a mă supune, 

Voci. Nu, nu, protestăm și noi. 

D. președinte. Pun la vot, dacă Camera primește să 
se discute opiniunile filosofice. 

A. Holban. Nu mai puneţi la vot, d-le preşedinte, 
căci atunci renunţ la cuvânt. 

— Se pune la vot închiderea discuţiunii și se primește. 

- Se pune la vot concluziunile raportului, şi 
rezultatul scrutinului este cel următor: 

Votanţi ea 71 

Majoritate de două treimi . . . 48 

Bile albe pentru concluzii . . . 45 


Mai lipsesc trei voturi pentru invalidare, când însuș 
prezidentul Camerei, coborându-se de pe scaunul său, pune 
ostensibil în urnă, o bilă neagră în contra raportului, ceea ce mai 
atrage câteva bile în acelaș sens; și astfel autorul acestei scrieri este 
proclamat deputat al colegiului I de Iași, 68 de zile după alegerel. 


! În două articole, publicate în Timpul de la 8 fevruarie și 9 aprilie 
1878, Eminescu — redactorul ziarului — cu neîntrecuta virulență a stilului 
său, caracterizează acea discuţie a Camerei, precum și ignoranța celor ce 
falsificau pe idealistul Schopenhauer. — De atunci încoace au dispărut din 
Parlamentul nostru doctrinele filosofice. Numai d. Dimitrie A. Sturdza 
continuă tradiţia, pe care însuș d. Holban a părăsit-o de mult, și ne mai 
atacă (ședința Senatului de la 22 decemvrie 1895) pe tema „pesimismului“ 
lui Schopenhauer. 

De la o asemenea Cameră ce ajutor putea primi guvernul 
în așa grea situație internațională? 

Era fără îndoială om politic loan Brătianu, dar istoric era 
numai Kogălniceanu, iar C. A. Rosetti era agitator de idei revo- 
luţionare; lor le lipsea pe atunci orce afinitate cu guvernele 
europene conduse de conservatori. Însă prin nefericita acuzare 
ministerială se deschisese un abis între liberalii și conservatorii 
din România. Nici o consfătuire măcar nu se încercase. Și 
într-un moment, când conlucrarea tutulor capacităților tării 
de-abia ar fi fost de ajuns, guvernul era cu desăvârşire 

înstrăinat de o parte însemnată a lor. În chiar partidul său, 
ministrul-prezident în urma convenției cu Rusia se dezbinase 
de Dimitrie Brătianu, de Ion Ghica, de d. Dimitrie Sturdza. 
Ce e drept, în timpul tratărilor pentru convocarea congresului 
de la Berlin d. Sturdza a publicat în limba germană o broșură 
bine intenționată, deși scrisă cu prea multă ură în contra 
Rusiei. Şi d. Ion Ghica a fost înduplecat să primească o 
misiune în Anglia; poate își mai făcea iluzii asupra sprijinului 
englez. Dar ce ne putea folosi o broșură și cum era să ne ajute 
Anglia? Istețul Disraeli-Beaconsfield aflase despre pretenţiile 
Rusiei asupra Basarabiei încă din mai al anului trecut 1877 
(înainte chiar de Kogălniceanu sau cel puţin înainte de 
epoca mărturisită de Kogălniceanu în Cameră), şi dacă în 
memorandul de la Wl mai 1878 mai vorbeşte de Basarabia, 
este numai ca presiune în contra Rusiei, cu care ajunge îndată 
la o înţelegere secretă asupra modificării tractatului de la San 
Stefano în interesul englezesc. Şi cu Turcia încheie Beaconsfield 
la 4 iunie 1878 o convenţie secretă, şi-şi asigură insula Cipru. 
Cu aceste două tractate în buzunar, Englezul se duce liniştit la 
congres, fără a se mai preocupa de soarta României. 

Și astfel în fața areopagului european guvernul nostru se 
află redus la insuficiența partidului său. Sub asemenea 
auspicii, loan Brătianu și Mihail Kogălniceanu sosesc la Berlin 
şi în preziua deschiderii congresului cer de la principele 


i 


minge 

Bismark, prezidentul designat, să fie admişi au sein du 
Congrès, afin dy exposer et défendre les droits de leur pos înainte 
de a primi un răspuns, îi mai prezentă la 12/„4 iunie un 
memoriu, ou sont résumés les points dont la Roumanie sollicite 
l'adoption par P'Europe. i 

Aceste puncte erau cinci. Patru se impuneau de la sine și 
ar fi fost formulate de orce guvern român. Le cităm din 
memoriul delegaților noştri în ordine inversă: 1. Recunoaşterea 
sau „consacrarea definitivă“ a independenței. Memoriul mai 
adaogă aici cererea neutralizării teritoriului, deși era de 
prevăzut, că nu ni se va acorda, şi Rusia ne declarase de mai 
nainte, că af considera cererea ca O ofensă. 2. Îndemnizarea 
pentru cheltuelele răsboiului. 3. Insulele din Delta Dunării și 
Insula Şerpilor. 4. Oprirea armatelor rusești de a trece peste 
teritoriul român în timpul aproximativ de doi ani, ce Rusia 
şi-l rezervase la San-Stefano pentru ocuparea Bulgariei. 

Dar în privința punctului al cincilea, care în memoriu este 
pus cel dintâi, exista pe atunci în ţară și există Și astăzi n 
judecata oamenilor politici cea mai pronunțată controversa. 
Era vorba de greaoa alternativă: sau de a refuza retrocedarea 
celor 3 districte din Basarabia, sau de a consimţi la inevitabilul 
fapt, primind însă o mare compensație teritorială și finanțiară. 
Bismarck ne sfătuia să ne botărâm pentru a doua parte a 
alternativei. (Tenez la dragée haute!) În acest caz chiar Rusia, 
scăpând de imputarea ingratitudinii şa răstălmäciri convenției 
de la 4 aprilie cu „integritatea teritoriului“, ne ar fi ajutat să 
obtinem o foarte largă despăgubire (se vorbea de atribuirea 
Dobrogei cu teritoriul din sud-vest pănă la Varna-Rusciuc și 
de 200 milioane franci)- Principele Carol pare a fi înclinat spre 
această soluțiune; şi Kogălniceanu ar fi preferit-o. Dar loan 
Brătianu a stăruit cu toată puterea în sensul celălalt, şi astfel 
memoriul cere de la Congres ca nici o parte 4 teritoriului actual 
să nu fie dezlipită de România. Aşa zicea şi moţiunea d-lui 
Vernescu, votată de Parlament la 26 ianuarie. 

Aceste 5 puncte le mai susțin amândoi delegaţii noștri și 
din viu grai înaintea Congresului, în unica şedinţă la care sunt 
admiși, în cea de la 19 iunie (1 iulie). 

Și rezultatul? 

Când după multele deliberări reprezentanţii Puterilor 
europene semnează la 1/3 iulie 1878 tractactul definitiv de la 
Berlin, care modifică pe cel preliminar de la San-Stefano, 
precum pe cel de la Paris din 30 martie 1856, ei prevăd în 
articolele 22 și 43 pănă la 56 dispozițiile relative la România 
şi din cele 5 puncte cerute ne atribuiesc Delta Dunării cu 
Insula Şerpilor, ne impun retrocedarea districtelor din 
Basarabia, ne dau Dobrogea cu o linie de graniță (mai pe urmă 
defavorabil fixată) de la răsărit de Silistria pănă în sud de 
Mangalia spre nou-creatul Principat al Bulgariei, nu admit 
vreo altă despăgubire pentru cheltuelele noastre de răsboi, ne 
obligă să suferim trecerea trupelor ruseşti pe timp de un an, 
pănă când aceste vor avea să evacueze Bulgaria; iar 
recunoașterea independenței statului nostru, pentru care ni se 
admite acum în sfârșit numele de România, o supun — pe lângă 
condiţia retrocedării Basarabiei — și la condiţia modificării 
articolului din Constituţia noastră în sensul toleranrei 
religioase la exercitarea drepturilor politice. 

Hotărârile congresului european produc o adâncă decepție 
în ţară. La pierderea Basarabiei se aștepta lumea noastră 
politică; dar că, după o așa jertfă, nici independenţa nu ni se 
recunoștea fără condiții prealabile, aceasta trecea peste temerile 
celor mai pesimiști. Nu e vorbă, influența ce o avusese fracția 
„liberă şi independentă“ asupra Constituanrei de la 1866 întru 
nechibzuita redactare a articolului 7 trebuia să se pedepsească 
odată, dar în chiar acest moment, în mijlocul avântului general 
al ţării, după o glorioasă participare la răsboi, dispoziția 
Tractatului de la Berlin ni se înfărișa ca o umilire nemeritată. 

Cu un asemenea rezultat al diplomației sale, situația 
ministerului loan Brătianu devine foarte grea în ţară. 


DISCURSURI PARLAMENTARE 455 


Crescânda opoziţie îl face răspunzător de toată neizbânda 
oliticei externe şi acuză partidul liberal pentru temeritatea de 
fi voit să conducă statul român, în cele mai grele momente, 
u excluderea desăvârșită a conservatorilor prin o acuzare 
inisterială, care ea însăș după felul ei trebuia să slăbească 
ncrederea Puterilor străine în dezvoltarea noastră viitoare. 

Brătianu însă se menţine cu orce preţ la guvern, nu numai 
“pănă la îndeplinirea condițiilor Tractatului de la Berlin, ci şi 
mai pre urmă, caută deocamdată să arunce vina asupra lui 
i Kogălniceanu, care iscălise convenția de la 4 aprilie (deși o 
unoştea numai de câteva ore, pe când Brătianu o dezbătuse 
i stabilise cu luni întregi înainte!), împacă elementele 
ecalcitrante din partidul liberal prin chemarea d-lui Sturdza 
n minister şi trimiterea lui Dimitrie Brătianu la 
Constantinopol, ştie să ademenească pe foștii miniştri acuzați 
N. Krezzulescu și B. Boerescu, pe care îi introduce în 
Cabinet, spre a obtine cu ajutorul lor cele două treimi ale 
voturilor cerute pentru revizuirea articolului 7 din Constituție, 
şi împrospărând astfel — cu puţin scrupul, dar cu multă 
abilitate — vaza partidului liberal, izbutește la 14 martie 1881 


să încoroneze aspirarea națională de la divanurile ad-hoc 


ncoace prin proclamarea Regatului. 

De aceea, orcâre întâmpinări se pot face și le-am făcut și 
noi în paginele precedente în contra acţiunii politice a 
- guvernului liberal din acea epocă, meritul lui loan Brătianu 
- de a fi participat la răsboi şi de a fi provocat proclamarea și 
recunoaşterea Regatului, rămâne covârșitor. Numele său este 
pentru totdeauna împreunat cu cel mai mare eveniment al 
istoriei noastre contimporane. 


Întrerupând aici șirul acestei expuneri, pentru a-l continua 
în volumul al 3-lea pănă la căderea ministerului loan Brătianu, 
ne mărginim cât pentru volumul de față la reproducerea 
discursurilor ţinute de noi în Cameră de la 16 mai 1878 pănă 

la 14 martie 1881, fiindcă din ele se vor întelege mai bine 
diferitele faze ale mișcării politice, mai ales în ceea ce privește 
aplicarea 'Tractatului de la Berlin, primirea Dobrogei și 
revizuirea articolului 7 din Constituţie. 

Înainte însă de a termina, se cuvine să ne dăm samă de 
progresul ce l-a făcut țara după răsboiul de la 1877 întru 
consolidarea monarchiei hereditare, a cărei importanță am 
încercat să o arătăm din primele pagine de introducere ale 
acestei scrieri. 

Principele Carol, de-abia hotărât să-şi continue domnia în 
urma celor întâmplare la 10 martie 1871 se văzuse, după 5 ani 
de minister conservator, din nou amenințat prin conspirația de 
la Mazar-Pașa. Cu o rară prudență politică, în prevederea 
izbucnirii crizei orientale, Domnitorul își formează ministerul 
de la iulie 1876 din chiar mijlocul conspiratorilor și 
încredințează lui loan Brătianu și lui C. A. Rosetti conducerea 
tării. Dar prudenta politică e o însușire personală (și însușirile 
personale sunt o condiție neapărată pentru prima întemeiere 
a unei dinastii), care nu bate la ochi, care nu poate fi aprețiată 
în valoarea ei decât după o vreme mai îndelungată și numai de 
un număr restrâns de oameni. Și tenacitatea Principelui în 
urmărirea țelului, răbdarea și indulgenta sa, înălțarea peste orice 
simţimânt de răzbunare, neobosita regularitate în îndeplinirea 
zilnicelor datorii, lipsa de orce intrigi, de orce camarilă, de orce 
amestec în relațiile privare, exemplara viaţă casnică — toate aceste 
semne de caracter, în așa contrast cu unele domnii precedente, 
erau prea intime prin natura lor pentru a produce un efect 
imediat în publicul cel mare. Pe de altă parte curentul 
economic al ţării nu avusese încă timp și mijloace să se deştepte; 
rățeaoa căilor ferate era de-abia terminată în linia principală. 
lar armata, deși foarte mult sporită şi îmbunătăţită în 
organizarea ȘI înzestrarea ci, sta tot apăsată sub greutatea nopții 
de la 11 fevruarie 1866. Nimic nu se întâmplase ca să-i 
regenereze spiritul din fundament. 


RI it te Ra eee s 

Raportul între Domn și Țară nu era dar închiegat. Lipsea 


ceva, ceva hotărâtor, ceva care să poată contopi cugetul 
poporului cu dinastia ce şi-o alesese de formă. 


Atunci intervine răsboiul, și deodată starea lucrurilor se 


schimbă. Ostaşi din toate unghiurile țării, adunati sub 
conducerea Domnitorului, se întâlnesc cu el de la om la om. 
El le stă înaintea ochilor ca o pildă vie la grelele nevoi. Împreună 
cu ei sufere şi el şi se îmbărbătează şi el. Sub acoperișul de paie 
al colibei de la Poradim, pe ploaie şi pe ger în câmpul liber, când 


mai bine când mai rău hrănit, mergând ziua şi noaptea în 
mijlocul lor, expunându-se la gloanțele dușmanului, căutând 
de răniţi, dar şi poruncind unei armate rusești și stând alături 
de pravoslavnicul împărat, deopotrivă cu el: pe acest Domnitor 
Românul din popor îl simte pentru întâiaș dată ca domnitorul 
său, la El se uită, de El este mândru, în El a prins încredere. Și 
când se întorc de la răsboi, soldati și ofițeri, cu fala biruinței 
smulse după atâtea jertfe, statul român are o armată şi un popor, 
care a început să-și simtă misiunea, să se priceapă ca un întreg 
Şi să-și împământenească pe Domnitorul pănă atunci străin, iar 
de acum înainte întrupat cu aspirarea naţională ca o nădejde 
şi o chezășie a viitorului. 

Și pe când principele Carol devine în adevăr Domnul 
României pe câmpul de răsboi, înăuntrul țării principesa 
Elisabeta devine Doamnă. Mai nainte încă, Principesa se 
deosebise de toate semenele ei din Europa prin o neobişnuită 
îndeletnicire în ale literaturei și ale artelor frumoase. Sosită în 
ţară și învățând în curând limba română, ea contribuise prin 
numeroase traduceri să lărească în străinătate cunoașterea 
literaturei noastre, ȘI scrierile sale originale, al căror cuprins era 
adese luat din legendele române, aurăseseră interesul oamenilor 
culti, mai ales din Germania, asupra vierei unui popor pănă 
atunci prea ignorat. Dar, în starea în care ne aflam noi încă, 
activitatea literară era prețuită într-un cerc foarte restrâns. Mai 
apropiată de țară fusese o altă cugetare a Princesei, și aceasta 

se și răspândise pe alocurea în popor: îngrijirea de a face să se 
păstreze frumosul port național al țărancelor române, care 
începea să dispară, stăruința de a-l întroduce la Curte și de a 
obliga damele române și străine să se împodobească la certe 
ocazii cu el. Şi gustul şi mica industrie casnică și întărirea 
simţimântului etnic au câștigat prin buna inițiativă. 

Dar ceea ce în adevăr a pătruns în simţirea maselor celor 
mari și le-a cucerit inima, a fost acţiunea personală a Doamnei 
întru căutarea răniților aduși de pe câmpul de răsboi. Cea mai 
grea sarcină umanitară se impusese deodată unei țări, pănă 
atunci așa de puţin pregătită. Căci unde era să ajungă pentru 
covârșitoarea mulțime a victimelor unui crâncen răsboi 
obișnuita organizare a serviciilor medicale militare, care de 
altminteri lucrau mai toate în Bulgaria? Cu miile soseau de 
peste Dunăre în România soldaţii răniți, degerari, bolnavi, atât 
români și ruși cât şi turci, și cu sutele se cereau oameni pentru 
îngrijirea lor în ambulanțele improvizate. Aici societatea 
civilă era chemată să dea ajutorul său în cea mai largă 
măsură, și eforiile spitalelor din tară, precum și societatea 
Crucea-roșie (prezident prințul Dimitrie Ghica) au făcut tot 
ce au putut. Dar tot ce au putut ele, era departe să fie de ajuns. 
Atunci Elisabeta Doamna, cu exceptionala sa putere de 
muncă, a organizat alături cea mai întinsă rețea de suplinire. 
Pe de o parte, folosindu-se de relaţiile ce avea la Curțile din 
Berlin și din Dresda, ne-a adus de acolo medici militari și 
surori de caritate, pe de alta a ştiut să deștepte în femeile 
române o activitate fără seamăn întru alinarea suferințelor. Ce 

bine venea acum uşorul acces la Curtea noastră (în această 
privință cea mai democratică din Europa), prin care princesa 
Elisabeta se aflase de mult în contact personal cu întreaga 
societate! Dame și domnișoare din toate treptele, dar mai ales 
şi mai neașteptat din cele de sus, multe prin îndemnul 
compătimirii, altele prin măgulirea de a lucra alături de 
Doamna Ţării, se devorează celor mai grele îndatoriri. 


pe E meet ie 

Străpânindu-și aversiunea firească, asistă pe medici 7 
operațiuni, învață să schimbe pansamentele, se îngrijesc £ 
măsurile higienice, dau doftoriile prescrise, se fac secretare 
pentru corespondența bolnavilor. Căci nu ca aparență de 
modă, ci în aspră realitate le deprinde Doamna la serviciul 
ambulantelor. Ea însăș supuindu-se cea dintâi în baracele 
spitale, ce și le alcătuise la Cotroceni sub conducerea 
doctorului Kremnitz, tutulor îndatoririlor. Cu nepilduită 
abnegațiune îmbărbătează pe cei supuși la Ma 
chirurgicale, linişteşte în braţele ei proprii pe cei cuprinși de 
tetanos, dă celor în agonie o ultimă mângâiere. 

După un asemenea exemplu pornit de sus, damele 
române instituiesc ambulanțe în Iaşi, în Ploiești, la Buta, la 
lepureni, în multe alte locuri, slujesc pretutindeni ca surori de 
caritate, unele însoțesc trenurile cu răniții pe căile ferate, zi și 
noapte, de la T urnu-Măgurele la București, de la Bucureşti la 
laşi. l g i 

Cum să nu fi rămas neştearsă în amintirea țării această 
faptă a Doamnei? Nu e sat locuit de români, în care să nu fi 
pătruns renumele ei și să nu fie pomenită cu recunoștință 
„mama răniților“. ȘI i 

În aşa chip Elisabeta Doamna, dacă n-a avut fericirea să 
nască pe urmașul Tronului, a contribuit totuş pentru partea 
sa la întemeierea Dinastiei în țara noastră. Şi când la 1881, ca 
rezultat al răsboiului şi al nouei situații create statului, 
România se proclamă Regat, coroana de oţel este în toată 
însemnătatea cuvântului o coroană populară. 

36 
Asupra legii comunale 


(Ședinta Camerei de la 16 mai 1878) 


MINISTERUL DIN ACEL TIMP: 


I. C. Brătianu, prezident și interne, de la 26 mai 
lucrări publice în locul d-lui P. S. Aurelian. 

C. A. Rosetti, interne (de la 26 mai). 

M. Kogălniceanu, externe. 

General Cernat, răsboi. 

I. Câmpineanu, finante. 

Eug. Stătescu, justiţie. 

G. Chitu, culte. 


| Precum se vede din însemnarea de mai sus, în greaoa 
situaţie, în care ajunsese țara după tractarul preliminar 
de la San Stefano şi în timpul congresului de la Berlin 
Joan Brătianu formează cel mai tare minister ce-l Siren 
da partidul liberal la acea epocă, după ce participarea la 
räsboiul în contra turcilor îi înstrăinase o parte din 
aderenți. Parlamentul rămâne deschis pănă târziu vara 
şi pentru a nu-l lăsa fără ocupare în mijlocul fe rănit 
generale, guvernul caută să-i dea un derivativ, prezentând 
Camerei reforma legii comunale. Se înțelege că în 
asemenea împrejurări discutarea unei legi, de-altminteri 
aşa de incisive, se face numai pe apucate. Opoziția 
conservatoare era reprezentată în Cameră numai prin trei 

membri, dd. D. Donici, Gr. Gâtă și (de la aprilie) 
autorul acestei scrieri. Cei doi dintâi neavând obiceiul 
să vorbească în Parlament, cel din urmă ia singur 
cuvântul în contra proiectului de lege la discuţia generală. 


D-lor deputați, cred că vă va părea lucru firesc, ca într-o 
materie așa de însemnată să zică și opoziția cuvântul ei, opoziție 
prea mică la număr, căci din întâmplare astăzi sunt singur de 
această coloare politică în mijlocul dv... 

O voce. Cu atât mai mare merit. 

Titu Maiorescu. Nu este meritul atât de mare, cât este 
greutatea de a vorbi în singurătate cu un singur vot, care se va 
număra. Însă poate, dacă argumentele vor fi tari, atunci unul 
sau altul din dv. va relua aceste argumente şi le va dezvolta 
într-un mod mai accesibil acestei majorități. 

D-lor, pănă acum nu am avut Ocazie să vorbesc înaintea 
dv. Cestiuni mai importante; la a căror discuţie am asistat, au 
fost, pe cât știu, numai două: era o interpelare făcută cu ocazia 
sosirii d-lui preşedinte al consiliului din străinătate, ȘI creditul 
de trei sau patru milioane cerut pentru armată. Opoziția însă, 
având în vedere situația, în care se află tara, și simțind ca și dv. 
că în aceste împrejurări guvernul, care reprezentă țara în 
străinătate, Or de ce coloare ar fi, are trebuință de tot 
prestigiul său, în interesul ţării, a crezut de datoria sa 
patriotică de a lăsa la o parte opoziția, rezervându-și să zică 
cuvântul său la un timp mai oportun. Rămâne însă cestiunea 
dinăuntru, Și aci având deplina libertate de actiune și de cuvânt, 
dati-ne voie să spunem părerea noastră în materie. 

D-lor, am ascultat cu multă luare-aminte ceea ce au vorbit 
onor. preopinenti; am cetit mai cu seamă cu multă luare- 


aminte lucrarea d-lui raportor. 

Un lucru nu l-am înteles bine din acest raport: pentru ce 
schimbati legea de la 1864? Căci legea de la 1874 în acea parte, 
pe care d-voastră o numiți quasi feudală, este schimbată, adică 

în ceea ce privește comunele rurale aţi pus-o afară din 
aplicare și aţi reînființat legea din 1864. Va să zică pericolele 
aristocratice, de care se vorbea, nu mai sunt în joc. 

Atunci care este pripa cea mare ce vă face să schimbati 
acum, în împrejurări așa de grele, legea comunală, să remaniati 
fundamentul organizării statului român chiar acum, la mai 
1878? D. raportor pune un cuvânt înainte: Constitutiunea, 
care cere să se facă o lege comunală mai descentralizătoare si 
să se dea independenta comunei. | 

D-lor, scuzaţi dacă pentru un minut, când pronunt cuvântul 
Constitutiune, trebuie să vă fac o declarare, declarare care sunt 
silit a o face, fiindcă, întemeindu-mă și eu. pe Constituţiunc, 
voiesc să dau toată tăria ce pot da argumentării mele. 

Eu, d-lor, am avut onoare să subscriu o petiție, care s-a 
relevat în această Cameră... 

Holban. Celebră petitie. 

Maiorescu. Da, în adevăr celebră. Am avut onoare să 
subscriu așa-numita petiție de la Iași,! unde alături cu mine 
era subscris și d. Emanoil Kostaki lepureanu, primul președinte 
al coaliției, care a ajuns ca reprezentantă a dv. la guvern după 
căderea noastră din minister. În acea petiție ceream reforma 
Constituţiunii. 

Veţi admite, d-lor deputati, că atunci, când se cerea o 
reformă constituţională prin chiar calea, pe care însăş 
Constituțiunea o indică pentru reforma ei, se făcea un act, care 
este în sine constituțional, fie bune, fie rele părerile ce de 
almintrelea le coprindea o asemenea propunere. Numai 
constituționalitatea acestei procedări nu se poate pune la 
îndoiala. O zic aceasta pentru a avea dreptul de a vorbi în 
virtutea Constituțiunii, pe care ca pact fundamental în 
genere voim și noi să-l respectăm și să-l vedem respectat. Mai 
adaog încă la declararea mea: 


l Vezi vol. I, pag. 70 (ed. n. — p. 51-52). 

Am cetit câteva foi de publicitate şi am auzit zicându-se 
că conservatorii ar fi în stare să-și uite calitatea lor de patrioţi 


"români pănă într-atât, încât să se unească cu aspiraţiunile unei 


puteri străine pentru a răsturna Constituțiunea. Ei bine, am 
onoare a vă declara că aceasta este o calomnie, că nici unul din 
conservatorii ce-i cunosc, nici unul din aceia cu care stau în 
relație nu s-au gândit vreodată la un asemenea lucru; și că deși 
noi am fost aceia care am cerut reforma acestei Constituţiuni 
în sens conservator, când ar veni cineva să o atace prin 
influenţe și forte străine, am fi cei dintâi alături cu d-voastră 
s-o apărăm așa cum este. (Aplauze.) 

Voci. Foarte bine. 

T. Maiorescu. Fiindcă o reformă constituțională noi 
trebuie să o facem, și nu străinii. 

P. Ghica. Aţi ñ, dar n-ati fost. 

T. Maiorescu. Dacă aud bine, onor. d. Pantazi Ghica zice: 
am fi, dar n-am fost. Apoi știe onor. d. P. Ghica, că s-a făcut 
vro încercare publică să se răstoarne Constituţiunea prin 


străini? 


P. Ghica. Era un răspuns la zisele d-voastră. 

T. Maiorescu. Eu nu am cunoscut asemenea lucruri, căci 
dacă aș fi avut cunoştinţă, aș fi spus atuncea prin publicitatea 
de care puteam dispune, ceea ce spun acuma înaintea dv. Prin 
urmare nu primesc acest: ați fi, dar n-aţi fost. 

Așadar, d-lor, să revenim la Constituţiune. Constituţiunea, 
pe care o respectăm cu toţii, vă cere — ce? Descentralizarea, o 
lege comunală mai descentralizătoare, o lege în care comuna 
să fie mai independentă. Apoi, d-lor deputati, prima întrebare: 
proiectul acesta de lege face comuna mai independentă? și este 
mai descentralizător decât legea din 1864? 

În raportul d-lui Protopopescu-Pache să-mi fie permis a 
releva oarecare obscuritate de idei, pe care aş vroi să o 


: înlăcurăm din capul locului, căci în această materie trebuie să 


aducem cea mai mare lămurire. 

D-lor, raportul confundă tot mereu aristocrație și 
democraţie — un șir de idei, cu centralizarea și descentralizarea — 
alt șir de idei, și pare a admite un fel de identitate sau afinitate între 
centralizare și aristocrație și între descentralizare și democraţie. 

D-lor, fac apel la aceia din dv., care cunosc puțin istoria, 
ca să sprijine aserţiunea mea, că această părere este cu 
desăvârșire greşită, şi aci nu încape controversă, căci este un 
fapt istoric cu totul sigur. Este o părere greșită, și regret că o 
văd în acest raport, fiindcă dă o coloare prea stranie întregei 
lucrări. Ea este formulată astfel: pentru partizanii aristocrației 
centralizarea le asigură dominaţiunea; pentru partizanii 
democraţiei descentralizarea este adevărata garanție... 

Voci. Așa este. 

G. Cantili. Foarte exact. 

T. Maiorescu. Este complet fals, că pentru partizanii aristo- 
craţiei centralizarea le asigură dominaţiunea. (Denegatiuni.) 
Pare că este vreo îndoială asupra acestui punct... 

Voci. Sunt multe. 

T. Maiorescu. Poate că voi fi în stare să conving pe vreunul 
din dv. Ei bine, d-lor, care este din Europa statul ce vă va servi 
dv. ca model de descentralizare? Greșesc, dacă citez Anglia? 
Cum știți, Anglia este statul eminent descentralizător. Și care 
este statul mai centralizator, al Europei apusene cel putin, căci 
pe Rusia am fericirea să nu o cunosc. 

O voce, l-ați făcut cunoştinţa acuma. 

T. Maiorescu. Este Franţa. Apoi bine, d-lor, dacă este ceva 
sigur ştiut în toată dezvoltarea istoriei (și unii din 
domnia-voastră, și mai cu seamă dacă nu mă înșel d. D. 1. 
Ghica va putea mai bine să ne lămurească asupra acestui punct, 
căci cunoaște Anglia) apoi este știut că în Anglia, țara cea mai 
descentralizată, aristocrația teritorială este fundamentul 

descentralizării administrative, și este și natural... 
D. I. Ghica. Dar acolo este aristocrația democratică. Cei 
mai mari aristocrați sunt cei mai mari liberali. 


PTEE 2 ui aaa 

T. Maiorescu. Este aristocrație democratică, ziceti. , 

D. 1. Ghica. Ideile cele mai liberale sunt ale aristocrați or. 

T. Maiorescu. Primesc aceste explicațiuni ce binevroiţi a-mi 
da, d-le Ghica. Vrea să zică în Anglia e a 
fundamentul descentralizării. Acum să revenim la par 


raportului: 


Pentru partizani 3 entralizaţiune | asigutd 
» 1 aristocrației ka ale 


dominaţiunea“. _ l 
Pache Protopopescu. n țară la noi. 
T. Maiorescu. Vrea să zică este O at 


o aristocrație aristocratică. 


D. 1. Ghica. Arbirrară. Te Ta 
T. Maiorescu. Atunci raportul trebuia să o releve, fiindcă 
eosebire între ceea ce vroiți 


istocrație — liberală și 


i esentiala di i 
tocmai aceasta este í ! ; 
si ceea ce vroim nol. Pentru noi sunt proprietarii 


ba d. Maniu, dar de aristo- 


teritoriali, precum foarte bine a zis A 
poate fi vorba în statul nostru. Pentru not propr e 

rială este un element fundamental al e 

si democrația întru cât nu este fandată pe UI eo e, 
credem noi că aduce tocmai pericolul centralizării, precum j 
adus în Franţa. În Franţa aţi avut stăpânirea i 
odus cea mai mare centralizare. Vrea să 
az raportorul făcea mai bine să lase 
ocraţie şi democrație la o parte, Și să 
zi de descentralizare, fiindcă sunt 
| descentralizate și sunt state 
Aceste două lucruri se împacă 


craţie nu 
tatea terito 


tocmai când s-a intr 
zică, d-lor, în orce c 
cestiunea aceasta de arist 
se vorbească de centralizare 
State aristocratice foarte 
democratice foarte centralizate. 
i A . 
e Gn adia lucru, ce aș fi dorit ca d. raportor să nu-l puis 
sunt aluziunile, al căror tact mărturisesc că nu 
sunt în stare a-l înțelege; aluziunile la legea de la 1874, întru 
elementele conservatoare de care am avut onoare 
prietatea teritorială. D-voastră; d-le raportor, 
inta unanimă a naţiunii, căreia îi corespunde 


în raportul său, 


cât cuprinde 
a vă vorbi: pro 
ziceţi că este dor 

proiectul d-voastră de lege. Au doară credeţi dv. că con- 
servatorii, proprietarii teritoriali, care au făcut legea de la 1874, 
nu fac parte din națiune? Ar fi de folosul nostru ca să afirmăm 
că națiunea sunt toţi, afară de proprietarii de teritoriu din 
România? Și dacă sunt proprietari mai mari decât dv., poate 
să fie o nefericire şi un ostracism pentru dânșii că au această 
poziţie? Desigur nu. Apoi dacă vroiţi să exprime legea acea 
dorință unanimă a naţiunii, care după apreţiarea mea, spre 
dauna acestei Adunări, nu este reprezentată suficient; dacă o 
lege comunală are să reprezente interesele ţării, este bine ca și 
acei, care s-au întâmplat să fie astăzi în așa minoritate, să fie 
într-un număr suficient reprezentați înaintea dv., și dacă nu 
sunt, era bine să nu fie atacați în modul cum s-a făcut. 

Vedeţi cuvintele: „crearea a două colegii în comunele 
rurale, adică colegiul proprietarilor mari cu impozit de 120 lei 
anual, care votez prin procurator, și colegiul țăranilor, este 
pasul spre înfeodare, este sistemă deja condemnată de această 
Adunare Legiuitoare. Dacă Constituţiunea a creat diferite 
colegii pentru Corpurile Legiuitoare, aceasta a făcut-o pentru 
cuvinte cari nu și-au locul în privinţa alegerilor comunale, și 
nicăeri Constituţiunea nu a prescris ca sistema electorală 
aplicată pentru Corpurile legiuitoare, să fie aplicată şi la 
comune și la județ. Din contra la comune chiar e nepractică, 
e absurdă putem zice“. 

Terminul fără îndoială este parlamentar, dară este tocmai 
la granița parlamentarismului, și cred că cu termini de la 
graniţă nu era bine a se lovi încercarea unei Camere, care a 
lucrat și ea după ceea ce credea că este bine pentru națiune, 
precum credeţi și dv. că este bine cum lucraţi astăzi. Unde 
ajungem, d-lor, dacă pe fiecare an începem a califica cu 
asemenea termini lucrările reprezentanţilor antecedenți ai țării? 
Și credeţi dv. că lucrarea, care o faceţi acum, când califică de 
absurdă Camera trecută, va fi o lucrare care va rămânea? Apoi 
d. președinte al consiliului... cred că nu este o scădere pentru 

d, Protopopescu Pake, dacă spun că d. președinte al consiliului 
re ca om mult mai multă experiență în ţara aceasta despre 
emenea lucrări decât d-sa... ieri sau alaltăieri am cetit în 
baterile Senatului, când era vorba, de ce? numai de 
administrarea eforiei spitalelor din București, a zis următoarele 
foarte înțelepte cuvinte: 


„La București se vede că am avut mâna mai fericită, când am 
“numit administratori, care au rămas pănă acum sub toate 
“ fluctuaţiunile politice, şi așa a prosperat înainte; la lași n-am avut 
aceiaș mână fericită, s-au schimbat cei care îi numisem la 1868, dar 
şi astăzi caut să numesc alți oameni, care să fie afară din fluctuaţiunile 


AAA aria oc 
“politice, ca să facă să prospereze şi epitropia spitalelor din ași. 


Dacă dar este foarte adevărat aceasta pentru spitale, nu va 
fi oare foarte adevărat și pentru comune, și nu va fi bine ca 
lucrarea care o faceţi dv. să fie o împreună lucrare a tutulor? 
- și nu ar fi grozav când acum, după patru ani ai reformei de la 
: 1874, aţi face dv. o reformă, și peste alți 2, 3 ani... pardon, 
d-lor, câtă vreme credeţi d-voastră că aveţi să rămâneți cu 
regimul acesta? 4, 5, 10 ani, cât voiți, dar înțelegeţi, că are să 
vie un timp, când acest regim va înceta și va veni altul. 

S. Miclescu. Atunci va fi potopul. (Ilaritate.) 

T. Maiorescu. Îmi pare că nu respectați constituționalismul, 
sub egida căruia ne aflăm, onorabile d-le Miclescu. Este lucru 
- natural al regimului constituţional ca partidele să participe 
alternativ la putere; se va întâmpla din nenorocire să vie la 
putere un partid, care să nu aibă vederile Dv., așa e jocul 
constituțional. 

B. Maniu. După 7 ani răi, 7 ani buni. 

T. Maiorescu. După 7 ani fie, dar orcând ar fi, cred că era 
mai bine, dacă raportul se prezenta ca un rezultat al dorințelor 
unanime ale țării și nu se expunea prin cuvintele sale agresive. 

Acum să-mi daţi voie să fac o altă critică, o critică mai 
esenţială, și aceea sper că va avea un echo în dezbaterile dv. 

D-lor, ceea ce face comisiunea dv. nu este o descentralizare, 
aşa de puţin, încât eu unul m-am mirat când am văzut acest 
proiect de lege dat acum ca rezultatul ideilor de descentralizare 
al partidului democratic din România și ca ultima floare a 
acelui articol din Constituţiune, care cere ca să fie comuna mai 
independentă și mai descentralizată. D-lor, v-aţi dat, desigur, 
seama în luminile și cunoștințele dv. profunde, foarte 
profunde, ce însemnează descentralizarea! În mod straniu, 
d-nul raportor ne dă numai definiţiunea unui francez 
Coquelin despre ce însemnează centralizare, dar nu zice ce este 
descentralizarea. D-nul raportor zice după Coquelin: 


„Grămădirea în mâna unui guvern unic și central a tutulor 
atribuţiunilor puterei publice“. 


Şi apoi spune acest domn Coquelin toare primejdiile, ce se 
întâmplă într-un stat, care are centralizarea. 

Ce este însă descentralizarea? Descentralizarea voieşte lăsarea 
în mâna autorităţii locale a unei părți din atributele puterii 
publice. Nu ministerul, nu prefectul să se amestece în lucrările 
comunei, ci ea însăș să exerciteze câteva lucrări esenţiale. 
Aceasta va să zică descentralizarea în modul cel mai general. 

Apoi, d-lor, care este chemarea comunei? De la art. 12 pănă 
la art. 17 o spune tot așa şi legea de la '74, o spune tot așa și legea 
de la '64, și cu această conglăsuire admirabilă sunteţi toți de acord 
a zice că aici este chemarea comunei. Comuna, care se compune 
din atâția locuitori, are următoarele sarcini: să aibă un loc de 
primărie, o biserică, o casă pentru școală de băieți, o casă pentru 
şcoală de fete și un cimitir, „toate aceste în bune condițiuni igienice“. 

Așadar, biserica, școala, salubritatea publică, și la un alt 
articol se vorbește şi despre poliţia comunală. Apoi bine, d-lor 
deputați, le daţi acestea în sarcina consiliului comunal? Ia cetiţi: 
„fiecare comună trebuie să aibă cel puțin o casă pentru școala 
de băeți și o casă pentru școala de fete“. Și raportul vedem că 
zice: comunele trebuie să aibă un focar pentru instrucţiune, 
atât pentru băieți, cât și pentru fete. 


DISCURSURI PARLAMENTARE 469 


E 
E3 


Dar care este focarul de lumină pentru băieți și fete? Cele 
patru ziduri cu un acoperiș pe ele? Focarul de lumină pentru 
bieți și fete este învățământul ce-l dai între cele patru ziduri, 
este învățătorul care propune învățământul, este revizorul care 
inspectează, este, în fine, totalitatea însuflețită a celor ce iau 
parte la școală. În mânile cui dar lăsaţi școala? Învățământul 
în comună al cui este? Al puterii centrale! Apoi ce 
descentrralizați la comună? Cele patru ziduri materiale pentru 
şcoală? Aceasta numiti d-voastră o descentralizare în instrucţia 
publică? Dar unde mai găsiți d-voastră o asemenea 
descentralizare? Alta este cestiunea, dacă ar fi bine sau nu să 
se dea la noi o asemenea descentralizare, și dacă veţi recunoaște 
că este primejdios de a o da, atunci să ștergem cuvântul de 
descentralizare din vocabularul nostru cât pentru școalele 
comunale. Daca voiţi însă în adevăr descentralizare în școală, 
atunci dați comunei care plătește sarcinele școalei, și dreptul 
de a decide ceea ce se petrece în școală; iar puterea centrală să 
aibă numai inspectarea superioară. 

Şi fiindcă raportul vorbește de Englitera — punându-mă 

răș sub controlul colegului nostru d-lui D. I. Ghica — voi zice 
că nu este exact, că în Englitera sunt cele mai multe școli, căci 
cele mai multe sunt în Germania, dar pentru un moment să 
admitem aceasta. Apoi ştiţi d-voastră, ce a făcut Englitera 
pentru școli? 

Pănă la 1834 n-a cheltuit statul englez o para pentru şcoli, 
cheltuelele le suporta comuna, districtele, mai ales instituțiunile 
private, niciodată însă statul. Şi numai de la 1834 a început 
statul a da ceva, o jumătate de milion de franci pentru o 
populațiune de 25 000 000, câtă era atunci (vorbesc numai 
de Englitera Europeană), și a dat statul englez această 
subvențiune numai pentru a veni în ajutor la construcția 
localurilor în acele comune, care erau mai lipsite de mijloace. 
Într-un stat descentralizat proporția este inversă, sufletul 
învărământului îl are comuna, iar zidurile le plărește statul. De 


: 

atunci încoace s-au sporit subventiile statului, și la 1863, mi 
se pare, a venit așa-numitul cod revăzut în Anglia, care a 
introdus niște subvenţii regulate pentru școli, dar totdeauna 
principiul a fost că numai școalelor, care exista deja din 
inițiativă privată, le dă statul ceva. Iată, d-lor, ce însemnează 
descentralizare. D-voastră însă prin acest proiect n-aţi făcut așa. 
Ați zis numai: comuna plătește casa, ca primul punct de 
descentralizare. Însă aceasta este numai o nouă luare de bani 
de la comună, dar nu o independenţă a ei. 

Al doilea punct de descentralizare al d-voastră este: 
comuna îngrijește pentru cheltuielele bisericei. Dar cun 
îngrijește? Ea trebuie să suporte cheltuelele pentru reparația 
bisericei, pentru plata preotului, numirea acestuia însă o face 
autoritatea bisericească. Dar averea bisericei unde este? Cum, 
d-lor, statul a secularizat averile monastirești — și în ceea ce 
privea relațiunile lor cu străinătatea, bine a făcut că le-a 
secularizat; dar averile destinate pentru biserici și școli, statul 
le-a vârât în casa sa, și acum, după ce le-a cheltuit te miri pe 
ce, acum vine şi zice comunei: îți dau descentralizarea, plătește 
la biserici, dar preotul de numit îl numesc eu, celealte regulari 
le voi face eu, banii rămași din vechime acestor așezăminte îi 
iau și-i administrez eu, tu comună plătește din alţi bani. 

Aceasta e descentralizare în ale bisericei? Apoi descen- 
tralizare în ale bisericei însemnează că trebuie să lăsați bisericei 
averea destinată ei și dreptul de a o administra ea. 

Aţi mai lăsat comunei salubritatea publică prin frumoasa 
frază, care merită a fi citită: „Comuna mai contribuește și la 
întreţinerea serviciului sanitar“, pe funcţionari însă, pe doctori 
îi numește Ministerul de Interne, comuna numai îi plătește. 

Voci. Nu Ministerul de Interne, ci județele. 

T. Maiorescu. Apoi consiliele judeţene sunt mai totdeauna 
în mâna prefectului. Dar, d-lor, ce însemnează descen- 
tralizarea? Avui onoarea să vă spun că acolo este descentralizare, 
unde cu un cuvânt rezumător lucrurile se petrec așa: Tu care 

ai bani, numeşti pe acei care îi iau; adică tu dai bani pentru 
oală, tu ai să numești pe învăţători și eu statul controlez numai; 
dai bani pentru biserică, tu să administrezi și averile bisericei; 
dai bani pentru salubritate publică, tu să administrezi și 
eniturile destinate pentru aceasta și să numești personalul. 
Descentralizarea comunală este atunci, când comuna 
ingură administrează acolo unde dă bani; statul numai 
ontrolează, dacă vrea. Dv. însă prin proiectul acesta aţi acut 
ot aceea ce era la 1864 și 1874, ați zis: descentralizare este în 
le caselor şcoalei, ale plăţilor bisericei și higienei, iar încât 
privește averile acestor așezăminte mi le rezerv mie, stat, Și tot 
ie şi numirile. 
Pa dlor, ce descentralizare faceţi d-voastră. Aceasta este cu 
neputinţă, căci ar fi suprimarea acelei idei mari din Consta, 
dar foarte greu de realizat, care se numește descentra izare. ani 
Dar, d-lor, se poate o lege de descentralizare în comună, fără 
ca alăturea cu dânsa să fie și celelalte legi reformate penru 
aceasta? Apoi ce însemnează o descentralizare comuna W 
Însemnează că am luat o parte din atribuțiunile puterei centr e 
şi le-am dat comunei. O asemenea măsură trebuie să meargă 
imediat paralel cu schimbarea celorlalte legi și cu o reducere 
însemnată în budgetul general al statului și prin urmare a 
impozitelor, încărcându-se budgetul comunei. Prin urmare vig 
să daţi învățământul la comună, descentralizati cheltue i e din 
budgetul statului. Voiţi să daţi higiena la comună, scă eri pe 
cetăteni din contribuțiuni cu această cheltuială către stat și dați-le 
la comună. Voiţi să daţi biserica la comună, scădeţi ehelruiaa 
din budgetul statului și daţi-o la comună, sau dați din 
Domeniile Statului. Domnilor, reforma decentralizătoare sunt 
convins că nu poate să meargă decât paralel cuo altă cestiune, 
care trebuie să vă preocupe pe dv., cu cestiunea Domenii or 
Statului. Dar mă mărginesc a fi atins aceasta numai în treacăt. 
La 1864 s-a făcut, cum știți, o lege comunală. De la 1864 
până acum merg mai bine oare serviciile ce s-au luat asupra 

comunei, decât mergeau înainte? Școala este mai bună acuma 
decât în 1864? D-voastră de prin localitate vedeți oare că 
biserica stă mai bine decât atunci? Vă pare că monastirile 
împuținate merg mai bine? că sunt mai bune cimitirile? După 
experiența mea răspunsul este negativ. Biserica se află astăzi 
în mai rea stare decât la 1864; școalele din sate, mai rău. 

D. Miclescu. S-au stricat la 1874. 

T. Maiorescu. S-au stricat la 1874 în parte; s-au stricat şi 
la 1864 și *68. În privința aceasta d. Miclescu trebuie să fie 
generos cu cifrele, căci de la 1864 încoace s-a stricat în fiecare 
an. Dar trebuie să ne întrebăm: care este cauza acestui rău? 
Lovitura de stat de la 1864 şi mai ales modul cum s-a făcut 
secularizarea monastirilor închinare luându-se averile din 
administrarea lor, luându-se Eforiei școalelor dreptul de 
dispunere a acestor averi, luându-se fondurile monastirilor și 
înglobându-se toate aceste fonduri într-o casă centrală, fără 
servicii specificate, au lovit de paralizie toate instituţiunile 
independente. 

Departe de mine ideea de a acuza măsura foarte justă de 
a se seculariza averile mănăstirești; însă ceea ce trebuie notat 
este că toate aceste averi secularizate s-au contopit în casa 
centrală a statului. De atunci trebuia ca fiecare mănăstire să-și 
administreze averea ei, de atunci ȘI școala și comuna trebuiau 
să-și aibă fondurile lor deosebite. 

Când veti aplica legea însurăţeilor și veți face descen- 
tralizarea învățământului public, a bisericilor, a tutulor 
sarcinelor comunei, atunci binevoiți a le da și parte din averea 
ce li se cuvine. Când îi dați comunei școala, biserica şi higiena, 
daţi-i și averea; nu cea ridicată prin taxe zecimale, ci avere din 
aceea care a luat-o statul din pământul României, avere desti- 
nată de strămoșii dv. tocmai la școale, biserică și salubritate 
publică. Atunci va fi comuna în adevăr descentralizată. 
Atunci va şti ce să facă. 


a... mea 

Așa cum este acest proiect, nu-l pot considera decât ca un 
mecanism al numirilor. Dar ce ne pasă nouă de titlul hârtiilor 
şi modul de numire al primarului și consiliului comunal? La 
1864 se numeau vro 5 candidaţi; la 1874 s-a zis să fie șeapte; 


< acum se propun 9; numirea primarului era făcută de ministru 
© de interne dintre candidaţii ce au întrunit mai multe voturi; 


or era făcută de-a dreptul; sau era alegere din partea consiliului 
comunal — toate aceste sunt cestiuni de detai ale mecanismului 
administrativ. i 
Cestia cea mare este: de unde să ia comuna ca să plătească 
ceea ce puneţi în sarcina ei? Apoi bine, d-lor, nu v-aţi 
întrebat niciodată în ce relație stă budgetul statului îi acela 
al comunelor? Dacă facem calculul, ajungem la următorul 
rezultat: aproape jumătate din impozitele ce le cere statul de 
la ţărani, vine și comuna și le cere; și apoi a ajuns a fi un obicei 
introdus în guvernele noastre, că de câte ori voim să descărcăm 
budgetul statului, aruncăm greul în sarcina comunei; pare că 
țăranul nu este tot așa de simţitor dacă plătește comunei, sau 
statului, sau județului, pare că nu se ia din una și aceeaș pungă 
a lui, pungă foarte sărăcită. l 
Dacă este adevărat principiul teoretic pus de d. raportor, 
că acolo unde se controlează întrebuințarea banilor, acolo se 
solicită activitatea publică, atunci începeți de puteţi: în 
practică ideea descentralizării dând o adevărată ființă 
comunelor. l 
D-lor deputați, cum vedeți, am terminat. l l 
Ceea ce aveam onoare de a spune contra acestui proiect, 
erau observări, care tindeau a arăta că el, aşa cum l-aţi făcut, 
nu corespunde ideilor de descentralizare întru nimic. Este un 
mecanism administrativ schimbat, dar nu este deloc 
descentralizarea voită de Constituantă. l 
Proiectul de față este un nou mecanism centralizător, care 
nu realizează cerinţele țării acesteia. Apoi daca fară a vol 
înșelăm așteptarea tutulor zicând: iată descentralizarea, în 

realitate are să iasă absoluta mizerie a comunei. Cred că este 
greșită această cale de a reforma comuna; cred că ar fi mai 
prudent de a se schimba legea numai atunci când veți putea 
veni cu un proiect descentralizător general, să se descentralizeze 
și administrația cultului și administraţia școalei, și să se reguleze 
cestiunea Domeniilor Statului. Fără aceasta, toată lucrarea ce 
se face, se face în zadar. 

D-lor, noi ne aflăm înaintea unor întâmplări hotărâtoare 
azi; fie că n-ar fi răsboi, fie că n-ar fi pace, amândouă aceste 
vor avea o înrâurire hotărâtoare asupra noastră. Dacă soarta 
noastră se va limpezi în anul acesta și daca va fi consfinţită 
dorința noastră şi daca se va putea consolida într-un timp de 
pace independenţa noastră, fără îndoială va trebui să vie o 
Constituantă, care să legifereze acest nou pact. lar daca nu va 
fi pace și va fi răsboi, atunci de la sine se înţelege că nu veți 
avea timp oportun ca să puneţi în lucrare această lege. În 
amândouă cazurile e mai bine să așteptați. Pentru ce pripiti 
lucrarea aceasta în mai 1878? Pentru ce voiti să faceti sub 
drapelul democraţiei o lege, care nu corespunde ideilor 
descentralizătoare? 

Pentru aceste diferite motive, atât de oportunitate, cât și 
de lipsă de temei descentralizător, eu cred să se respingă luarea 
în considerare a acestui proiect de lege sau să se amâne 
dezbaterea lui pănă la un timp mai bun și mai liniştit. 

P. Grădisteanu. Cer cuvântu în cestiunea de amânare 
ridicată de d. Maiorescu. 

D. președinte. N-am auzit pe d. Maiorescu propunând 
amânarea. 

T. Maiorescu. Ca opoziţiune şi minoritate, nu fac 
propuneri majorităţii. Părerea mea e să se respingă luarea în 
considerație sau să se amâne dezbaterea legii; și las vreunuia 
din urmașii, care vor lua cuvântul, să primească una sau alta 
din aceste două propuneri și să o formuleze pentru majoritatea 
Camerei, dacă va voi. 

La acest discurs răspunde între alții și ministrul-pre- 
zident L. Brătianu, cu aluzii la nepotrivita reprezentare 
a „aristocrației“ prin autorul acestei scrieri. Aluzia este 
relevată la sfârșitul şedinţei prin următoarele cuvinte în 
chestie personală: 


Este o parte în cuvântarea d-lui prezident al consiliului, 
ce-mi este adresată mie personal și pe care o cred nedreaptă. 
Iau cuvântul pentru a rectifica. Când am început să vorbesc 
în mijlocul d-voastră, mi-am exprimat părerea de rău că sunt 
astăzi din întâmplare singur din Partidul Conservator, doi alți 
colegi ai noștri lipsesc. Fiind singur, indiferent dacă persoana 
mea merită sau nu de a reprezenta în totalitatea lui acest partid, 
sunt prin forța lucrurilor singur în mijlocul dv., care pot să zic 
ceva asupra lui. Şi în privinţa celor ce se petrec în el, îmi iau 
voia să știu cel puţin atât cât știe d. ministru-prezident, care 
nu este din acest partid. Știu, dar, că în partidul nostru ca 
partid — criminali izolați pot fi în toate părțile, — știu însă că 
în partidul nostru nu este nici unul, care să nu considere ca 
insultă, când i se atribuie că vrea să răstoarne Constituţiunea 
țării cu ajutorul străinilor. Declar și afirm că, prin asemenea 
insinuări, calomniaţi pe aceia care nu sunt în mijlocul 


ți 


d-voastră. 

Ce voiţi d-voastră? Ca să las asemenea bănuieli nerelevate? 
Voiţi să mă puneti în poziţia, pe care eu n-o ocup și n-o 
primesc, de a-mi aroga dreptul să vorbesc în numele acelor ce-i 
numiți dv. aristocrație? Apoi, d-lor, tatăl meu a fost profesor 
şi tatăl tatălui meu a fost țăran, și ţin de onoare a vă spune 
aceasta. Eu n-am primit și nu primesc deosebirea între 
aristocrație, cum o puneti dv., şi democraţie. Cred că nu există 


e pe ec aie 


această aristocrație în statul nostru. 
I. C. Bratianu, președintele consiliului. Si eu tot aşa înţeleg, 
T. Maiorescu. Există numai deosebire între proprietatea 


teritorială şi neproprietate. 

I. C. Brătianu, presedintele consiliului. Apoi toți suntem 
proprietari. 

T. Maiorescu. Afară de proletarii democrați. De aceea cred 
cu, care sunt (dacă-mi permiteţi o analogie străină) un 
membru din fiers état, un burges conservator, cred că este mai 
bine ca să fie comuna așezată pe baza proprietăţii... 

Joan C. Brătianu, președintele consiliului. Apoi așa este 
așezată. 

T. Maiorescu. După părerea mea, nu este așa așezată. Eu 
dar vorbesc ca membru al Partidului Conservator, din care fac 
parte. 

Prin urmare acest fel de aluziune nu-l primesc de la d. 
președinte al consiliului şi-l rog să binevoiască a fi — nu 
indulgent, căci nu-mi trebuie indulgenţa d-sale — dar drept 
într-o Cameră, a cărei aproape unanimitate este pentru d-sa, 
față cu un adversar, care este singur, dar care scoate 
personalitățile totdeauna afară din joc. Eu am profesat pentru 
d-voastră cei în vârstă cel mai mare respect personal, și vă rog 
ca și d-voastră să fiţi în această privinţă un bun model nouă 
celor mai tineri. Vă rog ca altă dată să nu mai puneti 
persoana mea în joc. 


După câteva cuvinte ale ministrului-prezident se 
pune la vot luarea în considerare a proiectului de lege, 
și rezultatul este: 


Votanti. ie preceda Dral 58 
Abținuți nu, 3 
Bile albe pentru ............. 57 
Bile negre contra .............. 1 


37 


Despre ancheta parlamentară în chestia 


Institutului Bașotă 


(Sedinta Camerei de la 20 mai 1878) 


Asupra unei interpelări a deputatului i Scarlat 
Miclescu, care se plânge că „Institutul academic de la 
Pomârla, prevăzut în testamentul lui Anastasie Başṣotă de 
la 1869, nu este încă înfiinţat de executorii testamentari, 
în contra cărora deputatul B. Calcăntraur adaogă cele 
mai violente acuzări, se face o lungă discuţie, la care mai iau 
parte dd. G. Vernescu, R. Pătărlăgeanu, G. Danielopolu, 
şi se propune o anchetă parlamentară, deși ministrul de 
culte, d. G. Chițu, răspunsese că va trimite acea 


administrare în cercetarea justiției. 


D-lor, între cele spuse de d. Danielopolu a fost un 
cuvânt, care cred că este bine să ni-l amintim cu toții cât se 
poate mai mul; este, că puterile publice nu fac bine de a nu-și 
păzi limitele lor, fiecare se rămâie în limitele sale. f 

Nu ştiu dacă ne-am dat cu toții bine seama de însem- 
nătatea unei anchete parlamentare. l 

Pe mine nu mă preocupă cazul izolat de la Dorohoi, căci 
cred că multe din cele denunțate sunt exagerate, și sunt convins 
că o serioasă cercetare vă va dovedi aceasta, că veți găsi lucrurile 
mult mai în regulă decât vă par acum. Dar, vă repet, aceasta 

nu mă preocupă. Pe mine mă preocupă un lucru de mare 
interes: care este rolul unei Camere și care este rolul guvernului 
în asemenea chestii? A venit un deputat și a făcut o denunțare, 
d. ministru a răspuns: denunţarea este gravă, prin urmare eu 
voi da cauza în cercetarea justiției. Era dator d-sa să facă așa 
și foarte corect a răspuns. Ce voiţi d-voastră să facem cu 
ancheta parlamentară? 

Ancheta parlamentară asupra unei chestii politice este 
naturală, trebuie să se facă de câte ori credeți d-voastră că este 
un interes politic în joc. Ancheta parlamentară pentru 
interesele generale ale țării, agricole etc., este o chestie care 
priveşte tara întreagă și unde poate negreșit Adunarea să aibă 
cuvântul său. Ancheta parlamentară în contra funcționarilor 
guvernului, cum aţi făcut cu prefecţii de sub regimul trecut, 
da, este o chestie politică. 

Dar cum voiţi să faceți anchetă parlamentară într-o cauză 
privată? Sunt executori testamentari care nu-și îndeplinesc 
datoria, ministerul v-a spus că-i va trimite la parchet; ce voiţi 
să faceți d-voastră aci? Pe executorii testamentari când i-ați 
întreba d-voastră, ei sunt în drept să vă răspundă: Nu vă dau 
nici un răspuns. Martorii asemenea sunt în drept să vă zică: 
Nu vă răspundem nimic, Cum vă amestecați d-voastră în 
mersul justiției? Nu e vorbă, în teorie generală se poate face 
anchetă pentru orce, dar în Practică e netăgăduit, că nu s-a 
făcut niciodată și nu este bine să se facă o anchetă parlamentară 
într-o chestie, unde există un testament privat. Aci, d-lor, sunt 
niște oameni numiţi executori testamentari și asupra cărora 
planează acțiunea procurorului. Cu ce autoritate și cu ce drept 
veniți d-voastră să vă puneţi cu ancheta parlamentară între 
procuror și justiţie? Eu cred că nu este bine ca Adunarea să 
tindă a face acte, care sunt de atribuțiunea puterii executive 
sau a celei judecătorești, ȘI vă mărturisesc că am fost surprins 
mai alaltăieri când, cu ocazia unei interpelări făcute asupra 
numirii unui revizor şcolar, am auzit pe d. ministru zicând că 


Apei ei tt ie 

ă ă i i irea 
va depune dosarul la Cameră; pentru că numirea și pisi : 
unui revizor fiind de exclusiva atributiune a ministrului, el este 

i 3 e ii 
responsabil ca ministru și detaliele acestea ale administrațiun 
rivesc pe ministru. e ap aa 
i Când ministru v-a spus: voi da în mâna eva cazul de 
â ă nu era la locul ei și vă rog 
la Pomârla, ancheta parlamentară nu 


să nu o primiți. 


38 şi 39 


Despre numărul de contribuabili ai comunei 


și despre numărul școalelor comunale. 


(Sedinta Camerei de la 2 iunie ] 878) 


i Discuţia pe articole a legii comunale, mereu 
întreruptă prin întroducerea altor chestii în ordinea zilei 
ajunge la 2 iunie pănă la art. 6, în care se vorbeste de 
numărul contribuabililor cerut pentru a forma o comună 

l Aici comitetul delegaților propunea în princip un 
minimum de 300 (în legea d-lui Catargi de la 1874 era 
de 500). Domnii Misail, D. Giani, Cantilli, Fusea etc. 
propun, prin amendament, ca o comună să se poată 
forma de orce număr de contribuabili, îndată ce se 
constată că pot îndeplini sarcinele comunale. 


Domnilor deputați, am auzit, ca și d-voastră, 
fac articolului 6 al comisiunii. Însă, 


așa cum l-a prezentat comisiunea, 


criticele ce se 
mi se pare că formula art. 6, 
este cea mai nemerită. și aci 


ma unesc întru toate cu părerea colegului nostru d. Sefendache 


D-lor, ce voi ? și ăi 
» Ce voiește art. 6? și regret că însuș d. raportor şi l-a 


Arăsi , . 

p isit am eu munca ingrată de a susține lucrarea comisiunii 
i e însemnează cifra aceasta de 300 de contribuabili? si ce 
însemnează cifra de 500 locuitori ce era în le 


742 f ea d-lui C i 
de la °74? Însemnează pericolul cel mare Îi arg 


e se poate aduce 


{ 
$ 

săteanului de a fi exploatat de notar și de primar, îndeobște 
de functionarism. Aci este pericolul. Dv. aveţi aerul de a voi 
să îmbulziţi pe țăran cu drepturi; parcă este o împărțire de 
bogății asupra comunelor. Apoi când la discuția generală v-am 
întrebat eu: ce numiţi d-voastră descentralizare? este aceasta 
numai o încărcare cu sarcine asupra comunei fără să-i dati nici 
un drept? la aceasta nu s-a răspuns nimic, se zicea că este o idee 
comunardă de a crea o avere comunei. D-voastră n-aţi dat 
comunei nimic, îi luaţi numai contribuţiuni. Aceasta este 
descentralizarea d-voastră? Aci vedem la cap. Il, sarcinele 
comunei; dară aţi văzut un capitol în toată legea: drepturile 
comunei? Școală să-şi clădească, spital să-și facă, biserică să ţină; 
frumos! Adică să dea fără ca să i se dea ceva în loc, și de unde 
să dea? și cine să dea? să-și plătească funcţionarii, să-și 
plătească primarii și notarii, dar de unde să plătească? 

Credeţi d-voastră că sunt mulţi ţărani care să se 
îmbulzească, să ceară şi să zică: aide că voim noi să plătim 
biserica şi școala și celelalte? Apoi, d-lor, să nu ne facem iluzii: 
în practică lucrurile se petrec așa, că este foarte greu ţăranului 
de a plăti tot ce-i cerem noi; prin urmare nu este îmbulzeală 
de a-și plăti ei şcoala, biserica, primarul, notarul etc. 

Ideea predominantă dar a fost aceasta: serviciile publice 
trebuie să le îndeplinească comuna, dar să le îndeplinească 
după măsura putinței sale. De aceea în legea d-lui Catargi de 
la 1874, pentru a nu îngreuia pe țăran prea mult, cu aceste 
dări, pentru a nu înmulți numărul funcționarilor între țărani, 
s-a zis să se mărească grupul contribuabililor, care poartă aceiaș 
sarcină. Acum dacă în realitate s-a executat bine sau rău acea 
lege, aceasta nu o examinez, sunt mulți din d-voastră și mulți 
din partea noastră care zic că s-a executat rău; dar atunci se 
vede că n-a fost legea practică în privinţa numărului prea mare, 
însă ceia ce ştiu este că ideea predominătoare a fost aceasta, 
și nu uitaţi că propriul d-voastră raportor vă zice în raportul 
său, care în privinţa centralizării şi descentralizării, a 

aristocrației și a democrației are idei nu prea lămurite, dar în 
privinţa altor cestiuni are idei prea lămurite, vă zice: Pericolul 
descentralizării este mărirea funcționarismului. Este adevărat 
că descentralizarea mărește funcționarismul, și la țărani 
dorinţa la funcţionarism este tot așa de evidentă, adică 
voiește fiecare să trăiască pe cât se poate din budgetul public. 
Dacă măriți d-voastră numărul comunelor prea mult, aceasta 
însemnează că măriți contribuțiunea săteanului prea mult, că 
se vor face prea multe budgere, în care vor fi prea multi 
primari, ajutoare de primari și notari, care să fie plătiţi din 
punga țăranilor, iată adevărul lucrului, şi atunci cestiunea este 
așa: în practică cât poate să plătească țăranul pentru ca să-şi 
susție sarcinele? câți primari, câți notari să-i plătească ţăranul 
român? D-voastră vă grăbiţi toti și ziceţi: mai multi, mai mulți, 
pare că ar fi binefacere pentru țăran, dacă îi veţi da cât de mulți 
primari, cât de mulţi notari... 

O voce. Cât de multe şcoale zicem noi. 

T. Maiorescu. Şcoale faceți cât de multe, eu nu mă 
împotrivesc, şi binevoiţi a vedea că budgetul școalelor sătești 
lăsat de mine era mult mai mare decât cel votat de d-voastră. 
Dar să revenim la subiect. Apoi cu cât puneţi sarcine mai multe 
comunei, cu atât trebuie să vă întrebaţi, unde sunt mijloacele 
de a suporta acele sarcine? Așa fiind lucrul, comisiunea dv., 
foarte prudentă, și-a zis: noi să punem o cifră mijlocie, pentru 
ca să nu înmulțim acea clasă a funcţionarismului în spinarea 
bietului sătean și să zicem că 300 de contribuabili în comunele 
rurale să formeze comuna și ei să-și poarte toate sarcinele, să 
plătească pe primar, pe notar, biserica, spital, adică nu spital 
de-a dreptul, ci comuna să contribuiască la întreţinerea 
serviciului sanitar. După mine, prea mari sarcine le dați și așa. 

Dacă însă, şi foarte prudent arată aceasta comisiunea, dacă 
însă vor fi contribuabili, care, deși mai putini la număr decât 
300, vor putea întreţine toate sarcinele comunei, atunci acel 
număr de contribuabili vor forma o comună. Ce rău vedeţi 

“duvoastră aci? Deosebirea este că, după cum ptopuné proiectul, 
u îngreuiați mult punga ţăranului, pe când, după cum propun 
amendamentele, o îngreuiaţi prea mult. Nu va putea un număr 
rea mic de contribuabili să suporte toate sarcinele comunei, 
şfară numai dacă nu se va întâmpla să fie tot oameni avuti. 
D. Misail zice: să constate că pot să suporte sarcinele; alții 
ic să declare numai. Dacă veţi zice numai să declare, apoi veți 
“vedea la Ministerul de Interne or la reședința judeţului o 
" declaraţiune subscrisă cu o sută de cruci zicând: putem să 
“îndeplinim toate sarcinele, și subscrise acele petiţiuni de un 
“număr oarecare de oameni care nu știu nici să scrie, nici să 
etească, și prin urmare care nu ştiu ce au subscris, ce se zice 
n acea petiţiune făcută de cel dintâi puiu de notie a 
A se pună în comuna proiectată și de cel dintâi aspirant la 
budgetul satului ca să se facă primar. Atunci se va zice: iată o 
ută de oameni, care s-au hotărât să poarte sarcinele comunei, 
să plătească biserica, şcoala, primarul etc., şi ani se va grăbi 
și subprefectul și prefectul și ministrul să aibă a da zece, 
douăzeci de funcțiuni mai mult prin crearea acelei comune. 
$i apoi se va zice: iată am făcut un mare progres în 
descentralizare, căci comunele s-au înmulțit. 
D-lor, fiindcă vorbiti de şcoli, vă întreb: unde sunt jeoalele 
din sate? Nu sunt și nu au existat, pentru că nu pot să le facă 
oamenii, nu există pentru că s-au înmulțit funcționarii pe 
spatele ţăranului, n-au existat pentru că în legea de la 1864, ca 
` şi în aceasta, dacă se va vota, şi sper că nu se va vota, pentru 
că nu e timp, s-au făcut o sută de forme de administrație pentru 
țărani, dar țărănii n-au beneficiat de dânsele. Pentru aceste 
considerante, vă rog să votaţi articolul proiectului, care e în 
spiritul de a ocroti pe țăran contra funcţionarismului, articolul 
comisiunii e făcut în spiritul practic al ţării acesteia. 


În aceeaş şedintă se continuă discuția până la 
art. 12, în care este vorba de școalele comunale și unde 


484 TITU MAIORESCU 


comitetul delegatilor propune cel puţin două localuri de 
şcoală pentru fiecare comună, fie și rurală. 


D-lor deputaţi, câte comune rurale avem noi astăzi? 
Cred vreo 3000. Şi câte școale de sat sunt? Vreo 2000, şi în 
realitate nici 2000. 

Apoi legea din 1864 zice așa: fiecare comună trebuie să aibă 
o şcoală, și cu toate că au trecut 14 ani de când s-a pus în 
aplicare legea, în loc să avem mai multe școale, mi-e teamă că 
avem mai puţine decât atunci... Onor. d. Grigorescu pare a 
trage ca consecință din zisele mele, că nu prea doresc să avem 
şcoale în toate satele. Dar, d-lor, eu nu cred să fie un român 
care să nu dorească să se lăţească cultura în țara noastră. 
Deosebire între mine şi între d-sa în privința aceasta nu există. 
Modul însă de aplicare este care diferă. Căci nu este destul ca 
prin niște cuvinte pompoase să propună cineva un lucru 
nerealizabil; prin asemenea legi vom produce o societate de 
oameni nepăsători și pentru cele vechi și pentru cele actuale. 

În legea din 1864 se zice că fiecare comună trebuie să aibă 
un local pentru școală, o casă comunală şi să întrețină 
biserica. Apoi la 1865 a venit legea instrucţiunii Și la 1866 
Constituţiunea, care a consfințit principiul că instrucţiunea 
publică să fie obligatoare: fiecare copil, ajuns la o vârstă 
oarecare, trebuie să meargă la şcoală. 

Ei bine, vă întreb: ce ne-au folosit toate acestea? De 14 ani 
am legiuit că în fiecare comună să existe o școală, şi cu toate 
acestea până astăzi şcoală nu există. De ce crede onor. d. 
Grigorescu că dacă noi și astăzi legiuim tot aşa, vom avea 
negresit şcoale? Oare făranul nostru astăzi este mai bogat decât 
era acum 14 ani? Credeţi, oare, că pentru că s-a mărit budgetul 
statului, care pe atunci era de 50 milioane și astăzi s-a urcat 
la 100 milioane, țăranul s-a îmbogăţit? Aș voi să mi se răspundă 
la aceasta. Nu este destul să venim numai cu cuvinte mari și 
cu desăvârșire nepractice. 


ru ee ni ie st eee eee 

De aceea cred că ar fi bine să se adaoge în lege: fiecare 
comună, pe cât se va putea, se aibă şcoale, sau Și mai bine, să 
se adauge următoarea frază: iar acolo unde comunele nu sunt 
în stare să-și plătească aceste cheltuieli, va veni statul în ajutorul 
lor. Pentru ce statul? Pentru că statul a secularizat averile 
monastirești, pentru că statul a luat banii Eforiei şcoalelor, 
pentru că statul a luat averea Brâncovenească pentru şcoale, 
pentru că el a concentrat în mâna sa, în tezaurul său toate acele 
fonduri destinate de strămoşii noştri pentru şcoli, pentru 
spitale, pentru biserici, şi le-a cheltuit mai ales în militarism 
şi în funcpionarism. E 

Dacă este să revenim pe acea cale și să dăm comunei o viață 
proprie, trebuie să-i dăm mijloace pentru ca să-și îndeplinească 


îndatoririle. 


40 
Asupra Tractatului de la Berlin 


(Sedinta Camerei de la 28 septemvrie 1878) 


Parlamentul, de-abia închis la 5 iulie 1878, se 
redeschide la 15 sepremvrie. Congresul european își 
terminase lucrările și la !/ 13 iulie semnase Tractarul de la 
Berlin, pe care cancelarul Germaniei ni-l comunică 
oficial la 4 august. Cabinetul loan Brătianu, în situația 
nefavorabilă în care ajunsese, prezentă Parlamentului 
corespondenţa sa diplomatică relativă la congres. Senatul 
și Camera aleg comisiuni speciale pentru cercetarea ci, 
și asupra raporturilor şi moţiunilor se încing cele mai vii 
dezbateri. Cu tot atacul d-lui Dimitrie A. Sturdza, despre 
care am vorbit în întroducerea istorică a acestui volum, 
majoritatea Senatului susține guvernul și votează în 
ședința de la 26 sepremvrie următoare moţiune: 


„Comisiunea d-voastră a studiat corespondenta 
diplomatică relativă la Tractatul de la Berlin din 13 iulie 
1878; ea a văzut, cu adâncă mâhnire, că Puterile europene, 
prin vointa lor colectivă și într-un interes al păcii generale, 
au impus României dureroase sacrificii. Comisiunea dv. 
propune însă ca guvernul să fie autorizat a se conforma 
Tractatului din Berlin în această privinţă; totodată 
comisiunea dv. este de părere a se autoriza guvernul ca 
să ia în posesiune Dobrogea şi a o administra prin 
regulamente de administraţie publică, pănă la convocarea 
Adunării Constituante. Comisiunea, în fine, angajază pe 
guvern ca, atât pentru soluţiunea definitivă a cestiunii 


pepe e în oaie 

Dobrogei, cât și pentru celelalte cestiuni care rezultă din 
'Tractatul de Berlin, să convoace cel mult în cursul sesiunii 
ordinare de trei luni o Adunare Constituantă de revizuire, 
conform art. 129 din Constituţiune“. 


În Cameră, comisia specială se împarte. Majoritatea 
ei propune următoarea moţiune (care a și fost mai pe 
urma adoptată): 


„Luând cunoștință de Fractatul de la Berlin, Camera, 
silită de hotărârile puterilor şi nevoind a fi o piedică la 
consolidarea păcii, autoriză pe guvern a se conforma 
voinţei colective a Europei, retrăgând autorităţile civile 
și militare din Basarabia și luând în posesiune Dobrogea 
şi Delta Dunării. Celelalte cestiuni se vor regula pe cale 
constituțională“. 


lar minoritatea, compusă din grupul G. Vernescu- 
N. lonescu, propune: 


„Camera n-are a consimti la retrocedarea Basarabiei, 
dar invită pe guvern ca să retragă autorităţile civile și 
militare din acea parte de pământ a României, spre a se 
înlătura orice posibilitate de conflict. Consecințe voturilor 
sale anterioare, ia nu poate primi Dobrogea. Încât 
privește celelalte disposițiuni ale Tractatului din Berlin, 
Camera legiuitoare le va rezolva pe cale constituțională“. 


Faţă cu aceste două propuneri, care lăsau la o parte 
convocarea Constituantei, prevăzută în votul Senatului, 
opoziţia prezentă următoarea moțiune: 


„Având în vedere corespondenta diplomatică depusă 
de guvern relativă la Tractatul din Berlin, Camera declară: 
Este cazul a se aplica imediat art. 129 din Constituţiune 
pentru convocarea Adunării legiuitoare de revizuire“. 
(Semnati) T. Maiorescu, D. Donici, 
Sc. Rosetti, G. Gâtä. 


Pentru susținerea acestei moțiuni sc rostește în 
şedinţa de la 28 septemvrie următorul discurs: 


488 TITU MAIORESCU 


Domnilor deputați. Când am auzit pe d. ministru de 
externe cerând cuvântul, mă aşteptam ca să ascultăm cu totii 
expunerea acelei politice energice, sigure, înalte, pe care primul- 
ministru al României independente era chemat să o indice țării 
întregi. Ne așteptam cu atât mai mult, cu cât acel ministru de 
externe este Mihail Kogălniceanu, a cărui întreagă viață 
publică a fost împletită cu soarta acestei țări şi căruia desigur 
istoria noastră îi va păstra o memorie însemnată. (Aplauze.) 
În loc de aceasta, în situația gravă în care ne aflăm, am văzut 
că discursul său semăna, în cea mai mare parte a lui, cu 
apărarea unui ministru acuzat. 

Voci. Era acuzat. 

T. Maiorescu. Era acuzat, așa este. Constat dar numai, că 
inaugurarea acestei ere a noastră începe prin acuzarea 
ministrului, care a condus politica externă a ţării. Ministrul 
astăzi se vede acuzat în sânul aceleiaș Adunări, care pănă acum 
cu unanimitatea sa însoţise actele lui. Şi la întrebarea 
guvernului: „Ce faceţi cu Tractatul din Berlin?“ eu întreb la 
rândul meu, văzând această disarmonie între d-voastră: 
Spuneți-mi, d-lor miniștri, sigur şi lămurit, după părerea 
d-voastră, ce este bine să facem cu Tractatul din Berlin? 

Răspunsul la această întrebare nu ni s-a dat încă pozitiv. 
Căci sunt multe păreri în discuţiune: pe care din aceste anume 
o primeşte guvernul și o crede salutară pentru ţară? 

Pănă alaltăieri îmi închipuiam că cestiunea s-a lămurit. În 
Senat am văzut guvernul primind o moţiune, și atunci 
mi-am zis: fără a discuta cele petrecute în Senat, mă voi ţine 
de această moțiune, căci este primită de guvern, și acum știu 
unde stă părerea lui. Această moțiune, în drumul de la Senat 
pănă la Cameră, și-a perdut un alineat. (Ilaritate.) 

În Senat se zicea că guvernul voiește și consimte să fie 
autorizat de Corpurile legiuitoare să se supună Tractatului din 
Berlin, să lase să i se ia Basarabia, se ocupe provizoriu și 
administrativ Dobrogea, și pentru cestiunea evreilor și 

regularea definitivă a Dobrogei să convoace singura com- 


"petentă Constituantă, nu în un mod indefinit, ci s-o convoace 


înaintea sfârșitului sesiunii ordinare, adică până la 15 fevruarie 
să se înceapă lucrarea de convocare. Această limită era 


- importantă pentru o parte din Senat, și asupra ei s-a făcut o 
3: tranzactiune, sau, dacă acest cuvânt nu se primește, s-a făcut 


a . 1 
un compromis, sau poate o compromitere. (Ilaritate.) 

Dar în orce caz aceasta era hotărârea. 

În Cameră s-a schimbat cestiunea. Noi ne aşteptam ca 


părerea acolo adoptată să fie și aici adoptată, căci vedeam că 
+ majoritatea comisiunii noastre din Cameră este compusă din 


oameni care au încredere în guvernul de azi și în care 
guvernul de azi are încredere, şi sper că mă exprim în modul 
convingerii domnului raportor Costinescu, dacă zic că acest 
d. raportor al majorităţii este un om de încredere al guvernului. 
Dar acum, din contră, ce se constată? Vedem că se lasă afară 
o parte esenţială din acel compromis al Senatului, se lasă 
nehotărât terminul când să se convoace Constituanta; și din 


“compunerea majorităţii comisiunii noastre de delegați sunt 
autorizat a crede că această din urmă părere este părerea ce o 


preferă guvernul. o 

În fata acestor schimbări și acestor diferite motiuni, să 

“vedem care este și care trebuie să fie deciziunea noastră, cel 
puţin după părerea opozițiunii, din care fac parte. 

D-lor deputați, d. N. Ionescu, fost ministru de externe al 
acestuiaş guvern, antecesorul d-lui Kogălniceanu, a început 
prin a lua în mână și a vă ceti corespondenţa diplomatică 
depusă pe biuroul Camerei. 

Ia să vedem şi noi aceste acte. Căci, după mine, fostul 
ministru de externe a discutat numai partea neînsemnată a lor, 
iar nu a luat partea cea caracteristică, cea decisivă pentru 
discuțiunea noastră. 


! B. Boerescu s-a apropiat cu această ocazie de guvern. 

Tractatul de Berlin ni se notifică la 4 august al anului 
curent, prin Ministerul de Externe al Imperiului German. Acea 
notificare ne-a apucat, ne-a „sezisat“, cum zic francezii, de 
hotărârile congresului din Berlin în privinţa noastră. Se 
înțelege că guvernul trebuia să răspundă. Și în adevăr, la 
7 august încă, d. ministru de externe dă primul său răspuns 
la acea notificare, răspuns care, după părerea mea, este cu totul 
deosebit de un al doilea răspuns ce-l dete la 28. 

La 7 august se trimite o circulară către agenţii diplomatici 
ai României pe lângă Curtile străine, în care se zice: 


„Les modifications apportées par ce Traité tant à la situation 
territoriale qu'au régime politique de la Roumanie doivent être 
présentées à l'examen des Corps législatif, 


Les Chambres seront convoquces dans le plus bref délai possible“. 


Ce însemnează aceasta? 


Ultimele cuvinte ale dv., Cameră și Senat, fuseseră un vot 
foarte categoric dat în materie. Se zisese mai nainte de 
Tractatul de Berlin: voinţa țării este să nu dăm Basarabia şi să 
nu luăm în schimb Dobrogea. Cu acest mandat s-au dus 
miniștrii noștri la Berlin. 

Tractatul de la Berlin nu a primit acest vot, din contră a 
zis: să vi se ia Basarabia şi să vi se dea Dobrogea, și să aboliți 
și art. 7 din Constitutiunea voastră. 

Ce face guvernul nostru? Guvernul,  știindu-se 
constituțional responsabil, răspunde imediat: Eu am un 
mandat de la ţară; mandatul acesta este contrariu deciziunii 
congresului. Prin urmare, /es modifications apportées par le 
Traité doivent être présentées à Lexamen des Corps législatifs. 

Însă guvernul nu ne convoacă la 7 august, sau Îndată după 
aceasta, poate pentru a respecta timpul fiecăruia din noi, poate 
din alte motive. Ne convoacă de-abia după o lună, însă în 
interval își schimbă atitudinea cu totul. 

Iată la 28 august altă circulară a sa către agenții diplomatici 
ai noștri, unde situațiunea e cu totul modificată — și vă atrag 


serioasa dv. atenţiune asupra acestei modificări, care este de 


ea mai mare importanță. o 

Un preopinent, pe care am avut deja onoarea a-l cita, însuș 
enor. d. Ionescu, — și părerile d-sale, totdeauna Dane 
prețioase pentru mine, au devenit îndeosebi prețioase de când 
-am văzut ca ministru de externe al acestuiaș guvern, pe care 
avem fericirea să-l avem încă pe banca ministerială, — acel fost 


“ministru de externe dară, d. Ionescu, iată ce ne zicea în ședința 
de ieri: 


„În relațiunile internationale angajamentul guvernului este 
totul; căci raporturile dintre guvern şi țară sunt presupuse regulate, 
Europa cea mare, care este arbitrul dispunător de statele cele mici, 
nu poate să presupună că în sânul său este vro țară organizată iniru 
= mod politic, fără ca să aibă organele sale regulate. Prin urmare, când 


II 
2 z IEN, : SOO Ta : bit“. 
= un guvern constituțional din Europa vorbeşte, ţara a vorb 


Așa este. i i 
Întru cât priveşte străinătatea, guvernul e angajat; și, dacă 
nu a făcut nici o rezervă, el a angajat și țara întru cât o poate 
angaja în relațiile internaționale. l l O 
Acest guvern, care în 7 august scria prin agenții säi 
diplomatici: modificațiunile aduse prin acest tractat trebuie să 
fie prezentate mai întâi examenului Corpurilor legiuitoare, acelaş 
- guvern la 28 august trimite o altă circulară acelorași agenti şi 
declară Puterilor semnate în Tractatul din Berlin, fără rezervă: 


„Quelgues douloureuses que soient pour la Roumanie quelques-unes 
des conditions du Traité de Berlin, et bien que, à considérer l'ensemble 
de ces conditions, lattente de la nation roumaine qui avait manifeste ses 
droits et ses voeux, soit par les votes de ses Corps législatifs, soit par les actes 
et les paroles de ses Délégués au Congrès, n'ait pas été remplie, le 


gouvernement roumain ne peut que se conformer aux résolutions 


Sprie tite ema met 

supremes de l'Europe et est decide ù les exécuter dans un esprit d entire 


pe 


loyauté“. 


Ca o consecință a acestei declarări categorice de acceptare, 
fără altă rezervă decât rezerva simţimintelor dureroase, vine 
apoi fraza finală pentru punerea în lucrare a acceptării: 


„Le gouvernement roumain procède des à présent à l'exécution 
réelle du Traité de Berlin et a pris toutes ses dispositions pour la 


réunion des Corps législatifs au 15 (27) Septembre prochain“. 


Două lucruri dar sunt de deosebit la un asemenea tractat 
internațional: acceptarea și executarea. Acceptarea în principiu 
este o declarare că te supui. Executarea este numai punerea în 
lucrare a acestei declarări prin mecanismul intern al statului: 
dacă e cestiune constituţională, prin mecanismul consti- 
tuțional; dacă e cestiune simplu legislativă, prin mecanismul 
legislativ; dacă e cestiune administrativă, prin mecanismul 
administrativ, 

Cred că am înţeles acum cu toţii deosebirea între cele două 
circulări. Am văzut că, pe când în cea dintâi guvernul nu 
prejudeca nimic, prin cea de-a doua guvernul a acceptat 
Tractatul de la Berlin și ne-a convocat numai pentru a-l 
executa. — Sau e alta părerea dv. în privinţa acestor circulări? 
Vă rog să mă întrerupeți, dacă este altă părere. Căci, d-lor, n-aş 
voi ca în această cauză să facem o discuţiune dialectică pentru 
a susţine numai cu orce preţ un punct de vedere izolat și 
contestat. Dacă aș fi, din nefericire, izolat asupra acestui punct 
capital, eu l-aș părăsi îndată. Și stabilim dar acel punct, în care 
suntem siguri cu toții. 

Întreb încă o dată: guvernul a primit sau nu Tractatul de 
la Berlin cu această circulară? A făcut un pas mai mult decât 
cel din circulara de la 7 august, care zicea că cestiunea are să 
se supună mai întâi examinării Corpurilor legiuitoare? Este 
sigur că la 28 august guvernul a declarat că ne supunem 

Tractatului, este sigură acceptarea sau nu? — "Tăcerea dv. 
generală este un semn de afirmare. 

Așadar, la întrebarea d-lui ministru de externe: ce faceţi cu 
Tractatul de la Berlin, îl primiţi sau nu? eu îi răspund: l-ați 
primit dv., ce ne mai întrebaţi pe noi acum? 

Prin urmare, guvernul a acceptat Tractatul din Berlin. Şi 
remarcați un lucru. Aci nu e vorba de un tractat sinalagmatic, 
unde și o parte şi ceialaltă trebuie să consimtă, și dacă o parte 
nu consimte, convențiunea sau [ractatul nu poate exista. 
Convenţiunea comercială, de exemplu, încheiată între 
Austro-Ungaria şi România, s-a făcut mai întâi de guvern. Dar 
se zicea în actul încheiat de miniștri: sauf ratification. Este o 
încheiere suspensivă. Dacă Corpurile legiuitoare nu o primesc, 
convenţia e căzută. 

Dar aci nu este așa; aci este un areopag european, din care 
noi nu facem parte; un areopag, în privinţa căruia se putea mai 
înainte sustine că rezoluțiunile lui, dacă nu voim, nu le 
primim; dar în ziua de astăzi este mai greu de a o zice, Fiindcă 
am trimes delegaţii noștri ca să prezente cererile înaintea acestui 
areopag, Am trimes şi astfel am recunoscut că este acolo o 
autoritate arbitrală supremă pentru relațiile orientale în 
Europa. Şi guvernul, care era însărcinat de a spune acolo ce 
voim noi, guvernul vine şi, indiferent dacă a întrebat sau nu 
părerea Camerei, declară că primește 'Vractatul de Berlin și 
pune oarecum subscrierea sa pe acea sentență a tribunalului 
din Berlin. 

Dar acum ce însemnează moţiunea majorităţii dv.? Dacă 
ați primit Tractatul de Berlin, dacă ne convocați pentru ca să-l 
executăm, ce mai veniți cu moţiunea? Ce înţeles să aibă? Este 
oare acceptaţiunea prealabilă? Apoi am acceptat, guvernul a 
acceptat! Or nu primiți dv. acceptarea aceea, şi atunci dați un 
vot de neîncredere și dați ministerul în judecată; or dacă nu-i 
dati un vot de neîncredere, apoi acceptarea este deja făcută și 
moţiunea rămâne un act de prisos. Apoi poate d. ministru de 

externe să facă astăzi, după ce aţi fi votat moţiunea aceasta, o 
nouă acceptare, să zică puterilor străine: Moi, gouvernement, 
qui vous ai déjà déclaré que je me conforme aux décisions supreme 
de Berlin, sans réserve de ratification ultérieure, je viens Yo 
déclarer de nouveau que les Corps législatif m autorisent à faire 
cette déclaration? Aceasta nu se poate. Dacă guvernul a fäcut 
declarațiune, este presupus că are țara în urma lui, cel putin 
că are consimțimântul majorităţii dv. l 

Asadar, cea dintâi critică ce-mi cer voje a face propunerii 
majorității este aceasta: moţiunea e de prisos. Este un act, 
despre care bine s-a zis că nu poate să aibă alt înteles si alt scop 
decât de a fi un bil de îndemnitate pentru ministri. 

Apoi cestiunea personală a miniştrilor este id în joc? Am 
fost noi convocați în pripă pentru un bil de indemnitate? Or 
am fost convocați ca să facem un pas mai departe în cestiunea 
cea mare? Guvernul când ne-a convocat, ne-a spus prin agenţii 
săi pentru ce, adică pentru ca să executăm Tractatul de la Berlin: 
căci, după ce acceptarea este făcută, vine executiunea teală, 

Eu, d-lor, nu acuz pe guvern pentru că a acceptat; si mi-a 
părut din contră rău de a-l vedea acum șovăind, de a vedea că 
nu este acelaș hotărâre, aceiaș tărie a guvernului spre a merge 
mai departe, conform acestei circulări ce el însuș o făcuse, Căci 
dlon se poate amâna mai mult o asemenea lucrare? Se oaie 
läsa în suspensiune o zi mai mult situația tării, mai ales acum 
În urma circulării date de guvernul român după insistentele 
Rusiei? l 
| Cred că aci oratorul şi apărătorul majorității, d. P. 
Grădişteanu, a avut dreptate când a sustinut că nu poate țara 
să stea într-o poziție nehotărâtă cât pentru executarea 
Tractatului de Berlin. Am fost, d-lor, foarte surprins când am 
auzit ieșind din gura acelui domn ex-ministru de externe a 
mult lăudatului d. Ionescu, ale cărui cuvinte sunt foile 
preţioase pentru mine, că dacă nu ne-am supune Europei, d-sa 
crede că nu am fi în nici un pericol. 

Am auzit pe un alt deputat de aceiaș valoare, pe d. Misail, 
adept al aceleiaș teorii, zicând că și alte țări nu s-au supus 
deciziunii Europei, d. ex. Belgia și Italia, și că situațiunea țării 
nu ar fi gravă, de nu ne-am supune. 

Să examinăm puţin lucrul. Fiindcă cuvântul grav este o 
abstracțiune, dati-mi voie a-l coborî în realitate și a arăta cel 
puțin una din gravitățile ce cred eu că ne apasă. Deoarece 
suntem în regim parlamentar, am convingerea că publicitatea 
şi expunerea francă a tutulor opiniilor legitime în privința 
situaţiei ţării este unul din foloasele și totodată din scuturile 
ce dă regimul constituțional. (Aplauze.) 

Articolul 22, necetit pănă acum din Tractatul de la Berlin, 
vă aduceți aminte ce zice: voi ceti traducerea română, și sunt 
dator să fac omagiele mele d-lui ministru de externe sau 
biuroului său pentru buna traducere românească, ce ne-a dat. 

Ministrul de externe. E. foarte rea, vă înșelaţi. 

T. Maiorescu. Eu o găsesc foarte bună, şi îmi pare bine că 
sunt mai catolic decât papa în această cestiune. (Ilaritate.) 


„Art. 22, Corpul rusesc de ocupaţiune în Bulgaria și Rumelia 


orientală se va compune din 6 divizii de infanterie și din 2 de 


cavalerie, neputând trece peste 50 000 oameni, şi va fi întreținut pe 
socoteala țărilor ocupate. Trupele de ocupație nu vor comunica numai 
prin România, după învoielile deja făcute între aceste două state, dar 
şi prin porturile Mării Negre, Varna și Burgas, unde, pentru timpul 
ocupației, își pot stabili depozitele necesare. 

Durata ocupaţiei Rumetiei orientale și a Bulgariei, de cătră trupele 
imperiale, este fixată la 9 luni, cu începere din ziua ratificării 
prezentului tratat. Guvernul imperial rus se obligă a termina 
trecerea trupelor sale prin România și evacuarea complectă a acestui 


principat într-un termen ulterior de 3 luni“. 


'Tractatul de Berlin s-a subsemnat la !/ 13 iulie. Vasăzică trei 
luni înainte de întâi iulie anul viitor va trebui să fie deșertată 

tara de-a-dreapta Dunării, și la întâi iulie viitor va veni ziua 
fericită, când va trebui să fie evacuată şi România de armata 
rusească. 

D-lor, nu ştiu dacă mulți din d-voastră erați aci, când în 
anul trecut au venit primii soldați ruși în apropierea capitalei; 
erau însă mulți alții din public, care s-au dus să-i vadă, și mulți 
dintre aceia, care împărtășeau în totul politica guvernului, 
inaugurată prin convenţiunea de la 4 aprilie . Ei bine, 
domnilor, am văzut pe unii din aceștia chiar, care la apropierea 
primilor soldati ruși au izbucnit în lacrimi, atât le venea de greu 
de a vedea semnul unei armate străine pe pământul României. 
D-lor, cea dântâi reintrare a noastră în noi înșine, cea dântâi 
siguranță de pace pe teritoriul nostru va fi atunci, când nu va 
mai fi soldat străin pe acest pământ cu dreptul de a fi pe el. 
(Aplauze.) Mai înainte, d-lor, de la 1828 pănă la 1835, ne-au 
ținut rușii ocupați în timp de aproape 7 ani, și apoi la 1856 
austriacii au stat mult și le venea greu să iese de aci, o ştiţi bine 
aceasta. Când Franţa în urma războiului de la 1870 a rămas 
încă ocupată de germani și s-au ţinut în această stare câteva 
departamente pănă când se va plăti colosala sumă de miliarde, 
ce i se impusese prin tractatul de pace, cea mai mare năzuință 
a ei a fost de a scăpa cu o zi mai nainte de soldatul dușman, 
şi Thiers, dacă e astăzi binecuvântat de mai toată Franţa, e mai 
ales pentru silințele patriotice ce și-a dat, ca înaintea terminului 
prevăzut să scape Franța de ocupatiunea străină. Și noi, d-lor, 
am putea oare să nu voim a scăpa cu o zi mai înainte de armata 
străină, de armata unui imperiu, care în secolul acesta ne-a mai 
ţinut ocupați încă vreo 6 ani? 

Desigur, cu toţii voim. Dar vă întreb: care e titlul, cu care 
veţi cere Rusiei să ne părăsească la 1 iulie anul viitor? 
(Aplauze.) 

'T'ractatul de Berlin nu a numit nici o comisiune executivă 
pentru totalitatea dispoziţiunilor sale; aceasta e lăsată la 

inițiativa și hotărârea Puterilor pe care le privește, ca să-și 


j 
i 
H 
i 

execute ele tractatul. 

Ei bine, cine va executa clausa 22 din Tractatul de Berlin? 

-Rusia și cu noi. 
Apoi credeți d-voastră că Rusia va fi generoasă cu noi la 
-1 iulie anul viitor? Ne va servi în aceasta de dovadă modul cum 
“ea a interpretat convențiunea de la 4 aprilie . E sigur, dacă nu 
ne supunem Tractatului de la Berlin, ne lipsește orice titlu de 
a cere evacuarea României la 1 iulie anul viitor. 

Voci. Aşa e! 

T. Maiorescu. Apoi dacă este așa, eu vă întreb: care va fi 
poziţia noastră, dacă nu vom primi Tractatul de la Berlin? Ei! 
d-lor, am văzut că Rusia s-a grăbir a numi la noi un 
ministru-rezident, deși nu ne-a făcut onoarea a numi un 
ministru-plenipotențiar; nu putem totuș, desigur, decât să fim 
recunoscători guvernului imperial rus pentru această 
bunăvoință ce s-a grăbit a ne arăta. Am auzit chiar, că și 
guvernul austro-ungar a numit la noi un ministru-plenipo- 
tențiar. E curios lucrul acesta, e curios de a vedea graba, cu care 
cele două puteri vecine numesc miniștri-rezidenţi în ţara 
noastră, fără să aştepte să vadă dacă noi executăm T'ractatul 
din Berlin sau nu; şi cum puterile mai îndepărtate, care şi ele 
sunt scutul nostru, şi poate apărătorii mai firești ai noștri, Italia, 
Franta, Englitera, Germania, — după cum am aflat, refuză de 
a ne recunoaște independența, pănă ce nu vom executa în 
întregul său tractatul. Apoi dacă pănă ce nu vom executa în 
total tractatul, acele puteri, protectoare naturale, nu ne vor 
recunoaște independența, nu ne vor susținea drepturile 
noastre, la cine ne vom adresa oare la 1 iulie spre a cere ca să 
se efectueze slobozirea teritoriului nostru? 

Nu pot adăoga nici un cuvânt mai mult pe acest tărâm. 
Cu toţii ne înţelegem. Trag numai concluziunea, că este 
neserios a se zice că putem să nu executăm T'ractatul de la Berlin, 
fiindcă situația ţării s-ar lămuri foarte bine şi fără aceasta. Nu, 

situațiunea țării va fi compromisă fără aceasta, şi, neexecutând 
complect tractatul, țara e în pericol. 

Acea gravitate abstractă anunţată mai nainte are dar o 
primă realitate, are o întrupare pipăită, şi acest corp real este 
îmbrăcat în uniforma soldatului rus, care ne stă pe teritoriul 
nostru. 

Nu mai am trebuință să mai pomenesc și alte pericole, 
pentru mănăstirile închinate d. ex. Intru în privința aceasta cu 
totul în vederile circulării guvernului de la 28 august. 

Să revenim dar la chestia noastră internă, la atitudinea 
noastră faţă cu cele 3 puncte ale Tractatului din Berlin: 
Basarabia, Delta Dunării cu Dobrogea și emanciparea evreilor. 

Ce putem face noi acum? Putem să ne opunem la cedarea 
Basarabiei? Nu, nici nu suntem în realitate chemati azi a ne 
mai pronunța în privința aceasta. Basarabia ne-a fost luată de 
congres, și a fost o deciziune patriotică — eu o aprob în totul — 
aceea, pe care a luat-o guvernul nostru, de a o da Rusiei înainte 
de convocarea noastră. Camera este încă în dezbaterea acestor 
chestii, și Basarabia mâine la 1 octomuvrie va fi deja predată de 
comisiunea noastră ad-hoc, astfel că noi nici nu mai avem 
obiect de discuţiune. Încă o dată, patriotic a lucrat guvernul, 
când s-a hotărât să proceadă astfel. 

A doua chestie este modificarea art. 7. Voim să facem noi 
această modificare? Da sau nu? Guvernul amână dezlegarea, 
dacă am înţeles bine moţiunea, al cărei raportor este d. 
Costinescu. Dar dacă o amână, în ce situaţie se lasă această 
ţară? Fi-vom astfel recunoscuţi ca stat independent or nu? 

Mai întâi o moţiune ca cea de faţă nu poate să suplinească 
niciodată — și în aceasta suntem unanimi cu toţii — procedura 
constituțională indicată de art. 129. Niciodară. Competența 
negativă de a zice nu la toate, o avem negreșit, și orce 
modificare a Constitutiunii u rmând a ni se propune nouă spre 
a se vedea dacă consimţim în princip la modificarea cutărui 
anume articol din Constituţiune, este evident că suntem liberi 

şi competenți a ne pronunța, cum credem mai bine. Dacă vom 
“ice din capul locului nu, atunci nu se vor convoca acele 


- camere de revizuire; vasăzică competența negativă de a zice n“ 
aveţi. Aceasta vrea guvernul? Nu, pentru că el primeşte Tractatul 
de Berlin și acum vrea ca să executăm acel tractat. Apoi atunci 
ce însemnează moţiunea aceasta? Tine ea loc de declararea din 
15 în 15 zile, ca să ne dizolvăm pe urmă? Nu. Atunci ce este? 
Este amânarea executării, executarea aceea, pe care guvernul a 
spus că vrea să O facă și pentru care ne-a convocat; este 


subterfugiul acela de a voi să lase să se crează că se execută ceva, 


ce în realitate nu se execută (Întreruperi, dezaprobări). 
„Ştiucă simțimintele multora din dv. sunt aici altele decât 
ale mele. Dar cu simtimintele nu înaintăm chestia; aici trebuie 
argumentare rece. Să revenim la argumentare. 

D-lor, am văzut odată la ce ne expune neexecutarea 
Tractatului de Berlin. Eu unul — și sunt dator a face această 
declarare personală _ în chestia israeliților am vederi radical 
deosebite de acelea ale fractiunii libere și independente. 
Le-am avut întotdeauna, le voi avea întotdeauna, Și cred că 
unt bun patriot că le am aşa. Cu toate acestea tocmai eu mă 
văd chemat a vă declara că am fost foarte dureros atins, când 
am văzut Tractatul de Berlin amestecându-se în această chestie 
internă a noastră. Eu, care de almintrelea sunt de opinie că 
art. 7 nu era bine să figureze deloc în Constituția noastră, îmi 
pare rău că au venit străinii să ne spună ce să facem cu acel 
articol. Voiți dv. după ce această lovitură dureroasă ni s-a dat 
o dată, să se mai repete încă o dată? Voiţi dv. să vie o notă or 
un răspuns la o notă a noastră, care să zică din nou: regulati 
chestia israeliților? Voiţi ca la cererile guvernului nostru 
repetate de a se recunoaște agenţii noștri diplomatici ca 
miniștri-rezidenți, să vie din nou un ministru de externe și să 
pică: nu vă recunosc independenţa pănă ce nu voi vedea ce ați 
făcut cu o parte a Constituiunii voastre? Voiri ca cei ce ne vor 
rău să profite de această nerecunoaștere a independenței! 

Negreșit că nu puteţi voi aceasta. Atunci aştept de la guvern 
următoarea declarare: Luăm asupra noastră că vom fi 
recunoscuţi independenţi fără a ne supune și acestei condiţii 
a Tractatului de Berlin. 

Dacă guvernul ne poate da această declarare, fie în public, 
fie mai potrivit în mod confidential, atunci eu sunt cu dv. 
pentru amânarea chestiei. 

D-lor, o spun cu toată sinceritatea: dacă guvernul răspunde 
că este sigur, că „asieta“ noastră politică în mijlocul 
periculoaselor complicaţiuni orientale de astăzi va fi stabilită 
fără modificarea art. 7 din Constituţiune, atunci eu mă unesc 
s-o amânăm, fiindcă nu voiesc ca străinii să se amestece În 
chestiile constituţiunii noastre interne. Dar guvernul tace; nici 
confidenţial, nici public nu ne-a spus nimic în această privire. 
Apoi atunci, pentru motivele de pericol ce le-am arătat deja, 
convincțiunea mea este că patriotic ar fi de a ne supune imediat 
T'ractatului de Berlin și în acest punct, cu riscul de a atrage 
asupra noastră impopularitatea obișnuită în asemenea lucruri. 
Vom găsi resplata într-un viitor mai luminat, o găsim deja în 
asigurarea poziţiunii noastre internaționale. 

Așadar, d-lor, ca consecință a circulării d-lui ministru către 
agenţii diplomatici de la 28 august de a se executa Tractatul de 
Berlin, ar trebui imediata convocare a Constituantei, rămânând 
ca dânsa să decidă, dacă vrea să consimtă la modificarea art. 7. 
Aceasta nu se face prin moţiunea majorităţii, ci se alunecă peste 
chestie, lăsând în nesiguranţă politică față cu străinătatea. 

Vine acum chestia Dobrogei. În această chestie cum 
execută guvernul Tractatul de Berlin? Este bine înţeles, d-lor, 
dacă nu voim să luăm Dobrogea, prin aceasta nu arătăm lipsă 
de respect cătră Europa, precum am arăta cu celelalte 2 puncte, 
retrocedarea Basarabiei și chestia evreilor. Aceste din urmă sunt 
obligaţiuni ce ni se impun; însă luarea Dobrogei este un drept 
ce ni-l dă Europa, și dacă cineva nu poate refuza o obligațiune, 
poate însă să refuze acceptarea unui drept. 

Sunt departe de a voi să intru în fondul acestei discuţiuni 
-foarte importante. 

Din punctul nostru de vedere nu voim să prej udecăm întru 
nimic chestia Dobrogei, ci voim ca ţara să fie consultată asupra 
şi. Nu cercetez controversa, pe care cu multe argumente și cu 
talentul său recunoscut a susținut-o d. Danielcanu într-o ședință 
anterioară, dacă am fi sau nu am fi noi competenţi, conform art. 2 
“din Constituţiune, să facem acea rectificare de fruntarii. 

Ceea ce este statornicit, este că, fie în această Cameră, fie 


= în Camera de revizuire, o lege numai poate să facă o rectificare 
de hotar. Apoi, d-lor miniștri, aţi venit cu un proiect de lege 
“pentru Dobrogea? Dv., care ați avut patrioticul curaj de a 
eclara că executaţi tractatul față cu străinii, pentru ce nu ați 
venit cu proiectul de lege necesar față cu noi? Cum? O simplă 
moţiune?... Apoi primul pas constituţional al României 
independente ar fi astfel o netăgăduită violare a Constituţiunii, 
căci prin o moţiune ar voi să înlocuiască o lege! Eu vă rog să 
mă domiriți asupra acestui punct, fiindcă sunt foarte 
edomirit. Poate că dv. vă este indiferent dacă e moţiune sau 
ge? Dar nici unui om public, nici unui membru al unei 
adunări legislative nu-i poate fi indiferent, dacă trebuie să vie 
guvernul cu un proiect de lege sau dacă este destul o moţiune, 
şi încă o moţiune care, după cum vedeţi, şovăiește de la Senat 
-Ja Cameră şi se modifică când așa, când așa. Aci este toată 
legalitatea lucrării dv. în joc. Îmi veți da voie, d-lor, să ilustrez 
chestia în practică şi să las teoriile. D-lor, este un punct, care 
nu s-a atins încă în discuţia noastră... 

D. presedinte G. Vernescu întrerupe, pentru a pune în 
vederea Camerei, că ora reglementară a sosit, și o consultă, dacă 
voiește să prelungcască ședința. După propunerea d-lui preşedinte 
al consiliului, se pune la vot permanenţa și se primește. 

T. Maiorescu. D-lor deputați, aţi văzut graba ce pune 
guvernul, prin sisegicicul, yiu miiisaru d. loan Bratianu, ca să 
CIA ERQE seal maine. Mă felicit de aceasta, 


se hotărască c 

fiindcă și noi din opoziţiune voim tot așa în toate privirile. 
Daţi-mi voie dar, d-lor, să ilustrez o consecință practică a 
acestei moţiuni, și dacă regulamentul ar permite, aș fi fericit, 
când acei ce ar fi de altă părere m-ar întrerupe Îndată, ca astfel 
să ne putem lumina imediat. 

D-lor, o moțiune este o lege sau nu? Nimeni nu poate zice 
că este lege. Fără o lege se poate rectifica hotarul dupi 
Constituţiunea noastră? Voiţi să ziceti că este indiferent, dacă 
pentru aceasta vom vota o lege conform Constituţiunii sau nu? 
Nimeni nu o poate susține. 

Acum dar, d-lor, întăriţi prin asentimentul tutulor, să 
venim la chestia practică. Ocuparea provizorie a Dobrogei, ce 
o dorește majoritatea și prin urmare guvernul, va reclama 
înființarea unei administrații, această administrație va avea un 
budget. Ei bine, budgetul acesta cum rămâne? Veţi da carte 
blanche guvernului ca să facă orce cheltuieli în Dobrogea? Vă 
rog spuneți ca să știu, dacă este altă părere, căci moţiunea 
d-voastră are acest sens, de a ocupa Dobrogea, și prin urmare 
de a se înființa o administraţie, de a se face cheltuieli. Ce e 
drept, d-voastră ziceţi că Dobrogea să se ocupe numai 
provizoriu; dar cheltuielile se fac definitiv. Apoi astfel o 
Cameră constituţională autorizează cheltuieli? Prin motiuni? 

Dar d-voastră știți că fundamentul constituţionalismului 
este încuviințarea banilor publici, și banii publici nu se pot 
cheltui decât în virtutea unei legi constituțional date. Așadar 
guvernul în sesiunea viitoare, după ce va face cheltuieli, va 
trebui să vie cu un bil de indemnitate pentru cheltuielile făcute 
și să vă prezente o lege budgetară. Apoi admiteţi d-voastră ca 
accesoriul, care sunt cheltuielile, să se facă prin o lege, iar 
principalul, care este ocuparea, să se facă numai prin o 
moțiune? Acesta este primul pas ce-l face: România 
independentă pe calea constituţională? (Aplauze.) E netăgăduit, 
d-lor, că este o greșeală de a lua Dobrogea cu o moţiune, şi 
rău a făcut guvernul că n-a venit cu un proiect de lege, dacă 


DISCURSURI PARLAMENTARE 503 


„părerea sa este să luăm Dobrogea. Acesta e, d-lor, al treilea și 
gel din urmă argument din critica ce trebuiam s-o fac 
piniunii majorității. NEO - 

Acum permiteți-mi a zice că nol, cel din opozițiune, care 
“juntem foarte puţini la număr și care în tot timpul cât s-a 
trecut această politică a guvernului, inaugurată prin 
onvenţia de la 4 aprilie, am tăcut, fiindcă nu puteam alfel, 
trebuie să ne dăm şi noi părerea noastră. l 

Părerea noastră, pentru ca să fie un obiect clar de 
 discuiune, am depus-o aci într-o scurtă motiune, care zice: 


„Având în vedere corespondenta diplomatică depusă de guvern, 
Jativă la Tractatul de Berlin, Camera declară că este cazul a se aplica 
imediat art. 129 din Constituţiune pentru convocarea Adunărilor 


ginitoare de revizuire”. 


Ştiu, d-lor, şi nu-mi fac nici o iluzie, că poate această 
oului nu va întruni nici măcar acele 5 subscrieri, care se cer 
pentru a fi pusă la vot, și desigur, chiar dacă va fi pusă la vot, 
mu va fi primită de majoritatea d-voastră. Noi totus 9 
epunem aci în discuția d-voastră, fiindcă suntem convinşi că 
umai această moţiune rezultă din spiritul angajamentului ce 
luat guvernul în numele țării, și că arată mijlocul legal prin 
are putem consolida mai curând situația României faţă cu 
ropa. 
și i propunerii noastre este ca să se facă imediat 
“alegeri nouă, pentru ca tara, ṣi nu numai d-voastră, să se 
pronunţe. Cum v-a spus foarte bine d. Grădișteanu, nu va fi 
- vorba niciodată de o Constituantă, care să schimbe toată 
Constituţiunea; va fi vorba în chestie numai de art. 7 supus 
unor Adunări legislative de revizuire, Cameră şi Senat. Aceste 
Camere de revizuire, după ce ar fi terminat, într-un sens sau 
în altul, chestia constituțională supusă lor de dv., vor lucra ma 
departe ca nişte Camere ordinare, după interpretarea ce dim 
noi art. 129 din Constitutie. Acestor două Camere atunci, fără 

a intra mai departe în cercetarea competenţei asupra rectificării 
ANI v f bine să le supunem, în orice caz, şi chestia 

D-lor deputati, un lucru, un fenomen neobişnuit păna 
acum în politica română fată cu străinătatea, s-a petrecul 
pentru prima oară sub guvernul de faţă. Mi-aduc aminte de 
cuvintele simpaticului d-lui ministru Brătianu, de la Lucrările 
Publice îmi pare? 

Voci. Da, la Lucrările Publice. 

T. Maiorescu. Pardon și mulțumesc. Așadar ministrul 
lucrărilor publice — căci d. Brătianu a trecut de la interne prin 
finanțe la răsboi și acum îl vedem cu fericire ajuns și la 
Ministerul Lucrărilor Publice — d. ministru al lucrărilor 
publice zicea în Senat că e momentul să se uite pasiunile şi 
impura pasiuni personale adversarilor săi. Căci trebuie să ştiţi 
d-lor deputaţi, că numai adversarii au totdeauna pasiuni 
personale, ceilalți niciodată. (Aplauze, ilaritate.) Să nu fie 
pasiuni personale, să se înfrățească partidele, da! Fată cu 
Străinătatea este bine ca să fim totdeauna înfrățiti. Dar când 
ne-o spuneți aceasta? Acum, când politica de fericită 
inaugurare cu convenţiunea de la 4 aprilie v-a dus la Tractatul 
de la Berlin, acum cereți înfrățirea partidelor? 

Dar în tot timpul de la 4 aprilie anul trecut pănă după 
sfârşitul răsboiului, cum era? 

Pentru prima oară s-a petrecut în istoria romană contimporană 
fenomenul trist, că o mare chestie naţională în fata străinilor 
să se rezolve de un singur partid, pe când capii unui alt partid 
erau ţinuţi sub acuzare, erau încătușați, glasul lor era năbusit. 

D. președinte G. Vernescu. Vă rog, d-le, libertatea au avut-o 
toți deputatii aci, toți au putut să intre, toţi 


au putut să 
vorbească, 


nimeni n-a fost încătușat în Cameră. Fiecare 
deputat din fiecare partid şi-a putut exprima părerile sale; e 
o singură deosebire, că unii care vorbeau erau ascultați și alții 
nu erau ascultari. a 


i 
: 
i 
: 

T. Maiorescu. Vă multumesc, d-le prezident, de cuvintele 


“gare le-ati zis. 


D. preşedinte. Sunt regulamentare. 

T. Maiorescu. Sunt regulamentare şi recunosc generozitatea 
r, mai ales în faţa unuia din cei acuzaţi de această Cameră. 
+ La 4 aprilie, când s-a făcut convenţiunea, fostul guvern 
onservator era ținut sub acuzare. Suntem în drept a zice că cel 
puțin conservatorii n-au nici o răspundere la ceea ce s-a făcut. 
D-lor, fiecăruia meritul, dar și responsabilitatea sa. După 


“ge ne-aţi acuzat, permiteţi-ne a beneficia cel puţin de acea stare, 
“în care d-voastră ne-ați pus, și a vă spune că n-am luat parte 


şi n-am putut lua nici o parte, am fost cu sila împiedicaţi de 
lua parte la toată politica d-voastră de la aprilie 1876 pănă 
ianuarie 1878. 
- Aşadar d-voastră singuri aţi făcut mai întâi convențiunea 
de la 4 aprilie. Erau mulți în ţară, d-lor, care erau foarte 
neliniştiți de aceasta. Apăruse d. ex. pe atunci o broșură sub 
titlul: O cugetare politică, care se atribuia d-lui Ion Ghica. Prin 
acea broșură se sfătuia o atitudine cu totul contrară decât aceea 
ce o lua guvernul. Alţii credeau că era mai bine, înainte de a 
fi concentrat armata de-a lungul Dunării, să o fi concentrat 
de-a lungul Prutului; căci alte condiţii am fi dobândit atunci. 
Orcum ar fi aceasta, eu unul mi-am zis: cine conduce politica 
convenţiunii de la 4 aprilie ? Bărbaţi, cu al căror nume ne 
deprinsesem noi cei tineri din copilărie; știam că sunt 
însuflețiţi de un sincer patriotism, știam că sunt conduși de 
interesul ţării şi, deși eram de altă coloare politică, îmi 
ziceam: o politică inaugurată de patriotismul d-lor Brătianu 
şi Kogălniceanu și de inteligența d-lui C. A. Rosetti trebuie 
să fie o politică naţională, deși eu nu o pot înțelege, și astfel 
cu personal m-am liniștit întrucâtva. 

Este totuş un lucru straniu, d-lor. Trebuie să se fi făcur 
această convenţiune într-un mod foarte misterios chiar în sânul 
partidului. Nu știu când a ieșit din minister d. ex-ministru 

Ionescu, îmi pare pe la 1 aprilie, și convenţiunea era la 4 aprilie 
iscălită, așadar plănuită și discutată mai nainte, și d-lui se vede 
că nu știa nimic despre ea. Ministrul de externe nu ştia nimica 
despre o convenţiune ce se negoția cu o putere străină! 
(llaritate.) Aşadar, se negoția la spatele d-salel. S-a iscălit la 
4 aprilie de d. Kogălniceanu și s-a pus în lucrare; s-a convocat 
Camera și Senatul, au primit-o; nici că puteau să facă altfel, 
armata rusească intrase deja în țară. 

Vine, după aceasta, actul al doilea, proclamarea indepen 
dentei. D. ministru de externe ne-a arătat în ședința de astăzi 
just şi patriotic motivele care au îndemnat pe guvern să solicite 
această proclamare. Să fie dar așa. 

Vine apoi trecerea peste Dunăre, actul al treilea. Aci 
iertați-mă să fiu cu totul nedomirit și să vă rog să mă domiriti 
d-voastră. Am văzut pe ex-colegul de la externe acuzând ieri 
pe actualul d. ministru de externe, acuzându-l grav pentru 
faptul că d-sa a îngăduit trecerea armatei peste Dunăre, deşi 
ni se denunţase de Rusia convenția de la 4 aprilie și se repusesc 
pe tapet chestia Basarabiei. 

D. ministru de externe a încercat să se justifice astăzi, ne-a 
spus că nu s-a denunţat convenţia și că n-a fost guvern care să 
se fi „anihilat“ ca acesta înaintea Camerei. Eu unul — iertaţi-mi 
parentesa — monarhic conservator precum sunt, regret totdeauna 
când un guvern se anihilează. Dar cred că nu este așa. În aparenţă 
da! însă în realitate toate se făceau de guvern, şi d-voastră erati 
chemați numai ca să le consfințiți ca lucruri săvârşite. (Aplauze.) 

Nu este vorba de denuntarea convenției de la 4 aprilie, d-le 
ministru de externe, să nu ne jucăm cu cuvintele. Evident, dacă 
ni se denunța, atunci o spuneaţi. Denunţarea se face prin o 
notă sau o altă comunicare oficială, care spune: îţi denunț. 

Aceasta cred că nu s-a făcut. Dar nu e aci chestia. Chestia e 


| Vezi mai sus pag. 62 (n. ed. — p. 413). 

tă d. Kogălniceanu a mărturisit astăzi că în iunie 1877 prinţul 
Gorciacov i-a vorbit de cedarea Basarabiei și că d-sa a rămas 
nmărmurit. Este destul că la iunie, în Ploiești, prinţul 
Gorciacov, câtva timp după subscrierea convenției de la 
4 aprilie, pe care noi o credeam sfântă, să fi deschis vorba cu 
ministrul de externe al României în privinţa Basarabiei și să 
fi manifestat dorinţa Rusiei de a ne-o lua înapoi, pentru ca d. 
ministru de externe al României să aibă datoria... la ce? După 
„părerea mea, datoria simplă și elementară de a vă fi spus şi 
d-voastră această vorbire a principelui Gorciacov. Atâta Şi nimic 
“mai mult. Înainte de a vă îndemna ca să autorizaţi trecerea 
peste Dunăre... (Întreruperi.) 
În adevăr, d-lor, aveți drept să mă întrerupeţi. Nu era 
autorizare pentru trecerea Dunării, se zicea atunci numai ca 
să apărăm hotarele; dar guvernul a înterpretat că are drept să 
treacă Dunărea cu votul d-voastră, acest guvern „anihilat“. 
(Ilaritate.) 

Dar, în fine, atunci când s-a hotărât numai apărarea 
hotarelor la Dunăre, trebuia să vă spună d. ministru de externe 
într-o ședință secretă (și aici avea loc secretul), să vă spună: 
„D-lor deputați, să facem ce vom face, să apărăm hotarele sau 
să mergem în ajutorul Rusiei peste Dunăre; dar să știți un 
= lucru: chestia Basarabiei este din nou pusă pe tapet de aceeaș 
Rusie, care a încheiat convenţiunea“. 

D-lor deputați, mulți din d-voastră ar fi autorizat atunci 
trecerea armatei în ajutorul Rusiei? 

Voci. Nici unul! 

T. Maiorescu. Nici unul? Apoi atunci iată adevărata 
părere a tării, d-lor miniștri anihilați. 

Daţi-mi însă voie să vă spun, d-lor deputați, că din aceasta 
să nu facem o acuzare prea tare guvernului. Eu cred că el a 
| făcut-o cu bune intențiuni (Aprobări); aceasta poate că era visul 
de aur al unora din domnia-lor, ca să vază odată armata 
română vărsându-și sângele pentru a dobândi un drept mai 

mare pentru țara lor. Însă aici se vede tocmai marea deosebire 
între simplele bune intențiuni și între adevărata politica 
națională inteligentă. 

Când vorbesc de trecerea Dunării, sunt dator a releva un 
cuvânt zis iarăș de mult-lăudatul fost ministru de externe, d. 
Nicolae lonescu, și a-l releva, afară numai dacă ziceți că n-are 
nici o autoritate ceea ce vorbește d-sa; dar autoritatea ce trebuie 
să o aibă, cel putin fiindcă a fost ministru de externe, mă face 
totuș să relev acest cuvânt. lată ce găsesc în Monitor, în 
reproducerea ședinței noastre de ieri: 


„Permiteţi-mi înaintea acestei Adunări și în împrejurările aceste 
grave, să nu zic un singur cuvânt despre resbel, atât îmi place de muli 
pacea, atât de mult ne simţim bine în această stare de pace, că de-abi. 
ne aducem aminte de Griviţa, pe care am luat-o deunăzi, dar muli 
ne aducem aminte de acei 22 de ani de pace“. 


Așa a zis d. Nicolae Ionescu. Mă sfiesc a-i răspunde în 
multe cuvinte. Mă mărginesc a zice că nu aceasta poate Íi 
răsplata soldaților morţi înaintea Grivitei (Aplauze). 

Eu am fost mândru, ca fiecare român, de izbânda armatei 
noastre (aplauze) și i-am fost recunoscător, că ne-a dat prilegiu 
să arătăm Europei Că suntem un popor viu cu o armă puternică. 

Numai un lucru să-l luăm în băgare de seamă: să nu 
confundăm meritele, să nu exploatăm pentru noi, pentru un 
interes de partid, bravura armatei, care este a tutulor. Una este 
bravura armatei și alta este politica guvernului de astăzi, și s-au 
văzut țări cu armate rele, dar cu politică bună, făcând izbânde 
strălucite, și s-au văzut țări cu armate bune și cu politică rea, 
ajungând.... la Tractatul din Berlin. (Aplauze.) 

Așadar, onoare armatei! Dar ce a făcut guvernul ca să 
asigure armatei și țării roadele jertfelor aduse pe câmpul de 
răsboi? D-lor, este un lucru trist, când de la gloria armatei ne 
coborâm la politica guvernului. Nu știu, dacă nu vi se va părea 
şi d-voastră la toţi, că a fost o mare greșală a guvernului 
următoarea conduită. Guvernul, în urma acelei declarări a 

“prințului Gorciacov de la iunie în Ploiești, insistă pe lângă 


Rusia ca să ne ia armata. Aţi mai auzit, d-lor, despre un guvern 
imbiind pe un stat, care nu vrea, ca să ne ia numaidecât armata, 
ca să-și verse și ea sângele său fără a stabili condiţiile? 
Domnilor, era — nu zic de demnitatea noastră, dar de o 
elementară prudență politică de a menagia această glorioasă 
armată pănă la momentul oportun, de a nu îmbia pe Rusia 
ca să ne ia și de a nu ne expune la nota d-lui Nelidov de la iulie 


` anul trecut, care ne spunea că Rusia n-are trebuinţă de ajutorul 


României. În ce situaţie ne pusese politica guvernului în acel 


: moment? Din norocire, d-lor, soarta a fost mai bună decât 


guvernul nostru, soarta ne-a răzbunat: căci s-a văzut mai pe 
urmă, dacă a avut sau nu trebuință Rusia de armata română. 
(Vii aplauze.) l l 

Dar să lăsăm soarta și să revenim la politica guvernului. 
Guvernul a avut dar un moment în politica sa, când îmbia 
Rusia: „Na soldaţi români“! Si Rusia nu primea. D-voastră, 
aici, vă spunea că înșiră armata de-a lungul Dunării pentru 
conservarea țării; și, alături, prin note, îmbia să ni se ia armata 
noastră... 

D-lor, exagerez, dacă zic că a fost greșeală aceasta? Dacă unul 
din d-voastră găseşte că a fost bine, îl rog să mă contrazică... 

O voce. A fost bine. | 

T. Maiorescu. O singură voce între toți mă contrazice; este 
destul să o numesc: e a d-lui Teodor Boldur-Lăţescu. 

D-lor deputati, așa a fost înainte de 6 august. La 6 august 
s-a cerut în fine ajutorul armatei române. A! atunci venise 
momentul... momentul la ce? Rusia cerea ajutorul nostru. Ei 
şi? Soldații români se grăbesc să vie în ajutorul ei. Da pentru 
ce? Si vedeți, d-lor, urmarea nefericită a acelei politice de 
îmbiare, că după ce guvernul nostru a îmbiat în timp 
inoportun, Rusia, primind acum, avea aerul a ne face o 
concesie de a ne primi să intrăm și noi în foc. 

Se poate o greșeală mai mare ca aceasta! A scăpa momentul, 
când erai în drept să-ţi pui şi condiţiile tale! 

Ei, d-lor deputaţi, glorie armatei, da! Dar încă o dată: ce 
ati făcut d-voastră, d-lor miniștri, când aţi trecut armata peste 
Dunăre, ca să-i asiguraţi jertfele? Nimici... 

O voce. Independinţa. 

T. Maiorescu. Aud pe d. Fleva, zicând: „independinţa”. 
Dară independenţa o aveam deja atunci declarată. Pentru ce 
am mai trecut Dunărea? Ca să o avem pe deplin recunoscută? 
Apoi nici astăzi nu e pe deplin recunoscută. 

Tertaţi-mă, sunt mai tânăr și îmi vine foarte greu să vorbesc 
în contra unor oameni mai bătrâni, de o mie de ori superiori 
mie prin experienţa lor; îmi fac scuzele mele încă o dată, dar 
n-am ce face, sunt lucruri care trebuie odată spuse înaintea tării... 
Apoi bine, d-lor, s-a mai văzut vreodată un guvern trimițând 
armata țării să-și verse sângele, fără nimic? Fără o convenţie? Fără 
un act, ca să ne arete pentru ce? Și dacă ne declaram 
independența, cum a zis d. Fleva, atât măcar n-am dobândit să 
facem o încheiere față cu puternicul împărat al tutulor Rusiilor 
şi să-l vedem pe el punând iscălitura sa alături cu iscălitura 

principelui Carol de Hohenzollern (aplauze), astăzi victoriosul 
Domn al României? Nici atât! Trecem armata peste Dunăre cu 
ordin ministerial. Atâta tot!... Numai cu o hârtie ministerială 
se trece armata unui stat constituţional? Ei bine, iertați-mă să 
vă spun: în momentul trecerii ţara a fost anihilată! Nu se trece 
armata țării peste Dunăre, fără ca să știe ţara, cum și pentru ce 
anume, cu ce condiţii și sub care stipulaţii. Dar a trecut... și 
acuma ne întreabă guvernul ce să facem cu Tractatul de la Berlin! 

D-lor, după acest fel de politică a guvernului cred că a venit 


în fine momentul să mai întrebăm odată și țara, să vedem ce 
mai zice și ea. 


Camera aceasta a avut un mare moment, care va rămâne 
în istoria naţiunii. Ea este Camera, care a proclamat 
independenţa, și atunci când Rusia părea că ne ameninţă în 
primăvara aceasta, ea este Camera, care a dat votul curagios 
în fata ei: Nu dau Basarabia şi nu primesc nimic în schimb! 


mpa e 

fi bine, d-lor, să nu veniți cu o moţiune şi să loviți în singurul 
dv. prestigiu. l i 
Noi, domnilor, sfârșim sau prin dizolvare, sau prin 
moartea naturală, conform Constituției. Doi ani și mai bine 
am trăit, mai avem un an și câteva luni de sesiune ordinară. 
Nu cred că este bine ca pentru acest an și câteva zile să desziceți 
astăzi ceea ce ați zis la ianuarie. Voiţi ca această Cameră 
română, care a dat independenta țării şi a dat răspunsul acela 
în fata Rusiei, să vie astăzi să-și sfâșie titlul de onoare? Mie 
mi-ar părea foarte rău pentru începutul erei constituționale a 


: României independente! (Aplauze.) 


Dacă a fost vreodată momentul ca să facem apel la țară, 
cred că este momentul de față. Părerile sunt nedumerite asupra 
Dobrogei; sunt unii care zic în sinceritate, — să mă ierte d. 
ministru de externe de a releva în treacăt, că nu avea dreptul 
să bănuiască sinceritatea deputaţilor, care nu sunt de părerea 
d-sale. Sunt deputaţi, care în sinceritate... 

T. Boldur-Lătescu. Toți sunt. 

T. Maiorescu. Apoi da, toți sunt, şi am relevat cuvântul 
d-lui ministru de externe, tocmai ca să arăt că toţi sunt sinceri. 
Aceasta nu e așa greu de înteles. (Ilaritate.) l 

Îmi pare că și d. ministru de externe convine acum despre 
aceasta. Aşadară sunt deputați, care în sinceritate cred că este 
o primejdie Dobrogea; sunt alți deputaţi, care cred că este un 
folos, tot aşa de sinceri. Apoi oare apelul la țară este numai aşa 
o ficţiune, care o spunem noi cărturarii constituțional? 
D-voastră, Camera „liberelor alegeri“, nu voiţi să vă „retrampati , 
cum ziceți pe franțuzește, în sânul alegătorilor? Ce! este oare 
numai o ficţiune opiniunea alegătorilor? Și o întrebuinţăm 
numai când este vorba să răsturnăm un guvern, care este de 
altă părere, care are d. ex. candidaturi oficiale? Ce? în practica 
constituţională nu am avea niciodată să ne supunem cu 

sinceritate alegătorilor? | 

Iată o chestie practică. Dacă a fost vreodată una, în care să 

ne lumineze alegătorii, este aceasta, înainte de a lua d-voastră 

o măsură budgetară sau orce alte măsuri pentru Dobrogea, 
întrebaţi mai întâi pe marii proprietari și comercianți din Galaţi, 
din Brăila, din districtele vecine Dunării, care să vă spună și ei, 
ce cred despre Dobrogea. Ce? nici acum nu voiți să lăsăm 
României independente votul alegătorilor? S-o angajăm, să 
începem direcțiunea cea nouă a viitorului tării, și să n-o 
întrebăm? Și guvernul, care a avut politica ce o descriserăm pănă 
acum, tot el, fără nici un apel la ţară, să meargă mai departe? 
Să vă facă el pe dv. să vă tăzgândiți și să întoarceţi opiniunea 
ce ați exprimat-o la ianuarie? Aceasta nu o cred, ar fi un pas 
nefericit cel dintâi pas în era legală a independenței noastre. 

Să se facă apel la ţară, d-lor, să se întrebe cetăţenii 
români, ce zic ei despre Dobrogea; și dacă necesitatea va cere 
a se ocupa Dobrogea de mai nainte, fără a se putea aștepta 
rezultatul alegerilor, apoi aceasta, d-lor, este o măsură 
administrativă, și administrarea este dreptul guvernului, al 
nostru este numai legiferarea. După părerea mea este, 
iertaţi-mi a o spune, o enormitate constituţională ca să vie 
Camera cu o moţiune administrativă și nu legislativă. Dacă 
guvernul nu a crezut momentul venit ca să ne prezente un 
proiect de lege, apoi pentru măsuri administrative, pentru 
păstrarea intactă a Dobrogei pănă la votul legal al țării, este 
competent a îngriji, acest guvern, care a luat atâtea ȘI mai grave 
răspunderi, când era mai bine să consulte Camerele. 

Iată pentru ce am avut curajul a vă cere să nu votati 
moţiunea majorității, să nu votaţi nici moţiunea minorităţii 
delegaților, ci să declarați că acea Cameră, care a proclamat 
independența României, acea Cameră, al cărei vota fost: Nu 
dau Basarabia, nu primesc Dobrogia, să-şi sfârșească viata ei 
constituțională și să lase prima direcţiune a viitorului României 
independente însuș poporului român, care să se exprime prin 


libere alegeri. (Aplauze.) 


4l 


Interpelare asupra neaplicării Tractatului de la 


Berlin și a programului ministerial 


(Sedinta Camerei de la 7 fovruarie 1879) 


INISTERUL DIN ACEL TIMP: 

I. C. Brătianu, prezident și interne 
I. Câmpineanu, externe 

D. A. Sturdza, finanţe 

Colonel Dabija, răsboi 

M. Pherekyde, lucrări publice 
Eug. Stătescu, justiție 

G. Cantilli, culte 


După ce guvernul, precum se vede la paginile de mai 
sus, izbutise prin moţiunea Camerci să suprime din 
moţiunea Senatului fixarea epocei pentru convocarea 
Constituantei și modificarea articolului 7, întârzie și 
acum îndeplinirea acestei a doua condiţii a Tractatului 
de la Berlin, iar la Ministerul de Externe Mihail 
Kogălniceanu este înlocuit prin loan Câmpineanu. 
Calculul ministrului-prezident loan Brătianu era de a 
amâna cât mai mult epoca alegerilor constituante, 
pentru a nu le face sub impresia prea recentă a pierderii 
Basarabiei și prin urmare cu riscul de a rămânea în 
minoritate. Dar ce importanță avea pentru interesul țării 
o schimbare de guvern! Micul calcul ministerial avea 
marele inconvenient de a întârzia recunoașterea 
independenţei din partea Puterilor străine și totdeodată 

de a da înăuntrul ţării prea mult timp pentru lăţirea 
periculoasei agitări în chestia evreilor, rămase acum 
singura platformă electorală. 

Încercarea opoziţiei din septemvrie 1878, 
menţionată în discursul precedent, de a remedia la 
amândouă inconvenientele prin o grabnică întrunite a 
Constituantei atât pentru chestia Dobrogei, cât și 
pentru revizuirea art. 7, fusese respinsă de Cameră. loan 
Brătianu o întâmpinase cu imputarea că este făcută „în 
interesul străinilor“! Pe atunci era obiceiul multor 
liberali de a suspecta patriotismul celor ce nu erau de 
părerea lor. (Vezi mai jos răspunsul lui Brătianu la 
discursul 48, precum și discursul de la 16 ianuarie 1880.) 

Cu toate aceste urgenta rezolvire a chestiei pendente 
era prea indicată de întreaga situaţie a țării pentru a nu 
fi din nou cerută de opoziţie. De aci interpelarea 
următoare: 


D. vicepreședinte G. Hasnaş. Rog pe d. Maiorescu să 
binevoiască a veni la tribună. 

T. Maiorescu. Domnule președinte, vă mulțumesc de 
îngrijirea d-voastră pentru mine. Însă acest aparat pompos mă 
intimidează, și de aceea voi vorbi de pe simpla bancă de deputat. 

D-lor deputaţi, sunt dator mai nainte de toate să mulţumesc 
d-lui ministru președinte pentru graba, cu care a binevoit să mă 
înștiințeze încă de luni noaptea că va veni în mijlocul nostru 
și va răspunde la interpelarea ce am avut onoare a-i anunța. 

Interpelarea aceasta, cum vă aduceți aminte poate, vrea să 
provoace un răspuns din partea guvernului asupra stării 
generale a ţării, așa precum a fost creată prin chiar politica 
acestui guvern, și îndeosebi asupra timpului și modului cum 
crede d. ministru-președinte că va trebui să se reguleze 
poziția țării în privinţa Tractatului din Berlin; şi ca cestiune 
internă: asupra modului și timpului, când vom ajunge în fine 
să regulăm situaţia noastră bugetară. 


DISCURSURI PARLAMENTARE 515 


D-lor, fac de mai nainte scuzele mele pentru generalitatea 
“unei părți a acestei interpelări, şi eu n-aş fi îndrăznit niciodată 
să vă iau timpul d-voastră cu micile și neînsemnatele mele 
bservări, dacă ne-am afla într-o stare parlamentară mai 
ormală. Dar mie mi se pare că suntem tocmai într-o anomalie 
arlamentară. 

Am venit și eu împreună cu dv. de la începutul sesiunii, 
icu cea mai mare dorință, ca să vedem cu o oră mai nainte 
regulate chestiile care sunt de ordinea naturală a preocupărilor 
noastre. Am venit și aşteptam dintr-o zi în alta să vedem: este 
bugetul țării făcut sau nu? Este sau nu regulată acea procedare 
;constituțională, ce trebuie să urmăm în privinţa art. 7? Este 
au nu regulată acea chestie de detai, care a rămas pendentă 
ând ne-am despărțit unii de alții ca să mergem în vacanțe, 
hestia monopolului tutunului? În contra aşteptărilor noastre, 
edem că dintr-o zi în alta se amână lucrurile, că o zi după alta 
rece, o săptămână după alta chiar, și iată-ne aproape la sfârșitul 
esiunii ordinare, și la toate aceste întrebări, naturale fiecăruia 
intre noi fără deosebire de partid, nu ni se dă răspunsul. Cred 
ar că sunt autorizat a zice că această stare de lucruri lasă un 
el de neliniște, de incertitudine, de îndoială în inima noastră 
tutulor. 

Nu știu cu siguranţă ce se petrece în toată țara, dar știu cu 
iguranță că într-o parte a țării, anume aceea, pe care am onoarea 
a o reprezenta aci, această neliniște este foarte mare, și este dar 
„cred de datoria mea ca să rog pe d. ministru-preşedinte, dacă 
se poate, să contribuie cu vocea d-sale simpatică și autorizată a 
împrăștia negura parlamentară, care ne apasă pe toți. 

lată, d-lor, pentru ce am îndrăznit a vorbi de situația 
generală a țării și pentru ce vă rog să-mi acordaţi câteva minute 
atenţia d-voastră. 

D-lor, suntem majori acum, vorbim așa de mult de 
independenţa noastră, pe care am câștigat-o în adevăr cu atâtea 
‘sacrificii; suntem pe lângă aceasta în ajunul unor alegeri foarte 

importante. De aceea este bine ca să știm cu toţii unde ne 
aflăm și cum stăm, guvern, Cameră, și poate fiecare grup din 
Cameră îndeosebi. 

D-lor, prima cauză a acestei îndoieli generale, a acestei 
incertitudini constituţionale, dacă voiţi, cred că provine 
dintr-un fapt mult mai înapoi, de la chiar prima aparițiune a 
acestui minister, și eu n-aş vorbi de anul 1876, dacă n-ar fi în 
cea mai strânsă legătură cu ceea ce vedem că se petrece acum. 

D-lor, la 1876 a căzut guvernul conservator. Trebuie să vă 
spun că din parte-mi recunosc aci în public, că era în 
momentul acela un curent de idei sau mai bine de simțiminte 
în tară, care a făcut căderea ministerului conservator naturală 
şi necesară. Este evident că în acel moment ideile conservatoare 
erau în minoritate în țară; și nimic mai legitim decât ajungerea 
la putere a acelei coaliţiuni, care cu multă energie, deşi nu 
examinez în detai mijloacele foarte puţin legale, se lupta în 
contra ministerului conservator. 

Este folosul chiar al sistemului constituţional, ca îndată ce 
un partid şi un guvern, poate prin prea mult uz sau abuz al 
puterii sale, ajunge a nu mai fi pentru moment necesar țării, 
să vie un alt partid, care să aducă mai mare folos decât guvernul 
căzut. Nici un om cu minte nu poate contesta acest adevăr, 
şi eu din parte-mi mă bucur, văzând că în mod pacinic se poate 
întâmpla și la noi acel joc natural al sistemului constituțional. 

Însă, d-lor, aci nu sunt cestiuni de persoane, ci sunt 
cestiuni de princip. Personal vorbind, este indiferent dacă d. 
Lascar Catargi sau d. loan Brătianu sunt miniștri, diferenţa stă 
în princip și în sistem. Sunt dar în drept, d-lor, eu, 
reprezentant al grupului de oameni din ţară învins în acele 
alegeri, și recunosc că învingerea era naturală și în parte 
constituţională, sunt în drept, zic, să întreb astăzi pe d-nii 
învingători: ce aţi adus țării în loc? Și înțelegeţi importanța 
acestei întrebări. O să ne aflăm înaintea alegerilor viitoare, și 
trebuie să știm cum stăm cu principiile. Avem a face cu ceva 


DISCURSURI PARLAMENTARE 517 


pozitiv și cert? Să examinăm dar întrebarea, pe cât se poate 
examina cu siguranță. 

Mi-ar fi greu să vorbesc de promisiunile date alegatorilor, 
de manifestările făcute prin adunări publice, de cuvintele 
pompoase de prin jurnale, căci guvernul ar putea să zică: nu 
sunt responsabil pentru toate părerile izolate şi neautorizate. 
Cred dar că este bine să mă întemeiez numai pe 
declaratiunile solemne, subscrise de chiar d. prim-ministru 
actual. Prin urmare să luăm aceste declaraţiuni în mână și să 
ne întrebăm: cum rămâne cu aplicarea celor zise în ele? 
D-lor, coaliţiunea, iertați-mă dacă o numesc așa, căci nu 
ştiu cum s-o numesc altfel, coalitiunea de la Mazar-Pașa a venit 
la putere în aprilie 1876, şi la începutul lui mai 1876 vedem 
în Monitor acea cuvântare solemnă, cu care s-a prezentat în 
“aurora primăverii acest guvern, în aplauzele ţării. În acea 
"cuvântare se zice (iau Monitorul no. 94, din 1877): 

„Venim la guvern, fără recriminări, fără spirit de răzbunare, 
venim cu via dorintă de a nu sfărâma partidele — căci ființa şi chiar 


lupta pacinică a partidelor este o consecvență a regimului 
constituțional — ci de a potoli patimele și urele din fără“. 


Al doilea punct zice: 


„Lari prin puterea morală ce întovărășeşte pururea pe acei ce se 
reazămă pe legalitate, sprijinindu-ne pe concursul Corpurilor 
Legiuitoare, vom căuta mai nainte de toate a face să se bucure această 
naţiune, atât de încercată, de binefacerile păcii. 

Politica noastră externă va fi pacinică, va fi plină de respect pentru 
tratatele internaţionale, care statornicesc condițiunea politică a 


i A. A . _ . < 
României, care-i asigură independenta, care-i garantează neutralitatea“. 


Al treilea punct zice: 


„Înăuntru politica noastră va avea de țintă, mai ales și mai cu 
deosebire, a aduce o deplină ordine și reale economii în finanţele 
statului, de a cruța, pe cât cu putință, punga contribuabililor, de-a 

dezvolta prin legi finanţiare și economice avutia particulară, care este 
sorgintea avuţiei publice“. 


Al patrulea punct zice: 


„Biserica și școala constituie baza nationalității noastre, constituie 
prima condițiune a dezvoltării morale şi intelectuale a populaţiunilor 
noastre. Părinţii noștri niciodată, și chiar în timpurile cele mai nefaste, 
n-au părăsit acest adevăr. La rândul nostru nu vom neîngriji ceea ce 
strămoșii noștri au respectat și au iubit“. 


Al cincilea și cel din urmă zice: 


„Poziţiunea geografică a României, conservarea naţionalității 
noastre reclamă ca să fim pururea în stare de a ne apăra hotarele, de 
a face să ni se respecte neutralitatea. Imperios dar se cere, ca țara să-și 
organizeze bine forţele ei militare. , 

Proclamând acest adevăr, pe care națiunea îl recunoaște și l-a 
recunoscut în multe dăti și cu facere de multe sacrificii, cu aceeași 
francheţă declarăm că nu înţelegem ca sub nume de înarmare să se 
stoarcă în mod nefructuos şi nefolositor o mare parte din resursele 


țării“, 

Aşadar, în năuntru înfrățirea tutulor, depărtarea urei şi a 
pasiunii, politică pacinică, ordine în finante, biserica respectată, 
reorganizarea armatei, fără a se stoarce banii oamenilor sub 
pretext de înarmare. Admirabil program! Era natural ca toată 
țara să se închine înaintea lui. Acest admirabil program este 
iscălit de mai mulţi miniștri, dintre care unul numai, cel mai 
important și cel mai simpatic, d. președinte al consiliului 
actual, d. I. Brătianu, îl mai vedem figurând pe acele bănci. 
A! Mă iertaţi, mai este și d. Pherechyde, îl uitasem; dar d-sa 
în intervalul acesta a lipsit multă vreme de la guvern, și pentru 
aceasta mă cred în drept a-l prenumăra între miniștrii mai noi, 
între neofiți. Rămâne dar d. preşedinte al consiliului, d. 
Brătianu. D-sa este persoana cea mai importantă, în care s-a 
menţinut tradiţiunea aceea de la Mazar-Pașa, d-sa singur a mai 
rămas la guvern, și de aceea sunt în drept a-l ruga astăzi să 
binevoiască a-mi explica, cum stă cu acest program. 

D-lor, din acest program, făcut la mai 1876, care vorbea 
la numărul întâi de potolirea patimilor și a urelor din ţară, 
partea aceasta sub no. 1 nu s-a realizat, pentru că, după cum 
ştiţi, puţine săptămâni mai în urmă a venit acuzarea foștilor 
miniştri. Nu voi zice că acea acuzare era nici nedreaptă nici 
dreaptă, nu voi zice, asemenea, că era un moment în care 
acuzatorii erau mai ambarasaţi decât acuzaţii. Un lucru 
numai mă întreb: dacă era bine să se facă acea acuzare, de ce 
ați început să vorbiţi țării că veniţi la guvern fără recriminări, 
fără spirit de răzbunare, că veniţi ca să potoliți patimile? 
(Întreruperi.) 

B. Lăescu. Ati fost grațiaţi! 

T. Maiorescu. Dar aceasta nu împiedică faptul, că am fost 
acuzaţi. Însă eu nu fac nici o recriminare, este numai o simplă 
întrebare ce o fac d-lui prim-ministru, și dacă la aceasta nu va 
voi chiar să-mi răspundă, eu nu mă voi plânge, fiindcă vă 
mărturisesc că toată acuzarea am crezut-o de la început ȘI o 
cred și acum fără nici o importanță. 

Al doilea punct era: pace și respectarea Tractatului de Paris. 
Politica dar a coaliţiunii era pacinică; intenţiunea d-voastră a 
fost respectarea tractatelor internaţionale și menţinerea 
neutralității... şi câteva luni după aceea a venit călătoria d-lui 
ministru-președinte al consiliului, însoțit de d. ministru de 
tăsboi, la Livadia. 

Al treilea punct: ordine în finante. 

Despre finanţe voi avea ocaziune de a vorbi ceva mai târziu, 
dar pentru moment voi spune numai, ce ordine în finante este 
aceasta, când vedem azi, 7 fevruarie, că nu avem bugetul țării 
pe 1879 (zgomot). Oare toți acei d-ni, care mă întrerup, cred 
că-l avem? Și dacă nu-l avem, oare, cred d-lor că este 
indiferent într-un stat constituțional de a nu se vota bugetul 
sau de a nu se vota la timp? 

Al patrulea punct al programului dv. era, că biserica va fi 
îndeosebi păzită și scutită sub acest guvern liberal. 

Apoi, d-lor deputați, la cine să ne adresăm și pe cine să 
întrebăm, dacă s-a realizat această promisiune. Negreșit și 
desigur, că părerea mea individuală nu va putea fi crezută în 
privinţa aceasta, precum nici aceea a orcărui dintre noi cei laici, 
nici chiar aceea a unei autorităţi în ale bisericei ortodoxe, 
precum este fostul vicepreședinte al acestei onor. Adunări și 
actualul președinte al comisiunii bugetare... 

Al. Sihleanu. Cer cuvântul. 

T. Maiorescu. Căci, d-lor, fiecare dintre noi are părerea sa 
individuală neautorizată, și prin aceasta negreșit nu se va putea 
răspunde la întrebarea, dacă biserica a fost păzită așa precum 
s-a promis de guvern prin programul său. Pentru ca să putem 
avea un răspuns valabil, nu avem decât un singur mijloc, acela 
de a ne duce la prelaţii, care reprezentă biserica țării, căci 
prelaţii bisericei noastre nu sunt străini de popor, ci ei sunt 
după legile noastre aleși de către tară însăș. 

Colonel Lecca. Apoi ştim și noi ceea ce se petrece. Prelaţii 
se aleg după partidele politice. 

T. Maiorescu. Nu ştiu, cine mă întrerupe? 

Colonel Lecca. Eu. 

T. Maiorescu. Ah, d-nul colonel Lecca! Aduc omagiile mele 
d-lui Lecca, şi este netăgăduit că d-sa, ca bărbat militar, este 
foarte competent de a se pronunța și în chestiile bisericeşti: 
acesta este un merit foarte mare al d-sale. 

Colonel Lecca. Şi este mare merit, pentru că și eu am zidit 
biserici. 

T. Maiorescu. Apoi tără îndoială: competenta d-voastră în cele 
bisericești este enorm de mare. Cu toate acestea, cred că nu este 
bine ca noi laici să facem și din biserica țării o chestie de partid. 
Intru ale bisericei se cuvine să ascultăm pe înșii capii bisericei, 
și eu, d-lor, am auzit pe un eminent prelat al bisericei române, 
am auzit pe P.S.S. Mitropolitul acelei părti a țării, a căreia capitală 
mi-a făcut onoare să mă aleagă deputat, am auzit, zic, pe Prea 
S.S. Mitropolitul Moldovei vorbind asupra modului cum acest 

guvern a arătat respectul său pentru biserica noastră natională. 
- Nu examinez și nu mi se cuvine mie să examinez, dacă are 
` dreptate sau nu în această chestie; constat numai că un eminent 
prelat al bisericei noastre nu priveşte ca împlinite promisiunile 
date de d-voastră în privinţa bisericei. 

În fine, pentru organizarea armatei și pentru nestoarcerea 
resurselor țării sub pretext de înarmare, pentru acestea, d-lor, 
poate fiecare din d-voastră să răspundă, fiindcă le cunoașteți, 
nu sunt în stare să le discut în detai. Constat numai că 
organizarea armatei lipsește încă; s-au schimbat mulți miniștri 
de război și astăzi ne aflăm în fata unui ministru cu totul nou; 
d-sa are reputaţiunea de a fi foarte competent, și nu mă 
îndoiesc, că în viitor se vor îndeplini prin silinţa d-sale multe 
lacune ale organizării armate. Dar până acum nu s-a îndeplinit 
nimic, şi cât pentru viitor, viitorul este un mare necunoscut; 
vom vedea, de vom trăi, ce va ieși și din aceasta. 

Iată, d-lor, care a fost rezultatul programului solemn de la 
mai 1876. Permiteţi-mi acum o întrebare — și acesta este folosul 
ce putem trage din aceste prea lungi discuţii: d-lor deputați, 
pentru ce ne-am bucurat toţi, că avem un sistem constituțional 
în ţară? Pentru ce? Mai ales d-voastră? d-voastră partid, care vă 
atribuiți cu deosebire epitetul de liberali; poate sunt liberali și 
alții; dar să nu facem discuţia aceasta... (Întreruperi); d-voastră, 
care credeți că numai d-voastră sunteți liberali... (întreruperi), 
așadar, d-voastră ca liberali insistaţi, și insistăm poate și noi, ca 
libertăţile publice să fie păzite; libertatea presei mai ales, 
libertatea întrunirilor... (întreruperi, zgomot). 

D. vicepreședinte. Vă rog, d-lor, binevoiţi a face tăcere că 
nu auzim. 

D. președinte al consiliului. Lăsaţi-ne, d-lor, să auzim, căci 
avem să răspundem, şi cum vom răspunde, dacă nu auzim. 

D. vicepreşedinte. Binevoiţi a face tăcere, căci nu auzim 
nimic. 

T. Maiorescu. Mulţumesc din nou d-lui prim-ministru, că 
a intervenit în favoarea uneia din libertăţi, adică a libertății 
cuvântului mai ales în Parlament. (Întreruperi, zgomot.) 

D. vicepreşedinte. Vă rog, faceţi tăcere, nu mai întrerupeti. 

Titu Maiorescu. Toate aceste libertăți: libertatea întrunirilor 
și libertatea presei au mai ales un scop, acela ca înaintea ţării 
să-și expuie fiecine liber părerile şi convicțiunile sale, ca ţara 
să știe totdeauna ce vor bărbații săi politici, ce gândesc pentru 
politica practică și care sunt principiile lor politice. 

Și este evident, d-lor deputați, că un corolar sau mai bine 
condiţia necesară a acestor folosiri de libertățile publice este 
acesta, că un program pus înainte, că un principiu profesat să 
fie o realitate politică, aplicată până la sfârșit. Căci dacă nu, 
atunci suntem siliți să spunem că libertăţile publice nu aduc 
foloase practice pentru țară, ci sunt numai un prilej de amăgiri. 
Dacă m-aş prezenta eu cu un program înaintea ţării şi 
venind la putere nu l-aș executa, atunci ce folos am adus ţării 
cu acest program? Și permiteţi-mi a adăoga un lucru: noi 
suntem într-o ţară, care mai are trebuinţă de creșterea 
constituțională; nu este pretutindeni pătruns spiritul adevărat 
al vieţei politice. Faţă de straturile inculte ale țării noastre, dacă 
îmi permiteți comparaţiunea, noi suntem ca niște tutori în fata 
unor minori; și trebuje să-i luminăm în calea ce au să o apuce 
în viața publică. Acesta este un rol din cele mai frumoase alc 
Camerelor, acela de a fi nu numai reprezentanți ai ţării, ci și 
în parte luminătorii vieţii publice a României. Însă ce lumină 
aducem noi alegătorilor noștri, când ceea ce spunem la 
alegere este una, și îndată că avem votul lor asigurat, or nu 
facem ceea ce am promis, or ce facem este alta decât ceea ce 
am zis atunci? 

Nu mă îndoiesc că d-voastră şi Senatul aţi avut cea mai 
ferbinte dorință, ca programul de la Mazar-Pașa să se 
îndeplinească. Dar nu Camerele au rolul acţiunii în stat. 
Puterea executiva stă pe acele bănci. Nu pe d-voastră vă poate 


DISCURSURI PARLAMENTARE 523 


dar întreba cineva, de ce nu aţi făcut cutare și cutare act, fiindcă 
sunt lucruri care privesc numai pe puterea executivă. Suntem 
însă în drept să întrebăm pe reprezentanţii puterii executive, 
pe miniștri, cum de nu s-a îndeplinit programul solemn al 
d-lor din 28 aprilie 1876? Și vedeți rezultatele. Pe când atunci 
ministerul în acest mesagiu ce am avut onoare a-l ceti în parte, 
se prezenta în o compunere oarecare, pe când acest mesagiu 
era iscălit nu numai de d. I. Brătianu, ci şi de d. Manolache 
Kostaki și de d. Kogălniceanu şi de d. Vernescu, azi pe acești 
d-ni, care au inaugurat era cea nouă, îi vedem la o parte. D. 
Manolache Kostaki este în opoziţie, d. Kogălniceanu este în 
„opoziție; nu îndrăznesc a vorbi despre d. Vernescu, care este 
față, dar cred că atât pot să afirm, că şi d-sa este mai rezervat 
față cu d-voastră, decât atunci când a iscălit împreună cu 
* d-voastră acest program. 

Ei bine, d-lor, este aceasta sistem constituţional? Este 
constituţional când un program nu se execută, ci se părăseşte, 
tocmai programul, în virtutea căruia venise un guvern la 
putere, răsturnând pe altul? Este constituțional, când miniștrii 
primitivi ai programului se retrag unii după alții, fără a ni se 
spune pentru ce? Căci dacă ne-am întreba în conștiință, pentru 
ce s-au retras, nu vom găsi nici un act constituțional, care să 
ne explice pentru ce. Pentru ce s-a retras d. Kogălniceanu? 
Poate între culise se vorbeşte; noi nu știm. Pentru ce s-a retras 
d. M. Kostaki? Pentru ce s-a retras d. Vernescu? Ce este acest 
fenomen, că o coaliţie așa de importantă și salutată cu atâta 
” entuziasm la început, se topește înaintea noastră fără ca să știm, 
-de unde vine raza soarelui care o topește? Este oare un foc 
interior, care o mistuie? Și aceasta nu se spune pe faţă în sistem 

constituţional? 
o Tată, d-lor deputați, prima cauză de îndoială asupra 
situaţiunii noastre interne. Tara, alegătorii nu știu să-și 
răspundă la întrebarea, pe cine avem înainte? Cu un princip 
“ v-am ales; ca un grup v-am ales; trei din patru părţi vă fac astăzi 

opoziţie. Ce este acum adevărat, ce este neadevăr și ce este 
eroare în promisiunile și programele d-voastră? 
Dar, d-lor, să părăsim aceste timpuri prea trecute ŞI să 
venim la chiar mesagiul cu care s-a deschis sesiunea actuală. 
La 15 noemvrie anul 1878 Adunarea aceasta s-a deschis 
prin alt solemn mesagiu, care ne zice: 


„Grabnica și oficiala statornicire a relațiunilor diplomatice între 
aceste state și România atârnă în parte şi de d-voastră. 

În adevăr, în ultima sesiune extraordinară, d-voastră, patriotic și 
înțelept, aţi primit Tractatul din Berlin în toate dispozițiunile sale 
privitoare la România. 

Ceea ce era de competența d-voastră aţi făcut, ați îndeplinit. Mai 
aparţine însă d-voastră de a pune, conform cu Constituțiunea noastră, 
țara în posiţiune de a-și da acele Camere de revisiune, cărora singure 
revine modificarea articolelor constituționale“. 


Ni se spune, cum vedeţi, că guvernul va veni cu un proiect 
pentru modificarea unui articol din Constituţiune, adecă să 
declare Camera că este caz să se revizuiască articolul 7 pe calea 
constituțională. 

Apoi, programul acestui mesagiu urmează: 


„În intervalul împlinirii procedurei, ce Constituţiunea noastră 
prevede în această materie, activitatea d-voastră nu va rămâne 
zădărnicită. Din potrivă ea va fi reclamată de multe reforme, ce imperios 


trebuie a fi introduse în deosebitele ramuri ale serviciului public“. 


Ș-apoi ni se vorbeşte întâi despre regularea finanţiară, al 
doilea despre legea comunală, al treilea despre judecăroriile de 
pace, al patrulea despre o foarte mare chestie, despre 
inamovibilitatea magistraturei pe toate treptele ei; al cincilea 
iarăș despre organizarea puterii armate; al șaselea despre veșnic 
anuntata lege pentru cruțarea pădurilor și exploatarea minelor, 
și al șaptelea, în fine, chiar despre un nou drum de fier spre 
Cernavodă-Kiustenge. Foarte bine! Ca să nu rămâie zădărnicită 

activitatea noastră de la 15 noemvrie înainte, ni se spune: 
grăbiți-vă, căci aveţi să vă dizolvaţi, şi înainte de dizolvare, aveţi 
să vă ocupați încă de 7 deosebite legi, afară de buget. 

Două s-au votat, celelalte nici în proiect n-au venit la 
Cameră; bugetul nu este încă făcut. 

Dar este altceva, asupra căruia v-aș atrage atențiunea. 

Iscălit văd în acest program un minister compus numai din 
cinci persoane: D-nii Brătianu, Kogălniceanu, C. A. Rosetti, 
Câmpineanu și Stătescu. 

D. Brătianu, care în adevăr rezumă în sine tot sufletul 
ministerului, este și capul ministerului. Uneori este chiar și 
capul şi membrele în acelaș timp, este și capul și mânile și 
picioarele. De exemplu în acest mesagiu figurează ca președinte 
al consiliului, ca ministru de agricultură, comerciu și lucrări 
publice și încă şi ca ministru al cultelor și instrucțiuni 
publice. Foarte bine, foarte frumos, nimeni nu s-a îndoit 
vreodată de apritudinea universală a fiecăruia din miniștrii 
actuali, și eu personal recunosc admirabila competență, cu care 
d-lor trec de la un resort la altul fără cea mai mică sfială. 

Dar un lucru trebuie să ne surprindă în acest mesagiu: 
lipseşte de aici ministrul de răsboi. Ni se anunță de formă 
organizarea armatei ţării fără ministru de răsboi! — Dar ce este, 
domnilor, un mesagiu? Este sistem constituţional acela, de a 
scrie numai o coală de hârtie, fără a ști de mai nainte ce avem 
să facem? Unde este în acest guvern acea țesătură de idei şi de 
principii aplicabile, ca cel puţin să știe țara: iată ce avem de 
așteptat, şi să se liniştească? O vedeţi, nici ministru de răsboi 
nu este. Vasăzică, organizarea armatei atinsă în mesagiu era 
numai o vorbă goală, fiindcă nu era contrasemnată de 
ministrul răsboiului? Astfel păzeşte guvernul de astăzi prestigiul 
coroanei? 

Dar este alta, d-lor, și mai stranie. Ni se vorbeşte prin acel 
mesagiu de T'ractatul de la Berlin, adecă de modificarea art. 7 
din Constituţiune. Chestia este dar pusă înaintea d-voastră, 

şi această mare și importantă idee frământă în momentul de 
față toată ţara. Pentru dânsa văd aci în mesagiu iscălitura d-lui 
Kogălniceanu? Unde este d. Kogălniceanu astăzi? în opozitie. 
De ce? Ce s-a întâmplat în privinţa Tractatului de Berlin, ca 
să se retragă d. Kogălniceanu? Nu mai este astăzi momentul 
de a cere revizuirea art. 7? Constat un lucru: răspuns 
constituţional nu ni s-a dat până acum la o asemenea foarte 
legitimă preocupare. 

Se poate ca alții să cunoască motivele retragerii acestor 
miniștri; eu unul, care nu sunt dintre intimi, n-am auzit 
pomenindu-se de ele. Vedem ceva mai mult: lasă că vedem 
acum pe d. Kogălniceanu în opoziţie, dar am văzut în 
jurnalul Românul — şi aci vă rog să-mi daţi voie a vorbi de acest 
ziar, care știu că este sub redacţia venerabilului nostru 
preşedinte de Cameră. 

O voce. Nu este adevărat! 

T. Maiorescu. Nu este adevărat? Atunci retrag, afirmarea 
aceasta și o înlocuiesc cu următoarea: acest ziar Românul se află 
sub redacția unor amici ai guvernului de astăzi, și în asemenea 
condiţii este adeseori inspirat de guvern, știe mai întotdeauna 
cele ce se petrec şi uneori publică acte oficiale mai nainte de 
Monitorul oficial. Sunt exemple pentru aceasta şi nimeni nu 
mă contrazice. Astfel fiind, am drept să vorbesc de ziarul 
Românul ca de o foaie de publicitate, ale cărei păreri semnifică 
ceva, când avem pe acea bancă ministerul actual. Ei bine, am 
văzut într-unul din numerele trecute ale ziarului Românul 
zicându-se de d. Kogălniceanu, care a dus politica ţării în 
vremile cele mai grele alături cu actualul preşedinte al 
consiliului și cu aprobarea și susținerea acestei Camere, am 
văzut zicându-se de acest fost ministru — iertaţi-mi că mă 
alunec să zic aceste cuvinte, dar nu fac decât să reproduc zisele 
Românului — se zicea, că d. Kogălniceanu nu e tare în 
aritmetică decât în sustracțiune, și că se păstrează în arhivele 
Ministerului de Externe un act, care dovedește, cum a trădat 

d. Kogălniceanu interesul României în chestia evreilor. Eu aș 
întreba: dacă aceasta este adevărat, cine a dat ziarului Românul 
actele secrete din Ministerul de Externe, pentru ca să aibă 
cunoştinţă de actul, la care face aluzie? Și ce situaţie 
parlamentară, constituţională este aceasta, ca atunci, când 
puneţi pe d. Kogălniceanu să iscălească mesagiul, prin care se 
promite a se face cutare lucruri, d. e. revizuirea Constituţiunii, 
vine un organ al d-voastră, al guvernului actual, și vorbeşte 
acestui ministru de sustracţiune? El a fost acel ministru, d. 
Kogălniceanu? Acel ministru acuzat atât de grav de organul 
acreditat al foştilor săi colegi? — Nu mai înțeleg nimic din toate 
aceste procedări; nu înţeleg, cum a intrat atunci d. 
Kogălniceanu în minister cu d-voastră, cum a fost ținut şi ce 
a mijlocit apoi de a ieşit din minister. 

A doua chestie însemnată, de care se ocupă mesagiul, sunt 
finanțele. La redeschiderea Camerei era la Ministerul de Finante 
d. Câmpineanu. Înțelegeți d-voastră, că atunci când în 
mesagiul Tronului ni se afirma că starea finanţiară este bună, 
că au să ni se propue mai multe legi finanțiare, eram în drept 
să ne aşteptăm ca în sesiunea aceasta ministrul, care cunoștea 
bine starea finanţelor noastre, care îşi avea o idee stabilită 
despre ele, despre îmbunătățirile lor, despre îndreptarea 
situațiunii, dacă ar fi fost mai mult sau mai putin rea, sau dacă 
era bună, despre accentuarea și împodobirea acestei bunărăţi 
cu explicările d-sale, ca acel ministru să lucreze împreună cu 
noi în această sesiune. Când colo ce se întâmplă? Se duce d. 
Câmpineanu de la finanțe și vine d. Dimitrie Sturdza. Pentru 
ce? Nu ştiu! Caut în Monitorul oficial un act parlamentar, care 
să-mi explice ce s-a întâmplat, și nu găsesc nimic. 

D-lor, nu m-am mirat în genere de reintrarea d-lui 
Sturdza în minister; căci îmi aduc aminte că d. Sturdza intrase, 
și ieşise, și apoi iar intrase și iar ieșise, și acum iar a intrat. Va 
să zică aceasta nu este lucru de mirare; dar este altceva, care 
este de mirat. D-lor, noi suntem oameni publici, și ceea ce 

mare urgență și însemnătate, pentru că e vorba de peste 
8 milioane înscrise în budgetul statului. Ei bine, unanimitatea 
secțiunilor respinge acest prim și însemnat proiect al noului 
ministru de finanțe. Iată o chestie constituțională. Chestia 
monopolului, urgentă atunci, se trăgănește de când a fost respinsă 
în secțiuni din zi în zi, nu se pronunţă nimeni asupra ei. 

Mai înainte de toate permiteţi-mi întrebarea, pe care orcine 
este în drept să o facă. Cu ce autoritate vine acum acest d. 
ministru de finanţe și susţine înaintea Camerei primul budget 
al României independente? Nu cumva şi aceasta e una din 
cauzele negurelor parlamentare, care ne întunecă situaţia? Poate 
eu nu înțeleg motivele secrete ale acestei situatii, și voi fi foarte 
fericit, dacă voi avea un răspuns binevoitor din partea d-lui 
ministru-președinte asupra întrebării: poziția parlamentară a 
actualului d. ministru de finante este ea corectă sau nu? 

lată starea noastră parlamentară în năuntru. În mijlocul 
acestei situații vine guvernul și ne pune în perspectivă două 
din cele mai importante chestii de dezlegat, revizuirea 
Constituțiunii în urma Tractatului din Berlin, și în cele interne 
primul budget al României celei nouă. Să examinăm în scurt 
și poziţia noastră faţă cu această perspectivă. 

Întreb dar: cum stăm cu chestia Tractatului de Berlin? 
D-lor, poate vă aduceţi aminte unii din dv., câtă discuţie de 
mare importanţă s-a urmat în Cameră, atunci când vi se cerea 
să votaţi prima moţiune asupra Tractatului de Berlin, și știți 
că era un grup însemnat de deputați, care nu voia ceea ce ni 
se cerea pentru Dobrogea, și nici nu voia ca să ne pronunţăm 
prea curând pentru recunoașterea T'ractatului de Berlin; era alt 
grup, acela al neînsemnatei opoziţiuni în mijlocul dv., şi pentru 
care din întâmplare eu eram chemat să-i dau o slabă expresie. 
Acest grup zicea: este cazul a se aplica imediat art. 129 din 
Constituţiune pentru modificarea art. 7. Aceasta era moţiunea 
ce am depus-o pe biurou și despre care credeam atunci, că nu 
va întruni nici 5 iscălituri ca să aibă onoarea de a fi pusă la vot, 

dar care prin bunavoinţă a unora din dv. a fost îndestul de 
sprijinită, încât să ajungă la vot, și se înţelege că a căzut. Ceea 
ce ceream noi atunci era dar: reforma constituţională imediată 
pentru art. 7, și ziceam, că este pericol în întârziere. Nu-mi 
permit să citez textual cuvintele mele de atunci, căci sunt de 
prea puţină însemnătate; eu citez textual numai însemnatele 
cuvinte ale simpaticului d. ministru-președinte. 

Eu, d-lor, ziceam că dacă vom întârzia, ne expunem la 
pericole; ziceam, că o lovitură s-a dat deja demnității noastre 
naţionale, punându-se o chestie de constituţie internă într-un 
tractat internaţional făcut fără noi; ziceam să fim prudenti, 
pentru ca să facem să nu se mai repete din nou o asemenea 
lovitură — nu din partea unui congres, ci acum și mai rău din 
partea fiecărui ministru al guvernelor străine, care să se 
creadă în drept a zice reprezentantului român: nu vă recunosc 
formal până ce nu veţi modifica constituţia. Mărturisiţi și 
d-stră, d-lor, că este o atingere a demnității noastre naţionale, 
când un ministru străin vorbește astfel. 

Colonel Lecca. Aţi deschis dv. drumul la asemenea lovituri 
cu convenţia austro-ungară. 

T. Maiorescu. Nu înţeleg ce are a face convenția 
austro-ungară cu această chestie. De altmintrelea sunt gata să 
răspund la toate întreruperile, dar întreruperile să fie făcute așa 
încât să fie accesibile unei simple minţi omenești. 

Astfel sta atunci chestia. Atunci d. președinte al consiliului 
mi-a răspuns într-un discurs cam viu, care, dacă nu era tocmai 
bogat în argumente, răscumpăra această lacună prin cea mai 
bogată fantazie. La început vin câteva binevoitoare observaţii 
făcute de d. ministru-președinte asupra tatălui meu și asupra 
fiului său, adică asupra mea. Nu voiesc să intru în aceste 
detaiuri familiare față cu d. președinte al consiliului, și trec 
înainte la singurele obiecte, care pot intra în discuţia 
parlamentară. Singurul contra-argument la propunerea noastră 

este formulat de d. ministru-preşedinte sub figura unei 
întrebări oratorice. 


„Ei bine, onor. d-le Maiorescu, ai vorbit d-ta cu inimă 

i z : E : Și zi 
românească? Voești d-ta să pui Camera și ţara într-o poziţie falsă 
înaintea Europei”? 


Cerând noi executarea Tractatului de Berlin cu o zi mai 
înainte, făcând moţiunea, că este cazul a se aplica art. 129, 
voiam — zicea d. ministru — să punem țara într-o poziție falsă 
cu Europa. Nu înțeleg, d-lor deputați. Aceste erau zise în 
contra noastră la 1 octomvrie, și la 15 noemvrie vine guvernul 
și zice acelaș lucru, că adică este cazul a se modifica art. 7 din 
Constituţie, Ce s-a întâmplat de la 1 octomvrie până la 
15 noemvrie aşa încât d. ministru, care zicea la | octomvrie că 
noi prin acea cerere creăm ţării o poziţie falsă, la 15 noemvrie 
însuș d-sa să vie cu aceeaşi cerere? 

D-lor, îmi permiteți să spui cu toată sfiala şi cu toată 
moderaţia în expresie, că regret încă o dată, precum am regretat 
și atunci, întârzierea în această chestie. D-lor, eu înțelegeam 
părerile reprezentate prin d. Vernescu și prin partidul d-sale. D-sa 
zicea: nu voim Dobrogea, și chiar dacă n-am fi recunoscuţi de 
Puteri deocamdată, lăsaţi-ne timpul pentru reformarea 
Constituţiei mai târziu. — Acesta este un sistem; eu nu- 
împărtășesc și am avut onoarea a spune atunci, că-l cred 
periculos; dar în sfârșit este un sistem. Însă, d-lor, a spune la 
I octomwrie, că prin modificarea Constituţiei se pune ţara în 
poziție falsă fată cu Europa, și apoi a veni la 15 noemvrie și a o 
cere ca guvern, aceasta n-o înțeleg și vă întreb: ce este aci la mijloc? 

În orce caz, întârzierea adusă în soluția acestei chestii a fost 
și este foarte repretabilă. D-lor, dacă să făcea atunci revizuirea, 
se cruțau țării mai întâi multe zvârcoliri, și faţă cu străinătatea 
cred că se dobândea în primul moment recunoașterea 
independenţei noastre. Mi-e teamă că astăzi chestia să nu fie 
mai grea, și această greutate este cauzată prin întârzierea 

guvernului, și dacă mi-am permis a întreba pe d. prim-ministru: 
cum crede să rezolve chestia Tractatului de la Berlin, este pentru 
ca să avem vro liniștire în privința nouelor greutăţi, ce ni se pot 
opune acum chiar după ştergerea art. 7 din Constituţie, În loc 
de liniștire, în loc de vreo procedare corectă, văd cu totul 
altceva, cetesc în jurnale, în depeșele lui Havas, că venerabilul 


< nostru președinte al Camerei, d. C. A. Rosetti, este când la 


Neapol, când la Roma, când la Paris, și se vede din depeși chiar 
că are convorbiri pentru recunoașterea independenţei noastre; 
ba încă o corespondenţă oficioasă de pe acolo zice că d. Rosetti, 
președintele Camerei noastre, ar fi avut prevederea de a vorbi 
cu diferiți deputaţi din Camera italiană spre a face o presiune 
asupra guvernului italian, ca să ne recunoască independența. 
Sunt sigur însă că acea corespondenţă, deși este cam oficioasă, 
este falsă, fiindcă ar fi o mare lipsă de tact, când un reprezentat 
al nostru s-ar duce în state străine și ar încerca prin asemenea 
moduri ca să exercite presiuni asupra guvernelor străine. 
Aceasta este ceva foarte periculos. Și sunt sigur că d. Rosetti n-a 
putut s-o facă, și prin urmare informaţiile nu sunt exacte. 
Dar în treacăt, d-lor, ar fi bine să ne lămurim asupra unui 
alt punct constituțional; căci, după cum vedeţi, constituţio- 
nalitatea procedimentelor acestui guvern este foarte neguroasă. 
Ce însemnează oare ca președintele Camerei noastre să fie în 
străinătate în timpul cel mai greu al situaţiei parlamentare? 
Înţeleg, d-lor, am cetit că fostul președinte al Camerei 
italiene, d. Crispi, în vacanţa Camerei s-a dus la Berlin să 
răsufle, şi din parte-mi nu aș îndrăzni să vorbesc nimica despre 
vacantele și răsuflările onoratului nostru domn preşedinte. Dar 
din momentul ce se deschisese la 10 ianuarie iarăş sesiunea 
noastră şi când sta în joc ce? primul act de reformă al pactului 
nostru fundamental, Constituţia ţării, ce caută președintele 
nostru în țări străine? Și cine în lume și în statul acesta are 
dreptul să ne ia președintele nostru și să-l trimită pe acolo? 
(Ilaritate.) Şi este d-sa acolo ca președinte al Camerei? Eu așa 

Asupra răspunsului ministrului-prezident Ioan 
Brătianu, autorul scrierii de faţă adaogă în aceeaș ședință 
următoarele cuvinte: 


D-lor deputati, permiteți-mi mai întâi să înlătur din 
discuţie câteva expresii, pe care d. ministru-preşedinte din 


expresii nicidecum, dacă nu mi s-ar întâmpla pentru a treia 
oară, adecă de câte ori am avut onoare de a lua cuvântul în 
acest parlament, să fiu întâmpinat cu asemenea cuvinte de cătră 
d. miniștrii. Le relev dar, — D. ministru-președinte a zis astfel: 
întâi că eu n-am făcut această interpelare decât spre a face pe 
onor. Adunare să-și piardă timpul, spre a o discredita, că 
interpelarea mea avea intenția precugetată de a vă ţinea în loc. 
D. ministru-preşedinte a maj zis, al doilea, că eu din neștiință 
mă fac instrumentul altora, și a adăogat, al treilea, că sunt 
echoul acelora cărora nu le place ca România să se ridice, ci 
voiesc ca ea să rămâie tot sub influențele străine ca mai nainte. 

Resping aceste cuvinte ale d-lui ministru-preşedinte. 
Regret că d-sa nu este corect în vorbirea d-sale parlamentară; 
îmi pare rău că, parlamentar bătrân ca d-sa, dă un asemenea 
exemplu unui adversar mai tânăr, și cu atât mai rău îmi pare, 
cu cât d. președinte a] consiliului, înconjurat cum este de 
asentimentul mai unanim, pot zice, al acestei Camere, ar trebui 
să fie îndoit de circumspect şi de moderat în fata unui adversar 
politic, care se află aproape singur între dv. 

Să trecem la lucruri mai importante. Fără îndoială astăzi 
este o incertitudine în mijlocul nostru, este o anomalie 
parlamentară de a nu vedea bugetul țării făcut la timp, de a 
nu vedea votate acele proiecte de lege anunţate într-un mod 
solemn prin mesajul Tronului, de a vedea că, după ce se 
anunță tot atât de solemn realizarea cerintelor Tractatului de 
la Berlin, aceasta se întârzie necontenit când sub un pretext, 

D-lor, în curând avem să ne prezentăm înaintea 
alegătorilor. Este bine să se știe cum a rămas cu programul 
făcut de regimul actual, ȘI cum Și cât s-a realizat acel program. 
Și e de regretat că nu ni s-a dovedit, pentru ce programul nu 
s-a pus în lucrare. Aceasta poate fi foarte prejudițiabil pe viitor 
unor asemenea programe, care ar deveni astfel simple 
promisiuni amăgitoare. i T 

La aceasta d. ministru-președinte a răspuns în detai, și a 
vorbit mai întâi pe larg în privinta acuzării ministerului trecut, 
Eu nu discut chestia acestei acuzări, nu mi-e dat mie să o fac 
înaintea dv., și nu era dat nici d-lui Vernescu să ne spue, de 
ce ar fi trebuit să ne plângem noi și de ce nu. De ce avem să 
ne plângem noi, aceasta este treaba noastră, și nu primesc 
substituirea nimănui în locul nostru. Un lucru am zis: dacă 
aceasta era intenția ţării, dacă majoritatea țării dorea acuzarea, 
atunci nu era bine să se zică în mesaj, în fruntea lui: 
"„împăcare! potolirea pasiunilor“! l 

De altmintrelea nu insist mult asupra acestui punct, fiindcă 
mie personal mi-a fost indiferentă toată acuzarea d-voastră, de 
la început până la sfârșit, 

Dar al doilea: răsboiul era necesar, ni se răspunde. Dacă 
răsboiul era necesar, nu era iarăș bine să se accentueze în mesaj 
pacea în politica noastră; trebuia mai bine să se tacă. Dacă, al 
treilea, era dezordine, și nu era de prevăzut că se vor face 
budgetele regulat, nu trebuia să se accentueze ordinea în 
finanţe; și dacă, al patrulea, nu este indicat ca biserica să fie 
amestecată în politică, atunci nu trebuia să se pue anume în 

programul d-voastră ca o chestie deosebită, care adecă mai 
nainte nu era respectată. Dacă în fine chestia militară nu era 
de prevăzut că se va rezolve printr-o reformă generală, nu 
trebuia asemenea să se pue în mesajul d-voastră cel solemn de 
la aprilie 1876. Vasăzică, este o chestie de conștiință și de 
onestitate politică înaintea țării, ca să se vorbească numai de 
ceea ce în adevăr are să se facă. Vorbind însă altfel de cum avem 
intenţia și putinţa de a face, nu mai poate fi sinceritate în 
alegeri; și alegerea însăș, în loc să fie fundamentul, devine 
caricatura sistemului constituțional. 

Trec acum la cele două întrebări deosebite, adecă la 
răspunsul d-lui prim-ministru asupra lor. 

Cum rămâne cu Tractatul de la Berlin? Asupra acestui 
punct ni s-a zis că nu s-a aplicat la octomvrie, fiindcă nu era 
bine ca să facem alegerile constituționale sub ocupaţia străină. 
Dar ce deosebire este între atunci și acum? Nu avem şi acum 
aceeaș ocupaţie străină? și cu toate aceste vorbiți în mesajul din 
urmă, de la 15 noemvrie, despre revizuirea Constituţiei, și ați 
și prezentat proiectul de lege pentru aceasta! Și dacă acum este 
aceeaș poziţie, de ce nu s-ar face lucrul cu un moment mai 
nainte, ca să nu se deștepte în tară atâtea agitaţii și turburări, 
care pot aduce rezultate funeste? Vă place dezordinea? — La 
aceasta nu s-a răspuns nimic. 

La întrebarea din urmă: de ce nu s-a făcut budgetul, ni s-a 
răspuns că d-voastră voiți să studiati cu conștiință lucrurile, 
și studiind astfel, nu se poate face budgetul. Va să zică tocmai 
conștiința deputaţilor ar fi piedică la mersul regulat al 
mecanismului constituțional? Nu înțeleg aceasta, şi pentru 
mine și acest punct a rămas cu totul fără răspuns. Nu cumva 
vă este teamă să dați pe față starea exactă a finantelor? Voiţi 
să lăsaţi iarăș urmașilor d-voastră o moștenire încurcată? Fac 
de pe acum și în mod solemn rezervele noastre în această 
privinţă. 


iei eter 

Dacă, d-lor, era numai atât, atunci chestia interpelării mele 
era terminată. Dar d. ministru-președinte a făcut mai mult, 
ȘI m-a pus pe mine în poziţie de a releva câteva cuvinte ale d-lui 
prim-ministru asupra regimului trecut. l 

D. preşedinte al consiliului a zis, întâi, că Partidul 
Conservator nu ar voi să vadă pactul constituțional pus în 
aplicație și, trecând mai la vale, m-a felicitat, că am început 
să profesez libertățile publice. 

D-lor, Partidul Conservator este tot atât de constitutional 
ca și fiecare din d-voastră... 

O voce. Pe spinare. (Râsete.) 

T. Maiorescu. Dacă s-au făcut greșeli în alegeri, s-au făcut 
de toate partidele. (Râsete zgomotoase.) Eu v-am spus, că ţara 
fiind chemată a se pronunța, era natural atunci ca guvernul 
conservator să cadă; așadar nu primesc să se zică după acea 
bancă că noi nu voim să se întărească regimul constituţional 
în țară. Noi voim aceasta, și o voim mai cu seamă faţă cu d. 
președinte al consiliului, care are în jurul său partizani, în 
privinţa cărora în adevăr trebuie să avem cele mai autorizate 
bănuieli, Este legitimă întrebarea, dacă toți cei de la 
Mazar-Pașa vreau monarhie constituţională sau nu. Este 
legitimă întrebarea, dacă d. Kogălniceanu, cu lovitura de stat 
este constituțional? Este legitimă întrebarea, dacă cei ce se 
încercau să proclame republica la Ploieşti, sunt monarhici? 

(Râsete, zgomot.) l 

S-a zis, al doilea, că armata, în momentul în care a primit-o 
d. preşedinte al consiliului de la conservatori, era așa de rău 
organizată, încât a trebuit d-sa să întrebuinteze o mare parte 
din banii publici ca s-o organizeze. D-lor, în chestii de armată, 
care sunt chestii speciale, eu nu sunt competent a vă răspunde 
în detai. Însă o întrebare fac, chiar necompetent cum sunt: 
cum se poate ca o armată, care a surprins în adevăr lumea și 
ne-a făcut mândri pe toţi prin energia, prin disciplina ei, să 
fi fost organizată numai într-un an de către d-voastră, și să nu 

fi fost organizată prin stăruința și prin silintele acelora, care 
mult timp și cel mai mult timp au fost conducătorii ei, adecă 
a conservatorilor? 

Eu cred, d-lor, că o armată ca armata noastră n-a putut să 
se improvizeze; astfel am auzit de la oameni competenți, astfel 
este şi în natura lucrului. Așadar este un atac nedrept, este un 
atac imprudent, este un atac nepatriotic, care se aduce în 
contra generalului Florescu, şi este totodată regretabil că d-sa 
este absent din mijlocul dv., deși foarte legal ales deputat. 
Organizarea armatei este dar fapta acelora care au lucrat timp 
îndelungat la ea, și au lucrat în modul cum ei înțelegeau binele 
tării și cum s-a dovedit, că a fost bine. Asemenea încriminări 
nedrepte nu trebuiesc aduse. Constat, domnilor, cu părere de 
rău, că și acum, după trecere de atâta timp, simțimintele de 
dreptate de la un partid la altul nu au făcut progres. Sunt 
convins, ca și d. președinte al consiliului, că ţara ne va judeca. 
Alegătorii vor vedea ce sunt promisiunile și ce sunt faptele; ce 
este o conduită regulată și sinceră, și ce este numai un șir de 
frumoase și înalte cuvinte, al căror rezultat nu este decât 
amăgirea opiniunii publice. (Zgomot.) 

Atât eram dator să zic înaintea dv., cu toată situaţia grea 
în mijlocul acestui parlament, față cu o poziție personală, unde 
simtimintele cele mai legitime se ostenesc să caute forma 
corectă a convenienței parlamentare, pe care este de demnitatea 
oricărui bărbat public să o respecte sub toate împrejurările. 
(Aplauze izolate, zgomot.) 


42 
Asupra calității de român a d-lui Al. Degre 
(Sedinta Camerei de la 19 fevruarie 1879) 


D. Alexandru Degre, fost agent diplomatic al țării 
la Berlin, fiind numit în fevruarie 1879 membru la 
Curtea de Casaţie, deputatul Dimitrie Anghel, din 
„fracțiunea liberă şi independentă“, face o interpelare, 
în care îi contestă calitatea de roman. În contra acestei 


interpelări se îndreptează discursul următor: 


Domnilor deputați, chestiile personale sunt totdeauna de 
oarecare delicatetă, și nu știu dacă d. Anghel a făcut bine să 
aducă o chestie personală de această natură înaintea Camerei. 
Avem a face, domnilor, cu un înalt funcţionar, cu un 
membru al Curţii de Casaţiune şi avem mai mult înaintea 
noastră, avem pe acela, pe care guvernul îl numise ca 
reprezentant al României la Berlin şi care a semnat o 
convenţiune a Ţării cu Germania. Înainte de a ridica dar 
înaintea țării îndoieli asupra fundamentului existenței oficiale 
a d-lui Degre, asupra romanității regulate a d-sale, și de a aduce 
orce fel de atingere corectitudinii d-sale, era mai bine să se 
caute orce alt mijloc legal pentru lămurirea acestei chestii; era 
mai bine să se fi votat fără discuţie indigenatul, dacă asupra 
acestui punct era îndoială. Dar cu cred că nu este îndoială, cred 
că ministrul justiţiei când a făcut această numire, s-a aflat în 


546 TITU MAIORESCU 


noi să vă votăm nu numai concluzia, dar și consideraţiile dv. 
Este, d-nii mei, așa de elementar aceasta, încât mă mir cum 
a scăpat din vederea vechiului parlamentar de la 1866 
deosebirea dintre concluzie și motivare, dintre proiect de lege 
și expunere de motive. Concluzia și proiectul de lege se votează, 
considerantele și expunerea de motive niciodată. 

De exemplu: intrând astăzi în Cameră, mi s-a prezentat un 
proiect de lege ordinar al d-lui ministru Pherekyde pentru calea 
ferată de la Mărășești la Buzău. Proiectul este la a 3-a pagină, 
expunerea de motive este dincolo în cele două pagini. D. 
ministru pune înainte 5 motive; eu însă am un al șaselea şi 
numai pentru acesta voi vota legea: este linie strategică între 
Mărășești și Buzău. Dacă ar fi fost vorba numai de înlesnirea 
comunicaţiei simple, motivele economice numai m-ar fi făcut 
să aștept cu această nouă cheltuială, dar pentru motive 
strategice eu votez legea. 

Este dar o eroare constituţională, o erezie parlamentară, 
când dv. cereţi să vă votez nu numai concluzia, ci chiar și 
motivele. Asupra motivelor fiecare conștiință e liberă: în 
concluzie să ne unim. Și vedeţi cât de greșită, cât de 
neconstituţională a fost această procedare; căci din momentul, 
în care a alunecat discuţia pe acest teren chiar din partea așa- 
numiților vechi parlamentari, au început bănuielile asupra 
intențiilor ascunse, a început acea scrutare necorectă a 
motivelor individuale. Niciodată, d-lor, într-un parlament nu 
s-a cerut a se vota alta decât concluzia, nu s-a cerut să se voteze 
motivele. Așadar cerința minorităţii de a-i vota noi şi motivele, 
este nedreaptă și neparlamentară. 

Din mijlocul Partidului Conservator, căci din întâmplare 
propunerea majorităţii a fost de la început a amicului meu 
politic, d. Carp, noi am voit să vă dăm o dovadă și eram 
inspirați de simțimântul că într-o chestie așa de gravă, care ne 
angajază în fața străinilor, să dispară luptele de partid, și v-am 
zis: d-lor, este probabil că asupra motivelor nu ne unim, dar 

fiindcă asupra concluziilor ne unim, să facem un armistițiu, 
Votăm și noi propunerea majorităţii d-voastră și în discuţia 
“publică fiecare își va face profesia de credință, și apoi în 
iitoarele Camere de revizuire acei din noi, care vom mai veni, 
“vom avea ocazia să spunem ceea ce credem. Însă să nu facem 
aceasta azi, când lumea din afară este atât de agitată în privinţa 
noastră, adică în privinta Tractatului de Berlin relativ la noi. 
Nu faceți dar această luptă învierșunată în sânul Parlamentului! 
lată ce vă ziceam noi din opoziţia conservatoare. Cum, d-lor 
din fracțiune, veniţi acum şi faceti o discuţie învierşunată, pe 
care noi din opozitie voim să o evităm guvernului? Dar oare 
de ce? D-lor, ia să ne punem în hipotesa, ce o speram noi 
țealizabilă, că s-ar fi votat declararea pentru revizuirea art. 7 
în unanimitate: ce se întâmpla atunci în discuţie? Fiecare ar 
i discutat și ar fi motivat după cum înțelege: ar fi venit d. 
Codrescu să-și spue vederile sale, d. Vizanti să-și spue părerile, 
3i așa toţi am fi venit să expunem convingerile noastre, adeseori 
deosebite, dar am fi votat în unanimitate acea declaraţie, ca 
ncluzie a motivelor. Apoi ar mai fi fost cineva în țară, care s-ar 
fi îndoit asupra sensului unui asemenea vot? Ce credeți dv., că 
ar fi fost în ţară un singur om, care ar fi bănuit, fiindcă de 
exemplu d. Codrescu a găsit de cuviință să voteze declararea 
pentru art. 7, că d-sa a renunţat la ideile d-sale asupra evreilor? 
esigur nu! Am fi dat numai țării spectacolul de o Cameră și 
un Senat uniţi fără nici o nuanţă de partid, fără nici o notă 
discordantă, pentru a ne scăpa de o situaţie și a ne bucura cu o 
oră mai înainte de independenţa recunoscută (aplauze). 
D-lor, iată teoria constituţională, pentru care nu m-am 
putut uni cu părerea minorităţii. — Mai este un alt argument. 
Eu părerea minorităţii nu o găsesc destul de francă, nu în 
intenţia, intenţiile sunt totdeauna france, dar în formularea ei. 
D-lor, Camera și Senatul au primit la 30 septemvrie 1878 
următoarea declaraţie, şi eu sunt în drept să vă vorbesc de 
aceasta, fiindcă noi din opoziţie vă spuneam de pe atunci: 

d-lor, nu faceți declaraţie în privința Tractatului de Berlin 
înainte de a întreba ţara! Nu ne angajati pe calea aceasta, căci 
ne lipseşte, dacă nu competența juridică, dar competența mai 
înaltă dată de naţiune de a vorbi şi de a o angaja în o asemenea 
chestie, înainte de a o consulta. Vă aduceți aminte, n-aţi primit 
propunerea noastră de nouă alegeri; marea majoritate a 
acestei Camere și a Senatului a primit această declaraţie: 


„Camera luând cunoștință de Tractatul de Berlin, autoriză pe 


guvern a se conforma voinţei colective a Europei“. 


O voce. Rezoluţie, nu e declarație. 

T. Maiorescu. Orce rezoluție este o declaratie, dar orce 
declaraţie nu e o rezoluție. (Aplauze.) 

Acum fac a doua întrebare: Dacă nu era Tractatul de Berlin, 
dacă el nu vorbea de revizuirea art. 7, dv. tot aţi fi venit să 
modificati acest articol 7? Eu cred că nu. 

N. Ionescu. Ba da. 

T. Maiorescu. Aud pe șeful fracțiunii zicând: da. Va să zică: 
fără nici o presiune din străinătate ar fi venit fracțiunea și, din 
cer senin, ar fi cerut revizuirea art. 7, pe care tot ea l-a introdus 
în Constituţie? (Aplauze.) Apoi aceasta ar fi cel mai zdrobitor 
testimonium paupertatis ce Și l-ar da fracțiunea ca partid politic, 
şi încă și l-ar da în circumstanţe agravante, pe când astăzi tot 
şi-l dă, dar şi-l dă în circumstanțe atenuante. (Aplauze, 
ilaritate.) 

Dar eu cred că toti care au iscălit propunerea minorităţii, 
nu au dat mandat d-lui Ionescu să zică da; cred că mulţi — dacă 
nu toţi — vor zice că nu și găseau acum momentul de a se 
revizui art. 7, dacă nu era Tractatul de Berlin. 

G. Vernescu. Aceasta e natural. 

T. Maiorescu. Apoi evident, că e natural: dar vedeti, că lucrurile 
cele mai naturale sunt pentru unii mai grele de înteles. (Râsete.) 

Dacă e dar natural, dacă misiunea noastră, când am fost 
aleși, nu era de a revizui art. 7 fără Tractatul de Berlin, apoi care 

perene meat 


e propriul motiv, pentru care cereţi acum revizuirea acestui 
articol? Neapărat, Tractatul de Berlin. Dacă dar acesta e 
propriul şi adevăratul motiv, aveţi sinceritatea de a-l spune. Dv. 
însă nu-l spuneţi, ci voiți să daţi propunerii dv. aerul pur și 
simplu, că ar fi propunere ieșită din sânul țării, abstracție 
făcând de Tratactul de la Berlin. Fi bine, eu nu înțeleg această 
procedare. Nu voiti să aibă aerul, că declaraţia e luată sub 
presiunea străină, dar nu e mai puţin adevărat, că îndată ce 
Camera și Senatul au primit Tractatul de Berlin, nu mai trebuie 
decât să venim acum și să fim consecvenți, dând Camerei de 
revizuire calea de a modifica art. 7. Fiindcă dar, d-lor, 
trebuie să fim consecvenţi unui vot anterior, care zicea: primim 
Tractatul de Berlin, trebuie să primim astăzi pur și simplu 
declararea prealabilă pentru revizuirea articolului 7, și nimeni 
în tară nu se va îndoi asupra sensului acestei declarări. Nu este 
< un alegator în țară, care să nu ştie, că Tractatul de la Berlin este 
acela, care vă cere revizuirea și nu va fi nici un alegător, care 
să-şi facă altă idee. Atunci ce pericol vedeți de a vota simplu 
această moţiune, spuind însă în discuţie fiecare motivele sale, 
precum și eu spui pe ale mele? Şi ce găsiți straniu, ca în fata 
străinului unanimitatea acestei Camere să acopere poziţia cea 
grea, ce o are România? (Aplauze.) 

Voi termina, d-lor, arătându-vă motivele, pentru care noi 
primim acea moţiune a majorităţii, motive care se deosebesc de 
“ cele ce le-am văzut în raport, precum și de acele ale minorităţii. 
D-lor, onor. d. Codrescu în expunerea sa, liniștită în 
cuvinte, dar violentă în concepție, ne-a spus între altele aceasta: 
când a pus țara art. 7 în Constituție, ea și-a adus aminte de o 
tradiție seculară și nu a făcut alta decât a consacra ceea ce era 
şi în Regulamentul organic și în legile mai vechi, care le-a avut 
de secoli înainte, și d. Codrescu a voit se învestească art. 7 cu 
toată veneraţia, ce se cuvine tradiţiilor și istoriei unui popor. 
Eu nu sunt de opinia aceasta. Eu cred că nu are a face art. 7 
cu tradiţia noastră istorică, și iată de ce: La început, în acea 

tradiție istorică, în adevăr națiunea română a fost anteluptă- 
toarea creștinismului în contra Semilunei. Acesta este un titlu 
de glorie al nostru de a fi apărat ca sentinelă de la răsărit 
creştinismul european, pe cât am putut, contra năvălirii 
turcilor, și nu degeaba în Roma italică, în orașul nostru de 
patrie primitivă, se făceau /e-Deum-uri în onoarea lui 
Mihai-Viteazul și a lui Ştefan cel Mare pentru biruințele în 
contra turcilor. Însă acum, d-lor, în secolul XIX, este oare tot 
lupta de creștinătate la ordinea zilei? Dar oare un popor are 
numai o misiune în viaţa lui? Şi odată ce acea misiune este 
împlinită, trebuie să moară, nemaiavând alte misiuni pe 
pământ? Oare un popor nu-și arată vitalitatea sa mai ales 
atunci, când poate să susție cu o egală tărie diferitele misiuni 
istorice, care i se prezentă unele după altele? Cine azi mai 
vorbește în Europa Apuseană cultă de misiunea creștinătății 
speciale? Este numai Rusia de la Nord, care a venit cu crucea 
ortodoxiei ca să dezlege chestia Orientului! Dar noi, care am 
fost creaţi ca stat constituțional și în forma modernă în urma 
răsboiului oriental prin Tractatul de la Paris, prin stăruința mai 
ales a generoasei Franțe, a unui membru din gintea latină, nouă 
nu ni s-a zis că ne creează, pentru că suntem ortodocșii 
Orientului, ci pentru ca suntem sentinela gintei latine 
înaintate în Orient; pentru că ni s-a spus că avem naționalitatea 
latină de susținut în Orient, ca oasis în mijlocul pustiului de 
alte rase. (Aplauze.) Apoi atunci vă întreb, d-lor, gintea latină 
are ea aface în special cu ortodoxia or cu creștinătatea? Romanii 
au fost păgâni; italienii sunt catolici; francezii sunt catolici şi 
protestanți, sunt români uniţi și neuniţi. Religiunea, orcât ar 
fi ea de importantă, este o notă accesorie a naţionalităţi; 
sângele, limba, aspiraţiile la o cultură comună, aceasta este 
gintea latină. (Aplauze.) 

Atunci, d-lor, pentru ce mai puneţi în Constituţia acestei 
ginte latine din Orient o excludere religioasă? 

Orcare ar fi temerile dv., nu puteți să puneţi o restricție 
A religioasă. Luaţi legile și le faceți orcât de restrictive pe tărâmul 
7 economic și social; a pune însă asemenea restricții cu privire 
F | la religie, aceasta nu intră în ideile secolului de astăzi, și a fost 
'Î o mare greşală ce s-a comis, când s-a introdus aceasta la 1866 
$ în pactul fundamental al țării. 

4 Vă voi atrage însă luarea-aminte asupra unui punct foarte 
î caracteristic. Aţi cetit protocoalele Tractatului de la Berlin și 
știți că în protocolul 8 s-a discutat mai pe larg această chestie. 

i Cine deștepta chestia? Cine cerea ca să se șteargă ideea de 
3 ortodoxism și de intoleranță religioasă? Este surora noastră de 
i gintă latină, Franta... 

= O voce. Este d. Waddington. 

T. Maiorescu. Franța, întărită de Italia și susținută de 
| celelalte puteri apusene, acelea de la care primim noi cultura, 
acelea, ale căror traditii de cultură suntem chemaţi să le 
sustinem în Orient. — Cine din contra ar fi voit să menţinem 
art. 7 în Constituţie? Rusia ortodoxă. 

G. Vernescu. Nu este esact. 

T. Maiorescu. În Fata acestei desminţiri sunt silit a ceti un 
pasagiu din protocolul 8 de la 28 iunie 1878. Rog pe onor. 
biurou să binevoiască a mijloci, ca să mi se aducă îndată 
broşura oficială. Continuu până atunci. 

În adevăr, și aci este o eroare comisă de d. deputat Vizante 
în vorbirea sa de alaltăieri, nu a venit Rusia în numele 
naționalități panslaviste să facă răsboiul din urmă, ci a venit cu 
"crucea ortodoxă în mână. În numele ortodoxiei ne-a învăluit 
asemenea pe noi în tractatul de la San-Stefano. În numele crucii 
ortodoxe și-a luat dreptul ca să vorbească și pentru noi. Noi nu-i 
dăm acest drept, căci noi, ortodoxi sau nu, suntem mai întâi de 
oate ginte latină și nu ginte slavă. (Aplauze.) 

Mi s-a adus acum protocoalele Congresului din Berlin și 
oi dovedi, că era inexactă desmințirea d-lui Vernescu. lată ce 
zice protocolul: 

„D. Waddington admite independenţa Serbiei“ (şi știți, că acelas 
princip s-a aplicat şi la România), „dar sub beneficiul următoarei 
propuneri: locuitorii de orce religie se vor bucura de deplină 
egalitate de drepturi“. 


Această propunere de toleranță religioasă o dezvoltă 
reprezentantul Frantei mai pe larg, în protocolul al 10-lea și 
la acesta au aderat și Italia și Englitera și celelalte puteri 
apusene. 

Numai Rusia s-a împotrivit, și iată ce zice protocolul 8: 


„Principele Gorciacov se teme că această redacţie să nu se aplice 
mai cu seama la israeliți, și fără să se împotrivească principieloi 
generale exprimate într-însa, Alteța Sa...“ 


G. Vernescu. Vedeţi, că nu este vorba de religie. 

T. Maiorescu. Apoi da, nu cumva voiţi ca principele 
Gorciacov să vie în fața Europei și să zică: nu primim așa 
elementele de cultură din Furopa? Dar vine îndată declararea 
d-sale lămurită, o spune principele Gorciacov destul de 
sincer și de clar: 


„Alteța Sa nu ar dori ca cestiunea israeliților, care își va avea 
rândul mai târziu, să fie prejudecată prin o declaraţie prealabilă. Dacă 
este vorba numai de libertate de religie, principele Gorciacov 
declară că ea a fost totdeauna în vigoare în Rusia; în ceea ce-l priveşte, 
dânsul aderă cu totul la acelaș principiu, și ar fi gata să-l întindă în 
sensul cel mai larg. Dar este vorba de drepturi civile şi politice, și 
Alteța Sa cere să nu se confunde israeliţii de la Berlin, Paris, Londra 
sau Viena, cărora negreșit nu li s-ar putea refuza nici un drept politic 
sau civic, cu evreii din Serbia, România și câteva provincii ruse, care 
sunt, după părerea sa, un adevărat flagel pentru populațiile indigene“. 


Parcă auzeam vorbind pe d. Codrescu, când citeam 
aceste cuvinte ale prințului Gorciacov din congresul cel 
mare al Europei. 

Vedeţi dar, că Franţa, Italia, Englitera, care are și dânsa 
jumătate sânge latin, sunt cele dintâi de a insista ca să nu se 

pue o chestie de ortodoxie acolo, unde este o chestie de 
naţionalitate, şi dacă a avut Franţa un merit în istoria 
modernă a secolului nostru, este de a fi pus înainte principiul 
naționalităților. 

În virtutea dar a principiului de ginte latină stăm noi aci, 


iar nu pentru ortodoxie. Cu acesta ne putem apăra în viitor 


în contra panslavismului. Cu acesta putem să continuăm a 
PE 
primi germenile de cultură de acolo, de unde le-am luat și până 


| acum, adică de la Occident, și nu de la Nord. — 


Un ultim cuvânt pentru o perspectivă mai înaltă în viitor: 
când, în urma votului dv., s-a întins piciorul țării peste Dunăre, 
când ati luat Dobrogea, unde sunt și alte religii, cu acest pas, 
de cea mai mare însemnătate pentru soarta acestei Țări, aţi Zis: 
în mijlocul popoarelor peninsulei Balcanice, la dezlegarea finală 
a chestiei Bizanțului vrem şi noi românii să zicem cuvântul 
nostru, Și acest cuvânt nu poate fi religia, ci cultura occidentală 
şi naționalitatea. 
Mă rezum dar: art. 7 din Constituţie a fost un anacronism 


“la 1866. La 1866 era vorba de naționalitatea română, iar nu 
- de ortodoxie; tradițiunile noastre religioase în contra turcilor 


nu-şi mai aveau şi nu-și mai au locul, ele trebuie să fie înlocuite 


cu ideile ginrei latine, și de aceea nu primesc să mai fie restricţii 


religioase în Constitutia României. 
Iar pentru chestia evreilor, aceasta se va rezolve la alegerile 
viitoare și chiar în sânul Constituantei. (Aplauze prelungite.) 


Asupra finanţelor fostului minister conservator 


(Sedinta Camerei de la 24 martie 1879) 


După îndeplinirea formalităţilor pentru declararea 
de revizuire a art. 7 din Constituţie, Camera aleasă la 
1876 trebuia să se dizolve pentru a se procede la 
alegerea Camerelor de revizuire, 

În ultima ei şedinţă de la 24 martie 1879, ministrul 
de finanţe, d. Dimitrie A. Sturdza, se folosește de 
prezentarea budgetului său pentru a ataca administrația 
finanțiară a fostului guvern conservator. 


D-lor deputaţi, nu eram desigur pregătit să vorbesc în 
această materie, şi eram, ca cei mai mulți din d-voastră, hotărât 
să nu iau cuvântul, ci să terminăm cu o zi mai nainte sarcina 
noastră, pentru a ne prezenta din nou înaintea ţării, înaintea 
alegătorilor. Aș fi tăcut, d-lor, dacă tăcerea, în fața cuvintelor, 
ce le cred deplasare, ale d-lui ministru de finanţe nu ar fi o lipsă 
de datorie și de onestitate politică din partea mea. D. 
ministru de finante, în situația urgentă şi chiar penibilă, în care 
ne aflăm, face o dare de seamă a stării finanţiare ce o prezentă 
cu bugetele d-sale, şi, în loc de a ne lămuri despre dânsele, 
crede că este momentul venit să facă acuzări retrospective 
asupra budgetelor și situațiilor finanţiare ale miniștrilor 
conservatori. Cum voiţi ca atunci, când se pune pe scenă în 

aceste ultime momente, în care ne mai aflăm împreună, când 
se pune oarecum pe seletă chiar Partidul Conservator, să tacă 
acel singur reprezentant al lui, care din întâmplare se află în 
mijlocul d-voastră? Întreruperi.) 

D. presedinte. Vă rog, d-lor, nu întrerupeti, sau cel puțin 
întrerupeţi aşa încât să pot auzi ṣi eu ce ziceti, ca să nu fie ceva 
neparlamentar. 

T. Maiorescu. Un membru al guvernului a vorbit în 
numele guvernului şi despre meritele guvernului; a zis că, pe 
„ lângă celelalte fapte mărețe ce guvernul liberal a făcut, mai face 
şi astă-seară un fapt foarte măreț, că adică de acum înainte vom 
avea adevărate bugete constituționale. Mărturisesc, d-lor, că 
“aș fi găsit mai nemerită această laudă, dacă venea cel putin de 
pe banca deputaţilor. Căci în aceste momente ultime, în care 
ne mai aflăm fată în față cu banca ministerială, era mai bine 
s-o laude altii, decât să se laude ea însăș în propria sa materie, 
în propria sa chestie. Însă fiindcă a făcut-o, noi nu putem primi 
aceste laude decât sub beneficiu de inventar. D. ministru de 
finante este convins de meritele d-sale; despre aceasta sunt cu 
atât mai încredințat, cu cât numai astfel îmi explic poziția sa 
constituțională pe acea bancă. Trebuie să fie foarte adânc 
convins d. ministru de finante, că aduce un mare serviciu, un 
serviciu pe care nimenea altul decât d-sa personal nu poate să-l 
aducă, pentru ca în regim constituţional să mai stea d-sa pe 
acea bancă după cele întâmplate. Așadar îmi explic încrederea 
d-sale și o înțeleg; nu primesc însă acuzările aduse trecutului, 
“şi rău a făcut d-sa când a făcut aceasta... 

L. Costin. Aveţi dreptate, că v-am grațiat. 

T. Maiorescu. Trec peste întreruperile d-lui Lascar Costin. 
Nu este bine de a se face asemenea acuzări. D. Sturdza a 
“yenit cu un șir de cifre; eu nu mă aşteptam, că astă-seară se va 
pune această discuție istorică pe tapet, pentru ca să pot fi şi 
eu în poziţie să discut. Și, d-lor, dacă e vorba să discutăm cu 
privire retrospectivă, să comparăm ceea ce s-a făcur de 

guvernul conservator cu ceea ce se face astăzi, dacă e vorba să 
vedem situaţia model, pe care d-voastră pentru viitor în 
materie bugetară o puneti înaintea țării, apoi atunci, d-lor, sunt 
dator să fac o rezervă. Este de netăgăduit că ar fi fost mai bine 
să avem mai mult timp, să fim mai liniștiți, pentru ca să putem 
discuta actul cel mai însemnat al unei Camere și cel mai mare 
al vieţei sale constituționale, adică bugetele, iar nu să ne 
pronunțăm așa în pripă și cu urgenţa, cu care ni se cere, numai 
în câteva zile și chiar nopți. Şi nu se poate, cu drept cuvânt, 
tăgădui, că multe voturi în această Cameră asupra acestui 
budget au fost date cu surprindere. 

Onor. d. ministru de finanţe zice că a început era 
adevărată a echilibrării budgetelor și că aceasta consistă în 
evaluări juste, iar nu umflate, și zice d. ministru de finanţe, 
că evaluările făcute în budgetul d-sale se vor realiza, căci 
încasările vor fi egale evaluărilor, dacă nu vor fi și mai mari. 
Ei bine, d-le ministru de finante, aceasta este o făgăduință, însă 
d-voastră nu vă puteţi făli deja de pe acum, că ați făcut să treacă 
această pagină ilustră în istoria budgetară a ţării noastre. Nu 
escomptați laurii d-voastră din viitor! D-voastră ați zis: iată ce 
au făcut conservatorii, şi numai de la noi liberalii aveţi bune 
rezultate. Aţi zis că de la 1871 până la 1876 conservatorii au 
făcut înscrieri exagerate, bazate pe evaluări falsificare. 

Voci. Aşa este. 

T. Maiorescu. Strigătele adversarilor nu probează, că 
argumentele lor sunt adevărate. Dacă aș imita şi eu cu privire 
retrospectivă pe d. ministru de finanţe — nu în cunoștințele 
d-sale, pe care nu le am, dar în procedarea d-sale, pe care 
asemenea nu o obișnuiesc, dar pe care orcine o poate imita, 
numai să vrea — și dacă aș zice: când au venit conservatorii la 
putere, au avut o moștenire de la un guvern liberal; şi dacă aş 
întreba pe d. ministru de finanțe: de ce s-a mărginit cu 
comparaţia sa la 1871 și nu s-a dus și la 1867 şi 1868? Dacă 
aş zice că cestiunea Strousberg a fost lăsată de guvernul liberal 

asupra viitorului şi că a rămas ca lege, ca angajament, dar 


neacoperit cu mijloace finanţiare de la liberali? Dacă aș zice 
că a rămas asupra țării de la guvernul liberal 18 milioane 
anuitate impusă ca datorie: atunci aţi înţelege îndată, că de la 
1868 încolo aţi lăsat ţara neacoperită și că a trebuit să vie un 
guvern, s-a întâmplat să vie guvernul conservator, dar putea 
să vie orcare altul, a trebuit, zic, să vie un guvern următor, care 
să caute mijloacele pentru a acoperi aceste 18 milioane pe 
fiecare an. 

D-lor, d-voastră nu aveţi dreptate, când guvernul 
conservator a acoperit aceste 18 milioane pe an datorie de la 
Strousberg, să-i aduceți asemenea acuzări. Eu sunt de părere 
să nu ne arătăm cu atâta cuget rău și răzbunător în familia 
noastră constituțională. Fiindcă toți suntem începători 
constituţionali, aş crede, că ar fi bine să ne tratăm unii pe alții 
cu mai multă indulgență. Fără îndoială s-au făcut greșeli și 
într-o parte şi în ceailaltă, şi nu știu dacă, constituțional 
vorbind, este actualul ministru de finanţe acela, care ne-ar 
putea aduce la fericită viaţă constituțională, de care vorbește 
în cuvinte, dar nu în fapte. 

D-lor, vă aduceți aminte, cu câtă violență s-a tratat 
Partidul Conservator, când a voit să pue impozitele cele nouă. 
Pentru ca să acopere 10 milioane, a trebuit să fie timbru, a 
trebuit să fie monopol de tutun, a trebuit să fie licență, rele 
poate, dar necesare. Dar d-voastră, care aţi promis că le veti 
şterge, ce ați făcut oare? De-abia ari modificat monopolul acum 
trei zile, şi aceasta în contra guvernului d-voastră, licenţele sunt 
în vigoare, timbrele îngreuiate, patentele înflorite, ei bine, cum 
veniţi astăzi și ziceţi că guvernul conservator a apăsat țara? Dar 
conservatorii au fost siliți, pentru a face faţă nouei situații cu 
acele datorii de 18 milioane, să introducă noue impozite, și 
orce guvern din lume ar fi venit, trebuia să facă așa. 

Acum credeţi dv., că este lucru ușor de a prevedea cu 
siguranță la un impozit introdus pentru prima oară, ce 

rezultat va da? Credeţi dv., că lipsa ce o are această ţară de o 
statistică, exactă — și aci vă aduc aminte de un alt caz: se 
vorbeşte de situaţia evreilor astăzi, și nimeni din noi nu poate 
spune exact, și guvernul mai puţin decât noi, nu ne poate 
spune câți sunt, așa este de puţină statistică la noi — așadar 
într-o lipsă de statistică exactă se poate prevedea cu siguranță 
veniturile unui nou impozit? Am introdus timbrul, dar chiar 
geniu să fie finanțiarul, poate el cu siguranță să prevadă îndată 
ce valoare vor avea încasările reale ale unui lucru cu totul nou? 
S-a introdus noua lege vamală, toată statistica noastră era 
nesigură, cine poate să prevadă la legea nouă vamală, care vor 
fi relațiile exacte între evaluări și încasări? S-a introdus noua 
lege de licenţă, cine putea să prevadă exact diferența între 
evaluări și încasări? Vedeţi, d-lor, că este așa de natural ca 
atunci, când necesitatea țării reclamă înființarea de impozite 
cu totul nouă, nu se putea cu siguranță prevedea raportul între 
venituri și încasări, încât nu trebuie să vie cineva să facă 
imputări, când are astăzi valoarea unei încasări exacte după o 
experiență acum dobândită. 

Și cine face aceste imputări asupra ministerelor trecute? 
Actualul d. ministru de finante, care este de câteva luni la 
minister, deși, constituţional vorbind, deja prea lung, și care, 
după tenacitatea d-sale de până acum, cred că va mai sta pe 
acea bancă, și care nu ne dă nici o faptă reală a d-sale, ci 
sfârșește numai prin o promisiune în viitor, prin o poliţă în 
viitor, zicând că speră, că echilibrarea budgetului actual se va 
face de Camerile viitoare, dacă vor fi patriotice etc. Vasăzică 
echilibrarea reală va fi în viitor, nu ați putut-o face d-voastră 
acum? Apoi atunci de ce vă lăudați în prezent? Ceea ce se face 
acum, este iarăș o hârtie prealabilă, şi realitatea vom vedea-o 
peste un an, şi atunci, dacă vom avea fericirea să avem pe 
actualul d. ministru de finanțe tot pe acea bancă ministerială, 
vom vedea ce însemnează vorba şi ce însemnează fapta. 

Eu unul mă îndoiesc; d. ex., iată e nedomirire, care vă va 
părea stranie, dar care dovedeşte totuș o greșală de calcul în 
realitate. Vă aduceţi aminte, că în compararea ce făcea onor. 
d. ministru de finante meritelor d-sale de astăzi cu deosebirea 
din trecut, a vorbit d. ministru nu ştiu anume de care venit, 
dar am însemnat, că în anul 1877 erau de ministrul liberal 
8 milioane evaluate și s-au încasat 16 milioane. Ei, este destul 
această cifră. Eu socotesc că trebuie să fie o adevărată eroare 
de prevedere, sau aceste încasări s-au făcut numai din 
întâmplare. 

Voci. D. ministru de finanţe face erori în mai bine, și dv. 
în mai rău. 

T. Maiorescu. Dar când începem pe tărâmul de calcul și 
avem un ministru eronat în calcule... 

Voci. În bine, nu în rău. 

T. Maiorescu. Eroarea de calcul rămâne tot eroare, și dacă 
o face astăzi în bine pe neștiute, poate să o facă mâine în rău. 
(Întrerupere.) 
D-lor, dv. sunteţi convinși de meritele depline ale dv., eu 
nu fac decât să apăr pe cei acuzaţi, să pledez pentru cei absenţi, 
lăsându-vă deplina convingere, că dv. aţi făcut budgetele cele 
mai nemerite și faptele cele mai admirabile, dar cu atât mai 
mult trebuie să mă lăsați pe mine să apăr pe cei acuzaţi cu atâta 
nedreptate și așa de neoportun de d. ministru de finanţe. 
Așadar, dacă d. ministru de finanţe evaluează vămile la 8 
milioane şi ele în realitate dau 16 milioane, apoi a făcut o 
evaluare, care dovedește că nu știa cum va fi încasarea în viitor, 
şi trebuie să fie numai o circumstanţă extraordinară și 
neprevăzută, care explică această creştere a venitului. Nu 
vedeţi? Atunci să vă fac proporția mai mare. Apoi dacă d. ex. 
budgetul țării, care dv. îl evaluati la 101 milioane, la anul viitor 
v-ar da în realitate 202 milioane, îmi veţi permite să spui, că 
atunci rău l-aţi evaluat, fiindcă într-o ţară sunt foarte multe 
trebuinţe și foarte multe nevoi și este bine ca atunci, când ai 

mijloace, să le acoperi și să îndestulezi trebuințele progresului. 
Prin urmare, nu ar fi bine ca să ai în realitate un venit, care 
la sfârșitul anului să fie de 200 milioane Şi tu să crezi că este 
numai de o sută milioane, și astfel să înapoiezi, să întârziezi 
propășirea ţării în privința acestor mijloace. 

Așadar, dacă ministrul de finanțe zice că a evaluat 
8 milioane și că au ieșit 16 milioane, aceasta nu este merit, ci 
sau d-sa a făcut eroare, care pentru cifre a ieşit bine, dar ar fi 
fost mai bine, dacă ar fi prevăzut cu exactitate ca să profite de 
cifra mai exactă în trebuinţele tării; sau dacă nu este eroare, 
atunci a fost o simplă și necalculabilă întâmplare, care nu o 
puteţi invoca drept merit real. 

În fapt, d-lor, au fost circumstanţe extraordinare acelea, 
care au făcut să sporească unele venituri într-un mod 
neașteptat, şi a fost fericit pentru ţara noastră, că flagelul 
răsboiului la noi a avut cel puțin această îndulcire, că ne-a 
permis de a fi în mai bună stare finanţiară decât alte dăți; dar 
a-și face d. ministru de finanţe un merit din aceasta pentru 
regimul actual, este nedrept și nu corespunde realității. Însă 
d. ministru de finanțe, care comitea nedreptatea de a-și atribui 
merite de prevedere, nepomenind de întâmplarea favorabilă 
a răsboiului, d-sa, care făcea această eroare pentru a arăta 
deosebirea între evaluări şi încasări, vine la al doilea fapt, ca 
să atace Partidul Conservator și să ridice pe cel liberal, și zice: 
budgetele votate la cheltuieli au o mare deosebire în plus de 
cele realizate, și fiindcă aceasta s-a întâmplat tocmai și d-lor 
liberali, își aduce acum aminte de evenimentele externe şi 
invoacă aceeaș circumstanţă a răsboiului, ca să se scuze de ce 
cheltuielele făcute au fost mult mai mari decât cele votate, şi 
astfel zice: au fost mult mai mari, dar era răsboiul. Da, era 
răsboiul; dar ceea ce este drept și echitabil într-o parte la scuză, 
este drept și echitabil și în ceailaltă parte la merit. 

Răsboiul a fost acela, care a produs pe de o parte oarecare 
sporiri de venituri extraordinare, ceea ce nu este un merit de 

prevedere, și pe de altă parte a silit să se facă cheltuieli 
neprevezute în budget, și prin urmare, după cum nu este drept 
să vi se impute că budgetul cheltuielilor de răsboi executat de 
dv. a fost mai mare decât acel votat de Cameră, tot astfel nu 
e drept să vi se atribuie meritul în prevederi și mai cu seamă 
nu e drept să vorbiţi de falsificări intenţionate ale 
conservatorilor. 

Ea să venim, d-lor, la realitate și să vedem, ce credeţi dv. 
aici? Credeţi că, politicește vorbind, în Partidul Liberal ca 
deosebire de Partidul Conservator este o tainică putere, o 
intervenire mistică, care face din toți miniștrii dv. de finanţe 
oameni buni și mai onești finanţiari decât toţi miniștrii de 
finanţe din Partidul Conservator? Ce însemnează imputările 
dv. aruncate așa asupra trecutului? Apoi cine a fost miniștrii 
Partidului Conservator, de care vorbește actualul ministru? A 
fost câtva timp d. Mavrogeni... 

Voci. A! (/gomot.) l 

D. presedinte. Binevoiţi a respecta libertatea cuvântului. 

T. Maiorescu, A fost apoi câtva timp d. G. Cantacuzin, a 
fost iarăș câteva zile d. Teodor Rosetti, și apoi d. Strat. Ei bine, 
voiește să zică d. Sturdza, care de abia 4 luni este pe băncile 
acelea, vroieşte să afirme că numai d-sa, îndeosebi de ceilalți, 
începe pentru prima oară era constituţională a unei regulate 
stări finanţiare, numai așa pe hârtie? Mă iertaţi, d-lor, dacă 
reduc chestia la persoane, dar sunt silit, căci s-a aruncat 
imputări de falsificări, și falsificările nu se pot zice aşa în 
abstract, ci sunt imputări aduse unor persoane din Partidul 
Conservator, din care am onoare și eu să fac parte. Ei bine, vrea 
să zică d-sa astăzi că numai d-sa este onest în evaluări, și că 
Strat, Rosetti și Cantacuzin, pentru că sunt conservatori, nu 
sunt onești? 

Voci. Pune pe d. Mavrogcni, de ce-l lași afară. (Zgomot) 

T. Maiorescu. D-lor, de câte ori am datoria să vorbesc în 
mijlocul dv., este tendenţa mea de a mă pune pe cât pot la 

nivelul convingerilor comune ale dv., și nu vorbesc decât ca 
să fiu pe cât se poate ascultat de colegii mei din Cameră, de 
dv. Prin urmare, când mă văd silit a mă apropia de 
simțimintele dv., mă ţiu de ele pănă unde pot. Reduc dar 
chestia la aceasta. Ce vrea să zică d. Sturdza? că aceşti oameni 
au falsificat evaluările? Și că numai oameni din partidul liberal 
au o tainică putere mistică în ei... 

Voci. Nu. 

T. Maiorescu. Nu? Atunci pot termina cu aceste cuvinte, 
penibile de zis în mijlocul dv.: atunci de ce această recriminare? 
De ce d. Sturdza, care e ministru nu la răsboi, ci la finanțe, 
care prin urmare trebuie să fie cel mai rece și calculator în cifre, 
cel mai pus deasupra partidelor, dacă se poate cel mai 
universal pentru ţara întreagă, iar nu numai pentru un partid 
sau pentru persoana d-niei sale, de ce domnia sa profită de o 
grupare de cifre pentru a arunca ură şi recriminări asupra 
trecutului? Și îi trebuie oare d-sale numaidecât folia răului 
trecutului pentru ca să se poată vedea binele d-sale? Oare așa 
de slab este binele adus de d-sa, încât el nu poate trăi decât din 
răul altuia? Oare misiunea partidului liberal venit la putere era 
numai ca să arete în vorbe relele trecutului, fără să facă el mai 
bine? 

D-lor, dacă e ceva trist în mijlocul vieței publice în 
România, este mai întâi deosebirea actuală a partidelor, care 
nu este naturală. Se aruncă vorba de reacționar, fără a se şti 
ce însemnează aceasta, se zic liberali unii, care nu sunt 
liberali, se zic reacționari, centraliști... 

Voci. Roşii. 

T. Maiorescu. Şi roşii şi fracționiști, fără a se şti, care e 
adevăratul înțeles al acestor cuvinte, și mai cu seamă fără a se 
şti care e deosebirea de principii între aceste partide. Așa încât 
adeseaori partidele noastre au aerul de a fi mai mult o 
deosebire de persoane, decât de principii. Și în această rea stare 
de lucruri în viaţa publică ne-am găsit noi, începători ai 

constituționalismului, să ne încriminăm unii pe alţii? Mie mi 
e pare, d-lor, că adevărul este acesta: și unii și alții am făcut 
greșeli; ar fi bine însă, când s-ar putea ca din luptele aceste să 
ese o înțelegere comună mai mare, și cred că tendențele 
fiecărui om public, iubitor al ţării sale, trebuie să fie — nu de 
a săpa abisul ce desparte partidele la noi, care nu sunt 
naturale, ci de a-l umplea, așa încât să se mai împace între 
dânsele pe cât se poate, și atunci când bătrânii luptători ai 
națiunii nu vor mai fi, să ne găsim noi cei tineri mai uniţi Și 
- mai animați de un adevărat patriotism, ca să lucrăm în viitor 
cu mai puţină ură și cu mai multă convingere de principii. 
Ei bine, d. ministru de finanţe, care este putem zice încă 
dintre cei relativ tineri, trebuie să părăsească ura și 
încriminările, și să contribuim cu toţii cât se poate ca să ne 
întărim, să învătăm unii de la alții și să aducem foloase acelora, 
în numele cărora suntem aci, a poporului român, destul de 
indiferent la aceste încriminări de persoane și de partide, dar 
doritor de bune rezultate, fie că ele ar veni dintr-o parte, sau 
din alta. (Aplauze.) 


45 
ÎN CAMERA DE REVIZUIRE 
Despre apelul nominal la începutul unei Camere 
(Sedinta de la 22 mai 1 879) 


Alegerile pentru Camerele de revizuire se fac în mai 
1879, sub ministerul arătat la pag. 221. Dintre 
conservatori se aleg în Senat între alții dd. Lascar 
Catargi, Manolache Kostaki (trecut iar la conservatori), 
N. Krezzulescu, B. Boerescu, G. Gr. Cantacuzin, I. Strat, 
Men. Germani, colonel Roznovanu, iar în Adunare dd. 
P. Carp, A. Lahovari, Gr. Triandafil, Leon şi Jacob 
Negruzzi, Nicu Gane (pe atunci conservator-junimist); 
se alege și autorul acestei scrieri tot la colegiul I din lași, 
deși fracţia „liberă și independentă“, cu aprobarea 
guvernului, îi opusese candidatura lui Vasilie Alecsandri. 
Sesiunea extraordinară se deschide la 22 mai, şi în aceeaș 

zi, după cetirea Mesagiului, Camera își începe lucrările 
sub prezidența lui D. Cariagdi ca cel mai în vârstă după 
generalul G. Magheru, care renunţase. 


La cetirea apelului nominal se produce următorul 
incident: 


T. Maiorescu. Cer cuvântul în chestie de regulament. 
D. presedinte. D-lor, dați-mi voie să vă citesc articolul din 


regulament relativ la procedura ce se urmează la deschiderea 
unei nouă legislaturi: 

„Art. 1. La începerea unei nouă legislaturi, după cetirea 
Mesagiului de deschidere, cel mai în vârstă dintre deputații prezenţi 
ocupă scaunul prezidenţiei. El este asistat de patru dintre deputaţii 
cei mai tineri, ca secretari. 

Art. 2. Biuroul provisoriu procede apoi la împărţirea Adunării 
prin sorți, în opt secţiuni...“ 


Voci. Aşa este. Trageti sorții. 

D. președinte. De aceea am onoare a vă spune, că nu pot 
face altceva acum, decât să încep tragerea la sorți a sectiunilor. 
(Zgomot.) 

T. Maiorescu. D-le președinte, cred că în chestie de 
regulament trebuie să avem cuvântul, pentru că ar putea veni 
un alt președinte, care să facă altceva decât ceea ce-i cere 
regulamentul, și noi atunci avem datoria să-l luminăm... 
(Zgomot.) 

D. președinte. Regulamentul îmi zice că îndată să încep 
tragerea la sorţi. Dacă însă Camera va hotărî altfel, atunci eu 
n-am decât să fac ceea ce va voi Camera. 

T. Maiorescu. Vă rog, să-mi daţi cuvântul în chestie de 
regulament; nu știți, ce chestie am să tratez... 


D. presedinte. Nu însă înainte de a se trage la sorți 
secţiunile. 

G. Vernescu. Orce biurou, provizoriu or definitiv, trebuie 
să meargă conform regulamentului; prin urmare nu puteți 
refuza cuvântul nimenui în chestie de regulament. 

Voci. Aşa, așa. 

D. președinte. Fiindcă văd păreri pentru și contra, și fiindcă 

“regulamentul nu prevede cazul ce se ivește în această 
împrejurare, de aceea voi da cuvântul d-lui Maiorescu. 
T. Maiorescu. D-le preşedinte, fiindcă nu știu încă, dacă 
> este Camera constituită sau nu, dati-mi voie să mă adresez la 
d-voastră, d-le președinte, care sunteţi în acest moment 
singura autoritate constituită, către care ne putem adresa. 

Este, d-le preşedinte, o chestie prealabilă primordială, care 
primează chiar acea împărțire în secţiuni, pe care dv. ne-ai 
amintit-o ca prima noastră lucrare în situaţia în care ne aflăm 
acum; este chestia de a se ști, cum suntem noi aci, chiar în 
modul acesta pregătitor și provizoriu, în care ne aflăm astăzi? 
Pe ce cuvânt, pe ce baze suntem veniţi acei câți suntem astăzi 
în Adunare? Pe ce normă, pe ce baze suntem trecuţi în apelul 
nominal, și în ce poziţie suntem ca să fim trași la sorti pe 
secțiuni? D-voastră puteți apreţia importanţa constituţională 
a acestei întrebări, și de aceia aș dori să mă lămuriţi, dacă ar 
putea fi oare permis unei ingerințe prefectorale sau 
guvernamentale să ne trimită aci prin Monitor în mod 
prealabil și provizoriu pe acei deputați, pe cari-i voiește numai 
guvernul și prefectul? Desigur nu. 

Care deputat întră aci? Acela, care e trecut pe lista 
imprimată, ce se află la biurou? Această listă poartă titlul 
„Adunarea Deputaţilor“. Dar cine a făcut-o? Care Adunare a 
deputaţilor e aceasta? Pănă când se va constitui Adunarea 
Deputaţilor și pănă când d-voastră veţi procede la împărțirea 
în secțiuni, pănă când se va verifica în secțiuni și apoi va decide 
Adunarea în mod suveran: pănă atunci cine se consideră ca 
deputat? Acela pe care-l voiește prefectul sau guvernul, or acela 
pe care îl trimite biuroul electoral? Unde e pănă atunci 
suveranitatea acestei chestii? În mâna prefectului și a 
Monitorului oficial sau a Imprimeriei Statului, or în mâna 
alegătorilor? E evident, că în mâna acestora din urmă; și prin 
urmare prefectul n-are ce căuta, afară numai dacă voiește să 
fie un amabil intermediar între guvern și alegători, amabilitate, 
de care noi nu avem nici un interes. 

D. Nicu Ganea a cerut cuvântul adineaori, când se făcea 
apelul nominal, la numele Morţun, ca să întrebe, ce caută d. 
Morţun pe această listă? Și în virtutea cărui mandat a venit d-sa 
aci? În adevăr văd în mânele d-lui Nicu Ganea un act 
intitulat astfel: Biuroul definitiv al colegiului I electoral din 

județul Suceava. Prin acest act biuroul definitiv arată că 
majoritatea a avut-o d. Ganea, și se certifică această alegere și 
de primăria urbei Fălticeni. Când lucrul dar este astfel, 
trebuie să ne întrebăm cu totii: cine a făcut lista cu d. Morţun? 
Eu, care m-am interesat de chestie, am văzut o depeșe 
publicată în Monitorul oficial din partea prefectului, prin care 
d-sa, pentru a-și procura o victorie de 24 de ore, a arătat că 
d. Morţun este deputatul ales. E știut, d-lor, că ministerul și 
prefecții nu au făcut nici o ingerință în alegeri, dar s-a făcut 
de comitetele electorale, negreșit fără nici o autorizare 
“ministerială. Acest comitet electoral a propus și susținut 
“candidatura d-lui Morţun, care însă a căzut, cel puţin pănă 
“acum. Cu toate acestea prefectul îl telegrafiază pe d-sa ca 
“deputat ales. Pănă când vom fi noi constituiți și ne va fi permis 
să atragem atenţia d-lui ministru de interne asupra prefectului, 
-care și-a permis să telegrafieze deputați după predilecţiile d-sale, 
"iar nu pe acei care în adevăr au întrunit majoritatea voturilor 
“și au certificatul definitiv, pănă atunci pentru noi d. Nicu 
Ganea trebuie să fie trecut în această listă, şi d-lui să figureze 
n secțiuni ca deputat ales.... (zgomot)... Fiindcă singura 
utoritate, la care mă adresez, nu-mi dă atenție în acest 


moment, voi aștepta pănă când urechile acestei autorități vor 
"fi deschise pentru cuvintele mele... 

D. presedinte. Mă iertati, dacă aţi fost siliți să vă întrerupeti 
din cauza convorbirii ce am avut aci; însă totdeodată, am 
observat că vă adresati și către Cameră, și atingeați şi cestiunea 
-cum a urmat ministerul și prefectul în alegere... 

T. Maiorescu. Eu rog să se şteargă d. Morţun din această 
listă şi să se înscrie d. Ganea. 

A. Sihleanu. D-le președinte, mă adresez la d-voastră, 
fiindcă Adunarea nu este încă constituită şi prin urmare nu 
-avem o şedinţă, în care să putem discuta și vota ceva. De aceea 
protestez în contra d-voastră, pentru că aţi dat cuvântul în 
cestiune de regulament, fiindcă după regulament, când este 

vreo discuțiune, fie în orce fel de materie, trebuie să se dea un 
vot. D. Maiorescu ne-a ţinut un discurs în toată regula și ne-a 
cerut chiar concluziuni. Dar puteți oare d-voastră să cereți 
Camerei a da un vot înainte de a fi constituită? 

Vă rog dar, d-le preşedinte, să curmați, iar nu să deschideţi 
discuțiunea, fiindcă discuțiune nu poate fi, și să procedeți la 
tragerea la sorți a secţiunilor, conform regulamentului. Orce 
altă lucrare este contrarie regulamentului. 

D. preşedinte. D-lor, am dat cuvântul, fiindcă am avut 
trebuinţă de a fi luminat. Acum, fiind luminat, și văzând 
certificatul care-l prezentă d. Ganea, declar că voi trece în apel 
nominal pe d. Ganea. 

Voci. Prea bine! 


D. președinte. Acum vom procede la tragerea la sorţi a 
secţiunilor. 


Di 
p 
Ei 


46 
ÎN CAMERA DE REVIZUIRE 


Pentru amânarea dezbaterilor asupra articolului 7 


(Sedinta de la 5 septemvrie 1879) 


Camera de revizuire, deschisă în 22 mai 1879 sub 
ministerul arătat la pag. 221, alesese o așa-numită „comisie 
de iniţiativă parlamentară“, care să propue noua formulare 
a articolului 7 din Constituţie. După multe dezbateri, 
majoritatea comisiei, prin raportorul ei d. Gh. Mârzescu, 
ajunsese să propue Parlamentului un proiect de revizuire, 
care a fost trimis în studiul sectiunilor. Guvernul era în 
contra proiectului, însă nu izbutește cu părerea sa decât în 
trei secţiuni, care aleg delegați pe dd. Col. Lecca, D. Giani 
şi I. Lăţescu. Majoritatea de 4 secțiuni rămâne favorabilă 
proiectului combătut de guvern și își alege delegati pe dd. 
G. Vernescu, B. Conta, N. Nicorescu și M. Burileanu. 
Acestia întroduc în lucrarea comisiei de inițiativă câteva 
modificări de puţină însemnătate și astfel propun, prin 
raportorul B. Conta, următorul 


„PROIECT 
de dispositiuni constituționale destinate a 
înlocui art. 7 din Constitutiune 


Art. 7. Străinul, de orce credință religioasă, poate 
dobândi însușirea de cetățean român, îndeplinind 
condițiunile și formele următoare: 

Va adresa către Domn cererea sa de naturalizarc, 
arătând capitalurile, statul său, profesiunea sau meseria 
ce exercită și vroinţa de a-și statornici domiciliul pe 
teritoriul României. 

Dacă, după o asemenea cerere, petiţionarul va 
locui zece ani în ţară, și dacă prin purtarea și faptele sale 
va dovedi că este folositor țării, Corpurile Legiuitoare îi 
vor putea acorda împământenirea, 

Vor putea fi scutiți de stagiul de zece ani acei care 
vor fi făcut țării servicii importante, care vor fi adus în 
țară industrii, invenţiuni utile sau talente distinse, care 
vor fi fondat în țară stabilimente mari de comerciu sau 
de industrie. 

Asemenea vor putea fi scutiţi de stagiul de zece ani 
străinii născuţi și crescuți în România, din părinţi 
născuţi în România, și care nici unii nici alţii nu s-au 
bucurat vreodată de o protecțiune străină. 

Asemenea vor putea fi scutiţi de stagiul de zece ani 
străinii născuţi și crescuți în ţară, care nu se vor fi bucurat 
vreodată de o protecțiune străină și care vor fi obtinut 
bacalaureatul în şcoalele române. 

Împământenirea nu se poate acorda decât în mod 
individual, prin lege votată de Corpurile Legiuitoare, 
sancționată și promulgată de Domn. 

Însușirea de Român se conservă și se pierde, 
conform disposiţiilor coprinse în codicele civil. 

O lege specială va determina modul, prin care 
străinii își vor putea stabili domiciliul pe teritoriul 
României. 

Numai românii și cei împământeniți pot dobândi 
imobile rurale în România. Străinii nu pot dobândi 
asemenea imobile decât prin succesiune ab-intestat“. 


În această formulare proiectul se primeşte de 
majoritatea delegaților la 3 iulie 1879 și se depune în 
manuscript pe biuroul Camerei la 4 iulie. În acecaş 
şedinţă atât guvernul, cât și prezidentul Camerei 

C. A. Rosetti se declară demisionați, fiindcă nu mai sunt 
expresia majorităţii. Însă C. A. Rosetti este reales 
prezident cu 73 voturi contra 43; iar şedinţele Camerei 
se întrerup pănă la constituirea noului minister, care se 
anunţă la 11 iulie în următoarea compunere (puţin 
corectă, v. pag. 128): 


I. C. Brătianu, prezident și lucrări publice 
M. Kogălniceanu, interne 

B. Boerescu, externe 

N. Krezzulescu, culte 

D. A. Sturdza, finanţe 

Col. Lecca, răsboi 

A. Stolojian, justiţie. 


Noul minister cetește o declarare, în care se arată de 
acord cu proiectul majorităţii, și totdeodată Parlamentul 
se amână pe timp de o lună. 

Redeschizându-se la 11 august, Camera își hotărește 
însăș o nouă amânare până la 21 august. În tot timpul 
de la 4 iulie până la 21 august proiectul de revizuire, 
reprodus mai sus, nu se tipărise încă de Imprimeria 
Statului. După multe insistente, de-abia la 27 august se 
împart deputaţilor exemplarele tipărite, și în ședința de 
la 4 septemvrie încep dezbaterile publice asupra lui. 

Pe lângă acest proiect mai este în discuţie numai 
propunerea făcută de dd. N. Blaremberg etc. de a se 
respinge orce revizuire; căci un proiect al minorității 
delegaților (D. Giani, col. Lecca, I. Lățescu), mai 
aproape de părerea guvernului, și o propunere a d-lui 
P. Carp. fuseseră retrase. 

În asemenea împrejurări se ţine discursul următor: 


V-am rugat să-mi daţi cuvântul, d-le președinte, fiindcă 
mă cred dator să propui onor. Camere ca să amâne discuţia 


Propunerea de amânare, ce voi avea onoare să o sustiu 
înaintea d-voastră, nu este o amânare într-un mod indefinit, 

ci o amânare pentru una sau câteva zile, pănă când și 
guvernul va putea să vie înaintea d-voastră cu un contraproiect 
al său, dacă-l are, pentru ca părerea formulată de majoritatea 
delegaților şi părerea guvernului să fie discutate înaintea 
d-voastră și înaintea ţării în același timp, să putem fiecare din 
noi să cumpănim valoarea unuia și a celuilalt proiect, și numai 
după această cumpănire să ne dăm votul nostru în cunoștință 
de cauză. 

D-lor deputaţi, chestia cum mi se prezentă mie, îmi pare 
de o mare importanţă constituțională; și vă rog să-mi daţi 
atenţia d-voastră pentru a vă dezveli câteva considerante în 
favoarea ei. 

Cum se înfățișează chestia? Au venit înaintea d-voastră în 
dezbaterea de ieri patru propuneri: proiectul majorității, un 
proiect care pe aceeaș coală de hârtie îl văd însemnat drept 
contraproiect al minorităţii; alăturea era o propunere 
subsemnată de d. Blaremberg și alţii, care tindeau a nu se 
revizui deloc art. 7, și în fine în raport se menționează o a patra 
propunere, subscrisă de d. Carp. Când s-a deschis discuţia 
generală, spre marea mea mirare, am văzut că minoritatea, care 
prezentase contraproiectul și unde erau subscriși dd. Dimitrie 
Giani, colonel Lecca și I. Lăţescu, prin organul d-lui Giani 
declară că-și retrage contraproiectul său. Onor. d. Carp 
asemenea declară că-și retrage părerea sa. 

P. P. Carp. Propunerea. 

T. Maiorescu. Declară şi d. ministru-președinte, în sfârșit, 
că nu aderă la celelalte două propuneri, care rămâneau în 
discuţie, se înţelege nici la aceea care nu vrea revizuirea, dar 
nici la aceea care însuma în sine opinia majorității, cum era 
formulată aci. 

Fi bine, cum stăm atunci? Mi-am permis să întreb pe d. 
preşedinte, și cred că eram în dreptul meu, cine este înscris în 
lista oratorilor? și am văzut că sunt înscrişi încă doi, care toti 
vor să vorbească pentru proiectul majorității comitetului de 

delegaţi, și nu am văzut pe nimenea înscris, care să vorbească 
în contra acestui proiect. Și prin această tactică parlamentară, 
pe care nu-mi permit a o califica, nu i se face nici măcar 
onoarea de a fi discutat contradictoriu ca să se lămurească 
lumea, unde stăm. Vreau adică să fie aduşi deputaţii, care 
vorbesc şi au vorbit pănă acum, dd. Blaremberg și Conta, în 
poziţia putin serioasă de a vorbi într-o parte pentru niște 
oameni convinşi de mai nainte și în altă parte în contra unor 
oameni, care prin tăcerea lor vor să astupe răsunetul, ce aceste 
cuvinte vor avea în ţară? Și la întrebarea d-lui Lahovari, făcută 
ieri venerabilului nostru președinte, dacă nu acordă cuvântul 
la cineva în contră, d. președinte, cu o ironie inteligentă, a 
răspuns: nu-i pot inventa. 

Nu cumva suntem unanimi de părerea majorității? 
(Aplauze.) Este știut că nu suntem unanimi, a declarat ieri și 
d. președinte al consiliului, că este în contra proiectului 
majorităţii. Atunci întreb încă o dată: cum ne aflăm? O să vie 
întâi propunerea acelora, care sunt contra revizuirii; este 
probabil, cred că nu exprim ceva prea aventurat, dacă zic că 
această propunere va rămânea în minoritate. O să se prezente 
atunci la vot părerea majorităţii. Să luăm cele două hipoteze. 
Dacă se primeşte această din urmă părere, numită a majorității, 
primi-se-va ea fără ca guvernul țării, care ne reprezentă faţă cu 
străinătatea și care a declarat că nu aderă la ea, să fi venit să ne 
spue, la ce aderă și care este proiectul său? Dar atunci ce guvern 
avem noi, care ne reprezentă față cu străinătatea? (Aplauze.) 

A doua hipoteză; părerea majorității cade, neîntrunind 
două treimi. Dar atunci, d-lor, v-aș ruga să mă lămuriţi asupra 
acestei îndoieli: atunci cum rămâne chestia constituţională? 
Noi suntem acum Cameră de revizuire; convocați am fost 
printr-o decizie a unei Camere anterioare, care în urma a trei 
lecturi prevăzute în Constituţie a declarat că este caz a se revizui 
art. 7 din Constituţie, şi de drept s-a dizolvat, și am venit noi. 
Prima noastră misiune, și deocamdată singura a Camerei de 

revizuire, este de a ne pronunța asupra art. 7, îl revizuim sau 
nu? Îndată ce opera revizuirii este terminată într-un mod sau 
în altul, noi încetăm de a mai fi Cameră de revizuire, și sau 
continuăm în calitate de Cameră ordinară sau nu. Dar 
această din urmă chestie nu importă așa de mult; ceea ce 
importă, este că, în momentul când opera revizuirii va fi 
terminată, am încetat de a fi Camere de revizuire, de a lucra 
cu două treimi, în necesar acord cu Domnul și cu celelalte 
prescrieri de procedură ale Constituţiei. 

Ei bine, retrăgându-se proiectul minorității și proiectul 
d-lui Carp, în dezbatere stă numai proiectul majorității și 
proiectul nerevizioniștilor. Dacă dv. ați primi cu două treimi 
vreunul din aceste două proiecte, opera dv. de Cameră de 
revizuire n-ar fi încetată. Aţi putea să ziceţi că mai prelungiți 
sesiunea acestei Camere, deoarece proiectul votat de dânsa 
trebuie să se vadă, dacă e primit de Senat sau nu, și nu știu în 
ce sens ar mai putea să se modifice redacția ca să fie identică. 
Dar dacă dv. respingeți atât o părere cât și ceialalră părere, așa 
încât nu mai e vorba de revizuire, vă întreb, în momentul în 
care d. preşedinte va declara votul, în momentul în care va zice 
după ultima bilă dată: S-a respins și un proiect şi altul, cum stăm 
în acel moment? Mai suntem Camere de revizuire? Camera 
de revizuire a declarat: nu este loc a se revizui Constituţia; și 
atunci cine o mai poate continua de acum înainte? Să vedem. 
S-a declarat că nu este caz de a se revizui, căci deși s-a primit 
în princip revizuirea, dar sub forma specială, sub care ne-a 
venit, revizuirea s-a respins. Dv. puteți la luarea în considerare 
să votaţi cu 2/ 3 unul din acele proiecte. Dar dacă la discuţia 
aliniatelor (căci este un singur articol) nu vă veţi mulţumi cu 
redacția vreunui aliniat și veţi vota în contra, la votarea în total 
veţi vota poate de asemenea în contra proiectului întreg, 
precum aceasta s-a întâmplat de mai multe ori cu alte 
proiecte ordinare. Deşi s-a luat în consideraţie în princip, însă 

pentru că un amendament nu a triumfat, la votarea în total 
proiectul s-a respins. 

Când Camera este o Cameră ordinară, poate guvernul să 
ne aducă legea mai târziu din nou în dezbatere. Dar la o 
Cameră de revizuire, dacă proiectul cade, se poate urma tot 
astfel? Veţi avea oare să convocați o altă Cameră de revizuire? 
De ce ne îngreuiaţi poziţia, deja grea, şi cu această greutate 
constituţională? Poate oare guvernul să vie și să prezente un 
nou proiect? Însă de la ultimul vot al respingerii singurelor 
proiecte în discuţie, eu nu mai văd Cameră de revizuire. 

Dar să luăm o altă hiporeză; vine guvernul și chiar 
înainte de a se pronunţa cuvântul sacramental și fatal al 
respingerii (căci după ce s-a pronunțat, cred că s-a isprăvit cu 
Camera de revizuire) zice: iată alt proiect! Ei, dar pănă când 
aceasta?! Dacă se respinge și proiectul ministerial și noi 
continuăm sistema aceasta de interpretare, atunci vin alți 7 
deputaţi din majoritate, care este o majoritate bine 
„disciplinată“ (şi sper că prin aceasta nu zic un cuvânt care vă 
displace, căci aş fi nefericit să displac majorităţii), zic dar, că 
majoritatea este bine disciplinată, nu-i fac injuria de a zice că 
este înregimentată (râsete, aplauze)... așadar, când din această 
majoritate, foarte bine disciplinată, vin 7 deputați și propun 
alt proiect, iar trecem în secții, iar discutăm, iar venim, și iar 
n-au tle; şi în momentul de a se pronunța votul, iar vin alți 
7, iar discuţie, iar n-au ?/ 3. Apoi când se sfârșește vreodată o 
Cameră de revizuire? sau are o fiinţă fără sfârșit legal, este un 
convent ca în Revoluţia Franceză? 

Însă, d-lor, dacă nu puneţi mult temei pe această chestie 
de formă, permiteți-mi a intra mai mult înlăuntrul lucrului, 
în fondul chestiei constituţionale. Dacă unii din d-voastră, 
după respingerea amândouă proiectelor, totuș au simțul că 
trebuie să continuăm în calitatea de Cameră de revizuire, 
pentru ce au acest simț? Să luăm lucrul natural: fiindcă în 
conștiința d-voastră există așteptarea sau știința, că va veni 

guvernul cu un alt proiect al său. Prin urmare tot ce facem noi 

aci, o Facem în aşteptare, ca viitorul guvern, vreau să zic, că 
viitorul proiect așteptat de la guvern să vie... a 

je Câmpineanu. V-a trădat cuvântul, ați zis viitorul guvern. 

l T Maiorescu. Dar, onor. d-le Câmpinene, n-am trădat 

nimic fără voie, fiindcă nu mă sfiesc să zic că as dori să vie alt 

guvern decât acesta (râsete, aplauze) l 

G. Mârzescu, D. Câmpineanu renunță la cuvânt (râsete). 

T. Maiorescu. Doresc alt guvern, fiindcă cred că guvernul 

actual nu reprezentă simtimântul tării, în această chestie 


(Aplauze.) 


Reviu la argumentare: 


i așadar dacă discutăm sub 

preocupația viitorului proiect, dacă onor. deputați din 
majoritate, care vor să se respingă opinia comitetului 
delegaților fără discuţie, așteaptă proiectul guvernului, dacă au 
9 asemenea arrière penste: de ce nu discutăm lucrul pe faţă 
având totodată și proiectul guvernului? De ce? Ce ale 
aceasta? O fină procedură parlamentară? Și adică ce voiţi? Voiţi 
ca să cadă întâi părerea majorităţii, şi să veniţi pe urmă 
d-voastră cu proiectul cel nou. 

Însă în sistemul constituțional trebuie să simțiţi, că este 
periculos să cadă o părere a unei Camere, care reprezentă tara 
Și dacă o cădere este de așteptat, mai folositor e să cadă o parere 
a guvernului (aplauze, bravo); căci, căzând guvernul, îl pot 
înlocui cu altul, dar slăbind autoritatea ţării, ne-am DEE, : 
toți. (Aplauze.) i 

Dar, d-lor, afară de acestea este un inconvenient în o 
asemenea procedare, care turbură conștiința deputaților 
chiar celor mai lipsiti de spirit de partid, şi dacă am indeefit 
să 1au cuvântul, a fost tocmai fiindcă în conștiința mea de 
deputat mi-a venit greu să-mi formez o idce sigură asupra 


proiectelor ce sunt puse în discuție mai nainte de a vedea ideea 
guvernului. 

D-lor, este vorba de revizuirea art. 7. Eu, personal, am fost 

totdeauna contra art. 7, fiindcă l-am crezut periculos pentru 

oi, și situația, în care ne aflăm astăzi, cred că o dovedeste. 

Cum să fie însă revizuit? Mă aflu înaintea unei propuneri a 

majorității, care privită din punctul de vedere al ideilor țării 

o găsesc foarte conformă cu necesitatea momentului, întru cât 

privim tara înăuntru. Se şterge prohibițiunea religioasă, se 
admite posibilitatea naturalizării și se garantează atât 
proprietatea rurală cât și naționalitatea noastră prin 
naturalizarea individuală. Fi bine, tăcând guvernul, neavând 
eu un contraproiect spre a face o comparare, ce să zic eu decât: 
foarte bine, îl votez. Dar dv., care nu-l votati? Nu aveti un 
contraproiect? leri d. președinte al consiliului s-a exprimat 
printr-un admirabil laconism şi a zis: eu nu ader la proiectul 
acesta al dv. Eu nu ader, vasăzică trei cuvinte. Ei bine, credeţi 
că numai atât poate să hotărască chestia? Marea majoritate a 
țării într-o cumpănă și trei cuvinte nemotivate ale d-lui 
Brătianu în alta, acesta este noul dv. sistem constituţional? 
:(Râsete, aplauze.) 

Este nenatural. Ne trebuie un contraproiect spre a putea 
face o comparaţie și a vedea unde sunt deosebirile, pănă la ce 
punct mergem împreună și unde ne dezbinăm, să cumpănim 
în conştiinţa noastră, care e pericolul din afară, dacă ne 
ameninţă vreunul, și care e pericolul, care ne ameninţă 
dinăuntru, şi să găsim poate un mijloc de tranzacție, să știm 
ce facem. Dar acum pentru ce voiţi să venim noi să discutăm, 
când părerea dv. nu e formulată? Şi apoi, dacă aveţi această 
intenţie, pentru ce aţi venit de la început și aţi zis: nu ader? 
De ce? Ce voiţi să faceţi cu noi? Voiţi să ne faceți ridicoli? Voiţi 
să ne expuneti la ridicolul de a vorbi fără contradictori? Frumos 
câștig! Ei, şi dacă ne-am făcut ridicoli câțiva inși, ce a ieșit de 
acolo? Mare câștig pentru România! (Aplauze.) 

Și apoi în realitate, pe cine voiţi să expuneti la ridicol? 
Părerea, pe care o susține comitetul, este părerea majorităţii 

țării în momentul de față. Se poate ca unii să crează că această 
părere a majorității țării nu este justă, nu este bună, se poate; 
dar nimeni nu poate să tăgăduiască faptul că această părere este 
părerea simțită de marea majoritate a țării. (Aplauze.) Ei, ce 
voiți dv.? Voiţi ca această părere a majorității ţării să dispară 
în nisip, să nu mai rămâe nici urmă din valurile ei? Dar de ce? 
La ce, spre ce folos? Spre a scăpa pozitia guvernului? Dar aici 
e chestie de persoane, sau e chestie de interesul țării? Vorbiti 
în fața altora, sau în fața unei Camere, în care nu sunteți 
în majoritate? Ca guvern în fata opoziției strigați întotdeauna: 
țara să judece, tara se va pronunţa mai bine. Ei bine, țara a 
vorbit și este contra dv. Se vede însă, că la adică toate acestea 
sunt fraze goale, și la momente date, când se crede folositor 
pentru situaţii personale, se violentează voinţa ţării. Este o 
violență, ce se face acum cu această procedare voinţei tării. 
(Aplauze. ) 

Amicul meu, d. Carp, a întrebuințat în discuția de ieri un 
cuvânt, pe care nu l-aș releva, dacă nu ar fi fost aplaudat de 
majoritatea guvernamentala, și dacă nu ar sta în relație, desigur 
involuntară, cu un șir de articole de jurnal, publicate de cel 
mai important jurnal din țară, de Românul. Am cetit în 
Românul — o foaie despre care, de câte ori voiesc să o pui în 
relație cu guvernul, se zice că este un organ independent, de 
câte ori o calific de organ al domnului președinte al Camerii, 
d-nu președinte iarăș se leapădă de ea, astfel că mărturisesc că 
nu ştiu, cum să calific acea foaie fără să întâmpin o discuţie; 
voi califica acea foaie de: jurnal, care reprezentă ideile 
majorității Camerei liberale şi care susține pe guvernul actual 
ca reprezentant al acelei majorități... Văd pe d. Costinescu 
aprobând; sunt vesel, că în fine am găsit cu această ocazie 
formula sau solutia acestui interesant organ de publicitate. În 
Românul dar se zice: pasiunile personale și intrigile pentru a 
ajunge la putere fac greutăţi guvernului, iar nu interesul țării; 
şi apoi în două foi germane din străinătate — este știut d-lor 

deputaţi, că niciodată nici o foaie nu se corupe cu bani, că 
presa este cu mult mai înaltă decât nivelul venelițăţii... 
Râsete, aplauze frenetice)... este evident, că ceea ce zic aceste 
două foi germane, nu o zic pentru interes solicitat din 
paragraful cheltuielilor neprevăzute ale d-lui ministru de 
xterne; dar cu toate acestea, este atâta identitate între ceea ce 
ice Românul și între ceea ce zic aceste două foi, încât trebuie 
ă spui că este un frumos acord al inimilor și că se inspiră unele 
de la altele. În aceste foi se zice: pasiunea de putere, intrigile 
„conservatorilor și ale boierilor fac soluțiunea grea; aceștia vor 
ă ajungă la putere și de aceea ţara nu se poate linişti. Apoi 
ceste foi îndrăznesc să adaoge, că sunt idei de răsturnare a 
rdinei constituite, care se ascund sub asemenea tendente. 
Vă întreb un singur lucru: această părere (arătând proiectul 
majorităţii) nu este ea oare părerea majorității ţării și nu este 
n spiritul mai unanim al țării? (Aplauze.) Cum dar se pot acuza 
cei care susțin părerea țării? Și dacă aceștia sunt intriganți, 
tunci ce sunt ceilalți? Cât pentru Partidul Conservator, este 
alomnie ceea ce se zice în acele foi, calomnie cu atât mai 
edemnă, cu cât este vorba de a stigmatiza însăși opinia și 
imţiminrele ţării. (Aplauze.) D-lor, o repet, în foile 
guvernamentale toți acei, care sprijinesc opinia generală a gării, 
‘sunt prezentaţi ca niște intriganţi, care vor să facă greutăți 
guvernului contra intereselor țării. Aceasta este o calomnie, care 
izbește în cele mai adevărate simțiminte ale ţării. (Aplauze.) 
Voiti să ziceți, oare, că d. raportor Conta nu este convins 
de ceea ce spune? Voiţi să ziceți că toți membrii majorității, 
care susțin această opinie, o susțin în contra conștiinței d-lor? 
Eu, domnilor, înaintea alegătorilor mei din colegiul I de Iași 
mi-am făcut rezerve în privința părerii lor, identice cu a 
comitetului, și m-am angajat numai la atât, ca să mă duc să 
discutăm din nou această părere, îndată ce-mi va părea 
periculoasă. Însă eu, care am făcut aceste rezerve, trebuie să 
recunosc că mai toţi oamenii inteligenţi și independenți din 

colegiul I de Iaşi și-au exprimat opinia lor în sensul opiniei 
formulate de majoritatea delegaților acestei Adunări, şi știu că 
această opinie a lor este cea mai sinceră și cea mai întins 
manifestată în ţară. Această opinie politică este, cu un cuvânt 
rezumător, opinia publică a țării, şi îndrăznesc să zic că nici unul 
din guvernamentali d-voastră, când s-ar prezenta din nou 
înaintea alegătorilor zicând că este contra acestei propuneri şi 
că ar vrea să dea mai mult evreilor, nu va mai fi reales. (Aplauze.) 

Apoi, d-lor, când este așa, când trebuie să simțim că este 
așa, de ce stigmatizaţi această mișcare națională? Şi ce câştigaţi, 
când voiţi să înfățișați această opinie a țării ca o intrigă politică? 
Și dacă nu va trece părerea d-voastră şi va rămânea în 
picioare sentimentul tării, atunci cum rămâne? Va stărui 
guvernul întru ale sale? 

O voce. Aci este chestia. 

T. Maiorescu. Aci este chestia? Atunci voi zice și eu ca d. 
Câmpineanu, că v-a trădat gura. Ce? Nu cumva este vorba de 
dizolvare? 

O voce. De ce nu? 

Altă voce. Poftiti. 

T. Maiorescu. Ajung, d-lor, la un alt argument, care e cel 
din urmă. D-lor, se zice că suntem stat constituțional, se zice 
cel puţin așa. Îndoiala mea nu este numai o formă oratorie; 
mărturisesc că de la guvernul de astăzi m-am deprins a vedea 
mai ales schimbându-se și formându-se ministerele şi miniștrii 
ca în statul cel mai despotic, fără ca reprezentaţiunea națională 
să ştie, de ce a intrat și a ieşit cutare sau cutare ministru. 

De exemplu, de ce a ieşit d. Dabija şi a intrat tocmai d. 
colonel Lecca? (Ilaritate.) Dacă este cineva, care știe cauza legală 
a acestei schimbări, apoi se vede, că pe acela l-a luminat D-zeu. 
Pe mine nu m-a luminat. Și aşa mai departe și cu ceilalți 
miniștri. Dar în fine acest minister s-a prezentat cu un 
program, care program din norocire stă în Monitor, căci altfel 
poate m-ar dezminţi cineva. (Aplauze.) 

Ministerul trecut își dă demisia și zice în Monitorul din 
12 iulie 1879. 


„Pentru regularea unor chestii atât de grele ca acelea ce Camerile 
de revizuire sunt chemate a rezolva, guvernul nu ar avea puterea și 
autoritatea necesară decât atunci, când s-ar bucura de încrederea nu 
numai a majorităţilor necesare chiar în timpuri normale, dar însuș 
a mai unanimității Corpurilor legiuitoare“. 


Dacă este și astăzi părerea d-lui ministru-președinte tot așa, 
“atunci mă mir, de ce mai stă pe banca ministerială, căci se știe 
-de toţi, că mai unanimitatea nu o are guvernul. Dar în fine, 
“cine să numere unanimitatea, mai unanimitatea, și 
majoritatea... 

O voce. Da, e foarte greu. (Ilaritate.) 

T. Maiorescu. În raportul ce noul minister, format la 
11 iulie, îl face Măriei Sale Domnitorului, zice (vezi același 


- Monitor): 


„Pe de altă parte, credem asemenea că prin îndatoririle ce noul 
i și Ni 
guvern a luat asupră-şi în programul său și prin declaraţiile sale, atât 
; aN e Ea 
de franc formulate, spiritele din întru, astăzi atât de aprinse“... 


Îmi pare rău, fie zis în treacăt, că s-a întrebuințat acest 
cuvânt; era mai bine să nu-l zică guvernul în contra d-voastră 


fată cu străinătatea 


3 E r 
„..„5e vor calma și vor aştepta cu multă paciență și încredere 
A i ate 
rezolvarea unei chestii, care se leagă și cu exigențe exterioare“. 


: D-lor, spiritele s-ar fi calmat de mult, dar se iritează prin 
” faptele și felul de politică al guvernului. (Aplauze.) 

Ei bine, aci văd iscăliți pe noii miniștri, și aceasta a fost 
marea surprindere a mea și a multora din cei ce nu cunosc 
misterele fabricărilor de ministere. Vedem dar iscăliți pe dd. 
Kogălniceanu și Krezzulescu alături cu d. colonel Lecca, pe d. 
Boerescu alături cu d. Srolojian. (Aplauze și ilaritate.) 

O voce. Au făcut sacrificii. 

T. Maiorescu. Da, şi eu zic că au făcut sacrificii de a lucra 
împreună, căci este știut că totdeauna când se urcă cineva pe 
banca ministerială, face sacrificii enorme. (Aplauze și ilaritate.) 

Așadar d. Boerescu, ministru de externe, a sacrificat 
ideile și simțimintele sale de acuzat, pentru a fi alături cu d. 
Stolojian acuzatorul; d. Kogălniceanu și d. Krezzulescu şi-au 
sacrificat reminiscențele d-lor, că erau cei mai intimi apărători 
ai Principelui Cuza, pentru a sta alături cu d. colonel Lecca, 
care (aplauze prelungite)... care... era de altă părere. 

I. Ionescu. Nu face nimica aceasta, foarte bine au făcut. 

T. Maiorescu. Aşa este, cum zice d. I. Ionescu, se dovedește 
marele sacrificiu ce au făcut, și toate acestea le-am zis, ca să pun 
în relief valoarea personală a acestui minister, în toate privirile 
nou, și poziția sa față cu ţara. Acest minister numără doi 
bărbaţi, cu care în unele momente lucram împreună și pe care 
îi auzeam zicând în Senat că guvernul trebuie să nu lase 
inițiativa Camerei, ci el să vie cu o propunere, fiindcă este o 
chestie internaţională de cel mai mare interes. Ei bine, d. 
Boerescu și d. Krezzulescu au uitat aceasta? Îmi retrag însă 
întrebarea, căci nu se poate ca d-lor, ca senatori, să susţie una, 
şi astăzi, ca miniștri, alta. 

Eu mă aştept să văd pe d-nii Krezzulescu și Boerescu 
susținând propunerea mea și venind cu un contraproiect din 
partea guvernului. Autoritatea d-lor este astăzi şi mai mare, 
fiindcă este însuflețită și ilustrată cu o călătorie de vacanţă a 
d-lui Boerescu, de care s-a ocupat Europa întreagă, şi care ne 
aduce impresiile și știrile despre cele petrecute în Europa. 

Dar, d-lor, este ceva mai straniu, proiectul acesta al 
majorității și l-a însușit guvernul. Căci de ce era vorba? Să se 
revizuiască art. 7, să se facă restricțiuni pentru proprietatea 
imobiliară rurală și să se admită împământenirea individuală. 
Este altă esenţă în acest proiect de cât aceasta? Ei, iată ce zice 
ministerul cel nou în programul său... 

(D. preşedinte al consiliului pleacă după banca sa.) 

şi-mi pare bine, că d. prim-ministru și preşedinte al 
cabinetului celui vechi se retrage acum, fiindcă acum trebuie 
să vorbim numai cu miniștrii cei noi. (]laritate.) Iată ce este 


în programul, cu care au venit d-lor înaintea țării, pe temeiul 


căruia s-au pus în relaţie cu străinătatea și în puterea căruia ne-a 
amânat ca să ne calmăm, căci pretind d-lor, că eram foarte 
agitați. Vă citesc iarăș din Monitor, și vă rog să mă controlati, 
stă în Monitorul de joi, 12 iulie 1879: 


„De aceea, d-lor senatori, d-lor deputati, guvernul dv. crede a 
corespunde atât la cerintele diplomatiei europene, cât și la 
preocupările legitime ale tării, când, pe lângă recunoaşterea 
principiului egalității religioase și libertății cultelor, el va admite și 
va susține, pentru revizuirea art. 7, în partea relativă la interesele 
noastre interioare, o soluțiune bazată pe principiul naturalizării 
individuale, care esclude orice categorii, precum şi pe restricțiuni 
speciale pentru dobândirea proprietății rurale“. 


Aceasta îÎnsemnează, că a primit esenţa proiectului 
majorităţii. 

O voce. La iulie era. 

T. Maioreseu. A! la iulie! Şi astăzi, când de abia am sfârșit 
luna lui august, vine acelaș guvern, care ne-a reprezentat în 
străinătate pe baza acestui program, vine d. ministru-președinte 
şi declară: „nu ader la proiectul majorității“. 

Așa? Nu aderaţi? Dar de ce aţi zis în programul constituirii 
d-voastră, că aderaţi? Și cum aţi pornit în străinătate sub 
pretext că aderaţi, şi acum vă daţi pe față, că nu aderați, precum 
şi memoriul d-lui Boerescu este altceva decât proiectul 
majorităţii primit în program? 

Aş fi fericit, când cineva din majoritatea guvernamentală 
ar avea bunavoință să mă împrumute din vocabularul 
român-parlamentar cu un cuvânt, prin care să calific această 
purtare, fără ca să-mi atrag un blam din partea d-lui președinte 
al Camerei. D-lor, ce este aceasta? Cum să numim o asemenea 
procedare? Să zicem că este zmăgire? În Camera trecută se 

vorbea de mistificare. Să zicem că este o mistificare a opinici 
publice, atât a Europei, cât şi a României? Cum? Adoptati 
programul majorităţii, trataţi o lună sau două de zile nu știu 
pe ce bază, și pe urmă veniţi cu alte idei ascunse? 

Dar atunci întreb: cine a reprezentat în străinătate 
adevărata opinie a Camerei? Guvernul de astăzi? (aplauze). Sau 
a rămas ţara iarăș amăgită în adevărata reprezentare a 
intereselor ei, aşa cum le înțelege ea? D-voastră ne spuneți, în 
aparență cu sinceritate: dati-vă părerea, noi ne-o dăm, și după 
ce ne spuneți că aţi adoptat-o şi d-voastră, în urmă veniţi și 
ne declarați că aveți altă părere, declarând cu aceasta că veţi 
combate părerea Camerei (aplauze). D-lor, cum credeti 
d-voastră că aceste procedimente nu vor irita spiritele în țara 
noastră? La ce rezultat aveţi s-ajungeți? Să dizolvaţi Camera? 
Dar v-aţi gândit ce însemnează aceasta astăzi? Sunteţi siguri 
de liniștea publică? Luaţi asupra d-voastră răspunderea în faţa 
unei ţări, care se vede de un an de zile învârtită și amăgită în 
reprezentarea ei în străinătate? (aplauze). Apoi unde tind toate 
acestea? 

Eu, d-lor, nu sunt inimic al evreilor, mărturisesc chiar, că 
n-am putut aproba nota discursului d-lui Conta. După 
simtimântul meu, în momentul când voim să deschidem ușa 
Constituţiunii noastre spre a permite evreilor, care s-au 
asimilat cu noi, să vie la cetăţenia română, ar fi trebuit un 
limbagiu însuflețit de înaltele idei de toleranţă și de civilizatie 
modernă. Dar dacă nu aprob tonul discursului d-lui raportor, 
mă simt indignat de procedarea guvernului. Unde tindeti 
d-voastră? Care vă este ținta cea adevărată? Vroiţi să se excite 
spiritele, mai cu seamă dincolo de Milcov, așa ca să ne 
discrediteze cu totul în faţa Europei? Și ce răbdare așteptați 
d-voastră de la o ţară? Ce supraomenească blândete îi 
presupuneți pentru ca să-i prezentaţi asemenea lucruri? Și 
pentru ce toate aceste? Numai pentru ca d-voastră să rămâneți 
la guvern? (Aplause.) Dacă aceasta este procedarea noastră ca 

stat independent, mai bine era să fi rămas sub forma noastră 
cea veche, și să așteptăm o ocazie mai favorabilă și oameni mai 
apabili pentru a ne dobândi independența. 

De aceea vă rog să binevoiţi a amâna întreaga discuție, pănă 
în momentul când va veni guvernul cu proiectul său, să nu vă 
expuneţi de a vota o soluţie fără a ști unde mergeţi cu ea, să 
vedem ce ne zice guvernul reprezentant al țării în străinătate, 
pentru ce, după ce a primit odată acest program, revine pe 
urmă la alte programe? 

Acei, care suntem veniţi pentru a da o soluție, nu vroim 
să ne mistificăm unii pe alţii și în definitiv să mistificăm ţara. 
Pentru aceasta, vă rog să adoptați propunerea de amânare. 


(Aplauze prelungite.) 


După lungi discuţii, terminate de-abia în ședința de 
la 6 septemvrie, propunerea de amânare se respinge cu 
75 voturi contra 53, și în ședințele de la 7 pănă la 
12 septemyrie se continuă dezbaterile asupra revizuirii, 
în decursul cărora autorul publicării de faţă, mai ţine 
cuvântul următor (47) şi precizează atitudinea Partidului 
Conservator, în numele și cu autorizarea acestui partid. 
Totuș guvernul nu poate scăpa de necesitatea de a-și 
prezenta și proiectul său, precum vom vedea din nota 
introductivă la discursul 48. 


47 
ÎN CAMERA DE REVIZUIRE 


Chestia evreilor și articolul 7 


(Sedinta de la 10 septemvrie 1879) 


Domnilor deputaţi, îmi pare rău că propunerea de 
amânare, ce avusesem onoare să o fac înaintea d-voastră în 
ședința de miercuri, n-a fost primită, ci a degenerat, în contra 
intenţiunilor mele, într-o chestie de încredere sau neîncredere 
în guvern. În asemenea situație majoritatea guvernamentală 
a respins amânarea; regret însă pentru interesul cauzei, c-a 
respins-o. Vedeţi pentru ce a rămas dar în discuţie numai 
proiectul majorității delegaților, și dacă va ajunge la vot și va 
cădea în urma votului, nu mai este cu putinţă ca să fie readus 
sub aceeaș formă în discuţia dv. 

Dacă însă ar cădea mai târziu și proiectul guvernului, 
atunci cum stăm? Dacă ar fi căzut vreun proiect al guvernului 
şi celălalt venea simultan, în aceeaș zi, la vot, atunci puteam 
cel puţin pe unul să-l scăpăm după votul celuilalt. Dar când 
ne este cu neputinţă să mai revenim la părerea majorităţii, ne 
putem afla într-o situaţie în adevăr complicată. Însă vina nu 
este a noastră; ea naşte dintr-o procedură parlamentară a 
majorităţii guvernamentale, și nu din intenția Camerei 
întregi. De aceea regret încă o dată, că s-a întâmplat așa. Dar 
fiindcă fără vina noastră s-a întâmplat așa, nu vă miraţi că, în 

lipsă chiar de contrazicători și cu tactica majorităţii de a păstra 
tăcerea, îmi iau libertatea de a vorbi înaintea d-voastră și de 
a vă arăta pentru ce primim, pentru ce menţinem și vom 
menținea proiectul majorității comitetului de delegaţi. Cred 
că veţi înţelege totdeodată și mai ales, că deputatul colegiului 
Lal acelui oraș, care a fost vechia capitală a Moldovei, a acelei 
părți a României ce este mai cu seamă interesată la chestia de 
astăzi, să fie îndeosebi dator a-și spune cuvântul în numele 
alegătorilor săi şi a orașului ce reprezentă. 
Încep prin o declarare. După ce m-am înțeles cu colegii 
mei din Partidul Conservator, cu ei împreună și pentru dânșii 
am onoare a vă spune aci: Primim propunerea formulată de 
: majoritatea comitetului delegaților, ca singura propunere, care 
este astăzi cu putință (aplauze), ca singura propunere, care 
ăspunde necesităţilor țării, ca singura propunere, despre care 
perăm că va găsi, prin argumentele ce i se vor da, înţelegere 
i sprijin chiar în Europa occidentală. 

D-lor deputați, ați văzut în şedinţa din urmă, că s-au 
i petrecut atâtea scene de un caracter foarte personal, și poate 
multi din noi vor fi rămas cu impresia că era mai bine ca unele 
sau altele din cuvintele zise să nu fi fost întrebuințate; însă 
emotia aceasta, dacă voiți personală, care câștigase pe atâţia 
- dintre noi, era foarte naturală în cazul de faţă. Căci chestia 
ministerială în acest moment este nu o chestie personală, ci 
o chestie importantă pentru chiar rezolvarea lucrului în sine, 
pentru chiar liniștirea spiritelor în ţară. Nu întru cât este 
persoana d-voastră în joc, d-lor miniștri, ci întru cât guvernul, 
oricare ar fi el, trebuie în împrejurarea de faţă să prezente țării 
garanţia de corectitudine şi de tărie consecventă, întru atât s-a 
preocupat tara și ne preocupăm noi de compunerea cabinetului 
d-voastră. 

Căci vedeți, d-lor deputați: în orce mod se va rezolvi acum, 

ca revizuire constituțională vorbind, chestia aceasta, ea însăși 
nu este terminată, ci va trebui în orce caz să urmeze o 

importantă lucrare administrativă și legislativă, ca să meargii 
organizarea mai departe. Și întrebarea tării este legitimă: în ale 
cui mâni este încredințată operatia administrativa a primirii 
israeliților în cetățenia română? Când s-a văzut formarea 
ministerului de la 11 iulie 1879 şi programul, pe care l-au 
declarat d-lor atunci în adresa către M. S. Domnitorul frane 
şi /eal; când s-a văzut scris în acest program, că se depărtează 
orce idee de categorii, ţara s-a liniștit, ȘI ați văzut, că a așteptat, 
dacă nu cu încredere, cel putin cu răbdare, calea mai departe 
ce o veţi urma în realizarea programului dv. Când însă d. 
ministru de interne M. Kogălniceanu, care la 11 iulie a scris 
Panc și leal „depărtez orce idee de categorii“, vine la 
7 septemvrie în Cameră şi ne spune: „Am fost de la 1864 
totdeauna pentru categorii, simt si astăzi pentru categorii“ 
(aplauze), atunci, d-lor, cum să nu se turbure tara!? Atunci 
involuntar se întreabă oamenii: ce se ascunde aci? Căci 
lămurit nu este lucru, când o declarare solemnă vine şi izbeşte 
în cap ceailaltă declarare tot așa de solemnă, şi aceasta în 
interval de câteva săptămâni. | 
D-lor, fiindcă s-a aruncat din partea d-lui ministru al 
cultelor și instrucţiunii publice N. Krezzulescu cuvântul de 
patriotism, că ar fi adică nepatriotic de a releva asemenea 
conttaziceri, vă întreb: să fie oare nepatriotic a le releva și să 
fie patriotic a le comite? Noi cerem o declarare francă si 
lămurită: Ce voiţi dv.? Şi vă rugăm în orce caz un lucru: TIN 
voiți într-o zi una şi într-altă zi alta; căci aceste vointe 
schimbătoare produc neliniştea, de care este cuprinsă țara. D-le 
ministru de interne, permiteți-mi să spui că, pe lângă 
raporturile dv. prefectoriale, ştim și noi, deputaţii, știm care 
este spiritul țării; ne-am pus și noi în relații repețite cu 
alegătorii noștri şi suntem dar în drept să vă spunem: e 
neliniștită țara de şovăirile d-voastră; c neliniştică de 
întunericul, în care o lăsați asupra unui program cert și clar 
al d-voastră. | 

Da, d-lor deputaţi, de contrazicere trebuie acuzat d. 


“ministru de interne, însă acuzând să fim drepţi și să nu uităm 
“circumstanţele atenuante. Lipsa de consecvență a cabinetului 


vine, în parte, din necesitatea timpurilor, în care ne aflăm. 


“Înţeleg că d. ministru de interne și ceilalți colegi ai săi, care 


la 11 iulie ziceau: „Wici un fel de categorii“, astăzi, la 
10 septemvrie, în fața a nu știu căror alte notițe ce au priimit 
din străinătate, să stea la îndoială asupra acelui program. 
Înţeleg. Însă dacă omeneşte sunt de înteles și dacă nu trebuie 
pus la îndoială înaltul d-lor patriotism, nu rămâne mai puțin 
adevărat că se nasc îndoieli asupra conducerii afacerilor din 
partea d-lor și că nehotărârea d-lor a adus neliniștea ţării. 

Dacă aceste şovăiri de programe diferite ar lipsi, și o parte 
din greutăţile situației ar lipsi. Și deoarece cuvintele ce le zicem 
aci, se aud de Coroană și se cetesc de străinătate, tiu de datoria 
mea să zic: nu este chestie personală, nu este chestie de partid, 
din care provine puțina încredere ce o are o mare parte a 
Camerei în guvernul actual; ci este numai ecoul marei 
îndoieli, ce domnește în ţară asupra liniei de conduită și asupra 
planurilor guvernului actual. 

Mai este o chestie, d-lor, ce trebuie să o ating prealabil, 
înainte de a intra în fond. Pozitia noastră, a celor ce nu urmăm 
cu orce preț părerile guvernului, se învăluieşte din partea 
organelor de publicitate inspirate de guvern într-o atmosferă 
așa de întunecoasă, încât trebuie mai întâi de toate să căutăm 
a împrăștia acea atmosferă artificială, spre a pune lucrurile în 
adevărata lor lumină, și apoi să discutăm. Astfel am văzut 
jurnalul Românul revenind în numărul din urmă iarăș la cele 
ce a zis cu câteva numere mai nainte, și afirmând din nou că 
intenţia Partidului Conservator, care — după cum veţi vedea — 
vine și susţine în adevăr franc și leal opinia majorităţii 
delegaților, este de a-și ascunde părerea sa în această chestie, 
pentru ca să vie la putere și, cu ajutorul Aliantei israelite, să 

dea mai mult decât voiește chiar guvernul de astăzi. Este o 
calomnie aceasta, o zic astăzi, precum am zis-o în rândul trecut. 

Când Partidul Conservator vine și vă spune clar că este 
pentru părerea majorității comitetului delegaților și că aceasta 
este singura părere ce o va susține, sunt în drept să resping cu 
indignare orice insinuare în sensul contrar. (Aplauze.) Si 
Pressa... nu ştiu dacă mă exprim bine, când zic că este un organ 
apropiat de d. ministru de externe Boerescu, continui 
sistemul început cu atâta lealitate de Românul și zice: Faimoasa 
petițiune de la Iași, pe care au subscris-o conservatorii, a vorbit 
de emanciparea evreilor, conservatorii pe atunci voiau să dea 
drepturi evreilor. Bine făceau, adaogă Pressa, însă din acei care 
au subscris petițiunea, unul singur este, d. P. Carp, care astăzi 
are stofa unui viitor om de stat, căci își menţine părerea. 
(Ilaritate.) 

P. Carp, Declar că n-am subscris petițiunea de la lași. 

T. Maiorescu. Petiţiunea de la Iași o am aci; vedeți-o nu 
există într-însa nici un singur cuvânt despre evrei sau despre 
emanciparea or împământenirea lor. Aceasta este întâi. Al 
doilea: între acei care au subscris petiţiunea, d. P. Carp nu 
există (ilaritare). 

Înteleg să nu vă ocupati deloc de atitudinea noastră; dar 
ocupându-vă, nu înţeleg să o falsificați și să o prezentați ţării 
așa cum n-a fost niciodată. Ce accente să mai găsesc, d-lor, 
pentru a stigmatiza nenorocita deprindere a unei părți din 
ziarele noastre de a hrăni pe cetitorii lor cu neadevăruri asupra 
adversarilor lor momentani! Lăsaţi-ne odată să spunem ceea 
ce în adevăr am spus, și veți găsi destule elemente spre a ne 
combate. Dar nu ne atribuiţi lucruri ce nu le-am zis și nu le-am 
gândit, căci aceasta este o procedură nedemnă de situația de 
față, şi chiar periculoasă. (Aplauze.) Dacă d-voastră căutaţi să 
ne discreditaţi pe fiecare dintre noi individual prin asemenea 
inexactități, atunci discreditați ţara, și cui aduceți folos? 

Nu mai puţin aș crede că și limbagiul miniștrilor în 
Cameră ar trebui să fie mai moderat față cu proiectul 
majorităţii delegaților. După cuvântul de intrigi personale, vine 
acum cuvântul de sfidare a Europei, ce ni-l aruncă d. 


< Kogălniceanu. Dar dacă va triumfa părerea ţării, cum rămân 
- cuvintele acelora care zic că e o sfidare a Europei? Eu am 
-constiinta că vorbind așa, cum voi vorbi în susținerea 


proiectului majorităţii, nu sfidez pe nimeni și mai cu seamă 


„pe Europa, de la care mi-am primit prima mea educaţie și 
“ cultură şi ale cărei idei le știu în acord cu ceea ce voi avea 


onoare să zic acum. 

Aşadar, d-lor, silit de împrejurări, voi intra în fine acum 
în discuția proiectului ce ne ocupă. ` 

D-lor, e vorba de revizuirea art. 7 din Constituțiune. — Am 
auzit pe cel dintâi orator, care a luat cuvântul în aceasta chestie, 
zicând: că ar fi bine să nu se facă deloc revizuirea. 

Înţeleg, şi fiecare din d-voastră întelege simţimâncul de 
susceptibilitare națională, care a dictat propunerea de nerevizuire, 
şi sunt chiar convins, că şi d-voastră, care sunteți pe banca 
ministerială, dacă ați putea scăpa situația fără ca să revizuiți acum 
art. 7, ați părăsi pentru moment orce idee de revizuire. | 

Prin urmare asupra sentimentului de a nu se face 
revizuirea, asupra acestui sentiment nu mai poate fi discuție, 
pentru că nu este unul dintre noi, care să nu-l înțeleagă, şi 
fiecare român ar dori ca să se facă această revizuire mai bine 
atunci, când am putea-o face prin libera noastră voință, decât 
acum sub impunerea altora. 

Cu toate acestea, d-lor, fiindcă acum nu este vorba de 
sensibilitatea noastră, ci este vorba de politică rece, îmi veți da voie 
să intru în expunerea argumentelor, care — politiceşte vorbind — 
ne silesc să primim ideea de revizuire a art. 7 din Constituţiunea 
noastră, revizuire cerută de articolul 44 al Tractatului de la Berlin. 

Să ne amintim puţin trecutul nostru politic. Renașterea noastră 
sub forma de stat modern îmi pot permite a o data de la anul 1857, 

adecă de la pregătirea și punerea în aplicare a Convenţiei de la Paris. 
Vă aduceţi aminte ce s-a petrecut pe atunci. În Tractatul din Paris 
de la 1856 între altele se zicea că se va face o convenţie ulterioară, 
care va regula poziția noastră, și după cum știți pentru încheiarea 
acestei convenții Puterile garante au trimis comisari extraordinari 
și speciali, care să studieze aspirările și adevărata voinţă a țării asupra 
organizării sale politice şi administrative. 

În fata acestor comisari trimiși de puterile străine, ce am 
făcut noi țara? Oare am zis noi atunci: nu vă primim, pentru 
că țara voiește singură să-și pue norma dreptului său public 
și să-și așeze ea singură fundamentul său politic? Nu! noi n-am 
declarat așa, ci am ales Divanurile ad-hoc, care au formulat 
dorintele țării, dintre care unele apoi s-au pus în Convenţia 
de la Paris, şi astfel s-a așezat fundamentul organizării politice 
a Principatelor-Unite. 

Această primire din partea noastră de a ni se așterne prin o 
convenție a Puterilor garante bazele existenței noastre politice ca 
stat european a fost expres formulată prin memorandul explicativ 
la decizia Divanului z4-hoc al Valachiei din 9 ocromvrie 1857. 
Și pentru ca să vedeti ce anume se zicea atunci, îmi veţi permite 
să vă citez un singur pasaj caracteristic din acel memorandum. 
Citarea o fac din culegerea de acte asupra chestiei orientale (vol. 3, 
pag. 144) întocmită de d. de lasmund, despre carele citeam în 
ziarele germane, că era designat de Imperiul German ca ministru 


rezident al său la București. Citând însă, sunt silit să retraduc din 
nemteşte în românește: 


„Noi românii, adânc pătrunși de intenţiile generoase şi înțelepte 
ale Puterilor garante, suntem nerăbdători de a primi din mânile lor 


botezul nouei noastre existenţe politice“. 


Acesta este spiritul, în care a lucrat Divanul ad-hoc al 
Valachiei. Iată acum și declararea formală a Divanului ad-hoc 
din Moldova în ședința sa de la 19 octomvrie 1857: 

i -i ăși ea care îi este deschisă prin Tractatul 
„Divanul ad-hoc, pășind pe cal i este i pr 
de la Paris, adică de a arăta dorintele ţării înaintea lui Dumnezeu ș 


. Urg 
a oamenilor, declară etc“. 


Urmează apoi cunoscutele cinci puncte: 1. respectarea 


i ii irea; i ăi editar; 
= capitulaţiilor; 2. unirea; 3. prinţul străin her i 


4. neutralitatea; 5. constituţionalismul. g 
Va să zică dorințele noastre le-am exprimat Europei și i-am 

$ A 
recunoscut noi înșine competența de a legifera pentru noi întru 
cele din afară. | 
Să urmăm acum situaţia noastră față cu Europa mai 


departe. Comisarii de atunci, trimiși de Europa ca să afle 


dorințele noastre, întreabă prin o adresă oficială din 


. 10 noemvrie 1857 pe președintele Divanului din București: 


Dar asupra reorganizării interne ce dorinţe aveţi? Și arunci 
Divanul ad-hoc din București, în urma propunerii prințului 
Dimitrie Ghica, votează acea rezoluție memorabilă din 


- decemvrie 1857, în care se zice: 


intele r celea ce s-au expus Puterilor; altă 
„Dorintele generale au fost a py j o 
dorință pentru reorganizarea internă nu avem față cu Pute | 
străine și nu putem să o exprimăm. Căci organizarea internă trebuie 
i . . = « X 
să se facă prin chiar Adunările legislative ale noastre“. (Aplauze.) 


Astfel s-a pus din capul locului acea linie de demarcație 
bine definită: În ceea ce privește dreptul public internațional, 
Europa să ne reguleze; iar în ceea ce privește dreptul nostru 
public intern, față cu noi înșine, nu putem primi ca Europa 
să intervie. Am primit ca Europa să sancționeze capitulațiile 
noastre fată cu Turcia; am voit ca să ne dea unirea și 
principiul unei constituții; am cerut ca să ne dea dreptul de 
a avea un principe străin hereditar, precum și pă taca 
neutralității; dar când a fost vorba de organizarea noastră 
internă, atunci Divanul ad-hoc a răspuns că nu primește 
intervenirea străină, și drept a făcut că n-a primit-o. (Aplauze.) 

Ce s-a întâmplat cu această decizie? A venit conferența de 
la Paris și la 7 (19) august 1858 ne-a dat acea Convenţie, care 
a regular viaţa noastră politică. 

D-lor, România în primul moment a primit Convenţia ca 
fundament al noului stat, deși nu ne fuseseră acordate toate 
cerințele noastre, nici măcar Unirea definitivă. Totuș s-a primit 
Conventia, căci s-a introdus Comisia centrală și au început să 
se facă lucrările în sensul Conventiei. Însă prin faptul patriotic 
şi înțelept al alegerii Prințului Cuza în amândouă țările am 
realizat noi înșine Unirea de fapt. La acest fapt a contribuit 
mult elocvența unui tânăr deputat de atunci, a actualului 
ministru de externe, d. Vasile Boerescu. Pe această cale tara a 
mers cu pași siguri mai departe, lucrând în sensul Convenţiei, 
unde era în competenţa ei, și lucrând în contra Convenţiei, 
unde ne atingea integritatea noastră internă. 

Principele Cuza a lucrat cu multă prudență, când a 
început să înlăture una după alta acele dispoziții ale 
Convenţiei, care nu erau conforme cu linia limitativă între 
dreptul public și organizarea internă, a desfiintat Comisia 
centrală, a făcut Unirea, introducând un singur minister, a 
secularizat mânăstirile închinate și a făcut în sfârșit foarte bine, 
când la 2 mai 1864 a introdus „Statutul“ în modul cum l-a 
introdus. 

D-lor, fiindcă s-a vorbit atât de mult de „lovitura de star“ 
de la 2 mai 1864, daţi-mi voie să nu înțeleg aplicarea acestui 
cuvânt în sensul cum se face. Căci ce s-a lovit la 2 mai 1864? 
S-a lovit Constituţia lucrată de noi? S-a lovit o organizare ce 
însăș țara și-ar fi dat-o în libera ei voinţă? Nimic din toate 
acestea! S-au lovit numai niște dispoziţii înscrise de pe masa 
verde a diplomaţiei străine, şi care n-ar fi trebuit să intre în 
dreptul public intern al nostru. Bine a făcut Vodă Cuza, când, 
înlăturând o parte din acea operă străină, a păstrat dintr-însa 

numai acele articole, care se raportau la relațiile noastre externe 
cu Europa, afirmându-ne autonomia în privința administrației 
noastre interne. Actualul d. ministru de interne (Kogălniceanu) 
a hezitat mai pe urmă mult asupra faptului de la 2 mai, și era 
un timp, când ar fi dorit să se facă uitat. Îmi pare bine, că astăzi 
a revenit la adevăratele sentimente și revendică pentru sine 
partea de merit, ce i se cuvine în acest fapt memorabil. 

Însă, cum zisei, la 2 mai 1864 nu am rupt relaţiile stabilite 
cu Europa. Vedeţi, ce se zice cu ocazia rău numitei lovituri de 
stat de la 1864. Statutul desvolrător Convenţiei din 7 august 
1858, promulgat la 2 iulie 1864, zice: 


„Convenţia încheiată la Paris în 7 (19) august 1858 între Curtea 
suverană și între Puterile garante autonomiei Principatelor-Unite, este 
și rămâne legea fundamentală a României. Însă îndoita alegere din 
5 şi 24 ianuarie 1859, săvârşirea Unirii și desfiinţarea Comisiei 
centrale făcând neaplicabile mai multe articole esențiale din 
Convenţie, atât pentru îndeplinirea acestora, cât și pentru reaşezarea 
echilibrului între Puterile statului, ca act adiţional al Conventiei intră 
de astăzi în putere următorul Statut“... 


Și apoi: Modificații îndeplinitoare Statutului. În preambulul 
statutului: 


„Principatele-Unite pot în viitor a schimba legile, care privesc 
administraţia lor dinlăuntru, cu concursul legal al tutulor puterilor 
stabilire fără nici o intervenţie; se înțelege, că această facultate nu se 
poate întinde la legăturile, care unesc Principatele cu Imperiul 
Otoman, nici la tractatele dintre Înalta Poartă și celelalte Puteri, care 
sunt și rămân obligatorii pentru aceste Principate“. 


Se poate ceva mai clar decât deosebirea aci stabilită între 
ceea ce este drept public internaţional și ceea ce este dreptul 
nostru intern, unde nimeni nu are să se amestece? Aci este una 
din părțile însemnate ale actului de la 2 mai 1864. 

Vine apoi Codul civil, aplicat de-abia de la decemvrie 
1865, și regulează pentru prima oară drepturile politice ale 

israeliților; căci legea comunală din 1864 vorbea numai de 
drepturi comunale, care nu sunt totdeauna drepturi politice 
în sensul strâns al cuvântului, adică drepturi de participare la 
puterea legislativă, executivă și judecătorească a statului. 

Convenţia de la Paris din 1858 în acea parte, care ne 
rămânea bine aplicabilă, zice la art. 46: 


»Moldoveni și valahi de orce rit creştin se vor bucura deopotrivă 
de drepturile politice. Exerciţiul acestor drepturi se va putea întinde 
și la celelalte culte“. 


Prin ce?... „Prin dispozitiuni legislative“. 

Convenția dorește întinderea drepturilor politice și la evrei 
ca princip. Însă ea zice: modul aplicării acestui princip se va 
face prin dispoziții legislative interne ale tării. Nu admite 
Europa că este de atribuţiile ei de a ne fixa timpul și modul 
întinderii drepturilor politice la evrei. Codul civil de la 1865 
vine și aplică acest princip, și prin art. 16 dă evreilor putinta 
de a dobândi naturalizarea individuală ca orice alt străin 
cerând-o Camerii, fără a beneficia însă de art. 8. 

Cine ştie ce s-a petrecut între culise cu acest articol, ştie, 
că a fost îndeosebi favorabil primit de ambasadorii de la 
Constantinopol ai Puterilor; ştie, că neuitatul Costache 
Negri, agentul Principelui Cuza la Constantinopol, ne scria, 
cum articolul acesta poate împăca pe Puteri cu actele noastre 
de independență, arătându-le că, dacă în unele lucrăm peste 
Convenţia de la Paris, în altele îi aplicăm spiritul ei. Așadar 
art. 16 din Codul civil de la 1865 consfințeşte și aplică art. 46 
al Convenţiei de la Paris în privinţa israeliților. 

Vine anul 1866. La 1866 — şi astăzi nu este timpul de a 
ne întreba, cine e vinovat de emoția produsă, al cărei rezultat 
a fost art. 7 — la 1866 s-a introdus în Constituţia de la 1 iulie 
articolul 7 ca o restricție din cauză religioasă. Art. 46 din 
Convenţia de la Paris ne lasă la dispoziţia noastră legislativă, 
cum să punem în practică acordarea drepturilor politice ale 

evreilor; însă ne arată ca direcție în viitor, că să le dăm odată. 
Codul civil din 1865 le și dase prin naturalizare individuală. 
Vine acum art. 7 din Constituţia de la 1866 şi le ia înapoi, şi 
astfel lovește direct în spiritul art. 46 al Convenţiei. Răul l-a 
făcur dar art. 7 al Constituţiei, care ne-a atras actuala revenire 
a Europei asupra chestiei evreilor la noi. 

De explicat se poate explica ceea ce s-a întâmplat atunci. 
Nu uitaţi, d-lor, că în acel moment era primit în mijlocul 
nostru Principele străin sub forma hereditară; și, deși prin 
aceasta se îndeplinea o dorință de mult formulată, însă în ţară 
era accentuată atunci temerea, ca nu cumva viitorul Principe 
străin să aducă şi multe elemente străine în ţară. Și dar prin o 
reacţie naturală trebuie să ne explicăm multe dispoziţii 
prohibitive din Constituţie, care poate că nu ar fi fost formulate, 
dacă această temere nu ar fi existat. Din norocire temerea aceasta 
a fost exagerată, și lucru știut de toți este că numai străin nu a 
rămas Principele nostru de această ţară. Dar din acea temere s-a 
născut poate art. 7, ca și art. 3 al Constituţiei noastre. 

Constituţia din 1866 în ce relație stă ea cu Puterile garante 
ale Europei? lată o întrebare importantă în cazul de față. 

Să vorbim întâi de poziția Principelui străin hereditar. Însăș 
persoana Principelui ales nu stă în legătură primitivă şi 
necesară cu Constituţia de la | iulie 1866. Principele străin este 
la noi ales prin un plebiscit făcut la aprilie 1866, În momentul, 
când aţi lucrat dv. Constituţia, noi aveam Principele străin prin 
un fapt plebiscitar, rădăcina sa juridică. Pe de altă parte, în 
Constituţie nu se vorbește nimic despre relaţiile noastre cu 
Turcia: nimic nu se vorbește despre tributul ce i-l plăteam. Noi 
am anticipat oarecum prin Constituţia de la 1866 epoca 
independenței noastre de astăzi. Dar am anticipat numai pro 
forma, căci de fapt Principele Carol, în urma sfatului dat de 
către preşedintele consiliului de atunci d. lon Ghica, a scris 
o scrisoare de supunere Sultanului la Constantinopol, s-a dus 
acolo și a primit învestitura. Vasăzică, relațiile noastre 

internaţionale faţă cu Puterile nu erau atinse prin Constituţie. 
În faţa Europei ziceam: păstrăm relațiile internaţionale, și la 
orce moment ne provocam la Puterile garante, prevăzute în 
Tractatul și Convenţia de la Paris; și când a izbucnit la 1877 
răsboiul oriental între Turcia și Rusia, ne adresam la Puterile 
garante pentru respectarea neutralității, dacă se va putea. Se 
constată dar, că relațiile noastre cu Puterile garante și cu Poarta 
otomană stăteau încă în picioare și după Constituţia de la 
1866, așa cum erau mai nainte. 

Vine acum după răsboiul oriental Tractatul de la Berlin din 
iulie 1878. Ce va zice România faţă cu Tractatul de la Berlin? 
Remarcaţi, deocamdată, că Tractatul din Berlin proclamă 


singur, ca preambul, că este continuarea operei Tractatului de 
la Paris din 1856. 


„Au nom de Dieu tout-puissant S. M. lEmpereur d'Allemagne, 
S. M. l'Empereur d'Autriche-Hongrie etc. désirant régler dans une pensée 
d'ordre européen, conformément aux stipulations du traité de Paris du 
30 Mars 1856, les questions soulevées en Orient par les événements des 
dernières années et par la guerre dont le traité préliminaire de San Stéfano 
a marqué le terme, ont été unanimement d'avis que la réunion dun 
congres serait le meilleur moyen de faciliter leur entente. A cet effèt etc.“ 


Mai întâi de toate trebuie să fim drepți! Dacă primim ceva, 
unde ne convine, ca o chestie de onoare trebuie să primim și 
atunci, unde acelaș lucru este în contra noastră. Întreb: un 
congres, care continuă şi regulează conferenţa de la Paris, pe care 
am primit-o de bună, este un congres, care se poate legitim 
ocupa și de noi? Eu răspund da, și am fi rău primiţi în relațiile 
noastre cu Europa, când am zice: nu. Acest răspuns al meu este 
un răspuns conform cu dreptul public internaţional. Înţeleg, că 
ar fi fost un fel de politică, ce e drept cam îndrăzneață, ca în urma 
încetării răsboiului noi să zicem: ne-am recâștigat independenţa 
cu arma în mână, cu arma în mână voim să o menţinem și voim 
să ne organizam așa cum voim noi, fără nici un fel de amestec. 

Ar fi fost o politică, şi dacă am fi avut tăria armatelor necesară, 
r fi fost o politică posibilă, deși cu greu aplicabilă în Europa. 
i Dar așa a fost? N-a fost așa. În momentul când s-a întrunit 
ongresul la Berlin, ați văzut, că doi miniștri în numele Camerei 
i al Senatului, în numele tării deci, au mers la Berlin, ca să 
rezente iară dorințele țării, ca la 1857. Ne-am pus dar în relații 
u Berlinul și am primit, ca Tractatul de Berlin să se ocupe și să 
eguleze astfel și soarta noastră internaţională. Aceasta 
nsemnează mergerea la Berlin a d-lor Kogălniceanu și Brătianu. 

A venit în fine Tractatul din Berlin de la iulie 1878, s-a 
comunicat României și a ajuns în dezbaterea Camerei noastre 
a septemvrie 1878. Vă aduceți aminte, d-lor, cât era de 
neînsemnată în Camera de atunci opoziţia conservatoare. Abia 
eram 4 la număr; nici 5 nu eram, numărul regulamentar, ca 
să facem să se pue la vot o propunere. Am propus atunci cu 
toate aceste, și tot prin neînsemnatul meu organ, că dacă este 
vorba de a ne pronunța asupra Tractatului din Berlin, să se 
consulte tara, convocându-se de pe atunci Constituanta. Căci din 
momentul ce declaram că primim Tractatul de la Berlin, făceam 
un act constituțional, care nu se putea îndeplini decât de o 
Cameră constituantă. Această părere a fost pusă la vot, a reușit 
a i se face cel puţin această onoare, dar a fost respinsă și a fost 
primită de către majoritate strania propunere formulată așa: 


„Camera, conformându-se Tractatului din Berlin, autoriză luarea 
Dobrogei, iar celelalte chestii se vor regula pe cale constituțională“. 


Mare greșală! stăruiesc a crede și astăzi precum o spuneam 
şi atunci. De mari greutăți am fi scăpat, dacă de pe atunci se 
întreprindea opera de revizuire constituțională, care vine astăzi 
așa de târziu. Dar în fine așa a vrut guvernul și majoritatea. 
A venit apoi Camera trecută și s-a pronunțat într-un mod 
constitutional, că este caz de a se revizui art. 7. 

Ei bine, fată cu această pronunțare nu cred că este prudent 
și nici drept ca să spunem Europei astăzi după toare cele 

petrecute: nu vrem să știm de tine, deși ceri prin Tractatul de 
la Berlin ceva prevăzut deja în Convenţia din Paris, pe care ani 
primit-o de mult, noi îţi respingem cererea. Aceasta ar fi 
imprudent și nelegal din partea noastră. 

Pentru aceste motive, noi nu putem primi punctul de 
vedere al acelora care sunt contra revizuirii Constituţiei, ci 
credem just a se procede la o revizuire a art. 7. 


Dar la ce fel de revizuire? — Aci e chestia. Puterile 
semnatare ale 'Tractatului de la Berlin sunt legitimate să ne 
ceară, după dreptul public, ca Constitutia noastră să nu fie în 
dezacord cu ideile cuprinse în Conventia de la Paris; și fiindcă 
în acea Convenţie se zice că noi trebuie să întindem la vreme 
drepturile politice și la riturile necreștine, Europa este în drepi 
a ne cere să punem în aplicare ideea Convenţiei prin o dispoziție 
constituțională. Atâta însă și, după dreptul public, gândesc ci 
atât și nimic mai mult. Propunerea majorității comitetului 
delegaților răspunde la această cerere legitimă a Europei. Când 
noi ștergem art. 7 din Constituția noastră, când proclamăm 
că nu mai există restricție din cauză de religie pentru obținerea 
drepturilor politice, când declarăm că orice străin de orce 
religie poate fi primit la bucurarea de drepturi politice prin 
naturalizare, prin aceasta satisfacem cererea Europei. 

Dar guvernul ne zice: Europa cere mai mult. — Sub ce 
formă cere Europa mai mult? Să examinăm. 

D-lor, ştiţi că la redactarea textului 'T'ractarului de la Berlin 
s-a făcut încercarea de a se întroduce emanciparea evreilor de 
la noi sub formă colectivă chiar prin dispoziţiile tractatului. 

În protocolul 17 găsiți o propunere a Comitelui de 
Launay; era vorba cum să se formuleze art. 44 care ne priveşte, 
și vine atunci d. Desprez, al treilea reprezentant al Franţei, care 
era Însărcinat cu instrumentarea textului tractatului, ȘI zice: 


Le 5-e article, qui a pour objet légalité des droits el la liberté 
des cultes, a donne lieu à des difficultes de rédaction: cet article 

en effet est commun à la Bulgarie, au Monténégro, à la Serbie, 
la Roumanie, et la commission devait trouver une même formule 
pour diverses situations; il était particulièrement malaisé dy 
omprendre les israélites de Roumanie dont la situation est 
indéserminée au point de vue de la nationalité. Le Comte de Launay, 
dans le but de prévenir tout malentendu, a proposé, au cours de la 
discussion, Linsertion de la phrase suivante: les israélites de 
Roumanie, pour autant qu'ils n'appartiennent pas à une nationalité 
étrangère, acquièrent, de plein droit, la nationalité roumaine. 


Încercarea de a se interpreta astfel Tractatu! de la Berlin 
aavut intentia de a emancipa o întreagă categorie de evrei. Dar 
la aceasta răspunde principele Bismarck: 


© Le prince de Bismarck signale les inconvénients qu'il y aurait 
"A modifier les résolutions adoptées par le congrès et qui ont formé 
dla base des travaux de la commission de rédaction. Il est 
nécessaire que le congrès s'oppose A toute tentative de revenir sur 
“le fond. M. Desprez ajoute que la commission a maintenu sa 
rédaction primitive, qui lui paraît de nature à concilier tous les 
intérêts en cause, et que M. de Launay s'est borné à demander 
insertion de sa motion au protocole. 


Principele Bismarck semnalează dar inconvenientele, care 
“ar fi să mai revie congresul asupra fondului şi să modifice bazele 
ce erau deja fixate; vasăzică, se respinge în chiar sânul 
Congresului încercarea de a declara ca este vorba de 
emanciparea unei categorii de evrei, se respinge aceasta ca ceva 
care modifică sensul deciziunilor anterioare. l D 

D-lor, principiul art. 44 din Tractatul de la Berlin noi îl 
primim așa cum este formulat în generalitatea lui, stergem orce 
restricție religioasă. Însă chestia de a ști: primim evreii 
“individual prin naturalizare, primim evreii prin categorii, 
-primim evreii prin liste, aceasta este o chestie, ce în orce caz 


Da 


era 

mai slabi, dreptul autonomiei și ne-a zis: „Veţi întinde 
drepturile politice şi la evrei prin dispoziţii legislative, când le 
veţi crede necesare“, — cum astăzi, când noi suntem mai tari, 
când nu ne daţi nici măcar în schimb garanţia neutralității, 
cum astăzi, când ştergem acel articol restrictiv, ați putea să 
intraţi în detaliile legislației noastre interne? 

Fără a „sfida“ pe nimeni, suntem în drept să zicem: este 
o chestie de apreţiare, și astfel este drept ca în această materie, 
care privește direct interesul nostru, să apreţiem și noi, după 
cum ne dictează conservarea naţionalităţi noastre. (Aplauze.) 

Trec acum la alt argument, d-lor deputaţi. D. ministru de 
externe, când mi-a răspuns în ședința de miercuri la o simplă 
aluzie ce făcusem asupra compunerii ministerului actual, și în 
privința cării simple aluzii mi-a făcut onoare să-mi răspundă 
un ministru, al doilea ministru și al treilea ministru — era prea 
multă onoare pentru mine, — în acea ședință de miercuri dar, 
d. ministru de externe zicea: „Vedeţi fineţea! d. Maiorescu, care 
este cunoscut ca amic al evreilor, nu s-a pronunțat într-un sens 
sau într-altul“. Sper, d-lor, că astăzi m-am pronunţat așa, încât 
să nu mai existe îndoială. 

Relev şi cuvântul de amic al evreilor. Dacă prin acest 
cuvânt se înțelege a nu avea nici o antipatie naţională în contra 
lor, a fi amic al evreilor în același sens și aceleaș proporţii, în 
care pot fi amic al francezilor, al germanilor și al altor 
națiuni străine, atunci primesc acest epitet. Sunt amic al 
evreilor, nu am nici o antipatie în contra lor. Printre evrei am 
cunoscuţi, pentru care am cea mai mare stimă, atât în ţară cât 
și în străinătate; și din momentul, când ni se garantează propria 
naționalitate, le doresc bună primire și voi fi multumit, când 
îi voi vedea bucurându-se în pace sub soarele României de 
ospitalitatea și de drepturile noastre. (Aplauze.) 

Ca amic al evreilor dar; ca unul care, cu neînsemnata mea 
persoană, am fost citat în străinătate, de câte ori era vorba de 
chestia evreilor la noi; ca unul, care am văzut câteva afirmări 

“ale mele, favorabile lor, citate în diferite broșuri asupra 


chestiei israelite; ca unul, care păstrez aceleași sentimente și 
aceeaş atitudine faţă cu dânșii și astăzi: voi să sfătuiesc pe evrei 
să nu întindă coarda prea tare în momentul de faţă (aplauze). 
D-lor, eu am găsit foarte nepotrivită, foarte în contra 
intereselor evreilor din România, lupta pe care a deschis-o 
Alianta israelită străină în contra noastră. (Aplauze.) Alta este 
a ne lăsa pe noi, în pașnică umanitate, să regulăm chestia între 
evrei şi între noi, și alta este a revolta sentimentul naţional în 
noi prin presiuni, ce se fac din afară contra noastră (aplauze). 


Şi dacă pănă la un timp unii din noi chiar ne gândeam la 


întinderea drepturilor evreilor în starea legislației noastre de 
atunci, astăzi procedările imprudente şi nedrepte ale Alianţei 
Israelite ne silesc să ne punem în defensivă și să ne gândim mai 
înainte de toare, cum să ne apărăm în contra exigențelor 
nelegitime și injuste (aplauze). Căci vederi greaua situaţie 
morală, în care sunt puși locuitorii acestei ţări prin chestia de 
față: Ne cere oare Tractatul de la Berlin ca să dăm odată ceva 
și apoi să scăpăm? Este vorba de o dare de milioane ce ni s-ar 
fi impus, cum i s-au impus Franţei miliarde, dar când le-a plătit 
aceste miliarde, le-a plătit și a scăpat? Este vorba să ni se iea 
o provincie, cum s-a luat Franţei două și nouă una, dar când 
le-am pierdut și unii și alţii, a fost un moment de grozavă 
durere, dar le-am dat și am scăpat? — Nu, d-lor, aci nu e vorba 
de aceasta. Aci e vorba de a introduce în organismul nostru 
permanent, în viaţa zilnică a noastră acest element acum, și 
de acum înainte pentru totdeauna. Cu rezolvarea de astăzi nu 
am terminat chestia, ci ea de-abia a început. (Aplauze.) 

Apoi așa fiind, d-lor miniștri, cum voiți d-voastră ca să 
faceți introducerea elementului celui nou fie cu naturalizare 
individuală, fie cu liste, fie cu categorii, fără ca să fie cu buna 
şi voluntara primire a țării? (Aplauze.) Și ce soartă credeți 
d-voastră că rezervaţi cu siguranţă noilor cetăţeni, ce s-ar 
introduce violentându-se voința țării? (Aplauze.) 

D-lor, nu vorbesc de revolte; nu este al nostru rolul de a 
vorbi de ele. Cine prevede și simte, va şti, cât trebuie să prevadă 
şi să simtă. Dar vorbesc de simpla conlucrare a lor faţă cu noi. 
Este vorba de a primi acum pe evrei cu drepturi politice, cu 
putinţa de a intra în comună, dea fi alegător și ales, cu putinţa 
de a fi judecător, de a se urca în gradele militare. Ei bine! cum 
voiti să-i puneţi pe acești oameni faţă cu tara? Voiţi să faceti 
să se indigneze colegii lor faţă cu dânșii, când îi primiţi? Sau 
este mai bine de a-i primi așa, încât sentimentul majorității 
tării să fie împăcat? Mult, puţin, cât vom da, să dăm așa, încât 
să fie dat din bună inimă și fără presiune străină. (Aplauze.) 

Alianţa israelită în numele cui vorbește? Și acele state, care 
au primit în parte maniera ei de a vedea, pentru ce au primit-o? 
Pentru că se zice: este o cerinţă a umanităţii, a civilizațiunii, 
ca să fim astăzi în pace unii cu alţii pentru religie. Aşa este. Dar 
oare aceeaș cerință umanitară nu ne impune, ca să primim pe 
noii cetățeni în adevărată pace? Oare cuvintele, care s-au zis, 
după cum ne-a mărturisit d. ministru de externe, de către un 
membru al Alianţei israelite în Italia, că să se masacreze mai 
bine zece mii de evrei din România, numai să triumfeze 
principiul, oare aceste cuvinte nu sunt inumane, nu sunt 
barbare, nu stau în contrazicere cu adevărata civilizațiune? 
Cum? Principiu umanitar masacrarea a zece mii de oameni? 
Aceasta nu se poate. Aceia, care sunt adevărații amici ai evreilor 
și ai omenirii, vor zice: este în spiritul secolului al 19-lea să nu 
fie nici o deosebire de religie, este în spiritul acestui secol și 
de datoria gintei latine din Orient ca să zică: nici o împrejurare 
fatală a naşterii nu trebuie să împedice pe cineva de a se bucura 
de drepturile civile și politice. Şi dacă revoluţia cea mare de 
la sfârșitul secolului trecut, făcută în Franţa, a desființat 
privilegiile de naștere prin nobleţă, trebuie timpul nostru să 
desființeze şi privilegiile de orce altă cauză de naștere, să nu 
mai poți zice cuiva: fiindcă s-a întâmplat să fii născut evreu, 
te împedec toată viaţa ta, orce sentiment vei avea de altminteri, 

de a te bucura de drepturile civile și politice! Nu poţi zice 
aceasta; însă poți să-i zici: tu, care vrei să vii în mijlocul nostru, 
trebuie să vii cu buna noastră primire, fiindcă voiești să intri 
într-un stat, din care ai să faci parte ca liber cetățean. 

Nu este dar chestia de liste, de categorii sau de naturalizare 
individuală importantă în privinta numărului, — importantă 
este în privinţa principiului. Nu poate România să admită ca 
străinii să se introducă în sânul ei prin impunerea străinilor, 
fără ca măcar să-și dea osteneala, să-și documenteze dorința 
de a se împământeni. (Aplauze.) 

Naturalizarea individuală implică în sine însă și cererea 
evreilor, manifestarea dorinței lor de a fi cetățeni români; prin 
ea se va împedeca din capul locului răul sentiment, că au venit 
în mijlocul nostru ajutaţi de presiunea străină sau de Alianța 
israelită (aplauze); vor trebui să documenteze că voiesc să fie 
români: „M-am desbrăcat de presiunea străină, voi împreună 
- cu voi să lucrez pentru binele țării“. (Aplauze.) Dacă nu veți 
- face așa, dacă veți primi o listă impusă, fără ca ei să o ceară, 
dacă veti primi o categorie, unde ei nu-și manifestează voința 
ca să fie primiţi, ați introdus în mijlocul nostru un element 
dușman, care va zice totdeauna: Nu am primit de la voi aceste 
drepturi, ci de la străini. (Aplauze frenetice.) 

Și acum, dacă aș avea un glas, pe care din nenorocire nu-l 
am, care să străbată în Europa, aș zice: Pentru ce aceasta? 
Pentru ce voiți să înjosiţi România? Nici atâta drept nu ne daţi 
ca să spunem evreilor din ţară: manifestaţi măcar dorința, că 
voiţi să fiţi cu noi? În numele cui aceasta? În numele 
umanității? Niciodată! 

Şi când zic aceste cuvinte, am conștiința că mă aflu în 
curentul ideilor de drept, de stat, de omenire, în care se află 
şi cultura occidentală, căci de acolo le-am primit. 

Un ultim cuvânt pentru guvern și pentru majoritatea, de 
care poate dispune. Aţi vorbit de unirea partidelor. Daţi-mi 
voie să întreb: ce unire cereți d-voastră? Numai unirea 

acelora, care părăsesc părerile și sentimentele lor și vin la ale 
d-voastră? Sau suntem în drept și noi uneori să zicem: 
părăsiți-vă pe ale d-voastră și veniți la noi. (Aplauze.) Daţi 
odată voie tării să zică: urmați-mă și pe mine. Și zicând așa, 
ştiu că cuvintele mele au un răsunet și în bărbaţii aceia, care 
au fost și au condus țara noastră de la '48 încoace. Eu ştiu că 
și d. președinte al acestei Camere şi miniștrii de pe acele bănci 
ar fi fericiţi, când ar avea siguranța că această soluţiune ce o 
propune majoritatea delegaților ar triumfa; căci ȘI ei, ca şi 
fiecare dintre noi, n-ar voi ca să vază țara aceasta nemulțumită. 
E acum cazul de a vă zice: încercați odată; puneti-vă în fruntea 
acestei mișcări, primiţi propunerea majorităţii, şi fiți siguri că 
sunt argumente ca să se susţie și în fața Europei. (Aplauze.) 

Văd înaintea mea atâția bărbați, care au condus România 
de la 1848 încoace; văd pe aceia care se mândresc că au venit 
în mijlocul poporului lor cu ideea libertăţii populare. D-lor 
liberali de la 1848, aţi venit cu deviza Vox populi vox Deil.. 
Fost-a vreodată o chestie, care să fi fost aşa de populară ca 
aceasta? 

Puneţi-vă în fruntea acestei mișcări și fiți siguri, că ţara vă 
va binecuvânta și vă va sprijini Dumnezeu! (Aplauze 
prelungite.) 


48 
ÎN CAMERA DE REVIZUIRE 


Discurs final asupra art. 7 
(Sedinta de la 6 octomvrie 1879) 


Discuţia, caracterizată prin cele două discursuri 
precedente asupra proiectului de iai formulat de 
majoritatea delegaților, se mai continuă până la 12 sep- 
temvrie, când în sfârșit guvernul, pentru a impiedeca 
votul asupra proiectului majorităţii, se vede silit să iese 
din rezerva sa și să prezente Camerei propriul său proiect. 
Iatăä-l așa cum s-a depus pe biuroul Camerei și cum este 
publicat în Monitorul oficial de la 13 septemvrie 1879: 


PROIECT DE LEGE 


Pentru revizuirea art. 7 din Constituţiune 


Articol unic 


„În locul art. 7 din Constitutie, care se revizueşte, 
se va pune următorul: l 
Art. 7. Diferenta de credințe religioase și de 
confesiuni nu constituie în România o piedică spre a 
dobândi și a esercita drepturile civile și politice. 
Ş 1. — Străinii, de orice religie, vor putea dobândi 
împământenirea prin legi speciale și individuale. | 
Acelaș drept se dă acelor care, fără a fi cetățeni, se 


află în România ca supuși români. 

$ 2. — Nu vor putea dobândi, sub verce titlu ar fi, 
proprietăți rurale — afară de vii, locuri sau case în orașe — 
decât acei, care vor fi cetățeni români, respectându-se 
însă drepturile acelora, care le au după legile anterioare, 
sau în virtutea tractatelor existente între România și alte 
staturi. 

§ 3. — Toţi locuitorii aflători în momentul anexării 
ca cetățeni otomani în provincia română de peste 
Dunăre, Dobrogea, care se declară parte integrantă a 
României, au deopotrivă toate drepturile și datoriile de 
români, conform regimului special ce se va prescrie 
pentru acea provincie de către Adunările Legiuitoare. 

Restricţiunea relativă la dobândirea proprietăţii 
rurale nu se aplică la Dobrogia. 

$ 4. — Cei născuţi și crescuţi în România până la 
majoritate și care nu se vor fi bucurat niciodată de vreo 
protecțiune străină, vor fi de drept dispensaţi de stagiu, 
când Adunările vor admite cererea lor de naturalizare. 

§ 5. — Se declară cetățeni, pentru astă una și singură 
dată, acei supuși români de verce religiune, care s-au 
asimilat cu națiunea și a căror nume și calităţi se 
votează de către Corpurile Legiuitoare deodată cu 
această Lege. 

Acei dintre dânșii, care în timp de un an de la această 
admitere la cetățenie nu vor reclama diploma de 
indigenat, vor pierde drepturile ce li se acordă. 


Preşedintele consiliului miniștrilor şi ministru 
lucrăr. publice, 7. C. Brătianu 
Ministru de interne, M. Kogălniceanu 
Ministru cultelor și instrucţiunii publice, 
N. Krezzulescu. 
Ministru finanţelor, D. A. Sturdza 
Ministru afacerilor străine, B. Boerescu 
Ministru de răsboi, D. Lecca 
Ministru justiției, A. Stolojian 

Proiectul guvernului se trimite în dezbaterea secțiilor 
Camerei, și până la terminarea acestor foarte agitate 
dezbateri discuția publică asupra revizuirii se întrerupe. 

Greutatea era lista cea mare de evrei de tot felul (unii 
mai ales susținuți de Alianţa israelită), pe care guvernul 
voia să-i treacă sub scutul $ 5 din proiectul său. Însă faţă 
cu rezistența majorităţii delegatilor guvernul a trebuit să 
cedeze în parte, și prin tranzacțiune s-a primit ideea, 
echitabilă, de a se admire la naturalizarea colectivă prin 
o singură lege numai străinii care au servit sub drapel în 
timpul Răsboiului pentru independenţă. Pe de altă parte 
s-a părăsit ideea dobândirii imobilelor rurale prin 
succesiune ab-intestat, rămâind ca asupra aplicărilor 
speciale ale noului princip constitutional să se legifereze 
mai târziu. 

Astfel s-a formulat şi s-a primit de întregul comitet 


al delegaților proiectul final: 


„Art. unic. În locul art. 7 din Constituţie, care se 
revizueşte, se va pune următorul: 

Art. 7. Diferenţa de credinte religioase și confesiuni 
nu constituie în România o piedică spre a dobândi 
drepturile civile și politice și a le exercita. 

§ 1. Străinul, fără osebire de religie, supus sau 
nesupus unei protecțiuni străine, poate dobândi 
împământenirea cu condiţiunile următoare: 

a) Va adresa guvernului cererea de naturalizare, în 
care va arăta capitalul ce posede, profesiunea ce exercită 
şi voinţa de a-și stabili domiciliul în România. 

é) Va locui, în urma acestei cereri, zece ani în țară 
şi va dovedi prin faptele sale că este folositor ei. 

§ 2. Pot fi scutiţi de stagiu: 

c) Acei, care vor fi adus în ţară industrii, invenţiuni 
utile sau talente distinse sau care vor fi fundat aci 


stabilimente mari de comerciu sau de industrie. 

b) Acei care, fiind născuţi şi crescuţi în România din 
părinți stabiliţi în țară, nu s-au bucurat nici unii nici alții 
vreodată de vreo protecţie străină. | 

c) Acei, care au servit sub drapel în timpul răsboiului 
pentru independență și care vor putea fi naturalizati în 
mod colectiv, după propunerea guvernului, printr-o 
singură lege și fără alte formalităţi. 

$ 3. Naturalizarea nu se poate acorda decât prin lege 
și în mod individual. 
S4. O lege specială va determina modul, prin care 
străinii vor putea stabili domiciliul lor pe teritoriul României, 
$ 5. Numai românii sau cei naturalizați români pot 
dobândi imobile rurale în România. 
Drepturile până acum câştigate sunt respectate, 
Convenţiile internaționale astăzi existente rămân în 
vigoare cu toate clauzele și termenul coprins într-însele“, 


Așa se prezentă proiectul în ultima şedinţa a 
Camerei revizioniste, la 6 octomvrie. Noul raportor însă, 
d. D. Giani, îl introduce prin câteva explicări, din care 
rezultă că între majoritate, minoritate și guvern ar fi fost 
numai niște deosebiri „mai mult de formă, decât de 
fond;“ pe când în adevăr, precum se dovedește din cele 
două discursuri reproduse în paginele precedente, 
deosebirea de fond fusese adâncă şi se înlăturase numai 
prin neclintita stăruință a majorităţii reprezentanților 
țării (îndeosebi și a conservatorilor), înaintea căreia 
guvernul cu aderenţii săi au trebuit să cedeze, 

Acest fapt, cu atât mai important, cu cât într-o 
chestie așa de gravă dovedea și străinătății, că în România 
începea să existe în realitate o reprezentare națională prin 
Parlament, iar nu numai o dependenţă a întâmplătorului 
guvern, se cuvenea să fie relevat, și de aceea îndată după 
cetirea raportului se rostește următorul discurs: 


D-lor deputaţi, noi am întrerupt discuţia asupra 
proiectului de reformă constituţională în urma cuvintelor zise 

de d. Chițu. D. Chițu, un important membru și reprezentant 
al majorității acestei Camere, când ne-a făcut apel la împăciuire 
i când şi-a arătat încrederea că în această Cameră se va găsi 
“în fine unirea pe un tărâm naţional, a zis aceste cuvinte într-un 
„ceas bun. (Aplauze.) 

Acest tărâm comun s-a găsit. Și fiindcă s-a alcătuit un alt 

proiect de lege decât acela ce era înainte în discuție, cred că 
suntem datori să explicăm şi înaintea țării, care a fost aşa de 
frământată pănă acum de această chestie, și înaintea străinătății, 
„ care sper că va primi această redactare, trebuie să explicăm, zic, 
“ care este înţelesul, care este coprinsul acestui proiect de lege. 
© D-lor deputaţi, după ce guvernul de astăzi, fără a lua el 
iniţiativa, fără a indica țării în alegeri, care este programul său 
în chestia revizuirii, a lăsat ţării să se pronunţe liberă în această 
chestie, a lucrat foarte consecvent, când mai pe urmă, odată 
Camera şi Senatul adunate, a zis Camerei: din iniţiativa ta 
pune înainte ideile de reformă constituțională. 

Patru mari principii au fost atunci puse înainte de către 
majoritate, de către aproape unanimitatea Camerei în această 
privință. 

Întâi s-a zis: Nu sunt, nu putem recunoaște în dreptul 
nostru public, israeliți români. 

Al doilea s-a zis: Condiţiile de naturalizare nu mai pot să 
facă parte din dreptul civil privat, ci trebuie să intre în chiar 
Constituţia ţării. 

Al treilea s-a zis: Proprietatea imobiliară, cel puţin cea 
rurală, este un drept cetăţenesc, și nu se poate recunoaște 
străinilor în România. 

Al patrulea s-a zis: Orce nouă întroducere în cetățenia 
română trebuie să se facă prin cerere prealabilă și individuală, 
și să se primească de către Camerile Legiuitoare în acelaș mod. 

Acestea erau cele patru principii, care formau țesătura 
fundamentală a ideilor dy., care erau adevărata expresie a ţării, 
în marea ei majoritate, în această materie. 


612 TITU MAIORESCU 


Asupra acestor patru principii a fost luptă mare între noi; 
nu doară că ar fi fost cineva între noi care nu voia ca ele sä 
existe aşa cum erau formulate, dar erau temeri că poate vor 
întâlni prea multe greutăți altundeva. 

Din norocire, astăzi aceste temeri se vede că au dispărut, 
căci cu toții am convenit că aceste patru principii fundamentale 
să fie primite, să servească de bază pentru reformarea 
Constituțiunii ce se întreprinde. 

Dacă am ajuns la acest rezultat, trebuie să multumim fără 
îndoială spiritului conciliant al tutulor: al guvernului și al 
majorității, ca și al fostei opoziții. Dar cred că nu trec peste limitele 
modestiei, dacă recunosc încă o dată în public, cât de important 
a fost și cu această ocazie rolul, cât de însemnată a fost misiunea 
ce a avut-o opoziţia constituțională în această chestie. (Aplauze.) 

E știut ca un folos constituţional, că prin discuţie, prin 
opunere uneori la ceea ce se cere de guvern în primul moment, 
se luminează chestiile și se înaintează dezvoltarea principiilor. 

Dacă acesta este un adevăr general, a fost în special 
documentat în cazul de față, şi grație patriotismului și tena- 
cității, cu care toţi am luptat pe tărâmul principiilor, s-a ajuns 
în fine la acest rezultat satisfăcător, care va da o linişte și 
mulțumire țării întregi și care, suntem convinși, va fi primit 
şi de străinătate, ca fiind conform cu principiile statului și cu 
dreptul modern (aplauze). 

D-lor, iată ce se zice acum în proiectul astfel redactat: 

„Art. 7. Ca princip, diferenta de credinţe religioase şi confesiuni 
nu constituie în România o piedică spre a dobândi drepturile civile 
şi politice și a le exercita.“ 


Au fost discuţii asupra ideei, dacă cuvântul: a le exercita, 
trebuie aci sau nu. În formularea, în care este acum făcută 
redacțiunea, s-a recunoscut de toți că este o idee justă. Nu sunt 
drepturi preexistente, dar odată ce drepturi sunt dobândite în 
modul cum se prevede mai jos, se înţelege că pe această cale 

dobândite, se vor putea pune în lucrare și exercita. Paragraful 


tâi zice: 

„Străinul, fără osebire de religiune, supus sau nesupus unei 
rotecțiuni străine, poate dobândi împământenire cu condiţiunile 
rmătoare: 

a) Va adresa guvernului cererea de naturalizare, în care va arăta 


capitalul ce posede, profesiunea ce exercită și voința de a-și stabili 


-domiciliul în România. 


b) Va locui, în urma acestei cereri, 10 ani în ţară și va dovedi prin 


LE faptele sale că este folositor ei.“ 


S-a recunoscut că voința aceasta, această cerere sau 
declarațiune prealabilă, este omagiul, esențialul, fără care nici 
un străin nu poate să fie primit ca cetățean în România; cererea 
prealabilă nu este o chestie numai de procedură, ci este chiar 
esenţialul. Cei ce vor să devie cetăţeni români, cerând și 
arătând astfel voinţa lor, exprimă prin aceasta, că știu să 
respecte acel stat, în care voiesc să fie cetățeni, și respectul 
prealabil nu poate să fie niciodată prea mare către membrii 
acelui stat, al căruia dânșii vor să devie cetăreni. 

Cine vrea să intre ca membru credincios într-o biserică, 
este cuviincios să arete tot respectul, toată veneraţiunea 
pentru acea biserică. Niciodată nu se poate susține că acela care 
își arată un absolut respect pentru statul în care vrea să intre, 
prin aceasta el îşi aduce sieşi o scădere. Ci din contra el însuș 
se va înălța mai mult, şi cu cât va înălța mai mult societatea, 
din care voiește să facă parte, cu atât se va resfrânge și onoarea 
asupra lui. (Aplauze.) 

Stagiul pus în Constituțiune, condiţiunile acestea puse în 
Constituţiune, sunt, ce este drept, o înăsprire peste ceea ce a 
fost în Constituţiunea noastră cea veche. Însă ele sunt o 


garanție mai mult, ce noi vrem să luăm în contra unei prea 
mari și prea pripite primiri de elemente străine în sânul nostru. 
Şi fiindcă se leagă de această idee, adaog că mai este și o altă 
garanţie luată, și aceasta este declarația relativă la proprietatea 

rurală, precum o prevede $ 5 din articolul nostru, care zice că 
proprietatea rurală este un drept al cetățeanului român și că 
el nu se poate acorda la străini, respectând însă drepturile 
existente deja câştigate. 

Care este motivul acestei înăspriri? 

Domnilor deputaţi, în Constituțiunea de la 1866 noi am 
fost mai indulgenți, mai ușori în această privință. Atunci am 
putut lăsa, fără a pune bariere constituţionale, naturalizarea 
cu diferitele ei forme atât la Camerele obișnuite, cât și la codul 
civil privat, și am putut lăsa ca proprietatea imobiliară să fie 
dobândită și de străini, afară de cei de rit necreștin. Căci atunci 
aveam un scut puternic, atunci eram puși sub garanția 
colectivă a șapte Puteri mari europene. Ele prin convenţie 
stabilită ne garantau neutralitatea, Noi, o gintă latină nu prea 
numeroasă, pusă în Orient între popoare puternice, mai 
puternice la număr decât noi, noi aveam în această garanţie 
un scut al existenței noastre naționale. Astăzi, când este vorba 
Ca să ni se recunoască independenta, însă independenţa ni se 
recunoaște fără garantarea neutralității, astăzi suntem siliți să 
căutăm în noi înșine elementele de garanţie ale existenţei 
noastre ca stat și ca naţiune. 

lată motivele, pentru care astăzi, printr-un just simțimânt 
național, trebuie să luăm noi înşine cu atât mai multe 
garanţii pentru conservarea noastră, așa cum suntem și cum 
voim să rămânem. De aceca este explicabilă în poziţia noastră 
de astăzi şi această dispoziţie, aşa precum s-a introdus. 

D-lor, dacă în acest proiect se mai dispune, ca acei, care 
au servit sub drapel în timpul Răsboiului pentru independentă, 
să fie naturalizați în mod colectiv după propunerea guvernului 
printr-o singură lege fără altă formalitate, veţi găsi asemenea 
just, că printr-această numai aparentă excepție la principiul cel 
mare de naturalizare individuală să se aducă în chiar 
Constituţiunea ţării o amintire de timpul, în care această 


DISCURSURI PARLAMENTARE 615 


-reformă s-a făcut, de răsboiul, prin care am câștigat 


independența noastră. (Aplauze.) l a 
Iată, d-lor deputați, şi termin cu aceste cuvinte, iată care 
este esenţa ultimului proiect, și iată motivele, pentru care și 


"grupul nostru din opoziţie s-a împreunat cu majoritatea pentru 


a-l primi așa cum este formulat (aplauze). i 

Mă cred dator acum să fac următoarea declarare în ceea 
ce ne priveşte: Pe temeiul acestui proiect, pe temēiul acestor 
principii ne-am întrunit cu toții, și întrunindu-ne sperăm, pici 
convicțiunea, că guvernul, orcare ar fi, îndeosebi guvernul e 
astăzi, va fi în stare de a face să triumfe aceste principii Înaintea 
tutulor. (Aplauze.) Ele sunt conforme cu dreptul public, si este 
bine ca să se știe (din partea unui membru al opoziţiei primiți 
acest cuvânt): că orice guvern, fie și guvernul de astăzi, čare 
va susține sincer acest proiect, este purtat de încrederea țării 
întregi și a întregii acestei Camere. (Aplauze.) 


Nu este cu putinţă de a vedea în acest discurs Alicia 
decât exprimarea exactă a celor petrecute în Careră i 
tendenţa de a contribui, ca formularea articolului 7 în 
conformitate cu simțimântul ţării să fie primită şi de 
Puterile semnatare ale Tractatului din Berlin ca 
îndeplinirea ultimei condiţii pentru recunoașterea 
independenţei noastre. l | l 

Cu toate aceste, iată răspunsul ministrului-prezident 
Ioan Brătianu la acel discurs: 

„D. presedinte al consiliului. Dacă onor. d. Maiorescu 
ar fi vorbit în tot discursul d-sale în sensul cum a 
terminat, nu aveam decât să-l aplaudăm și să-l 
îmbrățișăm. Dar în tot timpul, cât d-sa a vorbit, m-am 
gândit la un lucru: întotdeauna am zis, să acei care Sa 
de peste Carpati dacă nu au simșimântul libertăţi 

dezvoltat, dar în simţimântul naționalități ne întrec pe 
toți. | 

l Ei bine, onor. d. Maiorescu a venit astăzi să facă la 


aceasta o patentă escepțiune: fiindcă tot discursul d-lui 

nu a fost românesc, nu a fost patriotic; d-sa a vorbii 
numai în numele d-lui, și sunt încredinţat, că în ţara 
nimeni nu este cu d-sa și în străinătate cuvintele d-sale 
nu vor avea nici o autoritate. (Aplauze prelungite.)“ 


Pănă într-atât ura dintre partide și obiceiul de a 
suspecta pe adversari (vezi și pag. 222) întunecau 
dezbaterile parlamentare din acel timp. Astăzi (1897) nici 
nu se mai poate pricepe tonul înveninat din 
întâmpinarea d-lui Brătianu — dovadă de progresul 
judecății politice de atunci încoace. 

În aceeaş ședință de 6 octomvric mai toată Camera 
(132 voturi) primește proiectul de revizuire; în contra 
lui votează numai 9 deputaţi anti-revizioniști 
(N. Blaremberg, D. Rosetti-Tescanu etc.); d. P. Carp se 
abține. La 11 octomvrie proiectul este primit și de Senat, 
şi la 12 octomvrie 1879 se promulgă noul articol 7 al 
Constituţiunii. Apoi Camera și Senatul îşi continuă 
lucrările în calitatea de Corpuri Legiuitoare ordinare. 


În contra Adresei. Nepotrivire între vorbe și fapte 


(Sedinta Camerei de la 11 decemvrie 1 879) 


D-lor deputaţi, permiteți-mi, vă rog, să-mi exprim ȘI cu 
ceastă ocazie mirarea despre modul cum inaugurează această 
Cameră discuţia parlamentară, modul adecă de a lăsa să se 
orbească fără contrazicători. Și pe urmă numai auzi pe unii 
au alții din d-nii miniştri, precum am auzit pe d. ministru- 
preşedinte, făcând aluzie ironică la minoritatea or chiar la 
majoritatea vorbitoare. 
Domnilor, să ne înțelegem. Voim să suprimăm regimul 
parlamentar în discuție? Voiţi să ziceți: o adresă, ce este odată 
alcătuită de dv. în întelegere cu guvernul, este un lucru așa de 
sfânt încât să păşim la votarea €i, fără ca cel putin să 
tionăm? Voiti să ziceti, că dacă un membru din majoritatea 
dv., d. Pantazi Ghica, numește această adresă palidă, scurtă, 
absurdă, dacă-mi aduc bine aminte, sau mai exact derizorie, 
CA toate aceste cuvinte zise în parlament nu merită să fie 
relevate din partea dv.? sau voiți să ziceţi, că nu merita nici un 
“răspuns membrul din majoritate, care v-a aruncat asemenea 
cuvinte? Domnilor, aceasta din urmă vă privește pe dv.; noi 
“însă suntem datori să relevăm lucrul și să venim Să vă 
punem că, după înțelesul nostru, când ne aflăm într-un 
parlament, nu credem că viața parlamentară este nume o 
formă goală și fără nici o logică. Poate o fi vreo înţelegere 
tainică și trainică între guvern și majoritatea dv. ca să 

suprimăm discuţia și că prin urmare nu mai merită viaţa 
publică să veniţi și să ne spuneți, care sunt argumentele dv. Cu 
toate acestea eu vă amintesc, domnilor, că d. ex. opoziţia sau 
minoritatea a avut multă dreptate, când a vorbit pe larg despre 
chestia evreilor, aceea a reformării art. 7 din Constituţie în 
înțelesul său și al țării. Prin aceste argumente din partea 
minorităţii, care a venit cu propunerea sa, 


pe care apoi a găsit-o 
bună și majoritatea, 


ați putut să susțineți chestia în fata 
Europei. Însă ŞI atunci, când se susținea propunerea ţării din 
partea minorităţii, se întrebuința de dv. aceeași tactică de astăzi; 
şi atunci simpaticul domnul președinte al consiliului ne 
gratifica pe noi opoziţia cu epitetul de vorbitoare. 

Dar ce voiţi să facă un parlament decât să vorbească? 
Numai să vorbească cu înţeles. Voiţi de la un parlament fapte 
sau acțiuni de fapr? Atât ne-ar mai lipsi! 

Este, d-lor, în parlament numai un singur fapt, adeca 
faptul brutal de a arunca în urnă bile albe și bile negre, însa 
numai prin discuţie se luminează și se înalță acest fapt brut și 
cu el întregul parlamentarism. Prin urmare dacă voiţi ca 
parlamentarismul nostru să înainteze, atunci trebuie să ne 
înțelegem vorbind și să vorbim înțelegându-ne. Sau poate, 
d-lor, acest proiect de răspuns la mesagiul Tronului vă pare 
Domniilor- Voastre așa de bun, încât nu mai încape discuţie? 
or din contră vi se pare așa de rău, încât nu îndrăznește 
nimenea să-l apere? 

În orce caz proiectul d-voastră este de o scurtime, despre 
care nu știu, dacă este tocmai convenabilă. D-lor, Tronul prin 
mesagiul său și-a dat osteneală de a vă explica mai întâi 
Domniilor-Voastre și prin Domniile Voastre tării întregi 
într-un mod foarte amănunţit vederile sale sau programul său 
legislativ pentru sesiunea aceasta, și numai în partea din afară 
a acestui mesagiu vedeți că el cuprinde aproape patru pagine 
în folio de tipar, și majoritatea răspunde cu o mică pagină în 

ctavo? Tot ce aveţi d-voastră să ziceţi la cele ce vă supune 
uvernul se rezumă în atâta? 

Când ar fi numai incoloră, cum zicea onor. d. Pantazi 
hica, această adresă, se înțelege că am putea și noi să o 
riimim, dar lasă că este incoloră, dar nu este cel puţin 
parţială. Prin chiar această scurtime noi nu o putem 
rimi; prin chiar aceea că pare a lăsa grija întregii legiferări 
uvernului, noi nu o putem primi, şi cu toată scurtimea ei, 
dresa a găsit mijlocul să puie fraza aceasta: „Tor timpul nostru, 
oate preocupările noastre vor fi consacrate studiului 
proiectelor de legi ce guvernul ne va prezenta în acest scop“, 
“și pentru aceasta noi nu o putem primi. pa 

Dar numai guvernul prezentă? Dar noi nu vom fi siliți să 
rezentăm? (mișcări). Dar dacă prin această prezentare a 
noastră s-ar îndeplini o adevărată lacună ce a fost lăsată de 
guvern și pe care noi trebuie să o îndreptăm? l 
Căci în adevăr, d-nilor, și proiectul de față cu scurtimea 
sa, dar și mesagiul Tronului cu lungimea sa, au pentru noi o 
lacună simitoare. 
| Nu ne spune adecă nimic tocmai asupra acelor întrebări, 
care ne preocupă mai mult; nu ne spune nimic nici asupra 
modului cum va crede ca să regulăm finanţele, foarte 
zdruncinate cu regimul de astăzi, nici asupra modului cum va 
crede ca să redeșteptăm activitatea economică a tării. 

Ştiţi cu toții, câtă agitare s-a dezlănţuit în ţară prin chestia 
israelită. Știţi cum, de mult timp poate pentru prima oară, s-a 
văzut în adevăr un contract intim între alegători și aleși. Se 
simţea că ceea ce se vorbea aci, ceea ce se lucra de guvern, se 
controla de întreaga ţară politică, de ţara alegătorilor. Bine, 
> d-lor, dacă era un moment fericit pentru o energică acţiune 
a guvernului, era acesta. Trebuie să profităm de el. Noi toti 
ştim că formularea reformei constitutionale a art. 7 este numai 
o formulare prealabilă, că ea nu este încă organizarea definitivă 
a chestiei; că vor trebui să vie acum legi speciale spre a pune 

în acord starea noastră cu cerințele reformei constituționale 
ce am primit. Tocmai despre acestea tace mesagiul; despre 
acestea tace și adresa. 

Atunci, d-lor, ce mai este discuţia adresei? Este ea o simpli 
şi goală formalitate constituțională? Prea mule goliciuni formale 
introducem. A venit, pentru îndeplinirea arătatei lacune, d. € arp 
chiar în ședința de astăzi și v-a făcut propuneri, ce la prima lectura 
le-ati primit pe unele, altele se părea că nu le-ati primit; dupa 
Oarecare vioiciune ce aţi manifestat-o la lectură, presupui că mulți 
din dv. vor fi în contra lor. Atunci d-voastră propuneţi altele, d:u 
propuneţi ceva. Cum putem noi cu această ocazie să trecem sub 
tăcere mișcarea națională și acest început de avânt economic ce 
s-a luat în popor, fără a-l încuraja, fără a spune nimeni din dv. 
nici de la guvern, nici din majoritate, dacă voiți să susţineți lupra 
pentru existența economică faţă cu concurenţa străinătăţii? 

lată una din preocupările noastre, pe care nu o vedem 
atinsă. Mai sunt și altele. Nu e vorbă, proiectul este îndestul 
de incolor pentru a nu reclama din partea noastră un 
contraproiect, însă totuș e destul de semnificativ prin lacunele 
sale, pentru a ne sili pe noi să votăm în contra lui. Când zic 
a ne sili pe noi, vorbesc îndeosebi pentru opoziţia conservatoare 
din mijlocul d-voastră. 

Domnilor, când văd un întreg program guvernamental 
desfășurat în mesagiu, prima întrebare ce-mi fac este: ce se 
poate realiza din acest program? Și pentru ca să găsesc 
măsura, mă întreb: ce s-a realizat și ce s-a putut realiza dintr-un 
program tot așa de solemn, desfășurat înaintea tării de acelaș 
guvern altădată? 

Nu știu, dacă unii din d-voastră v-aţi încercat ca și mine 
să comparaţi diferitele mesagii, care au fost cetite de la acea 
tribună, şi diferitele răspunsuri făcute de Cameră la aceste 
mesagii? E un studiu foarte straniu și foarte instructiv, şi ați 
fi surprinși cu toţii, cum am fost și eu, de rezultatul putin 
îmbucurător al acestui studiu comparativ. 

Ar fi nedrept, când ne-am opri la toate mesagiile cetite sub 
gimul de astăzi, căci la promisiunile date înainte de a se 
termina răsboiul, s-ar putea zice că nerealizarea lor este 
justificată prin aceea că toate preocupările au fost concentrate 
situaţia răsboiului. Dar răsboiul a încetat, Tractatul de Berlin 
a făcut şi s-a primit de noi în septemvrie anul trecut. Suntem 
dar în drept să ne întrebăm, cum era mesagiul de acum un an, 
în timp de pace, și în ce raport stă el cu lucrurile realizate, ca 
să vedem în ce raport probabil vor sta promisiunile date prin 
mesagiul de astăzi, și pănă unde va fi capabil acest guvern să 
le realizeze? 

În anul trecut, la aceeaș dată — mesagiul s-a cetit la 15 
noemvrie și răspunsul s-a făcut tot la începutul lui decemvrie — 
în anul trecut începea mesagiul cum începe astăzi: „România 
poate de acum înainte a-și întrebuința activitatea în dezvoltarea 
îmbunătăţirilor sale dinăuntru“. Mesagiul de astăzi zice acelaș 
lucru: „de acum înainte etc.“. Vasăzică, să mai punem un an 
trecut degeaba. Însă acum: „Era complicaţiilor externe 
încetează, de acum înainte începe era dezvoltării liniștită“. Va 
să zică acum a sosit în finea finelor timpul să ne punem serios 
pe lucru, cum s-ar zice că pănă acum nu v-aţi pus serios pe 
lucru. 

Ni se spunea în mesagiul anului trecut că e îmbucurătoare 
starea finantelor, și d. ministru ne spunea la martie că vom 
vedea budgetele echilibrate. Aceasta nu s-a întâmplat, și 
mesagiul de astăzi este mai vag în sperantele finantiare, care 


în adevăr că sunt iluzorii. Ni se zicea în mesagiul de la 1878, 
că vom avea organizarea armatei de făcut, că ne vom ocupa 
de instrucţia publică, de legea minelor, de inamovibilitatea 
judecătorilor, de drumul de fier la Kiustendge, de legea pentru 
exploatarea pădurilor; însă din toate aceste nu s-a făcut nimic, 
şi acum le vedem îarăș anunţate la noemvrie 1879 şi e probabil, 
că sub regimul dv., dacă va dura, se va face în 1880 cât s-a făcut 
în 1879. 

Trebuie însă să relevăm îndeosebi un punct. „Independenta 
României este astăzi recunoscută de întreaga Europă“ se zicea 
în anul trecut. Îmi aduc aminte că atunci d. Vernescu a 
observat cuvântul acesta și-a zis: cum ni s-a recunoscut 
independența? Nu se poate. Nu e exact. Și atunci unul din cei 
mai eminenţi oratori ai majorităţii, de altmintrelea totdeauna 
clar în vorbirile sale, d. Chitu, nu era tocmai așa de clar în 
răspunsul său și se încerca să introducă o deosebire între 
cuvintele „a ne recunoaște independenţa de fapt“ și „a ne 
recunoaște independenta în formele diplomatice“ și avea aerul 
se apeleze la patriotismul d-lui Vernescu, ca să nu vorbească 
de nerecunoașterea independenței. Ei bine, dacă ne uităm la 
mesagiul de astăzi, vedem că, în loc să se fi ușurat poziţia 
noastră, ni se spune: „suntem siguri că Puterile „semnatare vor 
apreţia lealitatea noastră și vor stabili acele solutiuni normale 
etc.“ Vasăzică, graba cu care anul trecut ni se asigurase 
recunoaşterea noastră, se traduce astăzi prin o îndoială; căci 
guvernul însuș recunoaște că e astăzi într-o stare mai putin 
solidă decât în anul trecut în relaţiile sale externe. 

Însă, d-lor, alta e partea pe care am voi noi îndeosebi să 
o vedem relevată înaintea Tronului Român: cu prilejul 
acestei dezbateri credem că trebuie să se dea o expresie 
simţimintelor de profundă neliniște, care există astăzi în ţară. 
Nu știu, dacă toți d-nii miniștri își dau samă de această 
neliniște. Nu aș vrea să spui aci o părere prea individuală, dv. 
veți apreția. În orce caz, individuală sau nu, trebuie să spui, 
că este cea mai mare neliniște, e un simtimânt de cea mai mare 
nesiguranță în ţară și atâta confuzie în spirite, încât nimeni nu 
mai știe de astăzi până mâine ce se va întâmpla, și nimeni nu 
mai are încredere că guvernul mai conduce cu oarecare 
siguranță cârma afacerilor ţării. Noi, care avem convingerea 
ȘI știința că acest simţimânt neliniștitor există în ţară, trebuiam 
de la început să ne întrebăm: care ar fi cauzele acestui rău, şi 

trebuia să ne întrebăm cu toții, dacă nu ar fi timp de avizat 
la un remediu constituţional? 

Cauzele, d-lor, sau mai bine cauza principală îmi pare a 
fi mai ales următoarea: daţi-mi voie să o numesc o neporrivire 
foarte caracteristică între ceea ce se spune, ceea ce se gândește 
și ceea ce se face din partea guvernului. N-aș voi să întrebuințez 
un cuvânt neparlamentar, și voi fi gata să retrag orce expresie, 
care ar fi pentru dv. prea tare; dar în limitele parlamenta- 
rismului şi sub binevoitoarea supraveghere a d-lui președinte 
al Camerei caut terminologia, cu care să exprim această 
plângere a noastră, adică să arăt necomformitatea între vorbe 
și între fapte; și nu numai necomformitatea între vorbele de 
acum și faptele viitoare, din care să tragem ca o consecvență 
numai poate neputința de a îndeplini vorbele, ci o 
neconformitate între vorbele de acum şi ceea ce se are în gând 
în acelaș moment; adică necomformitate între ceea ce spune 
guvernul și între ceea ce gândește și ce face, necomformitate 
în chestii, care interesează ţara întreagă și unde, dacă e vorba 
de un regim constituţional, liber mai ales, ar trebui să fie cea 
mai completă sinceritate. 

Înţelegeți bine, d-lor, că pe acest teren chestia în adevăr ia 
oarecare însemnătate; și fiindcă d. P. Ghika vorbea de trecut, 
permiteti ca azi, când după cuvintele mesagiului intrăm în fine 
într-o era adevărată de reforme interne, să ne întrebăm, cine 
are să ne ducă la această eră adevărată de reforme interne? 

În scurt și numai din acest punct de vedere vă voi 
< reaminti un şir de evenimente, pe care cu toții le știți și pe care 
cu altă ocazie în Camera trecută le-am atins mai pe larg, însă 
acum le completez cu vorbele și cu faptele mai recente. 

Încep dar pe scurt și în treacăt cu prima apariţie a 
ministerului d-lui Brătianu în mai 1876. Răsturnându-se 
regimul conservator și răsturnându-se, fiindcă nu mai era 
sprijinit de majoritatea ţării, cu venirea ministerului d-lui 
Brătianu prima chestie constituţională era: pe ce bază vine 

de externe de atunci, trebuia ca acele cuvinte ale d-lui 
Gorciacov să fi fost zise așa, încât să se arete limpede că 
guvernul rusesc privea această afacere ca regulată în politica 
sa, ca hotărâtă din parte-i. Și cu toate aceste, când la 6 august 
1877, cu două luni după întrevorbirea de la Ploieşti, Rusia are 
trebuință de ajutorul nostru înaintea Plevnei, acest guvern 
trimite armata noastră în ajutorul Rusiei, fără a cere măcar un 
cuvânt de explicare asupra celor zise de prinţul Gorciacov 
relativ la Basarabia, și fără a vă spune dv. atunci nimic despre 
acele cuvinte. Este o neconfonnitate între ceea ce se zice, ce 
se gândește și ce se face țării. Mai târziu tocmai să destăinuiesc 
toate aceste și se ia un bil de îndemnitate de la Cameră pentru 
acest fapt. Se înțelege: poziţia personală a miniștrilor trebuia 
garantată! Dar cum rămânea cu țara? 

După aceasta vine o altă chestie mare: Tractatul de la Berlin. 
Prin Tractatul de la Berlin ni se impune greul sacrificiu de a 
modifica un articol din Constituţiunea ţării. Noi înșine am 
fi voit să facem această modificare la alt timp, dar Puterile au 
găsit cu cale să ne impue o asemenea modificare tocmai în 
împrejurări așa de grele pentru noi. Ce face guvernul atunci? 
Ştiţi că în teză generală de câte ori este neliniște, nesiguranţă 
în țară, ochii ţării sunt aţintiți asupra acelora ce au onoarea și 
răspunderea de a conduce carul statului. Tara întreagă s-a uitat 
și atunci la d. președinte al consiliului, întrebând: ce facem? 
Ce ne sfătuiţi să facem? Căci nimeni, d-lor, nu se îndoia și nu 
se îndoiește de patriotismul d-lui președinte al consiliului; și 
dacă se îndoiau unii de ceva, era de aptitudinea d-sale de a 
conduce destinele tării la înălțimea patriotismului d-sale. În 
acel moment d. prim-ministru declară că alegerile complet 
libere, ce vor avea loc, vor arăta ce dorește țara ca să se facă, 
și că guvernul nu are nici o idee preconcepută; ce veţi face voi, 
alegătorilor, voi aleşilor, va fi bine-venit pentru noi, a zis d. 
prim-ministru. Cuvinte clare. Dar era gândul tot atât de clar? 
Și faptele fost-au în acord cu vorbele? Îmi pare, d-lor, că a fost 

neconformitate între vorbe, între idei și între realitate; căci 
in momentul în care ţara lăsată liberă și plină de încredere 
n aceste cuvinte și de fericirea că poate să-și reguleze această 
facere cum va voi ea, şi-a regulat-o în sensul pe care-l știți, 
acel moment d. ministru-președinte ne-a înmărmurit pe noi 
oți dându-și demisia și formând noul minister, pe care avem 
noarea și fericirea de a-l vedea astăzi pe aceste bănci. 

Dar permiteţi-mi să vă mai citez câteva fapte. Căci numai 
rin grămădirea dovezilor de fapt putem arăta legitimitatea 
neliniștei țării asupra unui asemenea mod de guvernare. Așadar 
acest minister, format în urma rezistenţei majorității țării sau 
dacă voiţi mai bine majorităţii comitetului delegaților de 
tunci, se crede dator să arete care erau intenţiile sale, 
ublicând la 11 iulie 1879 un program, în care spunea: am 
venit cu ferma hotărâre ca să sustinem părerile tării și nici o 
idee de categorii nu va fi în capul nostru, numai naturalizare 
individuală voim. Ştiţi apoi că în momentul când se 
deschideau dezbaterile, când toți eram foarte neliniștiți, când 
acea opoziție vorbitoare spunea argumentele, care le ştia că sunt 
pentru susținerea părerii ţării, în acel moment un membru 


important al guvernului ne aruncă cuvintele: „nu mergeţi pe 
această cale, este o sfidare ce se dă Europei, cu am fost 
totdeauna și sunt și acum pentru categorii“. Atunci noi din 
opoziţie ne-am întrebat iarăș: oare aceasta nu este o 
neconformitate între ceea ce se spune, între ceea ce se 
gândește şi între ceea ce se face? 

În fine, d-lor, în ultima dezbatere asupra chestiei, care 
apasă și astăzi orizontul nostru politic, în dezbaterea aşa- 
-numitei răscumpărări a drumurilor de fier, simpaticul d. 
ministru-președinte atunci seara, când se cerea închiderea 
< discuţiei, a venit și a făcut o declarare, care pentru mine a fost 
foarte liniştitoare, căci ne punea oarecum la largul nostru, cum 
se zice. Declararea d-lui ministru-președinte Brătianu a fost 


> aceasta: 

„Am voit să fac apel — zicea — la patriotismul d-voastră, de câte 
ori nu era chestie de încredere în guvern, ci era chestie să ne prezentăm 
cu toţii înaintea Europei. Astăzi însă, cum a relevat d. Blaremberg 
foarte bine, avem o chestie care nu este internațională, o chestie numai 
internă sau de încredere în guvern, şi dacă nu voiţi, atunci nu votaţi, 
arătaţi-ne acea neîncredere a d-voastră.“ 


Acestea ni le spunea d. Brătianu. Dar câteva zile după 
aceasta, numai trei zile (iertaţi-ne; poate este numai o răutate 
a unui membru din opoziţie), eu m-am văzut silit să întreb 
iarăș despre conformitatea acestor cuvinte cu realitatea 
lucrurilor. Era oare în adevăr o chestie numai internă, de 
încredere și neîncredere, așa încât d-voastră și noi alții fără nici 
o dificultate să fi putut să votăm amendamentul d-lui 
Pherekyde, că adică e mai bine să domicilieze în Bucureşti 
societatea? 1. Căci diferenţa este foarte mare între importanţa 
unei chestii numai interne şi a unei chestii internaţionale. Poate 
că unii din d-voastră, dacă aflau că este altfel, votau altfel; poate 
că unii, dacă ar fi știut cum este adevărul în chestia de astăzi 
(precum atunci când cu convenţia cu Rusia poate că nu ar fi 
îngăduit trecerea armatei fără nici o garanţie), poate că și astăzi 
s-ar fi întrebat: cum stăm cu poziţia noastră internațională fată 
cu Imperiul german? Și atunci ar fi fost unii, care combinând 
folosul acesta cu dezavantagiele politice ce puteau rezulta, n-ar 
fi stat la îndoială. Poate că dacă am fi știut că este un fel de 
angajament luat la Berlin de către d. ministru de finanţe, care 
cel puţin dacă nu leagă Camera, leagă guvernul întreg, poate 
ne-am fi temut, ca nu cumva guvernul german să zică: eu nu 
am a face cu reprezentanța internă a ţării, eu am a face cu 
reprezentanța externă a țării, și din momentul, în care guver- 
nul a luat un angajament prin d. Sturdza, eu cred angajată 
situaţia. Şi astfel dintr-o chestie finanţiară acolo și dintr-o 
chestie de încredere aici, se făcea o chestie internațională, care 


l Vezi mai sus pag. 23 (7. ed. — p. 387). 

să încordeze toată situaţia și să pue în joc mult așteptata, mult 
dorita stabilire internaţională a României faţă cu Puterile străine. 

D-lor, înţelegeri, că toate acestea ne frământă mintea, și 
aș fi foarte fericit şi gata a-mi retrage toate cuvintele de îndoială, 
dacă cineva de la guvern sau din majoritate mi-ar face 
onoarea să mă lămurească și să-mi explice straniele mistere, în 
care totdeauna se învăluiește guvernul d-lui Brătianu față cu 
_ țara şi cu străinătatea; să-mi spue, ce bine putem aștepta de la 
asemenea mod de a lucra? 

Scuzati, dacă fac această întrebare. Întrebarea aș dori să o fac 
fără nici un spirit de partid, aș dori ca să fie și între noi din când 
în când un moment — și este unul, când suntem faţă în faţă cu 
Tronul — în care împreună să ne gândim ceva mai departe decât 
* la luptele noastre de partid și să ne întrebăm: pe lângă zilnicele 
noastre lupte, nu mai avem oare necesitatea de a privi odată și 
la pregătirea viitorului nostru politic? Și aci îmi aduc aminte de 
un cuvânt al d-lui Ilariu Isvoranu, zis aici între d-voastră, care 
făcea apel la generaţiile cele tinere. Faţă de acestea mă întreb şi 
eu: bine, d-lor, ce facem noi? Unde mergem cu asemenea sistem? 
Acesta este rezultatul tutulor luptelor noastre pentru 
parlamentarism, pentru viața publică, pentru lămurirea claselor 
de jos și formarea claselor de mijloc, care să ia parte la guvern? 
Si ceea ce este mai grav: aceasta este quintesenta sistemului liberal? 

Apoi daca d-voastră sunteți așa, ce o să fim noi reacționarii? 
Dacă d-voastră aveţi această neconformitate între ceea ce 
cugetaţi, ceea ce spuneți țării și ceea ce faceţi, atunci ce să facă 
altii, a căror convicţiune este că nu suntem copţi pentru 
sistemul constituțional şi că trebuie o tutelă pentru poporul, 
care nu poate să meargă singur înainte? Mi-e teamă că o să 
lăţim cu acest mod și mai mult în mijlocul tinerimii răul, care 
este deja foarte lăţit: scepticismul, lipsa de încredere în viitor, 
lipsa de siguranță și de consecvență în principiile politice. Este 
o deosebire deja foarte tristă între generația noastră, relativ mai 
tânără, și între cea de la '48..Consimţim cu toții a zice că este 

ceva în acei oameni de la '48, este un foc, dacă-mi permiteti 
expresia, candid, care îi face să fie admiraţi de multi dintre noi, 
este o vigoare juvenilă, cu care merg înainte și au mers 
totdeauna înainte, este o bărbăție, care la mulţi din cei mai 
tineri dintre noi le lipsește. Aceasta o mărturisim liber. Însă, 
d-lor, toată opera lor de la '48 nu poate sta decât sub o 
condiţie: ca să se continue în generaţiile care vin după ei; şi o 
nefericire ar fi când tocmai ei, care au contribuit prin acele 
calități ale lor să pue baza existenţei noastre politice și sociale 
ca stat, prin chiar lipsa lor de putere și prin o politică, ca cea 
arătată pănă acum, să surpe fundamentul de încredere în 
viitorul țării, să nimicească iubirea de adevăr și onestitatea în 
viața politică. 

D-lor, aveam mai nainte scutul Puterilor garante; acest scut 
ne lipsește astăzi. Tractatul de la Berlin ni l-a luat, suntem 
reduși la propriile noastre puteri, și dacă totdeauna era 
important să ne întrebăm ce sunt aceste puteri, este mai ales 
astăzi important. Numai ele sunt rădăcina existenţei noastre 
naționale. Însă orce confuzie a conștiinței publice, orce 
îndoinţă de adevăr, orce scepticism în tinerime este o izbitură 
de moarte contra rădăcinei existenţei noastre în viitor. 

Dacă este așa, atunci permiteți-mi, fără spirit de partid, să 
vă rog ca să ne transportăm cu gândul în afară de această 
Cameră şi să ne închipuim că suntem niște tineri nepărtinitori, 
care cumpănim lucrurile cu sânge rece, și să ne întrebăm 
atunci: ce speranţă e în viitor și ce fel de principii în viitor ne 
dă administrarea guvernului așa cum este compus astăzi? Ei 
bine, d-lor, există sau nu un princip politic? Există sau nu 
conservatori și liberali? Sunt unii, care, cum a arătat d. Carp 
în proiectul de astăzi, vor o readucere pe baze mai solide, după 
părerea lor o însănătoșire a vieței publice în modul direcţiei 
noi; sunt alţii, care sunt convinşi că nu este bine așa. Fără 
îndoială, toată importanţa, toată onoarea luptei politice este 
aceasta; de a reprezenta fiecare din noi cu conștiință, cu toată 

claritatea, cu toată puterea și consecvenţa acel princip, fie 
conservator, fie ultraliberal, despre care este convins că este 
entru binele ării. Între aceste două alternative trebuie să te 
'hotărăști sau pe o cale sau pe alta. Căci dacă nu există asemenea 
rincipii, asemenea alternativă, atunci toată viața politică 
odernă, tot sistemul constituțional sunt o fantasmagorie, o 
nălucire nedemnă inventată pentru a ruina clasele de jos în 
olosul claselor de sus. lar dacă aci este baza sistemului 
constituţional, apoi este datoria tutulor oamenilor noștri 
“publici de a nu falsifica principiile politice, de a nu falsifica 
“conștiinţele generațiilor tinere. 

Şi atunci mă întreb: astăzi, când ne spune Mesagiul că avem 
å fim serioşi, acum când în fine după atâţia ani se pretinde că 
s-au liniștit complicațiile exterioare (oare s-au liniștit și la 
erlin?) și aveţi să începeți lucrarea internă, acum cu ce începeți 
‘această lucrare? Acum este momentul venit, ca să vă întrebăm: 
d-lor cu principiile liberale și democratice, care vă este formula 
e progres, care o dați României? Ce daţi junei generaţii, care 
“vă priveşte? Ai ajuns stat independent, pe propriile tale puteri 
te razemi: pe ce te razemi? care-ţi este cugetul? 
„Veţi răspunde fără îndoială: sistemul liberal democratic are 
să se îngrijească mai nainte de toate în această luptă pașnică 
“a noastră de lățirea culturei în clasele de jos ale poporului. Aţi 
‘tot declamat acest cuvânt despre învățământul în popor; va fi 
enit în fine momentul să-l puneţi în practică, și noi să vă 
zicem: d-lor democrați, înăltați poporul de jos la cultura, la 
care trebuie să ajungă! Dar cine este astăzi acela, care 
 reprezentă esenţa ideilor dv. democratice pentru înălțarea 
culturei poporului de jos? Am văzut strecurându-se pe acea 
“bancă... iertați-mi, d-lor, expresia, dar este o adevărată 
strecurătoare banca ministerială sub d. Brătianu. (Ilaritate.) 
S-au strecurat, s-au schimbat așa de mulți miniștri, încât fără 
îndoială istoria le va păstra cu sfințenie numele tutulor, dar noi 
cei contimporani i-am cam uitat. (Ilaritate.) La instrucția 

publică a fost dar întâi onor. raportor de astăzi, d. Chitu. Cred 
că nu i se poate imputa d-sale, că nu a făcut atât pe cât dorea, 
fiindcă în adevăr era atunci timpul războiului; a făcut cât a 
putut. S-a schimbat deodată d. Chitu. Constituţionaliceşte, 
dacă am trăi sub un regim corect constituțional, ne-am întrebi: 
de ce se tot schimbau acești domni? Căci de spus nu ni s-a spus 
nimic în Cameră. Acesta este un mister al guvernului. S-u 
schimbat dar d. Chițu și a venit d. Cantilli, nu știm: cu alt 
sistem, din cauza altui sistem sau fără nici un sistem. Dar d. 
Cantilli a fost puțin timp la guvern, a căzut şi d. Canuilli, și 
vedem astăzi pe venerabilul d. N. Krezzulescu. D-lor, vă rop, 
să remarcați: nu fac chestie personală, din contră aș voi ca 
tocmai chestia personală să dispară, și voi să depărtez, să 
umbresc personalitatea tocmai sub principiul politic. Nu de 
persoană întreb ca persoană, ci întreb de persoană tocmai ca 
reprezentant al unor principii, și atunci vă întreb pe d-voastră: 
d. N. Krezzulescu are să vă înlesnească prin ideile d-sale 
ridicarea claselor de jos spre a le aduce la înflorirea libera- 
lismului democratic? Aceasta vă este era constituționalismului 
român? D. N. Krezzulescu este un bărbat foarte consecvent, 
a fost mult timp ministru-preşedinte în România, este acela, 
care era un om de încredere al neuitatului Principe Cuza, 
totdeauna cunoscut ca om de ordine, ca bărbat conservator, 
cum ați zice d-voastră reacționar. (Ilaritate.) Şi sunt convins, 
că şi astăzi are aceleași principii. Căci nu pot crede că, pentru 
a fi primit ca un adept al sistemului liberal, a fost pusă acelui 
bărbat de stat încărunțit condiţia de a-și renega principiile 
d-sale din vechime. Așadar cu principiile sale, cu sistemul său, 
cu trecutul său vine între dv. d. Krezzulescu! Apoi, d-lor, mai 
sunt principii în ţara aceasta? D. Krezzulescu, care a fost în 
ministerul Catargi, este acela pe care dv. l-aţi dat în judecată, 
ȘI astăzi d-sa are să vă dea cultura populară în sens democratic 
și liberal? Vă rog să-mi explicaţi această nedumirire. Căci fără 
o bună explicare lucrul primeşte aerul de o adeverată abdicare 


DISCURSURI PARLAMENTARE 633 


intelectuală, ce o face partidul liberal înaintea ţării, înaintea 
inerimii, ar fi o adevărată confuzie și sfărâmare a principiilor 
olitice, un adevărat cinism de a pune indiferența în locul 
atriotismului și grija de poziţie personală în locul 
rincipiilor!. 

Dar Ministerul de Externe cine-l conduce? (Ilaritate.) 
Domnul B. Boerescu, care a avut onoarea să conducă politica 
xterioară a țării sub guvernul conservator, care a subscris 
onvenţia comercială cu Austro-Ungaria, ce am avut onoarea 
4 o subscriu și eu alături cu d-lui; acela, pe care d-voastră l-aţi 
cuzat de trădător al ţării, pentru că ar fi aruncat România 
Angerândă, cu pumnalul în piept, la picioarele lui Andrassy! — 
Dar ce memorie voiţi să mai aibă tinerimea noastră? Ce au să 
ică oamenii noștri imparțiali de aceşti trădători, care sunt 
cum la guvernul d-voastră ca să ducă țara pe drumul liberal 
i democratic, când d-voastră i-aţi dat în judecată și acum i-ați 
luat ca să vă înfrumuseţeze regimul în fata țării și a străinătății? 
Aceste lucruri, d-lor, nu le văd atinse nici pe departe în 
proiectul d-voastră la adresa Tronului. (Ilaritate, întreruperi, 
gomot.) Şi de aceea, d-lor, voi vota contra acestei adrese. 


Aplauze.) 


l D, Nicolae Krezzulescu s-a și retras peste câteva săptămâni din 
minister, și după un interim de 6 luni, la 10 iulie 1880, a fost numit 
Vasilie Conta ministru al cultelor și instrucţiunii publice. B. Boerescu 
însă mai rămâne în Cabinet până la 9 aprilie 1881, probabil din cauza 


celor expuse mai jos în nota introductivă la discursul 53. 


50 şi 51 
În contra insinuărilor şi calomniilor 


(Sedința Camerei de la 16 ianuarie 1 880) 


În decemvrie 1879 şi la începutul lui ianuarie 1880 
Camera se ocupă cu convenţia pentru răscumpărarea 
căilor ferate, despre a cărei importanță politică vorbește 
întroducerea volumului de față. Discuțiile erau foarte 
aprinse, mereu se trata între guvernul nostru și societatea 
acţionarilor din Berlin asupra modificărilor de introdus 
(vezi și nota de la pag. 23; ed, n. — p. 387). Berlinul se 
lăsa greu; partidul liberal avea să expieze atitudinea de la 
Mazar-Pașa și cea din anul 187]. În sfârşit în ședința 
Camerei de la 15 ianuarie se votează conven ţia, cu toate 
marile, prea marile sacrificii finanţiare ce ne impunea, 

În această ședință, poate spre a decide votul prin o 
diversiune în contra adversarilor, ministrul-prezident loan 
Brătianu, după răul obicei de atunci, face iarăș aluzii la 
lipsa de patriotism a unor români, despre care pretinde 
că lucrează cu străinii în contra intereselor țării. În culisele 


Camerei deputații interpretează cuvintele ca fiind zise cu 

„București, marți ls ianuarie 1880, 
9 ore seara. 


„Domnule Ministru-prezident, 


Am onoare a vă înștiința că în ședința de mâine a 
Camerei voi releva o aluzie făcută în discursul d-voastră 
de astăzi. 

N-am fost în Cameră în timpul când aţi vorbit. Dar 
din cele ce mi s-au raportat de amicii care au fost 
prezenți, d-voastră aţi făcut în privința atitudinii unora 
din membrii opozițiunii niște imputări, care ar putea 
atinge onoarea lor ca oameni politici și ca români. 

În dorinta de a se lămuri fundamentul unor asemenea 
imputări pe deplin și în aceeaș Adunare, în care s-au și 
făcut, vă rog să fiţi prezent la începutul ședinței de mâine. 

Sperând că această scrisoare va găsi o primire 
favorabilă în simţimântul d-voastră de lealitate, am 
onoare a vă ruga, d-le ministru-prezident, să primiţi 
încredințarea înaltei mele considerări. 

T. MAIORESCU, 
deputat al coleg. I din lași. 


A doua zi, 16 ianuarie, loan Brătianu se și află pe 
banca ministerială încă de la începutul ședinței Camerei, 
prezidare de C. A. Rosetti. Atunci și d. P. Carp își arată 
intenția de a face o interpelare asupra aluziilor din ședința 
precedentă. Credem că pentru o mai exactă cunoaștere 
a felului luptelor parlamentare din acea epocă este indicat 
să reproducem din Monitorul oficial, atât interpelarea 
d-lui Carp, interesantă şi în altă privire, cât și o parte a 
răspunsului ministrului-prezident şi a câtorva deputați. 


D. președinte. D. Maiorescu are cuvântul. 

T. Maiorescu. Cedez cuvântul d-lui Carp: vă rog însă să-mi 
păstraţi rândul după d-sa. 

D. preşedinte. Am priceput. 


privire la autorul scrierii de față, care în aceeas seară 


trimite ministrului-prezident următoarea scrisoare: 

l P. P. Carp. D-lor deputați, în urma ultimei părți a 
discursului de ieri al d-lui preşedinte al miniştrilor, am 
onoare a anunța următoarea interpelare: 


„Am onoarea de a interpela pe d. prim-ministru, dacă este în 
interesul ţării și a desvălirii sistemului parlamentar de a întrebuința 
ca armă de partid insinuări nefundate și calomnioase?“ 


D. preşedinte. D. ministru cere trei zile? 
D. președinte al consiliului. Las ca Camera să judece. 
Voci. Aceasta nu este interpelare. 
Voci. Este interpelare, dar violentă. 
G. Chitu. Orce ar fi, noi rugăm guvernul să încuviinţeze 
a se dezvolta interpelarea, ca să vedem ce este. l 
D. presedinte al consiliului. Prea bine, dar știu că și onor. 
d. Maiorescu are să facă tot această interpelare, și rog să o facă 
și d-sa, ca să pot răspunde la amândoi deodată, fiindcă starea 
sănătăţii mele nu-mi permite să ţin două discursuri în o 
şedinţă, 
D. președinte. Atunci d. Carp este rugat a-și dezvolta 
interpelarea. 
P. P. Garp. D-lor deputaţi, viu îndată la obiectul 
interpelării mele, și vă rog să-mi dați voie să citesc primele 
cuvinte ale d-lui prim-ministru (din ședinta de ieri). D-sa zice: 


„În cestiunea israelită dându-se soluțiunea ce s-a dat, se credea 
ca toți vor fi împăcați; cu toate acestea s-au găsit români, care nu 
numai că au vorbit aci la tribună, dar au scris în străinătate zicând: 
guvernul și majoritatea Camerei vă mistifică“. 


Apoi, d-lor, vine la cestiunea drumului de fler și zice: „În 
cestiunea drumului de fier, lasă că cei interesați...“ (citeşte). 
Încât guvernul german, naiv cum este el totdeauna, a trebuit 
să aştepte dezlegările trimise de aci, ca să se opue acestei legi 
și să înțeleagă la rândul său enorma mistificare, la care era expus 
prin amendamentul d-lui Pherekyde. 

Acum vom discuta amândouă cestiunile, însă mai înainte 
de toate să-mi permiteți a generaliza cestiunea, întrucât 
privește modul d-lui ministru de a discuta cu noi. 

Am onoare de a fi sau deputat sau senator de la 1868; prin 
urmare de 11 ani sunt în luptă continuă cu d. Brătianu. În 
toate discuțiunile, când era lupta mai învierșunată, d. Brătianu 
n-a adus înainte decât două argumente principale: patriotismul 
d-sale și al partidului d-sale, nepatriotismul și trădarea 
adversarilor săi. 

Acum eu nu cer ca d. Brătianu și partidul său să aibă bună 
opiniune de noi; când însă acuzațiunea merge așa de departe, 
încât denunță o conivență cu străinii, adică un act de înaltă 
trădare, cu cer ca, fără probe stabilite, asemenea arme să nu 
se întrebuinţeze și, cum am zis-o, cer aceasta în folosul ţării 
și al dezvoltării instituțiunilor noastre parlamentare. 

Îmi aduc aminte că la 1868, în cestiunea evreilor, d. 
Brătianu nu era încă convertit la ideile umanitare modernel. 
Atunci am făcut o interpelare, și răspunsul a fost, că eu 
neavând încredere în poșta română, m-am dus la graniță și de 
acolo am expeduit scrisoarea mea, care a avut meritul să 
deschidă ochii împărăţiilor asupra modului cum se tratează 
cestiunea evreilor la noi. 

Mai deunăzi, în cestiunea drumului de fier la Senat, d. 
Brătianu iarăș cu argumente de patriotismul d-sale și al 
partidului său și nepatriotism şi trădare din partea opoziţiei, 
a zis că noi, cu toate că aceasta nu mă privește pe mine 
personal, am tratat cu Viena și Berlinul, și că votarea 
concesiunii Srrousberg a fost în urma unei împăcări provocate 
de noi între interesele Austriei și ale Germaniei. Ieri iarăș s-au 
repetat aceleași acuzări. 

Ei bine, înţelegeți d-voastră că atunci când într-un șir de 
ani se repetă aceleași argumente și se întrebuințează aceleași 


l Vezi vol. I, pag. 19 (ed. n. — p. 19). 

arme, atunci nu se mai poate zice că e un lucru scăpat în jocul 
improvizaţiei, și sunt în drept a privi acele cuvinte ca o armă 
de partid, permisă atunci când se aduc probe, dar nepermisă 
când nu se bazează pe nimic; căci atunci nu mai e în interesul 
țării, ci în interesul calomniei, și avem datoria să ridicăm vocea 
contra unui asemenea sistem, care lovește nu în individe, dar 
se răsfrânge asupra unui partid întreg. 

Acum, d-lor, să-mi permiteţi să fac o destăinuire din viata 
mea politică. Când la 1870 se începuse resbelul între Germania 
şi Franța, eram ministru de externe. Într-o dimineață vine la 
mine reprezentantul Austriei, baronul Pottenburg, și-mi zice: 
sunt însărcinat a-ţi face în numele guvernului meu următoarea 
declaraţiune: au venit propuneri din ţară pentru răsturnarea 
Măriei Sale; acele propuneri s-au adresat la Paris şi de la Paris 
s-au comunicat guvernului austriac, și sunt însărcinat în 
numele guvernului meu a-ţi spune că guvernul Austriei a 
răspins asemenea propuneri și că va fi totdeauna amicul fidel 
al Măriei Sale. Ducându-mă pe urmă ca agent al țării la Viena, 
contele Andrássy, care pe atunci (la 1870) era ministru- 
președinte în Ungaria și ca atare primise comunicaţiuni de 
toate depeșile exterioare, mi-a făcut o declaraţiune întocmai 
identică cu aceea a d-lui baron Pottenburg.... S-a întâmplat 
şi răscoala de la Ploiești (mișcări). Oare era conexiune între 
aceste cazuri? Și vedeţi, că am numit nume proprii, şi nici 
baronul Porenburg, nici comitele Andrássy nu vor putea să-mi 
dea o desminţirel. 

Dacă am pune în conexitate aceste lucruri și dacă am voi 
să întrebuințăm armele pe care le întrebuinţati d-voastră, oare 
nu vedeţi la ce am ajunge? Dar nu am făcut-o niciodată 
(întreruperi). 

Și dacă am atins aceste fapte, am făcut-o numai ca să vă 
dăm un exemplu, cum aparențele câteodată înșală, și dacă 

judecaţi după aparente, nu știu cine va fi osândit în cestiunea 
de care vorbesc. 

D-lor, întru cât priveşte conspirarea cu străinătatea, din 
istoria altor tări și a țării mele am învăţat că numai două soiuri 
de individe lucrează cu străinătatea în contra tării lor: 
demagogii și pretendenți. 

O voce. Aristocraţii. (Întreruperi.) 

O voce. Revoluţiunea franceză. (Întreruperi.) 

D. presedinte. Nu înţeleg să întrerupă partea aceea, care nu 
a avut și nu are pretendenți. (Aplauze, ilaritace.) 

Eug. Ghica. Nu se ştie până la urmă. (Întreruperi.) 

D. presedinte. Nu au drept să întrerupă, căci nu au de ce 
să se supere. (Aplauze.) 

P. Carp. Nu au avut poate pretendenți la Domnie, dar au 
avut pretendenți la prezidenţia republicei. 

D. preşedinte. Aceea e altceva; nu am să zic nimic. 

P. Carp. Rezultatele sunt tot aceleași. Ca să vă dau un 
exemplu iară, cum demagogii lucrează câteodată: câteva luni 
înaintea căderii noastre, o persoană autorizată a venit şi a 
declarat Măriei Sale că dacă guvernul conservator va sta multă 
vreme la putere, ei nu mai răspund de viața Măriei Sale. — 
Iarăşi o armă demagogică. larăș nu acuz pe nimenea; dar 
înțelegeţi bine, că nu noi aveam interesul să se pericliteze viața 
Măriei Sale, ci străinii. De aceea, repet, în asemenea materii 
nu istoria noastră, dar istoria tutulor ţărilor ne arată că străinii 
n-au lucrat decât cu demagogii și cu pretendenţii. Noi nu 
suntem nici una, nici alta. 

Daca însă din nenorocire vreunul dintre noi ar fi fost atât 
de dezbrăcat de patriotism, cum crede d. Brătianu și partidul 
său că suntem, încât în o chestie oarecare am face apel la 
străini, atunci e ceva individual, și somez pe d. Brătianu ca 
împreună cu mine să căutăm acea persoană și împreună cu noi 
toţi s-o condamnăm. 

Dar, o repet, dacă asemenea lucruri se vor proba, se va 
vedea că ele sunt lucruri individuale și prin urmare într-un 
asemenea caz nu putem admite ca acțiunea rea a unui singur 
individ să se răsfrângă asupra unui partid întreg. 

Acestea sunt în puţine cuvinte desvălirile ce am crezut de 
cuviință să dau interpelării mele. Aştept răspunsul d-lui 
prim-ministru şi-l rog ca răspunsul d-sale să coprinză două 
lucruri; 1. dacă insinuaţiile d-sale vagi, care nu numeau pe 
nimeni, întrebuințate însă ca argument într-o chestie serioasă, 
se adresează sau la un partid, sau la un grup din opoziție, și 
al 2. dacă a avut în vedere anume o persoană, să binevoiască 
a numi acele persoane și să binevoiască pe lângă numirea lor 
să ne dea și probele, pe care suntem în drept de a i le cere. 

D. președinte. D. Maiorescu are acum cuvântul. 

T. Maiorescu. Interpelarea mea fiind ceva mai personală, 
cred că ar fi mai folositor, pentru a nu continua prea mult o 
discuţie totdeauna neplăcută, după cum sunt chestiile 
personale, dacă d. ministru-președinte ar binevoi să răspundă 
la ultimele cuvinte, la cele două întrebări ale d-lui Carp, cel 
puţin la cea din urmă. Lucrul s-ar simplifica. 

D. presedinte al consiliului. Dacă ar fi fost ca să răspund 
fiecăruia din dv., atunci aș fi declarat că nu răspund d-lui Carp 
și cer cele trei zile regulamentare; dar v-am rugat să vorbiți 
amândoi, ca să nu fiu silit a face două discursuri într-o singură 
şedinţă; aceasta ar fi a cere prea mult de la mine. 

T. Maiorescu. În acest caz mă văd silit, d-lor deputati, să 
fac unele observări în afară de orce legătură cu cele zise de d. 
Carp. Rog pe d. preşedinte al consiliul de miniștri să 
binevoiască a ne spune, dacă în o parte din cele zise de d-sa 
în discursu-i de ieri și la care-mi pare rău că n-am asistat, a avut 
în vedere pe cineva personal și dacă vrea să-l numească... 

O voce. Musca pe căciulă. 

D. presedinte. Trebuie să respectăm, d-lor, locul în care ne 
aflăm, și trebuie să ne respectam pe noi înşine. 

T. Maiorescu. Întreruperea de la locul, de unde vine, nu 
o consider ca ceva nerespectuos pentru mine. (Aplauze.) 

D-lor, fiindcă cere d. prim-ministru, sunt silit să vă spui, pentru 
ce fac chestie personală. Încă o dată fac scuzele mele pentru chestia 
personală; însă sunt atacat și prin urmare sunt silit să mă apăr. 
D. prim-ministru a zis, după cum cetesc în Monitor. 


„În chestia israelită, dându-se soluţia ce s-a dat, se credea că toti 
vor fi împăcaţi; cu toate acestea s-au găsit români, care nu numai că 
au vorbit acilea la tribună, dar au scris în străinătate zicând: 
guvernul şi majoritatea Camerei vă mistifică... 


G. Vernescu. Cine a scris așa? 

D. președinte al consiliului. Onor. d. Vernescu, care se 
interesează a ști aceasta, nu are decât să-și dea puțină osteneală, 
şi-i va cunoaște pe aceia, cum îi cunoaștem şi noi. În chestia 
drumului de fier, lasă că cei interesați au combătut din toate 
puterile lor convenţia, dar după ce ea s-a votat, în primele zile 
convenţia a fost foarte bine primită şi cu toată încrederea la 
Berlin; dar după ce au trecut patru sau cinci zile, până să ajungă 
poșta acolo, acei interesați au spus că aci este o perfidie şi mai 
mare decât în chestia israelită, au zis: v-a desființat ipoteca, 
guvernul nu e de bună-credință, și atunci îndată s-au zburlit 
lucrurile. Cum voiţi d-voastră ca acționarii să primească 
convenţia, când chiar din ţara noastră, de către români, se scriu 
asemenea lucruri. Şi la o întrebare a d-lui Isvoranu foarte 
legitimă: spuneți cine a zis aceasta?, d. prim-ministru răspunde: 


„Când vă veți constitui în cameră de jurați ca să judecați, atunci 
vă voi spune“, 


Şi fiindcă că mai sus s-a zis, că în chestia israilită s-au găsit 
români care au insinuat asemenea cuvinte, d. prim-ministru 
își completează fraza și zice: 

„Acei, care au bănuieli, n-au decât să se ducă la minister și să vadă, 


că în zioa întâi convenţia a fost primită cu încredere la Berlin, și numai 
după patru, cinci zile, când a ajuns poșta la Berlin, s-au ridicat 

bănuieli, și nu s-au ridicat din partea acţionarilor, ci din partea acelora, 
care în chestia israeliților nu s-au sfiit a insinua asemenea cuvinte“. 


Prin urmare, din aceasta rezultă că sunt români care în 
chestia israelită au insinuat lucruri rele pentru ţară și că aceeași 
români ar fi scris la Berlin în chestia drumului de fier, așa încât 
să se deştepte fie consiliul de supraveghere, fie guvernul 
berlinez spre a cere mai mult, spre a înăspri mai mult 
condiţiile în contra intereselor tării noastre. 

D-lor, mi s-au reprodus aceste cuvinte ale d-lui ministru- 
preşedinte aseară de unul din amicii mei, și în urma spunerii 
lui mi-am permis să mă adresez cu o scrisoare privată d-lui 
prim-ministru pentru a-l anunţa încă de aseară, ca să fie azi 
prezent aci fără surprindere. Mi s-a spus mai mult, că d-sa ar 
fi declarat în Cameră că acei români răi au fost Chiar agenţi 
direcţi ai societății drumurilor de fier. 

D-lor, eu sunt advocat al societăţii drumurilor de fier, sunt 
român, sunt membru al parlamentului, am vorbit în chestia 
evreilor într-un mod despre care țiu de onoarea mea să constat 
că era în contra părerii d-lui prim-ministru. Când dar vine o 
asemenea aluzie, sunt poate în drept să cred că ea n-are decât 
inconvenientul de a-i lipsi numele pentru a fi adresată mie. 

Este însă, d-lor, mai mult decât atâta. Sunt silit, cu aceeaș 
părere de rău, să vorbesc de un incident petrecut aci în edificiul 
Camerei, și anume: alaltăieri când am venit la Adunare, 
dincolo în anticameră amicii mei d-nul Ganea aci prezent și 
d. Negruzzi mi-au zis: s-a vorbit de către deputaţii din 

majoritate, în auzul tutulor, că tu, adică eu Maiorescu, ai fi 
scris la Berlin, deșteprând pe consiliul de supraveghere sau pe 
guvern sau pe vreun străin asupra răului ce s-ar aduce lor prin 
convenția ce se face acum şi că sunt probe la aceasta. Eu am 
întrebat: cine a zis? Atunci mi s-a citat numele onor. d-lui 
Costescu-Comăneanu — nu știu, dacă e aci prezent. N-am 
onoare să stau în relaţii personale cu d-sa; totuși, împreună cu 
dd. Ganea și Negruzzi, mi-am permis, în faţa importanței 

acestui lucru, să mă adresez la d-sa înaintea începutului ședinței 
şi să-i zic: scuzați, d-le Comăneanu, dacă, fără să am onoarea 
de a sta în relaţii personale cu dv., vă zic aceste cuvinte; însă 
mi s-a relatat etc., etc. — lucrurile, pe care vi le-am spus; și d. 
Negruzzi, care era acolo, a confirmat adăogând că d-sa, d. 
Costescu-Comăneanu, a zis așa. Atunci, fiindcă nu era timp 
de mai multă discuţie și fiindcă trebuia prin vorbele cele mai 
energice să stigmatizez asemenea insinuări, am zis d-lui 


| - Costescu: „Cred că nu dv. aţi inventat lucrurile, ci vi s-au spus 


de alții; ei bine, vă rog să spuneţi aceluia, care v-a spus aceasta, 
ca a minţit“. D-sa mi-a răspuns că cuvintele s-au zis într-o 
Adunare publică de mai mulți deputați, și la aceasta i-am 
răspuns: „în acea Adunare publică a mințit acela, care le-a 
spus“. l 

Costescu-Comäneanu. N-am zis în Adunare publică, ci: 
zvonul public; vă rog să rectificați. 

T. Maiorescu. Prea bine, rectific. V-am zis dar, a mințit cel 
ce v-a spus aceasta. D. Costescu a replicat că poate nu va întâlni 
pe acela care i-a spus, și la aceasta am adaus pentru a treja oară: 
„când îl veţi întâlni, îi veți spune că a mințit“. 

Înțelegeți bine, d-lor, că după această scenă, petrecută așa 
cum v-am spus, când vine d. prim-ministru și repetă aceleași 
lucruri în Cameră, sunt dator... nu pentru mine personal, 
fiindcă simţimintele mele personale sunt foarte aproape de ceea 
ce se numește indiferență, pentru a nu zice un cuvânt mai puțin 
parlamentar, simțimintele mele personale sunt departe de a fi 
atinse... dar sunt deputat al colegiului I de Iași și ca deputat 
nu pot permite a se insinua în mod pieziș asemenea calomnii. 

Declar, dar, că orcine le-a zis, a zis o calomnie infamă și 
absurdă. Declar mai mult: în chestia drumurilor de fier, n-am 
scris nimic, nimic în străinătate, nici unui om privat, nici unui 
om public, nimic, nici un rând, nici în vrun jurnal din ţară, 
nici din străinătate, n-am spus nimănui de a scrie vrun rând 

nici în vrun jurnal din ţară, nici în străinătate, n-am avut nici 

o convorbire de natura aceasta cu vreunul din străini, n-am 
dat nici măcar umbra unei aparente, pe care să se întemeieze: 
o asemenea calomnie, și chiar în relațiunile mele personale, pe 
care le am de exemplu cu d. baron Rotenhahn, care reprezentă 
azi guvernul german, în relaţiunile mele cu directorul general 
al drumurilor de fier, în tot timpul acestor discuţiuni nici nu 
m-am dus să le vorbesc, nici n-au venit d-lor la mine; am evitat 
de a vorbi un cuvânt despre aceasta cu vreunul din ei. lată o 
declaraţiune francă, formală, absolută. 

Acum, d-lor deputaţi, spuneti-mi dv. ce trebuie făcut în 
fața acestor lucruri? Ce sistem este acesta al d-lui 
prim-ministru? Când din nefericire într-o ţară încă așa de 
puțin dezvoltată la viața publică, însuș încăruntitul 
prim-ministru se înjoseşte până a întrebuința asemenea arme 
de calomnie. 

Voci. A! 

Alte voci. La ordine! 

G. Chițu. Primul-ministru nu e capabil de calomnie. 

D. presedinte al consiliului. Lăsaţi, d-lor, voi răspunde eu. 

Voci. Să se retragă cuvântul. 

Eug. Ghika. Dacă-l retrage, îl însușesc eu. 

Voci. La ordine. (Zgomot.) 

D. presedinte al consiliului. Încă o dată vă rog, să lăsaţi a 
termina. Voi răspunde și în urmă dv. veți judeca. 

N. Dimancea. Cer cuvântul. (Zgomot.) 

Voci. La ordine. 

D. președinte. D. orator îşi va explica cuvintele. 

T. Maiorescu. Mă iertati, d-le preşedinte, însă nu am nimic 
de explicat. Și dacă dv. credeți că trebuie să aplicaţi 
regulamentul în contra mea, nu aveţi decât să o faceți. 

D. presedinte. Eu nu vă voi aplica regulamentul ca să vă arăt 
că nu ne este teamă nici chiar de cuvinte neparlamentare. 


(Aplauze.) 

T. Maiorescu. În ţările străine se vorbeşte despre 
democraţie, este un fel de proverb francez, care vorbește despre 
invidia democratică și despre calomnia democratică. Noi 
suntem ţară tânără în viaţa parlamentară. Oare ar fi bine să 
introducem și noi aceste lucruri:? Nu ne putem noi nivela și 
egaliza decât târându-ne în noroi? Ce folos poate să iasă? De 
ce să nu ne combatem noi unii pe alții în privința faptelor, ce 
în adevăr le facem, în privința ideilor, ce în adevăr le 
susţinem? Dar în privinţa unor insinuări de fapte, ce nu le-am 
făcut, merită oare a se face discuţiune? ȘI aceasta este oare în 
folosul vicţei publice? Apoi cu toți voim să ne cunoască ţara 
aşa cum suntem, și nu este oare o pagubă ce se aduce țării, când 
se ascunde sau se falsifică adevărul? Nu ştiu ce accent să găsesc, 
pentru ca să protestez în contra acestor atacuri nedemne de 
un ministru-preşedinte, cu trecutul, cu autoritatea d-lui 
Brătianu (zgomot). Repet dar, că aceste cuvinte, dacă de 
departe sau de aproape s-ar referi la mine, sunt lipsite de orce 
umbră de fundament, și prin urmare le declar de calomnie. 


(Zgomot.) 


D. președinte al consiliului. D-lor, astă-noapte, pe la 2 și 
jumătate ore, m-am deșteptat și aruncându-mi ochii pe 
masă, am găsit o epistolă, care era de la d. Maiorescu... 

O voce. O provocare la duel. (Zgomot.) 

D. presedinte. Eu am lăsat pe d. Maiorescu de a spune tot, 
lăsați și d-voastră pe primul-ministru de a răspunde. 

D. președinte al consiliului... în care scrisoare mă înştiinţează 
că are a-mi cere să explic cuvintele mele de ieri din Cameră. 

Eu urmez dezbaterile parlamentare din toate statele 
europene, și m-am întrebat: ce este această epistolă? Este o 
epistolă particulară? Nu, fiindcă n-am onoarea să fiu nici amic 
de capelă al d-lui Maiorescu. Este o interpelare? Nu, fiindcă 
trebuia să-mi vie prin biuroul Camerei. Este o citațiune? Nu, 

fiindcă nu era d-sa în drept a-mi trămite un asemenea act. Este 
un pitac Domnesc? larăși nu, fiindcă nu mai suntem în timpii 
aceia, şi astfel de la două ore și jumătate pănă dimineața am 
căutat să-mi dau socoteală despre aceasta și mi-am dat-o, 
fiindcă mi-am adus aminte de ceea ce s-a întâmplat mai 
deunăzi la Pesta, și de aceea vă rog să nu cădeţi în cursă. Să-mi 
permită d. Maiorescu a zice aceasta, fiindcă am văzut că caută 
pricină de ceartă, ca să nu zic de scandal, și cu atât mai mult, 
fiindcă văd că onor. d. Maiorescu îmi zice în acea epistolă că 
insinuez bănuieli, care ar atinge onoarea d-sale. 

Cesar zicea că nu sufere ca femeia lui să fie nici bănuită — 
dar nu zicea Cesar aceasta și pentru dânsul, fiindcă el era mai 
prudent decât Cesarii cei noi, aceştia merg mai departe, ei vor 
ca nici onoarea lor să nu fie bănuită, fie chiar prin insinuări. 

Interpelarea onor. d. Carp dovedeşte că acum este un plan 
nou de bătălie, aţi fost bătuţi de două ori... 

O voce. Ţara nu zice așa. 

D. președinte al consiliului. Apoi aci este ţara reprezentată 
de d-voastră toţi. Onor. d. Carp și mai ales d. Maiorescu, care 
ne dă lecţiuni de parlamentarism și de înaltă moralitate 
(aplauze), a zis că trebuie să întărim regimul parlamentar, care 
fără virtute politică se înţelege că este zdrobit. Dar prin aceste 
procederi credeți a dovedi sentimentele d-voastră de 
devotament pentru regimul parlamentar și pentru libertăți? 
Credeţi, că cu aceste mijloace aveţi să la întăriți? 

D-lor, noi avem un trecut care este cunoscut de țara 
întreagă, și dv. asemenea. 

Onor. d. Carp zice că dacă ar fi fost numai un fapt izolat 
cazul de ieri, nu ar fi avut însemnătate și nu i-ar fi mai turburat, 
dar este un sistem care, de când partida liberală a luat 
naștere, întotdeauna l-a întrebuințat contra d-lor. Ei domnilor, 
dacă noi ne-am permis vreodată insinuări, am avea cel puţin 
scuza că la școala dv. am învățat aceasta. Dar nu am făcut-o 
niciodată. (Aplauze.) 

Nu merg mai înainte de unire, ci la 1866, 1867 şi 1868..... 


Și apoi ministrul-prezident loan Brătianu, după felul 
obişnuit în mai toate discursurile sale, se abate de la 
chestie și vorbeşte de alte lucruri, de chestia evreilor, de 
Panaite Balș, de bandele bulgare etc., etc. Dar după o 
nouă stăruință a d-lui Carp, declară în sfârșit: 


Dv. m-ati acuzat că am făcut insinuări, a căror intenţiune 
era de a lovi în onoarea d-voastră. Eu nu cred că poate cineva 
să fie chemat la bara parlamentului pentru intenţiunile ce i se 
presupune că ar fi avut, mai cu seamă când cu nu am zis că 
d. Maiorescu a făcut acea scrisoare la Berlin; căci atunci ar fi 
trebuit ca eu să fi văzut scrisoarea, și negreșit că acei care scriu 
asemenea scrisori nu vin să-mi facă mie confidențe. Prin 
urmare, eu nu puteam să zic că d. Maiorescu a scris, pentru 
că n-am văzut scrisoarea d-sale, și nu puteam să afirm ceea ce 
n-am văzut, 


Dar dacă astfel ministrul-prezident pare a-și retrage 
insinuarea, se pregătise un alt atac personal în contra 
autorului acestei publicări. Căci îndată după 
ministrul-prezident intervine d. Emil Costinescu în 
dezbatere: 


E. Costinescu. D-lor, toată această discutiune a fost 
ridicată de o plângere de insinuaţiune și chiar de calomnii. 

Această plângere e făcută înaintea Camerei de acei care în 
toți timpii au procedat prin insinuaţiuni și acuzaţiuni atât în 
țară, cât şi în străinătate. 
Dar cel puţin d. Carp — este o dreptate care trebuie să i-o 
fac — deși era mult mai bine pus prin trecutul d-sale decât onor. 
d. Maiorescu spre a acuza cu mai multă violență, totuș trebuie 
să recunosc că s-a mărginit în marginile bunei-cuviinţe și n-a 
proferat nici un cuvânt ofensativ. 


648 TITU MAIORESCU 


Nu tot astfel a urmat d. Maiorescu. D-sa a declarat că s-a 
înjosit d. Brătianu, când a rostit acele insinuațiuni, ce i le 
atribuia, și n-a voit să retracteze cuvântul cu toate protestările 
Camerei; ne-a dat aci în termenii cei mai violenti o lecţiune 
de demnitate și de bună purtare. 

Nu trebuia să uite d. Maiorescu că piedestalul pe care voia 
să se urce ca să ne dea nouă o lectiune de demnitate și de 
respect al adevărului, acel piedestal a fost sfărâmat de colegii 
d-sale din învățământul superior, care i-au aruncat, nu o 
insinuare, nici chiar o acuzaţiune, ci o sententă, prin care l-au 
condemnat ca nedemn și înșelător al bunei-credinte. (Aplauze. ) 
Am sentenţa aci, este subscrisă, nu de demagogi, ci de 
persoane ca onor. d. Costaforu, un membru al dreptei, 
conservator de convingere, nu conservator pentru alte 
considerațiuni, este subscrisă de onor. d. Orăscu, de d. dr. 
Teodori şi dr. Capşa, persoane fără coloare politică, drepte şi 
de o imparțialitate incontestabilă, prin acea sentenţă se 
declară că: „neavând în vedere decât demnitatea corpului 
profesoral şi paza legilor condamnă pe d. Titu L. Maiorescu si 
fie destituit din postul de profesor de la Facultatea de Litere din 
laşi”. (Aplauze) 

T. Maiorescu. Cer cuvântul în chestie personală. 

E. Costinescu. Şi d-ta, asupra căruia apasă o asemenea 
condemnaţiune, pe motiv că ai înșelat buna-credință, d-ta ne 
întrebi ce educaţiune am făcut noi țării? Dar ce educaţiune ai 
făcut d-ta studenţilor ce veneau să te asculte? (Aplauze.) Ce 
educaţiune ai făcut d-ta tinerimii, căreia voiai să-i dai o nouă 
direcţiune? Educaţiune de a surprinde buna-credinţă a 
colegilor săi? 

lacă cine ne face nouă lecţiuni de demnitate și de bună 
credință. Nu are dreptul să se indigneze în contra unci 
insinuări, care ar presupune un lucru neleal, acela care a făcut 
acte de surprindere și de înșelare a bunei-credinte, acte mai 
mult decât neleale. 

D-lor, am văzut că s-a propus o moţiune spre a protesta 
“în contra acuzaţiunilor, în contra calomniilor, să spun 
„cuvântul, rostite de onor. d. Maiorescu contra partidului liberal 
i a guvernului. Eu, d-lor, cred că nu este de demnitarea 
Camerei să voteze o asemenea moţiune, când acele acuzaţiuni 
roced de la o persoană condemnată de tribunalul cel mai 
mparțial pentru nedemnitate și lipsă de bună-credință. Acele 
cuzaţiuni nu pot să atingă pe acei către care se adresează, ci 
se întorc asupra celor care le-au adresat. (Aplauze.) 


După câteva cuvinte ale d-lui N. Ganea în contra 
d-lui Costinescu, vorbeşte: 


© G. Chitu. D-le preşedinte, eram decis a nu mai vorbi, deși 
 fusesem înscris după d. Fleva, fiindcă văzusem că explicaţiunile 
“cerute se dedeseră așa încât eu consideram cestiunea ca 
puizată; dar când am văzut depuindu-se la biurou o moţiune, 
pe care eu cel puțin nu o aprob în ceea ce privește redacțiunea 
j, m-am văzut nevoit a lua cuvântul să mă rostesc contra ei. 
unt pentru o moţiune de ordine de zi, dar nu pentru o 
edacţiune ca aceea, în care este formulată moţiunea depusă 
a biurou. Onor. și stimabilul d. Ganea mă îndeamnă a reveni 
asupra deciziei mele și a zice două cuvinte asupra fondului 
hestiei pentru deslușirea noastră a tutulor. 

D-lor, eu disting în incidentul de astăzi două chestii tot 
șa precum sunt și două persoane, care au cerut cuvântul una 
după alta şi au introdus chestia aci. 

D. Maiorescu a făcut o cerere de explicări personale d-lui 
prim-ministru. D-sa auzind ceea ce s-a vorbit, luând cunoștință 
“de cuvintele d-lui prim-ministru rostite ieri la tribuna acestei 
Adunări, mai auzind și de la alții oarecare șopte, care toate 
coroborau în a face pe d. Maiorescu să bănuiască că d-sa ar fi 
unul din acei români și deputaţi la care s-a făcut aluziune, căci 
-sa este agent direct al companiei drumurilor de fier, și că d-sa 

ar fi scris în contra intereselor patriei noastre, d. Maiorescu, 
zic, în mijlocul unor astfel de împrejurări, acablar de 
informaţiuni atât de împovărătoare persoanei și personalităţii 
sale, era în drept să vie a cere explicaţiuni și să facă ceea ce a 
făcut, declarând că nu este d-sa cel care a scris, că d-sa n-a 
vorbit nimic, și cu aceasta a dat dreptul fiecărui care ar putea 
proba contrariul, să-l taxeze de trădător de țară. 

T. Maiorescu. Da, primesc. 

G. Chitu. Căci orcare român ar lucra cu ştiinţă în contra 
intereselor țării, fie politice, fie economice, fie finanţiare, este 
un trădător. 

Ce să fac însă d-lui Maiorescu, dacă în explicările ce a cerut, 
cu un drept foarte legitim, d-sa s-a pus prin starea 
dispozițiunilor sale sufletești la un nivel atât de ridicat, încât 
a scos expresiuni, care de almintrelea nu ies niciodată din gura 
d-sale. Și aceasta la adresa cui? La adresa d-lui prim-ministru, 
la adresa d-lui loan Brătianu. 

Vă aduceţi aminte că am fost indignat, când am auzi! 
zicându-se că d. Brătianu ar fi capabil să urzească contra cuiva 
insinuări nedemne; căci a face insinuări, a lăsa prin alții să sc 
șoptească insinuări în contra unei persoane, este în adevăr a 
urzi o calomnie, și de aceea majoritatea acestei Camere și toati 
Camera a trebuit să protesteze, fiindcă nimeni nu are dreptul, 
fie chiar pentru întreaga viață a d-lui Brătianu, să-i arunce 
stigmatul de calomniator. 

D. Maiorescu dar, fiind în drept de a cere explicațiuni și 
a da explicațiuni pentru apărarea d-sale, a greșit, după părerea 
mea, în ceea ce privește modul explicațiunilor, și pentru aceasta 
a primit și de la noi individual și va primi și prin motiune o 
respingere energică a acelor ofensatoare și injurioase expresiuni. 


Credem că d. Chițu nu avea dreptate în observare 
sa finală. Cuvântul de calomnie, întrebuințat de autorul 
acestei scrieri în apărarea sa, este singurul cuvânt ce se 

putea întrebuința în împrejurările dare, și cel mai 
corect parlamentarism trebuic să-l admită pentru 


asemenea cazuri. 
Monitorul continuă apoi: 


„Se dă citire următoarelor moţiuni; 

1. Camera constatând, că cuvintele d-lor înterpelatori sunt 
pure calomnii, le respinge cu indignaţiune și trece la ordinea 
zilei: 

N. Dimancea, Pantazi Ghica, Gr. Serurie etc. 

2. Camera, ascultând cuvintele demne și logice ale d-lui 
prim-ministru, respinge acuzările interpelanţilor. 


P. Cernătescu. 


3. Camera, ascultând explicațiunile d-lui prim-ministru şi 
regretând cuvintele pronunțate de către interpelanţi, trece la 
ordinea zilei. 


R. Pătărlăgeanu. 


Propunerea întâia și a doua, puindu-se fiecare la vot, se 
respinge. 
Propunerea a treia se adoptă.“ 


A urmat apoi îndată dezvoltarea chestiei personale, 
provocate de d. Costinescu prin sentența profesorală, 
cetită odinioară în Cameră și de d. Aristid Pascall. 


D. președinte. D. Maiorescu are cuvântul în cestiune personală. 
T. Maiorescu. D-le preşedinte, în decursul discuţiei asupra 


unei chestii personale ce o făcusem în privința cuvintelor zise 


1 Vezi vol. I, pag. 379 și 384 (ed. n. — p. 243 și 247). 

ieri de d. prim ministru, onor. d. Costinescu a adus un act 
înaintea dv., care mă sileşte la o altă chestie personală, 
relativă numai la acest act, la acea sentenţă de condamnare. 

D-lor, se poate să vă fi surprins pe dv. aflarea sentenţei la 
d. Costinescu tocmai în acest moment; căci eu nu anunțasem 
nici în Cameră, nici în public, că voi vorbi azi, și presupun că 
d. Costinescu nu umblă cu toate actele mele, și cu cele de acum 
10 ani trecuţi, în buzunar. Ar fi prea multă onoare pentru 
mine. Vedeți dar ce folos a avut procedarea, ce din politeță am 
crezut că trebuie să o întrebuinţez, deși d. Brătianu v-a spus 
că nu o înţelege, adică de a înștiinţa pe d. prim-ministru încă 
de aseară rugându-l să vie la Cameră, căci am să relev câteva 
cuvinte din cele zise de d-sa în şedinţa de ieri. Am făcut aceasta 
tocmai ca să pun pe d. președinte al consiliului în poziţie ca, 
dacă are acte în contra mea, să le aducă, sau dacă nu are nici 
un act, să pregătească tărâmul luptei, așa cum d-sa va crede că 
e mai bine, fără a fi surprins de mine. Ei bine, răspunsul ce 
mi s-a dat de d. Brătianu la acuzaţia ce am relevat, a fost că 
nu mă privește pe mine insinuarea d-sale cu chestia drumului 
de fier. Însă acuzarea vine acum preparată sub altă formă, prin 
actul prezentat de d. Costinescu, deși nu are nimic a face cu 
drumurile de fler. 

D-lor, eu nu voi zice, ca onor. meu amic d. Nicu Ganea, 
că acest act n-ar fi de domeniul discuţiunii publice; din contră, 
recunosc că acel act este un act public, și recunosc că actele 
publice se pot totdeauna discuta în public. Fac însă din capul 
locului o rezervă: este evident, d-lor, că din actul acesta, 
prezentat de d. Costinescu și făcut în contra mea la 1870, nu 
rezultă nimic relativ la interpelarea de astăzi. Prin urmare acest 
act a intrat în discuţia dv. fără nici o legătură de idei sau de 
fapte, și dacă discuția e străină, nu eu o fac, ci mi se face de 
alții. 

De un lucru numai am să mă plâng pentru întroducerea 
acelui act înaintea dv. Stiti că sunt multe feluri de a fi cineva 


DISCURSURI PARLAMENTARE 653 


neexact: e felul acela, oarecum mărginit sau brutal, când de 
exemplu cineva e neexact cu totul, când adică afirmă în toate 
privirile ceva contra adevărului; în asemenea fel de neexactitate 
nu alunecă lesne un om mai inteligent. Mai este însă un mod 
oarecum mai dibaciu de a fi cineva neexact, însă cu atât mai 
condamnabil: este acela de a spune numai o parte. 

Să vedeti, cum a fost cu sententa. Mai întâi de toate acest act, 
această sentenţă profesorală a fost casată de minister, și 4 zile după 
prezentarea ei am fost eu invitat să funcţionez mai departe, și am 
functionat mai departe până la 1873, când d. ministru al cultelor 
de atunci, gencralul Tell, s-a crezut autorizat a ne refuza si mie 
şi d-lui Nicolae lonescu, care eram profesori la Universitatea din 
Iaşi, dreptul de a veni la Cameră fără concediu. Noi atunci nu 
am cerut concediu pentru Cameră, și d. general Tell ne-a decretat 
demisionaţi. Când după d-sa am venit eu la guvern, în aprilie 
1874, mi-am făcut datoria constituțională şi am reintegrat 
imediat pe d. Ionescu, pe care nu l-am considerat niciodată 
demisionat după lege. Pe mine se înțelege că nu m-am reintegrat, 
am lăsat pe profesorul numit de d. Tell în locul meu să 
funcţioneze; funcţionează și astăzi, nu m-am adresat la nici unul 
din urmașii mei în minister, ca să repare acea injustiție, și se 
înțelege că d-lor nu s-au gândit ca să o repare de la sinel. 

Mă mărginesc dar a constata că după acea pretinsa 
destituire a d-lui Costinescu eu am funcţionat ani întregi ca 
profesor la universitate până la rău interpretata demisionare 
din partea d-lui Tell. Vasăzică este o chestie oarecum numai 
academică, ce o ridică d. Costinescu. Dar fiindcă a fost adusă 
înaintea dv., daţi-mi voie să o explic acum pe deplin, chiar așa 
academică precum este. 

Nu pentru prima oară se aduce acea sentenţă înaintea 
Camerei. D. Costinescu nu are meritul originalității. Am mai 


! Vezi în vol. I, pag. 114-122, discursul asupra profesorilor deputați 
(ed. n. — p. 81-86). 

auzit-o cetindu-se în contra mea; fiindcă, d-lor, nu știu cum 
se face, dar la toate încercările mele de a discuta chestiile 
parlamentare cu argumente impersonale, mi se răspunde foarte 
adese numai cu argumente personale ca cel de fată, care nu 
probează nimic pentru punctul în discuţie. L-am mai auzit dar 
cetindu-se acel act de către d. Aristid Pascal în 1876; și atunci, 
ca și acum, era cu totul altă chestie în joc. Eram ministru, pe 
atunci și se discuta legea instrucţiunii publice prezentată de 
mine, şi ca o prealabilă atacare în contra mea s-a cetit acest act, 
unde erau subscriși d. Orăscu, răposatul și regretatul 
Costa-Foru, amândoi amici ai d-lui Boerescu, și altii. Şi câteva 
zile după aceea în Senat (căci în Cameră atacul n-a izbutit) tot 
după initiativa d-lui Orăscu mi s-a dat un vot de blam, că adică 
aș fi călcat legea nu mai știu în ce altă privinţă. 

Din nenorocire la 1876 eram ministru, când s-a cetit aici 
aceeaș sentenţă a d-lui Costinescu, și am crezut că nu este de 
demnitatea ministrului să răspundă apropo de legea 
instrucţiunii publice de un fapt, ce în orce caz nu-l făcuse ca 
ministru. (Zgomot.) 

Dar acum, când mi se impută din nou, însă în calitatea 
mea de deputat, oare cum mai terre à terre, trebuie să 
răspund odată. 

Vedeţi ce a fost: 

În toamna anului 1869 (nu sunt amicii mei la guvern, 
adversarii au arhiva la dispoziţia d-lor și așadar se poate 
controla cu toată siguranța exactitatea celor ce zic) am 
prezentat rectorului Universităţii din lași, la care eram 
profesor pe atunci, următoarea petiție, care este la acte: D-le 
rector, ziceam pe cât îmi aduc aminte acum după 11 ani, sufăr 
de o hemicranie, de o migrenă permanentă a jumătății 
capului, și anume la partea stângă; în această stare îmi este greu 
să predau continuu lecţiuni de filosofie de 4 ori pe săptămână. — 
lertați-mă, dacă dau aci oarecare amănunte. Poate unul sau 
altul din cei ce au asistat vreodată la lecțiunile mele publice 

de filosofie, își va aduce aminte că cel puţin eu unul nu luam 
numai o carte a altora ca să o recitez, ci-mi compuneam cursul 
filosofic pe cât puteam din propriile mele gândiri sau cel puțin 
din observări critice asupra gândirilor altora. Era dar o 
lucrare totdeauna din nou făcută, oarecum în acele momente 
concentrată, și combinată cu toată energia spiritului, de care 
pot dispune, și pentru care se cerea cel puţin liniște și 
continuă pregătire. Poate nu greşesc prea mult în contra 
modestiei, dacă vă repet: cursul meu de filosofie, cum îl 
tineam, l-am ţinut cu toată încordarea științei și puterilor mele 
intelectuale, mari sau mici, atâtea câte le am. 

Mi-am zis atunci: nu pot să iu acest curs în starea 
zdruncinată a sănătății mele fizice. Însă am declarat încă de 
pe atunci: pentru orele pe săptămână, în care voi lipsi, voi face 
la reînceperea cursului îndoite ore de lecţiuni, așa încât să nu 
piarză studenţii nimic. Am prezentat rectorului universității 
certificatul doctorului Flaischlen. Cine este din Iași, știe de ce 
autoritate şi de ce buna reputaţie se bucură doctorul 
Flaischlen, 

O voce. Este doctorul primar al orașului. 

T. Maiorescu. Această hemicranie a ajuns însă așa de 
departe, încât este azi știută în rezultatele ei de toți câți mă 
cunosc ceva mai de-aproape, toţi știu că am auzul greu; partea 
stângă a organului meu auditiv este cu totul paralizată, am 
asurzit în partea aceasta. 

Vă puteți închipui poziția unui om, care are familie 
precum o am, şi care prin munca sa este singurul sprijin al 
existenţei acestei familii, când se vede lovit de o asemenea 
nefericire, care îi pereclitează toate mijloacele de existență. 
Căci, știți, d-lor, că acest om (precum adeseori mi se impută 
din partea d-lui ministru-președinte, deși nu înțeleg bine 
imputarea) este, cum zice d. Brătianu, din opincă și trebuie 
să muncească pentru a trăi. 

Pe baza acestui certificat dar al doctorului Flaischlen m-am 
dus și la Berlin, unde am fost supus tutulor încercărilor pentru 
curări otologice. M-am consultat la Berlin cu doctorii 
Bardeleben si Kremnitz și îndeosebi cu doctorul specialist 
pentru aceste suferințe, cu doctorul Lucae, care m-a și tratat 
tot timpul necesar. M-am întors în ţară cel puțin cu asigurarea 
că boala mea nu este în așa grad periculoasă, după cum ar fi 
când un ochiu s-ar găsi atacat, căci atunci ar fi direct 
amenințat şi celălalt ochiu, și că în fine este probabil că voi 
rămâne cu auzul în partea dreaptă scăpat, dacă mă voi păzi. 
M-am mai liniștit și am reînceput prelecțiunile mele la 
Universitatea din Iaşi, cu numărul îndoit de ore, pănă când 
voi fi împlinit lipsele ce le făcusem. Acest început de îndoire 
al orelor se constată din registrul de prezentă al Universităţii. 

Însă, d-lor, în răstimpul de la mijlocul lui noemvrie 1869, 
când am făcut rectorului Universităţii acea declarare sprijinită 
pe atestatul ce v-am spus, și pănă după ce m-am întors de la 
Berlin în ianuarie 1870 a trecut o lună și jumătate sau două 
luni. În aceste două luni, sau poate era și ceva mai mult, am 
pledat, pe cât îmi aduc aminte, de vro 7 ori înaintea 
tribunalelor din tară. Cursul nu mi l-am ţinut; pregătiri 
intelectuale pentru acel curs de filosofie nu mai făceam, nu 
eram în stare să fac, dar procese luate de mai înainte, pe care 
nu le puteam amâna, le-am pledat. 

Puneţi-vă în poziţia unui om care trebuie să muncească 
pentru ca să trăiască, a unui om, de munca căruia este legată 
existența sa şi a familiei sale şi care se vede amenințat de 
surditate, adică tocmai de o stare, care i-ar face imposibilă 
continuarea ocupaţiunii, din care trăiește, și întrebaţi-vă: dacă 
trebuiam și puteam eu să refuz mijloacele de a câștiga ceva mal 
mult spre o slabă asigurare a familiei mele în viitor, și dacă pe 
de altă parte puteam să am în acel timp liniștea spiritului 
necesară pentru a face prelecţiuni abstracte de filosofie? 

Ei bine, d-lor, oameni suntem noi? Oameni cu simţirea 
caldă, cu înţelegerea elementară a suferințelor omenești? Și este 
drept, ca de aceasta să se lege astăzi cineva ca să facă o armă 
de acuzare în contra mea? Apoi, d-lor, pe asemenea temei se 
acuză profesorii de universitate, cum că au înșelat pe colegii 
lor sau au surprins buna-credinţă a nu știu cui, că adică în loc 
să predea cursul s-au dus să pledeze pe la tribunal în o sumă 
oarecare de procese? Dar lecţiunile universitare sunt materii, 
care se pot impune cu cnuta în împrejurări așa de nefericite, 
precum erau cele ce vi le-am expus? lertaţi-mă, n-aş voi mai 
ales acum să lipsesc de la modestie; dar totuş nu mă pot opri 
a spune că poate am dat probe, că nu-mi este indiferentă știința 
și profesoratul, n-am fost om care am alergat vreodată după 
funcțiuni, care am încercat vreodată în viața mea să trăiesc 
degiaba din budgetul statului; am ținut poate sute de 
prelecţiuni populare afară din cursul meu, le tineam chiar ca 
ministru în Bucureşti, am scris cărți, i iertaţi-mă să spui acum 
și aceasta: le-am tipărit cu cheltuiala mea, căci știți, că numai 
literatura şi în genere lucrarea curat intelectuală sau artistică 
nu se poate zice că este lucrativă la noi. Apoi eu puteam fi acela, 
care să stea degiaba în budgetul statului? Era echitabil, ca 
tocmai mie să mi se impute şi astăzi să se repete această 
imputare, că nu mă interesez de chestiile intelectuale şi că-mi 
caut exclusiv alte interese? 

Dar să revenim la sentența profesorală, exibară de d. 
Costinescu. 

Mă întorc de la Berlin în ianuarie 1870 și îndată încep 
prelecțiunile îndoite, ca să nu se piardă orele de absență, cum 
v-am spus. Atunci deodată mă trezesc mai întâi cu niște depeși 
ale ministrului... era la Ministerul Cultelor și al Instrucțiunii 
Publice d. G. Mârzescu... Ministerul Cultelor depeșează la toți 
prezidenţii tribunalelor şi curților din ţară, întrebând: când a 
pledat Maiorescu acolo? și cu modul acesta s-a constatat că am 
pledat de nu ştiu câte ori în toată țara. Așa este convenabil să 

se trateze profesorii de universitate? Înainte de a fi ei înșii 
întrebaţi, li se lansează asemenea depeși inchizitoriale pentru 
pretinse absenţe nemotivate? Atunci în fine vine și formidabila 
acuzare arătată de d. Costinescu: ai înșelat buna-credinţă a 
guvernului, ai surprins încrederea rectorului, ai scris că ești 
bolnav, dar nu erai bolnav etc. Am fost citat la București, dar 
(poate că e păcatul meu de a fi prea indiferent în chestii 
personale, unde văd din capul locului lipsa de justiţie) faptul 
este, că nici nu m-am dus la București; am trimis numai înscris 
ceea ce v-am spus acum. S-a pronunțat acea sentență în lipsa 
mea, însă ministrul a casat-o, și eu n-am avut nici măcar 
încunoștiinţare de a întrerupe cursul meu, pe care l-am 
continuat înainte până în anul 1873. 

D-lor, iertaţi-mă că v-am luat 20 minute cu această 
explicare personală. Dar dacă-mi pare rău, că am fost silit să 
o fac, sper cel puţin, că de acum înainte ne vom cruța unii pe 
alții cu asemenea lucruri penibile. (Aplauze.) 


52 


Pentru restaurarea Bisericei Episcopale de la 
Curtea de Argeș 


(Sedinta Camerei de la 12 ianuarie 1881) 


Ministrul cultelor B. Conta cere ultimul credit 
pentru restaurarea externă a Bisericei Episcopale, despre 
care vorbește mai pe larg discursul 18 și nota cu 
scrisoarea lui Al. Odobescu din volumul I'. Asupra 
acestui credit d. Nicolae Ionescu face câteva observări cu 
o străvezie animozitate în ceea ce privește pe d. Lecomte 
du Nouy. (Mai târziu, în 1889 şi 1891, întreprinde în 
unire cu dd. C. Esarcu, Gabrielescu, Sterian etc. o 
întreagă campanie în contra eminentului architect.) Spre 
a nu lăsa Camera sub impresia celor zise de d. N. lonescu, 


se rostește discursul următor: 


D-lor deputați, sunt câteva întrebări, şi ar fi de dorit să fie 
mai multe, în privinţa cărora din fericire nu este de trebuință 
să facem politică de opoziție, ci ne putem mărgini a da fiecare 
lămuririle cerute pentru a ne convinge unii pe altii, fără spirit 
de partid. Așa vă rog să-mi daţi voie a zice câteva cuvinte în 
chestia de față, fără nici o opoziţie, fie chiar numai aceea, pe 
care a știut onor. preopinent d. Ionescu să o pue cu o fină 
ironie la adresa d-lui ministru de culte. 


1 Vezi vol. I, pag. 258-275 (ed. n. — p. 168-179). 
pag p 

D. N. Ionescu se întreabă, de ce s-au cheltuit mai mult 
decât cei 250 000 lei preliminati în proiectul de la început? 
D-lor, când a fost vorba să se îngrijească starul roman de 
restaurarea acestei admirabile biserici episcopale, s-a adresat 
guvernul la una din autorităţile cele mai recunoscute din 
Europa ca specială în această privință, s-a adresat la d. Viollei 
le Duc, care tocmai atunci era între altele ocupat în patria sa 
cu restaurarea unui monument celebru, al catedralei Notre 
Dame de la Paris, şi avea sub conducerea sa mai multi 
architecti, elevi ai săi, formaţi în arta specială de a restaura. 
Căci, d-lor, nu toți architecţii sunt capabili de aceasta. Poate 
să fie cineva foarte bun architect în celelalte şi să nu cunoasca 
nimic în ceea ce privește restaurarea credincioasă în forma și 
spiritul unui monument vechi. — Când s-a adresat guvernul 
la d. Viollet le Duc, acesta, ca un mare artist şi mare iubitor 
al operelor de artă oriunde s-ar fi aflat ele, s-a grăbit să răspundă 
la apelul nostru și ne-a trimis pe un asistent al său, pe d. de 
Baudor, ca să-și procure o idee prealabilă despre ceea ce era 
de făcur la edificiul din Curtea de Argeș. D. de Baudor a venit 
în vara 1874, a studiat monumentul, a făcut un prim plan, se 
înțelege în lineamentele cele mai generale, și a fost de părere 
că restauraţiunea din afară a zidurilor, însă fără colorarea lor 
polichromă în modul în care era ea în vechime, are să coste 
peste 250 000 franci, după cât îmi aduc aminte, fără a vă 
garanta însă exactitatea cifrei în această vorbire improvizată. 
S-a întors la Paris d. de Baudot tot în 1874, a supus planul 
d-lui Viollet le Duc, şi acesta ne-a trimis pe d. Lecomte du 
Nouy, care din 1875 a început, şi astăzi (trebuie să o 
constatăm cu fericire) a şi terminat lucrarea sa în ceea ce 
priveşte restaurarea din afară. 

D. Lecomte, un eminent elev al neuitatului Viollet le Duc, 
fusese, înainte de a veni în România, câţiva ani în Orient, în 
Egipt, dar mai ales în Siria și Palestina, unde a fost atașat unei 
misiuni archeologice a d-lui Clermont Ganneau, ale cărei 

rezultate ilustrate cu desemnurile d-lui Lecomte se vor publica 
în curând la Paris, şi rămăsese apoi însărcinat de Princesa de 
Latour d'Auvergne tot în Palestina cu lucrări architectonice 
în stilul oriental, drept aduceri-aminte de locurile memorabile 
din viata lui Christos. Cu această preparare și sub asemenea 
asupicii a venit d. Lecomte du Nouy în mijlocul nostru și a 


început importanta sa lucrare. 

Permiteţi-mi, d-lor, să fac aici o paranteză și să-mi 
îndeplinesc o datorie faţă de d. Lecomte. 

Nu este destul să atingem numai cestiunile finanţiare, când 
este vorba de un monument de o însemnătate așa de mare, și 
de un artist, care şi-a pus eminentul său talent în serviciul 
restaurării acestui monument. Cred că este de datoria noastră, 
ca să aducem cu această ocazie în Cameră un omagiu de 
recunoștință acestui bărbat, care, venit din Franția într-o țară 
ca a noastră, înrudită prin sângele locuitorilor ei cu patria lui, 
dar în fine totuș străină pentru el, s-a însărcinat cu însemnata 
misiune artistică ce i-a fost încredinţată și în mijlocul 
împrejurărilor celor mai grele și cu multe sacrificii, de care nu 
este locul să vorbim aici mai în detai, a adus-o la un bun sfârșit 
prin talent, prin energie, prin conştiinţă și prin o iubire de artă 
mai presus de laudă. 

D. Lecomte de Nouy a venit dar la Curtea de Argeș, unde 
nu a găsit ca prepararea aproape nimic. A trebuit să inventeze 
şi să dirigeze o întreagă organizare administrativă pe lângă cea 
artistică, să facă planuri, să desemneze toate detaiurile, să aducă 
oameni capabili, să-și procure chiar locuinta și hrana 
numeroşilor lucrători, ce-i concentrase în această tabără 
artistică. 

Ştiţi, d-lor, că biserica Episcopală de la Curtea de Argeș 
fusese zguduită odată prin cutremur şi mai pe urmă fusese 
vătămată prin două focuri. Două turnuri erau prin zguduire 
scoase din linia postamentului lor de deasupra bolrei bisericei, 
legătoarele lor de fler în parte rupte, zidurile boltei la unele 


662 TITU MAIORESCU 


locuri crăpate, polichromia aproape distrusă de schimbările 
atmosferice și de foc, frumosul baptiseriu dinaintea bisericei 
desfăcut și pus într-un șopron. Aci erau toate de refăcut, și cu 
ce artă migăloasă! Fiecare ornament trebuia studiar, desemnat 
și sculptat apoi în piatră cu forma lui specială. Și aceste forme 
speciale sunt una din particularităţile admirabile ale edificiului. 
Fiecare desemn de ornament este deosebit de celălalt, și mai 
ales în numeroasele scuturi rotunde, care sunt bătute cu niște 
capete de cui de piatră în partea de sus a boltei, sub frumosul 
carnis în formă de stalactite, se vede cea mai bogată fantasie 
în felurite forme, așa încât fac împreună un fel de cartă de 
model al ornamenticei mauro-veneţiene. Pentru asemenea 
lucrări de restaurare se înțelege că trebuiau tăietori de piatră 
și alți meșteri cu gust și cu cunoștiinţe,. Acești oameni au 
trebuit să fie aduși de departe, căci nu se găseau la noi. Pe unii 
i-a adus din Franța, pe alţii din Italia, unul din Palestina. Erau 
dar o sumă de lucrători veniţi, și biserica era la o jumătate de 
oră afară din orășel. A trebuit o întreagă combinare 
administrativă pentru a le pregăti locuința și traiul lângă 
edificiu, a-i priveghia și îmbărbăta la lucru, a mentine 
disciplina între ei, a îngriji de plata lor regulată. 

Și toate acestea în sarcina d-lui Lecomte în afară de 
misiunea sa curat artistică, a d-lui Lecomte singur, în ţară 
străină, într-o localitate cam afară de circulația cea mare, 
adeseori expus la dificultăți și de altă natură, pe care prefer a 
nu le mai atinge. Și pe lângă toate acestea, în mijlocul feluritei 
sale ocupaţii, în mijlocul lucrărilor de tot felul, izbucni 
răsboiul între ruși și turci și întrerupse lucrarea în multe părţi 
ale ei: transporturi împiedicate, lucrători fugiți, neliniște 
generală. Se înțelege că nici ministrul în acea vreme, chiar dacă 
ar fi voit, nu avea capul liber ca să se ocupe de restaurări 
artistice, și nici mijloacele finanţiare nu erau disponibile în cifra 
cerută ca să se facă lucrările în toată întinderea. De aci se 
explică întârzierea în mare parte și o sporire a cheltuielilor 


pieminami 

totale prin continuarea unor salarii pe un timp cu mult mai 
îndelungat decât se prevăzuse în proiectul primitiv. 

Acum în ceea ce privește zidirea, se știa de mai înainte și 
s-a putut constata în decursul restaurării zidurilor și a 
ornamentelor de piatră, că biserica fusese primitiv colorată și 
strălucea în frumoasa polichromie a atâtor edificii orientale. 
Mai ales printre acele nenumerate figuri de stalactite şi 
printre liniile caracteristicei coarde împletite în trei, care 
încinge mijlocul edificiului, erau urme vizibile de colori și de 
aurire. Eu însumi le-am putut vedea în diferitele rânduri, în 
care am fost la Curtea de Argeș. Atunci d. Lecomte a fost fireşte 
însărcinat de minister să termine restaurarea externă împreună 
cu această podoabă a polichromiei. 

Asupra colorării acesteia am auzit la noi diferite păreri; unii 
ziceau că nu trebuie să se facă tocmai așa, alții că este prea mult 
aur, alții că s-a alterat forma cea vechie etc. D-lor, acestea sunt 
chestii, care trebuiesc dezlegate de oamenii cu oarecare competență, 
și nu este de nici un folos să facem critică fără cunoștință de cauză! 
D. Lecomte du Nouy, a cărui competentă după antecedentele sale 
este mai presus de contestare, ne afirmă că aşa a fost polichromia, 
și așa a trebuit să fie restaurată, precum s-a făcut. 

D. ministru de culte se înțelege că a trimis o comisiune 
pentru a-și da părerea asupra lucrării terminate, și a făcut foarte 
bine că a numit în acea comisiune tot ce avem noi mal 
competent întru aceasta. Va fi destul să vă numesc pe d-nii lon 
Ghica şi Dimitrie Sturdza între alții. Comisiunea în unanimitate 
a opinat că lucrarea d-lui Lecomte nu lasă nimic de dorit. 

Trebuie dar să avem convingerea, că bine s-a făcut 
restaurarea. Adaog că și d. Alexandru Odobescu, eminentul 
nostru archeolog, de câtva timp absent din tară, a văzut 
adeseori lucrarea d-lui Lecomte și a fost totdeauna un zelos 
susțiitor și adeseori sfătuitor al d-sale. 

Negreşit, că acea împodobire polichromă, care s-a văzut 
în urmă că era necesară, a ocazionat niște cheltuieli neprevăzute 

la început, şi astfel se explică, pe lângă întârzierea menţionat 
mai sus, suma cheltuită pănă, acum cu restaurarea aceasta. Dar 
acum, când lucrarea este terminată, eu cred că trebuie să ne 
felicităm cu toţii, că toate guvernele care s-au succedat, 
conservatori, multicolori și liberali, au contribuit fiecare câi 
au putut ca să se reînnoiască și să se păstreze acest monument, 
care este fără îndoială cel mai frumos ce-l avem în ţara aceasta, 
și totdeodată un monument care dovedește până la ce grad de 
cultură și de prosperitate a trebuit să fie ajunsă România la 
începutul secolului al 16-lea, sub domnia lui Neagoe-Vodiă. 

Pentru aceste cuvinte și în urma explicaţiunilor ce ni s-au 
dat din toate părțile fără deosebire de nuanțe politice, vom 
declara cu toţii, prin votul nostru, că suntem multumiti de 
marea operă de artă naţională, care s-a terminat într-un mod 
așa de fericit. (Aplauze.) 


— Se pune la vot luarea în considerare a proiectului 
de lege şi se primește în unanimitate, Art. | şi 2 se adoptă 
fără discuțiune. 

— Se pune la vot proiectul de lege în total și 
rezultatul scrutinului este cel următor: 


Votanti ce 73 
Majoritate reglementară . . . 37 
Bilealbe............... 72 

Contra încurajării turburărilor 


(Sedinta Camerei de la 13 martie 1881) 


Ministerul din acel timp: 


|. C. Brătianu, prezident și finanţe, 
B. Boerescu, externe, 

A. Teriachiu, interne, 

D. Giani, justiţie, 

General Slăniceanu, răsboi, 
Colonel Dabija, lucrări publice, 

B. Conta, culte. 


După atâta întârziere, în decursul anului 1880 
independența Statului Român este în sfârșit formal 
recunoscută de Puterile europene. Aceasta și explică 
stăruința lui loan Brătianu de a păstra pe B. Boerescu la 
Ministerul de Externe. Prezenţa lui B. Boerescu în 
cabinetul liberal, tocmai fiindcă fusese ministru sub 
Lascar Catargi și luase o parte însemnată la încheierea 
convenției comerciale cu Austro-Ungaria, da Marilor 
Puteri un fel de garanţie pentru guvernul unui partid, 
care nu se prea distinsese în trecut prin fidelitatea sa 
dinastică, nici prin respectarea conveniențelor 
internaționale. 

Nu e vorbă, loan Brătianu, având acum experienţa 
unei mai îndelungate conduceri a afacerilor publice, 
devenise un adevărat om de stat și om de guvern. Dar 
în partidul său regenerarea și îndrumarea spiritelor spre 

ordinea monarhică mergea mai cu anevoie. Apucăturile 
revoluționare se bucurau încă de simpatia multor 
liberali, iar despre prezidentul Camerei C. A. Rosetti (și 
ce influență avea el pe atunci asupra partidului!) se zicea 
că este și rămâne republican de convingere. 

Acest contrast între un guvern monarhic și veleităţile 
turburăroare ale partizanilor săi se manifesta din când în 
când în mod intolerabil. Autoritatea lui C. A. Rosetti în 
partidul liberal, poate și amintirile de la '48 puneau pe 
acest partid în oarecare raport (desigur, nebănuit de 
mulțimea aderenţilor) cu elementele extreme din 
Europa, îndeosebi cu Internaționala revoluţionară, care 
încerca pe atunci din Londra să se organizeze mai 
temeinic, având o filială şi la Bruxelles, unde se strecurau 
unii Români și dobândeau prin chiar aceasta un titlu de 
bună primire în ochii lui C. A. Rosetti. Între alții, 
B. Conta pare a-și fi pregătit în asemenea mod cariera 
politică în ţară. Poate d. G. Panu, pe atunci 
prim-procuror și om de încredere al partidului liberal în 
Iași, ar fi în stare să ne dea mai multe deslușiri asupra 
acestei curioase faze a mișcării noastre politice. Era destul 
ca un student român să fi fost expulzat drept anarhist 
chiar de poliţia republicană din Paris, pentru ca să fie 
îndată numit la Bucureşti în posturi mai înalte, d. e. la 
Ministerul de Finanţe. Prefectul poliției capitalei, mai 
târziu ministru de interne, Radu Mihai, protegea fățiș 
pe socialistul-nihilist dr. Rusel, care fusese numit 
profesor la seminarul teologic din Curtea de Argeș și apoi 
strămutat și susținut la laşi etc., etc. 

Este evident că o asemenea, oarecum naivă confuzie 
și contradicţie în procedările guvernului se putea cu atât 
mai puţin admite în România pe la începutul anului 
1881, cu cât recunoașterea independenţei sale îi impunea 
mai multă răspundere proprie în mijlocul monarhiilor, 
de care era înconjurată, și ne indica din contră o 
accentuare a elementelor de ordine și de stabilitate. 
Proclamarea Regatului era indicată în acel moment, nu 
încurajarea anarhiei. 

Cea mai tristă exemplificare a turburării spiritelor 
prin propaganda ideilor revoluționare o daseră tocmai 
atunci două evenimente senzaţionale: la noi în țară 
atentatul lui Petraru în contra lui loan Brătianu 
(2 decemvrie 1880), în Rusia asasinarea împăratului 
Alexandru H (1 martie 1881). 

În astfel de împrejurări se anunţă și se dezvoltă 
interpelarea următoare: 


T. Maiorescu. D-le președinte, cer cuvântul pentru a 
anunţa o interpelare. 

D. vicepresedinte G. Chitu. Aveţi cuvântul. 

T. Maiorescu. Am onoare a întreba pe d. ministru- 
președinte, dacă în urma procesului Petraru și-a manifestărilor 
socialiste din Iași crede timpul venit de a imprima politicei 
interne o direcţie mai compatibilă cu consolidarea monarhiei 
constituționale. Vă rog binevoiţi a fixa timpul, când credeți 
că puteți răspunde. 

D. președinte al consiliului. Pot răspunde îndată. 

T. Maiorescu. D-le preşedinte, deşi onor. Cameră este 
ocupată cu chestii de mare interes, cu regularea budgetului 
anual, trebuie cu toate aceste să i se prezente unele întrebări, 
a căror importanţă trece peste importanţa momentană a unui 
budget şi care sunt de natură a merita o dezbatere în orce 
moment disponibil. Cu atât mai mult pentru noi cei din 
opoziţia conservatoare, cu cât noi la dezbaterea adresei 
Tronului nu am luat parte — din deferență pentru d. ministru- 
președinte; d-sa se afla atunci într-o situaţie, care comanda 
respectul orcărui om de ordine și adversarilor săi conservatori 
mai ales. Ne-am abținut dar arunci, nu am discutat nici chestia 
regulării succesiunii la Tron; nu vream să facem observările 
noastre asupra politicei unui bărbat, care în acel moment 
întrunea în persoana sa simpatiile tutulor oamenilor de bine. 

Însă au venit de atunci încoace împrejurări, care ne silesc 
să ieşim din această rezervă, și îndeosebi atmosfera, în care ne 

aflăm astăzi în această privire, cred că reclamă din partea 
noastră câteva relevări de fapte, câteva reclamaţiuni în contra 
politicei interne a guvernului, despre a căror valoare veți avea 
dv. să judecaţi, și mai ales ţara. 

Suntem sub impresia procesului acelora, care au încercat 
atentatul în contra d-lui ministru-preşedinte; suntem sub 
impresia grozavului atentat comis în imperiul unei tări 
vecine; suntem sub impresia unui fapt mai mic, pe care însă 
l-am putut asemenea constata acum, a arestării ce s-a făcut în 
contra nihiliştilor sau socialiștilor din Iaşi. 

Ceea ce printr-o moţiune, la care cu toții ne-am asociat şi 
care a fost foarte energic și bine formulată de actualul 
președinte al acestei ședințe a Camerei, ceea ce în moţiune cu 
toții am zis-o, veștejirea ce am dat-o acelui fapt comis în contra 
viței d-lui ministru-președinte, ca a unui fapt provenit din 
idei străine, care nu ar avea nici un tărâm în ţara noastră, 
aceasta astăzi pare că nu s-ar mai potrivi, în motivele, în dreptul 
nostru de a respinge fapta ca o faptă cu totul străină de țară. 
Se vede că nu este tocmai de tot străină acea încercare; se vede 
că din nenorocire sunt de constatat primele încercări de a face 
ca să prinză rădăcini în tară la noi o periculoasă rătăcire a 
ideilor publice. Şi când suntem în ajunul poate al unei 
constituiri mai însemnate a Statului Român, este bine ca să 
ne dăm samă, unde stăm în această privire? Care este partea, 
poate, de răspundere ce privește și pe administrație în această 
chestie? Și ce ar fi de făcut ca să se îndrepteze lucrul? 

Dintr-o întrebare făcută de un eminent membru al 
opozițiunii, d. Vernescu, asupra Regatului, din răspunsul dat 
de d. ministru-președinte, mi s-a părut că această chestie a 
Regatului ne aşteaptă, ar putea să fie pusă în curând la ordinea 

zilei. Dacă va fi pusă, atunci noi conservatorii nu vom putea 
decât să felicităm pe d. ministru-președinte pentru aceasta, şi 
vom fi totdeauna fericiţi de a constata o înălțare şi o întărire 
a acestei țări în ordinea ideii monarhice. Dacă dar în ceea ce 

a spus d. interpelator Vernescu era numai o umbră măcar de 
opoziţie, noi conservatorii nu ne asociam deloc la această 
umbră a d-sale, am fi cu totul alăturea cu încercarea guvernului 
în acest sens pentru a-l sprijini. l 
Dar tocmai fiindcă suntem așa, este momentul pentru noi 
de a ne întreba, dacă forma acea bine-venită pentru noi, care 
vrea să se dea Statului Român, este tot aşa de bine susținută 
în sensul constituirii ordinei monarhice și prin administraţia 
internă a guvernului actual. Căci ușor s-ar putea întâmpla, ca 
atunci, când ne ocupăm de Coroana Regală, adică de chiar 
înflorirea arborelui, să negligem tocmai trunchiul și rădăcina 
lui, şi introducând forma din afară a Constituţiunii Regale, 
să uitam adevăratul ei fundament, care este numai în bunul 
spirit și în inima societății; și atunci cea dintâi îngrijire ar putea 
să ne fie nimicită și paralizată prin negligența ceailaltă. l 
D-lor, un fapt straniu s-a petrecut cu ocazia nefericitului 
proces, ce s-a terminat în săptămâna aceasta înaintea juraţilor. 
Un fapt straniu zic, căci cu multe zile înainte de a se încerca 
acel atentat, a putut să citească orșicine o ameninţare, și nu 
numai o ameninţare, dar chiar declarațiunea directă și fățișe, 
publicată în mai multe jurnale, că era luată de un comitet de 
50 hotărârea de a se asasina d. prim-ministru. 
Eu posed un număr dintr-un asemenea jurnal. Atentatul 
s-a întâmplat în ziua de 2 decemvrie, și aici este numărul unui 
jurnal de la 17 noemvrie, vândut public la gara de Roman, 
precum se vindea public și în capitală. Acolo se vorbește despre 
acest atentat plănuit, dar redactorul jurnalului își face rezervele 
sale contra comitetului de 50, de la care se zicea că provine 
declararea. 
Iată dar, d-lor, ce s-a publicat prin jurnale; aceasta s-a 
publicat nu numai în jurnalul ce-l am aici, dar și în alte foi, 
şi chiar înainte de acest număr s-a publicat fățiș declararea 


pentru acest asasinat, 

D-lor, nu voiesc să ating toate chestiile ce merită a fi 
relevate din decursul procesului Petraru, de exemplu că s-au 
făcut asupra proiectatului atentat denunțări directe d-lui 
prefect al poliției; nu voiesc să relevez ceea ce ar părea că rezultă 
din instrucția procesului, negligența poliţiei în prevenirea 
faptului. Nu mă voi pune pe acest tărâm mai mic, ci relevez 
faptul acelei publicațiuni anterioare numai pentru a ajunge la 
discutarea unei cestiuni de princip al administrării guvernului. 

D-lor deputați, când s-a publicat acele ameninţări, ne-am 
întrebat poate cu toţii: este o aberațiune mentală ce se 
manifestă? Este un lucru care trebuie despretuir? Și eu 
înțeleg, ca d. prim-ministru sau ministru de interne să-și fi zis: 
e cu neputinţă o asemenea faptă în ţară la noi, nu trebuie luată 
amenințarea în serios, căci asasinatul organizat nu poate să 
prindă rădăcini la noi. Dar cu toate acestea, știți care a fost 
rezultatul acelor amenințări, și ele ar fi trebuit să fie luate în 
serios, ar fi trebuit să se fi prevenit faptul. 

Dar să ne întrebăm acum, după ce s-a întâmplat atentatul, 
atitudinea luată din partea guvernului este ea de așa natură, 
încât să nu ne inspire temeri pentru o mai departe propagare 
a celor idei criminale îndreptate în contra... te miri, în contra 
cui; în contra orcărei alte persoane. În săptămâna trecută a fost 
aci în Cameră o discuţiune asupra unor jurnale, şi s-a atins și 
cestiunea provocărilor ce se fac prin presă. Atunci d. ministru 
de justiţie și oratorii amici politici ai d-sale avură bunăvoință 
de a face niște declarațiuni, care negreșit sună foarte frumos 
din punctul de vedere al liberalismului teoretic. D. ministru, 
făcând aluzie chiar la amenințătorii acelui atentat, zicea: cu 
toate acestea guvernul liberal n-a făcut proces de presă și nu 
va face proces de presă, nici în fata amenințărilor de asasinat. 
M-am întrebat: ce însemnează o asemenea declaraţie de pe 
banca ministerială, făcută prin gura ministrului de justiţie, șeful 
procurorilor sau a parchetului unei tări, parchet care este 
chemat a urmări crimele și delictele? Să nu facem niciodată 

proces de presă? Să nu urmărim presa nici când ea provoacă 
la asasinat? Iată principiul pus înainte de ministrul justiţiei. 
Voci. Cer cuvântul, l 
T. Maiorescu. D-lor, eu regret, că un asemenea princip în 
asemenea împrejurări s-a pus Înainte de ministrul justiției, și 


ca să mărginim discuţia asupra punctului de care este vorba, 


permiteţi-mi a recunoaşte împreună cu dv., cănue lucru mai 
frumos, mai lăudabil decât faptul că nu e trebuință de 
urmărirea presei; mai recunosc că în cazul de față nu poate fi 
vorba de vreo măsură excepțională; recunosc că este de 
onoarea maturității politice ce a dobândit poporul român, că 
atât în timpul răsboiului, cât și acuma nu este trebuință de nici 
o măsură de excepţie, de nici o suspendare a vreunei libertăţi 
publice. Dar rămâind în limitele Constituţiei, vorbind numai 
de crime și delicte în împrejurările în care ne aflăm, astăzi când 
se plănuiește, și sperăm că se va face, să fim inălțați la Regat, 
când suntem așadar o monarhie, și o monarhie învecinată cu 
alte monarhii mai puternice decât noi, când vedem că în una 
din aceste monarhii sunt cele mai crâncene agitații nihiliste, 
şi când vedem că toate monarhiile Europei sunt preocupate 
de această stare de lucruri: ei bine, în asemenea împrejurări noi 
conservatorii suntem în tot dreptul să ne întrebăm: ce 
însemnează declaraţia de principii a ministrului de justiţie: nu 
voi urmări asemenea provocări la asasinat când se manifestă prin 
presă? l 

Să ne înțelegem! Presa să fie sustrasă de la orice arbitrar al 
guvernului, foarte bine. Vrem și noi să nu fie urmărită și i, 
nu fie judecată de alte autorități decât acelea pe care le arată 
Constituţia, adică de jurați, de suveranitatea poporului 
manifestată prin verdictul juraților. Dar această limită pentru 
garanţia presei odată pusă prin Constituţie, de aci nu rezultă 
declararea de impunitate a presei. Nu este stat constituit, care 
să ceară or să fi cerut mai mult decât garantarea libertăţii presei 
prin suveranitatea veridictului juraţilor. A veni, deși ai acea 

garanţie înscrisă, și a declara: „nu voi face uz de nici o 
procedură în contra presei“, aceasta, d-lor, este o declarație, 
pe care o cred incompatibilă cu o dezvoltare mai sigură a 
ordinei noastre politice într-un stat monarhic. 

Aci să-mi permiteţi a face o mică digresiune. Cu atât mai 
mult ne-a surprins pe noi această declarare a d-lui ministru, 
cu cât principiul pus „nu vom face proces de presă, nici când 
prin presă se proclamă asasinatul; nu vom urmări presa în nici 
un caz“, acest princip afirmat este în contrazicere cu acte 
anterioare ale acestui guvern liberal. 

În adevăr, s-au făcut sub acest guvern procese de presă; nu 
s-au făcut în împrejurări așa de grave ca acele care sunt acum, 
dar s-au făcut procese de presă și s-au făcut chiar de către un 
eminent jurisconsult, fost ministru de justiţie sub acest 
guvern, de d. Stătescu. S-a mai făcut proces de presă de un alt 
eminent bărbat de stat, fost ministru de interne în ministerul 
dv., de d. Kogălniceanu. Și s-au făcut aceste procese în 
împrejurări și cu procedeuri așa de stranie, încât suntem în 
drept să zicem că ceea ce rău s-a făcut atunci, ar fi bine să se 
facă în alte cazuri mult mai grave acum. Fiind însă, că s-a 
dezminţit această afirmare de pe banca ministerială, s-a zis „nu 
s-a făcut proces de presă“, și fiindcă s-a afirmat și de alți 
onorabili deputaţi că nu s-a făcut, că nu se face și că nu se va 
face proces de presă sub regimul liberal, să-mi dați voie să vă 
dovedesc că s-au făcut procese de presă de acest minister și cum 
s-au făcut; și dacă s-au făcut unele foarte rău, ar fi bine ca în 
alte cazuri să se facă altele, însă mai bine. 

Era ministru de justiție d. Stătescu, și în jurnalul impul 
a apărut, reprodusă dintr-un alt jurnal, o notiță prin care se 
zicea că s-a comis în contra d-lui ministru de justiţie, când ieșia 
din edificiul ministerului, o faptă necuviincioasă de către un 
domn Bibănescu. Foarte rău a făcut acela, care a comis un 
asemenea ultragiu în persoana d-lui Ministru al Justiţiei, fie 
zis în treacăt. La această notiță, inofensivă ca valoare politică, 

ne-a venit un comunicat formal de la Ministerul Justiţiei, cu 
hârtie oficială a ministrului justiţiei. O am aci; v-aș obosi cu 
lectura acestui comunicat; l-aș reproduce numai, dacă s-ar 


- contesta. Comunicatul cerea jurnalului nostru să rectifice 
 faprul și sfârșea prin cuvintele: 


„să se dea această dezminţire Timpului, atât pentru a restabili 
adevărul, cât şi pentru ca publicul să vadă odată mai mult, prin ce 
dese S soi : ke 

manopere neleale opoziția întelege să atace și să discrediteze guvernul“. 


Cu alte cuvinte: se cerea de la redacția Timpului, în 
virtutea unui articol din legea penală, ca să publice în prima 
pagină a jurnalului această rectificare. Redactorul de atunci, d. 
J. A. Cantacuzin, a venit la mine și ne-am consultat, ce este de 
făcut. Am decis împreună să se refuze din princip inserția acestui 
comunicat ofensator. Și a apărut în numărul viitor o declarație 
a Timpului, în care se zicea că dacă un ministru, care se crede 
ofensat, are dreptul în princip să ceară rectificare, n-are dreptul 
să silească o foaie ca să se insulte ea însăș în propriele sale coloane. 

Fără îndoială acest drept nu putea să-l aibă ministrul; acesta 
este un princip al respectului presei, despre care sunt convins, 
că toţi bărbaţii luminaţi din partidul dv. îl împărtășesc 
împreună cu mine, — S-a refuzat dar publicarea pentru acest 
motiv; atunci ministrul justitiei, d. Stătescu, printr-o adresă 
oficială din partea ministerului, a sesizat (cum se zice cu 
termenul francez) parchetul ca să urmărească foaia Timpul, 
pentru că a refuzat să publice comunicatul ministerului. 
Această adresă îmi veți da voie să v-o citesc în partea ei relativă, 
pentru că este un lucru mai important, și ar fi foarte trist, când 
s-ar găsi un alt ministru nu numai liberal, ar fi trist chiar când 
ar fi din Partidul Conservator, care ar urma acest precedent 
al acelui ministru liberal. 


Copie de pe ordinul ministrului de justiţie no. 607 din 


18 ianuarie 1878 către primul-procuror al tribunalului Ilfov: 

„Cu adresa no. 440 din 14 ianuarie, ce vi se alătură în copie, 
Ministerul Justiţiei a înaintat redacției ziarului Timpul comunicatul 
publicat în Monitorul oficial no. 11, în privinţa faptelor calomnioase 
răspândire de acel jurnal contra d-lui ministru al justiţiei, cu 
invitare ca, conform art. 193, alin. 3, Codul penal, să aibă a-l 
reproduce în capul jurnalului. Fiindcă însă până astăzi nu se vede că 
acel ziar să se fi conformat legei, veți binevoi, d-le prim-procuror, a 
lua dispositi, ca să se pronunţe contra celor culpabili amenda de 20 lei 
pentru fiecare zi de întârziere, faptul acesta fiind calificat de lege ca 
un refuz de serviciu datorit legalmente, și prin urmare de competenţa 
instanţelor corecţionale“. 


lată dar un ministru al justiției, care în propria sa cauză 
n-a sesizat numai parchetul, căci aceasta voi avea onoare să o 
recomand și eu pentru alte împrejurări, deși nu aș fi 
recomandat-o niciodată în împrejurarea d-lui Stătescu, dar care 
spune procurorului chiar și ce pedeapsă să provoace de la 
tribunal, şi decide competenţa care s-ar cuveni tribunalului 
corecţional. Trib. corecţional, nu voi să zic intimidat, căci 
magistratura este independentă, dar adoptând maniera de a 
vedea a ministrului, a și condamnat pe d. redactor al 
Timpului. L-am apărat eu, dar se vede că eram mai slab decâr 
adresa ministerială. Am făcut atunci apel, și Curtea de Apel 
în unanimitate s-a declarat incompetentă de a judeca acel 
proces, pentru că a pus principiul cel adevărat, că este numai 
de competența juraţilor de a examina această materie, și a zis, 
conform cu teoria ce am avut onoarea să o susțiu înaintea ei, 
că nu este iertat a se interpreta printr-o măsură laterală 
dispoziţiile, după care procesele se duc la jurați și nu se lasă 
la discreția tribunalelor ordinare constituite. Căci, adaog eu, 
ar fi atunci cu putință ca, sub acest pretext, să trimită guvernul 
jurnalelor opoziţionale comunicări injurioase, cum era aceea 
despre care v-am vorbit, și să zică jurnalului: umple-ţi foaia 
ta de opoziţie cu comunicările mele în contra ta. Apoi atunci 
unde ar mai rămânea libertatea presei? 

lertaţi-mă, d-lor, şi sper că nu lipsesc de la datoria 
modestiei, dacă îmi permit să ating un mic fapt personal al 
“meu. N-aș face-o, dacă n-aş fi silit să întăresc argumentarea, 
e vreau să o aduc înaintea d-voastră, și să fac să dispară acea 
“atmosferă, care ar putea plana în contra mea și care s-ar 
"putea rezuma în objecția: le convine conservatorilor, 
' reacționarilor, să vorbească de libertatea presei, când sunt 
în opoziţie, dar de ce n-o practică atunci când sunt la guvern 
şi în majoritate? 

Acela, care are onoarea de a vă vorbi acum, a practicat-o 
absolut în acelaș mod și când făcea parte din deputaţii 
` majorităţii în Camera conservatoare, atunci, când venise 
reposatul şi mult regretatul Costaforu cu un proiect de 
reformă a codului penal, prin care se încercase să întrebuințeze 
” iarăș asemenea măsuri, pentru a sustrage jurnalele prin fel de 
fel de mijloace de la jurati. Singur atunci, deși din majoritatea 
- conservatoare, în Cameră, mi-am permis să prezent un 
amendament, prin care se declara: nici o măsură preventivă 
nu se poate lua în contra presei, niciodată și sub nici un motiv 
presa nu se poate sustrage de la juraţi, pănă când Constituţia, 
care garantează libertatea presei, este în vigoare; nu e iertat, 
odată ce ai o lege generală a statului ca pact fundamental, să 
cauţi prin legi laterale să surpi acest fundament, și nu poate 
să fie acesta un princip bun, mai ales pentru conservatori; din 
acest punct de vedere foarte conservator și foarte legal, pe care 
era pus, acel amendament a întrunit majoritatea acelei 
Camere conservatoare, s-a votat, și în aceeaş seară guvernul a 
retras tot proiectul de reformă a Codului penal, iar d. 
: Costaforu și-a dat câtva timp după aceea demisiunea. 

Suntem dar în drept, noi aceștia, care apăram libertatea 
presei deja în majoritatea Camerei conservatoare, ca să 
vorbim de libertatea presei cel puţin sub un regim liberal, și 
ne putem scuti de obiecțiile ce ni s-ar face că de ce numai în 
opoziţie o susţinem. Am susținut-o și când eram în majoritate. 

Cu această mică autoritate ce poate da unui om un asemenea 
fapt din trecutul său politic, viu din nou și zic: foarte rău s-a 
făcut acel proces de presă de d. ministru Stătescu și rău s-a 
încercat de către d-sa a se interpreta competenţa tribunalelor, 
cu atât mai rău s-a încercat, cu cât într-o circulară publicată 
în Monitorul oficial tot d-sa vorbea de libertatea presei, ca de 
ceva nou; pare că pănă atunci libertatea presei fusese periclitată 
de alte Camere și pare că numai de la d-sa înainte era vorba 
de adevărata libertate a presei. Aceasta, d-lor, învederează încă 
o dată mai mult ce deosebire este uneori între o declamatic 
frumoasă și între realitatea faptelor. | 

Căci, pe când se învăluiau faptele prin acea declaraţie 
frumoasă din circulară, sub circulară se ascundea citatul ordin 
către procuror, dat în contra Timpului. 

Așadar, Curtea de Apel din București, d-lor, în 
unanimitate, a declarat că e necompetentă, și atunci, d. 
procuror-general — cred că am dreptul să-l numesc: însuși d. 
Opran — a făcut recurs în Casaţie, spre a se stabili de către 
Curtea de Casaţie dreptul tribunalelor ordinare de a judeca 
presa, iar nu juraţii. Aţi fi crezut dv. că una ca aceasta a fost 
cu putință sub regimul dv. liberal? Trebuie să o credeți acum, 
căci așa s-a întâmplat. 

Am văzut pe atunci chiar o foaie, care servă de organ 
eminent al ideilor dv. liberale, ziarul Românul, susținând 
această teorie, că presa în asemenea cazuri trebuie să fie 
judecată de tribunalele ordinare. 

O voce. Nu credem aceasta. Citati. 

l T. Maiorescu. Repet, că acel organ a justificat procedarea 
şi ordinul d-lui ministru al justiție către d. procuror. Pentru 
a constata îndată faptul, aș putea face apel la d. redactor al 
jurnalului Românul, care se află între noi. 

Em. Costinescu. Nu-mi aduc aminte. 

D. presedinte. Amintesc oratorului că aci nu avem redactori 
și directori de jurnale; avem deputaţi. 

T. Maiorescu. D-le preşedinte, vă sunt recunoscător de 
buna-voinţă cu care mă conduceţi în această dezbatere, 
foarte grea pentru mine. 

Afirm încă o dată faptul. Am jurnalul Românul cu acel 
articol la mine acasă. Vă rog, ca pănă la proba contrarie să-mi 
dați crezământ. Voi aduce acel număr al Românului în 
Adunare mâine, şi chiar astăzi, dacă voiti, după ce voi 
termina. 

Procurorul general dar a făcut recurs; însă în fine la Curtea 
de Casaţie s-a găsit un procuror, d. Scarlat Pherekyde, care a 
avut destul tact politic și destulă justă aprețiare a principiilor 
liberale în această materie, pentru a nu susține acel nefericit 
recurs; recursul neputându-se retrage însă, Curtea de Casaţie 


. s-a pronunţat asupra cazului, şi acel corp, care din norocire nu 


era și nu este un corp electiv, ci inamovibil, a decis că presa 
nu se poate sustrage de la juraţi nici în asemenea cazuri. 
Grav era cazul acesta. Dar s-a întâmplat altul și mai grav 
sub acest guvern. Era în Dobrogea un jurnalist, d. Scheleti, — 
îi citez numele, fiindcă a fost citat în urmă cu laude de pe 
banca ministerială pentru o broșură a sa: Dobrogea, organizarea 


- ei. Acest d. Scheleti făcuse o petiție ca advocat în Dobrogea, 


în numele mai multor proprietari de acolo. În petiţiunea sa 
el arăta plângerile acelor oameni către consiliul de miniștri, că 
erau despoiați fără de lege de avutul lor imobiliar. Această 
plângere s-a găsit injurioasă la consiliul de miniștri. Eu aș dori 
în privința aceasta, ca d-nii miniștri liberali să fie mai 
răbdători, să aibă mai multă indulgență în apretiarea expresiilor 
ce li se adresează; fiindcă, de! suntem un popor viu, tânăr, și 
expresia se poate lăsa să fie mai puţin aleasă la unii din noi. 

În consiliul miniștrilor dar s-a zis: această petiție este 
injurioasă, pentru că este zis că se deposedează ca în vremea 
turcilor etc. S-a trimis dar în judecată d. Scheleti, s-a 
condamnat, Curtea de Casaţie a casat, Curtea de Focșani, la 
care a fost trimisă afacerea, l-a achitat. Însă odată achitat de 


678 TITU MAIORESCU 


Curte în mod definitiv, printr-o încheiere luată de consiliul 
de miniștri, conform faimosului regulament al Dobrogei, d. 
Scheleti a fost şters din tabloul advocaţilor; i s-a luat dreptul 
de a pleda, i s-a luat dreptul de advocat pentru acelaș fapt, 
pentru care Curtea îl achitase. Ministrul de interne își 
răzbună pe cale administrativă pentru achitarea dobândită pe 
cale judiciară. D. Scheleti, doctor în drept de la Gand, june 
inteligent, căruia i se sfârșise răbdarea, a scris atunci această 
broșură Organizarea Dobrogei, broșură pentru care în urmă i 
s-au făcut laude de pe banca ministerială. În prefața acestei 
broșuri... 

D. vicepreședinte. Binevoiţi, d-le deputat, a lua aminte că 
ceea ce faceţi dv. nici în germen nu se coprinde în interpelarea 
dv., şi nu se cuvine ca Adunarea și guvernul să fie surprins. 

T. Maiorescu. V-am exprimat deja recunoştinţa mea, d-le 
președinte, pentru buna-voinţă ce puneţi în conducerea mea 
în discuţia de fată, și nu știu, dacă trec peste respectul ce vă 
datoresc, rugându-vă să-mi permiteți o explicare la ceea ce 
ziceţi. Este neapărat ca să fie capete diferite, și eu nu pot înlocui 
inteligența mea prin inteligența altuia. Poate altul să spuie alte 
argumente, eu argumentez așa precum pot și precum ştiu; iar 
şirul argumentării este acesta: vreau să dovedesc, că nu este nici 
un motiv ca d. ministru de justiție să declare că nu face procese 
de presă; d. ministru este cu atât mai rău venit în această 
declarare, cu cât s-au făcut deja sub acest regim procese de 
presă. Aceasta s-a contestat într-o ședință anterioară de d-sa; 
eu dar trebuie s-o dovedesc, şi ca s-o dovedesc, trebuie să citez, 
exemplele bine constatate, deși-mi pare rău să o fac într-un 
mod pentru Dv. așa de neplăcut. 

D. președinte. Ati făcut. 

T. Maiorescu. Dar sunt în dovada aceasta, și această dovadă 
este esenţială pentru şirul argumentării. 

Continuu dar. Asupra acelei broșuri, pentru niște cuvinte 
zise în prefață în contra d-lui ministru de interne de atunci, 

-a dar iar în judecată d. Scheleti, după ordinul ministrului, 
i s-a condamnat la închisoare de un an de către tribunalul de 
pel din Dobrogea; d. Scheleti face recurs în Casaţie; l-am 


de Casaţiune a casat şi această hotărâre pentru alt motiv, s-a 
rimis cauza înaintea Curţii de Focșani, și Curtea a achitat pe 
d. Scheleti, şi astfel a putut să scape acest om de închisoarea 
de un an, la care era condamnat în urma cererii unui 
ministru de interne liberal. 

Eram dar în drept să zic că s-au făcut procese de presă sub 
î acest minister; dar s-au făcut aşa precum nu doresc să le facă 
pici un minister, nici conservator nici liberal, fiindcă s-au făcut 
căutându-se a sustrage presa de la judecata juraţilor spre a o 
trimite înaintea tribunalelor ordinare. 

Odată ce așa s-a făcut, acum, când prin presă se propagă 

asasinatul, actualul d. ministru de justiţie face declaraţiunea 
cam juvenilă: nu vom face procese de presă! 
Când se atacă pretioasa persoană a ministrului de justiție 
n privinţa delicateței prestigiului său, faceți proces de presă; 
când se atacă ministrul de interne prin o broșură, faceţi proces 
de presă, și când se atacă societatea întreagă prin amenințare 
de asasinat, declarați că nu faceţi proces de presă?! 

D-lor, în aceasta este întâi o contradicție și al doilea un 
pericol. 

Înreleg foarte bine (şi dacă m-am adresat cu interpelarea 
"aceasta la d. ministru-preşedinte, nu mi-am ușurat desigur 
poziţia, ci mi-am îngreuiat-o) înțeleg foarte bine rolul, 
| atitudinea frumoasă ce poate să o aibă d. ministru-președinte 
| 3 în această afacere. Dacă d-sa însuș, care a fost victima unui 

atentat, ar veni și ar susţine acel princip de inpunitate, 
: înţelegeți cât de greu este a-i spune d-sale, care personal a avut 
' a suferi de acea odioasă încercare: ar fi trebuit să preîntâmpini 
răul de mai înainte. Însă, onor. Cameră, aci nu este vorba de 

valoarea, de curagiul or de generozitatea personală a unui 
ministru; se poate foarte bine ca ministrul-președinte în 
curagiul său, în generozitatea sa, să creadă chiar și după cele 
întâmplate, că nu este trebuință de nici o altă măsură; aceasta 
însă nu autoriză pe o Cameră sau pe alți oameni prevenitori 
de a admite ca să se erige în sistem, prin o declaraţie formală 
de pe acea bancă, inpunitatea absolută a presei. D-lor, daca 
s-ar fi supus din vremea chestia amenințării cu asasinatul 
înaintea juraţilor; dacă procurorul ar fi urmărit cu o lună de 
zile înainte acea ameninţare; dacă se încerca să se facă de atunci, 
nu prin arestări preventive, ci pe deplina cale legală, lumina 
asupra acestei chestii, sunt sigur că s-ar fi preîntâmpina! 
încercarea de asasinat. Poate oare să zică o Cameră legislativă: 
Măsurile de siguranță ce sunt prevăzute în Constitutiune, când 
s-a pus presa sub controlul juraților, sunt de prisos? Nu este 
leac în contra acestei amenințări de presă? Si, când Constituţia 
pune un leac, ar fi rolul nostru să zicem: Nu voi recurge 
niciodată la leacul constituțional, care sunt juraţii? Ar fi rău 
acest rol; nu este chemarea noastră și mai puțin a ministrului 
justiției de a declara în princip, că nu va recurge niciodată la 
juraţi. Rău a făcut onor. d. ministru al justiţiei și d. ministru 
de interne, că la timp n-au atras atenţia organelor subalterne 
asupra acelor amenințări de asasinare, și probă că au făcut rău, 
este tocmai că faptul din nenorocire s-a comis, şi pentru un 
proces de presă, care nu s-a făcut la jurati, ați avut un proces 
de asasinat, care s-a făcut la jurați. 

Este însă poate mai nemerit din partea noastră, a opoziţiei 
conservatoare, așa de puţin numeroasă în mijlocul dv., de a 
nu pune multă importanţă pe declarațiile d-lui ministru al 
justiției; d-sa este încă prea nou venit pe acele bănci, și în 
improvizaţiile d-sale, cam lungi, poate să se pripească a enunța 
principii, care nu sunt adevăratele principii nici măcar ale 
guvernului pe care-l reprezentă. 

Pentru simplul acest motiv n-aş fi ridicat dar chestia; însă 
mai sunt un şir de alte fapte, care stau în raport cu aceasta. 
Dacă guvernul este poate încă autorizat să zică: prefer a nu lua 
măsuri preventive și represive, desigur veți fi alături cu mine 
pentru a-i spune: înțelegem să nu iai măsuri represive; dar să 
încurajezi, fie numai indirect, tendente subversive, aceasta n-o 
putem permite, Cred, d-lor, că sunt câteva fapte în 
administraţia guvernului actual, care sunt de natură a dovedi 
o asemenea încurajare, probabil fără conștiință din partea 
acelora, care le comit sau le tolerează. De-abia se întâmplă 
atentatul de la 2 decemvrie, și mai mulți din noi, între alții și 
eu, am primit o foaie volantă din Iași, cu data de 5 decemvrie, 
3 zile după atentat, subsemnată de un domn, căruia nu-i voi 
face onoarea de a-i cita numele în parlament; poate să fie acest 
june un om foarte inteligent, poate că în teorie viitorul să se 
apropie mai mult de ideile sale, astăzi însă societatea noastră, 
cum este constituită, nu poate decât să respingă asemenea 
teorii. Acea foaie a fost distribuită în numele socialiștilor 
români, acelora pe care poliția a încercat să-i aresteze acum. 
Zic încercat, fiindcă nu ştiu, dacă şi românii au fost în adevăr 
arestati sau numai străinii. 

O voce. Nici un român nu s-a arestat. 

T. Maiorescu. Prea bine. Între altele prin acea foaie 
socialiștii români se înțelege că nu pot decât „a aduce 
cordialele lor salutări d-lui Brătianu pentru fericita lui scăpare 
şi adânca părere de rău de atentatul comis“. 

Pănă aci şi noi, conservatorii, ne aflăm de acord cu acest 
manifest socialist; dar la pagina ceailaltă, unde sunt anunţate 
câteva teze în tonul apocaliptic obișnuit la acești domni, se zice, 
sub no. 7: 


„În caz dacă socialiștii din România vor fi siliţi vreodată, din 
nenorocire, să urmeze exemplul fraților lor de peste Prut, ei, ca și 
comitetul executiv din Petersburg, nu vor ascunde actele lor, cum fac 
astăzi reacționarii, adoratori ai knutului rusesc“. 

Vasăzică, nu vor ascunde actele lor, ci le vor da la lumini. 
S-a dar la lumină câteva săptămâni după aceasta, din 
nenorocire, și actul comis contra împăratului Rusiei de 
colegii acestor d-ni din Petersburg. 

D-lor, vă întreb acum: trebuie urmărită sau nu o asemenca 
chestie, când se prezentă în public? Chestie de apreţiare, de taci 
sau de temperament politic, şi nu-mi permit nici chiar aci sa 
fac întrebarea, pentru ce nu s-a urmărit de actualul guvern. 
Căci alta este ceea ce vreau să semnalez atenţiunii onor. 
Camere: tânărul, care a subscris această foaie socialistă, este 
bursier al statului, direct subvenţionat de Ministerul 
Instrucțiunii Publice. Cum considerați d-voastră un asemenci 
fapt? Toată libertatea, d-lor, lăsați-o, fie și libertatea presei păni 
la licenţa arătată; dar un lucru nu puteți cere de la monarhia 
constituţională: ca ea, dacă prin libertatea presei tolerează libera 
manifestare a tutulor părerilor întru cât sunt teoretice, dacă 
ea admite că poate fi o viitorime, când asemenea teorii vor 
dobândi o realizare practică, să vie astăzi și să încurajeze ea Însăș 
prin budgecul statului direct sau indirect asemenea lucruri. 
Aceasta nu se poate admite. Poate de ex. să fie o foaie de 
publicitate la noi, care să se întituleze „Republica“ și care să 
manifeste şi să susţie orce idei republicane: libertatea presei o 
tolerează; însă ca acea foie să fie subvenţionată de guvern sau 
redactată de funcționari ai guvernului, aceasta nu se poate 
într-un stat monarhic. 

O voce. Şi subvenţia i să dă pentru ideile lui? 

T. Maiorescu. D-lor, acest tânăr este bursier al statului. 
Recunosc, că nu este subvenţionat anume pentru teoriile şi 
ideile ce le propagă prin acea foaie. Dar odată ce un asemenea 
lucru s-a prezentat în public, ministrul trebuie să ia măsuri în 
contra lui. Nu s-a luat, și aici trebuie să ne plângem. Poate să 
fie un băiat inteligent acela, îl văd în clubul studenţilor din Iasi, 
citesc că are să ţie o conferență asupra darvinismului; poate că 
tânărul este un purtător de știință, nu contest; dar tocmai toate 

aceste combinate cu faptul că el este bursier al statului, dau o 
gravitate propagandei ce se face între studenţi, și care nu poate 
fi îngăduită. 

Acesta nu este un fapt izolat. Este acolo în Iași un alt domn, 
care cam în acelaș timp a scris, a publicat și a răspândit o 
broșură cu titlul: Câteva comentarii asupra ideilor sănătoase; şi 
în această broșură asupra „ideilor sănătoase“ se zice între altele, 
iarăş numerotat și iarăș în mod apocaliptic, după obiceiul 
acelor domni: 


Hotul a ucis un om și piere, Vera Sassulitch a încercat să omoare 
„Elot $1 p 

pe Trepoff. Cel întâi din motiv egoist, iar cea a doua din motiv 
altruist. Faptul întâi e imoral, al doilea moral“. 


O opiniune ca toate opiniunile, exprimabilă sub libertatea 
presei. Acest domn însă fusese numit de actualul guvern 
profesor... unde?... chiar la un seminar bisericesc, la 
Curtea-de-Argeș. De acolo a fost depărtat sau se îndepărtase 
singur pentru o istorie întâmplată la o înmormântare, își bătuse 
joc de religia noastră, cu care ocazie un membru al actualului 
guvern, d. ministru de externe B. Boerescu, atunci în opoziție, 
atacase guvernul cu multă vioiciune. S-a dus apoi la lași acest 
domn, și acolo în vremea alegerii mele de deputat, când era 
prefect de district actualul prefect al poliției capitalei, d. Radu 
Mihai, acest domn trecea de protegiatul d-lui prefect și a fost 
numit de d-sa medic de plasă, deși era străin de origine, și este 
rară numirea de funcţionari străini la noi. 

Toate aceste pot fi interpretate ca negligență; dar ele se 
repetă așa de des, încât ne este permis să ne întrebăm faţă cu 
guvernul: asemenea teorii nu cumva se vor interpreta de 
tinerime și de oamenii puţin pricepuți ca tolerate și chiar 
încurajate de minister? 

Cu ocazia procesului lui Petraru unul din acuzați, Pătescu, 
s-a dovedit că a fost institutor primar la o școală din Capitală, 
și s-a constatat că la 1875 ministrul conservator de atunci, în 

urma unei denunțări, că Pătescu silește pe elevi să cumpere 
cărţile sale, pe care elevii nu le pot înţelege, s-a dus să inspecteze 
şcoala, și când a intrat în clasă, a găsit pe acel institutor șezânu 
pe catedră și citind o carte străină, iar băieții ocupându-se cu 
alte lucruri, și cei din banca din urmă se jucau cu arșice. lati, 
d-lor, un fapt, care numai politic nu era. Atunci acel ministru, 
fie și conservator, a zis institutorului: d-ta nu ești pentru şcoala 
primară, lasă-te de această meserie. Institutorul nu a voit ȘI a 
fost destituit. Eu cred că a făcut bine acel ministru, desi 
conservator, Vedeţi dar, d-lor, că Pătescu a fost dat afară pentru 
un fapt de neiertată negligență pedagogică. Ei bine, cum au 
căzut conservatorii de la putere, din darea afară a acelui domn 
s-a făcut pentru el un titlu de merit și el a fost numit de 
guvernul liberal revizor şcolar peste institutorii din chiar 
capitala ţării. Ei, d-lor, iertaţi-mă: este ceva teribil în aceste 
schimbări administrative de la un guvern la altul! Când este 
vorba de schimbarea de prefecți și de alti asemenea functionari 
politici, acelea sunt justificate, pentru că deocamdată nu se 
poate altfel. Dar nefericitul sistem ce-l avem noi de a face 
numaidecât și cu orce pret un titlu de merit și de înaintare 
acelora care au fost depărtaţi pentru negligență sau din alte 
motive disciplinare de către guvernul precedent, acest sistem 
este foarte periculos şi nu poate să aducă decât corupţiune în 
administraţie și turburare în spiritul public. 

Cred că este bine să se releveze asemenea lucruri spre a nu 
se mai face pe viitor. Şi cu această ocazie eu din parte-mi doresc 
ca atunci când vor avea conservatorii o majoritate în Cameră, 
dânșii să nu urmeze acest exemplu al dv., să nu schimbe pe toti 
funcţionarii, ci să continue cu măsurile cele bune 
administrative de la un guvern la altul și să nu surpe tot ceea 
ce s-a făcut în intervalul de la o schimbare de minister la alta; 


căci atunci surpăm din temelie chiar posibilitatea unei 
organizări. 

Mi-e teamă chiar, că acel domn Pătescu a fost mai ales 
recomandat și înaintat sub dv., fiindcă, precum văd din 
acuzare, pare a fi scris scrieri incendiare. Nu cumva acele scrieri 
incendiare au fost ele tocmai titluri de recomandaţie pentru 
înaintare? Nu cumva unii din această majoritate liberală nu 


s-au dezbrăcat încă de tot de ceea ce ar fi trebuit să părăsească 


din deprinderile revoluționare ale trecutului, de a însoți și 
încuraja cu bunăvoință niște acte... l NS 

D. presedinte al consiliului. Din ce în ce începi să fii mai 
îndrăzneț. a 

O voce. Şi să abuzezi de pacienţa majorității. l 

D. presedinte al consiliului. Abuzezi de buniydinya 
majorității pentru că califici majoritatea aceasta, că ar fi 
compusă de oameni revoluționari. (Zgomot.) 

T. Maiorescu. Această interpelare am adresat-o dv., d-le 
ministru-preşedinte, nu pentru dv., ci în parte contra politicei 
dv. . . .. . 

D. presedinte al consiliului. Şi în contra majorității acestei 
Camere. (Zgomot.) l 

D. vicepresedinte. Vă rog, d-lor, lăsați, nu întrerupeți. | 

T. Maiorescu. Prin urmare, între dv. și între mine nu vă 
pot primi pe dv. de judecător; sunt pus numai sub scutul 
binevoitor al d-lui președinte al Camerei, care deja de două 
ori a avut bunavoinţă să mă conducă în această dezbatere. 
(Zgomot.) l l 

D-lor, înţelegeți bine, că dacă fac această interpelare din 
partea și în numele Partidului Conservator, nu pot conta 
totdeauna pe binevoitoarea dv. aprețiare; nici în rolul meu nu 
intră de a conta pe această aprețiare a dv. Rolul meu este de 
a spune ceea ce am de spus în limitele bine determinate de 
regulament, şi-mi îndeplinesc datoria mea de mandatar al tării, 
când fac o accentuare a unei stări de lucruri, pe care o cred 
foarte primejdioasă, pentru că este otrăvitoare pentru spiritul 
public și mai ales pentru tinerime. 

Cred că ar fi o încercare zadarnică, când am voi noi să 
fundăm tot mereu prin legi şi regulamente ordinea publică, 
dacă în acelaș timp prin asemenea măsuri administrative lăsăm 
să se strecoare neîntrerupt în spiritul tinerimii noastre credința 
că actele de felul acelor, ce am avut onoare a vi le relata, nu 
sunt, precum ar trebui, dezaprobate de guvern, unele para fi 
Chiar încurajare. (Zgomot.) 

Aş voi prin urmare să obtiu de la guvern o declarare 
lămurită şi mai preciză decât s-a dat până acum, dacă a luat 
sau gândește să ia măsurile necesare, prin care să se stârpească 
acea credinţă din spiritul public şi din contră să se ştie bine 
că orce încercare revoluţionară va fi pedepsită. (Zgomot.) 

D-lor, aceste fapte ar fi fost şi pentru mine de mai puţină 
gravitate, dacă nu vedeam din mijlocul d-voastră, cu 
majoritatea cred a Camerei, subscriindu-se o propunere, ca 
fiind temeri de dezordine, să se acorde o sumă de 300 mii de 
lei pentru ordinea publică, pentru mentinerea ei prin poliția 
secretă, și am felicitat din inimă pe d. ministru-președinte, că 
nu a primit această sumă. Dar rămâne faptul: s-a găsit o 
majoritate a unei Camere liberale, care, pe când ministrul 
justiției declara că el nu face procese de presă, de altă parte 
cerea fonduri secrete pentru menţinerea ordinei publice prin 
poliție. Ei bine, pe de o parte cererea de fonduri secrete pentru 
politie, și pe de altă parte tolerarea de asemenea fapte din partea 
administraţiunii, aceasta este o contrazicere, care este 
periculoasă pentru spiritul public. 

Este cu atât mai periculoasă, d-le președinte, cu cât în 
organe autorizate ale partidului liberal, în acea foaie, care este 
cu drept cuvânt chemată să fie reprezentanta tendentelor şi 
ideilor dv., în Românul, s-au susţinut direct teorii, idei şi 
apologii, pe care le cred subversive și incompatibile cu 
monarhia constituțională. (Mirări.) 

D-le președinte, îmi daţi voie, înainte de a procede mai 
departe, să vă cer indulgenţa Dv., dacă citez un jurnal. 

D. vicepreședinte. Nu aveți indulgenţa mea facând proces 
majorității Camerei şi jurnalelor îndeosebi. D-le Maiorescu, 
sunteți destul de inteligent ca să întelegeţi că nu poate fi permis 
aceasta nici unui deputat, de orce coloare, de orce partidă ar 
fi. Sunt dator să fiu imparţial şi să observ regulamentul pentru 
toți, și mai cu seamă să proteg, minoritatea; însă nu vă pot 
permite a urma calea pe care v-aţi pus. Acesta este răspunsul 
meu. Vă rog, urmaţi, și-mi voi face datoria. l 

Titu Maiorescu. D-le preşedinte, îmi dați voie să vă citez 
un fapt în privinţa regulamentului. Am auzit de la însuș d. 
președinte al onor. Adunări, zicându-se de câteva ori, când se 
cita un jurnal în discuţiunea noastră: nu aduceți jurnalele la 
bara Camerei! 

D. vicepresedinte. Aşa este! 

Titu Maiorescu. Socotesc, d-le preşedinte, în privința 
acestui princip, că el nu poate să fie admis ca normă într-un 
sistem constituţional de astăzi. 

A fost mai nainte discuţie în Anglia, şi dacă vă interesează 
datele, a fost la 1840, sunt de atunci 41 de ani, și, printr-o 
ultimă decizie de la 9 martie 1857 s-a recunoscut formal că 
jurnalele și discuțiile din jurnale se cuvine a fi aduse în discuția 
parlamentului. Și cum poate fi alfel, când jurnalele sunt 
reprezentanții opiniei publice? Curentele opiniei publice 
trebuie adeseori să le luăm din jurnale, și am lipsi de la adevărul 
ce datorăm societăţii și nouă Camerei, dacă nu am atinge 
asemenea lucruri arătate prin jurnale. 

D. vicepreședinte. Binevoiţi a crede că suntem și noi de 
ideea dv. de a se discuta opiniile din jurnale, însă nu a se acuza 
aici redactori. Căci atunci dați dreptul tutulor de a se ridica 
ca să vorbească. Nu întindeţi acest sens până unde vă place. 
Altfel dați drept d-lui Costinescu ca să se scoale și să apere 
jurnalul Românul, daţi dreptul și jurnalului Timpul ca să vie 

să se apere. Apoi unde mergem cu aceasta? 

T. Maiorescu. D-le preşedinte, am relevat acest princip. 
Dacă Dv. sunteți de altă părere, or eu nu am înteles, atunci 
trebuie să tac în privința aceasta. | 

D. vicepreședinte. Eu cred, ȘI împreună cu mine toată 
Camera, că nu poate fi permis a se face proces, a se aduce 
acuzaţii în Cameră diferitelor jurnale, care reprezentă diferitele 
partide... 

T. Maiorescu. Fără îndoială, d-le președinte, că nu se poate 
înțelege aceasta. Dar vedeți... 

D. vicepresedinte. Nu puteți aduce la bara Adunării 
polemica jurnalelor; căci va trebui ca să dau cuvântul d-lui 
Costinescu ca să-și apere jurnalul, precum și alţii. 

D. președinte al consiliului. Eu aș dori să-l laşi să continue 
până la sfârșit, fiindcă văd că altă teorie a menţinut până acum, 
și cu altă teorie va sfârşi discursul d-lui M aiorescu, astfel încât, 
de nu-l veți lăsa să continue, poate că noi am fi limitati în 
răspunsul nostru. 

l D. vicepresedinte. Binevoiti a-mi permite, d-le 
prim-ministru, să nu fiu de ideea dv. Tocmai pentru a evita 
o asemenea luptă, am crezut de cuviință să rechem la chestie 
pe d. Maiorescu. Dar ce să-i fac? Eu am făcut apel la d-sa, dar 
nu binevoiește să mă înţeleagă. Urmati, d-le Maiorescu. 

T Maiorescu. Nu ştiu, dacă am meritat mustrarea ce-mi 
faceți; pănă acum m-ați întrerupt de două ori, zicându-mi că 
mă duc prea departe cu chestia proceselor de presă. Eu m-am 
încercat să dovedesc ce înțeleg prin acest mod de argumentare, 
și eram în drept să continuu pentru a dezvolta ideea mea, 
fiindcă nu m-aţi oprit atunci. M-ati întrerupt a treia oară fără 
să merit observarea dv., m-aţi întrerupt zicându-mi că mă pun 
pe un tărâm care nu este admisibil în parlament, căci viu și 
fac proces jurnalelor, și ați zis că nu se poate face proces 
jurnalelor aci. 

Eu, d-le președinte, în orce caz m-aş supune părerii dv.; 
m-aș supune, fiindcă sunteți președinte. Însă chestia este alta, 

și când dv. faceţi apel la inteligenta deputatului, eu fac apel 
la inteligența vicepreședintelui. Binevoiţi dar a-mi permite să 
dezlegăm chestia aceasta de princip, să vedem: care este limita 
dezbaterilor parlamentare în privinţa celor scrise într-un jurnal, 
mai ales când este reprezentantul ideilor majorităţii. Căci noi 
trebuie să știm atunci, când ni se închide gura din partea 
biuroului, cel puţin de ce era vorba în princip. 

Aşadar iată chestia regulamentară: aș vrea să aduc, ca 
deputat din opoziţie, la cunoștința dv. și a țării următorul 
lucru: că într-o foaie însemnată a partidului, nu citesc, deși o 
am aci... 

D. presedinte al consiliului. Citeşte, fiindcă și eu am să aduc 
mâne aci jurnalele dv. 

T. Maiorescu. Cu părere de rău nu pot primi permisia dv., 
aştept pe aceea a președintelui Camerei. Eu nu vorbesc 
pentru, ci în contra dv., d-le ministru-preşedinte, și vorbesc 
pentru ceea ce mă cred dator să spui înaintea Camerei și a țării. 

D-le preşedinte al Camerei, iată punctul de princip şi de 
discuţie parlamentară: Vroi să aduc la cunoștința Camerei în 
dezvoltarea înterpelării mele, că un organ de publicitate, un 
jurnal, care trece și s-a declarat chiar în această Cameră de către 
un deputat cu ocazia unei discuţii de acum doi ani, că 
reprezentă ideile partidului, care se află aci în majoritate și este 

reprezentat prin acest guvern, că acel organ de publicitate, zic, 
ale cărui idei stau în conexitate cu ideile majorităţii, 
răspândește idei, pe care le cred periculoase şi cred că aceste 
idei le pot atinge. 

D. vicepreşedinte. Sunteti în drept să discutaţi sub această 
formă. 

T. Maiorescu. Apoi da, evident, sub forma aceasta; căci 
forma ce mi s-a părut că rezultă din observările ce mi-ati făcut, 
e o formă ce d-voastră aţi interpretat-o, dar nu este a mea. 
Unde mi-a trecut mie prin cap să fac proces jurnalelor! Înaintea 

cărei Curți și cu ce procedură? Numai de proces nu poate fi 
vorba aici. 

Ei bine, cu drept sau fără drept, dar e un fel de răspundere, 
un fel de inconvenient, un fel de gravitate a situaţiunii, când 
eşti la guvern şi când ai un organ, care reprezentă partidul de 
la guvern și prin urmare și pe guvernul însuș, nu într-un mod 
oficial, dar într-un mod înţeles de roţi. Inconvenientul este că 
părerile manifestate într-o asemenea foaie au mai multă 
autoritate înaintea tutulor acelora care voiesc să susţie acest 
guvern, au o autoritate mai ales în acea parte a tinerimii, care 
vrea să însoţească cu simpatiile ei toate acțiunile partidului 
liberal. N-ar fi permis unui deputat să vadă un pericol în ceea 
ce se face aci? Cred că da. 

D-lor, în această foaie publică și autorizată în împrejurările 
de faţă se susțin direct și fățiș teorii, care, dacă ar fi vreodată 
realizate și puse în lucrare de guvern, ar surpa din temelie 
edificiul monarhiei constituţionale; se încurajază acte, care nu 
trebuie să fie încurajate, se face apoteoza lui Blanqui câteva zile 
după atentatul încercat în contra d-lui prim-ministru, deşi pe 
Blanqui, dacă ar mai fi trăit și ar fi fost în mijlocul nostru, l-am 
fi văzut pe banca de acuzat alături cu Petraru, fiindcă n-a fost 
atentat politic la care Blanqui să nu fi participat, când nu se 
afla în închisoare. Pe de o parte se urmăreşte Petraru și 
complicii săi; pe de o parte se votează adrese de îndignare de 
către Cameră; pe de o parte vin deputati și cer 300 000 franci 
pentru poliție ca să urmărească dezordinele din țară: și pe de 
altă parte organul autorizat al d-voastră înalță pe Blanqui, îl 
apoteozează pe acest om și zice că a avut numai nedreptatea 
de a anticipa într-un mod prea pripit ideile de progres și de 
civilizaţie ale secolelor viitoare. Parcă aud cuvintele lui 
Petraru înaintea juraţilor... 

Ei bine, d-lor, n-aş voi să fac procesul nimănui, dar 
gândiţi-vă d-voastră, orce părere veți manifesta, orce mi se va 
răspunde mai pe urmă de pe acea bancă, gândiți-vă dv., dacă 

n-ar fi bine să fie mai mult spirit de ordine din partea acelora 
care conduc majoritatea; dacă atunci când se fac arestări în lași 
și atentate în Bucureşti, nu e timpul venit ca asemenea 
exuberante de idei, care sunt primejdioase tinerimii, să 
dispară din foile autorizate ale guvernului. 

Am aci un alt articol al acestei foi; e publicat tot sub 
guvernul acesta. Aici zice un corespondent din străinătate la 
adresa noastră, a conservatorilor: 


„Ce vă miraţi că nu suntem mulțumiți nici cu Gambetta? Că nu 
suntem mulțumiți nici cu guvernul republican din Franța? Că voim 
revoluţia în permanenţă? Da, așa este: nu suntem mulţumiţi cu 
Gambetta; da, nu ne satisface guvernul republican din Franţa; da, 


voim revoluția în permanenţă“. 


D-lor, acestea sunt deprinderi și manifestări, care aveau 
înțeles poate în acele timpuri, în care mișcarea revoluționară 
putea în adevăr trece drept mișcare de progres; dar azi, după 
ce am făcut atâtea revoluții, am răsturnat și privilegiele vechi 
şi vechiul protectorat, am făcut lovituri de stat și am intrat 
într-o eră, care ziceti că e constituțională și liberală; astăzi, tot 
să mai răsturnăm mai departe? Tot revoluție în permanenţă? 
Și oare niciodată să nu pierdem deprinderea de a ne încânta 
de cuvântul răsturnare şi revoluţiune? Ce efect poate să aibă 
aceasta asupra tinerimii, care ne înconjoară și care sc uită la 
noi, mai ales la dv., ca să vadă ce faceți și ce sfătuiți? 

Eu cred, d-lor, că este momentul venit ca o declarație din 
partea d-lui prim-ministru să ne asigure și să liniștească țara 
în această privință; şi este propriul rol al opozițiunii de a 
deştepta o majoritate, prea dispusă a trece peste limitele puterii 
permise, și de a-i aduce aminte că trebuie să strângă frâul. 

Dar îmi veţi zice, d-lor: oare presa opoziţiei noastre nu 
comite și ea excese? 


O voce. Prea multe. 

T. Maiorescu. Oare nu comite şi ea pe toată ziua asemenci 
excese? La aceasta, d-lor, răspund că dacă le comite, e foarte 
de regretat; dar opoziţia nu e la guvern, ea nu conduce 
destinele ţării și nu are altă responzabilitate decât 
responsabilitatea faţă cu susțiitorii și cu alegătorii ei. Însă cu 
totul altul e rolul unei prese, care reprezentă ideile majorității, 
majorităţii conducătoare a ţării şi inspiratoare a ideilor 
guvernului care stă pe acea bancă. Aci rolul este cu totul altul, 
și în contra acestei părți a direcției, contra acestei depășite 
responsabilități m-am crezut dator să mă ridic. 

Termin cu exprimarea dorinței ca îngrijirea ce a avut-o 
guvernul de azi pentru regularea Dinastiei și îngrijirea ce aud 
că este gata să o arate pentru întărirea Dinastiei şi monarhiei 
prin Regat, să se manifeste în acelas mod în tot mersul 
administrativ; doresc ca să dispară din practica guvernului acte, 
ca cele ce am semnalat și care sunt mult mai multe și mai 
însemnate decât le-am arătat astăzi; doresc ca printr-un spirit 
mai bun de ordine să ne întărim și noi ca stat independent ce 
suntem, în deprinderile administrative și politice ale statelor 
adevărat constituite și adevărat monarhice, pentru ca să se 
poată împlânta rădăcina încă plăpândă și tânără a Dinastiei 
noastre hereditare și să se poată împlânta mai ales în inimele 
tinerimii, care privește la noi. Căci numai un asemenea 
fundament sădit în conştiinţa publică a poporului este 
adevăratul reazăm al orcării monarhii. 


Răspunsul ministrului-prezident la interpelarea de 
mai sus şi discuţia ce se urmează prin intervenirea d-lor 
N. Ionescu, A. Stolojian, C. A. Rosetti, A. Lahovari (după 
care loan Brătianu ia din nou cuvântul), P. Carp și N. 
Fleva ocupă toată ședința de la 13 martie și se termină 
printr-un vot de trecere la ordinea zilei. Dar totuș 
rămâne impresia că o puternică manifestare în sensul 
ordinei monarhice se impune guvernului și partidului 


liberal. 

Şi în adevăr a doua zi, 14 martie 1881, la începutul 
şedinţei Camerei, generalul Lecca propune din inițiativă 
parlamentară proclamarea Regatului. Propunerea 
transformată în proiect de lege se primește de unanimitatea 
Camerei, trece îndată la Senat, care o votează asemenea cu 
unanimitate, și se sancţionează în aceeaș zi. 

Precum în Senat dd. Lascar Catargi şi G. Gr. 
Cantacuzin, așa în Cameră dd. P. Carp şi A. Lahovari 
declară în numele opozitiei conservatoare adeziunea lor 
la marele act national, îndeosebi Alexandru Lahovari cu 
următoarele cuvinte finale: 

„Îndrăznesc a declara în numele Partidului Con- 
servator, care a fost totdeauna credincios Domnului 
Carol I și în timp de prosperitate și în timp de nevoie, 
că astăzi, deşi în minoritate, deşi puţini, în aducem încă 
ceva, care merită a fi prețuit: unanimitatea reprezen- 
taţiunii legale a țării“. 

Dar cea mai semnificativă declarare, ce se face în 
şedinţa solemnă de la 14 martie 1881, este a prezidentului 
Camerei, a vechiului republican C. A. Rosetti: 

„Sunt la sfârșitul vierei mele după regulele naturel; 
în asemenea vârstă, în asemenea momente, nimeni nu 
se poate îndoi de sinceritatea aceluia care vorbește... 

Dacă ne-am combătut uneori, lupta a fost în 
lucrurile mici. Când a fost vorba de natiune, n-a fost 
român care să fie în diviziune; n-a mai fost diviziune, ci 
unitate... 

Nici o lovire nu poate să sfărame o națiune cât de 
mică, când ea este unanimă. Şi unanimă a fost şi va f 
România în toate cestiunile cele mari... 

Recunoscător soartei, care mi-a dat această fericire, 
rară în analele Istoriei, vă zic: că ați încoronat și viața 
mea. Trăiască România! Trăiască Maiestările Lor Regele 
şi Regina!“ 


Cu Proclamarea Regatului se încheie epoca de 
pregătire a Statului Român de la 1857 la 1881 si începe 

o Eră nouă în evoluțiunea politică a acestui stat, atât în 
relaţiile sale interne, cât și în cele externe. 

Sub ce forme se va manifesta noua Eră în viata 
noastră publică și cum va produce cu necesitate o 
modificare fundamentală a vechilor partide, în prima 
linie o disensiune în Partidul Conservator, vom căuta să 
arătăm în întroducerea istorică a volumului al treilea. 

y 
SUB MINISTERUL BRĂTIANU 


De la proclamarea Regatului până 
la Tractatul de la Londra 


14 martie 1881- 20 fevruarie 1883 


Cu recunoaşterea României independente și proclamarea 
Regatului se încheie prima epocă a renașterii noastre naţionale 
şi începe o Eră nouă a politicei externe şi interne. 

Vechiul program al Divanurilor ad-hoc de la 1857 se vede 
realizat și prin chiar aceasta încetează de a mai fi program, iar 
întărita viață publică își caută o nouă formulare a politicei 
Viitoare. Pe când în cele interne activitatea de păn' acum nu 
putea tinde decât la așezarea fundamentelor generale ale 
statului monarhic-constituţional, de-acum înainte se impune 
organizarea administrativă şi reforma socială. 

O schimbare incisivă se face şi în relațiile internaţionale. 
Formal dependentă până atunci de suzeranitatea Turciei și pusă 
sub un fel de ocrotire a Marilor Puteri, România este acum de 
sine stătătoare și, fiind lipsită de garantarea neutralității sale, 
trebuie să-și aleagă pe a sa răspundere linia de purtare în politica 
europeană, întru cât se atinge de Dunăre şi de Marea Neagră, 

de Carpaţi și de Balcani, adică de interesele ei vitale. 

Cea mai apropiată din aceste chestii oriental-europene, 
totdeauna grave pentru noi și acum îndoit de grave după 

dezlipirea de Turcia, era chestia Dunării. Căci dacă, după 
tractatul de la Londra din 1871, Comisia Europeană a 
Dunării avea să fie reînnoită în aprilie 1883, prin Tractatul 
de la Berlin această Comisie, la care ia acum parte și România, 
primise noua îndatorire de a elabora regulamentele de 
navigațiune de la Porţile de Fier pănă la Galaţi. Încă de la 1870 
și în chiar anul 1881 al proclamării Regatului aceste 
regulamente, care atingeau deopotrivă prestigiul suveranității 
noastre şi interesul nostru material, preocupau statele 
reprezentate în Comisia de la Galati, și România trebuia să-și 
hotărească din vreme o atitudine a politicei sale externe, care, 
în mijlocul conflictului de interese ale Marilor Puteri, să-i 
asigure sprijinul celor preponderante. 

În linia dintâi sarcina unei asemenea hotărâri cădea 
asupra guvernului și a partidului său; dar nici opoziţia nu se 
putea scuti de ea. Căci atitudinea de luat în politica externă 
era de o însemnătate așa de capitală pentru ţară, încât toate 
partidele trebuiau să conlucreze la discutarea și fixarea ei. 


Câr pentru Partidul Conservator, constituirea lui formală 
în București se făcuse pe la începutul anului 1880 prin 
înființarea unui Club, al cărui comitet, după statute, avea să 
fie și comitetul dirigent al partidului. 

Prezidentul Clubului Bucureştean în anul 1880 era 
Manolache Kostaki lepureanu. În această calitate el însoțește 
publicarea primelor statute cu un așa-numit „Program“ al 
Partidului Conservator, în care — ce e drept — recunoaște marea 
însemnătate și „răspundere“ a nouei situaţii, însă nu trece întru 
nimic peste obișnuitele generalităţi, cerând în locul „formelor 
seci și frazelor goale, ființa adevărului“, „protejarea“ proprietăţii 
mici, „armonia“ între proprietari și muncitorii agricoli, 
„sfințenia obligațiunilor“ etc.; iar în privinţa relaţiilor externe 
cere „o politică modestă și chiar respectuoasă către toate 
Puterile, dar demnă și stăruitoare“.... „o politică onestă și 

consecventă, care să ne concilieze bunăvoința și să inspire 
încrederea“ — fraze anodine, lipsite de orce preciziune și pe care 
le puteau subscrie şi membrii partidului opus. Ce deosebire 
între acest elaborat și programul naţional de la 1857! Şi în ce 
şovăire şi confuzie s-ar fi aflat direcția politică a țării de la 1857 
până acum, dacă Divanurile ad-hoc, în locul celor 5 puncte 
precize, s-ar fi mulțumit cu fraze despre „sfințenia 
obligaţiunilor“ și „fiinţa adevărului! | 
Insistăm asupra insuficienței primului „program“ publicat 
de Manolache Kostaki în numele Partidului Conservator, 
fiindcă el caracterizează starea spiritelor conducătoare din 
generaţia vechie (și Kostaki lepureanu era desigur unul din cei 
mai spirituali reprezentanţi ai acestei generații) în momentul 
când România independentă reclama o nouă formulare 
lămurită pentru o nouă direcție politică.) l 
Dar Manolache Kostaki încetează din viață la 7 septemvrie 
1880, şi la 20 decemvrie acelaşi an se alege d. Lascar Catargi 
prezident al Clubului. În această constituire mai normală 
comitetul dirigent al Partidului Conservator se compune la 
începutul anului 1881, pe lângă d. Catargi, din generalii 
Florescu și Manu, Al. Lahovari. T. G. Rosetti, prinţul Al. Știrbei. 
Menelas Germani, Gr. Triandafil, Gr. Păucescu, P. Teulescu 
şi autorul acestei scrieri. Organul partidului este Timpul, sub 
redea lui Mihail Eminescu. P. Mavrogeni stă la o parte, atât 
pe vremea prezidentei lui M. Kostaki, cât și mai târziu după 
admiterea în Club a generalului Tell (vezi vol. I, pag. 192 și 
255; ed. n. — p. ). Între membrii comitetului nu figurează și nu 
voiau să figureze nici d. P. P. Carp, nici d. G. Gr. Cantacuzin. 


1 De altminteri, câtă vreme Manolache Kostaki a prezidat Clubul 
conservator, autorul acestei scrieri nu a luat parte la ședințele lui. Ușurinţa, 
cu care vechiul fruntaș ieșise din ministerul Lascar Catargi pentru a trece 
în capul Coaliţiei de la Mazar-Pasa și a reveni apoi în capul Partidului 


Conservator, nu-i părea admisibilă. 

În sânul acestui comitet trebuia acum să fie discutată 
atitudinea viitoare a Partidului Conservator, îndeosebi în poli- 
tica externă. Aici situaţia partidului cerea mai ales o clarificare. 
Căci un fost membru al său, care în grelele momente ale 
formării cabinetului Lascar Catargi de la martie 1871 avusese 
un rol mai însemnat ca prezident al comitetului conservator 
din lași, Beizadea Grigorie Sturdza, înființase un organ al său 
Democrația națională, își atrăsese dintre foștii miniştri ai 
cabinetului Catargi pe generalul Tell și în iarna 1880-81 
propaga ideea unei gravitări a României spre politica rusească. 

Autorul scrierii de față, crezând tendenţa Democraţiei 
naționale periculoasă pentru țară, iar pe de altă parte convins 
de inconvenientul unei atitudini pasive (și experienţa din anii 
1875-76 cu nehotărârea guvernului conservator în chestia 
răscumpărării căilor ferate și în privinţa crizei orientale era 
doveditoare), a publicat într-o revistă germană un articol, în 
care — presimțind formarea Triplei Alianțe — indica alipirea 
României de Puterile Centrale ale Europei ca cea mai sigură 
politică în împrejurările date. Dacă și întru cât Rusia, prin 
silnica reluare a Basarabiei de la romani, la a căror ajutor făcuse 
totuș apel în ultimul răsboi în contra Turciei, îşi manifesta 
tendența de cucerire panslavistă, României nu-i rămânea decât 
să-și caute sprijinul existenței sale naţionale în sfera de 
acțiune a poliglotei Austrii, care tocmai la acea epocă formase 
cu Germania (în curând și cu Italia) un puternic scut de 
apărare în contra veleităţilor de expansiune europeană a 
colosului de la Nord. — Articolul, apărut în Deutsche Revue de 
la 1 ianuarie 1881, semnat de autor, scris pe a sa proprie 
răspundere, nu în numele Partidului Conservator, pe care nu-l 
consultase, dar arătând comunitatea de vederi cu unii membri 
conducători ai „junei drepte“ (la 1881 nu se întrebuința încă 
numele de „junimist“ în politică), a fost îndată tradus de 
Eminescu, reprodus în Timpul şi, pentru polemică, și în 
Românul, 

Românul, pe atunci încă organul guvernului liberal, în vreo 
cinci articole de fond, apărute între 12 ianuarie și 5 fevruarie 
1881, combate cu violență ideea politică, expusă mai sus. Trecem 
cu vederea obișnuitele insinuări personale și ne mărginim a 
reproduce partea finală a atacului din ziarul lui C. A. Rosetti: 


„Sau muscali sau austro-ungari, dar români niciodată! 

Tacă conservatorii d-acum ca și conservatorii trecuţi: 
când cu fes, când cu ișlic, când cazaci, când usari; dar 
romani niciodată și cu nici un preț! 

Ei bine, onoraţi domni. Dacă n-aveţi iubire pentru 
această ţară, care v-a născut și v-a hrănit, dacă nu simţiti 
mândria de a fi români și fericirea d-a face ca mama 
voastră să fie liberă și onorată, cum cel puţin n-aveţi rușine 
de străinii la cari vă adresati cu asemenea propuneri? 

Cum nu simțiţi ce vor zice străinii văzând această 
țara împărțită în două partide şi zicându-i: 

Una, prin d. Senatore Grigorie M. Sturdza: 

— Mergeţi cu slavii; trebue să vă învârtiți în jurul 
slavismului sau să pieriți. 

Cealaltă, prin bătrâna și juna dreaptă: 

— Mergeti în sfera puterii Austro-Ungariei sau pieriți. 

D-aceea vă plângem și cu iubire vă zicem: 

Intraţi în naţiune și veţi vedea înșivă în curând că 
iubirea și puterea ej este atât de mare încât veţi fi cu 
dânsa români, fericiţi şi mândri, iar vecinii noștri toți, 
fără osebire, vor iubi această națiune; căci se vor convinge 
că ea este un element de ordine, de progres și fără ură 

nici chiar pentru cei cari mult rău i-au făcut. 

Nu uitaţi, și nici un român să nu uite următorul mare 
adevăr scris, nu mai ținem minte de care om de stat: 

«O naţiune ocupă în lume un loc material în 


ci A . e ati 
raport cu marirea el morală.» 


Fireşte, miripeâamperață pa ai iubirea de neam şi 
mândria de a fi Oran å 

hotărâre în privința politicei externe, mai ales la 1881, când 
se agita din nou chestia Dunării, iar hotărârea cerută de 
interesul României în acel moment era, după convingerea 
noastră, intrarea în sfera de acțiune a Puterilor Centrale, 
precum cu 4 ani mai înainte fusese intrarea în sfera de acțiune 
a Rusiei în contra Turciei. 

Nu aceasta a fost însă părerea majorității comitetului 
conservator. În sedinta de sâmbătă seara 24 ianuarie 188] 
generalul Florescu mai ales, dar și generalul Manu, Al. 
Lahovari și alții fac autorului din Deutsche Revue imputări 
pentru articolul lui, care — după modul d-lor de a vedea — nu 
ar fi trebuit publicat deloc și în orice caz nu ar fi trebuit 
publicat fără autorizarea partidului. 

Faţă cu această divergență, „junimiștii“ erau hotărâți să-și 
dea demisia din comitet, când chiar a doua zi, duminecă, d. 
P. Carp convoacă la d. Triandafil acasă pe dd. T. Rosetti, Al. 
Lahovari, N. Gane, Gr. Păucescu și T. Maiorescu pentru a se 
pronunţa asupra unei importante propuneri a ministrului-pre- 
zident. loan Brătianu propunea reconstituirea Cabinetului său 
cu participarea a trei conservatori, pentru ca într-o așa 
compunere să preceadă la proclamarea Regatului. După 
lungi discuţii, mica adunare decide să se refere mai întâi la 
comitetul dirigent al partidului, și în asemenea împrejurări nu 
mai putea fi vorba de chestii personale. 

Propunerea se dezbate în comitetul conservator la 
27 ianuarie şi produce o impresie foarte împărțită. Generalul 
Manu și Gr. Păucescu se pronunţă în contra ei, Al. Lahovari 
stă pe gânduri, generalul Florescu o consideră ca lipsită de 
seriozitate și ca o simplă manoperă a lui loan Brătianu pentru 
a-și scăpa propria situație. În sfârşit se ia hotărârea: 
„Propunerea d-lui Carp se poate pune în discuție, când se va 
adresa întregului Partid Conservator așa cum este reprezentat 
prin comitetul său“. — Hotărârea, comunicată a doua zi d-lui 


| 
i 

Carp și prin acesta ministrului-prezident, este considerată de 
amândoi ca un refuz. 

Totuş actul proiectat era de prea mare însemnătate 
pentru a nu autoriza mai multe încercări spre cea mai puter- 
nică realizare a lui. E de presupus, că îndeosebi Domnitorul 
dorea pentru proclamarea Regatului un minister format din 
reprezentanţii tutulor partidelor constituţionale, Peste o 
lună, la 26 fevruarie 1881, Brătianu stăruie din nou pe lângă 
Partidul Conservator, tot prin intermediarea d-lui Carp. De 
astă dată comitetul răspunde că d. Lascar Catargi e gata să ceară 
o audiență, dacă Domnitorul va manifesta însuși dorinţa de 
a vorbi cu şeful Partidului Conservator. La 3 martie, d. Carp 
comunică principelui Carol deciziunea majorității comitetului, 
Principele însă răspunde evaziv, că va lua înţelegere cu 
ministrul-prezident. 

Astfel s-a terminat încercarea lui loan Brătianu de a do- 
bândi participarea la guvern a conservatorilor pentru 
proclamarea Regatului. După câteva zile, la 14 martie 1881, 
marele act se săvârşeşte de partidul liberal în împrejurările 
arătate la sfârșitul volumului precedent, și conservatorii nu pot 
decât să declare adeziunea lor prin puţinii reprezentanți ce-i 


au în parlament. 


! Trebuie adăogat, pentru înţelegerea acestei condiții, că d. Lascar 
Catargi de aproape 5 ani de zile, de când cu darea în judecată de la iulie 
1876, nu mai ceruse audientă și nu dase cu ochii de principele Carol, pe 
când ceilalti foşti miniștri acuzaţi, îndată după retragerea acuzării la sfârșitul 
lui ianuarie 1878, se prezentaseră Domnitorului. D. Catargi a adresat numai 
principelui Carol la 9 fevruarie 1878 o scrisoare, în care îi aducea aminte 
de împiedecarea abdicării de la 11 martie 1871, se declara nemultumit cu 
simpla retragere a acuzării ministeriale din partea Camerei şi cerea de la 
Domnitor trimiterea în judecata Curţii de Casatie — lucru imposibil; 
deoarece Domnitorul fusese de la început în contra acuzării și prin urmare 
nu i se putea cere să dea El însuși pe foștii miniștri conservatori în judecată. 

Autorul acestei scrieri și amicii săi junimiști, care încă de 
la discuţia asupra articolului din Deutsche Revue se văzuseră în 
divergență de păreri cu conducătorii Partidului Conservator, 
se simțeau cu atât mai înstrăinați prin hotărârea luată în chestia 
proclamării Regatului. La un asemenea act se cuvenea cea mai 
manifestă participare a conservatorilor anume, și dacă însuşi 
loan Brătianu se simţea obligat să le deschidă drumul pentru 
aceasta, era datoria lor să se folosească de ocazie și totdeodată 
să nu lase în ţară impresia că un act de o aşa mare însemnătate 
pentru înălțarea monarhiei se putea efectua fără conlucrarea 
lor, prin singurul partid liberal. 

Nu este de mirare că, după o astfel de greșală a adversarilor, 
guvernul lui Brătianu să se fi întărit într-un mod extraordinar 
și să fi putut sta la cârma țării încă 7 ani, mai ales după 
inteligenta lui acomodare finală la politica Triplei Aliante, 
despre care vom vorbi mai jos. 

Deosebirile de vederi în sânul comitetului conservator de 
atunci produceau în câțiva din noi impresia unei lipse de 
orientare politică din partea vechilor conducători ai partidului, 
şi îndeosebi pentru junimiștii de la Iași, care la 1871 intraseră 
în acțiune ca partizani ai guvernului conservator pentru a 
contribui, precum s-a arătat în volumul I al acestei scrieri, la 
realizarea cerintelor Divanului ad-hoc, se impunea acum, după 
îndeplinirea acelor cerinte, întrebarea noului program pentru 

viitor. Cine nu face politică cu gândul la budgetul funcțiilor 
şi la nepotism, nici nu-și poate închipui o activitate publică 
fără un asemenea ideal. 

De altminteri, simţimântul unei schimbări adânci în starea 
țării era așa de general, încât cuvântul de Era nouă se lățise 
pretutindeni. Caracteristic în această privinţă este articolul de 
fond al Timpului de la 21 martie 1881, scris de autorul 
publicării de față în numele și după însărcinarea Partidului 
Conservator, din al cărui comitet dirigent făcea încă parte. 

Reproducem sfârșitul articolului conceput imediat după 


proclamarea Regatului: 


„Suntem convinși, că astăzi, când dd. Rosetti și 
Brătianu au propus coroana regală pentru Carol | de 
Hohenzollern, d-lor și adepţii d-lor politici își vor aduce 
aminte cu recunoșcință de fapta partidului conservator și 
îndeosebi de ministerul Lascar Catargi de la 12 martie 1871, 
care, în momentul când Principele Carol de Hohenzollern 
şi Augusta Sa soție erau gata să părăsească tronul României, 
le-au garantat siguranța publică și mersul regulat al 
puterilor constituționale în România, i-au înduplecat să 
rămână în fruntea acestei tări, și numai astfel au dat putinţa 
d-or Rosetti sì Brătianu de a felicita la martie 1881 de Rege 
al României pe Principele de la martie 1871. 

Suntem convinși asemenea că arunci, când în șirul 
natural al schimbărilor constituționale se vor retrage de 
la guvern liberalii de astăzi și se vor afla în opoziţie cu 
un guvern conservator, vor continua a fi și în această fază 
a formelor constituţionale supuși tot așa de credincioși 
ai Majestății Sale Regelui României. 

În această convingere salutăm încă o dară ziua de 14 
martie 1881 ca o zi fericită pentru Statul Roman și sperăm 
că, precum ea este de cea mai mare însemnătate prin actul 
săvârșit, aşa va fi bogată în roade şi în învăţăminte pentru 
toată dezvoltarea. noastră politică în viitor. 

O întrebare rămâne acum de dezlegat: care mai este 
deosebirea de principii între partidul numit liberal, astăzi 
la guvern, şi partidul numit conservator, astăzi în opoziţie?“ 


Dar pe când dezlegarea acestei întrebări cu toată preci- 
ziunea unui program de idei practice și de acțiune conformă 
nu înainta în sânul Partidului Conservator, astfel cum era pe 
atunci organizat: în cercul mai restrâns al junimiștilor 

programul fusese de multe ori dezbătut, nu numai ca teorie, 
ci și cu privire la amănuntele aplicării. În aceste dezbateri sc 
deosebise mai ales d. P. P. Carp prin cea mai larg cugetată şi 
cea mai consecvent urmărită concretizare a ideilor de reformă 
necesară, și dacă pănă la 1881, pe temeiul vechiului program 
al Divanului ad-hoc, noi ne putuserăm supune șefilor 
Partidului Conservator în toată acțiunea politică, de acum 
înainte gruparea noastră începe de la sine să fie mai închegată 
în jurul d-lui Carp, care nu mai departe decât la sfârșitul lui 
martie 1881, cu prilejul discuţiei generale asupra budgerului 
pe 1881-82, își dezvoltă o parte însemnată a vederilor asupra 
reorganizării politice și sociale, împărtășite și de noi. Timpu! 
s-a grăbit să reproducă discursul d-lui Carp în numărul de la 
2 aprilie 1881. 

Era şi lucrul cel mai firesc, ca bărbaţii politici, care în 
ultimii zece ani lucraseră împreună și împreună trecuseră prin 
atâtea greutăți, să se găsească şi de acum înainte uniţi în aceea 
direcție, și din partea d-lui Carp şi a amicilor săi s-a pus toată 
stăruința, ca evoluţiunea spre formularea și realizarea nouelor 
cerințe ale statului modern să se facă în sânul vechiului partid 
conservator, în a cărui organizare centrală, la caz de înțelegere, 
avea să intre și d. Carp. După închiderea sesiunii parlamentare 
şi în decursul verei 1881 consfătuirile au fost întrerupte; dar 
în toamna aceluiaș an s-a reluat firul discuţiilor, și în mai multe 
întruniri, ținute la autorul scrierii de față între dd. Carp, 
general Manu, Al. Lahovari, Teodor Rosetti, prinţul Al. 
Știrbei, Gr. Păucescu și Gr. Triandafil, s-a dezbătut programul 
conceput de d. Carp. 

Cuprinsul acestui program este astăzi cunoscut din 
dezbaterile parlamentare, dar mai ales din publicarea lui în 
Monitorul oficial pe la 3 septemvrie 1888 sub guvernul 
junimist al d-lui Teodor Rosetti și din realizarea parțială în 
decursul anilor 1888 până la 1895, de care se va ocupa al 
patrulea volum al scrierii de faţă. Pentru moment este destul 

să spunem că asupra punctelor principale se putuse stabili o 
înțelegere în acele întruniri prealabile, și după vederile unora 
din noi avea să înceapă de acum înainte și pe un asemenea 
temei o nouă alcătuire a partidelor politice în România 
independentă. Căci deosebirea de pân-acum între conservatori 
şi liberali, care după proclamarea Regatului își pierduse în mare 
parte înțelesul şi se continua mai mult ca un rezultat al 
obișnuinței și al unei nepotrivite imitări de formule străine, 
trebuia să dispară în forma ei cea vechie și să fie înlocuită cu 
adoptarea sau combaterea unor idei fundamentale de reformă. 

Faţă cu această necesitate a situației părea indicată și o 
schimbare a persoanelor conducătoare. Insuficienţa aşa- 
numitului program conservator elaborat de Manolache 
Kostaki la 1880 dovedea că fruntașii din generația de la 1857, 
care își încordaseră și poate îşi consumaseră puterile în lupta 
pentru constituirea statului român până la realizarea 
independentei lui, întâmpinau o prea mare greutate de a-și 
însuși nouele cerinţe ale statului constituit. Experienţa făcută 
atât cu loan Brătianu în ultimii 5 ani ai guvernului său, cât 
şi cu șefii opoziţiei unite Lascar Catargi — Dimitrie Brătianu — 
Gheorghe Vernescu în acelaș timp, cu generalul Florescu la 
1891 și cu d. Dimitrie A. Sturdza de la 1895 încoace, nu 
militează în favoarea lor. Ce e drept, d. Lascar Catargi, pe lângă 
marea experienţă în ale țării, ce o avea în comun cu loan 
Brătianu, și pe lângă neobosita stăruință, ce o are în comun 
cu d. Dimitrie A. Sturdza, are și buna însușire de a fi 
accesibil la ideile altora şi de a fi lipsit de îndărătnicia 
autoritară, care împedică adaptarea unui guvern la necesitățile 
situaţiei. Şi de altminteri demnitatea sa personală și autoritatea 
sa oarecum istorică erau îndeobște recunoscute. 

Cu toate aceste, pentru a se învedera și mai mult în ochii 
tutulor, că acum începea în adevăr o Eră nouă în politica 
română, părea, cel puţin pentru moment, preferabilă și 
reprezentarea Partidului Conservator prin o persoană nouă, 

indiferent care ar fi fost acea persoană în limitele celor prezen- 
tabile din generaţia mai tânără, nefiind aici vorba decât de 
marcarea externă a profundei schimbări în situaţia partidelor 
din ţară. 

La cea dintâi atingere a acestui punct delicat din partea 
noastră, d. Lascar Catargi şi-a dat cu cea mai aparentă 
bunăvoință demisia din prezidenta comitetului şi s-a retras la 
Golăşei spre a lăsa toată libertatea încercărilor pentru 
reconstituirea partidului. Generalul Florescu, viceprezident, s-a 
retras asemenea din comitet, împreună cu casierul Teulescu; iar 
ceilalți membri, în ședința de vineri 6 noemvrie 1881, 
hotăresc alegerea prințului Alexandru Ştirbei de prezident, 
asistat de un comitet, care să fie propus și recunoscut într-o 
adunare generală a clubului. Procesul-verbal al acestei ultime 
şedinţe a vechiului comitet e semnat de dd. Alex. B. Știrbei, 
Al. Lahovari, T. G. Rosetti, Gr. G. Păucescu, Gr. Triandafil 
și T. Maiorescu. Nu a asistat la ședință generalul Manu, dar 
avea cunoștință de cele ce erau să se hotărească. Adunarea 
generală, convocată pe duminecă 15 noemvrie seara, se vede 
de astă dată compusă, pe lângă persoanele cunoscute prin 
activitatea lor politică, de o sumă de alți membri obscuri, 
introduși pe temeiul unei mici cotizații statutare. Asistă și 
generalul Florescu, însoţit de generalul Tell, care părăsise acum 
pe Beizadea Grigorie Sturdza și intrase în clubul conservator. 
Noua hotărâre a comitetului, explicată și susținută de Al. 
Lahovari și de autorul acestei scrieri, este combătută mai ales 
de generalul Tell și de un domn Tacian. Majoritatea adunării 
respinge demisia d-lor Lascar Catargi și Florescu şi hotăreşte 
convocarea unei noue adunări pentru dumineca viitoare, care 
să fie prezidată de d. L. Catargi și care să introducă și unele 
modificări în statute, Totdeodată generalul Tell, cu aprobarea 
generalului Florescu, indică adunării, în locul preocupărilor 
de program, apropierea de celelalte elemente ale opoziţiei, în 
prima linie de grupul d-lui G. Vernescu. 

Noua adunare de la 22 noemvrie este în adevăr prezidată 
de d. Lascar Catargi, care își reia locul în fruntea Partidului 
Conservator împreună cu generalul Florescu şi cu un comitet 
modificat, iar Grigorie G. Păucescu devine de la 1 ianuarie 
1882 redactorul Timpului. În curând partidul intră în 
înțelegere cu d. G. Vernescu; cu acesta, cu fracționiștii 
moldoveni și cu Dimitrie Brătianu formează, mai târziu, marea 
coaliție numită opoziția-unită. 

În decursul aceleiași luni d. Teodor Rosetti și autorul 
scrierii de fată își dau demisia din clubul conservator; odată 
cu ei ies din partidul astfel organizat și toți junimiștii din Iași. 
Nu atât neizbutirea alegerii unui nou prezident, cât mai ales 
îndrumarea anunțată spre confuzia unei coaliții opoziționiste 
şi convingerea dobândită cu acest prilej, că într-o asemenea 
stare a partidului nu se putea pregăti terenul pentru o 
adevărată politică constituțional-conservatoare, le-a impus 
junimiștilor datoria de a se retrage și de a forma o grupare 
deosebită, cu speranţa că într-un viitor mai îndepărtat se va 
ajunge la o mai bună înţelegere. 

Fireşte că această disensiune în sânul unui partid nu se 
putea produce fără recriminări reciproce, și lupta politică în 
anii următori este între altele caracterizată prin deosebirea din 
ce în ce mai vizibilă între felul de opoziție al vechilor conser- 
vatori cu aliații lor de ocazie și felul de opoziţie al junimiștilor 
conducători, în contra actiunii și inacţiunii guvernului liberal. 

De altminteri o disensiune se anunţă și în sânul Partidului 
Liberal. Ioan Brătianu, precum se desparte de fratele său, se 
va despărți în curând și de C. A. Rosetti; și dacă liberalii, după 
căderea lor de la guvern și după încetarea din viaţă a lui Rosetti 
şi a fraților Brătieni, apar între anii 1888 și 1895 uniţi în 
opoziţie, revenirea lor la guvern sub d. Dimitrie A. Sturdza dă 


pe faţă o nouă dezbinare. 


710 TITU MAIORESCU 


Toate aceste sunt urmările neapărate ale modificatci 
situații politice a țării, simptomele conflictului necesar între 
Era nouă și rămășițele neadaptabile din vechime. 

Este un semn bun pentru Partidul Conservator, că în 
mijlocul lui s-a manifestat conflictul mai întâi şi cu mai multi 
claritate în idei. 


Dar este timpul să revenim la acţiunea guvernului și la 
dezbaterile parlamentare după ziua de 14 martie 1881, pâna 
când le-am expus în volumul precedent. 

Dacă ne aducem aminte (vol. II, pag. 467; ed. n. — p. 667) 
că ministerul de atunci avea pe loan Brătianu prezident și pe 
Vasilie Boerescu ministru de externe, pe când toți ceilalți 
miniștri erau oameni fără importanță (Teriachiu interne etc.), 
vom înțelege, că accentul situației sta pe relaţiile internaționale. 
În adevăr, chestia Dunării se agita între Puteri, şi discuţia 
asupra regulamentului de navigaţie de la Porţile de Fier până 
la Galaţi, pe care am atins-o la o pagină precedentă și o vom 
expune mai jos, începuse să ia proporții amenințătoare. În tară 
se vestește deodată (și Democrația națională a Beizadelei 
Grigorie Sturdza dă cel dintâi strigăt de alarmă) că pentru 
supravegherea poliției fluviale în apele noastre Austria cere, pe 
lângă Comisia Europeană de la Galati, înființarea unei alte 
comisii, în care ea — Austria —, deși nu este stat riveran de la 
Porțile de Fier în jos, să aibă prezidenţa și vot preponderant. 

Pentru tractarea acestei chestii de cea mai mare 
însemnătate, şi acum și pentru negoțiarea diplomatică a 
recunoașterii noului Regat, Partidul Liberal se vede nevoit să 
menţie la externe pe fostul ministru conservator. 

Este straniu să vedem că în astfel de împrejurări guvernul 
a procedat la proclamarea Regatului. Fără îndoială, înăltarea 
externă a țării era firească după îndeplinirea Tractatului de la 
Berlin. Dar faptul că se întâmplă tocmai la 14 martie 1881, 
în mijlocul greutăților cu chestia Dunării și după neizbutirea 

încercărilor lui Brătianu de a forma un minister cu partidul 
pus, nu rămâne mai, puțin surprinzător. l 
Să fi crezut Brătianu că prin zgomotul serbărilor Regatului 
a face o diversiune la agitarea opiniei publice din țară în 
hestia Dunării? Să fi voit Boerescu o mai ușoară dobândire 
recunoașterii Regatului definitiv drept compensație la 
oncesii vremelnice în privința compunerii acestei comisii de 
upraveghere? 
Orcum să fie, guvernul pare a fi mers prea departe cu 
oncesiile promise, deși nu formal stipulate. Căci deodată, cu 
o lună înaintea primei Serbări Regale de la 10 Mai, în absenta 
Camerei, prin urmare fără nici un incident parlamentar, fără 
vreo explicare în foile oficioase, ministerul demisionează, loan 
rătianu se retrage la Florica, fratele său Dimitrie se aduce în 
ripă de la Constantinopol, şi la 10 aprilie 1881 se formează 
“următorul minister: 


Dimitrie C. Brătianu, prezident și externe, 

Eugenie Stătescu, interne, 

General G. Slăniceanu, război, 

M. Pherekyde, justitie, 

Colonel N. Dabija, lucrări publice și ad-interim finanțe, 
V. Alexandrescu- Urechia, culte. 


La 27 aprilie redeschizându-se parlamentul în sesiune 
prelungită, noul ministru-prezident îi citește de îndată un fel 
de program, devenit celebru prin ingenuitatea sa. EI începe cu 


cuvintele: 


„Sarcina, care mi-a dat-o M. S. Regele, am primit-o 
şi a trebuit să-o primesc. Primind această sarcină, am luat 
deciziunea, colegii mei și eu, a ne pune toate silințele spre 
a face binele... Dar ca să facem aceasta, trebue ca fiecare 
să fie la locul său: hoțul în pușcărie; acei, cari speculă 

binele public în interesul lor, în carantină; iar omul oncesi 
la lucru... Chiar dacă aș admite că n-avem oameni onesti, 
îi vom face. Românul are facultatea de a se schimba cu a 
mare înlesnire, și în bine şi în rău.“ 


Iar după ce a întrebuințat cuvintele semnificative: 


»Cred că ar fi o pierdere de timp ca de pe acum să ne 
cereți seamă de fapte, pe care nu le-am săvârșit noi, “ 


declararea ministerială zice în privinţa Dunării: 


„Putem să vă încredințăm că din ziua intrărei noastre 
în minister, ne-am ocupat și ne ocupăm să asigurăm, pe 
cât se va putea, o soluţiune a acestei cestiuni, care să fic 
conformă cu tractatele și cu libertatea absolută a 
navigației pe acest fluviu... 

De altminteri, atât în afară, cât și în întru, vom căuta 
a fi pe cât se va putea mai concilianti și a da vecinilor 
binevoitorul nostru concurs în tot ce n-ar atinge 
propriele noastre interese. Dar dacă cineva s-ar încerca 
a întrebuința silnicia, a atinge un singur păr al Românici, 
oh, atunci puteți fi siguri, voi apăra-o cu pasiune, cu furia 
tigresei care Își apără puii, căci și eu, în curs de o jumătate 
secol, am purtat pe sânul meu, am încălzit cu a mea 
suflare pe mândra și draga noastră Românie.“ 


Fireşte că un asemenea minister nu poate dura. Agitaţia 
cu chestia Dunării creşte, Indépendance Roumaine, care se zice 
pe S inspirată de legațiunea rusească, întreține alarma dati 

e Democrația națională, Românul se crede și el chemat să bati 
în struna patriotică, şedinţele Camerei și a 
28 aprilie, 22 și 26 mai sunt pline de interpelări aprinse, și nu 
Dimitrie Brătianu este omul care să stăpânească agitarea și să 
dea guvernului o direcție bine cumpănită în gravul conflict de 

nterese. Cu fraze à la „tigresa cu puii“ și „purtarea dragei 

omânii pe sân“ nu se mai poate face politică în România 

ndependentă!. 

La 9 iunie 1881, după de-abia 8 săprămâni, Dimitrie 

Brătianu este silit să demisioneze, loan Brătianu revine de la 

lorica, dovedit ca omul indispensabil al Partidului Liberal, și 

"formează un minister cu aparenţe de tărie, iar fratelui mai mare 

se îmblânzește pentru moment cugetul prin alegerea sa la 

rezidența Camerei, care se și închide în 18 iunie. La 
edeschiderea normală de la 15 noemvrie 1881, în prima 
esiune ordinară sub Regat, Dimitrie Brătianu este reales 
rezident, iar viceprezidenti se aleg generalul Lecca, Gr. Chițu, 
P. Aurelian şi N. Fleva (d. G. Mârzescu cade la balotaj). 
Mesagiul de deschidere este contrasemnat de miniștrii de 

a 9 iunie: 

Joan C. Brătianu, prezident, finanţe şi ad-interim răsboi, 

C. A. Rosetti, interne, 

E. Stătescu, externe, 

M. Pherekyde, justiţie (numit însă a doua zi ministru-pleni- 
pontenţiar la Paris, în locul lui N. Calimachi-Catargi, 
iar d. Stătescu luând ad-interim și justiția), 

Colonel N. Dabija, agricultură, comerţ și lucrări publice, 

V. Alexandrescu- Urechia, culte. 

Din nenorocire, ministerul de externe al d-lui E. Stătescu, 

care se inaugurase prin violenta destituire, publicată în Monitor, 

a reprezentantului nostru de la Paris N. Calimachi-Catargi 

! Câteva luni mai târziu, ca prezident al Camerei, Dimitrie Brătianu, 

în audienta solemnă a deputaților, felicită pe Rege cu perspectiva unei 

" Românii de la Nistru până la Tisa și până dincolo de Balcani, în 

momentul în care începutul Regatului cerea să fie consolidat în ochii 

” Europei prin cea mai prudentă atitudine, A trebuit o intervenţie 

puternică pentru a-l face pe (de altminteri respectabilul) bătrân să renunte 

: la plăcerea de a-și vedea discursul tipărit în Monitorul oficial. 

întrunirile prealabile cu unii din conservatorii rămași în organi- 
zarea partidului, pentru a fi acum semnat în Cameră și de d. 
Gr. Triandafil, ce e drept nu și de Al. Lahovari. Contraproiec- 
tul cu programul este reprodus în volumul de faţă, la nota de 
introducere a discursului 55. 

În ce priveşte chestia Dunării, ea continuă să pricinuiască 
guvernului 1. Brătianu mari greutăţi. Cea mai urgentă 
trebuinţă era deocamdată aflarea unui bărbat politic capabil 
de a reprezenta tara la Viena în asemenea împrejurări. 
Partidul Liberal, cu tot numărul cel mare al aderenţilor săi, se 
arăta într-o stare foarte precară. Oamenii lor publici, în general 
de o cultură îndoioasă, sunt exclusiv formaţi la școalele franceze 
din vremea lui Napoleon al III-lea. De cultura, de istoria, de 
viața politică a Austriei şi a Germaniei au rămas cu desăvârşire 
străini. O excepţie fac numai dd. Dimitrie A. Sturdza și Mihail 
Kogălniceanu; d. Studrza se și numește la 1 august 1882 
ministru de externe în locul d-lui Stărescu, dar Kogălniceanu 
luase anume în chestia Dunării cea mai pronunțată atitudine 
de adversar; cele două broșuri ale sale din 1882 sunt de-a dreptul 
un act de acuzare în contra miniștrilor Brătianu-Boerescu. Iar 
prin articolele din Românul, prin Mesagiul de la 15 noemvrie 
1881 şi prin discutarea în Cameră situaţia se agravase mult. 

Pe de altă parte chestia Dunării era de o importanță prea 
generală pentru a fi o simplă chestie de partid. Din contră aici, 
ca în multe dificultăți internaţionale, deosebirile partidelor 
trebuiau să dispară, și numai așa se putea conduce politica spre 
cea mai bună garantare a intereselor ţării. 

Precum loan Brătianu se adresase pentru proclamarea 
Regatului la concursul activ al conservatorilor, dar fără 
succes, se adresează acum la d. P. Carp pentru ocuparea 
legaţiunii de la Viena. După dezbaterea și fixarea unei 
atitudini conforme cu vederile sale în politica externă, d. Carp, 
în înţelegere cu amicii săi junimiști, primește propunerea şi pe 
la începutul lui noemvrie sosește la locul unde este acreditat. 

Mergerea d-lui Carp la Viena a fost criticată de cei mai mulți 
membri ai opoziţiei, după vechiul obicei al luptelor de partid. 
Noi credem însă şi ne-am explicat în şedinţa Camerei de la 
12 noemvrie 1882 (vezi discursul 58), că d. Carp a fost pe deplin 
corect în această acţiune a sa, şi tot așa de corectă a fost primirea 
lui P. Mavrogheni pentru legațiunea din Constantinopol și a 
d-lui N. Krezzulescu pentru cea din Petersburg. 

Îndeosebi activitatea d-lui Carp la Viena în așa grele 
împrejurări a adus ţării cel mai mare serviciu și constituie un 
titlu de onoare în viata politică a acestui om de stat. Mai târziu, 
când se vor afla amănuntele, o vor recunoaște toate partidele. 
Chiar astăzi, după starea normală, în care de fapt se află poliția 
şi supravegherea fluvială de la Porţile de Fier până la Galati, 
se poate întrevedea prin ce inteligentă diversiune a trebuit să 
fie scăpată chestia Dunării din starea amenințătoare în care se 
găsea la 1882 şi la începutul anului 1883. 

Dar să rezumăm acum, pentru înțelegerea situatiei, fazele din 
urmă ale mult discutatei și puțin cunoscutei chestii Danubiane. 

Tractatul de la Berlin din ! (13) iulie 1878 prescrie: 


„Art. 53. Comisia Europeană a Dunării, în sânul 
căreia va fi reprezentată România, e menţinută în funcțiile 
sale și le va exercita de-acum înainte pănă la Galaţi într-o 
completă independență, de autoritatea teritorială. 

Art. 54. Cu un an înaintea expirării terminului 
asignat pentru durata Comisiei Europene (până la 
12 (24) aprilie 1883, după tractatul de la Londra din 
1871), Puterile se vor pune de acord asupra prelungiri 
funcționării sale sau asupra modificărilor ce ar crede de 
trebuinţă să le introducă. 

Art, 55. Reglementele de navigaţie, de poliţie 
fluvială şi de supraveghere de la Portile de Fier pănă la 
Galati se vor elabora de Comisia Europeană, asistată de 


delegaţii statelor riverane, şi se vor pune în armonie cu 

cele ce au fost sau vor mai fi edictate pentru parcursul 
în jos de Galaţi.“ 


Pe temeiul articolului 55, Comisia Europeană de la 
Galați, întrunindu-se în decemvrie 1879, însărcinează un 
comitet cu elaborarea anteproiectului acestor regulamente ca 
baza a discuţiilor. Se face în adevăr un anteproiect, însă în ia 
1880 Comisia îl respinge și hotărăște să elaboreze ea însăși un 
regulament cu asistența reprezentanţilor statelor riverane, adici 
a Serbiei și Bulgariei, care de altminteri nu fac parte din 
Comisia Europeană. Chestia cea grea era supravegherea 
aplicării în apele și pe țărmurile Dunării de la Porţile de Fier 
pănă la Galaţi, care sunt sub suveranitatea Romänieí și a 
Serbiei și sub semi-suveranitatea Bulgariei. | 

România propune întâi — și ideea era cea mai firească şi cea 
mai legitimă — ca pentru acea supraveghere să fie instituită o 
comisie compusă din delegați ai României, Serbiei și Bulgariei 
Austria însă, deşi neriverană, cere să facă şi ea parte dig 
Comisia de supraveghere, să aibă chiar prezidența permanentă 
și vot preponderant. Rusia din contră voiește să excludă cu 
desăvârşire brațul Chiliei de sub autoritatea a chiar Comisiei 
Europene de la Galați — consecvență naturală a suveranității 
sale pe acel braț. Pe de altă parte, se agita ideea unei întinderi 
a funcţionării Comisiei Europene până la Brăila. 

l Îndeosebi pretenția Austriei era o gravă atingere a suvera- 
nității României, o umilire a noului Regat. Dacă în urma 
tractatelor de la Paris și de la Berlin am putut primi com- 
petența unei Comisii Europene asupra Dunării de la Galaţi 
până la Marea Neagra, unde erau lucrări tehnice costisitoare 
de executat și de menţinut, cel puţin ne-am supus autorității 
celor 7 Mari Puteri împreună. Dar preponderanta exclusivă 
a Austro-Ungariei în apele Dunării noastre de la Portile de Fier 
până la Galați nu o puteam primi fără a recunoaşte punerea 
noastră sub un fel de tutelă a marei puteri vecine: 

În această privință, după șovăirea Ministerului de Externe 
din timpul lui B. Boerescu’, rezistența guvernului român nu se 
mai dezminte, și d. Carp la Viena în multe discuţii, totdeauna 
anevoioase, uneori iritante, îi dă cea mai energică expresie. 

Cu toate aceste Austria mersese prea departe, se angajase 
şi prin declarări înaintea delegaţiilor sale, pentru a mai da 
înapoi, şi celelalte Mari Puteri nu o părăsesc. Din dezbaterile 
Comisiei Europene de la Galaţi, terminate la 2 iunie | 882, iese 
un Réglement de navigation, de police fluviale et de surveillance, 
applicable à la partie du Danube située entre les Portes de Fer et 
Galatz, cu peste o sută de articole, împărțite în 3 titluri, din 
care cel din urmă se ocupa de Exécution et surveillance. Aici 
delegatul român propune ca text al hotărâtorului articol 97: 
L'exécution du présent Réglement est placée sous la surveillance 
d'une autorité fluviale, dite Commission de surveillance, dans 

laquelle la Commission Européenne du Danube sera représentée 
par deux délégués et les États riverains, à savoir la Bulgarie, la 
Roumanie et la Serbie, chacun par un delégué. 

Însă propunerea României cade. Majoritatea primeşte 
următoarea formulare concepută de delegatul francez Barrère: 
L'exécution du present Réglement est placée sous l'autorité d'une 
Commission, dite Commission mixte, dans laquelle LĽAutriche-Hongrie, 
la Bulgarie, la Roumanie et la Serbie seront chacune représentées 
par un délégue. La présidence de cette Commission appartiendra 
au délégué d'Autriche-Hongrie. Un membre de la Commission 
Européenne du Danube, délégué pour une période de 6 mois, par 
ordre alphabétique des Puissances, prendra part aux travaux de 
la Commission mixte. 

Astfel se înfățișează Regulamentul înaintea reprezentanților 
celor 7 Puteri, întruniţi la Londra în anul următor, şi este 
! Brosura lui M. Kogălniceanu, Chestiunea Dunării, partea Íl, afirmă 


categoric (pag. 53) că ministerul din Viena primise scrisori autografe de 
la B. Boerescu, prin care se accepta Comisia mixtă dorită de Austria. 


720 TITU MAIORESCU 


primit, cu neînsemnate modificări, prin art. VII al Tractatului 
de la Londra din 10 martie st. n. 1883.! Totdeodată, după ce 
s-a scos braţul rusesc al Chiliei de sub autoritatea Comisiei 
Europene de la Galaţi, tractatul dispune la art. I: La juridiction 
de la Commission Européenne du Danube est étendue de Galatz 
ă Braila; iar la art. II: Les pouvoirs de la Commission Européenne 
sont prolongés pour une période de 21 ans à partir du 24 avril 
1883. A l'expiration de cette période, les pouvoirs de la dite 
Commission seront renouvelés par tacite réconduction de 3 en 


3 ans, sauf le cas où Lune des Hautes Parties contractantes 


! România nu a fost invitată la conferentă cu vot deliberativ deşi, în 
urma Tractatului de la Berlin, ea face parte ca putere suverană din Comisia 
Europeană de la Galaţi. Interesante sunt în această privinţă explicările 
Lordului Granville în nota circulară de la 2 (14) martie 1883, prin care 
dă seamă de lucrările conferenței de la Londra (vezi Staatsarchiv, 
herausgegeben von Dr. Hans Delbrück, vol. 41, pag. 365): „Guvernul 
Majestății Sale ar fi admis cu plăcere un reprezentant al Românici pe 
același picior cu reprezentanţii celorlalte Puteri, rămâind bineînțeles că 
admiterea ar fi fost acordată numai în vederea marilor interese ce le avea 
România în obiectul supus dezbaterilor, şi fără ca prin aceasta să se creeze 
un precedent pentru consultarea guvernului român în chestii de interes 
european general, în care el nu ar avea interese materiale. S-a ridicat însă 
objecţia că oarecum conferenţa este o continuare a articolelor 54 si 55 
din Tractatul de la Berlin și că în asemenea împrejurări caracterul 
european al întrunirii trebuie menţinut. Aceste argumente se aplică în 
mod cgal și Serbiei. Prin urmare majoritatea plenipotenţiarilor. se 
declară în favoarea admiterii reprezentantilor României şi Serbici numai 
cu vot consultativ, pe când în privința reprezentantului Bulgariei se 
propune că observările sale să fie exprimate în propriile lor cuvinte prin 
ambasadorul turcesc. Așa și decide Conferenţa. 

Guvernul sârbesc a acceptat această situatie făcută reprezentantului 
său; însă guvernul român și cel bulgar au protestat. Refuzând să ia parte 
la conferenţă cu vot numai consultativ, ei au adăogat declararea că nu 
se vor considera obligați prin nici o deciziune luată fără participarea lor“. 


DISCURSURI PARLAMENTARE 721 


notifierait, un an avant Lexpiration de Lune de ces périodes 
triennales, l'intention de proposer des modifications. 

Prin urmare „chestia Dunării era pierdută“ pentru noi? 
cum o prezisese broşura lui Kogălniceanu din 1882 și cum o 
credeau cei mai mulți din țară în primul moment? 

Deloc! Pe când Serbia declară adeziunea sa la tractatul de 

la Londra, România nu-și slăbește rezistenţa, cu toată șovăirea 
intermitentă a d-lui Dimitrie A. Sturdza. Ministrul nostru în 
Anglia, Ion Ghica, timid ca totdeauna, se vede în definitiv 
obligat prin ordine repetate ale guvernului din București sä 
remită Conferenţei din Londra un protest cu declararea că 
România nu se va recunoaşte legată prin deciziuni luare fără 
participarea ei. — Și Marile Puteri? Când vine vorba despre 
mijloacele de a impune regulamentul, ambasadorul Germaniei, 
contele Miinster, declară că nu este admisibilă nici o măsură 
de coerciţiune, și nici una nu e prevăzută în tractat. Cu această 
lipsă, faimosul regulament devine literă moartă. De 15 ani, de 
când este prescris în teorie, el nu s-a aplicat în practică și nu 
se poate aplica, poliția și supravegherea fluvială o are tot 
România în apele sale de la Porţile de Fier în jos, autoritatea 
Comisiei Europene s-a îndepărtat de la Chilia, și din tot 
tractatul de la Londra nu a rămas decât art. I cu prelungirea 
funcţionării ei până la 12 (24) aprilie 1904. 

Cum se explică aceasta? — Pe când d. Carp în 1882 la 
Viena continua discuţiile cu ministrul de externe contele 
Kalnoki asupra regulamentului danubian, el atingea alături, 
dar în mod constant, o materie mai generală și înainta încetul 
cu încetul spre o mai bună înțelegere în privinta rolului 
României în Orientul Europei. Aceleași convorbiri le avea și 
cu ambasadorul Germaniei, prinţul Reuss. Importanţa 
dobândită de noul Regat trebuia relevată împreună cu 
momentele în care o comunitate de interese în politica 
orientală îl puteau apropia de Austria și de Germania. 
Necesitatea acestei atitudini în relaţiile noastre internaționale, 

pe care Românul o combătea încă la începutul anului 1881, 
o admisese acum și loan Brătianu. Rezultatul este apropierea 
României de vederile Triplei Alianțe, formate tot pe atunci și 
declarate în Parlamentul italian (27 fevruarie 1883), iar un 
semn al acestei apropieri este întrevederea lui loan Brătianu 
cu principile Bismarck la Gastein în 26 august 1883. Decizive 
trebuie să fi fost explicările ce le-a avut Regele nostru cu 
împărații Germaniei și Austriei în călătoria sa la Berlin şi la 
Viena (4-16 august 1883) pentru botezul fiului al doilea al 
actualului împărat german. 

Faţă cu modificarea situației în politica generală, 
Austro-Ungaria renunță la pretenţiile sale în chestia specială 
a Dunării (15 sepremvrie 1883), și astfel regulamentul de 
supraveghere din Tractatul de la Londra dispare. 


VI 


REVIZUIREA CONSTITUȚIEI ȘI CĂDEREA 
MINISTERULUI BRĂTIANU 


De la 1883 până la 23 martie 1888 


Rezumarea situaţiei internaţionale până la 1883 ne-a făcut 
să anticipăm asupra mișcării politicei interne, pe care trebuie 
să o reluăm acum de la primăvara anului 1882. 

Sesiunea parlamentară se închide la 31 mai. În decursul 
ei, după aprinsele dezbateri ale Adresei și câteva interpelări în 
chestia Dunării, nu se mai lucrează mult. Se votează repede 
budgetul pe 1882-83, tot aşa togmelile agricole și pripita 
regulare a proprietăţii în Dobrogea; încolo aproape nimic. Din 
proiectele anunţate în Mesagiu pentru dreptul comunelor 
rurale de a vinde băuturile spirtoase „în profitul școalelor și al 
bisericei“, pentru modificarea legislațiunii asupra turelelor, 
pentru îmbunătăţirea codului de procedură, pentru dockuri 
şi întreposite etc., unele nici nu se supun parlamentului. 

Complicările cu regulamentul de navigaţie pe Dunăre 
ocupă toată luarea-aminte a ministrului de externe și poate a 
ministrului-prezident. Dar ceilalți miniștri? 

De pe acum se simte, și din an în an devine mai vădită, 
insuficienţa Partidului Liberal pentru orce lucrare legislativă, 
necum pentru conceperea și înfăptuirea unui program de idei 
corespunzătoare Erei nouă. Cu toată solemna relevare a acestei 

Ere din partea guvernului, nu se face nimic în sensul ei, și 
multe din proiectele menţionate prin Mesagii nu sunt nici 
măcar elaborate. Importanța constituţională a Mesagiului 
pentru organizarea lucrărilor legislative din fiecare sesiune 
parlamentară se pierde cu desăvârșire, Mesagiul sub guvernul 
liberal devine în mare parte un simplu exercițiu de stil. loan 
Brătianu își schimbă mereu miniștrii după micile agitări 
personale înăuntrul partidului, fără nici o privire la competența 
de resort. | 
Se înțelege că faţă de asemenea colegi Brătianu devine în 
curând singurul ministru. El și numai el administrează toate 
resorturile (afară de al școalelor, unde d. Dimitrie A. Sturdza, 
părăsind externele, e ministru de la 2 fevruarie 1885-—1 martie 
1888); în fiecare minister își are câte un funcţionar de încredere, 
de regulă pe director; miniștrii titulari cu responsabilitatea lor 
înaintea Parlamentului sunt numai niște figuranți pro forma, 
„umbrele“ prezidentului de consiliu, cum au fost calificati în 
Cameră (discursul 73)1. Începe epoca așa-numitului SE 
caracterizată între altele și prin înstrăinarea de C. A. Rosetti. 
Deocamdată însă C. A. Rosetti mai poate da ultima 
dovadă a vechiei sale influențe în partid: lui i se datorește agitarea 
ce se naște acum pentru revizuirea Constituţiunii, mai ales a 
colegiilor electorale — agitare de care este deodată cuprins 
partidul şi căreia guvernul îi cedează cu atât mai ușor, cu cât în 
lipsa altor concepțiuni de legiferare practică se pot întinde mai 
mult nebulozitățile „principiilor generale de reformă liberală“. 
Când se redeschide Parlamentul la 17 octomvrie 1882 
pentru a patra şi cea din urmă sesiune, Mesagiul este foarte 


! Memorabil a rămas exemplul cu drumul de fier Piatra Bacău. 
Ministrul lucrărilor publice, colonelul Dabija, îl voia în formă de cale largă, 
cum era şi rețeaua principală. Dar Brătianu pune pe deputaţii din 
majoritate să-l voteze cu calea îngustă, pentru care d. Carada pregătise 
materialul. Cu mare cheltuială a trebuit mai târziu să fie prefăcut în cale largă. 

sobru în privinţa lucrărilor legislative, el constată numai 
importanta răscumpărare definitivă a căilor ferate Strousberg; 
iar răspunsul Camerei este o simplă parafrază de curtenie, pe 
care de astă dată o poate vota și autorul scrierii de faţă, ales în 
comisia de Adresă ca membru al opoziției. Sfârșitul legislaturei 
de 4 ani și perspectiva indicării prealabile a articolelor de 
revizuit din Constituţiune explică, dacă nu justifică, această 
sobrietate. De altminteri, nimeni din Cameră nu votează în 
contra Adresei, dar se abtin 15 deputați, printre cari și Dimitrie 
Brătianu. Prezident al Camerei se alesese generalul Lecca. 

În 22 decembrie 1882 se face prima lectură a propunerii 
de revizuire relativă la 25 de articole din vechia Constituţiune. 
La a doua lectură, în şedinţa Camerei din 16 ianuarie 1883, 
autorul scrierii de fată expune argumentele de împotrivire în 
contra orcărei revizuiri (vezi discursul 59). Dar la a treia lectură 
Camera și Senatul votează cu mare majoritate revizuirea în 
princip, și terminându-și astfel legislatura la 5 martie, alegerile 
cele nouă se fac la sfârșitul lui aprilie, iar Parlamentul 
revizionist este convocat pe ziua de 10 mai 1883. 

În acest timp conducătorii vechiului Partid Conservator 
apucă din ce în ce mai mult o direcţie incompatibilă cu vederile 
junimiste. În perspectiva alegerilor, ei formează cu grupul 
Vernescu, dar și cu M. Kogălniceanu, G. Mârzescu, N. 
Blaremberg, cu fracţioniștii Gheorghiu, Tacu, Misail etc., aşa- 
numitele „Comitete-Unite ale opozițiunii din Bucureşti și 
lași“, şi sub acest titlu publică la 1 fevruarie 1883 un manifest 
în momentul când se răspândește ştirea despre dispozitiile 
defavorabile ale confereniei de la Londra în chestia Dunării. 
Manifestul este un rechizitoriu în contra politicei externe şi 
interne a guvernului și culminează în declararea naivă că 

opoziţia coalizată este „gata a lua răspunderea situației“. 

Însă numai foarte puţini dintre cei coalizați izbutesc în 
alegeri, de abia vreo 12, printre cari dd. Lascar Catargi, 
M. Kogălniceanu, generalul Tell, A. Lahovari, G. Vernescu și 

N. Blaremberg. Calculul cu amintirea succesului opoziţiei din 
anul 1879, când era vorba de revizuirea articolului 7, şi cu 
agitarea chestiei Dunării, pe cari anume le relevă manifestul, 


se arată greșit. Articolul 7 privea chestia evreilor, care în adevăr 


putea deștepta o mișcare generală în ţară. Dar acum, nici 
amănuntele regulamentului danubian, nici articolele speciale 
propuse pentru revizuire nu erau destul de pricepute în obștii 
alegătorilor pentru a produce o mișcare populară și a da 
izbânda coaliției. Iar printre cei ce erau în stare să priceapi 
chestia Dunării, vor fi fost multi, care în reprezentarea țării la 
Constantinopol, la Londra și la Viena prin P. Mavrogeni, Ion 
Ghica şi P. Carp vedeau mai multă garanţie pentru o 
inteligentă susţinere a intereselor statului, decât în schimbarea 
acestei reprezentări prin venirea la guvern a opoziţiei coalizate. 
Aici numai M. Kogălniceanu putea să atragă privirile; dar 
violența broșurelor sale din anul precedent întuneca 
perspectiva vreunui succes diplomatic. Frazele și rezoluțiunile 
platonice din Parlament ne-ar fi folosit tot așa de puţin în 
chestia Dunării pe lângă conferența de la Londra, pre cât ne-au 
folosit în chestia Basarabiei pe lângă Congresul de la Berlin. 

Vasăzică, primirea legaţiunilor din partea d-lor Carp și 
Mavrogeni a contribuit la întărirea guvernului liberal din acest 
moment? Se poate, și dacă acest rezultat, după vederile 
exclusive ale interesului de partid, părea condamnabil în ochii 
conservatorilor, el era inevitabil din ziua în care s-au lăsat să 
fie conduși spre confuzia opoziţiei coalizate, care nu putea da 
un guvern în stare de a rezolvi greaua chestie internaţională. 

Înfrângerea opoziţiei coalizate în alegerile revizioniste 
produce, după un vechi și rău precedent, hotărârea partizanilor 
aleși de a demisiona din Parlament și a transporta lupta politică 
în publicul din afară. 

Dintre junimiști se aleg numai patru, între cari și autorul 
acestei scrieri. Deși într-un apel către alegatorii colegiului I din 
Vaslui, publicar la 16 aprilie 1883, așadar înainte de alegere, 
se declară adversar al revizuirii şi-şi rezervă deplina libertate fată 

de guvern, administraţia nu-l combate și atât conservatorii, cât 
și liberalii îi dau voturile. Era și greu guvernului să combată 
pe toti junimiștii în momentul în care d. Carp îl reprezenta 
la Viena. 

Această indirectă susţinere din partea guvernului liberal a 
pus pe junimiști pentru câtva timp într-o situație defavorabilă 
față de opinia publică. Cu atât mai tare se manifestă 
nemultumirea Partidului Conservator în contra lor, și pe când 
Timpul de la 2 iunie 1883, în limbagiul la care se coborâse pe 
atunci, întrebuinţează cuvântul de „prostituţiune“, Alexandru 
Lahovari aruncă junimiștilor vorba de „opozitie miluită“, o 
expresie pe cât de literaricește fericită, pe atât de politicește 
neîntemeiată. Căci întâmplătoare apropiere sau depărtare de 
vederile momentane ale altor partide nu putea și nu trebuia 
să schimbe întru nimic atitudinea junimiștilor provenită din 
urmărirea propriei lor convingeri politice. 

Însă crescândul conflict între vechi amici, care de-abia 
după 10 ani va începe să se aplaneze, dovedeşte odată mai 
mult, cu câtă anevoinţă se face în evoluția vieţei publice 
tranziţia salutară de la o fază la alta. 


Camerele revizioniste își încep dar activitatea la 10 mai 
1883 fără opoziţia coalizată, care după 3 zile demisionează, iar 
la 27 ianuarie 1884 se retrage și Dimitrie Brătianu. După 
dezbaterea Adresei, la care autorul scrierei de faţă ia parte în 
şedinţa Camerei de la 27 mai 1883 şi critică din punct de 
vedere conservator demisia opoziţiei (vezi discursul 61), se aleg 
în Senat și în Cameră delegații însărcinaţi cu noua formulare 
a celor 25 de articole supuse revizuirii. O asemenea lucrare nu 
se putea face fără discuţii îndelungate. Pentru fiecare articol 
trebuia redactat între delegaţii Camerei și ai Senatului un text 
comun, care să aibă și aprobarea Coroanei, conform prescrierii 
exprese a art. 129 din Constituţiune. Astfel lucrarea prealabilă 
ține aproape un an, și proiectul efectiv nu ajunge în dezbaterea 
publică a Parlamentului decât la sfârșitul lui martie 1884. Până 

atunci, ca și în timpul votării, Camerele revizioniste îndeplinesc 
lucrările Camerelor ordinare, discută şi votează budgetul etc. 
Dintre articolele supuse revizuirii, 13 priveau principiile 
legii electorale, celelalte 12 se refereau la noul titlu de Regat 
al României cu încorporarea Dobrogei, la libertatea presei, la 
întroducerea unei comisii legislative permanente, la desființarea 
gardei nationale. Dacă modificarea unora din aceste articole 
a putut fi primită fără multă discuţie, principiile legii 
electorale și întinderea și mai mare a libertăţii presei au dat loc 
la o dezbinare pronunţată în sânul majorității liberale. Când 
a fost vorba de a ieși din frazele abstracte și de a concretiza 
ideile în textul articolelor, ciocnirea a trebuit să se întâmple 
şi a devenit pentru câteva momente așa de violentă, încât la 
26 martie 1884 ministerul și-a dat demisia și nu a retras-o 
decât după un anume vot de încredere al majorităţii, cu 
oarecare concesiuni făcute Rosettiştilor în privința presei. 
Cea mai mare greutate o pricinuia compunerea colegiilor 
electorale. Asupra sporirii numărului senatorilor și deputaților 
(de la 70 şi 148 la 120 şi 183) toti liberalii erau — din nefe- 
ricire — de acord; asemenea — și asemenea din nefericire — 
asupra desființării vechiului colegiu I, care se arătase mai puțin 
dependent de guvern. Dar de aici încolo încetează armonia: 
guvernul vrea 3 colegii în locul celor 4 de mai nainte, alți 
liberali (E. Stătescu) se gândesc la 2, C. A. Rosetti cere unul 
singur, d. P. Grădișteanu vorbeşte de reprezentarea propor- 
țională și a minorităților. În jurul ideei unui singur colegiu se 
grupează vro 35 de deputati, printre cari apare pentru prima 
oară d. Gr. Panu). Dar în fine majoritatea obligată de două 


! La începutul carierei sale politice om de încredere al Partidului Liberal 
ca prim-procuror la tribunalul din Iași, având să redacteze de pe la sfărșitul 
lui noemvrie 1880 (când V. Conta era ministru de Culte) un ziar 
guvernamental, numit apoi în iunie 1881 şef de cabinet al ministrului de 
interne C. A. Rosetti, iar în dec. 1881 advocat al epitropiei Sf. Spiridon 
în locul d-lui T. Mândru, care trece prefect la Botoșani, d. Gheorghe Panu 

treimi votează, cu oarecare violentare a regulamentului, cele 

3 colegiuri aşa cum sunt astăzi în Constituţiune, și de 

reprezentarea minorităţilor nu se face pomeneală. 

La chestia presei insistența Rosettiştilor are mai mult efect. 

Într-un proces privat de calomnie, ce-l intentase creditul rural 

în contra ziarului Independance Roumaine înaintea tribunalelor 

ordinare, nu pentru represiunea penală, care neapărat ar fi fost 

de competenta juraților, ci numai pentru despăgubiri civile, 

Curtea de Casatie făcuse tocmai din motivul competenţei o 

divergență, prin paritate de voturi. În această controversă 

pendentă, care, dacă se hotărea în sensul competenţei 

tribunalelor ordinare, ar fi pus oarecare frâu calomniilor private 
şi ar fi contribuit poate la ridicarea prestigiului preset, 

Rosertiştii se folosesc de ocazie pentru a cere din contră 
modificarea dispoziției constituționale în sensul i și 
despăgubirile civile să fie date în exclusiva competență a 
juratilor. Ministerul se împorrivește la început; loan Brătianu, 
cu experiența a 7 ani de guvern, începuse a deveni foarte 
conservator, d. Dimitrie A. Sturdza nu fusese niciodată 
liberal, raportorul delegaților din Cameră, d. Stolojian, 
formulase articolele 24 și 105 din Constituțiune destul de 
restrictiv şi le comentase și mai restrictiv. Dar în fața iritării 
Rosettiştilor guvernul şi majoritatea cedează, raportul d-lui 
Stolojian rămâne dezminţit (vezi discursul 64), art. 105 se 
votează după dorința lui C. A. Rosetti, se admite însă ca un 
fel de compromis adaosul la art. 24: „(Delictele de presă se 
judecă de juriu) afară de acele cari s-ar comite în contra 
persoanei Regelui și a Familiei Regale sau contra suveranilor 
statelor străine. Aceste delicte se vor judeca de tribunalele 
ordinare după dreptul comun“, adaos poate folositor în 
Ste la 1883 ales deputat revizionist şi se arată în Cameră aderent al lui 
C. A. Rosetti. În curând se va izola de vechile partide și va închega noul 
grup al „radicalilor“, cu care însă va trece la 1897 în clubul conservator. 

privința suveranilor străini, pentru a evita conflicte 
diplomatice, dar foarte contestabil în privința Suveranului 
Ţării, 

În sfârşit Camera și Senatul, în ședințele de la 1 şi 7 iunie, 
termină votarea celor 25 de articole revizuite, care se promulgă 
la 8 iunie 1884. 

Asupra diferitelor curente în atmosfera parlamentară din 
timpul dezbaterilor revizioniste dau oarecare lămurire dis- 
cursurile 59-65 publicate în volumul de față. Mai mult nici 
nu este nevoie să insistăm. Toată revizuirea a fost o zadarnică 
frământare de un an și jumătate. Sporirea numărului 
deputaților și senatorilor (cu nou întrodusă diurnă a acestor 
din urmă) a îngreuiat fără nici o necesitate lucrările Corpurilor 
legiuitoare, iar calitatea discuţiilor parlamentare a scăzut în 
proporţie firească cu creșterea cantităţii mandatarilor; deca- 
pitarea vechiului colegiu I a făcut alegerile și mai dependente 
de influența guvernului; licenţa presei în trivialitatea 
calomniilor private s-a văzut şi mai încurajată; ideea cu comisia 
legislativă s-a arătat în împrejurările date lipsită de valoare 
practică; numai desființarea gardei naţionale a rămas ca 
merit negativ. Dacă s-ar fi introdus măcar în Constituţie 
inamovibilitatea magistraturei pe toate treptele ei și, într-o altă 


! Căci ce vrea să zică o asemenea exceptie? Onoarea este mai garantată 
înaintea tribunalelor ordinare decât înaintea juraților, de aceea calomniile 
în contra Regelui le dăm în judecată tribunalelor, iar calomniile în contra 
celorlalți cetăţeni le lăsăm în prada incertitudinii jurarilor? Curioasă 
dispoziție. Pe temeiul ei d. G. Panu, devenit adversar al guvernului 
Brătianu, a fost condamnat în lipsă de Tribunalul şi de Curtea de Apel 
din București (15 aprilie şi 15 mai 1887) la 2 ani închisoare şi 5000 lei 
amendă pentru insultarea Regelui prin ziarul Lupta, dar s-a sustras de la 
pedeapsă prin mergerea în străinătate, până când a fost ales deputat în 
ianuarie 1888 și, întorcându-se în țară, după un scurt arest s-a văzut grațiat 
la 27 fevruarie 1888. Exemplul nu vorbește în favoarea innovaţiei din 
art. 24 al Constituţiunii. 

ordine de idei, o compunere mai cuminte a Regenţei pentru 
cazul minorităţii succesorului la Tron! Dar cu magistratura 
guvernul s-ar fi dezbinat și mai mult de C. A. Rosetti, care 
cerea un fel de electivirare politică, și la marele neajuns al 
articolelor 88 și 89 cu Regența nici nu avusese prilej să se 
gândească. Ele rămân o datorie a viitorului. . 
Astfel revizuirea de la 1884 nu poate fi judecată decât ca 
opera cea mai stearpă a Partidului Liberal. l 
Cu adoptarea modificărilor constituționale Camerele 
revizioniste își terminaseră misiunea. Înainte însă de a le dizolva, 
guvernul le mai dă în ultimele zile o sarcină de îndeplinit: 
votarea Domeniului Coroanei, propusă în ședința Camerei de 
la 4 iunie 1884 sub forma inițiativei parlamentare (generalul 
Lecca, N. Gane, trecut acum în Partidul Liberal, A. Vizanti, 
C. F. Robescu etc.). Vorba despre Domeniul Coroanei se lăţise 
cu câteva zile mai nainte. Firește că vechii conservatori, în 
coaliția lor cu atâtea elemente nepotrivite, îl atacă de îndată prin 
presă, şi cu toţii se pun să exploateze în contra ministerului 
Brătianu această coardă de o falsă popularitate. Dar ceea ce este 
mai semnificativ: în preziua propunerii își dau și Rosertiștii 
P. Grădişteanu, Take Gianni, V. A. Urechia, Gr. Serurie etc. 
demisia din Cameră, iar C. A. Rosetti și-o renoieşte irevocabil. 
A doua zi demisionează și d. Nae Pop, fiindcă nu este lăsat să 
vorbească de „îngrijirile craiovenilor“ asupra proiectatului 
domeniu înainte de a se fi cetit chiar propunerea. Camera 
respinge demisia lui C. A. Rosetti, nici nu votează pe a d-lui 
Pop, dar primește pe a Rosettiştilor, și astfel ruptura în 
Partidul Liberal e desăvârşită. Cu separarea de Românul se 
înființează Vointa Națională ca organ al guvernului și Partidului 
„Naţional-Liberal“ (primul număr la 10 iulie 1884). 

După ce, în ședința de la 4 iunie, d. Vizanti cenește 
motivarea acelei iniţiative în favoarea Coroanei, Camera — în 
contra obiecţiunilor d-lui Nicolae Ionescu ~- decide trecerea de 
urgenţă în secțiuni, unde propunerea se primește, se aleg îndată 

delegaţii, şi chiar a doua zi vine proiectul de lege în dezbaterea 
publică. Raportor e d. Nicu Gane. DD. P. Cernătescu și 
N. Ionescu combat proiectul ca fiind anticonstituţional, 
autorul scrierii de față îl susține, precum și trebuia să-l susție 
din punct de vedere conservator (vezi discursurile 66 și 67), iar 
Camera îl votează cu 77 voturi contra a 16 şi 4 abţineri. 

La 8 iunie se închide și la 23 septemvrie se dizolvă 
Parlamentul revizionist. Primele alegeri după noua lege 
electorală se fac la începutul lui noemvrie 1884. 

Momentul era hotărâtor pentru Partidul Liberal de la 
guvern, rămas sub excluziva conducere a lui loan Brătianu. 
Înstrăinat de vechi fruntași liberali ca C. A. Rosetti, Dimitrie 
Brătianu, Mihail Kogălniceanu și de aderentii lor destul de 
numeroşi, pe de altă parte având în față opoziţia condusă de 
dd. Lascar Catargi și Gheorghe Vernescu spre abţinere, pe 
temeiul declarării formale, afișate la 20 iunie 1884 şi pe strade, 
că ei consideră Constituţiunea revizuită și dotațiunea Coroanei 
„ca o violare a pactului fundamental și iau angajamentul de a 
lucra pentru a reintra în legalitate“, partidul guvernamental 
trebuia să producă în noile alegeri cu 3 colegiuri cel puțin 
aparența că reprezentarea parlamentară a ţării a devenit mai 
adevărată, mai independentă şi mai inteligentă, şi să se 
gândească totdeodată la împlinirea golului lăsat prin retragerea 
atâtor foști partizani. Era chestie de existență pentru partid. 

Din atmosfera acestei îngrijări se nasc acum două curente, 
care vor să ajungă la acelaș rezultat al întăririi guvernului: pe 
de o parte atragerea în sânul „colectivității“| a unor elemente 


! D. Stătescu caracterizase cu numele de „colectivitate“ pe aderenţii 
lui Ioan Brătianu, care — în urma dezbinării — nu mai puteau monopoliza 
expresia de partid naţional-liberal. Cu această poreclă, ca și cu „sub cuvânt 
de epizootie“ din Mesagiul de la 15 noemvrie 1881 şi cu fraza „opoziția 
a pierdut dreptul la protecția legilor“, d. Eugenie Stătescu a îmbogățit 
dicționarul politic al României contimporane. 

tinere din cele mai capabile, care până atunci nu intraseră în 
cariera parlamentară, pe de alta o reformare a partidului prin 
unirea cu un grup de oameni politici, care, deși puțini la 
număr, aveau însemnătatea de a fi contribuit la schimbarea 
direcției guvernului în politica externă. Acest grup erau 
junimiştii sub conducerea d-lui P. Carp. l 
În privința dintâi, mai ales după îndemnul d-lui 
Câmpineanu și sub auspiciile d-lui Stătescu sunt aduși pentru 
prima oară în Cameră dd. Take Ionescu, C. C. Arion, 
Al. Djuvara și (ceva mai târziu) C. Dissescu; în privința a doua 
Ioan Brătianu, cu deosebita stăruință a d-lui Dimitrie 
A. Sturdza, propune d-lui P. Carp, și alături de d-sa d-lor 
Teodor Rosetti și T. Maiorescu, intrarea în minister. La 
14 iunie 1884 dis-de-dimineaţă, într-o odaie a hotelului Broft, 
unde trăsese d. Carp chemat din străinătate, se încinge între 
loan Brătianu, d. Carp și autorul scrierii de față o lungă 
dezbatere. Ministrul-prezident o începe prin declararea că 
partidul său nu mai poate rămânea în starea în care se află, 
arată motivele dezbinării de C. A. Rosetti și propune 
reconstituirea guvernului cu junimiștii. Noi răspundem că în 
princip, după proclamarea Regatului prin liberali și faţă de 
necesitatea preschimbării vechilor partide, nu vedem o greutate 
absolută în conlucrarea cu un partid liberal reformat, dar că 
prima condiţie este adoptarea și punerea în luctare a 
programului de reorganizare internă, indicat de noi în 
contra-adresă de la 3 decemvrie 1881. — Brătianu primeşte. — 
Domnul Carp adaogă îndată a doua condiție, cea mai urgentă 
în împrejurările de atunci: reforma Băncii Naţionale pe 
temeiul etalonului de aur, pentru stârpirea agiului, care 
amenința finantele statului. — Brătianu răspunde că aici 
trebuie să se consulte cu amicii săi. — Mai cerem în sfârșit 
încetarea „satrapiilor“ din districte (vezi discursul 70) și, odată 
cu intrarea d-lui Teodor Rosetti în minister, dacă ar primu, o 
prealabilă înțelegere și asupra numirii celorlalți colegi, iar când 

Brătianu ne vorbeşte de Radu Mihai (pe atunci numai 
prefect al poliției), noi îl declarăm inacceptabil. — Brătianu, 
de altminteri în tot decursul dezbaterilor de cea mai simpatică 
înfățișare, se arată foarte mirat: prea fusese deprins cu 
omnipotenţa în partidul său. — La sfârşitul convorbiri autorul 
scrierii de față îi exprimă impresia că încercarea d-sale nu va 
izbuti. (Vezi discursul 77.) 

Şi în adevăr după câteva alte întruniri între dd. Brătianu, 
Sturdza, Carp şi Rosetti, tratările sunt și rămân întrerupte. 
Brătianu declară că nu poate primi atâtea condiţii ale 
junimiștilor, iar junimiștii răspund că fără aceste condiţii nu 
poate fi vorba de o înţelegere cu Partidul Liberal. 

Din nouele alegeri de la noemvrie 1884 ies deputati 
junimiştii P. Carp, care după îndeplinirea scopului misiunii 
sale de la Viena se întorsese definitiv în ţară, V. Pogor, Iacob 
Negruzzi, D. A. Laurian (redactorul României libere declarate 
de la 16 ianuarie 1885 organ junimist), I. M. Melik, I. lanov, 
Teodor Nica, B. Bossy şi autorul acestei scrieri, iar senatori dd. 
Dimitrie G. Rosetti, Leon Negruzzi și |. Diamandi. Dintre alți 
deputați aleși pentru prima oară se alipesc de junimiști dd. Al. 
Marghiloman și Toma Cămărășescu. 

Se hotărăște și Mihail Kogălniceanu să-și puie candidatura 
la colegiul I din Brăila și este ales. Pe când toți ceilalți membri 
ai opoziţiei coalizate (numite după contopirea cu grupul 
Dimitrie Brătianu din noemvrie 1885 „Opozitia-unită”) 
persistă în declararea de abţinere, Kogălniceanu recunoaşte 
greșala acestei tactice și intră în Cameră ca adversar al lui loan 
Brătianu și al celor ce s-au apropiat de el. Pe tinerii liberali, 
incroduși de dd. Câmpineanu şi Stătescu, când îi vede defilând 

la discuţia Adresei întru lauda lui Brătianu, îi compară cu lrozii 
din Vicleim; pe junimiști îi atacă pentru sustinerea 
guvernamentală a alegerii lor și le declară poziția echivocă. 
Discursul 68 de mai jos răspunde la acest atac, şi discuţiile și 
voturile parlamentare dovedesc din prima zi, cu câtă 


nenea 

independență junimiștii înțelegeau să-și menţie atitudinea lor 
de opozanti, cunoscută de mai nainte. Anume asupra agiului 
noul deputat junimist, d. Teodor Nica, pe temeiul ideilor d-lui 
P. Carp şi a convorbirilor cu d. T. Rosetti» publică la 1886 
importantul său studiu cu același titlu, şi aici condamnă 
fundarea Băncii Naţionale pe stokul de argint, care tocmai 
fusese o cauză principală a ruperii tratărilor cu Brătianu. 

În afară de aceste lămuriri ale atitudinilor politice, 
activitatea parlamentară în toată legislatura următoare de 4 ani 
lâncezeşte cu desăvârșire. În loc ca Partidul Liberal de la guvern, 
redus acum după dezlipirea atâtor foşti aderenti și după 
neizbutita încercare cu junimiştii la singurele sale elemente, 
să solicite în ele cea mai intensivă încordare la muncă și să 
găsească priceperea şi energia cerute pentru opera de legislație 
organică, toate promisiunile de reforme de prin Mesagii rămân 
neîmplinite. Proiecte peste proiecte, anteproiecte și propuneri 
se discută în diferite comisii prealabile, ut aliquid fieri 
videatur, d. Dimitrie A. Sturdza pune vreo 3 ani de-a rândul 
o stăruință grozavă în pregătirea reformei învățământului 
public — toate rămân zădărnicite şi nu trec peste stadiul 
preliminar. Se promulgă numai la 12 aprilie 1887, sub 
ministerul de justiţie al d-lui E. Stărescu, un Cod de comerţ 
tradus din italienește după üpicul fabricei de legi din vremea 
Statutului lui Cuza-Vodă. Despre o adevărată şi largă 
împroprietărire a țăranilor prin vinderea de loturi mici din 
Domeniile Statului, pentru care domenii se crease la 30 martie 
1883 un minister deosebit cu |. Câmpineanu ca prim titular, 
despre vreo reformă decentralizătoare a legilor comunale şi 
judeţene, despre inamovibilitatea magistraturet.. „nimic! Nici 
măcar simpla îngrijire de a da tinerelor capacități introduse în 
partid prilejul la o activitate mai conformă cu legitima lor 
ambitie nu se vede în guvern, şi după câtva timp dd. Take 
Íonescu, C. C. Arion şi Al. Djuvara se dezlipesc şi ei de 
majoritate şi trec în opoziție. 

În golul lăsat prin o așa de nepilduită inacțiune legislativă 
se întinde și mai mult exploatarea situațiilor publice în 
folosul privat al celor ce susțin guvernul. Cât de departe trebuie 
să fi mers lucrurile se poate înțelege din faptul că însuși loan 
Brătianu printr-o izbucnire irezistibilă de sinceritate exclamă 
încă la 25 martie 1884 în plină şedinţă a Camerei: „Cu toate 
neorânduelile ce s-au făcut — asasinate, procese scandaloase — 
am tăcut și am luat răspunderea“ |. 

Cum se poate explica îngăduirea unei asemenea situații din 
partea lui Brătianu? — Nu e vorbă, delicată în materie de bani 
nu a fost democrația niciodată, și milionul „pentru încurajarea 
virtuţilor civice“, alături de certe recompense „reversibile“ sunt 
curioase simptome de slăbire a respectului pentru decenţa 
publică. | 
l Dar în definitiv Brătianu era om cinstit, și acum se afla în 
joc întreaga situație politică a liberalilor, la a căror întărire 
lucrase toată viața. Să fi fost el încă de pe la 1884 atins de 
începuturile boalei, care nu mult după căderea lui de la guvern 
i-a curmat zilele? (În convorbirea de la 14 iunie 1884, 
relatată mai sus, autorul acestei scrieri observase cu surprindere 
la Brătianu un fel de absente intermitente, eclipsuri de câteva 
secunde ale atentiei.) Să fi fost el aşa de sceptic în privinţa 
partizanilor săi, pe care nu-i prea cruțase nici în convorbirea 
de la 14 iunie, încât să prefere inacțiunea lor legislativă unei 
acțiuni, în valoarea căreia nu avea încredere? 

Dacă este să judecăm numai politicește, ne pare că 
evidenta lâncezire parlamentară provenea din convingerea, ce 
o dobândise Brătianu în urma întrevederii cu Bismarck la 
Gastein, că un nou răsboi era iminent, de astă dată în contra 
Rusiei, — răsboi pe care Brătianu îl prevedea din toamnă în 
toamnă pentru primăvara următoare. Regele, mai exact 


1 
l Aşa sunt reproduse, cu oarecare atenuare, cuvintele ministrului-pre- 
zident în Monitorul oficial. 


Í 

apreţiator al politicei internaţionale, va fi căutat să combată 
prevederea lui Brătianu. Tocmai încheierea Triplei Aliante cu 
alipirea României era un mijloc puternic pentru garantarea 
păcii. Brătianu însă persista în părerea sa, şi atunci se explică 
întrucâtva, cum de i se depărtase gândul de la reformele 
interne. (Vezi și pag. 17 de mai sus; ed. n. — p. 702.) 

De altminteri, în legătură cu noua politică externă, 1 se 
impun multe alte preocupări. Unirea revoluționară a Rumeliei 
cu Bulgaria (6 sept. 1885), răsboiul între Serbia şi Bulgaria 
(2-16 noemvrie 1885), terminat prin pacea de la Bucureşti din 
19 fevruarie 1886, înstrăinarea Bulgariei de Rusia, detronarea 
principelui Alexandru Battenberg la 9 august 1886, agitările 
ministrului Rusiei din București, Hitrovo, în urma cărora multi 
agenţi ai poliției rusești, ascunși sub înfățișarea de iconari, 
jugănari etc., trec în Bulgaria şi caută să se încuibeze şi în 
România; atentatul, ajutat de ei, în contra prefectului Mantov 
din Rusciuc (19 martie 1887); intenţia regenței Stambulov-— 
Karavelov-Mutkurov de a ajunge la unirea personală a 
Bulgariei cu România sub regele Carol!; urcarea principelui 
Ferdinand de Coburg, pe tronul Bulgariei (2 iunie 1887) și 
ațățările ruseşti în contra lui; toate aceste evenimente reclamă 
cea mai încordată atenţie a guvernului român. 

Orcare ar fi fost cauzele atitudinii lui Brătianu, stagnarea 
Corpurilor legiuitoare și întinderea corupției administrative 


! Vezi şi vol. I, pag. 116 (ed. n. —p. ). Dar da astă dată Rusia pare 
a fi ameninţat cu ruperea relațiilor diplomatice în asemenea caz, cel putin, 
dacă se poate pune temei pe actele publicate de lacobsohn. Vezi 
Gelheime Documente der russischen Orient-Politik, nach dem în Sofia 
erschienenen russischen Original herausgegeben von R. Leonow (Lipsca, 
editor Arwed Strauch) și îndeosebi la pag. 150 — 155 adresa confidențială 
a lui Hitrovo de la 20 mai 1887 și telegrama cifrată a ministrului de 


externe din Petersburg de la 10 iunie 1887. 

sporesc nemulţumirile în ţară; opoziția din Cameră crește, și 
tonul mai agresiv al discursurilor de la sfârșitul volumului de 
faţă oglindește agravarea situaţiei. Opoziţia-unită primește prin 
Dimitrie Brătianu nota amară a unei dușmănii de familie, și 
de pe la mai 1886 convoacă în orașele din provincie întruniri 
publice, care au un răsunet din ce în ce mai puternic. Toate 
incidentele sunt exploatate pentru excitarea spiritelor; după 
senzaţia produsă în septemvrie 1885 prin expulzarea câtorva 
români transilvăneni! (expulzare cerută de d. Dimitrie A. 
Sturdza și pe atunci cu atât mai surprinzătoare, cu cât tot d-sa 
îndemnase şi sprijinea pe d. loan Slavici la redactarea Tribunei 
din Sibiu începută la 15 aprilie 1884), vine convenţia 
consulară cu Germania, încheiată la 22 mai 1886, care 
stârnește atâta rezistenţă în opinia publică, încât guvernul e 
nevoit să o retragă din Camera (iunie 1886) — prima atingere 
gravă a autorităţii sale în afară și înnăuntru. Acum și d. Fleva, 
totdeauna pornit spre agitare, îşi dă demisia de la Primărie (5 
iunie 1886) şi trece la adversari, iar tinerii deputaţi liberali 
încep a ataca guvernul cu vioiciune, mai ales d. Alexandru 
Djuvara pe d. Eugenie Stărescu. 
loan Brătianu, dominat de simţimântul omnipotenţei sale, 
se arată tot mai rar în Cameră; la atacurile opoziției or nu 
răspunde deloc, or răspunde cu violență: pe d. Fleva îl numește 
„butoi fără fund“, lui Kogălniceanu îi zice că-i dă „tot ce-i cere“. 
Închis în micul cerc al unei camarile de familiari, el se ocupă de 
toate amănuntele administraţiei şi devine cu atât mai inaccesibil 
la observările puţinilor membri independenți din partid, cu cât 
toți ceilalți l-au deprins la cea mai oarbă supunere. Semnalul îl 
dase de mult d. Dimitrie A. Sturdza prin cuvintele rostite de 
pe banca ministerială: „Or de câte ori d. Brătianu mă va chema 
pe această bancă, voi veni, și de îndată ce-mi va zice: e bine 


1 Ciurcu tatăl și fiul, Ocășanu, Secășanu. 

să lucrezi aiurea şi să vie altul în locul d-tale, totdeauna voi face 
așa“. (Ședinţa Camerei de la 11 noemvrie 1882.) 

Pe lângă aceste, pentru nefericirea Partidului Liberal, C. A. 
Rosetti moare la 8 aprilie 1885, iar câțiva membri mai 
marcanți se văd siliți să se retragă din luptă, Gheorghe Chițu 
e atins de o boală incurabilă, peste puțin Ioan Câmpineanu 
are aceeasi soartă; mai târziu starea sănătății condamnă şi pe 
d. Eugenie Stătescu la rezervă. .. 

Viata constituţională este ca și paralizată. Brătianu își face 
şi își desface miniştrii de la Florica fără nici o explicare 
parlamentară; după admiterea în Cabinet a lui Radu Mihai 
(2 fevruarie 1885), căruia la 1887 îi încredinţează chiar 
Ministerul de Interne, are nefasta inspirare de a numi pe 
generalul Alexandru Anghelescu ministru de răsboi 
(21 fevruarie 1886.— Vezi şi vol. II, pag. 99; ed. n. — p. 437.) 

În proporţia în care se întind manifestările de nemulțu- 
mire, crește și violenţa încercărilor de reprimare din partea 
celor de la guvern. După un nou atentat în contra ministrului- 
prezident, la 4 septemvrie 1886, în care din norocire arma lui 
Stoica Alexandrescu nu atinge decât placa bandajului d-lui 
C. F. Robescu, procurorii printr-o instrucție absurdă caută să 
implice între culpabili împreună cu d. Oroveanu și pe 
Dimitrie Brătianu. Iar a doua zi, sub pretextul că sunt „cetă- 
tenii indignați“, o ceată de bătăuși, organizați de Primărie, 

năvălesc asupra câtorva redacții de la ziarele opoziţioniste din 
Capitală (vezi discursul 76)’. | 

Faptul că sub un regim „liberal“ s-a putut comite o ase- 
menea agresiune în contra presei după îndemnul unei admi- 
nistraţii publice, este poate indiciul cel mai clar al decadenţei 
partidului din acest timp. Dacă trăia C. A. Rosetti, cu toată 


1 Atacul s-a făcut cu îngăduirea politiei, dar pare a fi fost plänuit de 
Ioan Câmpineanu, pe atunci primar. Prefectul politiei, d. D. Moruzi, erea 


prea cuminte pentru așa ceva. 

înstrăinarea sa de guvern, vandalismul de la 5 septemvrie nu 
se întâmpla. 

Dar violenţa naște contraviolenţă. Sângeroase încăierări pe 
stradă se produc la alegerile comunale din Botosani 
(1 noemvrie 1886), ele se repetă (5 mai 1887) la Galati, apoi 
la Buzău, la Turnu-Severin, la Râmnicu-Vâlcei. Ministrul de 
externe d. M. Pherekyde provoacă la duel pe d. N. Fleva și-l 
räneşte (14 ianuarie 1887). La intrarea solemnă a Regelui în 
Iaşi pentru sfințirea Bisericei Mitropolitane (22 aprilie 1887) 
alte scene de bătăi şi răniri între agenții poliţiei și cei puși de 
opoziție ca să fluere (dd. Costea P. Balș, G. M. Sendres 
C. Penescu etc.). Sosirea la Iași este precedată de uñ afiş al 
Comitetului Opoziţiei-unite locale, îndemnând pe cetățeni să 
nu întâmpine pe Rege, care ar fi numai Regele unei „coterii 
politice“. Printre cei semnaţi pe afis (Alexandru C. 
Mavrocordat, Iancu Corjescu, Scarlat Pastia, Alecu Bals 
Alex. D. Holban, Panaite Balș cu fiii, Nicu Ceaur-Aslan i) 
se află și profesorii universitari Gheorghe Mârzescu şi Miltiade 
Tzony. Pentru acest fapt ministrul Cultelor, d. Dimitrie A. 
Sturdza, îi dă în judecata Universității din Bucuresti şi cere 
destituirea lor; însă juriul universitar (compus din doctoñi 
Kalinderu, Măldărescu, Sutu şi din dd. Cernătescu si 
Crăciunescu) îşi declină competenţa de a judeca acest delict 
politic (13 iunie 1887). În lista apărătorilor figurează dd. N. 
Ionescu, G. Vernescu, N. Fleva, Alexandru Lahovari, G 
Pallade, iar când acuzații ies din edificiul universitătii Suae 
verdict favorabil lor, sunt duşi în triumf la clubul „Unirea“ 
unde dd. N. Fleva, Alexandru Lahovari și G. Pallade i 
discursuri pentru lauda lor și „însuflețirea“ studenților Au fiti 
acolo. | | 

Era cu neputinţă ca parlamentul să nu se resimtă de această 
strămutare a luptei politice pe terenul manifestărilor de 
stradă. Rareori se mai aude o discuţie convenabilă; pe când 
între deputaţii guvernamentali d. Dimancea de la Pitești câștigă 

ascendent și ajunge chiar la viceprezidența Camerei (precum 
la 1898 va ajunge d. lepurescu de la Giurgiu), între deputați 
din opoziţie se semnalează d. Pallade de la Bârlad prin 
neînfrânarea limbagiului său, de a cărui exuberanță majoritatea 
nu poate scăpa decât părăsind sala de ședințe, iar alți tineri 
liberali, ca d. Caton Lecca de la Bacău, introduc obiceiul de 
a întrerupe pe ministrul-prezident prin izbirea băncilor cu 
capacele de pe saltare. La prima ivire a acestei necuviințe, loan 
Brătianu tresare într-un gest de dezgust — o neuitată scenă de 
tragică ironie în mult frământata noastră viață parlamentară. 
Nu mai e acum vorba de meritele lui Brătianu din trecut; 
cele mai învierșunate atacuri le primește de la foștii săi 
partizani. Domnii Gheorghe Mârzescu și Miltiade Tzony își 
întitulează broşura despre procesul dumnealor Regimul 
coruptiunii şi al teroarei sau Guvernul domnului I. C. Brătianu 
(ași, Tipografia Naţională, 1888), şi „sinistrul bătrân“ este 
calificarea obişnuită a încărunțitului bărbat de stat. Nu se mai 
ține seamă de stăruința sa pentru întinderea căilor ferate, a 
şcoalei de poduri și șosele și a institutelor de credit, nici de 
importanta lucrare a fortificațiilor, începută pe teren la 
10 septembrie 1884 (în contra căreia, prin o nouă greșeală, se 
declară opoziţia-coalizată): se accentuează numai părțile rele 
ale administraţiei sale, viziriatul, satrapiile, creșterea agiului, 
corupţiunea. 

Şi loan Brătianu tot nu vrea să înțeleagă că venise 
momentul retragerii, venise de mult. Uitând marele adevăr zis 
de Bismarck la Versailles în fata delegatilor francezi: la patrie 
veut être servie et non pas dominée, el persistă cu orce pret la 
guvern, și mulți din partizani sunt convinși că Brătianu e 
ministru pe viață. 

Rezultatul persistenţei este o agravare caracteristică în lupta 
dintre guvern și Opoziția-unită: atacurile își urcă ținta și, 
trecând peste capetele miniștrilor, se îndreptează spre capul 
statului. Incidentele menţionate cu sosirea Regelui la Iași și cu 

procesul d-lor Mârzescu și Tzony sunt o dovadă. Mai nainte 
încă se arătase un simptom de degenerare al mișcării 
constituționale. Între tinerii conservatori, cari urmau pe d. 
Lascar Catargi, începuse de pe la 1885 să se distingă d. Nicu 
Filipescu prin cea mai vie activitate. D-sa fundase ziarul Epoca, 
în jurul căruia știuse să grupeze mulți alţi tineri inteligenți. La 
un banchet pentru aniversara fundării ziarului, d. Ressu de la 
Galaţi, localizând fraza lui Gambetta se soumettre ou se 
démettre, vorbeşte de Rege cu cuvintele „să se plece sau să plece.“ 
(23 noemvrie 1886) si este felicitat în cercul Epocei de atunci. 

Pe acest povârniș alunecă acum mișcarea politică din ce în 
ce mai mult. 

La 15 noemvrie 1887, în momentul în care Regele 
cetește în Cameră mesagiul pentru deschiderea ultimei sesiuni 
a legislaturei de patru ani, Opoziţia-unită distribuie pe stradă 
un manifest către cetăţeni, un fel de contra-mesagiu, care se 
termină astfel: 


» ara pare azvârlită în grozava alternativă de a alege 
între Despotism și Revoluțiune. 

Dar nu. 

Un factor important există încă în sistemul nostru 
constituțional, Regele are dreptul și datoria de a veghea 
la libera expresiune a voinţei alegătorilor, la exerciţiul 
franc și sincer al acestui drept de Suveranitate naţională. 

El este în drept și dator să înlăture de la prezidarea 
alegerilor un guvern prevaricator, sugrumător al tutulor 
libertăților, falsificator al tutulor principiilor, înjositor 
şi pervers, care nu se menţine decât prin corupțiunea 
ridicată în sistem și prin cinismul forței brutale. 

EI știe, trebue să știe, că alegerile sub acest guvern 
nu pot fi decât o parodie nerușinată sau o dramă 
sângeroasă. 

Suveranul, căruia Țara i-a încredinţat destinele sale, 
ştie, trebue să știe, că dacă nu-i va cruța această dureroasă 

încercare, Poporul Român, blând şi lung îndurător, va 
arunca în fine răspunderea, nu asupra acelora ce 
înconjoară Coroana, ci asupra Aceluia ce o poartă!“ 


Subscris este manifestul de „capii Opoziţiunii-unite“ 
Dimitrie Brătianu, Lascar Catargi, G. Vernescu și de 
„Delegațiunea Comitetului executiv al opozițiunii“ General 


: Florescu, N. Fleva, Alexandru Lahovari, Constantin Boerescu, 


Petre Grădișteanu, G. Pallade. 

În aceeași seară se adună la d. Take Ionescu, în strada 
Știrbei-Vodă, deputaţii opozanți de toate nuanțele, dd. 
N. Fleva, C. C. Arion, Al. Djuvara, Caton Lecca. etc. și 
junimiștii P. Carp, Al. Marghiloman, Laurian, Nica, Stroici 
și Maiorescu. Se fac încercări pentru atragerea junimiștilor în 
Opoziţia-unită, precum se mai făcuseră la începutul anului de 
Alexandu Lahovari și de alţii cu succesul de a fi readus atunci 
sub conducerea d-lui Lascar Catargi pe dd. Pogor, Leon și 
Iacob Negruzzi, Dimitrie G. Rosetti și I. Diamandi. Domnul 
Carp însă declară că nu numai nu va intra în Opoziţia-unită, 
ci din contră, după manifestul ei de astăzi, refuză orce 
împreună-lucrare cu deputaţii din Cameră care aprobă un 
asemenea pamflet. La declararea d-lui Carp se asociază și ceilalți 
junimiști prezenti. Față însă cu părăsirea din partea atâtor amici 
de la Iași, d. Carp nu se mai poate considera ca șef de grup și, 
cu sinceritatea sa obișnuită, o și declară peste două zile în 
ședința publică a Camerei, în care — pe acest motiv — 
demisionează din comisia Adresei. Cu atât mai neclintiţi 
rămân în jurul d-lui Carp ceilalți deputaţi junimiști (afară de 
d. Alexandru Marghiloman, care mai târziu subscrie apelul din 
seara de 14 martie 1888, despre care vom vorbi mai jos). 
Tocmai supraexcitarea spiritelor trebuia să învedereze în 
curând necesitatea unor oameni cumpătaţi, care păstrau 
respectul ordinei constituţionale și nu o compromiteau prin 
agitări de pe stradă. 

Situaţia guvernului devine intolerabilă. În zadar loan 
Brătianu dizolvă Camera la 19 decemvrie 1887, în zadar 
alegerile de la 23—25 ianuarie 1888 îi dau cea mai mare 
majoritate. Cu slăbiciunea colegiilor electorale din tara 
noastră, majorităţile guvernamentale nu însemnează nimic în 
momentele de criză; din contră, ele atâţă şi mai mult opinia 
publică prin contrastul între aparență și realitate. 

Întrunirile Opoziţiei-unite din Bucureşti sunt regulat 
urmate de manifestări provocatoare. Pe de altă parte corupţia 
partidului guvernamental îi sapă existența; strigătul de 
onestitate răsună pretutindeni. Un caz concret se prezentă în 
administraţia Ministerului de Răsboi: se constată abuzuri cu 
furniturile armatei. Însă de-abia stăruința a vro 14 ofiteri 
(căpitanul Dimancea, colonelul Serghie Voinescu etc.) sileşte 
pe Brătianu să dea în judecată pe generalul și pe colonelul 
Maican-Dumizrescu (2 fevruarie 1888). Instrucţia dovedeşte 
și complicitatea generalului Alexandru Anghelescu. Pe acesta, 
ca fost ministru de răsboi, îl trimite Senatul (23 fevruarie și 
16 martie) înaintea Curţii de Casatie. Toţi trei sunt în definitiv 
condamnaţi la închisoare. 

Acum, în sfârșit, loan Brătianu începe să simtă că nu mai 
poate merge înainte și vrea se cedeze guvernul. În sara de 
21 fevr. 1888 Beizadea Dimitrie Ghica convoacă la d. P. Carp 
pe d. Teodor Rosetti și pe autorul scrierii de fată și le propune 
formarea unui minister cu ei, cu d. Menelas Germani, cu 
prințul Alexandru Știrbei, împreună cu dd. Sturdza și 
Pherekyde, luaţi din Cabinetul Brătianu; o asemenea 
combinare ar avea, după încredințarea lui Brătianu, sprijinul 
Camerei. Domnul Carp insistă în prima linie asupra imediatei 
reformări a Băncii Naţionale pentru a scăpa finanțele de agiul 
exorbitant. După două zile combinatia cade; Brătianu declară 
că reforma Băncii ar fi respinsă de majoritatea sa. Beizadea 
Mitică mai încercară o altă compunere ministerială cu 
Protopopescu-Pake, profesorul Al. Șendrea etc., dar tocmai pe 

când noii candidați așteptau la Eforia Spitalelor ora fixată 
pentru a depune jurământul înaintea Regelui, combinarea se 
zădărniceşte din cauza refuzului d-lui Germani de a participa. 

Mișcarea publică este întreruptă prin călătoria Regelui (1 — 
13 martie 1888), care se duce la Berlin pentru înmormântarea 

împăratului Wilhelm. a 

În ziua plecării, 1 martie, Brătianu e nevoit să-și schimbe 
câțiva miniștri, și în locul d-lor Eugenie Stătescu, Radu Mihai 
şi Vasile Gheorghian se numesc în extremis dd. Constantin 
Nacu la Interne, Take Gianni la Justiţie și Nicu Gane la 
Domenii. Se vede că loan Brătianu și d. Dimitrie A. Sturdza 
tot nu-și dau pe deplin seamă de inevitabila necesitate a 
retragerii, un simplu răspuns de politeță al principelui 
Bismarck la o telegramă a ministrului-prezident Brătianu este 
cu nechibzuinţă interpretat ca o încurajare la guvern. 

Dar în chiar ziua întoarcerii Regelui în ţară, duminecă 
13 martie 1888, se ţine o nouă întrunire zgomotoasă a 
Opoziţiei-unite la „Orfeu“. 

A doua zi, luni, aniversara proclamării Regatului, manifes- 
tările continuă. De astă dată soldaţii ocupă sala „Orfeu“. Publi- 
cul gonit pătrunde cu grămada de prin dosul stradei Academiei 
în curtea Palatului, strigând „jos Brătianu“. În înghesuiala 
produsă prin șarjele jandarmilor călări sub comanda d-lui 
Fănuţă, se sloboade un pistol, mulțimea năvălește spre scara 
Palatului, geamul de la ușa intrării se sparge, se întâmplă multe 
răniri. Printr-o nenorocită coincidenţă, pentru aceeași seară e 
pregătit în sala Teatrului Naţional un banchet dat lui loan 
Brătianu de comercianții Capitalei. Invitaţii la sinistrul ospăț 
se strecoară prin cordonul militar, care încunjură toată piaţa. 
În același timp Opoziția-unită răspândește în public un apel 
„către Cetăţenii Capitalei“: 


„Guvernul a provocat astăzi măcel. Aniversara 
proclamării Regatului Român a fost pătată de sânge! 

Pe când poporul era măcelărit pe ulite, în sala T'ca 
trului, la adăpostul unui cordon de baionete, îmbuibaii 


regimului, beți de sânge și de trufie, serbătoreau gloria 
şefului lor. 


Cetăţeni! 
Sângele fraților voştri n-a curs în zadar. 
Curaj înainte, pentru lege și pentru Țară!“ 


Apelul poartă vro 50 de semnături din opoziția-unită, pe 
lângă cele știute ale capilor și comitetului executiv, cu dd. 
N. Fleva, P. Grădișteanu, G. Pallade etc., și pe acele ale d-lor 
N. Blaremberg, prințul Alexandru Știrbei, Take Ionescu, Al. 
Djuvara, Nicu Filipescu, loan Lahovari, Caton Lecca, Gheorghe 
Panu, ale d-lor Mârzescu și Tzony, Ressu și Robescu, ale d-lor 
Iacob Negruzzi, Leon Negruzzi și Alexandru Marghiloman. 

Lipsește semnătura d-lui Menelas Germani, care 
demisionase din comitetul și clubul conservator. 

În dimineața zilei următoare, marţi 15 martie, se văd pe 
ulițe mici placarde, încadrate în negru, cu inscripția redactată 


de d. Fleva: 


În semn de doliu 
pentru 
Sângele nevinovat vărsat eri de guvern 
Deputaţii opoziţiunii 
vor merge azi în corpore, pe jos cu capetele 


descoperite, de la clubul „Unirea“ de pe Bulevard 
la Cameră. 


Pe la amiazi, procesiunea anunțată începe a se mișca încet. 
Puțin numeroasă până în strada Carol, ea crește de la podul 
Dâmboviţei încolo și ajunge în grămadă compactă la bolta de 
sub turnul Mitropoliei. Aici se vede oprită de sergenți şi 

vânători cu un procuror înaintea lor. Numai deputaţii sunt 
lăsați să pătrundă. Se produce o mare învălmășală. O companie 
de vânători înaintează din ceailaltă parte a Mitropoliei și ocupă 
curtea de-a lungul intrărilor Camerei. În momentul în care d. 
N. Fleva urcă treptele dinaintea ușei rezervate deputaților, se 
aud detunături de pușcă și de revolver. Alături de d-sa, un ușier 
al Camerei, lovit de glontul unui soldat, cade mort; peste 
sângele lui, împroșcat în tindă, trebuie să treacă deputaţii, care 
mai sosesc. În faţa cadavrului d. Carp apostrofează pe 
ministrul Sturdza cu o violență, care pentru mult timp le-a 
întrerupt relaţiile personale. În chiar sala şedinţelor o scenă ne- 
maipomenită: printre deputaţii emoţionați la culme, sub 
strigătele de spaimă ale damelor de la tribună, înaintează 
deodată procurorii și judecătorii de instrucție, și încep să caute 
după arme în buzunarele mandatarilor națiunii bănuiți de 
opoziţie. Prezidentul Camerei, generalul Lecca, precum 
chemase armata în curtea Mitropoliei, îngăduise și profanarea 
Adunării. Deputaţii Fleva și Filipescu se văd arestați sub pretext 
de flagrant delict și conduși în temnița de la Văcărești. Era 
vorba să se arunce asupra lor vina omorului. 

Analele parlamentare ale altor țări de o sută de ani 
încoace cuprind și ele multe scene de violență, dar e violența 
de fapt a deputaţilor între ei sau a forței militare în contra lor. 
Însă ca sub aparența legalităţii judecătorești să pătrundă 
magistraţii în Adunarea legiuitoare pentru a începe în contra 
deputaţilor cu grămada o instrucție penală: acest spectacol a 
fost rezervat României sub un regim liberal. 

La începutul ministerului Brătianu în 1876, deputații 
delegaţi ai comitetului de acuzare, prin o procedare jacobină, 
violează dreptul magistraților; la sfârșitul ministerului Brătianu 
în 1888 magistraţii dependenți de Ministerul Justiţiei, prin o 
procedare reacționară, violează dreptul deputaților. 

Ce mai rămânea după un asemenea extrem? 

Consiliile de miniștri nu se mai tin decât sub paza solda- 
rilor postați în dosul edificiului din strada Academiei. — La 
20 martie izbucnește în satele din jurul Capitalei și revolta 
țăranilor. — În preziua izbucnirii loan Brătianu demisionează. 

Se mai pierd 48 de ore cu o nouă încercare a prințului 
Dimitrie Ghica, dar marti în 22 martie 1888, la 5 ore după-amiazi, 
ministerul junimist cu prezidentul Teodor Rosetti la interne și 
d. P. Carp la externe depune jurământul la mânile Regelui. 

Formalităţile pentru liberarea deputaţilor arestați erau 
făcute în aceeași zi, și pe la 6 ore seara, sub o ploaie torențială 
cu fulgere și grindină, mii de oameni însoțesc pe d. Nicolae 
Fleva în triumf prin ulițele Capitalei. Noul ministru de interne 
se duce la Ioan Brătianu, în casa din strada Colei, pentru a 
lua la fața locului măsurile de ocrotire în contra unei posibile 
agresiuni. 

Astfel se sfârşeşte regimul de 12 ani al lui Ioan Brătianu. 
leșit din agitările Coaliţiei de la Mazar-Pașa, adus la guvern 
prin insuficiența ministerului conservator din anii 1875-76, 
el ajunge la culmea puterii prin proclamarea Regatului după 
un răsboi glorios, se slăbeşte în revizuirea Constituțiunii şi cade 
cu ocazia turburărilor Opoziţiei-unite, din cauza propriilor sale 
greșeli în ultimii ani. 

Asupra tezaurului de la Petroasa 


(Sedinta Camerei de la 2 decemvrie 1881) 


Ministerul din acel timp 


I. C. Brătianu, prezident şi răsboi. 

C. A. Rosetti, interne. 

E. Stătescu, externe şi ad-interim justiţie. 
G. Chitu, finante. 

Colonel Dabija, lucrări publice. 

V. A. Urechia, culte. 


În prezioa începerii furtunoaselor dezbateri ale Camerei 
asupra răspunsului la Mesagiul Tronului pentru deschiderea 
sesiunii legistative 1881-1882, în cari dezbateri chestia 
Dunării şi contraproiectul adresei „junimiștilor“ au fost 
obiectele principale, ministrul cultelor, d. V. A. Urechia, 
aduce în discuție o cerere de credit pentru imprimarea 
stampelor alăturate publicării lui Alexandru Odobescu 
asupra tezaurului de la Petroasa. 


D-lor deputați, în capul Ministerului Instrucțiunii Publice, 
când s-a început această lucrare, era cel ce vă vorbeşte acum. 
Dv. aţi avut ocazie să vă ocupați în această Cameră de repararea 
bisezicei catedrale de la Curtea de Argeș. În legătură cu acest 
fel de lucrări începute tot atunci, trebuia să se facă ceva și 

pentru un alt monument prețios, pe care-l avem în muzeul 
nostru, aşa-numitul tezaur de la Petroasa. 

Știţi cu toții că acest tezaur a atras de mult atentia deosebită 
a lumei învăţate, ca o împreunare de obiecte de cea mai mare 
valoare, în parte chiar unice în felul lor. De exemplu, probele 
de ceea ce se numeşte orphevrerie cloisonnee, cum sunt 
conţinute în așa-zisa c/oșcă a acestui tezaur, sunt de o extremă 
raritate în Europa pentru acel timp. Înaintea găsirii tezaurului 
nostru era mai ales coroana și mânerul spadei lui 
Carol-cel-Mare, care erau mai cunoscute ca lucrate în așa mod; 
însă aceste obiecte erau de la sfârșitul secolului al 8-lea sau de 
la începutul secolului al 9-lea; pe când tezaurul nostru de la 
Perroasa coprinde obiecte din secolul al 4-lea sau al 5-lea. Căci, 
d-lor, ceea ce mai dă tezaurului de la Petroasa o deosebită 
valoare și permite a-i fixa până la un punct oarecare și epoca, 
este pe lângă brăţara cu o inscripţiune în rune, mai ales cupa 
cu cele mai interesante, dacă nu cele mai frumoase figuri pe 
ea, în mijloc o figură cu animale culcate în jurul ei, poate 
Freya, împrejur un lanţ de alte figuri. Aceste figuri după 
lucrarea în aur se arată a fi făcute de artizani bizantini și 
dovedesc arta grecească în decadență; iar după cuprins par a 
reprezenta tipuri din mitologia nordică. Mai ales figura 
repetata a unui om cu o pasăre lângă cap pare a reprezenta pe 
Odin, căruia vulturul îi era simbol de atotștiință. 

Aceasta ne face să presupunem că tezaurul nostru a fost 
îngropat pe malurile Buzăului în timpul vizigoților sau mai 
nainte a ostrogoților, adică, în timpul în care regii ostrogoți 
sau vizigoți puneau să facă din minele de aur ce găseau aci, și 
opere de artă cu ajutorul meseriașilor aduși din Bizanţ. 

Iată câteva cauze, pentru care tezaurul de la Petroasa a atras, 
abstracţie făcând de valoarea lui materială ca aur, luarea-aminte 
a Europei, care a avut prilejul să-l vadă și la exposiţia de la Paris 
și la cea din Viena, și apoi să cetească unele cărţi străine ce 
vorbesc despre el. 

S-a întâmplat astfel, ca toată străinătatea care se ocupă de 
asemenea lucrări să se intereseze de el și ca în mai multe cărți 
să fie menționat și în parte reprodus prin desemnuri. Însă 
notițele şi desemnurile străine nu sunt totdeauna exacte, şi apoi 
nu ni se cuvenea nouă, ca numai străinii să vorbească lumii 
despre ceea ce se află în muzeul nostru din București. 

Această nepăsare a noastră nu se putea continua, și dacă 
era un ministru de instructiune, care avea în bugetul său un 
paragraf pentru publicaţiuni şi descoperiri arheologice, era de 
datoria acelui ministru să se ocupe mai ales de acest tezaur, care 
constituie o descoperire arheologică de rangul întâi. Atunci, 
d-lor, eu am trebuit să mă întreb, care este în țară la noi 
bărbatul cel mai competent, cel mai recunoscut ca să-mi dea 
luminile sale în această materie. Cred că sunteţi alături cu 
mine, când vă spun, că acel bărbat, la care m-am adresat, este 
d. Alexandru Odobescu. 

D. Odobescu a scris o monografie în limba română asupra 
acestui tezaur şi a tradus-o în parte și în limba franceză. M-am 
adresat apoi, după sfatul d-sale, la un xilograf recunoscut, la 
d. Brendamour din Düsseldorf, care a făcut o reproducere a 
tezaurului fără colori, în simple clișeuri tipografice, și librăria 

Socec a și pus în lucrare o ediţiune de tipar în negru. Dar dacă 
această reproducere era poate suficientă pentru noi, care putem 
numai să citim ceva despre aceste obiecte şi dacă voim să le 
vedem, nu avem decât să mergem aici în București la Muzeu, 
era insuficientă lucrarea pentru străinătate și pentru artă în 
genere. Și atunci, asemenea după propunerea făcută de d. 
Odobescu, m-am adresat la acela care este cunoscut în lumea 
întreagă ca un bun editor al publicaţiunilor de asemenea 
natură, m-am adresat la casa Morel din Paris, celebră prin 
publicarea colecțiunii Basilevski şi a multor altora. D. 
Odobescu s-a pus în întelegere cu casa Morel, și acea casă s-a 
declarat gata, cu preț moderat, să facă publicaţiunea în 
forma ce v-o arată d. ministru al cultelor. 

Acum rămâne chestia finanţiară de explicat. În budgerul 
Ministerului Cultelor și Instrucțiunii Publice era prevăzută în 
fiecare an o sumă oarecare pentru publicaţiuni arheologice; în 
anul 1875 erau prevăzuţi, dacă mi-aduc bine aminte, vreo 
8 000 fr., iar în anul 1876 erau vreo 15 000 şi era vorba ca să 
se achite casa Morel la anul 1876, când ar fi sosit primele 
chromolitografii terminate de ea, căci la 1875 a fost numai o 
preschimbare de corespondenţă; la 1876 însă, când era dar 
prevăzută în budget această sumă, ministerul conservator a 
căzut, şi tot ce se proiectase în acel înteles nu s-a putut realiza, 
fiindcă paragraful s-a suprimat în budget și au venit 
împrejurări, care nu permiteau Camerei și guvernului să se 
gândească la publicaţiuni arheologice; avea să se gândească la 
lucruri de o altă importanţă, superioară, era timpul răsboiului. 
Astăzi, când începem o eră mai liniștită, eu nu pot decât să 
felicit pe d. ministru că a revenit la această chestie, şi fiindcă 
d. Odobescu este la Paris, lucrul s-a putut aplana mai lesne, 
şi cred că este în interesul nostru al tutulor, este un interes 
naţional, ca în mijlocul atâtor altor ocupaţiuni să ne ocupăm. 
și de ştiinţă și artă în limitele putincioase și să acordăm acest 
credit pentru a vedea cu o zi mai nainte tezaurul de la Petroasa 
pus la dispoziţia tutulor iubitorilor de artă, într-un mod 
cuviincios. (Aplauze.) 

Contraproiectul cu programul junimiștilor 


(Sedinta Camerei de la 3 decemvrie 1881 ) 


Introducerea istorică a acestui volum, la pag. 29 și 30 
(ad. n. — p. 715-716), arată cele două preocupări ale 
cercurilor politice în momentul când se dezbate în Cameră 
Adresa la Tron pentru sesiunea 1881-1 882: pe de o parte 
chestia Dunării, pe de alta ieşirea junimiștilor din clubul 
conservator. În legătură cu disensiunea conservatoare stă 
contraproiecrul de Adresă, cetit de d. Carp în ședința 
Camerei de la 3 decemvrie 1881 și comentat în aceeaș 
şedinţă de autorul scrierii de fată prin discursul ce urmează. 

Contraproiectul minorității: 

„Maiestate, 

Adunarea Deputaților, care în unanimitatea ei la 
14 martie al acestui an V-a aclamat împreună cu 
Senatul de Rege al României, se simte fericită a începe 
prima sesiune ordinară în noul Regat prin aducerea 
omagielor sale către Maiestatea Voastră. 

După ce, printr-un răsboi glorios, ați condus 
națiunea la recunoaşterea independenței și ati statornicit 
relațiunile Regatului cu Marele Puteri ale Europei, acum 
când împrejurările din afară Vă fac să sperați o epocă de 
linişte şi de pace, Maiestatea Voastră, în înalta și 
neobosita sa îngrijire pentru Statul Român, vine a ne 

vorbi despre trebuinţele noastre înăuntru, despre silinţele 
ce urmează să facem cu taţii spre a așeza țara desăvârșit 
în condițiunile unui stat liber, prosper şi respectat. 

O Eră nouă începe dar de astăzi înainte pentru noi. 

Orcare ar fi fost deosebirile de partid din trecut, 
înțelesul activității noastre politice în viitor nu poate fi 
căutat decât în principiile practice pentru opera de 
organizare a statului și societății înăuntru, 

Maiestate, 

Punctul de plecare al acestei opere este Constitu- 
țiunea noastră. leșită la 1866 dintr-un compromis al 
tutulor partidelor, ea a putut străbate, cu singura modi- 
ficare a art. 7, și discuţiuuile interne şi timpul răsboiului 
și aplicarea Tractatului de la Berlin. Nimeni nu mai pune 
la îndoială democratizarea societății, adică depărtarea 
privilegiilor de clasă și egalitatea tutulor înaintea legii, 
și noi trebue să ne întemeiem asemenea pe acea respec- 
tare a muncei productive, care este formulată în Con- 
stituţiune prin deosebirea colegielor electorale după 
deosebirea censului. 

Întrebuințând mai bine fortele, cari în momentul de 
față s-ar consuma în zadar în lupte constituționale, voim 
să le concentrăm mai ales la îmbunătăţirea unei temei- 
nice organizări sociale pentru asigurarea proprietăţii și 
a muncei oneste în principalele ei manifestări, ivite până 
acum în ţara noastră. 

În această ordine de idei, guvernul Maiestăţii Voastre 
anunță Camerei proiecte de legi pentru tocmelile agricole 
şi pentru dreptul vânzării băuturilor spirtoase în 
comunele rurale în profitul școalelor și al bisericei, 
precum și modificarea câtorva articole din legile comu- 
nale și județene. O parte din aceste legi se şi află în 
cercetarea secțiunilor Camerei. Noi le vom studia cu acea 
deplină solicitudine, pe care o reclamă obiectul lor de o 
importanță incizivă. Modificarea legii tocmelelor agricole 
va fi salutară, ţiind seamă de deosebitele relații dintre 

proprietari și locuitori după deosebitele părți ale țării și 
după deosebitul lor mod de a face agricultură. Asemenea 
regularea dreptului vânzărei băuturilor spirtoase în 
comunele rurale, cu ocrotirea putincioasă a intereselor, 
va face în fine din buna întreținere a bisericei și a 
şcoalelor sătești o realitate, procurând comunelor 
mijloacele materiale pentru aceasta. 

Spre a îndrepta însă cu succes activitatea primarilor 
şi consiliilor comunale rurale spre această bună 
întreţinere a bisericelor și a școalelor, precum şi a 
drumurilor, comuna rurală pe cât se poate trebue să fie 
ferită de agitările politice și să înceteze a fi cea din urmă 
treaptă a administrației centrale, dând o parte din 
celelalte atribuţiuni ale sale de astăzi în sarcina cantonului 
ca celui dintâi organ al administraţiei generale. 

Și modificarea legii consiliilor județene, anunţată de 
guvern, credem că va trebui să se facă în spiritul decen- 
tralizării administrative, așa precum o cere Însăși 
Constituţiunea. 

Legea rurală de la 1864 prevede un minimum de 
pământ pentru deosebitele categorii de săteni și întro- 
duce principiul de inalienabilitate pe timp de 80 ani, cu 
o modificare a dreptului de moștenire în favoarea comu- 
nei. În consecința acestor principii, consfintite de art. 20 
și 133 din Constituţiune, credem că o disposiţiune 
legislativă, coprinzând libertatea de a testa, trebuie să 

garanteze proprietatea imobiliară a ţăranului în contra 
parcelării excesive. 

În organismul nostru social s-a produs o știrbire, care 
trebuiește reparată fără întârziere: meseriașul roman a 
dispărut în multe locuri și este pe cale de a dispărea în 
mai toate, înlocuirea lui prin meseriași străini ar însemna 
scăderea vitalităţii poporului românesc. Fără a nesocoti 
principiul modern al libertăţii muncei, este totuș de 
neapărată trebuință a proteja meseriașii prin constituirea 
lor în corporațiuni, cu scop de a dezvolta ajutorul 
reciproc și de a întreține școalele de meserii. 

Faţă cu aceste cerinţe ale politicei interne, personalul 
administrativ al guvernului trebuie să aibă o mai bună 
întelegere a grelei sale misiuni. O lege de admisibilitate 
în funcțiunile administrative trebuie să răspunză acestei 
cerinţe, puind condiţiunile trebuincioase pentru intrarea 
în serviciu, dar garantând în acelaș timp pe functionari, 
în marginele putincioase, în contra fluctuatiunilor 
politicei zilei. 

Ca a treia putere constituţională alărurea de puterea 
executivă și de cea legislativă, magistratura cere a fi 
întemeiată pe baze mai solide. O lege de admisibilitate 
trebuie să prevadă condiţiile pentru aceasta și o lege de 
înaintare să le întărească, puind magistratura mai ales la 
adăpost de înrâurirea politică. lar pentru a păstra 
întreagă acea înaltă neatârnare și acea liniștită cumpănire 
a dreptăţii, care se cer neapărat de la un judecător, magis- 
tratura pe toate treptele ei trebuie să devie inamovibilă 
cu depărtarea orcărei forme de electivitate. 

În corespondență cu aceste trebuințe ale vierei 
publice, felurite în formele lor, dar întemeiate pe o 
concepţiune unitară a organismului statului, cată să fie 
reformată și legea învățământului public. Întocmirea și 
administrarea școalelor din sat trebuie să meargă paralel 
cu reforma mai sus atinsă a legii comunale, și o sporire 
a școalelor normale pentru pregătirea învăţătorilor 
rurali trebuie să dea comunei personalul învățător în 
cantitatea și calitatea cerută. În şcoala secundară este să 
se înfrângă curentul funcţionarismului budgetar şi să se 
introducă în largă măsură o direcție spre școalele reale 
şi de meserii, păstrând însă liceele cu învățământul clasic 
ca adevărata temelie a studiilor mai înalte. Universităzile 
trebuie să ajungă în stare a corespunde atât cerinţei 
ştiinţelor în genere, cât și cerinţei legilor de admisibilitate 
în funcțiunile administrative şi judecătorești. 

Aceste sunt reformele de căpetenie ce le credem astăzi 
indicate prin situaţia din năuntru a statului român, 

Maiestatea Voastră este cu drept cuvânt încredințată 
că, orcând se va atinge de onoarea și de drepturile 
noastre naționale, nu va fi în toată ţara decât un cuget, care 
va tine deștepre toate mințile și va afla gata toate 


devotamentele. 

Asemenea însă Maiestatea Voastră poate fi încredin- 
tată că şi la marea lucrare a organizării noastre interne, 
care este propria misiune a generaţiunii de astăzi, va găsi 
acelaş devotament în ţara întreagă. 

Să trăiţi Maiestatea Voastră! 

Să trăiască Maiestatea Sa Regina! 

Să trăiască Dinastia Regală!“ 

Semnati: P. Carp, T. Maiorescu, G. Triandafil, 
N. Gane, C. Bobeica, I. Negruzzi, C. Papadopol-Calimach.“ 


D-lor deputati, atât d. Vernescu, care a vorbit în contra 
proiectului de Adresă al majorității, cât și d. Maniu, care a 
vorbit pentru acest proiect, au vorbit dintr-un singur punct 
de vedere: din punctul de vedere al chestie Dunări. 

Dacă m-am înscris ca să vorbesc în contra proiectului 
majorității, nu este pentru această chestie, ci — afară de singura 
propoziție de acolo, care aprobă fără rezervă actele guvernului, 
aprobare pe care nu o puteți cere de la noi — afară de această 
propoziție de aprobarea actelor, noi de altminteri ne-am putea 
uni cu declaraţiile de patriotism făcute de majoritatea 
comisiunil. 

Căci, d-lor deputați, de ce este vorba? Avem înaintea 
noastră o formă de tractat, ca să o decidem, un proiect de lege, 
pe care să-l votăm, o soluţiune, la care să ne legăm? Este numai 
o adresă la Tron. 

Punctul nostru de vedere este aci acesta: am văzut că 
guvernul Majestății Sale, prin o formă, ce o credem neobiș- 
nuită, dar pentru a cărei adoptare desigur guvernul are moti- 
vul său puternic, a pus într-un Mesagiu Regal o chestie și 
detaiuri asupra unei chestii internaționale pendente. Faţă cu 

această procedare neobișnuită, noi am întrebat întâi pe 
guvern, dacă cerând de la noi o solutiune oarecare, este și 
dispus să ne comunice actele diplomatice. A răspuns că nu ni 
le comunică, fiind chestia pendentă. Chestia fiind dar pen- 
dentă, am întrebat în al doilea rând pe guvern, dacă ne poate 
spune de ce a pus-o atunci în mesagiu? Nu ni s-a răspuns nici 
aici; s-a răspuns: nu vă putem da aceasta explicare. 

Vasăzică, înaintea țării și cel putin înaintea noastră, a unei 
părți din opoziție, chestia stă așa: guvernul și-a luat meritul și 
şi-a luat şi răspunderea de a trata o chestie internațională 
pendentă în modul cum a tratat-o prin Mesagiu. Noi nu 
cunoaștem actele și motivele; fiind însă siguri că sunt motive 
puternice pentru aceasta, zicem: Dacă nu cunoaștem actele și 
motivele, nu putem ști, până unde să aprobăm o soluțiune. 
Dar dacă guvernul Maiestăţii Sale face apel la patriotismul 
nostru, dacă zice că „de câte ori va fi vorba de onoarea și 
drepturile noastre naţionale, aci ca și pe Tron și în țară, nu va 
fi decât un cuget gata pentru tot devotamentul,“ atunci noi 
răspundem: Aşi avut dreptate să faceți apel la patriotismul 
nostru, dacă este caz de a face apel; și dacă este acest caz atunci 
puteți fi siguri de întregul nostru devotament, de această 
unitate, care trebuie să fie în toate chestiile naţionale. Cu alte 
cuvinte, noi nu credem că chestiile internaționale pot să fie 
arme de opoziţie; nu vrem să punem opoziția pe acest tărâm. 
În faţa străinătăţii avem un guvern naţional, și de câte ori va 
fi vorba de onoarea și de drepturile naţionale, trebuie să se știe 
că acest guvern va avea toată națiunea îndărătul său. 

Voiţi însă, d-lor, după direcţia ce au luat dezbaterile de la 
început, voiţi să știți mai multe detalii acum cu ocazia adre- 
sei la Mesagiul Tronului, voiţi să știți părerea noastră indivi- 
duală: unul sau altul dintre noi, care este înscris, d. Lahovari, 
de exemplu, sau d. Carp, poate că vor avea ocazia de a vă vorbi 
îndeosebi în chestia Dunării. 

Pentru mine, dacă am luat cuvântul ca să vorbesc în contra 
proiectului majorității, am fost îndemnat de alte motive, 
motive de ordine cu totul internă pentru statul nostru. 

Căci, d-lor deputați, vă întreb: Mesagiul Tronului 
coprinde el numai chestia Dunării? Se mărginește el în 
această formă neobișnuită de a trata chestii internaționale? Aci 
este tot înțelesul lui? l 

În Mesagiul Tronului, mai solemn decât altădată, mai 
puternic în această privință decât orcând, ni se zice: 


„Plăcerea ce simt de a mă afla în mijlocul d-voastre, 
este cu atât mai mare, cu cât este vorba acum despre 
silințele ce urmează să facem cu toţii, spre a ne așeza 
desăvârșit în condiţiunile unui stat liber, prosper şi 
respectat, şi această sufletească mulțumire o simt si mai 
deplin astăzi; căci pentru prima oară deschid sesiunea 
ordinară a Corpurilor legiuitoare a Regatului Român“. 


Şi la această primă notă, care declară deschisă prima sesiune 
a Regatului Român, spre sfârsitul Mesagiului se adaogă: 


„Întins şi roditor este câmpul activității d-voastră 
legislative, în actuala sesiune. După ce aţi încheiat bolta 
edificiului nostru politic, o sarcină nouă și nu mai puțin 
laborioasă începe de acum pentru d-voastră: aceea de a 
consolida marea operă la care a lucrat un lung șir de 
generaţiuni, spre a fonda Statul Român“. 


Vasăzică, Mesagiul vă pune înaintea unei a doua probleme, 
chestiile interne, vă zice: s-a încheiat bolta edificiului nostru 
politic, acum este momentul — căci avem speranță de pace în 
Europa, — acum este momentul să luați dv. sarcina nu mai 
puțin grea a consolidării statului înăuntru. l 

D-lor deputați, mă întreb: aceste cuvinte solemne trebuie 
să rămâie fără răspuns? Vom zice noi că această țară, care de 
atâţia ani de zile prin nesfârșite complicațiuni internaționale 
n-a avut timp liniştit ca să se ocupe o dată și de organizarea 
sa internă cu temei, să nu aibă niciodată acest timp, sì nu 

fie niciodată venit momentul, în care să zicem: ne gândim la 
viaţa internă a poporului nostru? Când guvernul Maiestății 
Sale face pe Maiestatea Sa să ne zică: este un timp de pace şi, 
după ce s-a edificat bolta edificiului politic în afară, clădiți 
înăuntru, nimeni din noi să nu răspundă la acest apel? De câte 
ori se aduce un Mesagiu, de câte ori se face un răspuns, eu unul 
am obiceiul de a citi ce s-a făcut înainte cu aceiaș ocazie, nu 
în tot timpul, dar într-o epocă dată, cel puţin de la 1876 
încoace, de când este acest guvern pe banca ministerială. Ei 
bine, am văzut la 1876 că se promiteau reforme, cari nu s-au 
putut face; la 1877 se promiteau altele, cari nu s-au putut 
începe din cauza războiului; la 1878 altele, cari nu s-au putut 
ține din cauza aplicării Tratatului de la Berlin; la 1879 se zicea 
anume: acum a venit Era de lucru, dar nu s-a lucrat, căci a 
venit chestia Strousberg; la 1880 iarăș nu s-a putut lucra, căci 
era de regulat chestia Dinastiei și Regatul. Astăzi în fine, d-lor, 
avem Regatul. Regele însuși ne zice: a venit momentul orga- 
nizării înăuntru; și noi să zicem numai: chestia Dunării... 

G. Vernescu. Cer cuvântul! 

T. Maiorescu. Nu cred că este de demnitatea noastră de a 
ne lăsa să fim în opera de organizare mărginiti numai la ceea 
ce una sau alta din Puterile străine binevoieşte a ne lăsa ca timp 
liber de ocupare; cred din contra, că atunci, când ni se afirmă 
chiar de la Tron că este pace și liniște și că suntem chiemati 
a ne ocupa de organizarea înăuntru, suntem datori a răspunde 
la acest apel; suntem datori a arăta şi noi, fiecare după slabele 
sale mijloace, ce credem în această privință. 

Din acest punct de vedere, d-lor, mă întreb: ce face 
Mesagiul și ce răspunde proiectul majorității? Proiectul majo- 
rităţii ia act despre acest moment solemn și-și arată mândria 
de a aduce omagii acum în prima sesiune ordinară a Regatului. 


„Și astăzi, — continuă proiectul majorităţii — când 
izbânda deplină a răsplătit lucrarea stăruitoare, în care s-au 
întrunit toate puterile vii ale țării, națiunea se află mai bine 

pregătită şi îndemnată a păși cu încredere înainte, la lucrările 


EEA c 
de organizare, de dezvoltare și de întărire înăuntru. 


Maiestatea Sa arată câteva reforme, proiectul majoritătei 
dv., după ce a vorbit de chestia Dunării, când trece la acest apel 
tot aşa de solemn, tot așa de important pentru reorganizarea 
internă, zice: 

„Noul nostru Regat, ajutat de lucrarea spornică a 
unei epoci de liniște şi de activitate pacinică ar putea să 
îndeplinească repede îmbunătățirile ce se mai cer, pentru 
dezvoltarea sa economică și pentru întărirea sa politică. 


La un apel solemn și afirmativ, majoritatea dv. răspunde 
dubitativ, condițional, optativ: „am putea, dar...“ dar ce? Dar 
nu vrem? Nu! Atunci ce? Nu putem? Dar de ce nu putem? 
Acârnă de la alții, ca să ne organizăm înăuntru? Nu; dar atunci 
ce? Permiteţi-mi a spune că aci îmi pare un neajuns al 
proiectului majorității, o adevărată lipsă de idei. 

Căci veţi vedea îndată în ce mod neîndestulăror se 


vorbeşte de toate chestiile interne. 


„Puterea noastră armată va primi ȘI de aci înainte 
ARI i 
stăruitoarele îngrijiri ale reprezentațiunil naţionale. 


Declararea obișnuită fără altă preciziune. Dar atunci când 
Mesagiul vorbește de instrucţiune, proiectul majorității răspunde: 
„De când, sub conducerea Maiestăţei Tale, armata 


noastră a devenit înăuntru cel mai puternic organ al 
instrucţiunii şi educațiunii naţionale. 


Şi în Mesagiu şi în proiectul majorității vedem aceeaș idee 


reprodusă. NI 
Această e oare ideea fundamentală a reformei învăţă- 


mântului public? l | 

Eu am admirat abnegațiunea ministrului cultelor și 
instrucţiunii publice. Dacă, după nu știu câte proiecte, 16,1 7 
sau 18, dacă după atâtea proiecte publicate în Monitor, Si 

publicare pentru ca ţara întreagă să vină cu luminile sale să 
ajute această operă însemnată, ne alegem mai ales cu aceasta: 
că armata e cel mai puternic mijloc de instrucţiune (aplauze, 
râsete), atunci mulțumesc pentru celelalte idei și încă o dată: 
admir pe d. ministru al cultelor şi instrucţiunii publice în 
abnegaţiunea cu care şi-a pus proiectele și scoalele la umbra 
cazarmelor (aplauze, râsete). 

Dar să lăsăm la o parte această idee de instrucțiune, căci 
guvernul vă vorbește și de alte legi, acelea în adevăr de cea mai 
hotărâtoare importanţă, și unele se și studiază în secțiuni. Stii 
cu toţii, d-lor, că aci, fără spirit de partid, ne-am ocupat de ele 
cu atâta interes încât eu nu-mi aduc aminte să fi văzut vreodată 
o activitate așa de laborioasă în așa de puține zile. 

Era proiectul care vorbea de tocmelile agricole, care vorbea de 
îmbunătățirile școalei și bisericei în comunele rurale prin regularea 
vânzării băuturilor spirtoase, amândouă de o mare importanță. 

La aceste atinse în Mesagiu, proiectul majorității răspunde: 


„Numeroase proiecte de lege înfățișate sau anunţate 
de guvernul Maiestăţii Tale, pentru îmbunătățirile și 
A Ne a ` . i . 
îndeplinirile de adus în deosebitele ramuri ale organizării 


statului, vor fi cercetate cu băgare de seamă de Adunarea 
legiuitoare. 

Fa va fi fericită de a constata că aceeaș îngrijire se dă 
în urmă și aplicării legilor, căci de la punerea lor în 
lucrare atârnă ca scopul, pentru care au fost făcute, să fie 
ajuns și ca greșelile lor chiar să nu împuţineze efectele 
ce ele sunt menite a produce.“ 


Adică ce? Cum e aceasta? Proiectele ca proiectele — apli- 
carea este lucrul important? Aceasta o zicem noi în contra 
guvernului d-voastră; dar ca să o ziceți d-voastră în contra 
propriului d-voastră guvern, nu înțeleg. 

P. Buescu. Cer cuvântul (ilaritate). 

T. Maiorescu. Or răspunsul este pentru a atinge toate 
chestiile din Mesagiu, or este lipsit de asemenea tendente și 

este numai un răspuns englezesc cum se zice; dar atunci, adică 
într-un răspuns englezesc de simplă curtenie, accentuându-se 
o chestie internaţională prea tare și lăsându-se la o parte 
chestiile interne, se face un contrast neexplicabil și imprudent. 

Apoi, d-lor, englezesc să nu fie răspunsul aşa cum s-a făcut 
în proiect, voiți d-voastră să ziceţi că încă n-a sosit momentul 
reorganizării interne, fiindcă accentuaţi mai ales aplicarea legilor? 

Să examinăm puțin această frază devenită populară, că 
adică nu ne trebuiesc reforme, ci numai observarea legilor. 

Legea de astăzi a tocmelelor agricole poate ea să râmâie așa? 
Este cineva care vrea să o mai păstreze? Nu. lată dar o formă 
necesară, și nu poate fi aici numai vorba de observarea legii 
vechi. Dar școalele și biserica din comunele rurale pot să 
rămână în starea în care se află? Această stare mulțumește ea 
pre vreunul, unul singur din d-voastră? 

Cred că nu mulțumește pe nimeni. Când vine dar 
guvernul, orcine ar fi, și propune un mijloc de a îmbunătăţi 
această stare, trebuie să-l combareţi sau să-l primiți. Dar nu 
se poate îngropa o asemenea chestie cu fraza generală. „Ne vom 
ocupa de toate proiectele, dar mai bine observarea legilor.“ 

Faceţi d-voastră așa dacă credeți; o opoziţie conștiincioasă 
nu poate face așa. 

lată, d-lor, din care punct de vedere noi nu ne-am putut 
uni cu proiectul majorităţii, care înlătură toate chestiile 
pentru chestia Dunării. 

Dacă este vorba de reorganizare internă, apoi și ideile 
guvernului din Mesagiu nu cred ca sunt îndestulătoare. Să vă 
citez un singur exemplu. Și actualul ministru de interne a făcut 
probă de o mare abnegațiune în Mesagiu, ca și colegul d-sale 
de la Culte. S-a aruncat în ţară chestia electivităţii magistraturei, 
nu de noi se înțelege, ci de unul din cei mai autorizați, dacă 
nu de cel mai autorizat membru al partidului numit liberal, 
de însuș actualul ministru de interne; s-a ocupat de aceasta 
chestie o comisie ad-hoc a d-voastră atâtea amar de zile, > + 

consultat toate curțile de apel, curtea de casațiune, corpurile: 
de advocați, s-au făcut broșuri și raporturi, au venit toate păre- 


rile, și în Mesagiul consiliului de miniștri, rostit de Maiestatea 
Sa Regele, nici un cuvânt despre această fundamentală 
întrebare! Se zice că ne vom ocupa și de chestia justiţiei, pentru 
ca să se îndrepteze procentele, ca să se reguleze tutelele şi 
asistența judiciară. Atâta e toată idea dv. de reformă a justiției? 
Dar chestia cea mare, aceea care fusese pusă înainte, cum 
rămâne? A fost numai o agitare sterilă aruncată în public? 
Faţă cu aceste șovăiri pe de o parte, faţă cu provocarea 
solemnă a Mesagiului pe de alta, eu cred că momentul de a 
indica drumul unei adevărate organizări interne este venit, și 
dacă îmi daţi voie, dacă-mi acordaţi indulgența de a mă asculta 
câteva momente, eu din partea mea vă promit că ceea ce va 
fi să zic, pentru ca să înțelegem împreună, dacă se poate, acest 
moment, va fi zis fără nici un spirit de partid. 
D-lor deputaţi, pentru ce la începutul fiecărei sesiuni se 
dă un Mesagiu cu un fel de programă de lucrări? Pentru ce 
această formă constituţională a programelor perpetue? 
Programele s-au cam discreditat la noi și s-au discreditat fiindcă 
altele erau vorbele şi altele erau faptele. Din parte-mi am 
încercat de multe ori să relevez înaintea dv. această 
neconformitate între vorbe și fapte. Cu toate acestea totdeauna 
se revine la un fel de programe și nimeni nu părăsește această 
formă a activităţii politice. Pentru ce? Dacă toate programele 
cele mici, cele anuale din trecutul nostru politic n-au fost pănă 
acum luate în serios și dacă ar fi nedrept de a imputa prea tare, 
deși trebuie să imputăm întru câtva, nepăzirea lor înăuntru, 
cauza este că ţara întreagă de aproape un cuart de secol a avut 
o altă mare programă de îndeplinit: programa Divanurilor 
ad-hoc de la 1857. 
Pe când mișcarea de la 1848 a fost o impulsie patriotică 
mai mult instinctivă decât o afirmare preciză de idei, mişcarea 
națională de la 1857 a fost o impulsiune patriotică cu un 

program foarte preciz, o știți cu toţii: era vorba întâi de a se 
dobândi autonomia tării cu garantarea neutralității, al douilea 
de a se dobândi Unirea; al treilea a se dobândi un principe 
străin ereditar dintr-o familie suverană a Europei și în fine era 
vorba să dobândim sistemul constituțional. Aceste patru idei 
fundamentale s-au împlinit, deși fără neutralitate, și la aceasta 
au lucrat toţi bărbaţii noștri politici din vremea aceea pănă 
acum. Am obținut întâi în fapt Unirea, a fost apoi consacrată 
în drept; am obținut pe urmă, și acesta este singurul lucru care 
scuză Faptul de la fevruarie 1866, am obtinut principele străin, 
cu o dinastie din casele suverane din Europa. Am obţinut 
forma constituțională în 1866, lucrată de noi, nu impusă nouă 
de străini, cum era convențiunea de mai nainte, pe care cu 
drept cuvânt a răsturnat-o lovitura de stat de la 1864; am 
obtinut, în fine, independenţa și am obținut-o cum se cuvine 
unui popor, care ajunsese acolo unde am ajuns noi, am 
obținut-o cu arma în mână. l 

Toate partidele au lucrat, fiecare după putinţa sa, la 
realizarea acestui mare program; toate se pot mândri de 
rezultat; puteți să fiţi fericiți mai cu seamă dv. că v-au ajutat 
împrejurările, ca cea mai glorioasă îndeplinire a acestui 
program să se facă sub dv., cu conducerea d-voastră. 

D-lor, aceasta dar s-a făcut, și deși erau mari divergențe de 
opiniuni înăuntru, toate însă pare că erau subordonate acestei 
mari programe de la 1857, și orcâr d. e. credeam hoi pe unii 
din dv. aplecați spre măsuri revoluționare, și orcât credeati 
d-voastră pe unii din noi aplecați spre măsuri reacționare, din 
zioa aceea, în care venerabilul actual ministru de interne ca 
preşedinte al Camerei ne-a spus nouă şi a spus țării: 
încoronându-se de Rege principele Carol, s-a încoronat 
propria mea viață (ilaritate), din acea zi s-a recunoscut de toți 
valoarea programei de la 1857. | a, 

Eu declar, pentru mine, că n-am înțeles bine mai nainte 
pe actualul d. ministru de interne (ilaritate), și dacă ținta 

activităţii d-sale era numai ca să ajungă la monarhia dinastică 
și la regat în această țară, atunci orce ar fi părut d-sa mai nainte, 
noi am luat cu mulțumire act de această declarare și de acest 
fapt solemn de la 14 martie anul curent. 

Așadar, d-lor, programul cel mare, cel naţional de la 1857, 
în decursul acestui cuart de secol este realizat; aceste cinci lustre 
de viață omenească, ilustrate cu atâtea fapte, atâtea lupte, atâtea 
jertfe ale bărbaților noștri publici, ne-au condus la îndeplinirea 
dorințelor naţionale de la 1857. Şi acum se naște întrebarea 
cea mare: fiindcă dv, cari, după afirmarea Mesagiului, ați 
încheiat bolta edificiului nostru politic, vă găsiți în acest 
moment a fi în majoritate și la guvern, cum înţelegeţi misiunea 
mai departe ce o indicaţi generațiunii care vă înconjoară? 
programa reorganizării interne? 

D-lor, în lupta aceasta de 24 de ani s-au consumat multe 
puteri, și cu drept cuvânt, căci fără jertfă nu se culege nici o 
roadă. Pretutindeni în viața poporului nostru vedem urmele 
acestei lupte încordate pentru a ajunge unde am ajuns. Am fost 
toți absorbiți de acea luptă pentru existenţa naţională și 
internaţională a statului nostru, încât am lăsat îndărătul nostru 
cele mai regretabile goluri în organismul poporului și aceste 
goluri vă dovedesc tocmai mărimea sacrificiilor ce a trebuit să 
aducă ţara, ca să dobândim ceea ce am dobândit. Și astăzi când 
am ajuns la o culme, se cuvine să privim mai întâi la acela care, 
neștiind încă bine el însuș ce am făcut, are cu atât mai mare 
drept la solicitudinea noastră ca să i-o spunem și să o simtă și 
el, la ţăranul român (aplauze). Tot ce am făcut mai nainte era, 
fără îndoială, făcut prin inteligența română; când a fost a se 

pune însă ultima piatră pe câmpul de răsboi, acolo am chemat 
și pe țăranul român şi ne-am împreunat cu toţii pe câmpul de 
la Plevna (aplauze). E momentul ca această împreunare să se 
continue pe câmpul pacinicei organizări. 

Dati-mi voie a o repeta: momentul este solemn. A venit 
timpul să începem viața noastră dinăuntru și să o începem de 

la temelie, de la prima îngrijire serioasă după legea rurală de 
la 1864, de la soarta ţăranului. Ne-a zis Mesagiul Regal: 
tocmelile agricole trebuiesc reformate, căci în starea de astăzi 
a ajuns relaţiunea între țăranul locuitor și proprietar in așa stare 
încât nu mai poate continua forma legală de pănă acuma. Să 
ne ocupăm de această materie în prima linie. - A venit 
Mesagiul Regal și ne zice: astăzi trebuie, în fine, ca din biserică 
şi din şcoală să facem o realitate și să nu ne multumim cu 
nenorocita frază din proiectul majorităței: „O primă datorie 
de legiuitor este de a da instructiuni publice însemnătatea ce 
i se cuvine“. l 
Dară, d-lor deputaţi, să-mi fie iertat a zice că din acest 
punct de vedere apelul solemn ce însuși guvernul ni-l face prin 
gura Maiestăţii Sale spre reformele interne, este cu totul 
neîndestulător, este lipsit de unitate de vederi şi nici nu atinge 
unele din chestiile vitale. Ceea ce trebuie neapărat să avem în 
vedere, când ne ocupăm de țăran, este mai întâi pământul 
tăranului, căci printr-o parcelare excesivă de teren putem 
ajunge la un proletariat țărănesc, și aceasta cu atât mai mult 
cu cât am deschis prin buna reformă a art. 7 putinţa străinilor 
naturalizati de a veni în această roditoare și binecuvântată ţară 
să cumpere pământ, și astfel trebuie astăzi mai mult decât 
orcând se știm a garanta pământul ţăranului (aplauze). 
Dară, d-lor, aci se încheie activitatea? Dacă este vorba de 
o edificare în năuntru, trebuie să se prevadă neapărat un alt 
element care merită întreagă dv. solicitudine: meseriașul 
român. Mesagiul Tronului ne vorbeşte de un lucru, de care 
avem să ne ocupăm: de crearea unui minister de agricultură, 
comerciu, industrie și domenii. Vrea să zică așa de importantă 
pare acum materia, încât un minister deosebit să fie creat, iar 
ministerul de lucrări publice presupun ca să fie rezervat pentru 
drumurile de fier mai ales. l 
Apoi, d-lor, este un lucru știut, pot zice o banalitate: 
înainte de a se putea întemeia o industrie în evoluţiunea 

naturală a unui stat, care de la agricultură voiește ca să se înalțe 
mai sus, trebuie să înflorească meseriile, și dacă nu vom avea 
aicea în tară meseriași români înconjurați și întăriți, degeaba 
ne mai gândim la industrie și mai creem minister de industrie 
cu un nou șir de funcţionari. 

În fine, am avut onoare a vă arăta, într-o concepțiune mai 
unitară, adică în contraproiectul de adresă, și celelalte elemente 
esențiale fără de care nu poate fi vorba de o reorganizare în 
năuntru în mod serios. Mă mărginesc a mai releva din aceste 
un singur punct. O chestie, care nu mai sufere întârziere, este 
chestia magistraturei. Este evident că în momentul în care 
Maiestatea Sa ne spune că acum este timpul de reforme 
interne, se impune ca una din cele dintâi reforma magistra- 
turet. Magistratura, cum stă astăzi în lege, este în orce caz pieziș 
pusă. Curtea de Casaţie inamovibilă, curțile și tribunalele la 
discreţia ministrului. Starea aceasta de lucruri este o anomalie 
intolerabilă. Noi credem că inamovibilitatea trebuie propusă 
pretutindenea ca singura compatibilă cu monarhia constitu- 
țională. Dv. sau unii din dv. pot crede altfel; dar chestia în orce 
caz trebuie să fie rezolvită. 

D-lor, terminând vă rog să credeți că în materii de aseme- 
nea natură este foarte greu de a afirma ceva în mod apodictic; 
şi din parte-mi aș vedea ca o lipsă de modestie, când ar zice 
Cineva: eu sunt sigur fără discuţie, că aceasta este singura cale, 
care va duce spre bine în reformele dinăuntru. Dar ceea ce 
pot afirma fără îndoială este că a venit momentul ca să pășim 
pe acest tărâm. Orcare ar fi fost în trecut deosebirile de partid, 
de acum înainte deosebirea de partid trebuie să primească o 
altă formă. A început a se astupa abisul ce mai nainte separa 
țara în două tabere. Prin încoronarea de rege a principelui 
Carol I, la martie 1881, veti fi recunoscut şi dv. că bine au 
lucrat conservatorii Lascar Catargi, Florescu și Mavrogheni, 
când, la martie 1871 prin stăruitoarea lor acțiune, au făcut 
cu putință continuarea domnirii acestui Principe. În fata 

răsboiului care a venit în 1877, veţi fi recunoscut asemenea 
că acuzarea ministerială din 1876 era mai bine să nu se facă. 
După ce ne-am întâlnit cu toții în acest an la ic Ne 
Regatului, cred că de acum înnainte putem începe pe o altă 
linie de demarcațiune discuţiile noastre de partid și că suntem 
datori fiecare din noi de a nu ne mai grupa în jurul 
persoanelor, de a nu ne mulțumi cu instincte vagi de opoziție, 
de a nu mai zice: voiesc să te duci tu, ca să viu eu; ci de a ne 
spune unii altora și de a spune tărei: iată ce credem, iată ce 
voim în reforme practice; cine voiește tot așa, va fi cu noi, cing 
nu, nu va fi; dar în orce caz va fi ştiut de toți, pentru ce și în 
ce înțeles este activitatea noastră politică. l 
Din aceste puncte de vedere nu putem vota proiectul 
majorității, care este neîndestulător pentru a accentua 
momentul actual, şi de aceea ne-am crezut datori să prezentăm 
contraproiectul, care vi s-a cetit (aplauze). 


56 
Divulgarea actelor diplomatice. Cazul Calimachi-Catargi 


(Sedinta Camerei de la 11 decemvrie 1881 ) 


Ministrul-plenipotentiar al țării la Paris, 
N. Calimachi-Catargi, fusese destituit de ministrul de 
externe, d. E. Stătescu, și după destituire publicase o 
broșură cu revelarea unor acte diplomatice în chestia 
Dunării (vezi mai sus, pag. 27 și 29!; ed n. — p. 714-715). 

În ședința Camerei de la 11 decemvrie 1881, d. 
N. Fleva dezvoltă o interpelare asupra acestui incident 
şi se ocupă de măsurile penale în contra unor asemenea 
delicte politice. Aici intervine și următorul discurs: 


D-lor deputați, d. ministru de externe, răspunzând la 
interpelarea d-lui Fleva, a zis că publicaţiunea făcută de d. 
Calimachi-Catargi, care este un act foarte blamabil, reprobat, 
justifică ex post măsura ce o luase d-sa, d. ministru, mai nainte. 

Dacă înțeleg bine, d. ministru a zis că publicarea făcută de 


d. Calimachi-Catargi justifică publicarea destituirii d-sale prin 
Monitor. 


; Aceeaş neobişnuită violență, adecă destituirea unui agent diplomatic 
al țării și publicarea destituirii prin Monitorul oficial se mai comisese, tot 
de un guvern liberal, la 1867 în contra d-lui I. Bălăceanu. Decretul 
destituirii sale din Agenţia diplomatică de la Paris, contrasemnat de 
ministrul de externe St. Golescu, e publicat în Monitorul de la 20 mai 1867. 

O voce. Nu-l justifică; l-a destituit pentru că era nedemn 
de acel post. 

Titu Maiorescu. Justifică purtarea d-sale. 

D-lor deputaţi, pusă discuţia pe acest tărâm, cred că mai 
merită câteva cuvinte. Zicându-le însă, trebuie să vă spui de 
mai nainte că această chestie, ca și toate chestiile, cari pot să 
fie puse într-o legătură imediată și naturală cu relațiunile 
internaţionale, nu poate şi nu trebuie să fie în nici un caz o 
armă de partid. În această privire aprob cu desăvârșire ceea ce 
a zis d. Fleva. 

Pentru a face mai clară idea, pe care voi să o exprim, îmi 
închipuiesc că nu este la putere guvernul actual, cu care de 
altminteri ne aflăm în opoziţie, și nu este d. Calimachi-Catargi 
în joc, ci că ar fi un guvern al partidului nostru pe banca minis- 
terială, și ceea ce s-a întâmplat, s-a întâmplat altuia. Așa privită 
chestia, să examinăm puţin ceea ce s-a petrecut. Și putem face 
acest examen aici, fiindcă actele petrecute sunt de domeniul 
public. 

Am citit în Monitorul oficial un raport al d-lui ministru de 
externe către M.S. Regele, prin care se cere revocarea 
ministrului nostru de la Paris, a d-lui Calimachi-Catargi. 

În acest raport, care e dat publicității în mod oficial și 
despre care sunt în drept a vorbi, se arătau o sumă de detaiuri, 
care până la un punct oarecare păreau intime ale d-lui 
ministru de externe faţă cu agentul său. 

Ni se vorbea de numirea unui secretar al legațiunii de la 
Paris, de dificultățile ce titularul legaţiunii, d. Calimachi-Catargi, 
le-a ridicat în contra acestei numiri, de concediurile și 
absențele d-lui Calimachi-Catargi, și în fine de o ultimă depeșă 
deschisă, care se menţionează în Monitor, dar a căreia coprin- 
dere nu o vedem publicată. 

Aceste atitudini diferite ale d-lui Calimachi-Catargi, zice 
d. ministru de externe, au motivat cererea d-sale de revocare. 

D-lor, când a numit d. ministru de externe un secretar la 
agenţia de la Paris, d-sa a numit negreșit pe cine a crezut d-sa 
de cuviinţă. : 

Era oare d. ministru în dreptul său? Era fără îndoială în 
dreptul său de a o face. 

Dacă onor. d-lui Calimachi-Catargi nu-i convenea această 
numire, era în dreptul d-sale de a se retrage, de a se demite? 
Negreșit că era în dreptul său, și nimeni nu putea să zică nici 
un cuvânt pentru aceasta. D-sa nu a vroit s-o facă, a persistat 
și pare a fi excitat și prin aceasta o nemultumire a d-lui 
ministru de externe. | 

A doua întrebare: d. ministru de externe nu era oare în 
dreptul său de a-l revoca? Fără nici o îndoială, d. ministru de 
externe actual, și orșicare altul ar fi fost, era în dreptul său 
netăgăduit s-o facă aceasta, fiindcă un ministru este responsabil 
după Constituţiune de toată administraţiunea sa și prin 
urmare, fiind responsabil, este și în drept de a revoca pe orce 
funcţionar dependent de resortul său, se înțelege totdeauna, dacă 
acea revocaţiune este sancționată de Maiestatea Sa Regele. 

A treia întrebare: d. ministru de externe era în dreptul său 
de a publica decretul relativ la acea revocare și de a publica în 
acelaş timp și motivele lui? Fără nici o îndoială, era în dreptul 
său formal de a o face. În general toate decretele se publică prin 
Monitor, și în cele mai multe cazuri se publică şi raporturile, 
care motivează decretele. 

Despre dreptul formal al d-lui ministru de externe de a face 
aceste nu încape îndoială. 

D-lor, să-mi permiteti însă a zice că din parte-mi cred că 
ar fi — nu o nelegalitate, dar un uz deplorabil, când în 
ei R da 5 şi de asemenea relațiuni se tin niște 
acte relative la un ministru, care reprezentă tara în străină 
când, zic, în aceste relaţiuni E perpetua pg DE 
obicei. Și fiindcă vorbind de această chestie, m-am pus în 
punctul de vedere că ar & un amic din partidul nostru pe 

băncile ministeriale și acel agent ar fi altcineva indiferent, din 
acest punct de vedere zic: rău, după convingerea mea, foarte 
rău face un ministru, din orce partid ar fi, care în asemenea 
împrejurări dă publicității asemenea rapoarte. 

Vedeti, d-lor, sunt prea multe inconveniente. Cel dintâi 
inconvenient, și aceasta se răsfrânpe asupra noastră a tutulor, 
asupra ţării întregi, şi într-o minimă parte și asupra noastră a 
opozitiunii, inconvenientul este că am avut țara reprezentată 
atâta timp, oarecum încarnată în reprezentarea ei atâta timp 
prin o persoană, în contra căreia guvernul crede mai pe urmă 
necesar de a publica prin Monitor un decret de destituire, și 
mai ales când, între alte motive, se vorbeşte în decret de o 
depeșă, fără să se arate coprinsul ei, așa încât e deschisă uşa la 
fel de fel de supoziţiuni, cari sunt desigur nemeritate și cari 
înconjură faptul de o atmosferă cu totul străină de natura 
lucrului. Adăogaţi la aceasta că măsura unei asemenea 
destituiri e aşa de neobișnuită, încât prea mulți oameni și la 
noi şi în străinătate sunt purtaţi a crede că poate sunt alte 
motive alăturate de acelea, cari sunt publicate prin Monitor, 
ceea ce și mai mult agravează chestia pentru amândouă părțile. 

În al treilea rând adaog, d-lor, o altă consideraţiune. Noi 
suntem Regat nou, și poate nu era momentul bine ales ca să 
deburăm, în relaţiunile noastre de abia stabilire, cu miniștrii 
noştri de abia recunoscuți ca miniştri ai unui stat independent, 
prin măsura de publicare prin Monitor a unui decret, care nu 
este lipsit de oarecare nervozitate. Dar, în fine, legalitatea era 
pentru d. ministru de externe; însă un element rămâne din 
aceasta, dacă-mi iertaţi expresiunea psihologică: un fel de 
iritaţiune legitimă pentru d. Calimachi-Catargi. Dacă este un 
lucru foarte greu pentru ţară, este un lucru grozav pentru 
persoana, pe care o atinge, de a se vedea în poziţiunea și în 
consideraţiunea pe care o avea în străinătate tocmai ca 
reprezentant al țării, izbit printr-un decret de destituire ce i-l 
dă ministrul îndărătul său, din propria sa ţară. 

Fi bine, iertați-mă a zice că dacă din actele anterioare ale 
d-lui Catargi nu rezultă nimic alta de natură a justifica 
revocarea şi publicarea raportului, deși recunosc că aceasta 
rămâne în competenţa ministrului de externe, după aprobarea 
Maiestăţei Sale, apoi atunci acțiunile posterioare ale d-sale nu 
pot justifica pe d. ministru pentru publicarea destituirii 
anterioare, și nu sunt nici o explicare a acţiuni d-sale, 

Văzând această publicare a revocării, d. Catargi a făcut 
ceailaltă publicare, cu totul gravă, pe care o ştiţi. 

Îmi vine foarte greu, d-lor, față cu un fost reprezentant al 
nostru în străinătate, care era cunoscut pentru măsura sa, 
pentru demnitatea sa și care a adus servicii reale țării, îmi vine 
foarte greu, abstracțiune făcând de relațiile personale ce aș 
putea avea cu d-sa, de a zice ceea ce trebuie să zic, dar trebuie 
să o zic: cred că publicarea d-sale din toate punctele de vedere 
este un act rău și că nu se poate în nici un mod justifica pe 
deplin (aplauze). Aci sunt alături cu d. ministru de externe si 
cu d. Fleva şi cred că cu simțimântul tutulor din Cameră. 
Recunosc, asemenea, că este bine să se ia măsuri ca un 
asemenea lucru să nu se mai repete de acum înainte, și o 
recunosc, d-lor, și pentru alt motiv, care nu știu dacă a fost 
destul de bine indicat, îmi pare că a fost numai atins în treacăt 
de d. Fleva. Precum este foarte de regretat, ca noul nostru stat 
în relatiunile sale internaționale să debuteze cu asemenea 

publicări prin Monitor, așa este și mai de regretat încă a 
continua debutarea prin asemenea publicări de broșuri. Era 
deja un mic inconvenient, că mai venise şi chestia ceailaltă cu 
retragerea unui execuatur, deși era statul român în deplin drept 
de a o face; dar în fine, toate aceste aveau inconvenientul de 
a arăta noul nostru stat inaugurând relațiunile sale când cu 
destituirea unui agent și publicarea destituirii prin Monitor, 
când cu celălalt incident, când cu publicarea broșurei. În 
această situațiune ar trebui să ne dăm toate silințele ca să 
redobândim..., dar poate că este, atunci ca să confirmăm 

deplina încredere ce trebuie să aibă statele celelalte în relaţiile 
lor cu noi. Trebuie să se știe că asemenea fapte nu se riscă de 
a se mai comite și în viitor. l 
În acest ordin de idei cred și eu că este bine ca să existe un 
articol preciz în Codul penal, care garantează statul nostru şi 
statele străine în contra unor asemenea accidente și dă 
guvernului un mijloc energic la mână ca să le împedice. a 
important ca acest lucru să fie câştigat, şi cred şi eu că d. 
ministru de externe și de justiţie ar face bine, dacă ne-ar aduce 
un asemenea proiect de lege. Este recunoscut de toți că aici 
nu va fi o armă de partid, din contră se vor folosi toți, pentru 
relaţiunile lor cu străinătatea. l l 
Dar, d-lor, atât cred că este destul şi nimic mai mult. Ceea 
ce face moţiunea d-lui Dimancea peste aceasta, îmi pare că iese 
din competenţa Camerei. Înteleg să numească $ Cameră 
anchete, să facă propuneri de legi, să facă cercetări contia 
functionarilor administrativi în fiinţă; dar să vie o Cameră și 
să-și arate reprobarea sa, în contra cui? în contra rue 
particular, aceasta nu înțeleg. D. Catargiu ar fi în drept să zică: 
îmi faceţi prea multă onoare. 
Gr. Eliad. Contra faptului. 
T. Maiorescu. Contra faptului unui particular? 
G. Eliade. Pentru poziţiunea care a ocupat. 
T. Maiorescu. Pentru poziţiunea din trecut? Aceasta nu se 
poate face. l l i 
Eu cred că membrii aceia dintre dv., cari se ocupă de 
materii de legi şi de competență politică, vor recunoaște toti, 
că nu este bine a se lua asemenea măsuri faţă de un particular. 
Voiţi însă ca printr-această propunere să fie îndemnat 
ministrul de excerne să facă un pas mai mult decât pasul foarte 
just al d-sale, ce l-a anunțat la sfârșit, adecă un proiect de lege 
care să hotărască pentru viitor cazul neprevăzut în legea de 
astăzi? Voiţi adecă să-l îndemnați să se hotărască și pentru darea 
în judecată a d-lui Calimachi-Catargi, atunci sunt și mai mult 

în contra propunerii d-lui Dimancea şi cred că nu e bine să 
o votăm. 

D-lor, este timpul venit ca să dispară, dacă se poate, acest 
incident. Să luăm din el folosul general de a face o lege pentru 
viitor; dar a mai continua cu incidentul din trecut, cred că nu 
va fi de nici un folos. Închipuiți-vă că s-ar da d. 
Calimachi-Catargi, d. e. după art. 70 din Codul penal, în 
judecata Curţii cu jurați; chestia ar rămânea controversată. Însă 
dacă-l condamnă curtea, se ajunge scopul dv. Dar dacă-l 
achită? Ce ar însemna atunci acele dezbateri violente urmate 
înaintea juraților, ce ar însemna atunci verdictul de achitare? 
Voiţi dv. să lăsaţi ca tribunalele sau juraţii să se pronunţe în 
asemenea materie, în oarecare grad internaţională, mai nainte 
de a se fi făcut lege specială? Eu cred că nu e bine. Prin urmare, 
cu cât va dispare dintre noi mai curând acest incident, cu atât 
va fi mai bine, și deoarece cu toții ne-am unit ca să reprobăm 
faptele cum s-au urmat, cred că aceasta este de ajuns şi nu 
rămâne decât să se propue o lege specială. 


Contra sancţionării unei legi prin telegramă 


(Sedinta Camerei de la 10 noemvrie 1882) 


Ministerul din acel timp: 


1. C. Brătianu, prezident şi răsboi, 
G. Chitu, interne, 

D. A. Sturdza, externe, 

E. Stătescu, justitie, 

P. S. Aurelian, culte, 

G. Lecca, finante, 

Col. Dabija, lucrări publice. 


Legea comunală de la 1 aprilie 1864 fusese 
modificată sub ministerul d-lui Lascar Catargi prin legea 
de la 9 aprilie 1874. Deși Partidul Liberal promisese de 
mult să schimbe această operă conservatoare, nu 
lucrase nimic serios pentru îndeplinirea promisiunii (vezi 
vol. IL, pag, 137 și urm.; ed. n. — p. 463) și la 6 noemvric 
1882 trebuiau să se facă alegerile comunale. În pripa 
Senatul se ocupă de legea de la 1864, repusă în vigoare 
prin un proiect votat de Cameră, însă în şedinţa de la 1 
noemvrie 1882 introduce câteva amendamente, aşa încă 
proiectul revine din nou în Cameră la 2 noemvrie şi este 


adoptat de-abia în ziua de joi 4 noemvrie pe la 3 1/, ore 

p. m. Alegerile comunale erau fixate pentru sâmbătă 
6 noemvrie; dacă era să li se aplice noua modificare 
liberală, aceasta trebuia promulgată cel mai târziu vineri 
5 noemwrie. Regele era la Sinaia. Atunci joi după ora 31/ 2 
p- m. i se cere sancţiunea prin telegraf; în aceeaș joi, pe 
la 6 ore seara, sosește la minister o telegramă a 
adjutantului de serviciu din Sinaia, prin care se zice că 
Regele a sancționat, și seara pe la 10 !/ > ore vine cu trenul 
aprobarea autografă a Regelui, pusă pe telegrama 
ministerială (nu pe documentul cu textul legii). Aceste 
curioase amănunte le explică ministrul de interne 
G. Chiru în ședința Camerei de la 10 noemvrie, 
răspunzând unei critice făcute în ziarul Binele public. În 
contra explicării ministeriale se îndreptează cuvintele 


următoare: 


D-lor deputaţi, nu mă preocupă întru nimic amănuntele 
pe cari ni le dă d. ministru de interne. Ceea ce trebuie să ne 
procupe e forma, sub care d-sa vine în Cameră cu această ocazie. 
Fiindcă văd că nu s-a găsit nici un parlamentar mai vechiu 
decât mine, vă cer voie, fiind indiferentă persoana care 
relevă, de a o releva eu. 

Cred că este un precedent nepomenit ca un ministru să ia 
un articol de jurnal și să spue că el exprimă cutare părere, iar 
noi să începem o conversaţiune ca să vedem, dacă părerea 
acelui articol din jurnal este împărtășită de vreun deputat din 
Cameră. Dacă crede că este destul de importantă chestia, 
atunci deputatul care împărtășește părerea, va găsi totdeauna 
forma interpelării ca să o releve; și dacă guvernul crede că 
Chestia este așa de grea, fie zis în treacăt, are mijlocul, care-l 
privește, de a ruga pe un deputat amic să interpeleze, și atunci 
ministrul răspunde în mod deschis, pe calea parlamentară. Dar 
ca să vie un ministru să ne citească o părere din un jurnal, care 
părere nu a fost încă susținută în Cameră, și să ceară a se face 

aci contra-critica acelei critice din jurnal, aceasta este pănă 
acum ceva nepomenit, şi cu toții trebuie să sperăm că nu se 
va reproduce a doua oară. 

Cu toate acestea, cred că ar fi de dorit din partea tutulor 
ca sancţionări de legi prin telegrame să nu se mai facă. Nu 
există sancționare corectă printr-o telegramă, căci Maiestatea 
Sa Regele trebuie să cunoască textul legii, pe care-o 
sanctionează, și în notițele citite de d. ministru de interne nu 
ni se spune că s-a și comunicat Maiestăţii Sale, pe lângă cererea 
iscăliturei, și textul legii. Apoi chiar de se va fi comunicat 
telegrafic textul legii, rămâne totuș să se controleze mai întâi 
dacă telegramele au ajuns exact, fiindcă textele de legi 
trebuiesc puse autentic, cuvânt cu cuvânt, înaintea ochilor 
Maiestăţii Sale; şi a cere numai o sancţionare prin telegrame 
fără această autentificare a textului legii, acesta este un al doilea 
precedent, mai grav decât conversaţiunea în privința unui 
jurnal, și nu va fi bine să se perpetueze. 


i 


i 


58 


La Adresă. Puncte de unire între partide. 
Lipsă de program în Partidul Liberal 


(Sedinta Camerei de la 12 noemvrie 1882) 


D-lor deputați, poate aveți și d-voastră simțimântul, pe 
care îl am eu, că după aproape trei zile de discuţiuni foarte 
animate asupra unui proiect de adresă foarte inofensiv, este 
timpul să revenim la chestie. 

D-lor, de astă dată proiectul de răspuns la adresa Tronului, 
după cum aţi văzut din darea de seamă cu care îl însoțește d. 
raportor, este aprobat și de un membru al opozitiunii. Un 
membru, fără a vorbi în numele opozițiunii întregi, dar pentru 
sine, ca membru ales de d-voastră în această comisie, a aprobat 
proiectul de răspuns, el, membrul, fiind și înțelegând să fie în 
opoziţiune. 

Asupra acestui punct s-a ivit o divergență de păreri și s-a 
zis că proiectul de răspuns la adresa Tronului este și trebuie 
să fie opera majorității și că nu poate să ia parte la o asemenea 
lucrare minoritatea. D-lor, în privinţa aceasta pot să fie și alte 
păreri, și eu, de exemplu, cred că nu este constituțional corect 
a susține aceasta. 

Fără îndoială, și-mi pare că d. Kogălniceanu, în 
remarcabilul d-sale discurs de alaltăieri, a dat în această privire 
un alt înţeles raportului d-lui Costinescu, decât îl avea în mod 

firesc, fără îndoială, zic, nu se poate pune ca lucru de princip, 
că niciodată cu ocazia răspunsului la adresa Tronului 
minoritatea, dacă crede că e momentul oportun, nu poate să 
facă opoziţie, să-și arate adică vederile ei sub formă de 
contra-adresă. Acest drept nu se poate tăgădui minorității și 
nu cred că a fost în intenţiunea majorității actualei comisiuni 
de a-l tăgădui. Dar dacă este adevărat că minoritatea poate să 
facă un contraproiect de răspuns la adresa Tronului, tot așa 
este de corect și adevărat că poate să fie și momente în cari 
opoziția să nu creadă necesar aceasta și în care, dacă proiectul 
ce-l prezentă majoritatea ca răspuns la adresa Tronului nu este, 
cum a spus-o d. Costinescu, un program politic de partid, ci 
un simplu omagiu la adresa Tronului, și minoritatea și 
majoritatea să-l poată vota. Precum dar este adevărat cel dintâi 
punct de vedere, așa este adevărat şi celălalt, și toată chestia 
este numai dacă momentul pare oportun minorităţii ca să facă 
un contra-proiect, și al doilea dacă în proiectul majorității 
găsește ceva care ar împedica-o de a-l vota. 

Am ascultat, d-lor, discuţia urmată în aceste două zile, și 
nici în vorbele d-lui Kogălniceanu, nici în acele ale d-lui 
Ionescu şi nici în acele ale d-lui Lahovari, cu singura excepție 
a celor zise asupra creditului agricol, n-am văzut ceva care s-ar 
raporta la însuș răspunsul așa cum este făcut şi care ar autoriza 
pe cineva de a-l combate, sau de a nu lua parte în însăș comisia 
pentru dezbaterea lui. 

D-lor deputati, chestia, deși în aparentă numai formală, 
are, ca toate lucrurile de formă din viața mai înaltă constitu- 
tională, și o mare însemnătate în fond, şi însemnătatea cred 
că este aceasta: 

Este de interesul vieţii noastre parlamentare, ca într-o 
Cameră să întindem sau să restrtângem punctele de conflict cu 
majoritatea și cu guvernul ci? Este de interesul nostru, al tării, 
ca să accentuăm punctele de întâlnire, cari trebuie să existe 
între toate partidele, sau este de interesul țării, ca să arătăm mai 

mult dezbinările dintre partide? Dacă cu ocazia dezbaterii 
răspunsului la adresa Tronului vine o majoritate și face ea însăș, 
în mod conciliant, un răspuns nepolitic, un răspuns curat de 
omagiu către Tron, și dacă minoritatea nu găsește momentul 
oportun de a face un contraproiect, atunci, vă rog, după care 
teorie constituțională să nu voteze acest răspuns minoritatea 
sau să nu ia parte la discuția acelei adrese în comisie? Apoi 
avem precedente aci: în anul trecut se aleseseră doi membri 
din opoziţie, d. Vernescu şi cu mine, ca să facem parte din 
comisia de răspuns la adresa Tronului; am refuzat noi, din 
princip, de a lua parte? Din contră, ne-am dus, am lucrat în 
această comisie, am stat la constituirea ei, şi numai atunci când 
ni s-a refuzat comunicarea de acte diplomatice, într-o chestie 
care prima pe toate celelalte și care, dacă am fi adoptat-o și noi 
cei din minoritate, ar fi angajat ţara întreagă într-o direcţie 
internațională periculoasă, numai atunci am fost puși în 
neputinţă de a judeca, pănă unde putem merge pe această cale, 
Și numai atunci ne-am retras, motivând retragerea prin 
această împrejurare gravă. Dar când nu am motive excep- 
tionale de a mă retrage, cum mă pot retrage eu conservator 
monarhic dintr-o comisie, care vine astăzi și aduce pur și 
simplu, fără coloare politică, omagii la Tron? 

D-lor, asemenea deosebire de partid nu o înțeleg și nu cred 
că este bună. Căci reviu la întrebarea: trebuie să accentuăm 
dezbinarea dintre partide? Eu cred mai mult, că pe cât este un 
început bun de a se face în împrejurări normale, fără coloare 
politică, fără deosebire de partide, adresa la Tron, pe atât va 
continua acest bun început, și în compunerea biuroului fiecării 
Camere va trebui prevăzută din princip minoritatea. Fără 
îndoială, prezidentul Camerei va fi al majorităţii, dar între cei 
4 viceprezidenți unul sau doi vor trebui din princip să fie ai 
minorității, fiindcă nepărtinirea în dezbaterile Camerei, 
reprezentarea acestei Cameri ca expresie a țării constituţionale 
întregi nu ar trebui să fie operă de partid, ci a țării întregi, așa 

cum este și reprezentată. S-a vorbit atâta de teorii constitu- 
tionale ieri și astăzi, s-au citat atâţia autori, și d. ministru de 
interne ne-a complectat cu atâta zel citările din Bluntschli, toți 
au atins chestiile constituționale așa de pe larg încât mă cred 
şi eu autorizat a mă întreba înaintea d-voastră sub un punct 
de vedere ahai general: ce este în esenţa sa acest constitu- 
ţionalism, care este, era să zic suferința, dar permiteţi-mi să zic 
mai bine simptomul caracteristic al statelor continentale în 
secolul al 19-lea? Noi am împrumutat constituționalismul de 
la Englitera și l-am introdus la noi, dar ca la toate mecanismele 
aceste străine, întrebarea practică este: cum se adaptează la viața 
reală a poporului român? Apoi mecanismul este știut, esența 
este jocul între partide, cel puţin între două, așa încât să fie 
când una, mai înaintată, mai vie, când alta mai moderată, la 
guvern, și pe temeiul acesta d. ministru de interne zicea: 
guvernul constituțional al unui partid se bazează în 
administrația sa pe aderenţii săi din partid, îşi caută agenţii săi 
de încredere, de principii, căci altmintrelea ar fi anarhie. 
Sistemul constituţional cere ca să fie când un partid cu toți 
aderenţii săi, prin libertatea alegerilor, la putere, când celălalt 
partid, cu toți aderenţii săi prin aceeaș voință liber exprimată 
a țării, la putere. 

Vag așa exprimat lucrul este în aparență foarte ușor; dar 
ia să vedem ce însemnează „a veni la putere“ și pănă unde 
merge această „putere“, pănă unde este iertată lEzpibaca de 
partide într-o ţară așa încât să se facă joc de alternare când 
într-un guvern, când în celălalt de la „putere“? 

La noi când se schimbă miniștrii, se schimbă majoritatea 
Camerei şi a Senatului, se schimbă prefecţii, se schimbă și 
subprefecții, se mai schimbă chiar și primarii, se schimbă și 
majoritatea consilielor comunale, se schimbă și majoritatea 
consilielor județene, se schimbă casierii și toti funcţionarii 
administrativi, ba uneori se fac unele schimbări în 
magistratură; căci pănă când, din nenorocire, magistratura va 

fi amovibilă, ea va atârna de la ministrul justiţiei, care şi numai 
după tactul său personal urmează să aprecieze, până unde va 
voi să serve şi magistraţii în interesul partidului său întâmplător. 
Pe de altă parte însă, d-lor, se aud în țara aceasta 
plângându-se mulţi oameni cu minte, că nu avem destui 
aspiranţi competenţi şi onești, cari să poată ocupa fiecare post 
administrativ, şi că multe se cer în această țară, tânără încă în 
viaţa publică şi nu pe deplin pregătită, pentru ca să meargă 
bine, se cer atâția miniștri competenți, se cer atâţia deputaţi 
ȘI senatori întegri și cu cunoştinţă de cauză; se cer atâţia prefecţi 
onești cu cunoștințe administrative, se cer atâția magistrati, 
atâția subprefecți, atâţia primari, atâţia membri ai consilielor 
județene și comunale, și fiindcă ne-am lărgit în timpul din 
urmă cercul activității publice, se mai cer şi atâţia membri în 
institutele financiare și tehnice, și mai presus de aceștia se mai 
cer și atâția miniștrii reprezentanți în străinătate, încât mi-e 
teamă că dacă ne-am pune cu toții împreună, fără nici un spirit 
de partid, totus ar fi greu să ne găsim în numărul suficient 
pentru ca să completăm cadrele neapărate ale mecanismului 
vieţei noastre publice (aplauze). 

Dar încă dacă noi, cari cu toții împreună nu suntem de 
ajuns pentru a administra bine țara, vom mai veni cu teoria 
alternării partidelor în sistemul constituțional dându-i acest 
înțeles, că să cerem un șir de oameni, cari se completeze 
întreaga rețea de administraţie dintr-un partid, şi apoi un alt 
șir de oameni, cari se completeze reţeaoa întreagă a administra- 
tei dintr-un alt partid. Oare acesta să fi fost gândul d-lui 
ministru de interne, când ne zicea că trebuie să aibă functio- 
narii săi fiecare regim, căci altmintrelea este anarhie? Nu cred. 
Și trebuie dar foarte exact interpretat, pănă unde merge 
alternarea sau dezbinarea de partide într-un stat constituțional? 
Aceasta, cam vedeţi, stă în legătură și cu dezbaterea noastră de 
faţă. Întrebarea mai generală este dar: dacă dezbinarea de 
partide există în sistemul constituțional, unde începe și unde 

sfârșește? Merge și la adresa Tronului? Trebuie să fie la biurou? 
Este în toate dezbaterile fără nici o exceptie? Se întinde mai 
departe în ţara întreagă, și pănă unde? catina. daca i 
Aș vrea să-mi spue un teoretic constituționa > acăa auz 
vreodată în Englitera că dezbinarea de partide să mearga asa 
de departe, precum se obicinuește să meargă la no? l a 5 a 
fi prăpădit de mult Englitera ca și Polonia, dacă s âșier de 
partide ar fi mers până la cea din urmă treaptă a administrat i 
acelei țări (aplauze). Pentru ce stă așa bine Englitera cu sară 
lupta ei de partide? Fiindcă acolo sfera de lupă de parti en 
se întinde aşa de departe în toate ramificările vieței pul ie 
precum din eroare se crede și se practică la noi; stă bine, fiin că 
sfera ei de lupte politice este foarte restrânsă, și numai în această 
restrângere poate să existe o alternare de guverne. iara 
Toţi oamenii cu minte spun (și o puteţi constata c iar € in 
indiferenta crescândă a ţării pentru luptele noastre de partid), 
toți oamenii cu minte spun că nu trebuie să punem niciodată 
interesele de partid mai presus de ale țării. Cu alte cuvinte sunt 
lucruri în viața publică a unui popor, unde nu este vorba de 
partid, ci de interesul general al tutulor fară deosebire, și 
întrebarea practică pentru noi este acum, mai ales de cân i 
proclamarea Regatului, adică de când ne aflăm toți puși su > 
acelaș scut al Constitutiunii monarhice, întrebarea practică 
este: cari sunt acele puncte de contact, în privinţa cărora de 
la început trebuie să zicem: aici nu are a face dezbinarea e 
partide, ci are a face numai interesul lucrului în sine? 
D-lor, tot zicem: ţara, ţara! Abstracția aceasta tara“ în 
realitate este compusă în cea mai mare parte din ţărani, din aşa- 
numitii oameni de rând, din multime. Ce are a face mulţimea 
cu discuţiile noastre publice? Cea mai mare parte din ei, din 
nenorocire, nici nu ştiu Încă să citească și să scrie. Vă puteți 
închipui, dacă toată vorbirea noastră cea lungă de aci îi atinge 
pe ei pănă acolo! Vorbele noastre de aci fi ating numai întru 
atâta, întru cât le ating relaţiile lor cu administraţia inferioară 

a statului, care aceasta poate fi influențată prin vorbele noastre, 
Îi atinge rareori ministrul și prefectul, îi atinge însă perceptorul, 
îi atinge învățătorul, îi atinge preotul, fi atinge adeseori 
executorul, îi atinge recrutorul, mai rareori — să sperăm — îi 
atinge judecătorul de ocol, și mai rar încă tribunalul. 

Aceștia din urmă: strângătorul de impozite, învățătorul, 
primarul din sat, cel mult subprefectul, aci este punctul de 
contact al săteanului cu ceea ce numim noi statul în 
administraţia sa. 

Aci dar se cere ca să fie oameni onești, integri, inteligenți, 
dacă e vorba de îmbunătăţirea stării ţăranului. Aci trebuie cu 
toții să punem toate încordările noastre, ca să aducem o stare de 
mai mare probitate în administraţia de jos a statului (aplauze). 

Simțiţi îndată aci importanța practică a întrebării, dacă 
trebuie întinsă deosebirea partidelor pănă acolo, încât să 
punem și în acele posturi, cele mai de jos, dar cele mai impor- 
tante pentru popor, numai oameni de partid, cu risicul de a 
nu fi oameni de treabă? 

Cine ar răspunde la această întrebare în mod afirmativ, ar 
comite o erezie constituțională, dacă vorbim de sisteme 
europene, și nu de republica americană. 

Cred dar, că merită să examinăm acum împreună și mai 
cu de-amănuntul, unde este și unde nu este chestie de dezbi- 
nare de partide în viața statului, în Cameră, în administraţie 
în genere. 

Încep prin a zice, în legătură cu dezbaterea noastră de fată, 
că nu e chestie de partid pentru acei care primesc Constitu- 
țiunea monarhică, nu e chestie de partid în omagicle aduse 
Tronului prin o adresă a Camerei. 

Al doilea, nu e chestie de partid și nu trebuie să fie justiția 
în ţară. Acest adevăr s-a simțit până la oarecare punct de mai 
toți miniștrii de justiţie din orce partid, și trebuie să 
recunoaștem că, deși magistratura în cea mai mare parte a ei 
atârnă în numirea și schimbarea ei de la bunul-plac al 


DISCURSURI PARLAMENTARE 787 


ministrului, totuș cei mai mulți miniștri s-au sfiit să exercite 
puterea lor discreționară în sensul prea exclusiv al intereselor 
de partid, din contră trebuie să recunoaștem pentru onoarea 
țării, că este destul de general simţimântul cel adevărat, că 
magistratura, care în cazuri de conflict al intereselor hotărește 
despre onoarea, libertatea și averea cetăţenilor, este o activitate 
publică în folosul ţării întregi ca unitate și în afară de orce 
dezbinare a partidelor. De aceea ar fi o adevărată calamitate 
în ţara noastră, când s-ar introduce electivitatea politică a 
magistraturei și s-ar arunca astfel în vârtejul sfâșierilor de partid 
o instituție, care până acum prin bunul-simţ al ţării a fost din 
ce în ce mai depărtată de la această luptă nesănătoasă. Mie 
unuia mi-a părut foarte rău, o mărturisesc, când s-a făcut, cu 
prilegiul Coaliţiei de la Mazar-Pașa, chestie politică și dintr-o 
parte a magistraturei. Mi-a părut rău de demisionarea en masse 
a magistraților din capitală sub ministerul Lahovari. Dar în 
fine, simplu numai a demisiona e dreptul fiecăruia. Dar mi-a 
părut mai rău de banchetul politic dat în onoarea acestor tineri 
magistrați demisionaţi, banchet, la care au asistat și unii bărbați 
de stat, de la a căror maturitate se putea aștepta o mai dreaptă 
înţelegere a intereselor generale în stat. 

Dar ceea ce mi-a cauzat cea mai mare părere de rău a fost 
înaintarea peste curând a acelor tineri în ierarhia magistraturei 
pentru chiar faptul demisionării lor, îndată ce s-a schimbat 
guvernul. 

Nu trebuie, d-nii mei, să se bage politica aci. Magistratul 
trebuie scutit, ferit, ocrotit de luptele noastre, de sfâşierile 
partidelor: pentru că el este în stat acela care dă cetățeanului 
îndeobște siguranță în contra orcărei împilări, şi a împilării 
partidelor, el este unul din organele cari alcătuiesc unitatea 
statului în mijlocul îndoirii partidelor. 

Urmând mai departe cu enumerarea sferelor de activitate 
publică, cari trebuiesc depărtate din sfâșiarea partidelor, 
constat că între aceste s-a admis școala, mai constat că s-a admis 

totdeauna și armata. Acolo cel putin, unde suntem chemaţi 

a muri cu toţii împreună, s-a admis, de la început, că e 5 
singură țară pentru care murim, și nu două partide dezbinate. 

Dar e destul atât? Toţi bărbaţii cu înţelegerea trebuintelor 
reale ale statului român vor recunoaste, împreună cu mine, că 
nu este destul atât. 

Ceea ce ar trebui să se mai facă, e aceasta: şi primarul și 
consiliile comunale și judeţene trebuiesc scoase din politică, 
Administraţia locală a orașelor și a satelor, administrarea inte- 
reselor locale ale districtului trebuie să o lăsăm tutulor celor 
capabili din localitate, fiindcă e a tutulor şi nu a unei 
divergințe de opinii după divergenta de partid. 

Dar să ne apropiem acum de sferele mai înalte ale statului 
și bă examinăm întrebarea și în privinţa nouei noastre instituții 
a miniștrilor plenipotențiari și rezidenți pe la curțile străine. 

O idee, care cred că trebuie să fie primită de toți, e că mai 
ales reprezentanţii ţării în străinătate nu sunt și nu trebuie să 
fie ai unui partid, ci sunt ai ţării întregi. Putem noi oare să 
transmitem în străinătate sfâșierile noastre din năuntru si să 
fim reprezentați fată cu străinii, cari adeseori sunt și distal 
noștri, slăbiţi în autoritatea noastră relativă prin jumătătirea 
intereselor de partid? Desigur nu! Aceasta ar fi o periculoasă 
erezie constituțională. 

De aceea şi vedeți, că niciodată nu i-a trecut prin cap unui 
guvern englez, dacă s-a schimbat în coloarea politică, dacă a 
venit d. e. după Beaconsfield antagonistul său Gladstone, ca 
să-și recheme pe agenții diplomatici numai pentru că sunt 
numiți de un guvern de altă coloare politică. 

Iertați-mă, d-lor, dacă vă vorbesc cu o deosebită stăruintă 
de această cestiune. | 

Nu știu cum, dar mi-a părut că începutul de toamnă al 
legislaturei noastre din urmă este plin de un fel de atmosferă 
îngreuiată, de false insinuări și prepusuri, întemeiate pe o foarte 
greșită înţelegere a constituționalismului. 

Mă cred dar dator a pune întrebarea franc și lămurit: este 
cineva de părere că ar fi în interesul orcărui stat constituțional 
și îndeosebi în interesul micului nostru stat, care are trebuință 
de conlucrarea tutulor bărbaţilor săi, ca reprezentarea tării în 
străinătate să fie chestie de partid?. . . 

Dacă nu îmi face nimeni onoare de a mă întrerupe prin 
o afirmare, dacă nimeni nu susține că e chestie de partid, apoi 
corolariul este: prin urmare, orce primire a funcţiunii de 
ministru reprezentant în străinătate întru nimic, dar absolut 
întru nimic nu se poate interpreta ca o trecere dintr-un partid 
în altul, ca schimbare de idei, ca o pată ce se aruncă asupra 
caracterului politic al cuiva (aplauze). 

S-a dus d. Krezzulescu la Perersburg, d. Mavrogheni la 
Constantinopol, d. Carp la Viena; însă d. Carp rămâne absolut 
corect: cu toate ideile sale, fără nici o schimbare în ceea ce 
priveşte politica internă; d. Mavrogheni absolut corect cu ideile 
sale, fără nici o schimbare în politica internă; și foarte bine a făcut 
guvernul, dacă a crezut că sunt acești bărbaţi capabili de-a ocupa 
acele locuri în străinătate, foarte bine a făcut că i-a ales fără privire 
de partid, și rău ar sta orcărui bărbat politic cu minte de-a face 
presupuneri și interpretări răuvoitoare din aceasta. 

D-lor, vă rog iertaţi-mă, dacă fac aici o parenteză personală. 
Deşi chestiile personale nu au nici o valoare în discuțiile 
politice, dar sunt dator a face această parenteză, pentru că nu 
aş voi să se slăbească argumentarea mea prin prepusul, prin 
insinuarea că ar fi un gând personal, care mă face să susțiu cu 
toată convingerea această teorie. 

Am citit şi eu prin ziarele de ieri și de astăzi, cum ne citea 
mai deunăzi și d. ministru de interne din Binele public, am și 
auzit prin Cameră că ar fi vorba să pun în practică eu însumi 
această teorie, să fiu adică trimes la nu știu care post în nu știu 
care ţară străină. Daţi-mi voie a desminţi aceste știri. 

Nu a fost nici o vorbă despre aceasta; îmi permit a adăoga: 
nici nu poate să fie vorbă pentru persoana mea. Pănă când nu 

va fi schimbată opinia publică în această privire, vreau să am 
dreptul neatins de orce fel de bănuieli personale, dreptul de 
a susține cu toată tăria un princip de stat, fără a cărui păzire 
în această sferă, ca și în celelalte menţionate mai sus, ducem 
țara la peire cu administrarea noastră constituțională. 

În această convingere a mea cu aș crede că trebuie cu 
timpul să mergem și mai departe în întinderea sferei, din care 
dezbinarea partidelor să dispară. 

Ce bine ar fi d. e. să coprindem în această sferă a pacini- 
cei ei administrări și prefecturele; ce bine ar fi ca prefecţii să 
nu mai ia parte la luptele electorale (aplauze), ci să se ocupe 
numai de buna gospodărie a districtului lor fără prea mulră 
privire la partid! Ce bine ar fi, când am vedea odată câteva 
guverne urmându-se unele după altele din diferite partide, și 
lăsând totuș vreo 10-15 ani pe aceiași prefecţi neschimbaţi, 
numai dacă sunt oameni oneşti și capabili. Aceasta ar fi 
reforma cea adevărată în administraţia ţării. 

Și, d-lor, cam așa se face în Englitera. Englezii, în luptele 
lor de partide, nu ating, pentru a zice așa, pâinea de toate zilele 
a locuitorilor de sate și orașe, și de aceea englezii pot merge 
Înainte cu alternarea la putere a partidelor lor. Pănă la un punct 
oarecare ei sunt și pot fi indiferenți la aceste certe de partid, 
fiindcă ele nu taie în adâncul administrării intereselor locale 
şi nu ating imediat și direct partea esențială a vieței pacinicilor 
locuitori. Acolo locuirorul nu se uită ca să vază cine este mare, 
cine este cu influenţă în sat, în oraș sau în district, ca să se ia 
după dânsul dacă vrea să aibă viață liniştită, să scape de şicane, 
să poată avea dreptate în contestaţii, să nu fie asuprit la 
impozite, să nu fie tocmai când are treabă, luat pe nedrept la 
garda naţională (ilaritate), și o sută de alte asemenea. 

Așadar să știm cu toții și să formăm opinia publică în acest 
înțeles: este un princip pentru buna stare a administrării 
statului constituțional, că sfera luptelor de partid nu trebuie 
întinsă peste oarecari limite foarte strâmte, de cari voi vorbi 

îndată, mai ales pentru statul român în starea lui de astăzi 
trebuie esențial mărginită. 

Pănă când nu vom pune în practică acest princip, nu poate 
fi vorba de îmbunătățirea administraţiei noastre. 

Oameni onești și capabili nu avem destui, mai ales 
pentru acel mare număr de funcționari, cari sunt în atingere 
cu zilnica viață a poporului de rând. Dar și din acei puțini câți 
îi avem condamnăm o jumătate să aştepte în neactivitate pănă 
când va cădea de la putere ceailalră jumătate, care se întâmplă 
să fie cu protectorii săi la guvern. În această stare, guvernul 
central se vede silit a umple golurile cu orce soi de indivizi, 
numai să fie aderenţi ai partidului său, și cu acest metod 
nefericit aruncăm administrația din ce în ce mai mult pe 
povârnișul, pe panta corupțiunii. Aici dar este cel dintâi punct, 
unde oamenii de stat cu minte trebuie să-și concentreze puterile 
fără deosebire de partid, pentru a schimba reaoa deprindere 
de pănă acum, așa de contrarie adevăratelor interese ale statului 
nostru, chiar constituțional fiind. 

Trec acum, d-lor, la ceailaltă parte a acestei argumentări 
şi mă întreb: unde este sfera cea restrânsă, unde lupta de partide 
este esenţială în sistemul constituţional, este condiția lui de 
viată pentru a produce lumina ce rezultă din ciocnirea ideilor 
şi a produce rezultanta intereselor publice contrare? 

Această sferă este banca ministerială și deosebirea majorității 
şi minorităţii în Cameră și Senat, ca și în colegiile lor electo- 
rale, asupra chiar ideilor puse înainte de guvern ca proiecte de 
legi sau ca practică administrativă. Aici în adevăr luptă, aici idei 
divergente, aici principii de partid clar fomulate. 

Aici nu ne e permisă duplicitate de principii în una și aceeaș 
persoană, precum nu este permisă nici ascunderea sau ignorarea 
ideilor, după care este în intenția fiecărui ministru de a-și dirige 

resortul său și fiecărui deputat de a-l sustine sau a-l combate. 

Grupările de partid ce se formează aici nu se pot întemeia 
pe numele persoanelor, ci pe autoritatea principiilor și a 

aptitudinii în aplicarea lor, și orce trecere dintr-un partid în altul 
trebuie clar motivată înaintea țării ca o necesitate de princip 
în interesul general, sub pedeapsă de a fi taxată de felonie. 

Nu degeaba, d-lor, trebuie să stăruim în o asemenea 
accentuare a ideilor. 

D. Kogălniceanu, cu autoritatea ce o are prin însemnatul 
său trecut ca bărbat de stat în tara aceasta, ne-a repetat alaltăieri 
programa bătrânilor de 1857. În adevăr, am trăit cu această 
programă până la 1880-1881 și d-voastră aţi încoronat-o prin 
proclamarea Regatului și a Dinastiei. Dar de acum înainte, care 
este formula de idei, ce ni se impune nouă celor ce venim după 
d-voastră? Și întrebarea este cu atât mai grea, cu cât din bătrânii 
ante-luptători de la 1857, pentru nenorocirea noastră, încep 
a se duce unul câte unul, așa încât astăzi se poate număra acei 
ce au mai rămas și a căror titlu de onoare este de a fi condus 
țara aceasta unde se află acum. Au mai rămas Brătienii, Rosetti, 
Kogălniceanu, au mai rămas din membrii comitetului unionist 
de la Iași Lascar Catargi și Mavrogheni. 

M. Kogălniceanu. Numai Mavrogheni a fost. 

T. Maiorescu. A mai rămas prințul Dimitrie Ghica, care 
în Divanul ad-hoc din Valahia a răspuns comisarilor străini: 
organizarea politică internațională o putem primi de la voi, dar 
nici un amestec în administrația internă a ţării! A mai rămas 
din bărbaţii acelei epoce unul, care dacă nu a avut multă 
activitate politică, dar a făcut pentru deșteptarea simțului 
național între noi tot atât cât orșice altă activitate politică, a 
rămas acela, al cărui grai fermecător a știut să dea limbei 
române forma de intrare în inimele celor ce pănă atunci se 
încântau numai cu literaturile străine, a rămas Vasilie 

Alexandri (aplauze). 
M. Kogălniceanu. A fost în Comitetul Central al Unirii. 

T. Maiorescu. Să mă ierte d. Kogălniceanu, dacă văzând 
că gloria politică este împărțită între mai mulți, am voit să 
rezerv pentru gloria noastră literară un loc deosebit (aplauze). 

Aceştia au mai rămas din acea epocă, ceilalți nu mai sunt 
între noi, dar și pentru ei și pentru noi se pune întrebarea 
capitală: care este suma de idei, care este în situația de astăzi 
chemată să ocupe locul lăsat prin îndeplinirea programei de 
la 1857: 

Scuzaţi-mă, d-lor, dacă vă tot vorbesc de idei. 

Este un lucru curios ideile acestea, teoriile acestea, cum să 
le numiti, taxați-le chiar de teorii vizionare, dacă vă place. Fără 
îndoială, teoria fără practică, fără puterea de a se pune în 
lucrare, ideea fără realizare este foarte slabă, foarte puţin 
atrăgătoare, foarte putin căutată. Dar să ne ferească Dumnezeu 
să credem că este cu totul de prisos și că putem să ducem țara 
numai cu practica dintr-o zi într-alta, cu mici combinări ale 
momentului, schimbându-ne în orce moment părerile după 
voia întâmplării. Aceasta ar însemna decadența nivelului 
general al vieței noastre publice, scăpătarea într-o stare de 
slăbire a inteligenţelor și lăţirea fără margini a corupțiunii în 
tot mecanismul statului. Căci unde lipsește ideea, care înaltă 
pe om, vine în loc interesul meschin, care-l degradează, și 
atunci punem viaţa noastră publică în pericolul de a ajunge 
la cel mai mare rău ce i se poate întâmpla: la specularea 
formelor politice pentru exploatarea intereselor private. 

Mi-e teamă că deja astăzi în această scurtă stare de 
tranziţie, se văd unele simptome premergătoare ale scăderii 
nivelului nostru intelectual. 

Ca simptom într-o simplă stare de tranziţie, o asemenea 
scădere poate să fie lucru firesc și tranzitoriu și el. Dar nu trebuie 
mai puţin revelat pentru a nu se lăţi cumva mai departe. 

Scuzați-mă dacă, în calitatea mea de membru al opoziţiei, 
nu văd poate destul de clar, dar îmi pare că și nivelul 
discuțiilor noastre parlamentare în această Cameră a cam 
scăzut. Judecaţi d-voastră înșivă. 

Eu găsesc foarte caracteristică și foarte de revelat o vorbire 
a unor membri din majoritate. 

D-lor, nu știu, este vreun leader al majorității acesteia? 

Voci. Este, este. 

T. Maiorescu. Ce fericit aș fi când l-aş afla! 

N. Ionescu. În parlament este președintele consiliului. 

T. Maiorescu, Miniştrii guvernează; Camera este aici pentru 
control și trebuie să aibă un reprezentat mai autorizat al 
majorităţii întru aceasta. În lipsă de un leader, nu pot face alta 
decât să mă tiu de cei cari vorbesc mai des și ale căror cuvinte 
sunt mai cu seamă acoperite de aplauzele majorității și să-mi zic 
că aceștia reprezentă, după toată probabilitatea, ideile majorității. 
Aşa aud adeseori vorbind pe d. Dimancea, pe d. Boldur-Lăţescu 
și mai este unul, care vorbește des în timpul din urmă, n-am 
onoarea a-l cunoaște mai de aproape, este d. lepurescu. Când 
mă uit apoi în Monitorul oficial și văd că cuvântările d-lor sunt 
acoperite de aplauzele majorităţii, atunci zic că acești d-ni 
exprimă un sentiment al majorității Camerei. 

Astfel, d-lor, mai deunăzi d. Dimancea, adresându-se 
opoziției, minorităţii — subt aplauzele ce le văd însemnate aci 
în Monitor cu cuvintele: mare ilaritate şi aplauze —, ne-a zis 
nouă următoarele cuvinte... 

N. Dimancea. Luaţi răspunderea pentru ceea ce a vorbit 
oratorul care m-a precedat? 

T. Maiorescu. Eu sunt recunoscător pentru toate 
întreruperile. Am atât de mult de purtat, în sfiala mea, cu 
răspunderea pentru propriile mele cuvinte, încât nu mă mai 
pot încărca și cu răspunderea pentru cuvintele altora (aplauze). 

lată cum se rostește d. Dimancea după Monitorul din 
4 noemvrie, adresându-se la opoziţie: 


„Pe urmele noastre aţi venit și prin luptele noastre 
v-am târât după noi pănă ați ajuns unde sunteți, ca să 
aveţi astăzi libertatea tribunei completă, libertatea presei 
absolută, pentru a ne injuria în tot chipul, uitând că 
sunteți datori să ţineţi un langagiu mai dulce, și căutând 
a vă vărsa tot veninul ce aveţi pentru paraponiseala că 
nu sunteţi toți chivernisiţi. “ 


| 
| 

Nu mă îndoiesc, că ați auzi cu plăcere încă o dată toate 
cuvintele d-lui Dimancea; însă, pentru scurtimea timpului, voi 
mai extrage numai pe cele din urmă: (ilaritate) 


„De aceea vă rugăm să încetați de a vă mai îmbrăca, 
cum zice fabulistul, în pelea de leu, pentru că orcât veți 
întinde pelea leului, ea tot nu vă va acoperi de ajuns, și 
lumea vă va vedea cine sunteți (mare ilaritate, aplauze) 


« 


D-lor, eu mărturisesc că în această mare ilaritate a 
Monitorului am izbucnit şi eu, când am citit acest sfârșit în 
Monitor (ilaritate). Nu e așa, d-le Dimancea, d-voastră și cu 
mine, amândoi iubitori de studiile clasice, ne-am adus cu 
plăcere aminte de fericitele timpuri antice, unde în scrierile 
autorilor, de exemplu în ale vechiului fabulist Esop, animalele 
jucau un rol însemnat (aplauze, mare ilaritate). Aşadar eu nu 
m-am mirat, când ne-aţi vorbit despre leul din fabulă. 

O voce. D. Dimancea a vorbit și de măgar. 

T. Maiorescu. Mai multe animale sunt puse cu diferite 
roluri în dezbaterile parlamentare, ca și în fabulistul Esop și 
în modernul nostru Donici. Este leul, este și un alt animal mai 
pacinic, permiteți-mi a-l îmbrăca într-o haină neologistă și a-l 
numi asin, și d. ministru de interne ne-a vorbit astăzi chiar și 
de un canar, tot la adresa unui membru al opoziţiei. Acest 
animal nu exista în vremile antice, fiindcă insulele Canarice 
nu erau cunoscute pe atunci; dar după asinul întrebuințat din 
antichitate, poate să vie şi canarul mai modern (ilaritate). 

D. ministru de interne. Este mai subțire. 

T. Maiorescu. O mică observare însă, d-lor: în aceste studii 
clasice, dacă se vor auzi mai departe în ţară, este de temut că 
lumea, îndrăznesc a zice toată lumea, când va vedea că numiți 
asini pe lonescu, pe Kogălniceanu, pe Lahovari, are să se 
întrebe: cine sunt leii din compararea d-voastre? Nu cumva 
d-nii Lăţescu, Dimancea și Epurescu? (mare ilaritate). Dar 
atunci mi-e teamă că toată lumea la noi în ţară o să zică: mai 

bine asin cu Ionescu, cu Kogălniceanu, cu Lahovari, decât leu 
cu Lăţescu, cu Dimancea și cu Epurescu (ilaritate). 

Şi trecând la celălalt pasagiu al d-voastră, dacă pentru 
„Chiverniseală“ este lupta, dacă vreunul din noi, din opoziție, 
vrem să ajungem la guvern numai fiindcă vrem să ajungem la 
„chiverniseală“, nu cumva cei ajunși deja acolo sunt 
chivernisiţi?... 

Vedeți ce însemnează, când 3 fragmente de leaderi nu fac 
un singur leader întreg? Vedeţi ce însemnează a întrebuința 
arme cu două tăișuri? Și e lucru curios: în asemenea arme tăișul 
al doilea, care se întoarce, arde mai tare decât celălalt; aspiranții 
la chiverniseală în opoziţie presupun ajunșii la chiverniseală în 
majoritare! 

Nu, d-lor, să nu mergem pe acest tărâm, să nu vorbim de 
chiverniseli; nici să ne închipuim că ar fi şi chiverniseli 
extraoficiale, chiverniseală, a oamenilor influenți de prin 
județe, chiverniseală, cum s-ar zice, nu cu toptanu, ci ca la 
negustorași din mic în mic, câte ceva de la fiecare judecătoraș, 
de la fiecare primăraș, de la fiecare subprefectoraş... Să lăsăm 
aceste, căci în adevăr nu se potrivesc. Ar fi copilăresc a crede, 
de exemplu, pentru d. Stătescu sau pentru d. Chitu sau pentru 
orcare după banca ministerială, că funcţionează după cuvântul 
d-lui Dimancea pentru „chiverniseală“. Este evident că dacă 
este vorba de interes personal, apoi ministerul este un 
sacrificiu pentru d. Srătescu, pentru d. Chitu și pentru alții, 
și credeți d-voastră că dacă d. Ionescu ar ajunge la guvern, ar 
fi pentru chiverniseală? sau d. Lahovari ar avea nevoie de 
chiverniseală? or d. Carp, trimis acum ca ministru la Viena, 
s-a dus pentru chiverniseală? 

Dar iată ce însemnează, când în loc de idei într-un partid 
se pun numai interesele înainte; iată ce însemnează, dacă în 

loc de a ne mai întreba din când în când, unde ne aflăm cu 
ideile, nu vorbim decât de marele progres financiar și nu 
vedem decât îmbogățiri prin jocuri de bursă. | 


| ca 

Și aici, d-lor, permiteți-mi a vă spune că o parte a criticilor 
făcute de d. Lahovari și de d. Ionescu mi s-au părut foarte 
întemeiate și rămase fără răspuns. 

Recunosc că asupra finanţelor d-voastre, după răspunsul 
d-lui Costinescu, chestia stă nehotărâtă; și recunosc, după 
părerea mea personală, că opoziţia nu face bine de atacă numai 
așa, în orșice mod, tocmai din cauza cuţitului cu două tăișuri. 
Când ataci, atacă bine, or las-o la o parte (aplauze). 

Dar, cum ziceam, a rămas o parte a imputărilor aduse 
guvernului de astăzi, care nu s-a slăbit prin răspunsurile date. 

Partea, care nu s-a explicat bine în răspunsul guvernului, 
sunt schimbările ministeriale cele dese, și aici, d-lor, sunt pe 
tărâmul politic de luptă a partidelor, după chiar teoria de 
restrângere a acestei lupte. 

Eu îndrăznesc a crede, poate că alții mai experimentați 
decât mine vor zice altfel, atunci îi voi asculta, dar până atunci 
îndrăznesc a crede că este o cerință neapărată a vieţei politice, 
ca orce schimbare pe acele bănci să se arate clar și lămurit 
pentru ce s-a făcut, chiar înăuntrul partidului fiind, nu numai 
când se face din alt partid. 

D-lor, explicările ce s-au încercat nu erau suficiente. Nu 
mai vorbesc de reumatismul d-lui ministru de interne, aceasta 
era o glumă. Dar cred, asemenea, că și explicările date de 
raportorul majorității, d. Costinescu, sunt neîntemeiate. 
D-sa zicea: în partidul nostru sunt oameni cari au ajuns prin 
munca lor, și nu-și pot jertfi prea mult timp la interesele 
statului, și de aceea se schimbă unul după altul în minister. 

Dar bine, d-lor, ceea ce au cei 7 miniștri de făcut, este 
tocmai opera întreagă de organizare a diferitelor lor servicii 
administrative, și dacă până acum, în multele schimbări prin 
care am trecut, poate nu se cerea o mai puternică organizație 
a statului, dacă în timpul de resbel şi până la proclamarea 

Regalităţii ar fi fost nedrept a se cere mai multă lucrare de 
organizare, aș vroi să știu, de doi ani încoace, sub ce cuvânt 

nu s-a făcut nimic în unele resorturi? Guvernul era dator să 
pue înaintea opiniunii publice, sau în discuţiile aderenţilor săi, 
suma de idei precize, detailate pe cari voia să le realizeze fiecare 
în ramul său de administratie. Ei bine, d-lor, să fie toate acestea 
mărginite în chestia finanțiară? Desigur nu, nici nu cred că o 
ziceți aceasta. Sunteţi şeapte acolo, nu numai unul pentru 
finanţe. Ce? în partea cea dintâi, care ne atinge poate mai mult 
în administraţia practică, în relaţiile contenţioase ale 
cetățeanului, nu găsiţi nimic de făcut? Jurisprudenta practică 
nu este odată de revăzut din fundament? Acel nefericit cod care 
s-a introdus, s-a tradus de-a gata din Franţa fără a se adapta 
trebuințelor reale, locale ale ţăranului nostru, n-are el trebuință 
de a fi revăzut? Acea procedură pestriță care am luat-o parte 
din Geneva, parte din Belgia, parte nu mai știu de unde, n-ar 
trebui să fie şi ea remaniată? Nu mai ating, chestia învăţă- 
mântului public, poate voi avea ocazie la budgetul Ministerului 
Instrucției Publice să vă arăt, cum prin umflarea budgetului 
fără sistem, așa numai pe întâmplate, aţi ajuns la un rezultat 
care vă va pune în uimire din punct de vedere democratic. 
Dar în general, organizarea și administrarea țării cum se 
face de d-voastră? Voiți să înceapă un ministru o reformă în 
4 luni și apoi să se schimbe și să vie altul, care să înceapă altă 
reformă și să o lase iaraș neisprăvită după alte 4 luni? Sau voiti 
să nu mai începeți nici o lucrare în așa scurt timp și să rămâe 
toate în amorţire? Chestie de încredere, ne spune d. ministru 
de externe. Ar fi ușor pentru d-sa astfel. Dar aceasta e foarte 
natural şi onorabil pentru d-sa numai ca om privat, ca amic 
personal și privat al domnului Ion Brătianu, aci poate să aibă 
câtă încredere vrea, și aceasta îl poate onora și pe d-sa și pe d. 
Brătianu. Dar aceasta nu poate să o spue ca ministru al ţării. 
Nu sunteți pe acea bancă numai pentru încrederea personală 
a d-lui prim-ministru, sunteți pe acea bancă cu obligațiunea 
de a arata țării ideile, pentru cari aţi intrat și pentru cari aţi 
ieșit. Aceasta e de chiar esența constituţională. Şi dacă nu o 

spuneţi, ci vă acoperiți numai cu încrederea d-lui Brătianu, 
atunci este numai a d-voastră vina, dacă se aude în ţară 
cuvântul de dictatură. Apoi, d-lor, tocmai în dictatori au avut 
încredere oamenii. Ce? nu cumva dictatorii erau oameni de 
nimic? Erau oameni de mare încredere, de prea mare încredere 
a unora, tocmai prin aceasta au ajuns a fi dictatori. l 

Eu nu acuz aci pe d. prim-ministru, căci nu este vina 
d-sale. D-sa trebuie să se bucure, dacă se găsesc colegi cu așa 
adâncă încredere în d-sa. Dar noi aci și afară de noi țara trebuie 
să ştie foarte lămurit, pentru ce intraţi și ieşiţi ca miniștri, ȘI 
cine nu ne spune aceasta, lipsește de la regula constituțională 
şi dă prepus de dictatură, deși eu personal nu o cred. ia 

Dar mi-e teamă, d-lor, că unii din d-voastră nu spun ideile 
pentru care întră şi ies, din simpla cauză că nu au ce să spue, 
fiindcă nu au timpul și nu-şi dau osteneala de a concepe și de 
a conduce o idee de organizare în toate amănuntele ei. 

De aceea d. Rosetti a întrebuințat în contra d-voastre 
cuvântul ergofobie, frica de muncă, sfiala de a munci, de a trage 
la plugul țării, de a îmbrăzda adânc, de a arăta care este gândul, 
nu gândul de jurnale și de fraze fugitive cari să se aplaude în 
Cameră, ci gândul profund care trebuie să fie studiat așa încât 
să stiti și d-voastră ce voiți și noi ce încredere să vă dăm. 

D-lor, dacă am terminat cu această relevare a muncei întru 
realizarea de idei, am făcut-o în relaţie cu cele zise de d. 
ministru de interne și de d. Kogălniceanu, care ne aminteau 
rolul ţării noastre în Orient, poziţia în care se află România, 
recunoscută acum de toti și în parte admirată, cum ziceau d-nii 
miniștri de interne și de externe, pentru libertăţile ei şi pentru 
finantele ei. Vorbeati de rolul acestei ţări ca purtătoare de 
cultură în Orient. Purtătoare de cultură da. Dar cum se face 
această cultură? Unde este lucrarea de cultură încordată pe 
toate terenurile vieţei naţionale şi unde este inteligenta 
deşteptare, sprijinire și înaintare a unei asemenea lucrări de cea 
mai mare însemnătate din partea guvernului? 

Unde este acel studiu văzut, acea cooperaţiune în munca 
ideală pentru a înălța drapelul ţării acolo unde trebuie să fie, 
dacă este să remâe o purtătoare de cultură în Orient? Am văzut 
multe preocupări de interese materiale, im portante și acele fără 
îndoială, dar duse așa de departe și de exclusiv, încât lumea 
din afară când se gândește la importanța administraţiei 
d-voastre de astăzi, nu vede decât finanțe, speculare cu acţii, 
jocuri de bursă și grabnică îmbogățire a unor din cei rămași 
afară din guvern! Apoi cu jocul de bursă avem să întemeiem 
noi cultura în Orient? 

Orcâr de importante sunt interesele materiale ale unei țări, 
și nimeni nu le poate tăgădui imensa lor importanță, totuș 
întrebarea, de care nu poate scăpa Partidul Liberal, este aceasta: 
care este stindardul de cultură intelectuală ce îl împlântați 
înaintea tinerimii, care se uită la d-voastre cu dorul de a vă 
urma? Trebuie să vă spui că eu nu l-am văzut până azi. Și din 
partea mea aș dori ca, sfârșind noi, precum vom sfârși în 
legislatura aceasta, cel puțin în legislatura viitoare să se 
găsească din partea guvernului liberal, dacă este și popular, 
formula ideilor viitorului, pentru ca să aibă cu ce să se 
hrănească viața publică a poporului nostru și mai ales să se 
deștepte în tinerime acea aspirare la ideal, fără de care nu se 
poate conduce niciodată soarta unei tări la înălțimea ce i se 
cuvine (aplauze). 


59 


Contra propunerii de revizuire a Constituțiunii 


(Sedinta Camerei de la 16 ianuarie 1883) 


Introducerea istorică la acest volum caută să explice, 
cum Partidul Liberal sub ministerul I. Brătianu, în loc 
să înceapă Era nouă cu vreo formă sau reformă de 
organizare temeinică, o începe cu sterila revizuire 
constituţională. În sesiunea legislativă din iarna 
1882-1883 se fac cele trei lecturi, prescrise de Constituţie 
ca o condiţie prealabilă pentru convocarea Adunărilor 
revizioniste. La a doua lectură, în şedinţa Camerei de la 
16 ianuarie 1883, autorul scrierii de faţă ţine următorul 
discurs, care rezumă argumentele principale în contra 


proiectatei revizuiri. 


D-lor, sper ca în starea în care au ajuns dezbaterile noastre 
asupra revizuirii sau nerevizuirii Constituţiunii, voi ae 
aprobarea d-voastră, dacă mă voi mărgini la o scurtă și, pe cât 
voi putea, clară expunere a motivelor, a argumentelor cari, 
după convingerea mea, sunt hotărâtoare în contra acestei 
revizuiri. Voi läsa dar la o parte toate chestiile de alături: priviri 
retrospective, comparări istorice sau comparări cu tări 
îndepărtate, d. e. cu Egipotulşi-alte asemenea tări interesante, 
recriminări de pagidex și cacat mal ult chestii persondi 
deși a fost amestecăţă higie wit e şăpegoana mea, îndeosebi 

mi s-a făcut nemeritata onoare de a mi se cita numele cu ocazia 
articolului relativ la delicrele de presă. Nu voi releva însă nici 
aceasta în cazul de fară. Și onor. deputat, care mi-a citat numele, 
d. Giani, ca și mine, facem parte ca advocaţi din procesul încă 
pendent, la care d-sa a făcut aluzie, şi eu cred nepotrivit a se 
aduce aci în discuţie o afacere, în care deputatul e și advocat, 
până ce afacerea este încă pendentă înaintea Justiţiei. 

Vasăzică, toate aceste chestii de alături să le lăsăm la o parte: 
de argumente să ne fie vorba. 

Argumentele aduse pănă acum mi-au părut a fi acestea: 
Fundamentul Constituţionalismului este o extragere, o repre- 
zentaţiune a țării prin deputaţi și senatori, așa ca întruniti în 
Adunări spre a legifera și spre a controla pe guvern să fie 
independenți și adevărată expresie a țării. Pentru această 
extragere se face operația electorală. Când însă în decursul unui 
timp mai îndelungat, de exemplu în cazul nostru în 17 ani, 
s-a văzut, și asupra acestui punct toţi au fost uniţi, şi revizio- 
niști și nerevizionişti, că reprezentaţiunea țărei se schimbă de 
regulă după schimbarea guvernului, așa încât nu este o 
reprezentațiune de control al guvernului, cât este mai mult o 
reprezentațiune guvernamentală însăși, atunci sistemul 
constituțional trebuie să fie într-o parte a lui, în esenta lui, 
viciat și trebuie căutat un remediu la acest râu. 

Remediul nu se găsește, zic cei mai mulți, decât într-o 
reformă a legii electorale, și dacă nu mă înșel, formula a fost 
dată de d. Rosetti, d-sa cel puţin, cu mai multă autoritate decât 
alţii, a spus ţării că rădăcina răului este în legea electorală, și 
atunci ați venit d-voastră și ați cerut reforma legii electorale 
și, pentru aceasta, reforma Constituţiunii. Fără îndoială, cu 
aceeaș ocazie trebuia să arătaţi în mod vag, fie printr-un fel de 
convențiune, fie prin alte declarări și discursuri, în șirul căror 
idei vă închipuiți că are să se facă acea reforma de viitoarele 
Corpuri legiuitoare. Arătaţi răul, propuneţi o îndreptare și 
justificaţi pănă la un punct acea îndreptare, 

În contra acestei mișcări revizioniste a argumentat întâi 
într-un mod foarte valabil, din care însă, vă mărturisesc, nu 
văd că rezultă nerevizuirea ca o consecinţă deplin convin- 
gătoare, d. Lahovari, desigur unul din cei mai eminenti parla- 
mentari pe cari îi are ţara aceasta și a cărui autoritate, poate 
suntem toți de această părere, a crescut în decursul dezbaterilor 
întregei legislaturi a acestei Camere prin neobosita d-sale 
activitate şi prin talentul şi curagiul neclintit, cu care și-a 
îndeplinit totdeauna mandatul de deputat. D. Lahovari, în 
remarcabilul d-sale discurs de alaltăteri, cu atât mai remarcabil, 
cu cât era şi mai moderat, ne zicea: în adevăr Camerile pănă 
acum toate erau guvernamentale, d-voastră ca să stârpiți acest 
rău, voiți să daţi o mai mare întindere corpului electoral și 
faceți colegiile mai numeroase și printr-acest număr augmentat 
al alegătorilor voiţi să dati o mai mare independență alesului 
față cu guvernul, însă (și aci cred că nu fusese bine înțeles de 
d. Fleva) pentru ca remediul ce îl propuneţi, sporirea 
numărului alegătorilor, să fie un remediu, ar trebui ca 
experienţa trecutului să ne fi dovedit că, deși în genere toate 
rezultatele electorale au fost prea depedente de guvern, totuș 
în parte colegiile care erau și relativ mai numeroase, erau și 
relativ mai puţin guvernamentale decât celelalte. Aici însă d. 
Lahovari, printr-o bine-venită relevare statistică, v-a arătat că, 
deși toate colegiile au fost slabe ca opoziție și încă s-au slăbit 
din an în an, totuș rezultate constituțional mai bune au dat 
acele colegii, unde numărul era mai restrâns, cel puţin 
colegiele întâi, și din contră rezultatele cele mai rele în privinţa 
răului guvernamentalismului le-au dar colegiile mai 
numeroase. Vasăzică, o reformă, în a căreia esență stă numai 
sporirea numărului alegătorilor, după experiența trecutului, 
nu este un leac pentru independenţa viitoarelor Camere. 

La acest argument foarte valabil, mi-a părut că d. Fleva nu 
a răspuns... 

N. Fleva. Cer cuvântul. 

T. Maiorescu. Eu găsesc argumentul d-lui Lahovari foarte 
valabil în contra modului de revizuire, de care vorbiţi 
d-voastră, dar care va fi de competența Camerei viitoare; trebuie 
să mărturisesc însă că nu îl găsesc tot așa de valabil în contra 
însăș ideei de revizuire în princip, și numai aceasta este de 
competența Camerei prezente. Dacă, constatând o dată răul 
cum l-a constatat d-sa, aș avea convingerea ce o aveţi d-voastră, 
că prin legea electorală se poate remedia la acest rău, atunci, 
împărtășind precum împărtășesc ideea d-lui Lahovari, că un 
colegiu electoral mai restrâns tot dă la noi deocamdată mai 
multă garanţie de independență guvernamentală decât un 
colegiu foarte numeros, aș fi de-a dreptul revizionist; aș vota 
pentru revizuirea Constituţiei în princip și ar rămânea ca, la 
noile Camere de revizuire, eu sau altul care ar fi ales, cu aceeași 
convingere, să căutăm a remedia la răul constatat printr-o 
restrângere a numărului votanților din diferitele colegii, adică 
printr-o sporire a censului. 

Însă, d-lor, argumentele, pentru care cred că toată 
încercarea de a face o revizuire a Constituţiunii e zadarnică şi 
e greşită — iertaţi-mi expresia tare și clară cum o întrebuințez —, 
sunt de altă natură și se pot reduce la următoarele ducă: 

Întâi, experiența de 17 ani, de care vorbiţi d-voastră, nu 
probează nimic; fiindcă Constituţia de la 1866 nu a fost încă 
experimentată în părţile ei esenţiale. 

D-lor, toţi suntem de părere că o Constituţie așează 
fundamentele dreptului public într-un stat. Nu numai 
mecanismul de extragere al deputaților și senatorilor va fi coprins 
în Constituţie. Ba sunt multe Constituţii, cari nici nu pun legea 
electorală ca parte integrantă a lor; şi eu unul cred, ca și d. 
Codrescu, că bine fac, dacă nu o pun. Esenţa Constituţiunii este 
de a așeza fundamentele de drepturi cetățenești generale şi de 
a indica principiile de organizare fundamentală a statului, întru 
cât sunt generale pentru respectarea și garantarea acestor 
drepturi ale cetățeanului, adică a libertăţii. 


camera 

Dar d-voastre în dezbaterile de faţă cum luați Constituţia 
de la 1866? Pare că ar fi esenţială numai arătarea principiilor 
electorale! De ce, când vorbiţi de experiența de 17 ani, nu vă 
puneţi întrebarea: dar acele măsuri mult mai esențiale, pe cari 
le-a prevăzut Constituţia de la 1866 şi cu a căror conlucrare 
şi aplicare numai se poate înţelege opera de la 1866, acele 
măsuri au fost ele oare puse în lucrare pănă acum, pentru a 
se vedea rezultatul lor și apoi să judecaţi, ce efect a avut legea 
electorală împreună cu întreaga Constituţie de la 1866? 

Dacă acest argument este numai un argument dialectic, sau 
este din contra un argument foarte valabil, în contra 
însuşprincipiului revizuirii propuse, aceasta O veţi judeca 
d-voastră îndată, dacă vă voi reaminti acele principii puse 
înainte în Constituţie, unde Constituţia cerea aplicarea lor și 
cari, în restimp de 17 ani, nu au fost măcar atinse în practică, 
necum să fie puse în lucrare. 

D-lor, în art. 23, și încep cu acest articol numai fiindcă 
urmez în relevarea principiilor înscrise în Constituţia noastră 
chiar şirul articolele așa cum se află înscris, în art. 23 al acelei 
Constituţii de la 1866 se zice așa: 

„Învăţământul este liber; se vor înființa treptat şcoli 


primare în toate comunele României; învățătura primară 
va fi obligatoare pentru toți tinerii români. 


La 1866 aveam aproximativ 4000 de comune rurale în 
România şi numai 2000 de şcoli comunale. Aceasta 
însemnează că jumătatea țării era lipsită de putinta — dacă 
vorbim de săteni — de a învăţa măcar să citească ȘI să scrie; 
aceasta însemnează — dacă, instigați printr-o întrebare a d-lui 
Lahovari, examinăm un detai statistic — că ignoranța luată în 
expresia ei cea mai elementară, adică ignoranţa de a citi și scrie, 
era la noi așa de mare încât încă la 1875, la recrutația de la 
1875, între tinerii cari se aduc la armată și cari sunt floarea 
tinerimii țărănești, numai 6 procent ştiau să citească ŞI să scrie, 
şi 94 procent a tinerimii țărănești din România nu ştiau nici 

măcar să scrie şi să citească. Apoi dacă dintre țăranii tineri de 
21 de ani nu știau 94 procent să citească și să scrie, vă puteți 
închipui care este proporţia, când luăm totalitatea, adică 
bărbaţii, femeile și copiii din sate. Proporția poate este destul 
de tristă pentru a se formula așa: 3 procent ştiu să scrie şi să 
citească și 97 sunt analfabeți; aceasta era tot așa la 1866, aceasta 
era așa la 1875, aceasta a rămas tot cam așa și la 1883. 

Apoi, dacă Constituţia prescrie anume obligativitatea 
învățământului, dacă prescrie că în fiecare comună să fie o 
școală, câţi ani voiţi să daţi, ca să lăţim aceste școli din sat în 
sat în poporul român, așa încât litera și spiritul Constituţiunii 
în această privinţă să devie o realitate? Și d-voastră mai ales, 
democraţii, cari aţi venit în numele acestui popor și cari aveți 
un jurnal, pe bandiera căruia stă scris în fiecare zi: 
„luminează-te şi vei fi,“ ce aţi făcut pentru luminarea, și prin 
urmare pentru fiinţa poporului de jos? 

B. lepurescu. Mai mult decât d-voastră. 

T. Maiorescu. Mai mult decât orcine voiti, dar chestia tot 
rămâne întreagă: s-a îndeplinit cerința formală a Constituţiunii 
din 1866? abstracțiune făcând de ceea ce a făcut sau nu un 
partid sau altul. 

Vă spuneam că, la 1866, erau numai 2000 de şcoli și peste 
4000 de sare; după 17 ani sunt numai 1950 de școli, plus 82 
în Dobrogea, la acelaș număr de sate. Aţi fi crezut d-voastră, 
că este cu putință ca, în învârtirile noastre politice și 
constituționale, cea întâi chestie a unui stat tânăr, care își dă 
acum cultura sa constituțională și care este netăgăduit în 
aspirările poporului, să fie rămasă astăzi în acelaș stadiu 
înapoiat, în care a fost acum 17 ani? 

Ei bine, d-lor deputaţi, este un adevăr ce îl recunoaștem 
toți, chiar și onor. d. lepurescu, care tot întrerupe şi care este 
desigur foarte competent și în materia aceasta (ilaritate), 

B. lepurescu. Tot atât ca şi d-voastră. 

T. Maiorescu. Ba chiar mai competent decât mine, dacă 
vrea (mare ilaritate); dar și d-sa și noi toţi trebuie să 

recunoaştem adevărul că în privința școalelor sătești nu s-a 
îndeplinit deloc cerința Constituţiunii. Însă, d-lor, este oare 
indiferentă pentru materia ce ne preocupă, citirea și scrierea 
claselor de jos? Dar biletul în urna electorala cum să și-l pue 
țăranul? Dar măcar citirea candidatului, ce i se pune înainte, 
cine să i-o facă? Si nu vedeţi că într-o țară, unde 97 la sută din 
ţărani nu știu să citească, nu se poate vorbi de independența 
votului, fiindcă îl pot escamota cei cari ştiu să citească? Căci 
are aerul de a fi paradoxal, dar din nefericire este foarte 
adevărat; este chiar mai bine ca într-un sat să nu știe nimeni 
să citească și să scrie, decât să ştie numai doi, trei oameni. 

Învăţământul sătesc or îl faci general or mai bine nu îl faci, 
căci citirea și scrierea mărginită numai la notarul, sau 
primarul, sau preceptorul dintr-o comună ignorantă, este un 
mijloc de exploatare în contra celorlalți, cari nu posed această 
știință foarte elementară, dar de imensă importanță. 

Prin urmare avem în sate oameni în mare majoritate, 
despre a căror cunoștiințe de drepturi, de aplicarea politicei 
or de independenţa de alegători nici nu poate fi vorba, și avem 
în sate câțiva oameni cari, știind să citească și să scrie, devin 
ușor exploatatori, sunt fatal induși a comite abuzuri, sunt 
esenţial destinaţi a servi de instrumente pentru orcine ar voi 
să exploateze o asemenea stare de lucruri. 

Aceasta este situaţia noastră în privința art. 23 din 
Constituţie în ceea ce privește învățământul prin sate, și 
d-voastră vorbiti de experiența Constituţiunii de la 1866? Dar 
Constituţia de la 1866 își închipuia ea oare atunci, când aștepta 
îndreptarea colegiilor electorale și punea și un colegiu al IV, 
ca să fie acolo ca sămânță democratică care să se întindă mai 
departe, își închipuia oare că vor trece 17 ani, în care nici un 
guvern să nu lățească cultura în acest colegiu al IV? Și voiți 
d-voastră să argumentaţi asupra Constituţiunii, când o 
prescriere așa de importantă a ei, care nu cere reforma 
constituţională, ci o lucrare legislativă normală a noastră a 
tutulor, nu s-a îndeplinit? 

Trec la un alt articol. În aceeași Constituţie de la 1866 se 
vorbește de trei puteri în stat: de puterea legislativă, de puterea 
executivă, de puterea judecătorească; se pune puterea 
judecătorească ca a treia putere cu celelalte două puteri, în 
art. 32, 35 şi 36. O expresie constituțională a acestui lucru este 
că atunci când se naște vreun conflict între puterea legislativă 
și cea executivă, până acolo încât d. e. să se dea miniștri în 
judecată, conflict despre care am avut exemplul d-voastră ca 
acuzatori și al nostru ca acuzaţi, este chemată Curtea de Casaţie 
inamovibilă ca să judece. Dar, d-lor, dacă magistratura este 
chemată după legile noastre a judeca și pe orce funcţionar al 
statului, fiindcă nu mai avem Consiliul de Stat, a judeca şi 
listele electorale în al doilea resort etc., atunci este un postulat 
al chiar principiului constituţional, ca ea să fie pusă ca o putere 
independentă între puterea executivă şi puterea legislativă. 

Puterea judecătorească, într-un mod sau în altul, în mod 
electiv politic sau în mod de admisibilitate şi inamovibilitate, 
trebuie neapărat să se facă independentă de arbritariul 
guvernului. Precum ar fi absurd să vie ministrul să numească 
după simplul lui arbitriu deputați prin un decret în Monitor, 
tot așa constituţional este absurd, este un non sens, ca să vie 
ministrul să numească după simplul lui arbitriu, fără nici o altă 
îngrădire legală, un membru la Curte sau la Tribunal și să-l 
schimbe, când va voi el (aplauze). 

Când dar Constituţia de la 1866 pune ca a treia putere în 
stat puterea judecătorească, înţelege că aceasta trebuie să fie 
independentă de puterea legislativă și de puterea executivă, în 
orce fel ar fi, căci aici nu vorbesc în spirit de partid. 

Ei bine, la 1866 am avut o curte de casaţie inamovibilă; 
s-a întins inamovibilitatea sau orce alt mod de independență 
a magistraturei de atunci mai departe? Nu! Suntem în anul 
1883 absolut în acelaș stadiu, în care eram cu 17 ani în urmă, 
și mai vorbiţi de experiența Constituţiunii de la 1866! 


pi 

D-lor, auzeam pe d. Ionescu, pe d. Blaremberg, pe d. 
Lahovari, arătând cu drept cuvânt şi stigmatizând precum 
stigmatizaţi toţi nepărtinitorii abuzurile ce le fac guvernele în 
alegeri. Și d. Ionescu cerea ca un paliativ, ca un remediu, ca 
guvernul să nu le mai facă; căci legea electorală ar fi bună, dacă 
ar respecta-o guvernele în libertatea ci. Eu cred că aceste 
observări au o redacție greșită. Nu degeaba se vorbeşte în 
Constituţie de puterile statului, de puterea executivă, de puterea 
legislativă şi de puterea judecătorească; nimeni nu vorbeşte de 
slăbiciunea statului, de slăbiciunea legiuitoare, slăbiciunea 
judecătorească. Toate organismele unui stat au putere și trebuie 
să aibă putere, și limitarea unei puteri organice a statului nu 
se poate găsi decât în altă putere organică, dar niciodată în 
slăbiciune sau în abnegaţiunea proprie. Acela care are o putere 
în sine, trebuie să o exercite prin natura lucrurilor, și orce 
măsură aţi lua dv. ca să faceţi independenți pe alegători în 
contra puterii guvernului, dacă alegătorii sunt slabi, guvernul 
puternic va găsi totdeauna mijloace de a avea o înrâurire 
hotărâtoare asupra lor. O! cu deprinderile noastre, cu cultura 
noastră crescândă, se vor rafina mijloacele; bârele vor dispărea 
şi este probabil că au și dispărut; înrâuririle de cari spunea d. 
Ionescu că au mers până acolo, încât și iubirea de părinte și 
de copil s-au exploatat în sensul influenței alegătorilor, vor 
dispărea; ordinile directe date către prefecți pentru candidații 
oficiali vor dispărea; dar răul va rămâne totdeauna: slăbiciunea 
alegătorului. Și dacă alegătorii vor fi în majoritate slabi, fricoși, 
ascultând după autoritatea altora și nu după a lor proprie, dacă 
alegătorii nu vor fi ei independenți, degeaba vom lua măsuri, 
căci guvernul va găsi totdeauna mijloacele de a exercita 
ingerenţa sa neconstituţională înaintea unui alegător. Nu veți 
putea niciodată să găsiţi un guvern de oarecare durată și tărie, 
care să aibă abnegaţia de a zice: puterea o am, cu un cuvânt 
şoptit alegătorilor îmi pot asigura majoritatea în alegeri și prin 
urmare existența mea ca guvern — însă n-am să şoptesc acest 

cuvânt. Asemenea abnegațiuni voluntare sunt cerințe ale 
catechismului bisericesc, dar nu sunt baze politice, unde numai 
puterea limitează puterea în marginile legilor. Cine ca alegător 
este deprins să asculte de vorba prefectului, acela va asculta sub 
toate legile electorale, şi aici va fi răul. 

Dacă este așa, dacă cel puţin vom recunoaște toți, că ar fi 
bine ca alegătorii să fie cetățeni independenti, cu părerea lor 
proprie, şi nu cu părerea dictată de prefect, apoi atunci, d-lor, 
acele măsuri din Constituția de la 1866, care prin natura lor 
tindeau a întări pe alegători, acelea erau cele importante pentru 
însăș operaţia electorală. Era important să știe alegatorul că nu 
atârnă averea și onoarea lui, întru cât ea ajunge vreodată a fi 
supusă judecătorilor, de la arbitriul guvernului. Care este 
alegătorul care stă indiferent, când știe că tribunalul și curtea 
atârnă de la ministrul justiției şi când îşi închipuiește, poate 
pe nedrept, că și câștigul sau pierderea lui atârnă de la aderenţa 
sau neaderența sa la voința puterii executive? 

Apoi dacă aceasta este așa, ce așteptați dv. de la o reformă 
a mecanismului electoral? Ce putem aștepta noi de la o 
reformă, după care vor fi într-un colegiu 700 alegatori și nu 
70, când am lăsat în părăsire acea idee fundamentală, care 
asupra acestor 700 sau 70 alegători ar fi avut înrâurirea, de a-i 
face mai independenţi în cercul vieții lor private și publice? 
D-lor, alegătorul își exercită misiunea lui cea însemnată — căci 
pentru el voiţi să faceți reforma constituţională — îşi exercită 
chemarea aceasta printr-un act, dacă îmi permiteți expresia: 
brutal, mecanic, el depune numai un vot, o hârtie într-o urnă. 
După legea noastră, el are să facă în timpuri normale la 4 ani 
o dată acest act, alegând deputaţi sau senatori și tot la 4 ani 
o dată consilieri comunali, și aci s-a încheiat cu activitatea lui 

în mecanismul formal al vieții constituționale. Îl chemi tu, stat, 
cu forma constituțională să-și facă actul de a depune unul sau 
mai multe nume la 4 ani o dată, apoi cum de te interesezi de 
el numai la 4 ani o dată? şi nu te întrebi: Constituţia aceasta 


iat le a 

nu a prevăzut ceva, ca el să fie educat în moravurile sale politice 
de cetăţean al statului modern în timpul celor de patru ori 365 
de zile, cari se petrec pănă să ajungă el o dată ca să depue votul 
acela? Nu ce face alegătorul la 4 ani o dată, e chestia cea 
importantă; căci ceea ce face cetățeanul la 4 ani o dată, va 
atârna în parte esenţială de ceea ce statul a facut pentru el în 
tot timpul acelor patru ani, și mai nainte în tot timpul creşterii 
până a ajuns cetățeanul la majoritate; și când într-un stat în 
vreme de 17 ani, de când se declară prin o Constituţie liberă, 
că a ieşit de sub servilismul oriental, nu s-a făcut încă 
independenţa magistraturei de puterea executivă, degeaba 
reforma a orce legi electorale: nu putem avea alegători 
independenți, căci le e teamă pentru averea lor, care atârnă în 
parte de puterea executivă. l i 
Dar nu se încheie aici dezvoltarea primului argument în 
contra revizuirii. Aceeaș Constituţie de la 1866 prescrie în art. 
132, al. 5: „se vor face legi în cel mai scurt timp“ (așa se zice 
acolo, dar lungă experienţă avem cu 17 ani de Constituţie!) 
„se vor face legi în cel mai scurt timp“ (mai scurt decât în 17 
ani), legi asupra condiţiilor de admisibilitate și înaintare în 
toate funcţiile administraţiunii publice. Ce însemnează 
aceasta? Vă plângeţi, că în colegiile, unde sunt alegători puţini, 
este o alegere de familie, și aleşii trebuie să îndeplinească 
promisiunile date alegătorilor și de aici corupțiunea. 
Apoi nu simţim cu toţii, d-lor, că dacă putinţa de acţiune 
a miniștrilor ar fi îngrădită de lege, atunci putinţa de înrâurire 
a deputaţilor ar fi în aceeași proporţie îngrădită, și putinţa de 
aducerea la îndeplinire a promisiunilor date alegătorilor ar fi 
îngrădită, adică corupțiunea ar fi îngrădită? Și-ar mai fi ati 
astă îngrădire și o altă influență, mântuitoare pentru țară, o 
influenţă economică: atâţia paraziți care așteaptă să trăiască de 
pe urma politicei ar fi fost siliți să se apuce de negot, de 
meserii... să-și câștige singuri pâinea prin muncă liberă, nu 
prin leafă de la stat, județ ori comună — și așa ar fi fost mai 


812 TITU MAIORESCU 


puţine locuri libere pentru streini, am fi avut mai puțini negustori 
și meseriași români. Când s-ar fi putut în împrejurările noastre 
să se facă o lege, prin care să se reguleze într-un mod formal 
toate numirile și înaintările administrațiunii în limitele 
legilor, și numirile prefecților, şi ale subprefecților, şi ale 
casierilor etc., înțelegeți toţi, că aceasta ar fi fost o pavăză legală 
în contra unei prea mari latitudini de influență sau de corup- 
tune, și că prin aceasta, în aceeaş proporție s-ar fi întărit inde- 
pendenta alegătorilor, a deputaţilor și a ministrului. Aceasta 
nu s-a făcut în timp de 17 ani, rămâne să se facă de acum 
înainte, și trebuie dar să așteptăm de acum înainte rezultatul 
unor asemenea prescrieri legale asupra moravurilor politice. 
Tot în articolul acela, la al. 3, se vorbește despre „măsurile 
cele mai nemerite pentru a stăvili abuzul cumulului“, nu uzul 
ci abuzul, cum zice Constituția. l ' 
Evident, dacă lași în liberul arbitru al guvernului, ca să 
învrednicească pe cine voiește cu una, cu două, cu trei, cu patru 
funcţii salariate, dacă deschizi guvernului fără restricție 
întrebuințarea personală a budgetului statului, odată ce el este 
specificat prin votul d-voastră, apoi te miri că în aceeași 
proporție ai deschis guvernului înrâurirea, că în aceeasi 
proporție ai făcut pe oameni să fie supuși la tentaţiuni şi 
totodată ai izbit esenţa independentei constituţionale? l 
l Tot în acel articol se zice, la al. 1, că sc va face în cel mai scurt 
timp legea „descentralizării administrative“. Greu este, dar 
Constituţia a avut în vedere și aceasta. Eu nu discut, dacă bine 
sau rău a făcut Constituția când a prevăzut aceasta, dar este 
evident ca, în sensul și spiritul ei, prin descentralizarea 
administrativă, d. e. prin darea unei mai mari independente 
comunei și districtului, a vrut să mărgincască în aceeași proporție 
puterea guvernului central și putinta lui de influentă electorală. 
Apoi, d-lor, nici măcar legea comunală de la 1866 pănă 
astăzi n-a făcut în aplicarea ei un pas mai nainte. Nu mai 
departe decât trei luni și nici trei luni nu sunt, de când aţi votat 

ce? o lege pe care aţi numit-o provizorie, deocamdată, trei 
articole de lege electorală comunală aţi votat, pentru a repune 
în vigoare legea de la 1864. Vasăzică, în decurs de 17 ani nu 
s-a reformat încă comuna română, adică nu s-a luat măsuri de 
a îngrădi prin lege înrâurirea guvernului asupra acelor comune. 

Întelegeti, d-lor, că în această ordine de idei aș putea să duc 
discuţia mult mai departe, dar este de prisos. Rezum dar acest 
întâi argument în contra revizuirii ȘI zic: esența Constituţiunii 
noastre priveşte drepturile, datoriile și independenţa cetățenilor. 
Cea dintâi chestie importantă într-un stat modern este lățirea 
culturei în toate clasele, și fiindcă suntem, cum ziceţi, un stat 
democratic și fiindcă vointa națiunii este izvorul tutulor puterilor 
publice, este o datorie elementară, ca această voință să fie pe cât 
se poate de luminată în fiecare cetățean al statului. De aceea 
Constituţia de la 1866 prescrie învățământul public, general și 
obligator; însă această prescriere nu s-a pus în aplicare în cursul 
celor 17 ani de până acum și în materia învăţământului rural nu 
s-a făcut nici un pas mai departe de ceea ce era la 1866. 

A doua cerință a statului liberal modern este independenţa 
magistraturei de puterea executivă, care independenţă, 
garantând averea şi onoarea cetăţeanului liber, dă acestuia 
simţimântul că este și ef independent de puterea executivă, și 
această cerință este un principiu al Constituţiunii din 1866. 
Dar nici în acest sens nu am făcut un pas mai departe din ceea 
ce eram la 1866, astfel încât și prescrierea constituţională în 
această privință a rămas o literă moartă. 

Constituţia zice al treilea: nu pot lăsa la arbitriul miniștrilor, 
dacă este să avem stat constituţional, numirea și înaintarea în 
toate funcțiunile administrative; voiesc o lege; însă nici în 
privința aceasta nu s-a realizat nimic până astăzi. 

AÍ patrulea: nu pot lăsa tentaţia prea mare a cumulului; 
trebuie o lege, prin care să se stârpească abuzul. Nu s-a făcut 
nimic nici în această privință. 

Al cincelea: nu pot lăsa concentrare prea mare în mâinele 
guvernului, și de aceea voiesc descentralizarea administrativă. 

Nu s-a făcut nimic nici întru efectiva punere în lucrare a 
acestei cerinţi constituționale. 

D-lor, or mă înşel cu desăvârșire asupra ceea ce se 
numește raționament omenesc, or acesta este un argument tare 
în contra revizuirii, argument pe care îl formulez așa: vorbiţi 
de experienţa Constituţiunii de la 1866, însă nu aţi 
experimentat încă Constituţia de la 1866, fiindcă aceasta 
Constituţie coprinde dispoziţii esențiale mult mai importante 
decât tot mecanismul electoral, cari dispoziţii însă au rămas 
cu totul în părăsire. Prin urmare, ce să revizuiți Constituţia? 
Faceti-o mai întăi să trăiască. Înainte de a o reforma, trebuie 
să o formaţi. 

Fac o casă, îi pun un fundament cu ciment, îi termin 
zidăria, o învelesc în parte cu tinichea, dar nu pun încă ușile, 
nu pun ferestrele și las o parte din învălitoare fără tinichea, și 
când vine iarna și suflă vântul furtunelor, simţ că mi-este frig 
în casă și pătrunde ploaia și zăpada. Atunci mă duc și mă plâng 
la arhitect și îl provoc să schimbe fundamentul casei! 

Dar bine, d-le, îmi răspunde ahitectul, d-ta nu ai făcut 
ușile, nu ai pus ferestrele, nu ai terminat acoperișul și te miri 
că te pătrunde frigul și umezeala? Oare ești d-ta om cu minte? 
Pune mai întâi ușile, pune giamurile și termină acoperișul, și 
numai după ce vei face toate acestea și vei vedea că tot îţi e frig, 
atunci apucă-te și schimbă fundamentul (aplauze). 

Așa și d-voastră... pardon d-lor, adică nu numai d-voastră, 
căci mi-e teamă de d. lepurescu (ilaritate); când zic d-voastră, 
o fac numai în formă oratorie, fiindcă d-voastră vă vorbesc; 
dar se înţelege că mă gândesc la noi toţi. Să zic dar mai bine: 
așa și noi; nu am făcut încă un pas înainte, nici în instrucţie, 
nici în justiţie, nici în admisibilitate, nici în descentralizare, 
nici în contra cumulului, și ne plângem — de ce? Apoi tocmai 
de acea stare rea a populaţiunii noastre constituţionalmente 
vorbind, pe care tocmai aceste măsuri deosebite erau chemate 
a o îndrepta. 

De nu mă înșel în impresia momentului de faţă, ati c 


ao . z . MP - ine 
sunt câţiva din d-voastră, cari acum se află împreună cu mi 


în această ordine de idei. j 
auză a 


ă ȘI cu 


Dacă este aşa, dacă recunoașteţi aci adevărata € 
slăbiciunii alegătorilor, atunci trebuie să recunoașteți € 

; . pe aa e 
întinderea colegiilor electorale și fără această întindere nus 


va face nici bine, nici rău. 

Mie în esență propunerea, vă mărturisesc această a 
conservator, îmi este foarte indiferentă, căci sunt intim CoNYDS 
că rezultatul acestei reforme va fi absolut acelaş, care se vede și acum. 

Tot asemenea însă sunt intim convins că, dacă acele pr neip il 
constituționale se puneau în lucrare, și legea electorală de astăzi 
ar fi dat rezultate mai bune. Căci dacă aţi zice altfel, dacă at! ZI“ 
Că nu ar fi avut acele legi constituționale nici un efect fundament 
pentru cetăţenii români, atunci ar trebui să vă înscriți în Contra 
întregului mers de cultură al statului liberal modern. Nu âYe 
altă formulă în viața Europei moderne pentru a susţine progresul 
popoarelor, decât învățătura publică și obligatorie, magistratură 
independentă și elementele de descentralizare. o 

Ei bine, încercaţi-le întâi pe acestea, și pe urmă gândiți-vă 
la revizuire. 

Cum vedeţi, d-lor, nu este aici vorbă de partid. Nu acuz 
pe nimeni, de ce nu s-a făcut mai mult pentru realizarea 
Constituţiunii din 1866, sau trebuie să ne acuzăm cu toți unui 
pe alții. În mare parte împrejurările nu ne-au lăsat încă cimpul, 
căci nu toate se pot face deodată. Dar pentru aceasta 
ai fiindcă 
ce ceea ce 


argumentul nu este întru nimic slăbit, Căci tocm 
împrejurările pănă acum nu ne-au permis încă a fa 
Juăm de 
i 17 ani 
plinite 


trebuie să facem odată, este de datoria noastră să ne 
acum înainte timpul pentru aceste fapte, timp de alț 
sau poate și mai mult, şi numai după acele fapte înde 
să judecăm opera constituțională din 1866. 

D-lor, dacă acest prim argument v-a părut că are O2! ecare 


. a so ilea 
valoare, atunci aceasta mă încuragiază că vă aduc un al do 

argument în contra revizuirii, care în aprețierea mea este tot 
așa de tare, deşi îmi vine mai greu de a-l exprima cu claritate. 

D-lor, eu nu exagerez aplicabilitatea criticei argumentului 
celui dintâi. Ceea ce am zis, cred că este aprobat de mulți dintre 
d-voastră, în înţelesul că fără îndoială acele principii 
constituţionale trebuiau să fie puse în lucrare şi că numai după 
aceasta eram în drept să judecăm Constitutia de la 1866. Dar 
d-voastră îmi puteţi zice: dacă în sensul d-tale este indiferentă 
reforma aceasta ca și starea cea veche a legii electorale, atunci 
critica d-tale însemnează numai că revizuirea este de prisos, cu 
ale cuvinte, că problema organizării proprie a statului român 
rămâne întreagă înainte ca și pe urmă. 

De aceea, d-lor, după ce am terminat cu argumentul întâi, 
aș vrea să exprim acum convicţia mea, că nu numai este de 
prisos reforma constituțională ce o propuneti, dar că întreaga 
mișcare de reformă, abstracţie făcând de coprinsul ideilor de 
reformare, este rea. 

D-lor, ceea ce numim noi viața noastră politică se 
concentrează în capetele a unui șir de locuitori din România. 
Cinci milioane vom fi cu totii; este probabil. Între lucrările care 
de 17 ani asemenea nu le-am făcut, este și statistica. Dar aceasta 
cel puţin nu este prevăzută în Constituţiune (ilaritate). Dar 
să zicem că vom fi cinci milioane. Nu știm nici măcar câţi 
suntem în Capitală. | 

Între aceste cinci milioane de locuitori, după calculul care 
se face, cam cinci indivizi la un cap de familie, ar fi un milion 
de bărbaţi, şi între aceștia, cu analfabetismul populațiunilor 
rurale, de care vă vorbim, nu rămân decât cel mult 150-200 
de mii în total de indivizi cari intră în acţiune politică: aceștia 
votează, aleg și câţiva din ei se şi interesează. Nu este cico de 
a produce un curent de idei în acești oameni. Cu cât starea de 
cultură este mai înapoiată, cu atâta mijloacele de acţiune 


pentru a deștepta curentul de opiniune publică sunt mai 
restrânse. 

Acum vă întreb: dacă opiniunea publică, acea regină, de 
care d. lonescu ne făcea ieri o descriere așa de poetică, dacă 
opiniunea publică se produce, este cu putință a produce mai 
multe curente de idei în acelaș timp? Niciodată. Adevărata 
opiniune publică, în sensul politic al unei acţiuni în mase, este 
aceea în care toate simţurile politice ale cetățeanului sunt 
concentrate asupra unei singure ordine de idei. După cum se 
zice că în om o pasiune puternică exclude pe toate celelalte, 
aşa în opinia publică un curent însemnat exclude celelalte 
gândiri politice. La noi a fost un curent puternic al opiniunii 
publice când s-a făcur unirea, a fost un curent când s-a făcut 
resbelul, a fost de asemenea un curent în chestia evreilor. Toţi 
ne aducem aminte, și a trebuit să simțim atunci deosebirea ce 
este între opinia publică în adevăr pusă în mișcare, și între 
interesul mic ce-l au discuţiile politice ordinare, de toate zilele. 
Curentul opiniunii publice deşteaptă oarecum mişcarea 
sufletească în corpul politic al unei națiuni, și depinde de arta, 
de dibăcia guvernantilor de a-l simţi, de a-l deștepta unde este 
prea lânced, de a-l urma unde este puternic. Şi aci trebuie să 
o recunosc, căci ar fi o nedreptate, aș lipsi de la datoria mea 
de om nepărtinitor de nu aș recunoaște-o, că în presimţirea 
curentului opiniunii publice, la noi ca şi aiurea, partidul 
liberalilor înaintați își are meritul şi puterea sa. Acum se naște 
objecția. Dacă tu, partid liberal, ești chemat a merge cu 
curentul opiniunii publice, și chiar a-l deștepta adeseori, dacă 
pentru tine mișcarea populară este adevăratul element firesc 
de valoare și de putere, atunci tu, guvern luminat, voi 
reprezentanţi luminaţi ai acestui partid, ce curent de opinie 
publică deșteptați în ţară cu această reformă? Căci două, trei 
sau mai multe curente în acelaș timp nu se pot deștepta. Este 
o idee sănătoasă, o simţire ce va însufleți întreg corpul 
politic al țării cu mișcarea revizionistă? Eu o contestez aceasta 
din cea mai adâncă convingere. 

Ajunseserăm noi în timpul din urmă într-o stare politică 
liniștită, într-o stare, după părerea mea, mult mai bună decât 
mai nainte. Eu trebuie să recunosc, și în această recunoaștere 
poate mă deosebesc de multi conservatori și poate tocmai aici 
este adevărata cauză a diferenței între câţiva din noi şi câţiva 
din ceilalți partizani ai noștri; eu trebuie să recunosc că de 
câțiva ani încoace s-a făcut în România un progres politic de 
o capitală însemnătate, care a înălțat statul nostru la valoarea 
unui stat de politică europeană, cu care, în proporţiunile sale 
cele mici, va veni să compteze Europa, într-un sens sau 
într-altul (aplauze). Acest fapt este: că pe când înainte se credea 
că în viaţa noastră constituțională avem oameni conservatori 
sau de ordine, şi oameni, dacă nu de dezordine, nu ar fi drept 
să aplicăm acest cuvânt la toţi, dar oameni cu un temperament 
sau, dacă îmi iertați cuvântul familiar, cu niște apucături de 
acelea încât nu erai sigur, dacă nu vor duce și la turburare, după 
cum puteau duce și la ceva mai bun. 

O voce. Depinde. 

T. Maiorescu. Depinde, tocmai oamenii, cari în privința 
idealului lor de stat nu erau încă foarte clar manifestati în viaţa 
publică, așa încât credeau unii din noi, din greşeală poate, dar 
credeau că în aceeaș dezvoltare de activitate și de principii 
puteau să ajungă — mai știi? — și la republică, precum ar fi putut 
să ajungă și la monarhie; puteau să ajungă şi la votul universal, 
precum ajung la recunoașterea, pentru moment, a censului; 
puteau să ajungă la consolidarea unei stări de lucruri, precum 
puteau să ajungă și la răsturnarea ei — zic dar, pe când erau mai 
înainte două feluri de oameni despărțiți printr-un abis: astăzi 
s-a dovedit că avem în amândouă părțile partide 
constituționale regulate, recunoscând unul și acelaș scut 
constituțional monarhic, precum îl avem. Fie că au fost 
împrejurările, fie că a fost prudenţa d-voastre, fie că a fost în 
mare parte meritul conducătorului d-voastre în guvern: este 
un fapt netăgătuit și foarte îmbucurător, că un stat mic ca al 

nostru, intercalat între două monarhii, dintre cari una 
absolutistă, a avut fericirea de a-și vedea monarhia, fără de care 
acest stat mic nu-și poate conduce cu siguranță destinele sale 
în lupta de interese ale Orientului, de a-și vedea zic monarhia 
consolidată. Nu consolidată, d-lor, numai prin noi 
conservatorii; fiindcă despre noi nu era îndoială că suntem 
monarhici; dar consolidată de aceia, asupra cărora era 
îndoială, dacă sunt monarhici, esenţial consolidată prin 
recunoaşterea că tot ce este astăzi în acţiune politică la noi este 
monarhic și dinastic. Acest fapt, această valoare trebuie să fie 
pe deplin recunoscută de conservatori mai ales. Dacă îmi iertați 
o mică paranteză: nu înțeleg, eu conservator, de ce tonul 
opozițiunii conservatoare nu s-a îmblânzit pretutindeni din 
zioa proclamării Regatului? (Aplauze.) Aici este chestie de 
princip şi nu este chestie de persoane. În princip însă este 
indiferent, dacă este Brătianu sau Catargiu pe acele bănci; 
important este numai, că idea să se păstreze, și dacă este 
păstrată și de d. Brătianu, cu atât mai bine pentru ţară întreagă. 
Vasăzică, acest lucru este câștigat, și nimeni nu-l poate 
contesta în valoarea lui. Avem un termometru sigur al 
recunoaşterii lui chiar în Europa Occidentală, și acest 
termometru este creditul crescând al statului român pe 
pietele Europei. Ar fi imposibil ca renta română cu 5 procent 
să stea la 91, 92, şi chiar deasupra, adică mai sus decât era acum 
7 ani sau chiar 2 ani, dacă n-ar fi în toate statele europene 
apusane încrederea că în statul român cu guvernul astfel cum 
este și cu partidele astfel cum există, este siguranță și ordine 
(aplauze). 

Această misiune este dar îndeplinită, acest lucru e făcut, 
marea valoare a Partidului Liberal, de care ne vorbea d. Fleva 
ieri cu atâta foc, este dovedită, aveţi un trecut cât voiţi de 
glorios, ați făcut independența, finanțele, Regalitatea — foarte 
bine. Ei, dar acum? Acum mai departe? 

Sunt mai ales doi ani de zile, în rarele momente, în care 
îndrăznesc a vă vorbi (poate am vorbit numai de 4 ori în 4 ani), 
când mi-am permis să relevez un anume punct în discuţia 
asupra adresei la Tron, și poate că nu sunt lipsit de modestie, 
dacă apelez chiar la memoria unora din d-voastră în privința 
aceasta. Mi-am permis să vă întreb: ei, d-lor, care vă este 
programa de lucrări? 

Acum 5 ani era răsboi, acum 4 ani răsboi, acum 3 ani 
Tractatul de la Berlin; dar acum 2 ani ce mai era? Mesagiul 
ne zicea: fiindcă am ajuns la înplinirea dorințelor Divanului 
ad-hoc, a venit acum era de muncă. A venit? Eu m-am gândit 
îndată la acele cerinţe ale Constituţiunii de la 1866; a venit 
dar în fine acea epoca de muncă? Foarte bine! Ei, dar 
rezultatul? Nu s-a făcut nimic. 

Vă întreb acum: nu este aici propriul și salutarul curent 
al opiniunii publice, care ar trebui deșteptat, lăsând în linia a 
doua pe orcare altul? 

Căci, d-lor, idei, idei! E vorba de idei practice, de idei 
speciale ale organizării noastre, așa cum sunt prevăzute, dar 
încă neatinse, în Constituţia noastră și în realitatea orcărui stat 
civilizat al Europei. Ideile acestea, în justiţie, în instrucție, în 
administraţie, așteptăm să vedem, cum d-voastră floarea 
liberalismului, oameni cu cunoștințe, cu iubire de țară le 
puneţi în practică, dacă nu aveți ergofobie. Şi în privința unor 
asemenea idei puterea la guvern a d-lui Brătianu și conducerea 
asigurată pentru câtva timp în viitor este un lucru foarte 
important. Căci mai rea este o reformă pe jumătate, decât nici 
o reformă; mai bine e a nu pune mâna pe o chestie 
fundamentală deloc, decâr să pui mâna și să faci câteva 
încercări numai, care să le vezi izbite, ruinate, fals interpretate, 
fiindcă nu ai fost înţeles sau nu ai ştiut să te faci înțeles, fiindcă 
nu ţi-a venit încă timpul. Am pățit-o aceasta şi o ştiu acum. 
Este dar foarte important să fie o conducere sigură pentru 

viitor, prin asigurarea majorității unui prim-ministru. Aveţi 
pe acea bancă ministerială șapte resorturi... 

Gr. Eliad. Numai unul e. 

T. Maiorescu. Dar trebuie să fie șapte, şi nici dintr-o parte 
nu vedem vreo organizare, afară de finanţe. Nu vorbesc de 
Ministerul de Război, fiindcă nu mă pricep deloc. 

Vasăzică, tocmai în acest moment, în această fază a 
politicei române, când ajunsesem aproape cu toţi a recunoaște 
că multe temeri au dispărut, când se mai îmblânzise lupta de 
partide, când se vorbea de moderație și împăcare; tocmai în 
acest moment, chemat a face ceva în realitate, în realitatea 
practică pentru organizarea statului, a duce curentul opiniunii 
publice, precum sunteţi în stare a-l duce, spre formarea 
instituțiilor fundamentale ale statului în justiţie, în şcoli, în 
administrație; a conduce acest curent, care nu se poate 
deștepta prea des şi nu se deşteaptă niciodată în multe 
sensuri, ci se absoarbe într-un singur sens: tocmai în acest 
moment, solemn și el în felul lui,... ne veniți cu formula goală 
a unui mecanism electoral, după care să nu fie 4 colegii, ci trei, 
şi în colegiul I-iu să nu mai fie 70 de alegători, ci 700. 

lertaţi-mă să o spun, d-lor, fără sfială: aceasta este o 
adevărată calamitate pentru progresul real al statului român! 

Și apoi numai o să vedem de acum înainte mișcarea cea 
nesănătoasă prin chiar goliciunea ei lătindu-se peste toată țara, 
formule vage, abstracțiuni nemistuite, teorii constituționale din 
tări străine de firea noastră, citate de prin cărți rău studiate, 
amintirea cuvintelor lordului cutare și ale lordului cutare și ale 
lordului cutare, ale ilustrului Gambeta cu scrutinul de liste, 
şi ale numai ştiu căror altor ilustrităţi, nomoluri de cuvinte fără 
nici un miez, bășici umflate cu aer gol — o adevărată epidemie 
a frazeologiei. 

Voiţi o dovadă? Nu voi numi pe nimeni. Dar comparați 
spectacolul din Cameră şi gândiţi-vă unde vor ajunge lucrurile 

la alegerile din toată ţara. Oameni, cari, când vine o lege 

practică în discuţia Camerei, nu știu să ne dea o singură idee 
de valoare, se găsesc aci gata cu ideile d-lor constituţionale, 
propun amendamente la revizuire care de care mai grave şi mai 
incizive, litere negre pe hârtie albă, asupra echilibrului 
puterilor, asupra adevăratei expresiuni a poporului, asupra 
drepturilor imprescriptibile ale omului, și celelalte, și celelalte. 

B. lepurescu. Toată lumea este proastă, numai d-ta ești 
deştept. i 

Voci. Tăcere. 

T. Maiorescu. Apoi, d-lor, nici această epocă de copilărie 
constituțională n-am trecut-o încă? N-am ieșit încă din fazele 
prunciei constituționale, din frazeologia goală? Credeţi 
d-voastră că prin schimbări mecanice de colegii electorale să 
va aduce cel mai mic progres în o țară ca a noastră? Dacă aţi 
constatat că toate guvernele pot să aibă majoritate, dacă A 
avut-o și o are și al d-voastră, daca situaţia este astăzi în mâna 
d-voastră, atunci misiunea proprie a unui cap experimentat, 
inteligent, conducător al Partidului Liberal trebuie să fie de 
a aduce toată tinerimea care-l ascultă la munca intelectuală a 
organizării practice, iar nu de a o chema la declaraţiuni 
constituționale; căci aceasta este o pierdere a capitalului 
intelectual al generaţiunii de astăzi, și ne aduce prin goliciunea 
abstracțiilor înapoi la niște timpuri, cari ar fi fost bine să fi 
trecut pentru totdeauna în ţara aceasta. 
| D-lor, știți care este unul din relele principale în capul 
tinerimii noastre, în capul poate al celor mai mulți din noi 
și în al meu și în al altora? Este că ne-am făcut studiile şi Pi 
primit elementele de cultură în străinătate. Multi vorbesc 
despre un asemenea rău; dar să, examinăm o dată iai strâns, 
unde este adevărata esență al lui? Pentru ce nu vine un stat ca 
Germania d. e. să zică, poate din economie budgetară: are 

Austria universități, să nu mai fac universități la mine în tară, 
ci să trimet tinerimea în Austria și să se folosească acolo de 
institutele de cultură, întreținute cu cheltuiala altuia? Pentru 


ip 
i 
| 
H 

ce nu se poate una ca aceasta în cultura modernă? Unii răspund 
într-un mod mai popular și nu bine cugetat la noi, că 
tinerimea prin aceasta și-ar pierde iubirea de țară. Eu nu cred 
că ar fi tocmai acesta rezultatul, și nu cred că ar fi aici ceva de 
temut. Omul nu este un animal neraţional; o concluzie logică 
elementară trebuie să se admită în fiecare cap, mai ales în 
fiecare cap de student. Dacă dar studentul nostru vede în 
Franta cum francezul își iubește țara lui, dacă vede în 
Germania cum germanul îşi iubește Germania (4, negreșit n-o 
să se întoarcă el în România, ca să iubească pe Franța și pe 
Germania, ci va veni la concluzia elementară: să iubesc și eu 
tara mea precum francezii iubesc Franţa, precum germanii 
iubesc Germania. Vasăzică, iubirea de patrie, acest sentiment 
fundamental, nu se strică: mai toți ați ieșit din universitățile 
străine şi nu se poate zice că ați ieșit fără iubire de ţara noastră. 
Dar unde este adevăratul rău? Mai ascuns este, este ceva mai 
fin, dar cu atât mai periculos este, că ne deprindem cu nişte 
formule de cultură, care sunt esențiale atmosferei ambiante a 
tărei unde am studiat, dar care sunt adeseori cu totul 
nepotrivite în aplicare cu starea actuală, și uneori cu chiar 
natura poporului român. Sunt convins, că primul-ministru și 
fiecare ministru ca şi mine, d-lor, a făcut în năuntrul lor un 
fel de proces sufletesc, pe care l-aş numi proces de 
împământenire intelectuală a germenelor de cultură din 
Franţa sau din Germania. În această transformare pentru 
împământenire stă o parte a puterii orcărui om de stat. În 
această nouă gândire, în această renaștere a ideilor, multe se 
schimbă; unele se mai întăresc, altele se stăbesc, unele se alungă 
ca utopii, altele se lărgesc prin elementul teluric al patriei, toate 
se transformă în momentul de a fi adaptate și însuflețite pentru 
crebuinţele reale ale poporului român. 
Vasăzică într-un stat, în care din nenorocire avem marea 
majoritate a tinerimii culte venită de la universități străine, din 
care și astăzi încă universitatea Parisului singură numără mai 

mulți studenţi români decât amândouă universităţile noastre 
indigene, într-un asemenea stat cultura tinerimii are trebuință 
de împământenire practică, adică de studiarea reală și de 
primirea elementului teluzic al românismului propriu. Ei bine, 
în această stare de lucruri vine Partidul Liberal, cel cu 
luminează-te şi vei fi, voiește şi vei putea, vine şi în loc să 
întărească elementul pământean, adică realitatea trebuintelor 
statului român, dând tinerimii adevărata şcoală de bună 
politică, îi dă numai o formulă goală de constituționalism 
abstract, care o să fie numai o nouă aruncare în abstracţiile 
statelor străine, în cărțile străine, în atmosfera străină, în 
regiunile depărtate ale Franţei, ale Englirerei, ba chiar ale 
Egiptului (ilaritate). 

Și pentru această goliciune formală să pierdem noi ocazia 
de fertilizarea, de înrodirea inteligenţelor tinerimii române cu 
patriotica muncă a organizării statului? 

Cum voiţi ca un om, care împărtășește acest mod de a 
cugeta, să fie alăturea cu d-voastră pentru revizuirea legii 
electorale sau orcărui alt formalism constituțional? 

Terminând acum expunerea celor două argumente în 
contra revizuirii în princip, mi-aș permite să mai zic un cuvânt 
asupra situaţiilor aparente în năuntru partidului d-voastră. 
Poate înaintez prea mult, dar omul când se încălzește, spune 
câteodată ce poate ar fi mai prudent să nu spue. 

Am citit prin jurnale și am auzit din conversatiile politice, 
că se par a fi două curente în Partidul Liberal, care se zice că 
se personifică în două individualități, dar eu nu găsesc 
cuviincios a le numi în persoană, ci prefer să vorbesc obiectiv. 

Despre unul se zice că este adevăratul părinte al ideilor 
liberale, iar celalt este capul cu rațiunea de stat. 

Părinte al ideilor liberale, formulatorui principiilor 
democratice — foarte frumos lucru. Dar pănă unde să meargă 
filiația acestui părinte liberal? Și unde se oprește productivitatea 
formulelor democratice? 


| 

S-au pus odată înainte principiile liberale în această ţară, 
foarte bine; s-au deșteptat, s-au alimentat spiritele, s-au 
produs puteri nouă, s-au ridicat ceea ce numea Gambetta les 
nouvelles couches, foarte bine; s-au produs o mulţime de 
formule, unele cam declamatorii, și s-au frământat mai ales 
tinerii din o concepție în alta, foarte bine. l 

Dar în fine pănă unde? Supoartă temperamentul poporului 
nostru fricțiunile perpetue de la o idee abstractă la alta înainte 
de a o mistui? 

Este curios lucru cu aceşti descoperitori de formule 
abstracte. Uneori s-au văzut asemenea părinți ai ideilor 
abstracte Ía lucru practic; se zice, că în unele tări a fost câte unul 


l şi se zice că atunci 


din aceşti părinți chiar ministru de interne, ; 
s-a văzut, ce deosebire mare era între valoarea unui om ca 
propagator de principii și valoarea lui ca om de stat practic, 
se zice că aceasta din urmă a ieșit cam controversată; fireşte, 
un om nu poate toate; se zice că a dus-o vreo patru luni cu 
încercări ministeriale de tot felul, cu licenţiaţi în drept ca 
subprefecţi, cu circulări administrative pentru tocmelele 
agricole în contrazicere cu dispozițiile legislative (ceea ce numai 
liberal nu poate să fie), se zice, în fine, că însuși a recunoscut 
că nu era omul la locul lui, și, spre onoarea lui este această 
recunoaștere, s-a retras Însuș și s-a Întors iarăş la ziaristică. 

D-lor, nu ştiu dacă am lipsit vreodată de la datoria de stimă 
şi de respectul cuvenit pentru eminenţii bărbaţi ce au ilustrat 
tara noastră. Sper că nu, și în orce caz simtimântul meu este 
pătruns de recunoașterea capacităţii și patriotismului lor. O 
extraordinară activitate, o mare putere de a desciplina un 
partid, o concepție întinsă şi o rară energie pentru realizarea 
ei... acestea sunt merite, care se impun respectului și 
considerației tutulor oamenilor nepărtinitori, fie amici, fie 
adversari. 


1 C, A. Rosetti. 

Dar orce individualitate are o limită firească, a importanţei 
ei practice, și orce om politic îşi are timpul lui. Să-l venerăm 
totdeauna dacă a fost venerabil, să-i punem statue, dacă voiti, 
dar să nu uităm niciodată deosebirea între teoriile formale și 
între exigenţele reale. 

Gr. Eliade. Este cusut cu aţă albă, 

T. Maiorescu. Moștenirea lăsată în formule abstracte și 
povețele trimise prin telegraf de la Paris trebuiesc primite sub 
beneficiu de inventar, precum s-a zis. 

Era o vreme când se cuprindeau constituţiile unei ţări în 
plicuri de scrisori; era o vreme, când un cap genial ca 
Condorcet trămitea împărătesei Ecaterina a Rusiei constituția 
întreagă a Rusiei într-o scrisoare ȘI avea naivitatea să-i zică: 
pune această constituţie în aplicare și fericirea Rusiei este gata. 

Cum s-au deziluzionat oamenii de atunci! Cum se știe 
astăzi că fericirile popoarelor nu mai stau în formulele 
abstracte! 

Cum se simte astăzi pretutindeni valoarea oamenilor de 
stat practici, cari știu să adapteze principiile la viața reală ale 
poporului în care lucrează! 

Pentru aceste două motive, d-lor, sunt contra revizuirii, și 
aș fi fericit când aţi fi şi d-voastră contra revizuirii și când am 
scăpa țara aceasta de agitarea sterilă a unor formule electorale, 
fără nici o valoare practică în starea de astăzi a poporului român 
(aplauze). 


i 

ÎN CAMERA DE REVIZUIRE 
Demisie din comisia Adresei 
(Sedinta Camerei de la 18 mai 1883) 


Ministerul din acel timp: 


I C. Brătianu, prezident şi răsboi, 

G. Chitu, interne, 

D. A. Sturdza, externe, 

E. Stătescu, justiţie, 

G. Lecca, finante, 

P. S. Aurelian, culte, 

Col. Dabija, lucrări publice, i _ 

J. Câmpineanu, agricultură, comerciu şi Domeniile 

Statului (noul minister înfiinţat la 1 aprilie 1883). 

Legislatura de 4 ani a parlamentului ales în 1879 se 
termină la 5 martie 1883 cu adoptarea, după a treia lectură, 
a propunerii prealabile pentru revizuirea a 25 articole din 
Constituţie. Nouele alegeri se fac în decursul lui aprilie, şi 
la 10 mai se deschid Adunările revizioniste. Prezident al 
Camerei este ales C. A. Rosetti, instigatorul principal al 
mişcării de revizuire, iar în comisia Adresei se aleg între alții 
d. lacob Negruzzi şi autorul scrierii de fară, a căror demisie, 
dată prin următoarele cuvinte, nu este primită, 


D-le preşedinte, în ședința de ieri majoritatea Camerei ne-a 
făcut onoarea, d-lui Jacob Negruzzi și mic, de a ne alege în 
comisia pentru redactarea răspunsului la Mesagiul Tronului. 

Chestia specială și principală, pentru care este convocată 
această Cameră, este fără îndoială revizuirea Constituţiunii; la 
această revizuire se referă și un pasagiu din Mesagiul Tronului 
și» după toate probabilitățile, şi răspunsul la Mesagiu va trebui 
să atingă această chestie. 

Din alegerea făcută președintelui Camerei și din 
semnificarea ce însuş d. președinte a dat acestei alegeri, că ar 
fi adecă un omagiu ce aproape unanimitatea Camerei ar fi adus 
d-sale pentru fericita idee de a pune chestia revizuirii în 
dezbaterea opiniei publice, suntem datori a înţelege că 
aproape unanimitatea, că marea majoritate a acestei Camere 
este favorabilă revizuirii (aplauze); pănă acum însă, afară de 
acest semn al alegerii de președinte, n-a fost nici o ocazie ca 
să ne spunem toţi părerea noastră în această privință. 

Suntem dar datori, d-nul Negruzzi și eu — sunt autorizat 
din partea d-sale să-l asociez la această declaraţie — să vă spunem 
că noi doi cel puţin suntem într-o desăvârșită divergență de 
păreri cu d-voastră majoritatea în această privință. 

Noi suntem antirevizioniști, suntem dar într-o opoziţiune 
hotărâtă cu majoritatea d-voastră. Neștiind ce înțeles pot avea 
voturile, cu care d-voastră ne-ati onorat numindu-ne în această 
comisie, neștiind dacă ele au înțelesul ca opoziţia să fie 
reprezentată în această comisie, nu ne rămâne, d-le președinte, 
decât a vă ruga să interveniţi pe lângă onor. Cameră ca să ne 
primească demisia a d-lui Neguzzi și a mea din această comisie. 

La Adresă. Legalitatea constituțională. 
Contestarea curentului revizionist 


(Sedinta Camerei de la 27 mai 1883) 


Membrii opoziției-coalizate, aleşi în parlamentul 
revizionist, hotăresc a nu lua parte la lucrările acestui 
parlament, contestându-i legalitatea. Însă junimiștii 
aleși iau din contră hotărârea de a-și exercita mandatul, 
și discursul următor e menit să justifice atitudinea lor, 
combatând de altminteri afirmarea din proiectul de 
Adresă al majorității, că ţara doreşte schimbarea 


Constituției. 


D-lor deputați, nu eram hotărât să vorbesc în discuția 
generală, fiindcă în privinta amandamentului ce propusesem 
în comisiune era destul să ne explicăm la discuţia pe articole. 
Însă d. general Lecca, preopinentul meu, vorbind de poziția 
noastră în Cameră, m-a făcur să iau cuvântul acum; dar pentru 
a nu vă obosi cu o cuvântare de două ori, voi intercala în 
această discuție generală puţinele cuvinte ce aveam de zis în 
privința amendamentului prezentat de d. Negruzzi și de mine. 

D-lor, cum aţi văzut din raportul ce însoțește proiectul de 
răspuns la Mesagiul Tronului, în comisia aleasă de dv. s-a 

putut produce o unanimitate de păreri asupra câtorva din 
părțile proiectului; însă în privinţa pasagiului relativ la Constitutie, 
s-a împărțit comisia în două părţi, și aici minoritatea a prezentat 
un amendament care, deși în redactarea lui este moderat, nu are 
cu toate acestea înțelesul blând, pe care i-l dă d. raportor. 

lacă ce zice d. raportor: 


„lar d-nii Titu Maiorescu și Iacob Negruzzi au emis 
dorința ca revizuirea să nu se întindă si asupra dispoziţiilor 
privitoare la legea electorală și în consecință au propus, în 
locul redacţiunii majorităţii, următorul amendament“: 

«Propunem ca pasagele din proiect, care încep cu cuvin- 
tele: fn această lucrare şi se termină cu cuvintele: și la păstrarea 
tutor drepturilor lui să fie înlocuire cu următorul alineat: 

În această lucrare, Adunarea din nou aleasă are de 
îndeplinit misiunea principală de a se pronunţa, dacă şi 
pănă unde reforma Constituţiunii în articolele, cari au 
fost indicate de Camera precedentă, ar corespunde 
adevăratelor trebuințe ale ţărei şi ar fi oportună în 
împrejurările de faţă.»“ 


Interpretarea ce d. raportor dă dorințelor „emise“ de noi, 
nu este exactă. Ce am vrut să zicem noi este coprins în amen- 
damentul propus de noi; şi dacă este vorba de a se interpreta 
amendamentul nostru și mai departe, atunci dorința noastră, 
adecă a d-lui Negruzzi și a mea, este nu numai ca revizuirea 
să nu se întindă și asupra a oarecăror dispoziții, ci ca revizuirea 
să nu se întindă deloc; și am fi foarte fericiți, dacă revizuirea 
nu s-ar face nici într-o privință, nici în ceailaltă. 

Dar mai înainte de a mă explica asupra acestui punct de 
vedere, să-mi dați voie ca în această discuţie generală, mai ales 
în urma cuvintelor rostite de onorabilul meu preopinent, să 
precizăm poziţia noastră în Cameră. 

Nu știu până unde d. general Lecca era în drept să afirme 
că suntem aproape unii de alţii. D-sa poate că deduce aceasta 

numai din faptul că ne aflăm aci împreună la Cameră. Acest 
fapt îl voi explica îndată. > _ 

În privinţa vreunei alte apropieri nu văd nimic în chestiile 
puse la ordinea zilei. Iar în privința marei chestii la ordinea 
zilei, adică a revizuirii, este știut că suntem adversari hotărâți. 

În ceea ce privește ființa noastră în mijlocul d-voastră iată 
ce am de zis, d-lor deputaţi. 

Proiectul de Adresă începe prin a vorbi despre ordinea 
alegerilor din urmă. Întru aceasta urmează Mesagiul Tronului, 
căci şi Tronul aduce omagiele sale nu administrației în ceea 
ce privește toate operaţiile electorale, ci Tronul aduce omagiele 
sale țărei, poporului alegător, care a dat și cu această ocazie 
dovadă de spiritul său de ordine și de legalitate. 

În acest înţeles care din noi nu s-ar fi grăbit să se asocieze 
la acest omagiu? Deci și noi am primit această parte a 
proiectului de răspuns, cu atât mai mult, cu cât aici nu se aduce 
nici aprobarea, nici dezaprobarea operațiilor electorale emanate 
de la autorități, nici se vorbește despre valoarea acestor 
operaţii în genere. Căci dacă ar fi fost vorba despre aceasta, 
atunci poate că s-ar fi dat ocazie de a se vorbi și despre oarecari 
neregularități petrecute pe ici pe colo, precum d. e. despre 
atitudinea prefectului de Galaţi, de care ne-a vorbit cu atâta 
tărie vecinul meu de pe această bancă (d. Nicu Catargi). 

Poate că ar fi fost atunci locul de a se vorbi și despre 
deosebirea între alegerile de acum și între alegerile făcute sub 
cabinetul conservator. 

Voci. Aide de! Este mare. 

Titu Maiorescu. D-voastră veti zice că este mare. Eu 
recunosc că este oarecare deosebire. 

Gr. Vulturescu. Dar nici că este comparaţie. 

Voci. Așa, așa! 

Titu Maiorescu. Dar părerea mea este că deosebirea nu este 
așa de mare, precum vi se pare d-voastră. 

Voci. Vă înșelaţi. 

N. Voinov. Cer cuvântul. 


D. presedinte. Dar altmintrelea vă rog să respectați pe acela 
care vorbește, și mai cu seamă când d-sa ne silește în formă să-l 
respectăm și să-l ascultăm cu plăcere. 

T; i . 

ztu Maiorescu. D-lor deputați, nu are să se facă discuția 
ac ât atâ i i 
; Casta ial mare decât atâta, deși poate ar merita să fie odată 
făcută în mod nepărtinitor. 
Eug ia : Di 
ră îndoială, a pune candidaturi oficiale prin prefecți este 
un act de francheță constituţională, 


fran care uneori poate să fie 
blamat. Sinceritatea trebuie să fie recu 


noscută, însă poate mer, 
- $ 3 B: 
prea departe; și recunosc că este un fel de progres constitu- 


tional, dacă în locul candidaturilor prefectorale sau oficial 
fätise, se face o candidatură — cum să o numesc? o a 
mai politicoasă pentru formele constituționale, ascunsă sau. 
nu ascunsă, pusă sub paza, sub pavăza unui comitet El eee 
central. Căci toată lumea ştie — nu e aşa, d-lor? 
comitet electoral central nu stă în nici un PA Ă 
Toată lumea este pe deplin convinsă că nici un prefect nu are 
a face cu comitetul electoral local. Ei bine, ce omagiu mai mar 
voiţi să aduc sistemei constituționale practicate de Do 
Insă, d-lor, pentru mine chestia nu are însemnătatea ce vad 


că o are pentru mulți altii. Îmi ă 
ti alții. pare rău, dar nu pot vedea | 
așa de grav. i sia 


— că acest 
u miniștrii. 


Tent mine, d-lor deputați, orce ţară are alegerile ce le 
merită, și în orce țară își permit guvernele atâta ingerință, fățişe 
sau ascunsă, câtă îl lasă alegătorii să-şi permită; şi Kar ai 
alegători de la sine independenţi, atunci, cu orce formă și 
regulament, vor cădea sub ingerinţa guvernului. i 


€ aceea mărturisesc că și alegerile acestea le găsesc tot așa 
de bune și tot așa de rele, | 


A precum erau și alegerile trecute. 


Titu Maiore - ității 
M escu, D lor, acest punct al legalităţii alegerilor 
ste pentru toată discuţia noastră un punct capital. Și dacă noi 


i : ini 
tva conservatori, suntem în mijlocul d-voastră, este tocmai 

fiindcă recunoaştem pe deplin această legalitate. Recunoscând 
însă aceasta, ne-am deosebit cu cea mai mare părere de rău de 
unii din coreligionarii noștri politici de pănă acum. 

Nu mă voi expune dreptei observaţii a d-lui președinte 
făcută predecesorului meu și nu voi vorbi în contra acelora cari 
sunt absenţi definitiv din această Cameră și nu-mi pot 
răspunde. Dar sunt în drept să vorbesc de toate actele, care stau 
într-o relaţie directă şi imediată cu această Cameră; și când văd 
că pentru Cameră sunt deputaţi aleși cari nu vin la ședinte; 
când din manifestele politice și publice ale acestor deputaţi aleși 
de către alegătorii lor vedem arătat motivul pentru care nu vin 
în această Cameră: cred că suntem în drept a vorbi, cu tot 
respectul cuvenit absenţilor, de acest fapt. 

D-lor, ce însemnează legalitate de alegeri? 

Constituţia noastră de la 1866 și legea electorală au pre- 
văzut întregul mecanism, după care vrea să aleagă reprezentația 
națională a ţării şi a prevăzut atât drepturile indivizilor întru 
aceasta, cât și dreptul Coroanei, cât și dreptul alegătorilor şi 
al aleşilor. S-a zis atunci: pentru a se garanta ca opinia publică 
să se manifeste, trebuie să lăsăm libertatea de întruniri și liber- 
tatea presei; și ca să nu fie ingerinţe din partea adminsitraţiei 
s-a dat confecționarea listelor electorale la primari; și fiindcă 
tribunalele se păreau prea dependente de miniștri s-a dat încă 
o garanţie: recursul la curtea de casaţie, instanță inamovibilă, 
care aici judecă chiar fondul și ordonă cine să rămâe înscris și 
cine să se șteargă din liste în urma recursurilor. Am dat mai 
mult prin Constituţia noastră: am desfiinţat Consiliul de Stat 
şi s-a desființat odată cu el şi orce autorizare prealabilă pentru 

urmărirea unui funcționar culpabil de ingerinte; s-a lăsat la 
libera dispoziţie a fiecăruia din noi ca să tragă înaintea 
tribunalelor ordinare pe orce funcţionar, prefect, subprefect 
şi chiar ministru. Ce mai voiește o ţară ca să-și asigure 
libertățile? Ce poate să ceară mai mult de la o Constituţie? 
Presa? Iat-o liberă. Adunările publice? Nu e nici o întrunire 

politică care s-a proprit, și cine a voit s-a adunat unde a voit; 
nici o piedică întru aceasta. A înscris primarul pe nedrept în 
listele electorale? Avem curtea de casație independentă. Îţi face 
un funcționar nedreptate? ÎI traduci înaintea tribunalelor. Iată 
garanţii ce Constituţia de la 1866 le-a dat pentru a asigura 
libertatea alegerilor. 

O dată însă alegerile făcute în aceste condiții; o dată 
mandatul dat, alegerea venită aci, discutată de d-voastră şi 
validată de către Cameră, mă întreb: deputatii proclamati după 
ce forme legale mai pot fi puși în chestie într-un stat regulat, 
constituțional? Și cum oameni de ordine ar putea pune în 
discuţie asemenea lucru? (Aplauze.) Ceea ce este elementar 
pentru o societate constituită, este de a avea pentru orce faptă mai 
marcantă a vieței publice, când intră în conflict cu legalitatea, un 
organ care să se pronunțe asupra reparării necesare. Pentru 
contenciosul privat sunt tribunalele; pentru cerinţele politice este 
tot mecanismul politic electoral și legislativ al vietei statului. 
Dar când un individ sau un partid nu rămâne mulţumit, de 
exemplu cu alegerile făcute, atunci ce formă ar avea un stat 
constituit ca să prevadă nemulțumirile lor contra tutulor 
formelor legale, cu care s-a constituit tara legală, Cameră și 
Senat? Nu există alta decât tot discuția în Cameră sau o nouă 
operaţie electorală. Sau dacă vrei să zici, că după toată 
funcţionarea acestor forme legale, totuș n-a ieșit reprezentaţia 
țărei cea adevărată, apoi atunci trebuie să revizwieşti Constituţia, 
care s-a arătat incapabilă de a da o reprezentaţie legală. 
(Aplauze.) Noi cari suntem absolut antirevizionişti, suntem 
bine-veniţi de a vă spune că recunoaștem adevărata expresie 
momentană a țărei în Cameră și în Senat constituite. 

Acest punct, d-lor, nu este secundar. Întrebarea: ce este 
ordinea legală într-un stat, este fundamentală, mai ales 
pentru Partidul Conservator, un partid în esenţa sa de 
ordine. Dacă cineva asupra acestui punct nu se găsește într-o 
perfectă unire de vederi cu colegii săi, atunci vine momentul 

de a se întreba: pănă unde mai pot merge împreună? A tăgădui 
legalitatea Camerei și a Senatului, este după convingerea mea 
un început de anarhie, și nu poate să existe stat regulat din 
momentul ce aceasta se pune în discuţie. (Aplauze). 

N-am fi îndrăznit, noi cari am rămas în minoritate, 
văzându-ne așa de reduși la număr, să afirmăm ca un princip 
conservator acest lucru în contra celor cari sunt mai în vârstă 
şi mai autorizaţi de a vorbi în numele Partidului Conservator, 
dacă n-aș putea să aduc oarecum o dovadă palpabilă, o dovadă 
literală, că exprimăm prin aceasta un princip recunoscut mai 
nainte de însuși Partidul Conservator. 

Această convingere a mea de astăzi asupra legalităţii 
Camerei este identică cu aceiaș convingere a mea când eram 
noi la guvern conservatorii, convingere exprimată prin cuvinte 
pe cari le-am zis atunci de pe banca ministerială în aplauzele 
și cu aprobarea Partidului Conservator întreg, în contra unora 
din d-voastră, majoritatea de azi, atunci violentă opoziție în 
contra noastră. 

După ce voi fi dovedit aceasta, voi fi în drept să mă întreb: 
trebuie oare să fie toate așa de schimbătoare pe roata lumii? 
chiar și principiile de la şapte ani la șapte ani? E vorba că îndată 
ce se schimbă oamenii după o bancă pe alta, trebuie să se 
schimbe și convingerile lor? Cine poate să urmeze pe această 
cale de varietăţi, să urmeze; sper însă că veţi înțelege că nu toată 
lumea o poate şi că e bine să se păstreze în acele chestii, cari 
sunt fundamentale și primordiale pentru convingerea politică, 
nestrămutatul caracter politic al cuiva. (Aplauze.) 

D-lor, la 1875 fuseseră alegerile, pe cari d-voastră le numiți 
faimoase, sub ministerul d-lui Lascar Catargi, și atunci opo- 
ziţia d-voastră, d. loan Brătianu, cap al partidului de opoziție, 
d. Vernescu, d. Kogălniceanu și chiar d. Chițu au dat pilda, 
permiteți a o spune franc, au dat pilda cea rea, domnialor au 
fost aceia cari au început să tăgăduiască legalitatea unei Camere 
constituite în ţară. 

A. Stolojan. Noi am venit în Cameră. 

D. președinte. Acestea le-aţi înțeles de mult d-voastră, de 
ce nu întrerupeaţi atunci? (Aplauze.) 

T. Maiorescu. D-voastră, opoziția de atunci, aţi venit în 
Cameră și aţi prezentat un amendament, care zicea că alegerile 
n-au fost adevărata expresie a țării, și atunci... daţi-mi voie să 
vă citesc din Monitorul de atunci, nu voi abuza mult de paciența 
d-voastră, dar uneori e foarte instructiv să vedem cum se repetă 
formele și împrejurările, numai că se interpretă odată într-un 
sens și altă dată în alt sens... atunci, zic, acela care are acum 
onoarea de a vă vorbi, era pe altă bancă, pe banca ministerială, 
şi era autorizat să formuleze în numele colegilor săi, ca un 
princip conservator de ordine în stat, următoarele cuvinte: 


„S-au falsificat alegerile, afirmaţi dv. Nu este exact, 
afirmă alţii. Daţi-mi voie a atinge punctul de căpetenie 
şi a face legistului Vernescu și tutulor oamenilor de stat 
din opoziţie următoarea întrebare decizivă pentru orce 
stat constituit: cine să judece această contestaţie? Ați 
introdus sistemul constituțional cu Camera care 
validează alegerile. Fi bine, alegerile s-au validat de 
Cameră. Nu admiteti instanța? Foarte bine. Dar atunci 
spuneţi-ne: ce altă instanţă admiteți ca să valideze 
alegerile făcute după legea electorală, lucrată de 
d-voastră? (Aplauze.) Aţi zis la 1866: fundamentul 
libertăţilor publice este întâi libertatea întrunirilor, aţi 
avut-o cum nu o are nici o țară a Europei într-un grad 
așa de întins. Garanţie pentru confecționarea listelor 
electorale ați avut după Constituţia d-voastră, pentru că 
ele s-au făcut de primari, iar nu de guvern, Garanţie 
pentru dreptul de înscriere în listele electorale ați avut; 
erau după Constituţia d-voastră tribunalele și Curtea de 
Casaţie. Unde v-aţi crezut nedreptăţiti, aţi apelat sau ati 
putut apela — și dacă nu aţi făcur-o este vina d-voastră 
şi denotă lipsă de spirit cerățenesc — la tribunale și apoi 
la Curtea de Casaţie, instanţa judecătorească cea mai 
înaltă, inamovibilă, pe care guvernul nu o poate schimba. 

Dacă este astfel, atunci permiteţi-mi a spune că eu nu 
sunt așa de slab în expresiuni precum este chiar programul 
d-voastră. Căci dacă declarați d-voastră că, cu toată 
libertatea presei, cu toată libertatea întrunirilor, cu toate 
tribunalele ţărei, cu toată Curtea de Casaţie independentă, 
cu toate primăriile, care toate acestea constituiesc garanții 
constituționale pentru alegeri, reprezentația naţională 
totuș este falsificată, atunci declaraţi că ţara noastră este 


incapabilă de a avea o Constituţie liberală ca aceasta”. 


Voci: Bravo, bravo. (Aplause prelungite.) 


„Încă o dată rog ca d. Vernescu să-mi răspundă: cine 
judecă afirmaţiile d-voastră? Aţi prevăzut că se validează 
alegerile de Cameră; s-au validat; de ce le invalidaţi a doua 
zi? Din momentul în care alegerile s-au validat de Cameră, 
singura autoritate competentă conform legii, nu mai este 
permis nimănui să vie a le contesta, și, dacă totuş o face, 
atunci trece în stadiul anarhic și devine un revoluționar. 
(Aplauze prelungite.)“ 

(Vezi Monitorul din 14 iunie 1875). 


Așa, d-lor, se urma discuția pe atunci. (Mare zgomot.) 

D. președinte. D-lor, Camera este capabilă de a asculta orce 
discursuri, prin urmare vă rog să binevoiţi a tace. 

T. Maiorescu. Așa se făcea discuţia atunci, și atunci era pusă 
în joc legalitatea alegerilor, și atunci absolut astfel, ca și acum 
trebuia pusă întrebarea: Cine să judece legalitatea unor 
alegeri altul decât totalitatea organelor prevăzute de Constituţia 
din 1866? Şi dacă cu totalitatea organelor prevăzute în Constituţia 
de la 1866 nu găsiţi putinţa de a scoate o reprezentaţie legală 
a ţărei, atunci e neapărată o reformă constituţională sau, dacă 


nu, o revoluție, căci alt mijloc nu este. Acele cuvinte le găsesc 
în Monitor la finele citirii acoperite cu bravo și aplause 
prelungite. Acele cuvinte erau expresia adevărată, oarecum ex 
professo, a Partidului Conservator, și absolut acele cuvinte 

trebuie zise astăzi, și dacă erau adevărate și primite atunci, 
trebuie să fie adevărate și primite și astăzi. 

Am fost foarte simțitor la cuvintele spuse de d. general 
Lecca în una din ședințele trecute; d-sa zicea: eu nu sar din car 
în car, eu merg drept pe drum, și în adevăr, d-lor, nu trebuie 
să sărim din car în car. 

Iată carul de la 1875 de față, este identic cu cel în care mă 
aflu la 1883; dacă legalitate era la 1875, aceiaș legalitate este 
la 1883, și dacă unii membri ai Partidului Conservator sunt 
astăzi de altă părere, părăsesc Camera și-i contestă legalitatea, 
atunci eu nu-i pot urma pe acest drum, ci rămân în carul de 
mai nainte și pe drumul de mai nainte. 

Dacă dar s-a schimbat ceva, este numai cărăușul; acum 
mânăm noi singuri, căci cărăușul de până acuma a schimbat 
drumul cunoscut noă. 

lată pentru ce, d-lor, noi credem că rămânem credincioşi 
principiului conservator, stând aci în Cameră cum stăm și 
luând parte la discuţia de față. | 

Al doilea și ultimul punct, pe care mai sunt dator a-l releva, 
și acum intru în discuţia proprie, este amendamentul ce l-am 
propus noi la Adresă. 

D-lor, d-voastră afirmaţi în proiectul de răspuns al 
majorității că misiunea ce o are de îndeplinit această Adunare 
este mai cu seamă de a reforma legea electorală; spuneți: 


„0 experienţă de 17 ani a arătat că nu corespunde 
această lege cu starea socială de astăzi a ţării şi că 
Adunarea ţinând samă de voinţa mandantilor săi își va 
da toate silințele spre a găsi o soluţiune, care să asigure 
independenţa alegătorilor.“ 


D-lor, eu am aci o opinie cu totul deosebită. Eu nu cred că 
opinia publică și înțelegerea clar formulată a mandantilor noștri 
ne prescrie reforma Constituției, și fiindcă ar fi bine ca la începutul 
discutiilor noastre să procedăm cu o desăvârșită claritate și, dacă-mi 
permiteţi expresia, cu onestitate politică și să nu ne ascundem după 
propriul nostru deget, să ne punem cu toţii împreună întrebarea: 

Este oare adevărat că în spiritul propriu al majorității alegătorilor 
noștri să fie ideea preciză a reformei constituţionale? Este opinia 
publică puternic formată în sensul acesta? 

O voce. Da. 

T. Maiorescu. D-lor, este foarte greu de a se pronunţa 
cineva aici, și eu admir pe acei cari dau așa de repede un 
răspuns hotărâtor. Să ne explicăm puțin lucrul. 

D-lor, este o mare deosebire între un glas omenesc și un 
ecou; glasul este ieșit din vibrația organelor unei fiinţe cugetă- 
toare; ecoul este o vibraţie mecanică, brută, ieșită din vibrația 
aerului gol care străbate stâncele; glasul este organic, ecoul este 
anorganic; glasul este viață, ecoul este moarte. (Aprobări.) Fără 
îndoială, dacă un glas puternic și autorizat, precum este 
necontestat acela al onor. nostru preşedinte de Cameră, vine 
și ne spune într-un număr de jurnal, în 2, în 10, în 20 numere 
ale Românului, foaie răspândită în tară, că trebuie reformă 
constituțională în România, atunci este foarte natural, ca acest 
puternic glas să deștepte multe ecouri. (Râsete.) 

Este asemenea în ordinea naturală că, cu cât spaţiul va fi 
mai umflat și stâncele mai goale, cu atât și ecourile să fie mai 
multe și mai răsunătoare. (Întreruperi.) 

De ce mă întrerupeți, d-lor? Eu vorbesc de mecanismul, 
cu care se răspândesc ecourile, și nu fac nici o aluzie la 
d-voastră, cari nu sunteţi ecouri, ci trebuie să fiţi glasuri. Dacă 
facem deosebirea între glas și între ecouri, adică între ceea ce 
vine de acolo, de la scaunul prezidenţial, și între ceea ce trebuie 
să pornească de aci, de la băncile deputaților, și dacă admitem 
că opinia publică este aceea care a venit din țară spre guvern 
şi Cameră, că are Camera glasul ei propriu întru aceasta ca 
reprezentantă a ţării: atunci trebuie să aflăm și semnul 
propriu şi caracteristic al unei asemenea mișcări de opinie 
publică, care să nu fie numai un ecou meșteșugit. 

Care să fie acest semn, d-lor? Să nu căutăm exemple din 
ţări străine, ci după obiceiul nostru să căutăm exemple cari să 

fie confirmate prin ceea ce s-a petrecut în țara noastră, sub 
controlul propriei d-voastră experienţe. 

D-lor, nu am mai avut noi o mișcare de reformă 
constituțională? Da; am mai avut una acum patru ani, când 
cu reforma art. 7. Vă aduceți aminte că și atunci ca şi acum 
erau două chestii: să se facă revizuirea sau nu? Aceasta era prima 
întrebare, căci erau și atunci antirevizionişti. 

A doua întrebare era: cum să st facă revizuirea art. 7? 
Curentul de opiniuni pentru prima întrebare, precum și 
necesitatea situației au îndemnat Camera să zică după formula 
Constituţiunei: este loc a se revizui art. 7. 

N. Voinov. Era ecoul glasului de la Berlin. 

T. Maiorescu. D-le preşedinte, sunt foarte linguşit să mă 
văd întrerupt, mai cu seamă de un vicepreședinte al Camerei. 

D. presedinte. Nu mai pot să intervin, pentru că d-ta ai pus 
în joc pe acela care, aflându-se aci, nu poate vorbi; prin urmare 
nu pot să vă apăr. (Ilaritate.) 

T. Maiorescu. D-le președinte, noblesse oblige. 

După chiar cuvintele d-voastră asupra semnificării ce aveţi 
pe scaunul de președinte, d-voastră sunteţi iniţiatorul reformei 
constituționale și eu nu merit nici o observaţie, când vorbesc 
de d-voastră ca de însuşi iniţiatorul recunoscut al acestei 
revizuiri. Și dacă este așa, trebuie să vă supuneți consecintelor 
acestei mari onori. 

D. presedinte. Eu mă supun, decât un bărbat ca d-ta putea 
să găsească argumente mai puternice decât acestea. (Aplauze.) 
_ T. Maioreseu. D-le, foarte bine a zis d. vicepreședinte că 
T'ractatul de la Berlin a cerut revizuirea, dar după ce Camerele 
au deciarat că este loc la revizuirea art. 7, atunci când s-au făcut 
alegeri nouă, atunci a început să se arate adevăratul curent al 
opiniei publice — curent care era puternic, care nu venea de 
la prezidenţi sau de la miniștri spre tară, ci venea de la ţară or 
de la reprezentații ei spre banca ministerială şi era așa de 
puternic, încât a răsturnat și unul sau doi din miniștri. Unii 

din guvern strigau categorii (d. Kogălniceanu), alții liste 
(d. Boerescu), curentul tării cerea naturalizarea individuală. 

Mulţi din d-voastră ați fost aleși atunci, am fost și eu ales 
la Iaşi, și cea dintâi întrebare ce mi-o puneau alegătorii a fost: 
naturalizare individuală, categorii sau liste? Asupra acestor 
puncte se făcea discuția. 

Dar în cazul nostru, d-lor, care sunt ideile ce hrănesc 
curentul popular? Care părere formulată o aveţi d-voastră? 
Care părere este ieșită la ordinea zilei? Asupra ce se face sau 
s-ar fi făcut lupta electorală? A! numai asupra ideii generale: 
revizuire sau nerevizuire? Apoi, d-lor, aceasta era în joc la 
Camera trecută; şi dacă ar fi fost să procedăm foarte corect 
constituţional, este sigur că în Camera trecută nu prea era bine 
ca tocmai atunci, la sfârşitul celor patru ani, când tot eram să 
mergem acasă, să venim și să zicem „revizuirea Constituţii“, 
căci nu fusesem aleși acum patru ani cu prevederea ca să 
mergem mai departe cu revizuirea Constituţiei peste revizuirea 
art. 7, şi nu cred că aveam noi mandat de la ţară ca să ne pro- 
nunțăm asupra chestiei, dacă este sau nu bine de a se revizui 
şi alte articole, noi cari tocmai expiram cu cei patru ani ai 
legislaturei. Corect ar fi fost ca acum să se fi făcut alegerile fără 
să ne fi pronunţat noi de mai nainte, dacă e trebuinţă de 
revizuire sau nu, și îndată ce s-ar fi făcut alegerile, îndată ce 
am fi venit aci, să fi făcut întrebarea prealabilă despre 
revizuire. Dar această procedură noi am scurtat-o, Camera și 
Senatul precedente au zis că trebuie revizuire. Ei, acum lupta, 
opinia publică, curentul cel mare popular care a fost? Ce fel 
de revizuire? Cari sunt formele clare, ideile precize ale 
alegătorilor? Căci cu dorințe vagi nu se poate hrăni opinia 
publică. 

Când am venit pentru revizuirea art. 7, puteam chiar a 
doua zi fiecare din noi să formulam însăș redacția articolului 
în sensul opiniei publice din țară, puteam a doua zi să ne 
numerăm şi să zicem: cutare deputat independent voim 

naturalizarea individuală, cutare guvernamental voim categorii 
și cutare liste; și din lupta între opinia publică și cerința aceasta 
a guvernului s-a făcut în sfârșit tranzacţia cu guvernul de a se 
primi naturalizarea individuală cu mica concesiune de a se 
primi la început și naturalizarea a câtorva nume pe o listă 
colectivă, adică a acelora, cari au servit în armată. lată o 
reformă a Constituţiunii simțită și susținută de opinia 
publică. Dar acum? Care este ideea opiniei publice? Dorinţi 
platonice? A! Ca să se asigure independența alegătorilor? să se 
moralizeze voturile? Foarte frumos. Și mai departe putem 
merge pe această cale platonică: voim cu toții să se lăţească 
cultura română; dorim să se înavuţească țăranul român; dorim 
iarăș cu toții să se mărească poporul român și de la 5 milioane 
să se urce la 15 milioane; voim cu toții să avem un guvern 
capabil, funcţionari oneşti, alegeri independente, garantate 
contra orcărei presiuni putincioase. Dar ce sunt toate acestea, 
d-lor? Idei constituționale? Acestea sunt dorinte de jurnale, 
acestea sunt cuvinte, iertați-mi expresia: goale. 

Acestea sunt ceea ce zicea un om cu mare bun-simt, d. 
Lascar Catargi, „acestea sunt generalități“. (Ilaritate.) Apoi cu 
generalități de acestea, cu pia desideria, cu noțiuni cam 
umflate și în acelaș timp goale de înteles, nu se face o revizuire 
ca rezultat al opiniei publice. Ce v-au spus mandanții dv. să 
faceţi cu Senatul? Cum să-i schimbati censul, până unde și cât? 

Voci. Are să se spue. 

T. Maioreseu, Are să se spue? A! Am auzit, d-lor, că să fac 
întruniri frecvente la Senat, fără îndoială vor ieşi idei de acolo, 
ba încă multe idei, mă tem chiar prea multe; așa de multe încât 
vom fi în drept să ne întrebăm: care este curentul opiniei 
publice, căci prea are multe? 

Apoi fiecare din noi putem să avem idei de reforme, căci 
nu avem decât să citim o carte și să ne formăm o idee, dar 
aceasta vrea să zică o idee formulată în țară pentru revizuirea 
Constituţiunii? Dar se zice: avem să numim o comisie, şi aceea 

să se gândească mai bine, și pe urmă aceea comisie să publice 
ideile ei, ca să le dezbată și jurnalele. Se va forma poate atunci 
opinia publică, mai știi? 

A. Papadopol Calimach. Dar se va forma mult mai bine 
decât în tipografia statului. 

T. Maioreseu. Cu drept cuvânt zice istoricul d. Calimah 
Papadopolu aceasta, dar d-sa, ca bun istoric, ştie că dacă este 
vorba de opinia publică, de reforme, apoi ceea ce este de făcut 
de acum înainte trebuie să fi fost făcut de mai nainte pentru 
ca să vie cineva să zică: ţara ne impune aceasta. 

Voci. S-a făcut opinia publică. 

T. Maiorescu. Dacă a fost făcută, atunci era trebuinţă ca 
ideile, asupra căror ţara s-a pronunțat cu energie, să fie 
redactate în presă, în broșuri, în alegeri, încât să sară în ochii 
tutulor. 

Unde vedeţi așa ceva astăzi? Când s-a făcut revizuirea art. 7, 
din momentul când am intrat în Cameră și Senat, sărea în 
ochii tutulor formula cutare și cutare. Pe când acum trebuie 
să căutăm acele formule prin întruniri la Herdan, și astfel poate 
să se facă orce fel de schimbări; dar pentru mine, d-lor, aceasta 
nu însemnează o revizuire cerută de ţară. 

În necesitatea, în care vă văd pe dv. că sunteți de a căuta 
încă formulele unor asemenea idei și de a le mai spune încă 
opiniei publice ca ea să se pronunţe asupra lor; în neştiința, 
în care ne aflăm astăzi, cum să vă pronuntaţi, așa încât opinia 
publică să fie favorabilă: în asemenea situaţie am crezut că este 
a anticipa răspunsul către Tron zicând așa precum face d. 
raportor în numele majorităţii: țara prin mandanţii săi ne-a 
spus ce să facem și cum să facem. 

A zice aceasta, este a face un pas pripit, și este din contră 
mai conform cu situaţia de azi a spiritelor noastre a tutulor a 
nu prejudeca chestia în nici un sens și a zice, precum 
propunem noi minoritatea: „În această lucrare, Adunarea din 
nou aleasă are de îndeplinit misiunea principală de a se 

pronunța, dacă și pănă unde reforma Constitutiei în articolele, 
cari au fost indicate de Camera precedentă, ar corespunde 
adevăratelor trebuinte ale țării și ar fi oportună în împrejurările 
de faţă.“ 

D-lor, terminând, daţi-mi voie să ating și eu un lucru, pe 
care l-am auzit de atâtea ori în noua noastră Cameră. Se tot 
vorbește de tinerimea, care este acum în mijlocul nostru. Ce 
e drept, noi cam îmbătrânim! Dar în fine tinerimea, tinerimea! 
Am auzit pe un d. deputat vorbind de la tribună şi declarând, 
„în numele tinerimii“, că d. preşedinte la „rogațiunile 
tinerimii“ a primit iarăș prezidiul Camerei; așa spunea acel d. 
deputat. 

D-lor, tinerimea are multe foloase; mai întâi are fericirea 
de a fi tânără și de a simți poate mai bine, mai viu, mai verde, 
și de a avea înaintea sa un mai larg câmp de aspirațiune, de a 
fi mai entuziastă, dar fără îndoială are și partea sa slabă, fiindcă 
are mai puţină experiență; așa încât noi bătrânii putem zice 
că dacă trebuie să ne inspirăm de entuziasmul tinerimii, ea 
trebuie să înveţe experienţa de la noi și să câștige astfel oarecare 
prudenţă în pasurile ce le face. 

Dacă este să dăm noi cei mai bătrâni un exemplu 
tinerimii, aș dori ca acel exemplu să fie acesta: o perfectă 
concordanță între cuvinte și fapte, între ceea ce spunem și între 
ceea ce facem, între ceea ce este forma și între ceea ce este 
fondul vieței noastre publice. 

Zicem că alegem o comisie pentru a pregăti ideile de 
reformă — să o facem de bună-credință. Zicem că aceste idei 
de reformă să fie aruncate în dezbaterea opiniei publice — să 
o facem și aceasta cu perfectă bună-credință, așa încât, până 
când opinia publică nu se va pronunţa, noi cari voim să fim 
rezultatul fidel ai mandanţilor noștri, până atunci în 
convingerea noastră intimă chestia să nu fie prejudecată! Dacă 
este aşa, dacă voim să ne mai adresăm cu ideile noastre la 
opinia publică, întru adevăr, iar nu numai pro forma, dacă prin 

elementul tinerimii, care vine în mijlocul nostru, vine și acea 
bună-credinţă, care este cel mai bun semn al acestei tinerimi 
entuziaste: atunci cuvintele să fie o realitate și noi întru nimic 
în Adresa de azi să nu prejudecăm viitoarea pronunțare a 
opiniei publice, la care ne mai adresăm. Atunci ce mai aveţi 
de întâmpinat în contra unui amendament, care zice numai 
că misiuna noastră principală este de a examina, „dacă și până 
unde“ să se facă reforma constituțională. Aceasta însemnează 
cu alte cuvinte, că vom alege o comisie care poate elabora un 
proiect, care însă se va dezbate de opinia publică şi poate se 
va respinge, poate se va primi, dar nu noi să anticipăm asupra 
opiniei publice și apoi să zicem: opinia publică s-a pronunţat. 

Pentru aceste cuvinte am îndrăznit, d-lor, să prezent acel 
amendament. Dacă el va avea onoarea de a fi primit de 
d-voastră, vom fi mulțumiți să votăm toată Adresa împreună 
cu d-voastră; iar dacă vom rămânea în minoritate cu 
amendamentul, vom vota contra Adresei. 


62 
ÎN CAMERA DE REVIZUIRE 
Asupra votării celor 25 articole de revizuit 


(Sedinta Camerei de la 28 martie 1884) 


Adunările revizioniste, deschise ia 10 mai 1883, ajung 
de-abia la 28 martie 1884 să se ocupe de însăș revizuirea 
în dezbaterea publică a parlamentului. Pănă atunci se 
discutase între delegaţii Senatului și ai Camerei textul 
pentru modificarea vechilor articole; cu mare greutate se 
stabilise o redactie primită de guvern și de majoritatea 
delegaților, pe când „Rosettiştii“, după ce au triumfat în 
chestia presei, rămăseseră în minoritate cât pentru colegiul 
unic. Raportorul majorității era d. Stolojian. 

Deocamdată se naște o discuţie prealabilă asupra 
modului de a vota, şi aici Camera primeşte ideea 
propusă în următorul discurs: 


D-le președinte, mă înscrisesem încă de alaltăeri, în 
momentul când s-a depus raportul, pentru a vă vorbi într-o 
chestie prealabilă; însă după ce s-a depus raportul, în chiar 
decursul discuţiunii de alaltăieri, chestia această prealabilă s-a 
atins de alții, și era natural ca mai mulți să ne gândim la acest 
lucru. Era adică chestia de a se ști dacă este, sau nu, necesară 
discuţia generală asupra tutulor modificărilor constituţionale 
propuse. Eu însă vream să adaog și un alt element în discuţie, 

care pentru mine este mai important decât întrebarea discu- 
tiunii generale; cu voi să întreb: votul final e necesar asupra 
totalității? Este un vot colectiv asupra articolelor propuse la 
modificare, sau nu? 

D. președinte. Nu! 

T. Maiorescu. Iată chestia pentru care mă Înscrisesem, 
presupunând că nu era altcineva în acel moment care să o 
ridice. Dacă însă sunt astăzi alții înscriși asupra acestei 
materii, eu știți că nu mă îmbulzesc la vorbă și cedez altuia cu 
plăcere. Nefiind nici o cerere, dați-mi voie să ridic eu această 
chestie înaintea Dv. 

D-lor, noi cari suntem antirevizionişti, renunțăm la o 
discuție generală în privința totalităţii articolelor; mai adaog 
că, din parte-mi, cred că nu este bine, nu e conform cu spiritul 
modificării Constituţiunii de a se face la sfârşit un vot total 
asupra tutulor articolelor propuse a se revizui. În adevăr 
mareria de revizuit este atât de diferită, încât la întrebarea pusă 
de onor. d. Rosetti, care este sistemul unitar, după care voiți 
să faceti revizuirea, și cum s-ar putea face o revizuire pe articole 
fără ca să fie discuţie generală asupra acestui sistem unitar? eu 
din partea mea răspund că, după cât văd în proiectul propus, 
desi sunt unele lucruri cari se pot grupa ele în parte într-un 
sistem, dar totalitatea acestor 25 articole de revizuit nu poate 
coprinde şi nici nu este de natură a coprinde un sistem unitar. 
Căci, d-lor, de ce este vorba? Ni se propune să revizuim 25 
articole din Constituţie. Între acestea, după raportul făcut de 
d. Stolojan, sunt 13 articole, cele din urmă puse în raport, cari 
se refer la modificarea principiilor legii electorale, întru cât sunt 
înscrise în Constituţiune. Din celelalte: 12 articole, cari rămân, 
2 articole privesc principiile libertății presei; mai rămân 10 
articole, cele puse la început. Aceste 10 articole se raportă la 
materii așa de absolut disparate, încât din parte-mi nu văd nici 
o putinţă logică de a găsi o unitate de sistem, care să poată să 
fie supusă unei discuţii generale. (Aplauze.) În ce legătură să 

punem noi chestia: în loc de Principatele-Uhnite, are să se zică 
„Regat“, cu chestii „se desfiinţează garda națională“, cu a treia 
chestie: „inalienabilitatea pământurilor foștilor clăcași se 
prelungește pe un alt termen mai mare decât era până acum“, 
cu o a patra chestie: „Consiliul de Star nu se înfiintează, dar 
ar fi bine să fie o comisie, care să elaboreze legile“, și celelalte? 
În ce argumentare posibilă se va găsi lanţul de unitate între 
garda civică și comisia legislativă cu inalienabilitatea 
pământului țăranilor? (Aplauze.) 

Fără îndoială în cheliile de regulament, la cari s-a referit 
d. Rosetti, și anume în privinţa părţei întâi, unde d-sa cerca 
un termin mai lung pentru a ne prepara la această discuţie, 
după părerea mea d-sa a vorbit cu succes Și a avut dreptate. Am 
fost dintre aceia, cari au votat ca şedinta să fie astăzi, și nu ieri. 
Însă d, Rosetti a mai citit și art. 65 din regulament, unde se 
zice: discuția se împarte în două: întâi asupra proiectului de 
lege în total, și al doilea asupra fiecărui articol în parte. Și veți 
găsi mai jos un alt articol care zice că se va face pe urmă votul 
în total. Aici, d-lor, mă deosibesc cu totul de interpretarea 
d-sale. Într-o materie ca revizuirea Constituţiunii noi trebuie 
oare să ne oprim la o interpretare din cele mai restrânse ale 
regulamentului? Și chiar dacă ati admite această interpretare 
din cele mai restrânse, atunci leacul ar fi ușor de găsit. Nu va 
avea Camera decât să zică: împart proicctul, care se arată că 
este unul, în trei sau cinci proiecte; voi face asupra chestiunii 
electorale, care coprinde 13 articole, un proiect și va fi discuţie 
generală și discuţie pe articole asupra principiilor sistemului 
electoral. Voi face un alt proiect din legea presei, și voi face 
un proiect, sau 10 dacă voiţi, pentru cele zece articole 
disparate din celelalte articole din Constituţiune, şi atunci 
ne-am aflat în perfectă și literală conformitate cu regulamentul. 
Dar dacă este vorba să interpretăm — și tocmai noi, 
antirevizioniștii, suntem în poziţia practică de a vedea cum 
interpretăm această chestie — dacă, zic, este vorba de a 

interpreta, atunci permiteţi-ne a vă spune că interpretarea cea 
mai raţională îmi pare că trebuie să se facă într-o altă ordine 
de idei. 

Când s-a discutat întreaga Constituţie a țărei la 1866, s-a 
prezentat următoarea întrebare generală (și ca a cerut o discuţie 
generală, adică „lanţul“, despre care, în limbagiul d-sale foarte 
clar, ne-a vobit d. Rosetti, lanţ de care erau să se anine acum 
verigele individuale ale diferitelor articole constituționale), s-a 
prezentat adică întrebarea: cari sunt ideile generale de drepturi 
și datorii cetățenești, cari trebuie să fie puse într-un pact 
fundamental, și cari din contra se pot rezerva pentru o legislaţie 
specială? 

Aceasta s-a făcut la 1866. 

Odată acest lucru făcut, când ar mai veni o reformă în total 
a Constituţiunii, s-ar naște iar discuţia generală asupra acestor 
principii generale. Dar o modificare parțială a câtorva articole 
din Constituţiune, ce însemnează aceasta? Însemnează — 
pentru a continua exemplul cu verigele — că dintr-un cerc 
comun, de care erau aninate 135 de verigi, s-au scos 25 de 
verigi izolate, și vi se zice d-voastră: reparați fiecare verigă, dacă 
puteți și dacă voiți; dacă nu, puneti-o înapoi nereparată, 
înapoi, unde? În sistemul unitar al Constituţiunii celei vechi. 

Asupra cestiunii, dacă să se facă or nu reparare, trebuie oare 
discuţie generală? Da; dar această discuţie generală s-a făcut 
în Camera trecută, când în contra părerii noastre, și după 
convingerea mea și astăzi: spre marea confuzie a țării, 
majoritatea a admis ca să se facă revizuire la cele 25 de verigi 
anume arătate. 

Dar acum, d-lor, ce discuţie generală să se facă despre 
modul anume al revizuirii ce vi se propune? 

Ca să fie o discuţie generală de principii posibile, eu pun 
ca criteriu pentru valoarea practică şi parlamentară a unei 
asemenea discuții generale aceasta: trebuie să pot în discuția 
generală să amplific, să întind revizuirea asupra tutulor acelor 


850 TITU MAIORESCU 


articole, cari într-o idee unitară de sistem îmi par de modificat. 
Dar puteţi d-voastră astăzi — dacă veţi găsi ca un sistem ce îl 
primiţi la cutare articol trage după sine modificarea altui articol 
decât cele 25 supuse revizuirii — puteți să mai atingeți 
vreunul din celelalte? Nu. Apoi ce discuţie generală este aceasta, 
o discuţie generală, care este limitată din capul locului la cele 
25 de verige? Puteţi să ziceti: această verigă nu o repar, o trimit 
înapoi la cerc; dar nu puteţi să ziceri că trebuie să mai 
schimbaţi și altele, după orce sistem unitar. La întrebarea 
despre sistemul unitar, răspund dar: nici nu poate fi vorba de 
sistemul unitar, când e vorba numai de repararea a 25 de verige 
deslegate din lanţ. 

Voci. Cer cuvântul. 

Titu Maiorescu. După părerea mea, discuția generală a fost 
făcută asupra totalităţii de 25 de articole, când Camera trecută 
a primit să se facă revizuirea. 

Noi însă, fără îndoială, dacă vrem anume să împreunăm 
mai multe articole coherente, precum cred că se va face în 
privința legii electorale, acolo putem face discuţia generală 
asupra acestei grupări. 

Dar acum să ating un alt punct în discuţia de față, care îmi 
pare mai important. Onor. d. Rosetti, când vorbea de 
necesitatea discuțiunii generale, atingea numai punctul că 
asupra luării în consideraţie n-are să fie mare greutate în 
Cameră; ar fi 6-7 antirevizioniști, ceilalți toţi revizioniști, şi 
va trece luarea în consideraţie fără greutate. Dar eu întreb: cum 
rămâne votul în total? Și, spre exemplu, dacă toți primim — 
și nu putem face altfel — ca titlul „Principatele-Unire“ să se 
schimbe în „Regat“ și votăm acest articol cu unanimitate, acest 
vot rămâne definitiv câștigat? 

O voce. De aceea și trebuie discuţie generală. 

Titu Maiorescu. Va veni un alt articol: desființarea gardei 
cetățenești; este probabil că va fi primit și acesta cu mare 
majoritate, Dar nici aceasta să nu fie câștigată? Vom primi cu 

unanimitate continuarea inalienabilității pământului ţăranilor; 
nici aceasta nu e câștigată? Și vom lăsa să atârne schimbarea 
titlului Regat, desfiinţarea gardei civice, inalienabilitatea 
pământurilor, de ce? De întrebarea absolut eterogenă: să fie 
trei, patru, două sau un colegiu electoral printr-un vot final 
pentru totalitatea celor 25 de articole? dar bine, d-lor deputați, 
trebuie o alcătuire, un sistem de convenienţă în toată această 
lucrare, o convenienţă intelectuală pentru fiecare din noi. 
Înţeleg să pun pe cineva în acest impas: E vorba, de exemplu, 
de legea firmelor; în legea firmelor majoritatea este de părere 
că acest articol să fie așa făcut, și mai bine nu face legea fir- 
melor, decât să fie altfel articolul făcut de cum vrea majoritatea. 
Dar când ar fi venit la Cameră un raport, unde legea gradaţiei 
profesorilor să fi fost împreunată pe aceeași hârtie de raport 
cu legea firmelor, cum este astăzi inalienabilitatea pământului 
țăranilor cu desființarea gardei civice, şi când ar veni cineva 
și ar zice: or votaţi ideea firmelor cum vreau eu, or dacă nu, 
îti reduc leafa profesorilor? (Aplauze.) Eu cred că nu este con- 
venabil să se supună conștiința d-voastră la asemenea impasuri. 

Vedeți, dar, că este cu neputinţă să se aplice acea idee de 
discuţie generală și de vot total colectiv într-o serie de articole 
așa de disparate. 

Noi, d-lor, noi antirevizioniștii, fiindcă atâta discuţie s-a 
făcut, fiindcă timpul, după părerea mea, fără nici un folos 
pentru interesele țărei este acum pierdut și fiindcă agitațiunea, 
câtă a fost de făcut, este făcută, și acum ne găsim aduși ca să 
sfârșim cu această nefericită cestiune, noi, zic, vom primi 
schimbarea titlului Principatele Unite în Regat; vom primi 
desființarea gardei civice și câteva alte modificări din partea 
întâi a raportului d-lui Stolojian; până aici putem merge cu 
d-voastră. În privinţa modificării legii electorale însă, de la 
primul articol până la cel din urmă vom fi în contra; şi dacă 
discuţia generală asupra acestor 13 articole se va face, or nu 
se va face, noi vom vota totdeauna în contra lor. 

Pănă aici, d-lor, orce decizie va lua Camera, va fi suverană 
în aprecierile ei, fiindcă este vorba de a interpreta un articol 
din regulamentu! ei. 

Dar aș vrea, d-lor deputaţi, să aduc un alt element în 
discuţia această. Și aci suveranitatea noastră încetează şi se 
întâlnește cu suveranul propriu. Când e vorba de revizuire, 
Constituţia în art. 129 zice: „Adunăriie cele noui proced, în 
acord cu Domnul, la modificarea puncturilor supuse revi- 
ziunei“. E vorba de punctele detașate din Constitutie. 
Punctele detașate din Constituţie avem pe fiecare să-l punem 
în acord cu Domnul. Ce voim să zicem noi acum Coroanei? 
Noi între noi am discutat; ne-am înțeles, am interpretat 
regulamentul; am făcut votul final, votul de la început. Tu, 
Coroană, cu care trebuie să mă înțeleg asupra fiecărui punct, 
te întreb: vrei să se schimbe titlul de Pripciparele- Unire în 
Regat? Vreau. Foarte bine; am câștigat acest acord, am 
revizuit definitiv. Vrei garda orășenească să se desființeze? 
Aprob. Dar ar veni, spre exemplu, majoritatea Camerei şi ar 
zice: vreau un singur colegiu, vot universal. Coroana zice: 
acesta nu-l vreau. Cum rămân în cazul ăsta celelalte puncte, 
asupra cărora s-a stabilit acordul? Și mai poate fi vorba de 
unitatea legii modificatoare Constituţiei? Voiţi să siliți pe 
Coroană să nu vrea nici principiul de titulatură, nici celelalte, 
dacă nu vrea sufiagiul universal, fiindcă-i puneţi, iertaţi-mi 
expresia populară, /e marché à la main? 

După părerea mea, tocmai fiindcă prin acest articol 129 
pentru punctele izolate de revizuit se cere acordul Coroanei, 
trebuiesc cu atât mai mult să fie lăsate întregei libertăți și 
latitudini a acestui acord; și trebuie, faţă cu o situație, unde 
o mare majoritate legală a ţării a zis: vreau o revizuire a cutărui 
articol și nu a altora, și unde asupra unuia se poate găsi 
unanimitatea Camerei, și asupra altora discurie, să lăsaţi libera 
și întreaga decizia Coroanei, dacă, câte şi cari din aceste articole 
individuale, ce i le prezentaţi, le aprobă sau nu. Aceasta nu s-ar 

putea însă, când ați voi să înglobaţi toare aceste elemente 
disparate într-un singur vot. 

Termin, d-lor, zicând: după părerea mea trebuie fiecare 
articol să fie separat votat ca o lege de sine stătătoare, afară 
numai dacă stă în chiar acest proiect în legătură logică cu altele 
din proiect, când atunci se poate împreuna votul; că fiecare 
vot separat să fie câștigat definitiv, să ne fie și nouă libertatea 
lăsată de a vota pentru fiecare punct individual, de a primi pe 
unele definitiv şi de a respinge pe altele definitiv; și mai ales 
să se lase Coroanei libertatea deplină și întreagă pentru acel 
acord asupra fiecărui punct, de care vorbește Constituţia. 
(Aplauze). 

63 
ÎN CAMERA DE REVIZUIRE 
Asupra textului art. I din Constituţie 


(Sedinta Camerei de la 28 martie 1884) 


În aceeaș ședință a Camerei, în care s-a hotărât, 
conform discursului precedent, că nu se poate face o 
discuţie generală și o votare totală a celor 25 articole 
împreună, ci din contră, că trebuie să se facă îndeosebi 
la fiecare articol sau fiecare grupare de articole înrudite, 
începe și însăș dezbaterea asupra articolului 1 din 
Constituţie pe temeiul noului text propus de comitetul 
delegaților, care era astfel redactat: 

„Regatul României, cu tot teritoriul său de dincoace 
şi de dincolo de Dunăre, constitue un singur stat 
indivizibil“. 

În contra acestei redacţii se îndreptează discursul 
următor, după care se și schimbă textul în parte și se 
primește cum se vede la art. 1 al Constituţiei în vigoare: 
„Regatul României cu județele sale din dreapta Dunării 
constitue un singur stat indivizibil.“ 


D-lor deputați, am luat cuvântul în contra formulării 
acestui articol I pentru a propune o altă redacție. 

D-lor, în articolul I, așa cum ni se propune, nu cred că sunt 
admisibile cuvintele „dincolo de Dunăre și dincoace de Dunăre“, 

și găsesc asemenea rău că s-a lăsat la o parte cuvântul „România“. 
Pănă acum era zis: „Principatele-Unite Române constitue un 
singur stat indivizibil subt denumirea de România.“ Ar fi mai 
natural să se modifice aşa: „Regatul Român constitue un singur 
stat indivizibil subt denumirea de România.“ Căci a se pune 
cuvintele „dincolo de Dunăre și dincoaci de Dunăre“, ce 
însemnează aceasta? Ce este râul acesta Dunărea, care îl 
aruncăm ca să curgă de la început peste articolul întâi din 
Constituţie? Este acesta ca o limită geografică între Dunăre și 
alt râu? de exemplu Prutul? Or zic „Dunărea“, ca râu, pentru 
a nu înțelege munţii? Ce însemnează râul aci? 

D-lor, cum vedeţi, îndată ce accentuezi în Constituție un 
râu, dai loc la un şir de sensuri, cari toate sunt inadmisibile. 

Dar permiteţi-mi a vorbi şi de alt inconvenient al 
redacţiunii proiectului. 

D-lor, evident, nimeni nu va presupune că prin articole 
din Constituţie voim să provocăm complicări viitoare or 
resboae; nu este nimic din toate acestea în discuţia noastră. 

Dar la un lucru trebuie totuș să ne gândim: chestia 
Orientului, o ştim cu toții, este nerezolvită, este oarecum în 
ebuliție. Nu voi să zic că noi vom fi aceia cari vom deștepta-o; 
dar poate să se deștepte prin alții, şi poate ca în complicațiile 
viitoare să se nască și chestii de teritoriu. Se poate ca Tractatul 
de la Berlin să se puie în discuţie; se poate în fine, cu ocazia 
unui tractat viitor, cu voia sau fără voia noastră, să se producă 
o chestie de teritoriu. Dacă atunci ar găsi țara în interesul ei 
să facă un schimb de teritoriu, or dacă s-ar face o configurație 
geografică, în care nu Dunărea să fie accentul principal, ci un 
alt râu, voiti ca într-o asemenea situație Camera, care trebuie 
să decidă pentru primirea sau respingerea unui tractat — care 
poate să fie un tractat folositor — să se izbească de această 
prohibiţie a articolului din Constituţie și să zică: nu putem 
primi tractatul de pace înainte de a revizui Constituţia, fiindcă 
se vorbeşte de râul cutare? Eu cred că nu este bine să legăm 


856 TITU MAIORESCU 


mânele Camerelor viitoare într-un mod arbitrar și de prisos 
ca acesta. De aceea propui ca redacţia acestui articol să remâie 
mai aproape de forma cea vechie, adică fără a vorbi de dincoace 
și de dincolo de Dunăre. 

Trec acum la a doua objecţie, d-lor. Titlul de România își 
are și el importanța lui; de ce să-l lăsăm la o parte? Nimeni din 
noi, oameni prudenţi, moderați și pașnici, nu se gândește la 
răsboaie, la anexări forțate de teritorii. Dar la un lucru ne 
gândim cu toţii: la unitatea noastră de cultură, de dezvoltare 
ştiinţifică și literară; avem o limbă comună, voim să avem o 
literatură comună, voim să avem o aspirație de civilizație 
comună tutulor acelora cari vorbesc limba noastră. (Aplause 
prelungite.) 

Şi dacă n-am putut păstra, în dezvoltarea istorică, unitatea 
teritorială întreagă, și dacă trebuie să recunoaștem și 
recunoaștem faptele îndeplinite, aceasta cel puţin nu ni se 
poate lua, ca să avem idealul nostru comun întru cât se referă 
la obiectele curat ideale, precum este știința, arta și literatura. 
În această unitate ideală ne simţim noi, când zicem cuvântul 
România, şi în acest mod pașnic conlucrăm cu toţii, după 
puterile noastre, spre realizarea cugetării naţionale de român. 
Şi pentru aceste motive cred că nu este bine să luăm ceea ce 
era mai nainte, cuvântul România, din art. 1. (Aplauze 
prelungite.) 

Pentru amânarea revizuirii legii electorale 


(Sedinta Camerei de la 1 aprilie 1884) 


D-le preşedinte, am luat cuvântul în privința ordinei zilei, 
pentru a face Camerei propunerea ca, după ce vom termina 
chestia budgetară, care este hotărâtă încă de ieri a se termina 
astăzi, onor. Cameră să decidă: întâi, când luăm vacanţa, și în 
al doilea rând, când să începem discuţia, și generală și pe 
articole, în privinţa principiilor legii electorale, întru cât sunt 
a se modifica prin proiectul ce discutăm. 

D-lor, lucrarea de revizuire ajunge acum la adevăratul ei 
moment; toți știm că discuţia ce se va naște de acum înainte 
în privinţa reformei legii electorale este propria discuție 
serioasă, care urmează a se face asupra ideei de revizuire. Noi 
mai avem din proiectul ce ni se prezentă, înainte de a ajunge 
la principiile electorale, încă două articole, cari fără îndoială se 
vor putea discuta și vota astăzi. Aceste articole sunt: articolul 
nou în privinta aplicabilității Constituţiei în Dobrogea, și 
articolul care zice că orunde sunt cuvintele de principate, de 
Domn etc. să se înlocuiască prin acelea de România, Rege etc. 

Apoi vine imediat art. 58 şi celelalte în privința legii 
electorale, cari încep prin „Corpul electoral este împărțit în 
fiecare judeţ în trei colegii“. 

Cred că este în înțelesul și al biuroului și al nostru tutulor, 
ca asupra acestor articole, cari se propun a se modifica și cari 
în total sunt în număr de 13 — cifră de rău augur (Ilaritate) —, 
să se facă o discuţie generală. 

Voci. Se înţelege. 

T. Maiorescu. Vot asupra luării în considerare, vot pe 
fiecare articol, și pe urmă vot în total. 

Voci, Aşa este. 

T. Maiorescu. Vasăzică, dacă ar fi ca să începem numaidecât 
discuţia proprie și principală, atunci onor. Cameră să 
binevoiască a decide ca să intrăm în vacanțe, nu azi și nu mâine, 
ci peste 4 zile de exemplu, pentru ca să se dea timpul pentru 
o discuţie la înălțimea, la demnitatea ce trebuie să o aibă o 
asemenea lege importantă. Dar în această privință nu noi, cei 
din București, avem să ne pronunțăm, ci dintr-un fel de datorie 
de colegialitate rămâne să se pronunţe cei din provincie, dacă 
vor putea sau nu să mai stea aici încă vreo 4 zile. 

Așadar de la primul vot va atârna și chestia de amânare; 
căci dacă veţi decide să luăm vacanţă de azi, cred că discuţia 
nu este cu putință, și atunci poate se vor găsi mai mulți d-ni 
deputaţi, cari împreună cu mine să propue Camerei, ca să se 
amâe până după vacanţa Paștelor întreaga discuţie asupra 
principiilor legii electorale. Este evident că o să vorbească mai 
mulți deputaţi, cred că minimum ne veţi lăsa, ca conveniență 
parlamentară, să vorbească măcar doi pentru fiecare sistem; vor 
fi doi antirevizionişti în princip, vor fi doi sau poate mai mulți, 
cari susţin sistemul de trei colegii, adică revizioniști ordinari. 
(Ilaritate.) Vor mai fi, ceea ce d. Grădişteanu numea 4/tra-revi- 
zioniști, adică acei cari sunt pentru un colegiu, și mai sunt încă 
alții pentru două, așa încât am avea patru sisteme, fiecare din 
ele reprezentat prin un număr oarecare; şi cei ce vor încerca 
să aducă argumente, vor face cel puţin 8 discursuri, după cari 
va veni și d. raportor să vă vorbească, pe lângă guvern. 

În privința aceasta permiteţi-mi a vă aduce un argument 
mai mult pentru amânare. Mărturisesc că, după discuţia de ieri, 
îmi vine greu să înțeleg ce fel de raportor mai avem. (Ilaritate.) 

Până când era discuţia constituţională relativă la niște 
articole, unde nu era mare greutate, ni se prezenta un sistem 
de lucrări, elaborat de comisia Camerei și bine sustinut de d. 
raportor. Am venit însă la partea a doua a d-sale, aceea care este 
însemnată în raport cu No. I roman, aceea relativă la legea 
presei; se expusese amendamentul d-lui C. A. Rosetti, care se 
vedea că este în contra părerii majorității comisiei și prin urmare 
a guvernului, așa cum era formulată de către d. raportor, şi 
atunci în adevăr d. raportor Srolojian, ca un soldat credincios 
şi curajos, a înaintat la tribună şi a susţinut principiile 
convenite, a primit focuri din dreapta și din stânga, a răspuns 
şi d-sa cu focuri și a mers cu focurile sale până prin băcani. 
(Ilaritate.) În fine a susținut cât a putut, când colo a primit o 
împușcătură de la spate, și atunci a căzut! După părerea mea, 
d. raportor azi este oarecum moraliceşte desființat. (Ilaritate.) 

În ceea ce priveşte susținerea principiilor, ar fi prin 
urmare necesar ca fiecare din noi, și fiecare din comisie, să știe 
unde ne aflăm astăzi după votul de ieri. lar d. raportor să mai 
aibă timp să vază și să studieze bine, până unde mai este în 
raport cu guvernul, și care este sistemul final, la care se va ralia 

majoritatea și guvernul. 

Pentru toate aceste cuvinte am onoare a ruga pe onor. 
Cameră să hotărască astăzi, când luăm vacanţă, şi dacă se va 
hotărî că vacanța se poate încă amâna şi că vom mai avea Încă 
vreo 4 zile, atunci din partea noastră nu avem nimic de zis, 
să intrăm îndată în discuţia generală. Dar dacă nu se va hotărî 
aceasta, ci se va hotărî să intrăm azi sau mâine în vacanță, 
atunci rog ca majoritatea Adunării să binevoiască a amâna toată 
discuția principiilor legii electorale până după vacanță, pentru 
ca să avem timpul liber pentru o discuție convenabilă în 
privinţa legii electorale. 

ÎN CAMERA DE REVIZUIRE 
Contra revizuirii legii electorale 


(Sedinta Camerei de la 2 aprilie 1884) 


| Partea cea mai importantă a dezbaterilor asupra revi- 
zuirii constituționale este cea relativă la legea electorală. 
Aici s-a și produs dezbinarea dintre Brătieniști și Rosettiști. 
Pentru însemnătatea cauzei și totdeodată ca un exemplu, 
la ce nivel mai înalt se mențineau discuţiile parlamentare 
înainte de nefericita revizuire de la 1884, se reproduce 
de astă dată, pe lângă discursul ținut de autorul scrierii 
de fată, și răspunsul lui C. A. Rosetti. 


| D-le președinte, vă rog să nu mă puneţi față cu colegii mei 
într-o poziţie neplăcută, prin excepţia ce voiți să faceti în 
favoarea mea. | l 

D. vicepreședinte. Eu cred că nu vă pun în nici o poziţie 
neplăcută, ci conform art. 30 din regulament sunt dator să 
acord cuvântul alternativ, unui care vorbește pentru, și altui 
care vorbește contra. l 

T. Maiorescu. Apoi și d. Grădișteanu a vorbit contra 
proiectului; acum ar trebui să vorbească unul pentru. 

G. Cozadini. D-le preşedinte, pentru ca să nu crează onor. 
d. Maiorescu că prin interpunerea ordinei înscrierilor i se face 
o poziție excepțională, eu declar că i-am cedat d-sale rândul meu. 

D. vicepresedinte. Pe lângă aceasta mai este că onor. d. 
Grădişteanu a vorbit pentru revizuire, deși este contra 
proiectului comitetului; prin urmare acuma este rândul d-lui 
Maiorescu, care este contra revizuirii. 

D. Maiorescu are cuvântul. 

T. Maiorescu. D-lor deputaţi, eu nu pot lua cuvântul decât 
sub condiţie ca nici unul din d-voastră să nu facă objecție în 
contra aceasta. Dacă unul singur din d-voastră se opune, eu cedez 
cuvântul. — Nefiind contestare, primesc a veni acum la rând. 

Nu pot începe să vorbesc îndată după d. P. Grădișteanu, 
fără a găsi că d-sa a fost nedrept faţă cu tânărul nostru coleg, 
d. Lascar; eu cred că se cuvine să aduc cu această ocazie 
omagiele mele colegiale atât d-lui Panu, cât și d-lui Lascar 
pentru discursurile d-lor de ieri. Trebuie să ne felicităm cu 
toţii, oricare ar fi părerea noastră în chestia revizuirii, când 
vedem că cei mai tineri dintre noi, generaţia parlamentară care 
vine, inaugurează venirea lor în Parlament în modul, în care 
au făcut-o d-nii Panu și Lascar, prin căutarea conștiințioasă 
de argumente, prin expunerea lor logică și moderată. Orcare 
ar fi părerea noastră politică, trebuie să recunoaștem că 
asemenea capital intelectual acumulat în deputații mai tineri 
este o garanţie pentru generația viitoare. (Aplauze.) 

O zic aceasta cu atât mai mult, cu cât sunt cu desăvârșire 
de altă părere decât diferitele păreri exprimate de d. Panu și 
de d. Lascar. 

D-lor, este vorba de reforma electorală. Să-mi dați voie a nu 
intra în nici un detai din cele atinse de onor. mei preopinenţi, 
ci, vorbind numai asupra luării în consideraţie în general, voi lua 
chestia oarecum mai abstract, în această abstracţie în care o pune 
regulamentul, și mă voi întreba, de ce fel de proiect este vorba 
aci. Este vorba de o lege esențial politică, este vorba de modul 
de a extrage pentru operaţiile politice speciale ale reprezentării 
naţionale numărul și calitatea membrilor ceruţi în Constitutie. 

D-lor, când vorbește cineva de Constituţie și de legea 
electorală, prin care să se facă din poporul întreg extrasul de 

reprezentanți ai lui, se gândește mai întâi de toate la lupta 
deosebitelor păreri fundamentale, la diferența partidelor. 
Căci dacă ar fi ca să rămâe într-o țară părerile uniforme, adică 
unisone, atunci nu s-ar fi introdus sistemul constituţional; 
atunci un despotism luminat era suficient, 

Ceea ce este de esența constituţionalismului este libera 
exprimare mai ales a diferenţei părerilor. 

Văzându-se adică pe continentul nostru european, că în 
Anglia, prin constituționalismul ei, mai bine decât în alte state 
a fost prezervată societatea în contra revoluțiilor, cel puțin în 
timpii din urmă, s-a crezut Că acest sistem constituţional este 
oarecum un ventil de siguranță în contra zguduirilor revolu- 
ționare şi că este mai bună libertatea parlamentară de a se 
exprima diferitele păreri, decât astuparea lor sub presiunea unei 
singure voințe. De aceea, propriu vorbind, cine zice sistem 
constituţional, garanţii constituţionale, garanții și în privinţa 
legii electorale, zice în prima linie garanții pentru minorităţi, 
adică pentru părerile contrare voinţei guvernului. Aceasta cred 
că este indiscutabil și veţi fi văzut, de câte ori vorbea onor. 
nostru fost președinte, d. C. A. Rosetti, în chestii de regulament 
și chiar în chestia aceasta de revizuire, unde materia permitea, 
d-sa se îngrijea mai întâi de paza dreptăţii pentru minorităţi. 

O Constituţie întreagă a țării este fără îndoială pentru toate 
partidele. O reformă parţială așa de însemnată, precum este 
legea electorală, trebuie fără îndoială să fie asemenea pentru 
toate partidele constituționale în ţară, căci ele toate au să se 
servească de ea. Ceea ce este foarte remarcabil şi ceea ce dă o 
deosebită importanță Constituţiei noastre de la 1866, pe care 

voiți să o reformaţi acum într-o parte esenţială, este 
unanimitatea, cu care această primă încercare constituţională 
a României devenită liberă s-a manifestat ŞI s-a votat. 

Era compromis între partide? Da. Toţi premergătorii 
majorităţii dv. de astăzi s-au unit cu conservatorii, cu Cuziștii 
și cu anti-Cuziștii, și au votat în unanimitate pactul de la 1866. 
Şi dv. ce voiți să faceţi acum? O simplă operă de partid, sau 

operă de adevărată reformă constituțională? Ce motiv puternic 
vă împinge, ca d-voastră, unilateral, când jumătate tara e în 
contra ideilor d-voastră de revizuire, să siliţi să primească țara 
întreagă punctul de vedere al d-voastră, când celălalt partid nu 
voiește să-l primească? Ce puternică împrejurare a intervenit, 
ca să facă din ceea ce era fundamentul dreptului politic, primit 
de toate partidele ţării în momentul când a venit Maiestatea 
Sa Regele în mijlocul nostru și s-a întemeiat pe acest 
fundament, ca să facă, zic, din acest fundament, care Toe 
tutulor partidelor, o trunchiare unilaterală a unui partid, iati 
Ce? Țara legală e compusă numai din d-voastră? Din noi? 
Când e vorba de o reformă constituțională, e oare drept să 
zicem: țara legală suntem noi acum? Nu. Este și țara peste un 
an, când va veni noua Cameră, peste 4, peste 8, peste 12 ani; 
e țara în viitor; e prevederea politică de ceea ce va fi în viitor. 
Şi în această perspectivă a lucrurilor, care este cea adevărată 
pentru o reformă constituțională, întrebarea despre celălalt 
partid devine foarte serioasă. Sau voiți să ziceţi cu bună 
cumpănire a lucrurilor, că în ţara aceasta oameni ca Lascar 
Catargi, ca M. Kogălniceanu, ca generalul Florescu, ca 
Dumitru Brătianu, ca Vernescu, ca Lahovari, ca generalul 
Manu, ca prinţul Știrbei și ceilalți, n-au să mai zică nimic? Nu 
sunt chemaţi şi ei să aibă în bună primire o reformă 
constituțională? Când vedeți, onor. Cameră, că asupra acestui 
proiect de lege, adică în intervalul de când discutați ii 
secțiuni proiectul de reformă electorală, s-a terminat în 
ceailaltă parte gruparea sau fuzionarea partidelor, primind 
numele de liberali-conservatori, atunci sunteti datori, ca 
oameni politici de prudență, când vorbiți de reforma 
constituțională, să luați în oarecare considerare noua fuziune 
formată cu manifestul ei, cu organul ei de publicitate, cu 
aderenţii ei în tară. Când aceștia vin și declară că nu voiesc 
eviti ie, atunci d-voastră pe ce vă întemeiaţi ca să pretindeși 
a o face singuri? Punctul acesta ar merita din partea d-voastră 
ceva luare-aminte. Căci să ne punem într-o hipoteză foarte 

posibilă: D-voastră votaţi revizuirea legii electorale: se 
închide atunci de la sine Camera aceasta, se vor face ale eri 
noue. Dar dacă partidul opus, care a declarat pe drept sau e 
nedrept — și când e vorba de drept sau nedrept într-o chestie 
care vrea să îmbrăţișeze întreaga ţară, nu trebuie să ascultati 
numai părerea celui victorios, trebuie să tineti seamă şi de 
părerea celui bătut — care dar a declarat, pe dre t sau 
nedrept, că alegerile nu s-a făcut libere și că n-a putat să ie 
în sânul dv. să discute reforma constituțională și care intru 
această părăsire a Camerei citează un precedent creat tot de 
partidul dv. cu ocazia discuţiei convenției comerciale austriace: 
dacă, zic, partidul opus, după votarea revizuirii, când veri 
publica nouele alegeri, va persista în această atitudine de 
abţinere și nu va participa la alegeri, ce fel de reformă ati făcut? 
O reformă electorală, în care o însemnată parte a tării (nu 
insemnat de oameni polei Capa gat în fine un grup 
na , pus din conservatori şi 
liberali independenți), în care această parte a tării declară că 
nu vrea să intre în viața publică sub această formă, ce mai 
insemnează și ce mai poate însemna? Va însemna că 
momentul în care Partidul Liberal nu va mai fi la guvern (şi 
acă vorbim de sistemul constituțional, trebuie să admiteri că 
se va întâmpla și aceasta; vă doresc să se întâmple cât mai 
târziu; dar are să se întâmple odată), ei atunci în acel 
moment, noul partid, care va veni să vă înlocuiască, va fi poate 
obligat să pună în programul său reformarea pactului 
fundamental reformat de d-voastră; căci dacă ar fi vorba ca rin 
reforma dv. să se întindă drepturile politice în tară daci ați 
da prin această reformă dreptul de votare la mai mulți 
alegători ca în trecut, precum face în chiar acest moment 
Englitera cu reforma ei electorală, atunci nu mi-ar fi teamă de 
un alt partid mai în urmă; căci aș zice: o astfel de libertate dată 
nu se va mai putea lua înapoi în formă pașnica, constituțională; 
ar trebui o revoluție și o reacțiune pentru așa ceva, dar e cale 
constituțională, pașnică, niciodată. Dar d-voastră nu dat nici 

un drept mai mult; faceți numai o reformă, prin care 
împărțiți pe unii contra altora, luaţi pe unii dintr-un colegiu 
şi-i băgați în alte colegii; prin urmare, faceţi o reformă, față 
cu care partidul opus, când va veni să o restoarne, va avea 
dreptul să zică: nu iau nici un drept public nimănui; din 
contra, colegiul I, care s-a decapitat de predecesori, îl repun 
în drepturile lui. Şi atunci se va prezenta chestia aceasta sub 
forma unei restituiri de drepturi, și sub această formă se poate 
prezenta constituţionaliceşte foarte convenabil. lar rezultatul 
final? Rezultatul final ar fi, că atunci s-ar vedea toată ţara 
aruncată dintr-o reformă constituțională într-alta și s-ar săpa 
din nou abisurile de partide sub pretexte de reformă într-o țară, 
care era fericită ca la '66 să-și fundeze pactul său în unanimitate, 
precum şi când s-a proclamat Regatul, în unanimitate s-a 
proclamat. Și acum primul pas, după Regalitatea aclamată de 
liberali și conservatori împreună, să fie opera unui singur partid 
în contra celuilalt? Iertaţi-mă, eu nu pot vedea în această 
procedare nici o înțelepciune, nici o prudență politică. Căci 
în contra încercării d-voastră de astăzi eu aș formula 
următoarea regulă de conduită politică: nu face niciodată un 
fapt, al cărui succes nu atârnă de la tine, ci de la adversarii tăi. 
Nu face un act, a cărui viață nu atârnă de la tine, ci de la ceea 
ce vor binevoi să facă liberalii-conservatori întruniți. Şi dacă 
liberalii-conservatori întruniți nu vor binevoi să ia parte la 
alegerile ce le veţi publica, atunci este de mai înainte 
condemnată reforma d-voastră electorală. (Aplauze)!. 


l Prevederea anunţată aici s-a realizat în parte. După promulgarea 
Constituţiei revizuite, Opoziţia-unită a publicat o declarare semnată de 
şefii săi, că nu recunoaște revizuirea, nici dotațiunea Coroanei, și s-a angajat 
să restabilească „legalitatea“. Dar unde s-a înșelat prevederea, este în 
seriozitatea și în consecventa ce o atribuia unei asemenea atitudini. După 
căderea ministerului Brătianu la 1888, membrii Opozitiei-unite s-au 
prezentat la alegeri, au reintrat în Cameră și Senat, dar despre 
„angajamentul“ lor de a restabili așa-numita legalitate prin vreo schimbare 

Trec acum la un al doilea argument. 

D-lor, pentru ce d-voastră, acei cari susțineți proiectul, vă 
puneţi în necesitatea de a face sub asemenea împrejurări un 
asemenea act? 

Căci, dacă chiar nu sunteți de părerea mea în privința 
pericolului ce-l văd eu din abtinerea partidului opus, trebuie 
să admiteți totuș împreună cu mine, că ar fi în orce caz mai 
bine când ar participa toate partidele la lucrarea d-voastră, şi 
că este mai rău, că este un defect al operei de astăzi, că se 
prezentă numai ca o operă de partid și nu ca o operă de 
colaborare a ţării întregi. (Aprobări.) În această limită văd că 
mă aprobați cu toții. Așadar, d-lor, cu acest defect de ce 
prezentați lucrarea? Unde este necesitatea absolută, care vă 
împinge la aceasta? Eu am citit raportul cel foarte dezvoltat al 
d-lui Stolojian și, se înțelege, cu cât dezvoltă cineva mai mult, 
cu atât dă mai multă ocazie la critică; dar dacă nu ar fi 
dezvoltat, ar fi fost mai legitimă critica, de ce nu s-a adus un 
raport așa cum trebuiește pentru o lucrare așa de însemnată. 

Eu, d-lor, cred că d. raportor Stolojian şi-a făcut datoria în 
conștiință. În acest raport găsesc un singur motiv, care vrea să ne 
explice de unde vine mișcarea aceasta ce vă împinge la revizuire. 
Este la pagina 20 a broșurei tipărite ca raport și acolo se zice: 


„d. C. A. Rosetti prin scrisorile sale, cari au 
impresionat adânc țara, denunță legea electorală că 
ascunde la temelia ei corupția și-i cere revizuirea. Aceste 
scrisori au determinat curentul revizionist în ţară.“ 


D-lor, sunt acum 10 sau 11 luni, în discuţia generală cu 
ocazia răspunsului la adresa Tronului, d. Negruzzi şi cu mine 
am prezentat un amendament, se înțelege respins de d-voastră, 
prin care ziceam că „rămâne să examinăm mai pe urmă, dacă 
și până unde să meargă revizuirea.“ 


a revizuirii sau a dotațiunii Coroanei n-a mai fost vorbă. S-a dovedit atunci, 
cât de nechibzuite sunt coalițiile multicolore cu toate declarările lor. 

În acea discuţie am încercat să mă înscriu în contra acestui 
cuvânt de curent, să-l contest, și am întrebuințat comparaţia, 
poate cam îndrăzneață, între glas și între ecou. Vă spuneam 
că glasul l-a avut d. Rosetti; dar nu cred că sunt alte glasuri 
în ţară, ci că este numai ecoul fără viaţă. Mi-am permis atunci 
a pune ca criteriu al unui adevărat curent popular aceasta: când 
este vorba de o reformă constituțională, curentul trebuie să 
arate cu claritate şi cu oarecare precizie şi formula și întinderea 
drepturilor ce este vorba a se da sau a se lua, precum a fost cu 
ocazia art. 7 la 1878. 

O simplă critică negativă nu poate fi curent popular. A 
zice: nu e bună sau e coruptă legea electorală, nu constituie 
un curent. Negaţia arată ce nu trebuie să fie, dar nu arată ce 
trebuie să fie. Negaţia este nimica. 

Contestam dar atunci, în primăvara anului trecut, că ar fi 
curent popular în privința legii electorale, fiindcă nu vă vedeam 
uniţi într-o anume formulă de revizuire și nu vedeam alții 
combătând această unică formulă. 

În contra acestei contestări a noastră d-voastră mai toţi erați 
uniți. Era din partea d-voastră o întreagă simfonie de acorduri 
armonice, în cari ne perdeam noi câteva strune discordante de 
antirevizioniști, pe când dv. eraţi niște instrumente — înţeleg 
instrumente muzicale (Ilaritate) — în perfectă armonie aparentă. 

Dar astăzi? Nu știu, dacă îmi veţi recunoaște cel puţin astăzi 
mai mult drept să vă întreb: unde vă este curentul? D. 
raportor ne propune, în numele comisiunii, o modificare, care 
nu este ceea ce voiește d. C. A. Rosetti, cel care a determinat 
curentul revizuirii, ci este altceva. Cum? D-voastră atunci ne 
combăteaţi pe noi cu atâta vigoare — și pentru d-voastră vorbeau 
atunci în contra mea d. raportor lanoli, d. Giani, d. Ionescu — 
și astăzi tocmai pe acești domni împreună cu d. Rosetti îi văd 
înscrişi în contra raportului d-lui Stolojian, adică al majorităţii? 

Apoi dacă chiar aceşti domni azi contestă curentul, pe 
care-l afirmați d-voastră; dacă d. Rosetti însuș zice că nu 

recunoaște opera aceasta a majorităţii, apoi noi să o recu- 
noaştem ca rezultatul unui curent popular? Dacă ar fi curent, 
atunci cel puţin acela, care l-a deşteptat, trebuia să-l recu- 
noască, şi dacă nici acela nu-l recunoaște, daţi-mi voie să zic 
că nu este curent. (Aplauze.) 

O voce. Nu este acelaș. 

T. Maiorescu. Apoi bine, de curent popular mai poate fi 
vorba în mijlocul acestor păreri schimbătoare? Nu orce 
părere accentuată de mai multi este pentru aceasta un curent. 
Asemenea păreri se pot deștepta orcâte voiţi și în toate felurile. 
Când d. prim-ministru se duce la Craiova și ţine un discurs 
electoral și zice: în 3 colegiuri este chestia, atunci numaidecât 
se stabilește un şir de păreri, cari zic: aci este chestia. Dar dacă 
ați fi pus chestia altundeva, era șirul de păreri altundeva, după 
bunăvoința primului-ministru. 

Puteţi să puneţi curentul alegerilor pe chestia Dunării, 
atunci s-ar fi zis că alegerile se fac pe chestia Dunării, şi dacă 
puneați în locul Dunării chestia inamovibilităii magistraturei, 
atunci curentul era pentru sau contra inamovibilităţii 
magistraturei. Orunde un șef de cabinet ar voi să pue chestia, 
are să se facă o mişcare de păreri. 

Dar acesta este adevăratul d-voastră curent popular pentru 
revizuirea unei Constituţiuni? Nu simțim noi oare cu toţii că 
un curent popular trebuie să pornească din partea ţării 
întregi, în mod puternic, în valuri, care să miște toate 
elementele politice ale țării spre o singură direcție? 

Desigur, nu toti mă veţi aproba, dar se vor găsi, sper, mai 
mulți printre d-voastră, cari îmi vor da dreptate când zic 
reforma Constituţiunii așa cum ni se prezentă în proiectul 


majorităţii nu este ceea ce se numește un curent popular. 
Dar în fine curent sau nu curent, aceasta poate părea pănă 
la un punct o simplă discuţie de cuvinte. Veţi fi zis poate: nu 
este curent, dar este o tendență de reformă manifestată în 
partid, și fiindcă d. Rosetti este un autorizat și puternic inițiator 

de idei în Partidul Liberal din această țară, tendenţele lui pot 
să se întindă şi să ajungă pănă într-o direcţie, unde noi nu 
putem şi nu voim să-l urmăm. De tendenţa lui să ținem seamă, 
să o sprijinim la început, iar direcția finală să rămâe în mâna 
noastră, şi noi să oprim mișcarea, când și unde voim. E 
probabil şi e natural ca aceasta să fi fost cugetarea d-voastră, 
adică a guvernului. l 
D. Rosetti a publicat scrisori în Românul şi a determinat 
o mişcare, un curent: curentul acesta voim să-l abatem, adică 
să-l apucăm şi să-l întoarcem într-un sens, pe care să nu-l vrea 
d-sa, dar să-l vrem noi, adică să profităm de apa de la moara 
d-sale ca s-o punem în zăgazal de la moara noastră. (Aplauze.) 
Foarte bine, dar tot rămâne întrebarea: pentru ce aceasta? 
Pentru ce? Aici d-voastră răspundeți: pentru că ideile d-lui 
Rosetti sunt prea înaintate şi agitatoare, şi dacă s-ar lăsa în toată 
dezvoltarea lor, cum se temea Onor- d. Lascar, ar aduce 
primejdie în țară. Prin urmare să le căiem partea acută și 
primejdioasă, și să Je astupăm sub forma ce voim să le dăm noi. 
Dar dacă aceasta vă este scopul dv. de la guvern și din 
majoritate, sunt în drept a întreba: vă ajungeţi scopul prin 
revizuirea ce o proiectati? Credeţi d-voastră că puteti ucide 
aceste idei, că le puteți suprima prin o asemenea revizuire? 
Discursurile ce le-au ținut d-nii Grădișteanu și Panu, 
modul cum se exprimă acei 35, cari sunt partizanii unui singur 
colegiu, modul acesta, toată situația aceasta, vă face efectul, că 
chestia s-a sfârşit cu votul ce-l veți da astăzi sau mâine? 

O voce. Nu. 

T. Maiorescu. Dar, d-lor, de acum înainte are să se deştepte 
agitația proprie, fiindcă d-voastră, prin revizuirea d-voastră, pe 
de o parte îl daţi un răsunet și o legitimare, iar prin mărginirea 
arbitrară în 3 colegii o întăritaţi şi o provocați. Punând chestia 
pe acest tărâm, faceti o operă de partid fragmentată între chiar 
dv., făceţi nemulțumirea celeilalte partide opuse, care în mod 
crâncen are să se lupte în contra-vă, şi în acelaș timp nemulțumiri 

o parte din chiar partidul d-voastră, care are să meargă cu 
drapelul său special înainte, dacă vor fi agitatori — cu agitaţie, 
dacă vor fi pașnici — cu blândeţe constituțională. 

Vă mărturisesc că nu mai înțeleg nimic. Poate că aceasta 
să fie slăbiciunea minţii mele, dar cu mintea câtă o am, mai 
slabă sau mai tare, nu vă pot întelege. Cu atât mai puţin înţeleg 
prudența lucrării d-voastră, cu cât îmi pare că din contra ar 
fi trebuit să ne felicităm, că există un germine de reformă 
constituțională, pe care să-l lăsăm să se dezvolte mai întâi în 
toată libertatea. Căci asupra acestui lucru credeam că suntem 
de aceeaș părere: că adică este tocmai în folosul sistemului 
constituţional, care de altminterea are multe inconveniente, 
că serveşte de ventil de siguranță în contra agitațiilor factice 
și zguduitoare, prin libertatea ce dă ideilor de a fi discutate în 
parlament și în ţară. 

Apoi ce lucru mai bun voiţi decât să rămâe în această ţară 
un germine oarecare de idei asupra reformei constituționale? 

Şi ce confuzie de principii și de partide are să se nască de 
acum înainte! Veţi veni d-voastră liberalii și veţi astupa gura 
la o minoritate tot de liberali, și veţi pune pe partidul celalalt 
în strania poziție de a se întreba: ce să facem? Să meargă Catargi 
cu Rosetti în contra lui Brătianu? Căci în practica 
constituțională, la alegeri, trebuie să se împartă și să se 
grupeze voturile în voturi pentru și contra guvernului. 

Apoi aceasta vă este noua linie de principii, care ar fi trebuit 
să despartă partidele în ţara noastră de la proclamarea 
Regatului încoace? O simplă împărțire şi despărțire în 4, sau 
în 3, sau în 2, sau în | colegiu electoral? 

O repet, d-lor, nu mai înţeleg nimic. 

Un al treilea argument și termin. 

D. Rosetti a aruncat cuvântul că „este corupție la temelia 
legii electorale“ — așa zice d. raportor. Este o mare greutate, 
d-lor deputaţi, pentru fiecare din noi, când este vorba să ne 
orientăm în viaţa publică: este greutatea ca, în nomolul, în 

mulțimea de idei, de principii, de curente parțiale mai mici, 
de cuvinte ce se aruncă și, mai bine zicând, de necesități reale 
ce par a se impune, să alegem pe cea mai importantă, pe cea 
mai urgentă și să o deosebim de aceea, care nu poate aștepta. 
Multe lucruri sunt bine de făcut, multe rele sunt totdeauna 
de stârpit; zilnica viaţă publică nu consistă în alta decât în a 
îndrepta un rău, or a face un bine, sau a face un rău, pe care 
alții trebuie să vie să-l îndrepteze. Mulțimea de lucruri bune 
ce trebuiesc făcute și mulțimea relelor, cari trebuiesc combătute 
în orcare stat, este foarte întinsă, este enormă, și este dar 
evident că chestia cea practică nu este de a arăta relele și 
idealurile de bine, ci este de a arăta: pentru ce cutare rău trebuie 
acum şi nu altă dată îndreptat? Pentru ce el mai întâi și nu 
altul? Pentru ce acest bine făcut acum și altul atunci, și pentru 
ce nu viceversa? Este prin urmare cam naivă întrebarea: apoi 
nu există corupție la temelia legii electorale? dacă prin această 
întrebare vrea să se dovedească și necesitatea reformei 
constituționale tocmai în acest moment și în acest mod. Căci 
asemenea formulări generale de critică în contra relelor 
existente se pot găsi cu grămada. 

La întrebarea d-lui Rosetti despre corupția în legea 
electorală se pot pune multe alte contra-întrebări. De exemplu: 
nu este corupție în administrație? Sau alt rău: nu este corupție 
în numirea magistraturii? — nu în magistratura de fapt, căci 
toți am recunoscut că magistraţii noștri în marea lor majoritate 
s-au ținut la o onestitate mai presus de legea după care au fost 
numiți (Aplauze), dar este corupție în modul cu care se fac 
numirile în magistratură de către puterea executivă. Ce 
corupţie? Corupţia, pe care a arătat-o însuș d. ministru de 
justiţie: influențele, hatârurile, presiunile parlamentare. și 
prefectorale. Un al 3-lea rău: nu este corupție în numirea 
funcționarilor administrativi? Ce? Se aleg la noi prefecții, 
subprefecţii și ceilalți funcţionari administrativi după merit, 
după valoarea lor în lucrarea specială, or după influentele și 

după recomandația oamenilor puternici și după mici necesități 
electorale? Când am supune noi, nu la un sufragiu universal, 
dar măcar la o votare liberă între noi în Cameră, pe prefecţii 
azi în fiinţă, pe câţi i-aţi primi d-voastre cu majoritate ca buni 
prefecti? (Aplauze.) 

Vasăzică toate aceste lucruri sunt rele, și dacă am întreba, 
dar nu așa pro forma, oficial, ci ca oameni de omenie și sinceri, 
dacă am întreba majoritatea alegătorilor noştri... dar lasă 
alegătorii, iată să ieşim acum pe stradă, în Bucureşti, și să 
întrebăm pe fiecare din casă în casă: D-le, ce vrei? Vrei să ai 
un tribunal bun și un prefect bun or vrei să ţi se modifice legea 
electorală ca să votezi în cutare colegiu și nu în cutare? Eu cred 
că mai toți cetăţenii au să zică: împărțiţi-mă cum voiţi cu legea 
electorală, dar daţi-mi tribunal bun și administrație bună. 
(Aplauze.) 

Vreau să zic prin aceasta că — curent pentru curent, şi 
formulă pentru formulă — dacă este curent pentru legea 
electorală, din cauză că ar fi corupție la temelia ei, eu zic că 
este un curent mult mai puternic în contra corupţiei din 
administrație şi în contra arbitrariului, cu care se numesc 
magistrați. 

D. lepurescu. Apoi tocmai aceasta este vina legii electorale 
de astăzi. 

T. Maiorescu. Aud obiecţia, că aceste rele ar veni tocmai 
din cauza actualei legi electorale. Răspund îndată la această 
obiecție, căci și firul natural al argumentării mă aduce la 
aceasta. 

Poate unii din d-voastră cred în toată sinceritatea că numai 
prin o reformă a legii electorale se pot îndrepta aceste rele. Căci 
altfel ar fi de-a dreptul inexplicabil, cum în situaţia noastră 
internă nu aţi găsit ceva mai urgent de făcut decât reforma 
constituțională propusă astăzi. 

Să examinăm puţin şi această chestie. 


i 
| 
| 

Ce, d-lor, este oare serioasă obiecția? Există oare în 
adevăr, acum și aici, mai mulți din d-voastră, cari să fie 
pătrunși și convinși că dacă se va face această reformă a legii 
electorale, au să iasă un alt soi de deputaţi, decât în trecut, alt 
fel de oameni necunoscuţi de noi până acum? (Aplauze.) Ce? 
De aci înainte o să vedeţi altfel de Camere, așa încât prin acei 
deputaţi are să se facă ceea ce ar fi fost imposibil să se facă prin 
cei de pănă acum? Cine crede astfel, tare-i este credința, dar 
eu nu-i văd nici un temei și sunt convins că vor ieși cam acelaș 
fel de deputaţi, ba chiar cam aceleaşi persoane. Căci numai 
atunci când se va schimba în ţara întreagă starea moravurilor, 
încât ţara să aibă alți oameni mai buni și mai culți decât noi, 
numai atunci cred că or cu patru colegii, or cu unul, or cu trei, 
vom putea avea alt fel de Camere. 

Dar să luăm lucrurile mai de sus. D-lor, să strângem 
argumentarea și să o ridicăm la înălţimea chestiei. 

La 1881 s-a proclamat Regatul. În acele momente Partidul 
Liberal s-a afirmat ca un partid de ordine monarhică, şi nu are 
astăzi, în bună discuţie de principii, nici un adevărat conservator 
motivul de a se împotrivi din princip în contra guvernului d-lui 
Brătianu. Monarhicii, dinasticii, constituționalii, conservatorii 
şi liberalii, noi toți împreună nu am văzut în tot timpul 
Regatului alta decât legi de interes general. 

Dacă aceasta este adevărat din punct de vedere al 
partidelor, altfel se prezentă situaţia, dacă o examinăm după 
cerinţele organizării interne a noului nostru stat. Aici trebuie 
să recunoașteţi că prea puţin s-a făcut de la 1881 încoace. 

Oare legea electorală a fost de vină? Oare în adevăr Camera 
veche ar fi refuzat de a lucra pentru o mai temeinică 
organizare internă? 

Apelez la cunoștințele, la simțimântul d-voastră practic 
despre starea Camerei trecute și a celei de astăzi. O hipoteză: 
dacă ar fi venit cabinetul actualului ministru să zică: este epoca 
de organizare a statului și fiindcă nu mai poate să meargă cu 


aE 

arbitrariul guvernului, fiindcă nu mai voim ca guvernul să fie 
supus acelei influențe rele, de care se plângea d. Lascar, a 
deputaţilor, faceţi-mi o lege de admisibilitate în toate functiile 
statului, ca să mi se îngrădcască puterea mea în numirea functio- 
narilor. Credeţi d-voastră că s-ar fi împotrivit Camera veche? 
Puteti crede d-voastră că în extracția d-voastră electorală de până 
acum, adică în modul de a fi aleasă Camera cu patru colegii, stă 
ceca ce ar fi împiedicat pe deputați de la această operă de 
reforme? Cu ce drept aruncaţi o asemenea pată asupra Camerei 
vechi, asupra d-voastră, asupra legii electorale actuale? Cred că 
este simțimântul tutulor, că ar fi nedreaptă o asemenea acuzare. 
Şi dacă ar fi venit acelaș cabinet de acum trei ani și ar fi 
zis Camerei liberale, orcum ar fi fost extrasă ea după legea 
veche: nu este învățământul destul de lățit în stat, Constituţia 
cea veche din 1866 prevede școli în toate comunele, să le facem 
mai multe, iată mijloacele budgetare combinate pentru 
aceasta: ati fi refuzat d-voastră? Și dacă acesta-ș guvern ar fi zis: 
este o anomalie constituţională ca să atârne puterea 
judecătorească, care este a treia putere în stat, de la puterea 
executivă, este o enormitate să vie un ministru să instituie și 
să destituie un judecător după simplul lui arbitriu, să se 
întâmple lucruri ca acum trei ani... Mă opresc puţin la acest 
episod, nu voi cita nume proprii de persoane, voi arăta numai 
locul și timpul. La Giurgiu, la o alegere parțială a colegiului 
al doilea, în aprilie 1881, în prezioa alegerii s-a depărtat un 
judecător de instrucție și s-a pus altul în locu-i, care fusese sub 
acesta-ș guvern destituit pentru abuzuri, în urma raportului 
procurorului general al Curţii de Apel din București. Acest 
judecător avea două rude și dispunea de trei voturi în acel 
colegiu; după ce s-a făcut alegerea și a căzut candidatul 
opoziţiei tocmai cu aceste trei voturi, a venit alt ministru de 
justiţie tot din partid și din acelaș guvern, şi 14 zile după 
alegere a destituit din nou pe judecătorul cu trei voturi, dar 
alegerea era făcută în sensul partidului. 

Să se întâmple asemenea scandaluri sub un regim liberal, 
și ministrul-președinte să nu poată zice Camerei sale: nu mai 
sufere tara arbitrariul acesta în magistratură, să ne punem pe 
o cale de onestitate elementară ca stat constituţional, să se 
îndrepteze defectul fundamental al numirii magistraților 
după bunul-plac al unui ministru și să facem o lege, pentru 
ca aceste numiri să se asigure aṣa încât persoana Și averea 
cetățeanului să fie garantate în afară de interesele partidelor? 
S-ar fi găsit o Cameră aleasă orcum voiți, care să zică d-lui 
Brătianu: nu voi să mă ocup de aceasta? 

Nu o poate crede nimeni din d-voastră. Dar fie că s-ar fi 
ficut reforma magistraturei după sistemul electiv al d-lui 
Rosetti, fie că s-ar fi făcut după sistemul inamovibilităţii al 
altora, vorba era totdeauna să se facă independent sanctuarul 
justiţiei de arbitrariul unui ministru. (Aplauze.) 

Apoi dacă se făcea independentă justiţia, dacă se lărea 
învătământul în școale, dacă exista legea pentru admisibilitate 
în funcţii, oare nu ar fi fost mai mare independența alegătorilor 
fată cu guvernul? Nu ar fi fost mai restrânsă influența 
guvernului asupra operaţiilor electorale și pe de altă parte mai 
restrânse cererile de funcțiuni din partea deputaților pentru 
favorizaţii lor? Incontestabil că da! Apoi atunci de ce n-aţi 
făcut-o? Sau mai bine: dacă n-aţi făcut-o pănă acum și O veţi 
face de acum înainte, de ce nu așteptați să vedeți ce rezultate 
va da Constituţia cea veche cu legea ei electorală, făcându-se 
întâi ceea ce ea însăș cere, adică o a treia putere în stat prin 
independența magistraturei, O îngrădire a influențelor rele prin 
legea de admisibilitate în functii, o aplicare generală a legii de 
învățământ? 

Nu e trebuintă să dezvolt mai departe argumentul. Pentru 
cine vrea să înțeleagă, chestia este pe deplin lămurită. 


Permiteţi-mi dar să termin toată vorbirea mea cu o deosebire 
ce vreau să fac între inițiatorii de idei, precum într-un mod 

PR a 
eminent a fost în această țară d. C. A. Rosetti, ṣì între oamenii 

practici de stat, cari trebuie să pue în lucrare asemenea idei. 
Evident că ar fi, dacă-mi iertaţi comparația prea vulgară, toată 
viața publică un fel de aluat nesărat și desgustător, dacă nu ar 
avea un ferment, care să-i dea mişcare şi să-i mărească 
proporţiile. Ar fi o stagnare de moarte într-o societate, în care 
n-ar fi cineva, unii sau mai mulți, cari prin idei nouă să ţie tot 
corpul în mișcare şi organismul în viată. (Aplauze.) 

Este foarte frumoasă, este poate cea mai frumoasă misiunea 
acestor ideologi sau idealiști. Dar orcât de frumoasă ar fi, să-i 
recunoaștem limitele ei într-un stat constituit pe baze reale. 
Vom constata îndată o fundamentală deosebire de caracter. 
Acel care concepe ideile se arată, de regulă, foarte nepractic 
pentru a le realiza, și un admirabil inițiator de idei poate să 
fie un detestabil ministru, și viceversa, acel care este mai încet, 
mai prudent, mai puțin capabil de a concepe idei nouă, poate 
să fie foarte capabil pentru realizarea ideilor, Deosebirea 
lucrului în practică va fi aceasta: ideile încap ușor într-o minte 
omenească individuală, ușor ne vine să le învârtim una după 
alta; și cine, fără griji materiale, cu oarecare întindere și dibăcie 
în relațiile sale, este în fericita poziție de a se pune numai pe 
căutare de idei, aceluia o să-i vie, dacă este de altminterea un 
cap eminent, foarte multe și foarte în grabă. Dar când va fi 
vorba să se realizeze în viata practică, atunci orce idee, care în 
capul unui individ își avea locul ei ușor şi se găsea bine alăturea 
cu multe altele, va trebui să vie a disloca lucruri, cari sunt, și 
a le înlocui cu altele, cari nu sunt încă, și îi va trebui un spațiu 
unde să realizeze, și un timp când să poată realiza. Astfel ceea 

ce este grabnic la concepție, va fi prin necesitatea lucrului încet 
la realizare, 

Dar, d-lor, grabnic și încet sunt cuvinte prea vagi. Trebuie 
să căutăm și să găsim un criteriu practic, când o idee şi-a făcut 
drumul ei și poate să lase locul alteia, şi când trebuie să mai 
aştepte pănă să vie vremea unei inovaţiuni. O idee a d-voastră, 
a Partidului Liberal, a fost şi Constituţia de la 1866; ați 

îndeplinit, în înțelegere cu Partidul Conservator, dorinţele vechi 
ale divanului ad-hoc, și ne-ați adus pe Tronul Român și o 
Dinastie străină. Să ne felicităm că s-a întâmplat ca acel Sef 
ales al nostru din o Dinastie străină să se fi identificat cu țara. 
Nu numai atât, aceasta era dator să o facă orce principe străin, 
dar a fost din întâmplare şi dintr-o Casă suverană străină, care 
de atunci încoace a dobândit preponderanța în toată politica 
europeană. Așadar la 1866 d-voastră v-aţi unit cu adeversarii 
conservatori și aţi făcut Constituţia așa cum a compus-o 
compromisul de atunci: o idee măreață; și deşi din punctul 
de vedere al Partidului Liberal nu vi s-au realizat toate 
cerinţele în această Constituţie, dar un lucru foarte mare vi s-a 
realizat: s-a izbit lovitura de stat, s-a arătat țării că chiar un 
principe indigen și în multe privinţe popular și mare, precum 
era Vodă Cuza, când s-a atins de libertăţile publice, nu a mai 
putut să aibă existență solidă; mare triumf al principiilor 
liberale, și acest triumf este propria esenţă a Constituţiunii de 
la 1866. Dacă este o așa puternică idee în Constituţia de la 
1866, nu-i lăsaţi timp să se pue în lucrare această Constituţie 
în întregimea ei? Nu lăsați ca acele idei ale Consticuțiunii de 
la 1866, cari se referă la învățământul public, la justiţie, la 
administraţie, să fie întâi puse în lucrare, înainte de a trece la 
alte idei? Înainte de a fi executat toată opera începută la 1866 
prin Constituţie, veniţi astăzi să ştirbiți această Constituţie, și 
veniti cu alte idei, cu idei de trei colegii sau cu ideea de un 
singur colegiu, cum vrea d. Rosetti? Și după o asemenea 
procedare pripită, când vom fi în mijlocul lucrării cu aceste 
colegii reformate, cari numai ele prin ele singure nu o să facă 
minunea țării, ci vor reclama multe alte lucrări de detai, să 
veniţi cu alte idei și să întrerupeţi și această lucrare, înainte de 
a se fi realizat pe deplin? 
Dar se poate una ca aceasta? Este aceasta procedarea 
prudentă a unor oameni de stat practici, cari vor să consolideze 

fundamentul, ce și la pus națiunea liberă la 1866 şi pe care s-a 
întemeiat Dinastia noastră constituţională? 
Dacă în cele zise pănă aci simţiți că există un adevăr politic, 
îmi permit întrebarea finală: ce ar fi, când nu ar întruni 
proiectul asupra reformei electorale acea majoritate de două 
treimi, ci ar mai lipsi câteva voturi, și după ce s-a primit 
celelalte părţi din reforma Constituţiunii, cari astăzi sunt 
câştigate (și tocmai de aceea am vorbit acum 5 zile în 
favoarea acestei împărțiri, onorate d-le lanoli, pentru ca să fim 
cu toții mai independenţi la votarea sau respingerea legii 
electorale), ce ar fi, zic, după ce s-a făcut revizuirea asupra unor 
lucruri de mare importanţă din Constituţie, și prin urmare nu 
se poate zice că degiaba a fost convocată toată Constituanta 
revizionistă, ce ar fi dacă această parte, care este acum în 
chestie, nu s-ar revizui, ar cădea, ce impresie ar fi în țară? Ce 
impresie ar fi?! S-ar linişti lumea; s-ar împreuna toți și din o 
parte și din alta pentru ca împreună cu d-voastră să lucreze la 
opera de organizare sănătoasă în administrația şi justiţia țării, 
și ar rămânea ideea de un colegiu unic al d-lui Rosetti ca un 
ideal al Partidului Liberal, ideal pentru viitoarea dezvoltare a 
României la timpul oportun. D-lor, între alternativa din urmă 
și între disensiunea ce o văd acum între majoritatea dv. şi restul 
țării, pentru mine lucrul este hotărât: voi vota din toată 
convingerea mea contra luării în consideraţie a acestui 
nefericit proiect și aş felicita Camera și Țara, când ar cădea 
proiectul. (Aplauze.) 


Reproducem acum după Monitorul oficial și urmarea 
discuţiei din aceeaș şedinţă a Camerei, și anume 
discursul lui C. A. Rosetti: 

D. presedinte al consiliului I. Brătianu. Văd că nu a 
cerut nimeni cuvântul ca să răspundă onor. d-lui 
Maiorescu. 


P. Grădișteanu. Dacă îmi dați voie, voi cere eu 
cuvântul. 

D. presedinte al consiliului I, Brătianu. Numai onor. 
d. Rosetti şi eu putem să venim să răspundem d-lui 
Maiorescu; și de aceea m-am și dus la d. Ionescu să-l rog 
a ceda cuvântul d-lui Rosetti. Dară onor. d. Rosetti n-a 
cerut cuvântul... 

C. A. Rosetti. Nu l-am cerut, dară sunt gata să-l cer, 
însă, numai pentru o parte a chestiei; cealaltă te privește 
pe d-la. 

D. vicepresedinte. D. Rosetti are cuvântul. 

D. președinte al consiliului I. Brătianu. După d. 
Rosetti cer eu cuvântul. 

C. A. Rosetti. D-lor, a răspunde fără un minut de 
pregătire unui maestru ca d. Maiorescu, este mai mult 
decât o cutezanță. Dacă am îndrăsnit însă să o fac, 
cutezanţa nu vine din încrederea ce am în mine, ci din 
siguranța ce am că d. Maiorescu a știut, ca un adevărat 
maestru, să profite de toate greșelele noastre, pentru ca 
să le adune într-un cocoloș și să ne lovească cu el în cap, 
ca să ne deștepte. (Aplauze, ilaritate.) 

Acest învăţat, onorabil și maestru bărbat de stat a luat 
lucrurile cu acel șir regulat, care ştie să-l aibă un vechiu 
şi experimentat profesor, le-a luat încă de la lovirea de stat. 

Și în adevăr, tot ce a spus este adevărat. Lovirea de stat, 
oricâte bunuri ar fi adus — și admit că a adus multe 
bunuri — am spus-o înainte de a se face cu ani întregi și 
după ce s-a făcut, că, dacă ar veni un om și să-mi dea tot, 
dacă Isus, care reînviează dumineca viitoare, ar binevoi să 

mai vină o dată pe pământ și mi-ar zice: pune degetul în 
rana cuielor și crede; şi dacă el ar voi să se facă dictator al 
acestui popor ca să-i dea toate bunurile pe care el le 
dorește, eu n-aș primi nici chiar o astfel de dictatură... 

(Numeroase aplauze); pentru că, dacă astăzi se găseşte un 
om sfânt care ar salva ţara mea, acel om e muritor, și noi, 
cari ne-am fi deprins să nu mai existăm decât prin voința 
unui om, am fi o naţiune condemnată peirii. (Aplauze). 

Acest sentiment îi aveţi toți, îl are națiunea română. 
Elita naţiunii române a făcut acea revoluție de sus în jos; 

s-a unit ca să restabilească regimul constituțional; şi 
aceasta este gloria tutulor acelor oameni fără osebire de 
nuanțe şi caracter, că au dat naţiunii mijlocul de a se 
dezvolta prin ea însăș, și mai mult încă, că au oprit de 
a se perde țara Românească, făcând ceea ce ne ameninţa 
d. Lascar, când zicea că drepturile poporului nu se dau, 
ci se iau. Noi însă toată viața noastră am zis și vom zice, 
că revoluțiunile trebue să se facă de sus în jos, iar nu de 
jos în sus. (Aplauze). 

Eu n-am venit la tribună ca să atac, nici să apăr, am 
venit și spun ceea ce cred că c drept, precum d. 
Maiorescu a atacat ceea ce a crezut că nu e drept. 

D-sa zice că ceea ce facem acum este o operă de 
partid, iar nu operă constituțională, că jumătatea ţării 
este în contra; că oameni ca d-nii cutare şi cutare nu 
trebue să zică și ei ceva? 

Toate acestea sunt mari și drepte adevăruri; dar dacă 
d-lor nu vor să vină, cum putem noi să-i luăm cu sila? 
Şi la rândul meu vă întreb: cum pot eu să merg cu d-lor, 
dacă cred că d-lor fac rău? Poate mă înşel. Dar cine mă 
judecă? Națiunea. 

Ei bine, s-au deschis colegiile electorale; s-au dus și 
d-lor acolo, au vorbit şi crez că nu se va fi găsit nimeni 
care să-i fi oprit de a lua cuvântul în o alegere. 

O voce. Ba s-au și ales unii. 

C. A. Rosetti. S-au ales vreo câtiva; dar au crezut că 
este în interesul țării să demisioneze din Cameră şi să 
zică: alegerile nu au fost libere, ne retragem dintr-o 
Cameră, care nu este liber aleasă, și reintrăm în naţiune. 

Din zioa aceea, eu de multe ori m-am întrebat şi mă 
întreb și astăzi: ce fel au intrat în sânul naţiei? Cari le sunt 
întrunirile ce au făcut? Și întrebarea aceasta le-am făcut-o 
de multe ori și în scris, ca ziarist, cu tot respectul ce le 
sunt dator, căci nimeni nu va găsi că de când d-lor nu 
mai sunt la minister, eu le-am adresat un singur cuvânt, 
care să se poată lua că ar fi un atac, deși d-lor pe mine 

mă atacă în toate zilele prin tot felul de acuzări, la cari 

pănă acum nu am răspuns și nici nu voi răspunde; căci 
dacă atacurile au fost drepte, le merit; iar dacă nu, d-lor 
se vor căi. 

Eu însă văd că prin cuvintele și prin faptele d-lor nu 
fac decât a consfinți ceea ce am zis eu, că corupția este 
la baza legii electorale; fiindcă orcât de rău ar fi acest 
guvern, orcât de răi sunt prefecții săi, orcâte înrâuriri au 
făcut în alegeri, în justiţie și în toate: oare aceste acuzări 
nu s-au repeţit în contra tutulor guvernelor? Oare 
membrii noului Partid Liberal-Conservator, afară de cei 
cari făcuseră parte din ministerul d-lui Catargi, toți 
ceilalți membri ai acestui partid nu au subscris împreună 
cu noi aceleaşi acuzări în contra guvernului Catargi, şi 
încă mult mai grave și mai vădite decât acelea, pe care 
Je aduc guvernului actual? Și dacă le-au subscris, negreșit 
aveau convicţia că acuzările sunt drepte, fiindcă persoane 
ca d-nii Vernescu, Kogălniceanu, Boerescu, lepureanu 
etc. nu ar putea să-și pună semnătura la acuzări, pe cari 
nu le-ar recunoaşte că sunt drepte. Și dovadă că 
întemeiate au fost acuzările ce făceam atunci, este că ţara 
le-a judecat și a zis că cu drept le-am făcut. 

Putea-vor zice şi despre alegerile acelea că le-a 
înrâurit guvernul d-lui I. Brătianu? Nu, căci era atunci 
încă d. Lascar Catargi la guvern. Prin urmare colegiile 
acelea electorale s-au pronunțat contra acelor greșeli. 

Dar am citit pe la 1882 în ziarul Timpul un articol, 
pe care l-am reprodus şi eu mai acum 20 sau 30) de zile, 
şi în care se zicea în privinţa veridictului dat de alegărori 
contra d-lui Lascar Catargi, că sunt momente, în cari 
alegătorii corupti, când văd că un guvern pleacă spre 
povârniș, se unesc cu prefecții și cu subprefecţii și-i dau 
în cap. 

Prin urmare nu trebue să sfârșim odată cu acea 
corupţie? Unde se află sorgintea răului, când toţi cei cari 
au venit la guvern de la 1866 nu au făcut nici unul din 
acele fapte, pe cari Constituţia îi îndatora să le facă? De 
unde vine, că toţi au fost acuzați că nu lasă să se aleagă 

deputaţii, ci îi numesc? Și noi am acuzat pe d. Catargi, 
şi d-sa ne-a acuzat pe noi. Nu trebue să stârpim odată 
această sorginte? 

Se cita adineaori cazul numirii de către acest guvern 

a unui judecător, la Giurgiu, îmi pare, înadins numai 
pentru alegeri. Dar câte de aceste cazuri nu s-au constatat 
prin telegrame oficiale sub guvernul precedent. (Aplauze.) 

Vedeti dar, că trebue să facem ceva ca să eșim cât mai 
curând din starea aceasta de lucruri, când alegerile pot 
depinde de la un judecător sau suplinire de tribunal. 
(Aplauze.) 

Unul din preopinenți întreba de unde să mai 
aducem alți deputaţi în Cameră decât tot din cei, cari 
au fost până acum? Dar eu aș pune întrebare altfel: de 
unde să mai aducem alți miniștri? (Aplauze.) I-am sfârșit, 
d-lor, i-am încercat pe toţi. Și dacă toți oamenii 
onorabili au făcut asemenea abuzuri, aceasta nu trebue 
să ne îngrijească? Eu unul zic că abuzuri a făcut și d. 
Catargi; eu zic că şi din această Cameră, și din cea de mai 
înainte, foarte mulţi dintre noi ne-am dus la d. ministru 
și i-am zis: dă-mi un bilet (Aplauze) să mă aleagă; și cei 
mai independenţi, sau cei mai dibaci, ziceau: d-le 
ministru, te rog, scrie prefectului să nu mă susţină, nici 
să mă combată. (Aplauze, ilaritare.) 

Eu acuz, combat pe actualii miniștri, pe cari îi stimez 
și îi iubesc, când văd că se fac asemenea lucruri; dar cel 
puţin recunoașteţi, că acești miniştri Și primul nostru 
ministru, la 1881, dacă nu mă însel, și-a dat demisia, 
zicând că nu mai poate administra cu acele cerșetorii ale 
acelora, cari sunt aleși prin cerșetorii (Aplauze); căci nu 
d-ta, d-le Maiorescu, nu d-ta vei nega, că rareori se poate 
alege cineva cu bună dreptate în colegiul acesta strâmt, 
unde joacă cel mai mare rol banii, funcțiunile, până și 
slăbiciunile omenești. (Aplauze). Este câte o persoană sau 
două stăpână pe un colegiu de câte 70 sau 80 de 

alegători, și aceasta intră la tocmeală, și ca să câştigi, 

trebue să întrebi cari îi sunt și slăbiciunile, să știi ce 
cadouri să dai cutărei sau cutărei doamne. (Aplauze.) 

lată că am intrat în familie, dar legea nu s-a 
promulgat încă. (Ilaritate.) 

Membrii noului Partid Liberal-Conservator au 
declarat că nu intră în Cameră, dar că vor intra în 
mijlocul națiunii. Binevoiască onor. d. Maioreccu a-mi 
spune, câte întruniri au făcut d-lor în acești doi ani? Eu 
nu am văzut nici una, şi i-am provocat mereu, căci am 
voit să-i văd în mijlocul naţiunii. Dacă națiunea e cu 
d-lor, în marea ei majoritate, de ce nu se duc la ea? Să 
se ducă și lasă să-i aresteze guvernul. (llaritate) 

Au zis numai că se duc în mijlocul naţiunii, dar eu 
nu am văzut pe niciunul să se ducă. Îmi pare rău că nu 
s-au dus, şi îmi pare și mai rău, că niciunul din partidul 
meu nu se duce decât numai când sunt alegeri, având pe 
prefect la brat. Mă plâng de amicii mei, că nu fac 
întruniri publice, dar nu pot să apăr pe protivnicii mei, 
cari au declarat că fug din Cameră, ca să se ducă în 
naţiune, şi au fugit și din Cameră și din națiune. 
(Numeroase aplauze.) 

Mai zice onor. d. Maiorescu că guvernul acesta n-a 
făcut scoale, n-a făcut legi de admisibilitate în funcțiunile 
administrative, n-a făcut legi de organizare a justiției etc. 
Va recunoaşte cel puţin d-sa că eu, ca ideolog, le-am 
cerut. E adevărat, că guvernul nostru e aproape de opt 
ani la putere și e vinovat că n-a făcut toate aceste legi. 
Dar guvernul d-lor a fost necurmat, nu sub aceeaș firmă, 
dar toţi din acelaș partid, şi n-a făcut nimic, şi între doi 
vinovaţi, ai noștri tot au făcut ceva. Eu aș voi să dau jos 
guvernul acesta; dar pe cine să aduc în locu-i? Nu-mi dai 
pe nici unul d-ta, şi nici eu nu pot să-ți dau. Eu nu pot, 
fiindcă sunt ideolog. Alta e a scrie şi alta e a face. 
Spuneam la 748 d-lui Ubicini, când eșiam din casa d-lui 
Dinicu Golescu, unde era guvernul provizoriu, eram 
tânăr, n-aveam decât 31 sau 32 de ani: am descoperit un 
lucru; cum intri în guvern, te faci reacționar. Pentru ce? 

E lesne a se zice: pune focul colo, dărâmă stâlpii aceia 
din sala Adunării; dar când mă voi pune să-l dărâm eu, 
pe răspunderea mea... hei! atunci se schimbă lucrul. 
(Aplauze.) Nu e guvern, care să nu fie reacţionat, care 
să nu fie mai mult sau mai puţin staționar. Mi s-a 
întâmplat să văd multe lucruri; viaţa mea a fost o roată, 
care a mers foarte repede; azi eram în pușcărie, peste câteva 
ore stăpân absolut, a treia zi iarăș în pușcărie, și peste 
câteva zile iar stăpân absolut; și când zic stăpân absolut, 
știți ce va să zică în timp de revoluțiune, când în timp de 
câteva ore poţi să faci ce vrei. D-voastră n-aţi trecut prin 
aceasta, d-le Maiorescu, dar ați fost ministru, şi destul să 
ştiţi, cât de slabi și mișei sunt oamenii când îi vezi de 
aproape în asemenea împrejurări. Acum te lingușesc, a 
doua zi te insultă... (Aplauze.) Aci, în sala aceasta, 
Camera lui Vodă Cuza după 11 februarie a rupt insigniele 
cari erau acolo, d-asupra Tronului. E acesta un fapt de 
suflete nobile şi libere? Nu! E fapt de sclavi. Să le fi rupt 
când era Cuza pe Tron, iar nu când era căzut (Aplauze). 

Eu atribui, în sinceritate, legii noastre electorale toate 
relele, de cari ne plângem. Le atribui legii electorale, căci 
nu pot să le atribui tutulor bărbaţilor, cari au trecut pe 
la guvern. De aceea zic: legea electorală e de vină, și de 
aceea, pentru că știu ce răspundere are cineva când este 
la guvern, și pentru ca să nu implic câtuș de puţin 
răspunderea nimănui în chestia pe care o ridicam, când 
am făcut această propunere, am zis: scriu în numele meu 
şi numai eu singur. N-am vorbit cu nimeni. Acuzaţiunea 
am făcut-o eu singur și am spus-o îndată și la început, 
ca nimeni să nu se înșele, să zică că unii din miniștri 
mi-au şoptit. Nu m-au crezut. Atât mai rău pentru acei 
cari nu cred când le spui adevărul; se vede că se uită în 
oglindă, când nu cred pe alții. 

Am mai cerut reforma legii electorale şi pentru ca să 
îndeplinesc lipsa de şcoale și celelalte neajunsuri, pe cari 
cu drept cuvânt le arătați, și să curm orce ură, care se 
naște adesea între oamenii cari nu se cunosc, orce ură 

între partide, orce desbinări în națiune; căci lucrând la 
un loc cu toţii, ne cunoaștem mai bine unii pe alții, ne 
sfătuim împreună, și câte binefaceri nu pot rezulta din 
asemenea înțelegeri, câte bănuieli și calomnii nu dispar, 
când lumina se face înaintea tutulor? D-voastră însă lăsaţi 
pe sătean singur pe mâna zapciului și a primarului; și îi 
spuneți că îi daţi dreptul de vot, când în realitate nu-i 
dați nimic. Apoi nu vedeţi că l-aţi corupt? Și ce aţi 
corupt? Temelia casei. (Aplauze.) Nu vedeți, că lăsându-l 
singur sub biciu şi zicându-i că aceasta se chiamă a-i da 
drepturi, îl faceţi să urească aceste drepturi, cum urăște 
garda naţională, pentru că noi ceştilalți ne-am tras toți 
de la gardă; n-am lăsat numai pe mojici? Săreanului îi 
trebue lumină, și noi trebue să-l facem să profite de 
această școală a votului, care nu este decât un loc de a 
se lumina; căci, când vei merge d-ta în mijlocul lor şi în 
vei lumina, nu vezi că ai căpătat încrederea și dragostea 
lor? Şi cu aceasta ai oprit pe orce anarhist şi nihilist ca 
mine și ca fiul meu ca să meargă să-i îndemne la omoruri, 
incendiuri şi câte şi mai câte scandaluri, de cari m-au 
acuzat. Și nu numai că ai oprit ca să mai lucreze anarhiști 
şi nihiliștii, dar chiar dacă nu vei reuși în aceasta, cel 
puțin oprești poliția să mai facă raporturi mincinoase. 
(Aplauze.) 

Am aci, d-lor, în privinţa aceasta un mic pasagiu 
dintr-un discurs de mai deunăzi, privitor la reforma 
electorală, pronunţat de d. Gladstone în Camera 
Comunelor, şi care va servi ca răspuns la toate cele ce s-au 
zis până acum În contra lărgirii votului. 

Un deputat conservator zice în Camera Comunelor 
că nu voeşte întinderea votului pentru că aceasta va face 
ca numărul să birue raţiunea, tocmai așa cum zice și 
onor. nostru raportor, și d. Lascar, cum ziceţi și 
d-voastră, d-le Maiorescu; căci în această privință, 
sunteti cu toţii laolaltă. Talentul d-voastră l-am admirat, 
asemenea și munca și talentul d-lui Stolojjan și a d-lui 
Lascar; dar ia să vedeţi ce vă răspunde d. Gladstone: 

„Ne acuză că nu am formulat un singur argument 
în favoarea întinderii votului electoral...“ 

Conservatorii îl acuză. Vedeţi că este tocmai cc s-a 
petrecut la noi? Cam pretutindeni partidele sunt aceleaşi, 
și cum zicea ieri d. Schina în Senat: suntem liberali și 
voim libertatea, când nu suntem la putere. 

Tată ce zice d. Gladstone: 

„Am zis că după părerea noastră, întinderea votului 
va întări statul, făcându-l să se rezime pe un mai mare 
număr de voturi. Acest argument nu trebue oare să fie 
de ajuns conservatorilor?“ 

Și notaţi, că acel care vorbeşte astfel, nu este un 
nihilist, şi nu-l reproduc eu, ci Independenta Belgică de 
la 10 aprilie. Nu mă veţi bănui doar că am pus eu pe 
acest ziarist să scrie aceste vorbe pentru d-voastră. 
(Aplauze, ilaritate.) 

„Se zice că indivizii chemaţi prin proectul nostru de 
lege la exerciţiul dreptului de a vota, sunt ignoranti. Se 
poate; dar vor înceta de a mai fi ignoranti, când se vor 
duce la urnă.“ 

Dreptul de vot este un aginte de educatie; el dă, 
omului consciinţa demnităţei sale și dorinţa de a se 
lumina asupra tutulor chestiilor sociale; a-l exercita este 
a se instrui. (Aplauze.) 

„Nu este adevărat pe de altă parte că toate îmbu- 
nătăţirile, toate reformele electorale cari s-au făcut, au 
ridicat nivelul Camerei?“ 

Ai întrebat adineaori, d-le Maiorescu, pe cine am 
mai avea să mai aducem în Cameră? Cum? Crezi d-ta 
că ştiinţa, moralitatea țării este aci toată? Dar cei de afară? 
Aci suntem 130 şi pot să mai fie alţii cinci-şease sute, Și 
vin pe toată ziua, dar nu vin aci, pentru că nu-i lasă 
zapciul. (Aplauze.) 

D. Gladstone continuă: 

„Nu voi să fac comparaţia persoanelor; nu este vorba 
de a se şti, dacă sunt aci mai mulţi oameni de talent decât 
în Camera precedinte. Ceea ce voi să zic, este că 

întinderea votului aduce pe aceste bănci oameni politici 
mai bine luminaţi asupra trebuinţelor țării și mai gata 
a le satisface. Camera actuală este o dovadă de acestea, 
ea nu a îndrăsnit să respingă nici o măsură legislativă în 
adevăr populară.“ 

„Camera care va fi aleasă sub regimul reformei ce vă 
propunem, va îndrăsni și mai puţin să respingă asemenea 
măsuri”. 

Eu zic că, dacă nu modificăm legea electorală, nici 
d-ta, d-le Maiorescu, dacă vei veni la guvern, nu vei 
putea face nimic, căci ai văzut că știm și să ne punem în 
grevă; nu știu, dacă aceasta ai văzut-o şi între ai d-tale. 

De aceea am cerut şi cer reforma legii electorale, 
pentru ca Și deputatul să fie liber şi ministrul să fie liber 
şi responsabil; pentru ca să nu mai poți zice că banii și 
subprefecţii fac alegerile; căci când vom fi cu toții 
împreună, laolaltă, nu mai îndrăsneşte nici un guvern să 
alerge la mij loacele de până acum, sau dacă îndrăsnește, 
trebue să vină în contra noastră cu baioneta să verse 
sânge, și ştiţi că un guvern care s-a stropit de sânge, orcât 
de bun să fi fost până atunci, nu se mai poate ține la 
putere. 

De aceea m-am plâns și mă plâng, că amicii d-lui 
Maiorescu nu au voit să rămână aci în Cameră, ca să ne 
ajute în această luptă naţională, în această luptă pentru 
moralitate, și să stăruiască împreună cu noi a se face cât 
mai curând modificarea legii electorale de astăzi, pe care 
au recunoscut-o cât este de viţioasă și câte pedice aduce 
la îmbunătățirile, pe cari toți le reclamăm. D-nia-lor însă 
s-au retras din Cameră zicând că alegerile n-au fost libere 
şi cerând a se face noui alegeri. Dar dacă acele alegeri se 
vor face tot sub legea actuală, nu vedeţi că alegătorii tot 
astfel au să voteze? Și d-voastră mereu veţi zice că n-a fost 
alegeri libere, şi răul va dura necontenit. 

Dar nu insist acum mai mult asupra acestei chestiuni 
a vițielor actualei legi electorale, pe care voi avea ocasie 
să o tratez mai în detai la discuţiunea pe articole. Dacă 

am luat acum cuvântul, a fost numai ca să răspund la 
incidentele ridicat de onor. d. Maiorescu, și după cum 
aţi văzut, nu am vorbit decât numai asupra acestui 
incidinte. 

Termin, d-lor, făcându-vă o propunere, pe care ași 
dori să o primiţi cu toții, și d-voastră și guvernul, ca în 
aceste 15 zile de vacanță, în cari intrăm, să ne ducem 
înaintea alegătorilor, să le spunem fiecare ce voim, să 
luăm și părerea lor și astfel să venim aci cu o rezoluțiune 
care să fie adevărata dorinţă a ţării. (Aplauze prelungite.) 


Propunerea de amânare a lui C. A. Rosetti nu se 
primește, din contră vorbește I. Brătianu pentru imediata 
luare în considerare a proiectului cu 3 colegii, și Camera 
îl şi votează cu 101 voturi pentru, 32 contra și 3 abţineri. 

Asupra urgenţei propunerii de dotaţiune 


(Sedinta Camerei de la 4 iunie 1884) 


D-le președinte, aud pe onor. preopinent (d. Nicolae 
Ionescu) zicând că ar fi regulamentar și constituțional să se 
tipărească mai întâi propunerea, să se distribuie, și apoi să se 
dezbată după câteva zile. Nu știu dacă prin aceasta onor. 
preopinent vrea să zică că ar fi neregulamentar şi neconsti- 
tuţional, dacă din contra ar hotărî Camera acum să treacă 
îndată în sectiuni? Eu cred că un parlamentar așa de experi- 
mentat ca d-sa nu va tăgădui că, dacă majoritatea ar decide 
acum să treacă îndată în secţiuni, fără a aștepta tipărirea 
propunerii, aceasta ar fi foarte regulat și foarte constituţional. 
(Aplauze.) 

Este prevăzut în regulament paragraful care permite a face 
şi astfel. Dacă dar Camera ar decide să treacă îndată în secții, 
să se ocupe de proiect, dispensându-se de formalitatea 
ceailalră, ar face-o în mod foarte regulat și foarte constituţional 
şi ar rămâne în dreptul ei formal. 

Este dar bine înţeles, că amândouă căile vă sunt deschise. 
Se poate decide și tipărirea, se poate decide de d-voastră și să 
mergem În secții și să ne ocupăm îndată de această întrebare. 

Fie una, fie ceailaltă din aceste decizii, decizia va fi egal 
constituțională și egal regulamentară. 

Este dar numai de întrebat: ce este mai bine să facem? Și 
aci, d-lor, sunt două puncte de vedere, cari pentru mine ar fi 
hotărâtoare. Întâia întrebare: avem a face cu un proiect de lege, 
în care s-ar coprinde amănunte complicate? Este un proiect 
de lege, în privinţa căruia trebuie să ne gândim ca să punem 
în concordanţă diferitele lui dispoziţii, și să ne trebuiască mai 
mult timp chiar acum, când suntem pe sfârșite şi nerăbdători 
de a vedea sfârșitul? Sau este un proiect de lege, a cărui 
importanţă stă nu în amănunte, ci în faptul însuș ce vrea să-l 
creeze? Dacă este un proiect de lege de a doua natură, care este 
important prin faptul însuș și nu prin amănunte, atunci asupra 
acestui lucru, după simțimântul meu, părerea fiecăruia din noi 
a trebuit să fie fixată de când se ştie că va veni în discutare un 
asemenea proiect, 

Din acest punct de vedere n-aş vedea necesitatea unei 
amânări. 

Este un al doilea punct de vedere, și acesta îmi pare de 
căpetenie în cazul de față: este o chestie de înaltă conveniență. 
(Așa este; Aplauze.) 

Fără îndoială, va fi dreptul, va fi datoria fiecăruia din noi să 
spue, clar și lămurit, ce crede în această materie, și nu mă îndoiesc 
că această datorie și-o va îndeplini fiecare; dar mărturisesc, că n-aş 
înțelege ca, pe lângă această înaltă datorie, să venim cu mici 
greutăți de regulament într-o asemenea chestie. (Aplauze.) 

Orcare va fi rezultatul dezbaterilor d-voastră, cred că este 
de datoria noastră în cazul de faţă de a hotărî această chestie 
Fără întârziere. 

Am onoare dar a vă propune să trecem îndată în secțiuni. 


(Aplauze.) 

Pentru Domeniul Coroanei 


(Sedinta Camerei de la 5 iunie 1884) 


D-lor deputaţi, este o adevărată plăcere de a asculta într-o 
Cameră pe oratorii, cari, ca onorabilii mei preopinenți d-nii 
Cernătescu şi Ionescu, ştiu să ridice o întrebare la înălțimea 
ce i se cuvine, chiar când vii să-i combaţi. 

Sunt cu atât mai fericit că vorbesc după acești doi oratori, 
cu cât mai multe părți din vorbirea d-lor trebuie să fi găsit 
aprobarea d-voastră, precum au avut-o și pe a mea. 

A atins de exemplu d. Cernătescu o cbestie cu drept cuvânt, 
pe care a mai dezvoltat-o apoi și a ilustrat-o şi d. Ionescu. 

Vorbesc de acea parte din discursurile d-lor, unde se 
pomenca despre pretendeniii la Domnie, și unde dumnealor 
au arătat în privința unor asemenea presupuși pretendenți cel 
mai mare dispreț și o batjocură meritată. Cred că acele cuvinte 
ale d-lor erau şi sunt foarte bine-venite. (Aplauze.) 

Dacă în legătură cu niște asemenea păreri ni s-ar cere 
dotațiunea, atunci eu aș fi cel întâi care nu aș da nici un ban 
sau nici o palmă de pământ: așa de puțin serioasă îmi pare toată 
această chestie a închipuiţilor pretendenți! 

Dar nu este aci chestia. Lucrul în sine, cum se propune, 
este combătut de onotrabilii preopinenţi, d-nii Cernătescu și 

Ionescu, și din alte motive. Abstractie făcând de pretendenți, 
d. Ionescu a zis — și aici m-a făcut să cer și eu cuvântul: cum 
puteți pune acum o asemenea chestie, în această Camera, când 
ea este lipsită de reprezentanţii elementului conservator 
autorizat? 

Și onor. d. Ionescu a avut foarte mare dreptate, când a zis 
că nu poate nimenea din această Cameră să vie să vorbească 
în numele acelui partid, pentru că în adevăr în Cameră nu 
există nici un reprezentant al acelui partid, ca partid organizat, 
deoarece partidul organizat a declarat că el nu poate lua parte 
la lucrările acestei Adunări, fiindcă nu ar fi adevărată expresie 
a ţării. Totuş este o deosebire de făcut între organizaţia unui 
partid conservator și între însuș principiul conservator. 

Fără îndoială că cineva poate să fie partizan de principii 
conservatoare, fără ca acel cineva să fie în acelaș timp înrolat 
în partidul zis conservator. | 

Atâta numai că poziţia lui va fi cu atât mai grea și că va 
trebui să fie convins el însuș și să poată convinge și pe alţii cu 
cea mai deplină claritate, când este vorba a afirma un princip 
conservator chiar în contra părerilor momentane a celor ce se 
numesc partidul conservator. 

Sunt silit, d-lor, să vă vorbesc de principii, în deosebire de 
organizarea întâmplătoare a partidelor, fiindcă din nenorocire 
tocmai în timpul din urmă, când în noua noastră epocă 
constituţională am avea mai mult decât orcând trebuintă de 
siguranța și soliditatea principiilor, văd cea mai mare şovăire 
si confuzie în această privinţă, confuzie adică între principii 
ȘI persoane, între principii și organizări trecătoare. Am văzut 
eu unul de exemplu eminenţi reprezentanți ai Partidului 
Conservator susținând libertatea excesivă a presei (Aplauze!), 


i IE .. 
Alexandru Lahovari înaintea Curtii de Casatie, în procesul dintre 
Creditul fonciar și Indépendance Roumaine, despre care vorbește 
introducerea istorică a acestui volum. 


f 

ceea ce nu s-a pomenit în viața nici unui stat regulat de când 
se vorbeşte de principii conservatoare. Nu cumva aici singurul 
principiu este regula banală și greșită de a zice numai cu orce 
pret contrariul de ceea ce zice banca ministerială adversă? Însă 
aceasta nu poate să fie o ordine naturală. Din contră, dezvoltarea 
sănătoasă a unui stat constituțional merge adeseori așa, că un 
partid pune înainte un princip, și, dacă nu-l realizează, deși 
este indicat de binele tărei, vine partidul opus și-l realizează 
fiind la guvern. Dar atunci fără îndoială partidul căzut de la 
guvern nu este în drept a găsi acum rău ceea ce găsea bine mai 
înainte; căci principiul este tocmai de aceea princip general, 
că nu se uită la persoane, ci la lucrul în sine. (Aplauze.) Dacă 
dar Partidul Conservator a adus în discuţie chestia, că ar fi — 
în starea actuală a Europei, în concertul european, în care ne 
aflăm și noi ca stat monarhic — prea suficentă libertatea presei, 
așa cum o avem, și nu ar fi chiar un inconvenient când s-ar 
modera în unele cazuri, și vine apoi un guvern liberal și 
recunoaște în parte legitimă această cerință esențial 
conservatoare, atunci fără îndoială guvernul liberal face 
acţiune de guvern prudent şi moderat, și din contra Partidul 
Conservator, dacă acum își întoarce mantaoa și se declară ca 
partizan al libertăților escesive, face un act de felonie de 
principii. (Aplauze.) 

D-lor, nu sunt — o repet — reprezentantul autorizat al nici 
unui partid actual, mai puțin al Partidului Conservator, din 
a căruia organizare momentană nu fac parte. 

Cu toate acestea, dacă mă voi întemeia pe o propunere 
formală făcută de reprezentantii autorizați ai Partidului 
Conservator în alte vremuri, în mijlocul unei Camere cu 
majoritate conservatoare, şi voi arăta că acea propunere este 
în princip identică cu cea de astăzi; dacă vă voi arăta o 
propunere a Partidului Conservator anume pentru dotatia 
princiară, atunci sper că-mi veţi recunoaște dreptul de a zice: 
sunt înnăuntrul principiilor conservatoare, votând pentru 

această propunere (Aplauze), abstracţie făcând de ceea ce 
Partidul Conservator, așa cum este organizat astăzi, mai vrea să 
recunoască sau nu. Și ușor va fi atunci de a se decide, cine a 
rămas în consecința convingerilor politice și cine le-a schimbat? 

Iată, d-lor, că nu este pentru prima oară venită propunerea 
înaintea unei Camere pentru dotaţia Coroanei, sau dotația 
princiară, sau lista civilă sporită, sau cum veţi voi să numiţi 
asemenea propuneri. Se mai făcuse în Camera de la 1870, de 
către o majoritate a Camerei conservatoare de atunci compusă 
din 65 deputaţi, o propunere de dotaţie. 

Era momentul, în care Măria Sa Domnitorul se căsătorise, 
şi atunci 65 de deputaţi — voi cita îndată câteva din numele 
domniei-lor — au propus o dotaţie de 300 000 de lei pentru 
Măria Sa Doamna și au adus acest act în Cameră și l-am văzut 
salutat cu entuziasm de majoritatea conservatoare: 


„Propunere 


Dinastia, pe care România și-a dat-o în deplina sa 
autonomie și cu scop de a-şi asigura mai bine destinatele, a 
primit o nouă garanţie de consolidare prin căsătoria Domnului. 

Acest act, care a fost salutat cu entusiasm de întreaga 
națiune, impune dinastiei noui îndatoriri: durerea, neno- 
rocirea, lipsa vor găsi la Doamnă o inimă compătimitoare, o 
mamă darnică.“ 

— Întrerup un moment citirea şi-mi permit a zice că astăzi 
puteți judeca mai bine, d-lor, dacă prevederile acelor propunători 
conservatori de la 1870 au fost realizate sau nu. (Aplauze.) 

„Mijlocul spre a se putea îndeplini această îndatorire 
morală este în dreptul și în obligația Reprezintaţiunii naționale 
de a-l îndemâna. 

Spre îndestularea dar a acestei trebuințe de înaltă 
conveniență şi conform cu regula păzită, în toate statele 
monarchice, conform chiar cu tradiţiunile istoriei noastre, 

Subscrișii propunem următorul 

PROIECT DE LEGE 


Art. unic. Se acordă Înălțimii Sale Doamnei României o 
dotatie anuală de 300 000 lei noui cu începere de la 1 ianuarie 
1870. (Aplauze numeroase.) 


Subscriși văd, între cei 65 deputaţi de atunci, pe d-nii G. Gr. 
Cantacuzino, P. Mavrogheni, D. Cozadini, I. Văcărescu, 
G. Apostoleanu, C. Blaremberg, A. Lahovari, 1. Florescu; văd 
și pe d. Petre Grădişteanu şi pe d. V. A. Urechie. (Ilaritate.) 

Am regretat totdeauna absența din Camera aceasta a unor 
bărbaţi ca d. Lahovari și d. Florescu. Regret astăzi pentru prima 
oară absenta d-lui Urechie și a d-lui P. Grădișteanu. (Aplauze, 
ilaritate.) l 

În privința dotației e dar un vechi princip conservator și 
monarhic, care se poate pune înainte şi ca chestie de simplă 
conveniență. 

Acum noi, ca oameni politici (să lăsăm trecutul nostru 
parlamentar), ce trebuie să hotărâm în întrebarea de faţă? Eu 
aş fi înteles, dacă onorabilii mei preopinenți ar fi criticat numai 
oportunitatea momentului; căci vă mărturisesc că asupra 
oportunității nu-mi permit a susține nimica; nu este rolul meu, 
şi îmi fac în această privire toate rezervele. Dar oportun sau 
nu, faptul este astăzi, că s-au găsit mulți propuitori ai dotatiei 
Coroanei în Cameră, și au avut și sprijinul guvernului întru 
aceasta. 

Ei bine, în această stare a lucrului, ieri și azi ce ne sfătuiesc 
să facem ca oameni politici onorabilul d. Cernătescu și 
onorabilul d. Ionescu? Și după rezultat să judecăm, dacă putem 
primi sau nu sfatul domniei-lor. 

Ne sfătuiește d. Cernătescu să respingem proiectul; iar d. 
Ionescu ne sfătuieşte, tot cu gândul transparent de a-l 
respinge, să-l amânăm. 

D-lor, ia închipuiţi-vă rezultatele acestor sfaturi, dacă ar 
fi primite: trecem acum la vot și Camera aceasta cu majoritate 

refuză dotația Coroanei. Ce efect va face aceasta? Și ca 
oameni politici trebuie neapărat să vă puneţi această întrebare. 

D-lor, aci e tocmai chestia politică. A avut mare dreptate 
onor. d. Ionescu, după părerea mea, când în contra d-lui 
Dimancea revendica toată demnitatea istorică a titlului 
nostru de Domnie, din Constituția de la 1866. 

Cu drept cuvânt, d. Ionescu zicea că Domnia noastră 
constituțională nu vrea să însemneze vasalitatea turcească; din 
contră, în conștiința noastră însemna independența; căci 
independenţi ne afirmam noi chiar și sub suzeranitatea 
Portei. Foarte adevărat. 

Însă, d-lor, pare că e un fel de curent astăzi de a nu ne mai 
da bine seama ce însemnează cu toate acestea cuvântul 
Regalitate, introdus la 1881. 

Apoi da: Domnia de la 1866 era — înţeleg în conștiința și 
cugetul, adică mai propriu în dorințele noastre — ún fel de 
afirmare a independenței țării; dar în realitate nu era așa; 
fiindcă, orcum am întoarce lucrul, pe paginele bugetului 
statului nostru sta scris tributul de plătit Turciei. Degeaba ne 
credeam noi deplin independenti; recunoscuți nu eram. Și adică 
ce? România e oare închisă cu un zid chinezesc la capătul 
Orientului, încât să ne fie indiferentă această recunoaștere? Nu 
este important pentru noi, în ce relațiuni stăm cu Europa 
occidentală? Nu este important a se ști, dacă un fapt al 
dreptului public, ce noi îl doream, cum este Domnia ereditară 

şi independentă, este recunoscut de Europa? 
„Dar tocmai în România s-a produs următorul fenomen 
unic: 

Nu cunosc altă tară în lume pănă acuma, în care la un 
moment dat să se fi produs acea migraţiune extraordinară spre 
școlile din Franţa și din Germania a unei tinerimi însetate, care 
voia să se adape la izvoarele de știință și de cultură ale Europei 
occidentale. La noi s-a întâmplat însă aceasta, de la 1830 
încoace. Cu sutele, cu miile, au mers tinerii noștri la școalele 


| 

străine, s-au deprins acolo cu ceea ce se numește civilizația 
modernă, şi așa se explică cum am putut, spre mirarea 
Europei, să ajungem în așa de scurt timp la o dezvoltare așa de 
energică a vieței publice în multe manifestări ale ei. (Aplauze.) 

Nu există alt stat în Orient, în care cu așa proportie largă 

să se fi introdus vreodată în tinerime această sumă de cultură 
occidentală ca la noi. Şi găsim la noi faptul foarte caracteristic, 
că într-o odaie, într-un salon, în Cameră, la tribunale, la 
prefecturi, la poștă, la telegraf, la drumurile de fier, orunde ar 
fi, întâlnim oameni deprinşi cu cultura Furopei Occidentale, 
şi dacă nu capabili de a face lucrurile tocmai ca în Europa 
Occidentală — căci aceasta nu se poate încă — dar totuș capabili 
de a înţelege principiile lor, de a avea un fel de identitate de 
sentimente și aspiraţiuni, cari în aceeaș proporție şi în așa de 
scurt timp nu se găsește în nici un alt stat al Europei 
Orientale. (Aplauze). Vrea să zică, nu ne privim numai noi pe 
noi, ci ne privim și în relaţie cu Europa, a cărei civilizaţie are 
să fie oglindită și în această parte a Orientului. Aceasta a fost 
şi a trebuit să fie totdeauna de cea mai mare importanţă pentru 
noi, pentru aspiraţiunile noastre în viitor, pentru misiunea 
noastră de cultură în Orient. 

Așadar, când Domnia constituțională, introdusă numai de 
noi la 1866, ni s-a recunoscut și de Europa prin independenţa 
admisă și ni s-a consacrat prin Regalitatea de la 1881, s-a făcut 
un pas enorm în poziţia țării, în rolul ei internaţional, în 
greutatea ei relativă alăturea cu celelalte Puteri Europene. 

Atunci ne întrebăm: ce e acum? Aceeaș Domnie ca la 1866, 
sau o nouă Domnie? Şi ce vrea d. Cernătescu? Ca să nu ne fie 
nouă permis de a argumenta şi interpreta faimosul art. 94 din 
Constituţie, care „fixează lista civilă pentru durata fiecărei 
Domnii“, presupunând chiar — cum vrea d-sa — că domeniul 
Coroanei să fie tot un fel de listă civilă? Să nu putem zice noi 
că Regalitatea de la 1881 este un pas mai nainte, o întindere, 
o nouă mărire a Domniei noastre, o nouă Domnie? 


T E 

Constituirea acestei Domnii ca Regat independent, dacă voim 
noi să o afirmăm ca începutul duratei unei noue Domnii, liberi 
suntem a o face, și nimeni nu ne-ar putea tăgădui legitimitatea 
acestei interpretări (Aplauze); căci când e vorba de o asemenea 
materie de oarecare importanță internațională, nu noi să ne facem 
noue înșine greutăți, și acolo unde se poate prezenta țara și dinastia 
cu mai mare prestigiu față cu străinătatea, să ne împedicăm noi 
pe noi prin interpretări de texturi legale. (Aplauze.) 

Ei bine, această poziţie a noastră, Regalitatea, s-a obținut pe 
câmpul de răsboi sub conducerea Principelui nostru, a Regelui 
de azi, de a cărui dotatie e vorba; şi odată ce suntem cu acest 
rege în capul statului nostru primiţi în familia Europei, și 
începem a avea oarecare — relativ la noi — importanță în politica 
Europei, un vot ca acesta însemnează că voim să dăm Regatului 
nostru mijloacele materiale pentru a-și accentua prestigiul 
exterior, conform creșterii importanţei sale. 

Are mare dreptate d. Ionescu, că virtutea e ceea ce dă 
adevăratul prestigiu, și că mărinimia, înțelepciunea, exemplele 
proprii, ce le-a dat și le dă Regele, sunt adevăratul Lui prestigiu; 
fără îndoială. Însă aceste lucruri sunt ale Regelui; £/ le are pe 
aceste, și nu i le dăm noi. Dar noi ce dăm? (Aplauze.) 

Aici numai auzi deodată pe unii oratori aducându-și 
aminte de ideal, vorbind numai de virtuti și dându-și aerul de 
a desprețui substratul material pentru prestigiul unei Coroanc. 

Așadar acum ne facem oameni ideali?! Dar când cu gradaţia 
profesorilor? (Aplauze.) Acolo era adevăratul loc pentru 
idealism. Și mai ziceţi d-voastră astăzi: să nu dăm Regelui, ci să 
dăm școalelor? Dar atunci, înainte de a spori lefile profesorilor, 
de ce nu v-aţi gândit mai bine la şcoli mai multe? (Aplauze.) 

Așadar, d-lor, ce vor cei ce se opun la acest proiect de lege? 
Ca să refuzaţi dotaţia? 

Ei bine, presupuneți ca aţi refuzat-o. Aceasta ar avea 
următoarea înţelegere: Am făcut independența, am făcut 
Regatul, Europa a recunoscut acest Regat independent, s-a 

făcut o propunere în favoarea acestui Regat, introdus în a 
Europei, ca să i se dea un mai mare prestigiu, proporționa 
toate celelalte monarhii; noi la această propunere, noi Camera, 
care am făcut Regatul, care am arătat că prin ta ai yom 
să ne afirmăm ceva mai mari decât eram naaie re na 
această propunere și dăm noi înşine din nantry a 
prestigiului, cu care voim să ne prezentam in afara i ; ; - 
ce voiti să mai însemnăm pe această cale în străinătate? $i ; acă 
släbim vaza Monarhului nostru în străinătate, eui să de 
sustinem aspirările noastre legitime şi progresul în viitor? 
i ss observati bine că din toate dorinţele li a 
ad-hoc, una singură nu s-a realizat: Noi mai ceream între alte i 
si neutralitatea recunoscută de Europa. Europa, prin Tractatu 
de Berlin, ne recunoaşte însă numai independența cu oarecare 
condiții, ce le-am împlinit; ne-a recunoscut apoi și Regalitatea, 
dar neutralitatea sub scutul colectiv al Marilor Puteri nu; ceea 
ce însemnează: tu, Românie, ai devenit majoră și singură 
responsabilă, condu-ti destinatele tale politice cum știi tu mai 
bine, cu toată puterea, energia și inteligenta, dar pe tine Î 
privesc urmările. (Aplauze.) Și în această situaţie, unde statu 
are trebuință de concentrarea tutulor puterilor sale vii și de 
buna lor împreună lucrare, voiți să puneţi d-voastră astăzi o 
bilă neagră între Rege și popor? (Aplauze.) 
Aceasta nu se poate! E i 
De aceea sunt convins că unui deputat, politic, cugetător 
şi prevăzător, nu-i rămâne decât a vota această propunere. 


(Aplauze prelungite.) 


68 
La Adresă. Situaţia junimiștilor în alegeri 


(Sedinta Camerei de la 6 decemvrie 1884) 


Ministerul din acel timp: 


I. C. Brătianu, prezident și interne, 

D. A. Sturdza, externe şi ad-interim lucrări publice, 
G. Lecca, finante, 

G. Chitu, culte, 

General Fälcoianu, rezboi, 

N. Voinov, justitie, 

I. Câmpineanu, domenii. 


După promulgarea Constituțiunii revizuite la 8 
iunie 1884 Adunările revizioniste sunt disolvate, iar la 
15 noemvrie al aceluiaş an se deschide sesiunea 
parlamentară cu primii senatori și deputați aleși după 
noua lege electorală cu 3 colegii. 


D-le președinte, vă rog să-mi dați voie a regula mai întâi 
poziția mea faţă cu regulamentul Camerei. Discutia generală 
este închisă și este deschisă numai discuţia pe articole, pe 
alineate. 

Însă, d-lor, în o adresă a Tronului și în un răspuns la acea 
adresă este un șir de alineate, cari prin natura lor, prin natura 
celor ce coprind, sunt asemenea generale; d. e. eu nu aș fi în 

stare să vorbesc contra acestui alineat și să susțiu amendamentul 
pentru suprimarea lui, despre care v-a spus onor. nostru 
raportor, d. Pherechyde, că l-am prezentat în comisie, dacă nu 
mi s-ar da putinţa să dezvolt această opinie a unora din noi în 
un mod cu totul liber în privința generalității discuţiei. 

Permiteţi-mi a adăoga îndată, că dezvoltându-mi amenda- 
mentul, pentru a arăta aici deosebirea noastră de majoritatea 
comisiunii adresei, aş voi să elucidez totdeodată și punctul, în 
privința căruia am fost provocat ieri de onor. d. Kogălniceanu. 
Amândouă aceste lucruri se leagă pentru mine de acest 
amendament. 

Cer dar indulgența d-lui președinte pentru această 
întindere neobișnuită la o discuție specială pe alineate. Dar cer 
și permisia d-voastră și, pentru a nu abuza de dânsa, mă las 
cu totul la dispoziţia d-voastră. Când unul singur dintre 
d-voastră, abstracţie făcând de dreptul președintelui, pe care 
îl are totdeauna, dar chiar unul singur dintre d-voastră mă va 
rechiema la chestie, eu voi întrerupe la moment vorbirea mea. 

D-le președinte, alineatul acesta este după părerea mea în 
oarecare disarmonie cu restul proiectului de răspuns la Mesagiul 
Tronului. De aceea am propus în comisie suprimarea lui. 

Este un mare inconvenient (și fiindcă tot vorbim de era nouă, 
este bine să relevăm aceasta acum), este un mare inconvenient, 
când ni se prezentă un Mesagiu, și prin urmare este și Camera 
silită să prezente un răspuns, într-un mod cu desăvârșire vag. 

Nu am văzut în țară la noi — căci, d-lor, să mă iertaţi, eu 
nu am destule cunoștințe și nici deprinderea de a vă spune prea 
multe din țările străine; în această privinţă mă mărginesc 


numai a admira pe onor. d. Stolojian (Ilaritate) — nu am văzut, 
zic, în tară la noi pănă acum nici un Mesagiu, care să fi fost 
aşa de lipsit de orce indicație a vreunui proiect de lege special, 


şiyatea unei schimbări 

legislative. Nu este vorba: avem și noi iniţiativa parlamentară, 
dar iniţiativa noastră va fi totdeauna mai secundară pe lângă 
initiativa guvernului; căci guvernul are administraţia și nouă 
ne lipsește. Mai este un alt cuvânt, pentru care în toate 
Mesagiele de pănă acum (și nu cred că ar face bine era cea nouă 
să schimbe această bună deprindere parlamentară) se arătau 
câteva proiecte de legi; este cuvântul: că Mesagiele se fac numai 
pentru câte un an de legislatură și trebuie să ne arate, care 
dintre multele îmbunătățiri necesare le crede guvernul anume 
necesare și mai întâi necesare pentru acest an. Căci de toate 
nu ne putem ocupa, și vă aduceţi aminte de discursul onor. 
d. Take Ionescu, care nu a avut tot efectul său, tocmai fiindcă 
voia să se ocupe de toate. 

În loc de această indicare preciză a unor anume proiecte 
de lege ni se prezentă o colecţie completă de dorințe generale. 
La această totalitate de dorinţe și noi cu toţii ne asociam; și 
noi dorim prosperitatea tutor ramurelor de administraţie. Dar 
cum să o facem, și între multele ce sunt de făcut, pe cari să le 
facem chiar acum şi nu altă dată? Despre aceasta nu am văzut 
nici o urmă în Mesagiu, și nici în răspuns nu a putut fi nici 
o urmă. 

Este cu atât mai de regretat această lacună, cu cât prin ea 
se paralizează una din propriele acţiuni parlamentare. Dacă 
ministerul nu vă arată programa lucrărilor, cum le crede 
necesare pentru această sesiune legislativă, dacă nici un 
ministru nu vă arată nici un proiect de lege relativ la resortul 
său, cu anume indicare a direcţiunii în care l-a conceput: atunci 
ce mai însemnează controlul direcţiunilor politice între 
Cameră și guvern? Și pe ce se mai poate întemeia încrederea 
constituţională ce este chiemată să o aibă sau să o refuze o 
majoritate cutărui ministru pentru cutare idei şi pentru 
capacitatea sau incapacitatea sa de a le realiza. 

Se vorbeşte d. e. în Mesagiu de magistratură, dar nu se 
spune întru nimic, cum are să fie îndreptată situația ei legală. 

Va fi îndreptată prin inamovibilitate? va fi prin electivitate? 
va fi prin acel mijloc, mijlocul despre care ne vorbea astăzi d. 
ministru al justiției? Tot lucrul se lasă în vagul unei dorințe. 

Dar cu aceasta stau în legătură și trebuie să stea într-un stat 
constituţional toate schimbările, fie generale, fie parţiale de pe 
banca ministerială. 

Însă sub regimul actual s-au tot făcut și se fac schimbări 
ministeriale și niciodată nu se arată Camerei întregi și, prin 
urmare ţării, pentru ce? Unii ies, alţii intră... afară de d. 
prim-ministru, care nici nu intră, nici nu iese, d-sa este. Dar 
ceilalți se perindează unii după alții, și nimeni nu știe într-un mod 
constituțional, prin ce împrejurări de princip sau de incosecuență 
la princip, sau de slăbiciune în aplicare s-a făcut schimbarea. 

Se vorbește și acum prin culisele Camerei (căci unde nu 
este programă clară înaintea Camerei, se nasc vorbe confuze 
îndărătul culiselor), se vorbește, zic, și acum de oarecare 
cutremur parțial în sfera ministerială. 

A fost la Ministerul Justitiei d. Stătescu, s-a dus d-sa și a 
venit d. Chițu, s-a dus d. Chiru prin Interne la Culte, și a venit 
d. Voinov. Se poate duce și d. Voinov. De ce a venit? De ce 
se duce? Ce a voit să facă pe cât a stat? Nici o formă constitu- 
țională nu se observă, pentru a pune întreaga Cameră în 
cunoștința motivelor unor asemenea acte de guvern. 

Am insistat şi mai nainte, trebuie să insist și acum asupra 
acestei procedări a guvernului. Să sperăm că era cea nouă va 
aduce și aci o îndreptare; de altminteri se paralizează, cum 
ziceam, o parte a vieţei constituționale. 

Vin acum la aliniatul adresei în discuţie. În această 
situație parlamentară și în mijlocul acestui vag de dorințe 
generale vedem că ni se dă deodată un aliniat, care accentuează 
într-un mod special trecutul și zice: 


„Natiunea a primit cu bucurie îmbunătățirile, care 
în cursul legislarurei trecute s-au introdus în Constituţie.“ 

D-lor, eu nu cred că națiunea s-a putut bucura și este astăzi 
în momentul de a-și exprima bucuria pentru rezultatul 
reformei constituționale; de aceea am cerut suprimarea 
acestui aliniat. D-nu Take Ionescu a vorbit ca membru din 
comisie și pentru acest aliniat, și ne-a arătat meritele legii 
electorale reformate. Dar mai ales despre aceasta este vorba? 
Este foarte adevărat că a fost mai bine cum s-a procedat la 
alegere acuma, că a fost un mare progres introducerea 
magistraţilor ca să prezide alegerile, şi că votul secret a dat mai 
multă siguranţă cetățenilor; foarte adevărat. Dar orce lege 
electorală se poate modifica pe calea ordinară într-o altă lege 
mai bună, și veţi avea și acum să mai modificaţi pe cea 
prezentă; însă aceasta nu implică o reformă constituțională. Ar 
fi o confuzie de idei, dacă unele rezultate bune, dobândite prin 
o lege electorală ordinară, le-am atribui extraordinarei revizuiri 
a Constituțiunii. Eu aşteptam să văd pe un singur membru al 
majorităţii comisiunii explicând pentru ce să ne bucurăm de 
reforma constituţională, iar nu de legea electorală, căci aci ne 
bucurăm cu toții. Însă a fost în zadar. Ce rezultat deosebit 
(sunt în drept a întreba, eu, care eram în contra revizuirii), ce 
rezultate a dat Camera aceasta în alegerea ei făcută după 
revizuire, în deosebire de Camerele de mai înainte? Ce 
rezultate puteţi accentua d-voastră din experienţa acum 
câștigată prin noua reformă constituțională? A fost contopirea 
colegiului I și al II-lea? V-a dat alți deputați, alt fel de deputati? 
V-a sporit numărul, da, fiindcă singuri l-ați sporit; dar ce alt 
soi de deputaţi a ieșit decât ce erau? 

D-lor, ce a ieșit și pentru ce nu ne putem grăbi cu bucurie, 
este aceasta: ne lipseşte în această Cameră elementul 
liberal-conservator; și mai lipseşte şi alt element — elementul 
liberalilor înaintați, elementul numit Rosettist. 

A fost o reformă constituţională și a dat ca rezultat o 
Cameră și un Senat, unde nu găsim reprezentat pe d. C. A. 
Rosetti, nu găsim reprezentat pe d. Lascar Catargi, care s-a 

abținut. Dar oare acesta e un rezultat al nouei reforme, în 
privinţa căruia suntem noi chemaţi să exprimăm bucuria țării? 
D-voastră știți că sistemul constituţional este un fel de ventil 
de siguranță, unde presiunile cele mari trebuie să-și aibă un loc 
de scăpare ca să resufle, și noi ne felicităm că ne lipseşte din 
Cameră tocmai elementul cel mai interesant în această 
privinţă? Nu înțeleg. Nu mă pot asocia la această bucurie. Am 
recunoscut în deplină convingere legalitatea reformei 
constituţionale, deşi am combătut însăș reforma. Dar a face 
mai mult, a exprima bucuria pentru rezultatul de astăzi, aceasta 
eu unul nu o pot și nu cred că e bine să o faceți nici d-voastră. 

D. Take Ionescu zicea că este un divorţ între ţară și 
Partidul Liberal-Conservator. Divorţ? E uşor onor. d-lui 
Ionescu să vorbească de divorţ; este o materie deplin cunoscută 
d-sale din dreptul civil; nu ştiu dacă întreaga situație politică 
îi e tot așa de bine cunoscută. Divorţ? Când vorbesc de divort, 
vorbesc și de părăsirea domiciliului conjugal. Dar când ești silit 
să trăieşti în aceeaș casă, în aceeaș odae mai departe, atuncea 
cum stă cu divorțul? E oare divorț definitiv între ţară şi d. 
Rosetti? divorţ definitiv între ţară și Partidul Conservator? Dar 
ce? sunt ei exilați? nu sunt aci între noi, în ţara aceasta? 

Fată și cu ei, împreună cu ei avem să lucrăm mai departe 
în era cea nouă, e chiar de trebuinţă ca toate puterile vii ale 
țării să fie puse la muncă; e chiar de regretat că noi cu toții 
împreună încă nu suntem de ajuns. Aţi auzit câte lacune ni 
se arată în tot cercul activității publice; și când cu toţii nu 
suntem destui, să ne bucurăm oare că suntem în această 
Cameră înjumătățiti la săvârșirea acestei opere? 

Ce e drept, guvernul Partidului Liberal poate zice: noi 
facem ceea ce credem că trebuie să facem după principiile 
noastre; și dacă liberalii-conservatori, după maniera lor de a 
vedea, nu vor să se supună la forma legală, cu atât mai rău 
pentru ei; noi mergem înainte. 

D-lor, așa este în formă; dreptul formal îl aveți să faceti 
cum ati făcut. Dreptul formal îl avem să exprimăm și bucurie 
şi tot. Dar este aci chestia de drept formal? și de ușoara 
mângâere a frazei „cu atât mai rău pentru ei? “Eu zic: cu atât 
mai rău și pentru noi. Aci este deosebirea de făcut între o 
situaţie formal legală şi între înțelepciunea politică a unui 
partid matur de guvernământ, precum aţi dovedit d-voastră 
că aţi putut deveni un partid de guvern. Un partid, viind la 
guvern cu o majoritate, poate să legifereze multe lucruri în 
dreptul formal. Puteti reforma Constituţia și mai tare; puteti 
să înființați secvestrul averilor; să încuviințați exilul politic. 
puteţi să faceţi tot. ' 

Dar era înțelept a se face o asemenea întrebuințare a unui 
drept formal? Aici este toată întrebarea practică. 

Numai din câte aţi făcut, totuș a ieșit dezbinarea prea mare 
a țării, Să ne felicităm de aceasta? Nu cred că este bine; din 
contră, d-lor, eu aș dori să pot avea speranța că lucrurile se vor 
îndrepta în această privință. Pe mine m-a impresionat foarte 
mult cuvântul d-lui Kogălniceanu de ieri, că dacă va veni 
celălalt partid vreodată la guvern — și va veni odată, fie așa cum 
e astăzi, fie reformat, dacă admiteţi sistemă constituţională 
atunci va reîncepe revizuirea, — ce e drept, tot după formele de 
azi, dar se va desface ce s-a făcut. Mare calamitate ar fi pentru 
tară această nouă lucrare în deşert. Când d. Carp şi cu mine 
am venit acum trei ani cu o contra-adresă la Mesagiu, care 
arăta câteva, puţin indicate dar totuș indicare, idei de 
organizare și când d. Nacu se întreba alaltăieri: aceste idei, sau 
unele din ele, și unii și alţii le împărtăşim, dar unde rămâne 
deosebirea oarecum atmosferică între partide? cred că d-sa - 
să-mi permită a-i zice — nu şi-a dat seama tocmai de atmosfera 
acelei contra-adrese. Când am venit noi acum trei ani cu 
contraproiectul, aceasta pentru noi însemna întâi ideile, dar 
al doilea că de atunci era momentul și pănă astăzi să Începem 
în fine odată a lucra la aceste îmbunătăţiri. În loc de aceasta, 

trei ani de zile nu s-a lucrat la asemenea reforme nimic, ci aţi 
început reforma Constituţiunii, adică în loc de patru colegii 
trei; și am pierdut cu toţii doi-trei ani de zile. Și dacă va mai 
veni acum opoziţia să înceapă iar o altă reformă 
constituțională, apoi, d-lor, când va veni era nouă, în care să 
lucrăm odată cu toţii în mod practic? Cu atât mai mult mi-e 
teamă că se va întâmpla această pierdere zadarnică de puteri, 
cu cât lăsarea la o parte a Partidului Liberal-Conservator va 
continua; cu cât vor persista ci în atitudinea ce o au azi; cu Cât 
neplăcerea, poate chiar ura acumulată ce o au, se va spori prin 
abţinerea lor. Atunci revenirea lor la guvern, lasă că va fi 
semnalul acelei inutile reînceperi de lucrări constituţionale, dar 
va fi şi semnalul, mi-e teamă, de persecuție de la un partid la 
altul, care va săpa și mai adânc abisul ce nu trebuie să fie 
niciodată între fiii aceleiaș țări. (Aplauze.) Și toți trebuie să ne 
aducem aminte, că suntem cetăţenii aceluiaș stat. 

lată pentru ce cred că nu e bine să exprimăm bucuria 
despre frumoasa stare de acum și că nu trebuie să primim ceea 
ce zicea d. Stolojian în mod cam anticipat, că această Camera 
e mai presus de cele vechi. Să ne vedem la lucru înainte de a 
ne felicita unii pe alții și să ne dăm mai bine seama de situaţia 
actuală. Eu sper din contră, că, dacă prin necesitatea situației 
ne vom pune la discuţie de legi practice, că atunci, discutând 
noi așa în mod practic, încetul cu încetul se vor acoperi în mare 
parte abisurile de partide și se vor deprinde și aceia, cari azi 
sunt afară din Cameră, prin interes involuntar la început și 
apoi din ce în ce mai voluntar, a lua parte la lucrările legale 
ale ţării întregi reprezentate în Corpurile legislative. (Aplauze). 

Trec acum la ceailaltă chestie ce sunt dator să o ating cu 
ocazia acestui aliniat. 

Onorabilul d. Kogălniceanu ne-a pus în discuţie situaţia 
noastră politică față cu guvernul, faţă cu majoritatea. 

Dar să precizez mai întâi, faţă cu însă adresa la Tron, 
poziţia noastră. D-lor, eu am vorbit contra acestui aliniat și 

noi câţiva vom vota în contra lui. D-voastră veți vota probabil 
pentru el, dar acesta fiind un lucru mai mult relativ la Camera 
trecută, nu ne va împiedeca a vota în total această adresă la 
Tron, care în restul aliniatelor ei este numai o expresie de 
devotament către Tron şi de dorințe generale pentru ţară. Se 
înţelege că aici ne asociam și noi. 

Revin acum la d. Kogălniceanu. D-sa pune în joc 
atitudinea noastră faţă cu guvernul și cu d-voastră. D-lor, se 
tot vorbeşte de școala vechiă şi de şcoala nouă. E bine cel puţin, 
ca școala nouă să fie foarte clară, să pună punctele pe î. Se 
întreabă d. Kogălniceanu: ce însemnează când d. Carp zice: 
am iesit din minoritate și în minoritate reintru? dar cum v-aţi 
ales? Și mă întreabă pe mine anume, cum m-am ales la Huși? 
cum s-au ales amicii noștri la lași? 

D-lor deputaţi, e un lucru straniu. Eu adeseori m-am 
întrebat: la noi în tară cum se formează opinia publică? 

Opinia publică cea importantă, care dă un efect final, se 
formează la noi ca pretutindeni prin stăruința consecventă de 
mulți ani a unor bărbaţi în evidenţă, care produce un curent 
din ce în ce mai puternic, fie în sensul lor, fie în contra lor, 
și astfel un rezultat concret. 

Dar mai există la noi alăturea cu aceasta un fel de 
atmosfere de opinii respândite, care se tot nasc și tot pier fără 
nici un rezultat concret, fără nici un folos. Poare că aceasta este 
un fel de efect trecător, caracteristic numai într-o stare 
începătoare, oarecum pentru aflarea în faşe a întrebuinţării 
libertăţii presei. 

D-lor, nu luaţi în nume de rău, dacă pentru a mă explica, 
vă citez un caz personal. Cei din Camerele trecute știu câ 
vorbesc foarte rar, și sper că știu asemenea că atunci când 
vorbesc nu fac nici o personalitate, cu atât mai puţin mi-aş 
permite acum să vorbesc de un lucru așa de neînsemnat ca 
persoana mea, dacă nu aș avea de scop să o fac pentru că să 
servească la o discuţie de un interes mai general. D-lor, lu 

sfârșitul sesiunii trecute, adică în Camera de revizuire, 
guvernul a prezentat un proiect, care s-a primit de marea 
majoritate a Camerei, legea pentru dotaţia Coroanei. Vă 
aduceţi unii aminte că la discuţia acelui proiect eu nu eram 
înscris să vorbesc; dar ca conservator, deși nu din reţeaua 
Partidului Conservator organizat, dar în spiritul ideilor ce am 
avut onoare în altă ocazie să vi le spui, eram să votez fireşte 
pentru acel proiect de lege. Însă în discuţia generală d. N. 
lonescu m-a provocat să vorbesc. Atunci am fost dator să 
vorbesc, precum sunt și acum, deși nici acum nu mă 
înscrisesem înainte, pănă când n-am fost provocat de d. 
Kogălniceanu. Dar, d-lor, și atunci ca și acum, odată provocat, 
am arătat cât am putut de clar, pentru ce votez așa precum am 
votat. A doua zi a început a se produce acel fel de atmosferă 
a opiniunii publice, de care vreau să vă vorbesc. Am citit 
într-un jurnal, apoi în două, trei, patru, de toate nuanțele, că 
voi fi eu numit administrator al bunurilor Coroanei nou 
înființare, şi, legate de această știre, fel de fel de interpretări 
asupra persoanei mele. Din București a pornit atmosfera spre 
Iaşi și spre alte locuri. Am citit în jurnale din Iași și de aiurea, 
că trebuie să fiu resp/ătit pentru atitudinea mea, că am vorbit 
în Cameră în favoarea dotațiunii pentru ca eu să fiu numit 
administrator al Domeniilor Coroanei. ŞI știți d-lor cum este 
lumea deprinsă la noi: vorbele trec din gură în gură. Se formase 
d. e. în cercurile societăţii conservatoare din lași o întreagă 
judecată asupra mea din această chestie. D-lor, știrea dată de 
jurnale era fictivă, dar insulta era reală, și din o știre curat 
închipuită se clădeşte un edificiu de animozităţi foarte real. 
Toată lumea competentă din București știe că nici vorbă nu 
a fost şi nu a putut fi despre numirea mea ca administrator. 
Lasă că sunt cu desăvârșire lipsit de cunoștințele necesare 
asupra îngrijirei pădurei și agriculturei, dar, din fericire, sau 
din nefericire pentru mine, eu mă aflu în arena politică, și toți 
cunoscuţi mei știu că nu puteam să-mi îngrop activitatea 

politică într-o administraţie de domenii. Vasăzică, era o 
născocire din cele mai născocite, din cele mai improbabile. 

Ei bine, d-lor, acum s-a numit un om foarte competent 
ca administrator al Domeniilor Coroanei, și trebuie să ne 
felicităm că în ţară avem oameni competenţi, cari pun 
activitatea lor în serviciul public fără politică, cum este d. 
Kalinderu, d. Cantacuzino de la drumurile de fier și alţii. S-a 
numit așadar d. Kalinderu. Ei, ce credeţi acum că s-a făcut cu 
acea atmosferă de opinie publică? Dacă aș fi fost eu numit, se 
zicea că vorbisem în Cameră pentru această căpătuire. Și acum, 
când se vede că nu am fost eu numit, se zice că atitudinea mea 
independentă în Cameră faţă cu guvernul și după împrejurări 
şi în contra guvernului, vine din paraponiseală. (Ilaritate.) Apoi 
atunci cum s-o mai dregi? Și nu ar exista remediu în contra 
unor asemenea inexactități de fapt? 

Nu mai vorbesc acum de persoana mea (deși lucrurile par 
a se face după un tipic intenţionat: citeam mai alaltăieri iarăș 
că este vorba să fiu acum trimis ministru la Viena, deși în fapt 
nu este vorba deloc), căci persoana mea este indiferentă și în 
casul de fată cu atât mai indiferentă, cu cât eu sunt personal 
indiferent la asemenea lucruri. Dar, d-lor, mă întreb pentru 
lumina noastră a tutulor: Într-o ţară ca a noastră, unde se aduc 
din ce în ce elemente noi la lucrările noastre, într-o ţară unde 
sunt atâtea probleme grele de deslegar și unde sunt aşa de 
puţine cunoștințe respândite: ce poate rezulta din asemenea 
atmosfere ne-exacte? și poate oare să fie bine de a mistifica astfel 
sistematic opinia publică? Neapărat că atunci realitatea se 
acopere și la lumină se lăţește numai neadevărul. 

Dar fiecare din noi, în ceea ce zice, ce vrea și ce face el în 
adevăr, va găsi totdeauna oameni care îl combat, care zic, vor 
şi fac contrarul. Aici lupta este firească și poate adesea să fic 
folositoare. Dar a atribui cuiva lucruri ce nu le zice, nu le vrea, 
nu le face și a-l combate în asemenea năluciri, în asemenea 
ficțiuni străine de el... ce folos poate ieși de aici? Confuzia 

opiniei publice și pierderea de timp cu lucruri de nimic sunt 
singurul rezultat al unor astfel de procedări. 

Am vorbit de acest exemplu, d-lor, pentru a mă putea 
explica mai bine asupra situației actuale a întregului nostru 
grup. Cu 15 zile înainte de deschiderea Camerei se zicea că are 
să fie o remaniare ministerială și că noi, adică aceia pe cari 
odată ne numeau conservatori, apoi jună dreaptă, apoi 
neoconservatori, acum văd că ne numesc cu un termen, care 
ar trebui să rămâie exclusiv literar, precum este, adică 
junimiști, și să dea Dumnezeu să merităm acest nume multă 
vreme (Ilaritate), că adică noi aceştia avem să intrăm în 
minister, s-a scris prin gazete, s-a vorbit din gură în gură, s-a 
format iarăș acea faimoasă atmosferă de opinie publică. S-a 
întemeiat iarăș un edificiu întreg de insulte la adresa noastră 
ca oameni politici fără caracter şi la adresa d-lui prim-ministru 
și a partidului, că sunt incapabili, că sunt siliți a se supune 
adversarilor si că o fac numai pentru a-și mai scăpa puterea etc. 

Toate acestea sunt bune și frumoase, d-lor, un mic lucru 
se împotrivește: nu este adevărat, e o simplă născocire. 

Sunt față în faţă cu d. prim-ministru, sunt în faţa 
d-voastră, sunt în mijlocul cercului competent în acest 
moment: ei bine, în faţa d-voastră spui următoarele: ce a putut 
fi înainte de dizolvarea Camerei revizioniste nu are interes de 
a fi discutat, fiindcă nu stă în legătură cu situația actuală. Dar 
de la momentul dizolvării Camerei trecute, de la epoca 
convocării colegiilor electorale pănă în chiar zioa de astăzi nu 
a fost nici cea mai mică vorbă de intrarea noastră în minister 
pentru acum or pentru altă dată. lată o declarare preciză și 
lămurită. Tot ce s-a scris şi s-a zis contrar cu aceasta a fost o 
curată născocire. 

Că a fost aşa, s-a văzut îndată, când acum câteva zile a 
demisionat ministerul și s-a recompus tocmai așa cum era mai 
nainte. 

Dar acum ce zic cei cu atmosfera fictivă? În loc să 
recunoască inexactitatea ştirilor, zic — iertaţi-mi terminul 
vulgar, care este al lor — e tragere pe sfoară! 

D-lor, grozav de multă sfoară în loc de minte trebuie să 
fie în căpăţina acestor oameni. (Mare ilaritate.) 

De aici rezultă, d-lor, că precum d. prim-ministru este fără 
nici un angajament faţă cu noi, fiindcă lucrurile nu sunt așa 
cum s-au scris, tot asemenea și noi suntem în deplină libertate 
de a ne conduce în Cameră cum înţelegem. 

Şi acum vă întreb: ar fi oare cu putință ca o situație politică 
să atârne de la șoaptele inventate a sute de oameni interesați, 
pasionați, dușmani? Ar fi cu putinţă ca în această Cameră, în 
țară să ni se creeze prin născociri o altă atitudine decât aceea 
care este exactă? Și s-ar putea ca pe mine să mă întărească sau 
să mă slăbească în definitiv — nu ceea ce în adevăr voi eu, zic 
eu, fac eu, ci aceea ce alții voiesc, zic și fac despre mine și în 
privinţa mea? — Aceasta nu se poate. 

D-lor, când un grup politic ar atârna de la ceea ce vor să 
insinueze adversarii săi în contra adevărului, atunci de mult 
s-ar fi pierdut fiecare om politic, fiecare grup politic; dar o 
repet, aceasta nu se poate. 

Dar onor. d. Kogălniceanu a întrebat, cum m-am ales eu 
în Vaslui și în Huși, cum s-au ales și d-nii Pogor, Negruzzi, 
Melik, lanov, la Iași, cari erau puşi pe lista partidului 
guvernamental? întreabă un bărbat ca d. Kogălniceanu — eu 
n-am decât să-i răspund. Noi am fost aleși așa: 

Fiecare din noi s-a dus la locul alegerii sale și s-a pus în 
întelegere cu alegătorii. D-lui Carp i s-a propus la Vaslui ca 
să intre chiar în comitetul national-liberal, și d. Carp atunci, 
cu claritatea care veți recunoaște că-l caracteriză totdeauna, a 
spus: nu fac parte din Partidul Naţional-Liberal și prin 
urmare ca membru în comitetul acestui partid să nu mă alegeți; 
dacă-mi dați sufragiile d-voastră, vă sunt recunoscător; linia 
mea de conduită politică vă este cunoscută. 

M-am dus apoi şi eu la Vaslui. Am convocat singur, nu 
prin comitetul local, pe alegători la o întrunire publică și 
fiindcă la Vaslui este numai o mică tipografie, unde este o 
zeţăreasă, care-și zețuesce și tipăreşte singură toate, am ajutat 
şi eu la zeţuit și așa am putut de-abia ajunge că să public afișul 
pentru convocarea alegătorilor. La acea adunare electorală au 
venit şi liberali-naţionali şi opoziţia conservatoare, și pe unii 
şi pe alții i-am rugat să mă lase să fiu independent în 
Cameră, să nu-mi dea voturile ca făcând parte dintr-un anume 
partid din cele organizate, fiindcă, după părerea d-lui Carp și 
a mea, formarea partidelor este astăzi într-un fel de evoluție, 
adică trebuie să se facă pe o nouă liniă politică. Deschid aci 
o parenteză. D. Nacu ne zicea alaltăieri: vorbiţi de linie nouă, 
aşadar renegați trecutul? Apoi era nouă din mesagiul D-voastră 
însemnează tocmai atât, cât și /inia nouă din contraproiectul 
nostru. Dacă faceţi critica aci, faceţi-o și dincolo. 

Aşa am fost ales la Vaslui și dintr-o parte și dintr-alta, 
Partidul Liberal-Naţional nu m-a combătut și-i foarte 
mulțumesc pentru aceasta. Partidul Conservator m-a votat și 
asemenea-i foarte mulțumesc pentru aceasta. Dar cum a fost 
la Huşi, locul d-voastră? Apoi despre Huși, d-le Kogălnicene, 
mi-a scris mai întâi d. Dimitrie Rosetti, că alegătorii 
colegiului I vor să mă pue pe mine candidat. Apoi am fost 
invitat să merg, acolo, am răspuns: nu pot să mă duc; cunosc 
prea puţini oameni acolo; pe când în Vaslui am mai multe 
relații. Și d. Rosetti s-a dus la Huși, cred că va fi vorbit în 
favoarea mea, mi-a adus biletele tipărite și un d. alegător, fără 
să-l cunosc personal, mi-a telegrafiat ca să însărcinez doi 
delegaţi, pe cari mi i-a indicat. Am însărcinat telegrafic. 

D. M. Kogălniceanu. Care Rosetti? 

T. Maiorescu. D. Dimitrie Rosetti este acela, care mi a scris. 
Se îndoiește cumva d. Kogălniceanu? 
D. M. Kogălniceanu. Nu mă îndoiesc. 

T. Maiorescu. V-a spune și numele celor doi delegați, 
dacă-mi promiteți că, venind vreodată la guvern, nu-i veţi 
persecuta. (Mare ilaritate.) 

M-au ales alegătorii de la Huși astfel și le-am multumit 
pentru marea și neașteptata onoare ce mi-au făcut; însă am 
optat pentru Vaslui, fiindcă acolo am mai fost ales și m-am 
pus în contact cu alegătorii, știind şi d-lor și eu, în ce condiţii 
se face alegerea. 

Dar la Iași? întreabă d. Kogălniceanu. 

La ași s-au afișat, ce e drept, colegi de ai noștri, d. Pogor, 
Negruzzi etc., candidaţi ai Partidului Liberal-Naţional. Însă 
d. Pogor s-a dus la Comitetul Naţional-Liberal din ași — și 
d. Dimitrescu, membru al acelui comitet și prezent aici, ne 
poate confirma aceasta — și a declarat: eu nu fac parte din 
Partidul Liberal-Naţional și ştiţi care sunt opiniunile mele: 
dacă voiţi să mă alegeţi așa cum am fost și sunt, vă sunt 
recunoscător. Atunci comitetul naţional-liberal a primit 
această declaraţie, și d. Pogor cu ceilalți au fost aleși. Tot așa 
de independent a fost ales și d. Marghiloman și ceilalți, cari 
s-au prezentat fiecare la alegeri, explicând ideile lui și 
regulându-și poziția față cu alegătorii. 

Acum ce voia onor. d. Kogălniceanu ieri în interesanta 
vorbire a d-sale? Dar ce interesantă și fermecătoare! Eu sunt 
un mare admirator al vorbirii d-lui Kogălniceanu. Când 
vorbește d-sa — abstracţie făcând de trecutul său, de experiența 
şi de gloria sa — talentul său oratoriu, puterea și vioiciunea cu 
care se exprimă ne procură totdeauna o adevărată sărbătoare 
literară. (Aprobări.) 

Vă aduceţi aminte în ce mod atrăgător ne povestea din 
tinerețea d-sale, în ce conflict să afla cu chiar tatăl d-sale, care-i 
zicea: „ce faci, Mihălăchiă!“ și cum d-sa îi răspundea: eu am 
venit de la școalele din Germania, am văzut ce fac conservatorii 
acolo, ei desrobesc ţăranii, ei se interesează de școală, dar 
d-voastră boierii ce faceţi? 

Fiindcă d. Kogălnieeanu atunci se provoca la Germania, 
tot din Germania vreau să-i aduc aminte de exemple, care să 
confirme deplina corectitudine a acestei procedări electorale 
a noastră, 

În Germania de astăzi, unde, după cum ne spunea ieri tot 
d. Kogălniceanu, principele Bismarck nu voiește sistema 
adevărat constituțională, unde însă unele partide voiesc tocmai 
în contra lui să susție sistema constituțională cu toate 
drepturile ei și în această luptă a parlamentarismului în contra 
unui așa de puternic adversar caută cea mai mare corectitudine 
constituțională, în fiece alegere se vede următoarea procedare. 
Pot naţionalii-liberali sau secesioniștii sau catolicii să scoată ei 
singuri un deputat al lor? Îl pun pe lista lor proprie. Nu pot? 
Atunci se confundă listele. Sunt conservatorii mai tari, sau 
naţionalii-liberali, sau catolicii mai tari: atunci veți găsi pe lista 
candidatilor unui partid câte un candidat din partidul mai tare 
după împrejurări locale. E dar constituţionalicește corect ca 
cineva, păstrându-și întreaga sa convingere politică și 
independența, să figureze la alegeri pe lista altui partid, dacă 
îl pune un comitet pe acea listă, și absurd ar fi ca atunci, când 
un comitet electoral propune unui candidat din alt partid ca 
să-l aleagă, acest candidat să zică: ba nu mă alegeți. Aceasta nu 
s-a mai văzut. 

Lucrul este așa de elementar, este o practică electorală așa 
de întrebuințată în toată stricteţa constituțională încât mă 
întreb numai: ce a vrut d. Kogălniceanu de la mine? A vrut 
să fie pus în poziţie ca să viu eu să-i explic d-sale aici asemenea 
lucruri elementare? 

Să fie numai aceasta? Sau a încercat și d-sa a se folosi de 
atmosfera, de care vorbeam, pentru a o întuneca și mai mult 
şi pentru a face mai grea poziţia unor oameni ca noi, cari au 
venit în această Cameră cu deplină claritate și independență 
ca să-și urmeze politica lor așa cum o înţeleg că trebuie să fie? 

Şi aci să-mi permiteţi — nu știu, dacă este bine s-o fac — dar 
permiteţi-mi, fiindcă s-a vorbit atât de mult de deosebirea între 
generaţii, permiteţi-mi ca în fața unui așa de ilustru 
reprezentant din generația veche ca d. Kogălniceanu, să 
accentuez aici diferența, așa cum o înțelegem noi. 

Eu am rămas, vă mărturisesc, încremenit, când am simțit 
din nou în discursul d-lui Kogălniceanu de ieri această 
diferentă în chiar procederea d-sale parlamentară. D-sa a fost 
din acea generaţie, care a făcut lucruri din cele mai însemnare 
pentru constituirea țării: unirea, principele străin, introducerea 
constituționalismului, independenţa; dar astăzi, când s-au 
îndeplinit toate acestea, puţini din acea epocă au rămas, care 
să mai înţeleagă bine cerințele actuale ale statului nostru 
modern și independent, şi cât de puţini trebuie să fi rămas în 
adevăr, dacă chiar d. Kogălniceanu nu a putut rămânea, după 
părerea mea! 

D-voastră, d-le Kogălniceanu, vorbind ieri de exportul 
vitelor din România spre Austria și de convenția comercială, 
ne spuneați că sunt 30, 40 sau 50 milioane de lei, cari se pierd, 
fiindcă Austria ne-a închis granița. 

(O parenteză pentru o altă mică deosebire între generaţii: 
noi, generaţie doritoare de mai multă exactitate, ne cam mirăm 
de cifre lipsite de preciziune. Cât este pierderea: 30 sau 40 sau 
50 de milioane? căci distanţa este mare. Dar să admitem cifra 
cea mai mare de 50 milioane, fiindcă așa este lucrul mai grav.) 
Ati văzut cu câtă elocventă a arătat d. Kogălniceanu pierderea 
şi cum ataca pe guvern din cauza ei și cum se indigna că 
guvernul a tolerat aceasta! s-a tolerat ca Austria să-și facă după 
o convenţiune cu Germania legea sa din 1882, prin care a 
desfiintat carantinele și a introdus închiderea graniței către noi! 

Dar vedeți ce se mai ascunde sub această atmosferă, poate 
nu între d-voastră, dar între aceia care citesc asemenea 
discursuri. Ei vor zice: ce mai om! Ce bine a combătut! 
(Aplauze.) Și ce guvern rău are ţara! Dar onor. d. 

Kogălniceanu, fiindcă atacă un guvern al țării într-o chestie 
internațională, d-sa, experimentatul bărbat de stat, fost 
ministru de externe al aceluiaș cabinet, d-sa, ale cărui cuvinte 
au greutate în țară și în străinătate și care trebuie să vă fie un 
model de procedimentele unui bărbat de stat, d-sa, când atinge 
într-o Cameră jună o chestie internaţională, d-sa ne autoriză 
să-i punem următoarea întrebare... nu am nici un drept de 
a-l obliga la un răspuns, ar fi o generozitate din partea d-sale 
dacă mi-ar da acest drept; dar eu am cel puţin dreptul să pui 
întrebarea: Este d-sa sigur că fiind d-sa la guvern va izbuti în 
adevăr să facă pe Austria să-și revoace legea din 1882 și să 
deschidă granițele pentru intrarea vitelor noastre? Ne poate da 
d-sa declararea despre această încredere personală a d-sale față 
cu Austria? Dacă ne dă d-sa această declarare pentru 
îndreptarea marei nedreptăți ce ne-a făcut-o în adevăr Austria 
cu acea închidere a graniței, atunci cred că întreaga Cameră 
îl va ruga prin forma constituţională să treacă pe banca 
ministerială. (Aplauze.) 
Nu aud nici un răspuns din partea d-lui Kogălniceanu. 
Kogălniceanu. Voi răspunde la rândul meu. 
T. Maiorescu. Eu voi aştepta acest răspuns. Pănă va veni, 
trebuie să mă mărginesc într-o regulă generală: 
Atunci când un bărbat public, autorizat, se ştie în stare de 
a obținea, fiind el la guvern, într-o chestie internaţională ceea 
ce vede că n-au obținut ceilalti, este în dreptul şi în datoria sa 
de a face opoziţie guvernului asupra acestui punct. Dar când 
un bărbar public și autorizat nu este convins de aceasta și nu 
simte în sine garanţia că el va izbuti în această chestie 
internaţională, atunci a ataca guvernul cred că este o procedare, 
pe care aș dori ca noi generaţia nouă să nu oO imităm. 
(Aplauze.) Dar d. Kogălniceanu ne spune însuş, că a făcut 
guvernul actual acea lege draconiană în contra epizootiei din 
Rusia şi — zicea d-sa — că legea este așa de draconiană, încât 
este o calamitate pentru proprietarii de la Prut. Și nu este 


o 

evident, oare, că guvernul actual a făcut legea draconianii 
tocmai pentru ca să aibă un argument mai mult ca să obțic 
libera trecere a vitelor în Austria? (Aplauze). Evident că este 
așa. Apoi atunci ce fel de opoziţie vine d-sa să facă în 
Cameră? Adică să dăm a înţelege că această pierdere enormă 
a veniturilor ţării provine din nepăsarea guvernului și că, dacă 
am fi noi la guvern, lucrurile s-ar îndrepta îndată? Dar poate 
să fie un ministru român pe acea bancă și să lase ca o țarii 
străină să aducă țării noastre o pagubă de 50 de milioane prin 
exportul de vite fără să se opue din toate puterile? (Aplauze.) 
Este cu neputinţă una ca aceasta. Este evident că guvernul 
actual a stăruit ca să îndrepteze lucrul și că orce guvern ar fi 
stăruit, și este clar că prin acea lege draconiană a căutat să o 
facă; dar dacă n-a izbutit pănă acum în contra puternicei 
Austrii? Și dacă n-a izbutit nici acest guvern acum, este în mai 
bună poziţie d. Kogălniceanu ca să izbutească d-sa faţă cu 
Austria? Și dacă nu este, apoi vine d. Kogălniceanu și atacă 
guvernul asupra unui lucru, unde din contră toți împreună 
trebuie să-l sprijinim, pentru ca sub forma acestui sprijin să-i 
dăm toată puterea dinnăuntru ca să poată apăra mai tare în 
această chestie în afară? (Aplauze.) Apoi, d-lor, vedeţi: Şcoală 
veche și școală nouă! (Aplauze.) 

Ştiu eu bine că în această regulă de parlamentarism a 
școalei nouă ne deosebim noi și de unii din vechii conservatori. 
Dar pentru noi rămâne regula nestrămutată pentru orce 
opoziţie parlamentară: atacă un guvern numai asupra acelor 
lucruri, despre care știi că, fiind tu la guvern, le vei putea face 
altfel și mai bine decât guvernul atacat. Și nu ataca niciodată 
guvernul asupra unor lucruri, despre cari prevezi că fiind tu 
la guvern, le vei face tot așa ca și guvernul ce vrei să-l ataci. 
(Aplauze.) 

Apoi nu ştiu eu pe ilustrul d. Kogălniceanu, pe când d-sa 
era pe acea bancă ministerială acum 5 ani, cât ne-am luptat 
cu d-sa în privinţa articolului 7 în chestia evreilor? Nu eram 

noi, acei din opoziție, care am câștigat majoritatea ca să 
formulam restricţiunile în contra evreilor așa cum s-au 
formular, pe când d. Kogălniceanu voia să ne silească să le dăm 
mai mult, să-i naturalizăm după categorii? 

Când aveam eu atunci această atitudine în contra d-sale, 
câştigasem convingerea personală că va trece la Berlin și prin 
urmare la celelalte Puteri acea formulare a noastră. Fusesem 
câteva luni agentul țării la Berlin și se stabilise atunci o 
înțelegere prealabilă asupra convenției noastre comerciale cu 
Germania. Ştiam cum a fost primită din partea ministerului 
german restricţia noastră în contra evreilor din acea convenţie. 

Dacă nu aș fi avut această convicție, dobândită din 
cunoştinţa împrejurărilor, nu aș fi vorbit în opoziție așa cum 
am vorbit atunci. Dar atunci erați d-voastră, d-le 
Kogălniceanu, ca ministru, care ne strigaţi textual: „Provocaţi 
Europa! Aduceți pericol asupra țării, nu provocați Europa! Fi, 
noi am făcut cum am făcut și este bine cum s-a făcut. Apoi 
când erați pe banca aceea, ziceaţi că provocăm Europa, și acum, 
când sunteți pe această bancă, împingeri guvernul ca să o 
provoace? (Aplauze.) 

D-lor, este o a doua linie de demarcaţie între d. 
Kogălniceanu și între noi, și cu aceasta am terminat. D. Carp 
vorbind în acei termeni vagi în care poate vorbi cineva într-o 
discuţie la adresa Tronului, unde de regulă se cam vorbește 
despre toate lucrurile, de omnibus rebus et quibusdam aliis, a 
zis ceva și despre legea comunală. Ne spunea că primarul nu 
mai este administratorul intereselor comunei, căci statul 
centralizator i-a impus atâtea alte atribuţiuni de a fi executor 
de tocmeli, agent auxiliar al politiei judiciare etc., încât nu mai 
are cum să se ocupe de interesele comunei. De aceea trebuie 
să facem așa ca să-l lăsăm să se ocupe mai mult de comună, 
să se retragă ultima treaptă a administraţiei centrale la un cerc 
mai larg, la canton. Bună sau rea, aceasta era ideea d-lui Carp. 
Care a fost mirarea mea, când am auzit pe onor, d. 

Kogălniceanu zicând: Apoi cu așa idei vine d. Carp? Apoi nu 
este din contra dorinţa noastră a tutulor ca să descentralizăm? 
Nu este rău amestecul puterii centrale a guvernului în 
comună? 

Cu aceasta voia să combată pe d. Carp, care accentuase 
tocmai același rău și aceleași dorințe de îndreptare! 

Să nu fi înţeles oare d. Kogălniceanu? Să fi vorbit fără a 
înţelege? Să fi vorbit așa, deși a înțeles? Și d. Kogălniceanu ne 
cita în acelaș timp cartea d-lui Beştelei și zicea: Vedeți d. 
Beştelei cum arată fără politică, că mor oamenii, mor 
locuitorii, trebuie întărire, nu sporește populaţia, merge rău 
comuna. Părintele legii comunale din 1864 este d. 
Kogălniceanu. Prin art. 11 şi următorii ai acestei legi, se arată 
misia comunei în următorul mod: Comuna are să îngrijească 
de spital, de școală și de biserică, și s-a făcut comuna în modul 
cum a prevăzut-o onor. d. Kogălniceanu ca să se facă. Și astăzi 
după douăzeci de ani, la anul 1884, ne citeşte tot d-sa, ca 
argument pentru d-sa și contra d-lui Carp, pe Beştelei, care 
Beşcelei zice: mor locuitorii, se slăbesc țăranii! Nu are aceasta 
aer de contrazicere? Sau ce fel de prevedere politică era aceasta? 
Apoi vasăzică organizaţia comunei, a cărei misie principală era 
să îmbunătățească școalele, sănătatea publică și biserica, s-a 
arătat incapabilă cu organizația din 1864 să facă acele 
îmbunătățiri, și prin urmare trebuie să mai degajem acel plus 
de atribuţii, care jenează pe primari, așa încât să nu poată face 
nimica pentru comună, și să dăm sarcina administrativă mai 
bine cantonului, și în contra acestora vine d. Kogălniceanu cu 
Beştelei, care este tocmai un puternic sprijin pentru ideile d-lui 
Carp! 

Cu asemenea contraziceri, cu asemenea prinderi de idei în 
treacăt numai pentru a se da motive oratorie la opoziții 
parlamentare cu orce preț, s-a urmat la noi atâția amar de ani, 
şi de aceea am fost lipsiți de mai toate roadele practice, ce 
aşteptam de la sistemul parlamentar. 

D-lor, atât, și încă prea mult! Vă mulțumesc pentru 
indulgența cu care mi-ați permis să vorbesc asupra aliniatului 
al II-lea din răspunsul la adresa Tronului. (Ilaritate.) 

Am accentuat, pe cât am putut, deosebirea care ne 
desparte pe unii din noi de unii din d-voastră; și nu pot 
termina mai bine decât privind, ca oameni ceva mai tineri, la 
un viitor ceva mai depărtat. Cu cât o adevărată muncă pe un 
tărâm practic ne va găsi pe mai mulți şi dacă se poate pe toți 
cei din viata publică gata a lucra; cu cât vom înlătura mai mult 
prea marele deosebiri între partide; cu cât vom căuta mai mult 
a ne fixa în idei precize, pentru ca să avem o adevărată luptă 
de idei, iar nu de închipuiri vane, cu atât ne vom pregăti la ceea 
ce ne așteaptă. Căci, d-lor, iluziuni nu ne putem face asupra 
viitorului: pe noi ne așteaptă încă lucruri mari și lucruri grele. 
Am obținut cât am putut obţine pănă acum; ne-am întărit. 
Şi când am putea fi siguri, că ne va lăsa soarta un timp măcar 
de 30 de ani ca să propășşim cu liniște în dezvoltarea noastră 
internă, fericită ar fi ţara aceasta și ușor am putea zice atunci, 
cum ziceau mai mulți oratori în discuţia de faţă: /zissez faire, 
laissez aller, se vor îndrepta lucrurile de la sine. Această 
mulțumire nu ne este dată nouă. Noi trebuie cu puteri înzecit 
de încordate să lucrăm: căci nu avem o perspectivă sigură de 
pașnică dezvoltare pentru viitorul acestor 30 de ani. Suntem 
prin poziţia noastră geografică pe calea deslegării chestiei 
Orientului. 

În zadar am voi noi să fim liniștiți şi să rămânem în pace, 
cum dorim cu toţii ca să fim; împrejurările nu ne lasă, și ne 
așteaptă mai curând sau mai târziu, dar în orce caz prea curând 
pentru dezvoltarea noastră, noua izbucnire a crizei Orientului. 
Cu curaj, dar cu grije, ne-am dus noi viaţa în secolul acesta. 

S-au tot ivit, şi totdeauna la intervale prea scurte pentru 
noi, răsboaiele orientale și au întrerupt dezvoltarea noastră. 
Niciodată răsboaiele în secolul acesta nu au fost provocate de 
noi, dar totdeauna am fost învăluiți într-însele, și vom fi cu 

necesitate implicaţi şi în viitoarea criză orientală. Suntem astăzi 
mai tari decât înainte, dar trebuie să devenim din ce în ce mai 
tari, pentru a ne simţi din ce în ce mai siguri pentru 
momentul cel mare. Faţă cu această perspectivă, deosebirile 
interne dintre noi trebuie să fie totdeauna îmblânzite. Trebuie 
să înlesnim din vreme conlucrarea legală a tutulor la întărirea 


țării, pentru a ne putea arăta la momentul cerut ca membri i 
uniţi ai aceluiaș stat. (Aplauze prelungite.) i 69 


Asupra înterpelării d-lui Kogălniceanu 


în contra Sinodului 


(Ședinta Camerei de la 18 decemvrie 1884) 


O importantă interpelare a lui M. Kogălniceanu, 
dezvoltată în ședința Camerei de la 18 decemvrie 1884, 
se ocupă de reforma Sinodului și de reaoa lui tendenţă 
de a spori tagma călugărească. Însă animozitatea, ce 
transpira din cuvintele interpelatorului în contra înalților 
noștri Prelaţi de arunci, fac pe autorul publicării de fată 
să-l combată prin discursul următor. 

Când va veni momentul oportun pentru O reformă 
a Sinodului prin introducerea elementului mirean (și 
probabil acest moment nu va veni decât sub domnia unui 


succesor ortodox al regelui Carol ]), legislatorii de atunci 
vor fi datori să-și reamintească interpelarea lui 
Kogălniceanu, cu atât mai mult, cu cât ea se refere şi la 


lucrările Divanului ad-hoc al Moldovei în această chestie. 


D-lor, am cerut cuvântul, fiindcă în discursul d-lui 


Kogălniceanu a fost o parte, în privinţa căreia cred că este bine 
să se audă în această Cameră şi alt glas. 
Fără îndoială, d-lor, chestia clerului a început a ajunge la 


ordinea zilei. Este un fel de mişcare în toată societatea 
noastră, în mare parte foarte bună, care în această parte se 

poate prezenta cu motivele ei la lumina zilei şi poate să găsească 
aprobarea tutulor. Dar este și o parte, despre care nu cred că 
se poate arăta cu adevăratele ei motive la lumina zilei. 

D-lor, ce voia interpelarea onorab. d. Kogălniceanu, așa 
precum era anunțată? Înțelegeți, că nu mă voi pune a scruta 
intenţia nimănui, ci voi lua interpelația așa cum a fost 
dezvoltată în Cameră. Așa cum a fost anunțată, interpelarea 
d-lui Kogălniceanu avea de scop a atrage atenţia d-lui 
ministru al cultelor asupra călcării legiuirii relative la călugări. 
În această privință este de datoria unui deputat de a chema pe 
ministru la respectul legilor, pentru ca el să facă pe alții să le 
respecte. Însă în această proporţie chestia este foarte mică. 
Onor. d. Kogălniceanu v-a arătat însuș câteva date statistice 
din care rezultă că, orcât ar părea de motivată plângerea d-sale 
în contra sporirii călugărilor și călugărițelor, în fapt numărul 
lor descrește din an în an; din ce în ce se împuţinează şi 
monăstirile și numărul călugărilor. În această privinţă suntem 
într-o stare de tranziţie sigură în rezultat, tranziție în sensul de 
a nu se lăsa o prea mare întindere unui element, care, dacă ar 
deveni prea întins, ar putea fi periculos pentru stat. Apoi, onor. 
Cameră, în această privință nu aveţi d-voastră remediul în 
mână? Nu aveți budgetele, în care sunt trecute toate monăstirile 
şi tot personalul lor? Or în ce moment, când societatea civilă 
ar voi să reguleze chestia aceasta, are în mână arma singură: 
comisia budgetară, care poate reduce numărul călugărilor cât 
crede, și altă avere nu au astăzi călugării în afară de budgetul 
statului. Vasăzică, întru aceasta nu poate să fie greutate, şi 
chestia din acest punct de vedere este aproape irelevantă. 

Prin urmare, de ce este vorba cu această ocazie? Vrea d. 
Kogălniceanu să dea un sprijin mișcării preoților de mir în 
contra clerului nostru înalt? Dacă voim să dăm acest sprijin, 
este oare bine, d-lor, să venim noi, societatea civilă, societatea 
laică, şi să învrăjbim, să aţățăm ura între preoții de mir și între 
prelați Sfântului Sinod? 

M. Kogălniceanu. Cer cuvântul. 

T. Maiorescu. Ceea ce m-a făcut să iau cuvântul este tocmai 
aceasta. Şi eu, împreună cu mai mulți deputați, împărtășesc 
dorinţa ca să se facă ceva în această ramură; dar cu cât noi o 
împărtășim mai mult, cu atât vă mărturisesc că mi-este teamă 
de a vedea o chestie, care nu se poate duce la bun capăt decât 
cu buna înţelegere a tutulor și mai ales cu buna înțelegere între 
noi și prelați Bisericei Române, de a vedea, zic, o asemenea 
chestie tratată ca armă de învrăjbire pe terenul politic. 

M. Kogălniceanu. Mai cer o dată cuvântul. 

T. Maiorescu. Cu aceasta manieră de a trata chestia, cred 
că nu vom ajunge la nici un rezultat; și vedeți, d-lor deputați» 
cât era de nedreaptă acuzarea, pe care onor. d. Kogălniceanu 
a făcut-o unora din prelaţii noştri, cel puţin în întinderea în 
care a făcut-o. Aduceţi-vă aminte, de ce era vorba. Se zicea 
întâi: se poate ca Sinodul, membrii importanţi din Sinod, să 
vic şi să se pue în ceartă cu catolicii, să voiască a rămânea preoții 
lor numai misionari? La noi, unde, ca d. e. în judetul 
Roman, sunt sate cari pentru a treia parte au locuitori 
catolici? — Să vedem, merită prelaţii noștri această acuzare? 

Apoi acolo pănă mai deunăzi veneau preoți italieni, şi pănă 
când au fost lucrurile așa, toată lumea trăia în bună pace. De 
la un timp încoace s-au rechemat preoții italieni și se trimit 
pe acolo preoți unguri, aşa încât este o întreagă agitație de un 
caracter străin de însăș religia. 

De această tendență a preoților unguri sunt sigur că 
guvernul din Pesta este străin. Dar sunt în Ungaria, ca în orce 
stat liber, tot felul de tendente a diferitelor partide în afară de 
guvern, și poate de acolo vine mișcarea, care are aerul de a face 
din unii preoţi catolici ai judeţului Romanului nu numai 
apostoli ai religiunii, ci apostoli cu intenţii vădite de agitări 
naţionale politice în contra noastră. (Aplauze.) 

Apoi, d-lor deputaţi, dacă în momentul de fată guvernul 
tării noastre, dacă toți oamenii noștri politici și în timpii din 

urmă chiar toată presa noastră (căci și România liberă, care avea 
înainte o altă direcție, și-a schimbat-o astăzi), dacă, zic, tot ce 
se mișcă în această ţară cu viață publică se fereşte cu cea mai 
mare scrupulozitate de a se amesteca întru ceva în statul vecin, 
unde sunt români, dacă într-această rezervă absolută noi putem 
servi de model de buni vecini: apoi suntem și noi în drept a 
cere, ca nici în mijlocul nostru, în ţara noastră, să nu se încerce 
din partea unor unguri agitaţii în sensul contrar nouă. 
(Aplauze.) 

Poate că prelații noștri, mai puţin deprinși cu formele 
parlamentare și diplomatice, dar simțind și ei unde stă astăzi 
o parte a chestiei acestor catolici, poate că nu s-au exprimat 
tocmai clar. Dar cred că atitudinea lor schimbată, în ceea ce 
priveşte cazul citat de d. Kogălniceanu, îşi are cauza sa aci, şi 
cred dar, că din acest punct de vedere nu merită prelaţii noștri 
să fie acuzaţi aşa cum au fost acuzaţi. 

Era un al doilea lucru ce l-a relevat onor. d. Kogălniceanu: 
cele petrecute între mitropoliți la înmormântarea lui Cuza. 
Mare Domn a fost Cuza în privința multor acte mari ce le-a 
făcut și cari stau întipărite în memoria tutulor, zicea d. 
Kogălniceanu. Așa este. Însă vedeți, d-lor, deosebirea între 
mărirea curat istorică şi între o situaţie mai mult politică nu 
se poate face bine decât după ce a trecut mult timp de la acea 
mărire istorică. Este probabil că peste 40-50 de ani istoria are 
să vorbească în mod nepărtinitor de actele naţionale ale lui 
Vodă Cuza. Dar nu veți tăgădui că sub cuvintele acestea mari 
despre Vodă Cuza s-a încercat pe ici pe colo, ce e drept, fără 
rezultate puternice, dar în fine tot s-a încercat pe ici pe colo 
a se face o agitaţie, care nu știu dacă a avut totdeauna de scop 
exclusiv interesul Istoriei universale și paza panteonului 
celebrităților noastre trecute, fără nici o tendenţă de actualitate 
sau de viitor. Și așa fiind, s-a întâmplat să moară Principele 
Cuza în niște momente, în cari istoria nepărtinitoare era greu 

de despărțit de politică militantă, şi în asemenea momente a 
fost el înmormântat în ţară la Ruginoasa. 

S-a putut întâmpla, și aceasta nu este prea greu de 
închipuit, ca cu această ocazie să vie şi unii oameni, cari nici 
măcar cenușa și majestatea morții nu au respectat-o îndestul 
pentru a lăsa înaintea ci să tacă interesele momentane de partid. 
S-a putut întâmpla d. e. ca, cu această ocazie, să se facă 
demonstraţii de politica zilei, și când, fără a voi, neavând acest 
scop, dar în fine coexistent cu aceasta, un prelat al țării 
provoacă pe Mitropolitul-primat într-un mod cam deschis, să 
ia o parte mai demonstrativă la această ceremonie, vă pare că 
este așa de straniu din partea Primatului, răposatului Nifon, 
ca să zică: nu intru pe această cale și nu găsesc bine să între 
fratele meu din lași pe această cale? 

Apoi, onor. Adunare, ce voim noi? Sunt mule lucruri rele 
în clerul nostru, care trebuiesc îndreptate, și onor. d. N. lonescu 
şi noi toţi ne vom asocia cu d. Kogălniceanu la orce îndreptare 
sănătoasă a lucrurilor; dar un lucru bun are clerul nostru: nu 
prea face politică militantă, prelatii noștri nu fac intrigi politice 
în stat; nu fac agitări în contra guvernelor noastre. 

Aţi văzut vreun mitropolit la noi, care să fi încercat să ție 
în eșec pe guvern, cum s-a întâmplat d. e. în Sârbia? Asemenea 
lucruri nu se întâmplă la noi. În totalitate prelaţii noștri ne lasă 
în liniște în ceea ce privește direcţia politică a societăţii civile. 

Ce trebuie să voim noi acum? 

Am voi noi oare să se amestece prelatii mai mult și într-un 
mod mai accentuat, mai activ în această privință? Nu cred. 

Prin urmare, de ce să ne mirăm, dacă Mitropolitul-primat 
a intervenit ca să nu se facă nici o demonstraţie politică cu 
ocazia înmormântării răposatului Cuza-Vodă? 

Eu cred că bine a gândit acel Primat, când a gândit în acele 
momente, că putându-se produce o agitație oarecare în țară, 
nu trebuia să lase să participe și biserica la această agitație. Din 
parte-mi sunt convins că şi Mitropolitul Moldovei de atunci 

n-a avut nici o intenție de a face politică de agitare, și astăzi 
cred că însuș Mitropolitul Primat al României, care pe atunci 
era Mitropolit al Moldovei, admite că bine a făcut atunci fostul 
Mitropolit Primat din București, că nu a luat parte la o 
ceremonie, care-i părea implicată în demonstraţii politice. 

D-lor, în această stare de lucruri, dacă noi, adică societatea 
noastră civilă, avem dorinţa de a îndrepta starea clerului nostru 
şi mai ales dorinţa foarte legitimă de a ridica clerul de mir, cred 
că nu ar trebui să venim și să tragem la bara Adunării pe 
episcopii țării. 

Desigur că sunt multe slăbiciuni omenești de vindecat, și 
multe rele de stârpit, dar să nu uităm (și cu drept cuvânt a 
relevat aceasta și onor. domnul Ionescu) că toți episcopii noștri 
sunt aleși de țara întreagă reprezentată în Cameră și Senat, că 
ceea ce avem astăzi pe scaunele episcopale, este ceea ce noi, ţara, 
cu sufragiul nostru, am scos și am ales din toată preoțimea și 
am pus pe acele scaune. 

Așa fiind, este oare lucru nemerit ca în momentul când 
ne alipim de biserică, cel dintâi pas al nostru să fie o critică 
amară, o declaraţie violentă în contra acestor episcopate? Și 
dacă așa procedem noi la reforma bisericei și dacă așa ațităm 
noi preoții de mir în contra episcopilor, ne mirăm că episcopii 
încep a se găsi înstrăinaţi de noi? și că încep a privi în noi, 
societatea modernă, un fel de dușman care-i atacă și care nu 
le lasă participarea liberă, deschisă, binevoitoare la opera 
noastră? Apoi aceasta ar fi o bună acţiune politică a noastră, 
societate civilă? Dar atunci de ce prin Constituţie am admis 
episcopii în Senat? Fără îndoială, pentru ca împreună cu noi 
să lucreze și ei ca buni colegi la îndreptarea clerului; și când 
aceasta este starea noastră constituţională, este oare drept ca 
noi, Camera de jos, să venim să le săpăm autoritatea cu 
interpelări de acestea? Nu mai înțeleg. Eu cred că ar trebui cu 
toţii împreună și cu ei împreună să procedăm la îndreptare, 
și orce dezbinare și învrăjbire, care cu această ocazie o 

întroducem noi laicii în contra episcopilor, este o întârziere 
a acestei opere de reformă, și onor. d. Kogălniceanu, care cu 
drept cuvânt ne arată însemnatul rol naţional ce l-au avut 
prelații noștri în 1857, nu poate să ne facă să credem că astăzi 
ar trebui să începem un fel de război civil în contra 
Episcopatului Român! 

Onor. Cameră, convins, ca și d-voastră toți, că se simte răul 
şi că toţi avem dorinţa de a-l îndrepta, m-am crezut dator de 
a ridica un glas slab în favoarea conlucrării noastre a tutulor 
pentru această reformă împreună cu însuș episcopii. Căci nu 
este nimic mai periculos decât ca societatea civilă, care nu 
tolerează ca să se amestece biserica întru ale ei, să se amestece 
ca într-un mod dușman întru ale bisericei. Nu trebuie să ne 
înstrăinăm un așa de puternic mijloc de întărire a poporului 
nostru. 

Pentru ca să ajungem la această reformă în bună şi 
pașnică lucrare, prima cerință este respectarea bisericei și a 
reprezentanţilor ei din partea noastră. (Aplauze.) 


70 


La Adresă. Nemulțumirea în țară. 
Necesitatea unei magistraturi mai independente 


(Sedinta Camerei de la 27 noemvrie 1885) 


D-lor deputaţi, prin darea de seamă ce a făcut d. raportor 
asupra celor petrecute în comisia de răspuns la Adresa 
Tronului, ați putut vedea că în această comisie în care mi-aţi 
făcut onoarea și de astă dată de a mă alege, nu s-au putut 
întruni sufragiile unanime a membrilor pentru redacția ce se 
propune votului d-voastră. O minoritate, compusă din d. 
Laurian şi din mine, a prezentat comisiei câteva amendamente; 
două din acestea, cele mai principale, n-au fost primite de 
majoritate. Pentru noi importanța lor a fost destul de mare 
pentru a ne face astfel să votăm în contra proiectului întreg. 
Vom motiva la timp aceste amendamente înaintea d-voastră; 
și dacă nu vor avea favoarea de a fi primite, ne vom vedea, cu 
părere de rău, siliți a vota în contra întregei Adrese. 

D-lor deputaţi, suntem în discuţia generală a Adresei; după 
art. 95 din Constituţie „la deschiderea sesiunei Regele expune 
prin un mesagiu starea ţării, la care parlamentele fac 
răspunsurile lor“. Suntem dar chemaţi după Constituţie a ne 
da fiecare părerea, fie prin vot, fie prin vorbire asupra modului 
cum privim starea ţării în momentele de față. Ca să putem 
judeca starea ţării, este bine să ne întrebăm, mai întâi, cari sunt 
în momentele de fară elementele diferite, care preocupă opinia 

publică și sunt caracteristice pentru o expunere a situației, Noi 
vedem mai ales trei elemente diferite, cari nu pot fi trecute sub 
tăcere când este vorba de starea țării de astăzi. Două din aceste 
se arată în felul său de către d. raportor al majorității, unul nu 
se arată. 

Aceste trei elemente sunt următoarele: întâi și poate 
predomnind în preocuparea d-voastră: criza care se desfășură 
în Balcani; al doilea, înnăuntru, grija pentru situaţia econo- 
mică; mai adăogăm al treilea o altă preocupare, nu externă, ca 
cea dintâi, nu de ordine materială, ca cea de-a doua, ci de o altă 
ordine foarte caracteristică; vom numi acest al treilea element: 
nemultumirea crescendă a țării față cu administraţia. 

Voi trece foarte repede peste cele două elemente dintâi. În 
privinţa evenimentelor, cari se petrec în așa apropiere de noi 
dincolo de Dunăre, noi nu avem nimic de zis la formularea 
făcută de majoritatea comisiunii în proiectul de răspuns la 
Adresă. Faţă cu apărarea țării, în ceea ce priveşte situația ei în 
relațiile internaţionale, noi ne asociem la acea expresie de 
sprijin ce trebuie să fie dată guvernului. Cred chiar, d-lor 
deputaţi, că ne putem felicita de situaţia noastră în această 
privinţă. Atitudinea rezervată ce a păstrat România în 
conflictul balcanic, și, dati-mi voie a adăoga, fără a ni se putea 
imputa o excesivă mândrie naţională, demnitatea și siguranța 
procedărilor, prin cari s-a distins statul nostru cu ocazia acestui 
conflict vecin, a dat o dovadă despre maturitatea politică, la 
care a ajuns România, și despre tăria, cu care ştie a-și 
îndeplini misiunea modestă, dar bine înţeleasă, ce o are în 
politica generală a Europei. (Aplauze.) 

Așa de adânc este acest simțimânt în noi, încât și ceea ce 
voi avea onoarea să vă zic asupra părții, la care ne-am despăr- 
tit de majoritate, o voi zice numai Într-un mod conditional. 
Este adică bine înteles că noi vorbim despre nemulţumirile 
crescânde interne, numai presupuind că vom avea timp de 
dezvoltare pașnică pentru a ne ocupa de asemenea chestii. Dar 

dacă criza vecină va lua un caracter mai acut, vom fi cei dintâi 
a da dovadă despre necesitatea ce simțim, că orice divergentă 
între noi trebuie să înceteze, când este vorba de susținerea tării 
față cu străinătatea. (Aplauze.) 

D-lor, trec și mai pe scurt asupra celui de al doilea punct 
relevat în situaţia actuală, adică asupra stării noastre economice, 
pentru a nu vă obosi prea mult în această discuție generală. 
Este un amendament special pus de noi în această privință, care 
ne va veni în discuţia pe articole, și atunci unul sau altul dintre 
noi va dezvolta motivele acestui amendament. 

Viu acum la al treilea element, care ne pare a caracteriza 
starea țării noastre în acest moment; la nemulțumirea, pe care 
o credem crescândă în privința administraţiei. 

Aici se cuvine a menţiona mai întâi unul din simptomele 
publice, cari s-au produs întru aceasta: este coaliția mai multor 
bărbaţi politici însemnați, unii din Cameră și Senat, cei mai 
mulți afară din Cameră şi Senat, coaliție care, cu toată 
divergenţa de principii afirmată, se simte oarecum forțată de 
împrejurări ca să se formeze și care-și îndreaptă acţiunea în 
contra guvernului de astăzi. D-lor, nu este treaba noastră de 
a vorbi pentru sau contra unei asemenea coaliții, nu ne privește 
întru cât este o coaliție. Dar pe mine mă interesează, dacă îmi 
permiteţi a vă aduce aminte de un punct de vedere susținut 
și în anul trecut, din punctul de vedere al necesității, ca toate 
elementele politice ale țării să fie reprezentate într-o Cameră. 
Va fi important a constata din acest punct de vedere, dacă 
elementele conservatoare, pe cari le văd în coaliţie și cari prin 
manifestul lor cer libera expresie a tării, înțeleg prin aceasta: 
că vor să participe şi ele la viitoarele alegeri şi la viitoarele 
Camere. 

Dacă o vor, atunci manifestul coaliţiei este cel dintâi fir de 
iarbă crescut peste pământul, în care este bine să fie și să rămâe 
înmormântată rezoluţia din anul trecut, prin care se declară 
de nelegală revizuirea și dotaţia Coroanei. Atunci cei ce din 

legalitate își fac o armă de atac în contra guvernului, vor da 
mai întâi ei înșii exemplul că reintră în legalitate și se supun 
legilor ţării, și dacă va fi așa, atunci acest manifest să vă fie un 
semn bine-venit! 

De altminteri, coaliția în chestie nu are pentru noi o altă 
valoare decât aceea de a fi un simptom mai mult al preocu- 
pațiunii generale în ţară, simptomul unei mari și întinse 
nemulțumiri. 

D-lor deputaţi, nu este lucru ușor de a vorbi cu oarecare 
folos despre nemulțumirile unei țări cu administraţia sa, și sper 
că-mi veţi face onoarea de a crede mai dinainte, că nu am atins 
un asemenea punct pentru a vă debita numai un șir de fraze 
generale de opoziție. 

Administrația e un aparat foarte complicat; sunt 3000 de 
primari, ațâți subprefecţi și atâția prefecţi etc., sunt așa de 
multe chestii izolate, ce în decursul unui an se rezolvă de 
administraţie, încât ar fi cea mai mare nedreptate, când ar cita 
cineva numai 2,5 sau 10 nemulțumiri, fie orcât de legitime, 
pentru nedreptăţi suferite din partea administraţiei și ar veni 
să facă din aceasta o armă de acuzare în contra guvernului 
într-o discuţie generală la Adresa Tronului. Asemenea rele s-au 
comis și, din nenorocire, din cauza slăbiciunilor omenești se 
vor comite întotdeauna; și-mi aduc aminte foarte bine, cu câtă 
dreptate s-a atacat și reaua administraţie a conservatorilor, cum 
se poate ataca și reaua administraţie a guvernului liberal. Aci 
au mare cuvânt aceia cari zic că întreaga cultură a țării cu 
moravurile ei trebuieștre mai întâi îndreptată și apoi va veni și 
o mai bună administraţie în toate amănuntele. 

Cu toate aceste expresia „nemulțumire“ pentru a 
caracteriza opinia publică dintr-o ţară nu este un cuvânt, care 
trebuie înlăturat, și nu este imposibil de a afla un fel de măsură, 
după care să ne putem forma judecata cu oarecare siguranță. 

Multe rele se pot face într-o administraţie; totul este ca să 
simtă că directia centrală văzută, manifestă, este spre îndreptare. 

Multe slăbiciuni vor avea mulţi funcţionari de-ai noștri 
orcum s-ar alege, fie și cu cea mai mare bună-credinţă, numai 
să se simtă că este în adevăr serioasa tendenţă de a-i alege bine 
și de a-i face să proceadă în lucrările lor după legi și după 
dreptate. 

Dar când s-ar vedea din contră, vorbesc hipotetic, nu 
într-un caz, nu în două, nu în zece, ci când s-ar vedea într-un 
mod aproape general, că administraţia centrală, în loc să reducă 
pe cât poate rezolvirea chestiilor la o normă de dreptate sau 
de echitate generală, tinde a spori acţiunea arbitrară a unor 
membri din partid, fe în interesul exclusiv al partidului, fie 
în interesul personal al partizanilor; când s-ar vedea mai 
departe că un minister, în decursul unui timp mai îndelungat 
al acţiunii sale, se fereşte a aduce în dezbaterea Camerei vreo 
măsură legislativă, care să mai restrângă arbitrarietatea 
administrativă, și dacă chiar se prezintă vreun asemenea 
proiect, îl dezbate numai de aparenţă, îl întârzie, îl modifică, 
îl slăbește și în urmă îl înlătură, atunci suntem în drept de a 
ne întreba: prin o asemenea tendenţă, manifestată prin o mai 
lungă experiență, va creşte sau va scădea nemulțumirea țării 
și, dacă va creşte, se va putea vorbi cu oarecare temei într-o 
discuție a Adresei către Tron despre această situaţie? 

Putem dar avea două constatări diferite, sau dacă este vorba 
numai de nemulțumiri parțiale în diferitele amănunte a le 
administrației, sau dacă este vorba de o tendență generală a 
administraţiei centrale spre lăsarea intereselor în arbitriul 
membrilor influenţi din partid. 

Între acest „dacă și dacă“ avem să facem cumpăna. 

Să examinăm dar chestia mai de aproape. Onor. meu 
preopinent, d. Tacu, vede lucrurile în niște colori foarte 
trandafirii. D-sa are convicţia că se îndreptează toate sub 
administraţia actuală şi că vor veni proiecte de legi, cari vor 
încuraja industria, comerciul, învățământul public și că se vor 
face toate ameliorările cerute de noi. 

Dar, d-lor deputaţi, de la proclamarea Regatului au 
trecut patru ani și mai bine, suntem în anul al cincilea și ar fi 
timpul venit să ne dăm seamă despre tendența administraţiei 
centrale spre bine sau spre rău. 

După proclamarea Regatului ne-a spus guvernul, nu noi 
o zicem, guvernul a zis-o și a repetat-o: a venit era cea nouă, 
aveți o muncă mult mai mare, mult mai grea de îndeplinit; 
ați constituit statul român, acum aveți sarcina de a-l organiza 
înăuntru. 

Pentru ce acest stat român trebuie să se organizeze? 

Pentru că statul român, în urma constituirii sale moderne, 
a devenit un stat constituțional și occidental: trebuie să se 
deosibească de orientalismul, în care era căzut în secolul trecut, 
prin urmare trebuie să introducă în legislatia sa între altele și 
o mai mare siguranță individuală a cetățeanului în contra 
arbitrului guvernamental. 

Căci atunci, când se zice stat constituțional, aceasta 
implică între alte lucruri esenţiale o putere legislativă, o putere 
judecătorească și o putere executivă, Vasăzică, în deosebire de 
Turcia și Rusia, nu are puterea executivă să intre în Justiție, 
nici să paralizeze acțiunea puterii legiuitoare; nu are puterea 
legiuitoare să facă executare sau să facă justiţie; iar puterea 
judecătorească are să aplice după conștiință o lege scrisă și să 
dea dreptate pe cale generală tutulor, fie guvern, fie particular. 

Acestea, în princip, sunt cele trei atribuţii deosebite, fără 
de cari nu există stat constituțional. 

Nouă însă ne lipsește încă unul din acei trei stâlpi, pe cari 
stă statul modern; ne lipsește independența puterii 
judecătorești de puterea executivă. 

Și mă mir (dar m-am mirat de atâtea ori înainte d-voastră!) 
cum se pot găsi în Partidul Liberal oameni cari să zică: nu este 
încă coaptă societatea noastră sau moravurile noastre pentru 
această independență; adică pentru inamovibilitatea 
magistraturei. Partidul Liberal, care a reformat, care a constituit, 

care a voit să facă chiar progrese în constituționalism prin 
revizuire, nu vede oare că, dacă declară poporul român de astăzi 
incapabil de a avea independența magistratului, îl declară 
implicit incapabil de a avea sistem constituțional? Căci este 
absurd a vorbi de sistem constituţional, dacă nu ai 
independenţa magistratului de guvern. (Aplauze). 

Este absurd; este mai rău decât absurd, îndată ce nu ai 
independența magistratului, ai intrat în Orient. (Aplauze). Ai 
intrat chiar mai departe și ești mai rău decât în Orient. Cu 
hatârurile turcești știi la cine te adresezi; cu aparența unei 
magistraturi, care judecă după o carte de legi, dar care însăș 
este schimbată și menținută după arbitriul unui ministru, ai 
ipocrizia, ai hatârul mai teribil mascat sub aparența unei 
legalități, și atunci este mai bine franca declaraţie de orientalism 
cum era mai nainte. (Aplauze.) 

Dar acestea sunt generalitări, cum zicea d. Lascar Catargi. 
(Aplauze.) Să specificăm ceva chestia. 

Organizarea în interior! 

Acum patru ani, cea dintâi chestie la ordinea zilei a fost: 
magistratura independentă. Cu drept cuvânt, fiindcă nici nu 
există stat constituțional fără aceasta. 

În Mesagiul de acum trei ani s-a repetat, în mesagiul de 
acum un an iarăș s-a zis: veți avea asigurată independenţa 
magistraturei și încrederea justiţiabililor. Dar nu știu cum s-a 
întâmplat ca totdeauna ministrul, care în vreun Mesagiu ne 
da asemenea promisii, să fi fost schimbat înainte de a se putea 
încerca măcar să-și realizeze promisia. 

Ministrul, care acum patru ani ne dase această promisie, 
onor. d. Pherechyde, a fost schimbat a doua zi; și ministrul de 
justiţie de acum 3 ani a fost schimbat; și ministrul care ne-a 
promis în anul trecut — nu-mi mai aduc aminte care... al d. 
Voinov, a fost schimbat după două luni. Și mă tem că 
ministrul, care ne promite astăzi, adică nu ne prea promite de 
astă dată, va fi schimbat după două zile. (Ilaritate). 

Cum vă pare d-voastră aceasta? Întreb eu: ce vrea Partidul 
Liberal să facă cu o organizare așa de fundamentală, precum 
este neatârnarea magistraturei de arbitriul guvernului? Dar ce 
însemnează toată lupta pentru libertate în orce stat modern? 
Ce însemnează, dacă nu scoaterea unei părţi a vieţei publice 
din arbitriul puterii executive? Și când patru ani ni se tot repetă 
din an în an, că trebuie să organizăm și să reorganizăm, şi se 
tot promite și nu se face, îmi vine să zic pare că e un făcut, 
adică făcut în sensul poporului, care prin făcut nu înțelege 
săvârșit, ci înţelege că e ursit, în cazul nostru ursit de a nu se 
face. Când vedem că se sustrage regulat orce ministru al 
justiţiei de la opera pe care o propune, aceasta nu vă pare 
d-voastră că autorizează pe cineva să spue în Cameră, trăgând 
suma acestei experiențe de patru ani: nu este voința serioasă 
a administraţiei centrale de a scoate de sub arbitriul puterii 
executive soarta magistraţilor şi prin ei soarta împricinaţilor? 
(Aplauze.) 

Aduceţi-vă aminte de acum un an. În acea interesantă 
defilare de oratori în nou-aleasa Cameră, care după părerea 
revizioniștilor avea să ne dea o mai bună expresiune a ţării, în 
acea defilare, pe care d. Kogălniceanu a caracterizat-o într-un 


1 se înscrisese la vorbă și actualul ministru 


mod cam pitoresc 
al justiţiei și ne ţinuse o cuvântare frumoasă. Și când am văzut 
cum în sensul celor zise de Mesagiul de atunci, adică de 
independenţa magistraturei, se schimba ministrul justiţiei și 
vine d-sa, vă mărturisesc că am pierdut pentru moment 
bănuiala, ce începusem a o avea, că nu se va face nimic de 
Partidul Liberal sub acest guvern pentru independența 
magistraturei şi mi-am zis: d. Nacu are să facă ceva; toată 
ambiţiunea, toată onoarea unui reprezentant al tinerimii 
inteligente din Partidul Liberal este legată de această chestie. 
Şi în adevăr am și văzut îndată o comisie numită de d. ministru 

al justiţiei, în care mi-a făcut onoarea de a mă convoca şi pe 
mine, care a fost consultată de d-sa ce trebuie să facă. În acea 
comiste a spus fiecare ce a crezut. Ministrul justiţiei, cu o 
lăudabilă energic, s-a pus apoi pe lucru, a făcut un proiect de 
organizare, l-a trimis în cercetarea Curţii de Casaţie, și nu știu 
dacă și a altor Curți, ni l-a trimis tipărit și nouă, membrilor 
acelei comisii. Ce m-a înspăimântat însă îndată ce am văzut 
lucrarea tipărită și mi-a deșteptat iarăș vechia bănuială, a fost... 
însă, d-lor deputaţi, după discuţiile latinești dintre d. 
Rădulescu și ceilalți membri din Cameră, mi-e frică să mă 
arunc și eu în latineasca. Dar iată lucrarea d-lui ministru, o am 
cu mine. Fa poartă titlul: „anteproiect“. Ceva fi aceasta, 
anteproiect? Pe cât înţeleg eu acum, între proiect și anteproiect 
este o deosebire foarte mare. Proiect însemnează pe latinește 
o aruncătură înainte. Anteproiect va fi însemnând dar o 
aruncătură înainte a unei aruncături înainte a organizării 
judecătorești. (Ilaritate. Aplauze.) 

Mă aşteptam acum să văd ce se face la deschiderea 
Camerei. Mesagiul Coroanei, așa de bogat în solicitudinea sa 
pentru lucrările d-voastră în anul trecut, în anul acesta vă zice 
cu un laconism demn de o mai bună cauză: mai aveţi din anul 
trecut proiecte de legi; guvernul meu vă va mai prezenta şi 
altele. Atâta e tot? Cum? Un proiect de lege așa de însemnat, 
fundamental, care are să ne facă un stat constituțional din ce 
nu suntem decât în aparenţă, se lucrează pe baza întregii 
atmosferi a Camerei din anul trecut de d. ministru al justiţiei, 
proiectul se trimite la Curtea de Casaţie, este gata, îl am şi cu, 
și nimic despre el în Mesagiu?! 

Fără îndoială, m-am crezut dator în comisia Adresei să 
întreb cum stăm cu această chestie. Şi d. ministru a avut 
amabilitatea a ne specifica cu mai puţin laconism câteva 
proiecte de legi, care au să vie în dezbatere, și atunci am auzit 
că are să vie în dezbatere mai întâi de toate un proiect asupra 
instrucției publice. 

M-am informat mai de aproape. E ceva straniu acest 
proiect al instrucţiunii publice. Ştii că profesorii se aleg prin 
concurs și sunt cam inamovibili. Acestora n-ai ce să le faci; 
adică n-ai ce să le faci cu influenţa guvernamentală, nu sunt 
direct la discreţia guvernului. Reforma învățământului e o 
chestie foarte importantă pentru îmbunătățirea țării în genere. 
Politicește vorbind însă în chestia ce o discutăm acum, adică 
în privința restrângerii arbitriului administrativ acolo unde nu 
are ce căuta, reforma învățământului public se află pe a doua 
linie. 

Și apoi mai adăogaţi și aceasta: proiectul învățământului 
public, orcât de însemnat ar fi, nu e gata, nu e încă scris, nu 
e făcut; nu s-a consultat nimenea asupra lui; nu e dat încă în 
consiliul miniștrilor, şi totuș deodată accentul din partea 
guvernului și a majorităţii comisiei, că acest proiect nefăcut 
trebuie să vie înainte și proiectul pentru organizarea judecă- 
torească, făcut, tipărit, publicat și distribuit, are să vie în urmă. 
Straniu lucru! În urma a ce? Mi-am permis a întreba pe d. 
ministru al justiţiei, și cred că nu comit o indiscreție spuind 
ceea ce ne-a zis d-sa în comisie... Cu autorizarea d-sale dar spui 
că a zis, că pentru d-sa reforma magistraturei e strâns legată 
cu îmbunătăţirea salariilor magistraturei și după părerea 
d-sale această îmbunătăţire s-ar urca la un milion, și dacă acest 
milion e disponibil sau nu, trebuie să se vadă după discuţia 
budgetelor. 

Eu mi-aduc aminte că pentru profesorii, cei cam 
inamovibili, cari nu se pot prea lesne câștiga influenței 
guvernului, numaidecât s-au găsit 1 400 000 lei; dar când vine 
chestia la magistratură, unde e tocmai vorba ca prin o nouă 
organizare să se scoată de sub influenţa puterii executive, se 
leagă totul de un milion, care e greu de găsit, și în situaţia 
finanțiară a momentului impresia ce am avut-o e: că nu se va 
găsi deloc pentru proiectul acesta de lege. Curioasă 
argumentare a ministrului de justiţie! Judecători, voi, chemați 

a judeca nu numai oameni privaţi, ci prea adeseori și 
administraţia în relaţiile cu cei privaţi, voi, cari pentru 
aceasta atârnaţi de la arbitriul meu, ministrul de justiție, în ceea 
ce privește Curtile de apel și tribunalele și judecătoriile de 
ocoale, vouă, fiindcă n-am un milion ca să vă măresc leafa, nu 
vă dau nici măcar ceea ce v-aș putea da fără leafă: demnitatea 
și independența voastră (Aplauze). Dar tocmai fiindcă lipseşte 
un milion, dați-le cel puţin demnitatea oficiului, ca să se știe 
că nu sunt atârnați de bunul-plac al unui ministru. 

Onor. d. raportor ne-a atribuit, în darea de seamă ce a făcut 
asupra dezbaterilor din comisia Adresei, intenţii prea juvenile 
când a zis că amendamentul nostru a avut „scopul de a cere 
reforma magistraturei înainte de orcare altă lucrare“. Nu, acesta 
nu a fost scopul nostru. Camera fără îndoială o să lucreze, după 
dispoziţia timpului său, aceasta sau altceva; dar scopul nostru 
era de a cere „neîntârziata“ prezentare a proiectului, care ne-a 
fost anunţat în zadar de patru ani de zile, care acum e făcut și 
tipărit, și se vede deodată amânat în indefinit, pus în urma unui 
proiect nefăcut și neadus. Noi am vrut să arătăm cum prin 
această procedare se dovedeşte că nu e intenția guvernului ca 
să vă prezente reforma organizării judecătorești. 

D-lor, chestia urgenței anume pentru reforma magistraturei 
mi se pare că e mult mai importantă decât se arată la prima 
vedere. Căci în acelaș mod, în care vorbeam de judecarea unei 
nemulțumiri din societatea întreagă asupra administraţiei în 
genere, să vedem de nu vom putea găsi o măsură pentru a 
judeca dacă magistratura noastră a crescut sau a scăzut în nivelul 
ei sub guvernul liberal? Sau cel puţin să constatăm dacă a crescut 
sau a scăzut în apreţiarea țării asupra ei? 

lată măsura ce v-o propui pentru a putea judeca: fac apel 
la conștiința d-voastră, cum își aduce aminte fiecare din 
d-voastră, căci aci nu e vorba de partid. 

Cunoaște fiecare din d-voastră, fie din ceea ce s-a petrecut 
chiar cu d-voastră, fie din cercul relațiilor private ce le aveți, 

următorul lucru: când astăzi o persoană are un proces impor- 
tant, ați auzit d-voastră cu toții zicându-se: să-mi aleg un 
advocat aproape de guvern și cu influență, că dacă nu fac așa, 
am să pierd procesul? Spun un adevăr de toți cunoscut cu 
aceste cuvinte? 

E unul din d-voastră care vrea să mă dezmintă? Unul singur? 
Nici unul nu mă întrerupe. Dacă dar nu e nici unul, ce 
însemnează aceasta? Aceasta însemnează că s-a pierdut încrederea 
tării în independenţa și imparțialitatea magistraturei. Cu alte 
cuvinte, se simte că magistratura e o dependență a guvernului. 

Apoi acesta e statul constituțional modern? 

Dar când aș merge acum mai departe în acest şir de 
constatări în chiar conștiința d-voastră, când aș zice....., dar nu 
voi comite lipsa de parlamentarism de a cita un singur nume. 
Eu voi face numai și numai apel la d-voastră, și argumentația 
mea numai atunci va fi temeinică, când în capul d-voastră la 
amintirea lucrului va sta și numele persoanei, atunci se va 
dovedi că așa e opinia publică. Când aș zice dar, în Bucureşti 
cine este advocatul cel mai influent ca partizan al guvernului? 
Cine e acela pentru care, dacă e un proces important, se face 
un steeplechase (cuvânt englez, dar lucrul nu este din patria 
constituționalismului), cine să-l aibă mai întâi, și nefericitul 
împricinat, care vine în al doilea rând, aleargă disperat la ușa 
tutulor celorlalți advocați ca să caute o contrabalansare a 
influenţei. Aceasta, d-lor, e un scandal. (Aplauze.) 

Mai adăogați acum curagiul (e parlamentar termenul) cu 
care o persoană de o așa influență se folosește și de poziția sa 
spre a schimba cu ajutorul aparatului legislativ o dispoziţie 
interpretativă a legii pentru un proces ad-hoc, şi atunci îmi veţi 
da dreptate când zic că am căzut mai jos decât hatârul turcesc 


(Aplauze.)| 


! În urma acestor cuvinte și după o scrisoare publicată și semnată de 
d. Eug. Stătescu s-a întâmplat un duel între d-sa şi autorul scrierii de față. 

De ce nu se îndreprează dar starea de astăzi, când vedem 
că mergem din rău în mai rău? Și cum sufere aceasta Partidul 
Liberal? Acum zece ani era d. Lahovari ministru de justiție. În 
contra sa se poate vorbi de influență politică, de candidaturi 
oficiale și de altele, dar în privinţa justiției cine era persoana 
influentă pe atunci, la care trebuiai să mergi numaidecât ca să 
câştigi procesul? Stă în conștiința d-voastră vreo persoană 
influentă după atunci, precum stă pentru acum? 

D. Dumitrescu şi Djuvara. Da. 

T. Maiorescu. Fiindcă în privința aceasta văd că sunt în 
divirgenţă de opiniune cu unii din d-voastră, retrag această 
parte a argumentului meu. Dar sunt dator să spun că după 
convingerea mea personală, deși nu e împărtășită de toți din 
d-voastră, cra mai mare simţimântul public despre indepen- 
denţa magistraturei sub ministerul conservator. 

I. Câmpineanu. Da, când da ordine în materie electorală. 

T. Maiorescu. Poate să aibă dreptate d. Câmpineanu... 

1. Câmpineanu. Aceasta este scris. 

T. Maiorescu. Nu contest, dar nu e în chestie. Recunosc 
că în materie politică, electorală, nu era pe atunci simţimântul 
independenţei mai mare decât acum; era foarte energică 
influența guvernului în viața politică. Însă ce curioasă manieră 
de a trata magistratura prin o asemenea întrerupere! D-lor, 
orcare ar fi influența în ceca ce priveşte alegerile, aceasta nu 
are a face cu nevoile de toată ziua, nu are a face cu procesele 
numeroase și obișnuite ce le au cetățenii din această ţară. Ce 
puneţi d-voastră în comparaţie mișcarea trecătoare a unei 
elecțiuni, orcât de importantă ar fi, cu zilnica corupție a simți- 
mântului de dreptate în celelalte afaceri? (Aplauze partiale.) 

Dar să mergem mai departe. Să constatăm că această 
decădere a opiniei publice în ceca ce privește independența 
magistraturei în ţară merge paralel cu un întreg sistem rău al 
administraţiei centrale, și anume cu încuragiarea influențelor 

personale nelegitime în mai toată sfera intereselor publice și 
private. 

Nu așa, d-lor, că într-un stat constituțional puterea legis- 
lativă se deosebeşte de cea executivă și de cea judecătorească? 

Închipuiți-vă acum în hipoteză, că un guvern oarecare nu 
ar voi să se limiteze bine competenţa fiecăruia din aceste ramuri 
ale puterii publice, folosindu-se tocmai de amovibilitarea 
funcţionarilor administrativi, de influența administrativă în 
toate afacerile, în darea de contracte, în băuturile spirtuoase, 
în arendarea moșiilor statului, în darea antreprisei tutunurilor 
etc., etc. Nu vorbesc de guvernul acesta, fac numai o con- 
strucție hipotetică. Să ne închipuim dar în hipoteză, că ar fi 
un guvern care și-ar zice: cum să-mi asigur o majoritate în 
Cameră? Principiile? Bun lucru! Interesele? Mai sigur lucru! 
Şi astfel ar zice: dacă aș lăsa eu oarecare influenţă prepon- 
derantă, în afară de orce preocupare pentru o bună și normală 
administrare a țării, în mâna unor membri ai partidului meu 
în orașele diferitelor districte, cu condiţie ca să mă susţie cu 
voturile lor totdeauna la guvern? O simplă hipotesă d-lor; ce 
aţi vedea atunci? Aţi vedea că un membru al Adunării, sau fie 
și un membru al administraţiunii, ar fi pus pe guvern în poziție 
de a tranga, afară de legalitate și numai prin arbitriul său, multe 
chestii pentru cari s-ar cuveni să fie numai legea hotărâtoare; 
de exemplu, ar provoca numiri în funcțiuni nu numai admi- 
nistrative, dar și judecătorești, ar asigura un fel de bună predis- 
poziție în interesele judiciare ale cutăruia sau cutăruia din 
protegiaţii săi, ar dispune de numirea şi destituirea unor 
directori de şcoale, cari se consideră ca posturi administrative, 
ar influenta în mod hotărâtor confirmarea unui contract de 
arendare al moșiilor statului, al monopolului tutunurilor 
etc., etc. 

Dar îmi veţi zice acum: ce are a face această hipoteză cu 
realitatea? 

De, d-lor, e cam îndrăzneţ să viu la realitate. Cum să v-o 
dovedesc? Cum să mă justific? Voi încerca modul întrebuințat 
adineaori. Propria d-voastră memorie să mă justifice, eu însumi 
nu voi numi nici un nume, nu voi cita nici o persoană. Dar 
vă pun întrebarea: cine este în județul... căci aceasta se face pe 
judete; după hipoteză noastră se dă unul sau mai multe judete 
într-un fel de antrepriză materială şi morală... care județ vreți 
să-l luăm? Să zicem de exemplu Botoșani; așadar vă pun 
întrebarea: cine este, în înțelesul celor zise mai sus, omul cel 
mare și tare în Botoșani? Cine în districtul Tecuci, cu 
înrâurire și asupra Bârladului și mai departe? Cine este omul 
cel mare în orașul Buzău? Care este dinastia, care stăpânea pănă 
mai deunăzi districtul Vaslui? Astăzi aud că s-a schimbat acolo, 
dinastiile acestea se cam schimbă. Este un fel de joc de balanță 
de la unul la altul. Dacă aș întreba, de exemplu, cine este astăzi 
la Focşani, aș fi eu singur nedomirit, fiindcă văd că se 
combat unul pe altul, sunt doi puternici, și rămâne să vedem 
care pe care. 

Când am pus eu acum aceste întrebări, a fost unul singur 
dintre d-voastră, care a rămas nedomirit, cine este? Concluzia 
e clară: dacă aţi știut cine este, atunci hipoteza mea s-a făcut 
realitate în propria d-voastră conștiință. 

Care este calea dreptății? Legea, legea care scuteşte 
individul de a fi silit să se plece la buna grație şi la hatârul 
persoanelor influente. Voi să trăiesc în districtul meu conform 
cu conștiința mea, cu ideile mele şi cu drepturile mele de 
cetățean sub scutul legii, și să nu fiu silit a îngenuchia la omul 
partidului (Aplauze.) 

Ce să mai lungim vorba? Mă rezum: dacă am zis la început, 
că sunt nemulțumiri în ţară, acum ne-am înțeles cu toţii ce 
însemnează aceasta și ce însemnează reforma urgentă în 
organizarea unei magistraturi neatârnate de guvern. 

Dacă ne-am înțeles, atunci cu ocaziunea solemnă a 
acestui răspuns la discursul Tronului, noi, monarhici 

constituționali, ne credem datori a aduce la cunoștința 
Coroanei că nemulțumirile în ţară au crescut, nemulțumirile 
în țară cresc, și a venit momentul să ne întrebăm: pănă unde 
vor crește? Am zis. (Aplauze.) 


71 


Interpelare asupra unui ordin de zi neconstitutional 


(cazul generalului Alexandru Anghelescu) 
(Sedinta Camerei de la 4 martie 1886) 


La 21 fevruarie 1886 generalul Alexandru Anghelescu 
e numit ministru de răsboi în Cabinetul Ioan Brătianu. 
Nenorocită numire! În statele de serviciu ale acestui 
militar figurează mai întâi decretul No. 419 din 
29 fevruarie 1872, prin care, în calitatea sa de colonel 
comandant al regim. 1 de artilerie, fusese pus „în neactivitate 
prin retragerea funcției“, fiindcă — lucru nemaipomenit 
pentru un militar — îşi permisese să șteargă din livretele 
individuale ale soldaţilor cuvintele „jur credință 
Domnitorului Carol I“! Reprimit, firește, de guvernul 
liberal de la 1876 în armata activă, el ajunge pe timpul 
răsboiului să comande divizia a 4-a dinaintea Griviței, 
însă la 7 octomvrie 1877 conduce noul atac în contra 
redutei a doua cu atâta nechibzuință, încât sub ministerul 
de răsboi al lui însuși I. Brătianu este înlăturat de la 
comanda acelei divizii și trimis îndărăt la corpul de 
observaţie din Calafat. (Vezi vol. Il, pag. 99; ed n. — 
p. 437.) Nici aceasta nu împedică înaintarea sa la gradul 
de general şi apoi numirea sa în capul Ministerului de 
Răsboi la 1886. Cu ce lipsă de pricepere și de tact îşi 
inaugurează înalta funcție, se vede din discursul următor. 
Despre ulterioara sa administraţie ministerială, care se 


DISCURSURI PARLAMENTARE 947 


sfârșește prin condamnarea la închisoare pentru delict de 
mituire, vorbeşte introducerea istorică a volumului de față. 


D-lor deputati, textul interpelări, pentru a cărei dezvoltare 
mi s-a dat cuvântul, este următorul: 

„Am onoare a interpela pe d. ministru de resbel asupra 
ordinului de zi, publicat în Monitorul oastei No. 6 din 
27 fevruarie 1880, cu care s-a anunţat armatei venirea d-sale 
în capul departamentului de resbel și care este contrat art. 93 
din Constitutie relativ la prerogativele Coroanei.“ 

În adevăr, d-lor, iată ordinul de zi despre care se vorbește 
în această interpelare: 


„Monitorul oastei, partea oficială, ordin de zi. 

Chemat din încrederea M. S. Regelui și a d-lui pre- 
şedinte al consiliului de miniștri în capul departa- 
mentului de resbel, întâia mea datorie este de a cere 
concursul tutulor camerazilor pentru a-mi ușura 
însărcinarea ce am luat.“ 


Apoi continuă ordinul de zi: „Devotat Tronului...“ 

Ba bine că nu!.. Nu avea trebuință să o zică d. ministru. 
Oare pune cineva la îndoială că un general al armatei este 
devotat Tronului? Nefiind împărțirea în armata noastră între 
generali devotați Tronului și generali nedevotați, relevarea 
specială devotat Tronului, este o... eleganță de stil. 

Dar să continuăm: 


„Devotat Tronului și instituțiunilor militare, voi 
lucra fără preget, sub înalta şi luminata direcție a M. S. 
Regelui, pentru întărirea și prosperitatea armatei. 

Rog și sunt încredințat, că fiecare îşi va îndeplini 
îndatoririle cu zel și bunăvoință. 


Ministru de resbel, general A. Anghelescu.“ (Aplauze.) 


Înreleg, că aplaudează majoritatea, căci este scurt, este 
coprinzător acest ordin de zi. Este scurt, precum se cuvine să 
fie din partea unui ministru de resbel; și este chiar așa de 
coprinzător, încât coprinde ceva prea mult; coprinde prea mult 

un membru din fraza dintâi, adică cuvintele: „și a d-lui 
președinte al consiliului de miniștri.“ D. general zice că este 
chemat în capul departamentului de resbel prin încrederea 
M. S. Regelui, și imediat adaogă și pune pe aceeaș linie o a 
doua încredere, adică a d-lui preşedinte al consiliului. 

Când am citit acest „ordin de zi“ în Monitorul oastei, pe 
care eu unul nu-l citesc numai din anul 1886, ci și de mai 
nainte, de. e. de pe la 1872, se întelege că am fost numaidecât 
impresionat de această sporire de încrederi. Însă vă mărturisesc 
că mi-am zis: dacă este numai impresia mea personală, 
atunci nu merită cazul să fie relevat în Cameră. Dar am văzut 
a doua zi că este impresia mai multora și că lucrul a făcut 
senzațiune. Atunci m-am crezut dator să aduc chestia înaintea 
d-voastră spre a se lămuri, fiindcă sper că va putea fi bine 
lămurită în urma explicațiunilor d-lui ministru de resbel. 

D-lor, ce înţeles poate să aibă un ordin de zi de armată, 
care începe prin cuvintele: chemat prin încrederea 
M. S. Regelui și a d-lui președinte al consiliului de miniștri? 
Constituțiunea noastră în art. 93, zice: Regele numește şi revoacă 
pe ministrii săi. Şi mai la vale: Regele este Capul puterei armate. 
Așa de pronunțată este pentru armată această accentuare 
constituțională, încât îndeosebi pentru soldat toată raportarea 
oficială cu tara se face numai prin legătura solemnă, preciză, 
între el şi Capul Statului. O dovadă despre acest raport unic 
şi solemn între chiar persoana Regelui și soldat, sunt și 
„livretele individuale“ ce se dau în mâna fiecărui militar și în 
care este înscris jurământul de credință, a cărui formulă este 
Şi a rămas neschimbată, de când avem o Constituţiune, numai 
că în loc de Domnitor s-a zis acum Rege. Acest jurământ zice: 


„În numele lui D-zeu atotputernicul jur credință 
Regelui Carol I, supunere legilor și îndatoririlor militare, în 
toate ocaziunile, în timp de pace și în răsboi. Așa să-mi ajute 
D-zeu. Depus în prezenţa noastră Comandantul... Preotul.“ 

Este evident dar, că după textul art. 93 din Constituţie în 
cele două alineate, de cari am vorbit, orce ministru în genere 
şi în special ministrul însărcinat cu administrarea armatei este 
ministrul Regelui, că încrederea personală a Regelui și nu a 
vreunei alte persoane îl chiamă la minister. 

Dacă facem acum abstracţie de la raportul special cu armata 
şi privim pe ministru în genere, mai aflăm în Constituţie tot 
așa de textual formulată suveranitatea natională. Prin art. 31 „toate 
puterile statului emană de la națiune", se afirmă țara ca O suveranitate 
primordială, care nu se exercitează decât prin delegație. 

Pe când în spiritul acestei delegații suveranitatea natională 
ca putere executivă este încoronată în persoana regelui 
(art. 35), suveranitatea naţională ca putere legislativă mai 
reclamă concursul Camerei şi Senatului. Art. 32: „Puterea 
legislativă se exercită colectiv de către rege şi reprezentațiunea 
natională. “ Când este vorba dar de un act legislativ, când este 
vorba în genere de administrarea publică în limitele legilor 
ţării, de examinarea unui act ministerial, dacă este sau nu 
Corespunzător legilor, mai ales legii constituționale, Constituţia 
noastră completează suveranitatea regelui cu acea parte a 
suveranităţii naţionale, care este delegată în reprezentanța 
națională; dar atât şi nimic mai mult în această privinţă. 

Prin urmare, regele revoacă şi numește pe miniştrii săi; 
fiindcă însă după textul Constituţiunii puterea legislativă o are 
colectiv el, regele; împreună cu reprezentanța naţională, 
încrederea Maiestăţii Sale Regelui pentru miniștrii săi trebuie 
să fie completată prin încrederea celui de al doilea factor, pus 
alături în Constituţie: prin încrederea reprezentației naţionale. 

Deci dacă Maiestatea Sa Regele are dreptul exclusiv de a 

numi și revoca pe miniștrii săi, în statul nostru constituţional 
însă un ministru numit de Maiestatea Sa trebuie să fie purtat 
şi susținut încă şi de încrederea reprezentațiunii naţionale. 
Dacă nu are aceasta, dacă prin un act constituțional. se 
dovedeşte lipsa de încredere a reprezentațiunii naţionale, 


ÎN eee 

Coroana cu prerogativele ei fără îndoială poate să facă un nou 
apel la ţară, să dizolve acea reprezentaţie momentană și să 
solicite din nou părerea țării exprimată în Cameră și Senat, și 
dacă și la noua alegere nu s-ar dobândi acordul de încredere, 
atunci este uz, este bună practică constituțională, ca să renunţe 
ministrul la funcţionarea sa și Coroana să-și reporteze încrederea 
asupra unei alte persoane, care să identifice încrederea între 
reprezentația țării și între suveranitatea regelui. 

Iată, d-lor deputaţi, singurele două suveranităţi, sau mai 
bine delegări de suveranitate, în privinţa cărora singure poate 
fi vorbă de încredere constituțională. 

Ce însemnează dar, când vedeţi, mai cu seamă faţă cu 
armata, un ordin de zi ca cel de faţă, în care adică un ministru 
de resbel se încearcă a intercala între aceste două suveranităţi, 
de a cărora singură încredere poate fi vorba într-un stat 
constituțional, o figură hybridă, încrederea mijlocie nedeter- 
minată a unui alt factor neprevăzut în Constituţie, a unui 
prezident de minister? Ce poate însemna a vâri între Capul 
Statului şi între armată încrederea unui element așa de 
trecător, precum este un ministru-preşedinte? 

Căci remarcaţi, d-lor deputaţi, ţara în suveranitatea ei este 
permanentă și durabilă; regele în suveranitatea sa este în 
permanenţă și este durabil sub forma Dinastiei. Faţă cu această 
durabilă suveranitate prevede Constituţia încrederea, care se 
cere în acord pentru ca să fie funcţionare de ministru 
constituțional. Dar ce ar însemna trecătorul ministru- 
președinte, un șef de partid, în aceste raporturi constituționale 
între capul Statului și Statul pe care-l reprezentă? (Aplauze.) 

Ar fi o eroare, ar fi o herezie constituțională, ar fi o restur- 
nare a principiilor fundamentale, cari regulează prerogativele 
Coroanei fată cu reprezentaţia națională în Cameră şi Senat. 

Este aşa de adevărat şi așa de elementar acest lucru, încât 
n-a putut să scape nici măcar d-lui Meitani. 

Vorbesc de d. Meitani, fiindcă este singurul autor român 
pănă acum, care s-a ocupat de comentarea teoretică a 

Constituţiunii noastre. D-sa grămădește fascicule peste 
fascicule cu păreri asupra Constituţiunii. Se înţelege, când vă 
citez pe acest autor, sper că citez pe cineva, care nu este departe 
astăzi de părerea acestei majorități din Cameră (mișcări.) Zic: 
nu este departe astăzi. 

Nu l-aș fi citat, dacă părerile d-sale asupra art. 93 din 
Constituţie ar fi fost publicate fie numai cu doi ani în urmă; 
dar cred că sunt în drept de a-l cita, fiindcă publicaţia este 
făcută într-un timp mai încoace (mișcări), adică după vremea 
apropierii. Îmi pare rău că d. Korne este absent, căci l-aș fi 
rugat să-mi vie în ajutor la fixarea acestei epoci de apropiere. 

Așa interpretarea constituțională a d-lui Meirani făcută în 
broşura din urmă, publicată în 1885, într-un timp unde vă pot 
invoca autoritatea d-sale, pentru art. 93 din Constituţie zice: 
„Textul legii nu lasă nici cea mai mică îndoială, el este 
clar etc., etc.“ 

Vasăzică n-a scăpat nici d-lui Meitani acest lucru, că sunt 
numai cele două încrederi, al căror acord se cere în sistemul 
constituțional. 

Nimeni, nicăieri, în nici un stat nu s-a mai încercat cineva 
să introducă o a treia încredere pe lângă acestea; nimeni pănă 
astăzi în statele constituţionale n-a încercat să spue armatei, 
prin ce fel de altă încredere decât a şefului statului, prin ce fel 
de încredere adaosă, complimentară a mai venit în capul unei 
administrații. Şi într-adevăr ce fel de conveniență constitu- 
țională ar fi aceea, care ar așeza în juxta-poziţie pe M. S. Regele 
alături cu un ministru-președinte? 

Și dacă s-ar întâmpla un conflict de încredere, ce voiește 
să ne spue d. ministru? Vorbesc de conflictul de încredere, 
fiindcă aceasta se poate întâmpla și este de natură a ilustra 
teoria în mod foarte concret şi foarte clar. Așa de independentă 
în teoria constituțională este funcţionarea ministrului în genere 
şi îndeosebi a ministrului de resbel, de încrederea avută sau 
neavută a altui cuiva în afară de a Regelui și a Camerelor, încât 

se poate întâmpla, și s-a întâmplat destul de adeseori în alte 
tări, şi s-a întâmplat chiar și la noi, ca un ministru să fie 
însărcinat de M. S. Regele să compue un minister, după ce 
demisionase preşedintele acelui consiliu, din care el a făcut 
pănă atunci parte. Când în primăvara 1876 era ministru de 
sesbel d. general Florescu... sunt tocmai 10 ani de atunci; cum 
vedeţi, primăvara aceasta este un fel de aniversară, chiar luna 
aceasta îmi pare că este aniversară... ministrul-preşedinte de 
atunci, d. Lascar Catargi, a crezut că trebuie să se retragă din 
minister. Doamne, d-lor, în jocul constituţional se poate 
întâmpla aceasta orcui, și chiar d-lui Brătianu. Dv. vă doresc 
să nu vi se întâmple decât foarte târziu, dar constituţionalicește 
se poate întâmpla orcând și orcui și mai curând decât poate 
se crede. Ei bine, când a căzut d. L. Catargi de la minister, deși 
în ministerul d-sale avea și pe d. general Florescu tocmai ca 
ministru de resbel, M. S. Domnul și-a repurtat încrederea 
asupra generalului Florescu și l-a însărcinat pe el să fie 
ministru-președinte. Și astfel constituţionaliceşte corect și-a 
îndeplinit generalul Florescu datoria ce avea, mai ales ca 
general, de a sta la postul la care-l pusese încrederea M. Sale, 
şi numai după ce s-a adunat Senatul și s-a văzut că nu este 
acordul reprezentaţiunii țărei cu încrederea M. Sale, M. Sa era 
pus în alternativa constituţională sau de a continua încrederea 
sa d-lui general Florescu și de a mai face un nou apel la ţară 
sau de a da încrederea aceluia, pe care l-a desemnat Senatul. 
M. Sa, totdeauna constituțional corect, a luat calea din urmă, 
fiindcă alegerea Senatului se făcuse de-abia de câteva săptămâni 
şi nu este un bun act constituţional de a frămânra din nou 
alegătorii țării, când își spuseseră deja părerea lor aşa de curând. 

Ce va să zică dar ordinul de zi al actualului ministru de 
resbel? Voieşte să ne spue d-sa ceea ce, nu l-a întrebat 
nimeni, care este părerea d-sale personală, privată și individuală 
în relaţiile d-sale cu d. Brătianu, preşedintele miniștrilor? Dar 
aceasta îl priveşte pe d-sa; poate d-sa personal nu va ajunge a 

fi pus în grozavul pericol de a alege între despărțirea d-sale de 
d. Brătianu pentru a continua ca ministru și între retragerea 
d-sale de la minister împreună cu d. Brătianu. 

Sau vrea să ne spue de mai nainte, că d-sa este mai ales om 
de partid şi că ar preferi în orce caz să se retragă decât să se 
despartă de d. președinte al consiliului actual? Dar ce ne 
importă aceasta? Acesta poate fi respectabil ca dovadă de 
relaţiuni de încredere privată între d-sa și șeful Partidului 
Liberal d. Brătianu; dar ce importă aceasta armatei? Armata 
este a țării și nu a partidului. 

S-a mai auzit asemenea declarări, dar numai așa între noi, 
şi anume îmi aduc aminte de acea făcută de actualul ministru 
al cultelor și instrucţiunii publice. Și d-sa ne-a spus cu o 
sinceritate antică, că d-sa se duce când d. Brătianu îl gonește... 
n-a zis gonește, a zis: că se duce când îi zice d. Brătianu să se 
ducă, şi vine când îi zice d. Brătianu să vie. Foarte frumos, 
adică foarte frumos... pentru d. Brătianu. (Aplauze). 

Tot cam acest lucru îl spune și d. ministru de resbel, numai 
d-sa îl spune într-un act public și oficial, pe când d. ministru 
de culte îl spunea numai așa mai între noi. Făcea mai bine să 
nu o spuie nici așa; într-o şedinţă publică a Camerei nu are 
ce căuta un asemenea cuvânt. Raporturi de această natură 
personală se pot spune în întrunirile private ale majorității, 
adică cum am zice, îndărătul culiselor parlamentare, dar nu 
sunt rapoituri constituţionale, cari se afişează înaintea țării și 
mai puţin înaintea armatei. 

Așa este de exlusivă încrederea iniţială a Maiestăţii Sale 
Regelui, încât, constituţional vorbind, trebuie să fie presupusă 
ca unicul fapt hotărâtor chiar în momentul când va cădea d. 
Brătianu de la guvern. Căci s-ar putea întâmpla căderea în 
împrejurări grele, încât să fie dator constituționaliceşte mai ales 
ministrul de resboi să stea la locul său; se poate întâmpla 
aceasta. Forma constituţională este izvorâtă din tradițiuni și 


din evenimente istorice adeseori foarte grave, asupra acestui 

drept al Coroanei și asupra acestui raport de încredere nu poate 
și nu trebuie să existe cea mai mică îndoială. 

D-lor deputaţi, poate înţelegeți toți că, fiindcă am vorbit de 
așa-numitul „livret individual“ al soldaţilor, mi-ar fi ușor să dau 
acestei interpelări o formă mai ascuţită, în cazul special. Nu o 
fac aceasta, şi nu o fac fiindcă sper că tocmai actualul d. ministru 
de resbel, prin răspunsul ce va binevoi să ne dea, ne va lua orce 
nedumerire asupra relațiunilor constituţionale. Se înțelege, că 
d-sa, june pe banca ministerială, de-abia de câteva zile ieșit din 
preocupațiunile exclusiv militare, și ajuns să guste deliciile 
ministeriale, problematice delicii! că d-sa, zic, să nu fie așa de 
deprins cu mânuirea condeiului, ci să fie numai deprins cu 
mânuirea spadei, cu acțiunile de zi, dar nu cu ordinele de zi. Şi 
dacă din răspunsul d-sale se va vedea că în adevăr așa a fost, că 
ordinul d-sale de zi nu este rezultatul unei reflecțiuni 
constituționale, a unei premeditări, ci este, daţi-mi voie s-o spui 
între noi, o scăpare din vedere, atunci am fi foarte rău veniţi noi 
ca să înăsprim această chestie, și atunci ne vom putea mulțumi 
cu faptul, că, fiindcă se va publica răspunsul d-sale în Monitorul 
nostru civil, acest Monitor civil va rectifica ceea ce a fost 
neconstituţional şi eretic în Monitorul militar. (Aplauze.) 

Ministrul de resbel, general Al. Anghelescu. D-lor, onor. d. 
Maiorescu a făcut o lungă disertaţie constituțională și politică, 
pe care cale eu nu pot să-l urmez simţindu-mă slab pe acest 
tărâm. Tot ce mă mărginesc a spune este că Maiestatea Sa 
Regele, care a știut pe câmpul de resbel să apere drepturile 
acestei țări câștigând independenţa ei, este singurul judecător 
competent când este vorba de drepturile Coroanei; și dacă mă 
aflu aci ca ministru de resbel, am venit numai fiindcă 
Maiestatea Sa, care e Capul armatei, mi-a ordonat; prin urmare 
nu sunt aci decât din ordinul Maiestăţii Sale. (Aplauze.) 

T. Maiorescu. D-le preşedinte, ceea ce am de zis, se rezumă 
în câteva cuvinte: sunt mulțumit de declaraţia d-lui ministru 
de resbel și repet cuvintele din urmă: Monitorul nostru civil 
va rectifica Monitorul militar. 


j| 
i 
| 


72 
Precedent parlamentar la închiderea discuţiei 


(Sedinta Camerei de la 5 iunie 1886) 


La o importantă interpelare a d-lui N. Ionescu asupra 
bătăușilor patronaţi de guvernul liberal, la care răspunde d. 
ministru-prezident loan Brătianu și în decursul căreia se 
vorbește de agitarea conservatorilor din Opoziţia-unită, 
ceruseră cuvântul d. Fleva şi autorul scrierii de faţă. Camera 
însă, ca de obicei, închisese discuţia după cuvintele 
primului-ministru. În contra unui asemenea precedent se 
îndreptează discursul următor: 


D-le președinte, vreau să supui aprețierii onor. Camere 
câteva observări asupra modului cum majoritatea acestei 
Camere aplică regulamentul când este vorba de închiderea 
discuţiei — o chestie internă între noi și pentru noi. Poate că 
aceste observări vor servi și comisiei pentru modificarea 
regulamentului; dar fiindcă această modificare de regulament 
se cam întârzie, ar fi bine să găsim deocamdată între noi, și fără 
o anume decizie, un fel de modus vivendi. 

D-lor deputaţi, ieri se adusese în dezbaterea Camerei o 
chestie, prin interpelarea colegului nostru d. Ionescu, pe care 
poate unii din d-voastră o găseau incomodă, dar pe care unii 
din noi, între care şi eu, o găseam comodă pentru noi și în orce 
caz foarte importantă, destul de importantă, pentru că mai 

multora din deputaţii acestei Camere să li se dea prilejul de 
a-și spune părerea lor. 

Acum, d-lor, fără îndoială nu voi putea contesta eu 
dreptul formal al unei majorități de a închide discuţia când 
crede; decât vreau să observ ceva asupra întrebuințării acestui 
drept din punctul de vedere politic. 

Eram înscris și eu, și mi se pare și d. Fleva. Cerusem cuvântul, 
când vorbea interpelatorul. După d. interpelator a vorbit, 
precum trebuia să facă, d. prim-ministru, și îndată după aceasta 
fără ca să mai aşteptaţi să mai vorbească cineva din Cameră, și 
acel cineva aș fi fost eu în prima linie, ați închis discuţia, 

D-lor deputaţi, dacă aș fi un deputat, care să-și poată 
imputa, că a abuzat cu vorbizile sale prea mult de paciența 
d-voastră; dacă mi-aș putea eu sau mi-ar putea cineva imputa 
dintre d-voastră, că sunt unul dintre perturbatorii discuţiilor, 
că am întrerupt vreodată pe cineva, că am încercat vreodată 
a înfrânge regulele parlamentare sau am încercat direct sau 
pieziș să aduc vreo piedică lucrărilor acestei Camere, mi-aș fi 
zis: este o aplicare meritată, un mijloc de scăpare ce-l întrebuin- 
țează majoritatea în contra perturbatorilor or întrerupătorilor. 
Dar cred că nu zic ceva, care va fi contestat de d-voastră, dacă 
zic că foarte rareori, de abia o dată într-o sesie, îmi iau curagiul 
de a vorbi şi că din acest punct de vedere puteam să aştept de 
la aplicarea regulamentului în privinţa închiderii discuţiei din 
partea acestei majorităţi cel puțin o mai largă și liberală 
interpretare, încât să nu se taie cuvântul unui deputat cu 
asemenea rezerve obișnuite în vorbire. Ati făcut-o însă. 

Acum, d-lor, când aș voi să înterpetrez și eu de alături 
regulamentul, or să mă agăţ cu orce preț de cuvânt, n-ar fi 
nimic mai ușor decât pe o cale deturnată să ajung a vorbi; n-aș 
avea decât să anunţ din nou o interpelare, cu alte cuvinte, dar 
cu aceeași temă, și atunci iar am intrat în aceeași discuţie. Nu 
o fac, și nu o fac atât pentru respectul către majoritatea, în 
mijlocul căreia mă aflu, fără a face parte din ea, cât și, dacă-mi 


DISCURSURI PARLAMENTARE 957 


permiteţi a zice, pentru respectul ce-mi datoresc mie ca 
deputat. | 

Așadar cu discuţia închisă cum se prezentă chestia? Voi 
vorbi de ea ca de un precedent parlamentar. Era o chestie foarte 
importantă; nu putem ascunde noi importanța el; este 
importantă; chiar se vede din Cameră, că este importantă. 
Făcuse d. Tache Ionescu asupra aceluiaș lucru o interpelare, 
care s-a cam suprimat și aceea cu închiderea discutiei; a făcut 
şi d. N. Ionescu cam aceeaș interpelare, a făcut-o și unul din 
cei mai aprigi apărători ai guvernului actual, ilustrul d. 
lepurescu. (Ilaritate.) 

N. Dimancea. Cer cuvântul. 

St. Sendrea. Cer şi eu cuvântul. 

B. Iepurescu. Eu nu cer cuvântul. 

T. Maiorescu. Vasăzică ne preocupă pe toți, preocupă toată 
presa, se țin meetinguri, se anunță o mare adunare a 
opozițiunii la Iași, este ceva în aer. D. ministru al justiției, 
întrerupând ieri pe interpelator, se mira de ce d-sa aduce în 
Cameră și se face în Cameră ecoul unei asemenea mișcări? Dar 
cum nu! Se înțelege că ecoul unor asemenea mișcări are să vie 
în Cameră, este bine că vine şi în Cameră, căci aci este ventilul 
de siguranță; și dacă este de regretat ceva, este că nu sunt toate 
ventilele deschise în Cameră și că unele își caută deschiderea 
aiurea te miri prin ce mijloace. Vasăzică departe de a ne mira 
de aceasta, ar trebui să ne felicităm, că d. N. lonescu a adus 
chestia în dezbaterea regulată a parlamentului. 

Într-o asemenea discuţie, unde s-au atins chestii foarte 
delicate, unde se vorbea de atacuri ce se aduc regelui, unde se 
vorbea de prestigiul Coroanei, unde interpelatorul cita modul 
schimbării miniștrilor — vă citez ca să vă împrospătez memoria 
— într-o asemenea discuție mi-am permis și eu să cer cuvântul. 

D-lor, situaţia micului nostru grup în Cameră, orcât de 
mic și neînsemnat veți voi, dar în fine existent în Cameră cu 
dreptul său de a fi şi de a vorbi tocmai în această chestie, 

situația micului nostru grup era necesar să fie lămurită faţă cu 
obiectul interpelării, 

Vă aduceţi poate aminte că mă crezusem dator încă de acum 
trei ani, când se accentuase o deosebire de procedări între noi 
şi vechii noștri amici din Partidul Conservator, să explic și 
înaintea d-voastră și înaintea acelor cari își dau osteneala să 
citească cuvintele noastre din Cameră, că una din cauzele 
principale, pentru cari noi ne-am despărţit, ne-am rupt din 
rețeaua organizării Partidului Conservator, era tocmai aceasta, 
că noi nu puteam în nici un caz să aprobăm procedarea vechilor 
noștri colegi de a părăsi Camera și de a căuta terenul de luptă 
altundeva decât pe acest teren legal, imitând întru aceasta 
precedentele stabilite de d-voastră, adică de adversarii politici. 

V-am spus atunci d-voastră, și le spuneam și d-lor, că eu 
am combătut de pe banca ministerială cu aprobarea lor acum 
11 ani procedarea și ieșirea din parlament a opoziţiunii liberale, 
şi că, dacă atunci acest lucru a fost cu drept combătur, cu acelaş 
drept trebuie să fie combătut şi azi. 

Am avut și după aceasta convorbiri cu unii din d-lor în 
acelaș înţeles. Căci eu am, permiteți-mi să o spui, din când în 
când ocazia și păstrez deprinderea și mă felicit că o pot păstra, 
de a vorbi cu vechii mei colegi din Partidul Conservator, 
dd. Alexandru Lahovari și general Manu. 

Mă felicit, fiindcă bărbaţi ca d-lor, orcari ar fi divergințele 
asupra unor păreri, sunt și rămân oameni de mare valoare, sunt 
convinși dinastici, oameni de ordine, de cari nu se va putea 
lipsi ţara pentru guvernarea ei. Noi cu toți împreună suntem 
prea puţini, dar încă dacă ne-am elimina unii pe alții? Așadar 
când vorbeam cu acești d-ni, totdeauna le-am zis şi le zic: 
Păcat, că nu sunteți în Cameră; în Cameră este locul a vorbi, 
aci este situaţia legală, nu puteti ieși din această legalitate. 

Acest argument al meu, această insistență asupra legalităţii, 
dacă nu a fost pănă acum aprobată de toți conservatorii, dar 

trebuie desigur să fie aprobată de orce guvern regulat, și de 
guvernul de astăzi, care e susținut de majoritatea d-voastră, 

Dar acum, faţă cu procedarea d-voastră, ce tărie mai are 
un asemenea argument? La ce să vie în Cameră, dacă 
majoritatea închide discuţia tocmai asupra chestiei, care îți pare 
ție, deputat din opoziție, mai importantă? Dacă un membru 
al minorității, care de abia de 2 ori pe an își permite a cere 
cuvântul, nu găsește atâta garanție în spiritul politic al 
majorităţii, încât cel puţin în aceste rareori să poată vorbi? 

Nu dați prin aceasta d-lui Lahovari dreptul să zică: va fi 
bună această maximă a legalității constituţionale în teorie, dar 
în practică este mai sigură ceailaltă cale? 

Negreșit că eu, când am cerut ieri cuvântul, l-am cerut 
pentru a face un atac în contra guvernului, cum este dreptul 
meu ca deputat, și nu trebuie să atârne libertatea mea de a vorbi 
în contra guvernului numai de la voința majorității Camerei; 
nu trebuie să fiu lăsat la aprețierea adversarilor mei, când și 
asupra cărei chestii să mă cred dator și să fiu în stare a vorbi. 

Dreptul formal de a închide discuţia cred că este rău aplicat 
în aceste cazuri din partea majorității. 

Aceasta cu atât mai mult, cu cât şi fără o asemenea 
procedare exagerată poziţia noastră, a celor din opoziție, este 
mai grea în timpul din urmă. În mijlocul multor lucrări ce le 
are Camera, într-o situaţie cam agitată a tutulor spiritelor, 
conducerea noastră din partea biuroului îmi pare din ce în ce 
mai puţin sigură. 

Mai întâi aveam un președinte, pe d. general Lecca; nu ştiu 
ce s-a întâmplat că d. președinte, de când și-a dar demisia 
odată, deși a revenit în urmă, nu prea vine să ne prezideze. 

Voci. Este bolnav, e dus în străinătate, 

T. Maiorescu. Se înţelege: este bolnav. Este un lucru știut 
de toată lumea, că în situaţiile politice mai ales toate afirmările 
de boale și de mergere în străinătate pentru căutarea sănătăţii 
sunt lucrurile cele mai adevărate, fiziologic, psihologic și 

patologic adevărate. Eu am mai avut ocazie să văd asemenea 
situaţii prezidențiale, îmi aduc aminte că şi Camera 
conservatoare în timpul căderii ministerului Catargi, la 1876, 
se găsea cam în aceeaș stare. Președintele ei, principele 
Dimitrie Ghica, se coborâse din prezidentție, și atunci ca şi 
astăzi, deşi era un alt preşedinte și câțiva vicepreședinți, tot nu 
prea mergeau lucrurile, căci nu trebuie să pierdem din vedere, 
că vicepresedinții nu dau o siguranță suficientă precum o dă 
un adevărat președinte, când este vorba de conducerea 
lucrărilor și a discuţiilor într-un parlament. Prin urmare, deși 
acum în locul președintelui, care se zice că este bolnav, avem 
oarecari vicepreședinți... negreșit, am cea mai mare consideraţie 
pentru onor. d. vicepreședinte Chițu, care prezidează astăzi şi 
care a prezidat și ieri; decât del... ce să zic, un vicepreședinte tot 
nu este tocmai un președinte. Mai avem și un alt vicepreședinte, 
pe onor. d. Dimancea, decât del... îmi pare că tocmai d-sa a dat 
ieri semnalul pentru închiderea discuţiei. Așa încât noi cei din 
opoziție nu ne simțim destul de siguri în conducerea afacerilor 
din partea biuroului în starea lui de astăzi. 

Este foarte regretabilă această situaţie, fiindcă timpurile 
devin din ce în ce mai grele. Sunt acum 6 luni, la începutul 
sesiunii prezente, în discuţia pentru adresa Tronului, mi-am 
permis a termina cuvântarea mea de atunci prin cuvintele: 
„nemulțumirea a crescut în ţară, nemulțumirea crește“ și am 
arătat temerea că nu se știe „pănă unde va crește.“ 

Și vedeţi că această temere pare că s-a lăţit de atunci încoace 
printre mai multi dintre noi; și prin urmare ar fi fost bine să 
se facă odată o dezbatere energică și lămurită, cel puţin acum, 
la sfârșitul sesiunii. 

În această situație, închizându-se discuţia, tocmai în 
urma cuvântării d-lui prim-ministru, cred că se aplică o 
deprindere parlamentară, care nu este folositoare sistemei 
constituţionale, și îndeosebi este cu totul abătură de la 
tradiţiile liberale în interpretarea constituționalismului. 

Când se face o interpelare, se exercită un drept de control 
al Camerei asupra guvernului, și este veche parolă liberală, că 
mai ales în privința aceasta, adică în contra guvernului, 
trebuiesc luate garanţii. Una din aceste garanţii este libertatea 
efectivă a cuvântului deputaţilor anume în urma discursului 
unui ministru. Nu cred dar, că ar fi bine ca majoritatea liberală 
să se lase să fie mai puţin zeloasă în menţinerea unei asemenea 
regule elementare, numai fiindcă se întâmplă să fie astăzi pe 
banca ministerială un guvern din rărunchii Partidului Liberal. 
Căci acest precedent se poate aplica în viitor și la alte cazuri 
și în alte împrejurări, şi nu e bine să-l confirme tocmai Partidul 
Liberal. 

Regula ar trebui să fie aceasta: Când se face o interpelare, 
adică se exercită dreptul de informare și de control al Camerei 
asupra guvernului, şi când răspunde cineva din partea 
guvernului, deputaţii se cuvine să aibă ultimul cuvânt. Mai ales 
când din partea guvernului răspunde, precum a fost ieri, un 
ministru-prezident ca cel actual, care are o mare, o foarte mare, 
după părerea mea o prea mare autoritate, prea mare atât pentru 
binele său, cât și pentru o bună dezvoltare a sistemului 
parlamentar, mai ales atunci trebuie, d-lor, să mai lăsaţi 
deschisă discuţia, pentru ca asupra cuvintelor ministrului să 
se arate părerea diferitelor grupuri din Cameră. Ce însemnează 
aceasta, că după vorbirea d-lui prim-ministru ne închideti gura 
la noi toţi? Ce am câștigat cu aceasta? D. ministru ne zice că 
am câștigat timp. Dar, d-lor, scuzaţi-mă, nu e treaba mea de 
a judeca lucrările d-voastră, însă îmi părea ca un fel de ironie 
alegațiunea d-lui prim-ministru, care venea tocmai după o zi, 
în care am stat cu toții până la 3 ore fără a lucra nimic, fiindcă 
majoritatea nu sosise nici măcar ca să ne completăm. Nu se 
lucrează prea mult în această Cameră, încât să zicem că 
prețiosul timp nu trebuie să ni se iea și că din această cauză 

nu merită să se mai asculte oratorii înscriși într-o dezbatere 
importantă. 


962 TITU MAIORESCU 


Vrea să zică timpul nu era marfa, care lipsea. Ei, atunci ce? 
D-voastră îmi închideţi gura aci, unde să mă duc să vorbesc? 
La întrunirea de la Iași? Tocmai nouă, cari am venit aci în 
Cameră ca să aducem omagiele noastre legalității, tocmai nouă 
ne închideți gura? 

Termin observarea mea prin o propunere, pe care nu o 
supui la votarea, dat la binevoitoarea aprețiare a fiecăruia din 
d-voastră pentru regula noastră proprie în viitor. V-aş ruga... 
dar ce însemnează rugămintea? n-o fac în interesul meu, dar 
aș propune ca o idee generală, ca o dreaptă și liberală inter- 
pretare a sistemului parlamentar, ca mai ales la o interpelare, 
dar și în alte chestii importante, să părăsiți deprinderea de a 
închide discuţia după cuvintele primului-ministru mai ales, 
și să lăsați discuţia deschisă, ca să nu se lărească simţimântul, 
că nu Camera controlează pe guvern, ci guvernul ne 
controlează pe noi. (Aplauze.) 


La aceste cuvinte răspunde d. N. Dimancea, pe 
atunci viceprezident al Camerei, și vrea să justifice cererea 
sa pentru închiderea discuţiei prin presupunerea ce ar fi 
avut-o, că autorul scrierii de față era să vorbească în 
favoarea guvernului, deoarece la alegeri ar fi fost din 
majoritatea liberală. În contra celor zise de d. Dimancea 
se dau următoarele explicări ca chestie personală: 


Sunt mai întâi dator să iau cu mulțumire act de declarația 
d-lui vicepreşedinte Dimancea, că dacă ar fi ştiut că voiesc să 
atac guvernul, atunci d-sa nu ar fi închis discuţia... pardon, 
m-am luat după /apsus linguae al d-sale, nu ar fi cerut 
închiderea discuţiei, şi-l rog să păstreze această bună dispoziţie 
şi pe viitor. Îl mai rog asemenea, ca stând vreodată la îndoială 
și neştiind ce am să vorbesc, să presupue mai curând că am să 
atac decât că am să apăr guvernul. Sunt cu atât mai fericit de 
declaraţia d-sale, cu cât d-sa fiind vicepreședinte și dispunând... 

pe cât se vede atât de deschiderea cât si de închiderea 
discuţiei... l 

Voci. Nu se aude, mai tare, n-aud nici stenografii. 

T. Maiorescu. Este aşa de indiferentă observatia asupra d-lui 
Dimancea încât poate să remâe neauzită de stenografi. Am 
cerut cuvântul în chestie personală, fiindcă personal nu pot 
primi cuvântul ce l-a spus d-sa, că la alegeri am făcut parte din 
majoritatea acestei Camere. 

D-lor, nu pot să pretind de la nimeni, ca asupra unor 
lucruri așa de neînsemnate, precum sunt cuvintele mele, să 
păstreze o memorie exactă. Dar cred că pot pretinde de la 
orcine, ca sau să mă ignoreze de tot, sau, dacă nu mă 
ignorează, atunci să fie exact în chestiile de fapt. 

Eu am avut onoare înaintea d-voastră la începutul acestei 
legislaturi să explic cu toată francheța, cu care cred că ne-am 
deprins unii în faţa altora, că nu am făcut întru nimic parte 
din majoritatea acestei Camere, nici la alegeri, nici după 
alegeri, că m-am prezentat la alegeri în Vaslui, spuind 
alegătorilor că nu fac parte din colectiyit i i 
putere; am tipărit acelaș lucru în anunțul meu dear ine 
de alegeri. Am rugat și pe unii şi pe altii — conservatori și 
liberali — dintre alegătorii mei din Vaslui: dacă vor să-mi dea 
voturile cu această absolută independență, să mi le dea, dacă 
nu, să nu mi le dea. Aceasta a fost declararea, care am făcut-o 
eu; aceeași declarare înainte de alegeri a făcut-o d. Carp, și încă 
într-un mod mai energic. Ştiţi, d. Carp se exprimă mai 
tranșant, eu mă exprim mal învelit, dar tot acolo ajunge. 
Aceeaș declarare a făcut-o și d. Pogor, și încă dacă vă aduceti 
aminte, faptul relativ la d. Pogor a fost confirmat aici în 
Cameră prin un deputat din majoritatea d-voastră, prin d. 
Dimitrescu. Prin urmare, nu este exact că am neglijat ceva din 
ceea ce-mi era prin putinţă de a face, pentru ca să se ştie de 
mai nainte că nu fac parte din majoritatea d-voastră. | 

Cuvântul este dat omului, zicea unul din diplomaţie, ca 
să ascundă gândirea; dar aci noi nu facem diplomaţie, și pentru 
onoarea omenirii și a adevărului trebuie să fie dat cuvântul 
omului și pentru a se lămuri și a se înţelege cu alții în deplină 
claritate. 

Nu știu dar cum s-ar fi putut spune mai clar decât am 
spus-o, dacă înțelegem toţi limba românească. 

D-lor, pentru mine este foarte lingușitoare, este grozav de 
măgulitoare, mă confundă de uimire insistența perpetuă, cu 
care când unul când altul din d-voastră voiește cu orice preț 
să fac parte din majoritate... 

I. Câmpineanu. Foarte puţini sunt aceia, a fost un 
moment de uitare, 

T. Maiorescu. Vedeti, d. Câmpineanu înțelege situația, care 
nu se prea potrivește cu simțul de demnitate al unei majorități. 

Atâta însă rămâne adevărat: Da, am venit în Cameră, am 
fost și sunt contra abţinerii celorlalți, am venit în Cameră, 
fiindcă aci este locul legal, unde putem lupta. 

Am mai susţinut în Cameră și vom susţine politica 
externă actuală, nu cea veche dinainte de 3 ani, a cabinetului 
Brătianu. Asemenea, de câte ori cabinetul este şi va fi 
reprezentantul ordinei monarhice, va fi totdeauna susţinut de 
slabele noastre puteri, precum o puteaţi ști de mai nainte. Dar 
niciodată n-am făcut parte din majoritatea d-voastră, şi 
mărturisesc că procedeurile ce le-am văzut în timpii din urmă 
nu mă încurajază de a face parte din această majoritate. 
(Întreruperi.) 

Termin această explicare personală cu o altă explicare în 
privinţa vechilor conservatori. 

Noi conservatorii-junimiști am intrat în Cameră din 
respectul legalităţii, din respectul Regatului, din respectul 
recunoașterii acestui fapt al cabinetului Brătianu. 

În această intrare în Cameră și pentru aceste motive, între 
altele, ne-am deosebit de vechii conservatori, și orce procedare 

a lor, care s-a abătut de la această cale, ne-a găsit adversari 
lămuriți. Cu toate acestea cred că în momentul de fată trebuie 
toţi, cari iubesc legalitatea, să primească ca un semn bine-venit, 
că acești conservatori, cari pănă acum nu găseau forma legală 
de a-şi manifesta nemulțumirile lor, în timpii din urmă, prin 
consfătuiri publice, prin adunări de alegători în districte (lucrul 
este legal, este constituţional), reintră în calea parlamentară 
pregătitoare. Este evident că cineva, care pănă acum refuza de 
a lua parte la formele legale după revizuirea Constitutiei, în 
momentul când convoacă în diferite oraşe pe alegători și-și 
pregăteşte terenul alegerii, reintră în legalitate, și dacă pănă 
acum făcea cum făceaţi d-voastră la început la Mazar-Pașa și 
pentru aceea noi îi blamam, îmi pare bine că a intrat acum în 
acea epocă a lui Mazar-Pașa, care per tot discrimina rerum (şi 
chestia cu Mazar-Pașa s-o lăsăm încurcată), s-a sfârșit spre 
binele țării prin participarea d-voastră legală la alegerile din 
1876, și doresc amicilor mei conservatori să aibă și ei în curând 
ocazia de a-şi manifesta prin o alegere efectivă principiile lor 
de ordine. 


73 


La Adresă. Lipsă de principii liberale. 
Viziriatul. Disidenţa 


(Sedinta Camerei de la 28 noemvrie 1886) 


Ministerul din acel timp: 


T. C. Brătianu, prezident, interne şi ad-interim domenii, 
D. A. Sturdza, culte, 

E. Stătescu, justiţie, 

M. Pherechyde, externe, 

C. Nacu, finanţe, 

R. Mihai, lucrări publice, 

General Al. Anghelescu, răsboi. 


D-lor deputati, e regretabil (aplauze!) că pentru prima oară 
în Parlamentul român o discutie la Adresa Tronului se face în 
absența primului-ministru. Dacă d. prim-ministru, spre 
părerea noastră de rău a tutulor, e indispus, toţi, pentru 
deferență către d-sa, am fi consimţit să amânăm această 
dezbatere pentru câtva timp. Dar, fără a ni se spune nimic, să 
se facă o dezbatere de oarecare însemnătate în viaţa 


i sar . A ; 
Aplauzele opoziției se refer la un scurt articol al autorului, publicat în 

România liberă de la 8 octomwrie 1886 sub titlul „regretabil“ şi comentând 

conflictul sângeros al politiei cu alegătorii comunali din Botoșani. 

constituţională în absența ministrului-prezident, e un 
precedent straniu. Maiestatea Sa Regele vine în Cameră când 
are să spună cuvântul său țării, nu merge Camera la Maiestatea 
Sa; și când răspunde Camera la acest cuvânt, primul-ministru 
trebuie să fie aici în Cameră, la locul său. Aceasta cu atât mai mult 
în împrejurările actuale, cu cât nu numai după părerea mea, ci 
după chiar declarația unuia din cei mai eminenţi miniștri, a d-lui 
ministru de culte, poziţia individuală a miniștrilor faţă cu șeful 
Cabinetului e prea puţin independentă. (Aplauze.) 

Dar, d-lor, dacă este datoria mea de a releva un asemenea 
fapt, nu pot face nimic în contra lui; și așadar suntem siliți a 
discuta cu umbrele unui absent (aplauze), absent destul de 
însemnat prin poziţia sa în ţară, încât să nu aibă, ca toți 
muritorii, o singură umbră, ci 7 umbre. (Aplauze.) 

D-lor deputați, în proiectul de Adresă, pe care-l discutăm, 
sunt fără îndoială părți, la a căror confirmare se va asocia orce 
deputat constituțional; așa și noi trebuie să primim aliniatul 
întâi, în care d. raportor arată sentimentele de devotament 
pentru Maiestatea Sa; aliniatul al doilea, în care se arată bucuria 
noastră de a ne vedea îndemnați la lucru, și aliniatul final, în 
care se aduc urări pentru Maiestăţile Lor și pentru Dinastie. 

Îndeosebi însă noi, cari ne auzim acum numiți grupul 
junimist (și nici nu am autoritate pentru a vorbi în numele 
vreunui alt grup), noi ne asociăm și la o parte mai specială a 
acestui proiect de Adresă. Noi primim și partea care urmează 
după cele două aliniate de la început și care culminează în fraza 
bine redactată și foarte caracteristică, mai ales după observările 
onorabilului meu preopinent: 


„Am fost fericiţi văzând că evenimentele din 
peninsula balcanică nu ne-au atins, grație prudentei linii 
de conduită ţinută de guvern sub inspiraţiunile 
Maiestăţii Voastre.“ 

Pe acest tărâm ne găsim în acord cu majoritatea și suntem 
și noi fericiţi că a putut România prin atitudinea sa să dove- 
dească odată mai mult că în limitele sale naturale este un factor 
de oarecare însemnătate pentru politica europeană. 

Dar numai până aci merge calea noastră împreună; de aci 
încolo nu ne mai putem asocia la ceea ce zice proiectul majo- 
rității. Nu ne putem asocia, d-lor, pentru că după noi 
răspunsul la Mesagiu în împrejurările de faţă trebuie să spună 
şi mai multe și altceva decât a zis. 

Este foarte curios: de câte ori se vorbește de Adresă la Tron, 
în comisia pentru Adresă se naște iar vechia întrebare, dacă este 
să se facă un răspuns englezesc, sau un răspuns... îmi vine să-i 
zic de acum înainte românesc; adică să fie numai o formalitate 
de politeță, sau să fie mai mult. Și totdeauna guvernele, cărora 
nu le prea place discuția, insistă să fie numai de politeță, dar 
totdeauna această simplă politeță se preface în altceva când 
intră în dezbaterea Camerei, și vrând-nevrând discuţia ia 
proporții mai mari. 

În Englitera sunt bine constituite partidele și se știe sigur 
în opinia publică, de ce este vorba atât din partea guvernului 
ca principii de acțiune politică, cât și din partea opoziției. La 
noi, cari ne facem acum educaţia parlamentară (și nu știu ce 
fel de educaţie ne-am făcut, când ne vedem astăzi după mai 
mulți ani de educaţie politică mai puţin educați decât eram 
înainte, mai puţin fixaţi asupra principiilor distinctive ale 
partidelor constituționale), la noi se întrebuinţează foarte 
natural această singură ocazie pentru a ne explica asupra ideilor 
generale, cari dau direcţia în mersul statului constituțional. 

Astfel, d-lor, s-a întâmplat şi în cazul de faţă, și astfel se 
va întâmpla și în viitor pentru mult timp încă. Așa fiind, 
permiteţi-mi să fac îndată o observare generală asupra 
Mesagiului contrasemnat de miniștrii M. S. Regelui: acest 
Mesagiu are aerul de a enumera cu de-amănuntul după fiecare 
resort lucrările sesiunii prezente, în fapt însă face numai 

rubricarea resorturilor și titlurilor a câtorva proiecte de legi, 
fără a indica întru nimic nici spiritul distinctiv, nici tendenţa 
de princip politic — se înțelege într-o scurtă relevare —, nici ținta 
practică specială, la care voieşte să ajungă prin elaborarea atâtor 
proiecte. 

Aşa de departe merge acest caracter anodin, încât fără nici 
o excepţie, fără a șterge nici un rând, ministerul cel mai 
reacţionar, cel mai deosebit în vederi, şi-ar putea pune 
numele său pentru contrasemnarea acestui Mesagiu. Dacă vă 
veţi da osteneala a-l reciti, veți vedea că este așa. ȘI în o parte, 
care a fost mult discutată în Camera aceasta, în controversa 
finanţiară despre valută, se vorbeşte în Mesagiu numai: că agiul 
este regretabil și să căutăm a-l înlătura, fără să ne spună cum 
şi ce fel; în privinţa instrucției publice se vorbește: că să aducem 
educaţia națională în o direcție bună şi sănătoasă; toată lumea 
vrea aceasta. Și în privința magistraturei se zice: să se dea o mai 
mare independenţă; toată lumea cere accasta. La legea 
comunală se zice: că ar fi bine să ne ocupăm de ea; toată lumea 
ştie aceasta. Și așa mai departe în toate resorturile. 

Ce însemnează într-un Mesagiu, unde 7 miniștri de resort 
îşi dau osteneala de a vă enumera cu de-amănuntul rubricarea 
activităţii d-voastră, ce însemnează această lipsă totală de o 
indicare politică a direcţiei de princip, după care vrea guvernul 
actual să se rezolve chestiile supuse acestei Camere în acest 
moment? Să fie oare lipsă de orce princip politic pe banca 
ministerială? Avem oare a face cu un guvern liberal sau avem 
numai a face cu o stăpânire de fapt? (Aplauze.) Avem a face 
cu un guvern liberal, care trebuie să spue reprezentanților țărei: 
iată principiile mele distinctive, pentru care mă aflu eu pe 
banca ministerială, iar nu opoziţia din Cameră, necum 
opoziția coalizată afară din Cameră? Sau este numai frazeologia 
unui guvern de buget, care evită orce accentuare a vreunei idei 
politice pentru a fi în posibilitate de a lua din toate părțile 
orșice înlesnire a situației sale personale și a continua, în 


970 TITU MAIORESCU 


disprețul orcărui princip de luptă constituțională, plăcuta 
stăpânire de fapt, în care se află? (Aplauze.) 

Ei bine! d-lor, o dată chestia așa pusă, noi răspundem 
îndată: nu este acest Mesagiu și nu este acest răspuns în situaţia 
spiritelor de astăzi; nu se poate mai mult timp guverna astfel 
o țară, unde a sporit cel puţin acea tinerime, care este setoasă 
de a vedea ideile legitimând stăpânirile de fapt; nu mai este cu 
putință de a se ascunde ideile sau lipsa de idei sub vălul de 
cuvinte; nu mai este cu putinţă a fi ministru fără a spune ţării: 
pentru ce eu și nu tu! 

D-lor deputaţi, valoarea principiilor puse înainte de un 
partid politic, puse înainte de un guvern, valoarea principiilor 
liberale ce ar trebui să le pună în lucrare guvernul actual, dacă 
ar fi guvern liberal, ceea ce eu contest, stă în aceasta că, mai 
presus de persoane și în afară de complicațiile trecătoare ale 
momentului, asemenea idei generale sunt elementul 
permanent al progresului politic în stat sub toate împrejurările, 
și când un partid este la guvern și când acelaș partid este în 
opoziţie. 

Acest punct de vedere merita a fi apropiat într-un mod 
practic de înţelegerea noastră a tutulor. Să ne punem dar 
întrebarea: majoritatea d-voastră de astăzi, întâmplându-se să 
nu mai fie la guvern, ce va face în opoziţie? În numele cărui 
princip va susține lupta constituțională a ideilor mai departe? 

Am citit în atâtea foi guvernamentale că guvernul regretă 
că n-are opoziţie conservatoare. Permiteţi unui membru 
infim dintre conservatori să vă spue că noi regretăm că n-avem 
un guvern liberal sustinut de un partid liberal. (Aplauze.) 

Căci, d-lor, ce este liberalismul? Aceasta ar trebui s-o ştiţi 
d-voastră mai bine, cei din majoritate, dar poate aţi uitat-o: 
însă noi ne dăm osteneala s-o știm, fiindcă sunt chestii, care 
țin de conștiința unui om public de a și le rezolvi înainte de 
a se gândi să lucreze în sfera politică. 


DISCURSURI PARLAMENTARE 971 


Să luăm liberalismul în câteva amănunte. Să-l cercetăm 
întâi în raportul constituțional între miniștri și Cameră, raport 
așa de esenţial pentru viata parlamentară, încât și conservatorii 
au adoptat în această privinţă rezultatele câștigate în alte ţări. 

Câţi miniștri sunt acum pe acea bancă? Vedem 6, da, pare 
că sunt 6 miniștri. Lipsește însă unul, d. Stolojian. De ce a ieșit? 
Şi de ce intrase? Nimeni nu știe oficial. Fusese înainte la justiție 
d. Nacu, a ieşit și a intrat d. Stătescu. De ce a ieșit și de ce a 
intrat? Fusese d. Voinov, fusese d. Giani; ştiţi vreunul de ce 
au ieşit şi de ce au intrat? Se spune vreodată Parlamentului 
ideile, proiectul, gândul constituțional pentru ca în mod liberal 
să fie supus lucru la controlul d-voastră și la aprețierea 
d-voastră precum a Întregei țări? 

Această întrebare m-am crezut dator a o pune totdeauna la 
începutul sesiunilor noastre, fiindcă atinge o parte esenţială a 
parlamentarismului în genere, şi cu atât mai mult a parla- 
mentarismului liberal. Eu, neștiind, neaflând nimic oficial, deși 
sunt și eu în Cameră, citeam prin gazete, mă informam de la alții 
asupra acestor schimbări. Este foarte prețioasă în această privință 
gazeta cea mai eminentă a partidului d-voastră, Voința Națională. 

Vointa Națională, vorbind de d. Tache Giani, fost ministru al 
d-voastră pe acea bancă, zice și vă citez propriile ei cuvinte: că 
este un „avocat de a treia mână“, care a venit la guvern prin 
un „accident“, grație influenței unui ilustru bărbat de stat, și 
relevându-i stilul — fac scuzele mele că repet cuvintele Voinței 
Nationale, fac scuzele mele mai ales d-lui Voinov, dar citez 
foaia guvernului, adică foaia acreditată a partidului, care susține 
pe guvernul de astăzi, aşadar Voința Naţională zice despre d. 
Giani: că are un stil mai „prost“ decât al d-lui Voinov, și citează 
ca dovadă despre aceasta stilul d-lui Voinov dintr-o depeșe de 
felicitare ce omul în prima emotie, unde nu se gândește la stil, 
adresa primului-ministru pentru că a scăpat de atentat. 
Când vedeți foaia guvernamentală tratând de a treia mână 
pe o persoană, care a fost acum trei ani la ministerul d-voastră, 

şi tratând de... nu repet epitetul, pe un alt ministru, care a fost 
asemenea pe acea bancă în numele partidului d-voastră, și când 
mă gândesc filosoficește la lucrurile schimbătoare ale acestei 
lumi... (aplauze), la epitetele și calificările ce tot d-voastră le 
veţi da unuia sau altuia și din miniștrii ce astăzi stau încă pe 
acea bancă și poate mâine nu vor mai sta, mă întreb: acesta 
este Partidul Liberal constituțional în numirea și schimbarea 
miniștrilor, în primirea și înlocuirea lor? 

Când mai târziu veți fi în opoziție și veţi vedea atunci un 
ministru-președinte, un despot... înţelegeți, că nu mă gândesc 
la actualul ministru-prezident (ilaritate), ci la un om cu 
apucături viziriale, la un reacționar, care vrea să reducă 
sistemul constituţional la absurd și, mascat sub o formă străină 
de convingerea lui și de inteligența multora din ţară, profită 
de mecanismul constituţional ca să-și pue voința sa în locul 
voinţei tutulor, să facă să atârne toate de la bunul-plac al său, 
fără să se simtă dator să dea seamă țării despre actele sale 
publice, dar care va câștiga, te miri prin ce mijloace, o 
majoritate oarbă de aderenţi în Cameră și va paraliza astfel 
adevărata viaţă parlamentară: atunci în numele cărui princip 
şi cu ce drept vă veți ridica d-voastră din opoziţia de atunci 
în contra unui asemenea despot reacționar? 

Mai puteţi revendica vechia onoare a liberalismului, al 
cărui prim drapel de luptă a fost rezistența majorităţii în contra 
omnipotenţei unui individ? 

Va veni, când veţi fi d-voastră în opoziţie, un guvern 
reacţionar și va introduce — nu se introduce astăzi — arbitrariul 
în magistratură. Se va întâmpla, sub acel guvern posibil în 
viitor — nu s-a întâmplat astăzi — să se comită o crimă, spre 
pildă, la Râmnicul-Vâlcei, și când va veni judecătorul de 
instrucţie s-o cerceteze, ministrul de atunci îl va destitui tocmai 
în acel moment și va trimite un alt judecător ad-hoc. ȘI se va 
întâmpla poate — căci știți că reacționarii nu iubesc presa — ca 
sa vie o nație indignată să cadă cu bâtrele asupra jurnaliștilor, 

şi atunci va veni un procuror să constate lucrul, şi același 
ministru reacţionar îl va destitui și pe acest magistrat și va 
trimite un altul ad-hoc. Şi va veni și o altă întâmplare sub 
același minister reacţionat, o întâmplare spre pildă la Botoșani, 
şi se va destitui și atunci un judecător de instrucţie, și se va 
destitui tocmai în acel moment de agitare și se va înlocui cu 
un altul trimis iarăș ad-hoc. Ei bine, atunci ar fi datoria 
Partidului Liberal să zică: Lupta seculară a popoarelor, 
onoarea liberalismului a fost respingerea justiţiei ad-hoc, 
respingerea încercării unui'om de la guvern de a influența și 
intimida pe cetăţeni prin oamenii unei justiții aparente, dea 
le lua garanția imparțialității mai ales în momente de agitare. 
Dar d-voastră o veți mai putea zice acesta în opoziție? 

O să se mai zică, ar trebui să se zică de Partidul Liberal în 
opoziţie, când vor veni reacţionarii la putere, că trebuie 
susținută lupta în contra nepotismului cotropitor. Nepotismul 
este o tentație pentru familiile cele mari; o să-și pue fiecare pe 
ai săi, și fiindcă au cam scăpătat familiile cele mari, celelalte 
au început să se îmbogăţească, și fiindcă bugetul statului e 
restrâns, o să se dea unui om de al lor mai multe funcţii, o să 
cumuleze, şi atunci ar trebui să vie Partidul Liberal în opozitie 
și ar trebui să zică: e o veche luptă a liberalismului în contra 
cumularzilor; liberalii au inventat fraza despre sudoarea 
poporului şi au zis să nu se îmbogăţească funcţionarii pe 
spinarea poporului. Dar d-voastră veţi mai putea zice aceasta? 
Dar dv. în zece ani de guvern aţi fost în stare să faceți o lege 
în contra cumulului? (Aplauze.) Cred că, vă va fi greu a sustine 
atunci drapelul liberalismului. 

Va veni iar marea chestie de principii, descentralizarea 
comunei. Va fi discuţia cea importantă când vor veni 
reacţionarii şi vor zice: îmi pun omul meu primar, nu voi să 
las nimănui în sat dreptul de a îngriji de afacerile sale 
comunale fără voia mea. Atunci ar trebui să vie liberalii, să zică: 
descentralizare, independență comunală! Dar tocmai proiectul 


974 TITU MAIORESCU 


d-voastră de lege comunală pune direct pe primar, pe orcare 
primar, ca un agent administrativ al guvernului. 

Ce să mai continuu, d-lor? Ce princip liberal averi 
d-voastră azi? Ce veţi putea zice d-voastră când veti fi în 
opoziţie? În numele cărui princip vă veti ridica în opoziţie, căci 
a sta la putere în numele bugetului e ușor! (Aplauze.) 

Ei! dar în aceasta se vede că noi suntem încă o societate 
tânără. Cu ce ușurință de copil fiecare crede că ziua de azi c 
veșnică. Dar în această lume trecătoare va veni şi ziua de mâine. 
Ştiu că sunt mulți din d-voastră cari sunt convinși — și chiar 
această convingere e Caracteristică pentru starea spiritelor în 
partidul d-voastră — că pănă va trăi d. Brătianu, nu va cădea 
partidul guvernamental de astăzi. Așa să fie: dar în fine, din 
nefericire, d. Brătianu nu e nemuritor; poate fi nemuritor în 
istorie, dar nu e nemuritor fiziceşte; ei! şi atunci, a doua zi? E 
acesta un partid liberal, care consumă gândul principiilor 
liberale în faptul existenţei a doi ochi? Aceasta se chiamă 
Cesarianism, nu liberalism! Și de ce vă miraţi atunci când 
merge crescând nemulțumirea țării, dacă d-voastră toţi pare 
că nu răsuflati decât din plămânii unui singur om? De ce vă 
miraţi, dacă asupra acestui om se concentrează toată ura și toate 
pasiunile şi se întâmplă atentaturi? El cel puţin, trebuie să 
spunem în onoarea lui, e în adevăr cel mai bun din toată 
colectivitatea! 

Să revenim acum la Adresă. Fiindcă nici Mesagiul, nici 
Adresa nu arată nici un princip liberal, fiindcă nu se arată întru 
nimic aplicarea acelor idei de liberalism pentru cari s-au luptat 
liberalii în toate ţările, pănă a ne fi convins și pe noi 
conservatorii cele ce v-am spus acum; fiindcă văd un guvern, 
care în asemenea chestii de princip dă acum înapoi pănă unde 
nu voim nici noi să mergem: mă întreb, ce stat constituțional 
mai e acesta? Ce partid avem la guvern? Liberal nu este, 
conservator nu-l primim noi. Atunci ce e? O stăpânire de fapt? 
Dar stăpânirea numai de fapt produce rezistența de fapt. 

Şi aceste idei nu sunt O născocire a mea. Binevoitoarea 
tăcere, cu care mă ascultați, mi-e o dovadă că sunt unii și alții, 
în conştiinţa cărora găsesc un răsunet. (Protestări.) 

Aha! Acum vă deșteptaui cu protestarea, fiindcă am 
spus-o pe fată. Dar noi opoziția spunem ce gândim; guvernul 
face altfel. Dar o dovadă, dacă nu în tăcerea d-voastră care ati 
întrerupr-o, mai clar manifestată aci în Cameră, şi aceasta este 
bine să fie adus la cunoștința M. Sale, este că o parte din 
adevărata inteligenţă fostă în partidul majorității, simțind că 
s-a rupt, s-a compromis, s-a mistuit stindardul principiilor 
liberale, nu vrea să fie mistuită şi compromisă şi ea împreună 
cu compromițătorii și mistuitorii, o parte din inteligența pănă 
acum guvernamentală, se deslipeşte de majoritatea d-voastră 
şi se formează în fine — şi acesta este un progres constituțional — 
un partid liberal, aici în Cameră, din ceea ce era până acum 
numai un partid de guvern; se formează în interiorul Camerei 
un partid, care să fie în stare de a zice — după ce nu va mai fi 
îndulcirea puterii la guvern — iară-ne în opoziție, ne luprăm 
acum pentru drepturile liberalismului celui adevărat și 
cunoscut de toată lumea; ne-am desfăcut încă în timpul 
guvernului actual de aceia cari, sub cuvânt şi în numele 
liberalismului, s-au arătat a fi numai un guvern fără principii. 

Pentru noi, cari am insistat totdeauna asupra necesitații 
constituționale a formării partidelor de principii, este 
bine-venită această disidență. Vom avea cel puţin o parte foarte 
inteligentă din această Cameră, cu care chiar dacă vom fi 
adversari când s-ar discuta diferentele între conservatori Şi 
liberali, ne vom găsi uniti în respectarea în genere a principiilor 
oneste şi clar manifestate; ne vom apropia, ne vom identifica 
în a recunoaște că nu este bine într-o ţară constituţională să 
confundăm, mai ales la guvern, ceea ce este princip cu ceea ce 
nu este princip, ceea ce este interes general, cu ceea ce este 
interes particular, ceea ce este budget al țării cu ceea ce este 
budget a] colectivităţi, ceea ce este guvern cu ceea ce este o 

simplă expediţie de afaceri după formula: vom vedea de astăzi 
pănă mâine, vom face într-un sens sau altul, numai să ne ţinem 
la putere. 

Cu această înăltare într-o sferă mai curată, cred că este de 
bun augur începutul sesiunii de faţă. | 

Şi fiindcă nimic din acestea nu transpiră în Adresa 
majorității, fiindcă un fapt de așa însemnătate, adică disidență 
de principii liberale petrecută în mijlocul partidului guverna- 
mental, este trecută absolut sub tăcere şi totul se acopere sub 
o eleganță de cuvinte, noi vom vota contra acestei Adrese. 


(Aplauze.) 


74 


La aceeaș Adresă. Dinasticismul liberalilor. 
Necesitatea unei schimbări de guvern 


(Sedinta Camerei de la 2 decemvrie 1886) 


D-lor deputaţi, aliniatele din urmă ale proiectului de adresă 
sunt: „Trăiască Majestaţile Lor: Trăiască Dinastia!“ M-am 
înscris la aceste aliniate, fiindcă în privinta lor cu toţii ne 
întâlnim în unul și același gând. 

A fost foarte preţios pentru aceia din noi, cari nu de astăzi 
or de ieri, dar în întreaga lor viață politică au fost monarhici 
şi dinastici, a fost o fericire pentru noi a auzi din remarcabilul 
discurs al d-lui ministru al justiţiei, că această convingere a 
noastră a fost totdeauna împărtășită și de șefii Partidului Liberal, 
că d-nii C. A. Rosetti și Brătianu, și la 1875 şi la 1876 în 
mijlocul coaliţiunii numite de la Mazar-Pașa, au fost însuflețiți 
de aceleași simțiminte. 

Aceasta e pentru noi o garanţie mai mult pentru viitor; dar 
este prețioasă această declarație și este mângăitoare şi pentru 
situaţia de astăzi; căci ne permite a face o comparare mai 
dreaptă între starea spiritelor de atunci, şi starea spiritelor de 
acum. Dacă în adevăr — după cum ne spune d. ministru al 
justiției — d-nii C. A. Rosetti şi Brătianu, sufletele Coaliţiei de 
la Mazar-Pașa, erau monarhici și dinastici, era greșită părerea 
lățită pe atunci, că în Coaliția de la Mazar-Pașa se discutau și 
candidaturi; căci e bine înţeles: declaraţia d-lui ministru al 

Justiţiei, eminent bărbat de stat, însemnează că C. A. Rosetti 
și Brătianu, cari erau monarhici, înțelegeau pe acest monarh 
și pe această dinastie; altminteri declararea d-sale ar fi un joc 
de cuvinte. 

Cu atât mai fericit lucru este dar pentru noi, că se poate 
data înrădăcinarea simţimentelor monarhice și dinastice de pe 
atunci. Era dar numai aparență, dacă unii din membrii 
secundari ai Partidului Liberal erau contrarii. 

Prin urmare, deși d. X.! vorbea de abise, aceasta nu însemna 
nimic, s-a putut ușor acoperi abisul cu un portofoliu; deși d. 
Y.? se încerca să sape prestigiul monarhului prin foi străine sub 
pseudonimul Erdmann von Hahn, aceasta nu însemna nimic, 
căci baronul von Hahn s-a arătat mai pe urmă mare dinastic; 
deși d. Z.? făcea caricaturi şi insulta în gazetă pănă și familia 
Monarhului, aceasta nu însemna nimic: poetul era tot 
monarhic și dinastic, căci nimic nu l-a împedicat mai pe urmă 
să facă poezii în Monitor pentru dinastie. (Aplauze, ilaritate.) 

Aceasta ne este de bun augur, ne este o mângăere pentru 
starea actuală. Ce era adevărat la 1875 și 1876, să nu fie oare 
tot așa de adevărat și la 1886? Dacă atunci acei X, Y şi Z erau 
oameni de a doua mână, cari nu însemnau nimic, pe câtă 
vreme, după declaraţia d-lui ministru de justiție, șefii adevărati 
erau monarhici și dinastici; dacă s-a putut preface abisul de 
atunci într-o linie foarte ușor de trecut acuma, dacă baronul 
de Hahn de atunci a putut să dea acum „târcoale“ împrejurul 
Dinastiei; dacă acela și altul și cel de-al treilea s-au putut arăta 
astăzi oameni dinastici și monarhici convinși: pentru ce oare 
vă miraţi și vă mișcați astăzi, când vedeți că în opoziţia din afară 
de Cameră sunt articole violente, condemnabile după părerea 
mea acum ca și atunci, în contra Regelui? Pentru ce, dacă auziti 


! I. Câmpineanu. 
2 D. A. Sturdza. 

că se pronunță și astăzi pe ici pe colea câte un cuvânt de 
dezordine, dacă simtiți că e o atmosferă contrarie, pentru ce 
nu vă mângâiați cu suvenirile de la Mazar-Pașa? Căci trebuie 
să fiţi convinși, precum sunt și eu convins, că și azi şefii 
Opoziţiei-unite sunt cel puțin tot atât de monarhici și 
dinastici, pe cât erau la 1875 d-nii Rosetti și Brătianu. Și 
precum tocmai efervescența secundarilor de atunci le-a fost un 
motiv mai mult de a se face mai târziu geloșii apărători ai 
Dinastiei și Monarhiei, tot așa Opoziţia-unită din afară, întru 
cât are aparenţa în unele manifestări secundare de a fi 
contrarie stării de lucruri, va căuta în viitor ocazia să arate cu 
atât mai mult că sunt cel puţin egali coalizaților de la 
Mazar-Pașa în faza lor de mai târziu. 

Numai, d-lor, asemenea lucruri să nu meargă prea departe! 
Aici se pune o legitimă întrebare: Ce s-ar fi întâmplat, dacă 
la 1876 n-ar fi căzut Catargi? Aș voi să vorbesc azi, dacă aș 
putea, în afară de orce personalitate, și în afară de orce iritare; 
aş dori ca față cu acest aliniat, unde în adevăr suntem cu toții 
cei din Cameră inspirați de aceleași sentimente, să găsesc un 
fel de limbagiu comun, ca să ne putem înțelege așezat, liniștit, 
asupra următoarelor discuţii: Ce s-ar fi întâmplat la 1876? Eu 
am recunoscut în fața d-voastră mai de mult, că după părerea 
mea la 1876 a fost necesar să cadă Cabinetul conservator; nu 
cred că se putea face războiul, care l-am făcut, cu iritatia 
spiritelor, care era pe atunci. A fost lucru foarte cu minte, că 
a venit atunci la guvern ministerul Brătianu, și am fost cel 
dintâi, cum de altfel a avut dreptate d. ministru al justiției să 
o declare, care am recunoscut marele merit al d-lui Brătianu 
de a fi putut în asemenea împrejurări să menție, împreună cu 
libertățile publice, și ordinea dinastică în ţară sprijinindu-se 
pe un partid, care pănă atunci da loc la multe bănuieli. 

D. loan Brătianu, făcând din partidul său un partid de 
guvern monarhic, a făcut atunci pentru consolidarea ordinei 
noastre constituţionale foarte mult, tot așa de mult cât a făcut 

d Lascar Catargi, când la 1871 a luat frânele guvernului în 
momentul, în care Principele vrea să abdice. Da, aceasta a 
făcut-o d. Brătianu, și am ţinut a o recunoaște încă o dată, 
fiindcă eu prevăd vremea (poate să mă înșel, precum pot înșela 
toate prevederile oamenești, dar poate să nu mă înșel), eu 
prevăd vremea, când apărarea ce i-o fac acum în opoziţie 
hotărâtă cu d-sa, voi avea să i-o fac atunci, când va fi d-sa în 
opoziție și când vor fi alții, care-l vor ataca cu pasiune și cu 
relevarea erorilor ce le-a comis, vor voi să-l persecute împreună 
cu ai săi și să-i şteargă orce merit ce a avut. 

Vasăzică a făcut aceasta d. Brătianu; a făcut mai mult: prin 
o bună inspiraţie a luat răspunderea răsboiului, deși adevăratele 
merite ale răsboiului, după vorbele d-lui Carp, se cuvin mai 
sus și mai jos, dar rămâne totuș meritul d-lui Brătianu că a ştiut 
a se acomoda acelei situaţii și a face ceea ce a făcut; a mai 
proclamat, împreună cu d-voastră toţi din majoritate şi cu noi, 
independența; a făcut mai mult, nu mai mult în fapt, dar ca 
formă exterioară: a ştiut, împreună cu noi toți, însă prin 
inițiativa sa și a d-voastră, să proclame Regatul României. 

Toată întrebarea este acum: de la proclamarea Regatului 
încoace, din momentul în care s-a accentuat așa de bine 
Dinastia, ce s-a făcut de guvern pentru a se întări în sufletul 
poporului, în care are să domnească mai departe? lată 
întrebarea; căci pe hârtie este ușor să faci acte constituționale, 
dar important este ca ele să trăiască în cugetul acestei țări. 

Îmi aduc aminte de frumoasele cuvinte, ce le-a zis actualul 
președinte al Camerei, atunci când la 14 martie a luat 
inițiativa propunerii Regatului, că de acum înainte să se ştie 
că va crește în inimile noastre rădăcina monarhică. 

Apoi vedeți, d-lor, atunci ni s-a vorbit de Era nouă, și eu 
n-am găsit nemerit răspunsul d-lui ministru al justiței, care la 

! Cum s-a și întâmplat după căderea sa de la guvern, în sesiunea 
Camerei de la 1888-89. 

întrebarea mea: unde sunt principiile ce le practicați în Era 
nouă? ne vorbea de titlurile cele vechi, cu cari a venit la putere 
ministerul Brătianu și s-a menținut pănă la 1884. 

Apoi discursul la Adresă e în anul 1886, nu în 1884. Întreb 
dar: de la 1884 pănă la 1886 ce s-a făcut în organizarea și 
administrarea internă pentru a se întări această începătoare 
Dinastie? 

D-lor, din punctul meu de privire, situația în ţară îmi pare 
că e astăzi prea neliniștită. Au fost ţărani la Botoşani sau 
nețărani, au fost alegători sau nealegători, — cari au făcut 
rebeliunea, chestie indiferentă. Chestia adevărată este: de la 
1884, de la 1885 și în 1886 a scăzut sau a crescut nemulțu- 
mirea unei mari părți a țării, violentul limbagiu și atacurile 
opoziției afară din Cameră? 

Eu cred că a crescut. Si acum când la începutul acestei 
sesiuni urăm fericire și lung traiu Dinastiei, trebuie să ne 
întrebăm: această mișcare, această creștere a dușmăniei în 
contra ministerului Brătianu, pănă unde e probabil că are să 
meargă? Este după trecut probabil că ministerul Brătianu va 
îmblânzi, va mulțumi din ce în ce mai mult spiritul populațiu- 
nilor? Se poate oare spera că Opoziţia-unită va părăsi sau va 
împuțina amărăciunile și ura ei? Mergem spre împăciuire sau 
spre o mai mare învrăjbire cu guvernarea d-lui Brătianu? 

Într-o asemenea situație văd înnăuntrul Camerei o parte 
inteligentă de disidenţi, care se desparte de guvern, și văd în 
afară din Cameră mulți oameni inteligenţi, cari se apropie de 
opoziţie. 

Adevărul pentru mine este acesta: numărul aderenţilor 
d-lui Brătianu descrește, nemulțumirea în tară crește. 

Apoi nu cumva este tocmai situaţia, care era la 1875-1876 
când cu Conspirarea de la Mazar-Pașa? 

Nu cumva se naște și acum întrebarea foarte importantă: 
mai poate merge înainte situaţia actuală? Este speranță de a 
se îndrepta? Sau este probabilitatea că se va face mai rea? Şi 

este situația complicărilor externe de natură a suporta o 
asemenea stare de lucruri? 

Vedeți, d-lor, monarhia noastră, Dinastia noastră este o 
Monarhie și o Dinastie constituţională. 

Care este folosul constituționalismului pentru o monarhie 
şi o dinastie? Pentru ce s-a găsit că este mai sigură continuarea 
dinastiilor constituționale decât a celor absolutiste? Pentru că 
în alternarea partidelor stă garanția permanentă a Coroanei, 
care este deasupra tutulor. 

Căci pe de o parte prea îndelungata ședere la guvern a unui 
partid face să-i sporească abuzurile, iar pe de altă parte tocmai 
aceste abuzuri împreunate cu legitima nerăbdare a celor lăsați 
afară face să sporească nemulțumirile pănă la un grad 
periculos. 

Atunci intervine importantul rol al constituţionalismului, 
care permite o scăpare mai liniştită din o asemenea situație prea 
încordată. 

Întrebarea este acum: ne aflăm noi într-un asemenea 
moment? 

După convingerea mea nu se mai poate aduce o îmblânzire 
a situației prin guvernul d-lui Brătianu și elementul 
nemulțumit crește atât în Cameră, cât și în afară din Cameră; 
mi-e teamă că au să se repete violențele, cari au început deja, 
ȘI că aceste repețiri, aceste încordări de situație au să găsească 
un guvern din ce în ce mai slăbit, și aceasta în faţa unor 
evenimente, a căror gravitate nu se poate contesta. 

Fiindcă dar sunt împreună cu toţi d-voastră un convins 
aprobator al acestui ultim aliniat din Adresă, fiindcă noi toţi 
zicem și vom vota: „să trăiască Majestăţile Lor! să trăiască 
Dinastia!“, tocmai pentru aceea vom vota contra Adresei 
întregi, pentru a accentua din partea noastră pe cât putem mai 
mult opoziţia în contra actualului guvern. Noi vom găsi o 
liniştire a relei situaţii prezente numai atunci, când prin 
vreunul din modurile constituţionale posibile se va da ocazie 

elementelor moderate și prudente, cari există în mare număr 
şi în opoziţia afară din Cameră, să dovedească — ceea ce este 
exact — că sunt oameni de ordine constituțională. Folosul va 
fi atunci clar: D-voastră v-aţi afirmat așa de tare, de când 
sunteţi la guvern, ca zeloși monarhiști, încât nu veți mai putea 
părăsi această linie de conduită politică nici fiind în opoziţie. 
Iar acei, cari astăzi sunt în afară de cercul d-voastră și în afară 
din Camere și de cari vă plângeţi că au unele aparente contrarii, 
vor veni atunci să se adauge la acest concert de monarhiști 
dinastici. Numai astfel se va întări situația în fața pericolelor 
interne și externe. (Aplauze.) 


Asupra întârzierii unei interpelări 


(Sedinta Camerei de la 10 ianuarie 1887) 


După însărcinarea tutulor deputaților din opoziție, 
autorul scrierii de față anunţase încă la 13 decemvrie 
1886 o interpelare a asupra bătăilor înscenate de 
administraţia comunală în contra redacțiilor opoziţioniste 
din Capitală. Dezvoltarea interpelării se tot amâna de 
guvern şi de majoritatea Camerei sub felurile pretexte. 
Următorul dialog izbutește în sfârșit să ajungă la fixarea 
unei anume zile. 


D-le președinte, vă rog să binevoiţi a interveni pe lângă 
onor. Cameră ca să fixeze o zi pentru dezvoltarea interpelării 
ce am avut onoare a anunţa încă de acum patru săptămâni. 
Ieri aţi pus-o la ordinea zilei, dar a lipsit d. președinte al 
consiliului şi ministru de interne; astăzi văd că lipsește de 
asemenea; nu voim să fim indiscreţi, dar poate că este 
indispus; îi doresc din toată inima să fie și fizicește și 
politicește restabilit, dar trebuie să fie o zi regulată pentru 
dezvoltarea acelei interpelări, dacă binevoiește d. președinte. 
Astăzi poate că iar nu vine d. președinte al consiliului; luni 
poate că este tot la Florica; poate dar marţi să fie ziua fericită, 
în care vom putea uza de acest drept constituțional. Aș ruga 
dar pe d. președinte să consulte Camera, dacă consimte ca 

marţi să fie pusă la ordinea zilei dezvoltarea interpelării mele, 
şi aş dori să ştiu de la d-ni miniștri, ce speranţă ni se aduce 
despre prezența d-lui ministru de interne. 

D. ministru de finante, C. Nacu. Interpelarea d-lui Maiorescu 
este singura, care nu mai poate suferi întârziere, căci pentru 
toate celelalte interpelări s-a dat cuvântul d-lor interpelatori 
şi d-lor le-au dezvoltat. 

Voci. Cer cuvântul. 

A. Djuvara. Cer cuvântul. 

D. ministru de finante, C. Nacu. Afară de d. Djuvara, care 
ieri nu a fost aci când i-a venit rândul să o dezvolte, și de aceea 
a anunţat-o din nou. 

D. Fleva a fost prezent, când i-a venit rândul, dar era legat 
la gât fiind bolnav și n-a putut vorbi. 

D-lui Nicorescu i s-a dar cuvântul ca să-și dezvolte 
interpelarea, dar d-sa a vorbit aproape o oră de altceva fără să-și 
dezvolte interpelarea. 

Singurul dar, care nu și-a dezvoltat interpelarea, este onora- 
bilul d. Maiorescu, și d-sa are tot dreptul a cere de la d. 
preşedinte să se fixeze o zi în care să-și dezvolte interpelarea. 
Cât pentru guvern, noi primim ziua acea, pe care o va 
determina însuș onor. d. Maiorescu, fie luni, fie marţi, 
numai astăzi nu, și atunci guvernul va răspunde... 

O voce. Cine va răspunde? 

D. ministru de finante, C. Nacu. V-am spus cine: guvernul, 
căci guvernul este indivizibil; v-am declarat că în orce altă zi 
afară de astăzi guvernul va răspunde la interpelarea d-lui 
Maiorescu, după ce d-sa o va fi dezvoltat. 

D. președinte. D. Maiorescu a auzit declaraţia guvernului, 
că va răspunde în orcare altă zi afară de astăzi, și prin urmare 
îl rog, să determine acea zi... 

Voci. Astăzi, astăzi. 

D. ministru de finante, C. Nacu. Am zis că luni sau marți, 
după cum însuș d. Maiorescu propunea adineaori, vom putea 
răspunde... 

O voce. Aţi zis că guvernul este indivizibil. 

Titu Maiorescu. D-lor, are un deputat dreptul să adreseze 
o interpelare unui anume ministru? 

Da. 

Acum fără îndoială se poate să fie împrejurări, în care acel 
anume ministru să fie împiedecat de a veni el însuș ca să 
răspundă; poate să fie bolnav, indispus, sau poate să fie reținut 
de alte lucrări mai urgente la Senat; pot să fie împrejurări 
extraordinare cari să-i impue absenţa, precum asemenea pot 
să fie conveniente foarte legitime, cari să oblige pe deputatul 
interpelator a stărui să dezvolte față cu întreg guvernul 
interpelarea, pe care a anunțat-o, sau cel puţin în prezența 
ministrului, la care s-a adresat, și poate și Camera să primească 
aceasta. 

Dar, d-lor deputaţi, așa numai de la sine, fără nici o 
explicare, fără ca de pe banca ministerială să se spue că 
ministrul respectiv este împedecar de cutare și cutare 
împrejurare de a veni să răspunză deputatului interpelator, ci 
numai după teoria, că miniștrii fiind solidari, nu este obligat 
cutare anume ministru, care se crede ceva mai presus, ca să fie 
prezent, această practică cred că nu este bine să se introducă 
în dezvoltarea interpelărilor. Este în genere datoria ministrului 
respectiv, și numai a lui, de a fi prezent la dezvoltarea unei 
interpelări ce i se anunţă, și fără de o cauză justificată a absenței, 
interpelatorul este în dreptul său de a cere prezența acelui 
ministru, către care s-a adresat. 

Pe acest motiv rog pe majoritate să binevoiască a consimţi 
ca să se fixeze pe marţi dezvoltarea interpelării mele, și îmi 
permit a adăuga: cu speranța, că vom avea onoare de a vedea 
marți pe banca ministerială pe d. ministru, către care s-a adresat 
interpelarea și care este ministrul de interne. 

D. ministru de finante, C. Nacu. D. Maiorescu a fixat ziua 
de marți; prin urmare marți guvernul va răspunde. 


76şi77 . 


Interpelare asupra devastării înscenate la 5 sept. 1886 


în contra redacţiilor unor ziare 


(Sedinta Camerei de la 18 ianuarie 1887) 


D. președinte, General Lecca. Acum la ordinea zilei este 
interpelarea d-lui Maiorescu asupra evenimentelor și atitudinii 
guvernului în urma atentatului de la 4 septemvrie. 

D. Maiorescu are cuvântul. 

T. Maiorescu. Domnule președinte, permiteți-mai a rectifica 
mai întâi textul și sensul interpelării mele, care nu este așa cum 
a binevoit d. președinte al Camerei a-l anunţa. 

D. presedinte. Eu am spus în scurt coprinderea interpelării 
d-voastră. 

T. Maiorescu. Ea nu are a face cu odiosul atentat de la 4 
septemvrie 1886; ea are exclusiv a face cu un alt atentat, cu 
cel comis la 5 septemvrie. 

D-lor deputați, vorbirea mea va fi foarte moderată, nu 
numai moderată în expresii, căci pentru mine este regulă de 
stil parlamentar: când lucrurile sunt foarte tari, cuvintele trebuie 
să fie foarte blânde, ci și mai ales moderată în concluzii, 
precum vă veţi convinge în curând. 

Această interpelare relativă la devastările comise pe la unele 
redacţii de jurnale din capitală, este adresată numai d-lui 
ministru de interne, și nu d-lui ministru-președinte, cum ar 

fi fost după hierarhie mai politicos, și de când cu manifestarea 
ideilor d-lui Vasilie Lascar și altor deputați din majoritate 
trebuie să fim cu luare aminte la hierarhie și arhondologie. 

Deși în momentul anunțării interpelării mele era însuș d. 
ministru-președinte totdeodată și ministru de interne, nu 
puteam prevedea că va fi tot așa și în momentul dezvoltării 
interpelări, Se vorbea iarăș de schimbări ministeriale printre 
culise; era vremea sărbătorilor, când se fac prezente la cei mici, 
şi așa s-ar fi putut întâmpla ca portofoliul de la interne... dar 
în fine, de astă dată nu s-a întâmplat, și astfel interpelarea se 
adresează și se dezvoaltă astăzi în contra d-lui ministru-pre- 
şedinte și ministru de interne. 

D-lor deputaţi, faptele la cari se refere interpelarea mea vă 
sunt cunoscute. Se comisese la 4 septemvrie atentatul contra 
d-lui ministru-președinte; spre onoarea conștiinței omenești 
se poate afirma că tot ce a fost om de omenie în această tară, 
și nu numai în această țară, dar și în străinătate, și-a exprimat 
sincera sa indignare de acest fapt; și se cuvine a releva mai ales, 
că în primul moment și toate foile opoziţioniste, o repet: toate 
foile din opoziţie s-au asociat la exprimarea acestei indignări. 

A doua zi, într-un mod foarte natural și care face onoare 
îndeosebi comercianților de frunte din capitala București, 
aceștia împreună cu mai mulți alți cetăţeni s-au dus — se și 
cuvenea să facă așa — ca să-și exprime sentimentele de bucurie 
pentru scăparea d-lui prim-ministru. S-au dus la Ministerul 
de Interne, la consiliul de miniștri; au tinut acolo o cuvântare, 
care exprima aceste sentimente, și d. prim-ministru a răspuns 
de pe balconul Ministerului de Interne. N-ar fi drept, într-o 
discuţie mai rece parlamentară, să insistăm prea mult asupra 
căldurii expresiunilor ce în prima emoție le-a întrebuințat d. 
prim-ministru faţă cu mulțimea, care era acolo adunată. Când 
s-ar fi mărginit lucrul la atâta, ar fi rămas bine. Însă din acea 
mulțime toţi comercianții onorabili, tot ce era mai cunoscut, 
după manifestaţia făcută la minister, s-au dus pe la casele lor, 

fericiţi de scăparea primului-ministru, poate și de cuvintele ce 
au auzit din gura d-sale. Zic, că comercianții cei onorabili s-au 
dus pe la casele lor, fiindcă s-a născut o mică polemică în presă 
asupra acestor fapte. Pe nedrept o parte a presei nu vrea să 
recunoască în primul moment ceea ce a fost în adevăr, că adică 
oamenii cei mai onorabili au fost în mare parte în curtea 
Ministerului de Interne ca să felicite pe primul-ministru; și 
atunci au răspuns aceștia în presă, au subscris acest răspuns, 
au revendicat onoarea de a fi fost, și bine au făcut, la primul- 
ministru; însă tot ei s-au grăbit a adăoga în același răspuns că 
de acolo s-au dus pe la casele lor. 

Acum, d-lor, după ce aceștia s-au dus pe la casele lor, nu 
ştiu cine va fi rămas din curtea Ministerului de Interne, cari nu 
s-au dus pe la casele lor, ci s-au dus pe la casele altora. (Aplauze 
din partea opoziţiei.) Faptul este, că o ceată de oameni (nu așa, 
d-lor, mă exprim într-un mod moderat, dacă îi numesc o ceată 
de făcători de rele? fiindcă devastările în nici un caz nu pot fi 
o facere de bine), așadar: o ceată de făcători de rele a pornit 
de acolo, însă organizați în bandă, adică în ordine închisă — 
era ordine în dezordine, — a pornit de la Ministerul de Interne 
din strada nu știu de ce numită a Academiei (ilaritate), și a 
trecut prin strada Vămei, și a ieșit în strada Victoriei (ilaritate), 
şi a ajuns drept la piața Episcopiei, și aci, sub această amintire 
bisericească (ilaritate), a năvălit asupra redacţiunii ziarului 
Epoca, a spart ferestrele, a spart ușile, a spart dulapurile, a rupt 
hârtiile, a aruncat dosarele de corespondență, chitante și alte 
acte pe jos și pe stradă, a apucat la bătăi pe cine a găsit prezent 
la redacţie, pe un administrator, pe un scriitor, a luat la goană 
câțva redactori, unul s-a ascuns în pivniţă, altul în pod, sus, 
jos, fiecare unde putea, și a comis aceste brutalităţi într-un timp 
să zicem de 15,20 minute, poate o jumătate de oră. 

De acolo, tot așa organizată, această ceată, tot prin strada 
cea mai frecventată a Bucureștilor, prin Calea Victoriei, a intrat 
în strada Clementei, ziua la ameaza mare pe la 10 și jumătate 

ore dimineața și s-a dus la alt ziar, la Jndépendance Roumaine, 
care însă, pesemne că având oarecare prevederi asupra libertăţii 
presei sub era nouă, se baricadase și putea să se baricadeze după 
construcția caselor, fiindcă avea spre stradă un grilaj de fier 
țeapăn și din întâmplare în curte erau preparative de iarnă, 
lemne pentru încălzit, și tipografii de acolo au pus mâna pe 
lemne și s-au pus în stare de legitimă apărare; mai era și căte 
o pușcă pe la d-nii redactori din casă, se vede ca sunt 
vânători — sper că nu va vedea vreun judecător de instrucţie 
și în aceasta dovadă de complicitate la atentaturi. (Ilaritate.) 

A fost destul de legitimă și energică apărarea pentru ca 
curajoasa ceată să se retragă de acolo fără a mai încerca 
brutalităţi; s-a retras dar tot în ordine, tot organizată și a luat-o, 
o fi fost pe la 103/4 ore, iarăș pe strada mare, a trecut pe 
dinaintea Palatului Maiestăţii Sale Regelui, a trecut pe Piaţa 
Teatrului și a ajuns la Bulevard, a apucat la dreapra la băile 
Eforiei şi acolo sus, unde nu știu cum administraţia Eforiei a 
avut în zilele erei noue curajul să închirieze unui jurnal din 
opoziție, România, câteva camere pentru redacțiune, s-a 
urcat banda pe scări și a început la redacția României aceeași 
scenă, a dărâmat uşile și ferestrele de la clădirea Eforiei, a 
pătruns în redacție, a devastat arhiva, a bătut pănă la sânge pe 
unul din redactori și apoi s-a retras și de acolo. 

Acum, ce au făcut acești interesanţi cetățeni, mai departe, 
nu vă pot spune bine; este probabil că au serbătorit împreună 
aceste fapte victorioase, dar sigur este că după câteva ore aceeaș 
ceată de oameni, de astă dată mai înflăcăraţi, mai entuziasmati, 
terminul oficial este mai indignați (Ilaritate), — o indignare, 
care devenea mai tare după cinci ore de răsuflare — vasazică pe 
la 1 și jumătate sau 2 ore după-amiazi ceata indignată a revenit 
la Episcopie iarăș pe strada mare, și a ameninţat din nou pe 
redactorii prezenţi ai Epocei și-mi pare că a și bătut pe unul 
din scriitori. 

Tată faptul, d-lor. 

Locuinţa mea nu este departe de Piaţa Episcopiei; a venit 
un cunoscut la mine pe la 10 ore sau 10 și jumătate și pe urmă 
altul, și mi-au spus ce se petrece; era atâta aglomerare de 
oameni, cari veniseră asupra redacțiunii Epocei, încât de-abia 
a putut să treacă trăsura celui dintâi, care a venit la mine. 

Apoi am deschis ferestrele ca să constat dacă se auzea ceva; 
eu nu am auzul bun; totuș mi se părea că se auzea ceva, era 
atâta larmă acolo, spargere de fereștri etc., încât era cu 
putință să se audă ceva și în acel cap al stradei Mercur. În tot 
cazul, eu am văzut ceva; am văzut pe sergentul stradei mele, 
a stradei Mercur, plimbându-se liniștit pe strada sa. Atunci am 
ieșit și eu pe stradă, m-am dus la redacția Epocei, am văzut 
devastările comise, erau deja comise, în acel moment pesemne 
că mergeau spre redacţia jurnalului Z Indépendance Roumaine, 
și am văzut acuma doi sergenţi, cari păzeau la Epoca odăile 
devastate, dar cari fuseseră nevăzuți în timpul devastărilor și 
bătăilor. Cârva timp după aceasta m-am întâlnit cu d. Dimitrie 
Giani, care mi-a spus următoarele: plecasem să depun carta mea 
vechiului meu președinte al consiliului, d-lui loan Brătianu, ca 
să-l felicit pentru că a scăpat de odiosul atentat; dar când am văzut 
înaintea redacției pocet, ce s-a putut petrece sub prezidenția d-lui 
loan Brătianu, am rupt carta de vizită în două (aplauze din partea 
opoziţiei), am arătat-o ruptă copiilor mei, ca să știe și ei că această 
cartă de vizită voia să fie un semn de veche simpatie și venerare 
pentru d. I. C. Brătianu, dar că în urma celor ce am văzut, îşi 
pierduse acest înţeles și de aceea am rupt-o. 

V-o spui aceasta, d-lor, pentru a vă arăta impresia ce a produs 
devastarea redacţiilor de jurnale chiar asupra multora din aceia, 
cari de altminteri voiau să se asocieze la manifestările de simpatie 
pentru d. ministru-președinte. A paralizat aceste simţiminte. 

Eu personal însă mi-am făcut datoria de membru al 
opoziţiei constituţionale şi de ordine și am căutat să exprim 
d-lui ministru-președinte felicitările mele pentru scăparea 


d-sale. 

Acum o întrebare pentru discuţia acestei interpelări: Că se 
comit asemenea devastări, că se pot comite, dacă ar fi numai 
o simplă brutalitate a unor oameni privați, fie îndreptată contra 
orcui, nu ar merita prea mult să vă ocupe timpul d-voastre. 
Însă, d-lor deputaţi, este o chestie aci de toată importanța, care 
merită să ocupe timpul d-voastră, al nostru, al tutulor: 
organele însărcinate cu menţinerea ordinei publice ce atitudine 
au avut în acest timp, faţă cu acest fapt? 

Credeţi d-voastră, că se poate întâmpla în capitala 
București, în ziua mare, în stradele cele mai frecventate, ca 
50-60 sau 100 de oameni să treacă din strada Academiei prin 
Calea Victoriei, să vie la Episcopie, la redacția jurnalului Epoca, 
să spargă porțile, ferestrele, dulapurile, să bată pe oameni, și 
apoi de acolo să pornească, să meargă în ceată sau bandă 
organizată, cu ciomegele în mână, tot pe Calea Victoriei, să 
treacă în fața Teatrului, să intre în Bulevardul cel mare și la 
redacția jurnalului România, să facă aceleași stricăciuni, și apoi 
dupe 2-3 ore să se întoarcă din nou tot la redacția jurnalului 
Epoca, fără ca în tot cursul acestui drum și acestui timp un 
sigur organ al autorităţii însărcinate cu paza siguranţei publice 
în capitală să aibă cunoștință de toate acestea? 

Se poate întâmpla să nu se găsească pe acele strade un 
singur sergent măcar, care să se încerce să împedece acea ceată? 
se poate întâmpla ca în această capitală să vie o bandă de 
oameni și să comită brutalităţi ca cele comise, fără ca un singur 
reprezentant al ordinei publice să înștiinţeze măcar poliţia, să 
înștiinţeze parchetul, să aresteze sau să poată denunța pe 
vreunul din făcătorii de rele? 

Eu cred că mă exprim conform minţii firești, dacă zic că 
aceasta nu se poate. 

Dacă așa s-au întâmplat lucrurile, dacă nu au făcut 
sergenții de oraș nici o încercare de a împedeca așa ceva, dacă 
nu s-a arestat, dacă nici măcar nu s-a denunţat nimeni, atunci 
sau că poliţia a știut de mai nainte ce are să se întâmple și nu 

a voit să împedice, sau că aflând despre aceasta la moment, a 
voit să lase să se facă fără să intervie. 

Sau că — mai știi? — poate a fost de conivenţă cu tot ce s-a 
întâmplat. 

Poate să fie vreunul din d-voastră, care să stea la îndoială 
asupra cuvântului de coniventă; dar că poliţia a tolerat fățiș 
acest lucru este evident. Eu personal sunt sigur că este 
conivență, sunt sigur după ceea ce am văzut de la sergentul 
postat în strada mea, căci sta liniștit, când era această alarmă 
pe piaţa Episcopiei, fără să alerge în partea aceea, precum ar 
fi făcut-o în orce altă împrejurare. 

Aci îmi aduc aminte de ceea če mi-a povestit... a devenit 
o deprindere parlamentară introdusă de d. ministru-președinte, 
de a împrospăta vorbirea cu povestiri, cu anecdote, mai ales 
de la cei morţi... 

D. presedinte al consiliului, I. C. Brătianu. Ca toți bătrânii. 
(Ilaritate.) 

T. Maiorescu. Şi îmbătrânim cu toţii, d-le ministm-preșe- 
dinte, întru aceasta suntem siliți a vă imita zi cu zi. 

Un coleg al nostru din Cameră, aci prezent, din norocire 
în plină viaţă, îmi povestea că la 1871, în ziua de 
11 (23) martie, când colonia germană, după dreptul ei, cu 
simpatiile ei, celebra tocmai ziua onomastică a victoriosului 
împărat al Germaniei, fiind pe atunci consul general al 
Germaniei d. de Radovitz, pe care mai ales d-voastră trebuie 
să-l cunoaşteţi, atunci o ceată de făcători de rele (nici aceștia 
nu au făcut bine, nici pentru d-voastră, politicește vorbind), 
o ceată de făcători de rele au venit înaintea caselor Slătineanu, 
astăzi casele Capşa, unde colonia germană bancheta, și a 
început să spargă ferestrele sălei, să dea cu pietre în oameni. 

Acest coleg al nostru, venind din întâmplare pe la ora aceea 
de la Cismigiu, în sus spre Piaţa Teatrului, a auzit larmă. S-a 
întâlnit cu doi sergenți spre Piata Teatrului şi i-a întrebat, cum 

stau așa acolo când este atâta larmă în Podul Mogoșoaiei? 
Sergenţii i-au răspuns: avem ordin să nu ne mișcăm. (Ilaritate.) 

Pietrele se aruncau, ferestrele zburau, geamurile se spărgeau 
ceva mai departe; dar sergenții stau liniștiți, pentru că aveau 
ordin să nu se miște. Mi-am adus aminte de această istorie; căci 
tot așa a fost dat cuvântul de ordine să lase să se întâmple cele 
întâmplate la 5 septemvrie. 

Dar o dovadă mai mult, d-lor. Aci în Cameră, în ziua în 
care am anunţat interpelarea — și am anunțat-o în prima zi 
posibilă îndată ce s-a terminat discuţia adresei şi la Senat — un 
coleg al nostru, d. Râmniceanu, cu care n-am onoare să fiu în 
relaţii personale — d. Râmniceanu știți cât este de viu și de 
generos în expresiile d-sale, d. Râmniceanu mi-a spus în auzul 
tutulor celor ce erau faţă: ce gândești, d-le Maiorescu! D-ta nu 
vei dezvolta interpelarea aceasta înaintea judecării procesului 
Oroveanu? (Aplauze pe banca opoziției.) 

De ce? replicam eu; ce are a face? Permiteţi-mi a face o 
parenteză: era mai dibaci din partea d-voastră, dacă mă lăsaţi 
s-o dezvolt mai nainte, fiindcă astăzi, după achitare, vă vine 
mai greu. (Aplauze din partea opoziţiei.) 

Dar ce are a face istoria aceasta, răspundeam eu d-lui 
Râmniceanu? Eu vorbesc de devastările presei opoziționiste, 
nu de atentate. În seara aceea a atentatului, la 4 septemvrie, 
adaogă d. Râmniceanu, era să vă facem — d. Râmniceanu este 
un excelent hirurg, deprins cu operații sângeroase, nu vă veți 
mira de expresia întrebuințată — era să vă facem pe toți bifiec. 
(Ilaritate.) 

Era dar să ne facă în acea seară.., dar nu mai repet expresiile 
d-lui Râmniceanu. Și fiindcă aceasta poftă nu s-a îndeplinit 
în seara de 4, apetitul s-a ascuţit pentru ziua de 5, dar s-a și 
rafinat, a găsit o ţintă vroită. Și ţinta ce și-au găsit-o după 
reflecţiile nopții, a fost redacţiile câtorva ziare din opoziţie. 

Şi mai este ceva ce mă întăreşte în afirmarea că erau 
preconcepute aceste brutalități din partea unor autorități, este 

sistematica împrăștiare prin presa plătită din străinătate, care 
în unison s-a grăbit a reprezenta cele întâmplate ca o izbucnire 
involuntară a indignaţiei cetățenești în contra presei opozițio- 
niste. Curioasă tară am mai fi noi! Cu trei ani în urmă 
d-voastră, cari vă ziceți expresia ţării, cu ocazia revizuirii 
Constituţiei cercaţi să se dea un avânt și mai mare libertății 
presei, parcă nu era destul de liberă înainte; se putea interpreta 
ca cel puțin pentru calomnii private să se poată adresa cineva 
pentru despăgubiri civile la tribunalele ordinare, și atunci ați 
cerut ca şi această putinţă de a se hotărî despăgubirile civile 
prin tribunalele ordinare să fie luată particularilor și să fie toată 
afacerea de presă și chiar toate despăgubirile civile bănești date 
numai atribuţiei juraţilor. 

În practică poate nu era de mare însemnătate, dar în 
atmosfera d-voastră ca liberali înaintați voiaţi să daţi şi prin 
revizuire un mai mare avânt liberei exprimări a opiniilor prin 
presă. 

Foarte bine! Apoi, dacă așa a fost această țară, care a făcut 
opera de revizuire a Constituţiei, capitala inteligentă a ţării nu 
găseşte ceva mai bun de făcut ca primă aplicare a libertății 
presei sporite prin revizuirea d-voastră decât să se arunce cu 
bețele asupra redactiilor de jurnale? Și cine să fi făcut așa? 
Poporul indulgent și blajin din țara românească? 

Asemenea lucruri le împrăștie asupra populației noastre 
presa plătită din străinătate. Frumoasă misiune! Se putea 
înțelege, ca şi într-o țară mai civilizată să se găsească 50-60 
oameni, cărora să li se încălzească indignarea în mod artificial, 
ca să bată pe jurnaliști; dar ca o liberă manifestare a unei 
capitale inteligente..., aceasta credeati că este bine să se 
acrediteze în străinătate despre noi? Poate fi așa ceva spre binele 
tării și a reputației noastre între străini? 

În fine, d-lor, dacă admiteţi ca cineva în bună conștiință 
să deducă din aceste premise şi din aceste fapte concluzia 
neapărată că poliţia a fost de conivenţă, că știa ce se petrece, 

că poate a provocat, dar că în orce caz a tolerat ce s-a petrecut, 
atunci vine chestia în adevăr importantă pentru noi, pentru 
orce om politic cu bun-simţ, pentru oamenii de principii 
liberale mai ales: Cum se poate justifica aceasta? 

Sunt ducă explicări posibile, diferite una de alta. Cea dintâi 
ar fi aceasta: Atitudinea autorităţilor de a fi tolerat devastările 
s-ar putea întemeia pe o teorie, pe teoria demagogică — nu știu 
ce zice d. Lascar la această demagogie înaintată —, că toate 
emotiile populare trebuie să fie tratate cu indulgență, că sunt 
justificate. Periculoasă teorie! D-nul preşedinte al consiliului 
trebuie să știe cel puţin după amintirile sale din tinerete (toti, 
când eram tineri, eram înflăcărați adoratori ai libertății 
agitatoare), că emoţiile populare se îndreptează mai ales în 
contra autorităților, în contra guvernelor. Vă aduceţi aminte 
de lupta veche a studențimii, a tinerimii contra acelora pe 
cari — adeseori pe nedrept — îi numesc opresorii libertăţilor; 
emoțiunile populare cele mai multe, aproape toate sunt 
îndreptate contra guvernelor; apoi atunci cum rămâne cu 
teoria actuală a legitimării emoției din partea poliției? 

Dar când acum trei ani au venit studenţii, tocmai aceia, 
cari sunt mai înaintați în sentimentul agitator al libertății, adică 
studenții de la științele exacte, în Franţa cei de la școala 
politehnică, la noi cei de la medicină; nu este așa, d-le dr. 
Râmniceanu? (Întreruperi.) 

D. presedinte. Menţineţi-vă în chestie. 

T. Maiorescu. D-le preşedinte, voi fi întotdeauna 
recunoscător pentru buna-voinţă ce o arătaţi în adevăr către 
opoziție, și dacă s-ar întâmpla ca după părerea d-voastră să-mi 
pierd eu șirul argumentării, să ies din chestie, vă voi ruga, să 
mi-l dați ca să mă pun pe calea dreaptă. Permiteţi să-mi reiau 
firul după modul cum am înteles eu argumentarea. 


! Devastarea. păru a fi fost plănuită de d. Câmpineanu, primarul 
Capitalei. Vezi introducerea istorică la volumul de față. 


Dia min mt a ana 

D-le președinte, voiam să arăt, care poate să fie justificarea 
guvernului pentru atitudinea sa în fața unor asemenea lucruri? 
Și acest argument l-am subîmpărțit în două justificări posibile, 
cum am zice: i-am dat două corolare: cel dintâi este teoria 
justificării tutulor emoțiilor, și al doilea corolar, despre care 
vorbesc, este fără nici o teorie dorinta guvernului de a ajunge 
în fapt la un scop anume faţă cu opoziţia. 

Iată ce voiam să arăt, și vorbind în întâiul corolar am arătat 
că, dacă este teoria că emoţiile populare trebuie să fie sub un 
guvern liberal ocrotite din partea poliției, această teorie este 
periculoasă. 

D. președinte. Poporul nu înţelege filosofia aceasta 
(Ilaritate). 

T. Maiorescu, căci asemenea emoţii populare se îndreptează 
de regulă în contra guvernelor. Așa de exemplu, au venit 
studenții de la medicină (rău au făcut, mă grăbesc o spune, dar 
nu așa de rău ca cei de la 5 septemvrie) au venit cățiva din ei 
la 1883 și au strigat pe Piața Teatrului: jos Brătianu! Și mai 
ştii ce se poate întâmpla? Să mai fie vreo „emoție populară“ 
şi să strige: jos guvernul! căci emoţiile populare spontane se 
îndreptează mai ales contra guvernelor. Ce va zice atunci 
politia cu teoria de astăzi? Dar ce a făcut la 1883? 

Atunci s-au găsit îndată agenţi de-ai poliției, cari să 
urmărească pe studenți, să-i aresteze, să-i dea judecatei. 

Trec acum la a doua explicare posibilă a atitudinii 
guvernului față cu acele devastări, și aci cred că ne vom înțelege 
mai curând cu toţii. Este un fel de deprindere de la un timp 
încoace, mai ales de când v-aţi despărţit de reposatul Rosetti 
(căci, dacă trăia Rosetti, permiteţi unui adversar politic al lui 
a o spune, sunt convins că asemenea fapte nu s-ar fi întâmplat), 
ziceam, este un fel de deprindere, sub cuvânt că e mai 
moderată direcția guvernului astăzi, deprinderea de a ascunde 
cea mai violentă agresiune administrativă, pe care se sfiește a 
o face pe față sub masca unei manifestații populare. Îndrăznesc 

a o zice aceasta, fiindcă am văzut-o mai de multe ori, şi de la 
prima apariție a acestui straniu și periculos fenomen, l-am 
urmărit cu atenția cea mai mare. Când din partea 
Opoziţiei-unite s-a făcut o întrunire în sala Orfeu și apoi la 
Bossel, îmi pare în 1884 sau '83, aceste întruniri au fost 
zgomotoase, la sfârșitul lor s-au întâmplat câteva scene de bătăi; 
eu n-am fost la acele întruniri, nici am a face cu Opoziţia-unită, 
decât am citit, am aflat și eu ca d-voastră toti, am urmărit 
procedarea administraţiei. Nu este un secret pentru nimeni, 
şi dacă o spun aceasta aici în Cameră, o spun, fiindcă aș fi 
mulțumit, dacă d. ministru de interne ar desminţi sau ar 
dezaproba formal. Eu îl voi crede, dacă va spune d-sa, că nu 
este așa. În Bucureşti se zice în toate părțile, că la acea întrunire 
erau bătăuși îmbrăcați civil puși de poliție anume pentru a bate 
pe cei întruniţi. 

Voci. Nu este exact. 

T. Maiorescu. Poate să nu fie; daca d. ministru de interne 
va afirma că nu a fost așa, eu îl voi crede, și atunci cel puţin 
se va ridica această gravă bănuială deasupra administraţiei 
superioare. 

D. ministru al justiției, Eug. Stătescu. Cer cuvântul. 

T. Maiorescu. Dar cum stau astăzi lucrurile, cuvântul de 
pacinici cetățeni, de națiune indignată, a ajuns a fi un cuvânt 
caracteristic, care izbeşte în acest regim și care va rămâne istoric 
ca o pată și după căderea lui. 

Când se zicea în vremea conservatorilor candidaturi 
oficiale, alegeri sugrumate, acest cuvânt i-a urmărit 10 ani; și 
astăzi chiar din când în când se mai încearcă d. vicepreședinte 
Câmpineanu a-l mai împrospăta; însă, după impresia mea, 
astăzi nu mai produce efect, e răsuflat. 

Dar a fost mult timp acest ponos asupra conservatorilor. 

O voce. Ponos! (Ilaritate). 

T. Maiorescu. Acest rău, această pată, este indiferent 
cuvântul; dar acest lucru rău a urmărit mult timp pe 

conservatori. Ei bine, se vor aplica mult timp după căderea 
d-voastră, vă vor urmări cuvintele pacinici cetățeni, națiune 
indignată. 

Când au venit pacinicii cetățeni la redacțiile presei, puteri 
să vă închipuiţi ce a putut zice opinia publică în țară, deși în 
multe chestii este cam greu de ştiut cu siguranță, care este 
adevărata opinie publică. În cazul de faţă cred că cei mai mulți 
oameni sunt convinși că acei pacinici cetăţeni erau sau agenţi 
de poliție îmbrăcaţi civil, sau bătăuși organizați și plătiți pentru 
a face ceea ce au făcut. 

Această procedare a unor oameni de la guvern cum se 
poate explica? şi venim la punctul al doilea în discuţie. Se mai 
poate explica prin dorinţa de a ajunge, chiar prin mijloace așa 
de rele, la un anume scop. Ce scop poate fi acesta? Scopul 
imediat pare a fi fost să se intimideze redacțiile presei, pentru 
ca să fie mai moderate în expresiile lor. Atunci să examinăm 
rezultatul, fiindcă acum nu mai e vorba de teorie, ci de un scop 
practic. Credeţi d-voastră că s-a ajuns la rezultatul dorir de 
guvern? Aţi putut constata că, după acele întruniri de la Orfeu 
și sala Bossel, Opoziţia-unită s-a intimidat și n-a mai făcut 
întruniri? Sau că de la 5 septemvrie și pănă azi presa este 
intimidată și a devenit mai moderată? Vă pare că Lupta d-lui 
Panu, Epoca şi alte ziare, fără a mai vorbi şi de acele ilustrate 
cum e Cucuvaea, sunt mai prudente în expresii? Nu. Dacă dar 
intimidare nu s-a produs, atunci asemenea măsuri luate, pe 
lângă că sunt rele în sine, pe lângă că nu se pot legalmente 
justifica, dar sunt și absurde, își greșesc scopul. 

D. prim-ministru gândindu-se cu drept cuvânt nu numai 
la momentul în care vorbim, ci la situația generală a țării, zicea 
ieri d-lui Fleva: în momente de asemenea pericole, în 
momente de agitări, cari sunt în jurul țării, vine opoziția și face 
în Cameră scenele acestea. Cu ce scop? 

D-lor, cred că a trecut era monopolurilor patriotismului 
și sunt convins că nimeni nu va crede, cum că patriotismul este 

un atribut exlusiv al celor de pe banca ministerială, pentru că 
nu s-ar putea în nici un caz să se nege acest sentiment de 
datorie patriotică membrilor din opoziție ca d. Carp, d. Fleva, 
d. Marghiloman, d. Giuvara, d. Caton Lecca şi toti ceilalți. 
Prin urmare, dacă în asemenea momente opoziţia relevează 
asemenea lucruri, este tocmai, fiindcă în timpuri de agitare 
externă ar trebui ca înnăuntru cei cari sunt însărcinaţi cu 
menţinerea liniștei, să nā fie tocmai ei provocatori de 
turburări și brutalităţi. 

Este ceva foarte straniu în epidemiile intelectuale, cari se 
pot produce. 

Bătăuși introduși sub această formă și în aceste împrejurări, 
produc epidemii. (Aplauze din partea opoziției.) Este destul 
ca să se comită așa cum s-au comis aci în capitală cele ce s-au 
comis, pentru ca să se răsfrângă resunetul acestor lucruri în 
capul multor altora în afară, şi cred că o parte a celor 
întâmplate la Botoșani, sunt un respuns la cele provocate în 
București (aplauze din partea opoziției), și pe această cale 
mergem și putem merge tot mai departe, și chiar foarte 
departe. De aceea, d-lor, nu este bine niciodată, ca organele 
cari sunt însărcinate cu menţinerea ordinei publice, să dea 
bănuială, necum să deștepte ele asemenea scene. 

D-lor, vă ziceam, că după ce am expus faptele cunoscute 
şi am făcut un șir de reflecții asupra lor, noi cei din opoziție 
am voit să accentuăm această interpelare, care era cea dintâi 
ce ne-am permis a adresa guvernului în sesiunea de fată, prin 
o moțiune, o moţiune foarte moderată (voi arăta îndată, de 
ce este moderată), o moțiune care are cel puțin Însemnătatea 
ca să se poată număra cu ocazia ei acei din membrii Camerei, 
cari în privința opoziţiei hotărâte în contra bătăușilor sunt de 
aceleași păreri. Moţiunea este subscrisă de 40 de deputaţi; 40 
de deputati, între cari mă cred dator a releva numele subscris 
aci al colegului nostru d. Oroveanu (aplauze din partea 

opoziției, zgomot), fiindcă a reintrat în mijlocul nostru 
fiindcă a dat dovadă..... 

O voce. D-le preşedinte, vă rog să suspendaţi şedinţa, unul 
din colegii noştri fiind bolnav. 

D. președinte. Suspend şedinţa pe cinci minute. 

— La redeschiderea ședinței d. președinte general Lecca 
ocupă fotoliul președinţei. 

T. Maiorescu. Ziceam, d-lor, adineaori când am fost 
întrerupt prin accidentul întâmplat unuia din colegii noștri, 
ziceam că citez cu o deosebită satisfacție dintre deputații 
semnatari ai acestei moţiuni pe colegul nostru reintrat în 
Cameră, d. Oroveanu; și mă credeam dator a exprima înaintea 
d-voastră această satisfacție, nu fiindcă o parte din noi de la 
început am avut impresia că este nevinovat și am voit să refuze 
Camera autorizaţia de urmărire, și bine era dacă refuza 
(aplauze din partea opoziţiei), dar pentru onoarea 
Parlamentului român, fiindcă s-a dat printr-un verdict 
inatacabil, prin ceea ce tot timpul modern admite ca cea mai 
sigură manifestare a opiniunii populare, prin verdictul juratilor, 
s-a dat dovadă, că nu se găsește nici un deputat în țara aceasta 
capabil de asemeriea acte odioase, de cari s-au găsit capabili 
câțiva oameni de a acuza pe un deputat. (Aplauze din partea 
opoziţiunii). Cred că aceasta trebuie să ne dea o satisfacţie noă 
şi d-voastră tutulor. Această motiune e concepută astfel: 


„Camera, regretând devastările comise în ziua de 5 
septemvrie 1886 la redacțiile unor jurnale din Capitală, 
trece la ordinea zilei.“ 


Trebuie să vă spun, d-lor și onorabili colegi din majoritate, 
ca între noi cei din opoziţie, deși între acești 40 de deputați 
veți vedea poate pentru surprinderea d-voastră mai multe 
nume de oameni foarte moderați, printre noi, după ce 
venisem eu cu această formulă moderată, au fost mulţi, cei mai 
mulți, cari cereau o mgţiune accentuată, cari ziceau: ce e 


aceasta? numai a are yisåN nuU e aci gravitatea; 

gravitatea e în atitudinea organelor însărcinate cu ordinea 
publică, în tolerarea lor: aci e gravitatea; prin urmare moţiunea 
opoziţiei trebuie să accentueze un blam în contra acestor 
autorităţi, iar nu să exprime numai anodin: regretăm 
devastările comise la ziare; cine nu regretă aceste devastări? 

Dar eu, d-lor, mi-am permis a susţine contra colegilor mei 
din opoziție, redacția cea mai moderată posibilă. lată pentru 
ce, și v-o spun și aci în public, fiindcă, după convingerea mea 
în politica internă nu trebuie să încapă reticente. 

O moţiune, le-am zis, și domnialor au binevoit a-mi ceda, 
o moţiune ca aceasta e bine să fie aşa simplă fără nici un blam 
la adresa autorităţilor guvernului, să exprime părerea de rău 
numai asupra faptului brutalităţii comise la jurnale, pentru că 
de-abia s-a introdus, și suntem prima Cameră de la acea 
introducere, o revizuire constituţională. Eu unul, poate vă 
aduceţi aminte cine eraţi în Camera revizuantă, eu am 
combătut toată ideea revizuirii, pe cât am putut; marea 
d-voastră majoritate a admis însă revizuirea, și ca oameni de 
ordine noi ne-am supus. Noi toţi din Cameră primim această 
Constituţie revizuită, ca o lege a țării. 

În această lege a ţării, care acum ne ţine pe toți și în folosul 
tutulor este bine să fie respectată și în teorie și în practică, în 
această lege una din inovaţiuni a fost tocmai un mai mare 
avânt dat liberei exprimări a tutulor părerilor prin presă. 

D-lor, totdeauna în contra presei s-a adus argumentul: 
libertatea presei este periculoasă, fiindcă poate induce în eroare 
capetele nepregătite. Totdeauna arma în contra libertăţii presei 
a fost, că de căte ori se poate întâmpla agitaţie, presa o 
deşteaptă; totdeauna argumentul reacționarilor în contra 
presei este agitarea, dar întotdeauna liberalismul a combătut 
tocmai acest argument, şi în această Cameră s-au zis anume 
cuvintele: lăsaţi liberă presa, căci ea prin ea se îndreptează. lată 
teoria acelora, și d-voastră eraţi majoritatea, cari au primit 
revizuirea, cari au admis modificarea Constituţiei și asupra 

acestui punct, cari au dat această nouă întărire a unei și mai 
mari libertăţi a presei. Și noi, prima Cameră ieșită după 
revizuirea Constituţiei, să nu ne găsim uniţi cu toții pentru a 
blama un fapt nelegiuit, un fapt brutal întâmplat tocmai în 
contra presei? Am eliminat dar din moțiune orce blam în 
contra guvernului. Votând d-voastră toti această moţiune, este 
evident că-i luați orce caracter de opoziţie. (Ilaritate.) 

Dar ce se câștigă totuș? Se câștigă o recunoaștere a acelei 
legalităţi afirmate deja în Constituţie; se câștigă primul omagiu, 
care-l aduceti uneia din libertățile publice incontestabile, și această 
consfinţire a legalităţii este spre binele tutulor şi în special al 
minorităţilor. Se afirmă prin această moțiune, că întreaga 
Cameră voiește ca principiile să nu fie scrise numai pe hârtie, să 
nu fie destul numai o circulară ministerială, pentru a mai putea 
trece un ministru de liberal, dacă oprimă libertatea presei în fapt; 
Camera întreagă trebuie să regrete că se bate și poate se ucide 
jurnalistul prin pacnici cetățeni și se devastează redacțiile acelor 
foi, care nu convin guvernului sau unei majorități de la putere. 

D-lor, daţi-mi voie a vă aduce aminte că în Camera 
conservatoare a încercat un ministru, cu Constituţia cum era 
atunci, să introducă în Codul penal măsuri preventive, d. e. 
de a putea pentru pericol de agitaţie să secvestreze teascul 
jurnalului, și atunci în Camera conservatoare s-au găsit 
deputaţi, cari au propus un amendament că sub o Constituţie, 
care garantează libertatea presei, ar fi o violare constituțională, 
dacă prin o lege specială și prin asemenea măsuri de prevenție 
s-ar izbi în principiul libertății; amendamentul s-a primit de 
majoritate, s-a retras tot proiectul Codului penal de atunci și 
a căzut și ministrul, care-l prezentase. 

Cu acest precedent dintr-o Cameră conservatoare asupra 
presei, nu din iubire pentru presă din partea lor, dar din iubire 
pentru legalitate, cum puteți d-vostră, Cameră liberală, să 
refuzaţi a vă exprima părerea de rău că s-au petrecut asemenea 
scene în contra redacţiilor unor ziare din Capitală? Nici atât 

omagiu nu mai poate majoritatea, care ar vrea să se numească 
liberală, nici atât omagiu nu mai vrea să aducă libertăţii de fapt 
a jurnaliștilor în capitala inteligentei Românii? (Aplauze din 
partea opoziţiei.) Dacă nici atât, dacă chiar atunci, când 
opoziţia scoate orce blam la adresa autorităţilor și se 
mărginește, numai pentru omagiul ce ar trebui adus de 
întreaga Cameră principiului constituțional al libertății presei, 
să exprime părerea de rău asupra faptului că s-au maltratat 
jurnaliștii, nu se găsește în sânul majorităţii liberale destul ecou 
ca să priimească nici acest lucru, atunci veți legitima afirmarea: 
majoritatea nici nu mai simte măcar, ce este princip liberal. 
(Aplauze din partea opoziţiei.) 

D. M. Ionescu. Sit acusator melior reo. 

T. Maiorescu. Nu aud întreruperea.... Dacă această 
majoritate nu vrea să exprime nici măcar atât (eu singur am 
venit şi am spus că prin faptul votării moțiunii din partea 
tutulor i s-ar şterge caracterul de opoziție), dacă nici aceasta 
nu veți face, dacă asupra celor întâmplate la 5 septemvrie nu 
se va găsi, — şi ar fi trebuit să se găsească chiar din majoritate 
unul care să facă această interpelare, iar nu noi din minoritate, 
nu eu un vechi conservator, — dacă nu se va găsi ecou nici 
pentru atâta omagiu liberal de a se exprima măcar regretul, 
atunci d-voastră voiți să recunoașteți înaintea ţării că bine s-a 
făcut ceea ce s-a făcut. 

Dacă veţi trece cu buretele și peste aceasta, cum în 
respunsul său d. prim-ministru a trecut ieri (poate că era prea 
mișcat, văzând discuţia d-lui Fleva în Cameră, unde fusese 
deprins cu mai multă armonie), dacă veţi trece, cum a trecut 
d. prim-ministru ieri asupra celor relevate din Focșani, 
asupra celor relevate din Turnu-Măgurele și din Botoșani, fără 
nimic, fără — cum zicea d. Marghiloman — fără un cuvânt de 
mângâiere pentru cei ce au suferit, dacă veţi trece aşa pur şi 
simplu peste toate, atunci ce mai poate crede ţara aceasta? Ce 
poate crede jurnalistul cel bătut? Ce por crede oamenii, care 

stau acolo și ne ascultă? Pot crede că, deși pro-forma, fără a-şi 
da seamă ce-a făcut, a venit o Cameră revizionistă și a înscris 
cea mai mare libertate a presei, în fapt însă este bine înţeles 
că starea înapoiată chiar a capitalei prefere brutalitatea bârei 
la o respectare de principii, atunci când presa este incomodă 
guvernului d-voastră. (Aplauze din partea opoziţiei.) 

Dacă este vorba de libertate numai atunci, când ea este 
plăcută pentru noi, dar nu pentru alţii, aceasta nu este libertate; 
asemenea libertate şi-o dă şi despotul. Libertatea însemnează — 
nu exagerarea dreptului meu, ci recunoașterea dreptului tău 
care mi-eşti adversar. Aceasta dovedește un partid liberal, dacă 
este liberal, iar când tratează pe adversari așa cum au fost trataţi 
adversarii de la presă în cazul de faţă, atunci a încetat de a avea 
dreptul să se mai numească un partid liberal, și nu se poate 
numi nici măcar legal. 

A fost în adevăr o nefericită expresie a d-lui ministru al justiţiei, 
când a zis că opoziţia a pierdut dreptul la ocrotirea legilor. 

D. ministru de justitie, Eug. Stătescu. S-a răstălmăcit. 

T. Maiorescu. N-as voi niciodată să răstălmăcesc preţioasele 
d-voastră cuvinte, căci ele rămân foarte preţioasei după ce le 
tălmăciți d-voastră. 

Aşadar orcare va fi tălmăcirea d-lui ministru al justiţiei și 
lăsând la o parte această frază pănă acum netălmăcită, mă 
mărginesc a zice: dacă în momente ca acestea, agitate după 
spusa d-lui prim-ministru, se lasă neveştejite asemenea fapte, 
nouă din opoziţie ne este teamă că guvernul pierde prestigiul 
de a vorbi şi de a lucra în numele ordinei publice; căci ordinea 
publică este compromisă de însuș guvernul, când chiar 
organele sale menite a o susţine fac ele dezordinea. 

lacă unde stă pentru noi adevărata importanţă generală a 
chestiei. 

Termin, d-lor, propuind aprobării d-voastră această 
moțiune în favoarea libertăţii presei şi pentru respectul 
legalităţii. (Aplauze din partea opoziţiei.) 


Discursul 77 


La această interpelare răspund în aceeaș ședință a 
Camerei ministrul-prezident I. Brătianu și ministrul de 
justiţie, d. Eug. Stătescu, care face asupra atitudinii 
politice anterioare a interpelatorului observările ce se vor 
înţelege din cele reproduse mai jos. După discursurile 
miniștrilor, cu toată protestarea d-lui P. Carp, se 
închide discuţia, ca de obicei, se respinge moţiunea 
opoziţiei și se votează, cu 150 voturi contra a 35 și 
5 abţineri o moţiune de încredere, prezentată de 
I. Câmpineanu, primarul Capitalei și autorul intelectual 
al devastărilor comise. Apoi se dau următoarele explicări 
în chestie personală, și ședința se termină cu niște cuvinte 
ale lui G. Chițu, zise într-o altă ordine de idei, dar pe 
care le reproducem din cauza interesului lor special. 


T. Maiorescu. D-lor, vă rog să-mi acordaţi câteva minute 
în chestia personală, pentru care am cerut cuvântul, și nu vă 
plângeti, vă rog nici de aceste puţine minute, fiindcă s-a 
introdus răul obicei la noi de a se închide discuţia îndată ce 
au vorbit miniștrii. 

Dacă aceasta s-a făcut obicei, atunci d-voastră trebuie să 
vă așteptați ca persoana sau persoanele, cari sunt puse în chestie 
prin cuvintele rostite de miniștri, să se explice într-un mod sau 
într-altul, pentru ca să poată cel puţin restabili faprele. 

Tot așa s-a întâmplat în rândul trecut cu onor. d. Fleva, 
cu d. Nicorescu şi așa s-a întâmplat acuma cu mine: s-a închis 
discuţia asupra vorbirii d-lui ministru de justiţie, cu toate că 
d. ministru a pus în joc, politicește vorbind, persoana mea. 

Prin urmare sunt nevoit să relevez acele cuvinte și să 
restabilesc în scurt faptele. 

D. ministru al instructiuni publice, D. A. Sturdza. D-le 
președinte, discuţia fiind închisă şi d. ministru de justiţie 
nefiind aci pentru ca să poată respunde, nu știu dacă s-ar putea 
reîncepe discuţia. 

T. Maiorescu. Eu nu înțeleg să redeschid discuţia, dar știu 
că sunt în drept să vorbesc și să vă întreb, dacă faptul, pe care 
l-a adus aci d. ministru citind un jurnal al consiliului de 
miniștri, despre care zicea că era subscris și de mine personal, 
şi tot d-sa dând acelui act interpretaţia sa personală, vă întreb: 
dacă aceasta constitue o chestie personală pentru mine? 

Voci. Da. 

T. Maiorescu. Vorbesc dar în chestie personală. 

Nu mă îndoiesc că majoritatea cunoaște Constituţiunea 
țării, ar trebui cel puţin să cunoască foarte bine și coprinderea 
art. 26 din Constituţie, care zice: 


„Românii au dreptul de a se aduna pacinici și fără arme, 
conformându-se legilor cari regulează exercitarea acestui 
drept, pentru a tracta tot felul de chestii; întru aceasta nu 
este trebuinţă de autorizaţie prealabilă. Această dispozițiune 
nu se va aplica și întrunirilor în loc deschis, care sunt cu totul 
supuse legilor polițienești. “ 


Aşa zice Constituţia, nerevizuită de d-voastră asupra 
acestui punct. Vasăzică, dacă Constituţia însăș trimite la legile 
polițienești, trimite implicit la partea Codului penal relativ la 
delictele polițienești. Aceasta este incontestabil. 

Acum, când a început mișcarea de la Mazar-Pașa, a 
intervenit acel jurnal al consiliului de miniștri, și d. ministru 
al justiţiei, care nu vrea să-i răstălmăcească cineva cuvintele 
d-sale, să-mi permită a-i spune, că citind acea frază, din 
jurnalul acela, a răstălmăcit acest act subscris de mine. 

Când a început mișcarea de la Mazar-Pașa, nouă, miniștri 
pe atunci, ni se denunța că aceasta era o conspirație, în care 
se tratau asasinate, așa ni se spunea — și-mi pare rău că nu este 
prezent d. ministru al justiţiei spre a ne da jurnalul (măcar din 
memorie) al întrunirilor de la Mazar-Pașa, ca să vedem ce se 
trata acolo și dacă eram noi de la guvern în drept a presupune, 
că acolo putea să fie o conspirație. 

Eu ştiu astăzi, ce se trata acolo, și poate vă voi spune la 
vreme. Mă mărginesc acum în chestia personală. 

La Mazar-Pașa era o casă mare cunoscută de toți, tocmai 
casa numită Mazar-Pașa, pe atunci mai în ruină, dar care în 
urmă s-a reparat, se înțelege: s-a cumpărat de guvern, și 
îndărătul acestei case era o grădină mare, loc deschis, care avea 
o portiță în dos încât intrai și ieșeai prin portița din grădină 
în ceailalră stradă... 

Dr. Romniceanu. Nu exista stradă la epoca aceea. 

T. Maiorescu. Eu nu am fost la Mazar-Pașa. D-voastră 
umblaţi pe acolo. 

Dar chestia cu portița este indiferentă. Pentru lege este 
important numai să ne întrebăm: era grădina loc deschis sau 
nu? Era un loc deschis, dar îngrădit cu zid împrejur. Ei bine, 
ce era aceasta? Era acel acoperământ, de care vorbea ministrul 
justiţiei? Nimeni în consiliul miniștrilor nu s-a gândit la 
regularea întrunirilor dintr-o sală; nu este adevărat. Dar ne-am 
întrebat, dacă o adunare sedițioasă într-un loc mare deschis, 
fie și îngrădit, poate fi tolerată? Și atunci am interpretat în bună 
conştiinţă juridică, ce credem că putem face pe cale legală 
pentru a apăra ordinea în contra unei conspirațiuni. 

Aş dori ca și astăzi toate actele, ce se fac de guvern, să fie 
întemeiate clar și sincer pe interpretarea oficială a unui text de 
lege. Prima chestie personală am terminat-o cu această explicare, 

A doua chestie. 

E o chestie personală, când d. ministru de justiție afirmă că 
d-sa voia, pe mine și pe d. Carp, să ne introducă în minister. 
Nu știu ce a voit d. ministru de justiție să facă. Cuvintele d-sale 

despre calul de la Troia nu mă privesc, n-am discutat cu d-sa 
chestii de acestea și pentru prima oară aud aceste cuvinte, despre 
cari d-sa își închipuieşte că le știam mai de mult. Am tratat, este 
adevărat, cu o persoană mai autorizată decât d-sa, am vorbit o 
oră și jumătate cu primul-ministru, d. loan Brătianu, și de la 
început nu i-am ascuns greutatea ce o vedeam într-o combinare 
ministerială cu noi. Și la finitul convorbiri, când m-a întrebat 
din nou, i-am repetat părerea mea, că este prea greu să se facă. 

Al Marghiloman. A recunoscut-o însuș d. Brătianu în 
Cameră. 

T. Maiorescu. Calul lui Ulise, de care a vorbit d. ministru 
al justiţiei, este o iluzie optică a d-sale, și tot aerul ce se dă, parcă 
nu ar fi trebuinţă decât de voința d-voastră pentru ca să intrăm 
noi în minister, se întemeiază pe o eroare de aprețiare. 

Adică ce, d-lor, personal vorbind: dacă aș veni chiar numai 
eu, adică ce? nu ne-ar primi colectivitatea, când i-am spune 
că ne dăm în brațele ei trup și suflet? (Ilaritate. Aplauze.) 
Vasăzică, dacă nu suntem cu d-voastră, va fi având aceasta și 
alte cauze decât cauzele d-voastră. 

Al treilea, și am terminat. 

Când d. ministru al justiţiei se adresează, la mine și zice: 
d-le Maiorescu, presa d-voastră atacă pe Rege, atacă guvernul, 
provoacă la asasinate, aceasta chestie personală este? Am 
dreptul personal să răspund? 

Da? — Ei bine, atunci respund: D-le ministru, presa mea 
e România liberă. Vorba română „d-voastră“ e o ambiguitate 
de advocat, pe care nu o primesc în discuţiile politice. 
Dumneavoastră, din politeţă, se zice în româneşte și unuia şi 
mai multora; presa d-voastră, d-le Maiorescu, e presa la care 
d. Maiorescu trebuie să ia o parte oarecare, de altfel e o expresie 
nefericită și neexactă. 

O voce. Şi banchetul e presa. 

T. Maiorescu. Fu nu am fost la banchet. Dar ce ar face, și 
dacă aş fi fost? 

Al. Marghiloman. Eu am fost. Cer cuvântul. 

T. Maiorescu. România liberă nu a atacat niciodată pe Rege, 
nici n-a provocat la asasinate, nici n-a atacat viaţa privată a 
cuiva, ci a condamnat totdeauna aceste exagerări ale presei. 

Dacă am vorbit aici pentru presă, nu am vorbit pentru 
presa mea, căci atunci aș fi tăcut din contră, ci am vorbit 
pentru presă în genere, întru cât presa este sub scutul legilor. 

Termin, d-le președinte, zicând că doresc ca d. ministru al 
justiţiei și colegii d-sale să poată în privinţa atitudinii d-lor din 
trecut să facă aceeaș declarare politică, pe care o pot face eu 
pentru tot ce am scris vreodată. (Aplauze din partea opoziţiei.) 

G. Chitu. D-lor, cu ocazia discuţiei ce se urmă, auzii 
zicându-se de către un d. deputat (nu am putut distinge: care 
din d-nii deputaţi) zicându-se cuvintele acestea: „nu i se dă 
bene-merenti ca d-lui Orășanu.“ 

O voce. Nu s-a pronunţat nici un nume. 

G. Chițu. Nume nu s-a pronunţat, dar eu cred că de 
bună-seamă aluzia s-a făcut la d. Orășanu. 

D-lor, aveam onoarea de a fi eu ministru de instrucţie 
publică pe timpul când s-a dat acel bene-merenti d-lui Orășanu, 
şi sunt dator către onorabila Adunare și către țară o explicare: 

Mergând la Maiestatea Sa Regele cu diferite decrete, 
Maiestatea Sa mi-a zis să-i aduc un decret pentru acordarea 
medaliei bene-merenti d-lui Orășanu. Atunci m-am simţit dator, 
ca ministru răspunzător, să dau informațiuni exacte Maiestărei 
Sale despre persoana ce voia să decoreze și i-am spus: Maiestate, 
sunt dator să vă spun că acest domn, poet de talent, bun scriitor, 
cu toate acestea a scris multe contra Dinastiei, contra Maiestăţii 
Voastre; și atunci Maiestatea Sa mi-a respuns: te rog, adu-mi 
decretul acesta, pentru că așa știu eu să resplătesc. (Aplauze 
prelungite.) Aceste explicări, d-le președinte, mă credeam dator 
să dau onorabilei Camere și țărei. (Aplauze.) 

VOLUMUL I 
(1886-1876) 


(p.7) [INTRODUCERE] 


Publicată în „Convorbiri literare“, XXXI, nr.1, 1 ianuare 1897, 
p. 5-6. 

Tipărită în volum: Titu Maiorescu, Discursuri parlamentare cu 
priviri asupra dezvoltării politice a României sub domnia lui Carol |. 
Voumul I (1866-1876). Bucureşti, Editura Librăriei Socec & Comp., 
1897, p. 1-2. (În continuare: Discursuri parlamentare L.) 

Retipărită în Titu Maiorescu, Iszorza contemporană a României 
(1866-1900). Bucureşti, Editura Librăriei Socec & Co., Societate 
Anonimă, 1925, p. 3—4. (În continuare: Istoria contemporană a 


României.) 


Maiorescu intră în Parlamentul României în mai 1871. Este ales 
deputat de Colegiul al patrulea la Severin si Piteşti”. Opțiunea pentru 
Turnu Severin și-o justifică prin faptul că acolo și-a început activitatea 


Ioan Maiorescu, tatăl său, ca învățător, după ce a părăsit 'Transilvania?. 


pentru Literatură și Artă „Regele Carol II“, 1940, p. 371. 

2 Titu Maiorescu, Jurnal și Epistolar. Vol. VII (18 aprilie 1870-28 
aprilie 1872). Ediţie îngrijită de Georgeta Rădulescu-Dulgheru. 
București, Editura Minerva, 1987, p. 175. (În continuare: T. Maiorescu, 
Jurnal şi epistolar, VIL.) 

Se hotărăște să-și tipărească discursurile parlamentare după 
aproape trei decenii. 


Prefaţa era chemată să justifice această întârziere, dar și să arate că 
aceste discursuri mai prezentau însemnătate pentru cunoașterea 
dezvoltării politice a României după 1866. Atrage atenția asupra 
tranziției de la Principatele cu domniile „elective“ la Regatul, cu domnia 
ereditară. Tot ce putea lămuri acest proces istoric avea un interes aparte. 
Evitarea prezentării istoriei cu părtinire se putea realiza prin „exactitatea 
faptelor“. În ce măsură Maiorescu va respecta acest principiu, vom avea 
prilejul să arătăm mai departe în comentariile noastre. 

Prefaţa la ediţia din 1925 este însoţită şi de o notă de subsol pe 
care o transcriem: „În volumul al șaselea al Discursurilor (acuma sub 
tipar) cetitorul va putea urmări istoria României până la tratatul din 
București, 1913“. 

Acest al șaselea volum, deși se afla sub tipar, nu a mai apărut. 
Discursurile parlamentare și alte materiale destinate acestui volum 
le tipărim în finalul ediţiei de faţă. 


(p. 9) I. O SCURTĂ PRIVIRE ASUPRA 
SITUAȚIEI POLITICE A ROMÂNIEI 
De la 11 februarie 1866 până la 11 martie 1871 


Publicată în „Convorbiri literare“, XXXI, nr.1, 1 ianuarie 1897, 
p. 7-33. 

În volum: Discursuri parlamentare], p. 3-36; Btoria contemporană 
a României, p. 5-33. 


Maiorescu a considerat oportun, pe bună dreptate, ca înainte 
de textul discursurilor parlamentare să ofere o privire retrospectivă 
asupra vieții politice din România. Două sunt problemele puse în 
discuţie. Alegerea lui Alexandru Ioan Cuza ca domnitor în cele două 
Principate, Moldova și Muntenia, cu toate dificultățile întâmpinate 
în plan internaţional prin această dublă alegere, reformele radicale 
introduse într-o domnie scurtă și detronarea domnitorului, 
printr-un complot, pentru care nu găsea nici o justificare. A doua 

problemă pusă în discuţie privea aducerea pe tronul României a unui 
principe dintr-o familie domnitoare din Europa. Noul domnitor avea 
să se confrunte cu spiritul potrivnic unei asemenea opțiuni. Situaţia 
se agravă și mai mult prin izbucnirea războiului franco-german din 
1870-1871. Maiorescu oferă un exemplu pilduitor cum, în poli- 
tică, simpatiile sentimentale, în cazul de fată pentru Franța, sunt 
urmate de-o mare dezamăgire după dezastrul armatei franceze și 
avertizează că „în politica internaţională nu sentimentalitatea, ci 
reflectia cea mai rece trebuie să dicteze“. 

Domnitorul Carol I întreprinde prima sa călătorie în Moldova, 
apreciată de Maiorescu ca o dovadă de tact politic. Are o întâlnire 
cu V. Alecsandri și C. Negruzzi, prietenii apropiaţi ai lui Alexandru 
loan Cuza, cărora le împărtășește planul său de a-și inaugura domnia 
cu înființarea unei rețele de căi ferate, plan îndrăzneț la acea dată, 
însă de mare însemnătate pentru ridicarea economică a ţării. 

Maiorescu îşi însoțește prezentarea cu note de subsol prin care 
face legătură între stările de lucruri de după 1866 și unele situaţii 
din momentul când îşi prezenta discursurile pentru tipar. Îi face plăcere 
să arate că B. P. Hasdeu „antidinasticul“ din 1869, devenise 
„stizendistul“ regelui Carol I în 1898, iar Alexandru Candiano-Popescu, 
autorul revoltei de la Ploiești, slujea la Palat ca „adjutant“, ajunge 
general și era „preacredinciosul supus al regelui Carol“. 


(p. 31) II. SUB MINISTERUL 
LASCAR CATARGI 
11 martie 1871-3 aprilie 1876 


Publicată în „Convorbiri literare“, XXXI, nr. 2, 1 februarie 1897, 
p. 119-141. 

În volum: Discursuri parlamentare, l, p. 37-72; Istoria contem- 
porană a României, p. 34-65. 


Maiorescu continuă prezentarea evenimentelor politice care 
preced intrarea sa în Parlamentul României în mai 1871. Sunt evocate 
aici trei momente mai importante: primul de interes biografic, al 
doilea cultural și al treilea politic. 

Familia domnitoare, Carol I și Elisabeta, întreprind o călătorie 
la Iași la jumătatea lui aprilie 1871, care durează mai multe zile, cu 
scopul de a diminua sentimentele antiunioniste și antimonarhiste 
ale unor persoane din societatea înaltă ieșeană. Maiorescu lasă în 
jurnalul său câteva pagini memorabile referitoare la această vizită și 
la situația sa, fără titluri nobiliare într-o societate care nu era pregătită 
să-l primeascăl. Consemnează pentru acest motiv toate momentele 
în care principele Carol I și principesa Elisabeta le acorda atenție, 
fie cât de fugură, cum se întâmplă la reuniuni de această natură, Face 
eforturi ca soţia sa să rivalizeze cu doamnele din înalta societate 
ieşeană. Astfel, aceasta îmbracă la o reuniune „încântătoarea ei rochie 
de la Paris, de culoarea floarei de piersică“, pentru ca la ceaiul oferit 
de familia domnitoare să poarte alta, pregătită anume pentru această 
ocazie, o „rochie albă de atlas cu buchete de trandafiri“. Dincolo de 
conveniențele sociale, care îl încântau prin intrarea familiei sale în 
înalta societate ieșeană, Maiorescu are rezerve totuși faţă de principele 
Carol şi califică promisiunile acestuia „vorbărie“. Nu-i putea ierta 
faptul că se mărginise la informaţiile calomnioase împotriva sa și 
aprobase scoaterea sa de la Universitatea din Iași. Discuţiile cu familia 
princiară le consideră, în final, „nimicuri îmbucurătoare, dar cu totul 
trecătoare“. Nu uită să noteze cheltuielile pentru aceste reuniuni 
trecătoare. 

Maiorescu încadrează în vizita familiei domnitoare la lași viaţa 
culturală de aici, cu preocuparea evidentă de a demonstra că există 
și o altă societate cu o activitate mai importantă decât reuniunile 
protocolare, fie ele și la cel mai înalt nivel. Funcţiona la lași, arată 
criticul, Societatea „Junimea“, fără statute, scotea o revistă „Con- 
vorbiri literare“ şi se abtinea de la „politica militantă“. Acesta era şi 
motivul pentru care „junimiștii“ nu acceptă propunerea lui 


l T. Maiorescu, Însemnări zilnice. Publicate cu o introducere, note 
facsimile și portretre de 1. Rădulescu-Pogoneanu, |. (1855-1880). 
București, Editura Librăriei Socec & Co., S.A., [1937], p. 168-172. (În 
continuare: T. Maiorescu Însemnări zilnice, |.) 

2 Ibidem, p. 172. 

G. Costaforu, ministrul de externe, să se angajeze în luptele politice. 
Maiorescu enumeră numele celor care participau la reuniunile 
Societăţii „Junimea“ și are grijă ca lista să fie cât mai cuprinzătoare: 
profesori, ofițeri, funcţionari, oameni politici. O mică parte dintre 
ei se vor afirma ca „junimiști“, alţii vor deveni adversari ai societății 
culturale ieșene. Tabloul întocmit de Maiorescu prezintă o importanţă 
istorică și ne ajută să urmărim cum această largă listă de „junimiști“ 
se reduce treptat în cursul anilor. Mai este de observat că marile 
personalităţi ale literaturii române nu se găsesc în această listă. Criticul 
le introduce într-o notă de subsol la acest tablou, de mai târziu, după 
metoda sa de lucru, unde ne întâlnim și cu numele lui Eminescu, 
L Slavici, I.L. Caragiale, D. Zamfirescu. 
Maiorescu reproduce integral documentul întocmit de Grigore 
M. Sturdza, cunoscut sub denumirea de Petiția de la Iași prin care 
se propunea modificarea Constituției. Se prevedea trecerea delictelor 
de presă pe seama tribunalelor ordinare, mărirea censului pentru 
fiecare categorie a colegiilor electorale, colonizarea cu germani de 
la care țăranii români să învete buna gospdărire, introducerea pedepsei 
cu moarteal. „Junimiștii“ nu figurează între semnatarii acestui 
document. Se angajează însă să propună Parlamentului introducerea 
pe ordinea de zi a unor dezbateri asupra ei. Aici îi vedem între sem- 
natari pe Maiorescu, V. Pogor, I. Negruzzi și alte câteva persoane. 
Depusă la Adunarea Deputatilor, nu este supusă dezbaterii. Guvernul 
se confrunta cu probleme grave, între care și situaţia financiară a țării. 
Nu este însă mai puțin important că Petitia de la Iași se înscrie ca un 
demers în schimbarea Constituției, cum vom întâlni și alte propuneri 
de această natură în discursurile parlamentare maioresciene. 
Maiorescu apreciază ziua de 11 martie 1871, când Lascar Catargi, 
secondat de Nicolae Golescu, N. Calimachi-Catargi și D. A. Sturdza, 
îl determină pe Carol I să îndepărteze ideea renunţării la tron, ca 
dată care marchează „intrarea într-o nouă epocă în dezvoltarea politică 
a statului român“. 


l E. Lovinescu, T. Maiorescu. 1, p. 369-371. 

Discursuri parlamentare 
(1871-1876) 


1 


(p. 55) CONTRA AGITĂRII POLITICE 
LA UNIVERSITATEA DIN IAȘI. PENTRU 
ÎNTINDEREA ÎNVĂŢĂMÂNTULUI PRIMAR 
(BUGETUL SOALELOR PE 1872) 
(Şedinţa Camerei de la 27 iunie 1871) 


Publicat în „Monitorul oficial al României“, nr. 152, 13/25 iulie 
1871, p. 828; nr. 153, 14/26 iulie 1871, p. 835. 


În volum: Discursuri parlamentare |, p. 73—84. 


Maiorescu este invitat de Preşedintele Adunării Legislative să se 
prezinte la lucrările Parlamentului în 8 iunie 18711. Îşi inaugurează 
activitatea parlamentară cu acest discurs în care se ocupă, nu 
întâmplător, de problemele învățământului. Venea cu o experienţă 
remarcabilă câștigată la conducerea Gimnaziului și Internarului din 
Iaşi (din noiembrie 1862) și a Institutului „Vasile Lupu“ (Vasilian) 
(din octombrie 1863). Este numit și profesor de istoria universală 
la Universitatea din Iași în noiembrie 1862. Întocmeşte și câteva 
Anuare despre activitatea acestor instituţii, lucrări de referință privind 
istoricul respectivelor instituții de învățământ ieșene?. 

Maiorescu se întâlnea în Parlamentul României cu reprezentații 
„Fracţiunii libere și independente“ ieșene care militau pentru aplicarea 
principiilor lui Simeon Bărnuţiu în viața socială şi politică. Asupra 
acestor principii stăruise în studiul Contra școalei Bărnuţiu din 18675, 
reluând și aici câteva din ele. 


! Titu Maiorescu, Jurnal și Epistolar, VIL, p. 178. 

> Titu Maiorescu, Opere d. Critice, Ediţie îngrijită, cronologie și 
comentarii de D. Vatamaniuc. Studiu introductiv de Eugen Simion. 
București, Editura Fundaţiei Naţionale pentru Știință și Artă și Univers 
enciclopedic, 2005, p. 809-877, 881-922, 1033-1053. 

3 Ibidem, p. 451-501. 

Ministerul Cultelor şi Instrucțiunii Publice îl destituie din 
învățământ pe motiv că intrând în viața parlamentară nu-și putea 
îndeplini obligaţiile la catedra de la Universitatea din Iași. Va rămâne 
departe de activitatea didactică 13 ani. D 

Discursul lui Maiorescu arată că lupta dintre Societatea „Junimea 
şi „Fracțiunea liberă și independentă“ ieșeană se mută de la disputele 
locale pe scena vieții parlamentare. 


2 
(p. 62) PENTRU REDUCEREA SUBVENȚHLOR 
LA SOCIETĂTILE DE CULTURA 
DIN BUGETUL PE 1872 
(Şedinţa Camerei de la 28 iunie 1871) 


Publicat în „Monitorul oficial“, nr. 154, 15/27 iulie 1871, p. 841, 
842. 

În volum: Discursuri parlamentare, |, p. 85—90. 

Maiorescu inaugurează cu acest amendament, la care asociază 
și alți parlamentari, critica sa privind ineficiența activității științifice 


a Academiei Române. 


3 
(p. 66) CONTRA REDUCERII 
ÎNVĂŢĂMÂNTULUI PRIMAR 
(Ședinţa Camerei de la 28 iunie | 871) 


Publicat în „Monitorul oficial“, nr. 154, 15/27 iulie 1871 p.842; 
nr. 155, 16/28 iulie 1871, p. 845. (Mulţumim dlui Liviu Papuc 
pentru ajutorul în completarea notelor bibliografice.) 

În volum: Discursuri parlamentare, I, p. 91-93. 

Maiorescu înregistrează cu respingerea acestui amendament 


primul eșec în activitatea sa parlamenrară. 

4 
(p. 68) CONTRA PROFESORILOR FRACŢIONIŞTI 
(Ședinţa Camerei de la 29 iunie 1871) 


Publicat în „Monitorul oficial“, nr. 156, 17/29 iulie 1871, 
p. 851-852. 


În volum: Discursuri parlamentare, |, p. 94-109. 


Maiorescu invoca în combaterea „fractioniștilor“ lucrarea lui 
Simeon Bărnuţiu, Dreptul public al românilor, tipărită de elevii săi 
în 1867 și prezentată de critic, cum știm, în „Convorbiri literare“, 
în 1867 şi tipărită în volum în 18681. Nu se vede însă de nicăieri 
că deputaţii cunoșteau acest tratat și cu atât mai mult ideile politice 
promovate de profesorul de la Universitatea din lași. Ar fi o explicație 
pentru respingerea amendamentului. 

Comparaţia pe care o face Maiorescu între Nicolae Ionescu, 
deputat de Roman, reprezentant al „fracționiştilor“, și Jules Simon 
(1814—1896), personalitate a vieţii politice franceze, era de natură, 
pe bună dreptate, să stârnească „ilaritate“. 


5 
(p. 78) CONTRA AMESTECULUI RUSIEI 
IN CHESTIA MITROPOLITULUI 
(Sedinţa Camerei de la 18 noiembrie 1871) 


Publicat în „Monitorul oficial“, nr. 260, 23 noiembrie/5 decem- 
brie 1871, p. 1339. 


În volum: Discursuri parlamentare, |, p. 110-113, 


Maiorescu pune în discuţie raporturile cu Imperiul tarist, 
deravotabile nouă, şi organizarea bisericii ortodoxe române, „copie“, 
în unele privințe, a celei ruseşti. Discută aceste probleme sub raport 
juridic și atrage atenţia asupra unor neajunsuri din legislaţia noastră. 


! Titu Maiorescu, Opere I. Critice, p. 451-501, 1256-1262. 

6 
(p. 81) ASUPRA PROFESORILOR DEPUTAŢI 
(Şedinţa Camerei de la 30 noiembrie 1876) 


Publicat în „Monitorul oficial“, nr. 269, 3/15 decembrie 1871, 
p. 1386-1387. 
În volum: Discursuri parlamentare, 1, p. 114-123. 


Măsura luată de Christian Tell, ministrul Cultelor și Instrucțiunii 
Publice, îl afectează și pe Maiorescu și ca urmare rămâne, cum am 
arătat mai sus, 13 ani în afara învățământului universitar. Ajuns 
ministru al Cultelor și Instrucțiunii Publice în aprilie 1876, Maiorescu 
îl va reintegra în învățământul superior pe N. Ionescu, adversarul 
său, dar nu va aplica aceeași procedură și pentru el. Dă informatii, 
în final, asupra revenirii sale în învăţământul superior. 


7 
(p. 87) PENTRU RESTABILIREA ȘCOALELOR 
NORMALE — ASUPRA BUDGETULUI 
INSTRUCŢIUNII PUBLICE PE 1873 
(Sedinta Camerei de la 12 martie 1872) 


Publicat în „Monitorul oficial“, nr. 72, 30 martie/11 aprilie 1872, 
p. 453, 455-456; nr. 73, 31 martie/12 aprilie 1872, p. 460. 

În volum: Discursuri parlamentare, |, p. 124-158. Se notează 
greşit în volum: 12 martie 1873. 


Maiorescu concepea structura organizatorică a învățământului 
din țara noastră sub forma unei piramide la baza căreia să stea 
învățământul primar. Considera prioritară pregătirea cadrelor 
didactice pentru învăţământul primar. Nimeni nu era mai 
îndreptăţit să pună în discuţie această problemă. Ca director al 
Institutului „Vasile Lupu“ (Şcoala Normală de la Trei Ierarhi), 
întocmi un excelent Anuar pentru anul școlar 1863/1864 și avu 
învățăcel, între alţii, pe Ion Creangă, autor al celor mai bune manuale 
pentru învățământul primar. Desființarea școlilor normale şi 

trecerea în primul plan a învățământului universitar constituia, în 
opinia sa, o eroare gravă. Piramida organizatorică a învățământului 
nostru se găsea cu vârful în jos. Această anomalie se cerea corijată. 

Discursul său, cu o logică strânsă și susținut cu date statistice, 
îi aduce și primul succes în activitatea parlamentară. 

Maiorescu nu va trece cu vederea acest prim succes al său și va 
relata despre el în jurnalul său: „Am vorbit o oră și jumătate. Camera 
într-o tăcere absolută și atentă, la urmă aplauze nesfârșire. Costaforu 
(ministrul Justiţiei) veni la mine şi-mi zise: «Cea mai frumoasă 
cuvântare ce am auzit-o în viața mea». lepureanu: «Vous étiez 
l'admiration de toute la Chambre». Mavrogheni (recele ministru de 
Finanţe) m-a felicitat, iar ministrul Cultelor Tell, împotriva căruia 
vorbisem, mi-a mulțumit în public pentru demnitatea, decenta și 
elocvenţa «îngerească» («a vorbit ca un înger») a cuvântării mele“. 
În continuare, arată că l-a anulat pe N. Ionescu, reprezentantul 
„Fracțiunii libere şi independente“ ieșene, iar fată de Christian Tell 
a fost „foarte blând“ și amabil în formă, zdrobitor în fond“2. 


8 
(p. 108) CONTRA SPORIRII SALARIULUI 
CÂTORVA PROFESORI UNIVERSITARI 
(Şedinţa Camerei de la 13 martie 1872) 


Publicat în „Monitorul oficial“, nr. 73, 31 martie/12 aprilie 1872, 
p. 463, 


În volum: Discursuri parlamentare, |, p. 159-165. 


Maiorescu se pronunță împotriva măririi salariului profesorilor 
universitari — câţiva dintre ei, intraţi în Parlament — în baza aceluiași 


! Titu Maiorescu, Însemnări zilnice, 1, p. 186-187; T. Maiorescu, 
Jurnal și Epistolar, VII, p. 69-71, Georgeta Rădulescu-Dulgheru, 
editoarea acestui volum, reproduce din articolul Oratori, retori și limbuti, 
caracterizarea oamenilor politici, între care cea a lui G. Brătianu, 
N. Blaramberg și N. Ionescu, pe care le republicăm și noi (T. Maiorescu, 
Opere T. Critice, p. 689-701). 


? Titu Maiorescu, Însemnări zilnice, |, p. 187; Jurnal şi Epistolar, 
VII, p. 72. 

principiu, cu care ne-am ocupat în nota precedentă, potrivit căruia la 
baza sistemului de învățământ din țara noastră trebuia să stea învățămâncul 
primar. Aduce în discuţie, în argumentarea sa, mărirea salariului pentru 
toate persoanele din învățământ și din administraţia de stat. Asemenea 
propunere nu putea fi acceptată în limitele bugetului de atunci. 


9 
(p. 112) PENTRU LIBERTATEA PRESEI 
(Şedinţa Camerei de la 23 ianuarie 1873) 


Publicat în „Monitorul oficial“, nr. 27, 6/18 februarie 1873, 
p. 149-150. 
În volum: Discursuri parlamentare, I, p. 166-185. 


Maiorescu recunoaște că presa încălca adesea prevederile Constitutiei 
și întreprindea atacuri violente și repetare la adresa șefului statului și a 
instituţiilor fudamentale ale țării. Arestarea și încarcerarea ziariştilor nu 
schimba situaţia. Face o demonstraţie remarcabilă privind urmările 
acestei practici. Vina principală se găsea, după opinia sa, în încălcarea 
principiului separării între puterea legislativă și cea executivă si în 
ignorarea pregătirii profesionale. Astfel arăta, cu exemple, cum un polițist 
putea fi numit în magistratură sau un magistrat în poliţie, în funcție 
de posturile libere în schema ministerelor respective. E 

Admiterea amendamentului propus de Maiorescu potrivit căruia 
nu se putea da „mandat de arestare sau depunere în contra unui 
jurnalist“, adoptat cu majoritate de voturi, se înscrie ca al doilea 
moment important în activitatea sa parlamentară. 


10 
(p. 125) PENTRU CREDITUL FONCIAR ROMÂN 
(Şedinţa Camerei de la 2 martie 1873) 


Publicat în „Monitorul oficial“, nr. 63, 20 martie/ 1 aprilie 1873, 


p. 508. 
În volum: Discursuri parlamentare, |, p. 186-192. 

Maiorescu face distincţie între capital, internaţional, și munca 
națională, și apreciază că înfiintarea creditului fonciar pentru 
proprietarii români venea în sprijinul progresului țării, cum se va 
dovedi ulterior. Important este și aspectul politic privind emigrarea 
parlametarilor de la un partid la altul când nu li se satisfac ambițiile. 
Manolache Costache Epureanu, care pleda în favoarea capitalurilor 
străine, părăsește guvernul și trece la opoziție. 


11 
(p. 129) ÎN FAVOAREA ŞCOALELOR ROMÂNE 
DIN BRASOV. 
BUDGETUL INSTRUCTIUNII PUBLICE PE 1874 
(Şedinţa Camerei de la 10 martie 1873) 


Publicat în „Monitorul oficial“, nr. 68, 25 martie/6 aprilie 1873, 
p. 548. 


În volum: Discursuri parlamentare, 1, p. 193-197. 


Fost elev al Gimnaziului românesc din Brașov, criticul întreține 
legături cu profesorii de aici, ale căror lucrări le prezintă elogios pentru 
ținuta științifică. Totodată, se înscrie printre apărătorii liceului 
braşovean împotriva politicii de maghiarizare a lui și cuvântul său 
cântărește greu, cum vom arăta şi mai departe, în luarea unor hotărâri 
de către Parlamentul României. 


12 
(p. 132) PENTRU ADRESĂ 
(Sedinţa Camerei de la 22 noiembrie 1873) 


Publicat în „Monitorul oficial“, nr. 257, 27 noiembrie/9 decem- 
brie 1873, p. 2269. 


În volum: Discursuri parlamentare, |, p. 198—204. 


Maiorescu redactează această Adresă în numele Camerei 
Deputaţilor și o prezintă tot în numele ei ca răspuns la Mesajul 

Tronului. Remarcă faptul că pentru prima dată în această a treia 
sesiune din timpul guvernului condus de Lascar Catargi, Adunarea 
Deputaţilor se situa pe aceeași poziție cu acesta în problema 
raporturilor cu Turcia și a încheierii convențiilor comerciale. 


13 
(p. 136) ASUPRA REFORMEI CODULUI PENAL 
(Şedinţa Camerei de la 15 decembrie 1873) 


Publicat în „Monitorul oficial“, nr. 277, 21 decembrie 1873/2 
ianuarie 1874, p. 2387-2388. 
În volum: Discursuri parlamentare, 1, p. 205-213. 


Maiorescu găsea că neajunsurile societăţii românești se explicau 
prin faptul că organizarea ci s-a făcut de sus în jos. De aici rezulta, 
în opinia sa, disfuncționalitatea între puterea legiuitoare și cea 
executivă. Delapidatorii și alți factori negativi din societate predari 
de puterea executivă instanţelor judecătoreşti erau absolviţi de orice 


vină și puși în libertate. 


14 
(p. 141) ASUPRA REFORMEI LEGII COMUNALE 
(Şedinţa Camerei de la 31 ianuarie 1874) 


Publicat în „Monitorul oficial“, nr. 35, 13/25 februarie 1874, 
p. 212. 
În volum: Discursuri parlamentare, |, p. 214-227. 


Analiză critică a situaţiei bisericii, școlii, salubrității și admi- 
nistraţiei lăsate în seama comunelor cu începere din 1864. Vina o 
purta conducerea incompetentă a acestora. Propune ca ele să fie puse 
sub conducerea marilor proprietari. Deși nu deținea proprietăți agrare, 
se pronunța în favoarea marilor proprietari, ca fiind mai buni 


gospodari ai comunelor. 

15 
(p. 150) ASUPRA RECTIFICĂRII BUDGETULUI 
INSTRUCŢIUNII PUBLICE PE 1875. 
CONTRA INTERNATELOR STATULUI 
(Şedinţa Camerei de la 18 decembrie 1874) 


Publicat în „Monitorul oficial“, nr. 1, 1/13 ianuarie 1875, p. 6-7; 
nr. 2, 3/15 ianuarie 1875, p. 19-20. 


În volum: Discursuri parlamentare, I, p- 228-240. 


Tine acest discurs în calitate de ministru al Cultelor şi 
Instrucțiunii Publice, numit în guvernul condus de Lascar Catargi 
la 7 aprilie 1874. Prezintă situatia financiară și a burselor de stat la 
preluarea acestui departament. Continua critica la adresa „Fracțiunii 
libere și independente“ ieșene. 

Maiorescu spera încă din 1870 să ocupe un fotoliu ministerial, 


cum se vede din lista pe care o întocmește cu prezumtivii săi 


colaboratori! 


16 
(p. 158) PREMIILE ȘCOLARE. 
JURNALUL INSTRUCŢIUNII 
(Şedinţa Camerei de la 18 decembrie 1874) 


Publicat în „Monitorul oficial“, nr. 3, 4/16 ianuarie 1875, p. 41. 
În volum: Discursuri parlamentare, I, p. 241-245. 


Pledoarie în favoarea învățământului primar și împotriva 
cheltuielilor „de lux“, ca achiziționarea de tablouri străine; reducerea 


numărului prea mare de premii școlare spre a nu diminua în 
continuare importanța lor. 


1T, Maiorescu, Însemnări zilnice, |, p- 132-136. 

17 
(p. 161) PENTRU P. MAVROGHENI 
(Şedinţa Camerei de la 16 ianuarie 1875) 


Publicat în „Monitorul oficial“, nr. 15, 22 ianuarie/3 februarie 
1875, p. 302. 
În volum: Discursuri parlamentare, I, p. 246-257. 


Maiorescu îl apără pe Petre Mavrogheni, învinuit de implicarea 
în afaceri oneroase la construirea căilor ferate. Ancheta Comisiei 
parlamentare îl scoate de sub acuzare, dar atitudinea rezervată a lui 
Lascar Catargi față de fostul său ministru de finanțe, discuțiile aprinse 
și furtunoase în Camera Deputaţilor prevestesc disensiuni grave în 
Partidul Conservator. 


18 
(p. 168) RESTAURAREA BISERICII EPISCOPALE 
DE LA CURTEA DE ARGEȘ 
(Şedinţa Camerei de la 16 ianuarie 1875) 


Publicat în „Monitorul oficial“, nr. 17, 23 ianuarie/4 februarie 
1875, p. 338-339. 
În volum: Discursuri parlamentare, |, p. 258-275. 


Expune situaţia restaurării bisericii de la Curtea de Argeș, în 
momentul venirii sale la conducerea Ministerului Cultelor şi 
Instrucțiunii Publice, și măsurile pe care le ia pentru continuarea și 
finalizarea acestei lucrări. Apelul la specialiștii francezi și activitatea 
lui André Lecomte du Nouy, elev al lui Viollet Le Duc. În Notă, 
reproduce articolul lui Al. Odobescu publicat în „Epoca“ din 13 
septembrie 1887, în care se relevă măsurile luate de Maiorescu pentru 
restaurarea acestui monument istoric. Metoda de lucru a lui André 
Lecomte du Nouy este rău privită și în Franţa. „Monumentele vechi 
nu se distrug și nu se reconstruiesc — arată E. Lovinescu —, ci se 
păstrează așa cum sunt, împiedicându-se doar acţiunea de măcinare 

a timpului; câteva pietre antice trezesc o emoție istorică și estetică 
mai puternică decât toate poleielile modernel. 


19 
(p. 180) REPARAREA TEATRULUI DIN BUCUREȘTI. 
ÎNCURAJAREA ARTELOR DIN PARTEA STATULUI 
(Şedinţa Camerei de la 18 februarie 1875) 


Publicat în „Monitorul oficial“, nr. 46, 21 februarie/11 martie 
1875, p. 1157-1158. 
În volum: Discursuri parlamentare, Í, p. 276-282. 


Face distincţie între teatru, ca edificiu, unde să se desfășoare 
spectacolul și literatura dramatică destinată să fie reprezentată pe 
scenă. Prevede alocarea de sume pentru repararea edificiului, nu și 
pentru încurajarea artelor din partea statului, câtă vreme acestea nu 
se prezentau în condiții satisfăcătoare. 

Maiorescu punea în discuție o problemă pe care o ridicase Eminescu 
în articolul Repertoriul nostru teatral, publicat în „Familia“ din 18702, 

În ședința de la Senat din 6 martie 1875 se arată că Maiorescu 
trimisese planurile pentru repararea Teatrului Naţional Comitetului 
delegaților, dar nu fusese supuse discuţiei. 


20 
(p. 184) ASUPRA BUDGETULUI SCOALELOR 
PE 1876 — INTERNATELE LICEELOR. 
NOTĂ ASUPRA DOCUMENTELOR HURMUZACHI 
(Şedinţa Camerei de la 5 martie 1875) 


Publicat în „Monitorul oficial“, nr. 56, 11/23 martie 1875, 
p. 1436. 


În volum: Discursuri parlamentare, I, p. 283-290. 


1 E. Lovinescu, T. Maiorescu, I, p. 399. 
2 M. Eminescu, Opere IX. Publicistica, p. 84-87. 

Activitatea parlamentară a lui Maiorescu este permanent 
criticată de N. Ionescu, reprezentantul „Fracţiunii libere și indepen- 
dente“ ieșene în Camera Deputaţilor, deși primise mai multe răspun- 
suri severe la interpretările sale. Se aduce și aici în discuţie situația 
Internatului din Iași. Prezintă importanță Nota cu care însoțește 
Maiorescu cuvântarea din Cameră. Arată că în chiar ziua numirii 
sale ca ministru al Cultelor și Instrucțiunii Publice, în 7 aprilie 1874, 
pleacă la Cernăuţi să discute cu Gheorghe Hurmuzachi în legătură 
cu preluarea arhivei istorice a lui Eudoxiu, fratele acestuia, „și a pus 
să se trimită imediat lăzile cu preţioasele manuscripte la București“. 
Asupra acestei hotărâri insistă şi E. Lovinescu şi opinia sa este preluată 
şi de istoricii literari. „Maiorescu se duse la Cernăuţi (7 aprilie 1874) 
spre a se înțelege cu Hurmuzachi; lăzile cu documente fură trimise 
imediat la Bucureşti“l. Documentele arată că nici relatarea lui 
Maiorescu și nici cea a lui Lovinescu nu corespund realității. Gheorghe 
Hurmuzachi nu terminase în familie departajarea moștenirii lăsare 
de Eudoxiu Hurmuzachi și mai erau de îndeplinit formalitățile 
complicate ale legislaţiei austriece în Bucovina, provincia românească 
anexată de Imperiul Habsburgic în 1775. Gheorghe Hurmuzachi 
trece documentele în România prin punctul de la Iţcani în octombrie 
1874 şi le depune la Dulcești (Roman) la moşia surorii sale, de unde 
le trimite la Bucureşti?. 

Discursul este precedat de un amendament, retras de deputatul 
care îl propune și pe care îl reproducem: 


„D. Ministrul Cultelor. Dlor, ceea ce a spus onor D. Văleanu în 
privința venitului ce încasează Statul din averea secularizată a bisericii 
Ionașcu din Slatina, este foarte exact. Ați văzut că Statul a făcut totul 
pentru restaurarea acestei biserici pe cât s-a putut, și poate chiar anul 


l E, Lovinescu, 7T. Maiorescu, 1, p. 399. 

2 D. Vatamaniuc, Joan Slavici şi Documentele Hurmuzachi, în 
„Academica“, I, nr. 7, 1991, p. 24; nr. 8, 1991, p. 19; nr. 11, 1991, 
p. 27-28; nr. 12, 1991, p. 27; I, nr. 1, noiembrie 1991, p. 30. 
Corespondenta oficială și particulară privind preluarea arhivei lui Eudoxiu 
Hurmuzachi şi tipărirea documentelor adunate de el care stau la baza 
istoriografiei noastre naţionale. 

acesta să se termine restaurarea acestei frumoase biserici. Guvernul 
promite onor d. Văleanu ca, dacă se va termina restaurarea bisericii, 
va prevedea ceva pentru susținerea corului; acum însă, îl rog ca, din 
cauza strâmtorării financiare în care ne găsim, să retragă 
amendamentul ce a depus. 

D. C. Văleanu. Dacă nu veti trece nimic în buget pentru anul 
viitor, atunci ce veţi face când se va termina restaurarea bisericii? 

D. Ministrul Cultelor. Biserica nu este încă gata și cred că ar fi 
mai bine să lăsăm să se termine biserica și când vom veni la toamnă 
cu bugetul rectificativ, după bunul obicei ce am adoptat, atunci se 
va înscrie o cifră pentru corul bisericii, dacă va cere trebuință. 

D. C. Văleanu. Atunci retrag amendamentul, rezervându-mi 
dreptul pentru bugetul rectificativ. 

Se pune la vot capitolul XVII și se primește.“! 


21 
(p. 189) LEGEA PENTRU SUBVENŢIONAREA 
ȘCOALELOR ROMÂNE DIN BRAȘOV 
(Şedinţa Senatului de la 6 martie 1875) 


Publicat în „Monitorul oficial“, nr. 66, 22 martie/3 aprilie 1875, 
p. 1644-1645. 


În volum: Discursuri parlamentare, |, p. 291—300. 


Maiorescu ţine acest discurs în Senat — cel dintâi în activitatea 
sa parlamentară — și se pronunţă pentru sprijinirea bisericii ortodoxe 
române din Schei și a Liceului românesc din Brașov. A întreţinut 
o corespondenţă bogată cu Gavril Munteanu, directorul liceului de 


L NOIR . 
aici, și cu I. S. Mesilă?, căruia îi tipăreşte un manual de istorie și 


1 „Monitorul oficial“, nr. 56, 11/23 martie 1875, p. 1436. 

2 Titu Maiorescu, Jurnal și epistolar. Vol. VI (8/20 noiembrie 1866-17 
aprilie 1870). Ediţie îngrijită de Georgeta Rădulescu-Dulgheru și Dom- 
nica Filimon. Bucureşti, Editura Minerva, 1986, p. 47, 61, 76, 78-79. 

3 Ibidem, p. 28, 30, 40, 44, 60, 82, 121—122, 166, 181, 186, 205, 
226, 229, 253, 319-320 


NOTE $I COMENTARII 1031 


e A 


geografie în Editura „Junimii“ în 1869i. E. Lovinescu prezintă un 
tablou privind opiniile unor parlamentari români din care se vede 
că nu-și dădeau seama despre importanța unor instituţii de cultură 
pentru românii din imperiul dualist austro-ungar”. 

Discursul urma să se țină în 11/23 martie 1875. Găsim în „Monitorul 
oficial“ la acea dată următoarea informare: „D. Ministru de Culte face 
cunoscut că fiind puţin indispus, regretă de a nu putea veni în sânul 
comitetului delegaților spre a da lămuririle necesare, însoțite de planurile 
relative la restaurarea teatrului; însă D-sa s-a și grăbit a le trimite chiar 
astăzi şi roagă ca înainte de a dezvolta punctul care figurează la ordinea 
de zi să se suspende sedinta ca d. senatori să ia cunoștință de dânsele. 

D. vicepreședinte deslușește că aceste planuri urmând a se înainta 
comitetului delegaților, spre a da toate lămuririle, însoțite de planurile 
relative la restaurarea teatrului; însă DD-sa s-a și grăbit de a le trimite 
chiar astăzi și roagă ca înainte de a se dezbate proiectul ce figurează 
în ordinea zilei să se suspende ședința pentru ca d. senatori să ia 
cunoştinţă de ele“3. 


22 
(p. 195) ASUPRA EXAMENULUI DE LIBERĂ PRACTICĂ 
A MEDICILOR ȘI ASUPRA UNOR STIPENDII 
(Şedinţa Senatului de la 6 martie 1875) 


Publicat în „Monitorul oficial“, nr. 70, 28 martie/4 aprilie 1875, 
p. 1723-1726. 


În volum: Discursuri parlamentare, I, p. 301-319. 


Expune în faţa Senatului, cu o bună argumentare, erorile de 
competenţă din Regulamentul Facultăţii de Medicină din București; 
declinul vieţii culturale și ştiinţifice și încercarea de a schimba situația 
prin acordarea de „stipendii“ unor cercetători cu aplecare pentru istorie 
şi creația populară (Gr. Tocilescu, Gh. Panu, G. Dem. Teodorescu). 


l T, Maiorescu Opere I. Critice, p. 941-943, 1390-1392. 
2 E, Lovinescu, T. Maiorescu, 1, p. 391-396. 
3 Monitorul oficial“, nr. 56, 11/23 martie 1875, p. 1429. 

23 
(p. 207) ASUPRA LIBERELOR ALEGERI 
(Sedinta Camerei de la 4 iunie 1875) 


Publicat în „Monitorul oficial“, nr. 128, 14/26 iunie 1875, 
p. 2859-2861. 


În volum: Discursuri parlamentare, I, p. 320-334. 


Polemizează în numele „tinerilor“ cu „bătrânii“, autorii Consti 
tuției din 1866. Apără amendamentele sale cu privire la libertatea presci 
şi înființarea creditului fonciar. Concluzia discursului este de-o ironie 
mușcătoare: „Nu vă osândiţi d-voastră cei bătrâni înaintea noastră celor 
tineri, că aţi fost necopți când aţi făcut legea fundamentală din 1866“. 


24 
(p. 216) ASUPRA ADRESEI SENATULUI 
(Sedinta Senatului de la 26 noiembrie 1875) 


Publicat în „Monitorul oficial“, nr. 269, 5/17 decembrie 1875, 
p- 6413. În „Monitorul oficial“: „Ședinţa de la 27 noiembrie 1875“. 
În volum: Discursuri parlamentare, |, p. 335-341. 


Probleme abordate: criza din Turcia, poziţia sa internațională 
şi consecinţele asupra României. Apără măsurile guvernului 
conservator privind echilibrarea bugetului prin care se preîntâmpina 
o criză și în ţara noastră. Erau semne că Turcia se afla în declin, care 
prevesteau și evenimentele din 1877-1878. 


25 
(p. 220) PENTRU SUPRIMAREA UNOR CATEDRE 
UNIVERSITARE 
(Şedinţele Camerei de la 12 şi 13 decembrie 1875) 


Publicat în „Monitorul oficial“, nr. 282, 21 decembrie 1875/2 
ianuarie 1876, p. 6795-6798; nr. 283, 23 decembrie 1875/4 ianuarie 

1876, p. 6817-6818; nr. 284, 24 decembrie 1875/5 ianuarie 1876, 
p. 6843-6844. 
În volum: Discursuri parlametare, I, p. 342-377. 


Propunerea lui de a se desfiinta Catedra de drept roman de la 
Universitatea din București şi de economie politică de la Univer- 
sitatea din lași întâmpină opoziția unor deputaţi și senatori care îi 
susțineau pe cei ce urmau să-și piardă posturile în învățământul 
universitar. De aici şi întreruperile în timpul rostirii discursului și 
reluarea acelorași probleme. Cântărește mult în demonstrația lui 
Maiorescu înființarea celor 177 de școli primare. Cerea desființarea 
celor două catedre din rațiuni bugetare, dar evidenția și insuficienţele, 
absenţele în activitatea didactică a titularilor de catedră. 


26 
(p. 243) RĂSPUNS LA O INTERPELARE PERSONALĂ 
A LUI ARISTID PASCAL 
(Şedinţa Camerei de la 17 ianuarie 1876) 


Publicat în „Monitorul oficial“, nr. 18, 24 ianuarie/5 februarie 
1876, p. 424-425. 
În volum: Discursuri parlamentare, 1, p. 378-384. 


Aristid Pascal (1827—1900), cu studii și doctorat în Drept la Paris, 
se consideră lezat că deputatii resping amendamentul său, semnat şi 
de 1. N. Şoimescu, G. G. Meitani și D. Economu, în sprijinul menţinerii 
celor două catedre. Aduce în discuţie procesul lui Maiorescu din 1870, 
o chestiune personală care nu avea ce căuta în dezbaterile parlamentare. 


27 
(p. 248) SF. SINOD ȘI ADUNAREA DE LA BONN 
(Sedinta Camerei de la 19 ianuarie 1876) 


Publicat în „Monitorul oficial“, nr. 20, 27 ianuarie/8 februarie 


1876, p. 477. 

În volum: Discursuri parlamentare, |, p. 385-393. 


Discurs provocat de interpelarea lui G. Brătianu despre care 
Maiorescu avea păreri rele, mai ales în ceea ce priveşte arta sa oratorică. 
Nu răspunde la interpelare, ci se mărginește să se ocupe de raporturile 
puterii legislative cu vârfurile ierarhiei Bisericii ortodoxe române. Este 
cea dintâi intervenție a sa în Parlament cu privire la biserică și confesiunea 
religioasă. 


28 și 29 
(p. 254) ASUPRA REFORMEI ȘCOALELOR. 
INSTRUCŢIUNEA PUBLICĂ 
(Şedinţa Camerei de la 21 și 22 ianuarie 1876) 


Publicat în „Monitorul oficial“, nr. 22, 29 ianuarie/10 februarie 
1876, p. 534-538; nr. 24, 1/13 februarie 1876, p. 583-594. 
În volum: Discursuri parlamentare, 1, p. 394—437. 


Expunerea de motive şi dezbaterile pe marginea ei. Privire 
restrospectivă asupra măsurilor legislative în legătură cu dezvoltarea 
învățământului de la adoparea legii în 1864 (intrată în vigoare în 
1865). Maiorescu își susține proiectul cu multă competență 
împotriva atacurilor venite din partea opoziției. Deputaţii nu au 
suficiente motive să respingă proiectul și Camera îl ia „în 
considerare“. Astfel căzură cele două interpelări și cele trei moţiuni 
de neîncredere. 


30 
(p. 281) RĂSPUNS LA INTERPELAREA DIN SENAT 
ÎN CONTRA SUPRIMĂRII 
UNOR CATEDRE. VOT DE BLAM 
(Ședinţa Senatului de la 28 ianuarie 1876) 


Publicat în „Monitorul oficial“, nr. 31, 11/23 februarie 1876, 
p. 792-794. 

În volum: Discursuri parlamentare, I, p. 438-457. 


Maiorescu îşi apără proiectul de lege privind învățământul și în 
Senat, unde I. Deșliu depune două interpelări, iar Al. Orăscu o 
„moţiune de blam“. Problema în discuţie continuă să fie cea a 
suprimării celor două catedre universitare. Maiorescu este acuzat de 
„încălcarea legii instrucţiunii“ şi Senatul declară neîncrederea sa în 
„d. ministru al Instrucțiunii Publice“. Maiorescu își dă demisia. 

După căderea proiectului lui Christian Tell din 1872, veni rândul 
proiectului lui Maiorescu ca să împărtășească aceeași soartă, după 


cum se va întâmpla și cu acela al lui Vasile Conta din 1880. 


31 
(p. 293) CONTRA INTERNATELOR LICEALE. 
PRETINSUL COSMOPOLITISM. 
(Şedinţa Camerei de la 5 februarie 1876) 


Publicat în „Monitorul oficial“, nr. 34, 14/26 februarie 1876, 
p. 888-891. 
În volum: Discursuri parlamentare, |, p. 458-476. 


Demisia lui Maiorescu aduce după sine și demisia guvernului 
lui Lascar Catargi, care se reconstituie, tot sub şefia sa, în ziua 
următoare. Este numit la conducerea Ministerului Cultelor și 
Instrucțiunii Publice P. P. Carp care menţine pe ordinea de zi 
proiectul lui Maiorescu privind legea învățământului. Se readuce în 
discuţie și problema internatelor şcolare și Maiorescu invocă 
argumentele din discursurile sale parlamentare anterioare. Acum se 
introduce în dezbaterile parlamentare și acuzaţia de cosmopolitism 
la adresa Societăţii „Junimea“ și a membrilor ei, acuzație respinsă 
categoric. „Toţi, fără excepţiune, — spune Maiorescu — am fost şi 
suntem partizani ai ideii naționalităţii, și oricine a susţinut că noi 


am fi contrari acestei idei, a susţinut o inexactitate.“ 

32 
(p. 305) PENTRU FACULTATEA DE TEOLOGIE 
(Şedinţa Camerei de la 6 februarie 1876) 


Publicat în „Monitorul oficial“, nr. 37, 18 februarie/l martie 
1876, p. 959. 
În volum: Discursuri parlamentare, Í, 477-479. 


Înfiinţarea Facultăţii de Teologie era inclusă de Maiorescu în 
proiectul său privind legea învățământului. Absența unei asemenea 
facultăţi obliga teologii să-și continue studiile în alte ţări, mai ales 
în Rusia, și avea implicații politice. Căderea guvernului Lascar Catargi 
și precipitarea evenimentelor internaționale amână înființarea 
acestei facultăți pentru mult mai târziu (1890). 


33 
(p. 307) PENTRU MINISTERUL LASCAR CATARGI 
(Sedinta Camerei de la 9 februarie 1876) 


Publicat în „Monitorul oficial“, nr. 42, 24 februarie/7 martie 
1876, p. 1098-1102. 
În volum: Discursuri parlamentare, 1, p. 480-503. 


Maiorescu enumeră în apărarea guvernului condus de Lascar 
Catargi realizările acestuia în diferite domenii și le raportează la lipsa 
de însemnătate în viaţa politică a celor care îl criticau. Adversarii 
săi aduc în discuţie și problema „noii direcţii“, cu referire la Societatea 
„Junimea“, învinuită din nou de cosmopolitism, acum, și de nibilism. 
Oratorul nu-i uită nici pe cei care părăsesc Partidul Conservator și 
trec la alte formaţiuni politice. „Am ținut marea cuvântare — notează 
în jurnalul său la 9/21 februarie 1876 — în apărarea ministerului 
Catargi, şi moţiunea de blam a lui Ventura Meitani, D. Moruzi (de 
la Dorohoi), Pascal ş.a.m.d. fu respinsă cu 66 de voturi în contra 
24. Mare emoție de bucurie, probabil fiindcă întâia oară [se producea] 


faptul moral că un ministru demisionat sprijină mai departe foștii 


RER A n 

săi colegi. Pe când Boerescu şi G. Cantacuzino, dimpotrivă, uneltesc 


contra“. 


34 
(p. 322) CONTRA PROFESORILOR AGITATORI 
(Sedinta Camerei de la 11 februarie 1876) 


Publicat în „Monitorul oficial“, nr. 44, 26 februarie/9 martie, 
1876, p. 1158-1162. 
În volum: Discursuri parlamentare, |, p. 504-528. 


Dezbaterea proiectului legii învățământului, propus de Maiorescu 
se opreşte la articolul privind obiectele de studiu la Facultatea de 
Drept prin care se prevedea suprimarea licenţei pentru economia 
politică și dreptul politic şi administrativ. Importantă în această 
dezbatere este readucerea în discurie a politicii „Fracţiunii libere şi 
independente“ ieșene. Cu alte cuvinte a „bărnuţiștilor“, prezentați 
de Maiorescu şi în studiul său Contra şcoalei Bărnuţiu din 1867. 


35 
(p. 337) ASUPRA LEGILOR FINANTIARE PROPUSE 
DE MINISTRUL I. STRAT 
(Şedinţa Camerei de la 26 februarie 1876) 


Publicat în „Monitorul oficial“, nr. 63, 19/31 martie 1876, 
p. 1748-1754; nr. 64, 20 martie/1 aprilie 1876, p. 1777-1779. 
În volum: Discursuri parlamentare, 1, p. 529-582. 


Maiorescu îşi încheie activitatea parlamentară din timpul 
guvernului condus de Lascar Catargi cu acest discurs printre cele mai 
ample pe care le rostește în Cameră, câteva și în Senat, între 1871 și 
1876. Nu era pregătit anume în domeniul financiar și se angajează 
într-o dezbatere cu specialiștii în finante . Mânuirea cifrelor ocupă 


1 Titu Maiorescu, Însemnări zilnice“, |, p. 241. 

locul central în discursul său, și o face cu deplină siguranță, fără să 
trădeze nici cea mai mică ezitare. Nu lipsesc notele ironice, arătând 
că dacă pentru francezi era indiferent numele celor doi Brătieni, Ion 
sau George, nu același lucru se întâmpla și în cazul unui parlamentar 
român neînsemnat, dar care se numea Pascal. 

Demonstrația lui Maiorescu ne relevă un adevăr, care ne 
aminteşte de opinia lui Goethe potrivit căreia „cifrele nu guvernearii 
lumea, dar ne arată cum este guvernată“. 


VOLUMUL II 
(1876-1881) 


INTRODUCERE ISTORICĂ 


(p. 373) II. CĂDEREA ŞI DAREA ÎN JUDECATĂ A 
MINISTERULUI LASCAR CATARGI LA 1876 


Publicat în „Convorbiri literare“, XXXI, nr. 3-4, 1 martie 1897, 
p. 314-338. 

În volum: Titu Maiorescu, Discursuri parlamentare cu priviri 
asupra dezvoltării politice a României sub domnia lui Carol I. Volumul 
II. (1876-1881). București, Editura Librăriei Socec & Co., 1897, 
p. 1-47; Istoria contemporană a României, 1925, p. 66-103. 


Titu Maiorescu prezintă în această a treia introducere la 
discursurile sale parlamentare realizările guvernării Lascar Catargi, 
formarea Coaliţiei de la „Mazar-Pașa“ și punerea sub anchetă a 
miniștrilor guvernării conservatoare din anii 1871-1876. 

Meritele acestei guvernări se vedeau, arată Maiorescu, în 
menţinerea ordinei monarhice, asigurarea stabilității, fie şi relativii, 
sporirea veniturilor, extinderea rețelei de căi ferate, încheierea 
convenției comerciale cu Imperiul Austro-Ungar, cu valoare economica 
limitată, însă foarte importantă sub raport politic-diplomatic. 

Căderea guvernului Lascar Catargi se explica prin greutăţile 
financiare, determinate în mare parte de concesionarea căilor ferate 

şi constituirea unei opoziții care se foloseşte şi de aceste dificultăți 
financiare pentru preluarea guvernării. Maiorescu oferea informații 
importante cu privire la constituirea „Coaliţiei de Mazar-Pașa“ şi dă 
numele persoanelor care făceau parte din ea. „Mazar-Paşa“ era 
locuința englezului Lakeman, căsătorit cu o româncă, fost în serviciul 
turcesc cu numele Mazar-Pașa. Aici se adunau în anii 1875-1876: 
C. A. Rosetti, M. Kogălniceanu, Ion și George Brătianu, Manolache 
Costache, I. Ghica, D. A. Sturdza, G. Mârzescu, E. Stătescu, Ion 
Câmpineanu. Nu purea lipsi Alexandru Candiano-Popescu, 
conducătorul răscoalei antimonarhice de la Ploieşti din 1870, 
monarhistul de mai târziu. G. Mârzescu atacă monarhia în broşura 
Spionul prusian sau Principele Carol de Hohenzollern, domn al 
României, cum face și D. A. Sturdza în broşura Germania, România 
şi Principele Carol de Hohenzollern, publicată sub pseudonim, în 
germană, la Praga în 18752. Maiorescu se ocupă de această broșură 
în studiul Asupra broșurei „Germania, România şi Principele Carol 
de Hohenzollern“, tipărită la lași în 18755. În discursul de faţă, 
transcrie o parte din această broșură. 

Redăm în această notă, integral, textul studiului maiorescian: 


„Românul din 8 și 9 octomvrie a. c. publică traducerea unui 
articul apărut în jurnalul german Politik din Praga și scos apoi ca 
broșură sub titlul Germania, România și principele Carol de 
Hohenzollern, semnat Erdmann de Hahn. 

Rezumăm mai întâi, cu propriele cuvinte ale dlui de Hahn, 
obiectul și tendinţa publicaţiunii sale. 

„Când principele Carol de Hohenzollern se urcă pe tronul 
României, oricine era convins că de aci înainte va prinde rădăcini 
în țară cultura germană, sinceritatea germană și simțul german pentru 
datoria, sciinţa și arta germană.“ 

„De la urcarea principelui Carol pe tronul României sunt acum 
zece ani trecuţi. Cum stau acum acele speranţe? Cum s-a probat 


1 Spionul prussian sau Principele Carol de Hohenzollern, domn al 
României, de Iordache Vulpescu. 

2 Deutschland, Rumänen und Fürst Karl von Hohenzollern. Von 
Erdmann von Hahn. Prag, Buchdruckerei des W. Nagel, 1875. 

3 [Titu Maiorescu], Asupra broșurei „Germania, România şi 
Principele Carol de Hohenzollern“, lași, Editura autorului, 1875. 

influința germană? Mai este Germania tot atât de bine primită ca 
acum 29 de ani?“ 

„Oricine va observa cu inteliginţă cele ce se petrec în România, 
trebue să mărturisească că din acele speranţe nici măcar una nu s-a 
împlinit, și că influinţa germană asupra poporului român s-a nimicit 
cu desăvârşire.“ 

„De unde vine această schimbare?“ 

„De s-ar imputa românilor cât de multe pe drept sau nedrept, 
trebue să li se recunoască că nu ei singuri sunt vinovaţi de trista lor 
situațiune, ci că mai mult sunt responsabile relele apucături ale 
principelui Carol în prima linie.“ 

Această acuzare dnul de Hahn o întemeiază pe două argumente: 

1) Reaoa administrare în general, îndeosebi însă reaoa 
administrare a finanţelor de la 1871 încoace. Căci: 

„Numai comparând cifrele nouelor contribuţiuni încasate în cei 
din urmă 5 ani și nouele împrumuturi cu cererile în plus pentru 
chiăltuelile necesarii statului, își poate face cineva o ideiă de risipa 
banilor publici... În aceşti ani din urmă s-au încasat de administraţia 
financelor franci 138,253,396 sau anuale 27,650,679, afară de 
veniturile regulate de mai-nainte.“ 

„Chiăltuelile necesarii în plus au fost cerute de garanția dobânzilor 
pentru nouele linii în suma de 57,000 franci, iar restul de 82 milioane 
francă în acești ani a zburat în aer.“ 

2) A doua imputare este menţinerea ministeriului Lascar Catargi 
de la 1871 până acum. Căci, cităm irăși textual: 

„Principele Carol totuși ar putea găsi în România bărbaţi a căror 
onestitate și spirit de dreptate este atât de înalt, ca în orișicare altă 
țară; vezi bine însă că acești omeni nu se vor lăsa bucuros a se 
întrebuința la intrige și cabale, ci ar solicita oconomii și dreptate și 
vor arunca afară înșelătoriele grandioase...“ 

„Și acea grea situațiune a finanțelor statului nu-i este necunoscută 
principelui Carol. Deja în anul 1870, ministrul de finance de pe 
atunci, printr-un raport oficial, a cerut d-a nu se mai face datorii; a 
arătat România ca pe cel mai dator stat din Europa și a susținut pe 
baza celor mai clare date statistice că contribuţiunile directe și indirecte 
nu se vor mai putea urca fără a periclita buna stare a poporului.“ 

„Cine a ascultat însă această înştiinţare de toate zilele, care cerea 
economie în chieltuelile statului și crutarea creditului statului ș-a 
contribuabililor?“ 

„Principele Carol e încongiurat d-uă înrudire între oamenii cei 
mai necinstiţi şi mai pătaţi. El a căzut în mânele unei camarile, care 
exploateză statul fără rușine.“ 

Acesta este în rezumat cuprinsul broşurei dlui Erdman de Hahn. 

Noi din contră vom arăta în rândurile următoare că puntul D-sale 
de plecare este greşit și că expunerea D-sale financiară dovedește sau 
necunoştință de cauză, sau o ascundere intenționată a adevărului. 

Și mai întâi puntul de plecare al dlui Hahn este greșit. 

„Când principele Carol de Hohenzollern se urcă pe tronul 
României, oricine era convis că de aci înainte va prinde rădăcini în 
țară, cultura germană, sinceritatea germană, și simţul german pentru 
datoria, ştiinţa și arta germană. 

Aceasta nu este și nu poate fi adevărat. Nici un popor nu renunță 
de bună voia la propria sa dezvoltare națională. Dacă prin acele 
cuvinte vrea să se zică în genere, că un popor doreşte, ca principele 
său să aibă simţimântul de datorie, sinceritate etc. atunci lucrul e 
de la sine înteles, și e numai o platitudine literară de a-l mai menționa 
ca ceva deosebit. Onest şi sincer avea să fie principele străin în orice 
caz, şi dacă era comitele de Flandra, primul ales al națiunei, sau dacă 
ar fi fost un prinţ englez ori francez. Căci onestitatea, sinceritatea 
şi ştiinţa nu sunt privilegiul exclusiv al germanilor. Însă cât pentru 
cultura și arta special germană, întrucât este germană în deosebire 
de alte naţiuni, pe aceste nu a putut trece nici unui român cu mintea 
sănătoasă prin cap de a le introduce în România. Nici un popor, 
dacă voiește a mai trăi ca un popor independent, nu poate abdica 
la cultura şi la arta sa proprie naţională. Dacă sensul chimării 
principelui Carol din ilustra familie germană Hohenzollern ar fi fost 
pentru noi românii de a introduce la noi arta, știința și cultura 
germană, atunci am fi dat în mâna noului principe puterea despotică 
de a întocmi țara noastră cu depărtarea elementelor naţionale, i-am 
fi dat putinţa de a introduce o întinsă colonizare germană. Departe 
însă de a fi voit românii acesta, ei au cerut, ca cel dintâi act al 
principelui Carol în zioa sosirei sale în capitală, jurământul 
sacramental pe o constituţiune, care garantând ca una din cele mai 
liberale, libertatea presei, a învățământului și a întrunirilor, 

deschidea calea la putere tuturor elementelor naţionale și cuprindea 
în primele sale articole oprirea oricărui fel de colonizări. 

Și fiindcă se discută din nou împrejurările sub care s-a făcut 
alegerea unul principe străin pe tronul României, e bine să nu 
falsificăm perspectiva trecutului prin trebuinţele cauzei unei partizi 
politice de stranie coloratură, ci să ne reînfățișăm lucrurile așa cum 
au fost atunci. Un mijloc sigur pentru aceasta este reproducerea 
textuală a cuvintelor prin care se arătau aspirările românilor în acel 
timp. Cităm dar din jurnalul Românul de la 13 aprilie 1866, dinaintea 
venirii principelui Carol, următorul pasagiu dintr-un discurs 
public, care formula programul clubului national unionist din Iași 
şi care prin reproducerea sa în Românul arăta că este conform și cu 
ideile de pe atunci ale acestei foi. 

„Principele străin din orice familie suverană a Europei știe că un 
stat nu poate trăi decât prin cea mai largă desvoltare a elementelor 
indigene, atât a industriei naţionale, cât și a literaturei, a artelor și a 
sciinței naţionale. Pentru el comerciul, instrucțiunea poporului, limba 
şi istoria română vor fi condițiuni de viață, cărora le va da cel mai 
puternic impuls din primul an al domniei sale. — Știm bine, că și toţi 
prinții noștri indigeni au aceleași cuvinte în gură, toți strigă sciință 
și arte; și cine ar avea fruntea să zică pe faţă: nu voesc cultura poporului! 
însă la ai noștri aceste sunt declamări fără simțimânt, fără profundă 
convingere despre valoarea factorilor intelectuali într-un popor. 

Tocmai aci este diferența cea mare: Ideile practice de viaţa statului 
nu se pot dobândi de ocasiune și din cărți; ele trebue să fie astfel de 
înrădăcinate din prima copilăria prin zilnica esperiență, încât să fi 
intrat în sucul și în sângele omului și acesta nici să-și poată măcar 
închipui o viață fără perpetua lor înfăptuire.“ 

Așadar de cultura germană, de arta germană nu era vorba la 
chemarea principelui Carol pe tronul României, și toată concluziunea 
ce d-nul de Hahn o trage din acest argument în contra principelui 
este o sofismă. Dacă Imperiul German este sau nu este mai bine văzut 
în România după venirea principelui Carol, e o chestie cu totul 
secundară. Interesul statului român e de a trăi în pace cu toate Puterile 
Garante, păstrându-și intacte drepturile sale de stat. O intimitate 
specială între guvernele deosebitelor state se poate întâmpla când 
într-o parte când într-alta, după cum se schimbă constelațiunea 
politică a momentului. În toate aceste însă este evident că 

Principele României va căuta exclusiv interesele statului său român, 
și în această căutare se va întâmpla ca uneori să se apropie sau să se 
depărteze de Germania sau de Franţa, de Austria sau de Rusia; totul 
este, ca interesul statului să fie garantat. A face dar principelui Carol 
imputări, că sub a sa domnie s-au perdut simpatiele românilor pentru 
Prusia, este o accentuare nepotrivită a unui moment de mai puțină 
însemnătate, față cu care nici nu ne mai dăm osteneala de a constata, 
dacă acea afirmare este exactă sau nu. 

Alta era situaţiunea țării la suirea principelui Carol pe tron, și 
altele erau așteptările românilor atunci. Este poate oportun să ni le 
reamintim și să le aprețiăm cu dreptate. De la Divanul ad-hoc încoace 
dorinţa tuturor bărbaților noştri luminaţi era formulată în trei punturi: 

Întăi: Unirea, 

Al doilea: Autonomia internă cu sistem constituţional, 

Al treilea: Principe străin dintr-o casă suverană a Europei. 


Primele două dorinţe s-au realizat sub domnia lui Alexandru loan 
Cuza. 

Principele străin dintr-o casă suverană a Europei însă s-a introdus 
în România cu Carol de Hohenzollern la 1866. 

Care a fost motivul propriu al acestei cereri a Divanului ad-hoc 
şi apoi a răsturnării principelui Cuza și a alegerii principelui Carol: 

Motivul propriu a fost instinctul de conservare al statului român. 
Trista icoană a perpetuelor schimbări de domnie și a demoralizării 
generale ce o produceau în țară, trebuia să fie odată ștearsă din mintea 
românilor, dacă ei voiau să aibă un viitor asigurat. lar dinastia însăși 
trebuia să fie dintr-o casă suverană a Europei pentru a inspira prin 
prestigiul ei destul respect, încât România să nu mal serve puterilor 
celor mari ale continentului drept simplu obiect de compensație 
pentru toate combinările lor teritoriale, ca un pământ fără suflete, 
care s-ar fi putut nimici în independenţa sa și alipi cu o egală ușurință 
când de un stat când de altul. 

Această cerință capitală a României, singura ce se putea adresa 
unui principe străin în deosebire de un principe indigen, a împlinit-o 
oare Carol i de Hohenzollern? 

Fără îndoială, da! 

Intrigele competitorilor la domnie au încetat, adecă au încetat 
de a fi încercări serioase, pentru a trece în rangul unor curiozități 

individuale, dacă nu inocente, dar în orice caz inofensive. lar cât 
pentru aruncarea României drept bucată brută de compensație în 
teritoriul unui stat străin, de această înjosire nu a mai fost vorba din 
momentul suirei principelui Carol pe tronul României. Și cât de 
însemnat este acest câștig al României pentru toată existența ei 
politică, s-a știut totdeauna de oamenii politici, se știe astăzi îndeosebi 
din revelarea tuturor împrejurărilor așa de complicate ale anului 1866. 
Ne mirăm numai, de ce d. Erdmann de Hahn o ignoră. Căci a trecut 
deja în domeniul istoriei cunoscuta depeșe a dlui Nigra, ambasadorul 
Italiei pe lângă Napoleon III, cătră ministrul său La Marmora din 
1 martie 1866. În această depeșe Nigra arată preschimbarea de idei 
între Guvernul italian și cel francez relativă la anexarea României 
cătră Austria în compensare pentru Veneţia, care atunci era încă 
austriacă și forma un punt cardinal în politica napoleoniană. Se expun 
acolo avantagele ce această soluţiune ar fi avut pentru Francia și 
pentru Englitera, care amândouă ar fi văzut astfel îndeplinite scopurile 
resbelelor din Crimeea și din Italia. Se arată și impresia produsă asupra 
împăratulul Napoleon HI prin această idee. Din norocire în mai 
1866, înaintea resbelulul între Prusia, Italia și Austria, portița, prin 
care intrau și ieșeau asemenea combinaţii, a fost pentru totdeauna 
închisă. De țara, pe al cărei tron şedea principele Carol de Hohenzollern, 
nu se mai putea dispune prin simple combinaţii diplomatice. 
lacă serviciul eminent, salvator ce l-a adus României politica 
germană a familiei Hohenzollern în momentul cel mai grav pentru chiar 
existența ei. Acest serviciu a râmas de atunci câștigat României și este 
permanent pentru existența ei ca stat în fiecare zi, și este permanent și 
mai ales de primă însemnătate astăzi, când criza orientală a izbucnit 
din nou și pare a fi împinsă spre o soluţiune definitivă. Faţă cu acest 
fapt de vitală importanță, întămplătoarele înţelegeri sau neânrelegeri 
între guvernul prusian și guvernul român pentru cutare sau cutare 
întreprinderi industriale, cutare sau cutare fapt izolat devine o chestie 
secundară și ne pare cam ușor din partea dlui de Hahn de a se speria 
atât de mult de gradul termometrului simpatielor prusiene în România. 
Stabilind acest punt, să vedem cum stă cu ceailaltă acuzare a 
broșurei în contra administrației financiare și în contra menţinerii 
ministerului L. Catargi. Odată sistemul constituţional introdus în 
România pe o bază de liberalism foarte largă, datoria principelui Carol 

era de a lăsa liberă mişcarea partidelor şi de a da tutulor grupărilor 
constituţionale ocazia de a ajunge la putere. Rolul lui constituţional 
era deocamdată numai de a nu împedica nici una din ideile cele bune 
ce partida guvernamentală, fie de orice colore politică ar fi fost, i le 
prezenta sub forma de legi sau regulamente. Căci aceasta este de la 
sine învederat, că o ţară nu se poate guverna constituțional decât în 
limitele proprielor sale puteri de cultură, și dacă România în decurs 
de 10 ani a făcut atâta progres cât a făcut și nu a făcur mai mult 
nici mai puţin, aceasta dovedește gradul de dezvoltare propriu al 
poporului nostru. Acesta însă nu se poate niciodată schimba printr-un 
prinț constituţional, și este încă o controversă, dacă se poate schimba 
printr-un prinț despotic. Nimeni însă nu a susținut și nu poate 
susţine, că principele Carol a împedicat pe vreunul din numeroasele 
sale ministerie de a realiza legile bune ce le-ar fi propus sau că a 
împiedicar pe vreo partidă de a ajunge la putere. Toţi bărbaţii de 
stat ai României, atât cei însemnați, cât și unii foarte puţin însemnați, 
au avut ocazia liber deschisă de a guverna țara lor. Cum au guvernat-o, 
aceasta priveşte responsabilitatea lor ministerială, și anume 
responsabilitatea, nu ca o frază constituţională, ci responsabilitatea 
proprie şi întreagă în toată puterea cuvântului. Căci Principele era 
încă străin, ei însă erau fiii tării și trebuiau să cunoască păsurile ei. 

După un șir de multe și prea multe schimbări de guverne, care 
au fost adese motivate de funeste ambiţii personale și care în decurs 
de cinci ani au împiedicat România de a avea fie măcar elementele 
unei administrații regulate, a ajuns ministeriul L. Catargi la putere 
în momente grele pentru statul român. Fără a se aluneca spre ideea 
de schimbarea Constituţiunii, care se agita pe atunci, păstrând și 
observând în întregimea lui pactul fundamental al statului, prin 
alegeri făcute ca și în trecut, ministeriul L. Catargi s-a aflat în fara 
unei Camere și a unui Senat, expresiuni constituţionale ale țărei, care 
i-au arătat încredere şi i-au permis a sta la putere tot timpul de la 
'71 pănă acum. 

D. Erdmann de Hahn laudă alţi oameni onești, care ar fi în ţară, 
și citează pe unul îndeosebi, pe ministrul de finanţe de la '71, care 
era d. Dimitrie Sturdza, sub ministerul loan Ghica. La aceasta 
respundem că domnul D. Sturdza nu are decât a dobândi 
majoritatea unei Camere, precum o avusese la finele anului 1870, 

pentru a ajunge din nou la guvern. Frumoasele idei ale D-sale despre 
economii şi echilibru de budget ne pare rău că nu le-a realizat atunci, 
când era la guvern. Dar timpul nu este încă pierdut, și noi am fi 
fericiţi, când l-am vedea vreodată manifestându-se cu bunele D-sale 
concepţiuni într-o realitate mai eficace, decât un simplu raport pe 
hârtie sau un articol și mai simplu în Prager Politik. 

De altmintrelea, dacă este vreun rezultat bun de constatat prin 
stabilitatea guvernului actual, este tocmai o ordine financiară, de care 
nu se bucurase statul în tot timpul de mai nainte, şi meritul dlui 
Mavrogheni, care a administrat până la 1875, nu va putea fi tăgăduit 
de nici un om nepărtinitor. Cifrele date în broşura dlui de Hahn 
sunt neexacte prin lipsa unor indicări esenţiale și prin o falșă grupare. 
Să restabilim lucrul în exactitatea lui. 

În ceea ce privește datoria publică, după însuși de Hahn, de la 
1861 până la 1866 s-a contractat suma de 77.502.344 lei (23 
milioane drumul de fier București-Giurgiu și podurile de fier și 54 
milioane împrumutul Stern și Oppenheim). De la 1867 până la 1871 
s-a contractat 377. 880.000 (51.650.000 calea ferată Irzcani-lași- 
Roman. — 248.130.000 calea ferată Roman-Verciorova și 78.000.000 
Împrumutul Domenial). De la 1871 până la 1875 s-a contractat 
58.370.215 (3.770.215 calea ferată Iași-Ungheni. — 10.000.00 Casei 
de Depuneri pentru rezolvarea incidentului cu acționarii căii ferate 
Roman-Verciorova și 44.600.000 lei împrumutul în rentă). 

Lăsând datoriile provenite din căile ferate ne rămân împrumuturi 
făcute pentru acoperirea deficirelor budgetare pentru primul period 
de cinci ani (1861-1866) 54 milioane lei. Pentru al doilea period 
de cinci ani (1866-1871) 78 milioane lei și pentru al treilea period 
de cinci ani (1871-1875) 44 milioane 600 mii lei. 

În ceea ce priveşte sarcinele anuale rezultate din trei perioade 
pentru căile ferate şi împrumuturi sunt: 


Din periodul 1861-1866: 


Calea ferată București- Giurgiu... ....... 2.010.000 
Podurile de fier... 1.443.274 
Împrumutul Stern... a „aa 2.111.983 
Împrumutul Oppenheim....... ii. 3.163.778 

8,729,035 


NOTE ȘI COMENTARII 1047 


Din periodul 1866-1871: 


Calea ferată Itzcani-lași-Roman... ....... 3.881.250 

Calea ferată Roman-Verciorova... ....... 18.609.750 

Împrumutul Domenial........... ......'8.000.000.30 
491.000 


Din periodul 1871-1875: 
Calea ferată Iași-Ungheni... ............ 452.425 
Pentru rezolvarea incidentului construcțiunii căi ferate 
Roman-Verciorova (suma împrumutată de la Cassa de Depuneri) 
procente. e ema 700.000 
Împrumurul de 44.600.000 în rentă 


3.382.425 
Așadar perioadele 1861-1871 a lăsat fără noi resurse sarcini de 


39.120.035. 


Nouele impozite create pentru acoperirea acestor sarcine, după 


produsul lor real pe 1874, sunt: 


2 la % adaos la impozitul fonciar ............. 2.019.336 
Monopolul Tutunului .. eee 3.010.000 
Timbru și Înregistrare... n... 4.461.647 
Licenţele asupra drept. de a vinde blut. spirt. ... 7.372.656 
Adaos la taxa fabricaţiunii spirtoaselor ......... 402.000 
Excedent de venituri de la căile ferate concedate ... 4.121.806 

Total... 26.387.445 


Fără a mai constata că prin aceste noui impozite s-a desființat altele, 
precum taxele judecătorești, taxele asupra tutunului și altele, din cifrele 
ce preced rezultă că în periodul 1871-1875 s-a creat noui impozite 
în sumă de 26.387.445 pentru sarcini moştenite din perioadele 
anterioare în sumă de 39.120.025. l 

Sarcinele moştenite fiind cu 12.732.590 lei pe fiecare an mai mari 
decât resursele create, admitând că s-ar fi menţinut vechile cheltuieli 
în vechile resurse și că s-ar fi continuat cu același sistem de administrare, 
ar fi trebuit să rezulte pentru periodul 1871-1875 o datorie nouă de 
63.662.950 lei efectiv, adică de 5 ori 12.732.590 fără a compta 

procente. — Din norocire însă pentru ţară, administrarea averei publice 
n-a fost tot aceiaşi. 

Prin ordinea ce din zi în zi s-a introdus în comptabilitatea publică 
şi în administrarea tutulor serviciilor care produc un venit statului, prin 
un control mai minuţios și mai sever, prin o supraveghere mai activă 
şi mai circumspectă, cu mai puţin lux și cu mai multă prudență peste 
tot și În toate în loc de o datorie de 63.663.950 lei efectiv din periodul 
1871-1875 n-a rezultat decât o datorie de 29.000.000 lei efectiv din 
44.600.000 lei nominal valoarea titlurilor de rentă emise în acest an. 

O datorie de 29 milioane în loc de 63 milioane acesta este unul 
din rezultatele adevărate al administraţiunii țării în periodul din urmă 
1871-1875. 

În ceea ce priveşte însă speriarea dlui de Hahn de cifrele cele 
crescânde ale budgetului cheltuelelor de la 1866 încoace, aceasta, dacă 
nu va fi simulată, ne pare a dovedi prea puţină reflecţie politică. 
Intrebarea hotărâtoare pentru cheltuelele unui stat nu este sporirea 
lor, ci este întrebuinţarea lor. 

Toată lumea vorbea de necesitatea dezvoltării economice a 
României. Putea aceasta să se facă fără o modificare simțită în 
budgerul statului? 

Dacă însă examinăm cheltuelele de la 1866 încoace vedem după 
lista anuităţilor alcătuită mai sus, că din 33.873.425 aproape 24 
milioane sunt anuităţi pentru cheltueli de-a dreptul productive, 
pentru drumuri de fier. Și din cele 10 milioane și 230 mii de cheltucli 
care mai râmân, o mare parte (pusă în împrumutul domenial) a fost 
pentru stingerea datoriei flotante râmase de la 1866. Cealaltă însă 
răspunde la îmbunătățirile făcute de atunci încoace în administrarea 
intereselor publice, îndeosebi în armată. 

Dar o asemenea expunere de cifre are în toate dezbaterile și 
controversele politice dezavantagiul cel mare, că nu este cetită cu 
luare-aminte și nu este bine înțeleasă decât de oameni speciali. 
Publicul cel mare al cetitorilor de jurnale și broșuri este ușor de indus 
în eroare cu grupări de cifre meșteșugite. Să relevăm dar alte fapte 

de o evidenţă oarecum populară, care se pot constata de toţi și care 
pun în deplină lumină progresul administrării finanțelor române. 

Numai ingratitudinea vieții politice în genere poate explica, cum 
de nu s-a relevat mai de demult următorul merit al ministeriului 
Catargi, îndeosebi al ministrului de finante Mavrogheni: Pentru 
prima oară sub acest ministeriu onoarea iscăliturei guvernului în 
materie finanțiară a fost totdeauna respectată, mandatul a devenit 
un adevărat ordin de plată, care se realizează, iar nu o aranjare pe 
alt timp într-un haos finanțiar lipsit de siguranță. Ce însemnează 
aceasta, și cum de-abia sub ministeriul Catargi s-a îndeplinit una 
din așteptările de căpetenie ale țărei, nu putem mai bine dovedi, decât 
iarăşi prin citarea unui pasagiu din acel număr al Românului de la 
13 aprilie 1866, dinaintea venirii principelui Carol. 

„Principele străin ne va aduce credit şi va pune ordine în finanțe. 
Supt credit şi ordine nu este de înţeles vreo sistemă nouă de economie 
politică; ci deocamdată cea mai vulgară regulă în gospodăria statului: 
adică respectarea mandatului, plătirea lui legală în 24 ore de la 
prezintare, retribuirea exactă la zi întâi a lunei a tutor funcţionarilor, 
a tutor pensiunelor, solvirea regulată a banilor de întreţinere. 

În orice stat apusean, fie cel mai zdruncinat în finanțele sale, se 
plătesc cu cea mai mare stricteță toate serviciile fără exceptiune. 
Austria este un stat model în privinta relelor finanţe; cu toate acestea: 
unde a trecut vreo zi întâi a lunei chiar în acest stat, fără ca toţi 
funcționarii şi toare serviciile să fi fost plătite regulat pe lună înainte? 
În Austria, în Francia, în Prusia, în Italia, în Englitera, pretutindenea 
onoarea mandatului emanat de la guvern a fost și a rămas intactă şi 
cea mai mare siguranță posibilă. Dacă în aceste state sunt discuţiuni 
budgetare, acelea nu se refer la menţionatrele condițiuni elementare, 
fără cari nici nu poate exista un stat; ele se refer la cestiuni de înaltă 
politică, la cestinui de sisteme defensive şi ofensive, a producţiunilor 
artistice și stiintifice, etc. De toate aceste nu este încă vorba la noi: 
nouă ne trebue pănea de toate zilele; nouă ne trebue să vedem odată 
ziua mult așteptată în care funcționarii, pensionarii și pensionarele 
sermane să nu mai aibă trebuinta a se umili pe la casierie, priimind 
banii lor d-abia după trei, patru, și chiar zece luni, şi, și atunci ca 

din graţia casierului, pare că i-ar fi dat din averea lui privată... Pe 
când cel mai de rând evreu dacă nu-și plătește polira la termin, dacă 
nu-și onorează iscălitura cum se zice cu drept cuvânt, este scos cu 

rușine din numărul neguțătorilor de omenie, Prinţul indigen ne-a 
învăţat a vede semnătura guvern ului său degradată, plata mandatului 
său refuzată la propriele sale casierii, onoarea statului său târâtă mai 
jos decât onoarea celui mai de rând neguţător jidan: bancruta cea 
mai completă, mărită numai prin insolența de a o ignora.“ 

Astăzi lucrurile s-au schimbat: cea dintâi ordine în finanţe este 
introdusă. Ea este meritul incontestabil al ministeriului Catargi. Și 
să ne fie permis a întreba, pentru ce lăudatul ministeriu al dlui de 
Hahn nu a introdus el acea elementară gospodărie în casele statului? 
şi pentru ce nu a introdus-o nici un ministeriu de mai nainte, deși 
numai de la introducerea unei asemenea gospodării poate în genere 
să fie vorba de o administrare financiară? 

Răspunsul este ușor de dat: la vorbă se pricep mulți, la treabă 
însă s-au priceput puţini ca ministrul de finanțe al ministeriului 
Catargiu, și stabilitatea guvernului a înlesnit lucrarea finanţiarului. 

Al doilea fapt de o evidență populară, și totdeodată o răsplată 
pentru prudenta conducere a finanțelor noastre, este favorabila plasare 
a primei rente române la Paris, scăderea frapantă a dobănzei de la 
cifra de cămătar a împrumuturilor orientale spre o cifră care face 
onoare creditului României ca stat de cultură apuseană. Credem că 
este aici locul a întreba, cum împacă d. de Hahn aprecierile D-sale 
asupra administrării statului român cu prima rentă a acestui stat 
introdusă la bursa Franţei? 

Atât pentru finante, care tocmai sunt la rândul lor una din explicările 
principale pentru stabilitatea ministeriulul de la '71 încoace, adecă pentru 
încrederea Domnitorului și a Corpurilor Legiuitore în el. 

Dar aci d. de Hahn contestă legitimitatea Camerei și a Senatului, 
pretinzând că alegerile nu au dat un rezultat adevărat și că 
reprezentarea constituțională a țărei nu este adevărata ei expresiune. 

Toţi politicii cu minte ştiu, cât este de alunecos acest teren de 
contestare. Totdeauna cei învinși în alegeri, cei rămași în minoritate, 
sunt plecați a-și închipui, că majoritatea victorioasă în contra lor nu 

este expresia țărei. Dar totdeauna, unde a fost maturitate politici, 
asemenea aplecări au trebuit să se ascundă dacă nu voiau a periclita 
existenţa legală a statului. Precum în procesurile private res judicata 
pro veritate habetur și fără acest princip nici nu ar exista justiţie, tot 

aşa în politica generală Camera constituită este adevârata expresie a 
ţărei pentru timpul constituirii ei şi fără acest principiu nici nu ar 
exista stat constituţional. Îndeosebi în alegerile de deputati și senatori 
făcute sub ministeriul L. Catargi, atât în cele de la 1871 cât şi în 
cele din urmă de la 1875, s-au păzit toate prescrierile Costituţiunei, 
așa-numitele paladiuri ale libertății. Listele electorale s-au alcătuit 
de primării; cine n-a fost multumit de primăriit, a putut apela la 
tribunale; cine le-a crezut pe acestea influentate, a putut recurge la 
Curtea de Casațiune, care fiind inamovibilă a fost totdeauna în afară 
de influința guvernelor. După liste electorale astfel alcătuite s-au ales 
deputaţii și senatorii. Toate libertăţile publice ale Constituţiunii au 
fost respectate. Nici o întrunire publică electorală nu a fost oprită, 
nici un jurnal nu a fost împedecat de a spune ce a voit, de a insulta 
guvernul și de a-şi recomanda candidații săi. Sub asemenea auspicii 
legale au ieşit din urnele electorale senatorii și deputaţii de la 1871 
încoace. 

Şi cu toate aceste ei nu sunt adevărata expresie a țărei? Dar dacă 
nici prin primării, nici prin tribunale, nici prin Curtea de 
Casaţiune, nici prin presa liberă, nici prin libere întruniri nu s-a putut 
dobândi adevărata expresie a țărei, se va putea ca oare dobândi prin 
articolul dlui Erdmann de Hah din Prager Politik? 

Să fim cel puţin consecuenți în deducţiunile noastre. Dacă ceea 
ce pretinde d. de Hahn și împreună cu D-sa mica parte a opoziţiunii 
noastre sistematice, este adevărat, atunci concluziunea neapărată este 
aceasta: Constituţiunea elaborată la 1866 trebue răsturnată, fie prin 
reforma ei legală, fie prin lovitură de stat; căci ea s-a dovedit incapabilă 
de a produce sau a menținea un sistem adevărat reprezentativ. 

Dar presupuind că ar fi așa, vrea d. de Hahn să impute principelui 
Carol, pentru ce nu a lovit el Constituţiunea pe care a jurat-o la 1866? 
sau să acuze ministerul L. Catargi, pentru ce nu a rupt el pactul 
fondamental al statului? Schimbarea Constituţiunii, dacă va fi 
vreodată la ordinea zilei, va trebui să se îndeplinescă prin o lucrare 
pacinică de jos în sus, iar nu prin apel la violența de sus în jos. Pe 
câră vreme însă trăim sub regimul Constituțiunii de astăzi, 
ministeriul L. Catargi a funcţionat și funcţionează în mod regulat, 
poziţia lui constituţională e corectă. 

Însă d. de Hahn mai atinge și altă coardă. D-sa găsește că 
administraţia en detail a acestui ministeriu este rea și citează drept 
dovadă numele unui prefect, numele unui inspector de drum de fier 
şi numele unui delapidator de bani publici, care după D-sa nu este 
destul de energic urmărit de justiţe. A intra pe acest teren de discuţie 
cu D-sa, ne-ar părea prea puțin serios, fiindcă n-ar aduce nici un 
folos în lămurirea discuțiunii. Căci presupuind că am fi dovedit de 
falsă afirmarea D-sale asupra acelor trei cazuri, sau presupuind că, 
din contră afirmarea D-sale asupra acelor trei cazuri s-ar fi dovedit 
de adevărată, ce poate proba aceasta în privința administraţiei unui 
stat întreg cu toată suma colosală de cazuri izolate ale ei? Că într-o 
asemenea administrare lucrări bune și lucrări rele sunt totdeauna 
amestecate, se înţelege de la sine, și întrebarea nu este dacă sunt și 
cazuri rele izolate (căci de aceste sunt, și sunt inevitabile în orice stat), 
ci întrebarea este, dacă majoritatea cazurilor este bună, și dacă e 
sănătoasă direcţia principală a fiecărei ramuri de administraţie. Pentru 
a da însă un râspuns la această întrebare, se cere un alt fel de studiu 
decât acela al unui articol de jurnale și poate un alt fel de om decât 
d. Erdmann de Hahn. De altminrrelea, este o procedere regulată a 
foilor de opozițiune sistematică de a releva câteva chestii izolate, și 
de a condamna apoi toată administraţia guvernului în urma criticei 
a unei părți neînsemnătoare a ei. Procederea este de mult cunoscută, 
însă e prea ieftină pentru a merita să fie luată în serios. 

Adevăratul inventariu al faptelor ministerului d. Catargi nu poate 
fi decât practic și complect, și cine vrea să-l cunoască, trebuie să studieze 
cu de-amănuntul decretele și raporturile ministerielor, precum și 
dezbaterile Corpurilor Legiuitoare. Se va vedea atunci, ce s-a făcut și cât 
s-a făcut sub ministerial L. Catargi în fiecare resort al administrării publice. 

O altă întrebare însă este dacă ministeriul L. Catargi a făcut destul 
în timpul funcționării lui? Dacă aceleași întreprinderi bune nu se 
puteau realiza mai iute și mai nemerit? Dacă nu se puteau stârpi mai 
multe rele? Dacă în gruparea politică a oamenilor publici din 
România nu s-ar găsi un alt ministeriu care să corespundă mai bine 
trebuinţelor reale ale țărei? 

Această întrebare într-un stat constituţional este totdeauna 
deschisă. Răspunsul ei însă nu se poate da de cel dintâi venit, ci se 

poate da numai de organele statului constituite pentru aceasta, Sigur 
este, că în zioa, în care răspunsul acelor organe nu ar mai fi favorabil 
ministeriului L. Catargi, acest ministeriu va abdica și va lăsa 
continuarea lucrării începute altor persoane, care să se bucure de 
încrederea Domnitorului şi a Corpurilor Legiuirore. 

Totul este numai ca această schimbare să se petreacă mod legal, 
în sânul a însuși acelor înalte organe ale statului. De la această legalitate 
atârnă valoarea, atârnă poate chiar existenta tărei constituite. 


Aceste aveam să le zicem ca întâmpinare la articolul dlui 
Erdmann de Hahn din Prager Politik. D-sa își termină lucrarea prin 
dorinta de a se lua în consideraţiune: „Avertismentele ce le dă un 
bărbat leal“. Dacă d. Erdmann de Hahn este în adevăr un bărbat 
leal, atunci va lua și D-sa în considerare aceste observări moderate 
la avertismentele D-sale mai puţin moderate. 

Dar dacă subt numele dlui Erdmann de Hahn s-ar ascunde alte 
persoane, dacă s-ar ascunde poate români, s-ar ascunde poate chiar 
vreunul sau altul din foștii miniștrii de la 1870 şi '71, care sunt 
singurii lăudaţi în articolul dlui de Hahn atunci am da unor bărbaţi, 
care aruncă insinuări în contra Prințului şi guvernului țării lor prin 
foi străine, un alt epitet decât epitetul de leal. Atunci însă și discuția 
ar trebui să înceteze. Căci orice discuţie presupune buna-credință 
şi un scop comun, spre care țintește, și care nu poate fi altul decât 


sincera aflare a adevărului.“ 


Căderea guvernului Lascar Catargi avea cauze economice, cum 
am arătat, între care și afacerea Strousberg; cu răscumpărarea 
concesionării căilor ferate şi presiunile lui Bismarck în favoarea 
concesionarilor și în dauna statului român. 

Un moment singular în viața politică din România îl constituie 
punerea sub acuzaţie a unui întreg, guvern. Se constituie o comisie 
parlamentară de anchetă, a cărei componenţă se schimbă, nu însă 
şi secretarul ei, G. Misail, despre care Maiorescu are cele mai rele 
păreri atât cu privire la activitatea sa literară, cât şi la conduita morală. 
Ancheta durează mai multe luni și rezultă de pe urma ei câteva dosare 
voluminoase. Situația este tragi-comică. Oameni politici ai țării: 
Lascăr Catargi, |. Em. Florescu, P. Mavrogheni, Al. Lahovari, 

V. Boerescu, N. Kretzulescu, G. Costaforu, P. P. Carp, Th. Rosetti, 
G. Gr. Cantacuzino și T. Maiorescu sunt chemaţi în faţa comisiei 
de anchetă prin Mandat de înfățișare! şi când nu se dă curs acestei 
chemării se apelează la forțele de ordine. Asemenea personalități 
politice sunt interogare de N. Fleva, D. Giani, Emil Costinescu şi 
G. Misail. Sunt nume întâlnite frecvent şi în publicistica eminesciană. 

Ancheta nu conducea la rezultatul sperat și intervine lon C. 
Brătianu, prim-ministru și șeful Partidului Liberal, din iniţiativa 
căruia fusese instituită, și cere să se „sfârșească odată cu această 
nenorocită chestiune“. 

Ancheta constitui încântarea publicului, ca în toate situaţiile de 
această natură și avu urmări neașteptate. Miniștrii conservatori puşi 
sub acuzaţie sunt aleși deputati și senatori. Între aceștia, și Maio- 
rescu la Colegiul I din Iași. 

Maiorescu întocmește un scenariu în care eroii sunt, alături de 
el, parlamentarii din vremea sa2. 


(p. 405) IV. SUB MINISTERUL IOAN BRĂTIANU. 
RĂZBOIUL ȘI PROCLAMAREA REGATULUI 
(24 iulie 1876 — 14 martie 1881) 


Publicat în „Convorbiri literare“, XXXI, nr. 10, 1 octombrie 
1897, p. 853-882; nr. 11, 1 noiembrie 1897, p. 1004-1035, 

În volum: Discursuri parlamentare, Il, p- 48-135; Btoria 
contemporană a României, p. 104-174. 


t Titu Maiorescu, Însemnări zilnice, |, p. 272-275. Comisia de 
anchetă și prezentarea lui la interogatoriu. 

2 Titu Maiorescu, Jurnal şi Epistolar. Vol. IX (sfârșitul lui aprilie 
1876-începutul lui ianuarie 1879). Ediţie îngrijită de Georgeta 
Rădulescu-Dulgheru. București, Editura Minerva, 1989, p. 33-35, Se 
prezintă aici scena înfățișării la comisia de anchetă, pentru care trimite 
Ja acest jurnal, atunci în manuscris; Însemnări zilnice, |, p. 258-259; 
Jurnal şi epistolar, IX, p. 21-22. Lista acuzațiilor aduse lui Maiorescu. 
Figurează și sumele acordate lui Eminescu și Slavici pentru a-și continua 
studiile universitare. 

Maiorescu își construieşte analiza pe două coordonate 
contrastante. Un prim tablou în care înfățișează campania armatei 
române în Războiul de independență. Asistăm la o expunere foarte 
documentată, însoţită de o schemă privind amplasamentele armatei 
române, atacurile împotriva pozitiilor otomane, comandanții dife- 
ritelor unităţi, cu numele și gradul lor în armată, fapte de arme pe 
care le săvârşesc și nu uită să arate că unii ofițeri se dovediră mai 
prejos de misiunea ce li se încredințase. Apelează și aici la note de 
subsol ca să completeze informaţia și arată că înlăturarea de la con- 
ducerea unităţilor militare se uită foarte repede, iar ofițerii respectivi 
obţin functii politice, inclusiv pe cea de miniștri. Exemplifică cu 
situaţia generalului G. Slăniceanu, nedestoinic pe frontul de luptă, 
este numit de I. C. Brătianu ministru de război în guvernul său. 

Maiorescu se oprește la momentele de cumpănă ale armatelor 
ruse și tipăreşte telegrama Marelui Duce Nicolae adresată principelui 
Carol, căreia i s-au dat diferite interpretări. În realitate, Marele Duce 
Nicolae îi cerea domnitorului României să treacă Dunărea spre a 
ușura situaţia armatei ruse la Plevna unde turcii masau noi trupe 
(„plus grandes masses à Plevna“). Desfășurarea evenimentelor va arăta 
că se vor da repetate asalturi cu mari pierderi din partea armatei 
române și a celei ruse până la cucerirea Plevnei. 

Un moment important îl constituie capitularea lui Osman Pașa, 
care se pregătea să-i predea sabia colonelului Cerchez, asistat de 
coloneii Arion şi Berindei. Ezită să o primească, ea trebuind să fie 
înmânată principelui Carol, comandantul armatei române. Sosiţi în 
urma ofiţerilor români, generalii ruși Ganetzki și Strukov îl somează 
să le predea sabia. Osman Pașa se supune, este luat prizonier Şi trimis 
în Rusia. Era o mărturie că rușii uitaseră, foarte repede, momentele 
de cumpănă din luptele de la sud de Dunăre. 

Evocării campaniei armatei române, pagină excelentă de istorie, 
îi contrapune situația din Parlamentul României. Deputaţii nu aveau 
altceva mai bun de făcut decât să treacă la verificarea noilor aleși, 
între care și Maiorescu. Alexandru Holban, membru o vreme al 
„Fracţiunii libere și independente“ din lași, prezintă Societatea 
„Junimea“, în ședința din 1 aprilie 1878, ca o „școală funestă“, iar 
pe Maiorescu, „fondatorul şi marele profet“ al acestei școli. De 
asemenea, criticul este atacat pentru faptul că publica în „Convorbiri 

literare“ în traducere lucrarea lui Schopenhauer, Aforisme asupra 
înțelepciunii în viața! Partidul Naţional Democratic şi Liberal avea 
datoria „să apere — arată Al. Holban — proprietatea, onoarea și 
castitarea familiei, patria“, iar nu „materialismul abjectului 
Schopenhauer, care propagă concubinajul, dreptul bărăii cu biciul, 
disprețul amorului de patrie și sentimentului de onoare“. Toate 
acestea sunt bune, completează Al. Holban, „la sălbatici, nu la noi“. 
Eminescu ia apărarea, nu atâta lui Maiorescu, cât mai ales lui 
Schopenhauer în trei articole: Contestarea alegerii dlui Maiorescu, 
Domnul Holban și Arthur Schopenhauer și [În afacerea Holban — 
Schopenhauer], publicate în „Timpul“ la 6 februarie, 9 și 11 aprilie 
18782. Eminescu demonstrează în primul articol că Al. Holban făcea 
dovadă de ignoranță când atribuia lui Schopenhauer opinii ale lui 
Max Stirner, pe adevăratul nume Johann Caspar Smidt (1806-1856), 
teolog care se ocupa și cu științele economice. „Sch [openhauer] știa 
carte — arată el —, asta e deosebirea între el și alții. El era în curentul 
ştiinţelor naturale, era fiziolog, era anatom și într-o viață lungă el 
totdeauna a căutat probe pentru teoriile sale idealiste în științele 
naturale. Dar faptul că Sch[openhauer] știe mai multă fiziologie decât 
mulți profesori de acest obiect nu-l preface încă într-un... abject 
materialist“. După acest elogiu al ținutei intelectuale a lui Schopenhauer, 
Eminescu ia apărarea filozofului său preferat împotriva acuzațiilor 
care i se aduceau. „Schopenhauer e unul din cei mai aprigi apărători 
ai proprietății — arată Eminescu —; castitatea o arată ca o virtute 
principală și ca temeiul familiei; sentimentul de patrie e-n ochii lui 
atât de mare încât în scara virtuților omenești sacrificarea pentru patrie 
e aproape de sfințenia deplină, de asceză“. Dacă susținea pedeapsa 
cu moartea o făcea încredințat că „cine e născut canalie și om de 
nimic, om de nimic și dușman omenirii rămâne totdeauna“. 
Asemenea aprecieri cu privire la cultura și filozofia lui 
Schopenhauer nu găsim, înainte de Eminescu, în cultura română. 


1 Titu Maiorescu, Opere II. Traduceri. Încercări literare, Bucureşti, 
Univers Enciclopedic, 2005, p. 255-460, 928—1066. 

2 M. Eminescu, Opere X. Publicistica, p. 43-46, 75-77, 479-480, 
501-502. 


rage 

Maiorescu trimite la două articole ale lui Eminescu, pe când în 
realitate sunt trei și găsea că urmările lor fură neașteptate. „De atunci 
încoace — arată Maiorescu în nota la discursul său — au dispărut din 
Parlamentul nostru discuţiile despre doctrinele filozofice“. Eminescu 
contribui la aceasta, cum arată Maiorescu, cu „neîntrecută virulență 
a stilului său“. 

Prezentările introductive pentru discursurile parlamentare ale lui 
Maiorescu tinute în Adunările leguitoare între 1876 şi 1881 pun în 
discuţie probleme de-o importanță aparte pentru istoria noastră 
natională. Avem în vedere hotărârea Adunării legiuitoare din 9 mai 
1877 când se declară independența faţă de Poarta Otomană şi hotărârile, 
pe de altă parte, ale Congresului de la Berlin din iunie-iulie 1 878, la 
lucrările căruia România nu este admisă și i se impun condiții pentru 
recunoaşterea independentei. Dezbaterile asupra acestor hotărâri vor 
ocupa lucrările Parlamentului român multă vreme de aici înainte. 

Maiorescu recunoaște că Ion C. Brătianu își asumase toată 
răspunderea pentru viitorul țării, după ce conservatorii fac declarația 
politică din 26 aprilie 1877, potrivit căreja nu mai făceau opoziție 
guvernului, odată cu încălcarea teritoriului ţării noastre de către 

armatele rusești. „Meritul lui Ioan Brătianu de a fi participat la război 
şi de a fi provocat proclamarea și recunoașterea Regatului, rămâne 
covârșitor. Numele său este pentru totdeauna împreunat cu cel mai 
mare eveniment al istoriei noastre contemporane“. 

Prin aceasta, Maiorescu dovedea că se putea situa mai presus de 
interesele și de luprele dintre partidele politice. 


Discursuri parlamentare 
(1876-1881) 


36 
(p. 461) ASUPRA LEGII COMUNALE 
(Şedinţa Camerei de la 16 mai 1878) 


Publicat în „Monitorul oficial“, nr. 108, 17/29 mai 1878, 
p. 2967-2970, 2976-2977, 


În volum: Discursuri parlamentare, I, p. 136-163. 

L C. Brătianu formează înainte de Congresul de la Berlin din 
iunie-iulie 1878, cum arată Maiorescu, cel „mai tare guvern liberal“. 
În Cameră nu intră decât trei deputaţi ai opoziţiei: T. Maiorescu, 
D. Donici şi Gr. Gâţă, cei din urmă lipsesc la această ședință. Se 
introduce pe ordinea de zi o problemă care să ocupe deputaţii într-un 
moment de incertitudine cu privire la hotărârile Congresului de la 
Berlin referitoare la țara noastră. Discuţiile se poartă în jurul 
chestiunii: centralizare — aristocrație sau descentralizare — democraţie. 
Maiorescu conchide că există „numai deosebirea între proprietatea 


teritorială şi neproprietate“!. 


37 
(p. 477) ANCHETA PARLAMENTARĂ 
LA POMÂRLA 
(Ședinta Camerei de la 20 mai 1878) 


Publicat în „Monitorul oficial“, nr. 112, 21 mai/2 iunie 1878, 
p. 3086. 
În volum: Discursuri parlamentare, Il, p. 164-167. 


Anastasie Bașotă, hatman, înființează pe moșia sa la Pomârla, 
lângă Dorohoi, o școală pentru săteni, în 1838, care nu știm cât timp 
a funcţionat. A lăsat și un testament, publicat în 18702. Organizarea 
Institutului „Anastasie Başotă“, ca școală normală pentru învățători 
aparţine lui Samson Bodnărescu. Este vizitat de I. Negruzzi, I. Slavici, 
Veronica Micle, prietenă cu soţia lui Samson Bodnărescu, și ea cu 
studii de pedagogie. Director al acestui institut, Samson Bodnărescu 
întreține cultul pentru Eminescu. Conduce Institutul „Anastasie 


1 Titu Maiorescu, Însemnări zilnice, 1, p- 293. Mentiune despre prima 
sa cuvântare în Parlament. 

? Testamentul defunctului Anastasie Başotă, lași, Tipografia H. Gâlner, 
1870. Pe copertă se specifică faptul că fusese „logofăt“ și „ministru“ în 
Moldova și fondase Institutul Gregorian din Iași și Institutul Academic 
de la Pomârla (Dorohoi). 

Bașotă“ până în 3 martie 1902, la încetarea din viaţă, fiind înmor- 
mântat la Pomârla. 

Samson Bodnărescu era membru al Societăţii „Junimea“ și 
ancheta ordonată de Gheorghe Chițu, ministru liberal, avea substrat 
politic. Maiorescu atrage atenţia că există un testament, care nu putea 
fi ignorat. 


38 şi 39 
(p. 480) CONTRIBUABILII 
ȘI ȘCOALELE ÎN COMUNĂ 
(Ședinţa Camerei de la 2 iunie 1878) 


Publicat în „Monitorul oficial“, nr. 122, 3/15 iunie 1878, 
p. 3349-3355. 
În volum: Discursuri parlamentare, |, p. 168-176. 


Maiorescu propune să se introducă în lege prevederea că școlile 
pot fi sustinute din veniturile mănăstirilor secularizate, ca și din banii 
Eforiei școlilor și „tezaurul“ de fonduri destinat de „strămoșii noștri 
pentru şcoli“. 


40 
(p. 488) TRACTATUL DE LA BERLIN 
(Şedinţa Camerei de la 28 septembrie 1878) 


Publicat în „Monitorul oficial“, nr. 220, 4/16 octombrie 1878, 
p. 5017-5023. 

În volum: Titu Maiorescu, Ministeriul Brătianu — Kogălniceanu 
şi Traciatul de la Berlin. Discurs rostit în ședința Camerei de la 30 
septembrie 1878. Iași, Tipografia Thill & Weiss, 1878, p. 5-17; Idem, 
Discursuri parlamentare, Il, p. 177-220. 


Tratatul de la Berlin din iunie-iulie 1878 impune României 
pentru recunoașterea independenţei retrocedarea către Imperiul țarist 
a celor trei județe din sudul Basarabiei: Cahul, Bolgrad și Ismail, 

revenirea la România a Dobrogei, cu Delta Dunării și Insula Serpilor 
şi emanciparea evreilor. Maiorescu prezintă oscilațiile guvernului 
liberal în activitatea sa diplomatică. Se declară pentru respectarea 
formelor constituționale în aplicarea hotărârilor forului internațional. 

Va consemna în jurnalul său impresia făcută de acest discurs: 
„Cuvântarea mea din Cameră asupra Tratatului de la Berlin și în 
contra ministerului Brătianu la 30 sept. ţinută de la ora 4-6 a făcut 
senzație și mi-a adus neîndoios succes din partea adversarilor. 
«Monitorul» despre aceasta. O public românește și franțuzeşte“!. 

Eminescu se referă la acest discurs într-un editorial [„Dacă 
aparențele nu amăgesc], publicat în „Timpul“ din 29 iunie 1879, 
în care polemizează cu „Românul“, cotidianul liberal. «Românul» — 
arată Eminescu — reproduce o parte din strălucitul într-adevăr discurs 
al dlui T. Maiorescu din şedinta de la 30 septembrie 1878“. Textul 
reprodus în „Românul“ care începe cu cuvintele: „Eu vă întreb: care 
va fi poziţiunea noastră“ şi sfârşeşte cu cuvintele: „în uniforma 
soldatului rus care ne stă pe teritoriul nostru“ îl integrează și Eminescu 
în editorialul său cu numeroase sublinieri? 


41 
(p. 514) NEAPLICAREA 
TRACTATULUI DE LA BERLIN 
SI PROGRAMUL MINISTERIAL 
(Sedinta Camerei de la 7 februarie 1879) 


Publicat în „Monitorul oficial“, nr. 30, 8/20 februarie 1879, 
p. 699-705; nr. 31, 9/21 februarie 1879, p. 743-744. 


În volum: Discursuri parlamentare, Il, p. 221-266. 


Analizează programul Partidului Liberal, fixat în 5 puncte la preluarea 
guvernării ţării în 1876, şi constată că nu fusese adus la îndeplinire. 
Ultima parte a discursului cu răspunsul pe care îl da lui I.C. Brătianu 


se publică în „Monitorul oficial“, cu titlul Rectificare (p. 743-744). 


1 Titu Maiorescu, Însemnări zilnice, 1, p. 317. 
2 M. Eminescu, Opere X. Publicistica, p. 284. 

42 
(p.541) ASUPRA CALITĂȚII DE ROMÂN 
A DLUI AL. DEGRE 
(Sedinta Camerei de la 19 februarie 1879) 


Publicat în „Monitorul oficial“, nr. 40, 20 februarie/4 martie 
1879, p. 1029-1030. 
În volum: Discursuri parlamentare, II, p. 267-271. 


Susține să i se recunoască lui Alexandru Degre, cu funcții impor- 
tante în stat, cetățenia română; invocă și situaţia sa, când i se contesta 
cerătenia română de aceeaşi „Fracțiune liberă și independentă“ din Iaşi. 


43 
(p. 544) ASUPRA DECLARĂRII DE REVIZUIRE 
(Şedinţa Camerei de la 24 februarie 1879) 


Publicat în „Monitorul oficial“, nr. 45, 25 februarie/9 martie 
1879, p. 1218-1220. 
În volum: Discursuri parlamentare, II, p. 272-287. 


Discuţii preliminare pentru modificarea Constituţiei, se obtine un 
consens pentru revizuirea articolului 7, care prevedea restricții în acordarea 
cetăţeniei române, ce se aplicau şi românilor din afara granitelor de atunci 
ale României. Maiorescu se pronunţă pentru eliminarea acestui articol 
din Constituţie, fără să se motiveze această măsură legislativă. 


44 
(p. 554) ASUPRA FINANŢELOR SUB CONSERVATORI 
(Sedinta Camerei de la 24 martie 1879) 


Publicat în „Monitorul oficial“, nr. 71, 27 martie/8 aprilie 1879, 
p. 7178-7180. 
În volum: Discursuri parlamentare, Îl, p. 207-303. 


Oratorul apără pe miniștrii de finanţe din guvernarea 
conservatoare: P. Mavrogheni, G. Cantacuzino, Th. Rosetti şi I. Strat 

împotriva atacurilor lui D. A. Sturdza, ministrul de finanţe în 
guvernarea liberală. 


45 
(p. 564) DESPRE PRIMUL APEL NOMINAL 
(Şedinţa Camerei de revizuire de la 22 mai 1879) 


Publicat în „Monitorul oficial“, nr. 115, 23 mai/4 iunie 1879, 
p. 2756. 
În volum: Discursuri parlamentare, Il, p. 304-311, 


Eminescu privește cu îngrijorare aceste discuţii preliminare la 
modificarea art. 7 din Constitutia noastră. „Leamă ne e dar și astăzi — 
scrie în editorialul [„De ceea ce ne temem... °], publicat în „Timpul“ 
din 27 mai 1879 — că asemenea o samă de advocaţi buni, cu darul 
vorbirii vor tranșa și cestiunea arzătoare a evreilor, care poate deveni 
cestiunea dezmoştenirii a poporului românesc, tot cu fraze 
umanitare și cu finețe de distincțiuni juridice, fără a se ţinea seamă 
nici de trecutul acestui popor, nici de lipsa lui de experiență şi de 
slăbiciunea lui economică, nici de lipsa lui de cultură“|. 

Maiorescu notează în jurnalul său „Grea epocă Eminescu“ şi 
adaugă: „Articol al lui în chestiunea evreiască în contra mea și după 
asta [eu] totuşi simpatie pentru el, poate mai puternică“2. 

Manolache (Emanoil) Morţun, care voia să ia locul lui N. Gane, 
era magistrat la Fălticeni și deputat liberal. 


46 
(p. 569) PENTRU AMÂNAREA DEZBATERILOR 
ASUPRA REVIZUIRII 
(Sedinta Camerei de revizuire de la 5 septembrie 1879) 


Publicat în „Monitorul oficial“, nr. 202, 6/18 septembrie 1879, 
p. 5779-5783. 


l| Ibidem, p. 260. 
2 Titu Maiorescu, Însemnări zilnice, I, p. 324. 

În volum: Discursuri parlamentare, |, p. 312-338. 


Se declară pentru modificarea art. 7 din Constituție, ca o hotărâre 
luată de Congresul de la Berlin, care trebuia pusă în aplicare spre a 
evita alte consecințe nefavorabile pentru țară. 


47 
(p. 586) CHESTIA EVREILOR ȘI ARTICOLUL 7. 
NECESITATEA INTERNAȚIONALĂ A REVIZUIRII 
(Şedinţa Camerei de revizuire de la 10 septembrie 1879) 


Publicat în „Monitorul oficial“, nr. 205, 11/23 septembrie 1879, 
p. 5890-5896. 

În volum: Titu Maiorescu, Chestia evreilor. Revizuirea art. 7 din 
Constitutie. Discurs rostit în ședința Camerei de la 10 septembrie 
1879, București, Stabilimentul Grafic Socec & Teclu, 1888, p. 5-32; 
Titu Maiorescu, Discursuri parlamentare, IL, p. 338-378. 


Expunere istorică privind chestiunea evreiască în legislația din 
România, cu referiri și la unele situaţii din alte țări. Aduce în discuţie 
și opiniile lui Bismarck în chestiunea evreiască, fapt important având 
în vedere că el prezidase Congresul de la Berlin. Maiorescu considera, 
cum arătase și mai înainte, că introducerea art. 7 în Constituţie a 
fost o greșală şi nu se putea să nu vină timpul să plătim pentru ea. 
Discuţiile care se purtau în Parlament aveau în vedere modalitatea 
acordării cetățeniei: pe categorii, pe liste, individual, cum susținea 
şi Eminescu, condiţia principală rămânea: „buna și voluntara primire 
a ţării“. Această condiție principală nu era acceptată de Alianța 
izraelită care desfășura o propagandă ostilă ţării noastre. Maiorescu 
își definește poziția în chestiunea evreiască și se întâlnea cu Eminescu 
care în studiul Cestiunea izraelită consacra capitolul final legislaţiei 
din Prusia, restrictivă în aceste probleme! și denunța în repetate 
rânduri propaganda ostilă a Aliantei izraelite. Dă și extrase din presa 
străină prin care ilustrează această propagandă?. 


i M. Eminescu, Opere X. Publicistica, p. 251—256. 
? Ibidem, p. 308-310. 

Discursul lui Maiorescu este întâmpinat de Eminescu cu cele 
mai elogioase aprecieri. „Discursul ce a rostit — arată Eminescu în 
editorialul [„Partidul Conservator... °], publicat în „Timpul“ din 25 
septembrie 1879 — a fost cea mai nobilă expresiune a vederilor și 
hotărârilor întregei țări, a fost cuvântul de apărare al unui popor ce 
se vede lovit în demnitatea sa, în interesele sale vitale. 

Și oricum s-ar rezolva cestiunea, acel discurs rămâne o faptă 
istorică, un act de acuzare contra celor ce ar voi, ori poate chiar vor 
izbuti să o rezolve altfel decât așa cum voiește țara. 

Nu putem admite în mijlocul nostru noi cetățeni decât cu buna 
primire a țării; iată cuvântul românesc şi totodată umanitar, prin 
care d. T. Maiorescu a combătut orice idee de liste ori categorii“|. 

Eminescu elogiază ținuta intelectuală a lui Maiorescu, însă se 
indoia că demersul său va avea rezultatul dorit: „Înzestrat cu darul 
vorbei şi pătruns de greutatea situaţiunii, d. Maiorescu a desfăşurat 
comorile minţii sale ca să-i aducă pe stăpânii zilei la îndurare: n-a 
izbutit. 


48 
EXPLICARE FINALĂ 
ASUPRA ART. 7 
(Sedinta Camerei de revizuire de la 6 octombrie 1879) 


(p. 607) 


Publicat în „Monitorul oficial“, nr. 227, 7/19 ocrombrie 1879, 
p. 5492-5493. 


În volum: Discursuri parlamentare, LL, p. 374-389. 


Maiorescu prezintă proiectele supuse dezbaterii Camerei de 
revizuire privind modificarea Constituției și consemnează rezultatul 
final. Important este preambulul la această lege. „Diferenţa de 
credințe religioase și confesiune nu constituie în România o piedică 
spre a dobândi drepturile civile și politice și a le exercita“. Importantă 
este din primul paragraf al acestei legi, pe de altă parte, prevederea 
că cetățenia se acorda individual pe bază de cerere, adresată guvernului 


1 Ibidem, p. 319. 


! 

României. Se introduc și câteva exceptii, dar care vor avea un caracter 
temporar. 

Corpurile legiuitoare hotărăsc ca cetăţenia să se acorde individual, 
cum ceruse Eminescu încă de la începutul acestor dezbateri prelungite 
şi contradictorii. Avea în vedere faptul, cum am mai arătat, că această 
prevedere a legii se aplica și românilor din afara granițelor de arunci 
ale țării. Aş aminti, ca să dau un exemplu, că și Slavici se supune 
acestei prevederi, deși era un mare scriitor și o prezenţă excepțională 
în presa românească. 

Eminescu consacra acestei hotărâri a Parlamentului României 
un editorial, [„Suntem în ajunul unei soluțiuni...“], pe care îl publică 
în „Timpul“ din 7 octombrie 1879, cu câteva zile înainte de 
promulgarea și sancţionarea legii. „În această oră de apropiere 
generală — declară Eminescu —, când România dă într-adevăr din 
toată inima posibilitatea ca izraeliţii să devină cetăţeni ai ei, ne simţim 
datori a vorbi în spiritul păcii şi a reaminti că nu ura contra rasei 
izraelite, nu patima, nu prevențiuni religioase ne-au silit a menţine 
un atât de strict punct de vedere, ci mai cu seamă natura ocupațiunilor 


economice ale evreilor“. | 


49 
NEPOTRIVIRE ÎNTRE VORBE 
SI FAPTE LA GUVERNUL LIBERAL 
(Sedinta Camerei de la 11 decembrie 1879) 


(p. 617) 


Publicat în „Monitorul oficial“, nr. 279, 12/24 decembrie 1879, 
p. 7841-7845. 
În volum: Discursuri parlamentare, Tl, p. 390-417. 


În proiectul de Adresă, întocmit de guvernul liberal, problemele 
mari ale tării nu se reflectă. 

Eminescu republică acest discurs, ca editorial, în „Timpul“ din 
11 decembrie 1879, cu o prezentare introductivă, pe care o 


! Ibidem, p. 327, 328, 331. 

reproducem, ca o mărturie privind activitatea parlamentară a lui 
Maiorescu. „Dăm astăzi locul întâi importantului discurs ținut în 
Cameră de d. T. Maiorescu, deputatul Colegiului I de Iași, în ședința 
Camerei de marţi, cu ocazia dezbaterii asupra răspunsului la mesajul 
de deschidere a sesiunii ordinare. Ideile partidului al cărui organ 
suntem asupra situațiunii sunt expuse în acest însemnat discurs cu 
claritatea şi energia proprie autorului“!. 


50 și 51 
(p. 634) ÎN CONTRA INSINUĂRILOR 
ȘI CALOMNIILOR 
(Sedinta Camerei de la 16 ianuarie 1880) 


Publicat în „Monitorul oficial“, nr. 13, 17/29 ianuarie 1880, 
p. 251-263. (Cuvântarea lui P. P. Carp, p. 251-253, cuvântarea 
lui Maiorescu, p. 253-254, 261-263.) 

În volum: Discursuri parlamentare, Il, p. 418—457. 


Problema care se pune în discuție priveşte acuzația pe care i-o 
aduce I. C. Brătianu, şeful guvernului liberal, de lipsă de patriotism 
prin legăturile cu cercurile din Berlin în chestiunea răscumpărării 
căilor ferate, chestiune deopotrivă economică şi politică. 

Maiorescu se abate de la metoda sa de lucru din discursurile 
precedente și nu mai rezumă cuvântările participantilor la dezbateri, 
ci la transcrie și le orânduieşte în așa fel încât să conducă la infirmarea 
acuzaţiei de lipsă de patriotism. 

Dezbaterea parlamentară se deschide cu un schimb de replici 
între Maiorescu și I. C. Brătianu, după care intră în scenă P. P., Carp 
cu o cuvântare, destul de lungă, urmat de Maiorescu și el cu o 
cuvântare lungă, fără legătură cu cea a lui P. P. Carp. Ia cuvântul 
I. C. Brătianu și apoi susținătorii săi: E. Costinescu și Gh. Chitu, 
pentru ca reprezentația să se încheie cu mărturii ale lui Maiorescu 
în chestiuni personale. Să-i amintim şi pe cei care intervin cu 


1 Ibidem, p. 454. 

întreruperi în timpul cuvântărilor principalilor actori: Eugen 
Ghica, Costescu Comăneanu, N. Dimancea, P. Cernătescu, R. 
Pătărlăgeanu, A. Pascal. 

Maiorescu construiește un scenariu și este întâiul său discurs 
parlamentar care urmează această schemă. 

Apărarea sa este pusă în umbră de declarația pe care o face că 
era avocat al „societății drumurilor de fier“, ceea ce nu demonstra 
că nu era bun român. Găsim în jurnalul său destule însemnări privind 
avocatura și veniturile pe care le obținea din practicarea ei. Din una 
dintre ele aflăm că era plătit cu luna de A. M. Warszawski, de tristă 
amintire pentru achizițiile abuzive făcute în timpul Războiului de 
Independenţă. Aici figurează și alte șase persoane, cu sumele încasate 


i A ; 1 
ca apărător al afacerilor lor în dauna statului român. 


52 
(p. 659) RESTAURAREA DE LA CURTEA DE ARGEŞ. 
MERITELE DLUI LECOMTE DU NOUY 
(Şedinţa Camerei de la 12 ianuarie 1881) 


Publicat în „Monitorul oficial“, nr. 8, 13/25 ianuarie 1881, 
p. 153-154. 
În volum: Discursuri parlamentare, Il, p. 458-466. 


Justifică cheltuielile pentru restaurarea bisericii episcopale de la 
Curtea de Argeș, monument al culturii noastre, și apără pe specialiștii 
francezi. „În răstimp, [la] 12/24 ianuarie — citim în continuare din 
jurnalul său de la 16/28 ianuarie 1881 — cuvântarea mea la Cameră 
în favoarea lui Lecomte du Nouy (ultimul credit pentru restaurarea 
exterioară a bisericii Curtea-de-Argeș, care a durat 5 ani şi a costat 
vreo 700 000 de franci“)2. 


! Titu Maiorescu, Însemnări zilnice, 1, p. 291. 
2 Ibidem, Il, p. 3. 

53 
(p. 667) CONTRA ÎNCURAJĂRII TURBURĂRILOR 
(Şedinţa Camerei de la 13 martie 1881) 


Publicat în „Monitorul oficial“, nr. 59, 14/26 martie 1881, 
p. 1776-1782. 


În volum: Discursuri parlamentare, Il, p. 467-514. 


Maiorescu îl elogiază pe I. C. Brătianu ca „un adevărat om de 
stat și om de guvern“ și atrage atenţia, sub o formă amiabilă, că 
atentatul lui loan Pietraru împotriva sa din 2 decembrie 1880 se 
explică prin măsurile administrative luate de unii reprezentanți din 
guvernul său și prin conduita presei liberale. „Interpelarea mea către 
ministrul-prezident I. Brătianu — arată Maiorescu în jurnalul său — 
despre procesul Pietraru și mișcarea socialistă de la lași. El a răspuns 
îndată. Despre aceasta, Monitorul de a doua zi (sâmbăta) și Timpul 
de dumineca, 15 martie [18]81. Eu liniștit, rece, impunând efect 
prin politețe. Brătianu, C. A. Rosetti, Stolojan, Fleva răspuns. — 
Parat totul, Şedinţa Camerei a durat până la ora 7 seara. La 8 1/2 
am venit cu trăsura la Cameră și am făcut corectura stenogramei până 
la 1 1/2 noaptea, luptând foarte cu obositul meu cap“. 

Protestul cel mai energic împotiva acestui atentat vine din partea 
lui Eminescu care într-un articol [Ieri la 5 1/4 seara... “] publicat 
în „Timpul“ din 4 decembrie 1880, relatează despre împrejurările 
gravului eveniment. „Trebuie să ne fie rușine, ca români — scrie 
Eminescu ~, că și aci, unde nici una din căile legale de mișcare politică 
şi socială nu e închisă se pot găsi indivizi cari, prin crime de asemenea 
natură, să arunce o neagră pată asupra țării, asupra caracterului drept 


al poporului nostru“. 


! Ibidem, p. 9-10. 
? M. Eminescu, Opere XI. Publicistica, p. 433. Despre acest atentat 
şi alte articole (p. 437, 438, 442, 446, 587, 590). 

VOLUMUL IH 
(1881-1888) 


(p. 697) V. SUB MINISTERUL BRĂTIANU. 
DE LA PROCLAMAREA REGATULUI PÂNĂ LA 
TRACTATUL DE LA LONDRA 
(14 martie 1881-26 februarie 1883) 


Publicat în „Convorbiri literare“, XXXII, nr. 11, 15 noiembrie 
1898, p. 961-992. 

În volum: Discursuri parlamentare cu priviri asupra dezvoltării 
politice a României sub domnia lui Carol I. Volumul III (1881-1888). 
București, Editura Librăriei Socec & Comp., 1899, p. 1—40; Idem, 
Istoria contemporană a României (1866-1900), 1925, p. 175-206. 


Maiorescu se ocupă în discursurile sale parlamentare din 
1881-1883, de patru probleme: constituirea Partidului Conservator, 
proclamarea Regatului, un nou program al Partidului Conservator 
şi chestiunea dunăreană. 

Conservatorii întocmesc primul program de guvernare în cadrul 
unui Club politic, la începutul anului 1880, cu un comitet de 
conducere și se declară partid politic constituţional. Până la această 
dată, ei activează sub forma unor grupări politice, mai importantă 
fiind cea a „Junimii“ ieșene, care îi avea în frunte pe T. Maiorescu, 
P. P. Carp, V. Pogor şi Th. Rosetti, la care se alătură și I. Negruzzi, 
redactorul „Convorbirilor literare“. Se afiliază temporar acestei grupări 
politice şi o parte din intelectualii ieşeni. 

Partidul Liberal, numit mai târziu Partidul Naţional Liberal, se 
întemeiază în ianuarie-martie 1875. Adunarea de constituire se ţine 
în casa maiorului Stephen Bartlett Lakeman, fost ofiţer în armata 
otomană, sub numele Mazar-Pașa. Era căsătorit cu o româncă și casa 
sa se afla în strada Biserica Enei. 

Grupările liberale formate din: I.C. Brătianu — C. A. Rosetti, 
M. Kogălniceanu, lon Ghica, A. G. Golescu, G. Vernescu, 
„fracțiunea liberă și independentă“ ieșeană și Emanoil (Manolache) 
Costache Epureanu, desident din gruparea conservatoare, subscriu 
la programul lor de guvernare în 24 mai/5 iunie 1875. Progranul cerea 

respectarea Constituţiei şi se avea în vedere poziția României situată 
între trei imperii, care promovau o politică anexionistă. Partidul 
Liberal, astfel constituit, este numit „Coaliția de la «Mazar-Pașa»“ sau 
mai simplu: „Mazar Pașa“, Întâlnim aceste denumiri în discursurile 
parlamentare ale lui Maiorescu şi în publicistica eminesciană. 

Programul de guvernare al Partidului Conservator este întocmit 
de Emanoil (Manolache) Costache Epureanu, revenit de la liberali 
și conducătorul clubului politic. Programul cuprindea numai 
generalități, la care puteau subscrie și liberalii. Nu aderă la acest program 
T. Maiorescu, P. P. Carp și G. Gr. Cantacuzino, pe motiv că Emanoil 
(Manolache) Costache Epureanu nu era personalitatea politică cea mai 
indicată să-i reprezinte pe conservatori. Partidul Conservator preia și 
ziarul „Timpul“ și îl numeşte pe Eminescu redactor-șef, funcţie în care 
rămâne până în decembrie 1881. Programul de generalităţi îi oferea 
lui Eminescu un cadru, nu se putea mai nimerit, să-și expună propria 
concepție cu privire la stat și organismele sale și să critice de pe acea 
poziție oamenii politici. Nemulţumește atât pe liberali cât și pe 
conservatori, și urmările nu vor întârzia să apară. 

Emanoil (Manolache) Costache Epureanu încetează din viață în 
septembrie 1880. Conducerea Partidului Conservator o ia Lascar Catargi, 
asistat de un comitet format din T. Maiorescu, |. Em. Florescu, G. Manu, 
Al. Lahovary, Gr. Triandafil, Gr. Paucescu și P. Teulescu. Se menţin 
în rezervă P. P. Carp, P. Mavrogheni și G. Gr. Cantacuzino. Sunt oamenii 
politici pe care îi întâlnim în aceste discursuri parlamentare. 

Comitetul Partidului Conservator, nou constituit, îl menţine pe 
Eminescu la conducerea ziarului „Timpul“, deși se ridică obiecţii că 
postul nu era membru al Partidului Conservator și își îngăduia să 
pună în discuţie chestiuni care veneau în contradicție cu orientarea 
politică a „partidei conservatoare“. Eminescu se bucura de sprijinul 
lui Lascar Catargi și pentru motivul că întocmește în numele său, 
cum arătăm și mai departe, memoriul către Carol I în 18782, 


1 D, Vatamaniuc, Publicistica lui Eminescu. 1877-1883, 1888-1889, 
București, Editura Minerva, 1996, p. 24. 

2 M. Eminescu, Opere XVI. Corespondenta, p. 333-347. Facsimil 
cu textul lui Eminescu și semnătura lui L. Catargi. 

Maiorescu considera că venise timpul să întocmească un nou 
program al Partidului Conservator, care să ţină seama de ascensiunea 
Puterilor Centrale în politica internațională. Întocmeşte studiul Zur 
politischen Lage Rumäniens pe care îl publică în „Deutsche Revue“, 
primul număr din anul 1881. Eminescu îl traduce cu titlul Despre 
situația politică a României de Maiorescu și îl publică în „Timpul“ 
în ultimul număr din 1880!. Studiul se publică fără consultarea 
conducerii Partidului Conservator și 1. Em. Florescu, Gh. Manu și 
Al. Lahovari se desolidarizează de această actiune. „Ieri la clubul 
conservator până noaptea târziu — notează Maiorescu în jurnalul său — 
despre articolul meu din Deutsche Revue. General[ul] Florescu contra, 
din cauza formei (cică ar fi trebuit să întreb Comitetul), tot astfel 
gen[eralul] Manu, Lahovari totdeauna ceva contra mea, cred că şi 
Las(car] Catargi. Pentru mine numai Theodor Ros[etti], Paucescu, 
Triandafil. Știrbey lipsea“2. Împotriva articolului se pronunţă și V. 
Pogor și I. A. Cantacuzino, altfel prieteni foarte apropiați ai lui 
Maiorescu, însă cărora nu le recunoștea competenţa în viața politică?. 

Programul lui Maiorescu era criticat și de Eminescu pentru faptul 
că nu era realizabil câtă vreme guvernele de la Budapesta nu renuntau 
la politica de deznaționalizare a românilor. 

Conflictul grav din sânul Partidului Conservator trece pe al doilea 
plan în ajunul proclamării României ca Regat la 14 martie 1881. 
I. C. Brătianu invită pe conservatori să participe la acest eveniment 
politic, dar aceștia refuză. Maiorescu numește aceste discuții între 
liberali şi conservatori „conciliabule“, Conservatorii își dau totuși 
adeziunea la acest act politic. Referitor la aceste evenimente, 
Maiorescu publică editorialul „Bucureşti, 20 martie 1881. Regatul 
României“, în „Timpul“ din 21 martie 1881, pe care îl reproducem 


integral: 


1 M. Eminescu, Opere XI. Publicistica, p. 458-459, 594-595; Opere 
X. Publicistica, p. 653-657, 700, 

2 Titu Maiorescu, Însemnări zilnice, Il, p. 5. 

3 Ibidem, p. 4. 

4 Ibidem, p. 8. 

„București, 20 martie 1881 


REGATUL ROMANIEI 


Niciodată cauze mici nu produc efecte mari; însemnătatea actului 
manifestat ca un rezultat final nu poate decât să fie în proporțiune 
dreaptă cu însemnătatea originei lui și a împrejurărilor premergătoare. 

Ocaziunea manifestării este adeseori mică, precum este și 
indiferentă; adevărata cauză însă este tot așa de adâncă precât îi este 
de înalt efectul. 

Actul solemn al proclamării Regatului României, care a făcut din 
ziua de 14 martie 1881 o zi nemuritoare în istoria țării noastre și poate 
o zi memorabilă și în istoria Europei, nu trebuie judecat după 
motivarea de ocaziune ce i-a făcut-o persoana deputatului însărcinat 
din întâmplare de majoritatea Camerii cu iniţiativa acelui act. 

D. general Leca, începând prin o aluziune la interpelarea dlui 
Maiorescu din ziua precedentă și văzând că accentuarea ideii 
monarhice din acea interpelare părea a face oarecare contrast cu acele 
deprinderi atribuite guvernului și majorității Camerei de astăzi, a 
început motivarea propunerii sale de Regat prin cuvintele: 

„S-a lăsat să planeze îndoială că unii membri ai Camerei n-ar 
avea simțimânte monarhice. Să ne grăbim dar a săvârşi marele act 
al proctamărei regalităței României pentru a dovedi că întru aceasta 
nu este deosebire de simțiminte între români.“ 

Cu drept cuvânt d. Lahovari, declarând adeziunea Partidului 
Conservator la propunerea de Regat, precum se declarase cu o zi mai 
nainte și în decursul interpelării dlui Maiorescu în numele aceluiași 
partid, a răspus dlui general Leca: l 

„Ar fi un mic și meschin motiv pentru un așa de mare act. Dar 
eu cred că motivele ca și ideile guvernului în această cestiune sunt 
mai largi și mai înalte.“ 

În adevăr, mai largi şi mai înalte trebuie să fi fost motivele 
guvernului, precum mai largi și mai înalte au fost și motivele adeziunii 
Partidului Conservator, așa de largi și înalte, încât s-au urcat de îndată 
deasupra luptelor de partide şi au produs unanimitatea. 

Când Divanul ad-hoc al Moldovei în ziua de 7 octomvrie 1857 
și Divanul ad-hoc al Valachiei în ziua de 9 octomvrie același an au 
consfințit cele patru puncte ale programei naţionale de atunci, când 
au pus ca idei de fundament al reconstruirii statului român Unirea 

Principatelor într-un nou stat sub numele de România, dinastia unui 
Domnitor ales dintr-o familie de suverani din Europa, sistema 
constituțională şi neutralitatea teritoriului român; în chiar esența acestor 
propuneri era întărirea ideii monarhice și dinastice cu toate garanţiile 
reclamate de împrejurări. Nu numai un monarh ceream noi atunci 
ca Domnitor al noului Stat unit, ci un monarh dintr-o familie străină 
şi cu succesiune eriditară, pentru a feri România de luptele interne 
ale competitorilor la domnie. Și nu numai un monarh cu succesiune 
ereditară din orice familie străină ceream noi atunci, ci un monarh 
anume dintr-o casă suverană a Europei, pentru a introduce noul stat 
monarhic în familia cea mare a monarhiilor europene cu prestigiul și 
cu dignitatea corespunzătoare importanței lui relative. 

În evoluţiunea istorică a ultimilor zecimi de ani, programa 
națională de la 1857 (programă legal formulată de adunări legal 
constituite şi care nu este de confundat cu prea feluritele idei 
revoluționare de la 1848), s-a realizat încetul cu încetul aproape în 
întregul său cu o energie crescândă. Unirea noului stat s-a perso- 
nificat în primul ales al întregei națiuni, în principele Alexandru loan 
Cuza, și astăzi, când punem penultima piatră la încoronarea 
edificiului, se cuvine să ne aducem aminte cu respect de ultimul 
Domn naţional al Principatului român. Sistema constituţională, 
inaugurată de la-nceput, și-a aflat formularea ei completă în 1866; 
tot atunci s-a ales principele străin dintr-o familie suverană a Europei; 
iară independenţa țării, întemeierea dinastiei şi succesiunea 
recunoscută la tron au fost fructul cules în ultimii doi ani, datorit 
mai ales gloriei redobendite pe câmpul de resboi. 

Astfel intrată în familia statelor suverane ale Europii, noua 
monarhie era menită să ocupe în curând rangul indicat prin propria 
ei însemnătate politică, etnică și teritorială, precum și prin însem- 
nătatea suveranului ei. 

Carol I al României aparţine prin originea sa uneia din familiile 
suverane celor mai importante din Europa. Familia Hohenzollern, 
ilustră deja la începutul anului 1866 când ne-am ales din sânul ei 
pe principele nostru, ilustră prin tradiţiunea ei din trecut și prin 
crescânda dezvoltare ce a știut să și-o dea atât sieși cât şi țărilor peste 
care domnea, a devenit mai ales de la 1866 încoace o familie și o 
dinastie preponderantă între monarhiile europene, și a reinvitat în 
sine tăria Imperiului german. Întrucât Domnitorul nostru este un 


1074 NOTE ȘI COMENTARII 


membru al acestei familii suverane, nici o dignitate şi nici un rang 
în ierarhia monarhică nu ar fi prea înalte pentru aspirările sale. 

Mai însemnate însă decât aceste relațiuni genealogice, sunt, 
conform ideilor de stat moderne, consideraţiunile trase din chiar 
importanţa teritorială și politică a României. Nu este astăzi în Europa 
nici o singură monarhie care să aibă întinderea teritoriului român 
și cifra populațiunii noastre, fără ca să poarte și titlul de Regat, ci 
din contră sunt unele state monarhice, cari cu o mult mai mică 
întindere și populaţiune au dobândit și posed acest titlu recunoscut. 

Până acum România era numai Principat, România, care numeră 
5 376 000 locuitori și are o întindere teritorială de 129 947 kilom. 
pătrate, pe când nu numai că fiecare din celelalte patru Principate 
europene are o populațiune și o întindere mai mică; nu numai că 
fiecare din cele două Mari Ducate are asemenea o populațiune și o 
întindere mai mică: dar chiar cele patru Principate şi cele două Mari 
Ducate adunate la un loc nu au nici două treimi din populaţiunea 
și din întinderea României. 

În comparare cu Regatele europene România are mai mulți 
locuitori decât 9 din aceste regate şi numărul populațiunii ei este 
Chiar de 3 ori mai mare decât al Norvegiei, Greciei, Wurrembergului 
și Danemarcei și aproape de două ori decât al Saxoniei. Întinderea 
ei teritorială este chiar mai însemnată decât a Bavariei, 
Wurtembergului și Saxoniei împreunate. 

Iar dacă este vorba de trecutul istoric al tării, România a avut 
de la începutul Evului nou, din secolul XV, o mare misiune faţă cu 
Europa apuseană, și aceea și-a îndeplinit-o: ea a fost anteluptătoarea 
statelor creștine în contra Semilunei. Cu participarea României la 
ulrimul resboiu, cu alungarea Turciei de pe țărmurile Dunărei s-a 
terminat acest rol istoric al său, și junele stat se prezintă înaintea 
Europei ca un stat de religie creştină din istoria trecutului și ca un 
stat de ginte latină pentru dezvoltarea viitorului. 

A refusz dar României recunoașterea titlului de Regat, ar fi o 
anomalie și o nedreptate, şi, după cele zise mai sus, nu noi ar trebui 
să dovedim justificarea acestui titlu, ci din contra aceia care ni l-ar 
contesta, ar trebui să dovedească justificarea contestării. 

Însă noi nici nu credem, că statele europene ne vor refuza această 
recunoaștere, și sperăm că în curend noul titlu va fi primit de toate 
guvernele străine ca un titlu cuvenit României din toate punturile 
de vedere. 

Întorcându-ne acum privirea de la relațiunile noastre cu 
străinătatea spre însemnătatea actului în lăuntrul țării, trebuie să 
punem în prima linie a observărilor noastre un fapt îmbucurător: 
faptul că însuși partidul radical este acela care s-a vezut silit de 
împrejurări a face ultimul pas spre consolidarea monarhică, prin 
regularea succesiunii la tron și prin înălțarea României la Regat. 

Ce satisfacțiune mai mare s-ar putea da priincipiilor monarhice, 
de la cari Partidul Conservator nu s-a abătut niciodată, decât de-a 
le vedea primite și recunoscute de chiar aceia, cari adeseori păreau 
a le fi contrarii și a le combate în favoarea unei alte forme de stat! 

Iluziile demagogice și republicane sunt astăzi înmormântate prin 
însăși fapta acelora ce treceau până acum de reprezentanţii lor în viaţă. 
Chiar bătrânul președinte al acestei Camere ultra-libarale, domnul 
C. A. Rosetti, în momentul încoronării principelui Carol prin votul 
Camerii de rege al României, exclamă: 

„Sunt la sfârșitul vieţii mele, după regulele naturei; în asemenea 
vârstă, în asemenea momente nimeni nu se poate îndoi de sinceritatea 
aceluia care vorbeşte... Trăiască România! Trăiască Majestăţile Lor 
Regele și Reginal... Recunoscător soartei care mi-a dat această fericire, 
rară în analele istoriei, vă zic c-aţi încoronat și viața mea.“ 

Din ziua de 14 martie trebuie dar să dateze o nouă eră în 
înțelegerea politicei interne a statului nostru. Ceea ce credeam noi 
până acum, și cu noi mai ales toată tinerimea care ne încunjură și 
ne privește, a fost din norocire o credinţă neîntemeiată; teama, ce 
o aveam noi până acum, a fost o temere nefundată. Dd. C. A. Rosetti 
și Brătianu nu sunt și nici au fost în ultima lor aspiraţiune republicani, 
în majoritatea Camerii actuale nu există elemente antimonarhice: 
Încoronarea întregei vieți a reprezentantului acestei majorități, a 
bătrânului C. A. Rosetti, este Monarchia Română înălțată la Regat. 

Să o asculte aceasta tinerimea română, să se pătrundă de acest 
fapt şi să mediteze asupra lui! 

Dacă tinerimea a crezut altfel până acum, a fost în rătăcire, și 
dacă unele acte din trecut par a fi în contrazicere cu declararea de 
astăzi a dlor Rosetti și Brătianu şi a amicilor lor politici, contrazicerea 
sau este numai aparentă și nu a fost înțeles adevăratul scop al acelor 
acte trecute, sau, dacă e reală, acele acte trebuiesc uitate ca niște „păcate 
ale tinereţelor“ după vorba răposatului Costache Negruzzi, și trebuesc 
înlocuite prin ultima, matura profesiune de credință, ce înaintea 

națiunei întregi o fac astăzi acești bărbați încăruntiți în luptele politice, 
alăturea și împreună cu confrații lor mai tineri de aceeași credință. 

Nu mai poate fi cestie de acum înainte de încercări antimonarhice 
şi antidinastice. Atentatul de la Opera-comică, relațiile cu 
internationala, banchetele în onoarea Comunei, republica Ploieşteană 
din august 1871, abisul dintre Principe și ţară, broșurele lui Erdmann 
von Hahn, laudele dare lui Blanqui, apologia revoluției în permanență: 
toate aceste au fost sau rău înțelese de cei ce le-au criticat, sau, dacă 
au fost bine înţelese atunci, nu mai rămân astăzi decât niște păcate 
ale tinereţelor șterse prin convingeri schimbate și îndreptate spre o mai 
bună direcţiune a spiritelor în ordinea monarhică şi dinastică. 

Luăm cu bucurie, luăm chiar cu mândrie act de declarația dlor Rosetti 
și Brătianu și ale adepților d-lor. Suntem fericiţi a constata că în această 
nouă declarare ne unim cu toţii pe tărâmul comun al noului Regat. 

Suntem convinși că astăzi, când dd. Rosetti și Brătianu au propus 
coroana regală pentru Carol I de Hohenzollern, d-lor și adepţii d- 
lor politici își vor aduce aminte cu recunoștință de fapta Partidului 
Conservator și îndeosebi de ministeriul Lascar Catargi-Florescu- 
Mavrogeni-Costaforu-Tel de la 12 martie 1871 care, în momentul, 
când Principele Carol de Hohenzollern și Augusta Sa soție erau gata 
să părăsească tronul României, le-au garantat siguranta publică și 
mersul regulat al puterilor constituţionale în România, i-au 
înduplecat să rămână în fruntea acestei țări și numai astfel au dat 
putinţa dlor Rosetti și Brătianu de a felicita la martie 1881 de Rege 
al României pe Principele de la martie 1871. 

Suntem convinși asemenea că atunci, când în șirul natural al 
schimbărilor constituţionale, se vor retrage de la guvern liberalii de 
astăzi și se vor afla în opoziţiune cu un guvern conservator, vor 
continua a fi și în această fază a formelor constituționale supuşi tot 
așa de credincioși ai Majestății Sale Regelui României. 

În această convingere salutăm încă o dată ziua de 14 Martie 1881 
ca o zi fericită pentru statul român și sperăm că, precum ea este de 
cea mai mare însemnătate prin actul săvârşit, aşa va fi și bogată în roade 
şi în învățăminte pentru toată dezvoltarea noastră politică în viitor. 

O întrebare rămâne acum de deslegat: care mai este deosebirea 
de principii între partidul numit liberal, astăzi la guvern, şi partidul 
numit conservator, astăzi în opoziţiune? 

A contribui la deslegarea acestei întrebări va fi misiunea de 
căpetenie a organului nostru de acura înainte.“ 

Maiorescu insista asupra poziţiei unor personalități din Partidul 
Conservator, care acceptă anumite funcţii în interior sau să reprezinte 
tara în străinătate pe timpul guvernării liberalilor. P. P. Carp este 
numit ambasador la Viena, P. Mavrogheni în aceeași calitate la 
Constantinopol, iar Th. Rosetti preia președinția Înaltei Curți de 
Casaţie. Conservatorii aflati în opoziție apreciau, cum arată și 
Maiorescu, că în cadrul ei se formase și o „opoziţie miluită“. 

Congresul de la Berlin din iunie-iulie 1878 ia în discuţie și 
problema Comisiei europene a Dunării, care funcţiona la Galaţi, 
instituită prin Tratatul de la Londra din 1871, urmând să fie reînnoită 
în 1883. Asupra chestiunii dunărene am insistat pe larg în altă parte!. 
Războiul din 1877-1878 aduce schimbări care se reflectă în Tratatul 
de la Berlin. Se prevede ca această Comisie europeană dunăreană să 
fie menţinută și i se încredințează întocmirea regulamentului de 
navigaţie pe Dunăre de la Porţile de Fier până la Galați. Discuţiile 
cele mai importante se poartă în Parlamentul României și în presă 
în legătură cu pretenţia diplomaţiei austro-ungare de a avea vot 
preponderent pe această parte a cursului Dunării. Maiorescu are 
cuvântul hotărâtor în această problemă prin discursurile sale, ca și 
Eminescu prin articolele sale din „Timpul“. 

Maiorescu insistă în cea de a doua notă la această prezentare 
introductivă asupra hotărârii ca toţi miniștrii puși sub acuzare să se 
prezinte, după ridicarea acesteia, la principele Carol și să-și 
continue activitatea parlamentară. Excepţie face numai Lascar Catargi 
care se menţine încă în rezervă. Abia în 9 februarie 1878, adresează 
lui Carol I un memoriu, în care se declara nemulțumit de simpla 
retragere a acuzării şi cerea trimiterea în judecată la Curtea de Casaţie 
a celor care puseseră sub acuzare miniștrii din guvernarea conser- 
vatoare. Maiorescu nu dezvăluie realitatea — sau nu o cunoștea — că 
acel memoriu fusese întocmit de Eminescu, la cererea lui Lascar 


A i 
Catargi, iar acesta doar îl semnase. 


l D. Vatamaniuc, op, cit., p- 100-110. 
1 M. Eminescu, Opere XVI. Corespondenta, p. 333-347. 

(p. 723) V. REVIZUIREA CONSTITUȚIEI 
SI CĂDEREA MINISTERULUI BRĂTIANU 
(De la 1883 până la 23 martie 1888) 


Publicat în „Convorbiri literare“, XXXII, nr. 12, decembrie 1898, 
p. 1057-1089. 

În volum: Discursuri parlamentare, HI, p. 41-81; Istoria 
contemporană a României, p. 207-240. 


Maiorescu face radiografia guvernului Brătianu din anii 
1883-1888, ultima parte din cei 12 ani a ceea ce s-a numit „marea 
guvernare liberală“. Ocupă locul central în această radiografie 
prezentarea lui I. C. Brătianu, şeful Partidului Liberal, care 
obține, ca om politic, recunoașterea independenţei și proclamă 
Regatul, în absența conservatorilor. Succesele anterioare fac să fie 
diminuate de „simțământul omnipotenței sale“. Preferă să se retragă 
la moșia sa de la Florica, de unde schimbă miniștrii şi face numiri, 
adesea nefericite. Prezenţa sa la dezbaterile Parlamentului nu mai 
este activă, ca mai înainte și discuţiile privind modificarea 
Constituţiei se împotmolesc, ca acele referitoare la articolul privind 
libertatea presei. Încetarea din viată a lui C. A. Rosetti în aprilie 
1885 contribuie și ea la scăderea prestigiului Partidului Liberal. 
Asistăm la atacuri venind din toate părțile împotriva guvernării 
liberale. Un ministru, D. A. Sturdza ia măsuri contradictorii, care 
stârnesc reacţii violente și din partea unor cercuri din afara celor 
politice. loan Slavici este sprijinit să înfiinţeze la Sibiu ziarul 
„Tribuna“, pe care nu o aproba. „De la 12 1/2 până aproape de 3 — 
notează Maiorescu în jurnalul său — convorbire cu Dimitrie Sturdza 
la mine. Întâi împotriva ducerii lui Slavici în Transilvania (la Sibiu) 
spre a lua asupra-și redactarea unui nou ziar“l. „Tribuna“ începe 
să apară la Sibiu în 14/26 aprilie 1884 cu un program în care 
proclamă Ungaria stat poliglot, şi inaugurează lupta pentru unitatea 
culturală a tuturor românilor, în pofida graniţelor politice care îi 


IT: : MEFA 
Titu Maioresacu, Însemnări zilnice, Il, p. 233. 


NOTE ŞI COMENTARII 1079 


separau. Se punea în aplicare o hotărâre luară la Congresul studenţesc 
de la Putna din 18711. 
Guvernul liberal mai ia o hotărâre, tot prin autoritatea lui 
D. A. Sturdza, care determină mari agitații în opinia publică. Îi 
expulzează pe Alexandru Ciurcu, redactor la ziarul „L'Indépendance 
Roumaine“, pentru că făcea propagandă defavorabilă apropierii 
României de Puterile Centrale. Îi expulzează și pe G. Ocășanu și 
|. Secășeanu, conducătorii Societăţii „Carpatii“, întemeiată în 23 
ianuarie 1882, care desfășura o activitate culturală şi politică în favoarea 
românilor transilvăneni?. Din Societatea „Carpaţii“ făcea parte și 
Eminescu şi este pus Și e! sub urmărire de serviciile austriece de 
informare’. Activitatea Societăţii „Carpaţii“ contravenea programului 
politic al lui Maiorescu din 1881 şi îi minimalizează pe conducătorii 
acestei mișcări în sprij inul românilor transilvăneni. „Mare agitaţie în 
public — noiează Maiorescu în 7/19 septembrie 1885 — din cauza 
expulzării redactorului ziarului L'Indeplendance] Roumlaine], Ciurcu 
(altminteri, un îndrăzneț și prost individ), a tatălui său, a lui Săcășanu, 
Ocășanu și a încă doi români cransilvăneni“£. Alexadru Ciurcu, fiul, 
îi adresează lui Maiorescu o scrisoare, în speranța că va face o 
interpelare în Cameră pe chestiunea expulzării românilor transilvăneni. 
Maiorescu găsește motive să nu răspundă la această solicitare și 
deplasează discuţia spre chestiuni personale. „Este cu atât mai de 
regretat — Îi răspunde Maiorescu în 22 decembrie 1885 — cu cât pentru 
D-voastră şi pentru tatăl D-voastră măsura violentă ce vi s-a aplicat 
are aerul de a fi provenită din relații personale, și nu dintr-o adevărată 


3 aS, 
necesitate politică”. 


1 D. Vatamaniuc, Joan Slavici şi lumea prin care a trecut, p. 269-366. 
Întemeierea „Tribunei“, programul ei, activitatea culturală și publicistică 
şi întemnițarea lui Slavici la Vaţ, de către guvernul maghiar. 

2 Ibidem, p. 258—265. Activitatea Societății „Carpații“ şi programul 
ei cultural și politic. 

5 Eminescu în documente de familie, Editie îngrijită de Gh. 
Ungureanu, Bucureşti, Editura Minerva, 1977, p- 411—414. 

4 Titu Maiorescu, Însemnări zilnice, Il, p- 307. 


5 Ibidem, p. 375. 

Maiorescu schițează, în final, consecintele erodării guvernării liberale, 
ajunsă la conducerea țării prin agitaţiile Coaliţiei de la Mazar-Pașa ca să 
sfârșească sub presiunea tulburărilor „opoziției coalizate“, Amintește în 
treacăt, nu întâmplător, de răscoalele țărănești izbucnite în martie 1888. 


Discursuri parlamentare 
(1881-1 887) 


54 
(p. 749) ASUPRA TEZAURULUI DE LA PETROASA 
(Ședinţa Camerei de la 2 decembrie 1881) 


Publicat în „Monitorul oficial“, nr. 11, 3/15 decembrie 1881, 
p. 121-122. 

În volum: Discursuri parlamentare, Ul, p. 82-87. 

Importanţa acestui tezaur și atenţia pe care i-o acordă în calitatea 
sa de ministru al Culturii și Instrucțiunii Publice. 


55 
(P. 753) LA ADRESĂ, CONTRAPROIECTUL 
CU PROGRAMUL JUNIMIST 
(Şedinţa Camerei de la 3 decembrie 1881) 


Publicat în „Monitorul oficial“, nr. 12, 4/16 decembrie 1881, 
p. 134-137. 

În volum: Discursuri parlamentare, ŢII, p. 88-114. 

Pledoarie pentru susținerea proiectului opozitiei cu prevederi 
întâlnite și mai înainte în Adresele către Tron: respectarea Constituţiei, 
egalitatea cetăţenilor în fața legilor, separarea puterilor în stat, legislaţia 
agrară. Contraproiectul introduce în prevederile sale și problema 
meseriașilor. Atrage atenţia că prin dispariția lor, concurați de 
meseriașii străini, se aduce „o știrbire“ în „organismul nostru social“. 
Eminescu ilustra, Statistic, această situatie! 


lM. Eminescu, Opere X. Publicistica, p. 247-251. 

56 
(p. 770) DIVULGAREA ACTELOR DIPLOMATICE. 
CAZUL CALIMACHI-CATARGI 
(Şedinţa Camerei de la 11 decembrie 1881) 


Publicat în „Monitorul oficial“. 
În volum: Discursuri parlamentare, I1, p. 115-124. 


N Calimachi-Catargi (1830-1882, ministru plenipotențiar al 
României la Londra și la Paris, tipăreşte documentele în chestiunea 
dunăreană, în franceză și în română, și Maiorescu găsea inoportună 
publicarea lor în acel moment, nefavorabil nouă, în chestiunea 
dunăreană! Broșura lui N. Calimachi-Catargi stă și în atenţia lui 
Eminescu, care împărtășește opinia lui Maiorescu, însă considera 
chestiunea dunăreană prea importantă și extinde discuția şi la alte 
lucrări consacrate acesteia. Astfel, în editorialul [„D. Kogălniceanu 
publică...“], apărut în „Timpul“ din 2 februarie 18822, analizează 
broșurile Cestiunea dunăreană, tipărite de omul politic român în 18823. 


57 
(p. 777) CONTRA SANCTIONĂRII UNEI LEGI 
PRIN TELEGRAMĂ 
(Sedinta Camerei de la 10 noiembrie 1882) 


Publicat în „Monitorul oficial. Dezbaterile Corpurilor 
Legiuitoare“, nr. 14, 12/24 noiembrie 1882, p. 190. 


! N. Calimachi-Catargi, Appendice au Livre vert roumain sur la 
question du Danube. Appendice la cartea verde asupra questiunei 
Dunării. Paris, Imprimeria Chaix. Imprimerie et Libraire de Chemins 
de Fer, 1881. 

2 M. Eminescu, Opere XIII. Publicistica, p. 44-46. 

ôM. Kogălniceanu: Cestiunea Dunării. Partea I şi Partea II. Bucureşti, 
Tipografia Academiei Române (Laborarorii români), 1882; Cestiunea 
Dunării. Discursuri rostite în sedintele Camerei din 1 si 2 mai 1882, 
București, Tipografia Statului, 1882; Cestiunea Dunării. Ediţiune revăzută. 
București, Tipografia Academiei Române (Laboratorii români), 1882. 

În volum: Discursuri parlamentare, IH, p. 125-128. 


Maiorescu denunță o practică care ilustrează improvizație și 
formalism inacceptabile în sancţionarea unor legi. 


58 
(p. 780) LA ADRESĂ. TERENUL DE UNIRE ÎNTRE 
PARTIDE. LIPSA DE PROGRAM ȘI SCĂDEREA 
NIVELULUI MAJORITĂȚII LIBERALE 
(Sedinta Camerei de la 12 noiembrie 1882) 


Publicat în „Monitorul oficial. Dezbaterile Corpurilor 
Legiuitoare“, nr. 14, 12/24 noiembrie 1882, p. 226-232. 
În volum: Discursuri parlamentare, IIl, p. 129-162. 


Expune conceptia sa despre stat și organismele sale și propune 
ca principiu de urmat scoaterea de sub autoritatea partidelor politice 
a administrației și justiţiei. Apreciază că cel mai mare neajuns în viața 
societăţii românești î] constituia schimbarea din funcţii a primarilor, 
prefectilor şi judecătorilor cu fiecare nouă guvernare. 

Conservatorii convin, cum am arătat mai sus, ca unii membri 
ai săi: P. P. Carp, P. Mavrogheni să reprezinte guvernul liberal în 
străinătate. Completează lista și cu numele lui N. Kretzulescu trimis 
la Petersburg. Înterpretează această situație ca un început bun privind 
colaborarea dintre partidele politice. 

C. A. Rosetti, ministrul de interne, aduce în discuţie numele 
lui Bluntschli și citează din lucrările sale în dezbaterile din Cameră 
privind teoriile constituționale. 

Johann Kaspar Bluntschli (1808-1881), profesor de drept la 
Universitatea din Heidelberg. Lucrări importante: Allgemeines 
Staatsrecht (München, 1857), Character und Geist politischen 
Partein (Nördlingen, 1869), dintre care unele sunt traduse și în 
franceză, cunoscând mai multe ediţii: Le droit international codifié 
(Paris, 1870, 1874, 1881), Théorie générale de létat (Paris, 1877, 
1881). Din lucrarea Allgemeines Staatsrecht dă şi Eminescu extrase 

ample în articolul [Reintegrarea Dobrogei în statul român], publicat 
în „Timpul“ din 7 septembrie 1878]. | 
Comparaţiile făcute de unii deputați cu eroii din fabule, îi oferă 
lui Maiorescu ocazia să le aplice, în spiritul său ironic, colegilor săi 
din Cameră. Personalitătile de seamă sunt catâri, în vreme ce altele, 
neînsemnate, lei. „Cel mai izbitor, — notează Maiorescu despre acest 
discurs —, mai straniu succes, şi atmosfera pentru mine transformată 


- . = a2 
ca printr-o lovitură magica ~. 


59 
(p. 801) ÎN CONTRA PROPUNERII DE REVIZUIRE 
CONSTITUŢIONALĂ 
(Şedinţa Camerei de la 16 ianuarie 1883) 


Publicat în „Monitorul oficial“. 
În volum: Discursuri parlamentare, IIl, p. 163-204. 


Guvernul liberal introduce în dezbaterea Corpurilor Legiuitoare 
modificarea Constituţiei. Argumente, cu o bună documentare, 
împotriva revizuirii Constituţiei, aduce oratorul. l 

Maiorescu notează în jurnalul său la 14/26 ianuarie 1883 că 
fusese înscris la cuvânt, însă se găsea într-o situație neplăcută. „La 
Cameră, dezbateri asupra revizuirei [Constituţiei]. Eu, în situaţie 


a . cea 
neplăcută, trebuie să vorbesc din nou“. 


60 
(p. 827) DEMISIE DIN COMISIA ADRESEI 
(Sedinta Camerei de la 18 mai 1883) 


Publicat în „Monitorul oficial. Dezbaterile Corpurilor 
Legiuitoare“, nr. 5, 19/31 mai 1883, p. 62-63. 


1 Mihai Eminescu, Statul 1. Functiile și misiunea sa. Antologie, prefață, 
note și comentarii de D. Vatamaniuc, București, Editura Saeculum I.O., 
1999, p. 122-124, 281-282. 

2 Titu Maiorescu, Însemnări zilnice, Il, p. 135. 


ô Ibidem, p. 149. 

În volum: Discursuri parlamentare, Ul, p. 205-207. 


Este ales în comisia de revizuire a Constituţiei împreună cu 
I. Negruzzi; se pronunţă din nou împotriva acestei acţiuni legislative. 


61 
(p. 829) LA ADRESĂ. LEGALITATEA ALEGERILOR. 
LIPSA DE CURENT REVIZIONIST 
(Şedinţa Camerei de la 27 mai 1883) 


Publicat în „Monitorul oficial. Dezbaterile Corpurilor 
Legiuitoare“, nr. 10, 28 mai/9 iunie 1883, p. 94-98. 
În volum: Discursuri parlamentare, UL, p. 208-234. 


Maiorescu justifică participarea conservatorilor la discutarea 
revizuirii Constituţiei, deși considera că ea nu era necesară. Era convins 
că discursul său avusese efect. La 27 mai/8 iunie 1883 notează în 
jurnal: „Cuvântarea mea de astăzi la Cameră la dezbaterea 
Mesagiului Tronului pentru revizuire. O oră, rece și nimic 
deosebit. Dar asupra Camerei cred că a avut efect“. 


62 
(p. 846) ASUPRA VOTĂRII CELOR 25 ARTICOLE 
DE REVIZUIT 
(Şedinţa Camerei de la 28 martie 1884) 


Publicat în „Monitorul oficial. Dezbaterile Corpurilor 
Legiuitoare“, nr. 129, 29 martie/10 aprilie 1884, p. 1863-1865. 
În volum: Discursuri parlamentare, JII, p. 235-246. 


Propune ca fiecare articol din Constituție să fie votat separat „ca 
o lege de sine stătătoare“. 


Tae 

63 
(p. 854) ASUPRA TEXTULUI ART. I 
DIN CONSTITUȚIE 
(Şedinţa Camerei din 28 martie 1884) 


Publicat în „Monitorul oficial. Dezbaterile Corpurilor 
Legiuitoare“, nr. 129, 29 martie/10 aprilie 1884, p. 1871-1872. 
În volum: Discursuri parlamentare, |, p. 247-251. 


64 
(p. 857) PENTRU AMÂNAREA LEGII ELECTORALE 
(Şedinţa Camerei de la 1 aprilie 1884) 


Publicat în „Monitorul oficial. Dezbaterile Corpurilor 
Legiuitoare, nr. 133, 3/15 aprilie 1884, p. 1951-1952. 
În volum: Discursuri parlamentare, IIl, p. 252-256. 


Trecerea prin Cameră a legilor înainte de vacanta parlamentară. 
Avea mare însemnătate aplicarea legislaţiei românești în Dobrogea. 
Asupra acestei probleme insistă și Eminescu într-un articol publicat 
în „Timpul“ din 29 august 1878, unde face și un istoric al acestei 


provincii românești’. 


65 
(p. 860) CONTRA REVIZUIRII LEGIE ELECTORALE 
(Ședinta Camerei de la 2 aprilie 1884) 


Publicat în „Monitorul oficial. Dezbaterile Corpurilor Legiuitoare“, 
nr. 135, 6/18 aprilie 1884, p. 2017-2022. 

În volum: Discursuri parlamentare, III, p. 257-301. 
l M. Eminescu, Opere X. Publicistica, p. 95-98; D. Vatamaniuc, 
Publicistica lui Eminescu, [II], p. 183—189, 290-291. Articolele lui 
Eminescu privind Dobrogea şi bibliografie. 

Legea electorală în dezbaterea Camerei și „dezbinarea“ dintre 
„bratieniști“ și „rosettiști“. Maiorescu reproduce lunga cuvântare a 
lui C. A. Rosetti în care trimite la Dinicu Golescu și din care aflăm 
că se întâlnise cu Ubicini în 1848. 


66 
(p. 889) ASUPREA URGENTŢEI 
PENTRU DEZBATEREA DOTAŢIUNII 
(Sedinţa Camerei de la 4 iunie 1884) 


Publicat în „Monitorul oficial. Dezbaterile Corpurilor 
Legiuitoare“, nr. 164, 5/17 iunie 1884, p. 2601-2602. 
În volum: Discursuri parlamentare, UL, p. 302-304. 


Condamnă practica ridicării de incidente în dezbaterile parla- 
mentare care întârzia procesul legislativ. 


67 
(p. 891) PENTRU DOMENIUL COROANEI 
(Şedinţa Camerei de la 5 iunie 1884) 


Publicat în „Monitorul oficial. Dezbaterile Corpurilor 
Legiuitoare“, nr. 165, 6/18 iunie 1884, p. 2621-2623. 
În volum: Discursuri parlamentare, III, p. 305-319. 


Doraţia făcută familiei domnitoare în 1870 şi sporirea ci ca 
urmare a impunerii României în plan internaţional prin recunoașterea 
independentei și proclamarea Regatului; exodul tinerilor pentru studii 
în Franța și Germania după 1830; dificultăţile unei personalități care 
nu este membru al Partidului Conservator și își desfășoară 
activitatea în cadrul acestuia. Maiorescu îl avea în vedere, probabil, 
pe Eminescu, care nu era membru al Partidului Conservator, dar a 


condus ziarul „Timpul“, organul său central de presă. 

68 
(p. 900) LA ADRESĂ. SITUAŢIA JUNIMIȘTILOR 
ÎN ALEGERI 
(Sedinta Camerei de la 6 decembrie 1884) 


Publicat în „Dezbaterile Adunării Deputaţilor“, nr. 6, 9 decem- 
brie 1884, p. 244-250. 
În volum: Discursuri parlamentare, JI, p. 320-355. 


Aduce informaţii în legătură cu alegerea sa ca deputat la Vaslui și 
enunţă un principiu de urmat în succesiunea la guvernare. „Aracă în 
guvern — arată Maiorescu — numai asupra acelor lucruri, despre care știi 
că, fiind la guvern, le vei putea face altfel și mai bine decât guvernul atacat. 
Și nu ataca niciodată guvernul asupra unor lucruri, despre care prevezi 
că fiind tu la guvern, le vei face tot aşa ca și guvernul ce vrei să-l ataci 

Despre alegerea sa la Huși, găsim o telegramă către Dimitrie 
Rosetti din 22 octombrie/3 noiembrie 1884), însă renunță și 
candidează la Vaslui unde este ales. 


69 
(p. 923) ASUPRA INTERPELĂRI 
DLUI KOGĂLNICEANU ÎN CONTRA SINODULUI 
(Sedinta Camerei de la 18 decembrie 1884) 


Publicat în „Dezbaterile Adunării Deputaţilor“, nr. 24, 19 de- 
cembrie 1884, p. 409-410. 
În volum: Discursuri parlamentare, Lil, p. 356-366. 


Maiorescu respinge interpelarea lui M. Kogălniceanu privind o reformă 
a Sinodului şi prevede realizarea ei de către succesorul regelui Carol I, care 
va fi „ortodox“. Apelează la „îmblânzirea“ deosebirilor de partid în folosul 
tării. „leri am vorbit din nou la Cameră — notează în jurnalul său la 19/31 
decembrie 1884 — contra lui Kogălniceanu și pentru episcopi 2. 


1 Titu Maiorescu, Însemnări zilnice, Il, p. 268. 


2 Ibidem, p. 279. 

70 
LA ADRESĂ. OPOZITIA-UNITĂ. 
LIPSA DE ACTIVITATE LEGISLATIVĂ 
(Sedinţa Camerei de la 27 noiembrie 1885) 


(p. 930) 


Publicat în „Dezbaterile Adunării Deputaţilor“, nr. 6, 27 no- 
iembrie 1885, p. 82-86. 


În volum: Discursuri parlamentare, IIl, p. 367-391. 


Acuză guvernarea liberală, în a doua sa parte, de inactivitate legislativă. 


71 
ÎN CONTRA UNUI ORDIN 
DE ZI NECONSTITUŢIONAL 
(Sedinţa Camerei de la 4 martie 1886) 


(p. 946) 


Dupa . o, . 
Publicat în „Dezbaterile Adunării Deputaţilor“ nr. 57, 7 iunie 


1886, p. 877-879. 
În volum: Discursuri parlamentare, II, p. 392-406. 


Interpelarea vizează numirea generalului Alexandru Anghelescu 
(1838-1900), la conducerea Ministerului de Război, deşi făcuse 
dovada incapacității sale în luptele de la Grivita în timpul 
Războiului de Independență. Ulterior, Alexandru Anghelescu, 
condamnat la 3 luni de închisoare în decembrie 1888, pentru acte 
de corupție, este destituit din armată. 


72 
PRECEDENT PARLAMENTAR 
LA ÎNCHIDEREA DISCUŢIEI 
(Şedinţa Camerei de la 5 iunie 1886) 


(p. 955) 


Publicat în „Dezbaterile Adunării Deputaţilor“, nr. 109, 10 mai 
1886, p. 1809-1813, 


În volum: Discursuri parlamentare, TIl, p. 407-423, 


ionii 

73 
LA ADRESĂ. 
GUVERN FĂRĂ PRINCIPII LIBERALE. 
VIZIRIATUL. DISIDENTA LIBERALĂ 
(Şedinţa Camerei de la 28 noiembrie 1886) 


(p. 966) 


Publicat în „Dezbaterile Adunării Deputaţilor“, nr. 9, 
2 decembrie 1886, p. 71-73. 
În volum: Discursuri parlamentare, II, p. 424-440. 


Maiorescu consideră că absenta lui I. C. Brătianu de la dezbaterile 
parlamentare se încadra în „viziriatul“ său, determinat de sentimentul 
omnipotenţei. Importante sunt și constatările cu privite la absența 
unui program liberal de guvernare și schimbările „oculte“ în diferite 
domenii de activitate. Avem și o însemnare despre această cuvântare, 
din 29 noiembrie /11 decembrie 1886: „Mare efect al cuvântării mele 


în Cameră“. 


În februarie 1886, Titu Maiorescu publică în broşura Precedentele 
constituționale create de ministerul Brătianu patru articole apărute, 
cu același titlu, în România literară, sub semnătura „Un Craiovean“ 
Având în vedere caracterul de analiză și sinteză al textului referitor 
la atitudinea și concepția lui Maiorescu faţă de Ion C. Brătianu și 
față de guvernarea sa, redăm textul acesta complet: 


„PRECEDENTE CONSTITUŢIONALE 
CREATE DE 
MINISTERIUL BRĂTIANU 


I 
Întțelegem ministeriul Joan Brătianu. 
Nu e vorbă, a avut și d. Dimitrie Brătianu un ministeriu. Însă 
acest ministeriu efectiv de câteva săptămâni s-a evaporat oarecum 


din memoria oamenilor prin o simplă aspirare la ministeriu de câțiva 


1 Ibidem, p. 369. 

ani, și nu credem să fi rămas din acele vremuri altceva decât celebra 
frază „hoţii la pușcărie și oamenii cinstiți la lucru.“ Numai că și în 
această privință se vede astăzi din partea publicului nedomirirea, în 
care din cele două categorii s-ar cuveni să fie așezați unii din chiar 
partizanii dlui Dimitrie Brătianu. 

Așadar înțelegem ministeriul Joan Brătianu, şi scopul nostru în 
scrierea de faţă este de a releva câteva procederi constituționale, așa 
cum le vedem practicate de acest ministeriu, şi de a formula concluzia 
ce rezultă din ele. 

Materia ne pare a merita interesul oamenilor politici. Căci 
ministeriul, care este astăzi în al zecelea an al puterii sale, este o 
expresie a partidului numit liberal la noi în țară, și partidele de altă 
calificare sunt în drept și au datoria să ia act de precedentele stabilite 
de chiar guvernul liberal pentru a se putea folosi de unele din ele la 
timp oportun cu conștiința împăcată. 

Dar trebuie să înlăturăm mai întâi din calea cercetării noastre 
o întâmpinare, care ar fi de natură a ne-o închide de tot. 

Este inadmisibil — ni se poate opune — a vorbi de procederi 
constituţionale ale ministeriului Brătianu. Constituţionalismul este 
unul singur, adică cel prevăzut în Pactul nostru fundamental, și în 
privința lui un ministeriu nu poate să aibă alte procederi decât sau 
constituționale sau anticonstituționale. 

În această ordine de idei cetim adeseori prin ziare că guvernul 
actual este afară din legalitate, că a violat și violează Constituţiunea 
când într-o privire când în alta. 

Noi nu împărtășim acest mod de a vedea și nu credem nemerită 
tactica opozițiunii, care confundă interpretarea sa particulară despre 
constituționalism cu însăși Constituțiunea noastră şi care — abuzând 
astfel de cuvântul „anticonstituțional“ prin o exagerată întrebuințare 
a lui — tocește o armă puternică a luptelor politice şi o reduce la 
valoarea unei simple fraze de jurnal, cu a cărei auzire se deprinde 
publicul și devine din ce în ce mai indiferent, 

Și mai întâi însuși cuvântul „constituţionalism“, înţeles de 
altminteri cu o întreagă bună-credință, cuprinde în diferitele state 
o foarte diferită formulare prin Constituţiunile speciale. Altul este 
constituționalismul englez, altul cel francez și cu desăvârșire altul cul 
german. 


Ip Pai ien tn E eenean ta 

Constituţionalismul special al Regatului Român este în o parte 
a lui esenţială hotărât prin Constituţiunea de la 1866, modificată 
în 1879 și în 1884. 

Dar și în lăuntrul acestei Constituţiuni speciale române, care a 
fixat numai o sumă oarecare de principii, au rămas multe procedări 
necesare în practica unui stat reprezentativ cu totul neatinse. 

Aici intervine uzsul parlamentar, aşa cum se stabilește prin 
precedentele Camerelor și guvernelor diferitelor partide, și acest uz 
poate cu vremea să fie adoptat de toate partidele sau poate să varieze 
de la un partid la altul, fără ca prin aceasta să se comită vreo violare 
a Constituţiunii, dacă de altminteri nu se calcă nici unul din 
principiele anume înscrise în ea. 

Ce fel de procederi diferite în lăuntrul a chiar legalității 
Constituţiunii se pot adopta, aceasta este tocmai tema articolelor de 
fară, și cercetarea noastră ne pare a câştiga importanța ei prin relevarea 
precedentelor constituționale ce le-a introdus Guvernul partidului liberal 


cu primirea maiorității sale din Camere. 


Prima întrebare: Cum alege și cum schimbă d. Brătianu pe colegii 
săi din ministeriu? 

Constitutiunea noastră este foarte laconică în privința miniștrilor. 
În capitolul ce le consacră vorbeşte mai mult despre acuzarea lor, 
capitol de care de altminteri s-a grăbit a se folosi Partidul Liberal 
îndată ce a pus mâna pe guvern, și poate partidul următor va respecta 
acest precedent. Singurul articol hotărâtor pentru întrebarea noastră 
este art. 93, care zice: „Regele numește și revoacă pe miniștrii săi“, 
Atât și nimic mai mult. 

În practică însă, nu în cea creată anume la noi, ci în practica 
adoptată din alte state constituționale, regele numește pe prezidentul 
consiliului de miniştri. Acesta apoi propune M. Sale pe ceilalți 
membri ai Cabinetului și înlocuirea lor, după cum crede mai nemerit. 

În această privință, adică față cu Regele, d. Brătianu a urmat ca 
şi predecesorii săi în România și în alte state constituționale. Dar 


să vedem cum a urmat faţă cu Adunările legislative? 

Constituţia nu prescrie aici nici o normă. lată una din necesitățile 
practice, în care este important a stabili uzul parlamentar prin 
precedente. 

În Cabinetul Lascar Catargi, schimbările parțiale se făceau de 
regulă arătându-se Camerei întregi și prin urmare ţărei, sub o formă 
sau sub alta, ideile sau actele publice, care le motivau. 

Aşa, Costaforu a fost înlocuit la Externe și la Justiţie prin 
Boerescu, Manolache-Costache și d. Al. Lahovari; d. Mavrogheni 
prin d. G. Cantacuzin etc., petrecându-se toate aceste modificări în 
urma unor acte, legi sau deciziuni luate de Corpurile legiuitoare și 
cu arătarea înaintea Camerei a ideilor speciale, cu care veneau 
înlocuitorii la guvern, înăuntrul cadrului principiilor conservatoare. 

Pe lângă aceste, sub ministeriul Catargi era o vizibilă rendență 
de a pune în capul diferitelor ministerie persoane cu oarecare 
competenţă în resortul lor. D. L. Catargiu însuși a fost la Interne 
și numai la Interne; generalul Florescu la Resbel; la Justiţie s-au 
schimbat dd. Costaforu și Lahovari, la Finanțe s-a întrebuințat 
eminenta capacitate specială a dlui Mavrogheni etc. 

Cu tocul alta este procederea dlui Brătianu. 

Mai întâi în privinţa cunoștințelor speciale a resortului d. 
Brătianu are o aprețiare foarte generoasă a capacității colegilor săi. 
Nu e vorbă, Partidul Liberal este cu deosebire bogat în talente. 

Un Mavrogheni nu s-ar fi crezut în stare să administreze alt resort 
decât al Finantelor, afară poate de Externe, un Lahovary s-a înţeles 
destinat prin cunoștințele sale numai la administrarea Justiţiei, și încai 
modestul, dar foarte activul Lascar Catargi a rămas permanent la 
Interne. 

Fată cu aceşti oameni mărginiti în sfera lor, nu ne am mirat, 
când am văzut d. e. pe d. Câmpineanu administrând cu o egală 
competență plină de rezultate roditoare când Justiţia, când 
Finanţele, când Externele, când Agricultura și Domeniele; pe d. 
Sturza — cu o egală stăruință în amănunte — când Finanţele, când 
Lucrările Publice, când Externele, când Cultele. Despre deosebita 
competență a dlui R. Mihai la Lucrările Publice este numai un glas 
în tară, iar numeroasele peregrinări ministeriale ale dlui Brătianu vor 


pune în mare încurcătură pe istoriografii posterității, cari vor dori 

să descrie pentru edificarea generaţiilor viitoare toate fazele acestui 
specimen de universalitate. 

Dar să lăsăm ironia la o parte şi să ne silim mai bine a formula 
cu o serioasă luare-aminte precedentul creat de d. Brătianu în această 
privință. 

lată-l: 

Capii diferitelor administrații ministeriale nu se numesc după vre 
o aptitudine specială pentru resort, ci numai după feluritele interese ale 
partidului sau ale partizanilor. 

Dacă se poate face o bună administraţie cu o asemenea procedere, 
nu examinăm aici; ne mărginim a constata precedentul stabilit de 
d. Brătianu şi primit de Partidul Liberal. 

Trecând acum la a doua parte a întrebării, adică la motivarea 
unor asemenea numiri și schimbări ministeriale în fata țărei, trebuie 
să constatăm că o asemenea motivare nu s-a făcut niciodată sub d. 
Brătianu. Cauzele schimbărilor au rămas totdeauna ascunse. 

Este cu putinţă, ca în unele cazuri să se fi făcut înţelegeri între 
membrii majorităţii şi d. Brătianu. Dar asemenea înţelegeri sunt 
conversații de anticameră, şi în anticameră deputaţii sunt oarecum 
oameni privati. Camera legală este totalitatea deputaţilor, căci după 
art, 38 din Constituţiune deputatul şi senatorul reprezintă națiunea 
întreagă, iar nu localitatea care l-a ales, și fiecare membru din Cameră 
şi Senat este dar o parte integrantă a acestei reprezintări. Vrea să zică, 
numai în Camera constituită cu diferitele ei nuanţe se vorbeşte cu 
națiunea, iar nu în anticamera unei majorităţi. 

Este asemenea cu putință, ca în alte cazuri să nu se fi făcut nici 
măcar înţelegeri prealabile între majoritate și d. Brătianu, ci numai 
între intimii d-sale personali, indiferent dacă sunt în Cameră sau 
nu. 

Este chiar cu putință în alte cazuri să nu se fi făcut înțelegeri 
nici chiar cu intimii, ci noua plăsmuire ministerială să se fi născut 
în meditările izolate de la Florica, şi se zice d. e. despre unul din 

miniştri, că s-a văzut urcat la culmea dorințelor d-sale printr-o revelare 
fără de veste la gară. 

Dar toate aceste nu sunt ceea ce se numește acte publice expuse 
înaintea țărei în motivele lor politice. 

Această lipsă de orice explicare este mai ales caracteristică atunci, 
când modificările ministeriale par a atinge relațiile internaționale, a căror 
gravitate preocupă tara întreagă. De ce la începutul acestui an (1885) 
s-a retras deodată d. Sturza de la Ministeriul de Externe, când d-sa era 
cunoscut ca unul din purtătorii politicei occidentale? De ce a fost înlocuit 
cu d. Câmpineanu? De ce și d. Câmpineanu în noemvrie 1885 odată 
cu izbucnirea crizei din Balcani și imediat înaintea deschiderii sesiunii 
actuale a Camerelor, demisionează de la Externe? 

La aceste întrebări guvernul Partidului Liberal nu se crede dator 
a da un răspuns public. 

Constatăm dar, că al doilea precedent creat de guvernul Brătianu 
este următorul 

Modificările partiale ale Cabinetului sunt la discrețiunea 
mninistrului-prezident și nu au trebuință să fie explicate înaintea țării. 

Este aceasta anti-constituțional? 

După părerea noastră pu. Căci Constituţia nu prescrie nimic 
în această privință. 

Este aceasta liberal? 

N-avem să răspundem noi. Să răspunză majoritatea Camerelor 
actuale. 

Noi ne mărginim a înregistra faptul. Va veni timpul, când ne 
vom aduce aminte de el. 


H 


Să trecem acum la o altă formă publică obicinuită în sistemele 
reprezentative, adică la Mesagiele pentru deschiderea sesiunilor 
parlamentare, și să vedem prin ce fel de procedere practică a căutat 
d. Brătianu să suplinească la tăcerea textului Constituțiunii în privinţa 
amănuntelor. 

Textul Constituţiunii zice la art. 95 în termini generali: „La 
deschiderea sesiunei, Regele expune prin un Mesagiu starea Tărei, 
la care Adunările fac răspunsurile lor.“ 

Fiindcă după Constituţiune „nici un act al Regelui nu poate avea 
tărie, dacă nu va fi contrasemnat de un ministru, care prin aceasta 
chiar devine respunzător de acel act“, pe când Regele însuși nu este 

niciodată răspunzător, însemnătatea și întinderea Mesagielor către 
Parlament poate fi — în lăuntrul textului Constiruţiunii — variabilă 
după modul de vedere al diferitelor ministerii, și Mesagiul poate fi 
criticat prin discuția Parlamentului la adresa Tronului. 

A „expune starea Țării“ este un termin vag; sub el se poate 
înţelege foarte mult și se poate înţelege foarte puţin. Un guvern, care 
va voi să întindă controlul Parlamentului asupra actelor sale, va 
supune Camerelor sub forma Mesagiului programa politică a 
lucrărilor principale pentru sesiunea ce o deschide; un guvern, care 
va voi să restrângă controlul Parlamentului — de alminteri tot în 
limitele interpretării legale a Constituțiunii noastre — va reduce 
Mesagiul la un exercițiu de stil. 

Dar fiindcă în orișice caz după chiar textul legii trebue să fie 
vorba despre „starea Țării“, precedentele noastre parlamentare ne 
arată că guvernele tuturor partidelor au fost de acord asupra unora 
din elementele ce se cuvine să fie arătate ca fiind caracteristice pentru 
acea stare. Așa ministeriele conservatoare ca și ministeriele liberale 
au vorbit totdeauna în Mesagiu 1) despre relaţiile internaţionale, 2) 
despre situația economică, 3) despre armată. 

Dacă se mărginește lucrul într-atât, el nu are multă valoare 
practică. Căci într-un asemenea act solemn, la a cărui cetire asistă 
de obicei şi reprezentanţii puterilor străine, cărora li se și face o 
traducere franceză, descrierea acelor trei elemente din starea Ţării 
va fi prin sila împrejurărilor un fel de eufemism oficial. Armata va 
fi totdeauna lăudată pentru tăria și disciplina ei, chiar dacă am ști 
noi că ar fi oarecare rezervă de făcut în această privinţă; starea 
economică va fi totdeauna zugrăvită cu colori de înfrumusețare, 
pentru a nu slăbi creditul statului pe piețele publice; iar în ceea ce 
se atinge de relațiile internaţionale, un stat mic ca al nostru nu-și 
poate permite luxul unui adevăr curat. Ce e drept, ministeriul 
Brătianu în primul Mesagiu de deschidere al noului Regat Român, 
la 15 noemvrie 1881, s-a încercat să arate Austriei „sub cuvânt sau 
sub pretext“ de epizootie oarecare sentimente mai sincere ce le avea 
pe atunci; însă efectul produs prin această veleitate de emancipare 
de la tradiţii nu este de natură a încuragia vreun alt guvern ca să 
urmeze mai departe pe această cale. 

În fața unui asemenea eufemism oficial indicat din partea 
guvernului, discutarea răspunsului la adresa Tronului din partea 
Camerelor se vede și ea mărginită în generalități. Nu e vorbă, Camera 
e mult mai liberă în manifestarea opiniilor sale. Dacă nu totdeauna 
armata, dar adeseori relaţiile internaţionale, și totdeauna starea 
economică vor fi obiecte de atac viu din partea opoziţiei. Însă lupta 
parlamentară, dacă se răstrânge Mesagiul în acea anodină descriere 
generală a țării, este în pericol de a se pierde într-un fel de concurs 
de oratorie platonică. Banca ministerială, deși cu o vizibilă 
nerăbdare, se supune — și nici că poate altfel — să fie inundată cu 
valuri de cuvinte în timp de 2 sau 3 sau chiar 4 zile; dar după 
închiderea discuţiunii, când valurile au trecut, ea rămâne totuși cum 
a fost, și nu este nici măcar spălată sau curăţită prin acel potop de 
cuvinte. Totul s-a redus, după vorba franceză, la o furtună într-un 
pahar cu apă. 

De aceea mai toată chestia practică a discuţiilor Adresei atârnă 
de la o altă parte, de la o parte facultativă a Mesagielor. Se poate 
adică introduce, ca un element esenţial pentru o expunere mai 
folositoare „a stării Țărei“, indicarea principalelor măsuri legislative, 
prin care guvernul în diferitele sale resorturi crede a putea îndrepta 
relele constatate sau a face să se întărească şi să se urmeze începuturile 
cele bune. 

Mesagiul devine atunci totdeodată un program cel puţin parţial 
pentru lucrările practice ale aparatului legislativ într-o anume sesiune. 
Guvernul, în a cărui mână se află administraţia, este cel dintăi chiemat 
și în poziţie de a simţi, unde s-a arătat necesitatea unei schimbări 
legislative. Și fiindcă Mesagiele se fac numai pentru câte un an, este 
cu atât mai important a se arăta care dintre multele îmbunătățiri 
necesare sunt mai întâi indicate, căci de toate nu se poate ocupa o 
singură sesiune. 

În această ordine de idei fiecare ministru introduce în Mesagiu 
partea special relativă la resortul său, și asupra acestei părţi și asupra 
direcţiei indicate odată cu anunţarea proiectelor se poate afla din 
discuţia Camerei aprobarea sau dezaprobarea ţării legale şi se poate 
constitui adevăratul element pentru încrederea sau neîncrederea ce 
o întâmpină ministrul în Camere. 

Este invederat, că un Mesagiu astfel compus presupune o serioasă 
gândire prealabilă a Cabinetului asupra acțiunii sale legislative într-o 
sesiune dată, precum și dorința lui de a consulta Camera asupra 
direcţiei momentane în politica internă, 

Atunci discuţia la Adresă poate avea o valoare practică. Fa pune 
țara imediat în poziţie de a prevedea prin mandatarii săi întinderea 
și interesul lucrărilor ce se pregătesc; ea procură deputaţilor putinţa 
de a-și da seamă despre totalitatea acţiunii politice, de a studia chestiile 
mai cu luare-aminte, de a cumpăni greutatea relativă a măsurilor 
propuse și în orice caz de a garanta în contra surprinderilor și a 
precipitării. 


Să vedem acum care este precedentul creat de d. Brătianu în 
această privinţă? 

S-a mărginit d-sa numai în ceea ce nu putea fără o violare directă 
a Constituţii, sau a introdus prin o interpretare mai liberală și acele 
elemente în dezbaterea Camerelor, care să permită o mai de aproape 
judecare a politicei sale? 

În primul Mesagiu al Regalităţii, cel de la 15 noemvrie 1881, 
se încearcă o specificare a proiectelor de lege propuse acelei sesiuni. 
Este interesant a constata că atunci era la guvern și C. A. Rosetti ca 
ministru de interne și că tocmai în resortul ministeriului său se arată 
mai clar măsurile legislative ce aveau să fie supuse dezbaterilor. Dar 
se arată și la Justiţie, se arată și la Culte. 

Însă această încercare este numai o aparență şi se nimiceşte îndată 
în realitate. 

Căci chiar a doua zi se schimbă ministrul de Justiţie, și lucrările 
anunţate din resortul său se părăsesc cu desăvârșire, La 25 ianuarie 
1882 se schimbă și ministrul de Interne. lar când începe noua sesiune, 
la 17 octomvrie 1882, s-a schimbat și ministrul de Culte. 

Din programul lucrărilor anunţate nu se realizează nimic, afară 
de tocmelele agricole. 

În noul Mesagiu pentru sesiunea 1882-1883 guvernul se 
mărginește a zice: „Veţi putea consacră tot timpul necesar pentru a 
studia bugetul anual și legile rămase din sesiunea trecută“. Însă nici 
un ministru, nu insistă să se ia în dezbatere vreuna din acele legi ale 
sesiunii trecute. 

Apoi vine epoca revizuirii constituționale, care consumă 
aproape tot timpul Camerelor cu niște discuţii de natură generală 
afară de orice idei a unei organizări de resort special. 

Dar în fine, la 31 mai 1884, este terminată și această revizuire. 
S-ar fi crezut că acum când Camerile alese conform Constituţiunii 
revizuite au dat — după părerea partidului de la guvern — o mai 
adevărată expresie a țărei, Cabinetul Brătianu va deștepta o participare 
mai activă și un control mai real din partea noilor aleși ai naţiunii, 
în majoritate aderenți ai săi. 

Credinţă deșartă! 

Ce e drept, în Mesagiul de la 15 noemvrie 1884 ministeriul cu 
un mare avânt oratoriu se aruncă în promisiunea unei ere nouă: „Am 
ajuns astăzi la o linie de demarcaţiune, care va face epocă în viaţa 
noastră ca stat și popor... Lucrarea pentru constituirea statului român 
este îndeplinită, o altă misiune ni se impune de acum înainte... 
Sunteţi chiemaţi a conlucra împreună cu guvernul meu la 
îmbunătățirea întregului sistem administrativ; a da justiţiei garanții 
puternice, magistraturei mai multă siguranță și justiţiabililor 
încredere și înlesnire.. Înainte de toate însă să căutăm a da 
învățământului public o direcțiune practică și sănătoasă, menită a 
ridica nivelul instrucţiunii și educațiunii naţionale. Sper că 
îmbunătăţirea stării preoților de mir și o mai bună direcţiune a învăţă- 
mântului eclesiastic vor putea fi realizate chiar în cursul întâei dv. 
sesiuni“ etc. etc. 

Însă aceste cuvinte de o pompoasă solemnitate rămân literă 
moartă. După câteva septămâni, la 14 ianuarie 1885, se schimbă 
ministrul de justiție. La 2 fevruarie se mai schimbă și cel de culte, 
și cel de domenii, și alții. Programul anunțat nu primește în toată 
sesiunea nici cel mai mic început de realizare, nici nu se prezintă 
măcar proiectele. 

În fine, în ultimul Mesagiu de la 15 noemvrie 1885 se constată 
din nou o desăvârșită, am putea zice o nepolitică și nepoliticoasă 
lipsă de program. „Aveţi din sesiunile trecute mai multe proiecte de 
legi însemnate în discuţiunile d-voastră. Guvernul meu vă va mai 
prezinta și altele“. lacă toată politica internă ce se supune 
controlului Camerei pentru sesiunea 1885-1886. 

Să tragem acum suma acestor experienţe parlamentare. 

Sau Cabinetul Brătianu nu se crede dator a pregăti un program 
serios pentru acţiunea legislativă și nu vrea să provoace la timp 
controlul Parlamentului asupra întregei serii a ideilor sale de reformă; 

Sau, dacă s-a crezut vreodată dator și a voit vreodată o asemenea 
acțiune parlamentară, Partidul Liberal așa cum este reprezintat prin 
majoritatea Camerei actuale, s-a arătat impropriu pentru a executa 
un program conștienţios de lucrări. 

Prin urmare al treilea precedent creat de Ministeriul Brătianu, 
ca expresie a Partidului Liberal de la guvern, este următorul: 

Mesagiul pentru deschiderea unei sesiuni parlamentare este o simplă 
formalitate. El se poate dispensa de la indicarea activității legislative în 
diferitele resorturi ministeriale și poate înlătura controlul prealabil al 
Camerei asupra directiei generale a politicei guvernului. 

Şi acum repetăm întrebarea de mai nainte: 

Este aceasta anticonstituțional? 

Repetăm și răspunsul: După părerea noastră nu. 

Dar dacă așa își înțelege Partidul Liberal misiunea sa parlamentară 
în noul Regat al României, apoi unde-i este deosebirea de un 
absolutism autoritar mascat sub forma constituțională? 


HI 


Credem de trebuință a mai constata și alte două precedente 
constituţionale admise de Partidul Liberal sub ministeriul Brătianu. 
Ele sunt relative la conducerea dezbaterilor mai importante în Camere 
şi la controlul Camerelor asupra politicei externe a guvernului. 

După art. 31 din Constituţiune „toate puterile statului emană 
de la naţiune, care nu le poate exercita decât numai prin 
delegariune“. 

Una din aceste delegațiuni este Camera. În forma ei mărginită 
de factor esenţial al legislativei, ea are, pe lângă atribuţia generală 
de a discuta și vota legile, atribuția specială de a vota legea bugetară, 
adică de a fixa veniturile statului și întrebuințarea lor. Mai ales din 
această atribuție principală a Camerei a rezultat, ca o urmare 
neapărată, dreptul ei de control asupra actelor guvernului. 

Forma cea mai acută a acestui control este puterea ce o are 
Camera după Constituţiune de a pune un ministeriu chiar sub 
acuzare și de a-l trimite în judecată; pe când guvernul poate numai 
să dizolve o Cameră și să provoace o nouă reprezentare naţională, 
dar nu să o controleze și să o cenzureze. 

Aceasta este elementar și incontestabil. 

Însă acest adevăr elementar şi incontestabil trebuie acum să se 
reflecteze în toate manifestările unei Camere, îndeosebi și în forma 
dezbaterilor parlamentare. 

Orice dezbatere parlamentară este o preschimbare de vederi între 
guvern și Cameră, în care guvernul este chiemat a-și declara ideile 
sale, iar Camera este chiemată a le controla, adecă a le aproba sau 
dezaproba. 

Cine trebuie să aibă cuvântul cel din urmă în aceste dezbateri? 
Fără îndoială Camera, adecă în fapt unul sau altul din deputaţii 
marcanţi ai diferitelor grupuri politice reprezentate în Cameră. Căci 
în princip nu guvernul este chiemat a-și da părerea sa asupra 
deputaţilor, ci deputaţii sunt chiemați a-și da părerea lor asupra 
guvernului. 

Cum se petrec însă lucrurile de aproape zece ani, de când 
ministeriul Brătianu este susținut de o majoritate liberală în Adunările 
legiuitoare? 

Fără nici o excepție (afară uneori de interpelările individuale, 
ce le pot face deputaţii, și unde Regulamentul prescrie a se mai da 
cuvântul interpelatorului după răspunsul ministrului) toate 
dezbaterile însemnate urmate în Camera liberală se termină 
printr-un discurs al dlui ministru-prezident, după care majoritatea 
votează închiderea discuțiunii. D. loan Brătianu se fereşte de a 
interveni mai nainte în discuţie; d-sa evită a-și supune părerile 
apreţierii deputaţilor înscriși într-o dezbatere; d-sa termină 
dezbaterile și-și spune din contră d-sa apreţierile sale asupra 
deputaţilor. 

Chiar în Parlamentul german, unde prin energica acţiune a 
prinţului Bismarck în contra liberalismului înaintat și în favoarea 
unui monarhism foarte conservator, influența Camerei este din cele 
mai restrânse, nu se pomenește ca într-o discuţie importantă, tocmai 
în urma unui discurs al marelui cancelar, să nu se dea cuvântul 

deputaţilor reprezentanți ai grupurilor politice pentru a-și preciza 
fiecare aplicarea principiilor sale față cu declarea guvernului. 

Dar la noi, cu un fel de patriarhalism ante- (nu anti)- 
constituțional, d. Ion Brătianu distribuie laudele şi mustrările sale 
la diferiții oratori, cari au vorbit înainte de d-sa, și, imediat după ce 
o asemenea sentință este dată și pronunţată în ședință publică, 
majoritatea d-sale din Cameră declară instanța terminată și coboară 
cortina asupra acestui ultim act parlamentar, 

Atât de adânc a pătruns în spiritele majorităţii Camerelor de astăzi 
acest straniu precedent în discuţiile parlamentare, încât s-a produs 
un fel de atmosferă permanentă, care învălueşte de la sine pe deputaţii 
nou intraţi în Camera liberală. În discuţiile asupra răspunsului la 
Adresa Tronului din anul trecut, se putea observa ca un mic semn 
exterior al acestei situaţii, o atitudine neobicinuită a celor mai multi 
ncofiţi cari defilau pe tribuna Parlamentului. Mai toți la orce sfârşit 
de frază se uitau cu o vizibilă emoţiune spre stânga la banca 
ministerială, adică în ochii dlui Brătianu, având aerul să-și aștepte 
de acolo sentinţa definitivă asupra cauzei ce susțineau și asupra 
talentului de a o sustinea. 

Curioși controlatori ai actelor guvernului! Și curios liberalism 
în noul Parlament ieșit după revizuire! 

Dar aceasta e treaba dumnealor şi nu a noastră. Treaba noastră 
este să formulăm precedentul. 

Al patrulea precedent al ministeriului Brătianu, primit de Partidul 
Liberal, este acesta: 

Nu Camera se pronunță asupra cuvintelor ministrului-prezident, 
ci ministrul-prezident se pronunță asupra cuvintelor din Cameră, și odată 
verdictul d-sale pronuntat, Camera încetează de a mai cuvânta, 

Am putea constata încă multe alte precedente înființate de 
actualul Partid Liberal, dar ne mărginim a mai releva numai unul, 
care din cauza importanţei sale deosebite nu poate fi trecut sub tăcere. 

Vrem să vorbim de gradul de control ce-l admite ministeriul 
Brătianu asupra politicei sale exterioare. 

Să o spunem de la început: Acest grad este aproape nul. 

Sunt doi ani de când România Liberă a publicat o scrisoare (în 
numărul de la 25 septemvrie 1883), în care un incorigibil 
conservator, mulțumit de apropierea spre Puterile Centrale ale 

Europei ce o făcuse în fine Cabinetul Brătianu, a susţinut pentru 
relaţiile internaţionale teoria faptelor îndeplinire. 

Această teorie este tot ce poate fi mai puţin liberal în princip, 
dar acelui conservator îi părea indicată pentru un stat mic ca România 
şi într-o situaţie așa de expusă ca a noastră. 

Foarte măgulit trebuie să se fi simțit d-sa, văzându-se aprobat 
întru aceasta de foile oficioase de pe atunci (vezi d. e. Gazette de 
Roumanie din 27 septemvrie 1883). 

Ce e drept, România Liberă şi-a făcut atunci rezervele ei, și în 
Cameră d. Panu și alți deputaţi, dezaprobând acest punct de vedere 
şi închipuindu-și că așa-numita „inspirare a guvernului de la naţiune“ 
trebuie să se întindă și asupra politicei externe, au încercat să silească 
pe guvern la o expoziție clară a atitudinei sale. Și d. Cogălniceanu 
a cerut în dezbaterile la Adresă din decemvrie 1885 Cartea verde sau 
o declarare lămurită din partea guvernului, care ar fi dator să-și supună 
politica externă controlului ţărei înainte de îndeplinirea faptelor. 

Dar care a fost rezultatul? Asupra cererei dlui Cogălniceanu 
absolut nici un răspuns. La interpelăriie dlor Panu, N. Ionescu etc., 
răspunsuri evazive, un văl de cuvinte pentru a mască o realitate de 
lucruri. 

Noi înţelegem aceasta. 

Rămâne numai întrebarea: Ce se face cu teoria liberală că 
națiunea își alege și își inspiră deputații, care își aleg și-și inspiră 
miniștrii în toate chestiile însemnare? 

Ce se face?... Aceasta să ne-o spue Partidul Liberal de la guvern. 

Noi care neam luat numai modestul rol al unui registrator 
conştiințios, ne mulțumim a constata al cincilea și ultimul 
precedent al ministeriului Brătianu: 

În politica externă guvernul chibzniește, care este cea mai bună 
directie de urmat în interesul țării şi o judecă el singur. Controlul 
permanent al Camerelor este aici un inconvenient, care trebuie înlăturat. 

Important precedent. 

Nu-l vom uita la timpul oportun, mai ales pe acesta nu-l vom 
uita, când Partidul Liberal astăzi la guvern se va află în opoziţie. 

DEOSEBIREA PARTIDELOR POLITICE 


Precedentele relevate în paginele de mai sus au fost următoarele: 

1) Miniştrii în Cabinetul Brătianu nu se numesc după vro 
aptitudine specială pentru resort, ci numai după feluritele interese 
ale partidului sau ale partizanilor; 

2) Modificările parțiale ale cabinetului sunt la discreţiunea 
ministrului-prezident şi nu au trebuință să fie explicate înaintea 
Camerelor; 

3) Mesagiul pentru deschiderea unei sesiuni parlamentare este 
o simplă formalitate. El se poate dispensa de la indicarea activității 
legislative în diferitele resorturi ministeriale și poate înlătura controlul 
prealabil al Camerei asupra direcției generale a politicei guvernului; 

4) Nu Camera se pronunță asupra cuvintelor 
ministrului-prezident, ci ministrul-prezident se pronunță asupra 
cuvintelor din Cameră, şi odată verdictul d-sale pronunțat, Camera 
încetează de a mai cuvânta. 

5) În politica externă guvernul chibzuiește, care este cea mai bună 
direcție de urmat în interesul țărei. Controlul prealabil şi permanent 
al Camerelor este aici un inconvenient, care trebuie înlăturat. 

Iacă 5 precedente create de ministeriul Brătianu. 

Ce însemnează ele ca rezultat politic? 

Partidul astăzi la guvern s-a numit de la început Partid Liberal, 
de câtiva ani şi-a mai adaos epitetul de naţional-liberal. 

Fie zis în treacăt: noi credem, că adaosul „naţional“ era de prisos, 
fiindcă toate partidele statului nostru sunt de la sine naţionale, fie 
liberale, fie conservatoare. Singurul partid în Europa de astăzi, care 
vrea să răstoarne, împreună cu celelalte fundamente, și limita 
națională a statelor, se numește tocmai pentru aceasta internațional 
în opoziţie cu vechile grupări de partide. La noi însă nu poate fi vorba 
de așa ceva. Iar în ceea ce priveşte concepţia teoretică umanitară a 
cosmopolitismului, în deosebire de care să se fi admis epitetul 
„naţional,“ aceasta are tot așa de puţin înţeles practic la noi, fiindcă 
în fapt nu există nicăeri în România un partid cosmopolit. Aplicarea 
acestei calificări la grupul politic numit „junimist,“ este o născocire 
a adversarilor, un neadevăr dezminţit prin tot ce a scris sau a vorbit 

vreodată vreun junimist (vezi între altele și Convorbirile literare de 
la 1 septemvrie 1872 și de la 1 iulie 1873). 

Dar chiar numirea „liberal“, dată partidului de la guvern, o vedem 
astăzi contestată, și Românul într-un articol de fond din decemvrie 
1885 o tăgăduește dlui loan Brătianu și o rezervă numai pentru 
grupul său şi al dlui Dimitrie Brătianu. 

Nu este treaba noastră de a ne amesteca în această ceartă de 
familie. Noi am luat numirile aşa cum și le-au dat diferitele partide 
şi cum se și cuvine a fi luate. Căci numai astfel se poate examina 
consecuența actelor unui partid faţă cu principiile, la a căror realizare 
pretinde a lucra. 

Ne-ar fi acum foarte ușor să sfârşim articolul nostru, dacă am 
putea să punem numai faţă în față precedentele partidului de la 
guvern cu principiile de liberalism, în numele cărora funcționează. 

Însă într-o discuţie făcută pentru a fi înțeleasă, o asemenea simplă 
confruntare este împedicată prin faptul că la noi există o mare 
nedomirire tocmai asupra diferinței partidelor, şi acțiunea de 9 ani 
a Cabinetului Brătianu și a unei părți din opoziție nu a fost de natură 
a o înlătura. 

Confuzia se vede îndată din părerea obicinuită, ce o aflăm de 
la unii și de la alții asupra chiar principiului deosebirii partidelor. 
Am auzit în Camera actuală pe un deputat, care de altminteri s-a 
arătat a fi un om mai cu minte în ale politicei, pe d. Costinescu, 
exprimându-se în următorul mod: liberalismul reprezintă progresul, 
— conservatismul ţinerea în loc; liberalismul este roata care duce carul 
repede înainte, — conservatismul opritoarea care întârzie mișcarea, 

Ce mod nechibzuit de a înţelege lucrurile! 

Cum își poate cineva închipui, că ar fi în vreun stat un partid 
compus din oameni cu întregimea minţii, care să nu dorească cel 
mai grabnic progres posibil al statului în care trăiesc? Un foarte 
energic reprezentant al conservatismului în Europa de astăzi este 
cancelarul Bismarck. Ce fel de înțelegere a principiilor de partid poate 
fi aceea, care ar rezuma acțiunea lui Bismarck pentru patria lui, 
conform părerii de mai sus, prin a zice că Bismarck a voit să impedice 
progresul mai grabnic al Prusiei! Și dacă ne este permis a cita nume 
de la noi, ce confuzie ar fi aceasta, când am rezuma diferinta 
tendințelor noastre politice zicând, că d. e. d-nii Stătescu, general 

Fălcoianu, Nacu, Câmpineanu vor progres grabnic și d-nii Lahovari, 
general Manu, Teodor Rosetti, Carp nu-l vor, ci au de princip politic 
să întârzie propășirea României! 

Eroarea unei asemenea formulări este evidentă. 

Fiindcă dar toate partidele unui stat trebuie să vrea progresul 
ce] mai grabnic posibil și că în această privință ţinta lor este comună, 
deosebirea trebuie căutată altundeva, și noi credem, că se află în 
deosebirea mijloacelor generale, ce vor să le întrebuinreze pentru 
realizarea acelui progres în toată puterea lui. 

Cuvântul prea abstract progres ia în viaţa publică însemnări 
concrete, după diferitele misiuni practice ale statului. 

Aceste diferite misiuni au produs între altele şi împărțirea 
puterilor publice în legislative, executive şi judiciare, precum și 
împărțirea administrației executive în diferitele resorturi ministeriale. 

Idealul comun tutulor partidelor este, ca prin cele mai puţine 
şi mai drept repărţite sacrificii pecuniare (finanţele, impozitele) să 
se procure cea mai mare tărie posibilă a statului (armata), cea mai 
sigură şi egală pentru toţi distribuire a dreptății (justiţia), cea mai 
întinsă și solidă învățătură (instrucția publică), cea mai mare avuţie 
(agricultura, comerțul) etc. şi să se găsească oamenii cei mai capabili 
de a produce un asemenea rezultat. Căci anume pentru îndeplinirea 
acestor cerinţe funcţionează aparatul administrativ și se fac legile, 
după cari are să funcţioneze, 

Întrebarea practică pentru deosebirea partidelor va fi acum 
aceasta: Prin ce mijloace generale să se facă legile și prin cine să se 
aplice aşa, încât să apropie statul din ce în ce mai mult de acel ideal 
comun al progresului? 

În teorie, cel mai bun lucru ar fi, fără îndoială, ca, precum toți 
cetățenii sunt chiemaţi a contribui cu din banii lor la realizarea 
scopurilor statului, toți să şi fie chiemati la facerea legilor și la aplicarea 
lor. 

Dară singura măsură, de pe care se pot judeca aceste lucruri, este 
realitatea. Iară realitatea cere următoarele: În stat trebuie să fie efectiv 
justiţia bine distribuită, trebuie să fie efectiv asigurată viata și averea 
cetățenilor, trebuie în adevăr să se lăţească învățământul, să sporească 
bogăţia etc. Aceste sunt cerinţe ce are să le îndeplinească orice formă 


1106 NOTE ȘI COMENTARII 


a statului în fapt, și numai faţă cu îndeplinirea lor mai grabnică sau 
mai întârziată se judecă valoarea mijloacelor politice, iar nu după 
construcția lor teoretică. 

Întrebare: înţeleg toți cetățenii sau majoritatea cetăţenilor unui 
stat dat importanţa, întinderea și modul de realizare a acestor cerințe? 

Dacă înţeleg, trebuie să și fie chiemaţi la conlucrare directă. (În 
Șviţera se votează legile mai importante prin plebiscit.) 

Dacă nu înțeleg și pănă când nu înțeleg, trebuie să se distingă 
cei capabili de cei necapabili și să fie numai cei capabili însărcinați 
cu misiunile statului. 

Putem trece acum la formularea, deși numai grosso modo, a 
adevăratei deosebiri în principiile de partid: liberalismul însemnează 
participarea cât mai mare a mulțimei la legislația, administrația și 
justiţia statului; conservatismul însemnează restrângerea acestei 
participări numai la cei chiemaţi și în stare de a o înţelege şi a o aplica. 

Conservatismul în conducerea afacerilor statului devine 
periculos, când, în cercul oligarhic al vederilor sale, persistă a restrânge 
participarea la misiunile statului chiar atunci și chiar acolo, când și 
unde mulțimea a ajuns efectiv în starea de a fi capabilă pentru această 
participare. Atunci intervine cu drept cuvânt liberalismul și își 
îndeplinește rolul său specific de a lărgi drepturile mulțimei. 

Liberalismul în conducerea afacerilor statului devine periculos, 
când lărgește participarea mulțimei peste putinţa ei de a îndeplini 
efectiv misiunile ce i s-au atribuit. Atunci intervine cu drept cuvânt 
conservatismul şi restabilește proportia justă între drepturi şi 
îndeplinirea datoriilor corespunzătoare. 

Astfel se explică, cum amândouă partidele sunt deopotrivă 
trebuincioase pentru viața publică a statului. Unul este corectivul 
natural al celuilalt, și în această corecţiune atât conservatismul cât 
și liberalismul sunt factori ai progresului. 


Greutatea conservatismului este de a hotărî, cum să fie aflați în 
viața publică cei în adevăr chiemați și capabili. 

Boierimea veche a fost răsturnată de la putere și a meritat să fie 
răsturnată, fiindcă voia să păstreze ca măsură a acestei aflări 


întâmplarea nașterii chiar atunci, când cei născuți boieri nu mai erau 

suficienți pentru îndeplinirea misiunilor statului și pe de altă parte 
crescuse suma celor capabili în afară de boierime. 

Liberalismul, spărgând cercul cel îngust al boierimei privilegiate, 
a făcut o adevărată operă de progres și de dreptate. Această operă a 
fost atât de puternică, încât astăzi nici nu mai există la noi partid 
politic de boierime. Nimeni nu se mai gândeşte a face din naștere 
un semn caracteristic al unei capacităţi speciale pentru funcțiile vieţii 
publice. Este un neadevăr copilăresc, dacă unii sau alții din liberalii 
de toate zilele vorbesc de privilegiele boierimii la adresa conservatorilor 
de astăzi. 

Dar dacă liberalismul a dobândit acest rezultat bun, bunătatea a 
venit din faptul negativ, că s-a răsturnat un principiu greșit pentru 
conducerea statului. Însă de aci nu urmează că s-ar putea înlocui cu 
partea pozitivă a acelui liberalism de la '48 în întregimea programului 
său, adică cu participarea directă a tuturor la amănuntele misiunilor 
statului, după formula declamarorie și nereală a unei egalităti în 
aptitudinile oamenilor. 

Fără îndoială, pentru chestiile cele mari și oarecum elementare, 
d. e. aspirarea spre independență și mărire, răsboiul național, stabilirea 
dinastiei şi altele de această natură, trebuie solicitată simțirea şi 
conlucrarea totalităţii poporului nostru. 

Fără îndoială, asemenea aceeași totalitate trebuie să participe 
într-un mod oarecare la viața politică mai generală, între altele şi 
pentru a fi mai accesibilă la măsurele de progres ce le ia statul. 

De aceea, printr-un compromis al partidelor, s-a şi introdus în 
România sistemul reprezentativ aşa cum este formulat în Constituţia 
de la 1866. 

Dar liberalismul vrea ca la orice chestie a politicei practice în 
executarea ei normală să fe lărgit cercul prin mulțime. 

Având însă în vedere că toată Constituţia noastră este făcută de 
sus în jos și nu a izvorât dintr-o înţelegere amănunțită de jos în sus, 
că prin urmare majoritatea poporului este astăzi încă nepregătită 
pentru îndeplinirea misiunilor zilnice ale statului în diferitele lor 
ramificări, tocmai conservatorii cei luminaţi și prin urmare iubitori 
ai progresului au putut dobândi convingerea că, în starea României 
de astăzi, mai ales acolo unde este mulțimea este de regulă și 
incapacitatea și că din contră, restrângându-se numărul după o 

dreaptă măsură a celor chiemaţi, cresc sorții pentru adevăratul progres, 
adică pentru îndeplinirea efectivă a misiunilor statului și prin aceasta 
chiar pentru sporirea crescândă în viitor a numărului celor capabili. 

Ei au constatat prin unele din institutiile noastre în vigoare acest 
adevăr. S-au putut găsi câțiva prefecți buni administratori, dar nu 
s-a găsit nici un consiliu judeţean la înălțimea misiunii sale; s-au putut 
găsi consilii permanente de instrucțiune publică cu numărul lor 
restrâns de membri, cari să lucreze ceva de valoare, și toţi ne aducem 
aminte cu recunoștință chiar de vechia și anteconstituționala Eforie 
a şcoalelor, dar nu a fost până astăzi nici un consiliu general al 
instrucţiunii cu numărul cel mare al membrilor săi aleși, care să fi 
produs ceva. Și așa mai departe. 

Această reflecţie esenţial conservatoare este așa de întemeiată pe 
starea reală a poporului nostru de astăzi, încât chiar guvernul liberal 
al dlui Brătianu, de câte ori a luat o măsură de importanţă practică 
recunoscută, a făcut politică conservatoare, adică restrictivă. lar 
ante-luptătorul votului universal, al electivităţii funcţionarilor etc., 
adică adevăratul reprezentant al liberalismului dogmatic, C. A. 
Rosetti, a fost totdeauna un ministru imposibil. 

Să dăm câteva exemple despre acel conservatism fortat al 
guvernului liberal. 

Un fundament al statului este țăranul proprietar de pământ. 
Partidul Liberal, revizuind Constituţia la 1884, a oprit și el libertatea 
ţăranului de a-şi alena pământul, lăsându-o numai cercului 
restrâns de orășeni și proprietari mari — măsură conservatoare și 
antiliberală, dar necesară pentru adevăratul progres al ţăranilor. 

Partidul Liberal a restrâns la 1882 chiar libertatea mulțimii 
tăranilor pentru contracte trecătoare de muncă și le-a hotărât din 
sus în jos tocmelele agricolele — altă măsură conservatoare și 
antiliberală. 

Curtea cu juraţi este o participare a mulțimii la distribuirea 
justiției. Liberalismul, după principiile sale, trebuie să întindă 
competenta juraţilor; conservatismul o va restrânge. Singura măsură 
pentru judecare este distribuirea sigură și efectivă a dreptăţii. Dacă 
o poate da mulțimea, cu atât mai bine. Dacă nu, atunci pentru 
frumuseţea unei fraze nu se poate tolera într-un stat nedreptatea în 
locul dreptăţii; căci atunci sub cuvântul unei formule de progres s-ar 

împedeca tocmai putinţa progresului. Când s-a văzut dar, că cei mai 
mulți casieri prevaricatori ieșiau nepedepsiţi din Curtile cu jurati, 
ministeriul conservator de la 1874 a corectionalizat aceste crime, adică 
a restrâns participarea mulțimii la distribuirea justiției în această parte 
şi a pus în locul ei magistratura limitată la puţini membri numiti 
după cunoştinţe mai sigure — măsura conservatoare și antiliberală, 
dar asupra căreia guvernul liberal nu a revenit, ci a menţinut-o ca 
mai bună pentru ordinea internă. 

Iar unde liberalismul a început a-și mai realiza din principiile 
sale specifice, este foarte discutabil, dacă a făcut-o cu bun rezultat 
pentru progresul țărei. Sporirea numărului deputaţilor și senatorilor 
după noua revizuire este conformă cu liberalismul — principiul 
conservator cerea combaterea acestei măsuri. Este oare bună măsura? 
Într-o tară unde lipsesc încă oamenii capabili pentru a îndeplini toare 
misiunile indispensabile ale administraţiei executive, sustragerea unui 
număr mai mare al lor numai pentru lucrările legislative vine oare 
în folosul interesului public? Și încă o întrebare: cu creșterea mulțimii 
deputaţilor a crescut și nivelul intelectual al Camerei actuale? 

Dar cel puţin aici tot Partidul Liberal a introdus în noua 
Constituţie un corectiv și constatând incapacitatea mulțimii 
deputaţilor de a face legi bine chibzuite, a prevăzut o înaltă comisie 
restrânsă pentru elaborarea proiectelor de legi — măsură esenţial 
conservatoare şi antiliberală în mijlocul liberalismului. 

Însă ne oprim aici cu aceste exemplificări: căci toate precedentele 
constituţionale, relevate în scrierea de fată, sunt o dovadă vie, cum 
un ministru în frazeologie liberal, dar în realitate om de politică 
practică, nu a creat cu majoritatea sa din Camere decât precedente 
esențial antiliberale și încă unele așa de arbitrare, încât de aceste nici 
un conservator constituţional nu va primi să se folosească. Căci a 
numi şi a depărta pe miniștrii individuali după bunul său plac fără 
nici o explicare dată Camerelor, a hotărî direcția generală a politicei 
interne și externe cu evitarea controlului prealabil și efectiv al 
deputaților, a face din ministrul-prezident un controlator al 
reprezentanței naţionale, şi nu din reprezentanța naţională 
controlatoarea ministrului-prezident.... ce însemnează toate aceste 
procederi ale dlui loan Brătianu în rezultanta lor decât înlocuirea 

judecății mulțimii prin judecata unui singur om, adică izbirea 
principiului liberal în chiar măduva vieței sale parlamentare. 


Ce ar putea dar conservatorii din princip să impute guvernului 
Brătianu în privința precedentelor introduse de el? Nu tocmai 
tendința lor practică, căci aceasta pentru a repeta cuvântul 
rezumător-— este antiliberală. 

Dar ce trebue să-i fie imputat, este lipsa de sinceritate, cu care 
face contrabanda unui conservatism restrictiv sub bandiera unui 
liberalism de principii. 

O asemenea falsitate nimiceşte simţimânrul adevărului în viaţa 
publică și introduce corumperea inteligențelor chiemate a hotărî 
mersul unei ţări. 

Și aşa de adânc se răzbună aceasta inconsecuenţă, încât tactica 
parlamentară a dlui Brătianu, neputând suporta o discuţie serioasă 
de principii care ar da de gol tot meșteșugul alcătuirii, este silită a 
se întemeia pe deșteptarea pasiunilor personale ale deputaților, fiindcă 
nu se mai poate întemeia pe tăria convingerii lor politice. 

De unde rezultă, că majoritatea dlui Brătianu a devenit o 
colectivitate de interese, și nu mai este un partid de principii. 

Ce păcat că un om, care a ajuns la atâta putere, nu a avut și atâta 
tărie de spirit, încât printr-o deplină conformitate între idei și fapte, 
să înalțe din ce în ce mai sus caracterul celor ce l-au urmat cu 
încredere, în loc de a-i coborî din ce în ce mai jos la nivelul unor 
simple instrumente, ca pe unii cari au pierdut simţimântrul 
adevăratei lor misiuni!“ 


74 
(p. 977) LA ACEEAȘI ADRESĂ. DINASTICISMUL 
LBERALILOR. NELINIȘTEA ÎN TARĂ 
(Sedinta Camerei de la 2 decembrie 1886) 


Publicat în „Dezbaterile Adunării Deputaţilor“, nr. 11, 
6 decembrie 1886, p. 117-119. 

În volum: Discursuri parlametare, TI, p. 441—450. 


Maiorescu readuce în discuție constituirea Coaliţiei de la 
Mazar-Pașa, cu care ne-am ocupat mai sus, și lucrările unor membri 
marcanţi ai Partidului Liberal, ca D. A. Sturdza, îndreptate împotriva 
monarhiei. 


75 
(p. 984) ÎNTÂRZIEREA INTERPELĂRI] 
ASUPRA BĂTĂILOR DE LA 5 SEPTEMVRIE 1886 
(Ședinţa Camerei de la 10 ianuarie 1887) 


Publicat în „Dezbaterile Adunării Deputaţilor“, nr. 24, 
13 ianuarie 1887, p. 306. 
În volum: Discursuri parlamentare, II, p. 451—455. 


76 
(p. 987) INTERPELARE ASUPRA DEVASTĂRII 
REDACTHLOR OPOZIȚTIONISTE 
(Şedinţa Camerei de la 13 ianuarie 1887) 


Publicată în „Dezbaterile Adunării Deputaţilor“, nr. 25, 
15 ianuarie 1887, p. 324-329. 
În volum: Discursuri parlamentare, IL, p. 456-486. 


Maiorescu descrie, cu ironie, traseul urmat de ceata de agresori 
şi indiferența nu întâmplătoare a forțelor de ordine față de devastarea 
redacțiilor presei conservatoare. Propune şi acum o normă de urmat 
în asemenea situații: „când lucrurile sunt foarte tari, cuvintele trebuie 
să fie foarte blânde“. 

Criticul îşi face însemnări despre aceste întâmplări și în jurnalul 
său unde găsim aprecieri şi cu privire la interpelare. „leri interpelarea 
mea — notează în 14/26 ianuarie 1887 — asupra devastărilor comise 
în 5 septembrie 1886 la redacţiile a 3 jurnale din Capitală. Răspun- 
sul — cu succes oratoriu — a fost al ministrului de Justiţie Srătescu. 

Răspuns rău al lui Brătianu. Eu [am] judecat [lucrurile] palid, prea 


rece, în discursul meu“!. 


77 
(p. 1006) CHESTII PERSONALE. 
CONVORBIREA CU IOAN BRĂTIANU. 
ATITUDINEA PRESEI JUNIMISTE 
(Aceeaşi ședință a Camerei de la 13 ianuarie 1887) 


Publicat în „Dezbaterile Adunării Deputaţilor“, nr. 26, 
16 ianuarie 1887, p. 336-338. 
În volum: Discursuri parlamentare, ll, p. 487-494. 


Răspunde la acuzaţiile lui Ion Brătianu și Eugeniu Stătescu 
potrivit cărora presa conservatoare atacă monarhia și readuce în 
discuţie problema Coaliţiei de la Mazar-Pașa. Aflăm de aici că I. 
Câmpineanu, primarul Capitalei, era „autorul intelectual“ al 
devastărilor redacțiilor presei conservatoare. 


1 Titu Maiorescu. fnsemnări zilnice. Publicate cu o introducere și 
note de I. Rădulescu-Pogoneanu. Volumul IH. (1887-1891). Bucureşti, 
Editura Librăriei Socec & Co. S.A.R., [1943], p. 5. 

Instrucţia și perchizițiile ..... ce. 392 
Interogatorul .... eee 396 
Acuzarea definitivă a 6 miniştri cc. 398 
Achitarea celorlalți funcționari. .... cc... 399 
Retragerea acuzării .... ceea 402 


IV. Sub ministerul loan Brătianu. 
Răsboiul și Proclamarea Regatului. 24 iulie 1876 — 
14 martie 1881 
Izbucnirea crizei orientale .... cc. 405 
Brătianu la Livadia ... ceea 408 

Ion Ghica și Dimitrie A. Sturdza pentru 

neutralitate... eee 
Convenţia cu Rusia. .... cca. 
Declararea independenţei .... cec. 


Răsboiul 
Rusia rău pregătită ... ceea 
Gurco în Balcani... eee 
Primele două bătălii de la Plevna. .............. 
Mobilizarea armatei române ....... cc. 
Refuzarea participării ei... 
Chemarea în ajutor. eee 
Principele Carol comandant superior. ........... 
Armata română, trece Dunărea ......ccccccc.. 
A treia bătălie, Botezul de foc. Grivita ........... 
Blocarea Plevnei... ce 
Luarea Rahovei... ceea 
Căderea Plevnei .... ce 
Gurco și Radetzki trec Balcanii ...... cc 
Luarea Smârdanului ... eee 
Armina Acea a ati 9 cea a aa aa a Ei ali Ec a 
Tractatu! de la San Stefano ....... cc. 
România la Congresul din Berlin. ..... nanana 
Brătianu și Proclamarea Regatului .............. 
Regele:și. Regina. eo macar aa ata aa a aa 


Discursuri parlamentare (1876-1881) 


Discursul 36 (16 mai 1878) 


Asupra legii comunale... 


Discursul 37 (20 mai 1878) 
Ancheta parlamentară la Pomârla. .............. 


Discursul 38 și 39 (2 iunie 1878) 
Contribuabilii şi școalele în comună. ............- 


Discursul 40 (28 septemvrie 1878) 
Tractatul de la Berlin ......... cc... 
Cererea Basarabiei în iunie 1877... 
Trecerea armatei fără convenție ..... cc. 


Discursul 41 (7 fevruarie 1879) 
Neaplicarea Tractatului de la Berlin și programul 
ministerial ceia ot eat Tae Pai i a aa 
Lipsă de sinceritate... cane 


Discursul 42 (9 fevruarie 1879) 
Asupra calității de român a d-lui Degre .......... 


Discursul 43 (24 fevruarie 1879) 


Asupra declarării de revizuire. ....... cc... 


Discursul 44 (24 martie 1879) 


Asupra finanţelor sub conservatori. ............- 


Discursul 45 (22 mai 1879) 


Despre primul apel nominal a...n. cc... 


Discursul 46 (5 septemvrie 1879) 
Pentru amânarea dezbaterilor asupra revizuirii . . . . . 


Discursul 47 (10 septemvrie 1879) 
Chestia evreilor și art. 7... 
Necesitatea internaţională a revizuirii, cc... 
Alianţa israelită. eee 


Discursul 48 (6 octomvrie 1879) 
Explicare finală asupra art. 7... an... 


Discursul 49 (11 decemvrie 1879) 
Nepotrivire între vorbe și fapte la guvernul 


liberălie catre aa mon aice a ei a Taia it TRI 030 a 

Discursul 50 și 51 (16 ianuarie 1880) 


În contra insinuărilor şi calomniilor. ... 0...0. 634 
Discursul 52 (12 ianuarie 1881) 

Restaurarea de la Curtea de Argeș .............. 659 

Meritele d-lui Lecomte du Nouy............... 660 
Discursul 53 (13 martie 1881) 

Contra încurajării turburărilor. . n aaaaaaa 667 

Procese de presă sub guvernul liberal ............ 672 

Încurajarea anarhiei... 681 

Noră asupra Proclamării Regatului. ............. 692 


VOLUMUL III 
(1881-1888) 


INTRODUCERE ISTORICĂ 


V. Sub ministerul Brătianu. De la Proclamarea Regatului 
pănă la Tractatul de la Londra. 14 martie 1881 — 26 
fevruarie 1883 


Era DOBĂT crezi ocazie E aie cata pote a E 00 d d 697 
Clubul conservator... 698 
Atitudinea lui în politica externă ......... 700 
Tripla Alianță aseze oa aaa it cata pi aa 700 
Propuneri ministeriale. ...... ee 702 
P. Carp și programul junimist. ce. 705 
Disensiunea în Partidul Conservator ............ 707 
Situaţia Cabinetului loan Brătianu. ............. 710 
Cabinetul Dimitrie Brătianu... 711 
Revenirea lui Joan Brătianu... .. cca 713 
Conflict diplomatic cu Austro-Ungaria .......... 714 
Contra proiectul junimiștilor. ce. 715 

P. Carp la Viena și chestia Dunării ......... 716 
Conferinţa și tractatul de la Londra ............. 719 


VI. Revizuirea Constituţiei și Căderea Ministerului Brătianu. 


De la 1883 până la 23 martie 1888 


loan Brătianu omnipotent. cana 723 
C. A. Rosetti și revizuirea Constituţiei ........... 724 
Opoziția coalizată . inin ia ya E i eaa ER ES 725 
Lucrarea Camerelor revizioniste și disensiunea în 

Pasudul Liberal. șes pare ce poa pe, o ie aoa Eat 727 
Domeniul Coroanei... 731 
Noua Cameră și junii liberali. ..... cc... 732 
loan Brătianu și janimiștii. eee 733 
Lâncezire parlamentară .... ce 735 
Corupţia în partidul liberal ....... cc. 736 
Opoziția unită .. iesiti Ai eee ele o 738 
Devastarea redacţiilor unor ziare din Capitală. . .... 739 
Ale violente mor aaa ne a e ca art ddd R atace da 740 
Opoziția violentă în Cameră .... cn. 740 
loan Brătianu devine impopular ......... 741 
Opoziția în contra Regelui .......c cc. 742 
Procesul Maican-Anghelescu ........ 744 
Zădărnicirea unui cabinet Dimitrie Ghica ........ 744 
Manifestări pe stradă... 745 
Desordinea înaintea Camerei. Împușcarea 

üsierilui e e tă că tate a dai 0 nd at 746 
Procurorii și judecătorii de instrucţie în Cameră. Arestarea 
d-lor N. Fleva și N. Filipescu. ... cc. 747 
loan Brătianu demisionează. .... cc 748 


Discursuri parlamentare (1881-1887) 


Discursul 54 (2 decemvrie 1881) 


Asupra tezaurului de la Petroasa. .......... 749 


Discursul 55 (3 decemvrie 1881) 


La adresă. Contra proiectul cu programul 
JUNIE i doo aa na AE tă e, 753 

Discursul 56 (11 decemvrie 1881) 
Divulgarea actelor diplomatice. Cazul 
Calimachi-Catargi. a.oa anana aaa. 

Discursul 57 (10 noemvrie 1882) 

Contra sancționării unei legi prin telegramă. ...... 

Discursul 58 (12 noemvrie 1882) 

La Adresă 
Terenul de unire între partide 
Omagiul către Tron 
Justiţia 


Contra magistraţilor politici ..... i, 
Armata și şcoala .. a 
Administraţia comunală și județeană Reprezentarea 
țării în străinătate . ui 
PrefecturelEiae oras nea aaa dei anu ste A e sata 
Terenul de luptă între partide ......,. i. 
Programul politic... 
Lipsa de program și scăderea nivelului majorității 
liberale: a: pp ace aaa mc ai i aia a al i 


Ergofobio, liberalilor 
Rolul României în Orient 


Discursul 59 (16 ianuarie 1883). 
În contra propunerii de revizuire constituțională. . . . 
Argumentul lui Al. Lahovari în favoarea vechiului 
Colegiu: Di coaie is ca a ut 
Alte argumente: 1. Revizuirea este intempestivă 
fiindcă vechea constituţie de la 1886 nu s-a aplicat 
încă la învățământ. . aa 


la justiție 


la admiterea în funcţii 


la descentralizarea administrativă... cc. 
2. Revizuirea este stricăcioasă fiindcă în locul unui 
program de idei introduce un curent de 

frazeologie goală ....... cena 
Îdeile străine. ... ce 
Ideologul C. A. Rosetti... ce 


Discursul 60 (18 mai 1883) 
Demisie din Comisia Adresei. ... cc. 


Discursul 61 (27 mai 1883) 
Ta Adresă esa pa Pana ase die n ac iad da i ge 
Legalitatea alegerilor ...... cc 
Legalitatea parlamentului constituit... kk. 
Inconsecvenţa conservatorilor ... cc 
Lipsa de curent revizionist... eee 
Caracterul unui curent de opinie publică ......... 


Discursul 62 (28 martie 1884) 


Asupra votării celor 25 articole de revizuit ........ 


Discursul 63 (28 martie 1884) 
Asupra textului art. 1 din Constituţie, |... a.a 


Discursul 64 (1 aprilie 1884) 


Pentru amânarea legii electorale. ........ 


Discursul 65 (2 aprilie 1884) 
Contra revizuirii legii electorale. ........ n... 
Valoarea Constituţiei de la 1866 ca compromis ... . . 
Revizuirea e operă unilaterală de partid .......... 
Revizuirea nu e cerută de ţară ...... cc. 
Corupţia nu vine de la legea electorală. .......... 
Ci de la lipsa de organizare în alte privințe. ....... 
Răspunsul lui C. A. Rosetti. cae 

Discursul 66 (4 iunie 1884) 
Asupra urgenţei pentru dezbaterea dotațiunii 


Discursul 67 (5 iunie 1884) 
Pentru Domeniul Coroanei 


Discursul 68 (6 decemvrie 1884) 
La Adresă. Situaţia junimiștilor în alegeri 


Discursul 69 (18 decemvrie 1884) 


Asupra interpelării d-lui Kogălniceanu în contra 
Sinodului 


Discursul 70 (27 noemvrie 1885) 
La adresă 
Opoziţia-unită 
Nemulțumirea în ţară 


Îndeosebi neîngrijirea magistraturei 
Influența d-lui Eug. Stătescu 
Satrapia în județe 


Discursul 71 (4 martie 1886) 
În contra unui ordin de zi neconstituţional. (Cazul 


generalului Alexandru Anghelescu) 
D. Meitani 


Discursul 72 (5 iunie 1886) 
Precedent parlamentar la închiderea discuţiei 
Alexandru Lahovari și generalul Manu 
Lipsa prezidentului Camerei 
Nemulțumirea crește în tară 
Poziţia junimiștilor 
Conservatorii reintră în legalitate 


Discursul 73 (28 noemvrie 1886) 
La Adresă 


Lipsa de activitate legislativă a Partidului Liberal .. . 


Absența și umbrele lui loan Brătianu...........- 
Mesagiul anodin. ne 
Guvern de fapt fără principii liberale ............ 
Ocultism în schimbările ministeriale ............ 
Omnipotenţa unui singur MIDISUU ci 
Supunerea magistraturei ..... ceea 
Nepotismul .. em 
Centralizarea. e 
Disidenţa liberală .... e 


Discursul 74 (2 decemvrie 1886) 


La aceeași Adresă .... ce 
Dinasticismul liberalilor ..... cc 
Conspiratorii de la Mazar-Pașa ....... nuana 
Neliniștea în ţară ee 


Discursul 75 (10 ianuarie 1887) 


Întârzierea inrerpelării asupra bătăilor de la 
5 septemvrie 1886... 
Reclamare pentru prezenta ministrului internelor . . . 


Discursul 76 (13 ianuarie 1887) 


Interpelarea asupra devastării redacţiilor 

opoziţioniste. .. men 
Manifestarea la primul-ministru... 
Bătăușii la Epoca și la Indépendance ........ 
Bărtăușii la România. ea 
D. Take Giani contra lui loan Brătianu. ......... 
Conivenţa administraţiei publice... . cc... 
Ca la 11 martie 187]... 
Complicare cu procesul Oroveanu ....... ssn 
Presa străină ceea 
Mișcările populare ..... cc 
Scop neajuns... 
„Națiune indignată” ee 


1125 


967 
968 
969 
970 
972 
972 
973 
973 
975 


977 
978 
979 
981 


984 
986 


987 
989 
989 
990 
991 
992 
993 
994 
995 
996 
997 
998 


1126 


Moţiune moderată .... ceai 
Libertatea presei sub conservatori ............. 


Discursul 77 (în aceeași ședință) 
Chestii personale ..... mm 
O măsură contra conspiratorilor de la Mazar-Pașa . 
Convorbirea cu loan Brătianu .............. 
Atitudinea presei junimiste ..... eee 


1001 

1006 

1009 

